
Hundemordet  i Vimmelskaftet  1788. 

Af  Carl  Bruun. 


De  kjøbenhavnske  Hundes  Lod  var  i Fortiden  alt  Andet 
■end  behagelig;  ialfald  var  deres  Tilværelse  høist  usikker. 
Der  er  ingen  Tvivl  om,  at  de  i det  Hele  vare  yndede  af  Be- 
folkningen, thi  deres  Antal  vilde  ellers  ikke  have  været  saa 
stort,  som  det  faktisk  var,  men  Autoriteterne  holdt  skarpt 
Øie  med  dem  „formedelst  Farlighed  af  galne  og  bidske 
Hunde*,  og  aldrig  saasnart  havde  en  Hund  af  en  eller  anden 
Grund  ladet  sig  henrive  til  at  angribe  et  Menneske  og  sætte 
sine  Tænder  i ham,  før  Offentligheden  greb  til  jus  talionis 
med  største  Hensynsløshed,  uden  at  bekymre  sig  om,  atGjen- 
gjældelsen  ramte  Skyldige  og  Uskyldige  i Flæng.  Der  udkom 
da  Plakater,  hvorved  „Alle  og  Enhver  forbødes  for  Eftertiden 
at  have  løse  Hunde  under  en  større  eller  mindre  Mulkt  efter 
Politimesters  Kjendelse*,  hvorhos  Natmesternes  Folk  fik  Ordre 
til  at  gaa  omkring  i Byens  Gader  saavelsom  paa  Veiene  uden 
Portene  for  at  opsøge  alle  løsgaaende  Hunde  og  uden  Naade 
slaa  dem  ihjel  paa  Stedet.  Dette  skete  da  ogsaa,  men  Rak- 
kerne, der  besørgede  Nedslagningen  med  Knipler,  vare  ofte 
udsatte  for  Molest  og  fik  Skam  til  Tak  for  deres  Ulejlighed. 
Man  finder  undertiden  lystige  Historier  om,  hvorledes  Rak- 
keren fik  Prygl  eller  maatte  smøre  Haser  forfulgt  af  hylende 
Læredrenge  og  bjæffende  Hunde,  ligesom  man  kan  læse  om 
Dyrenes  snilde  Manøvrer  for  at  undgaa  deres  Fjenders  Efter- 
stræbelser. Imidlertid  vare  saadanne  strenge  Tider  dog  sjel- 
den  af  lang  Varighed;  naar  Hundedagene  vare  overstaaede 
og  Angsten  for  Hundebid  og  Hundegalskab  havde  sat  sig, 

Mnseum.  VIL  i.  1 


Dlgitized  by  Google 


3 


at  kunne  beskytte  den.  Der  gjaldt  ingen  Hunds  Anseelse ; 
Køtere  og  ædle  Racehunde,  Slagter-  og  Fruerhunde  stod  lige 
for  Loven;  der  blev  intet  Hensyn  taget  til,  orn  Dyrets  Eier 
var  Greve  eller  Gadefeier.  Det  vides  dog,  at  Politimester  Chr. 
Fædder,  saalænge  han  beklædte  Embedet  (fra  1772—1788) 
havde  givet  Natmesteren  Ordre  til  at  skaane  visse  høitstaaende 
Personers  Hunde,  som  derfor  først  bleve  ham  foreviste  og 
dernæst  udmærkedes  ved  et  Halsbaand  eller  paa  anden  Maade. 
„Dog  var  det  ikkun  ganske  faa,  thi  Hr.  Konferentsraad  Fædder 
vilde  ugjeme  give  sit  Bifald  til  slige  Undtagelser.*  Efter- 
følgeren, Politimester  Flindt,  var  strengere;  han  vilde  slet  ikke 
vide  af  priviligerede  Hunde. 

Flindt  havde  imidlertid  kun  været  Politimester  i henved 
fire  Maaneder,  da  han  fik  Grund  til  at  angre  sin  Princip- 
fasthed.  Hundespørgsmaalet  antog  nemlig  en  akut  Charakter 
og  blev  et  diplomatisk  Anliggende,  da  den  portugisiske  Mini- 
ster i Kjøbenhavn  Grev  Souza  den  29de  Septbr.  1788  blev 
stoppet  i Vimmelskaflet  af  tre  Rakkerknægte,  Lorenz  Hof- 
meyer, Hans  Christian  og  Christian  Hermandsen, 
som  uden  at  bekymre  sig  om  hans  Forestillinger  og  Indven- 
dinger slog  hans  Hund  ihjel  for  hans  Fødder  i Nærværelse 
af  talrige  Øienvidner  og  under  stort  Opløb.  Saavidt  man 
kan  se.  sendte  Gesandten  i sin  første  Ophidselse  sin  Gemal- 
inde til  Udenrigsministeren,  Grev  Andreas  Peter  Bernstorff  for 
at  klage  over  den  Tort,  der  var  bleven  ham  tilføiet,  og  sik- 
kert er  det,  at  hans  Harme  ikke  havde  lagt  sig  tre  Dage  efter, 
da  han  sendte  BemstorfT  følgende  Klage; 

„De  ville  tillade  mig,  Hr.  Greve,  at  jeg  underretter  Dem 
om  en  stor  Ubehagelighed,  som  er  indløben,  og  som  ikke  kan 
Andet  end  bringe  Bedrøvelse  ind  i mit  Hus.  Da  jeg  iforgaars 
henimod  Kl.  2 om  Eftermiddagen  spadserede  med  min  Søn 
og  min  Sekretair,  Kaptain  Alvarez,  fulgte  der  en  liden  Hund 
med  mig,  som  jeg  har  havt  i 8 Aar,  og  som  følgelig  min 
Hustru  og  jeg  holde  overmaade  meget  af.  Da  jeg  var  kom- 
men i den  Gade,  som  fører  fra  Frederiksberg-Porten  (Vester- 
port) til  Amagertorv,  nærmede  trende  Rakkerknægte  sig  til 
min  Person  og  løftede  deres  Køller  i Veiret  for  at  dræbe 
min  Hund,  som  var  ganske  tæt  ved  mig.  Jeg  gaaer  hen  til 
dem,  siger  dem  mit  Navn  og  min  Stand,  og  raaber  til  dem, 

at  de  skulle  lade  være,  med  den  Heftighed,  som  min  bræn- 
dende Begjærlighed  efter  at  konservere  Hunden  indgav  mig, 
men  disse  Uhyrer,  uden  at  bryde  sig  det  Ringeste  om  mine 
Bønner  og  uden  at  have  den  ringeste  Agtelse  for  min  Person, 
hvis  Stand  de  allerede  tilforn  burde  have  havt  Mistanke  om, 
om  jeg  end  ikke  havde  nævnet  mig,  eftersom  jeg  havde  Christ- 
Ordenens  Kjendetegn  paa  mig,  styrte  ind  imod  mig  og  dræbe 
Hunden  med  et  Slag  af  deres  Kølle,  der  nær  havde  ombragt 
mig  med,  da  Dyret  var  løbet  ind  næsten  imellem  mine  Ben. 
Min  Forfatning  i dette  Øieblik  var  virkelig  gruelig,  thi  den 
Tanke,  at  jeg  kunde  blive  udsat  for  Fortrædeligheder  af  Folk 
af  en  saa  nedrig  Klasse,  og  den  Forestilling  at  se  min  Søn 
færdig  at  dø  af  Skræk,  foruroligede  mit  Sind  vexelvis,  og 
nødte  mig  til  at  retirere  ind  i en  Kræmmers  Hus.  som  var 
saa  artig  at  imodtage  mig.  Jeg  tænker,  det  er  overflødigt  at 
bevidne  Deres  Excellence,  hvormeget  jeg  fortryder  paa  den 
Mangel  af  Ærbødighed,  som  man  ved  denne  Ledighed  har 
vist  imod  mig,  og  hvor  høit  jeg  maa  ønske,  at  Rakker- 
knægtene, som  have  gjort  sig  skyldige  i denne  Forgribelse, 
maa  blive  exemplariter  straffede.  Jeg  forlanger  dette  paa  det 
Allerindstændigste,  thi  foruden  de  Forsigtighedsregler,  som 
jeg  har  brugt,  og  hvorom  Deres  Excellence  er  bleven  under- 
rettet ved  min  Hustru,  for  at  jeg  ikke  ved  et  saadant  Tilfælde 
skulde  miste  min  Hund,  er  det  overmaade  haardt  for  mig, 
at  det  skulde  tildrage  sig  lige  under  mine  Øine,  ja  endog 
med  Fare  for  min  Person.  Forresten  overlader  jeg  til  Deres 
Excellences  Klogskab  Omsorgen  for  at  tage  saadanne  Mesures, 
der  kuune  forhindre,  at  ikke  slige  rædsomme  Scener,  der  kan 
forstyrre  det  selskabelige  Liv,  oftere  i Fremtiden  skulle  til- 
drage sig.  Jeg  har  den  Ære  o.  s.  v.“ 

Bernstorff  havde  faaet  Klagen  Onsdagen  den  1ste  Okto- 
ber, og  allerede  om  Fredagen  lod  han  den  gaa  videre  til  danske 
Kancelli,  ledsaget  af  endel  skarpe  og  charakteristiske  Bemærk- 
ninger. „Skjøndt  jeg  maa  tilstaa  — skriver  han  bl.  A.  — 
at  de  nuværende  Politianordninger  i dette  Tilfælde  ikke  ere 
mig  nøie  bekjendte,  forekommer  det  mig  dog,  at  Fornuftens 
Slemme  her  ikke  kan  være  tvivlsom;  thi  Meningen  med  hin 
Politianordning  kan  i Almindelighed  kun  være  at  beskytte 
Borgerne  mod  Faren  fra  gale  Hunde  og  rense  Byen  fra  herre- 

løse  omstreifende  Dyr.  Men  naar  det  forholder  sig  saaledes, 
synes  jeg,  at  dens  Exekution  kun  kan  finde  Sted,  naar  der 
er  en  bekjendt  Fare  for  hyppig  Galskab  tilstede  (hvilket,  saa- 
vidt  jeg  veed,  ikke  nu  er  Tilfældet)  og  mindst  naar  en  Hund 
gaar  med  og  ved  Siden  af  sin  Herre,  som  ikke  blot  strax 
garanterer  dens  Uskadelighed,  men  ogsaa  reklamerer  og  for- 
svarer sin  ubestridelige  Eiendom.  Jo  mindre  man  kan  tiltro 
de  Folk,  som  have  den  Opgave  at  udføre  hin  Politianordning, 
selvstændig  Dømmekraft  og  Maadehold , desto  bestemtere, 
mere  maadeholden  og  indskrænket  maa  selve  Anordningen 
være.  I alle  mig  bekjendte  store  Byer  gaar  Loven  (undtagen 
i de  sjeldne  Øjeblikke,  da  Borgerne  ere  advarede,  og  alle 
Hunde  skulle  holdes  inde)  ikke  videre  end  til  at  optage  de 
Hunde,  der  løbe  herreløse  omkring,  og  ikke  dræbe  dem,  før 
Ingen  har  meldt  sig  som  Herre,  der  kan  faa  dem  tilbage  mod 
at  erlægge  en  bestemt  Sum.  Da  det  endvidere  ikke  kan 
nægtes,  at  Hr.  Gesandten  er  bleven  yderst  fornærmet  i sin 
Person,  eftersom  ethvert  Spor  af  Agtelse,  som  tilkommer  Alle, 
men  navnlig  en  Fremmed,  der  er  kjendelig  paa  sine  Ordens- 
tegn, er  bleven  tilsidesat,  saa  vil  det  være  nødvendigt 
at  skaffe  ham  nogen  Opreisning  overfor  Gjerningsmændene. 
Da  disse  imidlertid  ikke  synes  at  kunne  underkastes  nogen 
Straf,  der  rammer  Æren,  maa  den  vel  blive  korporlig.  En 
saadan  have  de  vel  fortjent  ved  deres  Brutalitet,  der  er 
en  Skjændsel  for  Nationen  og  for  Lovgivningen. 
Jeg  anmoder  det  kongelig  danske  Kancelli  om  at  have  den 
Godhed  at  underkaste  dette  en  Prøvelse  efter  nok  som  be- 
kjendt Indsigt,  og  ifald  det  heri  er  enig  med  mig,  saavel  at 
besørge  Folkene  straffede  som  bevirke  selve  Anordningen  for- 
andret.* 

Kancelliet  sluttede  sig  uden  Forbehold  til  Udenrigsmini- 
sterens Opfattelse  og  befalede  Politimester  Flindt  at  under- 
søge Sagen,  lade  de  Skyldige  hæfte  samt  fremkomme  med 
Forslag  til  Politianordningens  Forandring.  Grev  Souza  havde 
al  mulig  Grund  til  at  være  fornøiet,  da  Lorenz  Hofmeyer 
„Tjenestekarl  hos  Natmester  Oswald*  den  8de  Oktober  blev 
arresteret  og  indsat  i Raadhusarresten.  Det  var  nemlig  ham, 
der  alene  havde  ført  de  dræbende  Slag  mod  Hunden,  og  der 

kunde  nu  ikke  være  Tvivl  om,  at  han  vilde  blive  „exemplariter 
afstraffet.” 

Nu  begyndte  Forhørene,  der  ere  ret  kurieuse  og  afsløre 
adskillige  Enkeltheder  ved  det  fameuse  Hundemord.  De  tre 
Rakkerknægte  havde  streifet  om  i Gaderne  og  allerede  ned- 
lagt 5 Hunde,  før  de  stødte  paa  den  Intet  anende  portugisiske 
Gesandt.  Aastedet  var  det  bredeste  Stykké  af  Vimmelskaftet 
mellem  Knabostræde  og  Badstustræde,  thi  i Urteboden  paa 
Hjørnet  af  det  førstnævnte  Stræde  stod  Bodkarlen  i Døren 
og  nød  Tragedien,  medens  Klædehandler  Sieur  Pfeifer  og 
hans  Boddreng  Christian  Hilker  vare  Øienvidner  til  Skue- 
spillet fra  deres  Boddør  paa  Hjørnet  af  Badstustræde.  Det 
var  hos  Pfeifer,  at  Grev  Souza  søgte  ind,  da  han  „ for  uro- 
li gedes  ved  at  se  sin  Søn  færdig  at  dø  af  Skræk.”  Man 
faar  at  vide,  at  Gesandten  var  klædt  som  .fransk  Officer”  i 
blaat  Klæde  og  med  galloneret  Hat  (Ingen  havde  mærkvær- 
digvis set  hans  Orden),  og  at  han  trak  sin  Kaarde  mod  Rak- 
kerknægten for  at  hugge  ham  over  Armen,  hvilket  denne  dog 
afparerede  med  sin  Kølle,  saaledes  at  Kaarden  faldt  i Gaden; 
dog  er  der  Uenighed  mellem  Vidnerne  om,  hvorvidt  Kaarden 
blev  trukken  blank,  eller  om  den  forblev  i Skeden.  Den 
egentlige  Hovedfigur  i Dramaet,  hvis  Navn  ikke  findes  op- 
tegnet, var  ,en  liden  sort  broget  Hund”,  der  hylede  og  peb 
saa  ynkeligt  under  Slagene,  at  Prokurator  Kinch,  der  tilfældig- 
vis kom  gaaende  gjennem  Vimmelskaftet,  først  vilde  fjerne 
sig  fra  Stimmelen,  da  „det  altid  er  ham  ubehageligt  at  se 
Natmesterens  Folk  antaste  en  Hund  og  høre  dens  Skrig.” 
Imidlertid  kom  han  paa  andre  Tanker,  da  han  saa  en  Person 
i fransk  Uniform  staa  med  blottet  Kaarde  i Haanden  og  en 
af  Rakkerknægtene  med  en  Knippel  nogle  Skridt  fra  ham. 
Den  lovlydige  Prokurator  .blev  derover  saa  forbauset,  at  han 
trinede  hen  til  bemeldte  fremmede  Officer  sigende,  at  Nat- 
mesterens  Folk  efterkom  deres  Pligt,  da  en  kongelig  Anord- 
ning paalagde  dem  samme,  og  at  han  derfor  ikke  maatte 
angribe  dem,  hvorpaa  han  og  strax  satte  sin  Kaarde  i Skeden, 
og  saa  Prokuratoren  stift  i Ansigtet,  men  hvad  Ord  han  ved 
den  Ledighed  sagde,  véd  Deponenten  ikke,  da  han  ei  forstaar 
det  franske  Sprog.” 

Hvad  det  navnlig  korn  an  paa  at  faa  konstateret  i For- 

hørene,  var,  at  Lorenz  Holmeyer  havde  vidst  eller  forstaaet, 
at  han  havde  en  fremmed  Gesandt  for  sig,  thi  man  vilde  da 
let  have  kunnet  dømme  ham  for  Mangel  paa  skyldig  Respekt, 
men  dette  lykkedes  ikke.  Han  fastholdt  nemlig  haardnakkel, 
at  han  ikke  havde  havt  Anelse  om,  hvem  den  fremmede 
Herre  var;  han  havde  intet  Ordenstegn  set,  ei  heller  havde 
han  hørt,  at  det  var  en  udenlandsk  Gesandt  før  bagefter. 
Nogle  af  de  Tilstedeværende  havde  ment,  at  det  var  den 
svenske  Minister,  hvorfor  den  ene  af  hans  Kamerater,  Hans 
Christian,  strax  var  løben  op  paa  Politikamret,  og  havde 
klaget  over,  at  den  svenske  Minister  havde  trukken  Kaarde 
mod  dem.  Hofmeyer  vilde  endog  paaskjønnes,  fordi  han 
havde  gjort  Ende  paa  Hundens  Lidelser,  thi  først  da  han 
havde  givet  den  to  forsvarlige  Slag  af  Knippelen,  gjorde  dens 
Herre  Indvendinger,  men  „nu  fandt  han  det  absolut  nød- 
vendigt aldeles  at  døde  den.*  Paa  Spørgsmaalet,  om  han 
vilde  have  handlet  anderledes,  ifald  han  havde  vidst,  at  Hun- 
den tilhørte  Grev  Souza  eller  en  anden  saadan  Mand,  svarede 
han  dristigt,  at  „det  havde  kommet  an  paa,  hvad  han  i det 
Øieblik  kunde  have  faaet  i Sinde,  thi  den  Ordre,  som  var 
given  fra  Magistraten  om  at  nedslaa  Hunde,  var  uden  Ind- 
skrænkning, saa  at  han  formente  at  have  udsat  sig  selv  for 
Straf,  ifald  han  havde  efterladt  sin  Pligt  at  udføre.*  Den 
Anklagedes  Herre,  Natmester  Oswalt  støttede  ham  efter  bedste 
Evne;  ogsaa  han  gjorde  gjældende,  at  det  overhovedet  ikke 
var  muligt  at  gjøre  Undtagelser  som  i Fædders  Tid;  alle 
løse  Hunde  skulde  slaas  ned;  saaledes  stod  der  i Loven. 

Politimester  Flindt  befandt  sig  i største  Forlegenhed  over- 
for „den  ubehagelige  Tildragelse*,  som  han  selv  kalder  den. 
I sit  Hjerte  maatte  han  give  Arrestanten  Medhold,  men  Kan- 
celliet og  Udenrigsministeren  forlangte,  at  der  skulde  gives 
den  portugisiske  Afsending  Oprejsning,  og  der  maatte  findes 
en  eller  anden  Form,  under  hvilken  dette  kunde  ske.  I en 
Indberetning  af  10de  Oktober  lægge  Flindts  modstridende 
Følelser  sig  tydeligt  for  Dagen.  Han  forestiller  Kancelliet,  at 
Hofmeyer  formener  ei  at  have  forset  sig,  men  tvertimod  at 
have  gjort  sin  skyldige  Pligt,  hvorhos  der  ingen  Vished  er  for, 
at  Arrestanten,  da  han  gav  Hunden  det  første  Slag,  har  vidst, 
hvem  den  tilhørte,  eller  for  at  der  i hans  Amtsforretning  har 

blandet  sig  nogen  Ondskab  eller  Tilsidesættelse  af  den  Re- 
spekt, Gesandten  kunde  gjøre  fortrinlig  Fordring  paa.  Han 
gjør  opmærksom  paa,  at  der  i Plakaterne  af  2den  Juni  1769 
og  15de  Novbr.  1783  ikke  gjøres  ringeste  Undtagelse,  thi  det 
hedder,  at  alle  løse  Hunde  skulle  dræbes,  men  henstiller 
dog  „til  det  høie  Collegii  høi  behagelige  Godtbefindende,  om 
Karlen  Lorenz  Hofmeyer  alligevel  skal  belægges  med  en  liden 
Straf  i Betragtning  af  hans  Overilelse,  dels  og  for  at  dæmpe 
det  Overmod  og  den  Frækhed,  hvormed  deslige  Folk  almin- 
delig udøve  deres  Forretninger  og  dels  for  om  mulig  der- 
ved at  tilfredsstille  den  i nærværende  Tilfælde 
fortørnede  Gesandt.*1 

Havde  Politimesteren  ventet  sig  en  Haandsrækning  fra 
denne  Kant,  blev  han  alvorlig  skuffet.  Det  høie  Kollegium 
fandt  nemlig  kun  for  godt  at  tilstille  ham  en  lakonisk  Be- 
faling (af  26de  Oktober)  til  ufortøvet  at  paakjende 
Sagen  og  indberette  Udfaldet,  og  Flindt  maatte  nu  selv 
lægge  sit  Hoved  i Blød  for  at  finde  den  bedst  mulige  Løs- 
ning. To  Dage  efter  kunde  han  raabe:  Funtus!  Dommen 
var  færdig.  Arrestanten  blev  fremstillet  for  Retten,  og  Politi- 
mester afsagde  nu  følgende  Mesterstykke  af  en  Kjendelse: 

„Naar  Sagen  blot  fra  en  Synspunkt  betragtes,  har  det 
Anseende,  ligesom  Lorenz  Hofmeyer  kuns  haver  udført  en 
Pligt,  da  han  den  29de  Septbr.  sidstleden  paa  Gaden  nedslog 
den  portugisiske  Gesandt  S.  T.  Hr.  Greve  Souzas  Hund, 
efterdi  Anordningen  ikke  indeholde  nogen  Undtagelse,  ei  heller 
er  at  uddrage  af  Forhørene,  at  under  Udførelsen  af  hans 
Forretninger  har  blandet  sig  Ondskab.  Men  naar  alligevel 
ikke  hans  Forretning  i sig  selv  forvexles  med  Maaden,  paa 
hvilken  han  samme  har  udført,  derimod  hver  betragtes  for 
sig,  saa  bliver  der  ikke  Tvivl  om,  at  ermeldte  Natmands  Karl 
jo  har  feilet  i det,  at  han  for  Fødderne  af  Gesandten  har 
slaget  Hunden,  og  at  han  derved  har  handlet  altfor  frem- 
fusende, samt  vist  en  overdreven  Iver  i at  slaa  paa  Hunden, 
efterat  derimod  var  sket  Indvendinger  af  saavel  Gesandten 
selv  som  hans  Følge,  der  ved  Ordenstegn  og  i Klædedragt 
skal  have  udmærket  sig.  Hans  Iver  kan  saameget  mindre 
bifaldes,  som  der  ikke  havde  været  tabt  ved,  at  han  sin  For- 
retning paa  den  Tid  havde  standset,  særlig  da  hans  Husbond, 

Natmester  Oswalt,  forud  havde  ladet  nogle  Maaneder  de 
Slags  Forretninger  hvile.  Straf  har  Lorenz  Hofmeyer  derfor 
udsat  sig  for,  dog  bør  hans  lange  Arrest  komme  i Betragt- 
ning, hvorfor,  som  og  fordi  hos  Personer  af  hans  Stand 
ikke  kan  paastaas  det  Overlæg  som  hos  andre,  og  hans  For- 
seelse alene  bestaar  i forsømt  Overlæg  i hans  Forretninger, 
hermed  kjendes  for  Ret:  At  Natmandens  Karl,  Lorenz 
Hofmeyer,  efter  Fortjeneste  og  ham  samt  hans  Kamerater  til 
Erindring  om  herefter  i lige  eller  andre  deres  Forretninger  at 
være  mindre  fremfusende,  bør  sættes  i Gabestokken  en 
Time  paa  egen  Bekostning,  ligesom  han  og  selv  bør 
betale  sin  Arrest  og  Forflegning  efter  Regning  under  videre 
Adfærd,  dog  om  han  dertil  skulde  findes  uformuende,  bør 
begge  Dele  udredes  af  Stadens  Kasse." 

Det  vilde  være  vanskeligt  at  skildre  Hofmeyers  Følelser 
ved  Oplæsningen  af  denne  Dom.  Ikke  at  Straffen  var  haard 
eller  synderlig  generende  for  en  Mand  af  hans  Kaliber,  men 
da  han  blev  fremkaldt  for  Retten,  havde  han  — som  det 
udtrykkelig  siges  — ikke  blot  ventet  at  blive  entlediget  fra 
sin  lange  Arrest,  men  endog  at  blive  aldeles  frifunden.  En 
Time  i Gabestokken  for  at  have  gjort  sin  Pligt!  Dette  var 
selv  for  meget  for  en  Rakkerknægt,  og  harmfuld  erklærede 
han,  at  han  .følte  sig  fornærmet  ved  Kjendelsen  og  vilde 
appellere  den,  hvis  Kancelliet,  der  havde  befalet  Sagens  An- 
læg, da  ikke  vilde  forandre  den."  Man  trak  paa  Skuldrene 
og  førte  ham  tilbage  i Arresten. 

Politimester  var  igjen  raadvild  — han  vidste  end  ikke, 
om  dette  Slags  Domme  overhovedet  kunde  appelleres.  Men 
selv  om  dette  ikke  lod  sig  gjøre,  stod  den  Udvei  dog  aaben, 
at  Kancelliherrerne  formildede  Kjendelsen  paa  egen  Haand. 
Eller  vilde  Grev  Souza  ikke  i Betragtning  af  Personens  lang- 
varige Arrest  selv  eftergive  ham  videre  Straf  og  gaa  i Forbøn 
for  ham?  Herom  maatte  Flindt  .afvarte  det  høie  Collegii 
nærmere  Befaling." 

Der  hengik  en  halv  Snes  Dage,  før  der  atter  spurgtes 
Nyt  om  Hundemordet,  thi  Kancelliet  skulde  konferere  med 
Grev  Bernstorff,  og  denne  igjen  med  den  portugisiske  Gesandt. 
Imidlertid  sad  Lorenz  Hofmeyer  i Raadstuarresten  og  kukke- 
lurede og  hengav  sig  til  allehaande  mørke  Betragtninger  over 

Livets  Omskiftelser  og  de  Mægtiges  Overgreb.  Dette  Stilleliv 
var  bittert  for  ham,  som  var  vant  til  at  færdes  i det  Fri, 
slreife  om  paa  Gaderne  med  Knippel  i Haand  og  engang 
imellem  assistere  ved  en  Henrettelse  eller  Kagstrygning.  Det 
saa  næsten  ud,  som  om  man  havde  i Sinde  at  lade  ham 
»sidde*  for  Tid  og  Evighed.  Vilde  det,  naar  Alt  kom  til 
Alt,  dog  ikke  være  det  Klogeste  at  bøie  sig  for  Magten,  lide 
den  uretfærdige  Straf  og  saa  gjenvinde  den  gyldne  Frihed? 
Hans  Husbond,  Natmester  Oswalt,  opfordrede  ham  indtræn- 
gende hertil,  men  paa  den  anden  Side  — . Den  gode  Lorenz 
havde  Principer  og  vaklede  længe. 

Den  Ilte  Novbr.  indløb  der  endelig  Meddelelse  fra  Uden- 
rigsministeren om  hans  Forhandlinger  med  Grev  Souza.  Den 
sidste  havde  aabenbart  endnu  ikke  forvundet  Tabet  af  sin 
Hund,  thi  ikke  blot  havde  han  udtalt  sin  Forundring  over, 
at  kun  én  af  Rakkerknægtene  var  sat  under  Tiltale,  da  alle 
Tre  dog  havde  lige  Del  i den  omhandlede  Sag,  men  han 
havde  — som  Bernstorff  skriver  — »uagtet  den  af  mig  givne 
Anledning  ikke  ladet  sig  mærke  med  nogen  Lyst  til  at  inter- 
cedere  for  den  Sagfældte*.  Der  var  derfor  nu  ikke  anden 
Udvei  end  at  fuldbyrde  Straffen  uden  videre  Ophold,  »hvorom, 
naar  det  er  sket,  jeg  herved  tjenstligst  beder  mig  underrettet.* 
Maaske  vilde  det  alligevel  have  varet  rum  Tid,  før  Grev 
Souza  havde  faaet  sin  Satisfaktion,  hvis  Hofmeyers  Over- 
veielser  i Fangehullet  ikke  tilfældigvis  vare  komne  til  Ende 
samtidigt.  Den  12te  Novbr.,  altsaa  Dagen  efter  Bernstorffs 
Skrivelse,  forlangte  han  nemlig  at  fremstilles  for  Politimesteren 
og  erklærede,  at  »han  nu  var  villig  til  at  udstaa  den  Straf, 
han  var  idømt,  naar  det  ei  kunde  være  anderledes,  alt  paa 
det  han  kunde  komme  ud,  siden  det  var  ham  utaalelig  længer 
saaledes  at  hensidde  i Stilhed.*  Derefter  eskorteredes  Hunde- 
morderen af  Vægtere  med  Morgenstjerner  til  Gabestokken,  hvor 
han  stod  sin  Time  til  Glæde  for  den  kjøbenhavnske  Ungdom, 
for  Byens  Hundevenner  og  for  Grev  Souza. 

Der  var  imidlertid  en  anden  Opgave  at  løse,  før  Hunde- 
spørgsmaalet  definitivt  var  bragt  ud  af  Verden  — Politi- 
anordningen skulde  forandres.  Dette  skete  ved  Plakat 
af  6te  Marts  1789,  som  først  kom  i Stand  efter  mange  Deli- 
berationer  mellem  Generalprokureuren,  Politimesteren,  Colle- 

gium  Medicum  og  det  udenlandske  Departement,  men  under 
alle  Omstændigheder  indførte  den  heldige  Forandring,  at  den 
offentlige  Ihjelslagning  paa  Gaderne,  »dette  i sig  selv  ubehage- 
lige .Middel",  blev  indskrænket  til  Tiden  fra  St.  Hansdag  til 
August  Maaneds  Udgang,  »efterdi  Galskab  blandt  Hunde  for- 
medelst Sommerens  Hede  mest  kunde  være  at  befrygte  paa 
dette  Tidspunkt." 

Den  nye  Lov  betød  unægtelig  et  Fremskridt,  ikke  blot 
paa  Grund  heraf,  men  fordi  den  nedsatte  Bøderne  og  be- 
stemte, at  den  befalede  Ihjelslagning  hvert  Aar  be  ti  me  I igen 
skulde  bekjendtgjøres  i Adresseavisen  i del  danske  og 
franske  Sprog,  før  den  tog  sin  Begyndelse,  men  Forbudet 
rnod  løse  Hunde  gjaldt  fremdeles  hele  Aaret  igjennern,  kun 
at  man  den  længste  Tid  slap  med  Bøder  for  Plakatens  Over- 
trædelse og  derefter  kunde  beholde  sin  Hund  eller  faa  den 
tilbage.  Det  kunde  imidlertid  ikke  gjøre  noget  godt  Indtryk  paa 
Borgerne,  at  Politimesteren  formedelst  særdeles  Omstændig- 
heder kunde  meddele  enkelte  Personer  (hvorved  der 
mentes  de  fremmede  Ministre  og  enkelte  Herskaber,  de  sidste 
dog  „meget  sparsommeligen")  et  vist  Tegn  til  at  bindes  om 
Halsen  paa  de  Hunde,  som  de  ønskede  at  holde  løse,  dog  at 
dette  Tegn  kun  gjaldt,  naar  de  fulgte  deres  Herrer  paa  Gaden 
og  aldeles  ikke  i Sommermaanedeme,  da  »den  offentlige  Sikker- 
hed ingen  Undtagelse  taaler".  Det  var  Bemslorff,  som  fik  Ud- 
trykket »enkelte Personer*  indført  i Plakaten ; man  havde  oprinde- 
lig foreslaaet,  at  der  alene  skulde  staa : „de  fremmede  Gesandter", 
rnen  Udenrigsministeren  fandt  det  betænkeligt  og  usædvanligt 
at  nævne  disse  i en  Plakat  af  denne  Art,  da  mange  Ind- 
byggere  vilde  mene  at  have  Krav  paa  samme  Hel.  Over- 
hovedet optraadte  Bemslorff  ved  denne  Ledighed  som  Hunde- 
ven. Han  kjæmpede  for,  at  Natmesterens  Folk,  naar  de 
streifede  om  i Sommerdagene  efter  deres  Offre,  slet  ikke 
skulde  have  Lov  til  at  nedslaa  Hunde,  der  fulgte  med  deres 
Herre.  »Det  Heldigste  — skriver  han  — vilde  være,  at  ikke 
blot  de  Hunde,  som  bæres  eller  føres  i Strikke  ere  undtagne, 
men  ogsaa  de,  der  bære  et  Halsbaand  med  Eierens  Navn  og 
følge  med  deres  gaaende  Herre.  Der  er  vel  slet  ingen  Fare 
at  frygte  af  dem,  thi  der  ligger  allerede  et  Bevis  for.  at  de 
ikke  lide  af  Galskab,  naar  de  ledsage  deres  Herre.  Herved 

vil  ogsaa  en  meget  almindelig  Fornøjelse  blive  skaanet,  og 
tillige  blive  stillet  en  saa  billig  og  let  opfyldelig  Betingelse,  at 
end  ikke  de  fremmede  Gesandter  ville  have  Grund  til  at  be- 
klage sig,  naar  de  ved  egen  Forsømmelse  paadrage  sig  Ulei- 
ligheder*.  Den  store  Statsmand  kunde  imidlertid  ikke  sætte 
sit  liberale  Forslag  igjennem;  det  strandede  paa  Lægernes 
Modstand,  ja  man  gik  saa  vidt  med  drakoniske  Forholdsregler, 
at  det  i 1790  befaledes,  at  alle  Skibshunde  skulde  holdes 
bundne  paa  Dækket. 

Den  „aarlige  Ihjelslagning",  som  den  nu  officielt  kaldtes, 
fortsattes  altsaa  paa  Kjøbenhavns  Gader  i Sommertiden  Aar 
ud  og  Aar  ind;  end  ikke  de  faa  priviligerede  Hunde  med 
Politimesterens  Tegn  om  Halsen  vare  i disse  Maaneder  sikre 
for  Rakkerknægtenes  Efterstræbelser.  Den  offentlige  Mening 
ivrede  imod  disse  uhyggelige  Scener  baade  af  dyrevenlige  og 
æsthetiske  Grunde,  men  forgjæves;  først  i 1800  gav  Regje- 
ringen  saavidt  efter,  at  den  befalede,  at  Nedslagningen  skulde 
foregaa  tidlig  om  Morgenen  fra  Kl.  4 til  7 eller  undertiden 
til  Kl.  8.  I hvilket  Omfang  dette  skete,  fremgaar  af  en  Politi- 
rapport fra  1801;  den  viser  nemlig,  at  der  i denne  Sommer  blev 
dræbt  815  omløbende  Hunde  i Hovedstaden.  Det  er  et  over- 
ordentligt Bevis  for  Indbyggernes  indgroede  Forkjærlighed  for 
disse  tro  Husdyr,  at  deres  Antal  trods  Massemyrderierne  ikke 
formindskedes  kjendeligt.  , Hvert  tiende  Skridt  møder  man 
en  Hund  — hedder  det  i 1805  — Moden  har  forøget  deres 
Tal,  og  dersom  man  vilde  anstille  en  Tælling,  vilde  man 
sandsynligvis  naa  op  til  mange  Tusinder."  Paa  dette  Tids- 
punkt vare  Pudelhunde  særlig  i Velten;  det  var  nemlig  blevet 
Skik,  at  unge  Modeherrer  spadserede  med  et  saadant  Dyr  i 
Baand.  At  Hundenes  Fjender  ogsaa  lod  høre  fra  sig  er  en 
Selvfølge ; de  forestillede  atter  og  atter  Kjøbenhavnerne,  at 
disse  Dyr  fortærede  overordentlig  meget,  at  de  forhøiede 
Priserne  paa  Livets  Fornødenheder,  og  at  man  gjorde  bedre 
i at  anvende  Pengene  til  Understøttelse  for  Fattige  og  Nød- 
lidende. Og  hvilken  Mængde  Lidelser  bleve  ikke  paaførte 
Menneskene  af  disse  unyttige  Dyr,  først  og  fremmest  den 
frygteligste  af  alle  kjendte  Sygdomnæ:  Vandskræk!  Men 
disse  Betragtninger  gjorde  ikke  mindste  Indtryk.  Saa  tog 
man  Ordet  for  Indførelse  af  Hundeskat,  som  uden  Tvivl  vilde 

indbringe  betydelige  Summer.  Havde  man  ikke  allerede  en 
Skat  paa  Luxusheste,  hvorfor  skulde  Luxushunde  gaa  fri,  som 
ikke  gjorde  allermindste  Nytte?  Skatten  burde  være  saa  høi, 
at  Fattigfolk,  der  vare  forgabede  i Hunde,  aldeles  ikke  kunde 
betale  den,  og  hvem  kunde  vide  det  — maaske  vilde  man 
paa  denne  Maade  kunne  undgaa  de  væmmelige  Optrin  i 
Hundedagene  paa  offentlige  Gader  og  Veie.  Thi  Alle  — 
baade  Hundevenner  og  Hundefjender  — vare  enige  om  at 
fordømme  Myrderierne. 

Det  varede  dog  længe,  før  den  offentlige  Ihjelslagning 
ophørte,  ja  man  faldt  endog  tilbage  til  den  gamle  Uskik  at 
anstille  Parforcejagterne  paa  alle  Tider  af  Døgnet.  Først  i 
1813  bestemte  man  sig  til  at  afskaffe  den  gammeldags  Raahed 
og  Brutalitet,  og  samtidig  gik  det  op  for  Regjeringen,  at  det 
egentlig  kun  var  de  herreløse  omstrejfende  Hunde,  det 
gjaldt  om  at  komme  tillivs,  »fordi  det  fornemmelig  var  hos 
dem,  at  Hundesygdom  kunde  befrygtes.*  Det  var  med  andre 
Ord  de  Bernstorffske  Principer,  som  seirede.  Da  herreløse 
Hunde  bedst  kunde  antræffes  om  Morgenen,  blev  det  ved 
Plakat  af  25de  Juni  befalet,  at  løsgaaende  Hunde  i Kjøben- 
havn  og  Forstæder  om  Sommeren  fra  24de  Juni  til  31te 
August  skulde  — ikke  dræbes  — men  optages  i Morgen- 
timerne fra  Kl.  4 til  7,  samt  derefter  føres  ud  til  Veterinair- 
skolen  paa  Christianshavn,  hvor  Exekutionen  skulde  fuld- 
byrdes. Dog  ikke  strax  — der  gaves  tvertimod  hvert  ind- 
fanget Dyr  en  Respit  af  24  Timer,  i hvilken  Eieren  kunde 
reklamere  det  mod  at  betale  en  Mulkt  af  2 Rdlr.  første  Gang, 
4 Rdlr.  anden  Gang  og  fremdeles  2 Rdlr.  mere  for  hver 
Gang  samme  Hund  blev  optagen.  Fra  dette  Tidspunkt  for- 
svandt Natmændenes  Knipler  fra  Hovedstadens  Gader;  man 
saa  dem  nu  i Stedet  vandre  om  med  et  Slags  store  Net  eller 
Ketschere,  hvori  Hundene  bleve  opsnappede  og  derefter  slyn- 
gede op  i en  overdækket  Vogn,  som  transporterede  dem  til 
Christianshavn.  Mange  nulevende  ældre  Folk  ville  endnu 
mindes  dette  Skuespil,  der  var  mere  komisk  end  tragisk,  og 
desuden  medførte  den  for  en  hundevenlig  Fantasi  behagelige 
Forestilling,  at  Døden  endnu  ikke  var  uundgaaelig. 

To  Aar  efter,  i Sommeren  1815,  indlraadte  der  en  Reak- 
tion, som  dog  ikke  skyldtes  et  Omslag  i Regjeringens  Op- 

fattelse,  men  simpelthen  den  Kjendsgjerning,  at  der  udbrød 
en  ondartet  Betændelsesfeber  blandt  Hundene  i Kjøbenhavn, 
som  gjorde  dem  bidske  og  farlige.  Man  begyndte  med  lempe- 
lige Forholdsregler,  thi  Plakaten  af  25de  Juni  1813  blev  kun 
sat  ud  af  Kraft,  forsaavidt  løsgaaende  Hunde  nu  maatte  op- 
tages paa  enhver  Tid  af  Dagen,  men  det  stod  fremdeles  ved 
Magt,  at  Eieren  kunde  indløse  sin  Hund  mod  en  Mulkt,  naar 
Dyret  da  ikke  var  angrebet  af  en  Sygdom. 

Den  haarde  Nødvendighed  tvang  imidlertid  Myndighederne 
til  at  gaa  videre,  thi  Sygdommen  ophørte  ikke  ved  Sommerens 
Udløb,  men  tog  tvertimod  til,  og  efter  Forslag  af  Sundheds- 
kollegiet og  Stadsfysikus  blev  der  da  udfærdiget  en  ny  og 
streng  Plakat  af  4de  Oktober  1815.  Heri  blev  det  — indtil 
Hundesygdommen  var  forbi  — aldeles  forbudt  at  holde  Hunde 
i Kjøbenhavn  og  dens  Forstæder,  medmindre  de  bestandig 
holdtes  bundne  eller  vare  forsynede  med  forsvarlige  Mund- 
kurve, et  Paabud,  som  ikke  blot  skulde  gjælde  for  Gaderne, 
men  ogsaa  for  Trapper,  Gange  og  Gaarde.  Man  kunde  altsaa 
nu  ikke  spadsere  en  Tour  med  sin  Hund.  uden  at  føre  den  i 
Baand  med  Mundkurv.  I Overtrædelsestilfælde  bleve  Dyrene 
uden  videre  optagne  og  — dræbte,  hvorhos  Eierne  ifaldt  en 
Mulkt  fra  5 til  30  Rdlr.  Enhver  syg  Hund  eller  en  rask 
Hund,  der  havde  bidt  et  Menneske,  skulde  under  en  Mulkt  af 
10  til  50  Rdlr.  strax  udbringes  til  Veterinairskolen,  hvor  den 
dog  — aabenbart  i Videnskabens  Interesse  — ikke  skulde 
dræbes  strax,  men  holdes  i god  Forvaring.  Disse  og  flere 
Bestemmelser  vare  dog  kun  midlertidige;  større  Interesse  har 
det,  at  der  ved  samme  Plakat  for  første  Gang  indførtes 
Hundeskat  i Kjøbenhavn.  Det  blev  nemlig  befalet,  at 
enhver  Hund  i Fremtiden  skulde  anmeldes  for  Politiet,  ind- 
føres i en  Protokol  under  et  Numer  og  endelig  forsynes  med 
et  Polititegn  at  anbringe  paa  Dyrets  Halsbaand.  Tegnet,  som 
gjaldt  for  et  Aar,  kostede  2 Rdlr.  Sølvværdi.  Herved  op- 
naaede  man  en  virksom  Kontrol  med  Hundeholdet  i Hoved- 
staden, saavelsom  et  fortræffeligt  Middel  til  at  udfinde  ved- 
kommende Dyrs  Eier,  ligesom  man  herved  kunde  haabe,  at 
alle  herreløse  Hunde  lidt  efter  lidt  vilde  forsvinde.  Der  blev 
strax  anmeldt  3206  Hunde,  men  allerede  det  næste  Aar  gik 
Tallet  naturligvis  som  Følge  af  Skatten  ned  til  2676.  Ind- 

tægten  fordeltes  mellem  Politikassen,  Fattigvæsenet  og  Veterinair- 
skolen.  Selvfølgelig  ophørte  Hundeslægtens  Gjenvordigheder 
ikke,  fordi  Dyrene  bleve  skatteydende  Medlemmer  af  Sam- 
fundet, men  deres  Stilling  forbedredes  derved,  og  man  kan 
med  Sandhed  sige,  at  deres  moderne  Emancipation  skriver 
sig  fra  dette  Tidspunkt.  Enhver  Hund  med  Politiets  Tegn 
om  Halsen  er  til  en  vis  Grad  priviligeret  i vore  Dage,  men 
hvis  Dyret  kjendte  sin  Slægts  Historie,  vilde  det  maaske  se 
længere  tilbage  i Tiden  og  betragte  1788  som  et  større 
Mærkeaar  for  Racen  end  1815.  Thi  det  oprindelige  Stød  til 
Befrielsen,  til  Hunderettighedernes  første  svage  Anerkjendelse, 
blev  givet  ved  Hundemordet  i Vimmelskaftet,  da  den  portu- 
gisiske Gesandt,  Grev  Souza,  skrev  sin  harmfulde  Klage  til 
Grev  Bemstorff  den  1ste  Oktober  1788. 

Bakkehus-Sproget 

af  Otto  B.  Wroblewskl. 

I det  nu  snart  forløbne  Aarhundredes  danske  Memoire- 
Literatur,  og  da  navnlig  i den,  der  stammer  fra  literær 
Haand,  dvæles  der  ofte  ved  Bakkehuset  og  dets  kjendte 
Beboere:  Knud  Lyne  Rahbek  (f.  18de  Decbr.  1760,  død 
22de  April  1830)  og  hans  aandfulde  Hustru,  Kamma  (o:  Karen 
Margrethe),  født  Heger  (f.  19de  Oktober  1776,  død  21de 
Januar  1829). 

Saavel  af  denne  Literatur,  som  ved  mundtlig  Overlevering, 
Breve  o.  1.  vil  det  være  noksom  bekjendt,  hvorledes  det  var 
givet  hende  som  en  suveræn  Herskerinde,  ved  sin  livlige  Aand, 
spillende  Lune,  vittige  Pen  og  først  og  sidst  ved  sit  rørende, 
trofaste  Venskab,  at  samle  om  sig  i Bakkehusets  lave  Stuer, 
der  endnu  den  Dag  i Dag  staa  saa  temmelig  uforandrede  i 
Rahbeks  Allé,  en  udvalgt  Kreds  af  dem,  der  kunde  regnes 
til  de  Første  paa  Aandslivets  Omraade  herhjemme  i den 
meste  Tid  af  Aarhundredets  første  tre  Decennier.  Enhver, 
der  har  fordybet  sig  i den  interessante  Række  af  Memoirer 
og  Brevsamlinger,  berørende  hin  Tid,  vil  have  bemærket,  at 
til  Skikkene  i dette  Musers  og  Gratiers  Hjem,  hvor  aandrige, 
vittige  Mennesker  færdedes  i livlig  Samværen,  hørte  ogsaa  den, 
at  der  af  Husets  Frue  gaves  de  intimere  Venner,  som  hørte  til 
den  snævrere  Kreds,  et  Tilnavn,  der  i Reglen  paa  en  eller 
anden  sindrig,  oftest  pudsigt  spøgende  Maade  pegede  paa  en 
eller  anden  Særegenhed  hos  Vedkommende  i Væsen,  Tale,  ydre 
Fremtræden  eller  Livs-Virksomhed,  Stilling  o.  1. 

Dels  ved  fleraarigt  Samarbeide  med  afdøde  Kontorchef 
P.  K.  Boye,  Søn  af  Bakkehusets  trofaste  Ven  A.  E.  Boye 


Digilized  by  Google 


17 


(»Peter  Wegner*)  med  Ordningen  af  de  Rahbekske  Papirer, 
dels  ved  egne  Optegnelser  af  hvad  jeg  i Aarenes  Løb  er  stødt 
paa  i Memoire-Literaturen  og  i Breve,  trykte  og  utrykte,  har 
jeg  samlet  en  Række  af  disse  Navne,  hvilke  jeg  har  den  Ære 
herved  at  fremlægge,  ordnede,  for  Overskuelighedens  Skyld, 
alfabetisk  efter  Vedkommendes  borgerlige  Navn.  Det  i ()  til- 
føjede Navn  betegner  Kilden,  enten  den  Navngivende  eller  en 
Henvisning  til  det  Sted,  hvor  det  findes. 

Foruden  de  aparte  Navne  paa  Personer,  hørte  ogsaa  til 
Bakkehus-Sproget  en  Række  Betegnelser  af  forskellig- 
artede Begreber,  Gjenstande  og  Vendinger  i daglig  Tale,  kun 
forstaaelige  for  de  Indviede  i Kredsen;  hvad  jeg  har  samlet 
heraf,  medgives  med  vedføiet  Forklaring. 


Forklaring  orer  Forkortelserne. 

Kr.  Arentzen  = Kr.  Arentzen,  Baggesen  o#  Oehlenschlæger,  literatur  hist. 
Studie.  Kbh.  1870  -78. 

J\  H.  B.  — P.  H.  B oye),  Om  Karen  Margrethe  Kahbeks  Brevveiling  etc. 
Kbh.  1881.  (Optryk  af  Ugebladet  »Nar  og  Fjern«,  VIII.  og  IX.  Bd. 
1879-80. 

Nic.  Bogh  = Aften  låsning.  Ny  R.  VII.  N.  Begh:  Kanuna  Rahbek  og 
hendes  nermeate  Omgivelser. 

J L.  Heiberg  Breve  fra  og  til  Joh.  Ludv.  Heiberg.  Kbh.  1862. 
Ingemann  — Breve  fra  og  til  B.  8.  Ingemann.  Kbh.  1879. 

Molbech  = Chr.  Mnlbech  og  Karen  Margrethe  Uahbek.  En  Brevveiling. 
Kbh.  1883. 

J.  P.  M.  =.  J.  P.  Mynster,  Meddelelser  om  mit  Levnet.  Kbh.  1354. 

J,  P.  M.s  Breve  — Breve  fra  og  til  J.  P.  Mynster.  Kbh.  1860. 

J.  P.  M.s  Liv  r_  Blade  af  J.  P.  Mynsters  Liv  og  Tid.  Kbh.  1875. 

Oehl.s  Erindr.  = Oehlenschlrgers  Erindringer.  1.— 4.  Bd.  Kbh.  1850  - 51. 
Oehl.,  Mindebi.  — C.  L.  N.  Mynster,  Mindebladc  om  Ad.  Oehlenschlæger. 
Kbh  1879. 

Rahbek  = K.  L.  Rahbek,  Erindringer  af  mit  Liv.  V.  Bd.  Kbh.  1829. 
Schmidt  = Provst  Frederik  Schmidt«  Dagboger.  Kbh.  1868. 

J.  M.  Thiele  = Erindringer  fra  Bakkehuset.  Kbh.  1869. 

Chr.  Winther  = Breve  fra  og  til  Chr.  Winther.  Kbh.  1880. 


K.  L.  Rahbek. 


Iliuwam.  VII.  i. 


Egernet,  the  small  animal,  who  lives 
in  woods  (vistnok  en  Hentydning  til 
Rahbeks  Haarfarve  og  Gestus)  — Gjøg- 

2 

Kamma  o:  Karen 
Margrethe  Rahbek. 


H.  C.  Andersen. 
August  Baggesen, 
Jens  Baggesens  Søn. 


Jens  Baggesen. 


leren,  m in  G j øgler  (Rahbeks Stilling 
som  Theaterdirektør)  — den  Haa- 
bendes  — Brumbølikon  (R.s brum- 
mende, tonløse  Sang) — Dagdrive- 
re n (R.  som  Udgiver  af  Bladet  „Dagen* ). 
Alle  disse  Betegnelser  stamme  fra 
Kamma  Rahbek.  Endvidere : D u n k s — 
Beksius  (Omskrivning  af  Navnet 
Rahbek,  se  Rahbeks  Erindr.). 
Kelselia,  Variant  af  Kjærling  — Cam- 
madulis,  Cammamia,  Omskrivning 
af  Kamma  — „Ikke  destomindre* 

— Am  s;  (se  Rahbek,  V.,  S.  36fi). 
„Bocca-mela,  Honigmåulchen*, 
et  lille  Honning-ædende  Dyr  af  Væsel- 
arten;  i overført  Betydning:  sødt- 
talende  (Fru  Fried.  Brun,  f.  Munter) 

— „Niecen*,  saaledes  kaldet  af 
J.  P.  Mynster,  hvem  Kamma  Rahbek 
til  Gjengjæld  kaldte  „Onkel*,  „Onkel 
Job*  (J.  P.  M.s  Breve)  — „Wunder- 
lich*,  saaledes  kaldet  paa  Grund  af 
hendes  Æskemageri  efter  en  i Kjøben- 
havn  dalevende  Foderalmager  af  samme 
Navn  (J.  M.  Thiele). 


Der  kleine  Declamator  (J.  M.  Thiele). 
Den  unge  Witte.  Det  sidste  Ord: 
Forkortelse  af  Faderens  Tilnavn  „Witte- 
wattewee*.  Oprindelse  hertil  ubekjendt  ; 
muligvis  hidrører  det  fra  en  Stammen 
eller  Famlen  efter  Ord  hos  hain 
(P.  H.  B.).  Den  lille  Afp  lyn  dier. 
Anledning  hertil  ubekendt  (J.  P.  M.s 
Liv). 

Wittewattewee,  den  gamle  Witte 
(se  ovenfor)  — Bakkehunden  — 
Jens  Jaskesen  — Bakkelse- 

N ie  ls  Christian  Bjer- 
ring, Prokurator. 


Elisabeth  Blicher, 
N.  F.  S.  Grundtvigs 
Forlovede. 

A.  E.  Boye,  Sekretær. 
(Peter  Wegner). 


Anne  Marie  Boye, 
f.  Holm,  hans  Hustru. 
C.  J.  Boye,  Præst, 
Psalmedigter,  dramat. 
Forfatter. 

Marie  Adolphine  B., 
født  Birckner,  hans 
Hustru. 

J.  D.  Brandis,  Læge. 
Louis  Brandis,  Søn 
af  ovenstaaende. 


bestet  — Baggelsen  — Jens 
Paaskelillie  (tildels  Omskrivninger 
af  Navnet).  Det  vittige  Barn  (P. 
H.  B.)  — Bens  Jaggesen  (J.  P.  M.s 
Liv)  — V ovehalsen,  oprindelig  Navnet 
paa  en  udbrudt  Tugthusfange.  (Se 
nærmere  herom  i Breve  fra  J.  P.  M , 
S.  129.). 

Den  lille  Marat,  saaledes  kaldet 
paa  Grund  af  hans  republikanske  An- 
skuelser, der  endog  medførte  offentlig 
Tiltale  og  temporær  Landsforvisning 
(P.  H.  B.). 

„Det  Kroniske*,  afledes  vistnok  af 
Titelen  paa  Grundtvigs  Skrift:  „Kort 
Begreb  af  Verdens  Krønike  i Sammen- 
hæng*. Kbh.  1812.  (J.  P.  M.s  Breve). 
Den  Nautiske,  Nautikeren,  sigter 
til  hans  Forkjærlighed  for  Søen  (J.  M. 
Thiele) — „Lisianskoy*,  efter  Navnet 
paa  Chefen  for  Skibet  „Newa“,  der 
hørte  til  den  berømte  russiske  Sø- 
farende Krusensterns  Expedition  — 
den  berømte  Nautiker  Adolf  — 
Krusenstern — Den  Korrekte  — 
Bø-ge  (Brevvexling  mellem  K.  R.  og 
A.  E.  B.). 

„Dearest  Mary*  (P.  H.  B.). 
„Phantasien*. 


„Esther*;  blev  gjerne  hilst  af  Heger 
medTilraabet  „Ach,  vvai  mir*  (mundt- 
lig Meddelelse  af  Ægteparrets  Søn, 
Bibliothekar  V.  C.  Boye). 

Løven  (P.  H.  B.). 

Løveungen  — Urse  (P.  H.  B.). 


2* 

E.  Chr.  Broager,  Den  parisiske  Letsindighed, 
Præst  i Reerslev,  Over-  mundtlig  Meddelelse  af  Sønnen,  P.  D. 
sætter  af  Walter  Scott  Broager, 
og  Byron. 

Friederike  Brun,  Den  Grandiose,  mundtlig  Medde- 
født  Munter.  lelse  af  A.  E.  Boye. 

P.  O.  Brøndsted,  Den  lille  Professor  Worm,  Br. 
Arkæolog.  var  en  af  den  bekjendte  Rektor  Worm 

skattet  Elev  (J.  P.  M.s  Breve)  — Den 
nygræske  Professor  (P.  H.  B.). 
Georg  Buntzen,  Fru  Gygge  (J.  L.  Heiberg). 

Gyllembourgs  Pleiesøn. 

Jonas  Collin,  Geh.  Den  Blonde,  ifølge  mundtlig  Over- 
Gonferensraad.  levering  af  Sønnen  Edv.  Collin  (for- 

øvrigt havde  Chr.  Møhi  — se  neden- 
for — samme  Tilnavn). 

Collins  Børn.  „Tusindtakkerne“  (Edv.  C.s  Med- 

delelse). 

Fr.  Chr.  Dahlmann,  „Das  vornehme  Urgebirge“(J.  P. 
Prof.  i Kiel,  Historiker.  M.s  Liv). 

Nathan  David,  Na-  .The  right  honourable  sir  oppo- 
tionaløkonom,  Politiker,  s i te*  (J.  P.  M.s  Breve).  David  hørte 
Minister.  jo  i sine  unge  Aar  til  Oppositionen  i 

politisk  Retning. 

Anna  Christ.  Dor-  Hexen  i Tversadelen  (J.  M.  Thiele). 
thea  Drewsen,  født 
Larsen,  g.  m.  Drewsen 
paa  Strandmøllen. 

JulieDrewsen,  oven-  Bjørnedronningen  (Ingemann)  — 
staaendes Datter,  senere  Ravnedronningen  (J.  M. Thiele)  — 
gift  Aagesen.  Chineserinden  (Schmidt). 

Ophelia  Drewsen,  Philla  (J.  M.  Th.).  Bakkehus-Dat- 
senere  g.  m.  Dr.  Pingel.  teren  (O.  Borchsenius). 

W.  F.  Engelbreth,  Fader  Æo lus  (J.  P.  M.s  Liv). 
Provst,  Præst  i Lyders- 
lev. 

Caroline  Falck,  se-  Deiligheden  (P.  H.  B.).  Se  end- 
nere  g.  ni.  Gross.  Th.  videre  om  hende  Johanne  Louise  Hei- 
Suhr.  berg:  Et  Liv,  gjenoplevet  i Erindringen. 

1.— 4.  Kbh.  1891—92. 

Anders  Andersen  Beden  — den  stakkels  Bede  — 
Feldborg,  Professor,  Ligvognshesten  (J.  M.  Thiele)  — 
Lærer  i Engelsk.  F e 1 p o r c o (Grev  Lunzis  Breve)  — Den 

Dimlende  (Chr.  Molbech).  Feldborg 
hørte  til  de  „taalte*  Besøgende  paa 
Bakkehuset,  hvor  han  var  Gjenstand 
for  Manges  Løier.  »Den  stakkels 
Bede*  kalder  Fru  Rahbek  ham,  „den 
danske  Englænder  eller  den 
engliserede  Danske*.  Han  var, 
som  bekjendt,  Udgiver  af  en  engelsk 
Danmarks -Beskrivelse;  se  om  ham: 
Thieles  Bakkehuset,  Oehl.s  Erindr., 
Biogr.  Lexikon,  V.,  S.  101  fl.  — Grev 
Lunzis  „Felporco*  er  vel  nærmest 
en  ved  Ukyndighed  i Sproget  frem- 
kaldt komisk  Fordreielse. 

Heinrich  Grosche,  Blasche  (J.  M.  Thiele). 

Arkitekt. 

N.  F.  S.  Grundtvig.  Fætteren,  sigter  til  Grundtvigs  og 
J.  P.  Mynsters  indbyrdes  Slægtskab 
(J.  M.  Thiele). 

Fr.  Høegh  - Guld-  Kjære  Broder  (Rahbeks  Erindr.), 
berg,  Prof.,  Forfatter. 

F.  C.  Gutfeld.  Tiradeprovsten  (Schmidt). 

Gyllembourg  - Eh-  Ta’  mig  Fan’en.  Efter  A.  E.  Boyes 
renswård.  mundtlige  Meddelelse  hyppigt  Mund- 

held hos  den  Paagældende. 

FruThomasine  Gyl-  Ih,  Gud  forbarme  sig.  Efter  A.  E. 
lem  bo  ur  g,  f.  Buntzen.  Boyes  mundtlige  Meddelelse. 

Hansen,  Etatsraad.  Lyngager  (J.  M.  Thiele). 
Hartmann,  Transla-  Uhyret  (J.  P.  M.s  Liv), 
tør. 

Hedemann,  et  ungt  Langelænderen,  æ Laangelæner 
Menneske  fra  Lange-  (J.  M.  Thiele)  — Nukahiveren, 
land,  der  en  Tidlang  efter  Nukahiva,  en  af  Marquesas-Øerne 
var  Pensionær  i det  (A.  E.  Boye). 

Rahbekske  Hus. 

Carl  Heger,  Kamma  Hufe,  Hufeland,  den  astheni- 
Rahbeks  Broder,  Biblio-  ske  Hufeland,  sigter  til  C.  Hegers 
thekar.  Forkjærlighed  for  den  berømte  tyske 

Læge  (Thiele,  Rahbeks  Erindr.).  Mol- 
bechs  Kj æreste  (Molbech). 
Stephen  Heger,  Persius  (J.  P.  M.s  Lir). 

Kamma  Rahbeks  Bro- 
der, Skuespiller. 

Maria  Heger,  født  Persia  (Oehl.s  Mindeblade).  Om 
Smidth,  sidstn.  Hustru,  hende  se  Nic.  Bøgh:  Fra  Oehlenschlæ- 
gers  Kreds. 

Deres  Børn.  Persiller  (Nic.  Bøgh). 

Johan  Ludvig  Hei-  Der  kleine  eller  der  liebenswur- 
berg.  dige  Diplomatiker,  l’enfant 

(Friedr.  Brun).  Den  Spanske  (J.  M. 
Thiele).  Heiberg  dyrkede  i sin  Ung- 
dom Studiet  af  Spansk  (hans  Doktor- 
disputats var  over  et  spansk  Emne), 
men  muligvis  rummer  ogsaa  dette  Til- 
navn en  Hentydning  til  Heibergs  senere 
noget  reserverede  Holdning  overfor 
Bakkehusets  Beboere. 

Jens  Kragh-Høst,  Jens  Krage  (P.  H.  B.). 

Dr.  jur.,  Literat,  Hi- 
storiker. 

Bernh.  Sev.  Inge-  Et  Deilighedsbarn  (Nic.  Bøgh). 
mann.  Hermelinen  (Ingemann).  Ingen- 

ting (P.  H.  B.). 

Laurids  Kruse,  For-  Ruderknægt,  den  spraglede 
fatter,  Oversætter,  Pro-  Ruderknægt,  saaledes  kaldet  i et 
fessor.  Vers  af  Oehlenschlæger. 

Hanne  Langberg,  Grevebarnet,  kaldet  saaledes  af 
senere  gift  med  Chr.  Kamma  Rahbek  paa  Grund  af  hendes 
Molbech.  fornemt  smukke  Nakke  (J.  P.  M.s  Liv). 

G.  L.  Liebe,  Skue-  Marskalken.  Tilnavnet  stammer  fra 
spiller.  hans  Beundring  for  Frankrigs  Mar- 

skalker (A.  E.  Boye). 

C.  A.  Lund,  Præst  i Møens  Horats  (P.  H.  B.). 

Kjeldby  p.  Møen. 

Ole  Lund,  Klæde-  »Den  grønne  Lund*  (J.  M.  Th.). 
handler  i Kjøbenhavn.  Under  dette  Tilnavn  var  O.  Lund  ogsaa 
kjendt  udenfor  Bakkehuskredsen;  en 
Broder  af  ham  kaldtes  »den  graa 
Lund*  og  en  tredie  Broder  »den  blaa 
Lund*  (se  Erindringer  fra  Hjemmet, 
trykt  som  Manuskript  1880). 

Konrad  Lunzi, Greve,  Grækeren;  kom  i 1813  c.  15  Aar 
født  paa  Zanthe.  garnmel  i Følge  med  P.  O.  Brøndsted 

til  Danmark,  hvor  han  opholdt  sig  i 
5 Aar,  var  i denne  Tid  en  hyppig  og 
kjærkornmen  Gjæst  paa  Bakkehuset, 
og  førte  ogsaa  efter  sin  Hjemkomst 
en  flittig  Korrespondance  med  dets 
Frue.  Faderen  var  dansk  Konsul  paa 
Zanthe,  og  i hans  Hus  fandt  Brøndsteds 
Beisefælle  og  Svoger  Georg  Ko5s 
omhyggelig  Pleie  under  den  Sygdom, 
der  endte  med  Døden  i 1811  (P.  H.  B.). 
Konrad  Lunzi  reiste  hjem  1818  efter 
at  have  gaaet  i Skole  hos  M.  Nielsen 
(Borgerdydsskolen),  rnen  bevarede  gjen- 
nem  et  langt  Liv  sin  varme  Interesse 
for  Danmark,  hvis  Sprog  han  baade 
talte  og  skrev.  I en  fremrykket  Alder 
besøgte  han  i 1869  Danmark,  og  hans 
første  Gang  fra  Banegaarden  var  til 
Bakkehuset  og  til  det  Hahbekske  Grav- 
sted paa  Frederiksberg  Kirkegaard. 
Han  døde  i Begyndelsen  af  Firserne. 
(P.  H.  B.  og  J.  M.  Th.). 

hr.  Moibech,  Pro-  Udgiveren  (af  »Athene*),  the 
fessor,  Etatsraad,  The-  Under-librarian  (sigter  til  hans 
aterdirektør.  Stilling  ved  det  st.  kgl.  Bbl.)  — ulve- 

Hans  Hustru,  se  oven-  agtig  — molbechsk  (P.  H B.). 
for  (Langberg). 

K.  C.  F.  Moibech.  Den  lille  Udgiver  (A.  E.  Boyes 
Breve). 

Jacob  Peter  Myn- 
ster, Biskop. 

Fanny  Mynster,  f. 
Munter,  hans  Hustru. 
Joachim  Mynster, 
deres  Søn. 

Ole  Hieronymus 
Mynster,  Professor, 
Læge. 

Christian  Møhi, 
Læge. 

Samme  i Forening  med 
J.  M.  Thiele. 


Poul  Martin  Møller. 

Adam  Oehlen- 
schlæger. 


Christiane  Oehlen- 
s c hl  æger,  fødtHeger, 
hans  Hustru. 

Joachim  Conrad 
Oehlenschlæger, 
Slotsforvalter  paa  Fre- 
deriksberg. 


Job,  Onkel  Job  (J.  M.  Th.).  Dø~ 
beren  (Fr.  Schmidt).  Esbern  Snare- 
(A.  E.  Boyes  Medd.). 

Francisca  buona,  Direktricen 
(J.  P.  M.s  Breve). 

Mønsterbarnet  (J.  P.  M.s  Breve). 
Den  store  Ole  (J.  M.  Th.). 


Den  Blonde  (J.  M.  Th.).  Tilnavnet 
stammede  fra  hans  Haarfarve;  ogsaa 
Jonas  Collin  havde  dette  Tilnavn. 
A ft  en  bakkerne.  Disse  2 Venner 
boede  paa  Bakkehuset  i Etagen  over 
Rahbeks.  Naar  Rahbek  vilde  kalde 
dem  ned  til  Aftensbordet,  gik  han  ud 
i Haven,  klappede  i Hænderne  og 
sang:  „Aftenbakke,  flyv,  flyv“. 
Bakkehusets  kjæreste  Søn  (P. 
H.  B.). 

Adagiospilleren,  fordi  han  skulde 
ligne  en  Mand,  der  særlig  spillede  Adagio- 
og  som  Fru  Rahbek  havde  kjendt. 
(Oehl.s  Erindr.).  Adam  hin  Digre 
(Kr.  Arentzen).  Den  unge  Paale- 
compot,  som  Søn  af  Slotsforvalter 
O.,  der  kaldtes  Paale  (J.  M.  Th.).  Det 
største  Genie  (Chr.  Molbech).  Der 
irrende  Ritter  (samme).  Ynglin- 
gen med  de  sorte  Lokker(P.H.B.). 
At  air,  efter  et  Stjernebillede,  hun 
engang  havde  omtalt  i Søsteren  Kamma 
Rahbeks  Nærværelse  (OehLs  Erindr.). 
Paal  eller  Paale,  fordi  han  jævnlig 
sagde  Paalekum  i Stedet  for  Publikum. 
(Oehl.s  Erindr,  og  J.  M.  Th.).  Kastel- 
lanen.  Sigter  til  hans  Stilling  som 
Slotsforvalter  (Molbech). 

Orellana,  Greve,  Se- 
kretær ved  den  spanske 
Legation  i Kbhvn. 

Erasmine,  Augusta 
og  Frederikke  Pe- 
tersen, Døttre  af  Slots- 
gartner Petersen. 


F.  C.  Petersen,  Filo- 
log, Professor  og  Re- 
gentsprovst. 

Pigerne  i det  Rahbek- 
ske  Hus. 


Thorleif  Gudm. 
Repp,  Translatør. 


Fredr.  Schmidt, 
Præst  i Eker  (Norge), 
Medl.  af  Eidsvoldsfor- 
saml.,  død  som  Præst 
i Himmeløv  (Sjælland), 
Dr.  theol. 

Henrik  Steffens,  Fi- 
losof, død  som  Profes- 
sor i Berlin. 


Spanieren  (A.  E.  B.).  Havde  digtet 
en  Sonnet,  som  Chr.  Winther  over- 
satte til  Kanuna  Rahbek  (se  Chr. 
Winther,  Sang  og  Sagn,  S.  94,  Anm.). 
Blomsterpigerne  (Lunzis  Breve). 
Gartnerpigerne  (J.  M.  Th.).  Den 
ældste  af  dem,  Erasmine,  kaldtes  den 
forbistred’  Rørendes  (i  et  utrykt 
Brev),  uvist  hvorfor,  selv  protesterer 
hun  derimod  i et  ligeledes  utrykt  Brev; 
den  yngste,  Frederikke:  Zuleika,  saa- 
ledes  kaldet  af  Fru  Rahbek  paa  Grund 
af  hendes  Skjønhed,  hun  blev  gift  med 
Præsten  O.  J.  Freuehen  (J.  M.  Th.). 
Den  bedre  (J.  P.  M.s  Breve);  den 
bedre  Græker  (Schmidt). 

Den  ofte  omtalte  gamle  Stine:  Vor 
Fodpost  (J.  M.  Th.)  Marie:  Witte- 
wattewee  (Lunzis  Breve);  forøvrigt 
det  samme  Tilnavn,  som  J.  Baggesen 
havde. 

Lord  Repp  eller  Lord  min  Sand- 
ten Repp;  „min  Sandten“  formentlig 
et  Mundheld  hos  ham.  Var  en  hyppig 
om  ikke  just  altid  en  velset  Gjæst 
paa  Bakkehuset  (J.  M.  Th.). 
Pacifiken,  Latinisering  af  Fornavnet 
(J.  M.  Th.).  Præsten  (Molbech). 


Keiseren;  Keiser  gale  Frederik, 
fordi  Rahbek  fandt,  at  han  lignede  en 
bekjendt  kjøbenhavnsk  Original,  der 
gik  under  disse  Navne  (J.  P.  M.s 
Breve,  J.  P.  M.s  Liv,  Kr.  Arentzen). 

Hanne  Steffens, født  Giebi chenstein,  efter  et  Landsted 
Reichardt,  Ovennævntes  eller  Slot  i Nærheden  af  hendes  Fødeby 
Hustru,  Datter  af  Kom-  Halle;  ogsaa  Kejserinden,  efter 
ponisten,KapelmesterR.  hendes  Mands  Tilnavn  (J.  P.  M.s  Liv). 
Thomas  Thaarup,  Don  Thomas  af  Smidstrup,  efter 
Theaterdirektør,  Digter,  en  Landejendom,  han  eiede  dersteds 
(P.  H.  B.). 

J.  M.  Thiele,  Etats-  En  af  Aftenbakkerne  (se  ovenfor: 
raad,  Forfatter.  Møhi), ogsaa  Jensen,  efter  en  Foderal- 

mager af  dette  Navn,  der  konkur- 
rerede med  Foderalmager  Wunderlich 
(se  Kamma  R.);  senere  Staal-Jen- 
sen,  fordi  Thiele  bar  sit  Uhr  i en 
Staalkjæde  og  i Analogi  med,  at  der 
i Kjøbenhavn  var  en  bekjendt  Mand 
ved  Navn  Staal-Hagen  (J.  M.  Th.). 
Worm skjold,  Sø-  Kaperen,  paa  Grund  af  hans  Hold- 
officer. ning  og  Manerer  (Schmidt). 

Sophie  Ørsted,  A.  S.  Eller  sligt,  efter  et  Mundheld,  hun 
Ørsteds  Hustru,  Oehlen-  brugte  (Oehl.s  Erindr.);  Geheime- 
schlægers  Søster.  raad  ind  en  (J.  P.  M.s  Liv).  Hendes 

Mand  var  vel  at  mærke  den  Gang 
ikke  Geheimeraad. 

Endnu  et  Par  Navne,  hvorom  Oplysninger  savnes:  Ro  gro 
(J.  M.  Thiele,  S.  46)  og  Ko  ngin  den  (J.  M.  Thiele,  S.  101), 
muligvis  en  Datter  af  ovennævnte  Fru  Drewsen. 

Andre  Bakkehus- Udtryk. 

Generaler  og  Generalinder,  Bakkehusets  jævnlige  Gjæster.  En 
flittig  General  = en  jævnlig  Besøgende. 

Spækhøkerne,  Rahbeks  ældre  Venner. 

De  smaa  Forfattere,  de  unge  Studenter  („Russer*). 

Kapellet  — the  great  Gabin  — , Kamma  Rahbeks  Værelse  paa 
Bakkehuset.  Et  Par  andre  Værelser  kaldtes  „Kjælderen* 
og  „Kahytten*. 

Borgen,  Molbechs  Svigerfaders,  Justitsraad  Langbergs  Ejen- 
dom ligeoverfor  Bakkehuset. 

OvergivenhedsSpænd,  Spændglæde,  overdrevneLøier(P.H.Boye). 

Mjøs  — mjøsik.  Affektation.  (Schmidts  Dagbøger,  S.  115,  og 
J.  P.  M.s  Breve,  S.  91). 

Eilardisk,  tvært,  trevent. 

Sladderstof,  Brevstof. 

Entrader,  Behandling  (se  Breve  til  Mynster,  S.  43). 

Knophsk,  koket  (Blade  af  J.  P.  Mynsters  Liv,  S.  26). 

Gjøgleri,  Komediespil  (heraf  Rahbeks  Øgenavn  Gjøgleren  o: 
Theaterdirektøren. 

Dimlende,  dimmelagtig,  kjedsommelig,  upasselig,  dvask. 

Dimmelen,  betegner  den  Tilstand  man  er  i,  naar  det  lakker 
ad  Dimmelugen  (Chr.  Molbech  og  K.  M.  Rahbek,  S.  4). 

Bededag,  naar  .Beden*  (A.  A.  Feldborg)  indfandt  sig  paa 
Bakkehuset. 

I Styrt,  styrtende,  at  styrte  et  Brev  sammen,  Hastværk,  al 
skrive  et  Brev  i Hast. 

Gnirkende  Skrift,  Gnirk,  det  Egernske  Gnirk,  Rahbeks  Haandskrift. 
Ogsaa  Kamnta  Rahbeks  Skrift  kaldes  gnirkende  (Mynster). 

Nautisk,  godt,  fortræffeligt  (Hentydning  til  A.  E.  Boye,  der 
havde  en  høi  Stjerne  paa  Bakkehuset.  En  nautisk  Aften, 
Boyes  Besøg  paa  Bakkehuset,  særlig  hyggelig  Aften). 

Armqvik,  rask,  rørig. 

.Den  er  ottekantet",  siges  om  Ting,  hvorom  man  ikke  vil  sige 
sin  Mening,  eller  hvorom  man  ingen  Mening  har  (se  J.  M. 
Thiele,  S.  34—36). 

Coinmerz,  selskabelig  Omgang. 

Vennepoesien,  Fr.  Høegh-Guldberg. 

At  være  Herholdt,  at  være  paa  Omtale,  at  maatte  .holde  her*. 

Harhoff,  om  Noget  for  Fru  Rahbek  uforstaaeligt  (se  Breve  til 
Mynster,  S.  40). 

Bo  i Snapop,  komme  paa  Fattighuset  (efter  en  Hytte  tæt  ved 
Bakkehuset).  (J.  M.  Thiele,  S.  109). 

Hundepost  — undertiden  Hondepost — , Oehlenschlægers  Brev- 
vexling  med  Fru  Rahbek  i Form  af  en  lille  skreven  Avis; 
en  saadan  findes  trykt  i .Nær  og  Fjern*  1879,  Nr.  386. 

Jan-Børn,  Børn  fødte  i Januar  Maaned  (J.  M.  Thiele,  S.  124). 

Fortrip,  en  Æske-Fabrik  (J.  M.  Th.,  S.  42  og  127). 

Dørenes  Formørkelse,  Besøg  paa  Bakkehuset  af  Folk  udenfor 
den  indviede  Kreds  (P.  H.  B.,  S.  96). 

Egern-Skrig,  K.  L.  Rahbeks  Kalden  (sstd.) 

Squire  Madsen,  en  Tandlæge?  (sstd.). 

Smigerpræsten  (Bl.  af  J.  P.  Mynsters  Liv,  S.  32). 

Werlauffsk  Besøg,  Udeblivelse  fra  Bakkehuset  (P.  H.  B.,  S.  67). 

Benægte  Existentsen,  være  ligegyldig  ved  — ikke  synes  om 
(Molbech,  K.  R.s  Breve,  S.  31). 

Persiske  Nei-for-nei-Theorier,  sigter  til  St.  Hegers  Mundheld 
Nei  for  nei  (sstd.,  S.  69). 

Hamborgsk,  fortræffeligt.  Fru  Rahbek  havde  stor  Forkjærlighed 
for  Hamborg  og  forsynede  sig  bl.  A.  gjerne  med  Skrive- 
materialier  fra  Hamborg  (P.  H.  B.,  S.  138,  Anm.). 

Dagbog,  ført  under  Kjøbenhavns  Beleiring  1658 — 60. 

Meddelt  af  Dr.  pliil.  0.  Nielsen. 


Nærværende  Dagbog  er  forfattet  af  en  kjøbenhavnsk 
Borger,  men  da  Originalen  neppe  er  bevaret  uden  i en  Afskrift, 
som  Præsident  P.  Resen  lod  tage  1682,  kan  man  ikke  opdage 
hans  Navn.  Han  synes  at  have  været  Medreder  af  et  Kaper- 
kompagni og  at  have  havt  let  Adgang  til  at  vide,  hvad  der  fore- 
gik ved  Hove.  De  fleste  Optegnelser  ere  gjorte  samtidig,  men 
det  er  tydeligt,  at  en  og  anden  Efterretning  er  indført  nogen 
Tid,  mest  kun  nogle  Dage  efter  Begivenhederne.  Om  der  end 
ikke  findes  mange  ny  Oplysninger,  er  Formen  dog  anderledes 
end  i de  andre  bevarede  Dagbøger  fra  hin  Tid,  og  det  vil 
formentlig  ikke  være  uden  Interesse  at  læse  om  de  Ting,  der 
særlig  have  gjort  Indtryk  paa  de  Beleirede  i henved  to  trange 
Aar.  Jeg  har  kun  fundet  Anledning  til  at  give  nogle  enkelte 
Forklaringer  i Noterne.  Udgaven  er  gjort  med  nyere  Ret- 
skrivning, men  med  Bibehold  af  Sprogformen. 


Kjøbenhavns  Beleiring  1658. 

Den  3.  Augusti  kom  Peder  Wibe1)  her  fra  Trondhjem 
og  til  Kjøbenhavn,  den  7.  Aug.  døde  han  til  Mikkel  Lange- 
niacker  paa  Kjøbmagergade,  den  26.  blev  Peder  Wibe  begravet 
og  indsæt  udi  S.  Nikolai  Kirke  med  Proces4). 


')  Lensmand  i Trondhjem  Len,  som  han  forlod,  fordi  det  ved  Freden  i 
Boskilde  var  afstaaet  til  Sverig. 

*)  Procession. 

Udi  dette  nærværende  Aar  den  7.  Aug.  kom  Svensken 
her  til  Sjælland  med  hans  Krigsfolk  og  satte  udi  Land  for 
Korsør.  Den  9.  slog  han  Leir  ved  Hvidovre  udi  nogle  faa 
Dage,  samme  Dag  lagde  han  sine  svenske  Skibe,  28,  her  for 
Kjøbenhavn  paa  Reden.  Den  11.  lod  Hans  Majestæt  brænde 
Forstaden  af  uden  Vester  og  Nørre  Porte,  samme  Dag  blev 
ved  Krudt  sprængt  og  nedslaget  den  ny  Kirke  uden  Nørreport, 
Klokkerne  sønderslagne  og  alting  ruineret.  Der  Taarnet  blev 
sprængt,  var  Kongens  Murmester  ved  Navn  Isak,  som  var 
oppe  i Taarnet  at  skulle  tage  Klokkerne  af,  han  kom  i Døren 
at  ville  gaa  neder,  da  mødte  Ilden  hannem,  skamferede  hannem 
meget,  saa  han  døde  2 Dage  efter. 

Den  12.  Aug.  lod  Svensken  sig  se  for  Kjøbenhavn  med 
sin  Magt  og  Byen  vilde  beleire.  Den  13.  Aug.  en  Fredag 
under  Prædiken  gjorde  vores  Folk  Udfald  af  Vesterport  og 
slog  ved  150  Svenske,  foruden  nogle  taget  til  Fange.  Den 
14.  Aug.  gjorde  Oberst  Schack  Udfald  og  slog  ved  100  Svenske, 
og  Ulrik  Christian  ')  imod  Aften  og  slog  over  60  Svenske 
baade  i Løbegraven  og  paa  Marken.  Den  15.  Aug.  blev 
Kjøbenhavn  belagt  for  Alvor,  der  de  skød  ind  til  Kjøbenhavns 
Volde,  og  fyrede  vores  Stykker  lystig  paa  Svensken  igjen. 

Den  17.  Aug.  begyndte  Svensken  at  kaste  Løbegrave  uden 
Vesterport  og  tvært  over  Bredgaden*).  Samme  Dag  begyndte 
de  at  bryde  Spiren  af  paa  Vesterport,  og  begyndte  Kjøben- 
havns Borgere  med  de  andre  at  gjøre  Voldene  faste.  Den 
19.  Aug.  Den  vestre  Spir  var  af  brødt  til  mod  Muren ; som  en 
Tømmermandsvend  stod  og  hug  paa  Spiren,  kom  en  Kugle 
fra  Svenskens  Leir  paa  3 Pund,  skød  Øxen  af  hans  Haand, 
saa  han  foer  med  Øxen  udenpaa  Taarnet;  i det  samme  slog 
han  sin  Arm  paa  Kanten  af  Træet,  som  var  saa  nær  afbrødt, 
kom  ind  igjen  uskadt  og  raabte  neder,  at  de  vilde  forvare 
hannem  sin  Øxe.  Da  Spiren  var  afbrødt  til  Muren,  lod  Hans 
Majestæt  lægge  paa  Porten  4 smaa  Stykker s),  samme  Stykker 
gjorde  Svensken  stor  Afbræk  og  Skade  ind  paa  deres  Batteri 
og  ind  i deres  Leir,  som  var  ret  tæt  udenfor  Byen. 


')  Gyldenleve. 

*)  Den  nuværende  Vesterbrogade,  hvis  officielle  Navn  var  Beltgade. 
*)  Kanoner. 

Den  23.  Aug.  udfaldt  af  Vesterport  Borgere,  Studentere, 
Ryttere,  Soldater,  Skibsfolk,  høie  og  nedrige  Officerer,  med 
Morgenstjerner,  Øxer,  Hakker,  Pikker,  Haivmaaner,  ved 
Tusende  Mand,  ruinerede  Svenskens  Løbegrave  uden  Vester- 
port. Blev  slagen  af  de  Svenske  ved  300  Mand,  blev  tagen 
tilfange  over  200  Svenske,  bekom  vi  6 Stykker,  som  Keiserens 
Vaaben  stod  paa;  desforuden  blev  4 eflemaglet  og  3 kast 
neder  i et  dybt  Vand  og  blev  de  [der].  Vores  Folk  holdt  sig 
meget  vel,  saa  vi  miste  man  (kun)  ringe  Folk,  og  blev  kvæstet 
tillige  ved  30  Mand.  Samme  Gang  blev  en  svensk  Oberst  ved 
Navn  Svante  Banner  død  og  en  Oberstlieutenant  fangen  og 
indført  i Byen.  Samme  Nat  kom  vores  Skibsfolk  under  Svenskens 
3 Skibe,  som  laa  under  Falsterbo  og  vilde  havt  ladet  sat  Folk 
ind  paa  Amager,  et  Skib  blev  sat  Ild  paa,  et  Skib  blev 
synket,  det  tredie  vandt  Seilet.  Bekom  vores  Folk  Fanger, 
og  Prammen,  som  kom  ind  til  Bremerholm,  24  [store]  og  12 
smaa  Stykker,  alle  Falkeneter,  blev  brændt,  og  huggen  neder 
ved  500  Mand  Svenske  og  blev  tagen  til  Fange,  bekom  vores 
Folk  meget  stort  Bytte. 

Den  30.  Aug.  gjorde  vores  Folk  Udfald  af  Nørreport,  blev 
der  slagen  Svenske  ved  Ravnsborg  i deres  Løbegrave  og  af 
Rytteriet  ved  60  Mand;  paa  vor  Side  blev  slagen  20  og 
kvæstet  1 1. 

Den  3.  Sepi.  gjorde  vores  Folk  Udfald  af  Vester  og 
Nørre  Porte,  blev  slagen  af  de  Svenske  ved  40  Mand,  blev 
slagen  paa  vores  Side  ved  12  Mand  og  ved  30  kvæstet.  Blev 
skødt  paa  vores  Pram  1 Kaptain,  blev  kvæstet  og  siden  døde 
eflerskrevne  gode  Mænd:  Jens  Rosenkrantz,  Keye  (Kjeld)  Lange, 
Keye  Urne,  Oberstlieutenant  Bremer. 

Den  13.  Sept.  bekom  Svensken  Kroneborg,  den  Tid  var 
Christoffer  Bilde  Slotsherre,  Benfeldt  Kommendant,  Brunow 
Oberstlieutenant,  som  det  overgav  til  Svensken.  Den  24. 
Martii  derefter  kom  Brunow  og  Benfeldt  her  til  Kjøbenhavn 
og  dem  vilde  forsvare l). 

Den  21.  Sept.  skød  Svensken  og  vores  imod  hinanden 
fra  Morgen  til  Aften,  og  om  Natten  gjorde  de  Svenske  mange- 

')  Om  Kronborgs  Erobring  og  Aktstykkerne  i Processen  se  Danske 
Magazin,  5.  K.  I 

steds  stor  Skade  paa  Husene  i Byen.  Samme  Tid  blev  skødt 
Henrik  Rosenmeyer,  og  mange  Borgere  blev  skamferet  og 
kvæstet  og  skødt  paa  adskillige  Steder  i Byen  saavel  som  paa 
Voldene.  Peder  Jensen  *),  Kgl.  Majestæts  Bogtrykker,  som 
han  kom  gangen  fra  Slottet,  vilde  gaaet  hjem,  paa  Pladsen 
imellem  Slottet  og  Høibro  kom  en  Kugle  flyendes  og  skød  hans 
Hoved  midt  over  den  halve  Part.  Blev  Sten  Bjelke,  Sveriges 
Raad,  som  haver  liggen  her  udi  Kjøbenhavn  siden  Mai,  kom 
udi  Hs.  Majestæts  Lysthave  Rosenborg  der  at  blive  i Arrest 
til  videre  Anordning. 

Den  22.  Sept.  blev  skødt  en  general s)  til  Mester  Gregerses, 
Konrektor  til  vor  Frue  Skole,  hvor  en  Pige  blev  død  og 
Kvinden  meget  ilde  skændet,  forraadt3)  og  laa  længe  derefter 
paa  Sengen  og  siden  døde,  og  nogle  af  hans  Folk  kvæstet  og 
skamferet  og  Husene  baade  inde  og  ud  til  Gaarden  baade 
Vinduer  og  Døre  i sønder  og  skamferet.  Samme  Nat  kom 
fra  den  svenske  Leir  en  gloende  Kugle  til  Borgmester  Hans 
Nansen1),  tændte  Ild  og  brændte  i Husene  og  gjorde  stor 
Skade.  Den  22.  eller  21.  Sept.  gik  den  svenske  Flaade  til 
Seils,  som  her  laa  for  Kjøbenhavn,  og  neder  til  Kronborg. 
Den  23.  skød  Svensken  og  vores  imod  hinanden  udi  tre  Dage. 

Den  26.  Sept.  slog  en  Granat  neder  paa  Vestergade  til 
Lauritz  Sørensens  Bryggerkvinden  og  en  Pige  ihjel,  som  stod 
at  ville  gaaet  til  Kirke,  skamferede  alt  det,  som  var  i Stuen, 
Vinduer  og  Døre  ud.  Den  30.  Sept.  om  Natten  faldt  vores 
Folk  ud  af  Vesterport  ved  160  Mand,  slog  ved  200  Svenske 
og  med  Skraaer  skød  af  Voldene;  af  vores  Folk  blev  skødt 
12  Mand  og  8 kvæstet. 

Den  2.  Okt.  fik  vores  Folk  Pris  2000  Tdr.  Rug  og  800  Tdr. 
Hvede.  Den  3.  Okt.  En  ung  Karl  ved  Navn  Jakob,  fød  paa 
Møen  og  tjente  Wrangel,  paa  6 Aars  Tid  været  udi  hans 
Tjeneste  og  nu  skulde  have  været  til  Wismar  med  Wrangels 
Gods  fra  Kroneborg,  derfra  blev  taget;  der  de  kom  ud  paa 
Vandet,  tvang  han  Kaptainen  og  de  andre  Svenske,  der  var 


')  Peder  Jensen  Morsing. 
*)  en  general,  særlig. 

• forrykket  = forslaaet. 
4j  Boede  i Snaregade. 

inden  Borde,  at  løbe  til  Kjøbenhavn  med  Skibet.  Derpaa  vare 
16  Stykker  og  over  200  Mand  med  allehaande  kostelige  Gods, 
som  var  tagen  fra  Frederiksborg  og  Kroneborg,  derforuden 
meget  Klæde  og  andet  adskilligt.  Samme  Jakob  blev  forient 
paa  Møen  med  10  Gaarde  hans  Livstid,  Børn  efter  Børn,  mens 
de  ere  til,  og  naar  de  og  den  Slægt  bliver  ude,  da  skal 
Godset  under  Kronen  igjen  ’). 

Den  4.  Okt.  om  Morgenen  blev  gjort  Udfald  af  Vesterport 
fra  1 slet  til  imod  4 slet,  midlertid  slog  vores  Folk,  ved  20[00] 
Mand,  Svensken  fra  over  200  Mand,  blev  slagen  af  vores 
Folk  ved  20  og  kvæst  ved  30.  Imellem  den  7.  og  8.  Okt. 
om  Natten  bemægtigede  sig  Svensken  Amager,  og  brænde 
Svensken  og  vores  Folk  Landet  af.  Den  16.  Okt.  slog  vores 
Folk  paa  Amager  de  Svenske  fra  over  300  Mand  og  tagen 
tilfange  ved  100  Mand  foruden  en  Major  og  en  Lieutenant. 
Udi  samme  Slag  var  begge  Kongerne  tilstede  af  Danmark  og 
Sverig,  desligeste  og  den  svenske  Wrangel;  hos  vores  gode 
Konge  vare  Ulrik  Christian,  vore  øverste  Officerer,  Rytteriet, 
Haandværksvende  og  mange  Borgere,  unge  Karle  og  andre, 
holdt  dennem  meget  vel,  saa  den  svenske  Konge  og  Wrangel 
maatte  rømme  bort  med  stor  Skam  paa  en  Baad  og  over 
Vandet. 

Den  22.  Okt.  faldt  vores  Folk  ud  af  Vesterport,  slog  der 
ved  150  Svenske  i Dronningens  Have8)  og  uden  Porten. 
Samme  Dag  kom  den  hollandske  Flaade  under  Kobbermøllen, 
deres  Admiral  var  Opdam.  Den  29.  Okt.  fægtede  Hollæn- 
derne og  de  Svenske  tilsammen  for  Kroneborg,  blev  skødt  5 
svenske  Skibe  til  Grunde,  4 brændte  og  4 ført  op  til  Kjøben- 
havn, som  føre  have  været  vores.  Svensken  gjorde  sig  en 
Digt  og  sagde:  Hollænderne  stod  op  af  Døde  og  frelste  Kjø- 
benhavn af  Nøde.  Udi  samme  Slag  blev  slagen  Wit  Witsen, 
den  hollandske  Viceadmiral.  Der  Slaget  var  overstanden,  blev 
begravet  udi  Holmens  Kirkegaard  af  de  hollandske  Skibe  over 


•)  Hans  Forleningsbrev  af  3.  Nov.  1668  er  trykt  i Danske  Magazin  3.  R. 
VI.  Af  en  Ansogning  til  Kongen  af  Juli  1659  skulde  man  ievrigt  ikke 
tro,  at  Jakob  Dannefer,  hvis  Tilnavn  ogsaa  lyder  fremmed,  var  af  dansk 
Slægt,  thi  den  er  skreven  paa  Tydsk. 

*)  Omkring  nuværende  Tivoli. 

Mnaeom.  VII.  i.  3 

450  Mand,  som  blev  skødt  paa  Skibene,  foruden  dem,  som 
blev  kvæstet,  som  rigeligen  blev  forsørget  med  god  Varetægt, 
01  og  Mad  og  gode  Senge,  som  vare  dennem  benaadet  udi 
det  danske  Kompagni,  Skræder-Lavshus  og  Smede-Lavshus 
og  med  god  Opseelse  Dag  og  Nat,  saa  dennem  intet  skulde 
fattes.  Det  siges,  at  der  blev  skødt  af  de  Svenske  over  1500 
Mand.  Den  svenske  Konge  haver  selv  sagt  udi  Kjøge,  han 
haver  mist  for  Kjøbenhavn  i Udfald  og  paa  Landet  og  paa 
Vandet,  siden  han  er  kommen  her  over  til  Sjælland,  over  7000 
Mand  foruden  hans  høie  Officerer  og  andre  fornemme  Herrer 
og  Friherrer,  det  fortrød  hannem  allermest. 

Den  29.  Okt.,  der  Slaget  var  overstanden  til  Søs  med 
Hollænderne,  samme  Dag  og  Nat  opbrød  Svensken  sin  Leir 
for  Kjøbenhavn  og  kvitterede  den  og  Vartov1)  og  slog  sin 
Leir  ved  Brønshøj.  Den  7.  Nov.  blev  Vartov  afbrødt,  saa  de 
fattige  kom  her  ind  i Byen  i Pilestrædet  udi  Ole  Bogentins 
Gaard.  Den  1.  Nov.  brændte  Svensken  den  ny  Hollænderby 
af  uden  Vesterport,  desligeste  og  Valby. 

Den  29.  Aug.  skød  Svensken  Kugler  ind  udi  vor  Frue 
Kirke  igjennem  Vinduet  over  Seierværket  og  skød  igjennem 
Jærn værket  ved  Koret  og  skød  en  af  de  udskaarne  Piller 
isønder,  som  staar  med  forgyldte  Bogstaver  paa  udskaaren  og 
Aarstal  paa,  skamferede  nogle  af  Stolene,  saa  Kuglen  kom 
op  til  Alteret  og  gjorde  ingen  anden  Skade;  desligeste  skød 
de  og  Kugler  igjennem  Vor  Frue  Spir.  Desligeste  skød  de  og 
Kugler  ind  i H.  Geistes  Kirke  og  ovenover  S.  Nikolai  Kirke 
paa  Hvellingen,  gjorde,  Gud  ske  Lov,  ingen  Skade.  Der  vare 
mange  Dage,  ingen  turde  gaa  ud  af  deres  Huse  sikker  paa 
Gaderne,  for  gloende  Kugler  skød  mange  Huse  netler  og 
igjennem  Husene,  saa  mange  Folk  flytte  af  deres  Huse  og 
andre  Steder  i Byen,  hvori  Kuglerne  inde  faldt.  Skød  igjennem 
Slottet  og  Løngangen  udi  Kongens  Stalde  og  ind  paa  Slottet 
igjennem  Husene  og  Taget,  saa  Kuglerne  gik  over  Slottet  og 
faldt  neder  i Gaarden.  Desligeste  skød  nogle  Kugler  igjennem 
Magister  Simens  Hus*)  og  paa  Kancelliet  og  ud  paa  Rente- 
kammeret, gjorde,  Gud  ske  Lov,  ingen  Skade. 

’l  Ved  Enden  af  Sortedams«. 

*)  Simon  Hennings,  tidligere  Præst  ved  Petri  Kirke,  boede  vel  paa  Slots- 
holmen. 

Kom  en  Kugle  ind  igjennem  Thor  Segllæggers  Vinduer1) 
ved  Stranden  ind  i Stuen,  som  en  Studenter  stod  og  saa  paa, 
hvorledes  to  andre  sad  og  legte  Brætspil,  skød  Kuglen  hannem 
strax  ihjel  og  døde,  som  var  Byfogdens  Søn  til  Bergen  i 
Norge.  Kom  en  Kugle  igjennem  Sivert  Friis’es  Enke2)  hendes 
Stuevinduer  og  ind  i Stuen,  løb  runden  om,  saa  Skorstenen 
revnede  i Stuen  og  kom  igjennem  Væggen  og  ud  af  Forstuen. 
Blev  skødt  ind  paa  det  ny  Bryggers,  Tøihus,  Provianthuset 
og  over  Proviantskriverens  Hoved,  som  han  sad  og  skrev,  og 
igjennem  Loftet  og  ud  ad  Gaarden.  Desligeste  blev  og  skødt 
mange  Kugler  ind  paa  Holmen,  over  Hundrede,  desligeste 
igjennem  Holmens  Boder  og  paa  Holmens  Kirke  og  gjorde 
ingen  Skade.  Som  en  Kvinde  stod  og  tappede  01  nere  bag 
ved  Slottet,  kom  en  Kugle  og  skød  det  ene  Laar  af  hende  og 
Ryggen  isønder,  saa  hun  døde.  Kom  en  Kugle  igjennem 
Rentemester  Peter  Reetzes  Skorsten3),  gjorde  et  Hul  paa 
Skorstenen  som  et  Hoved  stort,  foer  saa  i Slotsgraven  og 
gjorde  ingen  anden  Skade.  Kom  en  Kugle  paa  S.  Nikolai 
Kirkegaard,  slog  en  Væg  og  2 Vinduer  ud  og  foer  derfra  og 
igjennem  Jens  Sørensen  Renteskriver,  som  boer  paa  Hjørnet 
paa  Kongensgade,  igjennem  hans  Stue,  slog  en  stor  dobbelt 
Skive4)  om  i Stuen,  saa  den  stod  paa  den  ene  Side,  og  den 
anden  Side  opad,  slog  Laasen  isønder  for  Stuedøren,  foer  saa 
opad  i Bjælken  under  Loftet,  stilledes  der  ved  og  gjorde  ingen 
anden  Skade.  Kom  gloende  Kugler  ind  paa  Raadhuset  og 
udenfore,  saa  nogle  af  Borgerskabet  bekom  Skade  og  blev 
kvæstet,  og  skød  Byens  Jærnalne  midt  itu,  som  hængte  paa 
Raadhusdøren.  Desligeste  skød  ind  i Jakob  Andersen  Raad- 
mands  Hus  og  Gaard  '1)  med  gloende  Kugler  i hans  Stue  og 
ind  i hans  Sengekammer  og  skød  hans  Skorsten  neder  og 
gjorde  hannem  meget  stor  Skade  paa  hans  Gaard  og  Hus. 
Desligeste  skød  ind  igjennem  Byfogden  Claus  Raffns  Hus0) 
med  gloende  Kugler;  havde  de  ikke  kommet  saa  snart  op 


')  Nu  Nr.  10  og  12  ved  Stranden. 

*)  No  Nr.  14  ved  Stranden. 

5 Paa  Slotsholmen. 

*)  Bord. 

*)  Nr.  3 paa  Nytorv. 

*)  Nr.  46  paa  Kjobmagergade, 

3* 

paa  Loftet,  som  de  gjorde,  da  Kuglen  sad  i Bjælken  og 
brændte,  da  havde  Gaarden  blevet  afbrændt  og  mange  Godt- 
folk hans  Naboer  med  hannem  bekommet  Skade.  Bleve  skødt 
mange  gloende  Kugler  allevegne  om  i Byen,  somme  faldt 
neder  udi  Folks  Gaarde,  igjennem  Tagene  og  neder  igjennem 
Husene  og  Stuerne  og  paa  Gaderne,  saa  ingen  kunde  gaa 
sikker,  hvor  de  vilde  gaa.  Faldt  mange  gloende  Kugler 
igjennem  Folks  Huse,  som  de  laa  og  sov  om  Natten  i Sengene ; 
skøde  til  Peder  Christensen  Aa  Byskriver  *),  som  hans  Drenge 
laa  om  Natten  og  sov,  kom  en  gloende  Kugle  til  dennem  i 
Sengen,  brændte  Klæderne  og  gjorde  dennem  ingen  anden 
Skade,  den  ene  Dreng  hedder  Claus  Tom,  nu  Secretarii  Lentes 
[Skriver],  den  anden  Dreng  hedder  Rasmus  Frimand. 

Den  30.  Sept.  kom  en  Kugle  ind  til  Mester  Jørgen  Friis  *) 
i hans  Sengekammer  ved  hans  Hovedgærde,  som  han  laa  paa 
hans  Seng,  og  fik  ingen  Skade.  Desligeste  skød  de  og  med 
gloende  Kugler  udi  sal.  Christen  Thomesen  Kanslers  Gaard 
paa  Nytorv 3)  baade  oven  og  neden  udi  Gaarden  og  i Husene, 
saa  Rentemester  velb.  Mogens  Friis  maatte  flytte  af  Gaarden 
og  andre  Steder  i Byen.  Bleve  og  nogle  af  Attollerimesterne, 
Konstablerne  og  nogle  andre,  som  betjente  Stykkerne  paa 
Voldene,  baade  skødte  og  kvæstet.  Den  28.  Aug.  kom  en 
Granat  ind  til  Bispens  udi  hans  Stue,  slog  isønder  en  stor 
Kiste,  Tresor,  Skiver,  Stole  og  Bænker.  Skrine  og  alt,  hvis 
der  var  inde  i Stuen,  slog  Vinduerne  ud  af  Stuen  og  gjorde 
der  meget  stor  Skade. 

Den  20.  Okt.  slog  en  Granat  ind  udi  sal.  Doctor  Lavrids 
Mortensen  Bispens  Hus,  som  hans  Søn  Doctor  Peder  nu  bor4), 
slog  alle  hans  Vinduer  ind  baade  oven  og  neden  i Husene 
og  ud  til  Gaden  og  slog  samme  Granat  tvært  over  til  Dyrkøb, 
slog  alle  hans  Vinduer  ud  til  Gaden.  Den  30.  Nov.  blev 
Secretarii  Lentes  Datter  skødt  ihjel  af  deres  Dreng  ufor- 
varendes  og  blev  nederset  i den  tydske  Kirke  med  Proces  om 
Aften. 


*)  Han  kaldes  ellers  And.  Han  døde  9.  Aug.  1659. 
*)  Ubekjendt. 

*)  Laa  hvor  nu  Kaad  og  Domhuset  findes. 

4)  Nørregade  Nr.  9,  Hjørnet  af  Studiestræde. 

Den  8.  Dec.  slog  Borringholms  Mænd  der  paa  Landet 
alle  de  Svenske,  som  der  laa,  og  marsede  dennem  neder,  uden 
de  som  laa  paa  Slottet,  de  gave  dennem  med  Akkord  og  paa 
Hans  Majestæts  naadig  Behag;  dermed  bemægtede  Borring- 
holms Folk  Landet  paa  H.  Majestæts  Vegne.  Den  11.  Dec. 
døde  Ulrik  Christian  om  Morgenen  Kl.  ved  6 og  var  en  ret 
god  Krigsmand,  stod  over  Jorden  udi  et  Aar  5 Maaneder 
17  Dage  og  blev  begraven  den  11.  Maji  1660. 

Den  19.  Dec.  tog  Svensken  uden  Vesterport  Renteskriver 
Reckell ')  til  Fange,  som  red  med  nogle  Herremænd,  som  vilde 
ride  om  paa  Marken,  saa  havde  de  Svenske  gjort  nogle  dybe 
Huller  paa  Marken  fuld  med  Sne,  saa  Rentemester  kom  med 
hans  Hest  i Hullet  at  sidde,  saa  han  kunde  intet  komme 
deraf  igjen,  dermed  fik  Svensken  hannem,  saa  Herreinændene 
takkede  Gud,  de  undkom  og  slap  derfra,  lod  Rentemester 
hytte  sig  selv.  Den  19.  og  20.  Dec.  skulde  600  af  Hollæn- 
derne og  Draguneme  over  til  Malmø,  kom  begge  Gange  tilbage 
igen,  thi  Vinden  var  dennem  imod. 

Anden  Juleaften  var  udkommenderet  og  indskibet  1600 
Mand  Soldater,  Hollændere  og  Draguner,  skulde  haft  været 
over  til  Malmø  om  Natten.  Gud  véd,  hvem  Skylden  havde, 
det  ikke  skede,  thi  en  Del  af  Færgerne,  Skibe  og  Pramme 
kom  paa  Grunden  at  staa,  saa  de  kom  ingen  Sted.  Havde 
de  kommet  over,  maaske  de  næst  Guds  Hjælp  havde  be- 
kommet Malmø  fra  Svensken  tilbage  igjen,  thi  det  var  intet 
Malmø  Borgere  deres  Skyld,  de  havde  deres  Bud  nogle  Gange 
hemmeligen  til  Kongen  derom. 

Noget  tilforn  udi  Sept.  blev  Studenternes  Kost  kortet 
med  dennem  udi  Klosteret,  at  de  skulde  man  (kun)  have  et 
Maaltid  Mad  om  Dagen,  hvorfore  den  største  Part  er  bortreist, 
somme  til  deres  Forældre,  til  Ystad,  Skaane,  Fyen,  Laaland, 
Falster  og  Møen  og  paa  andre  Steder  til  deres  Slægt  og 
Venner. 

Den  24.  Dec.  Juleaften  lovede8)  og  solgte  de  paa  Amager- 
torv efterskrevne  Vare,  som  efter  følger : En  kalkunsk  Hane  8 
Rdl.,  en  Gaas  6 Rdl.,  4 Rdl.,  14  Mk.,  et  Lam  12  Rdl.,  en 


’)  Jergen  Regelsen  (?). 
*)  tarerede. 

Lammefjerding  11  Mk.,  et  Par  Høns  3 Rdl.,  en  Snes  Æg  10  Mk., 
en  Kost  at  feie  med  6 Sk.,  en  slagtet  Ko,  vel  ringe,  44  Rdl., 
en  Oxe,  middel,  64  Rdl.,  en  Favn  stakket  Ved  16  Rdl.,  et 
Skaalpund  frisk  Kød  i Slagterboderne  1 Mk.,  et  Pund  Flæsk 
12  Sk.,  en  Fjerding  Smør  22  Rdl.,  en  Svineryg  1 Rdl.,  et 
Svinehoved  4 Mk.,  en  Pot  sød  Mælk  6 Sk.,  et  Svin,  levende, 
fra  Laaland,  12  Rdl.  og  13  Rdl.,  en  Pot  Nødder  8 Sk.,  et  Pd. 
saltet  Kød  fra  Lybæk  16  Rdl.,  en  Td.  Smør  fra  dito  60  Rdl., 
en  Favn  dobbelt  Ved  40  Rdl. 

Den  30.  Dee.  fik  Ebbe  Ulfeldt  Forlov  at  maatte  reise  over 
til  Laaland,  eftersom  han  haver  været  anholden,  siden  Kjø- 
benhavn  blev  belagt,  og  skal  han  forblive  udi  Nakskov,  til 
Fred  bliver  sluttet1).  Nytaarsaften  blev  en  Chevallier  hud- 
strøgen, som  tilforn  havde  været  en  Oberstlieutenant,  for- 
medelst nogle  Ord  og  Tvistigheder  mellem  Oberst  Baad*)  og 
hannem  vare  paasagt  og  ikke  han  kunde  gøre  bevislig. 

Udi  dette  Aar  om  Vinteren  aag3)  H.  Kgl.  Majestæt  og 
Dronningen  udi  Ring  i Byen.  Om  Natten  kom  her  Bud,  at 
Svensken  havde  Fyen  inde,  derpaa  gjorde  Svensken  et  Rim 
og  skrev: 

Holsten  have  vi  vundet, 

og  Jylland  have  vi  fundet, 

den  Tid  Konningen  og  Dronningen  aag  i Ring, 

da  fik  vi  Fyen  og  Sjelland  ind. 


Kjoheuhavns  Bolelring  1659. 

Nytaarsdag  skifte  Svensken  og  vores  Fanger  imod  hver- 
andre i Ny  Hollænderby  uden  Vesterport,  nogle  over  100  paa 
hver  Sted.  Blev  nævnet  af  alle  Prædikestole  her  udi  Byen, 
udi  forgangne  Aar  vare  døde  med  Christianshavn  1800,  vare 
fødte  Børn  668,  uægte  Børn  98,  er  saa  flere  døde  end 
fødte  1034. 


’)  Gift  ined  Christian  den  Fjerdes  og  Kirstine  Munks  Datter  Hedvig,  men 
traadte  i svensk  Tjeneste. 

*)  Both. 

*)  kjerte. 

De  hollandske  Soldater  nederbrød  en  ganske  Længde  af 
Kongens  Boder  og  Baadsmandshuse  uden  Østerport ')  og 
solgte  Tømmeret  og  Stenene  til  hvem,  der  vilde  kjøbe,  hver 
Snes  Sten  for  4 Sk. 

Paa  Nytaarsdag  løbe  Folkene  af  S.  Nikolai  Kirke  og 
Helliggeistes  Kirke  midt  under  Prædiken,  og  Præsterne  gik  af 
Prædikestolene  og  vidste  ikke  andet,  end  Svensken  vilde  have 
faldet  Byen  an.  Folkene,  der  havde  været  til  Skrifte,  blev 
ikke  berettet  førend  om  anden  Dagen.  Der  var  saadant  et 
Anskrig  i Kirkerne,  at  Svensken  var  udi  Byen  indkommet, 
saa  Folkene  faldt  ud  af  Kirken  ovenpaa  hverandre,  og  somme 
komme  ud  af  Vinduerne.  Mange  af  Kvinderne  miste  deres 
Kaaber,  Muffer,  Forklæder,  Huer  af  Hovederne,  og  Mandfol- 
kene, man  og*)  unge  Karle,  miste  deres  Kapper  og  Hatte, 
løbe  fra  dennem,  saa  de  fik  dennem  aldrig  mere  igjen.  Der 
kom  nogle  og  gjorde  dette  Allarm  i Kirken,  saa  man  vidste 
ikke,  hvem  det  gjorde  eller  vare  tilvisse. 

Den  3.  Jan.  faldt  Svensken  ind  paa  Amager  over  Isen, 
18  Tropper  Ryttere,  som  siges  at  være  ungefær  1500  Mand. 
Var  H.  Majestæt  selv  derude  med  nogle  Ryttere  og  Soldater. 
Der  H.  Majestæt  saa,  at  Svensken  var  vores  Folk  for  stærk, 
fik  Folket  Beskeden  at  marchere  tilbage  igjen  imod  til  Byen, 
og  lod  H.  Majestæt  føre  nogle  Stykker  iblandt  de  Svenske,  og 
blev  Svensken  der  indtil  mod  Midaften,  marcherede  han  til- 
bage igjen  over  Isen.  Eftersom  dér  vare  nogle  af  Borger- 
skabet af  Byen  med  deres  Heste  og  Vogne  at  ville  hente 
Vare,  tog  Svensken  over  160  skjønne  og  statelige  Heste  fra 
dennem  og  deres  Vogne,  tog  nogle  af  Borgerne  til  Fange, 
Peder  Juul  Brygger,  som  vilde  havt  været  over  til  Laaland, 
og  en  anden  Brygger,  med  1500  Rdl.,  de  vilde  kjøbt  Korn 
fore  i Laaland.  De  toge  ellers  mange  fornemme  Borgere  af 
Bagerne  og  andre  unge  Karle  med  dennem  til  deres  Leir  til 
Fange,  nogle  af  dennem  døde  hos  Svensken.  Lutt  Skovrider, 
Henrik  Mullers  Svoger8),  hannem  trækkede  de  af  hans  Klæder 
til  hans  bare  Skjorte,  den  rev  de  isønder  om  hannem,  siden 


')  Nyboder. 

*)  endog. 

*)  Om  Henrik  Moller,  se  Museum  1894  II. 

tog  hannem  slet  af,  saa  han  maatte  gaa  barfodet  fra  dennem, 
og  bad,  at  den  halte  Skjælm  skulde  gaa  sin  Vei,  tog  Hest  og 
Vogn  fra  hannem.  Havde  de  vidst,  han  havde  været  Henrik 
Mullers  Svoger,  han  havde  intet  sluppet,  som  han  gjorde. 

Vare  opreiste  paa  det  ny  Bryggers1 *)  3 Pumper,  paa  Tøj- 
huset 2 Pumper,  paa  Provianthuset  1 Pumpe,  paa  Christians- 
havn 3 Pumper  ved  Borgemester  Hans  Sørensens  Hus  og  ved 
den  ene  Ende  af  Henrik  Mullers  Hus.  Den  største  Del  af 
samme  Pumper  vare  8 Alne  høie,  hvilket  Vand  der  blev 
pumpet  i de  ferske  Render  tilbage*)  og  løb  i Byens  Graver 
omkring  Byen;  dermed  bekom  de  over  3 eller  4 Alen  Vand 
høit  i Byens  Graver  omkring  Byen,  som  Graverne  vare  dybe 
til,  sonimesteds  5 eller  6 Alne  høit.  Mange  af  Borgerne 
forundrede  sig  paa,  som  ikke  vidste,  hvorledes  Vandet  var 
kommet  saa  høit  i Byens  Graver. 

Hellig  Trekongers  Aften  brød  Svensken  Hollændernes 
Kirke  af  uden  Vesterport3).  Hellig  Trekongersdag  om  Aftenen 
ved  6 slet  klemtede  det  med  alle  Klokkerne,  slog  Allarm  paa 
Gaderne,  saa  Borgerskabet  og  alle  unge  Karle  maatte  til 
Volds,  og  mentes,  at  Svensken  vilde  have  stormet.  Aarsagen 
dertil  var,  at  Svensken  var  efter  vores  Skildvagt,  saa  de  gav 
Fyr  med  deres  Musketter,  og  gik  nogle  af  vores  Stykker  af 
paa  Volden,  blev  skødt  af  Prammene  og  af  Volden  ved  Øster- 
port, nogle  af  de  Svenske  og  deres  Heste  blev  skødt  med 
Skraaer,  nogle  tog  de  Svenske  med  dennem  af  deres  døde, 
og  nogle  bleve  beliggende  paa  Marken  hos  deres  Heste. 
Samme  Dag  løbe  der  nogle  af  de  svenske  Skibe  fra  Lands- 
krone med  Folk  ud  af  Østersøen;  der  mentes,  at  Svensken 
vilde  have  sendt  Folk  til  Borringholm.  Hans  Skibe  vare  3 
og  13  Skuder,  og  løb  der  nogle  af  vores  Skibe  og  af  Hollæn- 
derne efter  dennem. 

Den  7.  Jan.  om  Natten  ved  12  slet  klemtede  udi  alle 
Kirkerne,  slog  Allarm  om  Byen  med  Trommer  og  mentes,  at 
Svensken  vilde  stormet.  Han  lod  sig  (ikke)  se,  og  intet  videre 
blev  forrettet  den  Nat.  Den  9.  Jan.  kom  6 Tropper  Svenske  paa 


l)  Det  gamle  hoie  Depothus  ved  Frederiksholms  Kanal. 

* De  underjordiske  Render  med  fersk  Vand. 

*,  Ny  Hollænderby,  Frederiksberg. 

Amager,  kom  did  om  Morgenen  og  bort  igjen  om  Middag, 
ingen  Modværge  dér  blev  gjort.  Der  mentes,  at  de  skulde 
bespeide  om  Flaaden,  hvorledes  de  bedst  kunde  komme  til 
at  sætte  Ild  paa  den.  Den  13.  Jan.  kom  en  Trop  Svenske 
paa  Amager,  hvoraf  Knud  Urne  Jørgensen  skød  3 Svenske 
og  en  tagen  til  Fange,  og  fik  han  4 Heste.  Samme  Dag  kom 
der  12  Tropper  Svenske  til  Amager,  og  sagdes,  at  Kong  Carl 
Gustavus  var  selv  med,  og  red  de  strax  tilbage  igjen.  Der 
mentes,  at  de  vilde  bese,  hvorledes  de  kunde  bedst  komme 
til  at  storme  til  Christianshavn.  Den  19.  Jan.  kom  paa 
Amager  8 Tropper  svenske  Ryttere,  skjermyserede  vores  Folk 
imod  Svensken,  blev  skødt  Landgreve ')  Homburg  sit  ene  Ben 
fra,  og  en  Hob  med  ham  følgende  svenske  Ryttere  og  Heste 
omkomme,  men  ikke  en  Mand  blev  paa  vores  Side. 

Den  17.  Jan.  var  den  keiserlige  og  brandenborgske  Gesandt 
til  Gjæst  hos  Kongen,  og  blev  mægtig  trakteret  paa  Slottet 
udi  Rigens  Raads  Nærværelse. 

Den  22.  Jan.  om  Morgenen  ved  4 klemtede  udi  alle 
Kirker,  da  red  Svensken  vores  Butenvagt  ind  og  brændte 
deres  Kortegal*)  af  og  lod  sig  se  med  nogle  Tropper  og 
mentes,  at  de  vilde  have  stormet,  hvilket  ikke  skede.  Der 
stod  udi  Beredskab  paa  Byens  Volde  over  20,000  Mand,  over 
og  ikke  under,  af  Borgere,  Studenter,  Haandværkssvende, 
Kræmmersvende,  Kjøbsvende  og  andre  unge  Karle,  lode  sig 
alle  godvillige  og  trohjertig  befinde  Nat  og  Dag. 

Den  25.  Jan.  klemtede  om  Natten  ved  11  slet  udi  alle 
Kirker  og  slog  Allarm  i alle  Gader.  Aarsagen  dertil,  der 
blev  set  ved  Vester  og  Nørre  Port  nogle  Tropper  Ryttere  og 
Soldater,  og  mentes,  at  Svensken  vilde  haft  stormet  til  Storms. 

Den  29.  Jan.  om  Morgenen  ved  31/*  klemtede  udi  alle  Kirker 
og  slog  Allarm  om  Byen;  da  mentes,  at  Svensken  vilde  have 
stormet;  var  ikke  andet,  end  at  han  vilde  haft  været  over 
Isen  til  Amager,  var  først  ved  Kallebo,  saa  var  Isen  dennem 
ikke  stærk  nok,  saa  de  turde  ikke  begive  sig  derover,  red  saa 
tilbage  igjen.  Samme  Dag  kom  fra  Borringholm  og  her  til 
Kjøbenhavn  47  svenske  fangne  Ryttere  og  Soldater. 

')  Palsgreve. 

*)  Corps  de  Garde,  Vagthus.  Butenvagt,  Forvagt. 

Den  30.  Jan.  kom  til  Amager  nogle  Tropper  Ryttere, 
var  der  paa  Landet  3 Timer  over  Middag,  red  strax  tilbage 
igjen  over  Isen.  Samme  Aften  ved  10  slet  klemtede  udi  alle 
Kirker  og  slog  Allarm  paa  alle  Gader,  da  krøb  Svensken  paa 
Jorden  paa  Marken  og  vilde  haft  den  lille  Skandse  ved 
Vesterport,  paa  det  de  des  bedre  kunde  komme  over  til 
Amager  og  kanske  over  til  det  ny  Bryggers  til  Tøihuset.  Der 
vores  Folk  blev  det  var,  skød  de  af  Voldene  med  Skraa,  saa 
der  blev  mange  af  de  Svenske  skødt.  Man  kunde  høre  paa 
Voldene,  hvorledes  de  skrege  og  gave  dennem  jammerlig  og 
ynkelige.  Den  31.  Jan.  ved  11  slet  om  Natten  slog  Allarm 
om  Byen  og  klemtede  udi  alle  Kirker,  da  kom  der  nogle 
Tropper  Svenske  for  Christianshavn;  der  de  fornam,  at  de 
intet  kunde  udrette,  saa  at  der  de  fornam,  at  der  var  Folk 
at  tage  imod  dennem  og  deres  Ankomst,  marcherede  de  til- 
bage igjen.  Den  2.  Febr.  lagde  vores  Folk  paa  Marken  uden 
Vesterport  en  Granat,  imod  Svensken  vilde  komme  om  Natten, 
eftersom  de  havde  jaget  Skildvagten  ind.  Havde  vores  lagt 
Løbekrud  til  Granaten;  der  Svensken  kom  imod  den,  slog 
den  løs  iblandt  dennem,  saa  mange  af  de  Svenske  laa  døde 
paa  Marken  om  Morgenen  og  nogle  tog  de  Svenske  med 
dennem  af  deres  Døde. 

Den  4.  Febr.  kom  der  ved  8 Tropper  Svenske  paa  Amager, 
hvoraf  en  Part  blev  skødt  med  Skraaer;  de  øvrige  red  tilbage 
igjen  over  Isen.  Samme  Nat  gjorde  Svensken  4 blinde  Allarm 
uden  Vester  og  Øster  Port.  Den  7.  og  8.  Febr.  var  Svensken 
paa  Amager,  hver  Gang  7 eller  8 Tropper  Ryttere,  red  saa 
tilbage  igjen,  eftersom  vores  havde  fyret  nogle  Stykker  efter 
dennem  af  Voldene.  Den  9.  Febr.  om  Morgenen  imellem  2 
eller  3 slet  klemtede  udi  alle  Kirkerne  og  slog  Trommerne 
Allarm  om  Byen,  da  anfaldt  Svensken  vores  Pram,  som  havde 
gjort  dennem  udi  deres  Leir  og  Batteri  den  store  Afbræk, 
mens  de  laa  for  Byen.  Samme  Pram  laa  imellem  Kallebo 
og  imod  Tøihuset.  Samme  Pram  sætte  Svensken  Ild  paa,  saa 
den  brændte  noget  oven  af  paa  den  ene  Side.  Vel  muligt 
vores  Folk  tog  ikke  vel  Vare  paa  og  lagde  dennem  til  Hvile, 
Svensken  kom  i Krudkammeret,  der  lod  han  springe  en  halv 
Tønde  Krud,  kastede  Svensken  4 af  vores  Stykker  i Vandet, 
dog  Vandet  var  ikke  dybere,  end  Prammen  stod  paa  Grunden. 

Paa  samme  Pram  vare  12  Mand,  de  7 kom  paa  Baaden  og 
overad  til  Tøihuset,  en  blev  skødt,  de  4 tog  Svensken  med 
dennem.  Samme  Tid  blev  mange  af  de  Svenske  skødt  af 
Voldene,  saa  man  fandt  paa  Isen  om  Morgenen  af  Svensken 
halve  Hoveder  og  hele  Hoveder,  som  dennem  vare  fraskød  te, 
og  Lokkerne  vare  skødte  fra  Hovederne  og  laa  paa  Isen  med 
Kjød  og  Blod,  foruden  meget  Blod  laa  paa  Isen  og  Sneen; 
de  døde  Kroppe  havde  Svensken  taget  med  dennem.  Samme 
Gang  red  der  nogle  Tropper  Svenske  over  paa  Amager  i den 
Mening,  at  de  vilde  have  stormet  til  Christianshavn,  hvilket 
dennem  ikke  kunde  angaa,  blev  skødt  mange  Stykker  efter 
dennem  fra  Christianshavns  Volde,  saa  at  de  maatte  give 
Refugium  tilbage  igjeri  fra  Amager.  Fra  Christianshavns 
Volde  blev  fyret  og  af  Prammen  imod  Vesterport  skødt;  udi 
det  samme  blev  skødt  Oberst  Hersterrig,  som  skulde  have 
ført  Arrnedien ')  til  Storms  for  Kjøbenhavn,  om  den  føre 
skulde  sket,  end  den  skede.  Bekom  vores  Folk  en  af  de 
Svenskes  Stormvogne  med  8 Hjul  og  20  Alen  lang  og  5 
Deller  (Brædder)  bred,  som  de  skulde  haft  lagt  over  Vandet, 
naar  de  havde  gaaet  til  Storms.  Samme  Vogn  kom  op  paa 
Slottet,  imellem  hvert  Hjul  laa  et  Slagbord,  som  med  Jern 
og  støb  der  hengen  sammen*),  saa  de  kan  med  Slaaer  og  Hjul 
gjøre  dennem  saa  lange,  som  de  ville. 

Den  10.  Febr.  om  Natten  ved  12  slet  klemtede  udi  alle 
Kirker  og  slog  Allarm  om  Byen,  da  red  der  8 Standarter 
Ryttere  af  til  Amager,  gjorde  intet  andet,  end  de  red  tilbage 
igjen,  blev  skødt  2 Stykker  løs  efter  dennem  af  Christians- 
havn* Volde. 

Den  11.  Febr.  imellem  11  og  12  om  Natten  klemtede  udi 
alle  Kirkerne  med  alle  Klokkerne,  slog  Allarm  om  Byen  med 
alle  Trommer,  saa  Svensken  faldt  an  at  storme  fra  2 til  5 
om  Morgenen  ved  Østerport  og  fra  Vandkunstskandsen  ved 
Løngangen  bagved  Slottet  og  omkring  til  det  nye  Bryggers, 
ved  14000  Mand.  Nogle  Svenske  havde  hugget  8 Pallisader 
af,  som  blev  skødt  og  laa  døde  ved  dennem,  og  nogle  Svenske 
var  gaaet  op  paa  Voldene  og  sagde,  ingen  Danske  eller  Hol- 

Armeen. 

*)  uforxtaaeligt 

lændere  skulde  gives  Kvarter;  de  blev  strax  skødt,  at  de 
tumlede  neder  af  Volden.  Der  laa  Stykker  paa  Voldene 
omkring  Byen  fra  det  nye  Bryggers  og  der  paa  den  Pram, 
men  og  indtil  Prammen  ved  Toldboden  tillige ')  618.  Blev 
skødt  af  de  Svenske,  som  laa  døde  omkring  Byen  bag  Slottet 
og  i Isen  bag  Slottet  og  fra)Vandkunstskandsen  og  der  omkring, 
laa  338,  ved  Østerport  og  der  omkring  laa  128,  for  Christians- 
havn og  Amager  laa  tillige  20.  De  solgte  af  de  svenske 
Fanger  paa  Christianshavn,  hver  for  1 Rdl.,  ført  fangen  til  Kjø- 
benhavn  indved  200  Mand,  foruden  mange  Hundrede  Svenske, 
der  fandtes  døde.  I Graverne  bag  Slottet  og  ved  Skibet,  der 
ligger  ved  det  nye  Bryggers,  dér  saa  de  i Vandet,  mange  laa 
døde,  foruden  dennem  der  laa  døde  ved  Skibet.  Desligeste 
bekom  vores  Folk,  som  de  proberede,  2 Petarder,  6 Faner, 
2 Fyrmøsser,  160  Stormstiger,  9 Brygger  at  føre  over  paa. 
Derforuden  bekommede  vores  Folk  nogle  Haandgranater, 
Musketter  og  andre  Gevær. 

De  Svenske  gjorde  intet  andet  den  Nat,  efter  Stormen 
var  overstandet:  med  30  Slæder  tog  af  deres  døde,  der  laa 
paa  Marken  og  aag  til  imod  Dag  af  Marken  og  til  den 
murede  Galge8)  og  til  Vartov  paa  den  Side,  kaste  af  og  hente 
igjen  mange  Hundrede,  som  de  lode  siden  begrave.  Paa 
vores  Side  miste  vi  ikkun  2 Herremænd,  Jakob  Rothsteen  og 
Gunde  (Holger)  Rosenkrantz,  1 Borger,  1 Soldat  og  1 Baads- 
mand3).  Borgerskabet  og  alle  unge  Karle  holdt  dennem  meget  vel, 
vare  mere  lystige,  der  alting  havde  Ende,  end  de  vare  før.  Disse 
efterskrevne  bleve  døde  og  kvæstede  og  siden  de  Kvæstede 
døde  udi  deres  Leir,  som  bekom  deres  Bane  den  Nat,  Stormen 
gik  an:  Gen.-Major  Wawassor,  Obr.  Gengel,  Graf  Lodevig 
Drummont,  Obr.  Lieut.  Lensmand,  Obr.  Lieut.  FetinghoufT, 
Major  Schmit,  Richtmester  Augustin,  Richtm.  Vilhelm  von 
Neuhaus,  Richtm.  Westerlagen,  Capt.  Uglas,  Capt.  Riis.  Disse 
forskrevne  vare  alle  liøie  Officerer,  Grever  og  Friherrer.  De 
Svenske,  som  kom  fra  Leiren  og  her  ind,  sagde,  de  havde 
mist  udi  denne  Storm  over  2600  Mand. 


')  tilsammen. 

*)  Denne  stod,  hvor  Amerika  Molle  paa  Vesterbro  nu  findes, 

*)  Man  regner  paa  dansk  Side  17  Faldne,  Svenskemes  Tab  er  usikkert. 

Den  12.  Febr.  om  Natten  imellem  12  og  1 og  om  Mor- 
genen klemtede  udi  alle  Kirkerne  og  slog  Allarm  om  Gaderne. 
Lod  de  Svenske  sig  se  med  6 Tropper  Iiytteri  med  bange 
og  bedrøvede  Hjerter.  Blev  fyret  af  Volden  efter  dennem 
med  6 Stykker,  og  intet  videre  der  blev  forrettet  den  Nat. 
Den  13.  Febr.  om  Morgenen  ved  2 slet  klemtede  udi  alle  Kir- 
kerne og  slog  til  Allarm  om  Byen,  kom  2 eller  3 Tropper 
imod  Vesterport,  red  af  og  til  imod  Porten  og  Leiren.  Svenske 
Kongen  var  gjort  Kundskab,  at  der  vilde  gjøres  Udfald  af 
Borgerskabet  og  al  Krigsmagten  paa  hans  Leir  udi  Brønshøi. 
Sarnrne  Nat  var  der  nogle  Tropper  Byttere  paa  Amager  og 
for  Christianshavn,  blev  skødt  nogle  Stykker  løs  efter  dennem 
af  Volden;  intet  videre  blev  forrettet  den  Nat. 

Den  14.  Febr.,  Fastelavns  Mandag,  bare  de  11  svenske 
Lig.  baade  Grever  og  høie  Officerer,  vare  klædte  her  i Byen. 
ud  af  Nørreport,  paa  Ligbaare,  som  blev  skødl  her  for  Byen 
den  Nat,  som  Stormen  stod,  og  var  de  Svenske  bevilget  at 
søge  iblandt  de  døde  Kropper  efter  forberneldte  høie  Personer. 
Deres  Lig  blev  baaren  til  de  Svenske  og  bleve  leverede  ved 
Ladegaarden,  der  annammede  de  dennem  med  stor  Proces 
og  blev  ført  til  deres  Leir.  Somme  Ligvogne  vare  6 Heste 
og  somme  4 fore.  Derforuden  blev  og  klsedte  2 Dage  efter 
og  udbaaren  4 Oberstlieutenanter.  Den  16.  Febr.  om  Mor- 
genen imod  4 klemtede  og  slog  Allarm  om  Byen.  Da  skjer- 
rnuserede  Svensken  med  Vores  uden  Østerport  imod  Vartov 
med  vores  Vagt.  Blev  der  skødt  nogle  Svenske.  Gav  vores 
Folk  sig  ind  under  Stykkerne,  blev  skødt  af  Hundelen  med 
Skraa  efter  Svensken,  hvor  nogle  Svenske  bleve  skødte.  Tog 
de  Svenske  nogle  af  deres  Døde  med  dennem,  en  stor  Del 
laa  paa  Marken.  Samme  Nat  var  der  nogle  Tropper  Svenske 
paa  Amager  og  for  Christianshavn;  fyrede  de  der  af  Voldene 
med  Skraa  efter  Svensken,  saa  der  blev  en  Del  skødt  af 
dennem,  som  de  tog  med  dennem. 

Den  17.  Febr.  ved  2 slet  om  Natten  klemtede  udi  alle 
Kirker  og  slog  Allarm  paa  alle  Gader,  var  nogle  Tropper 
Byttere  uden  Vesterport.  Blev  skødt  nogle  Stykker  med 
Skraa  af  Voldene  efter  dennem  og  blev  skødt  nogle  Svenske, 
som  de  toge  med  dennem.  Rede  og  over  til  Amager  nogle 
Tropper  Byttere  samme  Nat  og  kom  for  Christianshavn,  blev 

skødt  der  af  Volden  med  Stykker  og  Skraaer,  hvor  der  bleve 
en  ganske  Del  Svenske  skødt.  En  Bager  paa  Christianshavn 
og  en  anden  Borger  med  hannem  lod  dennem  sætte  over 
Vandet  om  Morgenen  paa  en  Baad  til  Amager  at  ville  ud- 
plyndre de  Døde.  Kom  de  uforvarendes  paa  en  Granat,  som 
laa  i Jorden,  de  uforvarendes  rørte  ved  Linen,  saa  denne 
gik  løs,  slog  dennem  baade  Laarene  og  Benene  sønder. 

Den  18.  Febr.  sagde  M Hans  paa  S.  Nikolai  Prædike- 
stol , eftersom  hans  Broder  M.  Rasmus  Brochmand  Rektor  ') 
var  kommen  fra  den  svenske  Leir  i Aftes  og  haver  ligget  i 
Kjøge,  siden  Kjøbenhavn  blev  belagt,  blev  berettet  udi  Roskilde 
og  Kjøge,  at  her  blev  kvæstet  for  Byen  1300  Mand,  for  Kjøben- 
havn fandtes  døde  paa  Marken  666  Mand  foruden  over  100, 
der  fandtes  døde  i Stranden  og  i Grøfterne  bag  det  nye 
Bryggers,  saa  de  haver  mist,  baade  der  vare  døde  og  kvæ- 
stede, tillige  ved  6000  Mand.  Den  Tid,  de  skulde  her  for 
Kjøbenhavn  at  storme,  da  blev  der  Mytteri  imellem  Rytteriet 
og  Fodfolkene,  saa  de  sloges  og  bleve  forvildede  fra  hver- 
andre og  sloge  paa  hverandre,  saa  de  ikke  vidste  andet,  end 
det  var  vores  Danske,  de  sloge  paa.  Da  sloge  Svensken 
hverandre  og  blev  trædt  under  Hestene.  De  toge  6 Stykker 
med  dennem,  2 Fyrmøsser  og  2 Bardarder8),  Stykkerne  og 
Fyrmøsserne  vilde  intet  gaa  af  for  Byen,  Fyrmøsserne  og  de 
2 Bardarder  fik  vores  Folk  og  kom  til  Tøihuset;  sagde  yder- 
mere, at  Svensken  forgangen  imellem  Onsdag  og  Torsdag  om 
Natten  var  for  Møen  og  Langeland,  der  blev  Svensken  fra- 
slagen  en  ganske  Del  Folk. 

Den  19.  Febr.  tog  Svensken  et  hollandsk  Skib  i Sundet, 
var  fuldt  med  Vin  og  Salt,  og  førte  til  Landskrone.  Den  20. 
kom  4 af  vore  Islandsskibe  her  for  Kjøbenhavn  med  Kjød, 
Fisk  og  Smør.  Den  21.  Febr.  fandtes  der  mange  af  de 
svenske  Dragoner  i Stranden,  som  man  ikke  føre  af  vidste, 
imellem  Kallebo  og  Amager;  deriblandt  fandt  de  en  Karos  i 
Stranden  med  6 gule  Heste  fore  og  6 graa  Heste  for  en 
lang  Bro,  som  de  vilde  haft  stormet  med  til  Christianshavn. 
Den  21.  Febr.  bar  de  Svenske  4 Officerer  ud  til  deres  Leir, 

')  Universitetets  Rektor. 

*)  Vistnok  Retarder,  en  Art  Granat  til  Sprængning  af  Porte  o.  lign. 

som  vare  her  klædte  og  skødt  for  Kjøbenhavn.  Den  22. 
Febr.  skifte  vores  og  Svensken  Fanger  sammen,  gave  os  hol- 
landske Skibsfolk  for  svenske  Fanger,  som  vi  bekom  den  Nat, 
der  Stormen  gik  an. 

Den  23.  Febr.  tog  Svensken  en  Lybsker  i Sundet,  som 
var  kommen  fra  Spanien  med  adskillige  Vare,  der  siges  med 
Vin,  Salt  og  andet  Gods;  noget  af  Godset  blev  losset  for 
Helsingør,  saa  meget  Svensken  vilde  have  paa  Kronborg. 
Som  Skipperen  skulde  haft  løbet  til  Landskrone  med  Resten  af 
Godset,  besætte  de  Skibet  med  16  svenske  Soldater  og  en 
Kaptain.  Som  de  kom  i Søen,  gav  Skipperen  Soldaterne  et 
Fad  Vin,  som  de  skulde  gjøre  dennem  lystig  med  i Rummet, 
Kaptainen  drak  med  Skipperen,  saa  han  vidste  ikke  andet, 
end  de  seilede  til  Landskrone.  Der  de  kom  paa  Kjøbenhavns 
Red,  da  spurgte  Skipperen  Kaptainen  ad,  om  han  vilde  have 
Kvarter,  thi  vi  ere  nu  for  Kjøbenhavn.  Skipperen  tog  saa 
Lugen  op  og  talte  dennem  op  en  efter  anden,  gjorde  caput 
med  dennem  og  kaste  dennem  over  Borde. 

Den  4.  Martii,  som  et  Kolberg-Skib  laa  i Kallebo  og  var 
indfrøssen  og  vilde  haft  været  ad  Lybæk,  var  kommen  fra 
Svensken  og  havde  Vin  og  andet  adskilligt  Kjøbmandsvare 
og  Gods  inde,  kom  Svensken  til  hannem,  satte  Ild  paa  Skibet, 
og  det  anbrændte  til  Vandet,  kom  saa  3 Tropper  Ryttere  og 
havde  villet  plyndre  Skibet  ud,  hvilke  Ftyttere  slap  ned  under 
Isen  paa  3 eller  4 nær,  de  kom  tilbage  og  sagde  de  andre 
Tidinger  fra  dennem,  hvor  de  vare  bleven.  Samme  Dag  tog 
Svensken  en  hollandsk  Galliot,  sammesteds  var  indfrøssen, 
fuld  med  Vin  og  anden  Vare,  som  Svensken  lod  føre  op  til 
Kjøge,  det  der  forlosser.  Den  6.  Martii  blev  kornmenderet  af 
Svensken  200  Baadsfolk  af  Engelske,  Frantzoser  og  Svenske, 
at  skulle  sat  Ild  paa  den  hollandske  Flaade  og  stukket  den  i 
Brand.  Som  de  skulde  om  Natten  til  Skibene,  kom  de  under 
Isen  og  druknede  alle  sammen. 

Den  6.  Martii  blev  gjort  Taksigelse  udi  alle  Kirkerne  i 
Kjøbenhavn,  for  Trondhjein  og  Borringholm  var  kommen 
under  Danmarks  Krone  igjen.  Siden  Stormen  stod,  haver  de 
Svenske  ladet  dennem  skinne ')  om  Natten  for  Byen  med 

')  crgcheinen  viae. 

nogle  Tropper  og  skift  undertiden  Fanger  paa  begge  Sider, 
og  intet  andet  er  gjort,  og  somme  Tider  jagede  Svensken 
vores  Skildvagt  under  Stykkerne.  Den  11.  Martii  blev  Peder 
Kalthoff  Tøimester  afsæt  med  sin  Bestilling,  som  han  tilforn 
haver  været  Hs.  Majestæts  Bøssemager  og  Forvalter  paa 
Sparepengen  til  Frederiksborg,  formedelst  hans  Folk  vare 
ikke  tilstede  den  11.  Febr.,  der  Stormen  angik,  at  der  skulde 
have  manglet  Munition  paa  Voldene  paa  hans  Post  og  Batteri. 
Kom  en  Frantzoser  i hans  Sted.  som  havde  angivet  for  Hs. 
Majestæt  at  sætte  de  Granater  paa  Marken  med  Kunst,  som 
gik  løs,  naar  man  rørte  uforvarendes  ved  Linen,  som  med 
Kunst  var  gjort  udi  Jorden,  og  Granaten  at  gaa  løs  og  kan 
slaa  mange  Mennesker  ihjel.  En  Granat  kan  slaa  løs  om 
sig  runden  om  80  Favner.  Den  13.  Martii  ved  Hveen  laa  et 
af  de  hollandske  Skibe,  som  var  dreven  løs  fra  Flaaden,  var 
udkommenderet  fra  Landskrone  2 af  de  svenske  Skibe  og 
gav  Fyr  paa  hverandre,  saa  de  svenske  Skibe  maatte  give 
dennem  tabt  og  flyede  bort  med  Skamme.  Saa  lod  Svensken 
en  Galliot  og  en  Brander  løbe  til  Hollænderne,  hvilken  Bran- 
der Hollænderne  skød  Ild  paa,  saa  den  afbrændte,  og  Gal- 
lioten  skød  de  i Sænk.  Den  20.  Martii  bekom  vores  Folk 
en  Kreier  fra  Malmø,  var  fuld  af  Korn,  Kjød,  Flæsk  og  anden 
Vare  og  Fetallie,  skulde  haft  været  til  Stokholm,  kom,  Gud 
ske  Lov,  til  Kjøbenhavn. 

Den  24.  Martii  gav  Hs.  Majestæt  Kjøbenhavns  Borgere 
Privilegier  for  deres  tro  og  trygge  Hjælp  udi  Krigstid,  der 
Kjøbenhavn  var  belagt  af  Kong  Carl  Gustavus  af  Sverig. 

De  Svenske  sender  her  til  Kjøbenhavn  et  Evangelium, 
lyder  om  den  Herre  Rigsadmiral  Wrangel  udi  den  sidste 
Bog  udi  det  sidste  Kapitel:  Derfore  sender  jeg  til  eder  og  til 
eders  Generaler  og  Oberster  og  Krigsforstandere,  de  samme 
skal  eder  nogle  slaa  ihjel  og  somme  beholde,  og  nogle  haver 
I fanget  og  sat  udi  eders  Stokhuse  og  haver  dennem  for- 
fulgt af  en  Leir  og  i en  anden,  paa  det  at  over  eder  alle 
skulde  komme  det  Soldaterblod,  som  forgjæves  er  kommen 
udi  Løbegraverne,  indtil  det  ærlige  Banner-Blod  og  indtil 
Gen.-Lieut.  Gardie,  den  gamle  Feltherre  de  la  Gardies  Søn, 
som  blev  død  slagen  imellem  Approchen  og  Batteriet, 
hvilket,  jeg  siger  eder,  skal  komme  over  den  ganske  Slægt. 

Kjøbenhavn,  Kjøbenhavn,  du,  som  døder  Generaler  og  for- 
følger Kommendanter  og  Officerer,  dig  sendt  ere,  hvor 
ofte  haver  dine  Borgere  dig  til  Kongen  af  Sverig  forsamlet 
villet,  som  en  Høne  forsamler  sine  Kyllinger  under  sine 
Vinger,  og  I have  ikke  villet,  derfore  siger  jeg  eder,  I bliver 
ikke  værdige  til  at  se,  indtil  jeg  siger:  Lovet  være  den,  der 
kommer  fra  Frederiksodde  udi  Kongen  af  Sverigs  Navn1). 

Det  hændte  sig  en  Nat,  at  en  af  vores  Skildvagter  og  en 
af  Svenskens,  efter  Stormen  var  overstandet,  kom  udi  en 
venlig  Samtale  med  hverandre.  Spurgte  vores  Vagt  den 
svenske  Vagt  ad,  naar  han  lystede  at  ville  storme  igjen  til 
Kjøbenhavn,  da  svarede  han  vor  Vagt,  han  havde  ikke  Lyst 
dertil,  han  vilde  ikke  lade  de  brændende  Djævler  komme 
tiere  udi  Frederik  Slagters  Gilde  eller  Storm.  Den  22.  Martii 
løbe  af  de  hollandske  Skibe  og  vores,  tilsammen  12,  foruden 
Skuder  og  andre  Skærbaade  til  Lybæk  og  Henrik  Vorger 
(VVurger),  en  Borger  til  Lybæk,  som  har  været  her  udi  Byen, 
siden  Byen  blev  belagt,  og  er  Hs.  Majestæts  Faktor  til  Lybæk, 
han  følgede  med  Flaaden;  med  dennem  var  Kaptain  Holt. 
Foruden  ligger  til  Lybæk  en  ganske  Del  Skibe,  Skuder,  Baade 
og  Færger,  skal  tilsammens  føre  af  de  brandenborgske  Rytteri 
og  Soldater  og  andre  gevorben  Folk.  som  ligger  til  Lybæk 
og  vil  her  til  Danmark.  Gud  give  dennem  til  Lykke.  Senere 
Tilføielse:  Folkene,  der  laa  til  Lybæk,  kom  under  Hans  von 
Alefeldts  Regiment,  de  kom  intet  her  til  Byen.  Skuderne  løb 
til  Belt  med  Otte  Krag  og  Henrik  Muller  med  Fetallie  og 
Munition. 

')  Dette  Brev  er  en  Efterligning  af  Matthæi  Evangelium,  23.  Kap. 

(Fortsættes). 

Ny-Zeeland, 

Erindringer  og  Erfaringer 

af  F.  Schroder. 


Ua  jeg  har  havt  Leilighed  til  forskjellige  Steder  i Landet  at  holde 
nogle  Foredrag  om  Ny-Zeeland,  og  disse  ere  bievne  modtagne  med  megen 
Interesse  og  Velvillie,  har  jeg  Haab  om,  at  det  kunde  interessere  dette 
Tidsskrifts  Læsere  at  hore  lidt  nærmere  om  dette  fjerne  Land,  hvor  jeg  har 
tilbragt  fjorten  af  mine  bedste  Aar,  og  hvor  jeg  i Begyndelsen  ernærede 
mig  ved  Arbeide  i Skovene  og  paa  Sletterne,  senere  som  Landmand  og  Entre- 
prenor.  Det  vilde  glæde  mig,  i Fald  min  kortfattede  Skildring  af  Landet 
og  Folket  kunde  bidrage  til  at  vække  Opmærksomhed  for  dette  store  mærk- 
værdige Oland,  der  ogsaa  spiller  en  vis  Bolle  for  os  her  i Danmark,  da 
saa  mange  af  vore  Landsmænd  have  bosat  sig  dér.  De  Vink,  jeg  tillader 
mig  at  give  med  Hensyn  til  Udvandring  dertil,  er  Frugten  af  Erfaringer, 
jeg  har  indhostet  i den  nye  Verdensdel  og  ved  to  Gange  at  have  reist  om- 
kring Jorden,  hvorved  jeg  er  kommen  i Beroring  med  mange  forskjellige 
Nationer. 


I Omegnen  af  Palmerston,  der  ligger  paa  den  nordligste 
af  Ny  Zeelands  to  store  Øer,  bo  der  mange  Skandinaver,  som 
ankom  dertil  i de  første  Aar  efterat  den  frie  Udvandring  var 
begyndt,  altsaa  i Aarene  1874 — 77;  det  var  ogsaa  her,  at 
Biskop  Monrad  boede  i sin  Tid.  Ikke  alene  paa  dette  Sted, 
men  i flere  andre  smaa  Byer:  Foxton,  Fielding,  Halcombe  og 
Marton  træffer  man  jævnlig  Landsmænd.  Der  er  flere  Danske 
i Ny-Zeeland  end  Norske  og  Svenske,  deres  Antal  er  henved 
3000  fra  forskjellige  Egne  i Danmark,  deriblandt  ikke  saa  faa 
Slesvigere,  som  have  forladt  deres  Fædreland  for  at  undgaa 
den  tyske  Militærtjeneste.  Forresten  findes  der  Danske 
spredte  omkring  over  hele  Ny-Zeeland.  Nogle  ere  forhen- 

værende  Søfolk  eller  andre  vidtbereiste  Mænd,  som  Opdagel- 
sen af  Guld  har  lokket  hid  fra  andre  Verdensdele.  Enkelte  vare 
heldige  ved  Guldgravningens  vanskelige  Haandtering,  Flere 
uheldige,  men  alle  kom  de  til  at  holde  af  det  ny  Land  og  de 
Fleste  forbleve  og  bosatte  sig  dér.  Denne  Klasse  Folk,  som 
havde  set  de  gyldne  Tider  i Landet,  da  Guldgravning  ansaas 
for  den  mandigste  Beskjæftigelse,  idet  den  muligvis  kunde 
gjøre  enhver  Arbeider,  som  var  fattig  idag,  rig  i Morgen,  saa 
lidt  ned  paa  og  ringeagtede  tildels  deres  Landsmænd,  der 
kom  fra  Danmark  som  fri  Udvandrere.  De  bibeholde  ogsaa 
stadig  en  vis  Overlegenhed  overfor  disse  „New  churns*  (nys 
Ankomne),  som  de  ganske  vist  ogsaa  kunne  lære  en  Del  i 
Begyndelsen  af  deres  Koloniliv.  Alligevel  komme  de  ganske 
godt  ud  af  det  sammen,  da  der  jo  over  alt  er  et  vist  Baand, 
som  knytte  Landsmænd  sammen  i Verden. 

Da  de  første  danske  fri  Udvandrere  ankom  til  Ny-Zeeland 
i Begyndelsen  af  Halvfjerdserne,  var  der  nok  af  Arbeide  til 
en  høi  Løn  i de  første  Aar,  saa  at  Mange  lagde  betydeligt  op 
og  saa  sig  i Stand  til  at  kjøbe  Land  og  skabe  sig  et  hygge- 
ligt Hjem  med  Udsigt  til  en  sorgfri  Fremtid.  Desværre  bar 
de  Fleste  sig  imidlertid  ufornuftigt  ad  og  forbrugte  deres  For- 
tjeneste paa  en  taabelig  Maade,  da  de  troede,  de  gode  Tider 
vilde  vare  bestandig.  Men  uheldigvis  kom  der  en  Tid, 
efterat  Anlæget  af  de  vigtigste  Jernbaner  og  Veie  var  fuldendt, 
da  Ny-Zeeland  ikke  mere  var  det  tidligere  Eldorado  for  Ar- 
beidere.  Det  var  dengang  almindeligt  for  dygtige  Folk  at 
tjene  fra  8 til  18  Kroner  om  Dagen,  men  en  saa  høi  Dagløn 
har  alt  ophørt  for  mange  Aar  siden,  og  det  er  ikke  saa  let  at 
faa  Beskjæftigelse  som  tidligere.  Som  Følge  af  deres  egen 
Ubesindighed  ved  at  slaa  for  stort  paa  og  ved  at  indlade 
sig  i forvovne  og  uheldige  Landspekulationer,  følgende  de 
engelske  Kolonisters  Exempel,  have  mange  af  de  driftige  Danske 
det  ikke  saa  godt,  som  de  burde  have  i Forhold  til  den  Tid, 
de  have  tilbragt  i Landet.  Dog  have  de  Fleste  skaffet  sig  et 
Hjem,  hvor  de  leve  uafhængigt  og  have  det  vistnok  bedre, 
end  hvis  de  vare  forblevne  i Danmark;  de  Færreste  fortryde 
da  ogsaa  Udvandringen. 

Da  det  gode,  aabne  Land,  som  let  lod  sig  opdyrke, 
allerede  var  temmelig  dyrt  ved  Skandinavernes  Ankomst, 

kjøbte  de  Fleste  Jord  bevoxet  med  tæt  Urskov.  Prisen  var 
gjerne  18  Kroner  for  Acre;  Mange  fik  ogsaa  40  eller  50  Acres 
Skovjord  gratis  paa  afsides  Steder,  hvor  de  vare  de  første,  der 
nedsatte  sig,  og  snart  fulgte  Flere  i deres  Spor.  En  saa- 
dan  Nybygger  i de  ny-zeelandske  Urskove  maa  ikke  ligge  paa 
den  lade  Side,  men  arbeide  haardt  for  at  komme  frem.  Det 
er  jo  nødvendigt  at  skaffe  Skoven  bort,  før  Jorden  kan  dyrkes, 
og  dette  sker  ved  at  hugge  alle  Træerne  om  og  opbrænde 
dem.  Det  synes  vel  underligt  at  ødelægge  saa  meget  Tømmer 
ved  at  brænde  det,  men  i et  Land  som  Ny-Zeeland  og  især  paa 
den  nordlige  0,  hvor  den  største  Del  af  de  frugtbare  Egne 
ere  bedækkede  med  uhyre  Urskove,  i hvilke  mange  af  Træerne 
ere  værdiløse,  gjælder  det  om  at  bekjæmpe  disse  Skove,  for 
at  Jorden  kan  ernære  Befolkningen.  Man  hugger  derfor 
Skoven  om,  hvilket  er  et  besværligt  og  langvarigt  Arbeide, 
da  Træerne  ere  overordentlig  tykke;  der  er  derfor  ogsaa  Folk, 
som  lade  de  største  staa  og  senere  nedbrænde  dem,  eflerat 
de  ere  udgaaede  og  bievne  tørre;  den  bedste  Maade  er  dog 
at  omhugge  alt  paa  en  Gang,  da  Brændingen  saa  bliver  bedst. 
De  hugges  om  Vinteren,  og  i Slutningen  af  Sommeren  sættes 
der  da  Ild  paa  dem,  naar  de  ere  tørre,  og  naar  Vind  og  Veir 
er  gunstigt,  udbreder  Flammerne  sig  snart  over  det  Hele, 
og  Luften  opfyldes  med  Røg.  Ilden  fortærer  Kvistene,  Bladene 
tilligemed  nogle  af  de  tykke  Grene  og  enkelte  af  Stammerne, 
hvor  de  ligge  tættest  sammen,  men  kun  faa  af  de  store 
Stammer  brænde,  saa  man  kan  altid  bagefter  benytte  det 
brugbare  Tønuner.  Efter  Branden  er  Jorden  bedækket  med 
et  Lag  Aske  og  det  Træ,  som  Ilden  har  sparet,  og  har  i lang 
Tid  et  sort,  forbrændt  Udseende;  den  afbrændte  Strækning 
har  et  trist  og  underligt  Udseende  ved  Siden  af  den  tilstødende 
grønne  Skov,  af  hvilken  de  nærmeste  Træer  ere  visnede  og 
dræbte  af  Ilden.  I den  saaledes  frembragte  aabne  Plads  i 
Urskoven  saas  dernæst  Græs,  som  snart  voxer  frodigt  op  og 
danner  gode  Græsgange.  Om  at  pløie,  kan  der  ikke  være 
Tale  i mange  Aar,  da  der  findes  et  helt  og  stærkt  Net- 
værk af  Rødder  under  Overfladen,  som  kun  forraadner  lang- 
somt. Det  er  af  stor  Vigtighed,  at  Branden  er  god,  da 
den  ny-zeelandske  Plantevæxt  er  meget  frodig  og  hurtig- 
voxende,  og  det  gjælder  derfor  om,  at  Ilden  spreder  sig  over 

hele  Overfladen  og  ødelægger  alle  Spirer  og  Smaa- 
rødder;  ellers  vil  der  atter  hurtigt  fremvoxe  Smaatræer  og 
Skud  overalt.  Dette  sker  dog  paa  enkelte  spredte  Pletter 
selv  efter  den  bedste  Brand,  men  de  vinde  ikke  let  Over- 
haand  og  ere  lette  at  blive  af  med.  Hvis  den  Underskov, 
som  voxer  frem  efter  en  Brænding,  bliver  staaende  i nogle 
Aar  og  derefter  omhugges  og  brændes  paa  den  sædvanlige 
Maade,  lider  Jorden  Skade  derved,  da  de  nærende  Bestand- 
dele i Overfladen  fortæres  af  Ilden  og  efterlade  den  bar  og 
ufrugtbar  dér,  hvor  det  øverste  Jordlag  er  tyndt,  hvilket  er 
Tilfældet  i Kauriskovene.  Man  kan  ogsaa  se,  at  selv  efter 
den  første  Brand  voxer  der  i lang  Tid  intet  Græs  paa  de 
Steder,  hvor  Ilden  har  været  særdeles  heftig,  f.  Ex.  rundt  om 
Ratatræerne.  Naar  den  første  „Clearing"  i Skoven  er  gjort, 
tænker  Eieren  paa  at  bygge  et  Hus ; thi  under  de  forberedende 
Arbeider  og  Fældningen  har  han  som  oftest  boet  i et  Telt 
eller  en  lille  Hytte,  opført  paa  samme  Maade  som  de  Ind- 
fødtes. Huset  bygges  ved  at  samle  noget  af  det  bedste 
Tømmer  og  bygge  en  tarvelig  Bolig  deraf;  Loghuse  som  de, 
der  opføres  i Amerika,  kjender  man  ikke  til  i Ny-Zeeland. 
De  Skovboere,  som  have  mere  Tid  til  deres  Raadighed  og 
større  Midler,  save  selv  eller  lade  andre  save  Brædder  og 
Bjælker  i Gruber,  og  opføre  et  godt,  solidt  Træhus.  Mange 
vente  dog  med  at  bygge  et  stort  Hus,  indtil  en  eller  anden 
Savmølle  opstaar  i deres  Distrikt  og  faa  da  Tømmeret  derfra. 
Til  Indhegning  benyttes  en  Del  af  de  Træstammer,  som  ligge 
paa  Jorden ; de  rulles  sammen  paa  Grændsen  af  Eiendommen 
og  lægges  ovenpaa  hverandre  og  paa  denne  Maade  danne  de 
et  solidt  Gjærde  i mange  Aar,  indtil  Tømmeret  forraadner, 
hvorefter  der  opføres  et  mere  varigt  Hegn.  Det  Træ,  som 
Ilden  har  sparet,  rulles  efterhaanden  sammen  i Bunker  og 
brændes,  men  de  største  Stammer  og  Stubbe  ere  vanskelige 
at  faa  Bugt  med  paa  Grund  af  deres  Størrelse  og  Dybde;  det 
varer  mange  Aar,  inden  de  forraadne.  At  der  udfordres  stor 
Udholdenhed  og  Energi  til  at  drive  det  til  Noget  og  skabe 
sig  en  uafhængig  Tilværelse  i Ny-Zeelands  Urskove,  er  en 
Selvfølge,  og  del,  der  opfordrer  Folk  til  at  nedsætte  sig  dér, 
er  kun,  at  Jorden  er  billig  og  meget  frugtbar.  Det  varer 
imidlertid  flere  Aar,  inden  man  ser  nogen  Frugt  af  sit  Arbeide, 

og  det  er  i Grunden  først  Børnene,  der  komme  til  at  høste 
Fordel  af  Forældrenes  Flid  og  Udholdenhed.  Dog  leve  de 
fleste  af  disse  Skovboere  tilfredse  i deres  Ensomhed,  idet 
de  kun  stille  faa  Fordringer  til  Livet.  En  Del  af  Føden  for- 
skaffe de  sig  ved  at  jage  Vildsvinene  i de  omkringliggende 
Skove,  og  paa  sine  Steder  er  der  ogsaa  vildt  Hornkvæg,  som 
skydes  af  Kolonisterne.  Jeg  har  selv  ofte  været  med  paa 
saadanne  Jagter,  som  kunne  være  temmelig  farlige,  især  hvis  en 
Orne  eller  Tyr  bliver  saaret  uden  at  dræbes,  thi  en  Ornes 
Hugtænder  kunne  opnaa  en  Længde  af  sex  å syv  Tommer,  og 
mangen  en  god  Hund  og  enkelte  Mennesker  ere  bievne  dræbte 
af  dem.  En  anskudt  Tyr  angriber  strax  Jægeren,  og 
det  er  kun  muligt  at  undgaa  den  ved  at  klattre  op  i et 
Træ,  da  den  bevæger  sig  med  stor  Lethed  imellem  Slyng- 
planterne, som  den,  naar  de  ikke  ere  altfor  store,  sønderriver 
med  Hornene.  Det  sker  aldrig,  at  en  Oxe  indvikles  i Plan- 
terne, saa  at  den  ikke  kan  slippe  løs  igjen,  hvorimod  Heste 
ere  ubehjælpsomme  i Skovene,  thi  hvis  de  blot  faa  nogle 
enkelte  Slyngplanter  om  Halsen,  blive  de  staaende  ubevæge- 
lige og  dø  af  Sult,  hvis  Ingen  kommer  dem  til  Hjælp. 

Skovjord  egner  sig  udmærket  til  Dyrkning  af  Kartofler, 
Kaal  og  andre  Havesager,  hvorfor  man  ogsaa  ser  gode  Haver 
omgive  Skovboernes  Huse.  Istedetfor  Sukker  bruge  enkelte 
Nybyggere  Honning,  hvoraf  der  gjerne  findes  Overflødig- 
hed i Skovene;  det  gjælder  kun  om  at  være  en  dygtig  Bi- 
jæger for  at  finde  de  Træer,  hvor  Bierne  have  deres  Bopæl  i 
hule  Stammer  eller  Grene  som  oftest  høit  oppe  fra  Jorden. 
For  at  faa  Honningen  maa  Træet  fældes,  hvilket  ofte  tager 
flere  Timer,  naar  det  er  stort.  Naar  det  er  hugget  om,  pleier 
man  at  lade  et  Kvarter  hengaa,  forinden  man  giver  sig  i 
Kast  med  Kuben,  forat  Bierne  kunde  komme  lidt  til  Ro  efter 
det  voldsomme  Stød,  da  Træet  faldt  til  Jorden,  og  forat  de 
Bier,  der  eflerlodes  i Luften,  atter  kunde  finde  deres  Hjem. 
Derefter  hugges  der  Hul  i Siden  af  Stammen  og  Honningen 
udtages,  men  for  at  udføre  dette  Arbeide  er  det  nødvendigt  at 
være  meget  rolig  og  ikke  være  bange  for  al  faa  nogle  Stik. 
Jeg  har  selv  flere  Gange  fundet  Bitræer,  og  én  Gang  fik  jeg 
over  Hundrede  Pund  Honning  af  ét.  Skovboernes  Hoved- 
indtægtskilde  er  dog  Kvægavl;  enkelte  have  Faar,  men  de 

betale  sig  som  oftest  ikke  saa  godt  som  Hornkvæg,  saalænge 
Træerne  ikke  ere  ryddede  af  Jorden ; thi  Faarene  rive  meget  af 
Ulden  af,  og  fordærve  den  ved  at  gnide  sig  mod  det  sorte 
forkullede  Tømmer.  Land,  som  ligger  i Udkanten  af  Skovene, 
er  meget  efterspurgt,  thi  det  er  fordelagtigt  at  have  meget 
aabent  Land  og  dertil  et  mindre  Stykke  Skovjord,  da  Tømmer 
jo  er  nødvendigt  til  Byggematerialer,  Redskaber  og  Brænde. 
Endvidere  kunne  Kreaturerne  søge  Læ  i Skoven,  naar  der  af 
og  til  indtræffer  Uveir  om  Vinteren.  I Ny-Zeeland,  hvor  Kli- 
maet er  saa  mildt,  gaar  nemlig  Besætningen  ude  hele  Aaret, 
hvilket  er  en  stor  Besparelse  for  Landmændene,  der  saa- 
ledes  ingen  større  Udhuse  behøve.  De  fleste  dygtige  Far- 
mere have  dog  gjerne  en  Stald  til  Brug  for  de  Heste,  hvormed 
de  arbeide,  men  om  Aftenen  slippes  de  dog  som  oftest  allige- 
vel ud  paa  Marken. 

Ny-Zeelands  sydlige  0 er  den  mest  fremskredne  med 
Hensyn  til  Agerbrug,  da  der  ikke  fandtes  mange  Indfødte,  og 
da  de  store  Canterbury  Sletter  vare  lette  at  opdyrke.  Paa  den 
nordlige  0 er  en  stor  Del  af  Landet  bedækket  med  Skove, 
som  vanskeliggjør  Opdyrkningen  af  Jorden;  men  de  ville  dog 
efterhaanden  forsvinde  og  give  Plads  for  grønne,  frugtbare 
Marker,  kun  de  Skove;  der  voxe  op  af  Klippesiderne  og  ud- 
fylde Kløfterne  i de  vilde  Bjergegne,  ville  efterlades  og  for- 
skjønne  Landskabet,  idet  de  samtidigt  minde  fremtidige  Gene- 
rationer om  de  tidligere  udstrakte  Skove.  Til  den  Tid  vil 
der  være  mere  Pløjeland  dér  end  paa  den  sydlige  0.  Næsten 
‘/s  af  denne  sidste  0 er  bedækket  med  Bjerge,  af  hvilke  den 
største  Del  nu  er  bevoxet  med  Græs  og  egner  sig  godt 
til  Græsgange.  Det  er  væsentligt  her,  at  de  store  Faare- 
hjorde  findes,  en  af  Landets  vigtigste  Indtægtskilder.  Der  er 
i Ny-Zeeland  omtrent  18  Millioner  Faar,  som  ere  frem- 
bragte ved  Krydsning  af  forskjellige  Racer.  Nogle  have 
Fortrin,  hvad  Ulden  angaar,  andre  med  Hensyn  til  Kjødet; 
de  bedste  forene  begge  Dele,  have  fin  Uld  og  ere  fortrinlige 
til  Slagtning.  Faarene  klippes  kun  én  Gang  om  Aaret  i Slut- 
ningen af  Efteraaret  eller  Begyndelsen  af  Sommeren,  og  de 
Folk,  der  udføre  Klipningen,  tjene  godt.  En  dygtig  Klipper  kan 
expedere  100  Faar  om  Dagen  eller  flere,  hvis  de  ere  smaa  og 

tynduldede.  Faarene  bindes  ikke  under  Klipningen,  men 
sættes  opreist  og  hvile  med  Ryggen  imod  Klipperens  Ben; 
denne  staar  opreist  og  bøier  Overkroppen  ned  over  Faaret, 
idet  han  støtter  Dyrets  Hoved  med  den  venstre  Haand  og 
fører  Saxen  med  høire  i lange  Skaar  rundt  om  Faaret. 
Det  er  et  anstrængende  Arbeide,  og  der  udfordres  flere  Aars 
Øvelse  til  at  blive  en  god  ,Shearer“.  Klipningen  foregaar  i 
to,  tre  Maaneder,  som  ere  en  travl  Tid  over  den  største  Del  af 
Landet.  Hjordene  drives  sammen  i Flokke  ved  Hjælp  af  af- 
rettede  Hunde,  hvis  Klogskab  er  beundringsværdig  og  værd 
at  se,  naar  de  udføre  dette  Arbeide.  Nogle  Dage  for- 
inden Klipningen  drives  alle  Faarene  ind  i store  Indheg- 
ninger, som  vende  ud  til  en  stor  Dam,  der  som  oftest  er 
anlagt  ved  at  opdæmme  en  lille  Aa.  Her  igjennem  tvinges 
Faarene  til  at  svømme,  for  at  Ulden  kan  vaskes.  Halerne 
blive  altid  afhuggede,  medens  de  ere  Lam,  for  at  der  ikke 
skal  klæbe  for  meget  Snavs  i Ulden  bag  paa  Faaret;  dog 
samler  der  sig  alligevel  ikke  saa  lidt,  hvilket  nødvendiggjør, 
at  de  maa  drives  ind  nogle  Gange  om  Aaret  for  at  renses 
ved  Klipning.  Paa  samme  Tid  blive  Fødderne  eftersete,  og 
de  tynde  Hove,  som  omgive  Fødderne  afskæres  kort,  ifald  de 
ere  for  lange,  forat  Dyret  ikke  skal  komme  til  at  halte. 
Merinofaarene,  som  have  den  fineste  Uld,  egne  sig  særdeles 
godt  for  de  ujævne,  bakkede  Bjergegne,  der  ere  lidet  be- 
voxede,  da  de  ere  hurtige  og  letbevægelige.  De  andre  svære 
Arter,  som  have  langt  mere  Uld,  men  af  en  grovere  Kvali- 
tet, kunne  derimod  ikke  klare  sig  i Høilandene,  da  de  ere  for 
svære  og  ubehjælpsomme  til  at  springe  omkring  i det  store 
Terræn  forat  finde  Føden.  De  store  Faar  trives  derimod  godt 
paa  de  flade,  gode  Jorder,  hvor  Græsset  er  rigeligt.  Naar 
Ulden  bliver  lang,  maa  der  imidlertid  holdes  nøie  Opsyn 
med  Dyrene,  for  at  de  ikke  skulle  komme  til  at  ligge  paa 
Ryggen,  thi  i denne  Stilling  ere  de  aldeles  ubehjælpsomme, 
ligge  og  sprælle  med  Benene  i Luften  og  kunne  ikke  selv 
reise  sig,  da  Ulden  bliver  helt  flad  og  haard  paa  Ryggen  og 
danner  ligesom  en  Pude  paa  begge  Sider  af  Dyret,  der  for- 
hindrer det  i at  komme  op.  Hvis  Ingen  kommer  dem  til 
Hjælp,  dø  de  temmelig  hurtig  i denne  Stilling;  det  kan  vel 
ske,  at  de  raskeste  arbeide  sig  selv  paa  Benene  igjen,  men  er 

der  en  lille  Hulning  i Jorden,  hvor  de  ligge,  er  det  dem 
umuligt. 

Der  har  i de  senere  Aar  udviklet  sig  en  for  Ny-Zeeland 
særdeles  vigtig  Industri  ved  Udførsel  af  Faarekjød  til  London. 
Det  er  kun  det  bedste,  som  forsendes  paa  denne  Maade. 
Faarene  slagtes  forinden  Indskibningen  og  henlægges  i Fryse- 
kamre ved  Havnen,  hvorefter  de  bringes  ombord  og  blive 
henstuvede  i Frysekammeret  paa  Skibet,  hver  enkelt  Faar 
indsyet  i Lærred.  I Begyndelsen  var  der  stor  Uvillie  i Eng- 
land imod  dette  Slags  Kjød,  og  den  almindelige  Mening  var, 
at  del  ikke  kunde  maale  sig  med  det  engelske  og  skotske. 
Slagterne  vare  især  de  værste  Modstandere.  Kolonisterne 
overvandt  imidlertid  lidt  efter  lidt  al  Fordom  ved  at  sende 
prima  Varer,  og  nu  spises  ny-zeelandsk  Faarekjød  med  Vel- 
behag i England.  Der  er  i Virkeligheden  ogsaa  saa  lidt  For- 
skjel  i Smagen  paa  det  og  det  nyslagtede,  at  det  kun  er 
Indbildning  at  ville  skjelne  derimellem. 

Der  er  mange  Mænd,  som  eie  store  Faarehjorder  paa 
indtil  200000  Stk. ; ogsaa  i Napierdistriktet  paa  den  nordlige 
0 findes  der  store  Faarefarmere.  Disse  Folk  besidde  ud- 
strakte Ejendomme,  nogle  henved  50000  Acres  Land,  som  de 
have  erhvervet  for  temmelig  ubetydelige  Summer,  da  Landet 
begyndte  at  koloniseres.  At  saa  store  Strækninger  ere  i Hæn- 
derne paa  nogle  faa  Mænd  kan  ikke  siges  at  være  til  Gavn 
for  Ny-Zeeland,  da  Landet  kunde  ernære  Tusinde  af  Familier, 
istedetfor  at  det  nu  kun  beriger  nogle  Faa,  som  kun  anvende 
forholdsvis  ringe  Arbeidskraft.  Det  var  ogsaa  kun  i Koloniens 
yngste  Aar,  at  saa  store  Strækninger  kunde  kjøbes  af  én 
Person.  Befolkningen  fik  snart  Øinene  op  for,  at  paa  denne 
Maade  grundlagdes  der  store  Godser,  hvis  Eiere  rimeligvis  med 
Tiden  vilde  komme  til  at  spille  en  lignende  Bolle  som  de 
store  Godseiere  i England,  og  det  gjaldt  derfor  om  i Tide  at 
forebygge  Grundlægningen  af  et  dominerende  Aristokrati  i det 
nye  Land  og  umuliggjøre  et  altfor  stort  Svælg  imellem  Hige 
og  Fattige.  Derfor  bliver  Jorden  nu  kun  udmaalt  og  solgt  i 
mindre  Stykker  til  hver  Person. 

En  af  Hovedmændene  i denne  Bevægelse  var  den  for- 
henværende Guvernør  Sir  George  Grey,  som  har  gjort  Ny- 
Zeeland  saa  meget  godt  ved  sin  Dygtighed  og  Energi.  Han 

har  stedse  arbeidet  paa,  at  Landet  skulde  tilhøre  Folket  og 
har  været  de  lavere  Klassers  sande  Ven  og  Beskytter.  Siden 
Grey  afgik  som  Guvernør,  har  han  næsten  altid  været  Medlem 
af  Parlamentet  og  havt  en  vægtig  Stemme  i Landets  Anlig- 
gender; nu  bor  han  paa  den  lille  0 Kawau  i Nærheden  af 
Auckland,  der  tilhører  ham.  Den  er  omtrent  1000  Acres  stor 
og  er  bekjendt  for  sin  Skjønhed,  som  Eieren  har  forhøiet  ved 
Anlæg  og  Beplantning  af  Træer  fra  alle  'Lande.  Han  har 
ogsaa  indført  forskjellige  Slags  Vildt,  som  leve  her  i Tryghed, 
da  Grey  kun  sjældent  tillader  Nogen  at  jage,  men  ellers  ere 
Fremmede  altid  hjærtelig  velkomne  paa  Kawau,  og  paa 
Festdage  er  den  lille  Tur  dertil  med  Dampskib  en  Yndlings- 
udflugt  for  Aucklænderne.  Kun  faa  komme  i Berøring  med 
George  Grey  uden  at  erfare,  at  han  er  en  høit  begavet  og 
fremragende  Mand. 

Kjører  man  igjennem  Canterburysletterne  med  Jernbanen, 
faar  man  det  Indtryk,  at  Landet  her  er  ligesaa  opdyrket  som 
i Danmark;  kun  er  Egnen  langt  fladere  og  Markerne  større 
imellem  Indhegningerne,  der  bestaa  af  Staaltraadsgjærder 
forsynede  med  Pigge,  eller  levende  Hegn  opførte  af  Jordvolde, 
hvori  der  voxer  en  altidgrøn  Plante.  Furze,  som  er  forsynet 
med  stærke  spidse  Torne.  Naar  en  saadan  Hæk  passes  godt, 
er  den  uigennemtrængelig.  Husene,  de  saakaldte  „Home- 
steads*,  ligge  mere  fjernede  fra  hverandre  end  i Danmark,  da 
Ejendommene  i Almindelighed  ere  større;  Bygningerne  ere 
opførte  af  Træ,  og  der  er  færre  af  dem,  da  Kreaturerne,  som 
tidligere  omtalt,  gaa  ude  hele  Aaret,  og  der  findes  heller 
ingen  Lader.  Omkring  hvert  „Homestead“  er  der  gjerne  en 
Have  eller  lille  Plantage  af  forskjellige  Træer,  som  bryder 
de  lave,  nøgne  Sletters  Ensformighed,  hvorover  de  mægtige, 
sydlige  Alper  dog  rage  majestætisk  op  i det  Fjerne.  Der 
dyrkes  mest  Hvede,  som  høstes  ved  Hjælp  af  selvbindende 
Meiemaskiner  og  stakkes  paa  Marken;  kort  efter  bliver  det 
tærsket  af  Damptærskemaskiner  og  sendes  i Reglen  straks  pr. 
Jernbane  til  et  eller  andet  Udskibningssted.  Straaet  brændes, 
da  det  ikke  benyttes  til  noget.  Saa  længe  Landet  er  nyt, 
giver  Jorden  i Reglen  mange  Fold,  men  den  er  dog  flere 
Steder  begyndt  at  blive  udpint,  saa  at  Farmerne  se  sig  nød- 
saget til  at  anvende  kunstig  Gjødning  eller  at  lade  Markerne 

henligge  som  Græsgange.  Der  udføres  en  betydelig  Mængde 
Korn  fra  den  sydlige  0 til  England.  I Høstens  Tid  var  det 
tidligere  vanskeligt  at  faa  Kornet  bjerget  af  Mangel  paa 
Arbeidsfolk. 

Skjøndt  jeg  ikke  har  været  i Ny-Zeeland  i den  bedste 
Tid,  har  jeg  dog,  ved  at  kjøre  gjennem  Canterbury  med  Jern- 
banen, set  Landmændene  ved  de  smaa  Mellemstationer  tigge 
og  bede  Folk  i Toget  om  at  blive  og  arbeide  for  dem  imod 
en  høi  Dagløn.  Det  var  ikke  alene  gode  Tider  for  Arbeiderne, 
men  ogsaa  for  Arbejdsgiverne,  som  fik  en  høi  Pris  for  deres 
Produkter,  og  det  var  almindeligt,  at  flere  af  de  Nærings- 
drivende i Byerne  tilbragte  Sommeren  med  at  høste,  da  det 
lønnede  sig  udmærket.  De  selvbindende  Maskiner  forandrede 
imidlertid  disse  Forhold. 

Hvad  Mejeriet  angaar,  kunne  Kolonisterne  lære  en  Del; 
de  have  i de  senere  Aar  begyndt  at  udføre  Smør  til  Austra- 
lien, og  det  er  deres  Ønske  at  finde  et  Marked  for  det  i 
England.  Men  dertil  er  Kvaliteten  dog  endnu  ikke  god  nok, 
og  det  Smør,  de  producere,  kan  langtfra  maale  sig  med  det 
danske  Smør,  som  bliver  hæderligt  omtalt  overalt.  Derimod 
fabrikere  de  god  Ost,  især  i Canterbury.  Der  udføres  ogsaa 
en  Del  Heste,  Kreaturer  og  Svin  til  Australien.  I de  store 
Byer  Sidney  og  Melbourne  har  Ny-Zeeland  et  temmelig  godt 
Marked  for  alle  Slags  Produkter,  da  Dampskibene  kunne  over- 
føre Varerne  billigere  dertil,  end  mange  af  de  fjerntliggende 
indre  Distrikter  i Australien,  saalænge  dette  Land  endnu  ikke 
gjennemskæres  af  et  stort  Jernbanenæt.  Ny-Zeelands  Faare- 
og  Oxekjød  er  desuden  af  en  bedre  Kvalitet  end  Australiens. 

Det  var  Opdagelsen  af  Guld,  som  lokkede  mange  af  de 
nuværende  Kolonister  til  Ny-Zeeland.  De  rige  Guldmarker, 
som  opdagedes  i Kalifornien  og  Australien  i Midten  af  dette 
Aarhundrede,  frembragte  en  Klasse  Mænd,  som  ikke  gav  sig 
af  med  andet  end  at  søge  og  bearbeide  nye  Guldleier  i øde, 
afsidesliggende  Distrikter  i de  nye  Verdensdele.  I Udøvel- 
sen af  dette  Kald  udstaa  disse  Folk  ikke  sjældent  utro- 
lige Savn,  Farer  og  Strabadser  ved  Mangel  paa  Levnedsmidler, 
Angreb  af  fjendtlige  Indfødte  og  usundt  Klima.  Vanskelig- 
ligheder og  Farer  afskrække  imidlertid  ikke  disse  Folk,  hvis 
Beskjæfligelse  er  bleven  dem  til  en  Lidenskab,  thi  en  ægte 

Guldgraver  har  kun  Sands  for  sit  Arbeide  og  tænker  kun 
paa  det.  Derfor  er  det,  at  saa  mange  af  dem  ikke  kunne 

holde  op,  selv  om  de  ere  saa  heldige  at  gjøre  et  godt  Fund, 
hvilket  de  let  sætte  til  ved  nye  Minearbeider  og  Spekulationer. 
Ja,  mangen  en  gammel  Nybygger,  som  har  grundlagt  sin 
Velstand  ved  et  heldigt  Fund  af  Guld,  og  nu  sidder  i et 
hyggeligt  Hjem,  omgiven  af  sin  Familie,  tænker  ofte  med 
Suk  og  Længsel  tilbage  paa  de  frie,  gyldne  Guldgraver- 
dage. I Amerika  og  Australien  sprang  San  Francisco  og 
Melbourne  saa  at  sige  op  af  Jorden  og  bleve  til  store 
Byer  i forbausende  kort  Tid.  I Ny-Zeeland  er  det  nærmest 
Dunedin,  som  skylder  Guldet  sin  Opkomst.  Uagtet  man  flere 
Aar  før  havde  fundet  Spor  af  Guld  forskjellige  Steder  i Ny- 
Zeeland,  og  der  var  opstaaet  et  „Rush“  (det  vil  sige:  en  Til- 
strømning af  en  Mængde  Mennesker  til  en  ny  Guldmark)  i 
Nærheden  af  Nelson,  saa  var  det  længe  kun  et  Bevis  paa,  at 
der  muligvis  var  stor  Rigdom  af  det  kostbare  Metal  skjult  i 
Jorden,  men  det  bragte  dog  Regjeringen  til  at  udlove  en  Be- 
lønning for  Opdagelsen  af  en  god  Guldmark.  I 1861  lykkedes 
det  at  opdage  rige  Guldleier  i Otago,  og  først  da  udbrød  den 
egentlige  Guldfeber,  som  lokkede  Tusinder  af  Fremmede  til 
Ny-Zeeland  især  fra  Australien,  hvor  Folk  begyndte  at  blive 
kjede  af  de  gamle,  allerede  temmelig  bearbeidede,  Guldmarker. 
Det  var  de  erfarne  Guldgravere  derfra,  som  gav  den  ny  Indu- 
stri Opsving,  da  de  paa  den  mest  praktiske  Maade  forstod 
at  udfinde  Guldet  i de  skjulte  Steder  i Jorden.  Man  lovede 
sig  store  Ting  af  Opdagelsen  og  indbildte  sig,  at  det  Eldorado 
i Sydhavet,  som  Spanierne  drømte  om  i det  femtende  Aar- 
hundrede,  nu  var  bleven  til  Virkelighed  i Ny-Zeeland.  Der 
var  ogsaa  Grund  til  at  formode  det,  da  man  i de  fleste  Floder 
og  Bække  kan  finde  fint  Guldstøv  ved  at  udvaske  Bundfaldet 
i et  Fad.  Dette  sker  ved  at  fylde  dette  halvt  med  Jord  og 
Vand  og  dernæst  give  det  en  hurtig  svingende  Bevægelse, 
hvorved  det  tunge  Guld  synker  til  Bunds,  og  man  samler 
da  de  enkelte  giindsende,  fine  Korn,  efter  først  omhygge- 
ligt at  have  fjernet  det  øverste  Jord-  og  Gruslag.  Det  har 
imidlertid  vist  sig  ved  nøie  Efterforskninger,  at  de  Strækninger, 
hvor  betalbar  alluvial  Guld  findes,  kun  ere  faa  i Ny-Zeeland; 
hermed  menes,  at  der  ikke  kan  tjenes  en  ordentlig  Dagløn  ved 

at  bearbeide  det.  De  Steder  i Otago  og  paa  Vestkysten,  hvor 
Guldet  blev  opdaget,  bleve  temmelig  hurtig  udtømte, 
skjøndt  de  i flere  Aar  ernærede  mange  tusinde  Mennesker 
og  berigede  en  Del. 

Ved  alluvial  Guldgravning,  som  Kolonisterne  kalde:  „en 
fattig  Mands  Guldmark*,  forstaas,  at  Guldet  er  temmelig  let 
at  faa  fat  i,  da  det  kun  ligger  i ringe  Dybde  under  Jordens 
Overflade,  saa  at  der  kun  behøves  faa  Redskaber  og  ringe 
personligt  Arbeide  for  at  bringe  Stoffet,  det  indeholdes  i,  for 
Dagens  Lys.  Dette  Stof  bestaar  gjerne  af  løse  Bestanddele, 
hvoraf  Guldet  let  udskilles  ved  Hjælp  af  Vand  og  Kvægsølv. 
I Almindelighed  forene  flere  Arbeidere  sig  og  dele  Udbyttet. 
Dette  Slags  Marker  vare  ikke  længe,  og  som  oftest  forlade 
Europæerne  dem  nogle  Aar  efter  deres  Opdagelse,  men  de 
nøisomme  Ghinesere  arbeide  gjerne  det  Stof  om  igjen,  hvoraf 
de  Hvide  alt  have  udvundet  det  meste  Guld,  og  hvori  de  ind- 
bilde ^jg,  at  der  ikke  er  meget  tilbage.  Chineserne  fortjene 
dog  ganske  godt  paa  denne  Maade,  og  der  er  ogsaa  enkelte 
Europæere,  som  give  sig  af  hermed. 

Af  de  6000  Chinesere,  som  findes  i Ny-Zeeland,  ernærer 
det  største  Antal  sig  ved  Guldgravning,  men  der  er  mange, 
der  leve  som  Gartnere  i Byerne,  et  Arbeide,  de  egne  sig  sær- 
deles godt  til.  I de  senere  Aar  er  Indvandringen  af  disse 
Folk  bleven  forbudt  af  den  ny-zeelandske  Regjering,  eller 
rettere  bleven  i høi  Grad  vanskeliggjort,  fordi  den  mongolske 
Race  ikke  er  nogen  ønskelig  Tilvæxt  til  Befolkningen.  Der 
var  Frygt  for,  at  de  skulde  blive  for  talrige,  da  Klimaet  egner 
sig  for  dem,  og  da  de  ere  nøisomme  og  flittige,  men  de  passe 
ikke  til  at  leve  iblandt  Europæerne,  idet  de  arbeide  billigere 
og  derved  foraarsage  Uvillie  imod  sig;  de  sende  tillige  som 
oftest  Alt,  hvad  de  fortjene  ud  af  Landet.  Endvidere  er  det 
Kvarter,  de  bo  i,  særligt  hvor  de  optræde  saa  talrige  som  i 
enkelte  større  Byer  i Australien  og  Amerika,  altid  udpræget 
urenligt  og  usundt.  Dette  har  jeg  især  bemærket  ved  at  be- 
søge de  chinesiske  Kvarterer  i San  Francisco,  Sidney  og  Hono- 
lulu  paa  Sandwichøerne  — overalt  saa  jeg  paa  disse  Steder, 
hvor  sammenstuvede  og  svinsk  de  levede.  Desforuden  demo- 
ralisere de  Ungdommen  ved  deres  Laster,  Spil  og  Opiums- 
rygning. I Australien  og  Amerika  har  man  ligeledes  taget 

Forholdsregler  imod,  at  det  himmelske  Riges  Børn  blive  for 
talrige. 

Om  mange  af  Indvandrerne  end  skuffedes  med  Hensyn 
til  deres  Forventninger  om  at  blive  rige  ved  Guldgravning, 
vare  de  fleste  dog  vel  tilfredse  med  Ny-Zeelands  sunde 
Klima  og  dets  skjønne,  frugtbare,  velvandede  Egne.  I saa 
Henseende  staa  Øerne  langt  over  Australien,  hvor  Land- 
mændene ofte  lide  stort  Tab  af  Kreaturer  paa  Grund  af  Vand- 
mangel i den  tørre  Tid  af  Sommeren.  Da  en  stor  Del  af 
Guldsøgerne  vare  fra  Australien,  var  det  derfor  ikke  saa 
underligt,  at  de  foretrak  at  blive  i Ny-Zeeland,  som  det  af 
Naturen  mest  begunstigede  Land.  Paa  denne  Maade  nedsatte 
der  sig  mange  gode,  haardføre  Kolonister,  som  vare  vante  til 
at  leve  et  ensomt  og  nøisomt  Liv,  og  som  passede  godt  til  at 
være  Pionerer  for  Civilisationen  i øde,  afsidesliggende  Di- 
strikter. 

Skjøndt  de  store  Forventninger  skuffedes,  saa  opdagede 
de  snart,  al  Ny-Zeeland  er  rigt  paa  guldholdigt  Kvarts  i 
Landets  Bjergegne.  Men  da  dette  som  oftest  forekommer  i 
betydelig  Dybde,  undertiden  mere  end  1000  Fod  under  Over- 
fladen og  i solide  Klippemasser,  udfordres  der  store  Kapitaler 
til  at  drive  dette  Slags  Minearbejde,  som  udføres  ved  Hjælp 
af  kostbare  Maskiner.  I Jorden  maa  de  haarde  Stensammen- 
sætninger, hvori  Guldet  ligger  fordelt  som  grovt  eller  fint 
Støv,  brydes  ved  Hjælp  af  Sprængstoffer,  og  naar  de  sønder- 
brudte  Stykker  bringes  til  Overfladen,  knuses  de  til  Støv  af 
stærke  Maskiner,  forinden  Guldet  kan  udvindes  deraf.  I disse 
Miner  arbeide  Folk  for  Dagløn,  og  da  mange  aldrig  se  det 
Guld,  de  hjælpe  til  at  bringe  for  Dagens  Lys,  er  dette  Arbeide 
ikke  saa  populært  iblandt  Befolkningen  som  den  tidligere 
alluviale  Gravning.  Kvartsminerne  ville  blive  af  stor  Betyd- 
ning for  Ny-Zeeland  i Fremtiden,  da  denne  Industri  er  i Op- 
komst, og  der  formodes  at  være  uhyre  Rigdomme  skjulte  i 
Jordens  Skjød.  Vanskeligheden  bestaar  i at  opdage  det 
rige  Kvarts,  der  indeholder  tilstrækkeligt  Guld,  til  at  det 
kan  betale  sig  at  bearbeide  det,  thi  Metallet  findes  i saa 
mangfoldige  Sammensætninger  med  andre  Stoffer,  vidt  for- 
skjellig  fra  den  Maade,  hvori  det  forekommer  i andre  Lande. 
Undertiden  kan  Stenen  f.  Ex.  være  meget  guldholdig,  uden  at 

man  kan  opdage  Spor  af  Guld  i de  sønderbrudte  Stykker  ved 
Hjælp  af  et  Forstørrelsesglas.  For  at  opmuntre  og  udvikle 
denne  Industri  har  den  ny-zeelandske  Regjering  oprettet  ad- 
skillige Skoler  til  Uddannelse  af  dygtige  Minearbejdere. 

De  vigtigste  af  Kvartsminerne  i Ny-Zeeland  ere  i Otago, 
paa  Vestkysten  og  i Nelsondistriktet;  paa  den  nordlige  0 er 
der  rige  Kvartsdistrikter  i Thames  og  Koromandelbjergene. 

De  udstrakte  Kullag,  som  findes  mange  Steder  i Ny- 
Zeeland  undertiden  af  stor  Tykkelse,  ville  ligeledes  med  Tiden 
blive  en  Velstandskilde  for  Landet.  Kul  forekommer  hyppigt 
tæt  ved  Jordens  Overflade;  saaledes  stikker  en  Aare  ud  ved 
Mokauflodens  steile  Bred  et  kort  Stykke  fra  Mundingen.  I 
Nærheden  af  Wangarei  kjender  jeg  et  Sted,  hvor  gode  Kul, 
som  enkelte  af  Egnens  Beboere  benytte,  rage  frem  af  Jorden 
i en  lille  Dal,  som  kun  venter  paa,  at  Kapitalister  skulle  faa  i 
Sinde  at  spekulere  deri.  Den  største  Rigdom  paa  Kul  skal 
dog  findes  paa  den  sydlige  0. 

Tømmerhandelen  blev  tidligere  dreven  paa  hensynsløs 
og  ødsel  Maade,  hvorved  store  Skovstrækninger  undertiden  øde- 
lagdes, især  i de  brændbare  Kauriskove,  men  nu  har  Regje- 
ringen  udstedt  Love  og  skærpet  Kontrollen  især  med  Hensyn 
til  Kauriskovene;  de  øvrige  er  man  ikke  saa  nøjeregnende 
med,  da  de  endnu  bedække  uhyre  Arealer.  Udførslen  af 
Tømmer  er  betydelig  baade  i tilhugget  og  savet  Tilstand. 
De  største  Dampsavmøller  ligge  ved  Wairoafloden  i den 
nordlige  Del  af  Ny-Zeeland  og  i Thamesdisriktet. 

I de  nordlige  Kauridistrikter  ligge  Savmøllerne  gjerne  ved 
Floderne,  hvori  Træstammerne  kastes,  naar  de  ere  fældede, 
og  bugseres  efterhaanden  til  Møllen  i Flaader  sammenlænkede 
med  Jemkjæder.  I de  bakkede  Egne  i Nærheden  af  en  Flod 
føres  „the  logs*,  som  gjennemsavede  Træstammer  kaldes,  ud 
i Strømmen  paa  en  sindrig  Maade.  I Bunden  af  hver  Kløft 
løber  der  i Reglen  en  lille  Bæk,  hvori  de  mægtige  Kauritræer, 
som  voxe  paa  de  steile  Skrænter,  med  Lethed  nedrulles  efter 
at  være  savede  i passende  Længder.  Da  der  imidlertid  ikke 
er  Vand  nok  i Bækken  til  at  den  kan  skylle  dem  bort,  bygges 
der  en  stærk  tæt  Dæmning  med  store  Sluseporte  i den  øverste 
Ende  af  Kløften,  som  derved  lukkes.  Naar  der  nu  indtræffer 

stærkt  Regnveir,  hvilket  sker  temmelig  hyppigt  i Ny-Zeeland, 
danner  der  sig  en  stor  Dam  ovenfor  Dæmningen;  Portene 
lukkes  da  op,  og  den  mægtige  Vandmasse,  som  paa  en  Gang 
styrter  igjennem  den  snevre  Kløft,  skyller  med  ustandselig 
Kraft  Træstammerne  ud  i Floden,  hvor  de  efterhaanden  samles 
i Flaader.  Ved  Transporten  af  det  svære  Tømmer  paa  tørt 
Land,  spille  Stude  den  vigtigste  Rolle,  da  de  trække  sindigt 
og  jævnt  og  ere  mere  haardføre  end  Heste  til  svært  Arbeide 
baade  i Skovene  og  paa  de  ujævne,  daarlige  Veie  i det  aabne 
Land  og  Bjergene.  De  Mænd,  som  arbeide  i Skovene,  ere 
kraftige,  haardføre  og  nøisomme;  lang  Øvelse  har  hærdet 
deres  Muskler,  og  givet  dem  stor  Færdighed  i at  bruge  en 
Øxe.  Den  Hurtighed  og  Lethed,  hvormed  de  fælde  et  stort 
Træ,  har  forbauset  mangen  en  „New  Chum*.  En  „Bushman*, 
(den  ny-zeelandske  Benævnelse  af  Urskoven  er  „the  Bush*), 
tilbringer  den  meste  Tid  af  sit  Liv  i Skovene;  kun  af  og  til 
gjør  han  en  Udflugt  til  en  eller  anden  By  for  at  rekreere  sig 
lidt,  men  vender  hurtig  tilbage  til  sine  store,  prægtige  Træer. 
Urskovens  Ro  og  Højtidelighed  bevirker  ofte,  at  Skovboerens 
Karakter  og  Væsen  faar  noget  Alvorligt  og  Tankefuldt. 

Landet  Nord  for  Auckland  egner  sig  godt  for  Frugtavl 
paa  Grund  af  sit  milde,  ensartede  Klima.  Her  trives  ogsaa 
alle  Slags  halvtropiske  Frugter  saasom  Vindruer,  Appelsiner, 
Citroner,  Figner  o.  s.  v.  Overalt  paa  den  nordlige  0 voxer 
Ferskner  og  Aprikoser  i stor  Yppighed  i Farmernes  Haver; 
desuden  finder  man  mange  af  de  europæiske  Æble-  og  Pære- 
arter, som  opnaa  stor  Fuldkommenhed  i deres  ny  Hjem. 
Man  lover  sig  ogsaa  meget  af  Ny-Zeeland  som  et  frugtprodu- 
cerende Land,  dog  vil  denne  Virksomhed  vist  udvikle  sig 
langsomt,  da  Kolonisterne  ere  for  energiske  og  rastløse  til  at 
sysle  med  Frugtavl.  Det  er  ogsaa  karakteristisk,  at  nogle  af 
de  bedste  Frugthaver  tilhøre  Udlændinge  fra  det  sydlige  Eu- 
ropa eller  Californien,  som  have  været  vante  til  denne  Be- 
skæftigelse fra  Barnsben  af. 

Kolonisterne  i Ny-Zeeland  ere  en  Race,  som  ethvert 
Land  kan  være  stolt  af  at  tælle  blandt  sin  Befolkning;  de 
ere  sunde  og  kraftige  og  blive  som  oftest  gamle.  Deres  gode 
Udseende  og  Kraft  skyldes  væsentligt  det  gode  Klima,  men 
der  er  ogsaa  andre  Ting,  som  bidrage  hertil.  De  nedstamme 

fra  eller  ere  selv  Indvandrere,  i Reglen  unge,  raske  Folk, 
som  Lysten  til  at  forbedre  deres  Kaar  har  bevæget  til  at 
forlade  den  gamle,  overbefolkede  Verden.  Ligesom  Klimaet 
er  sundt,  er  Kosten  i Ny-Zeeland  sund  og  kraftig,  og 
der  spises  mere  Kjød  end  herhjemme.  Rugbrød  kjendes 
ikke ; det  er  kun  Hvede,  som  benyttes  til  Brød ; om  Morgenen 
spise  mange  Havregrød,  en  sund  og  nærende  Føde,  som  er 
et  af  de  haardføre,  nøisomme  Skotters  vigtigste  Næringsmidler, 
men  som  mange  Danske  mene,  kun  er  Føde  for  syge  Folk. 
Befolkningen  er  meget  hengiven  til  alle  Slags  Legemsøvelser, 
Kricket,  Fodbold,  Kapløbning,  Springning  o.  s.  v.,  og  de  til- 
bringe en  stor  Del  af  deres  Fritid  hermed.  Selv  mid- 
aldrende Folk  deltage  i al  Slags  Sport,  der  hjælper  til  at 
bevare  deres  Ungdommelighed.  Overalt  i Ny-Zeeland  mødes 
Kolonisterne  en  eller  to  Gange  om  Aaret  et  Sted  i deres  eget 
Distrikt,  hvor  der  da  afholdes  forskjellige  Legemsøvelser  med 
Prisbelønninger  til  de  dygtigste.  Disse  Møder  er  tilligemed 
Hestevæddeløbene  Folkets  Nationalfester,  og  baade  Gamle  og 
Unge,  Kvinder  og  Børn,  slaa  da  Gjækken  løs. 

Befolkningen  paa  Landet  er  temmelig  ædruelig,  men 
dette  kan  derimod  ikke  siges  om  Bybeboerne,  skjøndt  der  ogsaa 
heri  er  sket  en  Forandring  til  det  Bedre,  da  Afholdsbevægelsen 
har  vundet  et  stort  Parti  overalt  i Ny-Zeeland.  Paa  Landet 
er  der  store  Distrikter,  hvor  der  ikke  sælges  spirituøse  Drikke, 
og  Befolkningen  savner  dem  heller  ikke,  da  de  Ældre  ere  af- 
vænte  med  Brugen  deraf  paa  Grund  af  deres  Eiendommes 
isolerede  Beliggenhed  i de  første  Aar  af  deres  Koloniliv,  og 
de  Unge  voxe  op  i en  naturlig  Afholdstilstand.  Det  kan  dog 
ikke  undgaas,  at  der  ogsaa  findes  Drankere,  som  reise  til 
Byerne  og  i faa  Dage  ødelægge  flere  Maaneders  Fortjeneste. 
Betydelige  Summer  drikkes  undertiden  op  i en  Ugestid,  som 
tilbringes  i en  stadig  Rus,  og  Hotelværten  trakterer  ofte  alle 
Tilstedeværende  paa  den  Berusedes  Regning,  og  denne  reiser 
saa  tilbage  for  at  gjenoptage  sin  vante  Gjerning,  naar  Pengene 
ere  opbrugte.  Denne  Fremgangsmaade  bliver  dog  sjældnere 
Aar  for  Aar.  I Guldgravningens  Tid  skete  det  undertiden, 
at  Hotelværterne  skjænkede  en  bedøvende  Drik  for  Folk,  som 
de  antog  havde  Penge,  hvilke  de  saa  berøvede  dem,  og  i 
Fald  Offeret  indgav  Klage  til  Øvrigheden,  havde  han  sjældent 

tilstrækkeligt  Bevis  til  Støtte  for  sin  Paastand.  Skjøndt  de 
ny-zeelandske  Byer  ikke  kunne  roses  for  Ædruelighed,  er  For- 
bruget af  spirituøse  Drikkevarer  dog  ikke  nær  saa  stort  som 
i Danmark,  hvor  det  baierske  01  spiller  saa  vigtig  en  Rolle. 

I Ny-Zeeland  drikkes  kun  meget  lidt  01  eller  Spiritus  under 
Arbeidet,  thi  Kolonisterne  have  indset,  at  de  herved  hverken 
kunne  arbeide  saa  hurtigt  eller  godt,  som  ved  at  nyde  kold  The 
eller  knuste  Havregryn  rørte  ud  i Vand;  dette  sidste  er  en 
lædskende,  styrkende  og  tillige  billig  Drik,  — det  vilde 
være  ønskeligt  om  den  danske  Arbeiderklasse  kunde  vænne 
sig  til  at  benytte  denne  Drik.  I Ny-Zeeland  har  man  flere 
Gange  forsøgt  at  inddele  Folkene  ved  større  Arbeidsfore- 
tagender  i Afholdsmænd  og  Ikkeafholdsmænd,  og  det  har 
stedse  vist  sig,  at  hine  have  udført  det  meste  Arbeide.  Paa 
den  sydlige  0 skete  det  en  Gang  imellem  for  mange  Aar  til- 
bage, at  en  Landmand  stillede  en  stor  Øltønde  i Marken  i 
Høstens  Tid  til  fri  Afbenyttelse  for  Folkene,  men  han  gjentog 
sjældent  dette  Experiment,  da  det  gik  ud  over  Arbeidet  og 
ofte  foraarsagede  Kjævlerier.  Naar  Skandinaverne  komme  til 
Ny-Zeeland  lære  de  ogsaa  snart  at  undvære  Flasken  under 
Arbeidet,  thi  de  se,  at  de  ellers  ikke  kunne  staa  ved  Siden 
af  Kolonisterne  og  opnaa  samme  Dagløn.  Der  arbeides 
haardt,  og  Brødet  maa  fortjenes  i Ansigtets  Sved,  men  Arbejds- 
tiden er  kun  8 å 9 Timer  om  Dagen,  og  om  Søndagen  ligger 
Alt  stille;  kun  den  allernødvendigste  Gjerning  udføres  saasorn 
at  malke  Køerne  eller  at  bjerge  Høet,  naar  Veiret  er  ustadigt. 

8 Timers  Arbeide,  8 Timers  Adspredelse,  8 Timers  Hvile 
og  8 Shilling  om  Dagen  er  en  Talemaade  i Landet  og  Arbej- 
dernes ideale  Arbeidsdag. 

Hvad  der  bidrager  meget  til  at  indskrænke  Forbruget  af 
spirituøse  Drikke  i Ny-Zeeland  er,  at  Priserne  ere  ualmindelig 
høie;  en  Flaske  Cognac  eller  Whisky  koster  f.  Ex.  fem  å sex 
Kroner  og  en  halv  Flaske  01  omtrent  40  Øre.  Alle  Luxusartikler 
saasorn  Spiritus,  01.  Vin,  Tobak  (et  Pund  koster  sex  Kroner 
og  en  ordentlig  Cigar  40  Øre),  Silketøier.  Kniplinger  o.  s.  v. 
ere  nemlig  høit  beskattede,  hvorimod  alle  Livsfornødenheder 
ere  ligesaa  billige,  maaske  gjenemgaaende  lidt  billigere  end 
her  i Danmark;  dette  gjælder  baade  om  Fødevarer  og  Klæder. 

Retstilstanden  er  god  i Ny-Zeeland;  Retfærdigheden  haand- 

hæves  strængt,  og  Liv  og  Gods  er  intet  Sted  sikkrere  paa 
Jorden  end  dér;  det  er  saare  almindeligt,  at  Landbefolkningen 
lader  sine  Døre  staa  uaflaasede  om  Natten,  og  det  er  sjældent, 
at  de,  der  bo  i Telte,  miste  Noget.  I Byerne  maa  man 
naturligvis  være  forsigtigere,  da  der  af  og  til  sker  Indbrud 
ligesom  i alle  andre  Lande.  I Ny-Zeeland  findes  der  ingen 
Hær  og  Flaade,  da  det  er  unødvendigt  ifølge  Landets  Belig- 
genhed, men  man  har  begyndt  at  befæste  de  vigtigste  Sø- 
stæder.  Der  er  mange  Korps  af  Frivillige,  som  af  og  til  øve 
sig  i Vaabenbrug.  Retspleien  er  offentlig,  og  en  god  Politi- 
styrke paaser,  at  der  er  Ro  og  Orden  i Landet.  Der  tindes 
endnu  intet  offentligt  Fatligvæsen,  da  det  ikke  er  fornødent, 
men  enkelte  Steder  kunne  gamle  fattige  Folk  blive  forsørgede. 
Hospitalerne  staa  uden  Betaling  aabne  for  de  Ubemidlede,  og 
hvis  Folk  uforskyldt  ved  Sygdom  eller  Ulykkestilfælde  komme 
i Trang,  er  Godgjørenheden  stor.  Overalt  i Landet  er  der 
fri  Skoler,  saa  at  endog  de  mest  afsidesliggende  Kolonisters 
Børn  kunne  nyde  Undervisning  ved  at  ride  nogle  Mil.  Ny- 
Zeelands  Universitet  kan  dimittere  til  alle  Fag  ligesaa  godt 
som  Universiteterne  i England. 

For  dem,  der  ville  udvandre  fra  deres  Fædreland,  er  det 
jo  det  første  og  vigtigste  Spørgsmaal,  hvor  det  bedste  Sted 
er  at  reise  hen,  og  dette  er  ikke  saa  let  at  afgjøre,  da  hvert 
nyt  Land  har  sine  gode  og  sine  daarlige  Sider.  Først  og 
fremmest  vil  jeg  raade  mine  Landsmænd  til  at  vælge  deres 
fremtidige  Hjem  iblandt  engelsktalende  Folk,  enten  i de  for- 
enede Stater  i Nordamerika  eller  i en  engelsk  Koloni.  Thi 
der  ville  de  finde,  at  de  komme  til  at  leve  iblandt  et  be- 
slægtet Folk,  som  forstaar  og  sympathiserer  med  dem  og  ikke 
have  forglemt,  at  de  selv  nedstamme  fra  de  gamle  Nordboer, 
hvis  Kraft  og  Energi  de  have  bevaret  endnu  mere  end  den 
Befolkning,  der  nu  lever  i de  tre  nordiske  Lande,  Vikingernes 
gamle  Hjem.  Det  er  Englænderne,  som  ere  gaaede  i Spidsen 
for  Civilisationens  og  Kristendommens  Udbredelse  i de  frem- 
mede Verdensdele;  overalt  hvor  de  have  taget  Landet  i Be- 
siddelse og  nedsat  sig,  er  Friheden  større,  Lov  og  Orden 
sikkrere  og  Forholdet  imellem  Europæerne  og  de  Indfødte  bedre 
end  i andre  Nationers  Kolonier,  og  derfor  befinder  Nordboen 
sig  ogsaa  bedst  paa  de  Steder.  Han  finder  sig  snart  tilrette 

dér,  lever  sig  hurtig  ind  i Forholdene  og  kommer  til  at  holde 
af  det  nye  Land,  uagtet  han  aldrig  glemmer  sit  gamle,  kjære 
Fædreland.  Børnene  voxe  op  og  sammensmeltes  med  det 
Folk,  de  leve  iblandt,  men  Forældrene  og  deres  Erindringer 
blive  Hovedleddet  imellem  de  Unge  og  det  gamle  Land.  Selv 
føle  de  sig  som  tilhørende  det  Land,  der  ernærer  dem,  og 
hvori  de  ere  fødte,  og  ere  stolte  af,  at  de  ikke  have  tabt 
noget  ved  at  blive  indlemmede  i et  saadant  Folk  som  Angel- 
sakserne. 

Kan  det  Samme  da  ikke  siges  om  de  Nordboere,  der  ud- 
vandre til  de  Lande,  som  stiftes  og  bebos  af  Sydeuropæerne? 
Jeg  tror  det  ikke.  Idetmindste  er  det  min  Erfaring,  at  Skandi- 
naverne sjældent  føle  sig  rigtig  hjemme  mellem  dem,  da 
Sæderne  og  Skikkene  ere  for  forskjellige  i de  fleste  Hen- 
seender. Dertil  kommer,  at  selve  Arbeidet  ikke  er  saa  agtet 
som  iblandt  Englænderne  og  Amerikanerne,  en  Følge  af,  at 
det  meste  bliver  udført  af  kulørte  Folk,  thi  det  er  jo  en  vigtig 
Ting,  at  der  ikke  bliver  set  ned  paa  en  Arbeider,  da  de  fleste 
Udvandrere  høre  til  denne  Klasse,  og  Foragt  for  Arbeidet  bliver 
skadeligt  for  Landets  Udvikling.  Endvidere  ere  disse  Nationers 
Besiddelser  i Almindelighed  beliggende  i tropiske  Egne,  hvor 
Klimaet  tilintetgjør  Nordboernes  Kraft  og  driftige  Egenskaber 
i Løbet  af  faa  Generationer. 

Da  Danmark  nu  ikke  selv  har  Kolonier  af  Betydning  for 
Udvandrere,  er  dets  Børn  nødsagede  til  at  ty  til  fremmede 
Nationers  Lande,  hvor  der  er  mere  Udsigt  til  at  bane  sig  en 
Vei  og  opnaa  Uafhængighed  end  her  hjemme.  En  rask  ung 
Mand  eller  Kvinde  behøver  ikke  at  frygte  for  at  udvandre, 
naar  de  ikke  ere  bange  for  at  bestille  Noget,  men  dette  fordres 
overalt.  En  god  Ting  er,  at  Skandinaverne  ere  godt  ansete 
overalt  i Verden. 

De  forenede  Stater  i Nordamerika  er  der  skrevet  nok  om 
af  Folk,  der  kjende  dem  langt  bedre  end  jeg,  skjøndt  jeg 
har  besøgt  Landet  og  har  læst  og  hørt  en  Del  derom.  De 
kunne  have  Fordele  fremfor  Australien  og  Ny-Zeeland;  Reisen 
er  blandt  andet  ikke  nær  saa  kostbar  og  langvarig  som  til 
Antipoderne,  Land  er  ogsaa  noget  billigere  at  erhverve,  og 
de,  der  tage  bort  med  det  Hovedformaal  at  tjene  Penge  og 
vende  hjem  igjen  hurtigt,  have  vel  ogsaa  bedre  Udsigter  dér 

end  i Australien  og  Ny-Zeeland,  men  til  Gjengjæld  kan  Klimaet 
langtfra  maale  sig  med  disse  Landes,  især  Ny-Zeelands, 
Liv  og  Gods  er  langtfra  saa  sikkre  og  Samfundslivet  ikke  saa 
roligt  og  behageligt.  Det  er  karakteristisk,  at  naar  Kolonisterne 
fra  disse  Lande  reise  til  Amerika,  vende  de  næsten  altid  hurtig 
tilbage  igjen. 

Ved  den  ægte  Udvandrer  forstaar  man  den,  der  har  i 
Sinde  at  gjøre  det  ny  Land  til  sit  Hjem.  Det  Vigtigste  for 
ham  er  da  at  komme  til  et  Land,  hvor  Klimaet  er  behageligt 
og  sundt,  hvor  Forholdene  ere  rolige  og  fredelige,  Jordbunden 
frugtbar,  og  hvor  Flid  og  Nøisomhed  kan  skaffe  et  rigeligt 
Udkomme,  selv  naar  han  ikke  medbringer  Andet  end  en  god 
Villie  til  at  arbeide  og  stærke,  sunde  Lemmer. 

Alt  dette  vil  man  finde  i Ny-Zeeland,  foruden  at  Øiet 
kan  fryde  sig  ved  den  skjønne  Natur. 

Prisen  paa  Land  i Ny-Zeeland  er  forskjellig  i Følge 
dets  Beskaffenhed  og  Beliggenhed.  Den  bedste  opdyrkede 
Jord  i de  gamle  Distrikter,  der  staa  i Forbindelse  med  de 
store  Byer  ved  Jernbaner  og  Hovedveie,  koster  omtrent  to 
Trediedele  af  Prisen  paa  de  bedste  Jorder  her  i Danmark.  Jo 
mere  afsides  Landet  ligger,  og  jo  ringere  det  er,  des  billigere 
er  det  naturligvis.  I Waikatodistriktet  kan  man  faa  temmelig 
godt  aabent  Land  bevoxet  med  smaa  Manukabuske  og  Bregner 
for  50  til  100  Kroner  pr.  Acre.  Det  er  sjældent,  at  Prisen 
paa  godt  Land  er  under  18  Kr.  pr.  Acre,  selv  om  det  er  be- 
dækket med  Skov,  dog  er  der  Steder  i den  nordligste  Del  af 
Ny-Zeeland,  hvor  god  Jord  bedækket  med  Bregner  eller  Smaa- 
skov  kan  erholdes  for  9 Kr.  pr.  Acre,  eftersom  Regjeringen  i de 
senere  Aar  her  har  aabnet  Distriktet,  hvor  Kolonisterne  kunne 
kjøbe  mindre  Stykker  Land  billigere  end  før.  Det  er  begyndt 
at  gaa  op  for  den  ny-zeelandske  Regjering,  at  den  tidligere 
har  holdt  Landpriserne  for  høie  og  over  Jordens  virkelige  Værdi, 
hvilket  har  skadet  Udviklingen  af  Landet  betydeligt.  „Land- 
sharking*  har  ogsaa  tabt  sig  meget  og  er  nu  temmelig  sjælden. 
En  landshark  vil  sige  en  Person,  der  søger  at  sælge  en 
Udvandrer  Land  paa  en,  om  end  ikke  ulovlig,  saa  dog  svig- 
agtig Maade. 

Den,  der  reiser  til  Ny-Zeeland,  bør  ikke  kjøbe  Land  strax 

efter  Ankomsten,  selv  om  han  er  i Besiddelse  af  rigelige 
Midler  dertil.  Det  er  klogere  for  ham  at  arbeide  for 
Andre,  idetmindste  et  Aarstid  for  at  blive  bekjendt  med  For- 
holdene, der  alle  ere  ny  og  forskjellige  fra  de  europæiske, 
derved  vil  han  senere  bedre  være  i Stand  til  at  kunne  be- 
dømme Udsigterne  for  sin  Fremtid  og  heller  ikke  saa  let  være 
udsat  for  at  blive  tagen  ved  Næsen  af  Spekulanter.  Naar 
han  har  bestemt  sig  til  at  kjøbe  Jord,  gjør  han  bedst  i at 
henvende  sig  direkte  til  Regjeringens  Embedsmænd  uden  at 
benytte  nogen  Mellemmand. 

Daglønnen  i Ny-Zeeland  er  gjennemgaaende  to  til  tre 
Gange  saa  høi  som  i Danmark,  og  Arbejdstiden  er  kortere, 
men  der  forlanges  langt  mere  udført  i den  Tid,  der  arbeides. 
Noget,  Fremmede  dog  efterhaanden  vænne  sig  til.  — Land- 
arbejdere lønnes  i Ugeløn,  de  fæstes  kun  i Ugevis  og  kunne 
afskediges  og  selv  forlade  Tjenesten  med  en  Uges  Varsel. 
14  til  18  Kroner  tilligemed  Kost  og  Logi  er  den  almindelige 
Ugeløn.  Ny-Zeeland  har  stedse  været  et  godt  Land  for  Mænd, 
der  ere  dygtige  til  alt  Landvæsen,  men  der  fordres  undertiden 
ogsaa.  at  de  skulle  malke,  da  Kvinderne  ikke  udføre  denne 
Gjerning  dér.  Dygtige  Meierister  ville  uden  Tvivl  snart  finde 
Beskjæftigelse  især  i Canterbury,  og  raske  unge  Haandværkere, 
som  ikke  tabe  Modet,  i Fald  de  ikke  netop  strax  faa  Noget  at 
bestille  ved  deres  Haandtering,  behøve  ikke  at  være  ængste- 
lige for  at  reise  til  Ny-Zeeland. 

Hvad  Kvinder  angaar,  saa  er  Ny-Zeeland  netop  et  Land 
for  dem.  Alt  kvindeligt  Arbeide  betales  særdeles  godt,  og 
hvad  der  er  ligesaa  vigtigt,  de  kunne  altid  hurtig  finde  Be- 
skjæftigelse. Men  her  gjælder  det  samme  som  for  Mændene, 
der  forlanges  Meget  udført  i kort  Tid.  Ugelønnen  for  Tjeneste- 
piger er  fra  10  til  15  Kroner  om  Ugen  tilligemed  Kost  og 
Logi.  En  dygtig,  respektabel  og  flittig  Pige  bliver  i Reglen 
ikke  mange  Aar  paa  et  Sted,  da  hun  gjerne  bliver  gift  tem- 
melig hurtigt.  Det  er  lettere  for  en  Kvinde  at  blive  gift  i 
Ny-Zeeland  end  i Evropa,  da  Mændene  ere  talrigere  end  Kvin- 
derne, dog  taber  denne  Forskjel  sig  Aar  for  Aar,  saa  al  den 
Tid  ikke  er  fjern,  da  Antallet  af  Mænd  og  Kvinder  vil 
være  lige  stort. 

Der  er  mange  Udvandrere,  som  mene.  at  det  er  nød- 

vendigt  at  medføre  mange  forskjellige  Sager,  som  de  anse 
for  vanskeligt  at  faa  i det  ny  Land.  De,  der  reise  til  Ny- 
Zeeland,  behøve  knn  at  være  ganske  godt  forsynede  med 
Klæder  og  med  Penge,  der  jo  ere  anvendelige  overalt;  andre 
Ting  slæbes  kun  med  til  ingen  Nytte. 

Det  er  lettere  at  reise  til  Ny-Zeeland  nu  for  Tiden  end 
tidligere,  da  det  næsten  udelukkende  var  Seilskibe,  som  be- 
fordrede Udvandrerne;  Søreisen  var  da  sjælden  kortere  end 
90  Dage  og  ofte  længere.  Nu  er  det  næsten  udelukkende 
Dampskibe,  soin  overføre  Passagerer  direkte  dertil;  Reisen 
varer  fra  42  til  45  Dage  og  koster  fra  300  til  1300  Kroner 
fra  London  til  hvilkensomhelst  større  Søby  i Ny-Zeeland. 
Man  kan  ogsaa  lægge  Veien  over  Australien  for  samme  Pris, 
men  Folk  foretrække  i Almindelighed  den  direkte  Route  med 
Shaw  Sawill  & Co.s  eller  New  Zealand  Shipping  Go.s  Skibe, 
der  seile  rundt  om  Sydafrika  paa  Udreisen  og  rundt  Cap 
Horn  paa  Hjemreisen,  hvorved  der  altsaa  gjøres  en  Jord- 
omsejling, forinden  de  atter  komme  tilbage  til  Udgangspunktet: 
London. 

Begge  disse  to  Selskaber  eie  store  første  Klasses  Damp- 
skibe udstyrede  med  den  nyere  Tids  Smag  og  Luxus,  og  der 
er  sørget  saa  godt  for  Passagerernes  Sikkerhed  og  Komfort, 
som  det  er  muligt  paa  en  saa  lang  Søreise.  Der  er  flere 
Klasser  med  forskjellige  Priser,  som  Folk  kunne  vælge  i 
Forhold  til  deres  Formuesomstændigheder  og  de  Fordringer, 
de  stille  i Retning  af  Bekvemmeligheder  og  Kost. 

Ligesom  der  ingen  Roser  findes  uden  Torne,  saa  har 
Ny-Zet  land  naturligvis  ogsaa  Skyggesider.  Alt  er  mere  raat 
og  vildt  end  i Evropa,  og  man  savner  meget  af  den  Ynde 
og  Hygge,  som  Kulturen  udbreder  over  Menneskelivet ; Noget, 
der  er  en  Selvfølge  i et  nyt  Land,  hvor  Befolkningen  hidtil 
har  været  altfor  udelukkende  beskjæftiget  med  Livets  første 
Opgave:  selve  Existensen  til  at  befatte  sig  med  Samfundslivets 
forfinende  og  forskjønnende  Arbeider.  Den  store  Frihed  med- 
fører tillige  undertiden  politisk  Korruption;  der  hviler  des- 
uden endnu  et  Tryk  over  Landets  Pengeaffærer  paa  Grund 
af  den  store  Gjæld,  og  Rentefoden  er  høi ; men  disse  Onder 
ville  nok  tabe  sig  med  Tiden. 

Ny-Zeeland  er  i det  Hele  taget  et  godt  Land,  »hvor 
Jorden  ler  med  en  Hast,  naar  man  kildrer  det  med  en  Rive“ ; 
det  danner  en  Verden  for  sig  i sin  Ensomhed,  hvor  Alt  er 
nyt  for  Evropæerne,  selv  Stjernerne  over  deres  Hoveder  ere 
jo  andre  end  Nordhimmelens.  Det  er  et  Land,  det  nok  er 
værd  at  reise  til,  naar  man  har  besluttet  at  forlade  sit  Fædre- 
land for  at  forbedre  sine  Kaar  eller  for  Helbredets  Skyld. 

Om  Barselstuen 

I de  to  forskjellige  Udgaver  1724  og  1731. 
Af  Julius  Martensen. 


Oiden  Rahbek  i 1816  anstillede  sine  Betragtninger  over 
de  Forandringer,  som  Holberg  foretog  i Barselstuen,  efler  at 
Stykket  baade  var  spillet  og  trykt,  har  Forholdet  mellem  de 
to  forskjellige  Udgaver,  hvori  Holberg  lod  Publikum  faa  Stykket 
at  læse,  ikke  været  gjort  til  Gjenstand  for  nogen  ny  Under- 
søgelse. Grunden  hertil  er  dog  ikke,  at  Rahbeks  Betragt- 
ninger have  gjort  en  ny  Undersøgelse  overflødig.  Man  har 
kun  troet,  at  det  forholdt  sig  som  Rahbek  fandt,  hvorefter 
næsten  alle  de  af  Holberg  foretagne  Forandringer  ere  virke- 
lige Forbedringer.  Den  oprindelige  Komedie  er  ikke  bleven 
læst  af  ret  Mange;  det  er  bestandig  den  omarbeidede,  der 
bydes  Publikum.  Men  hvor  værdifulde  Oplysninger  Rahhek 
endogsaa  kunde  meddele  om  de  Holbergske  Komediers  Hi- 
storie baade  paa  Skuepladsen  og  i Literaturen,  er  der  i disse 
Komedier  Noget,  som  han  aldrig  lærte  at  forstaa.  Han  havde 
den  i hans  egen  Tid  bestaaende  Skueplads  altfor  meget  i 
Tankerne,  og  da  han  var  hildet  i de  Begreber,  som  det  mo- 
derne Theater  bibringer  om,  hvorledes  en  Komedie  bør  være 
indrettet,  kunde  han  ikke  faa  det  rette  Syn  paa  Forholdet 
mellem  de  to  forskjellige  Skikkelser,  hvori  Holberg  lod  Barsel- 
stuen fremkomme. 

Dersom  Rahbek  virkelig  havde  bragt  Klarhed  over,  hvad 
der  var  Stykkets  oprindelige  Indhold,  og  hvad  Holberg  til- 
sigtede og  foretog,  idet  han  forandrede  det,  havde  der  heller 
ikke  i 1844,  da  næsten  Ingen  kjendte  Barselstuen  uden  i dens 
omarbeidede  Skikkelse,  været  Anledning  til  at  føre  en  offentlig 

Diskussion  om,  hvad  Stykkets  femte  Akt  har  til  Indhold,  eller 
hvorledes  en  Række  af  Scenerne  i den  omarbejdede  femte 
Akt  ere  at  forstaa.  Sandsynligvis  vilde  denne  Diskussion,  der 
blev  ført  af  Anonymer  dels  i „Fædrelandet*,  dels  i et  Dag- 
blad, som  hed  „Kjøbenhavns  Theaterblad*,  nu  være  fuldstændig 
glemt,  hvis  den  ikke  for  nogle  faa  Aar  siden  var  bleven  om- 
talt i Fru  Heibergs  Livserindringer,  og  man  derved  havde  faaet 
at  vide,  hvem  Anonymerne  i „Fædrelandet*  vare.  Den  første 
af  Artiklerne,  den,  der  har  til  Overskrift:  „Søndagsforestillingen 
paa  det  kgl.  Theater  den  17de  November*,  var  af  Fru  Hei- 
berg,  den  følgende,  der  har  til  Overskrift:  „Gade  eller  Stue?* 
var  af  hendes  Mand,  som  under  hendes  Mærke  ,28  M.*  tog 
hende  i Forsvar  mod  Theaterbladet,  hvis  anonyme  Artikler 
blev  skrevne  af  Lægen  J.  H.  Lorck.  Hver  af  Parterne  for- 
blev ved  sin  Mening,  og  naar  man  kun  kjender  Barselstuen  i 
dens  omarbeidede  Skikkelse,  kan  der  siges  lige  saa  meget  for 
det  Ene  som  for  det  Andet.  Men  at  ingen  af  Parterne  kjendte 
den  oprindelige  Komedie,  vil  findes  undskyldeligt.  Thi  siden 
Kjøbenhavns  Ildebrand  1728  var  saavel  Originaludgaven  som 
det  Phønixbergske  Eftertryk  bievne  sjældne  Bøger,  hvoraf  der 
i 1844  kun  fandtes  ganske  faa  Exemplarer,  og  efter  at  Hol- 
berg i 1731  havde  udgivet  Komedien  i dens  forandrede  Skik- 
kelse, var  den  ikke  bleven  trykt  paany  i sin  oprindelige.  De 
Fragmenter,  som  Rahbek  i 1806  og  Boye  i 1843  havde  med- 
delt af  den  ældste  Udgave,  kunde  heller  ikke  give  noget  Be- 
greb om,  hvorledes  den  femte  Akt  oprindelig  var.  Thi  Rahbek 
havde  Intet  meddelt  af  denne  Akt,  og  Boye  kun  nogle 
af  de  udeladte  Grovheder  i Skjændsmaalet  mellem  Advokaterne. 
Først  i 1864  blev  hele  Komedien  i sin  oprindelige  Skikkelse 
optrykt  i et  Tillæg  til  det  Holbergske  Samfunds  Udgave  af 
Komedierne. 

De  stridende  Parter  frakjendte  hinanden  gjensidigt  al 
Evne  til  at  være  Holbergs  Fortolker  og  stred  uden  at  vide  af 
det  for  Holberg  mod  Holberg.  Det  Indhold,  Anonymerne  i 
„Fædrelandet*  gav  den  femte  Akt,  er  nemlig  Aktens  oprinde- 
lige Indhold,  som  Holberg  siden  forandrede  af  Hensyn  til 
Reglen  om  Stedets  Enhed,  men  som  er  vedbleven  at  skinne 
igjennem  det  nye  Indhold,  som  han  lod  Akten  faa.  Thi  som  sæd- 
vanligt er  hans  Omarbejdelse  foretagen  flygtigt  og  ufuldstændigt. 

Diskussionen  dreiede  sig  om  det  Spørgsmaal,  hvorledes  de 
Personer,  af  hvem  Corfitz  bliver  ærgret  i den  femte  Akt,  ere 
at  opfatte,  om  det  er  lutter  Pudsenmagere,  der  indfinde  sig 
hos  ham  for  at  drive  Gjæk  med  ham,  saa  at  han  hele  Tiden 
er  Gjenstand  for  et  Intrigespil,  — eller  om  kun  nogle  af  dem 
ere  Pudsenmagere,  medens  Poeten  og  Advokaterne  og  Offi- 
ceren ikke  have  Noget  med  den  af  Gotthard  Cantor  iværk- 
satte Hævn  at  gjøre,  saa  at  Corfitz  efter  at  have  været  Gjen- 
stand for  et  Intrigespil  kommer  i Konflikt  med  den  virkelige 
Verden.  „Hvo,  som  ikke  kan  føle\  sagde  Heiberg  i sin  ano- 
nyme Artikel,  „at  i det  mindste  Poeten  og  Officeren  tabe  mer 
end  Halvdelen  af  deres  vis  comica  ved  at  være  Masker  og 
ikke  virkelige  Personer,  burde  aldrig  tale  med  om  komisk 
Digtekonst."  Men  Modparten  vedblev  at  tale  med  derom,  idet 
han  fastholdt  sin  Mening  og  forsvarede  det  kgl.  Theaters 
Fremstillingsmaade  af  den  femte  Akt.  I Overensstemmelse 
med  gammel  Tradition  blev  nemlig  Akten  endnu  i 1844  spillet 
i en  Stuedekoration,  og  det  var  Stuedekorationen,  der  havde 
givet  Anledning  til  Diskussionen.  Thi  naar  Poeten  og  Advo- 
katerne ikke  skulle  anses  for  Personer,  der  indfinde  sig  hos 
Corfitz  for  at  drille  ham,  men  ere  fremmede  Folk,  til  hvem 
han  henvender  sig,  kan  det  ikke  være  i hans  Stue,  at  Hand- 
lingen hele  Tiden  foregaar,  og  da  Corfitz  uafbrudt  er  paa 
Skuepladsen,  maa  Akten  kun  have  én  Dekoration,  og  Stedet 
enten  være  Stue  eller  Gade.  Artiklerne  i „Fædrelandet"  ud- 
rettede, efter  hvad  Fru  Heiberg  fortæller,  at  Theatret  senere 
ophørte  at  spille  femte  Akt  i Stuedekoration  og  lod  Stedet 
være  Gaden  udenfor  Corfitz’  Hus.1) 

Det  Uklare  og  Forvirrede  i den  omarbejdede  femte  Akt 
kan  alene  forstaas,  naar  man  kjender  Akten  i dens  oprindelige 
Skikkelse  og  indser,  hvad  Holberg  tilsigtede  med  dens  Om- 
arbejdelse. Han  havde  i sine  ældste  Komedier,  til  hvilke 
Barselstuen  hører,  ladet  Handlingen  foregaa  paa  et  større 
Territorium,  end  han  siden  fandt,  at  Reglen  om  Stedets  Enhed 
tillod,  og  han  søgte  nu  at  bøde  paa  denne  Feil.  Reglen  om 
Stedets  Enhed  havde  alle  sine  Dage  været  en  Regel,  der  blev 
fortolket  paa  forskjellig  Maade.  Efter  Holbergs  Mening  var 

')  Et  Liv  gjenoplevct  i Erindringen.  II.  147. 

dens  Indhold  kun,  at  Handlingen  skulde  foregaa  paa  et  lille 
Territorium,  men  ikke  at  dette  Territorium  skulde  være  et 
saadant,  at  det  kunde  staa  afbildet  med  Naturtroskab  i en 
enkelt  Dekoration.  Det  er  derfor  ikke  saa  ubegribeligt,  som 
Rahbek  og  Andre  have  fundet  det,  at  Holberg  nævner  sin 
.Henrik  og  Pernille*  som  et  Mønster  paa  en  regelmæssig 
Komedie,  skjøndt  Handlingen  foregaar  afvexlende  paa  Gade  og 
i Stue.  Thi  da  Holberg  ved  .Stedets  Enhed*  kun  forstod  et 
lille  Territorium,  og  da  Handlingen  i denne  Komedie  foregaar 
dels  i Jeronimus’  Hus  dels  paa  Gaden  udenfor,  saa  var  Reglen 
efter  hans  Opfattelse  iagttagen.  Holberg  mente  altsaa,  at 
Handlingen  gjeme  maatte  foregaa  paa  forskjellige  Steder, 
naar  disse  kun  laa  indenfor  en  snæver  Omkreds.  Den  samme 
Opfattelse  af  Reglen  var  ogsaa  mange  Andres.  Men  hvad  det 
kommer  an  paa,  naar  et  Skuespil  skal  være  en  illuderende 
Efterligning,  af  hvad  der  foregaar  i den  virkelige  Verden,  er, 
at  hvert  af  de  Steder,  hvor  Handlingen  foregaar,  behandles 
som  en  Realitet,  og  Holberg  brød  sig  ikke  om  den  Natur- 
troskab  eller  Illusion,  der  skulde  fremkomme  ved  Iagttagelsen 
af  de  akademiske  Regler  om  Sted  og  Tid.  Han  vilde  derfor 
ikke  anse  disse  Regler  som  givne,  for  at  Handlingen  kunde 
blive  naturtro,  men  fulgte  dem  som  Regler,  der  vare  givne, 
for  at  Handlingen  kunde  faa  bedre  Sammenhæng.  En  Komedie 
behøvede  altsaa  ikke  efter  hans  Mening  at  være  indrettet  saa- 
ledes,  at  de  forskjellige  Steder,  hvor  Handlingen  foregaar. 
kunde  staa  afbildede  med  Naturtroskab  i vexlende  Dekora- 
tioner. Disse  Steder  vare  alle  for  ham  bievne  til  ét  Sted. 
som  var  selve  den  materielle  Skueplads,  hvis  Bagtæppe  hele 
Tiden  skulde  forblive  uforandret  det  samme  og  kun  var  et 
Ornament,  der  kunde  indeholde  Antydninger  af,  hvor  det  var, 
at  Handlingen  i det  Hele  foregik.  Saaledes  blev  .Jeppe  paa 
Bjerget*,  medens  Handlingen  skal  tænkes  at  foregaa  snart  i 
Bondestue,  snart  paa  Landevei,  snart  paa  Kroen,  snart  i Væ- 
relser paa  Baronens  Gaard,  spillet  med  et  Bagtæppe,  der 
angav,  at  Komedien  foregaar  ude  paa  Landet,  og  endnu  da 
den  i 1749  blev  spillet  paa  det  kgl.  Theater,  vaagnede  Jeppe 
i Baronens  Seng,  medens  Dekorationen  forestillede  en  Skov. 
At  sondre  skarpt  mellem  de  forskjellige  Steder,  hvor  Hand- 
lingen foregaar,  maatte  Holberg  finde  unødvendigt.  Man  faar 

derfor  ofte  i hans  Komedier  ikke  at  vide,  hvornaar  Handlingen 
flyttes  fra  et  Sted  til  et  andet,  og  stundom  skal  Stedet  tænkes 
at  vexle,  medens  Personerne  forblive  paa  Skuepladsen.  Herpaa 
haves  en  Mængde  Exempler,  af  hvilke  jeg  kun  vil  nævne 
Exemplet  i »Den  pantsatte  Bondedreng*,  hvor  Leerbeutel  og 
Pernille  finde  Bondedrengen  staaende  paa  Torvet  og  love  ham 
herlige  Dage,  naar  han  vil  gjøre,  som  de  paalægge  ham,  hvor- 
efter de  iføre  ham  elegante  Klæder.  Det  er  ikke  paa  ét  og 
samme,  til  Anskueliggjørelse  i en  enkelt  Dekoration  egnet  Sted, 
at  denne  Scene  foregaar.  Den  begynder  paa  Torvet  og  fore- 
gaar  dernæst  i Leerbeutels  Logis  i Vimmelskaftet,  hvad  der 
ogsaa  bliver  udtalt  i Komediens  Slutningsscene,  hvor  Bonde- 
drengen fortæller,  at  de  kom  til  ham  paa  Torvet  og  bad  ham 
følge  med  dem,  og  at  det  var  hjemme  hos  Leerbeutel,  at  han 
blev  iført  Fløielskjole  og  fik  en  pudret  Paryk  paa  Hovedet. 
At  den  reale  Skueplads  er  det  Sted,  hvor  Handlingen  under 
alle  Fiktioner  foregaar,  gjøres  der  ogsaa  jævnligt  Hentydning 
til  i Dialogen.  F.  Ex.  i »Jakob  von  Thybo*,  hvor  Jesper, 
medens  Handlingen  skal  tænkes  at  foregaa  paa  Gade,  siger  til 
Leonard:  »kommer  I kun  ind  (o:  optræder  I kun  her  paa  Skue- 
pladsen) med  Jer  blotte  Kaarde,  saa  vil  jeg  være  Mand  for,  at  de 
Alleskal  tage  Flugten.*  Ligeledesi  »Abracadabra*, hvor  Jeronimus 
i Slutningsscenen,  der  foregaar  paa  Gade,  siger  til  sin  Søn  om 
Henrik:  »Se  der  er  din  Fader,  som  sidder  bunden  paa 

Gulvet.*  I »Jean  de  France*  er  det  foreskrevet,  at  Arv, 
medens  Jean  og  Madame  La  Fleche  have  deres  Stævnemøde 
i Kongens  Have  (eller  som  det  er  blevet  forandret,  da  Kome- 
dien skulde  være  regelret,  i Vimmelskaftet),  kommer  ind  og 
sætter  sig  paa  Gulvet  med  et  stort  Stykke  Kridt  og  maler  den 
Dands  af,  som  han  saa  i en  af  de  foregaaende  Akter.  Molbech 
og  efter  ham  Werlauff  have  i den  Anledning  vist  sig  hildede 
i en  moderne  Anskuelse  ved  at  gjøre  den  Bemærkning,  at 
Holberg  her  maa  have  glemt,  at  Handlingen  foregaar  paa 
Gaden  eller  i Kongens  Have.  Saa  glemsom  var  Holberg  dog 
ikke.  Men  Stedet  har  i alle  hans  Komedier  en  Dobbelthed, 
da  det  baade  er  et  fingeret  Sted  og  den  reale  Skueplads. 
Han  skrev  ikke  sine  Komedier  for  en  Skueplads  som  den 
moderne,  der  lægger  an  paa  at  frembringe  den  størst  mulige 

Illusion,  og  som  ved  sit  Dekorationsvæsen  stedse  giver  sig 
Udseende  af  at  være  et  andet  Sted,  end  det  i Virkeligheden  er. 

Blandt  hans  ældste  Komedier  var  der  nu  en,  som  nød- 
vendigvis maatte  foregaa  paa  et  stort  Territorium,  .Jeppe  paa 
Bjerget".  Denne  Komedie  slap  da  for  at  blive  gjort  regel- 
mæssig, og  ligeledes  lod  Holberg  „Den  ellevte  Juni*  vedblive 
at  foregaa  dels  paa  Vestergade,  dels  paa  Børsen.  Men  baade 
„Den  politiske  Kandestøber*  og  „Den  Vægelsindede*  og  „Jean 
de  France*  blev  forandrede  saaledes,  at  Handlingen  kom  til 
at  foregaa  paa  et  mindre  Territorium  uden  Hensyn  til  at 
„Den  Vægelsindede*  og  „Jean  de  France*  derved  mistede 
Noget  af  deres  kjøbenhavnske  Lokalfarve  og  fik  en  mindre 
forstaaelig  Handling,  og  at  „Den  politiske  Kandestøber*  tog 
Skade.  Thi  Satiren  i denne  Komedie  er  jo,  som  ogsaa  Hol- 
berg siger  baade  i Fortalen  1723  og  i sin  Selvbiografi,  rettet 
mod  Almuesfolk,  der  sidde  paa  Værtshus  og  ræsonnere  over 
Borgmester  og  Raad,  og  som,  fordi  det  er  paa  et  offentligt 
Sted,  at  de  have  deres  Sammenkomster,  faa  en  Lektion, 
hvorved  hele  Staden  diverteredes.  Men  af  Hensyn  til  Reglen 
om  Stedets  Enhed  blev  Komedien  forandret  saaledes,  at 
Haandværkerne  bestandig  have  deres  Sammenkomster  hjemme 
hos  dem  selv,  for  at  Handlingen  kan  komme  til  at  foregaa 
„udi  Kandestøberens  Hus  alene “.')  Fremdeles  kom  „Gert 
Westphaler*  som  Enaktsstykke  til  at  foregaa  paa  et  meget 
mindre  Territorium  end  Femaktsstykket,  og  endelig  blev 
„Barselstuen*  bragt  til  at  foregaa  i Corfitz'  Hus  alene, 
uden  Hensyn  til,  at  den  femte  Akts  Indhold  derved  blev 
fordærvet. 

I den  oprindelige  Komedie  foregaar  nemlig  den  femte 
Akt  dels  i Corfitz’  Hus  dels  paa  forskjellige  Steder  ude  i Byen. 
Den  Omstændighed,  at  Corfitz  uafbrudt  befinder  sig  paa  Skue- 
pladsen, er,  som  man  vil  være  bleven  oplyst  om,  ikke  noget 
Bevis  for,  at  Handlingen  hele  Tiden  foregaar  paa  et  og  samme 
Sted.  De  første  Scener  foregaa  i Corfitz’  Stue.  Det  er  her, 
at  han  modtager  Besøg  af  Kiromantikeren  og  af  Gamle  Gunild, 
og  at  han  prostitueres  for  sine  Tjenestefolk,  da  de  se  ham 

*)  Jvfr.  Brevet  til  Paulli  1724 

roed  den  Maskine  paa  Hovedet,  som  Kjellingen  har  ladet  ham 
sidde  med.  Men  derefter  skal  man  tænke,  at  han,  ledsaget 
af  Troels,  begiver  sig  ud  i Byen.  „Jeg  maa  hen  og  tale  med 
en  Advokat*,  siger  han.  Troels  raader  ham  til  først  at  hen- 
vende sig  til  andre  fornuftige  Mænd,  og  han  henvender  sig 
da  først  til  en  studeret  Person,  hvem  Troels  kjender  af  An- 
seelse, „Per  Iversen,  en  lærd  Mand,  der  gjør  mesten  alle 
Brudevers  i Byen*.  Efter  at  være  bleven  ilde  modtagen  af 
Per  Iversen,  fordi  han  forstyrrer  ham  i hans  Rimerier,  og  efter 
kun  at  have  havt  Ærgrelse  af  at  konsulere  Leilighedspoeten, 
hvem  han  mod  sin  Villie  giver  Stof  til  et  satirisk  Digt,  kommer 
han  til  en  Advokat,  just  da  denne  har  været  i Strid  med  en 
Kollega,  og  da  de  to  Advokater  erfare,  hvad  han  vil,  rives  de 
om  ham  som  et  Bytte.  Paa  hans  Nødraab  iler  en  Officer 
ham  til  Hjælp  og  befrier  ham  af  Advokaternes  Kløer,  men 
den  Aabenhjertighed,  hvormed  han  besvarer  Officerens  Spørgs- 
maal  om  hans  Kone,  giver  ham  snart  Anledning  til  at  ærgre 
sig  paany.  Under  sin  Samtale  med  Officeren  er  han  paa 
Hjemveien  til  sit  Hus,  og  da  Officeren  tilsidst  spørger  ham: 
„Hvor  boer  Monsieur?*  svarer  han:  „Der  er  min  Dør,  vel- 
baarne  Herre.*  Hjemkommen  fra  sin  uheldige  Udflugt  i Byen 
faar  han  Besøg  af  sin  gamle  Nabo  Jeronimus  og  siger  nu  til 
denne  Noget,  som  tydeligt  viser,  at  Handlingen  ikke  hele 
Tiden  er  foregaaet  enten  i hans  Stue  eller  paa  Gaden  udenfor 
hans  Hus,  idet  han  siger:  „Jeg  har  løbet  som  et  galt  Menneske 
fra  En  til  Anden  for  at  spørge  mig  tilraads,  men  har  træffet 
paa  de  mest  forbandede  Mennesker  i Byen,  der  istedenfor  at 
give  mig  Oplysning  og  gode  Raad,  har  af  halvgal  gjort  mig 
rent  gal.* 

Saaledes  var  den  femte  Akts  oprindelige  Indhold,  og 
saadan  var  det  endnu  i 1724,  da  Komedien  blev  trykt.  Men 
da  Holberg  senere  vilde  gjøre  Komedien  regelmæssig  ved  at 
bringe  Handlingen  til  at  foregaa  i Corfitz’  Hus  alene,  maatte 
den  femte  Akts  Indhold  blive  et  andet.  Alle  de  Personer, 
af  hvem  Corfitz  ærgres  i denne  Akt,  skulde  nu  være  Del- 
tagere i et  af  Gotthard  Cantor  foranstaltet  Intrigespil  og  være 
en  Række  Personer,  der  opsøge  Corfitz  for  at  drive  Gjæk  med 
ham.  Derfor  begynder  den  omarbejdede  femte  Akt  med  en 

ganske  ny  Scene,  hvori  Gotthard  Cantor  under  Form  af  en 
Samtale  med  en  Ven  ved  Navn  Leonard  lader  Publikum  vide, 
at  man  nu  skal  faa  at  se  den  Hævn,  han  vil  tage  over  Corfitz, 
idet  han  har  faaet  en  Madam  Maren,  hvem  Corfitz  har  hen- 
vendt sig  til  og  venter  Tjenester  af,  til  at  lade  en  bekjendt 
Skælmsmester  Oldfux  med  nogle  af  dennes  Venner  spille  ham 
adskillige  Puds.  Rahbek  fandt  denne  ny  Begyndelsesscene 
ganske  overflødig,  fordi  Cantoren  allerede  i Slutningen  af 
fjerde  Akt  har  sagt,  at  han  ikke  blot  vil  faa  Gamle  Gunild 
til  at  spille  Corfitz  et  Puds,  men  ogsaa  vil  sætte  Andre  ud 
paa  at  fixere  ham;  og  Skavlan  gjentager  efter  Rahbek,  at  den 
kun  er  tilføiet  „for  unødig  Tydeligheds  Skyld.*  Men  hverken 
Rahbek  eller  Skavlan  forstod  den  oprindelige  femte  Akt  og 
indsaa  ikke,  at  den  i Omarbejdelsen  har  faaet  et  nyt  Indhold. 
Det  er  ikke  af  Hensyn  til  en  virkelig  Person  i Holbergs  Tid, 
at  Poeten  har  ophørt  at  være  „Per  Iversen,  der  gjør  mesten 
alle  Brudevers  i Byen*,1)  det  er  af  Hensyn  til  Reglen  om 
Stedets  Enhed,  at  han  er  bleven  en  forklædt  Pudsenmager,  hvem 
Troels  kun  kan  betegne  som  „en  lærd  Mand*.  Endvidere  er 
det  kun  for  at  motivere,  at  Advokaterne  indfinde  sig  hos 
Corfitz,  at  der  efter  Poetens  Bortgang  er  indskudt  en  ny  lille 
Samtale,  i hvilken  Corfitz  meddeler  Troels,  at  han  „har  haft 
Bud  efter  en  Advokat*,  — et  Indskud,  hvorved  Holberg  dog 
har  overset,  at  denne  Yttring  af  Corfitz  ikke  stemmer  med, 
at  han  lige  før  Poetens  Optræden  er  vedbleven  at  sige,  at 
han  „maa  hen  og  tale  med  en  Advokat*.  Efter  saaledes  at 
have  motiveret  Advokaternes  Optræden  i Corfitz’  Hus  synes 
Holberg  at  have  ment,  at  han  nu  havde  gjort  tilstrækkeligt 
for,  at  Reglen  om  Stedets  Enhed  kunde  siges  at  være  iagt- 
tagen. Scenen  med  Officeren  er  forbleven  uforandret,  og 
naar  Officeren  spørger:  „Hvor  boer  Monsieur?*  og  Corfitz 

svarer:  „Der  er  min  Dør*,  er  man,  for  at  dette  ikke  skal 
blive  helt  løjerligt,  nødt  til  at  antage,  at  Advokaterne  have 
bragt  Corfitz  til  at  flygte  ud  paa  Gaden,  og  at  det  er  udenfor 


■)  Se  Rahbeks  Formodning  om  > Por  Iversen«  i Holbergs  udvalgte  Skrifter. 
Fjerde  Del,  Side  236. 

Huset,  at  Officeren  befrier  ham  fra  dem.  Men  Intet  kan  tjene 
til  Undskyldning  for,  at  Corfitz  i Slutningsscenen  er  vedbleven 
at  fortælle,  at  han  er  løben  som  et  galt  Menneske  fra  En  til 
Anden  for  at  hente  Raad  og  har  truffet  paa  de  mest  for- 
bandede Mennesker  i Byen. 

Som  det  ses,  er  den  femte  Akts  Omarbeidelse  alt  andet 
end  heldig.  Indholdet  er  blevet  forringet,  og  Poeten  og  Advo- 
katerne ere  tiltrods  for  hvad  der  er  gjort  for,  at  de  skulle 
være  maskerede  Pudsenmagere,  der  indfinde  sig  hos  Corfitz 
for  at  fortrædige  ham,  vedblevne  at  være  fremmede  Personer, 
der  ikke  kjende  ham  og  ikke  ville  ham  Noget,  førend  han  har 
henvendt  sig  til  dem.  Kiromantikeren,  efter  hvem  Corfitz  i 
den  omarbeidede  Komedie  har  havt  Bud,  bliver  anmeldt,  førend 
han  indtræder  i Corfitz’  Stue,  men  Poeten  indtræder  uanmeldt 
og  er  ved  sin  Indtrædelse  i den  ham  ubekjendte  Mands  Stue 
saa  fordybet  i sine  Tanker,  at  han  slet  ikke  lægger  Mærke  til 
Corfitz,  før  denne  taler  til  ham.  Det  Ørefigen,  han  i den  op- 
rindelige Komedie  tildelte  Corfitz,  da  denne  kom  og  forstyrrede 
ham,  mangler  han  enhver  Berettigelse  til  at  tildele  ham,  naar 
Scenen  foregaar  i Corfitz’  Hus.  Og  lige  saa  lidt  passer  det, 
at  Advokaterne  først  staa  her  og  skjændes  og  have  en  Ba- 
taille  med  hinanden,  førend  de  kunne  tage  Notice  af  den 
Mand,  i hvis  Hus  de  ere  indtraadte.  Den  omarbeidede  femte 
Akt  er  et  kuriøst  Exempel  paa,  hvorledes  Holberg  kunde  for- 
dærve sine  Komedier,  naar  han  vilde  gjøre  dem  regelmæssige. 

Men  da  det  var  for  at  bringe  Handlingen  til  at  foregaa  i 
Corfitz’  Hus  alene,  at  Holberg  omarbeidede  den  femte  Akt, 
er  der  Anledning  til  at  spørge,  om  det  ogsaa  er  i Corfitz’ 
Hus,  at  den  ny  Begyndelsesscene  eller  Samtalen  mellem  Gott- 
hard  Cantor  og  Leonard  skal  tænkes  at  foregaa.  Det  er  jo 
ganske  urimeligt,  at  Gotthard  og  hans  Fortrolige  holde  denne 
Samtale  i Corfitz’  Hus,  og  at  de  fra  en  Afkrog  i hans  Stue 
ere  Vidner  til  det  efterfølgende  Komediespil.  Rahbek,  der 
stedse  havde  det  moderne  Theater  i Tankerne,  mente  derfor, 
at  den  femte  Akt  maa  foregaa  udenfor  Corfitz’  Hus,  og  frem- 
kom allerede  i 1816  med  det  samme  Forslag,  der  blev  fremsat 
af  Fru  Heiberg  i » Fædrelandet “ 1844.  Men  det  er  slet  ikke 
paa  noget  fingeret  Sted,  hverken  i Stuen  eller  paa  Gaden, 

al  Gotthard  og  Leonard  føre  deres  Samtale.  Denne  ny  Scene 
er  en  Prolog,  som  ikke  hører  med  til  Handlingen  og  ikke  skal 
tænkes  at  foregaa  paa  noget  andet  Sted  end  selve  Skuepladsen. 
Den  .Afkrog*,  hvori  Gotthard  og  Leonard  ville  staa  skjulte, 
er  en  af  Sidegangene  paa  Theatret,  og  naar  Gotthard  siger, 
at  Oldfux  vil  begynde  at  spille  sine  Roller,  ,saa  snart  han 
ser  Hr.  Corfitz  komme  ud“,  saa  menes  hermed  ikke,  som 
Rahbek  antog,  at  Corfitz  skal  komme  ud  af  sit  Hus,  men  at 
han  skal  optræde  paa  Skuepladsen.  Thi  at  komme  ud  og  at 
komme  ind  er  i Holbergs  Theatersprog  enstydige  Betegnelser 
for  at  optræde,  og  naar  en  Person  gaar  bort,  kan  han  baade 
siges  at  gaa  ind  og  at  gaa  ud.  Den  nye  Begyndelsesscene 
foregaar  alene  paa  Theatret,  og  først  fra  det  Øieblik  at  Corfitz 
optræder,  skal  man  tænke,  at  Handlingen  foregaar  i Corfitz’ 
Hus,  medens  den  tillige  vedbliver  at  foregaa  paa  det  mate- 
rielle Theater,  hvor  Gotthard  og  Leonard  fra  deres  Afkrog 
kunne  være  Vidner  til  det  efterfølgende  Intrigespil. 

Om  den  oprindelige  femte  Akt  vil  jeg  endnu  bemærke, 
at  den  indeholder  en  Replik,  som  det  er  vanskeligt  at  forstaa 
uden  ved  at  antage,  at  en  Scene  er  strøgen,  før  Komedien 
blev  trykt.  Thi  da  Kiromantikeren  falder  Corfitz  besværlig, 
siger  Corfitz  afsides:  .Den  Karl  er  lige  saa  forbandet  som 
den  Forrige.*  Hvem  mener  han  med  „den  Forrige?*  Kiro- 
mantikeren er  den  Første,  af  hvem  han  fixeres  i denne  Akt, 
og  Corfitz  mener  næppe  nogen  af  de  Personer,  som  vare  hos 
ham  i den  foregaaende  Akt,  og  af  hvilke  den  Sidste  var  Gott- 
hard Cantor.  I den  omarbeidede  Komedie  er  den  afsides 
Replik  forandret  til:  „Den  Karl  er  gal.*  Sandsynligvis  skulde 
denne  Forandring  allerede  have  været  foretagen  i den  ældste 
Udgave  af  Stykket  og  er  kun  ved  Uagtsomhed  bleven  forsømt. 
Der  er  ogsaa  Noget  i den  fjerde  Akt,  som  bestyrker  den 
Formodning,  at  en  Person  er  strøgen  i den  femte.  Gotthard 
Cantor  siger  i fjerde  Akt,  at  han  ikke  blot  vil  faa  Gamle 
Gunild  til  at  spille  Corfitz  et  Puds,  men  tillige  vil  sætte  Andre 
ud  paa  at  fixere  ham.  Disse  „Andre*  ere  i Udgaven  1724 
alene  Kiromantikeren. 

Reglen  om  Stedets  Enhed  var  dog  i den  oprindelige 
Komedie  ikke  blot  overtraadt  i den  femte  Akt.  Den  var 

ogsaa  overtraadt  i den  fjerde,  og  Holberg  søgte  ligeledes  at 
bøde  herpaa.  Thi  den  Samtale,  hvormed  fjerde  Akt  begynder, 
Samtalen  mellem  Troels  og  en  Madame,  der  fortæller  ham, 
at  hun  paa  sin  Visit  i Barselstuen  saa  en  Mand  ligge  skjult 
under  Sengen,  foregaar  ikke  som  de  følgende  Scener  i Corfitz’ 
Hus,  men  paa  et  Sted  ude  i Byen.  Den  er  derfor  i den  om- 
arbeidede  Komedie  bragt  til  at  foregaa  i Corfitz’  Hus,  hvad 
der  er  sket  ved,  at  Samtalen  har  faaet  et  Tillæg,  hvori  det 
motiveres,  at  Madamen  indfinder  sig  her  paany  samme  Efter- 
middag, som  hun  har  gjort  Visit  hos  Barselkonen.  Tillæget 
begynder  med  at  Troels  spørger,  om  hun  igjen  vil  gjøre  Visit. 
»Ikke  til  Barselkonen*,  svarer  hun  da,  »men  til  den  gode 
gamle  Monsieur  Corfitz,  som  jeg  længst  har  kjendt.“  Troels 
beder  hende  om  at  lade  det  være  og  ikke  gjøre  hans  Husbond 
Hovedet  mere  kruset.  »Saa  tal  da  intet  derom,  at  jeg  har 
været  her“,  siger  hun,  idet  hun  gaar.  Den  tilføiede  Ordvexling 
skal  alene  tjene  til  Underretning  orn,  at  Stedet,  hvor  Troels 
taler  med  Konen,  ikke  længer  er  ude  i Byen,  men  i Cor- 
fitz’ Hus. 

Kun  i de  to  sidste  Akter  gjorde  Holberg  Forandringer  af 
Hensyn  til  Reglen  om  Stedets  Enhed.  I de  øvrige  Akter 
syntes  det  ham,  at  Reglen  var  iagttagen,  eller  at  der  ikke 
burde  gjøres  nogen  Forandring  af  Hensyn  til  den.  Men  den 
første  Akt  foregaar  ikke  hele  Tiden  i Corfitz’  Hus.  Efter  den 
Monolog,  hvormed  Troels  indleder  Stykket,  og  som  han  ikke 
skal  tænkes  at  holde  paa  noget  andet  Sted  end  Theatrets 
Brædder,  følger  nemlig  en  Scene,  der  foregaar  paa  en  af 
Byens  Gader  i Omegnen  af  Aabenraa,  hvor  Corfitz  bor.  Scenen 
mellem  de  to  Drenge  Troels  og  Claus,  og  dernæst  en  Række 
Scener,  som  foregaa  i Corfitz’  Hus.  Den  Omstændighed,  at 
Scenen  med  de  to  Drenge  ender  med,  at  Claus  siger:  »Men 

der  kommer  din  Husbond.  Adiøs!“  er  nemlig  ikke,  som  Rahbek 
antog,  et  Bevis  for,  at  den  foregaar  i samme  Stue,  hvor  Corfitz 
indtræder,  ør  af  al  den  Snak,  han  nylig  har  hørt  inde  hos  sin 
Kone.  Den  foregaar  kun  paa  samme  Sted,  forsaavidt  som 
Stedet  er  den  materielle  Skueplads.  Men  Scenen  med  de  to 
Drenge  kan  ifølge  sit  Indhold  ikke  foregaa  i Corfitz’  Hus,  da 
Claus  fortæller,  at  der  var  saa  fuldt  i Aabenraa  af  Folk  og 

Vogne,  at  han  ikke  kunde  komme  frem  og  se,  hvad  der  var 
paafærde,  og  at  han  derfor  vil  spendere  en  Skilling  paa  at 
komme  op  i det  runde  Taarn.  Hvis  han  befandt  sig  i Corfitz’ 
Hus,  kunde  han  jo  derfra  gaa  ud  i Aabenraa,  eller  se  ned  i 
Gaden  fra  et  Vindue  eller  en  Luge.  Scenen  foregaar  paa  en 
af  Gaderne  mellem  Aabenraa  og  Runde  Taarn  og  bliver 
ubegribelig,  naar  den  efter  Rahbeks  Ønske  spilles  i samme 
Stue,  som  de  følgende  Scener.  Dengang  Rahbek  lagde  sin 
Mangel  paa  Forstaaelse  for  Dagen,  var  det  nemlig  Brug  ved 
det  kgl.  Theater  at  spille  de  to  første  Scener  i en  Gade- 
dekoration, som  derefter  blev  forvandlet,  et  Arrangement,  der 
kun  var  at  bifalde. 

Hvad  Holberg  gjorde  for  at  faa  Komedien  til  at  blive 
mere  „efter  Reglerne”,  førte  altsaa  ikke  til,  at  den  blev  bedre. 
Den  blev  det  heller  ikke  ved  en  anden  indgribende  Forandring, 
som  han  foretog,  Barselsengens  Ombytning  med  en 
Lænestol.  Denne  Forandring  behøver  dog  ikke  at  have 
været  Holbergs  egen  Opfindelse.  Det  kan  være  en  Forandring, 
som  Aktørerne  fik  ham  til  at  foretage,  dels  fordi  det  var  dem 
bekvemmere  at  benytte  en  Lænestol,  dels  af  Ærbarhedshensyn. 
Thi  Barselstuen  er  vistnok  omarbejdet  paa  en  Tid,  da  Aktø- 
rerne, efter  at  have  faaet  deres  i 1725  fallerede  Theater  bragt 
paa  Fode  igjen,  mente,  at  det  var  dem  tjenligst  at  undgaa 
saa  vidt  muligt  hvad  der  kunde  findes  anstødeligt. 

Som  bekjendt  var  det  udtalt  i Christian  den  Femtes 
Danske  Lov,  at  en  Barselkvinde  burde  holde  sig  hjemme  i en 
sex  Uger,  og  hun  pleiede  i al  den  Tid  at  modtage  Besøg, 
medens  hun  laa  pyntet  i en  smukt  opredt  Seng.  Det  kan  nu 
gjerne  være,  at  denne  Skik  var  i Aftagende,  dengang  Theatret 
i Grønnegade  bestod,  og  at  en  Barselkvinde  efter  at  have 
ligget  nogle  Uger  i Sengen  sad  i de  følgende  i en  Lænestol. 
Men  Holbergs  Komedie  har  til  Forudsætning,  at  Barnet  er 
født  for  nogle  faa  Dage  siden.  Ingen  af  de  Madamer,  som 
besøge  Barselkonen,  har  tidligere  været  hos  hende  siden  den 
glædelige  Begivenhed.  De  komme  alle  som  Gratulanter.  Det 
er  ogsaa  fornylig,  at  Troels  har  nmattet  løbe  om  i Byen  for 
at  melde  dem  og  andre  Madamer  sin  Husmoders  Forløsning 
med  en  ung  Datter.  Ved  at  modtage  Gratulanterne,  medens 

hun  sidder  i en  Lænestol,  handler  Barselkonen  mod  Skik  og 
Brug,  og  naar  hun  vedvarende,  ligesom  da  hun  laa  i Sengen, 
klager  over  at  være  „saa  forskrækkelig  afmægtig*,  er  der 
Grund  til  at  spørge,  hvorfor  hun  da  ikke  er  bleven  liggende. 
Tillige  er  hun  som  Følge  af,  at  hun  befinder  sig  oven  Senge, 
bleven  en  nogle  Uger  ældre  Barselkvinde,  end  hun  efter 
Stykkets  Indhold  skal  være.  At  der,  naar  hun  sidder  i Læne- 
stolen, maa  være  forløbet  længere  Tid  siden  Barnets  Fødsel, 
end  da  hun  laa  i Sengen,  har  ogsaa  Holberg  lige  strax  indset. 
Thi  det  er  naturligvis  kun  derfor,  at  han  har  forandret  det 
Svar,  hun  giver  en  af  Gratulanterne,  da  denne  spørger  hende, 
om  Barnet  alt  har  været  i Kirke.  Medens  hun  laa  i Sengen, 
svarede  hun:  „Ja,  igaar  blev  det  døbt*,  men  siddende  i 

Lænestolen  svarer  hun:  „Aa  vist,  alt  for  længe  siden.*  Børn 
pleiede  at  døbes,  kort  efter  at  de  vare  fødte,  og  Spørgsmaalet 
passer  derfor  ikke  længer,  men  burde  enten  have  været  strøget 
eller  forandret  til  et  Spørgsmaal  om,  hvad  Barnet  var  kommet 
til  at  hedde.  Men  Holberg  har  i det  Hele  ikke  sørget  for  at 
faa  Dialogen  overalt  afpasset  til  den  nye  Situation.  Thi 
Barselkonen  er  vedbleven  at  sige,  at  hun  „ligger*  og  tænker 
paa,  hvad  hun  skal  spise  til  Aften,  og  i sin  versificerede 
Epilog  taler  hun  vedvarende  om  at  „ligge  i 42  Dage.*  Lige- 
ledes er  Dorthe  Knapmagers  vedbleven  at  sige  til  hende:  „Du 
skal  faa  Skam  paa  din  Nakke,  dersom  du  vover  dig  for  tidlig 
op*,  hvilket  i Boyes  Udgave  feilagtig  er  korrigeret  til  „for 
tidlig  ud“,  som  om  en  Barselkone  ikke  skulde  holde  sig  inde 
i sex  Uger. 

I den  saakaldle  Scena  muta  er  en  fornøden  Ændring 
foretagen,  men  Scenen  har  tabt,  ved  at  Barselkonen  sidder  i 
Lænestolen.  Thi  dengang  hun  liggende  i Sengen  sagde  til 
Engelke,  der  bestandig  staar  og  neier  uden  at  følge  hendes 
Anmodning  om  at  tage  Plads:  „Madame,  jeg  kan  umulig 

taale,  at  hun  staar  længere;  vil  hun,  at  jeg  skal  staa  op  af 
min  Seng  for  at  nøde  hende?*  saa  var  dette  mere  komisk, 
end  det  er  blevet,  naar  hun  siddende  i Lænestolen  siger:  „vil 
hun,  jeg  skal  staa  op  for  at  nøde  hende?* 

At  Sengen  er  bleven  fjernet  fra  den  Stue,  hvori  Barsel- 
konen modtager  Besøg,  og  som  alligevel  i femte  Akts  fjerde 

Scene  er  vedbleven  at  kaldes  Sovekammeret,  har  dog  havt  en 
værre  Følge.  Corfitz  kan  nu  ikke  længere  krybe  i Skjul  under 
Barselsengen;  han  skjuler  sig  under  et  Bord.  Men  at  han 
ligger  under  Bordet,  er  ikke  blot  mindre  komisk,  det  har  tillige 
givet  Anledning  til,  at  han  i de  to  sidste  Akter  er  bleven 
ubegribelig.  Thi  dengang  det  var  under  Sengen,  at  Corfitz 
laa,  kunde  Troels  gjerne  lade  ham  høre,  at  den  Karl,  som  en 
af  Madamerne  havde  set  ligge  skjult  i Stuen,  „laa  under 
Bordet” ; navnlig  da  denne  Yttring  af  Troels  kun  er  en  Tale- 
maade  for,  at  Karlen  var  hemmeligt  skjult,  og  da  Corfitz  i 
hvert  Fald  ikke  opfatter  Ordene  anderledes.  Men  naar  han 
selv  har  ligget  under  Bordet,  og  naar  han  i et  Par  af  de  nye 
Replikker,  som  hans  Rolle  har  faaet1),  tydeligt  giver  tilkjende, 
at  han  har  opfattet  Troels  Ord  som  en  Angivelse  af  Skjule- 
stedet, saa  er  det  ubegribeligt,  at  han  kan  blive  som  ude  af 
sig,  naar  han  i Slutningsscenen  hører  Troels  fortælle  det 
Samme  igjen,  og  at  det  først  nu  gaar  op  for  ham,  at  den 
Galan,  der  skulde  have  ligget  skjult  i Barselstuen,  var  ham  selv. 

Det  Eneste,  som  i den  omarbeidede  Komedie  er  en  For- 
andring til  det  Bedre,  er  en  lille  Scene  i fjerde  Akt, 
hvor  Corfitz  faar  Besøg  af  den  drukne  Jens  Olsen  istedenfor 
af  de  to  drukne  Borgere,  der  kun  have  nogle  faa  Ord  at  sige. 
Rahbeks  Bemærkning,  at  „mellem  de  mange  beskjænkede 
Scener,  alle  Alderes  og  Nationers  Lystspil  fremvise,  vel  faa  i 
komisk  Sanddruhed  og  Styrke  kunne  sættes  over  Jens  Olsens”, 
er  vistnok  rigtig.  Men  naar  han  ligeledes  berømmer  Holbergs 
Kritik  i Anledning  af,  at  de  foregaaende  Scener,  hvori  Corfitz 
har  Besøg  af  to  Officerer,  der  nøde  ham  til  at  traktere  dem 
med  en  Masse  Vin,  ved  at  sætte  ham  i Skræk  for  deres  Mu- 
sketterer, hvem  de  befale  at  vise  ham  militær  Honnør,  ere 
strøgne  og  erstattede  med  en  Forlængelse  af  Scenen  mellem 
Corfitz  og  den  ene  Officer,  saa  har  Rahbek  ikke  betænkt,  at 
Holberg  muligvis  kun  har  omarbeidet  disse  Scener,  for  at  der 
ikke  skulde  være  for  mange  Personer  ad  Gangen  paa  Skue- 
pladsen. Holberg  synes  nemlig  at  have  lagt  sig  efter  en 
saadan  Økonomi,  da  han  omarbeidede  Stykket.  I den  tredie 

')  Baade  i Akt  IV,  Sc.  3,  og  Akt  V,  Se.  4. 

Akt  er  den  Scene,  hvori  der  stod  foreskrevet,  at  .der  kommer 
ind  saa  mange  Fruentimmer,  som  kan  kommes  afsted“,  bleven 
strøgen,  og  i den  fjerde  Akt  ere  de  to  Officerer  reducerede 
til  én,  de  to  Musketterer  til  én  og  de  to  drukne  Borgere  til 
én.  Der  er  i den  omarbejdede  Komedie  stedse  kun  et  lille 
Antal  Personer,  høist  fem,  paa  Skuepladsen,  medens  Komedien 
har  et  overordentlig  stort  Antal  Personer,  der  skulde  spilles 
af  et  lille  Aktørselskab. 

Efter  at  jeg  nu  har  omtalt  de  Forandringer,  Holberg 
foretog  i Stykket,  vil  jeg  kun  sige  et  Par  Ord  om  de  i Stykket 
foretagne  Forkortelser.  De  fleste  af  dem  ere  foretagne  i 
de  to  Barselstue-Akter,  der  kunne  betragtes  som  et  Inter- 
medium i Lighed  med  Intermedierne  i Maskeraden  og  Kilde- 
reisen. Den  dramatiske  Handling  staar  i disse  to  Akter  stille. 
I den  første  af  dem  foregaar  der  ikke  Andet,  som  har  Betyd- 
ning for  det  Følgende,  end  at  Corfitz  kryber  i Skjul  hos  sin 
Kone  og  derved  giver  Anledning  til,  at  en  Madame  siden  for- 
tæller, at  der  laa  en  fremmed  Mandsperson  skjult  i Stuen. 
Den  næste  Akt  indeholder  ikke  det  Ringeste,  som  tjener  til 
at  gjøre  det  Følgende  mere  forstaaeligt  og  kunde  for  saa  vidt 
gjeme  stryges  helt.  Maaske  er  den  ogsaa  kun  bleven  til, 
fordi  Komedien  ikke  maatte  være  i 4 Akter,  rnen  skulde  være 
i 5.  Visiteme  i dette  Intermedium  kunne  efter  Behag  være 
flere  eller  færre,  og  Barselsnakken  kan  brede  sig  mere  eller 
mindre.  Forkortelserne  ere  alene  foretagne  for  Theatret.  Men 
hvad  Holberg  siger  i sin  Selvbiografi  om  de  ligeledes  kun  for 
Theatret  foretagne  Forkortelser  i Jakob  von  Tybo,  at  de  ude- 
ladte Partier  godt  kunne  være  til  Fornøielse  for  Læserne  af 
Stykket,  det  Samme  kan  siges  om  Forkortelserne  i Barsel- 
stuen. De  udeladte  Partier  ville  alle  findes  morsomme  at 
læse  og  ere  i hvert  Fald  af  kulturhistorisk  Interesse.  Den 
Skikkelse,  hvori  Theatret  bringer  Holbergs  Komedier  til  Op- 
førelse, bør  ikke  være  bestemmende  for  den,  hvori  Publikum 
faar  dem  at  læse.  Theatret  har  for  over  hundrede  Aar  siden 
ophørt  at  være  det  Sted,  hvor  de  kunne  fremstilles  korrekt. 
De  lade  sig  ikke  længer  spille,  uden  at  Noget  i dem  kommer 
til  at  tage  sig  anderledes  ud,  end  det  skulde.  Deres  rette 
Hjem  er  blevet  i Literaturen,  og  det  er  i Literaturen,  at  der 
skulde  gjøres  noget  Mere  for  dem,  end  der  hidtil  er  gjort. 

Desuden  bære  de  i Barselstuen  foretagne  Forkortelser 
Vidnesbyrd  om  den  samme  Mangel  paa  Omsigt  som  de  fore- 
tagne Forandringer.  Thi  ikke  blot  er  en  af  Doktorens  Re- 
plikker bleven  mindre  forstaaelig  som  Følge  af  en  tidligere 
Repliks  Forkortelse,  men  det  er  nu  ikke  længer  muligt  at  ud- 
finde, hvem  der  er  den  Kone,  som  i fjerde  Akt  fortæller 
Troels,  at  hun  saa  en  Mand  ligge  skjult  i Stuen,  og  som 
gjorde  denne  Opdagelse  dér  Klokken  tre.  Corfitz  gik  ind  til 
sin  Hustru  kort  efter  Middagsmaaltidet,  som  Folk  dengang 
pleiede  at  holde  mellem  12  og  1,  idet  han  troede,  at  der  ikke 
ved  den  Tid  vilde  komme  Gratulanter.  Men  da  der  mod  For- 
ventning meldte  sig  nye  Visitter,  og  han  ikke  kunde  slippe  uset 
bort,  skjulte  han  sig  i Stuen  og  blev  nødt  til  at  forblive  der 
„i  2 Timer".  Han  blev  set  i sit  Skjul  ved  Tretiden,  kort  før 
han  forlod  det.  Kjender  man  nu  kun  Komedien  i dens  om- 
arbejdede Skikkelse,  saa  er  Geske  Klokkers  den  sidste,  der 
besøger  Barselkonen,  medens  Manden  ligger  skjult  i Stuen, 
og  Geske  kan  umuligt  være  den  lystige  Kone,  der  taler  med 
Troels.  Ikke  heller  kan  det  være  nogen  af  de  Madamer,  der 
besøge  Barselkonen  kort  før  Geske.  Rahbek,  der  holdt  sig  til 
Komedien  i dens  omarbeidede  Skikkelse,  mente,  at  Konen, 
der  taler  med  Troels,  maa  være  en  af  de  Damer,  der  besøge 
Barselkonen,  strax  efter  at  Corfitz  er  krøben  i Skjul,  altsaa  en, 
som  ikke  er  i Stuen  Klokken  3.  *)  Endnu  galere  var  det 
Arrangement  paa  Theatret,  hvorover  Fru  Heiberg  klagede  i 
sin  Artikel  i „Fædrelandet"  1844,  at  det  er  Arianke  Bog- 
trykkers, en  Madame,  som,  foruden  at  hun  heller  ikke  er  i 
Stuen  Klokken  3,  har  en  helt  anden  Karakter  end  Konen,  der 
taler  med  Troels.  Kun  naar  man  kjender  Komedien  i dens 
oprindelige  Skikkelse,  begriber  man,  hvem  hun  er.  Thi  hun 
findes  i en  af  de  udeladte  Scener.  Det  er  Ellen  Cantors,  der 
samtidigt  med  Karen  Uhrmagers  besøger  Barselkvinden  til 
allersidst,  da  Klokken  er  3,  og  som  har  Leilighed  til  at  sidde 
og  gjøre  Iagttagelser,  medens  Karen  synger  nogle  Viser  for 
Barselkvinden. 


')  Saaledes  er  det  ogsaa  i den  gamle  tyske  Oversættelse  fra  1742. 

Jeg  har  nu  omtalt  de  Forandringer  og  Forkortelser,  som 
Holberg  foretog  i Stykket.  Men  ved  Siden  af  dem  findes  der 
i Udgaven  1731  en  Mængde  smaa  Forandringer  og  Udeladelser, 
som  ikke  kunne  anses  for  at  hidrøre  fra  Holberg  selv. 

Der  er  den  Mærkelighed  ved  Udgaven  1731,  at  den  ikke 
er  trykt  paa  Grundlag  af  den  ældre  fra  1724.  Ellers,  naar 
Holberg  lod  en  Komedie  trykke  paany,  efter  at  han  havde 
gjort  Forandringer  i den,  pleiede  Alt,  hvad  der  var  blevet 
staaende  uforandret,  at  optrykkes  efter  et  Exemplar  af  den 
foregaaende  Udgave.  Samme  Fremgangsmaade  kunde  ogsaa 
have  været  brugt,  da  Barselstuen  skulde  trykkes  i forandret 
Skikkelse.  Thi  det  Meste  af  Stykket  havde  Holberg  ladet  blive, 
som  det  var.  Alligevel  er  den  omarbeidede  Komedie  trykt 
efter  et  fuldstændigt  nyt  Manuskript,  hvad  der  fremgaar  af  de 
utallige  Afvigelser  fra  Sprogformen  og  Stilen  i den  ældre  Ud- 
gave. Der  er  Anledning  til  at  spørge,  hvilken  Betydning  man 
skal  tillægge  disse  Afvigelser,  eller  hvad  det  har  været  for  et 
nyt  Manuskript,  hvorefter  den  omarbeidede  Komedie  blev  trykt. 

At  Holberg,  der  stedse  tog  sig  ivare  for  unyttigt  Arbeide, 
selv  skulde  have  skrevet  hele  Komedien  om,  kan  ikke  antages. 
Han  har  alene  gjort  de  Forandringer  og  Forkortelser,  hvormed 
han  ønskede,  at  Stykket  fremtidig  blev  spillet,  og  en  Anden 
har  derefter  skrevet  Komedien  om.  Denne  Anden  har  sand- 
synligvis været  Theatrets  egen  Afskriver.  Thi  der  var  ingen 
Grund  for  Holberg  til  at  bekoste  den  omarbeidede  Komedie 
renskreven.  Han  lod  Theatret  selv  anskaffe  sig  en  ny  Sufflør- 
bog til  Stykket,  og  det  er  uden  Tvivl  efter  denne  Sufflørbog, 
at  Komedien  i 1731  blev  trykt.  Man  lægge  nemlig  Mærke  til 
to  Ting. 

For  det  Første  ses  det  af  Udgaven  1731.  at  Stykket  har 
været  Gjenstand  for  en  Theatercensur.  En  saadan  Censur 
var  det  ikke  Holbergs  Bestilling  at  foretage.  Han  klager  i 
sine  Epistler  over  den  Mønstring,  hans  Komedier  bleve  under- 
kastede ved  Theatret  i Frederik  den  Femtes  Tid.  Barselstuen 
har  været  underkastet  en  Mønstring  ved  Grønnegade-Theatret. 
Jeg  skal  give  en  Oversigt  over  hvad  der  er  strøget  og  for- 
andret i Dialogen  paa  Grund  af,  at  det  er  fundet  anstødeligt 
eller  upassende. 

Museum.  VII.  i.  7 

.Herre  Jeh !“  — „4  Skilling  i Salve  til  Ammen,  som  har 
ondt  i sine  Bryster,  8 Skilling  i Røgelse,  naar  Barnet  begaar 
Noget  i Selskab,*  — „for  Guds  Skyld!*  — „Gud  bevare  os!‘ 
(forkortet  til:  Bevar  os!)  — „Det  er  bedst  da,  at  jeg  smører 
mine  Støvler  og  gaar  min  Vei  itide"  (forkortet  til:  Det  er  da 
bedst,  at  jeg  gaar  min  Vei  itide)  — „min  Tro!*  — „Gud 
glæde  hendes  Sjæl,  hun  er  nu  vel,  det  Guds  Barn,  og  er  skilt 
fra  denne  Verden*,  (forandret  til:  Nu  er  den  kjære  Kone  død 
og  hensoven)  — „ligesom  Fanden  efter  Sjælen*  — og  hvad 
Ane  Signekjælling  og  Barselkvinden  sige  om  Bønnen,  førend 
der  skal  signes  eller  maales,  — fremdeles:  „hun  ser  ud  saa 
skikkelig  og  saa  pen,  som  hun  ikke  kunde  skræve  over  et 
Halmstraa*,  (forkortet  til:  hun  ser  saa  skikkelig  og  saa  pen 
ud)  — „Gud  ske  Lov!*  (i  Corfitz’  Replik:  Jeg  har,  Gud  ske 
Lov!  et  sundt  Legeme)  — og  naar  Troels  gjør  Poeten  op- 
mærksom paa,  at  der  findes  et  dansk  Rim  paa  Navnet  Troels, 
da  man  kan  sige,  at  gaa  til  Stols,  saa  er  „Stols*  kun  antydet 
med  nogle  Prikker.  Endvidere  er  den  Del  af  Advokaternes 
Dispute,  der  giver  Troels  Anledning  til  at  indflette  nogle 
obscøne  Bemærkninger,  udeladt,  og  ligeledes  hvad  Jeronimus 
i Slutningsscenen  fortæller  om  den  Sag,  han  i sin  Ungdom 
havde  for  Tamperretten  med  en  Skjoge. 

For  det  Andet  lægge  man  Mærke  til  den  Besynderlighed, 
at  medens  Dialogen  i det  Hele  har  beholdt  sin  gamle  Form, 
er  der  foretaget  en  Omredaktion  af  en  Mængde  af  de  paren- 
thetiske  Anmærkninger,  som  skulle  tjene  til  Veiledning  for 
Aktørerne.  Det  er  næppe  Holberg,  der  har  omredigeret  disse 
Anmærkninger.  De  vare  tydelige  nok  og  behøvede  ikke  at 
bringes  i ny  Form.  Derimod  kunde  vel  den  Person,  der  skrev 
Theatrets  Sufflørbog,  finde  det  passende  at  omredigere  dem, 
naar  det  forekom  ham,  at  deres  Form  kunde  være  bedre. 
Thi  da  Ordene  i disse  Parentheser  ikke  skulde  lyde  fra  Skue- 
pladsen, maatte  han  anse  sig  for  berettiget  til  at  udtrykke 
deres  Mening  med  andre  Ord.  Enkelte  af  de  parenthetiske 
Anmærkninger  ere  nu  virkelig  bievne  formede  bedre  eller  dog 
mere  i Overensstemmelse  med  Skrivebrugen  i Theaterstykker, 
f.  Ex.  naar  Anmærkningen:  „De  gaar  bag  Skjærmbrættet, 

imidlertid  kryber  Corfitz  frem  og  spør,  om  de  ere  borte,  men 

kryber  strax  tilbage  igjen“,  er  forandret  til  tre  mindre  An- 
mærkninger og  en  Replik. ')  Andre  ere  gjorte  nøiagtigere, 
f.  Ex.  naar  der  istedenfor  „Hun  græder  og  tår  sit  Forklæde 
op*  er  kommet  til  at  staa:  „Hun  græder  og  tører  sine  Øine 
paa  sit  Forklæde.*  Eller  de  ere  gjorte  mere  kortfattede,  f.  Ex. 
naar  „Støder  Corfitz,  saa  at  han  falder  om“,  er  blevet  til 
„Støder  Corfitz  ned*.  Men  stundom  er  Forandringen  ikke 
heldig.  Thi  det  Oprindelige  „De  gaar  begge  bort*  er  bedre 
end  „De  gaar  bort  begge  To“,  det  Oprindelige  „Gaar  ind, 
Troels  gaar  ogsaa  bort*,  er  bedre  end  „Gaar  bort  og  Troels 
med“,  og  rent  unyttigt  er  den  i anden  og  tredie  Akt  hyppigt 
forekommende  Replikoverskrift  „Barselkvinden*  forandret  til 
Barselkonen.  „Barselkvinde*  er  den  Benævnelse,  der  bruges 
i Christian  den  Femtes  Lov;  det  er  ogsaa  den,  som  Holberg 
har  brugt. 

Hvornaar  og  i hvilken  Anledning  Stykket  er  blevet  om- 
arbejdet. kan  blot  være  Gjenstand  for  Gisning.  Stykket  udkom 
ved  Paasken  1724  i den  Skikkelse,  hvori  det  var  spillet  den 
forgangne  Vinter.  Det  er  vel  ikke  blevet  omarbejdet,  allerede 
inden  Theatret  i Februar  1725  gik  fallit.  Jeg  formoder,  at 
Omarbejdelsen  er  foretagen,  efter  at  Holberg  i 1726  var  hjem- 
kommen fra  sin  sidste  Udenlandsrejse,  og  at  Anledningen  har 
været,  at  Aktørerne  vilde  gjenopføre  Stykket,  efter  at  det  i 
længere  Tid  ikke  var  spillet.  Om  Stykket  virkelig  blev  gjen- 
opført  i 1726  eller  i noget  af  de  to  følgende  Aar,  hvori  der 
endnu  gaves  Forestillinger  paa  Theatret  i Grønnegade,  er  for- 
resten ubekjendt.  Men  Theatret  fik  sig  en  ny  Sufflørbog,  og 
denne  er  senere  bleven  overladt  til  Holberg,  da  han  foran- 
staltede den  samlede  Udgave  af  sine  Komedier.  Det  var  under 
Landesorgen  efter  Frederik  den  Fjerdes  Død  at  han  lod  sin 
Komediesamling  trykke.  Aktørerne  havde  ikke  i Sørgeaaret 
Brug  for  deres  Sufflørbøger  og  maatte  anse  det  for  meget 
tvivlsomt,  om  de  nogensinde  mere  fik  Brug  for  dem. 

Af  Udgaven  1731  fremgaar,  at  Sproget  i det  Manuskript, 


Er  de  borte? 


(De  gaar  bag  Skjærm brættet.) 
Corfitz  (fitikker  Hovedet  frem). 


(Kryber  tilbage  igjen.) 

7* 

hvorefter  den  omarbeidede  Komedie  blev  trykt,  har  paa  mange 
Punkter  været  mindre  forskjelligt  fra  det  nuværende  Dansk, 
end  det  var  i den  oprindelige  Udgave.  Jevnligt  er  det 
gammeldags  udi  forandret  til  i,  siunes,  Lius  og  siunger 
ere  bievne  til  synes,  Lys  og  synger,  eeniste,  hendis,  saa- 
ledis  til  eneste,  hendes,  saaledes,  Caffee  og  Coffee  til 
Caffe,  hvad  der  tyder  paa  at  den  fremmede  Udtale  Café  ikke 
skulde  bruges  paa  Theatret,  næse  vi  is  (det  tyske  naseweis) 
er  forandret  til  næsvis,  Uremagers  til  Uhrmagers,  Bøgger 
til  Bøger,  ynsker  til  ønsker,  Legome  til  Legeme,  Hanreder 
til  Hanrei,  læsed e til  læste,  jer  forbandet  Snak  til  jer 
forbandede  Snak,  ligesom  den  forbandet  Kjælling  til  den 
forbandede  Kjælling,  Vegger  og  Musekatter  til  Vegge  og  Muse- 
katte, — og  adskillige  af  Ordstillingerne  ere  gjorte  mere  naturlige. 


Til  ovenstaaende  Afhandling  om  Forholdet  mellem  de  to 
ældste  Udgaver  af  Barselstuen  vil  jeg  føie  et  Par  Notitser,  der 
angaa  Komedien  lige  meget  baade  i dens  oprindelige  og  dens 
omarbeidede  Skikkelse.  Der  forekommer  nemlig  i Troels’ 
Rolle  nogle  Ord,  som  ere  bievne  snurrigt  misforstaaede  igjennem 
flere  Menneskealdere  og  vedvarende  misforstaas.  Endvidere 
forekommer  der  i hans  Rolle  nogle  Ord,  som  jeg  anser  for  at 
være  interessantere,  end  man  i vort  Aarhundrede  har  fundet 
dem,  og  hvis  rette  Forstaaelse  vistnok  allerede  i Holbergs  Tid 
begyndte  at  gaa  tabt. 

I den  lange  Monolog,  hvormed  Troels  indleder  Komedien, 
og  hvori  han  opregner  en  Mængde  af  de  Madamer,  hos  hvem 
han  har  været,  nævner  han  to,  af  hvilke  den  ene  hedder 
„Ellen  Frue  Cantors*  og  den  anden  „Malene  Frue  Vagtmesters.* 
Hverken  Rahbek  eller  Boye  have  forstaaet  disse  Ord,  da  de  i 
deres  Udgaver  af  Stykket  have  forandret  Frue  til  Fru,  og 
heller  ikke  Liebenberg  kan  have  forstaaet  dem.  men  har  kun 
holdt  sin  Udgave  fri  for  samme  Feil,  fordi  han  optrykte 
Komedien  med  de  ældste  Udgavers  Orthografi.  Thi  dersom 
han  havde  indset,  hvor  urigtigt  det  er  paa  dette  Sted  at  for- 
andre Frue  til  Fru,  vilde  han  næppe  have  undladt  i en  Note 

at  forklare  de  hidtil  misforstaaede  Ord,  og  der  var  saa  meget 
mere  Anledning  hertil,  som  „Udvalget  for  Folkeoplysnings 
Fremme*  i sine  Optryk  af  den  Liebenbergske  Textredaktion 
med  moderne  Stavemaade,  saavel  i 1869  som  i 1890,  har 
begaaet  den  samme  Feil,  som  Rahbek  og  Boye.  Men  hvad 
skal  man  tænke  ved  „Ellen  Fru  Cantors*  og  „Malene  Fru  Vagt- 
mesters?* Paa  Holbergs  Tid  kunde  en  Cantors  eller  Vagt- 
mesters Kone  ikke  have  Fruetitel.  Der  skal  læses  „Ellen  Frue 
Cantors*  og  „Malene  Frue  Vagtmesters*,  og  Ellen  Frue  Can- 
tors er  Ellen,  gift  med  Cantoren  ved  Frue  Skole  (Metropolitan- 
skolen),  Malene  Frue  Vagtmesters  Malene,  gift  med  Opsyns- 
betjenten ved  samme  Institution.  Endnu  den  Dag  idag  er 
Vaktmåstare  den  svenske  Benævnelse  for  Budet  eller 
Portneren  ved  en  offentlig  Bygning. 

Siden  gjør  Troels  i de  Samtaler,  han  har  i den  første 
Akt  med  Corfitz,  en  Bemærkning,  hvori  der  vistnok  skjuler 
sig  en  Oplysning  om  Stykkets  Historie  paa  Theatret.  Jeg 
formoder,  at  Dagen,  paa  hvilken  Stykket  kom  til  Verden,  staar 
foreviget  i Stykket. 

Dengang  Overskou  skrev  om  den  danske  Skueplads  i 
Grønnegade,  saa  han  sig  ikke  istand  til  at  meddele  Andet  om 
Tiden,  hvornaar  Barselstuen  blev  opført,  end  at  den  første 
Forestilling  fandt  Sted  i Efteraaret  1723.  Men  for  en  Række 
Aar  tilbage  offentliggjordes  i Norge  nogle  Breve  fra  Holberg 
til  hans  Ven  Bogholder  Hagen  i Trondhjem,  blandt  hvilke 
der  findes  ét,  hvoraf  man  ser,  at  Barselstuen  blev  opført  i 
Oktober,  og  at  Opførelsen  fandt  Sted  i samme  Maaneds  første 
Halvdel.  Dagen  er  det  derimod  endnu  ikke  lykkedes  at  ud- 
finde. Vel  kunde  ogsaa  Dagen  menes  at  være  udfunden,  efter 
at  P.  M.  Stolpe  i 1889,  i sit  Værk  om  Dagspressen  i Danmark 
(III.  14.),  har  gjort  opmærksom  paa  en  Bekjendtgjørelse  i 
Aviserne  1723  om  den  første  Forestilling.  Thi  samme  Dag, 
som  de  danske  Aktører  aabnede  deres  anden  Vintersæson  med 
en  Gjenopførelse  af  „Den  politiske  Kandestøber*  Mandagen 
den  27de  September,  bekjendtgjorde  de  i Aviserne,  at  der 
næstkommende  Fredag  den  1ste  Oktober  skulde  spilles  ,et 
nyt  Stykke,  kaldet  Barselstuen*.  Men  Et  er  hvad  der  loves, 
noget  andet  er,  hvad  der  virkelig  sker,  og  jeg  mener,  at,  naar 

Troels  i den  Første  Akt  gjentagende  Gange  lader  sin  Husbond 
høre,  at  „nu  skriver  vi  den  8de  Oktober*,  saa  er  det 
Forestillingsdagen,  der  nævnes.  Den  i Aviserne  til  Fredagen 
den  1ste  Oktober  anmeldte  Forestilling  er  bleven  udsat  til  den 
paafølgende  Fredag,  og  dengang  Holberg  den  21de  Oktober 
skrev  til  Hagen:  „der  blev  forgangen  Uge  spillet  en  Komedie, 
kaldet  Barselstuen,  hvilken  allarmerede  en  Hob  af  vore  Fruen- 
timmer*, var  Stykket  ikke  allerede  3 Uger  gammelt,  men  var 
fremkommet  for  knapt  14  Dage  siden  i den  Uge,  hvori  Fre- 
dagen var  den  8de  Oktober. 


Digitized  by  Google 


Dagbog,  ført  under  Kjøbenhavns  Beleirlng  1658 — 60. 

Meddelt  af  Dr.  phil.  0.  Nielsen. 

(Sluttet). 


Den  24.  Martii  om  Morgenen  ved  7 slet  vare  udkommen- 
derede  3 Tropper  af  vores  Rytteri  til  Vartov  imod  Svensken, 
skød  disse  paa  hverandre,  blev  mand  (kun)  skødt  af  Svensken 
3 Ryttere  og  5 tagen  til  Fange  og  ført  i Byen,  paa  vores 
Side  blev  ingen  hverken  skødt  eller  kvæstet  og  intet  videre 
blev  udret  den  Dag.  Den  26.  Martii  gjaldt  et  Skaalpund 
fersk  Kjød  i Slagterboderne  20  Sk.  Samme  Dag  gav  de  for 
en  Favn  Langved  ved  Stranden  20  Rdl.  og  en  Favn  Birke- 
ved 7 Sletdaler,  stakket  (kort)  Ved.  Den  27.  Martii  bekom 
Svensken  Langeland.  Den  28.  løb  en  Del  af  Svenskens  Skibe  fra 
Landskrone  og  Wismar.  Den  29.  løb  en  Del  af  Svenskens 
Skibe  fra  Landskrone  og  de,  der  laa  for  Kronborg,  tilsammen 
ad  Gottenborg;  der  siges,  at  han  er  borte  at  ville  bestærke 
sig  med  Folk  og  Fetallie.  Den  samme  Dito  døde  velb. 
Christen  Skeel,  Danmarks  Riges  Raad,  her  udi  Kjøbenhavn, 
blev  indsat  og  begravet  med  Proces  den  14.  Julii  i Héllig- 
geistes  Kirke. 

Paaskeaften  (2.  April)  kostede  Vårene  paa  Torvet:  En 
kalkunsk  Hane  8 Dir.  En  mager  Gaas  3 Dir.  1 Skaalpund 
Kjød  i Slagterboderne,  fra  Laaland,  14  Sk.  1 Pd.  saltet  Kjød 
ved  Stranden  6 Sk.  1 Skaalpund  Torsk  ved  Stranden  6 Sk. 
1 Par  Høns  12  Mk.  1 Skaalpund  Smør  22  Sk.  1 Favn  stakket 
Ved  12  Dir.  1 Snes  Æg  ved  Stranden  paa  Skuderne  2 V* 
Mk.,  paa  Torvet  6 Mk.  1 Skaalpund  Flæsk  12  Sk.  1 Td. 
Rug  ved  Stranden,  fra  Laaland  13  Mk.  1 Td.  Rostokker  01 
6 Rdlr.,  Potten  6 Sk.  1 Lispund  tør  Fisk  81/*  Mk. 

Den  6.  April,  tredie  Paaskedag,  gik  8 Skibe  til  Seils,  2 
af  vores  og  6 hollandske,  skulde  til  Lybæk  efter  Folk  og 
Fetallie.  Dem  fulgte  velb.  Otte  Krag,  Rigens  Raad,  og  Henrik 
Muller  fra  Kjøbenhavn  til  Laaland,  at  skulle  forhøre  det 
Klagemaal  og  Angivende  imod  Frands  Brockenhuus  og  Nak- 
skov Borgere  og  Bønder  i Halsted.  Reiste  derfra  og  til 
Lybæk. 

Den  6.  April  kom  den  engelske  Flaade  i Sundet,  44 
Skibe,  store  og  smaa;  derpaa  var  9330JMand  og  1960  Stykker. 
Den  8.  April  fægtede  vores  Skibe  og  Hollænderne  imod 
Svensken  paa  Belt.  Den  11.  April  kom  fra  Lybæk  et  Skib 
med  Flæsk,  Malt,  Smør,  Sild  og  allehaande  Slags  Fetallie. 
Samme  Dag  skifte  Svensken  og  vi  Fanger  med  hverandre. 
Vi  gav  35  Svenske  imod  nogle  vore  Borgere,  Peder  Juul 
Brygger,  Hans  Møllengraff,  hans  Kone  og  Børn  og  Folk,  Hans 
Holst  paa  Amagertorv,  Hans  Herman  Hegst l),  nogle  Bagere 
og  andre  af  Kjøbenhavns  Folk  og  Borgere,  kom  hjem  alle 
paa  een  Dag. 

Den  19.  April  kom  Hr.  Sten  Bjelke,  Sveriges  Riges  Raad, 
som  har  været  anholden,  siden  Beleiringen  skede  for  Kjøben- 
havn, udi  Hs.  Majestæts  Lysthave  Rosenborg,  kom  at  ligge 
udi  Hr.  Korfits  Ulfeldts  Gaard  i Løvestrædet.  Samme  Dag 
bekom  vi  fra  Malmø  en  Skibsladning  med  Malt,  Rug,  Kjød, 
Flæsk,  Sild,  Fisk  og  alle  Slags  Fetallie  og  Gods,  som  skulde 
haft  været  til  Stokholm,  og  løb  Skipperen  her  til  Kjøbenhavn 
med  Skib  og  Gods,  eftersom  Skipperen  tilforn  haver  været 
udi  Hs.  Majestæts  Tjeneste  og  var  fangen  under  Svensken. 
Med  hannem  var  inden  Borde  en  svensk  Officerer,  han  vidste 
ikke  andet,  end  Skipperen  seilede  til  Stokholm.  Der  Skip- 
peren kom  for  Kjøbenhavn,  kom  samme  Officerer  strax  op  i 
Portstuen,  *)  hvis  Breve  han  havde  med  sig,  kom  op  til 
Kongen,  og  kom  han  strax  til  Stokhuset  udi  Gevaldigere  For- 
varing. 5)  Udi  disse  Dage  kjøbte  man  et  Skaalpund  fersk 


’)  Peder  Juul,  Hans  MellengrafT  og  Hans  Herman  Heister  bleve  14.  April 
derefter  Medlemmer  af  de  32  Maends  Forsamling. 

*)  Slotsporten. 

')  Jfr.  en  lignende  Beretning  under  23.  Febr. 

Kjød  for  5 og  6 Sk.  Om  Juletider  er  seet  et  Tegn  om  Af- 
tenen i den  klare  Himmel  over  Anderskov  Slot,  hvilket  Port- 
neren først  blev  var,  ligesom  en  buget  Mand.  Han  kaldte 
paa  den  svenske  Vagt  at  skulle  komme  ud  at  se  det,  og 
dømte  strax  paa  Skikkelsen,  at  det  var  deres  Konge.  I hvis 
samme  Syn  opvoxte  et  stort  Taarn,  hvorudi  samme  Menneske 
nedsank. 

Den  27.  April  løb  to  vores  Skibe  udi  Østersøen,  som  var 
Trefoldighed  og  Svanen,  og  18  af  de  hollandske  Skibe;  med 
dennem  var  den  hollandske  Admiral  Opdam  og  Hr.  Henrik 
Bjelke,  den  svenske  Flaade  at  opsøge,  som  siges  at  skal  være 
36  store  Orlogsskibe  foruden  andre  smaa  Skibe.  Gud  give 
vores  Flaade  god  Vind  og  faa  Overhaand  over  vores  Fjender. 
Samme  Dag  var  en  Ildebrand  optændt  i Helliggeistesstræde 
og  blev  brændt  Overdelen  af  6 Huse,  som  syntes  i Begyn- 
delsen at  skulle  haft  gjort  stor  Skade,  men  Gud  hjalp,  at 
det  blev  dæmpet,  dog  fik  de  fattige  Folk  en  stor  Skade  paa 
deres  Gods  og  Formue,  som  baade  blev  brændt  og  bort- 
staalet.  Den  samme  Dag  efter  Middag  bekom  de  Svenske 
Falster  og  Bogø,  satte  deres  Folk  derpaa  fra  Sjelland  med 
Prammer,  Skuder  og  Færger.  Vores  Folk  gjorde  ingen  Mod- 
stand, fordi  de  fandtes  forsømmelige  og  vartede  intet  paa 
deres  Fjender.  Lensmanden  Lindenov  l)  var  udi  Harejagt 
paa  Bogø,  der  laa  to  svenske  Skærbaade  med  danske  Flag 
paa,  saa  gik  han  til  Vandet  at  ville  tale  med  Folkene  paa 
Baadene,  saa  toge  de  hannem  og  seilede  bort  med  hannem 
til  Vordingborg  eller  til  deres  Flaade. 

Den  29.  April  kom  de  Svenske  for  Møen  med  II  Pram- 
mer, Skuder  og  Færger  og  Baade  at  ville  taget  Landet  ind. 
Kommandanten  der  paa  Landet,  Hans  Schrøder  med  Soldaterne, 
Borgere,  Bønder  og  menige  Almue  holdt  sig  meget  vel,  fy- 
rede og  skød  efter  dennem  med  deres  Stykker  og  Bøsser 
paa  Vandet,  skød  nogle  af  deres  Skuder,  Prammer,  Baade  og 
Færger  udi  Sænk  paa  Vandet,  saa  faa  undkomme.  De  skal 
ikke  have  Lyst  til  at  komme  der  igjen. 

Den  6.  Maj  kom  et  Skib  fra  Lybæk  med  2600  Tdr.  Hvede 
til  Hs.  Majestæt  og  bekom  af  H.  M.  Forsikring  paa  Betalingen 


1 Christoffer  Lindenov,  Lensmand  paa  Falster. 

til  en  vis  Tid.  Den  6.  Maj  tog  vores  Folk  paa  Malmøs  Red 
en  Galliot,  derpaa  var  4 Stykker,  og  seilede  ind  med  den  her  til 
Kjøbenhavn;  derudi  var  9 Læster  Tjære  og  adskillig  Fetallie. 
som  skulde  haft  været  til  Sverig,  med  anden  Slags  Vare. 
Den  8.  Maj  kom  Tidender,  at  vores  Skibe  havde  været  udi 
Slag  med  de  Svenskes  Skibe  fra  Fredagen  den  6.  Maj  og  til 
Søndag  Morgen  den  8.  Maj  udi  Belt  ved  Langeland.  Svensken 
skulde  have  skrevet  den  engelske  Admiral  til,  som  laa  paa 
Lappen  for  Kronborg,  at  ville  sekunderet  hannem  med  14  af 
deres  Skibe,  han  vilde  sætte  de  Engelske  til  Underpant  Kron- 
borg og  Gulland,  hvortil  den  engelske  Admiral  gav  til  Svar, 
at  de  intet  dansk  Gods  vilde  have  til  Forsikring,  men  vilde 
de  Svenske  sætte  svensk  Gods  til  Underpant  og  Forsikring, 
udi  Sverig  enten  Stokholm  eller  Elsborg,  da  vilde  han  skrive 
hans  Protektor  *)  til  derom,  saa  bekom  han  vel  hans  Herres 
Villie  tilbage  derom  igjen  med  det  første. 

Den  10.  Maj  blev  udkommenderel  til  Landskrone  3 Skibe, 
Lindormen,  den  sorte  Rytter  og  Caritas  at  ruinere  eller  tage 
3 af  de  Svenskes  Skibe,  som  laa  der  fortil  udi  Gabet,  som 
(hvor)  man  seilede  ind  til  Byen,  at  føre  til  Kjøbenhavn.  Vores 
Skibe  kom  tilbage  igjen  med  4 Prydser,  *)  som  saa  mentes 
at  skulle  været,  og  kanske  at  de  vare  Lurendreiere,  og  de 
bleve  givne  løs  igjen.  Den  10.  og  11.  Maj  blev  udkommen- 
deret  200  Mand  at  skermydsere  med  de  Svenske  ved  Hylte- 
bro  3)  og  imod  Utterslev;  vores  skød  3 eller  4 af  de  Svenske 
og  fik  de  Svenske  2 til  Fange  og  vores  en  Rytter  og  en 
Lieutenant,  thi  de  Svenske  vare  vores  for  mægtige.  Den 
samme  Tid  indtog  de  Svenske  Laaland  og  beleirede  Nakskov 
baade  til  Lands  og  Vands,  og  gjorde  vores  Udfald  af  Nakskov 
og  slog  en  stor  Hob  Svenske.  Den  11.  Maj  blev  optagen  et 
svensk  Bud,  som  havde  nogle  Breve  fra  deres  Flaade  til  den 
svenske  Dronning.  Samme  Bud  blev  slagen  ihjel,  og  bekom 
vores  Konge  Brevene. 

Den  18.  Maj  skifte  vores  Fanger  imod  Svenskens,  og  be- 
kom vi  igjen  nogle  af  Kjøbenhavns  Folk  og  Borgere;  derimed 

’ Croinwell. 

* Prøjsere. 

*)  Broen  ved  Løgten. 

var  Isak  Claumands  Kvinde,  som  havde  været  i Roskilde, 
siden  Byen  blev  belagt.  Samme  Tid  tog  Svensken  2 af  vores 
Herremænd  til  Fange,  Henrik  Ditlev  Holch  og  Hr.  Sten  Bildes 
Søn  af  Fyen,  Erik  Bilde.  Samme  Herremænd  haver  været 
fangne  udi  Fyen  og  havde  paa  Parol  reist  til  Kjøbenhavn 
og  intet  komme  tilbage  igjen  at  holde  deres  Parol.  Den  9. 
Maj  tilforn  bekom  nogle  af  Borgerne  med  deres  Kapers  et 
Hamborger  Skib  paa  Kjøbenhavns  Red,  som  havde  taget  sin 
Ladning  ind  til  Wismar  af  Hvede,  Smør  og  andet  Vare, 
havde  Svenskens  Pas  og  svenske  Breve,  som  han  skulde 
levere  til  Kronborg,  og  havde  inde  over  3600  Tdr.  Hvede. 

Den  18.  Maj  lagde  Svensken  6 af  sine  Orlogsskibe  paa 
Kjøbenhavns  Red.  Den  19.  Maj  haver  den  spanske  Ambassa- 
deur *),  som  haver  liggel  udi  Kjøbenhavn  paa  14  Aars  Tid, 
bekommet  Audiens  hos  Hs.  Majestæt  udi  Rigens  Raads  og 
Adelens  Nærværelse,  hos  vare  de  4 Borgemestere  efter  deres 
nye  Privilegier  *).  Han  blev  indbaaren  for  Hs.  Majestæt  udi 
en  Stol  formedelst  Podagel 3),  han  havde  udi  hans  Ben.  Blev 
slrax  sat  en  anden  Stol,  som  han  skulde  sidde  i hos  Hs. 
Majestæt,  og  talede  de  sammen  udi  langsommelig  Tid;  blev 
Ambassadeuren  samme  Aften  trakteret  paa  det  ypperste  hos 
Hs.  Majestæt  til  Aflensmaaltid.  Samme  Ambassadeur  seilede 
herfra  paa  hans  Reise  til  Spanien  først  til  Lybæk  den  23. 
Maj.  Den  19.  Maj  kom  Svensken  for  Møen,  havde  nogle 
Skuder  og  Baade  fulde  med  Folk  at  ville  sat  der  paa  Landet, 
hvoraf  blev  skødt  2 Baade  med  Folk  udi  Sænk,  mist  ellers 
af  de  andre  Skuder  og  Baade  en  ganske  Del  Folk. 

Den  22.  Maj  kom  den  anden  hollandske  Flaade  fra 
Holland.  Admiralen  for  samme  Flaade  Rytter  (Ruyter)  med 
33  Orlogsskibe  laa  nogle  Dage  for  Kulien,  løb  derfra  paa 
Belt  til  den  anden  hollandske  Flaade,  som  Opdam  er  Admiral 
fore,  og  til  vores  Flaade.  Rytteren  havde  med  sig  Skibsfolk 
at  bestyrke  Opdams  Flaade  med  i Steden  for  dem,  han  havde 
mist,  der  han  fægtede  med  de  Svenske,  og  for  de  afdøde  og 
kvæstede.  Hollænderne  og  vores  Skibe  fægtede  intet  imod  den 


')  Rebolledo. 

*)  At  Kjebenhavn  skulde  v»re  en  Rigens  Stand 
* Podagra. 

svenske  FIaade  formedelst  en  Anstand  (Stilstand),  Hollænderne 
havde  gjort  og  besluttet  i Holland  paa  Svenskens  Side  paa 
3 Ugers  Tid  og  siden  paa  9 Dages  Tid.  Mentes  udi  midler- 
tid,  at  Krigen  skulde  bleven  forligt,  som  intet  skede.  Svenskens 
Skibe  kom  her  tilbage  igjen  fra  Østersøen,  17  Skibe  løb  med 
dennem  ind  udi  Landskrone  Havn;  formedelst  den  Anstand 
indtog  de  Svenske  Laaland,  Falster  og  Møen.  Havde  Hol- 
lænderne villet  fægtet,  da  havde  Hs.  Majestæt  beholdet  hans 
(sine)  Lande. 

Den  23.  Maj  døde  velb.  Lave  Beck,  Landsdommer  udi 
Laaland  og  Krigscommissarius  over  Sjælland  og  Laaland,  om 
Morgenen  ved  8 slet.  Den  26.  Maj,  som  var  Torsdagen  i 
Pindseuge,  Mikkel  Blytækker  i Violstræde,  som  han  sad  og 
tækkede  noget  Bly  paa  den  lille  Spir  paa  vor  Frue  Kirke, 
som  han  sad  og  arbejdede,  gik  Stolen  løs  under  hannem, 
som  han  sad  paa,  saa  han  faldt  neder,  først  paa  den  store 
Kirke,  deraf  paa  den  liden  Kirke  og  neder  paa  Kirke- 
gaarden  uskad,  gik  hjem  til  hans  Hus.  Den  26.  Maj  kom 
et  Bud  fra  den  hollandske  FIaade  med  Breve  til  Hs.  Majestæt ; 
som  han  kom  gaaendes  fra  Helsingør,  kom  nogle  Svenske 
efter  Budet,  saa  trækkede  han  sig  af  hans  Klæder  og  Skjorte 
og  lod  det  ligge  efter  sig  paa  Landet,  gav  sig  til  at  svømme 
med  Brevet  udi  Munden  til  imod  Kjøbenhavn  ved  2 Ugesøs '), 
der  han  kom  til  en  Fiskebaad,  som  satte  hannem  udi  Land 
ved  Fæstningen.  Der  laante  Soldaterne  hannem  nogle  Klæder 
at  tage  paa  sig,  mens  han  gik  til  Kongen  med  Brevene. 

Den  27.  Maj  løb  Svenskens  de  5 Skibe  her  fra  Reden  til 
Landskrone.  Den  28.  Maj  gjaldt  et  Skaalpund  Smør  paa 

Torvet  2 Mk.  4 Sk.  Den  samme  dito  kom  de  hollandske 
Gesandter  her  til  Byen  i Land  for  Toldboden,  blev  indhentet 
med  3 Hs.  Majestæts  Vogne,  hver  med  6 Heste  fore.  Den 
28.  Maj  kom  et  lybsk  Skib  her  til  Byen  med  Malt,  tog  5 
Rdlr.  for  Tønden,  som  kom  Byen  til  megen  Hjælp  og  Und- 
sætning. Samme  Tid  seilede  velb.  Otte  Krag  og  Henrik 

Muller  fra  Lybæk  med  nogle  Skibe  og  Skuder  fulde  med 

Munition  og  Fetallie,  som  de  leverede  udi  Bell  til  Hs.  Majestæts 


Semil. 

Flaades  Behov.  Den  20.  Maj  bekom  Borgerskabet  og  Hs. 
Majestæts  Tjenere  med  deres  Kompens  ')  en  svensk  Bojert 
med  Stykker  paa,  fuld  med  Kobber  og  Tin,  skulde  have  været 
til  Sverig,  var  nogle  Tusinde  Dir.  værd.  Den  28.  Maj  gjaldt 
en  Favn  dobbelt  Ved,  hvert  Træ  2 Alen  langt,  20  Rdl.,  et 
Skaalpund  fersk  Kjød  12  Sk.,  Flæsk  14  Sk. 

Den  28.  Maj  kom  et  Bud  fra  Møen,  Jens  Møller,  boer  i 
Stege,  efter  en  Fyrmøsse  og  Krud  med  Kugler.  Samme  med- 
førte Munition  bekom  Svensken  paa  Reisen  til  Møen.  Samme 
Mand  berettede  og  havde  Brev  til  Hs.  Majestæt  fra  Møen  og 
sagde,  at  et  af  vores  Skibe,  Caritas,  kom  for  Møen  dennem 
til  Undsætning  paa  Landet,  da  vidste  de  ikke  andet  paa 
Landet,  end  at  det  var  et  svensk  Skib  med  svensk  F’lag. 
Der  Kommendanten  Hans  Schrøder  det  fomam,  kommer 
han  alle  Kvindfolkene  der  paa  Landet,  at  de  skulde  drage 
dennem  udi  Karleklæder  og  udi  Gevær,  lægger  dennem  ved 
Stranden  og  slaar  Leir  og  sender  saa  Bud  ud  til  Skibet, 
enten  de  var  Svenske  eller  Danske,  da  skulde  de  komme  til 
i>andet  til  dennem.  Saa  kommer  Kaptajnen  til  dennem  til 
Land  og  til  deres  Officerer;  der  de  saa  H.  Majestæts  Breve 
og  Fas,  da  bleve  de  meget  glade  der  paa  Landet. 

Den  29.  Maj,  som  var  Hellig  Trefoldigheds  Søndag,  blev 
Mester  Niels  Svendsen,  som  tilforn  var  indsæt  paa  Dragsholm 
for  nogle  Vildfarelser  udi  Religionen  og  siden  entlediget, 
offentlig  sat  udi  Kirkens  Band  i S.  Nikolai  Kirke  af  Mester 
Hans  Brockmand,  al  skulle  udelukkes  fra  Kirken  og  Guds  Me- 
nighed, skulde  være  og  blive  et  bandt  Menneske,  og  de, 
hannem  husede  og  hælede,  for  han  havde  ikke  søgt  Sakra- 
ment  paa  nogle  Aars  Tid.  Samme  Mester  Niels  Svendsen 
var  nogle  Dage  tilforn  gaaet  til  Skibs  med  den  spanske  Am- 
bassadeur til  Lybæk*).  Samme  Dag  døde  Hr.  Hans  Lindenov, 
Rigens  Raad,  her  i Kjøbenhavn  om  Morgenen  Kl.  imod  8 •/* 
under  Prædiken.  Den  29.  Maj  seilede  Svensken  med  17  Or- 
logsskibe her  fra  Kjøbenhavn  og  til  Møen  og  i Belt.  Den 


1 Medredere  i en  Kaper. 

’j  Niels  Svendsen  Chronius  var  bleven  afsat  som  Lector  theol.  i Kristiania 
og  1656  sat  paa  Itragsholm,  men  losgiven  af  Svenskerne  1658. 

30.  Maj  bekom  Svensken  Møen,  satte  an  med  9 Skibe  3 
Steder,  og  blev  vores  Folk  for  stærke.  De  seilede  fra  12  slet 
om  Natten  og  til  4 om  Morgenen,  saa  mange  paa  vores  Skibe 
blev  af  Soldater  og  Bønder  paa  Steden,  fordi  de  vilde  hverken 
have  Kvarter  eller  give  Kvarter.  Kommendanten  Hans  Schrøder 
blev  kvæstet  og  tagen  til  Fange.  Den  30.  Maj  var  den  hol- 
landske Gesandt  udi  Haven  til  Forhør1)  udi  H.  Majestæts  og 
Rigens  Raads  Nærværelse.  Den  30.  Maj  kom  Bud  fra  Lune- 
borg,  at  Dronningens  Moder  var  død,  saa  alt  Hofgesindet  gik 
sort  klædt  for  hende. 

Den  1.  Junii.  Vores  Korpers  (Kapere)  og  Svenskens  skød 
digt  paa  hverandre,  kom  en  Rostocker  Skude  med  Øl,  Malt  og 
Brød  udi,  som  vilde  været  til  Kjøbenhavn,  bekom  Svensken 
Overhaand,  bekom  samme  Skude  med  sig.  Den  2.  Junii  lod 
H.  Majestæt  optage  Skibsfolk  paa  Gaden  og  udi  Husene  ved 
Nat  og  Dag,  over  500  Mand,  som  skulde  paa  Skibene  mod 
de  4 svenske  Skibe,  som  laa  paa  Reden  og  forhindrede,  saa 
ingen  Skibe  eller  Skuder  kunde  komme  ind  eller  ud,  lagde 
saa  6 Skibe  til  paa  Reden,  fordi  Svensken  fik  Kundskab  om 
vores  Anslag.  Den  4.  Junii  tog  Svensken  nogle  lybske  Skuder, 
som  vilde  haft  været  her  til  Byen  med  adskillige  Fetallie,  en 
Skude  kom  fra  dennem  ind  udi  Kallebo  med  Hvede  og  Rug 
og  noget  Ved,  som  H.  Majestæt  bekom  for  Betaling.  Den  5. 
Junii  blev  Doet.  Johan  Didriksen,  H.  Majestæts  Hofprædikant, 
ordineret  udi  vor  Frue  Kirke  at  skulle  være  Bisp  udi  Viborg 
af  Doet.  Johan  Svane  i Kjøbenhavn.  Den  6.  Junii  var  den 
hollandske  Gesandt  paa  Slottet,  besøgte  Dronningen  og  vores 
unge  Prinds,  op  og  neder  udi  H.  Majestæts  egen  Vogn,  som 
var  overdragen  med  Skarlagen,  og  6 Heste  fore. 

Den  7.  Junii  de  hollandske  Gesandter,  her  ligger  i Byen, 
og  de,  der  ligger  udi  Helsingør,  mødte  tilsammens  udi  Roen- 
sted*) Kro  anlangendes  Fredsfordrag  at  ville  gjøre  med  de 
Svenske  paa  vores  Side,  desligeste  med  Keiseren,  Kurfyrsten 
af  Brandenburg,  Polen  og  Tydskland,  da  vilde  Hollænderne 
og  Engelskerne  lægge  dennem  derudi,  Krigen  at  forlige,  hvilket 
siden  blev  afslaget.  Den  8.  Junii  døde  Hr.  Frederik  Reedtz, 


1 Audients  paa  Rosenborg. 
’ Rungsted. 

Higens  Raad,  her  udi  Kjøbenhavn  ved  1 slet  efter  Middag, 
blev  han  baaret  om  Aftenen  imod  halvgangen  10  til  vor  Frue 
Kirke  den  12.  Juni.  Den  10.  Junii  kom  17  de  Svenskes  Skibe 
tilbage  igjen,  som  havde  været  for  Møen  og  udi  Østersøen, 
løb  han  udi  Landskrone  Havn.  Den  14.  Junii  kom  Rente- 
mester Reckell ‘)  ind  og  nogle  Herremænd  med  12  Officerer  og 
nogle  Fruer  fra  svenske  Leiren,  som  havde  siddet  fangne 
under  de  Svenske.  Den  16.  Junii  kom  fra  Stokholm  4 store 
svenske  Skibe,  de  blev  lagt  her  paa  Reden  hos  de  andre;  det 
fjerde  kom  paa  Grunden  at  staa.  Havde  Hans  Majestæt  ladet 
lægge  Stykker  paa  Amager  Odde  og  lod  fyre  digt  paa  samme 
Skibe  fra  2 slet  om  Morgenen  og  til  imod  4 over  40  Skud, 
gjorde  Skibet  ingen  Skade,  formedelst  det  stod  for  lavt  ud 
paa  Vandet.  Samme  Skib  blev  udlosset  og  kom  af  Grunden 
og  seilede  saa  til  Landskrone. 

Den  17.  Junii  gjorde  vores  Folk  et  lidet  Udfald  af  Vester- 
port med  20  Ryttere  og  40  Dragoner  om  Natten  ved  2 slet, 
skermyserede  vores  Folk  imod  de  Svenske.  Blev  af  de  Svenske 
skødt  en  Oberst  og  nogle  Underofficerer,  ved  8 Mand,  blev 
ingen  paa  vores  Side.  Paa  det  sidste  maatte  vore  Folk  give 
sig  under  Stykkerne*),  thi  Svensken  kom  dem  for  stærke  fra 
deres  Leir.  Den  18.  Juni  kostede  et  Skaalpund  Smør  paa 
Torvet  2 Vi  Mk.  Den  18.  Junii  tog  vores  Kompendi3)  i Øster- 
søen, som  Svensken  lod  tage  og  føre  fra  Nykjøbing  Slot.  3 
Stykker  gammel  rinsk  Vin,  som  skulde  have  været  til  Sverig 
og  den  svenske  Vinskjænk.  Var  samme  Vin  saa  gammel: 
det  første  Fad  stod  der  paa  det  Aar  1610,  var  49  Aar  gi.,  det 
andet  stod  paa  1698,  den  Vin  var  61  Aar  gi.,  det  tredie  Fad 
stod  paa  1699,  den  Vin  var  60  Aar  gi.  Samme  Vin  kom  til 
Kjøbenhavns  Slot.  Derhos  var  en  Skude  med  Rug,  den  be- 
holdt de  Svenske,  for  vores  Folk  var  dennem  ikke  stærk  nok 
paa  Kompendi.  Den  21.  Junii  holdtes  paa  Slottet  Krigsraad 
for  Middag,  nærværendes  Rigens  Raad  og  andre  høie  Krigs- 
officerer,  om  Rigens  og  Krigens  Tilstand.  Efter  Middag  var 
Rigens  Raad  oppe  igjen  paa  Slottet  hos  H.  Majestæt,  hlev 

*)  S«  19.  Decbr.  1668. 

* Trekke  tig  tilbage  amler  Fæstningens  Kanoner. 

Kaperkompagni. 

ophent  ved  nogle  Herremænd  de  hollandske  Gesandter  i H. 
Majestæts  Vogn,  var  overdragen  med  sort  Klæde,  var  oppe 
hos  H.  Majestæt  og  Raadet  over  en  Time.  Strax  de  hol- 
landske Gesandter  var  nedergangen,  kom  Bud  efter  de  polske 
Gesandter,  var  og  oppe  hos  Kongen  og  Raadet  over  en  hel 
Time.  Hvis  der  blev  forret  og  samtykt,  fik  ingen  at  vide. 

Den  22.  Juni  blev  anholden  en  Studenter  ved  Navn  Ouge 
Clausen,  fød  udi  Skaane  i Christiansstads  Len.  Hans  Fader 
hedder  Hr.  Claus  Helmcke ')  i Træne.  Forskrevne  Studiosus 
tjente  H.  Majestæt  til  Hove  for  en  Poet  og  havde  sin  Tilgang 
ude  H.  Majestæts  Gemakker  og  havde  nu  nyfigen  været  ovre 
i Skaane  og  havde  anlovet  de  Svenske  at  lade  vide  med  til- 
fældige Bud  Tid  efter  Tid,  hvis  nyt  og  Anslag  der  kunde 
forefalde  hos  H.  Majestæt  til  Hove.  Kom  Bud  fra  Skaane  til 
H.  Majestæt  at  skulle  vare  sig  for  samme  Person  og  for  hans 
Forræderi.  Derefter  gav  Luth  Skovrider  tilkjende,  at  samme 
Person  havde  faaet  hannem  til  Forvaring,  der  han  kom  fra 
Skaane,  250  Dukater,  som  H.  Majestæts  Kammerskriver  Hans 
Gabriel  annammede  den  27.  Juni,  foruden  100  Dukater  og 
100  Rdl.,  han  havde  hos  sig  selver.  Den  Tid,  han  reiste  fra 
Skaane,  seilede  han  til  Borringholm,  tog  en  svensk  Lieutenant 
med  sig,  lod  han  lægge  hannem  der  udi  Kvarter,  som  skulde 
ligge  der  paa  Landet,  hannem  vilde  han  skrive  til,  hvis  her 
forefalde  kunde,  saa  skulde  han  reise  over  til  Skaane  med 
hans  Brev  og  skulde  sige  at  ville  over  til  Kjøbenhavn;  saa 
skulde  han  reise  over  til  Borringholm  igjen  fra  Skaane. 
Svensken  haver  lovet  hannem  1000  Dukater,  fik  han  strax  af 
dennem  halve  Part  500  Dukater.  Blev  lagt  paa  4 Steile  den 
18.  Aug. 

Den  25.  Junii  kostede  en  Lammefjerding.  som  man  havde 
kjøbt  føre  saa  til  Aars  for  12  eller  13  Sk.,  kostede  nu  14 
Mk.,  og  et  Skaalpund  fersk  Kød  1 Mk.,  I Skaalpund  Flæsk 
1 Mk..  1 Par  Høns  14  Mk.,  1 Par  unge  Ænder  13  Mk.,  1 Par 
kalkunske  Høns  12  Rdl.,  1 Par  unge  Kyllinger  paa  6 Uger 
8 Mk.,  1 Snes  Æg  4 Mk.,  1 fed  Gaas  18  Mk.,  1 Skaalpund 
Smør  2 Mk.  12  Sk.,  1 blød  Fisk,  som  tilforn  kunde  kjøbes 
for  6 å 8 Sk.,  kostede  1 Mk.  8 Sk. 

')  Om  Ove  Klavsen  Helmer,  se  H Herdam.  Studenternes  Deltagelse  i 
Kjøbenhavns  Forsvar,  S.  120  % 

Den  26.  Junii  blev  en  ung  Karl  ved  Navn  Nikolai  sat  i 
Taarnet,  som  haver  tjent  Ulrik  Christian  for  en  Laqvai,  for- 
medelst stor  Eftertale  paa  H.  Majestæt,  derhos  en  Gudsbe- 
spottere  og  ellers  for  andre  Aarsager  Skyld  haver  tidt  og  ofte 
været  udi  den  svenske  Leir  og  sagt  Kundskab  her  fra  Byen, 
som  siden  blev  hængt  paa  Nytorv  den  11.  Aug.  Hr.  Korfits 
Ulfeld,  forrige  Hr.  Rigens  Hovmester,  siden  anholden  udi 
Malmø  i hans  egen  Gaard  med  hans  Frøken,  Børn  og  Tjenere, 
dennem  paavarter  stærk  Vagt  Nat  og  Dag  inden  og  uden 
Døre,  24  Ryttere  og  Soldater,  formedelst  høie  og  store  For- 
tænkelser.  Saadanne  høie  og  mægtige  Landsforrædere  straffer 
Gud  som  en  retfærdig  Dommere  til  sin  Tid.  Han  sidder 
endnu  udi  Malmø  den  23.  Aug. 

Den  27.  Junii  kommer  den  engelske  Flaade,  som  haver 
ligget  udi  Kronborg,  lagde  sig  under  Hveen  ungefær  50  Skibe, 
store  og  smaa;  om  Aftenen  ved  8 slet  kom  en  Galliot  i Land 
fra  Skibene,  førte  en  hollandsk  Flag  bagpaa  og  en  engelsk 
Flag  paa  store  Top,  satte  nogle  Engelske  udi  Land  ved  Told- 
boden. Samme  Dag  gik  den  svenske  Flaade  fra  Landskrone, 
12  Orlogsskibe,  8 Gallioter  og  Skuder,  gik  ad  Østersøen  ad 
Møen.  Den  28.  Junii  blev  ophent  med  H.  Majestæts  egen 
Vogn  til  H.  M.  og  Rigens  Raad  de  keiserlige  Gesandter,  de 
hollandske,  polske  og  brandenborgske;  hos  vare  de  fire  Borge- 
mestere  af  Byen;  hvis  forrettet  blev,  fik  ingen  at  vide. 

Den  31.  Junii  kom  det  Skib  Caritas  her  til  Byen,  som 
tilforn  for  nogen  Tid  siden  løb  herfra  til  Møen,  havde  været 
i Østersøen  til  Borringhohn  og  paa  andre  Steder.  Det  samme 
Skib  kom  her  for  Byen.  løb  der  nogle  af  de  svenske  Skibe 
efter  det,  saa  fyrede  vores  Stykker  af  Fæstningen  og  af  Blok- 
huset efter  Svenskens  Skibe.  Der  Svensken  fornam,  at  de 
hollandske  Skibe  gjorde  Seil  og  vilde  været  efter  dennem, 
saa  løb  Svensken  bort,  dog  blev  et  af  Svenskens  Skibe  skødt 
til  Skade.  Samme  Dag  blev  kgl.  Majestæt  og  Dronningens  Breve 
optagen  udi  Østersøen  af  de  Svenske,  samme  Breve  skulde 
have  været  til  Luneborg.  Samme  Dag  tog  en  af  Borgernes 
Korpus  (Kaper)  en  svensk  Skude  med  60  Læster  Tjære  udi 
og  andre  Vare,  som  de  løb  ind  i Kallebo  med,  og  kom  siden 
med  Prammen  hid  til  Kjøbenhavn.  Samme  Dag  kom  et  lybsk 
Skib  fra  Norge  igjennem  Sundet  om  Natten,  fuld  med  Sild 

Museum  VII.  i . 8 


Digitized  by  Google 


106 


og  Torsk,  som  blev  losset  og  solgt  noget  deraf  paa  Dragør, 
siden  kom  de  med  Skibet  her  til  Byen,  solgte  Tønden  af 
Silden  for  77*  RdL,  Tønden  af  Torsk  for  67*  Rdl.,  kostede 
1 Tønde  Sild  og  l Tønde  Torsk  tilsammen  21  Sletdaler1). 

Den  1.  Julii  holdtes  Bededag  over  Kjøbenhavn  og  Chri- 
stianshavn, Synden  og  Guds  Straf  at  afbede,  Gud  hjælpe  os! 
Den  2.  Julii  kom  vores  Skibe  og  den  hollandske  Flaade 
Opdam  tilbage  fra  Østersøen,  tilsammen  80  Skibe.  Der 
Svensken  saa  Flaaden  komme  under  Dragør,  vandt  han  Seil 
op  og  løb  som  en  Skjælm  hen  til  Landskrone  med  de  6 
Skibe,  som  han  havde  belagt  Byen  med,  Søfarten  at  for- 
hindre. Med  samme  Flaade  kom  velb.  Otte  Krag,  Keje  Lykke, 
Doet.  Simon  Paulli  og  Henrik  Muller.  Vores  Skibe  og  Hol- 
lændernes laa  nogle  Dage  under  Dragør.  Samme  Tid  kom 
med  samme  Flaade  en  ganske  Hob  Skuder  med  Fetallie, 
Flæsk,  Smør,  Kjød  og  andet  mere,  og  blev  Kjøb  sat  paa 
Vårene.  Paa  Skuderne  ved  Stranden:  1 Skaalpund  Flæsk 
10  Sk.,  1 Skaalpund  Smør  20  Sk.,  1 01  røget  Sild  28  Sk. 
Høkerskeme  maatte  ikke  tage  mere  og  blev  sat  Kjøb  paa:  1 
Skaalpund  salt  Kjød  6 Sk.,  1 Skaalpund  salt  Torsk  4 Sk.,  1 
stor  saltet  Sild  1 Sk.  og  2 smaa  saltet  Sild  1 Sk.  Der  blev 
forordnet  4 Mænd,  som  haver  sat  Kjøb  derpaa  og  haver  Ind- 
seende dermed.  1 Skaalpund  Smør  gjaldt  8 Dage  tilforn 
3 Mk.  4 Sk. 

Den  6.  Julii  red  nogle  faa  af  vores  Ryttere  i Marken  og 
vilde  slaa  Græs.  Kom  der  nogle  af  de  Svenske  imod  dennem. 
Skermyserede  de  med  hverandre,  vores  Ryttere  var  Svensken 
ikke  stærk  nok,  saa  fyrede  vores  Konstabler  4 Stykker  af 
Voldene  ved  Nørreport,  saa  der  bleve  2 eller  3 af  de  Svenske 
skødt  og  nogle  tagen  til  Fange  ind  med  dem  til  Kjøbenhavn. 
Den  6.  Julii  imod  11  slet  til  Middag  bleve  de  hollandske  Ge- 
sandter ophent  til  Slottet  til  H.  Maiestæt  udi  Rigens  Raads 
og  Schacks  Nærværelse,  og  Ridder  Opdam  blev  hent  fra 
Flaaden,  som  laa  under  Dragør.  Blev  Gesandterne  og  Opdam 
opført  hver  udi  sin  forgyldte  Vogn.  Da  er  bleven  sluttet,  at 
Skibene  og  Skuder  skulle  hente  Ryttere  og  Krigsfolk  fra  Femern 


')  En  Sletdaler  var  4 Mk.  eller  * I , af  en  Daler  eller  Rigsdaler. 

og  andre  Steder.  Den  5.  Julii  om  Aftenen  skede  Udfald  af 
Nørreport  med  120  Ryttere  og  af  Vesterport  med  Dragoner 
og  Fodfolk,  tilsammen  250,  var  tilsammen  370  Mand  Ryttere 
og  Fodfolk.  Dennem  anførte  Oberstlieutn.  Gotfred  af  Haneschen 
(Henschen).  Vores  Folk  og  de  Svenske  kom  imod  hverandre  paa 
hin  Side  Valby  Bakke  i Morgenstunden,  skød  og  skermyserede 
mægtig  imod  hverandre.  Paa  Svenskens  Side  blev  skødt  31 
Mand  og  19  tagen  til  Fange,  foruden  2 Ryttere  gav  sig  selv  god- 
villigen  til  os.  Paa  vores  Side  blev  ikke  en  Mand.  Bekom 
vores  Folk  temmelig  godt  Bytte  og  Heste,  dog  Hestene  var 
ikke  synderlig.  Blev  fyret  og  skødt  nogle  Stykker  af  Voldene 
paa  Svenskens  Tropper,  ellers  havde  de  Svenske  kommet 
imellem  Byen  og  indenfor  vores  Folk  ved  Rettersteden  *). 

Den  4.  Julii  var  af  Rigens  Raad  Hr.  Axel  Urup.  Otte 
Krag,  Gunde  Rosenkrantz  udi  den  engelske  Flaade,  som  laa 
under  Hveen  hos  den  engelske  Admiral,  efter  H.  Maiestæts 
Befaling.  Hvis  forrettet  blev,  fik  Ingen  at  vide.  Den  6.  Julii 
tog  de  for  en  fed  Gaas  18  Mk.  Den  6.  Julii  kom  den  anden 
hollandske  Flaade  fra  Belt,  som  Rytter  (Ruyter)  er  Admiral 
fore,  med  Orlogsskibe,  sætte  under  Dragør  hos  Opdams  Flaade, 
hvor  iblandt  var  mange  Skibe  og  Skuder  med  Fetallie,  som 
kom  her  til  Kjøbenhavn,  Gud  være  lovet.  Begge  deres  Flaader 
vare  Orlogsskibe,  foruden  Komferdiskibe  (Koffardiskibe)  og 
Gallioter.  Den  7.  Julii  var  de  lybske  Herrer  og  Gesandter  paa 
Slottet  hos  H.  Maiestæt ; blev  ophent  udi  H.  M.’s  Vogne  1 Borg- 
mester, 1 Raadsherre  og  1 Doctor,  over  en  Time.  Tilbød 
Herrerne  af  Lybæk  H.  M.  deres  redebonne  Tjeneste  og  Villighed 
udi  alle  Maader,  de  kunde  gjøre  og  tjene  H.  M.  og  Kronen  til 
Ære  og  Tjeneste,  tilsagde  H.  M.  at  have  over  deres  By  at 
byde  og  befale,  hvis  H.  M.  kunde  have  Gode  og  Godt  af. 
De  forstrakte  H.  M.  30,000  Daler. 

Den  8.  Julii  holdt  H.  Maiestæt  lang  Taffel  paa  Slottet, 
havde  alle  Officererne  til  Gjæst,  baade  hollandske  og  andre, 
desligeste  Schack  og  Opdam,  bleve  paa  det  høieste  trakteret. 
Den  9.  Julii  gjorde  H.  M.  Gjæstebud  ude  paa  Dragør  og 
Amager,  havde  til  Gjæst  Rigens  Raad,  begge  Admiralerne 


•)  Retterstedet  ved  Amerika  Molle.  Kanonerne  gav  altsaa  Ild,  fordi  Sven- 
skerne vare  ved  at  omgaa  Vore  og  afskære  dem  fra  Fæstningen. 

for  den  hollandske  Flaade,  Ridder  Opdatn  og  Rytter,  des- 
ligeste  de  keiserlige  Gesandter,  de  polske  og  de  brandenborgske. 
Lod  H.  M.  føre  derud  3 Amer  rinsk  Vin,  4 Oxehoveder  fransk 
Vin,  9 Tdr.  01,  desligeste  2 lange  Telter,  som  de  bleve  trak- 
teret udi  paa  Marken.  Rigens  Raad  og  Gesandterne  vare 
meget  lystige,  stod  paa  Knæene,  drak  Kongens  og  Dronnin- 
gens Skaaler  og  Prinsens.  Der  alting  var  overstanden,  gav 
H.  Maiestæt  det  til  Pris  til  de  hollandske  Skibsfolk,  som  der 
var  udi  Land  kommen  Kongen  og  andre  Gjæster  at  ville  bese. 
Bleve  alle  Gjæsterne  paa  det  høieste  trakteret.  Var  mang- 
foldige Borgere  og  andre  ude  af  Kjøbenhavn  paa  Dragør  og 
saa,  hvorledes  alting  tiigik. 

Den  9.  Juiii  gjaldt  Kjøbet  paa  Torvet  her  i Byen:  1 
Lammefjerding  18  Mk.,  1 Skaalpund  fersk  Kjød  20  Sk.,  næste 
Torsdag  efter  24  Sk.,  1 Par  Høns  4 Sletdaler,  1 Favn  dobbelt 
Ved,  2 Alen  lang,  14  Rdl.  Den  10.  Juiii  berettede  velb. 
Axel  Sehested,  som  godt  Folk  stod  hos  at  høre  derpaa,  at 
han  havde  kjøbt  udi  forgangen  Vinter  og  givet  for  en  Slump 
Hø,  som  han  havde  ladet  age  hjem,  var  næppe  1 V*  Læs, 
derfore  betalt  120  Rdl.  Den  12.  Juiii  løb  17  Komferdiskibe 
udi  Østersøen,  baade  Hollændere  og  andre,  til  Dansken ')  og 
nogle  Skuder  efter  Rug,  Fetallie  og  andre  Vare,  dennem 
følgede  16  Orlogsskibe,  de  10  skal  strax  tilbage  igjen.  Den 
16.  Juiii  holdt  H.  Maiestæt  lang  Taffel  paa  Slottet  og  havde 
de  brandenborgske  Gesandter  til  Gjæst  og  nogle  af  Rigens 
Raad. 

Den  16.  Juiii  tog  H.  Maiestæts  Skærbaade  og  nogle  af 
Byens  Kapers  4 Skuder  fulde  af  Smør,  Fisk  og  andre  Vare 
fra  Møen,  som  skulde  haft  været  til  Sverig  til  Gottenborg  og 
blev  skatteret  for  nogle  Tusend  Rdl.  Samme  Dag  vilde  de 
Hollændere  ikke  trække  op  til  Volds  paa  deres  Post  at  staa 
og  holde  Vagt,  fordi  Oberst  Fuchs  og  den  hollandske  Oberst 
Pickel*)  var  kommen  nogle  Ord  imellem,  hvilket  blev  strax 
om  anden  Dagen  bilagt  og  aftalt,  og  blev  Fuchs  Kommen- 
dant  paa  Borringholm.  Alle  Skuder  og  Skibe,  som  laa  der 
for  Kjøbenhavn,  blev  skrevet  H.  Maiestæts  Krone  paa,  og 


')  Danzig. 

*1  Peuchler. 

skulle  hente  nogle  Tusende  Ryttere  og  Fodfolk,  som  laa  paa 
Femern  og  udi  Holsten.  Gud  give  til  Lykke!  Til  deres  halve 
Fragt  gav  de  Høilærde  (Universitetet)  6000  Rdl.  og  Kjøbenhavns 
By  10,000  Rdl.,  Resten  skal  dennem  betales,  naar  Gud  vil,  de 
kommer  tilbage  med  Brændeved  af  Skove  i Jylland  og  paa 
andre  Steder  i Holsten,  og  ellers  bleve  alle  Skuder  taxerede, 
hvad  enhver  kunde  være  værd;  om  de  kom  noget  til  paa 
deres  Reise,  da  vilde  H.  M.  dennem  betale.  Senere  Tilføielse: 
De  kom  hverken  efter  Folk  eller  Ved,  men  laa  af  og  til  under 
Stevns  Klint  og  under  Møen  paa  6 Ugers  Tid. 

Den  18.  Julii  kostede  1 Tønde  Hvede  ved  Stranden  4 
Sletdaler.  Saltholmen,  som  de  Hollændere  (Bønderne)  paa 
Amager  have  haft  deres  Kvæg  paa,  havde  Kjøbenhavns  Borgere 
slaget  nogle  100  Læs  Hø  paa  og  ført  over  til  Kjøbenhavn.  Der 
havde  aldrig  været  slaget  Hø  der  paa  den  0 og  afført  før  nu 
denne  Sommer.  Haver  H.  Maiestæt  ladet  kaste  bag  Tøihuset 
og  det  ny  Bryggers,  begyndte  ved  Vandkunstens  Skandse  og 
Dionningens  Have  over  Grunden  og  ud  til  Dybet,  en  Grøft 
baade  bred  og  dyb;  hver  Mand  i Kjøbenhavn  maatte  give  en 
Skovl  eller  Spade  at  grave  med.  Her  kommer  daglig  Dag, 
Gud  være  lovet,  af  Fetallie  og  andet  Vare  hid  til  Byen,  dog 
det  er  dyrt  for  fattige  Folk.  Bønderne  paa  Amager  tager 
for  et  Læs  ringe  Hø  10,  12,  13,  15,  18  Daler,  og  somme  tager 
14  Rigsdaler.  Havde  ikke  det  Hø  været,  de  bekom  fra  Salt- 
holmen,  da  havde  det  været  meget  dyrere. 

Den  20.  Julii  kom  de  franske  Gesandter  her  til  Kjøben- 
havn anlangende  Fredsfordrag.  Vare  da  tilsammen  de  keiser- 
lige, de  Polske,  de  Brandenborgske  og  Hollandske,  blev  stiflet 
Stilstand  paa  14  Dages  Tid.  Den  21.  Julii  seilede  H.  Maiestæt 
og  den  hollandske  Flaade  Opdam  og  Rytteren  (Ruyter), 
Generaler  fra  den  hollandske  Flaade,  i Østersøen,  over  70 
Orlogsskibe  og  150  Komferdiskibe,  Gallioter,  Fløiter  og  Skuder, 
som  skulde  have  været  til  Femern  og  Holsten  og  Jylland,  der 
at  indtage  Rytteri  og  Soldater,  at  sætte  an  paa  Laaland, 
Falster  og  Møen.  kom  ingensteds,  uden  at  al  .Frantztøvet*  *)  laa 
under  Stevns  Klint  og  under  Møen,  og  kom  tilbage  igjen 


1 Dette  rdtryk.  hvormed  Fjenden  betegnes,  in  aa  betyde  det  samme  som 
Pokker. 

ander  Dragør  og  Kjøbenhavn.  Flaaden  laa  under  Stevns 
Klint  en  Tid  lang,  bekom  saa  H.  Maiestæts  Ordre,  at  de 
skulde  ligge  stille  med  Flaaden  og  fortøve  indtil  videre 
Beskeden  og  Anordning.  Med  samme  Flaade  var  Hr.  Henrik 
Bjelke,  H.  Maiestæts  Admiral  over  Flaaden;  var  General 
Schack,  Feltmarskalk,  velb.  Otte  Krag  og  Henrik  Muller  med. 
desligeste  mange  Oberster  og  Generaler  og  Underofficerer1), 
som  skulde  haft  taget  Rytteri  og  Krigsfolk  ind,  som  laa  udi 
Aalborghus  Len  og  udi  Vendsyssel. 

Den  28.  Julii  bekom  vores  Korpus  (Kaper)  4 svenske  Skuder 
imellem  Skaane  og  Borringholm,  som  skulde  haft  været  til 
Wismar  og  Stockholm,  vare  fulde  af  Vin,  Kobber,  Hør  og 
Hamp  og  alle  Slags  Kjøbvare,  som  ere  skatterede  for  mange 
Tusende  Daler.  Den  1.  Aug.  under  Borringholm  tog  vores 
Korpus,  som  vare  kommen  fra  Skaane,  Kommendanten  paa 
Øsel,  en  svensk  Trompeter  og  en  lybsk  Kjøbmand  og  Hr.  Sten 
Bjelkes  Frue  med  hendes  Gods,  Børn  og  Folk,  som  blev  igjen 
løsgivet,  formedelst  hun  havde  H.  Maiestæts  Pas  tilforn,  som 
Opdam  havde  forskaffet  hende,  fordi  hun  hørte  Opdam  til, 
formedelst  hun  var  en  hollandsk  Frue.  Kjøbmanden  gaves 
løs,  Kommendanten  og  Trompeteren  bleve  her  til  videre 
Beskeden.  Den  2.  Aug.  kom  de  engelske  Gesandter  af  England, 
Skotland  og  Irland,  tilsammen  60  Mand  stærk,  ind  af  Nørre- 
port. Dennem  blev  annammet  af  Rigens  Raad  foruden  mange 
af  Adelen  og  unge  Herremænd,  og  blev  indtaget  paa  det 
prægtigste  med  3 af  H.  Maiestæts  forgyldte  Vogne,  hver  med 
6 Heste  fore,  og  blev  de  paa  det  prægtigste  trakteret  udi 
nogle  Dage  i deres  Logement.  Den  3.  Aug.  vare  forskrevne 
3 Gesandter  paa  Slottet  hos  H.  Maiestæt  udi  Rigens  Raads 
Nærværelse,  bleve  meget  prægtig  ophent  udi  forgyldte  Vogne, 
hver  med  6 Heste  fore,  og  med  Dravanter,  som  gik  runden 
omkring  ved  Vognen.  Den  samme  Dag  imod  Aften  bleve 
forskrevne  Gesandter  igjen  ophent  ved  lige  Proces  udi  for- 
gyldte Vogne,  hver  med  6 Heste  fore;  Gesandten  sad  udi  H. 
Maiestæts  egen  Vogn,  var  overdragen  med  sort  Klæde,  med 
Dravanterne  omkring,  frem  og  tilbage.  Gesandterne  havde 
med  sig  selv  to  af  deres  engelske  Vogne,  hver  med  6 Heste 


’)  Officerer  af  ringere  Grader. 

fore,  blev  meget  prægtig  ophent  frem  og  tilbage.  Samme 
Dag  kom  den  hollandske  Gesandt  fra  Helsingør,  som  derpaa 
er  at  ligge  hos  de  Svenske,  kom  her  op  paa  en  Galliot,  blev 
fyret  nogle  mange  Stykker  for  hannem  af  Skibene  og  ved 
Toldboden. 

Den  4.  Aug.  vare  de  engelske  og  hollandske  Gesandter 
paa  Slottet  hos  H.  Maiestæt,  besøgte  Dronningen,  Prindsen 
samt  de  andre  kgl.  Børn,  Hertuger  og  Frøkener.  Samme  Dag 
imod  Aften  var  de  engelske  og  hollandske  Gesandter  i Haven 
(Rosenborg)  hos  H.  Maiestæt  udi  Rigens  Raads  Nærværelse; 
bleve  Gesandterne  udhent  med  stor  Proces  udi  H.  M.’s  Vogne, 
hver  med  6 Heste  fore,  med  Dravanter  omkring  Vognene  frem 
og  tilbage.  Den  6.  Aug.  vare  de  engelske  Gesandter  paa  Byens 
Volde  at  bese  Byens  Fasthed,  som  dennem  meget  vel  befaldt, 
efterdi  de  havde  meget  hørt  sige  paa  fremmede  Steder,  hvor 
vel  Kjøbenhavns  Borgere  havde  forholdt  dennem  og  Svensken 
udi  Stormen  afslaget,  desligeste  været  med  udi  Udfald  inden 
og  uden  Byen,  sagde  derhos,  med  god  Forsyn  var  det  ikke 
muligt,  at  nogen  Herre  eller  Potentat  kunde  storme  eller 
overvinde  Kjøbenhavn.  Den  6.  Aug.  reiste  de  engelske  og 
franske  Gesandter  til  Kronborg,  anlangendes  Fredsfordrag,  og 
vare  Rigens  Raad  hos  dennem,  føre  de  reiste  af. 

Den  8.  Aug.  vare  vores  Folk  ude  paa  Parti  udi  Papir- 
møllen '),  de  sloge  der  15  af  de  Svenske,  tog  en  ind  med 
dennem  til  Byen.  Bekom  vores  Folk  noget  Bytte,  Sadeler, 
Pistoler,  Kapper.  Den  8.  Aug.  blev  gjort  Anstand  (Stilstand) 
imellem  de  Svenske  og  Gesandterne  udi  15  Dage.  Den  10.  Aug. 
kom  de  hollandske  Gesandter  tilbage  igjen,  som  havde  været 
til  Dansken*),  havde  taget  et  svensk  Skib  udi  Søen  paa  19 
Stykker.  Den  11.  Aug.  kom  de  engelske  Gesandter  tilbage 
igjen  fra  de  Svenske,  som  skulde  haft  trakteret  om  Freden, 
havde  intet  udrettet.  Den  samme  dito  kom  Feltmarskalk 
Hans  Schack  fra  Flaaden  igjen,  havde  intet  udrettet  uden 
ligget  for  Stevns  Klint  udi  3 Uger. 

Den  11.  Aug.  blev  en  ved  Navn  Nikolaj  hængt  paa 
Nytorv,  havde  tjent  Ulrik  Christian3),  som  var  en  Gudsbe- 

1 I’aa  Strand veicn. 

’ Danzig. 

5 Gyldenleve.  Jevnfer  S.  31. 

spotter,  vilde  ikke  lade  sig  undervise  eller  berette  af  Præsten. 
Samme  Tid  blev  en  Rytter  halshuggen,  som  ikke  heller  vilde 
lade  sig  berette,  som  var  udi  Makkerskab  med  samme  Nikolaj. 
Den  13.  Aug.  stod  en  Lybsker  ved  Stranden  og  solgte  af  de 
ny  saltede  Sild,  tog  med  det  første  for  1 Sild  8 Sk.,  vilde 
have  10  for  Stykket,  ginge  Soldaterne  og  gjorde  al  hans  Sild 
til  Pris  for  hannem,  slog  Tønderne  om,  saa  solgte  Soldaterne 
siden  1 Sild  til  1 Sk.  Gælder  paa  Torvet  og  i Slagterboderne : 
1 Skaalpund  fersk  Kjød  for  8 Sk.,  1 Skaalpund  Smør  14  Sk., 
1 Tønde  Malt  13  Mk.,  1 Td.  Dantziger  Rug  3 Dir. 

Søndagen  den  13.  Aug.  var  Rigens  Raad  udi  Raadstuen 
med  hverandre  inden  lukte  Døre  fra  Morgenen  ved  5 slet  og 
til  11  slet  om  Morgenen  (Aftenen).  Siden  gik  Raadet  op 
paa  Slottet  til  H.  Maiestæt.  Samme  Aften  bleve  de  engelske 
og  hollandske  Gesandter  opaget  til  H.  M.  udi  Rigens  Raads 
Nærværelse  ved  6 slet  med  3 forgyldte  Karme,  hver  med  6 
Heste,  foruden  havde  Gesandterne  selv  med  dennem  deres 
egen  prægtige  Karme,  hver  med  6 Heste  fore.  Kom  op  med 
stor  Proces  og  tilbage  igjen,  eftersom  de  var  kommen  fra  den 
svenske  Konge  anlangendes  Fredsfordrag.  Den  14.  Aug.  var 
Rigens  Raad  oppe  igjen  fra  Morgenen  6 slet  inden  lukte  Døre 
til  8 slet  imod  Aftenen,  reiste  Gesandterne  af  til  Svensken 
igjen.  Den  15.  Aug.  lod  Svensken  sig  se  med  6 Tropper 
Ryttere  uden  Østerport,  blev  fyret  efter  dennem  af  Voldene 
med  to  Stykker,  red  de  tilbage  igjen.  Den  17.  Aug.  kom 
Gesandterne  tilbage  igjen,  blev  intet  udrettet.  Imidlertid  Ge- 
sandterne vare  borte,  lode  de  Svenske  sig  se  med  adskillige 
Tropper,  tog  nogle  af  vores  Skildvagter  bort,  og  bekom 
vores  Folk  nogle  af  de  Svenske,  som  de  tog  ind  med  dennem 
til  Byen. 

Den  18.  Aug.  blev  Hr.  Sten  Bjelke  enllediget  af  hans 
Arrest,  var  en  af  Sveriges  Riges  Raad  og  havde  siddet  her 
anholdet  over  et  Aar,  fra  det  første  Byen  blev  belagt.  Havde 
imidlertid  siddet  først  i H.  M.’s  Have  Rosenborg  med  hans 
Frue,  Folk  og  Børn  og  siden  udi  Hr.  Korfits  Ulfelds  Gaard 
i Løvestrædet.  Hannem  paavartede  Nat  og  Dag  et  Kompagni 
Soldater  baade  ude  og  inde.  Imod  hannem,  hans  Frue  og 
Børn  blev  udvexlet  Hr.  Christoffer  Urne,  Rigens  Kansler,  og 
Hr.  Ove  Gedde,  Rigens  Admiral.  Den  18.  Aug.  blev  en  tydsk 

Magister  ved  Navn  ‘),  som  for  et  Aar  forleden  var  kommen 
fra  Pommern  og  sig  her  udi  Byen  opholdede,  med  Kone  og 
Børn  arresteret,  som  sig  haver  ladet  bruge  udi  den  sorte 
Kunst  for  adskillige,  baade  for  Adelen  og  Andre,  hannem 
haver  villet  bruge.  Han  blev  her  anholdet  for  Mistanke  Skyld 
med  Auge  Clausen  *),  som  blev  henrettet,  for  han  skulde  have 
haft  nogen  Medvidenskab  med  hannem,  kom  siden  løs  igjen. 

Den  19.  Aug.  var  udkommenderet  over  4 Kompagnier 
Byttere  og  200  Fodfolk,  kom  ud  ved  8 slet  om  Aftenen,  holdt 
under  Valby,  og  de  Svenske  holdt  ved  deres  Leir  og  ingen 
turde  komme  til  hverandre.  Vores  Folk  mente,  at  de  Svenske 
skulde  haft  været  dennem  for  stærk,  dermed  gav  vores  Folk 
sig  ind  under  Stykkerne  og  ind  til  Byen  igjen.  Den  21.  Aug. 
kom  de  engelske,  franske  og  hollandske  Gesandter  fra  Svensken 
med  slet  Beskeden.  Paa  de  hollandske  Gesandter  var  Kong 
Karl  meget  fortørnet,  han  svarede,  at  der  var  ingen  Bud  efter 
deijnem,  han  vilde  intet  have  med  dennem  at  bestille,  saa  de 
skare  til  hverandre.  Strax  lagde  de  Engelske  af  deres  Orlogs- 
skibe 18  for  Kronborg,  saa  ingen  Tilførsel  skulde  ske  imellem 
Skaane  og  Sjelland.  Den  22.  Aug.  var  den  sidste  Dag  af 
Anstanden,  gjort  var  udi  2 Uger.  Den  23.  Aug.  reiste  de 
engelske,  de  franske  og  de  hollandske  Gesandter,  tvende  af 
Higens  Raad,  Hr.  Ole  Parsberg  og  Hr.  Mogens  Høg  med 
dennem  at  traktere  om  Freden.  Blev  tre  Telter  opsat  og 
opreist  paa  vores  Side  og  tre  Telter  paa  Svenskens  Side 
under  Bryggervangen  uden  Nørreport,  hvorudi  der  skulde 
trakteres  om  Freden;  mødte  ingen  af  de  Svenske  den  Dag. 
Samme  Aften  vare  de  engelske  og  hollandske  Gesandter  paa 
Slottet  fra  4V>  og  til  6 slet  om  Aftenen,  over  l1/*  Time,  og 
udi  Rigens  Raads  Nærværelse.  Da  blev  sluttet,  hvorledes 
Gesandterne  sig  imod  de  Svenske  skulde  forholde  udi  Trak- 
taten. 

Den  24.  Aug.  vare  Gesandterne  med  Rigens  Raad  Hr. 
Ole  Parsberg  og  Hr.  Mogens  Høg  udi  Telterne  med  de 
Svenske.  Blev  intet  andet  forrettet,  end  at  de  leverede  over, 
hvis  deres  Foregivende  var,  dermed  blev  alting  opsæt  til  om 


' Navnet  ikke  udfyldt. 
Se  foran  Side  104. 

Morgenen  igjen  at  møde  ved  8 slet.  Den  25.  Aug.  var  alle 
Gesandterne  og  Rigens  Raad  udi  Telterne  igjen  fra  3 slet 
efter  Middag  til  67*  om  Aften.  Den  26.  Aug.,  der  vores  Ge- 
sandter kom  kjørendes  ved  halvgaaen  et,  der  de  Svenske  saa 
dennem  komme,  reiste  de  fra  Telterne  og  til  deres  Leir  i 
Brønshøi,  for  vores  Gesandter  var  ikke  komne  efter  den  Afsked, 
der  de  gjorde  om  anden  Dagen,  der  de  skiltes  ad.  Den  26. 
Aug.  kom  den  hollandske  Flaade  Rytteren  (Ruyter)  fra  Øster- 
søen med  23  Orlogsskibe  og  lagde  sig  for  Kjøbenhavn,  efter- 
som de  formærkte,  at  de  Svenske  gjorde  mand  (kun)  Ophold 
og  intet  vilde  lade  sig  bekvemme  til  nogen  Endelighed.  Den 
27.  Aug.  var  vores  Gesandter,  de  engelske  og  hollandske, 
forsandet  udi  Teltet  paa  Marken.  Hvis  forhandlet  blev,  fik 
ingen  at  vide,  de  vare  forsamlet  fra  12  og  til  6 om  Aftenen. 

Den  28.  Aug.  fægtede  den  hollandske  Admiral  Rytter 
imod  de  Svenske  under  Kronborg,  skød  de  svenske  Skibe  og 
fordærvede.  Tre  Dage  tilforn  den  26.  Aug.  løb  den  engelske 
Flaade  herfra  til  England,  som  havde  ligget  her  siden  den 
6.  April,  paa  de  Skibe  nær,  som  skulle  blive  her  beliggendes, 
engelske  Gesandter  at  opvarte,  som  nu  ligger  at  traktere 
Freden  paa  vores  Vegne  med  de  Svenske.  Den  29.  Aug.  om 
Natten  tog  vores  Skibe  2 Skuder  med  Rug  og  Byg  paa 
Malmø  Rhed,  som  skulde  have  været  ad  Gottenborg,  og 
dennem  førte  her  til  Kjøbenhavn.  Den  30.  Aug.  vare  de 
engelske  Gesandter  udi  Teltet  hos  de  Svenske  baade  for  og 
efter  Middag,  tilmed  hverken  vores  eller  de  hollandske  Ge- 
sandter vare  der  ude.  Den  31.  Aug.  vare  de  hollandske  og 
engelske  Gesandter  paa  Slottet  hos  H.  Maiestæt,  hver  udi 
deres  egne  Karme,  hver  med  6 Heste  fore,  kjørte  ind  paa 
Slottet,  tog  Afsked  hos  H.  Maiestæt,  hvis  der  skulde  videre 
forrettes  med  de  Svenske,  efterdi  de  Svenske  havde  haft 
nogle  Bud  efter  dennem  med  en  Trompeter,  at  de  vilde 
komme  ud  til  dennem  igjen.  Samme  Dag  var  de  frantzosiske 
Gesandter  hos  de  Svenske,  og  intet  der  blev  forrettet.  Samme 
Dag  blev  Dronningens  Moder  begravet,  Fyrstinde  til  Brunsvig 
og  Luneborg. 

Den  1.  Sept.  vare  de  engelske  Gesandter  i Teltet  hos  de 
Svenske,  og  intet  der  blev  forrettet.  Den  2.  Sept.  kom  Dron- 
ningens Broder,  Hertug  Johan  Didrik  fra  Lybæk  op  til  Kjø- 

benhavn,  havde  med  sig  800  Mand  Fodfolk.  Den  3.  Sept. 
vare  de  engelske  Gesandter  udi  Teltet  hos  de  svenske  Kaad, 
og  intet  der  blev  forrettet.  Den  6.  Sept.  blev  sendt  til  Ysted 
af  vores  Folk  450  Mand,  tog  Byen  ind  den  7.  Sept.,  slog  de 
Svenske  af  deres  Skanser:  med  dennem  var  Oberst  Frederik 
von  Ahlefeldt  og  mange  andre  fornemme  Officerer.  Kom  de 
Svenskes  Magt  imod  Ysted  fem  Dage  derefter.  Havde  vores 
Folk  ikke  kommet  tilbage  igjen  og  søgt  deres  Fartøi,  Skuder 
og  Baade,  saa  havde  de  blevet  slaget.  Frederik  von  Ahlefeldt 
blev  tilsagt:  anden  Dagen  efter,  han  reiste  fra  Kjøbenhavn 
med  de  450  Mand,  skulde  der  komme  efter  hannem  3000 
Mand,  som  ikke  skede.  Dog  vores  skerrnyserede  med  de 
Svenske  undertiden  baade  i Ysted  og  udenfore,  saa  der  blev 
af  de  Svenske  ved  80  Mand  og  nogle  kvæstet;  af  vores  Folk 
blev  døde  9 Mand  og  8 kvæstet. 

Den  9.  Sept.  blev  forhørt  udi  H.  Maiestæt  og  Higens 
Haads  Nærværelse  paa  Kjøbenhavns  Slot  imellem  Christoffer 
Bilde,  Beenfeldt  og  Brunow  anlangende  Kronborgs  Overgivelse, 
blev  forhørt  imod  hverandre  paa  begge  Sider.  Den  10.  Sept. 
blev  holdet  Krigsret  fra  Morgen  ved  81/*  og  til  Aften  9 slet 
den  ganske  Dag  over  Beenfeldt,  blev  dømt  fra  alt  hans  Gods 
og  Formue,  hvor  det  fandtes,  og  selv  skulde  rettes  med  et 
Sværd  æreløs.  Brunow  blev  dømt  at  miste  Hovedet,  Christoffer 
Bilde  blev  dømt  til  inden  6 Uger  skulde  rømme  af  Land  og 
Hige,  og  være  af  Landet  udi  3 Aar.  Den  16.  Sept.  blev 
Beenfeldt  og  Brunow  givet  Pardon  formedelst  de  engelske  og 
hollandske  Gesandters  Forbøn  Skyld,  benaadet  Livet.  Udi 
disse  Dage  kjøbte  man  1 Td.  Sild  for  8 Sletdaler  og  en  Td. 
Torsk  for  10  Dir.,  1 Skaalpund  Smør  for  14  Sk.,  1 Favn 
Nestved  Ved  for  10  Rdl. 

Udi  denne  Maaned  lod  H.  Maiestæt  opsætte  paa  Marken 
uden  Nørreport  tvende  Huser  at  traktere  udi  om  Freden  med 
de  Svenske  og  en  Stald  til  deres  Heste,  som  siden  faldt  ned 
den  23.  Maji  derefter.  Den  26.  Sept.  vare  de  engelske,  de 
franzosiske  og  hollandske  Gesandter  og  vores  Higes  Hovmester 
Hr.  Axel  Urup,  Hr.  Otte  Parsberg  og  Mogens  Høg  ude  hos 
de  svenske  Gesandter  at  traktere  om  Freden;  hvis  forrettet 
blev,  fik  ingen  at  vide.  Den  27.  Sept.  gik  den  hollandske 
Flaade  til  Seils  og  lagde  sig  under  Dragør,  til  Vinden  blev 

god.  Med  dennem  var  Gen.  Feltmarskalk  og  Hans  Schrøder, 
som  var  Kommendant  paa  Møen  med  mange  andre  høie 
Officerer  og  noget  Fartøi  med  Komferdiskibe,  Gallioter,  Flaker') 
og  Skuder.  Derpaa  vare  3000  Ryttere  og  Soldater  samt 
Stykker,  Fyrmørser,  Hjulbører,  Hakker,  Skovler  og  Raade  med 
andet  mere,  dertil  hørte,  gik  til  Seils  fra  Dragør  den  2.  Okt. 
Den  2.  Okt.  reiste  de  engelske  og  hollandske  Gesandter  til 
Nykjøbing  til  Kongen  af  Sverig  ang.  Fredsfordrag.  Den  3. 
Okt.  tog  de  Hollændere  2 Skibe  med  svensk  Gods,  det  ene 
en  Lybsker,  det  andet  fra  Stokholm ; var  paa  hvert  Skib  18 
Stykker,  hvorpaa  var  meget  Munition,  Fetallie  og  anden  Vare, 
blev  skatteret  over  3 Tdr.  Guld  tilsammen.  Den  10.  Okt. 
kom  Opdam  med  sin  Flaade,  46  Skibe  slærk,  havde  med  sig 
en  ganske  Hob  jydske  Skuder  med  Fisk,  Korn,  Smør  og 
anden  Vare  som  Ved  og  andet.  Den  13.  Okt.  kom  en 
Kaper  Galliot  med  4 Stykker  paa,  som  skulde  have  kom- 
foiet8)  nogle  Skibe  og  Skuder  til  Wismar  med  Folk.  Samme 
Skipper  var  hollandsk,  dog  født  her  udi  Danmark  og  havde 
12  Svenske  paa  Gallioten  med  sig  og  løb  her  til  Kjøbenhavn. 
Den  17.  Okt.  kom  en  svensk  Galliot  med  4 Stykker  paa,  som 
havde  ført  fra  Stubbekjøbing  Gods  og  Fetallie,  skulde  til 
Tydskland,  løb  derfra  til  Kjøbenhavn  med  sin  Ladning  Gods. 
H.  Maiestæt  forærede  Skipperen  Gallioten.  Den  22.  Okt. 
seilede  Opdam  herfra  til  Holland  med  sin  Flaade,  som  havde 
været  her  siden  den  22.  Okt.  1658.  Havde  været  her  et  Aar. 
Den  23.  Okt.  kom  en  Skude  fra  Ysted,  som  skulde  haft  været 
til  Tydskland,  som  havde  inde  Munition  og  2000  og  nogle 
Hundrede  Kugler. 

Udi  disse  Dage  havde  unge  Cornelius  Kruse,  Kaptain 
af  Kjøbenhavn,  taget  en  svensk  Kaper,  kommet  fra  Wismar 
og  skulde  været  til  Sverig,  som  var  ladet  med  dyrebare  Vare, 
Guld,  Sølv,  Kobber,  Tin,  Gods,  Klæder  med  meget  andet  udi 
Kister,  Kofferter  og  Skrine.  Posten,  som  førte  Tidinger  fra 
dennem,  berette,  at  hver  Mand,  som  var  inde"),  bekom  paa 
Mands  over  400  Rdl.  Den  26.  Okt.  blev  udkommenderet  af 


’)  Fladbundede  Fartoier. 

*)  Konvojeret. 

*)  Medreder  i den  Kaper,  aotn  C.  Kruse  forte. 

vores  Folk  over  til  Papirsmøllen,  slog  der  nogle  af  de  Svenske, 
indtog  af  dem  to  til  Fange,  tog  en  Ritmester  alle  hans 
Sengeklæder  med  Tafles  Sengedyner  og  Puder,  thi  Rit- 
mesteren undkom. 

Den  27.  Okt.  blev  udskibet  fra  Kiel  9800  Mand  Ryttere 
Dragoner  og  Soldater,  som  blev  sat  i Land  paa  Fyen,  slog  de 
Svenske  af,  saa  vores  Folk  fik  Landet  ind  den  13.  (14.)  Nov. 
Gav  de  Svenske  ingen  Kvarter.  Blev  slaget  og  taget  til  Fange 
7000  Mand  og  2000  Ryttere,  gav  sig  til  vores  Konge.  Den 
6.  Nov.  kom  de  hollandske  Gesandter  fra  Nykjøbing  fra  den 
svenske  Konge,  havde  intet  udrettet  om  Freden.  Den  8.  Nov. 
kom  der  4 af  de  svenske  Skibe  fra  Østersøen  til  Landskrone. 
Den  9.  Nov.  kom  der  19  Ryttere  og  en  Lieutenant  indløben 
fra  Svensken,  som  var  meget  vel  udmanderet  med  Gevær, 
Pistoler  og  Hest,  og  kommer  hver  Dag  indløbendes.  Samme 
Tid  og  Dag  reiste  nogle  af  de  engelske  Gesandter  herfra,  som 
havde  ligget  her  udi  langsommelig  Tid,  Krigen  at  ville  forlige, 
efterdi  at  begge  Kongerne  intet  vilde  bekvemme  dennem  imod 
hverandre,  og  nogle  Gesandter  bleve  her. 

Udi  disse  Dage  havde  de  Svenskes  Gonfertz ')  fra  Grøn- 
sund optaget  et  Skib,  som  var  kommen  fra  Lybæk  med 
Kramgods,  over  en  Tønde  Guld  værd,  som  Kjøbmændene  udi 
Kjøbenhavn  tilhørte*).  Udi  lige  Maade  haver  Svensken  optaget 
et  af  H.  Maiestæt  Skibe  med  18  Stykker  udi  Østersøen. 

Den  14.  Nov.  gjorde  vores  Folk  Udfald  af  Nørreport,  60 
Ryttere  og  100  Soldater,  stak  neder  deres  Hovedvagt  og  For- 
vagt, bekom  en  Ritmester  og  en  Kapitainlieutenant  og  to 
andre  Officerer,  slog  og  stak  neder  50  Svenske,  tog  til  Fange 
ind  med  dennem  over  40  Svenske,  saa  ingen  skød  eller  løs- 
nede nogen  Pistol  imod  hinanden.  Bekom  vores  Folk  statelig 
Bytte,  over  60  Heste  og  statelige  Gevær  foruden  Guld,  Sølv 
og  skjønne  Klæder.  De  Svenske  skød  et  Stykke  løs  af  Leiren. 
Havde  det  ikke  været  en  stor  Storm  og  Regn  den  Nat,  saa 
Stormen  og  Vinden  stod  vores  Folk  i Ansigtet,  da  havde 
vores  Folk  gaaet  paa  den  svenske  Leir.  Den  14.  Nov.  stod 
offentlig  Feltslag  i Fyen,  som  var  paa  St.  Frederiks  Dag. 


■;  Kapere. 

*)  Skibet  hed  Phoenii  og  dcrpaa  vare  »mange  godt  Folk  af  vore  Borgere«. 

Onsdagen  derefter  gav  Langeland  sig  under  Kongen,  derpaa 
laa  30  Svenske.  Den  16.  Nov.  om  Natten  faldt  vores  Folk 
ud  af  Nørreport,  slog  de  svenskes  Forvagt  ved  Hyltebro1)  og 
Vartov,  bekom  ind  med  dennem  5 Fanger.  Kom  ind  til  Byen 
13  Ryttere  af  de  Svenske  godvilligen.  Den  19.  Nov.  kom  der 
13  Ryttere  ind  fra  den  svenske  Leir,  og  anden  Dagen  efter 
20  Ryttere.  Den  20.  Nov.  kom  Gyldenløve  og  Hans  von 
Ahlefeldt  fra  Fyen,  efter  Fyen  var  vunden  og  erobret.  Den 
22.  Nov.  kom  den  sorte  Bjørn  med  300  Favne  Ved.  Ved  de 
Tider  tog  3 af  vores  Skibe  et  svensk  Skib  med  18  Metal- 
stykker paa.  Den  24.  Nov.  skede  Taksigelse  med  Ringen  og 
Kimen  med  alle  de  store  Klokker.  Gik  alle  Stykkerne  af  paa 
Volden  om  Byen  og  paa  Skibene,  og  alle  Soldaterne  gav 
Salve,  og  blev  slaget  paa  Kjedeltrommer  paa  Nørreport,  for 
vores  Folk  havde  faaet  Fyen.  Imidlertid  stod  Kongen  paa 
Hellig  Trefoldigheds  Taarn.  Imens  Slaget  stod  i Fyen,  bekom 
vi  3 svenske  Skibe  for  Assens.  Den  27.  Nov.  kom  de 
engelske  Gesandter  fra  Svensken  anlangendes  Fredsfordrag, 
thi  Svensken  ingenlunde  vilde  stifte  Fred;  han  vilde  intet 
tænke  paa,  han  havde  mist  hans  Folk  udi  Fyen,  over  7000 
Mand,  foruden  han  havde  mist  for  Kjøbenhavn  udi  Udfald  og 
paa  andre  Steder  i Sjelland  over  16000  Mand.  Vi  havde 
ikke  derimod  mist  over  800  Mand  *).  Den  28.  Nov.  fik  den 
polske  Gesandt  Audiens,  blev  ophent  med  H.  Maiestæts  for- 
gyldte Vogn  og  Dravanter,  blev  trakteret  paa  det  høieste  til 
Aftensmaaltid.  Paa  6 Ugers  Tid  er  her  indløben  af  de 
svenske  Ryttere  fra  Leiren  Tid  efter  Tid  over  120  Mand. 
Kom  Eberstein  fra  Fyen  til  Stift  Bremen  med  3000  Mand  det 
at  tage  ind  fra  de  Svenske. 

Udi  disse  Dage  er  her  indkommen  Skibe  og  Skuder  med 
Fetallie,  solgte  for  Billighed  l Td.  Sild  for  10  Sletdaler,  1 
Td.  Torsk  8 Dir.,  1 Fd.  Smør  8 Dir.,  1 Td.  salt  Kjød  10 
Dir.  2 Mk.,  1 Spegelax  3 Dir.,  1 Favn  4 Alen  langt  Ved  20 
Rdl.,  1 Favn  stakket  Ved  5 Dir.,  1 Lispund  Flesk  2 Sletdaler. 
1 Lispund  Talg  9 Mk.,  1 Fad  lybsk  01  6 Rdl.,  1 Td.  Ro- 
stokker 01  4 Rdl. 


*)  Broen  ved  Løgten. 

’)  Disse  Tal  ere  selvfølgelig  ikke  paalidelige. 

Den  1.  Dec.  var  vores  Rytteri  og  Fodfolk  uden  Nørre- 
port, tog  vores  Telter  ind  og  forgyldte  Stalde’)  med  andet 
mere,  som  vare  i Teltene,  og  førte  til  Slottet.  Fyrede  de 
Svenske  fra  deres  Leir  to  Stykker  efter  vores  Folk.  Samme 
Dag  var  saa  høit  Vand  i Stranden,  som  ikke  havde  været  før 
udi  40  Aar,  og  da  var  Vinden  Sydvest.  Den  5.  Dec.  kom 
den  hollandske  Flaades  Skibe  fra  Holland  med  deres  Fetallie, 
desligeste  Trefoldighed  med  nogle  andre  vores  Skibe,  som 
havde  ligget  i Norge  over  l1/*  Aar;  kom  med  af  de  islandske 
Skibe  5 fulde  med  Kjød,  Fisk  og  andet  Fetallie,  kom  ind 
samme  Gang  en  stor  Hob  Skuder  med  Fetallie  og  Ved. 
Samme  Gang  kom  en  Hob  Fanger  fra  Fyen,  Officerer  og 
andre  høie  Fanger,  som  blev  der  taget,  der  Slaget  stod.  Den 
7.  Dec.  holdt  H.  Maiestæt  lang  Taffel,  havde  til  Gjæst  den 
hollandske  Admiral  Rytter  (Ruyter)  og  andre  af  de  hollandske 
Officerer.  Efter  at  de  vare  komne  fra  Fyen,  holdt  H.  Maie- 
stæt sig  med  de  Hollændere  meget  lystig. 

Den  11.  Dec.  kom  den  anden  Flaade  hjem,  som  havde 
ligget  under  Fyen ; med  dennem  kom  en  Hoben  Skuder  med 
Ved  og  Fetallie  og  anden  Vare,  baade  fra  Lybæk,  Rostok, 
Ysted  og  Norge.  Den  11.  Dec.  om  Natten  skede  et  Udfald 
af  Nørreport  og  en  Part  kom  til  Sparepenge  ved  Frederiks- 
borg, tog  de  af  den  svenske  Konges  26  udvalgte,  skjønne 
Heste  og  førte  her  til  Kjøbenhavn.  H.  Maiestæt  tog  nogle 
deraf,  en  Part  solgte  Rytteriet  Borgerskabet  og  bekom  skjønne 
Penge  derfor.  Den  16.  Dec.  hidkom  15  af  vores  Ryttere, 
som  havde  været  paa  Parti  paa  2 Mile  hin  Side  Ringsted  og 
2 Mile  hin  Side  Køge.  Tog  de  paa  Reisen  til  Fange  1 Lieute- 
nant  og  1 Kornet,  bekom  de  14  Heste  og  13  Ryttere  og 
meget  Bytte  ind  med  dennem. 

Kongen  af  Sverig  haver  ladet  udskrive  over  Skaane,  Hal- 
land og  Blegind  over  600  Mand,  300  af  dennem  ere  løbne  til 
den  norske  Armede,  og  en  Part  er  kommen  her  over  til  Kjø- 
benhavn og  kommer  Tid  efter  Tid  over.  Juleaften  gjorde  de 
Svenske  Allarm  ved  Vartov  og  der  den  ganske  Nat  nogle 
Kompagnier  deres  Ryttere  udi  den  fulde  Paatal*).  Den  30. 


1 Stole. 
’ aklart. 

Dec.  kom  fra  Rytter  (Ruyter)  Admirals  Flaade,  som  laa  her 
for  Kjøbenhavn,  1000  Mand  Musketerer  og  Pikkenerer,  som 
strax  blev  sat  paa  Byens  Volde.  Samme  Dag  kom  de  engelske, 
franzosiske  og  hollandske  Gesandter  fra  Helsingør,  som  skulde 
haft  handlet  om  Freden;  formedelst  Svenskens  store  og  ulov- 
lige Begjæringer  blev  det  afslagen,  og  intet  blev  forrettet  eller 
nogen  Formodenhed  den  Tid  til  nogen  Fred.  Samme  Dag 
vare  nogle  af  vores  Rytteri  udreden  og  jagede  de  Svenske  paa 
Flugten  og  tog  en  af  deres  til  Fange  og  førte  ind  med  dennem. 
Var  en  Pige  udløben  af  Byen  og  vilde  haft  løben  over  til 
den  svenske  Leir.  Kom  der  2 af  vores  Ryttere  efter  hende 
og  førte  hende  til  Byen  igjen.  Fandtes  der  nogle  Breve  hos 
hende;  hun  blev  sat  i Taarnet  og  døde  nogle  Dage  efter  i 
Taarnet. 

1660.  Paa  Nytaarsdag  lod  H.  Maiestæt  skyde  alle  Stykker 
af  paa  Voldene  omkring  Byen  og  paa  alle  Skibene,  desligeste 
og  paa  de  hollandske  Skibe  og  Flaade.  Samme  Dag  blev 
forkyndt  af  alle  Prædikestoler  over  Kjøbenhavn,  vare  døde 
det  Aar  over  al  Byen  1800,  dermed  vare  fødte  baade  ægte 
og  uægte  Børn  tilsammen  766,  vare  døde,  mere  end  der  var 
fødte  1034.  Den  2.  Jan.  haver  den  hollandske  Admiral  Rytter 
(Ruyter)  haft  H.  Maiestæt  Dronningens  Broder  og  Hertug 
Ernst  Gynter  og  hans  Gemal,  de  engelske  og  franzosiske  og 
andre  Officerer  til  Gjæst  paa  Skibene  ved  Toldboden.  Vare 
Skibene  overdragne  med  rød  Fløiel,  Klæde  og  andet  Tøi,  blev 
overmaadeligen  trakteret.  Den  5.  Jan.  stod  en  general  Møn- 
string uden  Østerport  af  Rytteriet  og  de  hollandske  Soldater 
og  vores  egne  Soldater,  udi  H.  Majestæts  egen  Nærværelse. 
Dennem  mønstrede  velb.  Haagen  (Holger)  Vind,  Steenbuch  og 
Henrik  Muller. 

Vores  Rytteri  rider  stedse  og  altid  ud  paa  Parti  imod 
Aften,  somme  Tider  fører  de  ind  svenske  Fanger,  og  mange 
løber  herind  af  de  svenske  Ryttere  og  Soldater  om  Natten  til 
Revelinen  og  Byens  Porte  og  giver  dennem  an,  kommer  saa 
ind  i Byen  og  faar  god  Kvarter  og  Underholdning  og  deres 
rigtige  Penge,  kommer  ind  undertiden,  Tid  efter  Tid,  2—13 
og  flere.  Den  7.  Jan.  om  Natten  ved  11  klemtede  udi  alle 
Kirkerne  og  slog  om  Byen  med  Trommen  Allarm;  der  mentes, 
at  Svensken  vilde  haft  stormet,  og  var  intet  andet  paa  Færde, 

end  nogle  af  vores  Rytteri  var  ude  og  blev  jaget  ind  under 
Stykkerne.  Vores  Folk  skermyserede,  saa  der  blev  3 eller  4 
af  de  Svenske,  og  tog  de  Svenske  3 til  Fange  af  vores  Folk. 
Den  10.  Jan.  var  Kongen  og  Dronningen  udi  Harejagt  paa 
Amager,  med  dennem  var  160  Ryttere  udkommanderet  at 
paavarte,  imidlertid  Jagten  stod  paa,  thi  de  vare  frygtagtige, 
at  de  Svenske  skulde  kommet  over  til  Amager  paa  Isen;  der 
var  tyk  taaget  Veir  den  Dag. 

Den  17.  Jan.  optoges  der  en  hollandsk  Soldat  imellem 
Amager  og  Kallebo,  som  havde  Breve  med  sig  til  de  Svenske 
at  lade  vide,  at  vores  Folk  vilde  gjøre  Udfald  paa  Søndag 
paa  den  svenske  Leir.  Samme  Soldat  blev  tagen  af  en 
Amagerbonde  og  nogle  Fiskere,  som  stod  paa  Isen  at  stange 
Aal.  Samme  Soldat  blev  sat  i Taarnet  og  siden  gaaet  igjennem 
Spidsroden.  Den  17.  Jan.  om  Natten  imod  12  slet  blev  der 
Ildløs  i Skindergaden  til  en  Bagers,  og  brændte  et  Hus  af  i 
Gaarden  med  al  hans  Hvede  og  Rug,  og  gjorde  hannem 
meget  stor  Skade.  Dermed  blev  ingen  anden  Skade,  og  Ilden 
blev  slukt.  Den  16.  Jan.  indkom  af  de  Svenske,  som  var 
kommen  fra  Ringsted,  17  Ryttere,  var  meget  vel  udstafferet 
med  gode  Heste,  Gevær,  Pistoler  og  Sadler.  Samme  Aften 
var  Henschen  *)  ude  og  indtog  med  sig  4 Svenske,  som  blev 
udtrukken  af  deres  Klæder,  miste  deres  Heste,  Pistoler  og 
Sadler,  der  foruden  stak  neder  3 eller  4. 

Den  21.  Jan.  imod  Aften  red  30  af  vores  Rytteri  ud  til 
Roskilde,  kom  did  om  Natten  ved  12  slet  til  Borgemester 
Schrøder.  Der  forstak  Borgemester  Kommendanten  Greve 
Banner  og  nogle  andre  høie  Officerer,  slukte  Ild  og  Lys  udi 
Huset;  vores  Folk  fik  dog  paa  Bispegaarden  ved  24  Heste  og 
meget  skjønt  Bytte,  som  de  kom  her  tilbage  med.  De  stak 
om  dennem  i Borgemesters  Stue  og  udi  Husene,  der  mentes, 
at  de  havde  stukket  Kvinder  og  Børn  ihjel;  de  stak  paa 
Bispegaarden  og  til  Borgemesters  over  30  af  de  Svenske  ihjel 
og  gav  mgen  Kvarter  der  i Byen.  Vores  ruinerede  Borge- 
inesters  Hus,  Vinduer  og  Døre,  og  hvis  i Huset  var. 

Sankt  Peders  Aften1 * 3)  om  Natten  blev  udkommenderet  al 

1 Oberstlieutenant. 

5 Dette  Udfald  foregik  25.  Jan.,  men  det  var  ikke  S.  Peders  Aften,  der 
er  28.  Febr.  Der  skal  læses  8.  Pouls  Aften. 

Rytteriet;  med  dennem  var  Hertug  Ernst  Gynther,  Hans  von 
Ahlefeldt  og  Frederik  von  Ahlefeldt,  Obersten  ‘),  Gyldenløve 
og  mange  andre  høie  Officerer  og  unge  Karle  af  Byen,  skulde 
haft  overfaldet  den  første  svenske  Leir,  kom  uforvarendes  paa 
Svenskens  den  store  Leir  udi  Utterslev,  blev  man  (kun)  slagen 
af  vores  Folk  4 eller  5 Mand  og  en  Rytter  tagen  til  Fange. 
Kom  vores  Folk  ind  igjen  med  4 svenske  Fanger.  Den  28. 
Jan.  skifte  vores  og  Svensken  Fanger  imod  hverandre,  ved  70 
paa  hver  Side.  Samme  Gang  kom  mange  Borgere  og  Borger- 
kvinder  ind.  Den  30.  Jan.  blev  gjort  Udfald  med  160  Ryttere 
uden  Nørreport,  kom  vores  Folk  ind  med  6 svenske  Ryttere, 
1 Lieutenant,  1 Kornet  og  med  16  Heste. 

Den  4.  Febr.  gik  en  Del  Soldater  paa  Amagertorv  ng 
neden  omkring  ved  Stranden  med  Gevær  og  Stænger,  tog  fra 
Høkerskerne  der  Kjød,  Flæsk,  Smør,  Fisk,  saltet  og  udblødt 
Kjød  med  andet  mere  Fetallie,  de  havde  at  sælge,  hvorover 
Borgerne  og  Soldaterne  sloge  digt  ind  paa  hverandre  med 
dragen  Værger  og  Stænger.  En  Part  af  Borgerskabet  blev 
huggen  baade  paa  Torvet  og  ved  Stranden,  en  Part  inaalte 
give  Refugium,  kom  ind  i Husene  og  maatte  lukke  baade 
Porte  og  Døre  for  dennem.  Oberstens5)  Folk  gav  Skylling 
(Klage)  over  Soldaterne;  saa  ginge  de  til  hans  Losement,  slog 
Vinduerne  ind  paa  hannem.  Anden  Dagen  derefter  ginge  alle 
fire  Borgemesteme  og  Rigens  Raad  paa  Slottet  til  H.  Maiestæt 
derom.  Soldaterne  klagede  paa,  at  de  ikke  havde  faaet  Penge 
eller  haft  Kvarter  i 11  Uger.  Siden  blev  forordnet  8 Ryttere 
paa  Amagertorv  og  4 Ryttere  ved  Stranden,  skulde  Høker- 
skerne paavarte,  saa  Soldaterne  ikke  videre  skulde  tage  fra 
dennem. 

Den  11.  Febr.  blev  gjort  Taksigelse  udi  alle  Kirker  udi 
Kjøbenhavn  og  paa  Christianshavn,  ringede  og  kimede  med 
de  store  Klokker,  gik  alle  Stykkerne  af  Voldene  og  paa 
Skibene  for  den  lykkelige  Sejrvinding,  vi  fik  forgangen  Dag 
et  Aar,  der  blev  stormet  til  Byen,  og  skal  ske  Taksigelse  her 
udi  Kjøbenhavn  hvert  Aar  efter  Aar. 

Den  13.  Febr.  var  30  Ryttere  ude  paa  Parti,  var  under 


1 Formodentlig  F.  Thuresen. 
1 F.  Thuresen. 

Svenskens  Leir,  saa  Svensken  turde  intet  gaa  vores  Folk 
imod.  Gyldenløve  var  ude  med  dennem,  vores  Folk  red  ind 
igjen  ved  9 slet  om  Morgenen,  og  intet  der  blev  udrettet. 
Samme  Dag  var  Kongen  og  Dronningen,  Hertugen  af  Brunsvig 
og  Lyneborg,  Dronningens  Broder,  Hertug  Ernst  Gynther  til 
Gjæst  paa  de  hollandske  Skibe  hos  Admiral  Rytter,  desligeste 
de  engelske  og  franske  Gesandter.  Blev  paa  det  høieste  trak- 
teret og  gik  Stykkerne  af  over  den  ganske  Flaade.  Var  de 
der  ude  fra  11  slet  om  Middagen  og  til  5 slet  om  Aftenen. 
Den  14.  Febr.  havde  Admiral  Rytter  al  Hofgesindet  paa 
Slottet,  baade  Herremænd,  Fruer  og  Jomfruer  til  Gjæst  paa 
Skibene.  Den  16.  Febr.  havde  Kongen  Admiral  Rytter  og 
mange  andre  Officerer  til  Gjæst  paa  Slottet.  Den  20.  Febr. 
lagde  nogle  af  de  hollandske  Skibe  sig  under  Landskrone. 
Kom  et  svensk  Skib  med  2 Rader  Stykker  paa  26;  det  Skib 
tog  den  hollandske  Admiral  til  Pris,  som  skulde  været  til 
Kronborg.  Den  21.  Febr.  blev  en  Baadsmand  hængt  paa 
Amagertorv,  var  født  udi  Norge,  for  han  løb  af  H.  Maiestæts 
Tjeneste.  Samme  Tid  blev  slagen  paa  Gallen  (Galgen)  6 Blik 
med  Bogstaver  paa,  at  60  Mand  med  hannem  var  bortløben 
af  Tjenesten. 

Den  22.  Febr.  løb  34  af  de  hollandske  Skibe,  lagde 
dennem  for  Kronborg  og  Landskrone,  saa  ingen  Tilførsel 
skulde  ske.  Den  samme  dito  kom  Tidinger,  at  Kong  Karl 
Gustaf  af  Sverig  var  død  til  Gottenborg,  døde  den  11.  Febr.1), 
paa  hvilken  Aarsdag  tilforn  han  stormede  til  Kjøbenhavn. 
Den  23.  Febr.  løb  5 Orlogsskibe  og  nogle  Kofferdiskibe  med 
30  Skuder  over  til  Fyen  med  nogle  Ryttere  og  Folk,  som  der 
skulde  blive  beliggendes  Landet  til  Defension  til  videre  An- 
ordning. 

Den  2.  Martii  kom  en  Rytter  fra  Helsingør  med  en  Del 
Breve,  som  han  skulde  leveret  i den  svenske  Leir,  red  vild 
til  vores  Forvagt,  vidste  ikke  andet,  end  det  var  de  Svenskes 
Vagt.  og  leverede  vores  Folk  Brevene.  Tog  vores  Folk 
samme  Rytter  og  førte  hannem  i Byen  med  Brevene  til  Slottet 
til  H.  Maiestæt.  Den  6.  Martii  seilede  H.  Maiestæt  til  Rytterens 
(Ruyters)  Flaade,  som  laa  udenfor  Landskrone,  med  3 Brand- 


' Han  ilode  Natten  mellem  12.  og  13.  Febr. 

skibe,  som  mentes  at  vilde  løbet  ind  for  Landskrone  og  villet 
sat  Ild  paa  de  Svenskes  Flaade,  thi  Vinden  ikke  vilde  føie 
sig.  Der  Svensken  det  fornam,  lod  han  lægge  7 af  deres 
Skibe  i Gabet  for  Landskrone,  saa  intet  blev  forrettet.  Kom 
Kongen  her  tilbage  igjen  den  7.  Martii.  Den  6.  Martii  om 
Alorgenen  gjorde  vores  Folk  Udfald  med  150  Ryttere,  og  intet 
blev  udrettet.  Den  14.  Martii  om  Morgenen  ved  3 slet  gjorde 
vores  Folk  Udfald  med  200  Heste.  Der  de  kom  imod  Valby, 
da  laa  af  de  Svenske  i Grøfterne  baade  Rytteri  og  Soldater, 
skød  ind  paa  vores  Folk  og  Rytteri,  saa  vi  miste  ved  7 eller 

8 Mand,  thi  vi  fik  intet  at  vide,  hvor  mange  der  blev  af  de 
Svenske.  Den  engelske  Konge  (!)  lod  de  Svenske  vide  om 
Dagen  tilforn,  at  det  Udfald  skulde  ske.  Den  14.  Martii  blev 
Hr.  Hans  Lindenov,  Rigens  Raad,  som  døde  vor  Herres 
Himmelfarts  Dag,  indsat  i S.  Nikolai  Kirke  om  Aftenen  ved 

9 slet. 

Den  9.  Martii  haver  de  Hollandske  og  Svenske  gjort 
Stilstand  med  hverandre,  saa  Hollænderne  og  Svensken  skal 
give  hverandre  igjen  hvis  Skibe,  de  haver  bekommet  af  hver- 
andre udi  denne  Tilstand,  saa  ingen  Hollænder  eller  Svenske 
skulde  tage  paa  hverandre  efter  denne  Dag  udi  Søen.  Dermed 
lagde  de  Svenske  deres  Skibe  ud  af  Landskrone  Havn,  lagde 
sig  imellem  Kronborg  og  Landskrone  med  9 Skibe,  saa  de 
hollandske  Skibe  lagde  sig  imellem  Hveen  og  Kjøbenhavn. 
Den  15.  Martii  blev  skift  Fanger  paa  begge  Sider.  Kom  ind 
Christoffer  Lindenov,  Stygge  Høeg  og  mange  andre  Fanger 
af  Ryttere  og  Soldater.  Samme  Dag  vare  alle  Gesandter  paa 
Slottet  hos  H.  Maiestæt  og  udi  Rigens  Raads  Nærværelse,  de 
keiserske,  de  engelske,  de  polske,  brandenborgske,  franzosiske 
anlangende  Fredsfordrag.  Hvis  forrettet  blev,  fik  ingen  at 
vide;  dermed  reiste  de  engelske  og  franzosiske  til  Kronborg. 
Samme  Dag  sendte  de  Svenske  adskillige  levende  Kvæg,  Øxen, 
Køer,  Faar,  Lam,  kalkunske  Høns  og  andet  smaa  Kvæg,  som 
de  vilde  ved  Gesandternes  Folk  haft  solgt  for  Penge.  Det  fik 
vores  Folk  at  vide,  gjorde  de  det  imellem  hverandre  til  Pris. 

Den  23.  Martii  lagde  Svensken  sig  for  Kastrup  med  5 
Skibe,  optager  alle  de  Skuder  og  Skibe,  der  kommer,  og  lader 
føre  dennem  til  Landskrone.  Samme  smaa  Skuder  giver  han 
løs.  Samme  Dag  log  de  Svenske  et  Skib,  som  var  kommen 

fra  Borringholm  og  skulde  været  her  til  Kjøbenhavn,  det  lod 
han  føre  til  Landskrone.  Hollænderne  ere  os  falske  baade 
hemmelig  og  aabenbare.  Her  er  ankommen  over  30  Skuder, 
baade  før  og  siden  Svensken  lagde  sig  herfore,  og  er  der 
billig  Kjøb  paa  hvis  her  er  tilkjøbs:  1 Favn  dobbelt  Ved  7 
Rdl.,  1 Favn  stakket  Ved  20  og  22  Mk.,  1 Td.  Rug  18  Mk., 
1 Td.  Malt  14  Mk.,  1 spæd  Lam  3 og  31/*  Mk.,  1 fed  Kalv 
10  Dir.,  1 Snes  Æg  1 Mk..  1 Lispund  Flæsk  8 Mk.,  1 Fjer- 
ding Smør  8 Sietdaler. 

Den  27.  Martii  aag  ud  af  Rigens  Raad  Hr.  Ole  Parsberg, 
Hr.  Axel  Urup,  Peter  Reedtz,  uden  Nørreport  paa  Traktat  at 
akkordere  om  Freden.  Den  28.  Martii  var  vores  Gesandter 
igjen  hos  de  Svenske  udi  Traktat  uden  Nørreport  i de  Huse, 
dertil  er  gjort.  Den  29.  Martii  vare  vores  og  de  svenske 
Gesandter  tilsammen  igjen  uden  Nørreport,  og  intet  der  blev 
udrettet  om  Freden.  Samme  Nat  var  vores  Rytteri  ude, 
bekom  vores  Folk  af  de  Svenske  imod  Valby  6 Ryttere  og  en 
Korporal,  som  de  tog  med  dem  udi  Byen. 

Den  4.  April  vare  alle  Gesandterne  hos  de  Svenske  udi 
Fredshusene,  og  intet  der  blev  forrettet.  Den  6.  April  vare 
de  engelske,  polske  og  frantzoske  ude  hos  de  Svenske  om 
Freden  at  traktere;  blev  intet  forrettet,  uden  de  engelske  og 
hollandske  Gesandter  skifte  onde  Ord  med  de  Svenske, 
skældede  dennem  for  falske  og  menedige  Folk,  som  ikke 
skøtte  om,  enten  hvad  de  sagde  eller  gjorde.  Den  10.  April 
lod  den  hollandske  Admiral  Rytter  de  Svenske  vide,  at  de 
strax  skulde  løbe  til  Landskrone  Havn,  eller  de  skulde  slaas 
og  fægte  med  dennem,  thi  de  svenske  Skibe  havde  ligget  hos 
de  hollandske  Skibe  paa  Reden  siden  udi  Martii  Maaned. 
Imidlertid  de  Svenske  saa  laa,  toge  de  paa  vores  danske 
Skibe  og  Skuder  og  førte  dennem  til  Landskrone  med  Gods 
og  Folk  og  hvis  de  havde  inde,  og  en  Del  lode  de  ligge  ved 
deres  Skibe,  thi  Hollænderne  vare  os  falske  og  utro. 

Den  10.  April  vare  alle  Gesandterne  udi  Traktathusene, 
begjærede  de  Svenske  14  Dages  Anstand.  Samme  Aften  drog 
alle  Gesandterne  paa  Slottet  til  Kongen.  Samme  Dag  blev 
Feltmarskalk  Schack  og  Oberst  Hans1)  von  Ahlefeldt  tagen 


Han  hed  Claus  v.  A. 

og  fangen  med  forræderske  Vis  imod  Møen  paa  en  norsk 
Galliot  og  ført  til  Malmø  og  siden  derfra  til  Enkøbing  i Sverig. 
Den  13.  April  kom  6 vores  Ryttere  ind,  havde  været  til 
Frederiksborg  og  der  omkring,  der  drukket  med  de  svenske 
Ryttere;  de  vidste  ikke  andet,  end  det  var  deres  egne  Folk. 
Vores  Folk  slog  de  Svenske  ihjel,  fik  med  dennem  13  svenske 
Heste,  som  de  tog  udi  Nejede.  Som  de  kom  imod  Vartov, 
maatte  de  slaa  dennem  igjennem  den  svenske  Vagt,  kom  saa 
ind  i Byen  med  Hestene.  Samme  Dag  var  nogle  af  vores 
Korpus  *)  ude  af  Kjøbenhavn,  tog  under  Malmø  3 Skuder  med 
Rug,  Korn  og  Fetallie,  som  skulde  haft  været  til  Sverig, 
bekom  over  1200  Tdr.  Rug  og  Korn  og  1600  Tdr.  Malt  foruden 
andet  Fetallie. 

Den  18.  April  reiste  Dronningens  Broder  Hertug  Johan 
Frederik  herfra  og  til  Lybæk  og  siden  til  Tydskland.  Den 
19.  April  vare  13  af  vores  Ryttere  paa  Vagt  med  Peter  Weysen 
imod  Valby,  skød  de  3 svenske  Ryttere  og  en  Lieutenant. 
Den  26.  April  vare  16  af  vores  Ryttere  ved  Frederiksborg  til 
Nejede  og  Herlev,  der  bekom  de  17  Heste  og  slog  dennem 
igjennem  den  svenske  Vagt  imod  Kjøbenhavn,  og  blev  en  af 
vores  Ryttere  skødt  midt  igjennem.  Samme  Dag  kom  13 
svenske  Orlogsskibe  her  for  Kjøbenhavn,  skød  de  Hollænder- 
skibe imod  dennem,  saa  de  Svenske  maatte  sætte  dennem 
udenfor  Hollænderne  og  blive  i Arrest,  til  Freden  blev  sluttet. 
Der  sagdes,  at  hvis  (hvad)  de  havde  taget  paa  Frederiksborg 
og  Kroneborg,  var  udi  samme  Skibe.  Den  27.  skermydserede 
200  af  vores  Ryttere  imod  de  Svenske  om  Morgenen  ved  3 
slet;  var  H.  Maiestæt  med.  Skød  de  Svenske  af  deres  Leir 
og  skød  en  Rytter  Stigbøilen  fra  Hesten  og  Saalen  fra  hans 
Støvle  under  hans  Fod  og  Rytteren  uskadt.  Blev  ingen  Skade 
paa  vores  Side.  Saa  tog  vores  en  svensk  Korporal  og  førte 
med  dennem  ind  ad  Byen.  Dog  blev  der  nogle  af  de  Svenske 
skødt  og  nederhuggen. 

Den  28.  April  ved  1 slet  om  Natten  blev  udkommenderet 
af  vores  Ryttere  60  og  30  Soldater,  vare  imod  Svenskens  Leir 
ved  Brønshøj  og  skærtnydserede  digt  med  hverandre.  Blev 


' Kaperkompagni. 

vores  slagen  tilbage  imod  Hyltebro,  saa  vi  miste  tilsammen 
ved  9 af  vores  Folk  og  25  tagen  til  Fange  og  nogle  kvæstet. 
Iblandt  de  døde  laa  der  en  huggen ; der  Svensken  havde 
draget  de  døde  af  deres  Klæder  og  Skjorter,  lod  han,  som 
han  var  død  med  de  andre.  Der  de  Svenske  var  bortgangen, 
stander  han  op  fra  de  døde  og  løb  ind  til  Byen  saa  nøgen, 
som  han  var  født  til  Verden.  Vores  Rytteri  og  Folk  kom 
paa  det  næste  ind  igjen.  Samme  Tid  blev  fangen  2 Kapi- 
tainer  og  1 Lieutenant  og  1 Fændrik  og  2 Kapitainer  blev 
slagen. 

Den  1.  Maji  indkom  af  vores  Ryttere  36,  som  havde 
været  ude  paa  Parti  udi  Stenholt  Mølle  ved  Frederiksborg 
udi  5 Nætter  og  Dage;  der  bekom  de  18  skjønne  Heste  og 
Gods  af  3 Røstvogne.  Med  Hestene  slog  de  dennem  igjennem 
den  svenske  Skildvagt  imod  Kjøbenhavn,  de  andre  kom  til 
Vands  fra  „Nyboref*  *)  og  hid  til  Byen  med  meget  skjønt 
Bytte.  Den  2.  Maji  kom  Hannibal  Sehested  med  H.  Maiestæts 
Bevilling  ind  i Kjøbenhavn,  eftersom  han  havde  haft  hans 
Tilhold  og  Vaaning  udi  de  Svenskes  Leir  med  hans  Frøken2) 
og  Tjenere.  Han  havde  været  nogle  Gange  af  og  til  her 
imellem  Leiren  og  Kjøbenhavn;  hvad  efter  vil  paafølge,  det 
giver  Tiden.  Samme  Dag  lagde  7 hollandske  Skibe  sig 
imellem  Kronehavn  og  Kroneborg,  for  Svenskens  Skibe  maa 
ingensteds  komme,  før  Freden  bliver  sluttet. 

Er  her  hidkommen  tvende  Kapers,  Høienhald  og  en  anden, 
ere  fulde  af  adskilligt  Korn  og  Fetallie,  Kobber  og  Tin,  som 
skulde  have  været  til  Stokholm,  de  tog  Godset  og  lod  Skuderne 
løbe  i Søen,  hvor  de  vilde,  fordi  naar  vores  Kapers  toge 
nogle  Skibe  eller  Skuder  i Søen,  saa  ere  de  dømt  tilbage 
igjen  for  frit  Gods,  saa  Kapitainerne  og  Folket,  der  vovede 
deres  Liv,  havde  intet  for  deres  Æventyr  og  Bekostning. 

Den  11.  Maji  blev  Ulrik  Christian  begraven  om  Natten 
mellem  11  og  12;  de  bare  omkring  hans  Lig  for  og  bag  over 
150  Fakler.  Med  hans  Lig  vare  mange  af  Adelen,  Fruer  og 
Jomfruer,  for  og  bag  hans  Lig  blev  baaret  tvende  Standarter, 
som  blev  baaret  af  2 Herremænd.  De  bare  hans  Lig  fra 

*)  Niverod. 

*)  Hans  Gemalinde  var,  sen)  bekjendt,  en  af  Christian  den  Fjerdes  Dettre 
med  Kirstine  Munk. 

Klædeboderne,  som  han  døde,  og  neder  ad  Skindergaden  og 
ned  ad  Kjøbmagergade  omkring  Amagertorv  op  ad  Vimmel- 
skaftet  og  om  ad  Nørregade  til  vor  Frue  Kirke.  Kongen  og 
Dronningen  stod  imidlertid  paa  Amagertorv  til  Peter  Holmers  ‘) 
og  saa  derpaa. 

Den  17.  Maji  Formiddag  skærmydserede  150  imod  17 
Tropper  svenske  Ryttere,  skøde  digt  imod  hinanden.  Vores 
Ryttere  lod  dennem  drive  imod  vores  Stykker.  Laa  der  nogle 
af  vores  Dragoner  eller  Snaphaner  udi  Grøfterne.  Som  de 
Svenske  kom  efter  vores  Folk  imod  Grøfterne,  skød  [vi  paa]  de 
Svenske  og  af  Voldene,  vendte  vores  Rytteri  tilbage  og  forjagede 
de  Svenske  paa  Flugten.  Blev  skødt  en  ganske  Del  af  de  Svenske, 
iblandt  andre  en  Oberstlieutenant  og  en  Kapitainlieutenant. 
Blev  ingen  paa  vores  Side  uden  en  Korporal  kvæstet  og  en 
Rytter  og  2 tagen  til  Fange;  blev  skødt  5 af  vores  Rytter- 
heste. Derimod  bekom  vores  Rytteri  7 af  de  svenske  Heste 
ind  med  dennem  og  nogle  svenske  Fanger.  Bekom  vores 
Rytteri  og  Snaphaner  paa  de  Svenskes  Døde  godt  Bytte,  Guld, 
Sølv  og  Klæder. 

De  engelske,  frantzoske,  hollænder  og  polske  Gesandter 
havde  paa  nogle  Ugers  Tid  mesten  hver  Dag  været  udi  Freds- 
husene uden  Nørreport  og  trakteret  om  Freden.  Imellem 
disse  tvende  Riger  blev  saaledes  forhandlet  efter  forrige  Ros- 
kilde Fred,  undertagendes  Trondhjem  skulde  blive  under 
Danmark  igjen,  efterdi  det  var  erobret  med  Sværdet  tilbage 
igjen.  Borringholm  skulde  blive  under  Danmark  paa  et  Aars 
Tid  og  siden  komme  tilbage  til  Sverig  igjen,  uden  H.  Maje- 
stæt vilde  akkordere  sig  det  til  med  Penge.  Rigens  Raad 
vare  nogle  Dage  tilforn  udi  Raadstuen  inden  lukte  Døre,  mid- 
lertid Akkorden  stod  paa. 

Den  19.  Maji  var  Rigens  Hovmester  Jokum  Gersdorff  og 
Hannibal  Sehested  hos  de  Svenske  forsamlet  udi  Fredshusene 
efter  denne  forgyldene  svenske  Fred,  som  de  bekom  ind  med 
dennem  beskreven.  Vare  mange  af  vores  Rytteri  og  Borgere 
ude  med  dennem.  Samme  Dag  blev  forbøden  over  al  Byen, 
ingen  at  maatte  handle  eller  kjøbe  noget  Kvæg  eller  andet 
med  de  Svenske  uden  Portene,  hvad  det  være  kunde.  Samme 


')  Nuv.  Nr.  14  paa  Amagertorv. 

Dag  blev  Borgerskabet  tilsagt  stærk  at  skulle  søge  Voldene 
herefter  om  Natten,  som  de  og  gjorde  og  lod  sig  finde  god- 
villigen  dertil. 

Siden  derefter  vilde  de  Svenske  ingen  Fred  underskrive, 
førend  deres  Skibe  maatte  løs  gives,  først  som  laa  hos  den 
hollandske  Flaade  udi  Arrest,  til  Freden  var  sluttet,  saa  de 
maatte  løbe,  hvor  de  vilde,  og  efter  4 Ugers  Tid  der  kom 
Bud  fra  Sverig  med  Fredsbrevene  at  underskrive,  og  14  Dage 
derefter  skulde  Marcheringen  ske  af  Sjælland  med  Krigsfolkene, 
hvilket  ikke  af  H.  Maiestæt  og  Stænderne  de  Svenske  maatte 
bevilges.  Hvad  her  efter  sker,  det  giver  Tiden. 

Den  23.  Maji  blev  Borgerskabet  tilsagt  at  skulle  møde  til 
Volds,  og  blev  udkommenderet  100  Ryttere  og  350  Musketerere. 
Den  25.  Maji  stak  Frederik  Thuresen  Stadshopmand  en  norsk 
Soldat  ihjel,  thi  samme  Soldat  havde  taget  et  Stykke  Træ  fra 
en  anden  Mand  og  vilde  slaget  Manden  til,  kom  Hopmanden 
gangendes  i det  samme  og  vilde  svare  for  Manden,  tog  Sol- 
daten sin  Kaarde  ud,  slog  Frederik  Thuresen  Hopmand  over 
Hovedet  og  stak  efter  hannem,  saa  Hopmanden  drager  sin 
Kaarde  ud  og  stak  hannem  neder;  gik  Hopmanden  strax  paa 
Slottet  og  berettede  H.  Maiestæt,  hvor  til  var  gangen,  saa  H 
Maiestæt  pardonnerede  hannem  strax  *).  Den  26.  Maji  om 
Aftenen  ved  5 slet  og  til  7 slet  blev  skødt  af  alle  Skibene 
udi  Flaaden  baade  af  de  hollandske  og  svenske  Skibe,  fyrede 
nogle  Hundrede  Stykker  løs  og  gik  af,  thi  alle  Skibene  løb 
op  imod  Kronborg  og  her  tilbage  igjen,  efterdi  alle  Skibene 
havde  ligget  en  lang  Tid  stille. 

Den  26.  Maji  vare  de  Svenske  Soldater  uden  Vesterport 
og  eflerkaste  de  Grøfter,  som  vores  Folk  var  udi  og  gjorde 
Svensken  tidt  Afbræk  af,  og  [de]  tidt  miste  mange  Folk;  anden 
Dagen  efter  droge  vores  Folk  ud,  havde  med  sig  tre  Regi- 
mentstykker og  kaste  op  samme  Grøfter  igjen,  som  vare  ved 
Rettersteden  *)  og  imod  Valby.  Holdt  nogle  Tropper  af  de 
Svenske  over  paa  Bakken,  imidlertid  vore  Folk  arbeidede,  og 
turde  intet  give  sig  imod  dennem.  I disse  Dage  kom  her  mange 


1 Tlmreaens  skriftlige  Beretning  om  Sagen  til  Kongen  er  af  29.  Mai.  se 
0.  Nielsen.  Kbhvn.  Hist.  V.  244-46. 

1 ben  foran  omtalte  murede  Galge. 

norske  og  jydske  Skuder  med  Fetallie,  Ved  og  allehaande 
Vare  for  billig  Kjøb  af  Sild  og  Fisk;  en  Tønde  Sild  7 Rdl., 
en  Tønde  Torsk  6 Rdl.,  en  Favn  stakket  Ved  14  Mk. 

Denne  26.  Maji  vare  de  Svenske  intet  tilsinds  at  ville 
holde  deres  Akkord,  sendte  nogle  Poster  her  ind  til  Kongen 
at  skulle  indgaa:  1)  At  H.  Maiestæt  skulde  tilsige  Wrangel 

60,000  Rdl.  for  Trondhjems  Overgivelse,  som  de  selver  med 
Sværdet  havde  vundet  tilbage  igjen.  2)  At  de  nye  halve 
Kroner,  som  H.  Maiestæt  havde  ladet  slaa,  med  Sværdet  og 
Armen,  maatte  afskaffes.  3)  Den  Bog,  som  Gunde  Rosen- 
krantz  havde  gjort  imod  de  Svenske,  maatte  afskaffes  og 
brændes3).  4)  Den  Bededag,  som  aarligen  skal  holdes  paa 
den  11.  Febr.  for  den  Sejrvinding,  Gud  gav  os  med  Stormen, 
skulde  afskaffes.  5.  For  Borringholm  vilde  de  Svenske  have 
H.  Maiestæts  Revers  paa,  at  det  til  Aarsdagen  skulde  over- 
leveres eller  Penge  derfor  4 Tdr.  Guld. 

Den  27.  Maji  imod  Aften  ved  51/*  reiste  vores  Gesandter 
ud,  som  vare  Rigens  Raad  Hr.  Ole  Parsberg,  Hr.  Axel  Urup 
og  Peter  Reedtz,  til  Fredshusene.  Der  mødte  de  svenske 
Rigens  Raad,  Hr.  Sten  Bjelke  og  Rosenhane.  Der  gjorde  de 
Fred  og  vexlede  Breve  med  hverandre.  Det  stod  paa  til  87*. 
Som  vores  Rigens  Raad  og  Ryttere  kom  imod  Byen  tilbage, 
saa  skød  alle  vores  Ryttere  deres  Pistoler  af.  Strax  efter 
begyndte  alle  Stykkerne  om  Byen,  fra  Slottet  og  runden 
omkring  paa  Voldene,  af  alle  Rundeler  og  Skanser,  ud  af 
det  nye  Kastel  og  om  til  Toldboden,  over  460  Stykker;  des- 
foruden gik  der  af  alle  Stykkerne  paa  de  hollandske,  svenske 
og  vores  Skibe  udi  Flaaden,  over  3000  Stykker.  Desligeste 
blev  fyret  af  Christianshavns  Volde  og  Skanser  mange  Stykker, 
gik  runden  om  Byen  Salver  af  alle  Borgerskabene,  de  Hol- 
lændere og  vores  Soldater,  unge  Karle,  Kjøbsvende,  Studenter, 
Handtværksvende,  nogle  Tusende  Skud.  Der  fyredes  tre  Gange 
Stykker  af  efter  hverandre  med  alle  Stykkerne  og  gaves  Salve 
imellem.  Det  varede  over  17*  Time  med  stor  Lyst  og  Glæde 
udi  Byen.  Om  Natten  til  117*  sloges  an  paa  Kedeltrommer 
og  blæste  udi  Trompeter,  og  ved  H.  Maiestæts  Herold  blev 
Freden  forkyndet  og  udblæst,  ved  Fakler  og  Blus  oplæst. 


')  Se  Chr.  Bruun,  Gumle  Kuscukrantz,  S.  21. 

Imidlertid  det  stod  paa,  stod  H.  Maiestæt  og  Dronningen  og 
vores  unge  Prinds  paa  det  runde  Taarn.  Desligeste  gik  og 
Stykkerne  ud  af  de  Svenskes  Leir  af  deres  Volde  og  Skanser 
og  med  Salve. 

Den  28.  Maji  gjorde  H.  Maiestæt  et  stort  Gæstebud  udi 
Haven  Rosenborg;  der  var  alle  de  engelske,  hollandske,  franske 
og  brandenborgske  Gesandter  og  Rigens  Raad  til  Gæst,  blev 
alle  paa  det  høieste  trakteret.  Den  30.  Maji  løbe  de  svenske 
Skibe  herfra,  som  havde  her  ligget  udi  Arrest  hos  de  hol- 
landske Skibe,  til  Freden  var  sluttet.  De  hollandske  Skibe 
skal  blive  beliggendes  her,  til  de  Svenskes  Krigsmagt  er  af 
Landet,  paa  det  at  de  Svenske  skal  ikke  tage  til  Gevær  igjen, 
thi  Svensken  er  ikke  at  tro.  Den  31.  Maji,  vor  Herres 
Hinimelfærds  Dag,  vare  de  svenske  Herrer  udi  H.  Maiestæts 
Have  til  Gjæst,  Hr.  Sten  Bjelke  og  Rosenhane  og  vores 
Riges  Raad,  og  blev  paa  det  høieste  trakteret. 

Den  1.  Junii  kvitterede  de  Svenske  deres  Leir  for  Kjøben- 
havn  i Brønshøj,  som  de  haver  haft  inde  udi  22  Maaneder  og 
7 Dage.  Samme  Leir  var  vidt  begreben,  større  end  Kjøben- 
havns By.  Derudi  vare  skjønne  Værelser  og  Huse,  som  Kong 
Gustavus  af  Sverig  og  de  andre  Grever  og  Herrer  samt  høie 
og  nedrige  Oberster  og  Underofficerer  holdt  Hus.  Udi  mange 
Værelser  var  Gulvet  lagt  med  Fliser,  skjønne  Stykker  omkring 
Stuerne,  desligeste  udi  deres  Gemakker  vare  skønne  Vinduer 
udi  med  Døre  og  Jærn-Kakkelovne  og  meget  vel  udstafferet. 

Var  meget  fast  med  Volde,  Skanser,  Rundeler,  meget  stærk 
befæstet;  de  havde  dennein  saa  befæstet  og  forvart,  ligesom 
de  skulde  besiddet  og  beboet  dem  udi  100  Aar.  Alle  Ryttere 
og  Fodfolk  havde  deres  Hytter  og  Værelser,  somme  i Jorden, 
og  somme  ovenpaa  med  deres  Heste.  Imidlertid  de  4 Dage 
stod  paa,  de  skulde  gjøre  Leiren  ryddelig,  var  Borgerskabet 
udi  Leiren  og  kjøbte  Kvæg,  Heste,  Øxen,  Stude,  Faar,  Lam, 

Høns.  Gæs,  hvad  som  de  havde  taget  fra  Bønderne  udi  deres 
Skatter,  og  for  hvis  Bønderne  kunde  været  til  dennem  skyldige. 

Imidlertid  de  havde  haft  deres  Kvarter  hos  dennem  og  paa 
Herregaardene,  dem  havde  de  taget  fra  Øxen,  Køer,  Heste, 

Boskab  og  Klæder,  alt  hvis  der  havde  været  og  forefandtes, 
mange  af  Adelens  Gaarde  havde  de  afbrødt  Taarne,  Mure  og 
Bygning  og  handlet  ilde  med  dennem,  taget  Kobber  og  Bly 

af.  De  Adel,  som  vare  tilstede,  eller  deres  Fogeder,  maatte 
kjøbe  og  give  Penge  for  deres  eget,  om  de  vilde  beholde 
deres  Kvæg,  Hester  og  andet,  hvis  de  havde.  Mange  Kirker 
havde  de  nederbrødt,  somme  stander  Taarnene  paa  og  somme 
Taarne  ere  slet  af,  desligeste  Kirkemurene  ere  nederbrødt  og 
øde.  Den  2.  Junii  stod  H.  Maiestæt  udi  de  Svenskes  Leir  og 
Hofgesinderne  med  hannem  og  den  bese. 

Den  5.  Junii  blev  den  svenske  Leir  opbrødt,  saa  hver 
Bonde  og  alle  de,  der  bor  i Sjælland,  maatte  bekomme  deres 
eget  igjen,  som  de  havde  taget  at  bygge  deres  Leir  op  med, 
det  være  sig  deres  Huse  og  Gaarde,  som  var  nederbrødt. 
baade  Bænke,  Jærn-Kakkelovne,  Sengesteder,  Sengeklæder, 
Ulden  og  Linned,  Puder,  Lagen,  Skilderi  med  alt  andet. 
Haver  velbaame  Oberst  Breda  og  velbaarne  Jørgen  Reedtz 
bekommet  H.  Maiestæts  Befaling  paa,  hvis  Bønderne  kan 
bevise  dennem  tilhører,  blev  dennem  strax  leveret. 

Dette  er  en  kort  Optegnelse  paa,  hvis  sig  udi  den  sidste 
svenske  Krig,  som  begyndtes  den  3.  Aug.  1658  og  til  den  5. 
Junii  1660,  den  svenske  Leir  blev  opbrødt,  haver  tildraget. 

Lidt  om  Selskabslivet  i Kjebenhavn  for 
hundrede  Aar  siden. 

Af  Carl  Bruun. 


Moralister  og  Satirikere  have  fra  Arilds  Tid  havt  Privi- 
legium paa  at  bruge  stærke  Farver,  men  til  Gjengjæld  kunne 
de  heller  ikke  gjøre  Krav  paa  ubetinget  Tiltro.  Naar  man 
vil  danne  sig  en  nogenlunde  korrekt  Mening  om  Livet  i Kjøben- 
havn  for  hundrede  Aar  siden,  gaar  det  derfor  ikke  an  blindt 
at  stole  paa  de  i Overflødighed  foreliggende  satiriske  Skil- 
dringer i Datidens  Tidsskrifter  eller  hos  de  humoristiske  og 
komiske  Forfattere,  thi  man  vilde  da  komme  til  høist  mærke- 
lige Hesultater.  De  unge  Damer  fremstilles  i Gjennemsnit 
som  det,  vi  nu  tildags  kalde  „Pjanker*,  de  unge  Herrer  for 
Størstedelen  som  „Lapser*,  begge  Kjøn  tænke  kun  paa  Fjas 
og  Tant.  man  drikker  og  spiser  til  Overmaal  og  lader  Fiolen 
sørge  — hele  Livet  gaaer  som  i en  .Kehraus',  en  evindelig 
Tummel  af  alle  Slags  ikke  synderlig  ophøiede  Forlystelser. 
Selvfølgelig  maa  der  trækkes  betydeligt  fra,  hvis  man  vil 
nærme  sig  Sandheden,  skjøndt  der  naturligvis  alligevel  er 
•Noget  deri*.  Livet  i Hovedstaden  var  i Slutningen  af  forrige 
og  Begyndelsen  af  indeværende  Aarhundrede  lystigt  og  let ; 
Handelen  blomstrede,  man  havde  Penge  i Overflod,  der  var 
mange  Riginænd,  og  man  havde  vænnet  sig  til  at  betragte 
Danmark  som  en  fredlyst  Plet  under  de  Ulykker,  Revolutioner 
og  Krige,  der  hjemsøgte  det  øvrige  Europa. 

Paa  det  kulinariske  Omraade,  der  sikkert  ikke  blev  upaa- 
virket  af  de  gode  Tider,  ere  Moralisterne  særdeles  strænge 
og  skarpe.  Hvis  man  kunde  tro  dem,  var  Drukkenskab  og 

Fraadseri  dengang  alle  .smukke  Folks*  Hovedpassion,  for- 
resten ogsaa  Almuens.  Menigmand  drak  Brændevin  (der  var 
300  Brændevinsbrændere  og  over  2000  Brændevinsmænd  i 
Byen),  de  velstaaende  Samfundsklasser  derimod  Vin.  Tode 
skriver  om  disse  Vindrikkere,  at  „de  le  af  alle  Doktorer,  holde 
en  god  Vintapper  for  den  bedste  Apotheker,  ere  saa  stærke 
som  Ege,  saa  runde  som  Oxehoveder  og  saa  røde  og  blus- 
sende som  en  Tjæretønde,  naar  den  staar  i Lue,  saa  at  Skild- 
vagten  ved  et  Krudttaarn  ikke  tør  lade  dem  komme  nær  paa 
ti  Skridt,*  men,  tilføjer  han  „denne  Sundhed,  denne  Kjæmpe- 
styrke  vilde  jeg  ikke  ønske  mig,  thi  den  ender  med  Apoplexi.* 
Mod  Spisegilder  om  Aftenen  er  han  særlig  fjendtlig  stemt,  og 
dadler  disse  Fester,  ved  hvilke  Indbydelsen  lød  paa  et  Stykke 
Smørrebrød,  men  „Kokkepigen  alligevel  stegte  flere  Agerhøns 
end  Inkvisitionen  i Lissabon  har  stegt  Jøder.*  Han  giver  en 
drastisk  Skildring  af  et  saadant  Aftengilde,  ved  hvilket  „Pan- 
krats  de  Skildpaddestjeme  til  store  Fyldebøtte-  og  Rævne-Vom- 
Gaard  optræder  med  en  Svælgeevne,  der  havde  Lighed  med 
Englands  Nationalgjæld,  igjennem  hvis  Legeme  Druesaften 
reiste  som  en  Kurer,  hvis  Størrelse  og  Skabning  lignede  Svale- 
tønden i en  Brændevinsmands  Laboratorium,  og  som  midt  i 
Vin  floden  kunde  sidde  saa  ubevægelig  som  en  Klippe  i det 
stormende  Hav  og  med  saa  klart  et  Hoved  som  en  Løgtepæl 
paa  Slotspladsen.  Men  naar  han  havde  nydt  en  halv  Snes 
forskjellige  Retter,  blev  han  overvældet,  navnlig  om  Aftenen. 
„Det  kan  ikke  nytte  — vedbliver  Tode  — at  man  henviser 
til  Paven,  der  kun  spiser  Lidt  om  Middagen  og  sparer  sin 
Appetit  til  om  Aftenen.  For  Pius  den  Sjette  som  geistlig 
Polental  har  jeg  al  Respekt,  men  i Hensigt  til  hans  For- 
døielsesredskaber  er  han  ligesaa  fuldkommen  under  Naturens 
Myndighed  som  den  ringeste  Bonde,  der  kysser  Hans  Hellig- 
heds Tøfler.  Han  har  maaske  Nøglen  til  Himmerige,  men 
over  sine  Indvolde  har  han  ikke  Mere  at  befale  end  andre 
Dødelige.  Naar  han  har  spist  flere  Maccaroni,  end  hans  Mave 
kan  taale,  vil  han  faa  Ondt,  om  han  saa  tog  sin  tredobbelte 
Krone  paa,  og  naar  han  er  bespændt  af  indknebne  Vinde, 
saa  vilde  det  nytte  ham  saare  lidet,  om  han  satte  dem  i Ban.* 
En  halv  Snes  Aar  senere  bemærker  Frankenau  i sin  „Sundheds 
og  Moerskabs  Tidende*,  at  mange  af  „Hovedstadens  Indbjg- 

gere  lægges  tor  tidlig  i Graven  ved  overdreven  Fraadsen,“  og 
han  sigter  særlig  Handelsstanden  for  denne  Last,  naar  han 
siger:  „I  Middagsstunden,  naar  Børstiden  nærmer  sig,  møder 
man  allevegne  paa  Slotsholmen  vraltende,  stønnende  og  hal- 
tende Fuldmaaneansigter  saavel  af  Principaler  og  Subalterner, 
alle  talende  Beviser  for,  at  Velstand  oversvømmer  i de  senere 
gyldne  Tider  vort  kjære  Fædreland."  Samtidig  (i  1805)  an- 
melder en  satirisk  Indsender  i „Skilderiet*,  at  han  agter  at 
udgive  et  Maanedsskrift:  „Bugvennen",  der  skal  indeholde 
originale  Afhandlinger  af  Hovedstadens  berømteste  Spisere, 
nydelige  Poesier  til  Appetitens  Opvækkelse  saavelsom  til 
Smagens  Forfinelse,  satiriske  Stykker  og  Epigrammer  over 
Tarveligheden,  bekjendle  Fraadseres  Levnedsbeskrivelser,  Op- 
findelser i Spisekunsten,  Rescensioner  over  Koge-  og  Sylte- 
bøger og  endelig  engang  imellem  Kobberstik  af  en  eller  anden 
bekjendt  Æder,  en  ny  Ædemaskine  m.  m. 

Alt  dette  lyder  meget  slemt,  men  der  er  dog  ingen  Grund 
til  at  tage  det  bogstaveligt.  At  der  var  Fraadsere  og  Dran- 
kere i Hovedstaden,  kan  ikke  betvivles,  men  de  vare  sikkert 
ikke  i Flertal.  Det  er  værd  at  lægge  Mærke  til,  hvad  StefTens 
skriver  i sine  Erindringer  om  Studenterlivet:  „Den  danske 

Ungdom  elskede  den  Tid  de  selskabelige  Glæder,  ikke  de  ud- 
mattende Dinéer,  der  siden  bleve  Mode,  meget  mere  de  lystige 
Drikkelag  om  Aftenen,  der  rigtignok  ogsaa  varede  til  langt  ud 
paa  Natten.  Man  maa  ikke  tro,  at  de  vare  saa  særdeles 
umaadelige.  Den  Vin,  vi  nød,  blev  mer  besunget  end  drukket." 
Og  et  andet  Sted:  „Man  har  vel  ofte  bebreidet  Nordboerne, 

at  de  have  en  stor  Tilbøielighed  til  at  drikke,  men  jeg  tør 
paastaa.  at  de  Aftener,  vi  saaledes  tilbragte  i overgiven  Glæde, 
endog  hvor  de  svævede  frem  og  tilbage  og  vaklede  paa  det 
Sømmeliges  betænkelige  Grændse,  dog  aldrig  sank  ned  til  den 
skandaløse  Plumphed  og  Raahed,  der  paa  en  modbydelig 
Maade  skræmmede  mig  tilbage,  da  jeg  i Jena  første  Gang  bi- 
vaanede  de  tydske  Burschers  Ølgilder."  Fra  Ungdommen  kan 
man  drage  Slutninger  til  de  Ældre;  man  véd  da  ogsaa  andet- 
steds fra  tilstrækkeligt  om  Livet  i Klubberne  og  private  Kredse, 
hvor  Musik,  Gonversation,  Dands,  privat  Komedie  og  Lege 
spillede  en  Rolle,  til  at  være  forvisset  om,  at  det  selskabelige 
Liv  i Hovedstaden  hverken  savnede  Gratie  eller  Ynde. 


/ 

Digitized  by  Google 


136 


En  fin  Iagttager  og  skarpsindig  Kritiker  v.  Ramdohr  har 
i sine  .Studier"  paa  en  Reise  i Danmark  (1792)  ogsaa  berørt 
det  selskabelige  Liv.  „Middagsselskaber  — siger  han  — synes 
i det  Hele  at  være  hyppigere  i Kjøbenhavn  end  Aftenselskaber. 
Man  spiser  sent,  Klokken  3,  undertiden  Kl.  4.  Man  kan 
ikke  sige,  at  disse  Tafler  ere  overdaadige,  men  den  kgl.  For- 
ordning (af  1783),  som  for  nogle  Aar  siden  fastsatte  Antallet 
af  Retter,  er,  som  man  kunde  forudse,  forlængst  gaaet  i 
Glemmebogen.  Kjøkkenet  er  godt,  men  Maden  serveres  paa 
en  noget  anden  Maade  end  hos  os.  Umiddelbart  efter  Suppen 
spiser  man  Frugt,  derefter  Steg  og  Gemyse.  Skildpadde  be- 
tragtes som  en  af  de  lækreste  Retter,  og  man  byder  Gjæster 
derpaa  som  paa  en  isjeldenhed.  Der  gives  nogle,  men  faa 
Huse,  der  altid  have  nogle  Kouverter  staaende  ledige  for  Be- 
kjendte,  som  komme  uformodet.  Corps  diplomatique  synes  nu 
at  være  en  af  de  behageligste  Selskabskredse.  Den  russiske 
Gesandt,  Baron  Krudener,  anerkjendes  som  en  Mand  af  Aand 
og  Talenter.  Hans  Gemalinde,  som  jeg  ikke  har  lært  at 
kjende,  har  samme  Ry.  En  anden  Kreds,  der  udmærker  sig 
ved  Munterhed,  bonne  chére  og  Musik,  er  den,  hvortil  Konfe- 
rentsraaderne  Fabritius'  og  Classens  Huse  høre.  I dette  lille 
Samfund  træffer  man  omtrent  den  Tone,  der  fordum  herskede 
hos  de  rige  Finantsmænd  i Frankrig.  Der  gives  hyppigt  Con- 
certer.  ved  hvilke  Dilettant  inder  synge.  De  franske  Flygtninges 
Efterkommere,  hvoraf  der  endnu  findes  temmelig  mange  i 
Kjøbenhavn,  leve  meget  sammen.  Der  hersker  en  original 
munter  Tone  i deres  Selskaber,  som  ligner  den,  der  er  sæd- 
vanlig i Sydfrankrig." 

Udlændingen  kommer  dog  ikke  nærmere  ind  paa  Enkelt- 
heder; man  føler  tydeligt,  at  hans  Kundskab  ikke  rækker 
langt,  og  at  han  støtter  sine  Betragtninger  paa  et  forholdsvis 
begrændset  Antal  Iagttagelser.  Derimod  foreligger  der  en 
halv  Snes  Aar  senere  en  Række  Breve  fra  daværende  Amt- 
mand i Piøen,  August  Hennings,  skrevne  til  hans  Hustru  i 
Sommeren  og  Efteraaaret  1802  under  et  Besøg  i Kjøbenhavn.1) 
Hennings,  en  aandrig  og  begavet  Mand  Grev  Ernst  Sehimmel- 


1 Pisse  interessante  og  i de  forskjelligste  Retninger  oplysende  Breve  ere 
mig  velvilligst  meddelte  af  Hr.  Arrhivsekretær  J.  ltlocli. 

manns  tidligere  Ven  og  Fortrolige,  havde  Forbindelser  i de 
forskjelligste  Samfundsklasser,  baade  adelige,  diplomatiske, 
politiske,  kommercielle  og  literaire,  hørte  selv  hjemme  i det 
bedste  Selskab  og  havde  overalt  Øinene  med  sig.  Han  saa 
sig  godt  om  i Hovedstaden,  som  han  kjendte  nøie  fra  tidligere 
Tid  og  deltog  meget  i Selskabslivet;  hans  Breve  ere  i Grunden 
daglige  Rapporter,  som  han  ret  con  amore  aflagde  ti)  Hu- 
struen i Hjemmet,  og  i hvilke  han  førte  et  helt  Galleri  af 
Figurer  frem.  Han  deltog  i Tafler  hos  Kongen,  hvor  man 
fik  god  Mad,  fortræffelig  Dessert,  men  den  sletteste  Vin  i 
Hovedstaden  (dog  var  Champagnen  god);  ei  heller  var  det 
aandelige  Traktemente  af  bedste  Slags.  Han  omtaler  den 
overordentlig  stive  Tone,  der  herskede  ved  Hertugen  af  Au- 
gustenborgs  Soupeer  og  skildrer  en  Række  Middage  hos  Da- 
tidens Stormænd,  Aristokrater  og  Kapitalister.  Paa  „Sølyst” 
hos  Grev  Schimmelmann  var  han  til  Skildpaddemiddag,  men 
fandt  Maden  middelmaadig,  skjøndt  Greven  havde  en  fransk 
Kok,  der  havde  tjent  hos  Necker.  Ogsaa  ved  Hoffet  serveredes 
der  Skildpadde,  men  „efter  Rang”,  saaledes  at  de  Høiest- 
staaende  fik  de  bedste  Stykker.  Hennings  bekræfter  fuldtud, 
hvad  Ramdohr  allerede  har  meddelt,  at  man  allevegne  satte 
overordentlig  Pris  paa  det  velsmagende  Krybdyr,  der  tilførtes 
i Snesevis  fra  Vestindien,  ja  det  var  Skik,  at  der  paa  offent- 
lige Steder  i Byen  gaves  Skildpadde-Pikniker,  i hvilke  Enhver 
kunde  deltage  for  Betaling.  Et  saadant  Maaltid  kostede  4 
Rdr.  pro  persona.  Den  6te  Septbr.  1802  deltog  Hennings  i 
et  saadant  Skildpaddegilde  i Raus  Gjæstgivergaard  paa  Kongens 
Nytorv  (nuværende  Hotel  d’Angleterre).  „Det  blev  givet  — 
skriver  han  — i en  rummelig  paa  antik  Vis  dekoreret  Dandse- 
sal  og  bestod  af  henved  34  Personer.  Saadanne  Selskaber 
have  det  Gode,  at  de  bringe  Folk  af  alle  Stænder  sammen, 
men  de  synes  dog  ikke  her  at  blive  benyttede  nok  dertil.  Ved 
Uddelingen  af  Pladserne  sniger  Etiketten  sig  ubemærket  ind, 
og  der  hersker  ikke  den  almindelige  Interesse,  som  i England, 
i Whigklubben  og  andre  Meetings  forener  Gemytterne  ved 
Spisningen.  Man  taler  derfor  kun  lidt,  er  lidet  meddelsom 
og  er  indskrænket  til  sin  Sidemand  og  et  Par  andre  Personer. 
Prindsen  af  Wurtemberg  lod  vente  paa  sig  som  en  Fyrste  og 
havde,  som  naturligt  er,  den  øverste  Plads,  ved  Siden  Grev 

Joachim  Bernstorff  og  the  master  ikke  of  the  chair,  men  of 
the  disk,  Konferentsraad  Fabritius,  der  præsiderede  som  For- 
skjærer.  Mine  Sidemænd  vare  Sten  Bille  og  Classen.  Grev 
Chr.  Reventlow  samtalede  med  den  første,  Grev  Rantzau 
Ascheberg  med  den  anden,  saaledes  at  jeg  var  temmelig 
alene.  Det  Samme  var  Tilfældet  med  Andre  og  for  mig  intet 
stort  Tab,  da  jeg  kan  glæde  mig  ved  at  høre  paa  Andre. 
Classen  fortalte  med  den  Bonhommi,  som  kun  har  isinde  at 
nyde,  Smaahistorier  fra  Paris,  og  Rantzau  „vindbeullede* 
nogle  aristokratiske  Anekdoter  om,  hvorledes  han  hævdede 
sin  Grevetitel  i Frankrigs  Demagogtid.  De  syntes  ikke  at 
gjøre  det  Indtryk,  Fortælleren  ønskede."  De  Vine.  man  især 
satte  Pris  paa,  vare  Bordeauxvine,  Capvin,  Rhinskvine  og  fremfor 
Alt  Madeira;  „man  fandt  det  ikke  dyrt  — siger  Hennings  — 
at  give  150  Lst.  for  en  Pibe  af  denne  Vin,  og  for  at  forhøie 
dens  Værd  lod  man  den  undertiden  gjøre  en  Reise  med  til 
Vestindien,  og  bagefter  en  ny  til  Ostindien. 

I aristokratiske  Kredse,  hvor  der  serveredes  en  Overflod 
af  Mad;  Dyreryg,  Kaviar,  Karry,  Trøffel-Posteier  fra  Perigord, 
bøhmiske  Fasaner  og  en  „sjelden  Fisk,  kaldet  Helleflynder, 
der  havde  havt  den  uhyre  Størrelse  af  99  Pund",  kunde  det 
gaa  livligt  og  fornøjeligt  til  ved  de  mindre  Selskaber,  hvor 
Vært  og  Gjæster  kjendte  hverandre  nærmere  og  stod  i intimt 
Forhold.  Damerne  vare  aandrige,  vittige  eller  ialfald  skjønne 
i deres  lette  „ Ny mphegevandter  “ , og  Herrerne  drøftede  enten 
Tidens  store  Spørgsmaal:  Politik,  Finantsvæsen,  Opdragelse 
og  Agerbrug  eller  de  nedlod  sig  til  at  spøge  med  det 
smukke  Kjøn  og  fortælle  om  Byens  nyeste  Skandaler.  Var 
Taffelet  derimod  stort  og  repræsentativt,  havde  det  ingen 
rigtig  Art  med  Munlerheden.  „Paa  Bernstorff  — skriver  H.  — 
var  Selskabet  meget  koldt  og  stivt,  omenskjøndt  man  lo  høit, 
og  Ingen  kan  være  en  elskværdigere  Vært  end  Bernstorff. 
Ved  hans  Bord  og  i hans  Hus  hersker  den  yderste  Elegance. 
Hver  af  Gjæsterne  havde  ved  Bordet  en  Glasskaal  foran  sig, 
hvori  der  stod  et  omvendt  Glas  i Vand.  Dette  Raffinement 
forekom  mig  ikke  hensigtsmæssigt,  thi  det  saaledes  rensede 
Glas  blev  paa  Grund  af  Mængden  af  den  serverede  Vin  kun 
lidet  eller  slet  ikke  brugt.*  At  Elegancen  i visse  Kredse 
kunde  slaa  over  til  Extravagance  indses  let;  saaledes  for- 

bausedes  Hennings  høiligl  over  de  Lakaier,  der  optraadte 
ved  en  Diner  hos  den  østerrigske  Gesandt  Grev  Kaunitz, 
iførte  Livreer  i smagløse  Farver  og  med  latterlige  Bræmmer. 
„Jeg  troede  at  se  lutter  Wiener  Gasperls  — at  tænke  sig,  at 
det  ene  Menneske  kan  gjøre  det  andet  til  en  saadan  Harlekin 
for  at  vise  sin  Overlegenhed!"  Hans  Skildring  af  en  Middag 
hos  den  rige  Konferentsraad  Heinrichs,  hvor  der  spistes  paa 
Sølv,  hvor  der  baade  var  hvide  og  sorte  Tjenere,  hvor  der 
serveredes  øster-  og  vesterlandske  Spiser,  og  Maden  krydredes 
med  Karry,  medens  Desserten  bestod  af  syltet  Guayava,  er 
uden  Tvivl  typisk  for  en  Kreds  af  vestindianske  Parvenu- 
familier,  der  slog  Stort  paa,  men  forresten  vare  uden  Smag 
og  Dannelse.  Et  andel  Slags  Extravagance  fandtes  hos  da- 
værende Etatsraad  (senere  Konferentsraad)  Brun,  hvor  Maden 
var  saa  slet,  at  man  ikke  engang  kunde  blive  mæt.  „Jeg 
anser  Jevnhed  for  meget  godt,  men  at  faa  ildelugtende  Olie 
paa  et  Sted,  hvor  man  kunde  faa  den  fineste,  er  ikke  Jevn- 
hed." En  Forklaring  heraf  ligger  maaske  i Bruns  egén  Yttring, 
at  „det  var  Ingenting  at  tjene  Penge,  men  holde  paa  dem 
var  derimod  meget  vanskeligt."  — „Jeg  tilraadede  ham  at 
blive  staaende  ved  det  Lettere"  — skriver  Hennings. 

Om  Tonen  i det  selskabelige  Liv  i det  Hele  har 
Ramdohr  gjort  nogle  gode  Bemærkninger,  som  i det  Væsent- 
lige stemme  med  Hennings’  Opfattelse,  og  hvad  mere  er, 
indeholde  adskilligt  Træffende  den  Dag  idag.  „Danskeren  — 
siger  han  — har  et  stort  Anlæg  til  Bonhommi,  som  kun  for- 
nægter sig,  naar  hans  Egennytte  træder  frem,  eller  naar  han 
tror  sig  tilsidesat  af  andre  Nationer.  Han  er  ikke  meget 
lidenskabelig,  ikke  meget  hurtig  i sine  Domme  eller  Hand- 
linger, ikke  meget  snakkesalig  eller  meget  støiende.  Et  vist 
Phlegma,  der  er  forenet  med  Iagttagelses-  og  Opfattelsesevne, 
sund  Følelse,  rolig  Dømmekraft,  naiv  Sorgløshed  og  Over- 
bærenhed synes  at  være  hans  Hovedcharakter.  Hans  Sæder 
er  hverken  raa  eller  fordærvede  ved  Kunst.  Han  har  Sands 
for  Fornøielser,  skjøndt  især  af  den  roligere  Art.  Alt  dette 
skaber  en  Disposition  til  Fordel  for  den  gode  Tone,  den  mo- 
ralske Anstand,  Sikkerheden  og  den  gjensidige  Forekommen- 
hed i Selskabslivet.  Disse  Fortrin  finder  man  næsten  i alle 
kjøbenhavnske  Kredse,  og  man  vilde  finde  dem  overalt,  hvis 

ikke  Partiaanden  undertiden  bevirkede,  at  de  bleve  kastede 
overbord'.  Hvad  Ramdohr  væsentlig  har  at  indvende  mod 
de  Danske  i Selskabslivet  er  „deres  Mangel  paa  visse  ydre 
Former,  som  man  nu  engang  forlanger  hos  kultiverede  Na- 
tioner, en  Fernis,  en  ydre  Politur,  som  ganske  vist  ingenlunde 
er  afgjørende,  men  hvis  Mangel  dog  forekommer  de  Kort- 
synede en  Feil  og  endog  bringer  de  Oplyste  til  at  studse, 
fordi  den  synes  dem  at  være  Savnet  af  et  ikke  ligegyldigt 
Smykke.  Mange  danske  Herrer  og  Damer  mangle  Kontenance, 
hin  frie  Anstand  ved  Indtrædelsen  i og  Bortgangen  fra  en 
Selskabssal.  hin  Gratie  i Legemets  Holdning,  naar  det  er  i 
Hvile  eller  bevæger  sig,  og  navnlig  naar  det  bøies.  Nogle 
anlægge  et  ængsteligt,  Andre  et  stivt  uroligt,  atter  Andre  et 
anmassende  Væsen.  Hos  Mændene  er  den  Feil  hyppigst,  som 
man  kunde  kalde  „Abundants,*  Overflod  af  Former,  en  unyttig 
Mimik  med  Gebærder  og  Miner,  der  ikke  altid  holder  Skjønheds- 
linien.  Kvinderne  ere  sky  og  tilbageholdende  overfor  Frem- 
mede og  Halvbekjendte,  hvilket  ialfald  er  Tegn  paa  mang- 
lende Verdenstone.  Kort  sagt,  den  store  Masse  af  Danske 
formaar  ikke  at  holde  Middelveien  mellem  fuldkommen  For- 
sømmelse af  den  ydre  Anstand  og  altfor  ængstelig  Over- 
holdelse af  de  konventionelle  Former.  De  have  heller  ikke 
bragt  det  vidt  i den  Gave  at  gjøre  de  almindelige  Høfligheds- 
yttringer,  politesse  d’nsage,  forbindtlige  og  tillokkende,  navnlig 
ved  deres  Iklædning.  De  feile  let,  enten  ved  for  meget  eller 
for  lidt.* 

Breve  fra  Numismatikeren  Christian  Ramus 
paa  hans  Udenlandsrejse  1789 — 1793. 

Meddelt«  af  Provinds-Arkivar  G.  L.  Wad. 


Den  nu  snart  forglemte,  i sin  Tid  vel  bekjendte  og 
ansete  Slægt  Ramus  (oprindelig  Gren)  stammede  fra  Norge, 
hvor  den  i det  17de  Aarhundrede  fostrede  de  to  lærde  Brødre, 
Geografen  Melchior  R.  og  Historikeren  Jonas  R.  Den  først- 
nævntes Børn  gik  til  Danmark,  og  i næsten  200  Aar  frem- 
bragte Slægten  en  Række  fortjente  Embedsmænd  og  Viden- 
skabsmænd,  bl.  A.  to  Biskopper,  en  Justiliarius  i Norges 
Overret,  to  Professorer  i Mathematik,  adskillige  Præster  og 
Provster,  en  Numismatiker  og  en  Generaldirektør  for  Skatte- 
væsenet, den  1874  afdøde  Kammerherre  F.  E.  Ramus,  med 
hvein  Slægtens  Mandslinie  udslukkedes. 

Numismatikeren,  med  hvem  vi  her  skulle  beskjæftige  os, 
var  Christian  Ramus,  født  3.  Januar  1765  i Mariboe,  hvor 
hans  Fader  af  samme  Navn  — Søn  af  den  ældre  og  Broder  til 
den  yngre  Biskop  Ramus  — da  var  Præst  og  Provst;  i sin  Barn- 
dom undervistes  han  af  sin  Moder,  Barbara  Thestrup,  en 
Datter  af  den  rige  og  som  human  Godseier  bekjendte  Frants 
Thestrup  til  Øllingsøgaard ; men  efter  at  hun  i hans  syvende 
Aar  var  bortkaldt  fra  ham  og  hans  to  Sødskende,  tog  hans 
Fader,  der  nogen  Tid  før  havde  faaet  det  store  Stokkemarke  Kald 
paa  Grevskabet  Knuthenborg,  sig  af  hans  Undervisning,  som 
han  dog  snart  overlod  til  fremmede  Lærere,  indtil  Drengen 
10  Aar  gammel  blev  sendt  til  Herlufsholm,  hvis  Rektor,  Pro- 
fessor Bernth,  var  gift  med  en  Søster  til  Barbara  Thestrup. 
Provst  Ramus  giftede  sig  igjen  med  Marie  Stampe,  en 
IfoKauL  VII.  i ’ 11 

Søsterdatter  af  hans  forrige  Hustru  og  Broderdatter  af  Geheime- 
raad  Henrik  Stampe;  dette  Ægteskab  var  dog  ganske  kort- 
varigt. 

Da  Christian  Ramus  havde  gaaet  sine  reglementerede 
sex  Aar  paa  Herlufsholm,  dimitterede  Professor  Bernth  ham 
1781  til  Universitetet  med  et  udmærket  Testimonium,  der  sluttes 
med  Ønsket  om,  at  han  maa  ikke  alene  naa,  men  endog 
overstraale  Ramus’ernes  og  Thestrup’ernes  berømmelige  Navne. 
Ved  Universitetet  gjorde  han  sit  Navn  al  mulig  Ære  og  tog 
med  smukt  Udfald  filologisk  Examen  1784  og  Attestats  1786; 
siden  laa  han  paa  Borchs  Kollegium,  hvor  han  fortsatte  sine 
filologiske  Studier  samtidig  med,  at  han  underviste  i Latin  i 
Borgerdydskolen,  der  ifølge  Abraham  Kalis  Udsagn  i ham 
havde  en  af  sine  allerbedste  Lærere. 

Blandt  hans  Omgangsvenner  i denne  Periode  træffes 
Historikeren  Frederik  Sneedorf,  Juristerne  Hurtigkarl  og 
Nørregaard,  Naturhistorikeren  Gregers  Wad,  Filosofen 
Anders  Gamborg  og  hans  Skolekammerat  K.  L Rahbek. 
Familierne  Carstens,  Feddersen,  Kali  og  Riisbrigh  stod 
han  nær,  og  fra  sin  første  Ankomst  til  Kjøbenhavn  havde  han 
Adgang  til  den  udmærkede  Filolog  Jacob  Badens  Hus,  der 
i selskabelig  Henseende  især  fik  sit  Præg  af  hans  aandrige  og 
vittige  Hustru  Charlotte,  født  von  Klenow;  til  deres  Sønner, 
Filologen  Torkel  Baden  og  Historikeren  Gustav  Ludvig 
Baden,  stod  han  i Venskabsforhold,  og  den  sidstnævnte  blev 
senere  Ramus’  Svoger. 

For  at  fortsætte  og  udvide  sine  Studier  havde  Ramus 
det  brændende  Ønske  at  komme  udenlands;  Gbttingen  især, 
over  hvis  Universitet  den  navnkundige  Filolog  C.  G.  Heyne 
og  en  Kreds  af  udmærkede  Lærde  den  Gang  spredte  en 
usædvanlig  Giands,  tiltrak  ham ; men  hans  Planer  gik  langt 
videre,  i Italien  vilde  han  studere  Oldtidens  Minder  paa  Stedet, 
og  i Frankrig  tænkte  han  at  afslutte  sine  Vandreaar.  Ved 
Hjælp  af  Stipendier  og  Tilsagn  om  Støtte  fra  sin  Morbroder, 
Justitsraad  Peder  Thestrup  til  Westensborg  (paa  Falster), 
saa  han  dog  omsider  sit  Ønske  opfyldt;  en  anden  Morbroder 
af  ham,  Hof-  og  Stadsretsassessor  Ole  Thestrup  (død  1814 
som  Høiesteretsassessor  og  Etatsraad),  der  faderlig  havde 
taget  sig  af  ham  i hans  Studereaar,  lovede  at  besørge  Vexler 

m.  v.  for  ham  under  Reisen  — et  Arbeide,  der  var  ligesaa 
brydsomt  som  utaknemmeligt  og  jævnlig  gav  Anledning  til 
Misforstaaelser  — og  i Sommeren  1789  kunde  Ramus  da 
tage  Afsked  med  Venner  og  Slægt  i Kjøbenhavn;  i September 
og  Oktober  besøgte  han  sine  Slægtninge  i Østofte  og  Halsted 
Præstegaarde,  Venner  paa  Lolland  og  Falster,  og  den  12. 
Oktober  forlod  han  sit  Hjem,  sin  gamle  Fader  og  sine  Sød- 
skende,  som  han  nu  ikke  i fire  Aar  mindre  end  et  Fjerdingaar 
skulde  gjense. 

Paa  Reisen  kunne  vi  følge  Ramus  ved  Hjælp  af  de 
Breve,  han  skrev  hjem  til  sin  Fader  og  til  Assessor  Thestrup; 
Størstedelen  af  dem  er  endnu  opbevaret.  Et  Middel  til  at 
udfylde  de  Lakuner,  som  findes  i Brevenes  Meddelelser,  haves 
i hans  Rejsedagbøger,  som  til  Tider  ere  førte  med  stor  Omhu, 
medens  de  af  og  til  ere  stærkt  forsømte;  men  desværre  er 
Haandskriften  saa  utydelig  og  Blækket  tidt  saa  blegt,  at  det  er 
forbundet  med  den  største  Øienfordærvelse  at  dechiffrere  dem. 
Desuden  gjemte  Rasmus  fra  sin  Reise  en  Mængde  Optegnelser 
af  arkæologisk  og  filologisk  Indhold,  Kollegiehefter  o.  lign., 
hvilke  tildels  ere  opbevarede1). 

Af  disse  Breve  til  Hjemmet  skal  her  meddeles  et  Udvalg; 
i mange  af  dem  vil  man  finde  gode  Bidrag  til  Brevskriverens 
egen  Karakteristik,  i andre  interessante  Skildringer  af  Datidens 
Liv  og  de  politiske  Bevægelser  i en  stærkt  gjærende  Periode. 
Brevskriverens  Retskrivning  er  moderniseret. 

Vi  begynde  med  et  Brev  til  Assessor  Thestrup,  skrevet 
kort  inden  Afreisen  fra  Hjemmet. 


Stnkkemarke  d.  1.  Sept.  1789. 

Høistærede  Morbroder! 

Det  gik  da  rigtigtnok,  som  jeg  havde  ventet  det;  Falster 
holdt  Dem  dog  nogle  Dage  over  Deres  Bestemmelse,  og  jeg 
er  endda  vis  paa,  at  Justitsraad  Stabel s)  har  sagt  Dem,  at 
De  kunde  gjerne  have  blevet  længere  borte  endnu.  Skjøndt 
ubuden  skulde  jeg  dog,  overbevist  om  at  være  velkommen, 


*)  De  Breve,  som  han  under  Reisen  modtog  fra  Danmark,  har  han  utvivl- 
somt ogsaa  gjemt;  men  de  ere  nu  alle  gaaede  talte. 

*)  Justitsraad  Nicolai  Stabe),  en  Kollega  af  Assessor  Thestrup. 

11* 

have  bivaanet  den  Féte,  som  Deres  Broder1)  inden  Deres 
Afreise  gav,  hvis  jeg  enten  kunde  have  faaet  bekvem  Befor- 
dring til  Vogns  eller  havt  Leilighed  til  at  føre  min  nødvendige 
Habit  med  paa  en  Hest.  Men  begge  Dele  vare  paa  den  Tid 
lige  umulige.  Rygtet  havde  i Forveien  fortalt  mig  noget  om 
dette  forestaaende  Gilde,  og  jeg  nægter  ikke,  at  jeg  jo  havde 
ventet,  at  Posten  havde  bragt  mig  ikke  nogen  solen  Invitation, 
men  blot  en  Efterretning  om  Sagen  fra  Deres  Broder,  som 
blot  kunde  have  forsikret  mig  om,  at  han  ikke  alene  ikke 
havde  noget  imod,  at  jeg  kom,  thi  dette  kunde  jeg  da  nok 
vide  forud,  men  ogsaa,  at  han  ønskede  min  Nærværelse. 
Dette  er  nu  igjen  — vil  De  maaske  sige  — Stolthed  og 
utimelig  Higen  efter  at  agtes  og  at  sættes  Pris  paa,  men  det 
kan  ikke  hjælpe  længere  at  reise  mig  for  sligt,  jeg  er  nu 
altfor  gammel  i disse  Grundsætninger  og  finder  sandt  at  sige 
ogsaa  saa  megen  Understøttelse  for  dem  i min  Fornuft,  at 
jeg  vel  næppe  staar  til  at  forbedre  eller  forandre.  Og  er  det 
overalt  en  gal  Filosofi  at  agte  sig  selv  og  at  være  ilde  tilfreds, 
naar  man  synes  at  finde  Beviser  paa  Ringeagtelse  af  Andre? 

I Sandhed,  jeg  véd  ikke,  hvorledes  god  sædelig  Opførsel  kan 
bestaa  uden  dette.  Kaadhed,  Uforskammenhed,  Vindmageri 
og  alle  disse  smukke  Sædelighedens  Kontraparter  reise  sig 
ene  heraf  eller  dog  kunde  ikke  være  til  uden  Mangel  paa 
Agtelse  for  sig  selv.  Men  nok  herom.  Jeg  er  for  lang  Tid 
siden  god  igjen  og  besøger  vist  Deres  Broder  endnu  inden 
denne  Uges  Udgang,  for  at  overbevise  ham  derom,  hvis,  som 
man  skulde  tro,  han  har  nogen  Tvivl  om  det  modsatte  og 
frygtede  derfor. 

Med  Posten  i Gaar  havde  jeg  Brev  fra  Baden J)  i Got- 
tingen;  han  melder  mig,  at  min  Ankomst  dertil  sker  tidsnok 
ved  Slutningen  af  Oktober.  Imidlertid,  for  ikke  at  reise  paa 
den  allerubehageligste  Tid,  har  jeg  besluttet  at  gaa  herfra 
omtrent  midt  i September  eller  lidt  derover.  Det  kan  derfor 
ikke  blive  længe,  inden  jeg  maatte  have  mine  Remisser  til 


*'  Formodentlig  Justitsraad  Peder  Thestrup  paa  Westensborg  eller  Amts- 
forvalter Matthias  Thestrop  i Nykjobing  p.  F.,  ogsaa  Broder  til  Ramns 
Moder. 

’ Torkel  Baden,  Ramns'  jævnaldrende  Ven,  reistc  1788 — 91  i l'dlandet, 
dod  1849  som  Professor. 

Rejseomkostningerne  tilsendte.  Efter  Aftale  med  Dem  udbeder 
jeg  mig  og  venter  100  Rdlr.  og  deraf  saa  mange,  som  det 
var  Dem  muligt,  i god  og  gjældende  Kurant.  Jeg  skriver  i 
Dag  til  Professor  Baden  ’),  som  lovede  at  skaffe  mig  50  Rdlr. 
Kurant  og  giver  ham,  som  jeg  haaber,  De  tillader,  Adresse 
paa  Dem  til  at  indvexle  dem.  Her  i Landet  skal  jeg  paa  alle 
Steder  se  at  opsnuse,  hvad  jeg  kan  faa  fat  paa,  men  jeg  skal 
først  til  Falster  at  faa  nogen  Penge  der.  — Min  Ekvipering 
til  min  Reise  har  kostet  mig  saa  meget,  at  jeg  ikke  har 
været  i Stand  til  at  betale  dette  Alt  med  de  Penge,  som  jeg 
dertil  havde  laant  af  Deres  Broder.  Jeg  har  en  Regning  paa 
mig  hos  Kræmmer  Clausen  paa  17  Rdlr.  5 Mk.  8 Sk.  for  et 
Stykke  Lærred  af  59 ‘/«  Alen,  og  jeg  vil  endnu  komme  til  at 
lade  mig  et  og  andet  Stykke  gjøre  til  min  Reise.  Disse  Ting, 
bedste  Morbroder!  har  De  nok  den  Godhed  at  udbetale  for 
mig  efter  Anvisning,  da  De  igjen  ved  at  aftrække  fra  mit 
første  Aars  Gage  gjør  Dem  betalt. 

Endnu  ikke  denne  Gang  tager  jeg  Afsked  fra  Dem,  thi 
De  ser  Breve  fra  mig  oftere,  inden  jeg  reiser.  Min  Fader 
hilser  Dem  flittig,  og  min  Søster8)  ligesaa.  Dem  beder  jeg 
paa  det  indstændigste  at  formelde  min  Hilsen  til  alle  Venner 
og  Velyndere  omkring  Dem 


Gottingen  d.  29.  Oktbr.  1789. 

Højstærede  Morbroder! 

Min  Reise  fra  Rødby  til  Kiel  var  ret  lykkelig,  i ringere 
end  24  Timer  lagde  jeg  disse  16  Mil  tilbage.  En  Del  af 
Natten  maatte  jeg  tilbringe  paa  Kielerfjord,  hvor  saa  tyk  en 
Taage  overfaldt  os,  at  vi  ikke  turde  seile  længere.  I Kiel 
traf  jeg  den  Mand,  Kammerherre  Brockdorff3),  til  hvilken  jeg 
havde  Adresse  fra  hans  Kusine  Fru  Baden,  syg,  søgte  derfor 
om  Eftermiddagen  at  divertere  mig  nogenlunde  selv  og  gjorde 


*)  Jacob  Baden. 

*)  Franciska  Margrethe  Ramus,  fedt  1763,  forlovet  med  Herredsfoged  i 
Lollands  Nørre  Herred,  Gustav  Ludvig  Baden. 

*)  Kmhr.  Kai  Frederik  Brockdorff,  hvis  Moder  var  en  Søster  til  Fru  Char- 
lotte Badens  Fader,  Major  G.  L.  Klenow. 

en  Tur  i en  Baad  til  Kanalen.  Dagen  derpaa  forlod  jeg  Byen 
og  gik  med  Posten  til  Hamborg.  Jeg  kom  her  Fredag  For- 
middag, men  besluttede,  for  at  se  mig  lidt  om  i denne  be- 
rømte By,  at  opholde  mig  her  til  den  følgende  Postdag,  som 
var  næste  Onsdag.  I Hr.  Clausen,  Konrektor  i Altona,  fik 
jeg  strax,  ved  Hjælp  af  et  Brev  fra  hans  Broder  i Lolland1), 
en  meget  god  Ven,  og  havde  af  ham,  medens  jeg  opholdt 
mig  her,  uendelig  megen  baade  Nytte  og  Fornøielse.  — — — 
Jeg  besøgte  ogsaa  i Altona  Fru  Hornemann,  som  meget  glædede 
sig  over  at  se  En  fra  sit  Land  og  af  sin  Familie3).  Jeg  for- 
tæller Dem  aldeles  Intet  om  Hamborg,  thi  De  har,  som  jeg 
véd,  selv  været  der  og  set  Alting.  Byen  synes  mig  ret  at 
være  en  Trompeterby  imod  Kjøbenhavn,  dens  Indbyggere 
nogle  stolte  Kanailler,  dens  ædle  Raad  nogle  høist  komiske 
Patroner,  men  deres  Komoedie  er  smuk.  Jeg  saa  2 Stykker 
opførte,  i hvilke  begge  Schrøder3)  selv  havde  en  betydelig 

*)  Gottlieb  Ernst  Clausen,  senere  Rektor  ved  Gymnasiet  og  Professor, 
Broder  til  Henrik  Georg  Clausen,  den  Gang  Kapellan  i Mariboe,  senere 
Stiftsprovst  i Kjobenhavn,  1790  gift  med  en  Kusine  til  Ramus. 

*)  Foruden  sin  Moders  Kusine,  Bodil  Birgitte  Hornemann,  fodt  Ricgcls 
(Enke  efter  Justitsraad  Ole  H.),  som  Ramus  kalder  fornuftig  og  oplyst 
fremfor  Tusinde  af  sit  Kjon,  traf  lian  tilfældig  i Hamborg  sin  Ven 
K.  L.  Ralibck,  der  i hans  Stambog  efterlod  folgende  Vers: 

Snart  svinde  Ungdoms  blide  Dage  hen, 

Thi  snar  som  Lynet  svinder  Støvets  Lykke, 

Dog  nyde  vi  et  Glimt  af  dem  igjen, 

Naar  vi  en  Ungdoms  Ven  op  til  vort  Hjerte  trykke. 

Ven!  naar  Du  mindes  Susaas  blide  Egne, 

Gjenkald  Dig  da  vort  Venskabs  Foraar  dér, 

Tænk  paa  Din  Kahbck,  som  vil  allevegne 
Med  Venskab  mindes  Dig,  hvor  end  vi  begge  er. 

Ved  vort  uformodenlige  Mode 

til  gammelt  Venskabs  Erindring 
Ralibek, 

Hamborg  d.  19.  Okt.  1789.  Hcrlovianus. 

Symb.:  Ubi  bene,  ibi  patria. 

Ramus'  Stambogsblad  til  Rahbek  af  21.  Oktbr.  1789  er  meddelt  i 
»Museum«  1895  II,  185. 

Da  Ralibek  som  Student  en  Tid  opholdt  sig  paa  Herlufsholm, 
læste  lian  Justinns  med  Ramus,  der  ikke  stod  sig  godt  med  sin  Horer; 
herved  knyttedes  Venskabet  mellem  den  ældre  og  yngre  Herlovianer. 

*)  Den  beromte  Skuespiller  Friedr.  Ludwig  Schrøder,  om  hvem  mere  end 
nok  kan  læses  i Rahbeks  Erindringer. 

Rolle,  og  saavel  han  som  hans  Kone  behagede  mig  særdeles. 
Hamborg  forlod  jeg  Onsdag  Eftermiddag  og  gik  med  en  saa- 
kaldel  Eber  (Smakke)  til  Haarburg,  hvorfra  jeg  med  Posten 
lod  mig  indskrive  til  Hannover.  Dette,  ikke  i Hamborg,  men 
først  i Haarburg  at  lade  mig  indskrive  til  Posten,  var  et  Kneb, 
som  saamænd  min  Leietjener  i Hamborg  lærte  mig,  og  er 
fordelagtigt  derfor,  at  Pengene  i det  Hannoverske  gjælde  mer 
end  i Hamborg.  Fra  Haarburg  kom  jeg  strax  i den  for- 
skrækkelige Maskine,  die  Landkutsche,  som  De  selv  kjender, 
og  maatte  nu  med  denne  følge  som  i en  Procession  lige  til 
Gottingen.  Befordringen  gik  bestandig,  naar  jeg  undtager  en 
Times  Tid  eller  to,  som  den  opholder  sig  paa  hver  Station, 
og  dog  gik  fulde  tre  Dage  bort  til  de  28  Mil  fra  Hamborg  til 
Gottingen;  thi  først  Lørdag  Aften  ankom  jeg  her.  — — — 
Udenfor  Gottingen  modtog  den  unge  Bad  en  mig  og  gelejdede 
mig  til  det  Logis,  der  var  bestilt  og  stod  færdigt  til  mig. 
Denne  Landsmand  og  gode  Ven  af  mig  er  alt  nu  borte,  thi 
han  reiste  i Gaar  til  Wien,  hvor  han  bliver  i Vinter.  En 
anden  Landsmand,  Bendt  sen1)  fra  Fredensborg,  er  her  vel 
endnu,  men  han  reiser  herfra  om  14  Dage  hjem.  Her  bliver 
altsaa  kun  af  mine  Landsmænd  tilbage  et  meget  ungt  Menneske, 
en  Christensen  fra  Jylland,  ogen  Grev  Råbe*)  fra  Lolland, 
som  med  sin  Hovmester  var  ankommen  hertil  nogle  Dage  før 
jeg.  Min  Opvartning  har  jeg  alt  gjort  hos  adskillige  af  Pro- 
fessorerne, og  bilagt,  som  man  kalder  det  her,  det  er,  ladet 
mig  tegne  til  og  betalt  de  Kollegier,  som  jeg  hører.  Ingen  af 
disse  ere  endnu  begyndte,  men  i Morgen  begynde  de  fleste. 
Min  Reise  hertil  kostede  mig,  som  jeg  havde  gjort  Regning 
paa,  fulde  50  Rdlr.,  hvoraf  min  Overfart  over  Vandet,  som 
kostede  mig  14  Rdlr.,  og  mit  Ophold  i Hamborg,  hvor  jeg 
ikke  slap  ringere  end  med  15,  borttog  det  meste.  Her  i 
Gottingen  har  jeg  alt  til  at  forskaffe  mig  de  Nødvendigheder, 
som  jeg  strax  maatte  have,  og  til  at  etablere  mig  udgivet  og 
udgiver  efterhaanden  saa  meget,  at  min  Kasse  snart  igjen  er 
tom.  De  véd,  at  jeg  snart  ingen  Klæder  bragte  med  mig 


•;  Bendt  Bendtsen,  en  Bekjendt  af  Ramus,  senere  Rektor  i Frederiksborg. 
*)  Grev  Frederik  Christian  Råben,  dod  1838  som  Besidder  af  Grevskabet 
Christiansholm. 

hertil,  og  jeg  har  derfor  strax  maattet  ladet  mig  gjøre  nogle 
her.  Men  da  saavel  Materialierne  hertil,  som  ogsaa  det 
øvrige  af  Brænde,  The,  Sukker,  Kaffebønner  (thi  jeg  har  for- 
synet mig  strax  med  en  liden  Kvantitet  af  hvert  Slags,  som 
skal  være  den  klogeste  Økonomi),  Thetøi,  Spisetøi  samt  Støvler, 
Sko  etc.,  som  jeg  har  maattet  anskaffe  mig,  ere  her  i en 
uforskammet  Pris,  ere  mine  Penge  saaledes  medgaaede,  at 
jeg  snart,  hvis  jeg  ikke  understøttes,  vil  komme  i Forlegenhed. 
Med  en  Kjøbmand  i Hamborg,  som  De  havde  sagt  mig,  talte 
jeg  ikke,  thi  da  jeg  ikke  havde  Adresse  til  nogen,  kjendte  de 
Herrer  som  nogle  stolte,  impertinente  Knægte,  og  desuden 
formedelst  Mangel  paa  Færdighed  i Sproget  var  noget  frygt- 
som [for]  at  indlade  mig  med  Fremmede,  lod  jeg  det  glide 
over  og  ræsonneret  mig  til,  at  det  vel  kunde  gaa  an.  Se, 
bedste  Morbroder!  hvilken  stor  Handelsmand  i Kjøbenhavn, 
der  forlanger  af  sin  Korrespondent  i Hamborg  at  udbetale 
mine  Vexler  og  tilsende  mig  dem,  vil  lettere  kunne  udrette 
dette  end  jeg,  som  var  ganske  ubekjendt.  De  har  selv  mange 
Bekjendtere  og  Venner  imellem  de  Herrer  Kjøbmænd  i Kjøben- 
havn, og  hvilken  af  disse  De  forlanger  det  af,  at  sende  Vexler 
til  mig  til  sin  Ven  i Hamborg  og  lade  ham  med  Posten  til- 
sende mig  Pengene,  vil  ikke  nægte  det.  Jeg  har  igjen  bedet 
Badens  i Kjøbenhavn,  om  de  kan  det,  at  skaffe  mig  Kuranter 
og  givet  Anvisning  paa  Dem  til  at  indløse  dem.  Jeg  har 
skrevet  det  samme  til  min  Fader  og  beder  ogsaa  Dem,  bedste 
Morbroder!  at  give  Dem  lidt  Uleilighed  hermed;  thi  betaler 
De  i Sedler,  og  mine  Vexler  deri  udstedes,  taber  jeg  V*  af 
Kapitalen,  og  da  gaar  det  galt.  I Louisd’ors  eller  hollandske 
Dukater,  dog  helst  de  første,  som  imod  grov  Kurant  skal 
beregnes  mig  til  26  Mk.  dansk  Stykket,  hvorom  De  paaminder 
Kjøbmanden,  naar  Pengene  sendes  mig. — 


Gottingen  d.  22.  Novbr.  1789. 
Høistærede  bedste  Morbroder! 

— — — Det  er  med  Doktor  Bendtsen1).  som  nu  ogsaa 
forlader  Gottingen,  at  dette  Brev  sendes  Dem,  og  han  har 


')  Bendtsen  havde  nylig  i Gottingen  taget  Doktorgraden. 

lovet  mig  personlig  at  overlevere  dette  for  at  berette  Dem 
som  et  Øjenvidne,  hvorledes  jeg  lever  her.  At  denne  gode 
Fyr  saa  hastig  efter  min  Ankomst  reiser  herfra,  gjør  mig  saa 
meget  mere  ondt,  som  mine  tilbageblevne  Landsmænd  nu 
ere  kun  faa  og  saadanne  som  de  er.  Jeg  skal  af  disses  Om- 
gang ikke  love  mig  megen  behagelig  Morskab  i Vinter,  saa  at, 
hvis  jeg  ikke  iblandt  Tyskerne  her  kan  være  saa  lykkelig  at  gjøre 
nogle  gode  Bekjendtskaber,  vil  Tiden  imellem  Stunder  falde 
mig  lang.  Thi  her  er  ingen  Maader  at  søge  Adspredelse  paa 
eller  offentlige  Divertissements,  det  er  Ulykken;  og  dog  vilde 
disse  vist  være  lige  saa  tjenlige  her,  naar  de  bleve  brugte 
med  Maade,  som  de  kunde  være  skadelige,  naar  de  mis- 
brugtes. Den  almindelige  Fornøielse  her:  at  spadsere  ud 
omkring  til  de  nærliggende  Byer  og  Smaastæder  betager  den 
slemme  Aarstid;  da  her  ingen  Toldbod  er,  ingen  Løngange 
og  ingen  Vesterbro,  saa  er  her  med  saadan  Vei  og  Veir,  som 
det  nu  er,  aldeles  ingen  Promenader  i Gottingen. 

— Frygt  for  ikke  at  kunne  komme  ud  med  de 

Stipendier,  jeg  haver  om  Aaret,  har  drevet  mig  til  at  skrive 
med  denne  samme  Leilighed  et  Brev  til  Professor  Horneman1) 
om  at  give  mig  et  eller  andet  lidet  Stipendium  til;  men  hvor 
meget  jeg  end  har  søgt  at  gjøre  ham  det  begribeligt,  at  jeg 
ikke  kan  leve  af  det,  jeg  har,  og  at  han  let,  uden  at  skade 
Nogen,  kan  lade  mig  endnu  faa  et  af  de  mange  smaa  Sti- 
pendier, han  har  at  disponere  over,  har  jeg  dog  kun  lidet 
Haab  om  at  se  dette  Ønske  opfyldt.  Det  sidder  nu  saa 
gammelt  indgroet  i de  Folks  Hoveder,  at  man  ikke  bør  have 
mere  end  2 Stipendier  paa  én  Gang,  at  ingen  Betragtning 
af  forandret  Levemaade  eller  dyrere  Tider  kan  virke  noget  til 
at  kuldkaste  dette  Princip. 

Her  gaar  i Byen  det  besynderlige  Rygte,  som  jeg  ikke 
véd,  hvorfra  er  kommen,  at  der  i Kjøbenhavn  skulde  være 
Allarm  og  Oprør.  Denne  Snak  sætter  mig  rigtignok  i nogen 
Frygt,  skjøndt  jeg  formoder  og  haaber,  at  der  er  intet  om. 
Jeg  véd  nok,  at  der  er  ikke  nogen  synderlig  god  Forstaaelse 
imellem  Kjøbenhavns  Borgere  og  Ministeriet,  men  dog  skulde 
dette  vel  aldrig  være  brudt  ud  dertil.  Det  vilde  kanske  ikke 


')  Theologen  Claus  Frees  Horneman. 

skade  — vil  De  maaske  sige  — om  de  længe  trykkede  Under- 
saatter  satte  sig  lidt  paa  Bagbenene  og,  som  i Frankrig,  af- 
kastede de  Lænker,  som  de  mægtige  Aristokrater  saa  længe 
har  holdt  dem  bundne  i,  medens  de  udsugede  deres  Marv  og 
ødelagde  dem ; og  jeg  har  intet  Andet  herimod  end  dette,  at 
slige  voldsomme  Kure  sjeldent  have  nogen  lykkelig  Indflydelse 
paa  den  nærværende  Slægt,  og  er  i Almindelighed  farlige  og 
forskrækkelige  for  dem,  som  ere  i Nærheden,  og  jeg  kan 
derfor  ikke  andet  end  være  i nogen  Bekymring,  da  jeg  har 
Dem  og  saa  mange  andre  Venner  i Staden,  hvor  Tumulten 
skulde  være.  Jeg  venter  sikkert  med  næste  Post  nogen  Op- 
lysning om  denne  Sag,  og  faar  jeg  den  ikke,  vil  jeg  ikke 
blive  vel  tilfreds.  Fra  min  Fader  havde  jeg  med  sidste  Post 
Brev  og  den  glade  Efterretning,  at  han  i sin  Enlighed  levede 
rolig  og  fomøiet.  Det  vigtige  Skridt  med  min  Søster  er  nu 
gjort1);  Himlen  give,  at  det  nu  maatte  falde  saa  lykkelig  ud, 
som  jeg  ønsker  dem  det! 


G fittingen  d.  30.  Decbr.  1789. 

Højstærede  Morbroder! 

— — — Pengene  ankom  i Gaar  og  vare  mig  virkelig 
usigelig  kjærkomne,  thi  jeg  var  nu  ganske  blottet,  og  Kvartalet 
var  for  Haanden.  At  jeg  maatte  have  tømt  min  Kasse,  vil 
De  let  indse,  naar  De  erindrer,  at  jeg  af  de  medbragte  Penge 
havde  maattet  lade  mig  gjøre  Klæder4),  betale  Omkostningerne 
ved  Indskrivningen  ved  Akademiet,  betale  Kollegierne,  som 
alle  betales  forud,  at  jeg  havde  forsynet  mig  med  Brænde 
osv.,  og  naar  De  tillige  betænker,  at  man  ikke  gjør  sig  det 
rette  Begreb  om  Levemaaden  her,  naar  man  sammenligner 

den  med  Kjøbenhavns  eller  andre  Stæders  hos  os.  — 

Jeg  kan  ikke,  som  jeg  havde  tænkt  at  burde  det,  skikke  min 
Vexeller  nogen  Kvittering,  thi  Himlen  og  ikke  jeg  véd,  hvem 
dette  Subjekt  er,  som  har  sendt  mig  mine  Penge;  vil  han 
have  noget  Bevis  fra  mig,  skal  han  først  med  et  Par  Ord 
forlange  det. 

*)  Hun  havde  havt  Bryllup  med  G.  L.  Baden. 

*)  Ved  Ankomsten  til  Gfittingen  blev  det  strax  Ramus  klart,  at  hans  kjohen- 
havnske  Klædedragt  ikke  kunde  passere  dér. 

Deres  sidste  Brev  har  foraarsaget  mig  ubeskrivelig  megen 
Glæde ; det  lægger  paa  det  tydeligste  for  Dagen  den  Affektion, 
som  De  uafladelig  vedligeholder  for  mig,  og  som  De  saa 
meget  og  tilstrækkelig  har  bevist  baade  i Ord  og  Gjeminger, 
men  og  siger  mig  Deres  Brev  saa  mange  forbindtlige  og 
smigrende  Ting,  at  min  Egenkjærlighed  ikke  har  kunnet  andet 
end  kildres  derved.  Hvad  de  fordelagtige  Tanker  angaar,  som 
De  yttrer  om  mit  Hjerte,  da  har  jeg  søgt  altid  at  fortjene  disse 
og  tør  love,  at  jeg  Intet  skal  efterlade  for  at  vedligeholde  dem, 
men  angaaende  de  Forventninger,  som  De  synes  at  have  fattet 
og  tror  Dem  berettiget  til  at  have  af  mine  Talenter  og  Stu- 
deringer, da  bør  jeg  alvorlig  paaminde  Dem  om  ikke  at  over- 
spænde disse;  det  er  ubehagelig  at  bedrage  sine  Venners 
gode  Forhaabninger,  men  man  er  uskyldig  deri,  naar  disse 
ere  uden  Hensyn  til  det  Maal  af  Kræfter,  som  ere  bievne  os 
til  Del.  I Sandhed,  mine  Naturgaver,  det  erkjender  jeg  selv 
altfor  vel,  ere  ikke  til,  at  jeg  kunde  gjøre  Paastand  paa  at 
gjøre  Opsigt  i Verden,  og  tænker  De  paa  noget  Sligt,  da  for- 
beholder jeg  mig  at  være  fri  for  Tiltale,  dersom  Deres  For- 
ventning slaar  feil,  og  Dem  selv  alene  bliver  Skylden  at  til- 
lægge for  Deres  skuffede  Haab.  Dog  ingenlunde  dispenserer 
jeg  mig  fra  at  anvende  alle  mine  Kræfter  med  al  mulig  Flid 
og  Arbeide  for  at  gjøre  mig  saa  duelig,  som  det  kun  staar  i 
min  Magt;  men  da  det  filosofiske  Axiom  staar  mig  fast,  at 
Virkningerne  ikke  kan  være  større  end  Aarsagen,  som  frem- 
bragte dem,  saa  besværger  jeg  Dem  ikke  deraf  at  vente  noget 
Overordentligt. 

Gottingen  bliver  mig  efterhaanden  mere  og  mere  be- 
hagelig, jo  nøiere  jeg  bliver  bekjendt  med  dens  Sæder,  og  jo 

mere  jeg  bliver  vant  til  at  rette  mig  efter  dem.  — 

Iblandt  de  faa,  som  jeg  endnu  hidindtil  er  bleven  bekjendt 
med  og  omgaas,  er  en  Svensker,  en  Sekretær  Kampe,  som 
alt  var  her  til  H vi  ids  Tid  og  hvis  Navn  De  vil  have  set  i 
si.  Hviids  Dagbog ').  — — — Med  mine  adelige  Landsmænd, 


')  Den  1788  afdøde  Regensprovst,  Professor  A.  C.  Hwiid  havde  1787  ud- 
givet »Udtog  af  en  Dagbog,  holden  i Aarene  1777  —80  paa  en  Keise«, 
hvori  han  (S.  55  f.)  omtaler,  at  han  i 1777  i Gottingen  traf  Sekretær 

Grev  Råbe  og  hans  Hovmester,  har  jeg  meget  lidt  Omgang; 
enten  det  er  af  Stolthed  eller  Dumhed,  at  de  skyer  deres 
danske  Landsmænd,  véd  jeg  ikke,  men  vores  Konversation  er 
yderlig  hofmæssig.  Vi  have  været  inviterede  til  dem  en  Gang 
og  har  derpaa  aflagt  vores  Visit  oven  paa ; vi  invitere 
dem  da  en  Gang  igjen  og  faa  formodentlig  ogsaa  en  Visit 
dertil;  og  dette  er  vor  Omgang.  Med  Christensen  der- 
imod, som  foruden  disse  er  min  eneste  danske  Landsmand, 
omgaas  jeg  meget;  dette  er  et  besynderlig  godt  Menneske,  og 
jeg  kan  for  hans  uindskrænkede  Artighed  og  Tjenstvillighed 
imod  mig  ikke  andet  end  elske  ham  meget.  I Aften  — det 
er  Nytaarsaften  — skal  Burscherne  have  adskillige  naragtige 
Ceremonier,  som  jeg  ret  længes  efter.  De  skal  for  det  Første 
have  den  slemme  Skik  at  lægge  hist  og  her  paa  Gaderne  et 
Slags  Raketter,  som  man  kalder  Schlåger,  med  Lunter  i,  som 
skal  give  stærke  Knald.  Naar  de  attraperes  i dette  Fore- 
havende, tages  de  uden  Skaansel  ved  Vingebenet,  men  det 
véd  de  godt  at  hytte  dem  for.  Dernæst  skal  da  ogsaa,  naar 
Klokken  i Nat  slaar  12,  alle  paa  én  Gang  slaa  deres  Vinduer 
op  og  istemme  denne  Nyaarssang:  Pereat  das  alte  Jahr,  vivat 
das  neue!  og  en  stor  Mængde  trække  ud  af  Byen  og  for  en 
af  Portene  vræle  nogle  Gange  disse  Ord.  Dette  er  saadanne 
smaa  Levninger  af  de  tyske  Akademiers  gamle  Sæder.  Dog, 
disse  ere  ikke  de  eneste  Levninger;  man  hører  endnu  jævnlig 
Tale  om  Dueller  og  Klammerier,  hvorved  dog  sjælden  udøses 
meget  Blod,  men  Vedkommende  tie  stille  dertil,  saa  længe 
det  ikke  gaar  til  Mord  og  Drab. 

— — — Jeg  beder  hilse  Deres  gode  Drenge1)  og  alle 
andre  mine  Venner  og  Bekjendte.  — — — 


GOttingen  d.  15.  Marts  1790. 

Høistærede  Morbroder! 

Kollegierne  for  denne  Vinter  høre  nu  efterhaanden  op, 
og  to  af  dem,  som  jeg  hørte,  ere  alt  endte.  De  ere  igjen 

Carl  Kampe,  der  opholdt  sig  dér  som  Ven  og  Hovmester  for  en  svensk 
Kavalleriofficer;  Hwiid  fandt  megen  Behag  i K.,  som  var  vel  kjendt 
med  dansk  Litcratur  og  danske  Lærde. 

')  Assessor  Tliestrup,  der  siden  1786  var  Enkemand,  havde  to  Sonner, 
Peter  og  Frants,  hegge  dodc  som  Kammerjunkere. 

anslagne  at  begyndes  til  d.  19.  i næste  Maaned;  men  den 
Maaned  vil  dog  nok  gaa  til  Ende,  inden  de  tager  deres  Be- 
gyndelse. Jeg  har  været  meget  vel  fornøiet  med  den  Under- 
visning, jeg  har  haft  i Vinter,  og  jeg  vil  haabe  at  blive  det 
ligesaa  for  i Sommer.  Det  er  en  herlig  Sag  med  disse  Kol- 
legier, at  man  just  vælger  de  vigtigste  og  interessanteste  til 
at  læse  over  og  det,  som  de  Studerende  mest  behøve  Under- 
visning i.  Heynes1)  Kollegier  ere  mig  de  betydeligste  og 
ere  — det  forstaar  sig  — ganske  fortræffelige.  Dog  kan 
denne  Mand  for  sine  mange  Forretninger  ikke  læse  saa  meget, 
som  man  nok  kunde  ønske  at  høre  af  ham.  Men  dog  taber 
man  i det  Virkelige  heller  ikke  herved,  thi  han  udarbeider 
imidlertid  Skrifter,  af  hvilke  man  kan  hente  lige  saa  megen 
Undervisning  som  af  hans  mundtlige  Foredrag.  Ved  Akade- 
miet har  ellers  Juristerne  Overbalancen:  af  disse  er  Tallet 
langt  større  end  af  de  andre.  Virkelig  ere  ogsaa  [disse] 
Videnskaber,  tillige  med  de  dertil  for  en  Del  henhørende 
politiske,  Kameral-Økonomi  og  Politi-Videnskaber,  bedst  her 
ved  Akademiet  besatte.  Af  theologiske  Lærere  er  her  kun 
et  Par  ret  gode,  af  Filologer  ogsaa  faa,  dog  at  mærke,  den 
ene  Heyne  veier  op  imod  mange,  og  ligeledes  af  Medici. 
Imidlertid  er  her  store  og  berømte  Mænd  i alle  Videnskaber, 
saa  man  kan  i intet  Fag  være  forlegen. 

Et  blodig  Optrin  forefaldt  for  faa  Dage  siden  ved  vort 
Akademi.  To  Burscher  duellerede,  og  den  ene  blev  saa  farlig 
saaret,  at  man  alt  for  nogle  Dage  siden  ganske  har  opgivet 
alt  Haab  om  hans  Liv.  En  ubetydelig  Querelle  paa  et  Billard- 
hus gav  Anledning  til  denne  Feide,  som  vel  ikke  er  sjælden 
i sit  Slags  — thi  Dueller  skal  her  falde  temmelig  ofte  — 
men  er  bleven  saa  almindelig  bekjendt,  fordi  det  her  gik 
videre,  end  sædvanlig  sker.  Man  bruger  ved  slige  Lejligheder 
at  hugges,  og  den  første  lette  Blessure  ender  gemenlig  Affæren ; 
paa  den  Maade  blive  de  fleste  slige  Batailler  skjulte.  Men 
her  kom  Lidenskaberne  med  i Spillet,  og  man  hørte  ikke  op, 
inden  den  ene  faldt  om  og  laa  svømmende  i sit  Blod;  de 
Andre,  Kontraparten  og  Sekundanterne,  toge  da  Flugten  — 


l)  Chr.  Gottlieb  Heyne,  Prof.  der  Beredtsamkeit,  beromt  tysk  Humanist, 
ded  1812. 

thi  det  skete  som  sædvanlig  paa  en  Stue  — og  blive  nu 
solenniter  relegerede. 

Et  Rygte  har  jeg  hørt  her  at  mumles  om,  som  har  gjort 
mig  noget  frygtsom,  skjøndt  jeg  fra  Kjøbenhavn  ikke  har 
havt  nogen  Bekræftelse  derpaa,  det  var,  at  vor  Kronprinds 
skulde  have  vist  nogen  Spor  til  samme  Sygdom,  som  hans 
Fader  har.  Jeg  har  nægtet  dette  dristig,  men  jeg  har  dog 
ikke  kunnet  undgaa  at  have  nogen  Tvivl,  især  da  jeg  erindrer, 
at  man  sagde  i Kjøbenhavn,  at  hans  Nervesystem  ikke  skulde 
være  det  sikkerste.  Om  Bernstorffs  Fald  snakker  man  endnu, 
men  ogsaa  dette  nægter  jeg,  fordi  jeg  ikke  kan  se  Grunden 
dertil.  Han  skal  ikke  være  russisk  sindet,  siger  man,  men 
feiler  uden  Tvivl  deri1);  Bernstorffs  Interesse  kan  jo  ikke 
stride  mod  nogen  af  Prindsernes,  og  jeg  synes,  de  maatte 
gjerne  ønske  at  beholde  ham,  hvem  af  dem  saa  spiller  Mester. 
1 en  Avis  har  jeg  set,  at  en  farlig  Syge  iblandt  Kvæget  skulde 
være  udbrudt  i Holsten,  og  i en  anden,  at  Kvægsygen  var  i 
Fyen;  det  er  bedrøveligt,  skal  denne  Plage  nu  igjen  træffe  os. 
Om  Uroligheder  i Tøndern  i Anledning  af  den  frie  Udførsel 
af  Korn  er  mig  ogsaa  fortalt  Et  og  Andet,  men  dog  ikke  saa 
meget,  at  jeg  kan  vide,  om  Sagen  er  af  nogen  Betydenhed 
eller  ikke.  Kort,  mine  Efterretninger  og  Nyheder  fra  mit 
Fødeland  ere  meget  usikre,  og  sjælden  opvartes  jeg  med 
nogle  af  disse  fra  mine  gode  Venner.  Men  saa  meget  desto 
behageligere  vil  det  være  for  mig  snart  at  faa  nogle  inter- 
essante Efterretninger  fra  Dem.  Skriver  man  endnu  ligesaa 
rask  hos  os?  og  kommer  ved  den  Leilighed  noget  Godt  ud? 
O,  kunde  jeg  af  og  til  faa  en  eller  anden  saadan  vigtig 
politisk  Pjece,  da  vilde  jeg  derved  blive  glædet  besynderlig, 
og  ogsaa  vilde  jeg  derved  kunne  vise  de  Herrer  her,  som 
tænke  ringe  om  Danmark,  hvor  meget  de  fare  vild,  thi  det 
tilstaar  de  Alle,  at  Trykkefriheden  er  den  største  Gave,  som 
kan  tilstaas  en  Stat,  og  den  sikkerste  Barriere  mod  Vold  og 
Despotisme. 


l)  Disse  Rygter  om  Bernstorff  vare  ikke  saa  urimelige,  da  han  netop  paa 
denne  Tid  var  ilde  omtalt  i St.  Petersborg  paa  Grund  af  Danmarks 
Optræden  i den  russisk  svenske  Krig  1789. 

Gottingen  d.  25.  Juli  1790. 

Høistærede  Morbroder! 

Kjær  var  mig,  bedste  Ven,  Ankomsten  af  mine  Remisser 
denne  Gang,  thi  sandt  at  sige,  de  bleve  saa  længe  ude,  at 
jeg  begyndte  halv  at  blive  urolig.  Jeg  havde  lovet  Betaling 
før,  end  jeg  kunde  præstere  den,  og  den  lille  Rest,  som  jeg 
havde  reserveret  mig  at  tære  paa,  gik  til  Grunde.  Imidlertid, 
som  jeg  før  har  sagt  Dem,  jeg  havde  ikke  og  kan  aldrig  ved 
slige  Forhold  have  nogen  Nød,  saa  længe  jeg  har  den  Lands- 
mand, som  jeg  paa  nærværende  Tid  har  her,  thi  baade  har  han 
en  skjønne  stor  Vexel  og  er  tillige  en  god  Økonom,  og  ikke 
mindre  villig  er  han  til  at  tjene  mig,  saa  snart  jeg  forlanger 
det.  — — — Men  alle  mine  Griller  forsvandt,  og  mine  Be- 
kymringer adspredtes,  da  jeg  i Tirsdags  med  Posten  fik  Brev 
fra  min  Kommissionær  i Altona  og  med  den  agende  Post 
Dagen  derpaa  i godt  Guld  tilsendt  113  Rdlr.  5 Mk.  i han- 
noverske  Konventionspenge.  Jeg  aflægger  Dem  igjen  min  sande 
Taksigelse,  — — — . Denne  Understøttelse  er  ellers  ikke 
kommen  mig  utilpas  til  adskillige  extraordinære  Udgifters  Be- 
stridelse i Vinter,  saasom  adskillige  Sprogmestre,  Ekvipering 
til  min  Reise  etc.,  til  hvilke  Ting  jeg  maa  begynde  at  opofre 
saavel  noget  af  min  Tid  og  Omsorg  som  af  min  Pung.  De 
ser,  høistærede  Ven,  heraf,  at  jeg  ikke  er  betænkt  paa  at  for- 
lade Gottingen  endnu  noget,  og  jeg  beder  Dem  om  Forladelse, 
at  jeg  heri  handler  lidt  imod  Deres  gode  og  velmente  Raad.  De 
kan  ikke  tvivle  om,  min  Ven,  at  det  Raad,  De  giver  mig  i 
denne  Sag,  jo  meget  understøttes  saavel  af  min  egen  Be- 
gjærlighed  efter  Tiltrædelsen  af  den  behagelige  Reise,  jeg  har 
at  gjøre,  som  ogsaa  af  den  glade  Forventning  at  kunne  se  Dem, 
mine  øvrige  Venner  og  mit  Fædreneland  igjen  saa  meget  snarere; 
og  De  bør  derfor  ikke  tro  Andet,  end  at  meget  vigtige  Grunde 
paa  den  anden  Side  bestemme  mig  til  at  handle  heri  saavel 
imod  min  egen  Fordel  og  Tilbøielighed,  som  imod  Deres 
Ønske,  og  disse  Grunde  ere,  som  De  let  vil  selv  kunne  skjønne, 
ikkun  Bevidstheden  med  mig  selv  om  ikke  at  være  endnu 
saa  vel  forberedet  til  denne  Tur,  som  jeg  ønsker  at  være  og 
tror  at  burde  være  det.  — — — Naar  Svalerne  til  næste 
Aar  komme  igjen,  giver  jeg  mig  med  dem  paa  Flugten,  og 


Digitized  by  Google 


156 


da  har  jeg  Tiden  for  mig  til  at  udse  mig  en  bekvem  Plads 

til  at  opslaa  min  Rede  for  næste  Vinter; over  Wien 

til  Italien,  derfra  gjennem  Schweiz  til  Frankerig  og  Engelland, 
hvortil  jeg,  for  at  gjøre  Maleriet  fuldkomment,  lægger  til: 
over  Holland  igjennem  Westphalen,  over  Rhinen  igjennem  disse 
Lande,  eller  endnu  bedre:  over  Dresden,  Berlin,  igjennem 
Mecklenborg  og  hjem.  Dette  er  det  fuldkomne  Omrids  af  en 
Tur  omkring  Europa,  og  jeg  tilstaar  Dem  det  gjeme,  jeg 
gaar  til  at  begynde  denne  med  det  Forsæt  og  den  Villie  at 
fuldføre  den  efter  denne  Plan. 

Et  Par  overmaade  behagelige  Dage  har  Etatsraad  B ar- 
thol ins1)  (fra  Aastrup)  Ophold  i Gbttingen  forskaffet  mig. 
Han  kom  hertil  med  sin  hele  Familie  (deriblandt  en  ret  kjøn 
Datter)  i Fredags  fra  Pyrmont  og  bliver  her  endnu  i Dag 
over  — han  gaar  her  fra  paa  en  Tur  igjennem  Sachsen  og 
venter  ikke  at  komme  hjem  før  sildig  ud  paa  Efteraaret.  Han 
diverterer  sig  her  meget  vel  ved  at  besøge  alle  Professorernes 
Kollegier  og  adskillige  af  Professorerne,  og  siger  at  kunne 
have  Lyst  at  blive  her  et  helt  Aar  om.  I dette  Øieblik  (Kl.  7 
Morgen)  kommer  han  til  mig  for  at  følges  med  mig  paa 
adskillige  Kollegier.  Han  har  paalagt  mig  meget  at  formelde 
Dem  sin  Hilsen.  Min  Reise  til  Pyrmont  har  jeg  næsten  igjen 
begivet,  det  koster  mig  for  mange  Penge.  Deres  Efterretning 
om  Riegels’s  Etablissement  paa  Falster  var  mig  meget  inter- 
essant; hvad  der  vil  komme  ud  af  og  om  han  derfra  endnu 
vil  fortsætte  sine  Anslag  paa  Jomfru  Iiincheldey  vil  jeg  være 
nysgjærrig  at  vide*). 

Et  skrækkeligt  Spektakel  er  i Byen  her  i Dag,  og  var  i 
forrige  Nat.  En  Bursch  blev  i Gaar  pryglet  af  nogle  Snedker- 
svende, og  en  400  lærde  Kolleger  toge  deraf  Anledning  til  at 
forsamle  sig  i Nat  for  Snedkersvendenes  Herberge,  slaa  Vin- 
duerne ind  og  nedrive  deres  ny  og  zirlige  Skilt.  En  Del  andre 
Vinduer  omkring  i Byen  gik  ved  samme  Leilighed  i Løbet. 


')  Etatsraad  og  Hoicsteretsassessor  Johan  Eichel  Bartholin  til  Stamhuset 
Aastrup. 

3 Kamus'  Slægtning,  den  historiske  Forfatter  Niels  Ditlev  Riegels,  der 
dengang  var  ugift,  boede  i adskillige  Aar  i Højet  paa  Falster.  Han 
har  altsaa  lagt  an  paa  en  af  den  rige  Justitsraad  Hineheldeys  Detre 
paa  Ourupgaard,  hvilket  Anslag  imidlertid  ikke  lykkedes. 


Digitized  by  Google 


157 


Indtil  nu  (Kl.  3 Eftermiddag)  have  Burscher  og  Haandværks- 
svende  fægtet  imod  hinanden  omkring  i alle  Gader,  og  endnu 
skal  Allarmen  være  i fuld  Gang.  Jeg  holder  mig  forsigtig 
inde  og  véd  derfor  lidt  af  disse  mordiske  Optøier,  uden  hvad 
En  eller  Anden,  som  af  en  Hændelse  kommer  her  i Huset, 
fortæller  mig.  Udfaldet  af  denne  slemme  Historie,  som  kan 
blive  farlig  nok,  da  det  formodentlig  til  Natten  vil  blive  et 
almindeligt  Mytteri,  skal  jeg  melde  Dem  med  næste. — 


Leipzig  d.  18.  Mai  91 '). 

Højstærede  Morbroder! 

Jeg  er  nu,  bedste  Ven,  kommen  i de  Egne,  som  De  en 
Gang  ogsaa  har  besøgt,  og  medens  jeg  efter  min  Plan  for- 
følger min  Reise  igjennem  Halle,  Berlin  og  Dresden,  vil  jeg 
endnu  kunne  fryde  mig  over  denne  Tanke  i lang  Tid.  Og 
har  da  denne  Erindring  noget  behageligt  for  mig,  vil  De 
spørge.  Ja,  min  Ven!  naar  jeg  gaar  at  spadsere  her  i de 
herlige  Spadseregange,  naar  jeg  besøger  den  skjønne  Rosendal, 
beser  Kabinetter,  Kirker  osv.,  da  falder  det  mig  strax  ind: 
her  var  ogsaa  den  bedste  Ven,  den  gode  Morbroder  — og 
strax  er  ikke  alene  Erindringen  om  Dem  levende  hos  mig, 
men  alle  disse  Steder  bekomme  noget  interessant  og  angenemt 
for  mig,  som  om  jeg  i disse  var  levende  samlet  med  Dem. 

For  mig,  min  Ven!  som  kommer  fra  de  triste  Egne 

om  Gottingen, har  det  herlige  Sachsen,  hvis  skjønne 

hvide  Marker,  som  naturlig  Godhed  og  deres  Dyrkeres  Flid 

lige  meget  gjøre  frugtbare, hvad  en  angenem  Lædske- 

drik  er  den  Tørstige,  en  behagelig  Vederkvægelse,  og  Leipzig, 
som  i sine  environs  indslutter  alle  disse  Fuldkommenheder, 
var  mig  et  Paradis;  kuns  den  ubekvemme  Tid.  i hvilken  jeg 


’)  Efter  omtrent  halvandet  Aars  Ophold  i Gottingen,  hvilket  Tidsrum 
Ramus  med  stor  Flid  havde  benyttet  til  Studier,  forlod  han  den  26. 
April  1791  denne  Stad  og  reistc  over  MQnchen,  Kassel,  Eisenach,  Gotha, 
Erfurt,  Weimar  til  Jena,  hvor  han  gjorde  Bekjendtskab  med  en  dansk 
Kammerjunker  Buchwald,  som  under  sin  Studietid  her  havde  giftet  sig 
med  en  Kvinde  af  ringe  Stand.  Fra  Jena  kjorte  Ramus  til  Leipzig, 
hvorfra  han  hjemsendte  følgende  Brev  med  en  dansk  Jode,  Cohn,  som 
han  traf  ved  Messen. 

Museum.  V1T.  i.  12 

er  kommen  hertil,  det  er  den  uophørlige  Støi  af  den  utallige 
Mængde  forsamlede  Mennesker  og  den  bestandige  Trængsel, 
hvori  man  befinder  sig,  hvor  man  gaar  og  staar,  thi  det  er 
just  paa  denne  Tid  en  af  de  store  Leipziger-Messer,  forstyrre 
mig  noget  i Nydelsen  heraf.  Jeg  søgte  virkelig  just  at  ind- 
træffe her  til  denne  Tid,  fordi  man,  det  er  sandt,  virkelig 
ser  Leipzig  i disse  Dage  i sin  største  Glimmer.  Men  jeg  maa 
bekjende,  jeg  er  kun  alt  for  tidlig  bleven  mat  heraf,  og  den 
uoverseelige  Mængde  af  Varer  og  Kostbarheder,  den  Vrimmel 
af  Mennesker  og  de  Højtideligheder,  som  anstilles  daglig  til 
disses  Underholdning,  Komoedier,  Koncerter  osv.  skulde  jeg  Alt 
gjeme  bortgive  for  i mere  Rolighed  og  med  bedre  Smak  [(?) 
Smag]  at  nyde  saavel  de  herlige  Egne  her  omkring  som  de 
gode  og  artige  Folks  Omgang,  med  hvilke  jeg  her  har  gjort 
Bekjendtskab,  og  med  hvilke  utallige  Beskjæftigelser  og  Ad- 
spredelser nu  næppe  tillade  en  nogen  ret  fornuftig  Samtale, 
og  hvilke,  da  de  uophørlig  overløbes  af  besøgende  Fremmede, 
man  ikke  kan  tage  det  ilde  op,  at  de  kun  kan  skjænke  hver 

enkelt  Person  en  kort  Underholdning. — 1 Weimar 

havde  jeg  den  Ære  at  gjøre  den  berømte  Wieland  min  Op- 
vartning og  at  underholde  mig  med  ham  en  halv  Times  Tid; 
dette  er  Alt,  hvad  man  kan  vente  af  denne  Lærde,  da  han 
til  alle  Tider  er  særdeles  okkuperet.  Diskursen  med  denne 
Mand  var  om  lærde  Ting '),  men  af  hans  Svigersøn,  Prof. 
Reinhold  i Jena,  erfarede  jeg,  at  han  var  en  særdeles  stor 
Velynder  af  vores  Baggesen,  som  paa  sin  sidste  Reise  i Tydsk- 
land  havde  opholdt  sig  hos  Wieland  ganske  8 Dage;  ogsaa 
har  Baggesen  gjort  tyske  Vers  og  sendt  ham  nogle,  som 
skal  være  fortræffelige.  Den  nylig  nævnte  Reinhold  vil  De 
inaaske  inden  kort  Tid  se  i Kjøbenhavn.  Han  er  af  Prindsen 
af  Augustenborg  bleven  anmodet  om  at  antage  en  Post  som 
Gesellschafter  hos  ham  med  1200  Rdlr.  aarlig  Gage,  og  det 
kunde  vel  træffe,  at  han  tager  derimod,  skjondt  han  endnu 
ikke  har  bestemt  sig*).  Hvorledes  den  gode  Prinds  kan  gjore 


«)  Især  om  Stridighederne  mellem  Voss  og  Hovne. 

’)  Karl  Leonhard  Reinhold,  fodt  i Wien  26,  Oktbr.  1758,  Professor  i 
Filosofien  ved  Universitetet  i Jena,  blev  17!)3  paa  Foranledning  af 
A.  P.  BemstortT  kaldet  til  Professor  i Kiel,  dod  som  Ktatsraad  10.  April 
1823.  Som  Videnskabsmand  sluttede  han  sig  nærmest  til  Kant;  som 

saadanne  Figurer,  og  ved  hvis  Penge  han  kan  være  i Stand 
til  at  indbyde  saadanne  Personer,  begriber  jeg  ikke  let,  lige- 
som det  overalt  synes  mig,  at  denne  Ka vallers  Husholdning 
er  noget  vel  rask.  Han  reiste  forrige  Sommer,  gav  store 
festins  og  gjorde  megen  Pragt,  hvor  han  opholdt  sig,  førte  et 
unødvendig  stort  Følge  med  sig;  og  nu  er  det  igjen  denne 
Sommer  det  samme.  Inden  14  Dage  vil  han  indtræffe  her, 
hvorfra  han  tager  en  Prof.  PI  at  ner1)  med  sig,  som  han  har 
inviteret  til  at  gjøre  sig  Selskab  til  Badet.  Mit  arme  Fædrene- 
land, hvorledes  dog  dine  adopterte  Sønner  misbruge  din 
Godhed!  Men  raaber  og  skriger  dog  ikke  disse  og  flere  saa- 
danne Misbrug,  at  det  dog  endelig  er  Tid  at  adskille  fra 
hinanden  de  kongelige  Midler  og  Landets  Skatter,  at  en 
Civilliste  som  den  i England  eller  Frankrig,  kun  noget  ringere 
end  begges,  er  nødvendig,  om  ikke  vore  desperate  Hof- 
holdninger i Bund  og  Grund  skal  ruinere  Land  og  Rige? 
Er  det  ikke  græsseligt,  at  disse  Folk  til  deres  unyttige  Pragt 
og  Overdaadighed  skal  have  umiddelbar  Adgang  til  Landets 
Sønners  Sved  og  Arbeide  og  kunne  bruge  disse  saa  ofte  det 
lyster  [dem]?  Hvor  latterligt  stikker  det  af,  med  pompøse 
Ord  at  udskrige  en  Besparing,  som  tildels  bringer  tro  og  for- 
tjente Folk  af  Levebrød,  og  til  samme  Tid  bekoste  en  Reise, 
som  medtager  mere,  end  flere  Aars  Besparelser  indbringe? 
Hvad  siger  dog  vores  Patrioter,  hvad  siger  den  gode  Riegels 
hertil?  Dog,  disse  Betragtninger  henhører  ikke  her.  Jeg  for- 
irrede  mig  til  disse  fra  Reinhold  og  hans  Vokation;  men  jeg 
bør  dog  ogsaa  lægge  dette  hertil,  at,  økonomiske  Bevæg- 
grunde tilsidesat,  vil  det  gjøre  mit  Fædreneland  Ære  at  be- 
sidde denne  Mand,  hvis  store  Geni  og  Talenter  og  udbredte 
Lærdom  giver  ham  Rang  blandt  Tydsklands  første  Lærde, 


Menneske  var  han  hoit  skattet  for  sin  ædle  Karakter.  Det  var  I.avater, 
som  under  sit  Besug  i Kjebenhavn  havde  anbefalet  Reinhold  til  Bene 
storff,  og  det  var  Baggesen,  som  havde  bragt  I.avater  og  Reinhold  i 
Forbindelse  med  hinanden.  I >Reinholds  læben  und  litterarisches 
Werkcn«,  udg.  af  hans  Son  Emst  R.,  Jena  1825,  nævnes  Intet  om  hans 
Forhold  tU  Hertug,  den  GangPrinds,  Frederik  Christian  af  Augustenborg. 

*;  Ernst  Platner,  anset  tysk  Filosof,  Professor  i Fysiologi  i Leipzig,  dod 
1818. 

ligesom  han  til  visse  er  et  af  de  største  Hoveder,  som  paa 
denne  Tid  lever  i Tyskland. 

Over  Gottingen  og  dets  Universitet  har  jeg  ved  mit  Op- 
hold i Jena  og  Leipzig  havt  overflødig  Lejlighed  til  at  over- 
bevises om  den  almindelige  Doms  Rigtighed,  som  tilstaar 
dette  et  udmærket  Fortrin  for  de  andre  store  Universiteter  i 
Tyskland.  Gottingen  imod  Jena  er  hvad  et  Selskab  af  artige 
og  sædelige  Folk  er  imod  en  Borgestue;  Leipzig  kan  i denne 
Lignelse  hedde  en  Assemblé  i en  Hovedstad.  I Jena  svirer 
man  — dog  gemenlig,  og  det  fra  Morgen  til  Aften,  i 01  — 
slaas,  gjør  daglige  Valfarter  til  Landsbyerne  omkring  i Egnen 
osv.;  i Leipzig  gaar  man  paa  Komoedie,  Koncerter  og  i Sel- 
skaber; i Gottingen  studerer  man.  I Jena  er  det  uanstændigt 
at  hilse  hinanden,  og  alle  Høfligheds-Betegnelser  udlees;  i 
Leipzig  ved  jeg  ikke,  hvor  vidt  man  driver  dette,  men  i Got- 
tingen holder  man  efter  min  Dom  en  fornuftig  Middelvej. 
Man  hilser  hinanden  paa  Gaden  ved  et  artigt  Buk,  med  Hattene 
paa,  — at  beholde  Hattene  paa  i Kollegierne,  som  i Jena  er 
Skik,  vover  Ingen  i Gottingen  — man  gaar  af  Veien  for  hin- 
anden, og  et  lidet  Albuestød  afbedes  gemenlig  med  et:  Ver- 
zeihen  sie,  mein  Herr!  da  det  i Jena  kostede  en  Udfordring 
osv.;  kort:  jeg  troede,  at  Jena  var  det  Sted,  hvor  man  med 
god  Samvittighed  kunde  raade  vore  unge  Landsmænd,  som 
ikke  have  Raad  at  ligge  i Gottingen  og  dog  vilde  studere 
udenlands,  at  tage  til  — thi  man  kan  godt  komme  ud  [af 
det]  her  med  200  Rdlr.  aarlig  — men  efter  det,  jeg  har  lært 
at  kjende  til  dette  Sted,  bør  jeg  anse  enhver  Mand,  som 
sender  en  ung  Søn,  der  endnu  ikke  har  Erfaring  i Verden 
nok  til  at  modstaa  de  utallige  Forførelser,  som  her  fra  alle 
Sider  omgive  En,  herhid,  for  sit  eget  Barns  Forræder.  Og, 
leider!  saadanne  ere  mange.  — Nok  herom.  Jeg  er  urolig 
[efter]  at  erfare,  om  Deres  gode  Drenge  har  undgaaet  den 
skrækkelige  Børnepest,  som  har  hersket  hos  Dem;  fra  Berlin 
skal  jeg  give  Dem  Leilighed  at  meddele  mig  denne  og  andre 
Efterretninger.  Indtil  saa  længe  haaber  jeg  det  bedste. 

Berlin  d.  1.  Jani  1791 '). 

Høistærede  Onde! 

Har  De  faaet,  som  jeg  venter  det,  mine  Breve,  som  jeg 
afsendte  med  Gohn  fra  Leipzig,  saa  véd  De,  hvorledes  det  er 
gaaet  mig  den  første  Del  af  min  Reise;  og  jeg  iler  saa  meget 
mere  at  meddele  Dem  Underretning  om  den  sidste  Del  heraf 
indtil  nu,  som  jeg  haaber  mig  den  Belønning  herfor  at  mod- 
tage igjen,  saa  snart  det  kan  ske,  Efterretninger  om  Dem, 
hvorefter  jeg  saa  meget  længes.  Jeg  bruger  angaaende  For- 
tællingen om  min  Reise  samme  Manér  som  sidste  Gang,  og 
sender  Dem  et  aabent  Brev  til  min  Fader,  hvilket  jeg  igjen 
udbeder  mig  af  Dem  besørget  videre  med  nærmeste  Post. 

De  vil  se  deraf,  at  jeg  efter  en  næsten  bestandig  Flakken 

i fulde  6 Uger  har  nu  bestemt  mig  til  at  etablere  mig  paa 
nogen  længere  Tid  her,  og  at  jeg  gjør  Regning  paa  at  smage 

igjen  nogen  mere  Rolighed,  end  jeg  hidtil  har  kunnet  det. 

Af  Landsmænd  har  jeg  [truffen],  foruden  Fru  Horneman1), 
Kunstneren  C lerne  ns3)  og  vores  Legationssekretær,  den  unge 
Bernstorff4),  hvilke  sidste  jeg  dog  begge  endnu  ikke  har 
besøgt.  I Potsdam  besøgte  jeg  ogsaa  vores  Landsmand,  Oberst- 
lieutenant  Scheel,  som  jeg  dog  maa  sige,  jeg  ikke  var  kommen 
til,  hvis  jeg  ikke  havde  maattet  søge  mine  andre  Landsmænd, 
Prof.  Sneedorf  med  sit  Selskab5),  som  just  derhen  vare 
inviterede,  hos  ham.  Jeg  vidste  det  ikke  heller  engang,  at 
denne  Mand  var  i Potsdam.  Imidlertid  gefalt  han  mig  godt 
og  var  meget  artig;  og  kommer  jeg  oftere  til  Potsdam,  som 
let  kan  træffe  sig,  skal  jeg  vist  besøge  ham.  Jeg  har  paa 
intet  Sted  divertert  mig  bedre  end  dette,  og  den  guddomme- 
lige Have  ved  Sanssouci  vilde  jeg  aldrig  kunne  blive  kjed  af 


')  Den  20.  Maj  reiste  Iiainus  fra  Leipzig  over  Halle,  Dessao  og  Potsdam 
til  Berlin,  hvor  han  ankom  den  31.  Mai. 

*;  Denne  Dame  havde  Barnas  besogt  i Altona 

’)  Kobberstikkeren  demens,  med  hvem  Ramus  havde  daglig  Omgang  i 
Berlin,  hvor  han  opholdt  sig  for  at  stikke  Frederik  Il  s Revue  efter 
Cunningham.  demens  levede  ene  med  sin  Son ; hans  Hustru  var  »nylig« 
dod,  skriver  R.  i Juni  1791. 

4)  Greve  Christian  Gunther  Bemstorff. 

6)  Professor  Sneedorf  reiste  sammen  med  Lieutenant  i lindt,  Kammer- 
junker v.  d.  Ltthc  og  en  Holstener  v.  Qvalen. 

at  spadsere  i.  Der  er  ogsaa  her  Kostbarheder  og  Kunstsager, 
som  man  ikke  kan  blive  færdig  med  at  se  alle  paa  én  Gang. 
Alle  disse  Herligheder  uagtet,  med  samt  de  skjønne  Slotte  i 
og  omkring  Berlin,  har  dog  den  nærværende  Konge  begyndt 
et  nyt  Lystslot,  som  tillige  med  den  dertil  hørende  prægtige 
Have  skal  overgaa  de  forrige  i Kostbarhed  og  Kunst;  Byg- 
ningen skal  være  ganske  af  italiensk  Marmor.  Men  denne 
Pragt  holder  Hs.  Maj.  for  sig  selv,  og  det  er  aldeles  Ingen 
tilladt  at  nærme  sig  denne  Helligdom.  De  Skatte,  som  dertil 
forødsles,  skulde  med  mere  Nytte  og  Ære  anvendes  efter  den 
afdøde  Konges  store  Exempel  paa  at  understøtte  Reparationer 
og  Forbedringer  af  de  store  Pallaster  i Potsdam,  som  nu,  da 
deres  Besiddere,  der  ofte  ere  af  den  ringeste  Klasse  af  Borgere, 
ikke  selv  besidde  Formue  nok  til  at  underholde  dem,  jammerlig 
forfalde  og  inden  kort  Tid  ikke  ville  forestille  andet  end  præg- 
tige Ruiner.  Kongens  eget  Ophold  er  saa  ubestemt  og  flygtigt, 
at  Ingen  den  ene  Dag  er  i Stand  til  at  sige,  hvor  han  vil 
være  den  følgende.  Han  kom  i de  Dage,  jeg  var  i Potsdam. 
fra  Revuen  i Magdeborg  dertil,  logerte  en  Dag  i sit  nye  Slot. 
[tog]  derpaa  til  Gharlottenborg  ved  Berlin,  og  i Dag  skal  han 
igjen  enten  være  draget  eller  ville  drage  til  Potsdam.  Hans 
nærværende  Favoritter  — og  uden  disse  kan  han  ikke  leve  — 
ere  Madame  Ritz,  som  han  bestandig  for  en  Datters  Skyld, 
som  han  med  hende  haver  og  gjør  overordentlig  meget  af, 
hænger  ved  endnu,  og  en  Grevinde  Den  hof  f;  dog  skal  han  i 
Smug  elske  mange  Andre  af  ringere  Stand.  Hans  Legeme  skal 
ogsaa  være  saa  svækket,  at  han  bestandig  bruger  Medicin 
Hvor  meget,  bedste  Ven!  jeg  nu  længes  efter  Nyheder 
fra  Dem  og  min  øvrige  Familie,  som  overhovedet  fra  mit 
Fædreneland,  kan  De  let  forestille  Dem,  da  jeg  i fulde  6 Uger 
ingen  Efterretninger  har  havt  derfra,  andre  end  hvad  Cohn 
fortalte  mig  i Leipzig,  og  Sneedorf  nu  siden  i Berlin ; imidlertid 
var  ikke  heller  disse  Efterretninger  synderlig  nye.  Jeg  beder 
Dem  derfor  paa  det  indstændigste  ikke  at  lade  for  lang  Tid 


*)  Kong  Frederik  Wilhelm  II  af  Prenssen  havde  med  Grevinde  Dbnhoff 
to  Horn ; lians  anden  bekjendte  Mietresse,  med  hvem  han  ogsaa  havde 
to  Bom,  var  Grevinde  I.ichtenau,  der  havde  vieret  gift  med  en  Mand 
ved  Navn  Riett.  I »et  Slot,  som  han  byggede  i Potsdam,  er  Marmor- 
l’alæet,  hvis  Bygning  stod  paa  i ti  Aar  1786—96). 

hengaa,  inden  De  sender  mig  et  Brev  fra  Dem.  At  Deres 
Broder.  Hr.  Justitsraaden,  har  skilt  sig  ved  sit  Gods1),  sagde 
Sneedorf  mig;  men  hvor  og  hvorledes  den  gode  Mand  lever 

siden  den  Tid,  vidste  han  Intet  at  sige  mig  om. 

Et  lidet  Brev  giver  jeg  mig  endnu  den  Frihed  at  indslutte 
heri  til  min  Broder8)  — — — 


Dresden  d.  16.  Juli  1791 9). 

Højstærede  Morbroder! 

Jeg  er  i Dresden  nu  da  jeg  skriver  Dem  dette  Brev, 
omtrent  i samme  Forfatning,  som  da  jeg  sidst  skrev  Dem  fra 
Berlin,  det  er  at  sige,  jeg  har  været  her  omtrent  lige  saa 
længe,  har  et  privat  Hus,  hvor  jeg  har  leiet  mig  ind,  paa 
samrne  Fod  mine  Sager,  har  gjort  nogle  faa  Connaissancer 
osv.,  men  jeg  maa  sige  Dem,  jeg  befinder  mig  paa  nær- 
værende Tid  bedre,  er  mere  fornøiet,  har  mere  Udsigter  til 
et  behageligt  Liv  — og,  jeg  véd  ikke  selv  Alt  hvad  jeg  vil 
sige,  for  at  berette  Dem,  at  her  er  ganske  anderledes  at  være 
end  i Berlin.  Denne  By  kan  jeg  nogenlunde  overse,  af  Støv 
dræbes  jeg  ikke  paa  Gaden,  hvor  jeg  vender  mit  Øie  fra  et 
Sted,  som  har  nogenlunde  Udsigt,  har  jeg  de  meget  blide 
Egne  og  leende  Prospekter  for  mig,  alle  Folk  ere  ikke  alene 
høflige,  men  venlige,  forekommende,  indbydende  og  — dog 
holdt;  de  maatte  tro,  at  Kupido4)  havde  givet  mig  mit  Bane- 

*)  Westensborg;  1795  kjobte  han  Nyso  og  Jungshoved. 

*)  Kamus'  Broder  Frants,  fodt  1766,  var  Fuldmægtig  hos  sin  Onkel,  Amts- 
forvalter Matthias  Thestrup  i Nykjobing  p.  F.  1798  blev  han  ham 
adjungeret,  ogAaret  efter  blev  han  virkelig  Amtsforvalter,  da  Thestrup 
afstod  ham  Embedet;  dod  1807.  I sit  Ægteskab  med  Helene  Margrethe 
Hincheldey  var  han  Fader  til  den  1856  afdode  Prof.  math.  Chr.  Ramus. 

*)  Fra  Berlin  reiste  Ramus  den  11.  Juli  direkte  til  Dresden  i Felge  med 
Jean  Monod,  en  ung  Præst  fra  Genéve,  der  havde  tilbragt  Vinteren 
1790  i Kjobenhavn,  1794 — 1808  Præst  ved  den  reformerte  Kirke  i 
Kjebenhavn,  dod  i Paris  1835,  og  en  ung  Dansk  ved  Navn  Nielsen,  der 
paa  kgl.  Bekostning  reiste  for  at  lære  Stutterivæsenet  at  kjendc  og 
som  R.  alt  i Gottingen  havde  gjort  Bekjendtskab  med;  denne  Nielsen 
maa  være  Fr.  C.  E.  Nielsen,  der  senere  blev  Stutmester  paa  Frederiks- 
borg og  dode  1851. 

4)  Han  kan  kanske  spille  mig  en  slem  Streg  nok;  jeg  har  en  nydelig  lille 
katholsk  Mammesellc  til  min  Opvartning,  for  hvilken  ikke  selv  en  Jerndyd 
kan  staa.  Gud  véd,  hvordan  det  vil  gaa  mig?  (Forf.  Anm.) 

saar  her  — saaledes  vil  jeg  synes  Dem  at  sværme.  Men  De 
har  selv  besøgt  begge  Stederne,  og  det  skulde  undre  mig, 
om  De  ikke  selv  har  havt  samme  Erfaring;  jeg  vilde  i det 
ringeste  ønske  det,  thi  jeg  vilde  ugjerne,  at  min  Dom  skulde 
være  urigtig;  dog  maa  jeg  bekjende,  at  mit  Ophold  er  her 

endnu  for  kort  til  at  gjøre  min  Dom  ganske  sikker,  og  jeg 

vilde  derfor  være  fornøiet,  om  Andres  Erfaring  bestyrkede 
den.  Hvorom  Alting  er,  saa  er  det  vist,  at  jeg  er  i Dresden 

i min  Herres  Glæde. — I det  Øvrige  har  mit  Liv  i 

Berlin  langt  fra  ikke  heller  været  mig  uangenemt  eller  kjed- 

sommeligt;  ikke  heller,  som  jeg  haaber  det,  mit  Ophold  der 
været  mig  unyttig.  Jeg  lærte  at  kjende  en  Del  herlige  Folk 
og  nød  tildels  disses  Omgang  mest  daglig.  Hvormed  jeg 
iøvrigt  mest  beskjæftigede  mig  var  at  lære  Skolerne  at  kjende, 
som  man  her  har  temmelig  gode.  Konversationen  er  af  den 
Aarsag  [for]  en  Fremmed  ikke  saa  ganske  behagelig  i Berlin, 
fordi  man  sjælden  hører  politiske  Diskurser  over  Statens  For- 
fatning og  Hoffets  Forhandlinger,  der  fornemmelig  interessere 
Fremmede.  For  meget  føle  sig  de  stolte  Berlinere  ved  deres 
nærværende  Regjering  nedbøiede,  til  at  de  gjerne  skuidé  tale 
om  denne,  og  hvorvel  man  maatte  tro,  at  de  vare  trætte  og 
kjede  af  den  forriges  Berømmelse  og  Beundring,  saa  entrere 
de  dog  meget  hellere  med  en  i denne.  De  store  Optrin  i 
Frankrig  give  desuden  i vore  Dage  saa  meget  Stof  til  politiske 
Diskurser,  at  snart  ingen  anden  behager  end  denne,  og  hvor 
lidet  republikanske  end  Preusserne  have  Ord  for  at  være, 
tager  dog  en  stor  Del  af  disse  en  levende  Andel  heri.  — 
Preussens  Tænkemaade  i Hensigt  til  disse  Affærer  var  inter- 
essant at  vide,  da  deres  Overmagt  i Tyskland  paa  en  Tid, 
da  det  hele  hellige  romerske  Rige  truer  med  at  falde  over 
den  arme  Nationalforsamling,  giver  deres  Stemme  den  be- 
tydeligste Vægt,  men  det  er  i et  Ministerium  som  dette  ikke 
let  at  komme  etter  Kabinettets  Raadslutninger.  Imidlertid 
véd  jeg,  at  da  det  tyske  Furstenbund  — den  udødelige  Konges 
eget  Værk  — er  opfordret  til  at  forsvare  Rigets  krænkede 
Rettigheder  mod  Franzosernes  Indgreb,  har  Preussen  lovet  at 
stille  en  Armé  op  af  24,000  Mand.  — Men  disse  Planer  og 
Anlæg  til  en  Rigskrig  har  uden  Tvivl  Kongen  af  Frankrigs 

mislykkede  Flugt1)  i det  ringeste  gjort  nogen  Standsning  i, 
og  man  véd  næppe  nu,  hvorledes  man  skal  gribe  Tingene 
an.  Rygterne  fra  de  russiske  Grændser,  hvor  de  preussiske 
Armeer  staar,  ligesom  ogsaa  den  liden  fredelige  Fremgang  af 
Hr.  Bkschofswerders*)  — Kongen  af  Preussens  Favorits  — 
Forhandling  med  Keiseren,  lader  til  at  give  Preussen  selv 
nok  at  tænke  paa  fra  en  anden  Side.  Under  alt  dette  sørger 
Berlin  over  at  have  mistet  sin  store  Minister  Hertz berg3), 
hvis  Aftrædelse  fra  Ministeriet  den  med  Grund  anser  som  et 
sørgeligt  Vidne  om  Tingenes  forandrede  Gang  fra  de  forrige 
Dage.  Om  ingen  Mand  ved  Roret  har  Preussen  saa  store  Tanker 
eller  tiltror  nogen  Anden  saa  megen  Patriotismus  som  denne 
Minister,  og  det  var  Staten  derfor  sørgeligt,  at  han  just  skulde 
træde  af,  medens  Uveiret  synes  saa  nær  over  Hovedet  og  saa 
mange  Ting  bidrage  til  at  gjøre  Statssagerne  forviklede.  Man 
indser  let,  at  kuns  Chikaner  i sit  Embeds  Førelse  og  Hindringer 
i at  udføre  sine  Planer  til  Rigets  Bedste  have  bragt  ham  til 
den  Beslutning  at  takke  af;  dog  venter  man  sig  igjen  meget 
godt  af  den  — nogle  Uger  før  Hertzbergs  Afgang  — valgte 
Kabinetsminister  Schulenborgs4)  Duelighed,  om  hvilken  man 
taler  med  megen  Høiagtelse.  Ministeren  v.  Wollner5)  raser 
bestandig  fort  med  sin  usalige  Iver  for  Rettroenhedens  Over- 
holdelse og  prostituerer  sig  og  prostitueres  af  Andre  hvert 
Øieblik.  Ved  en  despotisk  Kabinetsordre  forbød  han  nylig 
Salget  af  en  Bog  om  en  theologisk  Stridighed,  som  alt  var 
passeret  Censuren,  og  en  Bogtrykker  havde  betalt  Forlaget 
paa  og  ladet  trykke.  Bogtrykkeren  beklagede  sig  over  den 
Skade,  han  led  herved,  og  blev  ved  en  ny  Kabinetsordre 
henvist  at  søge  sin  Regres  hos  Forfatteren  og  Censoren.  Han 
stævnede  nu  disse  for  den  ærværdige  Kammerret,  som  strax 


')  Kongens  Flugt  fandt  Sted  i Slutningen  af  Juni  1791. 

*)  Johan  Rudolf  von  Bischofswerder,  Fredr.  Wilhelm  Il  s Yndling  og 
Minister. 

*)  Greve  Ewald  Friedr.  Hertzberg,  Kabinetsminister,  trak  sig  tilbage  1791 
af  Misfomoielse  med  Konventionen  i Reichenbaeh  med  Østerrig. 

*)  Greve  Friedr.  Wilhelm  von  der  Schulenburg. 

*)  Johann  Christoph  v.  Wollner,  Frederik  Wilhelm  II's  Statsminister,  mest 
bekjendt  ved  det  saakaldte  Wollnerske  Religionsedikt,  der  truede  enhver 
Afvigelse  fra  de  symbolske  Bøger  med  Straffe  eller  Embedsfortabelse. 

absolverede  Forfatteren  fra  Tiltale,  og  efter  nærmere  Under- 
søgelse af  Censorens  Sag  — denne  var  en  berømt  Geistlig  i 
Berlin,  Hr.  Ober-Konsistorialraad  Zollner — ikke  alene  ogsaa 
frikjendte  denne,  men  i sin  Dom  belagde  ham  med  offentlig 
Berømmelse  som  en  ærværdig  Forsvarer  af  den  sunde  For- 
nufts Rettigheder  og  Forfægter  af  denne  mod  Overtro  og 
menneskelig  Authoritet  i Religionssager,  og  tillod  Citanten  Til- 
tale til  Ministeren  v.  Wcillner  til  Skadesløsholdelse  for  sit 
Tab.  Denne  hele  Procedure,  hvori  saavel  af  Hr.  Zollner  som 
af  Bogtrykkerens  Prokurator  forekommer  Dokumenter,  fulde 
af  bitre  Satyrer  og  Ræsonnementer  over  Ministerens  Opførsel, 
er  med  Kammerrettens  Tilladelse  offentlig  udgivet  og  tjener 
de  Herrer  Berlinere  til  ikke  liden  Underholdning  og  Satisfak- 
tion imod  den  almindelig  hadede  og  foragtede  Minister.  Hoffets 
Liv  i Berlin  er  en  bestandig  Kjæde  af  Fester  og  Høitider, 
som  dels  af  Kongen,  dels  af  de  andre  kongelige  Herskaber, 
som  hver  lever  for  sig,  foranstaltes.  — Hs.  Majestæt  har  paa 
sit  Lystslot  Charlottenborg,  som  gemenlig  tjener  ham  til  Sommer- 
ophold, ladet  opbygge  af  ny  et  prægtigt  Operahus,  hvorpaa 
jeg  bivaanede  den  første  Forestilling.  Den  engelske  Prinds, 
Hertugen  af  York  og  Biskop  af  Osnabriick,  opholder  sig  siden 
nogen  Tid  i Berlin,  og  man  har  sagt,  at  et  Parti  mellem  ham 
og  den  ældste  kgl.  preuss.  Prindsesse  Frederikke  skulde 
være  paa  Tapetet.  Denne  Datter  er  af  Kongens  første  Ægte- 
skab, det  er,  af  den  Prindsesse,  hvis  uordentlige  Liv  for- 
aarsagede  hendes  Afskedigelse  og  Forvisning  til  Stetlin,  hvor 
hun  endnu  lever1).  Den  almindelige  Dom  siger,  at  Kongen 
har  aldeles  ingen  Del  i hende.  Det  er  denne  Prinsesse,  som 
man  vilde  have  paasmurt  vores  Kronprinds,  men  vi  ere  hans 
Overlæg  og  Delikatesse  meget  skyldige,  at  han  afslog  dette. 
1 høi  Grad  er  denne  kgl.  Horeunges  Liv  uordentligt,  og  endog 
Hs.  Majestæt  selv,  overbevist  om,  hvor  ugrundede  hans  Rettig- 
heder til  Fadernavnet  af  hende  ere,  skal,  som  man  siger, 


’)  Frederik  Wilhelm  Ils  ferste  Gemalinde  var  Prindsesse  Elisabeth  af 
Brunsvig,  fra  hvem  han  efter  4 Aars  Ægteskab  blev  skilt  1761);  hun 
dode  forst  1840,  93  Aar  gammel.  Ilendes  Datter,  Prindsesse  Frederikke 
af  Preussen,  fedt  1767,  blev  29.  Sept.  1791  gift  med  Hertugen  af  York, 
Prinds  Frederik  af  Storbritannien. 

ikke  selv  foragte  hendes  Douceurer.  Hvad  skulde  vi  have 
ventet  os  af  en  slig  Dronning? 

Her  bliver  jeg  nu  for  det  første  sikkert  i 4 

Uger,  og  derpaa  gaar  Reisen  over  Prag  til  Wien,  hvor  jeg 
efter  Løfte  venter  Remisser  fra  Dem. Med  Deres  er- 

holdte Exspectance  paa  Plads  i Høiesteret  gratulerer  jeg  Dem 
og  Retten  lige  meget;  kun  beklager  jeg,  at  De  nu  ikke  har 
de  behagelige  Udsigter  mere  til  at  fordrive  de  vakante  Som- 
niere,  som  denne  Forandring  vil  give  Dem,  paa  Deres  elskede 
Westensborg.  — — — 

Prinsen  af  Augustenborg  er  her  i Byen  med  sit  Følge 
siden  i Torsdags.  Iblandt  dette  er  en  Hofraad  og  Professor 
PI  at  ner  fra  Leipzig,  som  jeg  dér  lærte  at  kjende.  Jeg  har 
talt  denne  Mand  her  og  er  bedet  at  komme  til  ham  i Dag 
Kl.  10  for  at  høre,  om  jeg  kan  faa  Audiens  i Dag  hos  Hs. 
Durchlaucht,  — i all  Fald  gjør  jeg  ham  her  min  Opvartning, 
om  ikke  i Dag,  saa  en  anden  Dag.  — — — 


Wien,  d.  21.  Scptbr.  1791.') 

Højstærede  Onde! 

Jeg  befinder  mig  nu  i Tysklands  keiserlige  Residensstad 
og  altsaa  i den  fornemste  Stad,  som  jeg  endnu  har  besøgt. 

Jeg  havde  noget  Haab  ved  min  Ankomst  her  at 

træffe  Breve  fra  mit  Fædreneland  hos  vores  Gesandt,  og  jeg 
gjorde  derfor  denne  Mand  i Gaar  min  Visite  for  at  erkyndige 
mig  herom,  men  erfarede  til  min  Sorg,  at  mit  Haab  slog  feil. 
1 øvrigt  blev  jeg  af  Gesandten  vel  imodtagen,  men  venter  mig 


')  I Dresden  gjorde  Kanins  et  længere  Ophold  end  paatænkt  for  at  over- 
være de  Festligheder,  som  et  Besog  af  Keiser  Leopold  og  Kongen  af 
Prenssen  gav  Anledning  til.  Kort  efter  sin  Ankomst  til  Byen  havde 
han  Audiens  hos  Prindsen  og  Prindsessen  af  Augustenborg,  som  op- 
holdt sig  dér.  Prindsessen  underholdt  sig  med  ham  om  ile  forskjellige 
Malerskolers  Fortrin  og  Ejendommeligheder,  medens  Prindsen  spurgte 
ham  ud  om  Professorerne  i Gottingen.  Ved  en  anden  Audiens  dreiede 
Samtalen  ined  Prindsen  sig  om  Forbedringer  i det  lærde  Skolevæsen  og 
om  dettes  Tilstand  i Berlin,  som  Ramus  havde  gjort  sig  bekjendt  med, 
navnlig  om  Indforelse  af  Faglærere,  som  man  havde  i Berlin.  Den 
29.  Aug.  kjorte  Ramus  fra  Dresden  og  efter  3 Dages  Forlob  havde  han 
tilbagelagt  de  18  Mil  til  Prag. 

dog  ikke,  da  Manden  just  ikke  skal  være  meget  forbindtlig  af 
sig,  nogen  synderlig  Artighed  af  ham  medens  mit  Ophold 
her.1)  Vores  Legationssekretær  — Grev  Luckner  — lod  at 


’)  Geheimeraad  Armand  Franyois  Louis  de  Mestral  de  St.  Saphorin,  dod 
1805  som  Gesandt  i Wien;  han  havde  studeret  i Gottingen,  hvilket 
dannede  Æmnet  for  hans  Samtale  med  Ramus,  der  for  evrigt  var  lidet 
tiltalt  af  hans  kolde  Hoflighed.  I Legationssekretæren,  Grev  Ferdinand 
Luckner,  senere  Gesandt  ved  det  polske  Hof,  fandt  han  derimod  mere 
Behag.  Om  sit  andet  Besog  hos  St.  Saphorin  skriver  Ramus  i Bin  Dagbog 
(21.  Okt.):  >Jeg  gik  hen  til  vor  Gesandt,  af  hvem  jeg  egentlig  vilde 
udbede  mig  Tilladelse  at  se  hans  Malerier,  som  jeg  havde  hort  han 
besad  en  temmelig  Samling  af.  Da  jeg  kom,  lod  jeg  mig  melde,  og  da 
jeg  havde  ventet  noget  i en  Sal,  hvor  Betjentene  opholdt  sig,  kom 
endelig  Betjenten,  som  var  gaaet  ind  at  melde  mig,  ud  og  bragte  mig 
et  Brev,  som  Gesandten  lod  sige  var  arriveret  til  mig.  Jeg  sagde,  at 
jeg  gjeme  vilde  opvarte  Gesandten,  af  hvem  jeg  ikke  havde  ventet  den 
Uhoflighed  at  faa  et  Brev  i hans  Forsal  tilsendt  igjennem  en  Domestik 
— og  nu  blev  jeg  indladt.  Jeg  takkede  ham  for  Uleiligheden  med  mit 
Brev  og  udbad  mig  dernæst  den  Artighed  af  ham,  at  jeg  maatte  se 
hans  Malerier.  Han  svarede  mig  temmelig  brutalt,  ligesom  han  over- 
hovedet med  en  impertinent  stiv  og  stolt  Mine  tog  imod  mig,  at  jeg 
kun  behøvede  at  se  omkring  mig,  da  de  hængte  om  os;  imidlertid,  lagde 
han  dog  til,  er  endnu  en  Del  ovenpaa,  som  De  ogsaa  kan  se,  og  gav 
en  Betjent  Ordre  at  fore  mig  op  og  vise  mig  disse.  Jeg  modtog  strax 
dette  Tilbud  og  gik  bort,  efter  at  have  gjort  min  Kompliment,  uden  at 
komme  igjen,  da  jeg  var  færdig  med  at  se  Malerierne.  Oftere  skal  jeg 
ikke  heller  besege  denne  Herre.  Jeg  var  hos  ham  for  nogle  Dage 
siden  henved  11,  han  lod  sig,  som  man  sagde,  frisere,  og  jeg  ventede 
noget,  da  man  sagde  mig,  at  Betjenten  strås  vilde  komme  ud  igjen  fra 
ham,  forgjæves.  og  gik  bort  igjen  — i Dag  skikker  han  mig  et  Brev 
ved  sin  Domestik  — Stud,  uden  at  bede  mig  komme  ind,  og  da  jeg 
kommer  til  ham,  modtager  mig  med  en  stolt  Mine.  Skulde  jeg  vel 
oftere  ydmyge  mig  til  at  vise  saadan  en  Herre  Galanterier?  Det  er  dog 
virkelig  en  Skam,  at  ens  eget  Lands  Gesandter  ere  saa  lidet  hoflige 
mod  dem,  som  de  dog  burde  anse  og  behandle  som  Landsmænd  af  dem, 
om  de  end  ikke,  som  her  virkelig  er  Faldet  — thi  St.  Saphorin  er  en 
Schweizer  — vare  det.  Skjændigt  er  det  dog,  at  vi  hensende  til  Ge- 
sandter i fremmede  Lande  Udlændinge,  som  ikke  en  Gang  forstaa  vort 
Sprog  og  om  Landet,  hvis  Repræsentanter  de  ere,  ikke  vide  mer  Besked, 
end  om  de  aldrig  havde  været  der.  Hverken  Hr.  Luckner,  som  ellers  er 
en  meget  artig  Mand,  eller  St.  Saphorin  forstaa  noget  dansk  Ord,  og 
nylig,  da  et  Dokument  i vort  Sprog  af  Magistraten  her  blev  Gesandten 
tilsendt  til  Undcrsogelse  og  Bedømmelse,  hvilket  — som  jeg  tror  — 
af  en  Reisende  var  indbragt,  maatte  han  lade  det  af  en  anden  oversætte 
først,  inden  han  kunde  forstaa  det.«  Gesandtens  Malerisamling  fandt 
Ramus  god;  der  var  kostbare  og  skjønne  Stykker  af  Jordaens,  Ruis. 

være  mere  forbindtlig,  tilbød  mig  i alt,  hvad  han  formaaede, 
sin  Tjeneste,  og  bad  mig  oftere  at  besøge  sig.  En  Lands- 
mand af  mig  er  en  Superintendent  Fock,  som  er  Præst  ved 
den  lutherske  Menighed  her,  og  med  denne  har  jeg  gjort  et 

meget  interessant  Bekjendtskab.1) En  dansk  Portræt- 

maler  — Stunder*)  — har  jeg  ogsaa  truffet  og  besøgt  her, 
og  er  ligeledes  paa  det  bedste,  som  naturligt  af  en  Landsmand, 
bleven  modtagen.  Endnu  skal  en  anden  Landsmand  være 
etableret  her  som  Juveler,  men  denne  har  jeg  endnu  ei  havt 
Tid  at  søge;  hans  Navn  skal  være  Neauvell.  Foruden  disse 
har  jeg  lært  adskillige  wienske  Folk  dels  her  dels  i Prag  at 
kjende,  saa  at  jeg  ret  lover  mig  et  angenemt  Ophold  i denne 
Stad;  kuns  sørger  jeg  hemmeligt  lidt  over,  at  jeg  nødes  at  gjøre 
dette  noget  kort;  thi  for  længe  har  jeg  nølet  paa  de  fore- 
gaaende  Steder,  jeg  har  været,  til  at  blive  længe  her.  Dog 
under  en  4 til  6 Uger  bliver  mit  Ophold  ikke.  De  véd,  hvad 
der  holdt  mig  op  i Dresden,  og  det  gik  mig  snart  ligesaa  i 
Prag.  Mer  end  8 Dage  havde  jeg  ikke  bestemt  her,  men  da 
jeg  saa,  at  de  rette  Feierligheder  først  efter  disse  angik,  kunde 
jeg  umulig  bevæge  mig  til  at  forlade  Byen  uden  ogsaa  at  tage 
Del  i disse,  og  den  Opmærksomhed,  som  der  ved  alle  Ledig- 
heder vistes  mod  Fremmede,  gjorde  disse  det  temmelig  let  at 
kunne  dette.  Jeg  bivaanede  begge  Kroningerne3),  saa  Her- 
skaberne oftere  ved  Taffelet,  paa  Hofbal,  ved  Manøvrer  o.  s.  v., 
og  var  endelig  tilstede  Aftenen  før  min  Afreise  fra  Prag  paa 
det  over  al  Beskrivelse  prægtige  Bal,  som  Landstænderne  gave 
Monarken  i et  eget  dertil  oprettet  Hus.  Noget  mere  glimrende 
end  dette  har  jeg  aldrig  set:  Salen  bestod  egentlig  i to  Af- 
delinger, hvoraf  den  ene  udgjorde  det  ny  opbygte  Hus,  den 
anden  det  ganske  Parterre  og  Theater  i det  Komoediehus, 


dael,  Mengs,  Rubens  o.  fl. ; et  Gemak  var  saavel  i sin  Udstyrelse  som 
efter  Maleriernes  Indhold  at  betragte  som  en  Slags  Venustempel. 

')  Om  denne  Mand  fortæller  Ramus,  at  han  var  en  Holstener,  der  havde  op- 
holdt sig  en  Tid  lang  i Danmark  og  bl.  a.  været  Informator  hos  Stutteri- 
mester Nielsen  paa  Frederiksborg. 

1 Johan  Jacob  Stunder  eller  Stoundre,  af  en  reformert  Slægt;  han  havde 
dengang,  fortalte  han  Ramus,  opholdt  sig  8 Aar  i Wien  (se  om  hamWeil- 
bachs  Kunstncrlex.  og  Rahbeks  Erindringer  III.  22,  24). 

r)  Keiserparrets  Kroning  med  den  behmiske  Kongekrone  den  6.  Sept. 

hvortil  den  ny  Bygning  var  sat.  I begge  Salene  brændte  mer 
end  100  Lysekroner  og  mer  end  4000  Voxlys.  Keiseren  med 
sin  Familie  spiste  i et  forhøiet  Kabinet  ved  Enden  af  Salen, 
der  var  [forjoven  med  en  Silkehimmel  bedækket  i Form  af  et 
Tempel.  I begge  Salene  vare  tilsammen  5 Orkestre.  Sel- 
skabet bestod  tilvisse  af  henved  4000  Mennesker.  De  for- 
nemste af  Adelen  bemærkedes  i Kabinetter,  som  langs  ind 
vare  anlagte  aabne  ved  Siden  af  den  nye  Sal.  En  stor  Mængde 
andre  beværtedes  i Logerne,  og  for  de  øvrige  vare  Buffets, 
hvori  ved  alle  Haande  kold  Spise  og  mangfoldige  Vine  enhver 
paa  det  rigeligste  beværtedes.  Is,  Punch,  Chokolade  o.  s.  v. 
var  ligeledes  tilstede  i den  største  Overflødighed.  Jeg  havde 
kunnet,  om  jeg  havde  villet  det,  drikke  mig  en  Rus  i Cham- 
pagne, Tokayer,  Burgunder  og  Rhinskvin.  Dog,  al  denne 
Herlighed  uagtet,  maa  jeg  tilstaa  Dem,  jeg  saa  et  Spektakel 
endnu  i Prag,  som  forekom  mig  majestætiskere,  og  som  jeg 
saa  med  mere  Deltagelse,  og  dette  var  en  Himmelreise  af  den 
berømte  Luftskipper  Blanchard.1)  For  dette  prægtige  Syns 
Skyld  alene  vilde  det  ikke  have  fortrudt  mig  at  være  bleven 
8 Dage  over  min  Bestemmelse  i Prag.  Skjønt  Veiret  ikke 
var  det  favorableste  og  af  den  Aarsag  den  sædvanlige  Gondol, 
hvori  Manden  pleier  at  sætte  sig,  ikke  kunde  anvendes,  til- 
traadte  han  dog,  siddende  paa  en  Tverbjælke,  sin  Reise,  foer 
hen  i Luften  mer  end  en  halv  Mil  for  vore  Øine  i en  jævn 
og  stadig  Fart,  og  lod  sig  ned  paa  et  Bjærg  uden  for  Byen. 
Keiseren  var  selv  nærværende  herved,  uagtet  han  havde  set 
ham  to  Gange  opstige  i Wien.  Leopold  har  LTdseende  af  at 
være  en  overmaade  god  jævn  Mand,  har  Navn  af  at  være  den 
bedste  Husholder,  og  maa  være  en  yderlig  interessant  Sel- 
skaber; han  sladrer,  saa  ofte  man  ser  ham,  i et  fort  med  en 
eller  anden.  Hos  hans  Undersaatter  lader  han  imidlertid  ikke 
at  være  saa  elsket  som  Joseph  — i det  ringeste  efter  sin  Død  — 
er  det.  Over  Freden  med  Tyrkerne  bider  sig  Østerrigerne  i 
Læberne,  saa  ofte  derom  tales,  og  endnu  mere  skulle  Hun- 
garerne  gjøre  det.2)  Keiser  Joseph  prises  i alle  Ender  og  Hjørner, 

*)  N.  F.  Bl&nchard,  bekjendt  som  en  af  de  tidligste  og  dristigste  Luft- 
skippere,  dod  1809. 

*)  Freden  i Sistova  1791,  ved  hvilken  Østerrig  efter  flere  Aars  Krig  med 
Tyrkiet  Intet  vandt. 

og  hans  Klosterreformationer  véd  endog  den  ringeste  Almue 
at  tale  om  med  Berømmelse.  Jeg  har  set  Værelserne  paa 
Slottet  her,  og  jeg  har  staaet  paa  det  Sted,  hvor  denne  store 
Mand  opgav  sin  Aand;  hellig  burde  en  Flet  være,  hvor  Men- 
neskelighed tabte  saa  stor  og  saa  ædel  en  Beskytter.  En 
barbarisk  Etikette  har  indført,  at  alle  huslige  Indretninger  af 
en  afdød  Monark  strax  forandres  af  dennes  Successor,  og  det 
er  derfor  lidet,  hvad  man  kan  se  af  de  Overblevninger,  som  i 
hans  Værelse  have  omgivet  Keiser  Joseph.  Dertil  hører  to  smaa 
Portræter  af  Kaunitz  og  Lascy1),  som  han  i lang  Tid  havde 
i sit  Sovekammer.  Et  Bord,  ved  hvilket  han  paa  sin  Døds- 
seng endnu  arbejdede,  og  ved  hvilket  han  skulde  have  ar- 
beidet  til  sin  Dødsstund,  hvis  ikke  Efterretningen  om  hans 
kjære  Elisabeths  Død  havde  to  Dage  forhen  betaget  ham  hans 
sidste  Kræfter,  staar  endnu  som  et  helligt  Mindesmærke  i 
denne  Sal.8)  En  simpel  Kobberkiste  ved  Foden  af  hans  Mo- 
ders og  Faders  Lig  gjemrner  hans  Ben;  og  ogsaa  denne 
Simpelhed  ser  man  med  Ærbødighed  og  Beundring. 


Florents,  d.  2.  Jan.  1792.’) 

Højstærede  Morbroder! 

Nu  noget  om  min  Reise,  siden  jeg  forlod  Venedig.  Veien 
fra  dette  sidste  Sted  til  Bologna  er  over  Land  paa  denne 


*)  Statsmanden  Kaunitz  og  Feltherren  Lascy. 

*)  Keiser  Joseph  II  dode  20.  Febr.  1790;  to  Dage  for  havde  hans  Broder- 
son,  den  senere  Keiser  Frants  II,  mistet  sin  unge  Hustru,  Elisabeth  af 
Whrttemberg. 

*)  I Wien  opholdt  Hamus  aig  fra  17.  Sept.  til  26.  Nov.,  hvilket  Tidsrum 
han  benyttede  til  at  gjorc  en  Mængde  Bekjendtskaber  med  Lærde  og 
Andre  — f.  Ex.  Numismatikerne  Eckhel  og  Neumann  — , besogte  flittigt 
Bibliothekenie  og  Malerisamlingerne,  horte  Forelæsninger  paa  Univer- 
sitetet og  overværede  Undervisningen  i forskjellige  Skoler  og  Institater. 
Foruden  de  i forrige  Brev  nævnte  Landsmænd  barde  han  her  den  For- 
noielse  at  træfle  igjen  sin  Ven,  Dr.  Torkel  Baden,  der  kom  til  Wien 
paa  Hjemreisen  fra  Italien  og  saaledes  kunde  give  Ramus  de  bedste  Op- 
lysninger og  Vink  med  Hensyn  til  hans  videre  Reise;  i de  Dage,  Baden 
opholdt  sig  i Wien  (29.  Sept.  til  15.  Okt.),  vare  de  saa  at  sige  bestandig 


Digitized  by  Google 


172 


Aarets  Tid  saa  fordærvet  af  Oversvømmelser,  at  den  enten 
aldeles  ikke,  og  kuns  ved  en  lang  Omvei,  eller  dog  med  Fare 
og  Besværlighed  kan  passeres.  De  meste  Reisende  betjener  sig 
derfor  af  en  pavelig  Post  eller  saakaldet  Kurér,  der  til  Skibs 
gjør  denne  Tur  og  medtager  Passagerer.  Jeg  valgte  ogsaa 
dette,  og  i Selskab  med  en  schweizisk  Kjøbmand,  hvis  Be- 
kjendtskab  jeg  havde  gjort  i Værtshuset  i Venedig,  embar- 
kerte  mig  Juleaften  i et  frygteligt  Veir.  Der  er  ved  denne 
Reise,  da  det  bestandig  gaar  igjennem  Floder  og  Kanaler 

mellem  disse,  ingen  Fare,  og  man  reiser  for  godt  Kjøb. 

I Forbigaaende  sagt,  overskrider  Italienernes  Passion  for 
Theaterforlystelser  alle  Grændser;  Venedig  har  7 Theatre, 
hvorpaa  alle  Aftener  spilles,  og  man  bygger  det  8de;  Bologna 
har  2;  Florents,  hører  jeg,  har  6.  Jeg  var  ikke  lidet  fornøiet, 
da  jeg  naaede  Bologna,  thi  8 i et  lidet  Atlukke  — thi  saa 
stort  var  Selskabet  fra  Ferrara,  og  dette  dertil  ikke  af  det 
bedste  — var  just  ikke  meget  behageligt.  Man  har  ingen 
ordentlig  Kahyt  paa  Skibet,  men  midt  paa  er  et  Kammer 
gjort,  som  i nogle  af  disse  Barker  — thi  vi  skiftede  disse 
ofte  — er  aabent  til  begge  Sider  og  kuns  ved  forhængte  Matter 
lukkes,  og  i andre  ved  ordentlige  Døre  tilsluttes.  I Bologna 

fordrev  jeg  3 Dage  blot  med  at  se  Kirker  og  Pallaster. 

Iblandt  de  Mærkværdigheder,  jeg  saa  her,  hvilke  næsten  ene 
bestaa  i skjønne  Malerier,  hvoraf  her  er  en  ubeskrivelig  Mængde, 
traf  jeg  en,  som  gjorde  mig  besynderlig  Fornøjelse.  I et 
Pallast,  som  tilhører  en  anselig  adelig  Familie  Ranuzzi,  fandt 
jeg  et  Maleri,  som  var  forfærdiget  til  Erindring  af,  at  vores 
Kong  Frederik  den  Fjerde  havde  været  her  og  logeret  i dette 
Hus.  Paa  dette  store  Stykke  saas  den  unge  Konge  modtagende 
en  Deputation  af  4 Bolognesiske  Raadsherrer,  som  vare  sendte  at 


sammen.  Som  overalt  hvor  han  kom,  var  Ramus  ogsaa  her  en  ivrig  Theater- 
gtenger,  og  havde  den  Nydelse  at  høre  »Tryllefløiten«,  dirigeret  af  Mo- 
zart  selv. 

Fra  Wien  gik  Reisen  med  Vogn  til  Triest  i Selskab  med  3 græske 
Kjobmænd,  »og  disse  3 Skurke  forpestede  mig  mit  Liv  paa  den  ganske 
Reise,  som  — Gud  forbarme  sig  — varede  i fulde  10  Dage.«  Efter  et 
kort  Ophold  i Triest  tog  Ramus  med  Skib  til  Venedig,  en  behagelig  Fart, 
der  kun  varede  12  Timer,  og  tilbragte  her  Dagene  fra  13.— 24.  Dec., 
da  han  tiltraadte  den  i Brevet  nærmere  omtalte  Reise. 

komplimentere  ham ; bag  ham  saas  hans  Suite,  og  en  Over- 
skrift fortalte,  at  dette  hængte  til  Erindring  af  den  Ære,  at  have 
havt  denne  Fyrste  to  Gange  til  Gjæst  i dette  Hus,  paa  Hen- 
reisen nemlig  til  Rom  og  paa  Tilbagereisen.1)  Jeg  var  bleven 
Løverdagen  over  her,  men  da  jeg  just  traf  paa  denne  Dag 
Ledighed  at  reise  i Selskab  til  Florents,  vilde  jeg  ikke  lade 

denne  gaa  unyttet  bort  . Vetturiner  hedde  Fo’r- 

mændene  i Italien,  hvad  i Tydskland  er  Lohnkutscher,  det  er 
Folk,  som  føre  Reisende  paa  lange  Ture  med  samme  Heste 
og  Vogn.  De  Italienske  have  dertil  gemenlig  den  Skik,  at  de 
sørger  for  Passagerernes  Underholdning  og  saaledes  gjorde 
jeg  og  Kontrakten  med  denne.  For  de  57  ital.  Millia  (12 
danske)  betalte  jeg,  iberegnet  Drikkepenge,  6 Rigsdaler  dansk 
omtrent,  og  var  saa  lykkelig  at  træffe  ret  godt  Selskab.  Med 
dette,  som  bestod  af  en  italiensk  Kapelmester  fra  Warsehau 
med  sin  Kone,  ankom  jeg  som  oven  meldt  denne  Eftermiddag 
Kl.  3 her,  og  agter  igjen  at  gjøre  et  Ophold  af  en  Uges  Tid 
i denne  Stad.  Her  ere  mangfoldige  rare  Ting  at  bese,  men 
imidlertid,  da  jeg  nu  er  saa  nær  Rom,  er  jeg  for  forpikket 
paa  dette,  til  at  jeg  skulde  have  nogen  ret  Rolighed,  inden 
jeg  kommer  der,  og  jeg  bliver  derfor  sikkert  ikke  længere  her. 
— — — Men  hvorledes  ser  det  ud  i mit  Fædreneland?  I 
utænkelige  Tider  har  jeg  intet  Brev  derfra,  og  i de  Aviser, 
som  jeg  ser  i dette  Land,  finder  man  sjælden  Kjøbenhavn 
nævnet.  Kun  den  smukke  Tidende  har  jeg  fundet  meldet 
derfra,  at  vores  Regering  havde  udnævnt  en  Gesandt  til  de 
franske  Prinser  i Koblenz.*)  Skulde  dette  være  sandt,  maatte 
jeg  vide,  hvo  der  har  beordret  os  dertil,  thi  vores  Kabinet 
staar  nu  engang  under  Formynderskab;  om  efter  Sædvane 
Keiserinden  af  Rusland  eller  en  anden  Potentat.  Hvad  i al 
Verden  kan  vi  have  med  disse  Herrer  at  gjøre?  Skulde  vi 
kanske  ogsaa  tage  Del  i deres  Æventyrer?  Og  hvad  siger 
Nationen  dertil,  at  vi  ville  indlade  os  med  Folk,  der  saa 
skammelig  forraade  deres  eget  Fædreneland?  Dog,  det  er 


1 Paa  sin  italienske  Reise  kom  Frederik  IV.  den  9.  Marts  1709  til  Bo- 
logna,  livor  lian  opholdt  sig  i tre  Page. 

*)  Penne  Efterretning  har  næppe  været  rigtig;  i Statskalenderne  1792—93 
tindes  Intet  heroin. 

sandt,  Nationens  Stemme  er  hos  os  ingen,  og  Monarkens 
eller  Monarkernes  Grundsætninger  i denne  Punkt  kunne  vel 
ikke  Andet  end  være  en  Del  forskjellige  fra  vores  Andres. 
Men  den  Monark,  som  hævede  Bøndernes  Slaveri  og  løste 
dem  af  Lænker,  som  han  ræsonnerte  rigtig,  at  ingen  Vedtægt 
og  selv  ingen  Lov  kunde  eller  burde  betrygge,  fordi  Naturens  Lov, 
det  er,  Menneskets  uforgribelige  og  uforkrænkelige  Rettigheder 
for  lydt  skrege  derimod  — denne  Monark,  synes  mig,  skulde 
tage  sig  lidt  i Agt  for  ikke  at  opirre  sit  Folk  for  meget,  eller 
at  bringe  dem  ind  i et  saa  farligt  Bekjendtskab  som  Fransk- 
mændenes  paa  nærværende  Tid  er  det,  at  de  ikke  efter 
samme  Grundsætninger,  som  ligger  til  Grund  i den  til  Bøn- 
dernes Fordel  anvendte  Filosofi,  skulde  falde  paa  at  under- 
søge deres  og  deres  Monarks  Situation  og  Forhold  til  hinanden. 
Begge  Kvæstioner  har  megen  Lighed  med  hinanden,  og  Op- 
løsningen af  dem  turde  vel  ogsaa  blive  temmelig  lige.  Men  over- 
alt, hvad  taler  man  dog  i Dannemark  om  de  franske  Affærer? 
Hvad  siger  Publikum  derom,  og  tør  man  i Publikum  tale  og 
skrive  om  denne  Materie?  Hvad  De  mener,  og  endnu  mer, 
hvad  Deres  Broder  Hr.  Justitsraaden  siger  derom,  véd  jeg 
uden  Tvivl  rigtig,  og  gjætter  jeg  rigtig,  fornøier  det  mig  at 
have  Dem  paa  mit  Parti.  Jeg  træffer  i disse  Lande  kuns  faa 
af  disse;  men  det  er  naturligt,  thi  hvorledes  disse  Sager  her 
foredrages,  kan  man  ikke  let  forestille  sig.  Jeg  læste  nylig  i 
en  bolognesisk  Avis,  at  man  anførte  det  som  en  Triumf  for 
vores  allerhelligste  Religion,  at  nogle  Munke  i Rom  havde 
besluttet  at  foranstalte  Sammenskud  til  de  rebelske  Præsters 
Underholdning,  der  have  flygtet  herhid,  og  man  talte  heri  om 
Nationalforsamlingens  Ugudelighed  og  Blasfemi.  Dette  skal 
rimelig  forstaaes:  imod  den  jordiske  Gud  i Rom,  og  fra  dette 
Himmerig,  tænker  jeg,  kommer  snart  en  Bulle,  som  i Mangel 
af  et  bedre  Helvede  dømmer  hele  Nationalforsamlingen  eller 
kanske,  paa  Nogle  undtagne,  hele  Frankrig  til  at  brændes. 

Rom  d.  25.  Jan.  1792’). 

Høistærede  Morbroder! 

Naar  jeg  nu  har  skrevet  Dem  dette  Brev,  og  med  det 
underrettet  Dem  om  min  Adresse  i Rom,  saa  véd  jeg,  at  jeg 
i vores  Korrespondens  har  en  stor  Regning  paa  Dem,  med 
hvilken  jeg  paa  ingen  Maade  tænker  at  give  Dem  nogen 
Kredit.  Jeg  har  været  nødt  til  at  udsætte  min  Fordring  paa 
Betaling  indtil  min  Ankomst  hertil,  men  jeg  paatager  mig  nu 
ogsaa  ganske  en  interesseret  Kreditors  Person,  og  anmelder 
mig  hos  Dem  med  al  den  Uforskammenhed,  som  disse  i Al- 
mindelighed tillade  sig.  Dette  vil  sige  — uden  Billeder  og 

’)  Over  Siena  korn  Ramus  21.  Januar  1792  til  Rom.  Her  traf  han  flere 
Landsmand,  Medailloren  P.  L.  Gianelli,  den  fra  Thorvaldsens  Historie 
bekjendte  Nordmand  Brown,  der  var  Kavaler  hos  en  Kardinal  og  havde 
skiftet  Religion,  almindelig  kaldet  Baron  Brown,  fordi  Romerne  udtalte 
hans  Navn  som  Barone,  men  fremfor  Alle  Georg  Zotfga,  om  hvem  Ramus 
skriver:  »Denne  Mand  er  en  fortræffelig  Lærd  og  forener  med  de  ud- 
bredteste Kundskaber  den  bedste  Karakter;  han  er  den  redeligste  og 
den  fortræffeligste  Raadgiver  for  alle  sine  Landsmænd  og  gaar  dem  til- 
haande  i Alt,  hvad  han  kan.«  Til  ham  havde  Ramus  Breve,  hvorfor  han 
strai  sogte  ham  og  blev  modtagen  paa  det  bedste  af  ham  og  hans 
smukke  Kone.  Da  Zofga  stod  i nært  Forhold  til  Kardinal  Stefano 
Borgia,  som  »paa  en  fortrinlig  Maade  var  de  Danske  gunstig«,  og  til 
hvem  Ramus  havde  Breve  fra  tyske  Lærde,  blev  Ramus  strax  meldt  til 
Kardinalen  og  inviteret  til  Middag  hos  ham.  Her  blev  han  modtagen  paa 
det  bedste,  Kardinalen  omfavnede  og  kyssede  Ramus  til  Velkomst  og 
spurgte  ham  ud  om  sine  tyske  og  danske  Bekjendte;  Selskabet  bestod  for- 
uden disse  af  ZoPga,  en  romersk  Kobberstikker  Cardelli,  der  var  beskjafftiget 
med  at  aftegne  Monumenter  af  Borgias  Museum,  og  en  lærd  Munk  Fra 
Paullino.  Efter  Middagen,  der  var  god,  men  ikke  prægtig,  og  Kaffen 
fjæmede  Gjæsterhe  sig  med  Haandkys.  Ved  disse  Middage  hos  Kardi- 
nalen, der  spiste  Kl.  1,  blev  Ramus  en  hyppig  Gjæst;  de  ovennævnte  Per- 
soner vare  der  næsten  hver  Gang;  af  og  til  traf  han  ogsaa  Andre  ved 
Bordet,  hvor  han  dog  ikke  følte  sig  særlig  tiltalt  af  Underholdningen, 
som  for  en  stor  Del  bestod  i,  at  Kardinalen  gjorde  Loier  med  Fra 
Paullino,  »en  jovialsk  og  ret  underholdende  Mand«,  eller  fik  et  Par 
geistlige  Herrer  til  at  gjore  Spas  med  hinanden. 

Til  Zoi?ga  sluttede  Ramus  sig  neie  under  sit  lange  Ophold  i Rom ; 
de  saaes  næsten  daglig,  og  Ramus  var  hans  Ledsager  paa  mangen  en 
arkæologisk  Udflugt  i Roms  Omegn;  ved  Omgangen  med  Zofga  var  det 
ferst,  at  Studiet  af  Numismatiken  blev  en  Hovedopgave  for  ham,  og  i 
en  efter  sine  Forhold  betydelig  Maalestok  kjobte  han  antike  Monter  og 
skaarne  Stene,  som  der  den  Gang  var  rig  Leilighed  til  at  erhverve 
i Rom.  Sin  numismatiske  Lærdom  skyldte  han  Zoéga,  som  han  senere 
bestandig  mindedes  med  største  Taknemmelighed. 

13* 

Figurer  — at  jeg  fuldkommen  regner  paa,  at  De,  saa  snart 
De  af  mit  Brev  ser,  at  De  har  at  adressere  Deres  Breve  til 
Rom  til  Strada  Frattina  incontro  alla  casa  del  Barone  Gavotti 
— kortere  incontro  all  pallazzo  Gavotti  — at  De  da  ikke 
længere  vil  udsætte  at  fornøie  mig  med  Efterretninger  om 
mit  Fædreneland,  om  min  Familie  og  mine  Venner  og  om 
Dem  og  Deres  Hus,  efter  hvilke  Tidender  jeg  umulig  kan 

sige  Dem,  hvor  begjærlig  jeg  paa  nærværende  Tid  er. 

De  ser,  at  jeg  med  den  Modtagelse,  jeg  har  faaet  i Rom,  og 
med  de  Bekjendtskaber,  jeg  dér  har  truffet,  er  vel  fornøiet; 
De  ser  ogsaa  af  den  Frygt,  som  jeg  yttrer  for  at  komme 
herfra  igjen,  at  jeg  alt  har  faaet  temmelig  Smag  paa  de 
Ting,  som  ere  her,  og  paa  det  Liv,  som  føres  i denne  Stad. 
I Sandhed,  i dette  Stykke  véd  jeg  ikke  let,  hvorledes  jeg  vil 
fyldestgjøre  de  forskjellige  Inklinationer,  af  hvilke  jeg  til  mod- 
satte Sider  hendrages.  Alle  sige  mig:  hvad  er  5 — 6 Maaneder 
i Rom  ? for  den  Tid  er  det  ikke  Umagen  værd  at  gjøre  denne 
lange  Reise  — man  kan  netop  i den  Tid  præparere  sig  til 
at  nyde  ret  godt  og  forstaa  sig  rigtig  paa  det  Gode,  som  er 
her;  da  at  reise  bort  er  at  dø  paa  sin  Bryllupsnat  osv.  — 
men  mit  Hjerte  kalder  mig  til  min  Familie,  mine  Venner  og 

mit  Fædreneland. Hvad  er  da  det  Rom,  vil  De  sige, 

som  med  saa  fantastisk  en  Enthusiasmus  fængsler  de  Folk, 
som  kommer  i det?  Det  er  et  Paradis,  vil  De  tro,  og  den 
gyldne  Alder  lever  op  der  igjen.  O,  Gud  hjælpe  os!  Rom 
er  en  Røverkule,  et  Stodder-Nest,  en  Svinestald  etc.  etc.,  kort 
sagt,  Alt  det,  som  mest  i Verden  kontrasterer  med  en  smuk, 
ordentlig  og  vel  indrettet  Stad.  Gaderne  vrimle  af  de  ublueste 
og  af  allehaande  Elendighed  paa  det  skrækkeligste  tilredte 
Stoddere  — man  gaar  og  kryber  omkring  uden  Hænder,  Ben, 
Næse  etc.,  eller  ligger  i slig  Gestalt  for  Kirkerne  og  paa  de 
mest  frekventeret  Steder.  Foruden  disse  offentlige  Betlere 
er  den  største  Del  af  Byens  Indvaanere  lutter  Stoddere,  det 
er  Folk,  af  hvis  lumpede  Klæder  mavre,  gule,  indfaldne  Ge- 
sigter,  Armod  og  Elendighed  læselig  fremskinner.  Paa  Gaderne 
er  ikke  det  mindste  Politi,  ingen  Lygter  oplyse  disse  om  Natten, 
og  der  hører  Praxis  og  Erfaring  til  ikke  at  løbes  eller  kjøres 
over  i Mørket,  naar  man  gaar  noget  sildig  hjem;  — ingen 
Gaderenovation  vaager  over  deres  Renlighed,  og  ikke  er  saa 

megen  Opsigt  engang,  at  man  kan  være  sikker  for  om  Natten 
at  styrte  over  opbrækkede  Stene,  henlagte  Bjælker  osv.  og 
brække  et  Ben.  Jeg  vil  ikke  tale  om  et  andet  Slags  Utøi 
her,  som,  om  ikke  saa  farligt  og  besværligt  for  en  Fremmed, 
dog  for  Staten  er  endnu  tusindfold  mere  ødelæggende  end  alt 
det  foregaaende,  de  sataniske  Pfaffen,  som  her  i alle  Gestalter, 
fra  de  røde  Kalotter,  som  udmærke  Kardinalerne,  og  røde 
Strømper,  som  Bisperne  have  tilegnet  sig  til  Kjendetegn,  og 
indtil  de  elendige  barfodede  Bettelmunke,  der  dække  deres 
bare  Krop  med  et  groft  uldent  Gevandt;  i uendelige  Grada- 
tioner mellem  disse  to  Extremiteter  ser  man  disse  kjøre, 
spadsere,  løbe,  hoppe  eller  krybe  omkring  i alle  Vraaer  og 
Ender,  og  for  de  Rigdomme,  som  disse  Skurker  æde,  drikke, 
h . . . og  sove  op,  gjøre  de  ikke  alene  intet  Godt,  men  udbrede 
derfor  saa  megen  Dumhed,  Overtro  og  Uvidenhed,  at  man 
dog  umulig  kan  Andet  end  geraade  i Iver  og  Hæftighed,  naar 
man  ser  og  lærer  at  kjende  en  for  saa  mange  Tusinde  Menne- 
sker saa  ødelæggende  Husholdning.  Dog,  midt  imellem  disse 
Afskyeligheder,  for  hvilke  man  maa  med  Tiden  stræbe  at 
lukke  Øinene  eller  Forstanden,  finder  man  ogsaa  de  første 
Mesterstykker,  som  menneskelige  Talenter  og  menneskelig  Flid 
har  frembragt,  og  man  finder  disse  i saadan  en  Mængde,  at 
en  halv  Levealder  ikke  er  tilstrækkelig  at  trække  alt  det  Gode 
og  Lærerige  af  dem,  som  de  tilbyder.  Man  lærer  at  kjende 
her,  og  kuns  her,  de  Mesterværker,  som  en  til  den  høieste 
Grad  bragt  Kunstflid  og  Overdaadighed  frembragte  hos  et 
Folk,  om  hvis  Storhed,  Rigdom  og  Magt  vi  næppe  engang 
kan  gjøre  os  nogen  Forestilling,  fordi  vi  mangler  al  Maalestok 
til  at  vurdere  disse.  Man  gaar  her  igjennem  Gader,  fulde  af 
Betlere  og  elendige  Mennesker,  ind  i Paladser,  ved  hvis  Anblik 
man  skulde  tro  sig  at  være  i en  romersk  Keisers  Resi- 
dens; de  prange  med  Rigdomme  og  Kostbarheder,  hvilke  en 
Augustus  ikke  skulde  have  beklaget  sig  over  at  være  om- 
givet af.  Paladser,  Lyssteder,  Haver  og  Gaarde  gjeinmer  disse 
Kostbarheder  i en  saadan  Mængde,  at  man  alene  af  disse 
kunde  slutte  sig  til  de  Folks  Rigdomme,  hos  hvilke  de  bleve 
forfærdigede,  men  over  hvilke  man  dog  da  først  falder  i 
Forundring,  naar  man  véd,  at  de  langt  fra  ikke  udgjøre  en 
Hundrededel  af  det,  som  i Byens  Flor  sirede  den.  Dog,  jeg 

kjender  endnu  selv  for  lidet  disse  Herligheder  til  at  være 
deres  Lovtaler,  denne  Side  af  Byen  Rom  falder  ikke  saa 
gesvindt  og  saa  let  i Øinene  som  den  fattige  og  elendige 
Side  af  den.  Jeg  skriver  en  anden  Gang  mere  om  begge. 
Jeg  har  for  denne  Gang  endnu  nogle  faa  andre  Efterretninger 
at  melde  Dem.  Grev  Susa,  der  som  portugisisk  Gesandt 
var  i Kjøbenhavn  og  den  Tid  besøgte  Deres  Broder  paa  Falster, 
opholder  sig  paa  denne  Tid  her,  skjøndt  han  egentlig  i disse 
Dage  ikke  er  i Byen.  Han  har  nemlig  et  Lyststed  i en 
Landsby  nogle  Mil  herfra  — han  er  nemlig  for  nærværende 
Tid  portugisisk  Gesandt  her  — , hvor  han  okkuperer  sig  meget 
med  at  grave  efter  Antikviteter,  og  skal  have  været  saa  lykkelig 
at  finde  Adskilligt;  han  er  just  dér  i denne  Tid.  Saa  snart 
han  kommer  tilbage,  agter  jeg  at  gjøre  ham  min  Opvartning, 
og  jeg  har  alt  ved  Hr.  Zoéga,  som  igaar  er  reist  ud  for 
at  bese  hans  fundne  Rigdomme,  ladet  mig  melde  hos  ham 
som  en  nær  Forvandt  af  Deres  Broder  og  en  god  Ven  af 
Hr.  Riegels1),  med  hvilken  han  var  saa  nøie  forbunden. 
Jeg  kan  ikke  vente  mig  Andet  end  en  god  Modtagelse  af 
denne  Mands  Artighed  og  Fornøielse  af  hans  Bekjendtskab. 

I Grev  Christ.  Leop.  Stolberg4)  har  jeg  en  Landsmand 
her,  som  for  sin  Fornøielse  har  opholdt  sig  og  endnu  tænker 
at  opholde  sig  her  nogen  Tid.  Han  var,  som  De  ved,  bestemt 
til  Gesandt  i Neapel,  men  er,  som  man  siger,  her  bleven 
valgt  imidlertid  til  Præsident  for  Domkapitlet  i Lybæk,  hvilken 
Post  nøder  ham  at  opgive  den  anden,  og  gaar  igjen  hjem. 
Om  dette  er  sandt,  eller  om  nogen  anden  Grund  har  tilintet- 
gjort  dette  Gesandtskab,  er  jeg  nysgjerrig  at  vide;  og  De 
vilde  forbinde  mig  med  at  meddele  mig  Underretning  herom, 
om  De  véd  det.  Jeg  har  ikke  været  hos  ham  og  gaar  ikke 
heller  til  ham,  hvis  jeg  ikke  ved  nogen  Leilighed  støder  paa 
ham  og  derved  nødes  dertil ; han  fortjener  ikke  det  Galanteri 
af  nogen  Dansk.  Jeg  har  truffet  en  ung  Kunstner  her  fra 
Kjøbenhavn,  som  nylig  er  ankommen  fra  Kjøbenh.,  og  denne 
har  fortalt  mig  Meget  om  vores  nye  Kronprindsesses  slette 

')  Niels  Ditlev  Riegels. 

*)  Her  menes  Grev  Friedrich  Leopold  Stolberg  (ikke  Broderen  Christian  S.) 
der  var  blcven  Regjeringspnesident  i Kutin. 

Opførsel,  om  hendes  Stolthed,  Gjerrighed,  at  hun  var  hæslig, 
yderlig  forhadt  osv.  Er  alt  dette  sandt?  Mishandles  af  hende 
den  gode  Lovise  Augusta?  Hvorledes  staar  det  sig  med 
Kronprindsens  Renommé,  begynder  han  at  blive  noget  elsket? 
Jeg  forsvarer  ham  allevegne,  hvor  der  tales  om  ham,  fordi 
jeg  rigtig  venter  noget  Godt  af  ham,  og  fordi  jeg  paa  ingen 
anden  Maade  kan  gjøre  det  godt  igjen,  som  jeg  ikke  kan  sige 
Noget  imod,  at  der  tales  om  vores  Konge. 

Jeg  er  paa  nærværende  Tid  om  Tingene  i mit  Fædrene- 
land ganske  fremmed;  hjælp  mig  dog  til  at  faa  en  Smule 
Bekjendtskab  med  dem  igjen;  De  skal  af  mig  igjen  faa  at 
vide  Alt,  hvad  De  vil  have,  og  jeg  kan  tjene  med.  — — — 


Rom  d.  22.  Febr.  1792. 

Højstærede  Morbroder! 

Det  er  mig  umuligt  at  opsætte  at  skrive  til  Dem,  indtil 
jeg  faar  Deres  Brev,  eller  at  indrette  min  Korrespondance 
med  Dem  paa  den  Maade,  som  jeg  før  har  gjort  det  med 
mine  Venner,  at  vi  vexlede  Breve,  lige  for  lige;  thi  jeg  vilde 
paa  den  Maner,  som  jeg  mærker,  næppe  faa  Ledighed  at 
skrive  Dem  et  Brev  hvert  Fjerdingaar,  og  saa  lang  Tid  kan 
jeg  ikke  lade  gaa  forbi  uden  al  Underholdning  med  mine 
Venner.  De  kunde  spørge  derved,  hvorfor  jeg  da  ikke  kunde 
imellem  plage  andre  af  mine  Venner  med  mine  Breve,  og 
hvorfor  De  altid  skulde  være  overløbet,  men  hertil  kan  jeg 
give  Dem  det  grundede  Svar,  fordi  jeg  fast  ingen  andre  gode 
Venner  har  i Kjøbenhavn  at  hænge  mig  paa.  Fra  Gottingen 
havde  jeg  endnu  nogle  andre  Korrespondenter  i Kjøbenhavn, 
men  da  jeg  paa  Reisen  siden  har  afbrudt  denne  Kommerce 
med  dem,  og  disse  mest  vare  Folk,  soin  enten  ingen  Station 
havde  eller  vare  i denne  høist  usikre,  kan  jeg  ikke  uden 
nærmere  Avertissement  herom  ikke  engang  rigtig  vide,  hvor 
jeg  har  at  træffe  disse,  om  de  endnu  skulle  søges  paa  samme 
Sted  som  før,  og  denne  Forandring  véd  jeg  til  Ex.  at  være 
foregaaet  med  2 af  mine  Venner,  Fr.  Sneedorf  og  Hr.  Wad1). 
Dog  — har  jeg  ogsaa  nødig  at  søge  Undskyldninger  for,  at 


')  Baailo  Frederik  Sneedorf  og  Gregers  Wad  vare  paa  l'denlandsreise. 

jeg  inkommoderer  Dem  med  mine  Breve?  Jeg  bør  ikke  tro 
det,  og  jeg  vil  derfor  afholde  mig  fra  at  anføre  flere,  og 
ikkun  tilføie  en  liden  Applikation  af  denne  Indledning,  som 
jeg  ikke  turde  være  saa  ganske  vis  paa,  at  De  vilde  gjøre 
selv.  Saa  fattig  som  min  Korrespondens  er  fra  mit  Fædrene- 
lands Residensstad,  saa  indskrænkede  ere  naturligvis  ogsaa 
de  Kilder,  hvorfra  jeg  skulde  have  Efterretninger  om,  hvor- 
ledes det  slaar  sig,  og  hvordan  det  gaar  til  hos  os.  I alle 
Stykker  heraf  er  jeg  saa  uvidende,  som  nogen  Fremmed  kan 
være  det,  og  den  skulde  have  et  svært  Arbeide,  som  vilde 
paatage  [sig]  at  opfylde  denne  Mangel  hos  mig  paa  én  Gang. 
Hvad  dog  alt  af  politiske,  literariske,  historiske  og  Familie- 
Forhold  kan  have  og  rimelig  maa  have  tildraget  sig  i de  mer 
end  6 Maaneder  jeg  intet  Ord  har  havt  fra  mit  Hjem!  Bedste 
Morbroder!  Hvor  meget  skulde  De  forbinde  Dem  mig,  om  Dc, 
som  jeg  nu  snart  venter  det,  først  meddelte  mig  et  langt 
Brev  med  en  Mængde  Nyheder  i,  siden  efter  gjorde  Dem  en 
liden  Forretning  af,  naar  De  plat  ud  ikke  vidste  noget  Bedre 
at  anvende  Deres  Tid  til,  at  anvende  en  Times  Tid  paa  at 

sætte  nogle  Efterretninger  op  og  sende  mig;  eller  om  Forret- 

ninger og  hurtige  Beskjæftigelser  hindrede  Dem  selv  heri, 
formaa  en  af  Deres  Nevøer  til  at  gjøre  dette;  thi  at  De  har 
en  eller  anden  saadan  daglig  om  Dem,  som  De,  ligesom  mig 
fordum,  føder,  formoder  jeg  ikke  uden  Grund  af  det  Hjertelag, 
som  jeg  kjender  hos  Dem  for  Deres  Familie.  Jeg  er  nu 
ingen  Vagabond  mere,  som  jeg  har  været  det  saa  længe,  jeg 
har  slaaet  en  stadig  Bopæl  op  i Rom,  og  De  kan  nu  til  alle 
Tider  vide,  hvor  De  kan  træffe  mig.  Hvad?  stadig  Bopæl, 

vil  De  sige;  De  skal  være  nær  ved  at  tro,  at  jeg  skal  gjøre, 

som  De  advarer  mig  imod  i et  af  Deres  forrige  Breve,  afsige 
Fædreneland  og  Fædrene-Religion  og  sætte  mig  ned  i Rom, 
som  en  af  min  Familie  fordum1),  og  for  ikke  saa  lang  Tid 
siden  en  af  mine  Landsmænd  har  gjort  det.  Denne  Vei  er 
temmelig  sikker  Levebrød;  naar  man  ehangerer  og  har  en 


')  Ramus  tænker  her  |>aa  sin  Bedstefaders  Brodér  Johan  Daniel  Rainus,  der 
i Begyndelsen  af  det  18de  Aarhundrede  gik  over  til  Katholicismen  og 
blev  Jesuit;  om  han  havde  været  i Rom,  vides  ikke;  han  dode  i hvert 
Fald  i Kfdln. 

god  Patron,  kan  man  opnaa  uden  megen  Besværlighed  maanedlig 
Gehalt  af  en  hellig  Kasse  her,  som  er  omtrent  til  det  Brug, 
og  har  derfor  Intet  at  gjøre;  og  at  lade  sig  kalde  katholsk  i 
Steden  for  luthersk  vilde  ikke  falde  nogen  Reisende  meget 
besværligt;  thi  man  har  paa  en  lang  Reise  dels  ingen,  dels 
alle  Religioner.  Dog  fra  denne  Side  vil  dog  næppe  alvorlig 
være  Frygt  for  mig;  jeg  vilde  dog  altid  skamme  mig  [ved] 
at  bekjende  mig  offentlig  til  en  Religion,  som  daglig  indgiver 
mig  mer  og  mer  Foragt  for  sig;  og  for  kjært  er  mig  mit 
Fædreneland,  at  jeg  skulde  kunne,  for  hvad  Pris  det  end  var, 
renoncere  paa  det.  Men  saa  meget  er  sandt,  at,  vidste  jeg 
noget  mere  havende  Middel  til  at  forlænge  mit  Ophold  noget 
lidet  i Rom,  da  vilde  jeg  gjøre  Brug  deraf,  for  at  blive  her 
denne  Sommer  og  den  følgende  Vinter  over.  Den  Leilighed, 
som  dette  Sted  tilbyder  til  at  profitere  i saa  mange  vigtige 
Grene  af  de  ædleste  Videnskaber,  vilde  jeg  benytte,  og  jeg 
vilde  derved  tillige  berede  mig  en  bekvemmere  Reise  tilbage 
igjen  til  mit  Fædreneland,  end  jeg,  om  jeg  igjen  maa  forlade 
Rom  i denne  Sommer,  vil  have  det.  — — — 

Tre  Sider  ere  nu  fulde,  uden  at  jeg  endnu  har  fortalt 
Dem  Noget  om,  hvorledes  det  gaar  mig  her  i Rom,  og  hvor- 
dan jeg  nyder  dette.  De  vil  dog  let  se  af  min  Begjærlighed 
efter  at  forlænge  mit  Ophold  her,  at  det  ikke  kan  gaa  mig 
her  slet,  og  at  jeg  maa  finde  mig  godt  fornøiet;  og  dette  er 
ogsaa  det  sande.  Det  Ubehagelige  her,  hvorom  jeg  sidst  skrev 
Noget,  lærer  man  efterhaanden  at  fordrage,  og  fra  mange 
Sider  er  Livet  her  høist  fornøjeligt.  Den  fortræffelige  Kardinal 
Borgia  skylder  jeg  fra  denne  Side  meget;  jeg  har  alt  i den 
korte  Tid,  jeg  er  her,  spist  ofte  i hans  Hus,  og  har  gjort  dér 
mange  interessante  Bekjendtskaber.  Den  lystigste  Tid,  man 
kjender  her  i Rom,  ere  de  20  Dage,  som  igaar  endte  sig,  og 
i disse  har  jeg  været  Kardinalens  Gjæst  3 Gange.  Disse  Dage 
ere  det  berømte  Karneval,  som  dog  dette  Aar,  fordi  de  4 
sidste  Dage  vare  høist  regnige  og  kolde,  ikke  har  været  nær 
saa  prægtigt,  som  det  ellers  pleier  det.  Den  meste  Herlighed 
derved  indskrænker  sig  til  en  Gade  i Byen,  i hvilken  man  da 
rigtignok  en  3 — 4 Timer  om  Eftermiddagen  ser  vel  alt  det 
Skjønneste  og  Prægtigste,  som  er  i Rom,  men  tildels  — hvilket 
man  holder  for  det  Rare  derved  — i saa  fortvivlede  Karika- 

turer  fremstilt,  at  man  Lidet  erkjender  af  det  Skjønne,  og 
kuns  maa  divertere  sig  over  det  Latterlige.  Den  Gade  hedder 
il  Corso  og  er  Vs  dansk  Mil  lang.  Omtrent  Kl.  2 efter  Middag 
begynder  Folk  at  samle  sig  der  hen  til  Vogns  og  til  Fods, 
de  Fleste  i Masker,  og  inden  kort  Tid  vrimler  her  saaledes, 
at  det  er  vanskeligt  at  komme  frem.  De  Fleste  i Vognene 
ere  maskeret  saavel  som  Kuske  og  Tjenere,  og  ikke  sjælden 
kjøres  Vognene  af  en  særdeles  pyntet  Dame;  ofte  agerer  selv 
Herren  denne,  og  det  træffer  sig  vel,  at  hans  Frue  staar  bag 
paa.  Antallet  af  Maskerne,  som  spadsere  op  og  ned,  er  ikke 
let  at  beskrive;  imidlertid  vilde  det  være  større  og  Maskerne 
selv  smukkere,  i Fald  man,  med  den  Lyst  man  har  til  at 
rase  i denne  Tid,  ogsaa  havde  nogen  Formue  til  at  fyldest- 
gjøre  sin  Begjærlighed;  men  denne  Middelstand  er  altfor 
elendig,  eller  rettere  sagt,  denne  mangler  her  ganske,  og 
Alting  gjøres  af  de  rige  fyrstelige  Huse.  som  ere  her.  Klokken 
henimod  5 — da  Gaderne  i Forveien  er  besat  helt  igjennem 
med  Militær,  og  Kareterne  saavel  som  Folkene  ere  opstillede 
til  begge  Sider  i Gaden  — holdes  Væddeløb  af  Heste,  hvilke 
omtrent  i 2Vs  Minut  igjenneinstryge  deres  Bane.  Naturligvis 
har  disse  en  smal  Vei,  og  det  hænder  sig  derfor  ogsaa  — 
hvilket  ogsaa  en  Dag  i dette  Karneval  var  Faldet  — at  en 
løber  imod  et  Karethjul  og  styrter  paa  Stedet.  Disse  Vædde- 
løb holdes  alle  Dage;  6—8—10  Heste  løbe  gemenlig  ad  Gangen, 
og  Prisen  er  et  kostbart  Stykke  Tøi,  som  Jøderne  i Byen 
maa  levere  for  Intet.  4 Gange  i denne  Tid  er  maskeret  Bal 
eller  Festin,  som  det  kaldes,  hvortil  Indgangen  koster  3 Mk. 
omtrent;  Leien  af  Habit  med  Tilbehør  kommer  En  [paa] 
henved  1 Kdlr.  Man  ser  der  igjen  en  Mængde  Masker,  og 
ser  disse  nettere  og  bekvemmere.  Det  begynder  efter  Midnat 
og  varer  til  Dag.  For  en  Gang  er  det  ret  brav,  oftere  var 
jeg  der  ikke  heller.  I Dag  har  nu  den  terrible  Qnarésima  ') 
begyndt,  i hvilken  lige  indtil  Paaske  det  er  forbudt  — Søn- 
dagen undtagen  — at  spise  enten  Kjød,  Mælk,  Smør  eller 
Æg;  Fisk  og  Urter  skulde  egentlig  være  Føden,  imidlertid 
søger  og  faar  man  let  Dispensation  fra  denne  skrækkelige 


*)  J:  Fasten  Quadragcsima). 

Anordning  under  Foregivende  af  et  svagt  Legeme  osv.,  og 
lover  saa  derefter  at  holde  sig  ganske  efter  Lovens  Strænghed. 


Rom  d.  7.  Marts  1792. 

Høistærede  Morbroder! 

Den  20.  Febr.  modtog  jeg  Deres  Brev  af  28.  Januar,  og 
med  det  den  længe  forønsket  Forvisning  om  Deres  og  mine 
øvrige  Venners  Velgaaende.  Hvor  kjærkommen  denne  var 
mig,  kan  De  nogenlunde  slutte  af  den  Begjærlighed,  som  jeg 
næsten  med  Utaalmodighed  i mine  sidste  Breve  til  Dem  havde 
yttret  herefter;  og  hvor  meget  slige  gode  Efterretninger  virke 
paa  mig,  hvor  meget  de  oplive  og  opmuntre  mig,  kan  De 
vide,  dersom  De  nogen  Tid  har  havt  Lejlighed  til  at  kjende, 
hvor  meget  mit  Hjerte  hænger  til  mine  Venner  i mit  Fædrene- 
land. Er  det  disse  i nogen  Maade  magtpaaliggende  — og 
mange  af  dem  tror  jeg,  at  det  er  det  — at  erfare  igjen  fra 
mig,  at  jeg  lever  og  befinder  mig  saa  vel,  som  jeg  udenfor 
mit  Fædreneland  og  skilt  fra  saa  mange  gode  Venner  kan 
det,  da  kan  De  give  dem  Alle  denne  Efterretning  om  mig;  thi 
jeg  vidste  virkelig  Intet,  som  jeg  til  min  nærværende  Skjæbne 
kunde  ønske  mig,  uden  det,  at  kunne  dele  min  Lykke  med 
adskillige  af  mine  Venner,  hvis  Omgang  jeg  savner.  Hvilket 
Liv  kan  ogsaa  være  angenemmere  end  at  være  paa  et  ange- 
nemt  Sted,  hvor  midt  i Vinterens  Tid  er  et  bestandigt  Foraar, 
hvor  man  alle  Dage  kan  afvexle  med  de  bedste  Haveurter 
og  Frugter  til  sin  Mad,  hvor  man  i skjønne  Sager  kan  finde 
idelig  Underholdning  for  sit  Øie  og  sin  Geist,  hvor  man  snart 
ingen  Bekymringer  har,  og  hvor  jeg  heller  ikke  ganske  er 
uden  Venner  og  Selskab!  Jeg  er  paa  delte  sidste  ikke  rig  i 
Rom,  men  jeg  har  ikke  heller  derover  at  klage.  Adskillige 
Folk  har  jeg  fundet  her,  i hvis  Omgang  jeg  finder  Under- 
holdning og  Fornøielse,  og  i den  fortræffelige  Mand,  under 
hvis  Adresse  Deres  sidste  Brev  koin  til  mig,  har  jeg  en  Ven x), 
som  jeg  ikke  har  mange  af  i Verden.  Hans  Forstand,  hans 
Hjerte  og  hans  Lærdom  skaffer  ham  Agtelse  og  Kjærlighed 


')  Zofga. 

hos  Enhver,  som  kjender  ham;  det  Venskab  og  den  Aabenhed, 
han  har  vist  imod  mig,  har  tilvendt  ham  min  ganske  Til- 
hængighed  og  Fortrolighed,  og  da  han  tillige  har  en  smuk  og 
god  Kone,  er  hans  Hus  min  sædvanlige  Tilflugt,  og  ingen 
Dag  gaar  forbi,  at  jeg  jo  konverserer  ham.  Denne  Beskrivelse 
af  mit  lykkelige  Liv  her  i Rom  vil,  som  jeg  haaber,  tjene 
Noget  til  at  forlige  mig  med  Dem  igjen,  om  mit  sidste  Brev 
og  dets  Andrag  til  Dem  skulde  maaske  have  stødt  Noget  an, 
dels  imod  hvad  De  havde  ventet,  dels  havde  ønsket  af  mig. 
Thi  kan  det  undre  Dem,  at  jeg  kan  begjære  at  kontinuere  et 
saa  angenemt  Liv?  og  er  det  ikke  tilgiveligt,  at  jeg  vover 
noget  for  at  udflytte  den  Termin,  som  skal  ende  denne  korte 
Glæde?  Jeg  véd  paa  nærværende  Tid  ikke  mere  selv,  hvad 
jeg  skal  sige  til  dette  Skridt  af  mig;  om  jeg  skal  tage  dette 
Andrag  tilbage,  eller  jeg  skal  søge  nye  Bevæggrunde,  som  jeg 
vel  kunde  finde,  for  at  besmykke  det?  Jeg  vil  være  ærlig 
nok  at  tilstaa  Dem,  at  jeg  ingen  ringere  Lyst  finder  nu,  end 
den  Gang,  til  at  forlænge  mit  Ophold  i Italien,  finder  ikke 
mindre  Vanskeligheder  ved  at  fortsætte  min  Reise  efter  min 
første  Plan  end  den  Gang,  og  kort,  finder  ingen  anden  Tvivl, 
som  kunde  tvinge  mig  til  at  forandre  mit  gjorte  Foredragende 
til  Dem,  uden  den  Erfaring,  som  jeg  efterhaanden  faar  om, 
hvor  dyrt  det  mod  min  Forventning  er  at  leve  her,  eller 
rettere,  hvor  uimodstaaelig  man  henrives  til  at  gjøre  Udgifter 
over  det,  hvorpaa  man  er  forberedt,  og  hvor  mange  Penge 
ved  den  Leilighed  imidlertid  gaar  med.  Jeg  tror  vel,  at  jeg 
kan  leve  her  for  en  400  Rdlr.  om  Aaret,  men  dels  Reiser  og 
dels  Anskaffelsen  af  en  Mængde  andre  Ting  fordrer  Udgifter, 
som  næsten  overstige  disse.  Adskillige  Bøger  og  mere  endnu 
nogle  Sager,  som  enten  henhøre  til  Naturalier  eller  Antikvi- 
teter og  Kunstsager,  ere  En  dels  nødvendige,  dels  haves  i 
saadan  en  Mængde  og  derhos  haves  saa  let,  og,  naar  man  ser 
paa  de  enkelte  Stykker,  for  saa  billigt  Kjøb,  at  man  ikke  kan 
afholde  sig  fra  at  benytte  en  Leilighed,  som  man  i sit  Liv 
ikke  kan  vente  sig  oftere.  Gamle  Mønter,  Aftryk  af  udskaarne 
Stene,  forskjellige  Sorter  Mineralier  kjøbes  her  stykkevis  for 
Skillinger,  naar  de  andensteds  betales  i Rigsdalervis;  men 
den  Grille  at  begynde  at  samle  paa  disse  har  imidlertid  noget 
ligt  med  vores  Lotteri;  det  trækker  langsomt,  men  fordrer 

bestandig  Tilskud  og  udgjør  snart  en  Sum,  og  enkelte  Stykker 
af  disse  Sager  er  af  ingen  Værdi;  Kvantiteten  giver  først 
denne.  Jeg  har  virkelig  begyndt  at  lægge  mig  et  lidet  Mønt- 
og  et  lidet  Naturalie-Kabinet  an,  hvorover  De  vel  vilde  kunne 
falde  paa  at  le,  dersom  jeg  ikke  forekom  Dem  med,  at  disse 
bestod  for  det  Første  endnu  af  Sager,  som  enten  Bekjendteres 
Godhed  eller  Tilfælde  have  bragt  mig  i Hænderne,  og  at  de 
dernæst  umulig  kunne  have  det  Omfang  til  Øiemaal,  som 
man  genienlig  pleier  at  give  saadanne  Samlinger.  Nogle  af 
de  fornemste  af  det  første  Slags  og  de  vigtigste  Sager  af  det 
sidste,  som  findes  og  graves  i Italien,  ønskede  jeg  at  kunne 
bringe  sammen;  og  at  enhver  sparet  Skilling  anvendes  derpaa, 
vil  De  saa  meget  mindre  laste,  som  De  selv  véd,  at  dette 
Spøgeværk  er  af  vigtig  Nytte.  Men,  som  sagt,  jeg  klatter 
imidlertid  Penge  bort,  og  det  vil  se  traurigt  ud  for  at  holde 

endnu  en  Vinter  ud  her. Jeg  erindrer  mig  herved 

Deres  Spørgsmaal  om,  i hvad  Vei  jeg  ønsker  mig  ved  min 
Tilbagekomst  i mit  Fædreneland,  hvorpaa  jeg  er  pligtig  at 
svare  Noget,  om  jeg  nu  [end]  ikke  kan  det  saa  ganske  be- 
stemt. Den  geisllige  Tur  eller  den  lærde  Tur  ere  de  to,  som 
De  proponerer  mig  at  vælge  imellem,  og  rimelig  er  disse 
ogsaa  de  eneste,  hvori  jeg  kunde  vente  mig  nogen  Forsørg  - 
ning.  Imod  den  Første  har  hverken  De  eller  Deres  Broder, 
saavel  i Hensigt  til  Standens  borgerlige  Situation  som  til  de 
dermed  forbundne  Embedsforretninger,  mere  Afsky  eller  mere 
Frygt  for  den,  end  jeg,  og  aldrig  har  jeg  kunnet  betragte  et 
Levebrød  af  det  Slags  anderledes  end  bekvemt,  for  deri  at 
forfølge  de  Studeringer,  for  hvilke  man  fandt  Tilbøjelighed, 
og  iøvrigt  søge  den  Ære,  som  Posten  ikke  gav,  dels  i den 
tilfældige  Nytte  man  i sin  Cirkel  — ikke  som  Præst,  men 
som  Borger  — kunde  stifte,  eller  søge  at  skaffe  sig  denne 
ved  lærde  Arbeider.  Og  fra  denne  Side  betragtet  véd  jeg 
ikke,  hvorfor  man  ikke  kan  ære  og  agte  en  fortjent  Mand, 
enten  han  saa  har  valgt  at  samle  sit  Levebrød  af  hvad  han 
høstede  paa  sin  Ager  og  han  samlede  — efter  gammel  Her- 
komst ')  paa  Herrens  Alter,  eller  han  trak  disse  umiddelbart 
af  Kongens  eller  Landets  Kasse.  Men  dog  — end  ikke  paa 


')  a:  Adkomst. 

denne  Maade  gefaller  mig  dette  Liv;  jeg  elsker  at  have  For- 
retninger og  ønsker  ikke  engang  i mit  Liv  at  blive  saa  fuld- 
kommen Herre  over  min  Tid.  Ved  Akademiet  *)  kan  jeg 
hverken  vente  eller  ønske  at  komme  an  strax,  og  et  Skole- 
embede, naar  dette  var  efter  mit  Hoved,  vilde  være  mig  langt 
kjærere.  Rektor  i Herlufsholms  Skole  er,  mellem  os  sagt,  Maalet 
for  mine  Ønsker,  og  gaves  der  Lejlighed  at  komme  an  dér  — 
var  det  endog  kun  som  Konrektor,  jeg  tog  med  Glæde  der- 
imod; dog  kun,  naar  Bernth  eller  en  anden  gammel  Nathue 
er  Rektor1');  med  en  Anden,  naar  jeg  ikke  i Forveien  kjendte 
ham  som  min  gode  Ven,  vilde  jeg  ikke  have  at  gjøre.  Jeg 
vilde  paa  dette  Sted,  tror  jeg,  være  ikke  saa  ilde  anbragt;  i 
det  Ringeste  tror  jeg  at  kunne  gjøre  Nytte  dér.  Imidlertid 
var  det  vel  muligt  ved  min  Tilbagekomst  i mit  Fædreland  ved 
et  Bibliothek  f.  Ex.,  ved  et  Museum  o.  s.  v.  at  finde  en  liden 
Plads  for  mig.  Meget  beror  af  Konjunkturerne,  som  man 
finder  disse,  derefter  maa  man  rette  sig.  En  Post  ved  vores 
Akademi  vilde  være  mig  ærefuld  og  velkommen,  men  sandt 
at  sige,  saa  længe  Sagerne  staa  paa  den  Fod,  som  de  endnu 
ere  paa  hos  os,  er  heller  ikke  ved  den  Vei  nogen  Hæder  at 
vinde. 


Rom,  d.  10.  Marts  1792. 

Høistærede,  bedste  Fader! 

Rom  er  et  underligt  Sted,  thi  man  kunde  aldrig  blive 
færdig,  hverken  om  man  vilde  sige  alt  det  Onde  eller  alt  det 
Gode,  som  virkelig  med  Rette  kan  siges  om  det;  men  saa 
meget  er  dog  sandt,  for  Fremmede  kan  Opholdet  ikke  andet 
end  være  i mange  Maader  behageligt.  — — — Ikkuns  i ét 
Stykke  er  man  noget  genert  her,  eller  er  dog  paa  visse  Maader 
tvungen  til  at  genere  sig  noget,  og  til  Ulykke  træffer  just  dette 
en  Punkt,  som  er  mig  temmelig  empfindtlig.  Man  kan  ikke  vel 

*)  Ved  Akademiet  forstaar  han  naturligvis  Universitetet. 

* Professor  Bernth,  der  siden  1755  havde  varet  Rektor  paa  Herlufsholm, 
havde  ganske  vist  i sine  senere  Aar  noget  vanskeligt  ved  at  styre 
Skolen,  hvorfor  man  1785  havde  adjungcret  ham  en  Konrektor;  i sine 
tidligere  Aar  havde  han  Myndighed  nok. 

ryge  Tobak  her.  Det  forstaaer  sig,  mangfoldige  Fremmede 
ryge  her  bestandig,  og  deres  Værter  maa  finde  sig  deri,  men 
man  er  dog,  naar  man  vil  dette,  dels  af  sine  Husfolk  idelig 
inkomruoderet  med  Klager  herover,  og  dels  udsat  for  at  høre 
ilde  herfor,  hvor  man  kommer  i Selskaber.  Meget  faa  af  de 
italienske  Mandfolk  lide  Tobaksrøg,  men  med  Fruentimmerne 
er  det  rent  galt,  disse  faa  gemenlig  ondt  og  blive  syge,  saa 
snart  de  lugte  det  Ringeste  heraf.  Min  Værtinde  havde  jeg 
ved  min  Pibe  bragt,  troer  jeg,  paa  Gravens  Bredde,  hvis  jeg 
havde  kontinueret  at  ryge  her  paa  min  gamle  Vis,  og  min 
Vært  erklærede  rent  ud,  at  jeg  maatte  forlade  hans  Hus,  hvis 
jeg  ikke  kunde  indskrænke  mig  med  denne.  Naar  jeg  kom  i 
Selskab,  maatte  jeg  høre  ilde  for  min  syndige  Pibe,  og  tænk 
en  Gang,  mine  Naboer  — min  ublide  Skjæbne  har  just  givet 
mig  nogle  delikate  Frøkener  til  Naboer  — beklagede  sig  saa- 
gar  over  min  Pibe!  Da  jeg  saaledes  saa  mig  ved  min 
Rygen  bragt  i Lapperi  med  Flusfolk,  Naboer  og  Venner,  var 
der  intet  Andet  for,  end  at  give  efter  for  disse  Kapricer  i 
nogen  Maade,  og  jeg  har  bragt  denne  romerske  Delikatesse 
det  store  Offer,  at  jeg  — næsten  — har  opgivet  min  kjære 
Pibe.  Ikkuns  ved  et  Haar  ere  vi  endnu  med  hinanden  for- 
bundne, og  naar  jeg  siger  Dem,  at  jeg  ingen  Dag  ryger  en 
ganske  Pibe  Tobak,  kan  De  slutte,  at  jeg  ikke  er  langt  fra 
at  ophæve  al  Forbindelse  med  den.  Underligt  er  det  ellers, 
hvorledes  de  italienske  Næser  i dette  Stykke  kunne  være  saa 
delikate,  da  Gud  véd,  disse  ere  det  ikke,  ligesaa  lidt  som  deres 
Øine,  i alle  andre  Stykker.  Det  Svineri,  som  hersker  paa 
Gaderne,  i alle  Porte  og  Indgange  til  Huse,  er  utroligt;  lige 
indtil  op  ad  Trapperne  endog  i gode  Huse  er  det  ikke  sjældent 
at  finde  de  allervæmrneligste  Urenligheder,  som  vi,  der  ikke 
ere  vante  til  Sligt,  ikke  uden  at  holde  for  Næsen , kunne 
passere.  Her  i Rom  er  denne  Urenlighed  saa  meget  mere  at 
ærgre  sig  over  paa  Gaderne,  som  saa  mange  Mennesker  dér 
næsten  bestandig  opholde  sig,  at  man  paa  en  Maade  kan  sige 
disse  ligesaa  vel  beboede  som  Husene.  Det  lykkelige  Klima 
gjør,  at  man  kan  have  alle  Slags  Værksteder  og  holde  alle 
Slags  Butikker  i Værelser,  som  til  Gaden  ganske  ere  aabne; 
og  en  Del  af  disse  Folk  ser  man  enten  virkelig  stillede  for 
deres  Døre  at  beskjæftige  sig  med  deres  Haandtering,  eller 

dér  staa  og  underholde  sig  med  hinanden.  Man  ser  hel  vidt- 
løftige Marketenterier  paa  Gaden,  hvor  bestandig  steges,  koges 
og  efterhaanden  udsælges.  Dette  finder  især  Sted  i denne 
Tid,  og  det  paa  en  Maade,  som  meget  inkommoderer  min 
Næse.  I den  store  Faste,  som  det  nu  er,  er  iblandt  de  mange 
Sorter  af  Levnedsmidler,  som  den  katholske  Religion  forbyder, 
ogsaa  Smør,  og  hvad  der  ellers  steges  deri,  steges  nu  i Olie. 
Dette  Oliebraseri  snurrer  og  — at  jeg  skal  bruge  et  godt  lol- 
landsk Ord  — støjer  fra  den  ene  Ende  af  Gaden  til  den  anden. 
Et  Par  Sorter  Kager,  som  paa  denne  Maade  tilberedes,  ere 
meget  renommeret  her  for  deres  Delikatesse,  og  naar  de  i 
Husene  ere  lavede  godt,  smage  de  ikke  ilde.  De  laves  kun  i 
Paasken,  og  det  er  en  Slags  Skik  at  sende  hinanden  For- 
æringer i disse;  vores  Hiltevækker ')  er  en  Levning  fra  de 
Tider,  da  disse  Ceremonier  vare  i Brug  hos  os,  og  det  er  vel, 
man  har  beholdt  saa  meget  deraf.  Denne  lange  Faste,  som 
egentlig  forbyder  Kjød,  al  Slags  Mælkemad,  altsaa  og  Smør 
og  Æg,  holder  naturligvis  kun  faa,  og  under  enhver  liden 
Prætext  af  Upasselighed,  Uformuenhed  eller  sligt  kan  man  ogsaa 
faa  Dispensation  herfra.  Imidlertid  ville  dog  de  Katholske 
have  Anseelse  af,  i det  Ringeste  for  os  Protestanter,  at  iagt- 
tage hellig  denne  vigtige  Andagt,  og  af  denne  Aarsag  inviterer 
min  Kardinal  den  ganske  Faste  igjennem  ingen  af  os  Kjættere, 
som  ellers  saa  ofte  spiser  hos  ham.  Dog,  denne  lille  Svaghed 
kan  man  let  tilgive  en  Mand,  som  iøvrigt  er  saa  tolerant  og 
saa  ophøiet  over  det  sædvanlige  katholske  Pfafiferei,  som  en 
Mand  i hans  Stilling  kan  være  det.  Denne  Mand  har  et 
prægtigt  Kabinet  eller  Samling  af  alle  Slags  Rariteter  og  lærde 
Kunstsager  paa  et  Lyssted  5 danske  Mil  her  fra,  som  tilhører 
ham.  For  at  se  dette  og  tillige  gjøre  mig  en  liden  Motion, 
gjorde  jeg  i forrige  Uge  en  Tur  til  Hest  hen  til  dette  Sted. 
og  blev  der  Natten  over.  Jeg  befandt  mig  derefter  fortræffe- 
lig og  lader  dette  være  min  Trøst  for  de  Omkostninger,  som 
denne  lille  Reise  foraarsagede  mig.  Til  Gjengjældning  for  den 
Godhed,  som  mine  Landsmænd  alle  i Rom  have  nydt  af  denne 
fortræffelige  Kardinal,  have  de  fleste  af  disse,  der  som  Lærde 


')  Et  Slags  Fastelavnsbrod,  som  nodes  varmt,  vel  noget  lignende  som  Xu 
tidens  Fastelavnsboller.  Navnet  bruges  endnu  paa  Æro. 

have  opholdt  sig  her,  inden  deres  Afreise  taget  et  eller  nogle 
faa  Stykker  af  dette  Museum  og  skrevet  en  Afhandling  over 
til  at  oplyse  det  — Jeg  kan  mærke,  at  Manden  ønskede  det 
samme  af  mig,  og  da  der  just  deriblandt  er  nogle  Sager,  som 
han  tiltroer  mig  fremfor  andre  — saasom  de  just  angaaer 
Oldsager  fra  mit  Fædreneland  — at  kunne  forklare,  har  han 
saa  uformærkt  ladet  mig  forstaa,  at  et  saadant  Arbeide  vilde 
ikke  være  ham  ukjendt  (sic !).  Jeg  har  naturligvis  ikke 
kunnet  entrere  heri  endnu,  da  det  koster  Forberedelse  og 
Tid,  men  kan  jeg  for  denne  sidste  overkomme  det,  vil  jeg 
neppe  lade  en  saa  bekvem  Leilighed  gaa  forbi  at  fortjene  en 
Slags  Tak  af  en  Mand,  som  jeg  virkelig  skylder  saa  Meget. 

En  Tid  nærmer  sig  nu  i Rom,  som  er  en  af  de  feierligste 
i Aaret,  og  til  hvilken  mange  Fremmede  pleie  at  komme 
sammen ; og  denne  er  Paaskeugen.  Man  har  en  hel  Bog  over 
alle  de  geistlige  Solenniteter,  som  celebreres  i denne.  Disse 
bestaaer  mest  i prægtige  Kirkemusiker,  Kirkeilluminationer,  Pro- 
cessioner og  sligt,  som  giver  Øiet  noget  at  se  og  Øret  en 
angenem  Velklang;  men  indeholde,  alle  og  en,  den  største 
Satyre  over  den  menneskelige  Forstand,  som  kun  kan  skrives. 
Man  har  bortødslet  paa  Kirkers  Forsiring,  paa  Sølvkar,  paa 
kostbare  Billeder  af  Hellige,  paa  Kister  til  at  bevare  de  Hel- 
liges Legemer  o.  s.  v.  Millioner;  og  Folket  — pjaltet  og  hung- 
rig — finder  Fomøielse,  ja  vel  og  Opbyggelse  i at  angabe 
disse  Ting,  uden  at  mærke,  at  disse  Rigdomme  ere  stjaalne 
fra  deres  hungrige  Maver  og  fra  deres  nøgne  Legemer,  for 
hvilke  de  med  Rette  kunde,  paa  hvad  Maade  det  var,  fordre 
dem  tilbage.  Det  var  igaar  en  Helgens  Festdag,  den  hellige 
Franciskas.  Et  Nonnekloster,  hvis  Patronesse  denne  var,  viste 
ved  denne  Leilighed  sin  Pragt  og  ornerte  en  Kirke,  som  — 
Gud  véd  paa  hvad  Maade  — staar  i Forbindelse  med  det, 
endskjøndt  der  er  et  Munkekloster  derved,  med  saadan  en 
Mængde  af  Sølvlamper,  Sølvlysestager,  Sølvbilleder,  med  Guld 
broderet  og  stukne  Messeklæder,  at  man  derover  faldt  i den 
dybeste  Forundring;  i deres  eget  Kapel  behænger  de  saagar 
deres  hellige  Patronesse  med  Smykker  af  ægte  Stene.  Kan 
man  dog  øse  Penge  ud  i en  elendigere  Maade? 

Museum.  VII.  i.  14 

Rom,  d.  11.  April  1792. 

Høistærede,  bedste  Fader! 

De  har  for  ikke  lang  Tid  faaet  et  Brev  fra  mig  igjennem 
Assessor  Th estrup,  hvis  det  ellers  er  indløbet,  thi  derom 
er  jeg  altid  uvis,  inden  jeg  ved  Svar  forsikres  herom.  Ind- 
holdet af  dette  var  mest  romerske  Mærkværdigheder,  og  jeg 
havde  deri  lidet  talt  om  mig  selv;  jeg  skal  denne  Gang  gjøre 
min  egen  Person  i det  Ringeste  til  Gjenstanden  for  en  god 
Del  af  mit  Brev.  At  jeg  lever  frisk  og  vel,  forstaaer  sig  af 
sig  selv,  naar  jeg  ikke  udtrykkelig  melder  det  Modsatte;  men 
paa  hvad  Maade  jeg  lever,  hvorved  jeg  okkuperer  mig,  hvilke 
mine  Amusements  ere,  derom  skal  jeg  i Dag  give  Dem  nogle 
nærmere  Efterretninger.  Den  meste  Tid  af  Dagen  fordriver 
jeg  enten  med  at  spadsere  omkring  i Museerne,  i Byen  eller 
ogsaa  udenfor  den,  samt  paa  Bibliothekerne.  Ethvert  Museum, 
som  indeholder  enten  Samlinger  af  gamle  Kunstsager  eller  af 
nye,  koster  henved  3 Mark  hver  Gang  at  se,  men  for  denne 
Sum  kan  ogsaa  et  ganske  Selskab  gaa  der  tilsammen.  Dette 
søger  man  at  bringe  sammen,  og  saaledes  er  Omkostningen 
derved  ringe.  Men  udenfor  disse  tillukte  Rariteter  ere  i 
Rom  en  hel  Del,  som  bestandig  kunne  frekventeres  uden  Be- 
taling, og  disse  bestaar  mest  i gamle  Ruiner  af  kostbare  Byg- 
ninger, som  — alle  Ødelæggelser  til  Trods  — ere  endnu  til- 
bage fra  Romernes  Tid.  Disse  gaar  man  gjerne  omkring  at 
beskue  om  Eftermiddagen,  thi  Klimaet  her  fører  det  med  sig, 
at  man  for  at  konservere  sin  Sundhed  maa  gaa  meget  og 
movere  sig  brav.  Af  Bibliotheker,  som  staa  aabne  til  alles 
Brug,  ere  flere  i Rom,  og  da  man  paa  et  fremmed  Sted  natur- 
ligvis ikke  kan  have  mange  Bøger  hos  sig  selv,  og  disse  end 
ikke  let  faas  til  Kjøbs  i Rom,  er  det  en  skjøn  Sag,  at  man 
kan  gjøre  saa  fri  en  Brug  af  disse.  Til  Omgang  i Rom  har 
jeg  nogle  faa  gode  Venner,  som  for  det  Meste  ere  Kunstnere, 
og  med  disse  fordriver  jeg  nogle  Timer  imellem,  naar  jeg  intet 
Bedre  har  at  gjøre.  Dog  oftere  end  nogen  Anden  konver- 
serer jeg  en  fortræffelig  Landsmand,  som  jeg  her  har  fundet, 
og  om  hvilken  jeg  har  fortalt  Dem  før,  Hr.  Zoéga.  Denne 
Mand  holder  i sit  Hus  hver  Søndag  Aften  en  Slags  Konver- 
sation af  en,  to  til  tre  Timer,  hvor  saa  vel  de  øvrige  af  vores 
Landsmænd  som  ogsaa  adskillige  andre,  dels  Fremmede,  dels 

Romere  komme.  I store  Selskaber  er  det  en  Fremmed  ikke 
vanskeligt  at  skaffe  sig  Adgang  i Rom,  thi  Fremmede  ere  alle 
Vegne  godt  antagne;  de  Fornemme  holde  oftere  Selskaber, 
hvor  de  uden  Forskjel  modtage  enhver  Fremmed,  og  et  saa- 
dant  er  just  i Aften,  hvortil  en  god  Ven  har  overtalt  mig  at 
gjøre  sig  Selskab.  Jeg  har  indvilliget  i dette,  fordi  jeg  véd, 
at  man  vil  gjøre  en  skjøn  Musik  dér ; ellers  ere  slige  Divertisse- 
ments ikke  min  Sag.  Til  nogen  Afvexling  og  for  ret  at  nyde 
Italien  har  jeg  forhen  gjort  nogle  smaa  Reiser,  men  nu  staar 
jeg  just  i Færd  med  at  gjøre  en,  som  er  noget  vidt- 
løftigere og  vil  medtage  nogen  mere  Tid.  Jeg  gaar  nemlig  i 
Morgen  til  Neapel  og  bliver  der  en  fire  Uger.  Jeg  har  Sel- 
skab her  til  af  en  tysk  Officer  fra  Trier,  som  er  et  godt  og 
artigt  Menneske  og  til  Dels  selv  Kunstner.  I Morgen  Efter- 
middag (Torsdag)  gaar  vi  her  fra  i en  liden  tohjulet  Kalesche, 
og  paa  Løverdag  Aften  mener  vi  at  være  i Neapel.  Man  har 
givet  mig  Haab  om  her  at  træffe  en  Landsmand,  som  — om 
dette  kunde  træffe  sig  — vilde  være  mig  til  megen  Nytte  dér, 
hvilket  jeg  saa  meget  mere  kan  vente  mig  af  ham,  som  han 
paa  nogen  Maade  er  lidet  forvandt  med  mig.  Denne  er  en 
Horneman1),  en  Stifsøn  af  Fru  Horneman,  der  som  Kunstner 
en  Tid  lang  har  opholdt  sig  paa  forskjellige  Steder  i Italien. 
Men  det  Værste  er,  at  han  just  i denne  Tid,  som  jeg  her  har 
spurgt,  skal  selv  tænke  paa  at  forlade  Italien,  og  af  den  Grund 
er  jeg  noget  frygtsom,  om  jeg  endnu  vil  finde  ham.  Imidler- 
tid har  jeg  andre  gode  Adresser  til  Neapel,  saa  jeg  vil  ikke 
mangle  Leilighed  til  at  gjøre  Bekjendtskab  dér. 

Den  sidst  forgangne  Uge  har  været  en  af  de  prægtigste, 
som  man  kjender  i Rom,  og  da  fra  alle  Kanter  kommer  en 
hel  Mængde  Fremmede  sammen  for  at  se  Høitideligheder,  som 
foretages  i denne,  maa  jeg  dog  fortælle  Dem  noget  om  denne 
Pragt.  — Høitideligheder  i denne  saakaldte  hellige  Uge  bestaar 
for  det  Meste  i Andagts-Handlinger  eller  saadanne,  som  i det 
Ringeste  skulde  ske  af  Devotion,  men  Gud  véd,  de  behandles 
ikke  derefter.  De  bestaa  (sic!)  i pavelige  Kapeller,  hvor  hans 


Christian  Horneman,  (led  1844  som  HofMiniaturmaler.  »Det  er,  tror 
jeg,  en  ganske  brav  Kunstner,  men  en  høist  smudsig  og  noget  vindig 
Herre«,  skriver  Ramus  om  ham  i et  andet  Brev. 

Hellighed  Paven  selv  er  tilstede  ved  Messerne  og  under  en 
Mængde  til  Dels  latterlige  Ceremonier  tager  selv  Del  i disse. 
De  tre  Dage,  Skjærstorsdag,  Langfredag  og  1ste  Paaskedag. 
ere  de  feierligste,  af  hvilke  paa  de  to  første  celebreres  Cliristi 
Lidelse  og  Død,  paa  den  sidste  hans  Opstandelse.  Vi  gjøre 
endelig  hos  os  det  Samme,  men  vi  gjøre  det  paa  en  anden 
Maade.  Hos  os  lader  vi  os  nøie  med  at  bringe  disse  højtide- 
lige Begivenheder  i Erindring,  og  anstille  andægtige  Betragt- 
ninger derover,  som  kunne  virke  til  Dyds  og  christelig  Tænke- 
maades  Bekræftelse  hos  de  Tilhørende  og  bestyrke  dem  i deres 
Kjærlighed  og  Hengivenhed  til  deres  Skaber  og  deres  Frelser. 
Men  her  vil  man  gjøre  det  bedre  og  stille  alle  disse  Begiven- 
heder i et  mere  klart  Lys  ved  at  lade  udføre  paa  nogen 
Maade  det  hele  Optog,  som  foregik  med  Christus,  forstaar  sig, 
ved  allegoriske  Forestillinger,  som  dog  imellem  Stunder  fore- 
kommer en  hel  Del  naragtige.  Saaledes  f.  Ex.  gjør  man  de  to 
Aftener  efter  hinanden,  Torsdagen  og  Fredagen,  naar  Messen 
er  ude,  paa  et  mørkt  Sted  i Kirken  paa  én  Gang  saadan  en 
Buldren,  at  derom  ikke  Underrettede  tro,  at  Kirken  vil  falde 
sammen  over  deres  Hoved;  og  dette  sker  for  at  jage  For- 
ræderen Judas  ud.  For  at  udtrykke,  at  alle  Ghristi  Venner 
forlade  ham  til  Enden,  antænder  man  disse  samme  Aftener 
15  Lys  nær  ved  Alteret,  slukker  et  efter  andet,  indtil  ét  er 
tilbage,  som  bringes  bort  og  skjules.  Dette  betyder,  at  de 
12  Apostle  og  de  2 Marier  forlode  Christus,  og  ikkun  den  ene 
Marie,  hans  Moder,  blev  ham  tro;  hvorfor  man  stikker  hende 
ind  under  Alteret,  véd  Himlen.  En  indviet  Oblat  er  efter  den 
katholske  Tro  ikke  mere  en  Oblat  eller  Mel  og  Vand.  men  er 
sandt  naturligt  Brød  og  et  Stykke  af  Christi  Legeme.  Man 
tager  saadan  en,  lægger  den  i et  Bæger,  sætter  dette  i en 
høist  kostbar  Æske,  stiller  den  op  i Veiret  paa  et  dertil  be- 
redet Sted  paa  et  Alter,  omkring  og  paa  hvilket  brænder 
Voxlys  i Hundredetal;  dette  hedder  at  begrave  Christus,  og 
Stedet:  Christi  Grav.  Naturligvis  føres  da  dette  igjen  til- 
bage i Triumf,  naar  han  skal  staa  op.  Paven  har  et  eget 
Kapel  til  denne  Grav,  og  de  Lys  ere  utællelige,  som  oplyser 
denne  af  Størrelse  middelmaadige  Sal.  Man  opfører  under 
disse  Ceremonier  i disse  Dage  skjønne  Musiker,  Ligsange, 
Jeremiæ  Klagesange  og,  jeg  véd  ikke  Alt;  og  dette  er  det 

Bedste  ved  Høitiden.  Om  Torsdagen  er  en  egen  Ceremoni 
for  at  efterligne  Christi  Ydmyghed,  i hvilket  Spilfægteri  ogsaa 
andre  har  fundet  Plæsér,  thi  det  efterlignes  af  adskillige  katholske 
Monarker:  Paven  vadsker  Fødderne  paa  12  fattige  Præster 
paa  Landet,  gjør  dem  ved  den  Leilighed  en  Present  af  en  ny 
Klædning  til  hver;  siden  giver  han  dem  et  godt  Maaltid  Mad, 
hvorved  han  selv  varter  op,  og  dertil  nok  en  lille  Foræring 
af  Penge.  Disse  og  mange  flere  Ceremonier  løbe  naturligvis 
alle  Fremmede  efter  i disse  Dage;  men  hvor  stort  et  Fortrin 
end  disse  have,  ere  dog  de  Anstalter,  som  gjøres  hermed, 
saa  slette,  og  Stederne,  hvor  Feirlighederne  holdes,  for  en  Del 
saa  ubekvemme,  at  det  er  langt  fra,  at  Alle  kunne  se  Alt. 
Men  de,  som  gaa  glip  deraf,  tabe  ikke  heller  Meget,  og  der- 
med maa  de  trøste  sig,  som  samme  Lod  træffer.  Jeg  saa 
saa  temmelig  alt  det  Mærkværdigste,  men  jeg  har  ogsaa  ud- 
staaet  Hede  og  Trykning  og  Strabadser  nok  derfor,  og  blev 
jeg  endnu  10  Paasker  i Rom,  jeg  skulde  ikke  uleilige  mig 
oftere  derfor. 

— — — (Sluttes.) 

Erindringer  fra  Livet  i Dybbøl  i Aarene  1858 — 64. 

Af  F.  R.  C.  Biilow,  fhv.  Sognepræst  i Dybbel. 


Dybbøl  ! Før  1848  var  dette  Navn  kun  kjendt  af  Faa. 
Efter  1848  var  det  kjendt  af  Mange.  Kampene  havde  raset 
dér.  Baade  Danske  og  Tyske  havde  udgydt  Blodet.  Mange 
Suk  vare  derfra  bievne  opsendte  baade  i Smertens  og  i Dødens 
Stund.  Derfor  blev  Dybbøl  efter  1848  et  Navn,  der  vakte  dyre 
og  stolte  Minder  i mange  Danskes  Bryst,  Minder,  der  hver 
28.  Mai  og  hver  5.  Juni  bleve  levende. 

Dybbøl!  Hvor  blev  det  særligt  et  Navn  med  Hjerteklang 
for  Forfatteren  af  disse  Linier.  Det  var  den  14.  Juni  1868.  at 
jeg  mødte  til  Præstevalget  i Dybbøl  Kirke.  Det  er  jo  altid  en 
Alvorsdag  baade  for  den  Menighed,  der  skal  vælge  deres 
Præst,  og  for  de  Mænd,  der  stille  sig  til  Valget,  som  skulle 
prædike  ikke  blot  til  Opbyggelse,  men  for  mulig  at  komme 
til  atter  og  atter  dér  at  varetage  den  betydningsfulde 
Præstegjeming.  Det  var  særlig  en  Alvorsdag  for  mig. 
Paa  Sandbjerg  Palæ  laa  min  Fader,  Generalløitnant  Bulow. 
syg  til  Døden.  Det  var  hans  inderlige  Ønske,  at  jeg  skulde 
blive  Præst  i Dybbøl,  paa  det  Sted,  der  gjemte  de  store 
Minder  for  Generalen  i 1848.  For  den  endnu  uøvede 
Kandidat,  der  efter  Deltagelsen  som  Frivillig  og  Lieutenant  i 
1848—60  væsentlig  havde  syslet  med  Skolegjerning,  var  det 
visselig  ikke  let  at  skulle  prædike  med  to  velansete  og  vel- 
øvede Præster:  Diakonus  Christian  Krog  Meyer  i Sattrup, 
der  var  en  kjendt  og  i sin  Menighed  saare  afholdt  Præst,  som 
tilmed  i Vakanceaaret  i Dybbøl  ogsaa  var  bleven  kjendt  og 

skattet  dér,  og  Sognepræst  Bang  i Adserballe  paa  Als,  en  særdeles 
begavet  Taler,  der  ogsaa  [havde  været  Frivillig  i Kampen  for 
Fædrelandet,  og  ligeledes  i sin  Menighed  havde  det  bedste 
Lov.  Jeg  kom  da  uden  Haab  til  Valget.  Inderlig  ønskede  jeg, 
at  Valget  maatte  falde  paa  Krog  Meyer.  Etatsraad  Regenburg 
ønskede  just  dette  Udfald,  og  havde  givet  mig  Haab  om  saa 
at  blive  Diakonus  i Sattrup,  hvilket  Embede  besattes  af  Rege- 
ringen uden  Valg.  Jeg  stod  da  før  Valget  i Præstegaardens 
Havestue  i den  store  Forsamling  af  Præster  og  Andre,  der 
vilde  overvære  Valget.  Som  jeg  saa  stod  og  saa  ud  i den 
skjønne  Have,  kom  den  mig  da  ukjendte  Præst,  N.  L.  Feilberg 
fra  Ullerup.  Han  slog  mig  paa  Skulderen  og  sagde:  „Ser  De 
ud  i Deres  Have?*  „Ja,  Gud  hjælpe  rnig,“  svarede  jeg  helt  be- 
nauet.  „Ja,  det  forstaar  sig,*  sagde  han  saa,  „Gud  skal  hjælpe, 
om  det  skal  blive  Deres  Have!*  Og  denne  Udtalelse  af  denne 
fromme,  freidige  og  kjærlige  Mand  borttog  min  Frygt,  og  lod 
mig  lade  Alt  bero  paa  Gud  Faders  Villie.  Jeg  var  den  Sidste, 
der  prædikede,  og  det  var  vel  de  værste  Timer,  især  da  jeg 
blev  ene  tilbage.  Underligt  var  det  saa  at  følge  Skovfoged 
Asmussen,  der,  som  Kirkebud  den  Dag,  kom  og  hentede 
mig.  Jeg  kom  ind  ad  Døren  ved  Alteret  og  stod  saa  i den 
propfulde  Kirke,  mellem  Mennesker,  der  jo  for  Størstedelen 
vare  mig  ukjendte.  Dog  vidste  jeg,  at  min  Hustru  og  min 
Søster  bade  Gud  styrke  mig.  De  vare  mellem  Tilhørerne. 
Min  gamle  Krigskammerat,  Pastor  Schleppegrell  fra  Broager, 
tilhviskede  mig  et  „Mod,  gamle  Ven*,  og  jeg  gik  op  paa 
Prædikestolen.  Senere  blev  det  sagt  mig,  at  jeg  var  gaaet  op 
saa  rask,  som  skulde  jeg  storme  en  Skandse,  og  at  dette 
havde  tiltalt  Menigheden.  Gud  véd  det,  at  Hjertet  sad  i min 
Hals,  og  at  det  var  Tanken:  „hellere  springe  end  krybe 
i det*,  der  lod  mig  gaa  rask  frem.  Min  Prædiken  var  af 
gode  Grunde  jævn  og  ligefrem.  Min  kraftige  Stemme  korn  mig 
tilgode.  Jeg  blev  selv  greben  ved  at  oplæse  den  deilige  Text: 
„Kommer  til  mig  alle  I,  som  arbeide  og  ere  besværede,  jeg 
vil  give  Eder  Hvile.*  Skjøndt  det  nu  var  den  tredie  Prædiken, 
Menigheden  den  Dag  hørte,  blev  ogsaa  den  tiltalt  af  Prædikenen. 
Nær  var  jeg  standset  i den,  da  to  Mænd  lige  under  Prædike- 
stolen paa  én  Gang  vendte  sig  mod  hinanden  og  talte.  Senere 
hørte  jeg,  at  de  havde  sagt:  „det  bliver  vor  Præst.*  Disse 

ansete  Mænds  Udtalelse  gjorde  Udslaget  ved  Stemmegivningen, 
der  kom  efter  Provstens  Formaningstale.  Kammerherre  Heltzen 
som  Amtmand,  Provst  Karstensen  i Broager  og  Godsinspektør 
Thoyssen  fra  Sandbjerg  modtoge  Stemmesedlerne.  Vi  tre  Kandi- 
dater vandrede  saa  i Præstegaardens  Have,  indtil  Skovfogden 
kom  med  Budskabet : „Bulow  valgt  med  83  Stemmer  mod  25 
og  10.“  Ingensinde  i mit  Liv  er  jeg  ble  ven  mere  overrasket ! 
Da  jeg  om  Aftenen  kom  til  Sandbjerg  og  sad  ved  min  gamle, 
kjære  Faders  Dødsleie,  hvor  takkede  jeg  da  Gud,  at  selv  om 
han  ikke  vidste  det,  bevidstløs  som  han  syntes  at  ligge  hen, 
saa  var  hans  inderlige  Ønske  dog  nu  opfyldt.  Men,  Gud  ske 
Lov,  henad  Morgenstunden,  da  han  kom  til  Bevidsthed,  sagde 
han:  „ Jeg  véd  det  nok.  Kan  Du  se,  Vorherre  vilde  dog,  Du 
skulde  være  Præst  i Dybbøl.  Lad  nu  din  Menighed  bære  mig 
til  Graven!*  Det  blev  saa  næsten  hans  sidste  sammenhængende 
Tale.  Hans  Udtalelse  refererede  sig  til  en  Episode  i hans  Liv 
for  9 Aar  tilbage.  Han  og  jeg,  der  var  hans  Ordonnansofficer, 
holdt  en  Dag  i 1849  tilhest  paa  Dybbølbjerg  og  saa  ud  over 
det  skjønne  Land.  Da  sagde  han:  „Gid  Du  kunde  blive 
Præst  dér !“  Og  da  jeg  sagde:  „Ja,  men  det  er  umuligt,' 
svarede  han:  „Hvad  véd  Du?  Gud  raader  jo  for  det  og  ikke 
Du,  min  Dreng!" 

Den  16.  Juni  sov  saa  min  kjære,  gamle  Fader  hen.  Dyb- 
bøllere  bare  ham  fra  Kapellet  ind  i Kirken,  da  Dagen  kom. 
Krigskammerater  bare  den  gamle  Hærfører  til  Graven.  Artilleri- 
og  Geværsalver  lød  over  Graven,  medens  der  i samme  Stund 
afgaves  Salut  i Kjøbenhavn  og  fra  Fredericias  Volde.  Pastor 
Krog  Meyer  talte  hjerteligt  ved  hans  Grav.  I Kirken  talte 
Garnisonspræst  Bruun  fra  Kjøbenhavn  og  Provst  Karstensen. 
Hans  Grav  er  paa  Dybbøl  Kirkegaard.  Hans  Buste  staar  paa 
Fredericia  Torv,  og  hans  Billed  hænger  paa  Frederiksborg. 
Begge  Dele  kom  til  Veie  ved  Indsamlinger  fra  By  og  Land, 
Billedet  for  5 Aar  siden,  da  Nederlagets  Smerte  just  bragte 
Seirens  Dage  med  deres  rige  Glæde  saa  levende  i Hu. 

Jeg  blev  saa  ordineret  i Flensborg  og  modtoges  af  Dybbøl 
Menighed  med  en  Kjærlighed  og  Tilslutning,  der  ikke  aflod, 
men  blev  mig  til  Del,  saa  længe  vi  levede  sammen.  Blandt 
dem,  der  ikke  havde  stemt  paa  mig,  vandt  jeg  mine  kjæreste 
Venner,  og  paa  Spørgsmaalet  om,  hvorvidt  saadant  Præste- 

valg  var  ønskeligt,  har  jeg  kun  kunnet  anføre,  hvad  en  Mand 
i et  Nabosogn  engang  yttrede  til  mig,  at  i Dybbøl  har  der  i 
Mandsminde  altid  været  et  godt  Forhold  mellem  Præst  og 
Menighed,  medens  dette  ikke  kan  siges  om  alle  Sogne,  hvor 
der  ikke  finder  Valg  Sted.  Af  egen  Erfaring  véd  jeg,  at  det 
er  en  velsignet  Følelse  at  være  valgt  af  Menigheden,  men 
ogsaa  den  stærkeste  Spore  til  at  stræbe  at  blive  i det  gode 
og  venlige  Forhold  og  gjøre  Sit  til,  at  Valget  ikke  fortrydes. 
At  jeg  blandt  de  mange  Ansøgere  blev  præsenteret  med  paa 
Valg,  skyldtes  udelukkende  Hensynet  til  min  Fader.  Og  vel 
sagde  en  Mand  til  mig:  „De  skulde  prædiket  meget  daarligt, 
om  jeg  ikke  havde  givet  min  Stemme  til  Sønnen  af  min 
gamle  General  og  til  den  fordums  Ordonnansofficer. ‘ Men 
min  jævne  Prædiken,  mit  klangfulde  Organ  og  min  Frem- 
træden havde  dog  efter  Alles  Sigende  sin  store  Betydning. 

Medens  saa  mange  Præster  i Sønderjylland  havde  Bryderier 
med  Hjemmetyskere  i deres  Sogne,  kjendtes  saadanne  ikke  i 
Dybbøl,  hvor  Alle  hørte  til  Bondestanden  og  vare  ubetinget 
Danske.  Hertil  havde  særlig  min  Formand,  Provst  Karstensen 
i Broager,  virket  i de  19  Aar,  han  havde  været  Præst  i 
Dybbøl.  Ved  sin  djærve  Optræden  og  sine  mange  begejstrede 
Fædrelandssange  havde  han  havt  den  stærkeste  Indflydelse 
paa  Menigheden.  For  mig  var  det  ikke  let  at  følge  efter 
en  saa  øvet  og  begavet  Præst.  Ofte  var  ogsaa  Søndagen  mig 
en  svær  Dag  at  komme  over.  Da  fik  jeg  en  Dag  et  udma:rket 
Raad  af  den  forhenværende  Stænderdeputerede  Petersen  i 
Suuriykke,  nu  Aftægtsmand.  Han  sagde:  „Naar  De  besøger 
Gamle  og  Svage,  hvad  vi  glæde  os  ved,  at  De  saa  flittig  gjør, 
da  skriv  Deres  Prædiken  om  Mandagen,  tag  den  med  og  læs 
den  for  os;  det  kan  være,  at  vi  iblandt  kunne  give  Dem  et 
Raad.“  Og  det  blev  mig  til  Trøst  og  til  Baade.  Hvad  de  kjære 
Gamle  i min  første  Menighed  lærte  mig,  blev  til  Velsignelse 
for  mig,  ikke  blot  dér,  men  ogsaa  senere.  Det  gav  mig  Lethed 
til  at  tale  med  Almuen  om  aandelige  Ting  og  faa  dem  til  at 
tale  med.  Præsten  skal  tale  med  Mennesker  for  ret  at 
kunne  tale  til.  Det  blev  mig  navnlig  under  min  senere  tiaarige 
Hospitalspræstegjerning  af  den  allerstørste  Betydning. 

Dybbøl  havde  da  omtrent  alle  Betingelser  for  Velvære. 
Hertil  kom  den  gode  Indtægt,  den  skjønne  Beliggenhed,  Nær- 

heden  af  Kjøbstaden,  at  jeg  kunde  byde  min  gamle  Moder  et 
Ophold  i det  af  mig  kjøbte  Enkesæde  lige  ved  Præstegaardens 
Have,  min  Svogers  Stilling  som  min  Nabopræst  i Sønderborg, 
mine  Præstenaboers  Venskab  og  det  venlige  personlige  For- 
hold, hvori  jeg  hele  Tiden  stod  til  Godsinspektøren  Thoyssen 
paa  det  henrivende  Sandbjerg,  hvor  ikke  blot  jeg  og  mine 
mange  Gjæster  altid  fandt  den  kjærligste  Modtagelse,  men 
hvor  alle  vi  Præster  i Sundeved  jævnlig  mødtes  i Glæde, 
fiskede  i Møllesøen  og  vandrede  i Skoven  ved  det  deilige  Als- 
sund. Ak,  hvor  lidt  tænkte  vi  da  paa,  at  netop  dér  skulde 
det  ske,  at  Preusserne  faa  Aar  efter  skulde  øve  Heltedaad 
ved  Overgangen  til  Als,  Heltedaad,  siden  de  jo  ikke  kunde 
ane  det  Forfærdelige,  at  Rolf  Krake  blev  trukken  tilbage 
i Stedet  for  at  gaa  frem  til  den  visse  Tilintetgjørelse  af 
Fjenden,  eiheller  at  de  kunde  komme  næsten  uhindrede  i 
Land  og  sætte  sig  fast  paa  Als  med  Feltskyts,  endogsaa  før 
vort  Feltskyts  kunde  komme  til  at  virke! 

Blandt  de  af  mine  Naboer,  der  væsentlig  støttede  mig. 
den  Uøvede,  maa  jeg  dog  særlig  nævne  min  kjære  Ven,  Feil- 
berg  i Ullerup,  i hvis  kjærlige  Hjem  jeg  altid  fik  signet  Svar 
paa  mine  Spørgsmaal  Præstegjerningen  angaaende,  som  ogsaa 
baade  min  Hustru  og  jeg  i ham  og  hans  Hustru  Bolette,  født 
Rørdam,  fandt  vore  kjæreste  Venner.  Ingensinde  kan  jeg 
glemme,  at  Pastor  Krog  Meyer  i Saltrup,  trods  den  store 
Skuffelse,  Udfaldet  af  Præstevalget  i Dybbøl  beredte  ham, 
strax  samme  Dag  bragte  mine  Forældre  sin  Lykønskning,  og 
i hele  vort  Samliv  derovre  var  og  blev  mig  en  fuldtro  Ven  og 
Nabo. 

Garnisonen  i Sønderborg,  Anlæget  af  Skandserne  m.  ni. 
medførte  for  mig,  som  tidligere  Militær  og  opdragen  mellem 
Militære,  Fornyelse  og  Vedligeholdelse  af  mange  kjære  Be- 
kendtskaber fra  Dage  af  fordum.  Frederik  den  Syvendes 
Ophold  paa  Lyksborg  og  Komme  af  og  til  baade  til  Sundeved 
og  Sønderborg  bragte  mig  ogsaa  i Forhold  til  ham.  Naar 
han  ved  Middagene  i Sønderborg  lod  den  tappre  Landsoldat 
spille  og  derefter  udbragte  Faders  Skaal  som  Mindeskaal. 
maatte  det  jo  inderligt  bevæge  os,  hans  Efterladte.  Da  Kongen 
med  Marquis  Torre-Arsa  fra  Italien  besaa  Skandserne,  havde 
Menigheden  opreist  en  Æreport,  hvor  jeg  talte.  Fra  Dybbøl 

blev  jeg  indbuden  til  at  overvære  Indvielsen  af  Faders  Buste 
i Fredericia.  Fra  Dybbøl  tog  jeg  til  Flensborg  for  at  overvære 
Indvielsen  af  Løve-Monumentet.  Da  der  i Sønderborg  af- 
holdtes en  Folkefest  med  Taler  fra  en  af  Skandserne  paa 
Dybbølbjerg  og  Fanetog  ned  til  Graven  paa  Dybbøl  Kirke- 
gaard,  blev  der  sunget:  „Deiligste  Dybbøl*  — Ingen  kunde 
synge  det  med  af  fuldere  Hjerte  end  jeg,  den  da  saa  lykkelige 
og  livsglade  Præst.  Dybbøl,  det  minderige  Dybbøl!  Var  der 
Nogen,  for  hvem  Dybbøl  maatte  staa  som  det  jordiske  Paradis, 
saa  var  det  mig!  Derfor  kan  jeg  jo  ogsaa  fuldt  ud  sige,  at 
Ingen  har  vel  i høiere  Grad  maattet  føle  den  Elende,  der 
brød  ind  over  Sønderjylland  og  særligt  over  Dybbøl  i 1864, 
da  Vold,  Svig  og  Løgn  toge  Magten  over  Ret  og  Sandhed, 
da  de  Faa  og  Svage  maatte  vige  for  de  Mange  og  Stærke! 

Det  var  i November  Maaned  1863,  at  Rygtet  fortalte,  at 
Kongen  var  bleven  syg  paa  Lyksborg.  Det  var  den  16.  Novbr., 
at  det  sørgelige  Budskab  kom  til  os  i Dybbøl,  at  Kongen  var 
død.  Med  hvilken  Bekymring  modtoges  ikke  dette  Budskab 
i hele  Landet,  men  dog  navnlig  i Sønderjylland,  hvor  man 
følte,  at  den  fredelige  og  lykkelige  Tid  vel  var  omme!  Det 
varede  ikke  heller  længe,  før  der  viste  sig  truende  Skyer  paa 
den  politiske  Himmel  baade  udadtil  og  indadtil.  De  gamle 
slesvigholstenske  Fordringer  dukkede  atter  op:  de  gamle  slesvig- 
holstenske  Løgne  fik  atter  Kurs;  de  gamle  slesvigholstenske 
Rænkesmede,  der  havde  faaet  Plads  rundt  om  i Tyskland 
efter  Fordrivelsen  i 1848,  bearbejdede  paany  den  tyske  Presse. 
Det  gamle  „ewig  ungedeelt*  fik  atter  Lyd.  I Kjøbenhavn 
gjorde  Eiderpartiet  sin  Indflydelse  stærkt  gjældende;  Christian 
den  Niende  underskrev  Forfatningen,  og  den  gav  en  kjær- 
kommen  Anledning  for  Preussen  og  Østerrig  til  at  give  Møde 
med  Paastand  om  at  ordne  Forholdene  i Hertugdømmerne 
med  Vaabenmagt.  For  os  i Dybbøl  fik  Krigsrygterne  Vind  i 
Seilene.  Paa  Skandserne  begyndte  Arbeiderne,  og  da  Kongen 
kom  for  at  inspicere  dem,  vare  vi  mere  og  mere  forberedte  paa, 
hvad  der  vilde  ske.  Ogsaa  da  opstilledes  paa  Dybbølbjerg  en 
Æreport;  ogsaa  da  stod  jeg  der,  omgiven  af  Menigheden,  for 
at  hilse  paa  Kongen.  Ak,  det  var  ikke  som  hin  skjønne 
Sommerdag,  da  vi  hilsede  Frederik  den  Syvende  velkommen. 
Beboerne  havde  mørke  Anelser.  Jeg  fulgte  med  rundt  om 

Skandserne,  og  da  jeg  ved  Skandsen  Nr.  10  tog  Afsked,  gav 
Kongen  mig  venligt  Haanden  og  sagde:  „Det  ser  ud  til  megen 
Alvor  for  Dem  og  Deres  Menighed,  kjære  Pastor  Bulow!* 
Jeg  kunde  kun  bøie  mig  stiltiende,  men  i mit  Hjerte  rørte  sig 
visselig  den  dybe  Alvor,  og  jeg  maatte  vel  tænke  paa,  hvad 
Kammerherre  Heltzen  lige  havde  sagt:  „Om  der  ogsaa  havde 
flydt  noget  Blod  i Kjøbenhavn,  det  vilde  sparet  meget  Blod 
her  paa  dette  Sted.*  Ak  — Preussen,  og  navnlig  den  onde 
ledende  Aand  dér,  havde  kun  altfor  let  fundet  en  anden 
Anledning.  Kampen  var  bestemt.  Maalet  var  jo  stort,  det  at 
vinde  Kielerhavnen  for  at  danne  det  tyske  Søværn.  Nu  vilde 
vel  Stormagterne  i Europa  givet  meget  til,  om  de  havde 
protesteret,  men  dengang  taug  de  i den  sælsomste  Kortsynet- 
hed.  Det  lille  Danmark  var  prisgivet  og  ingen  Haand  løftede 
sig  til  vort  Forsvar,  selv  ikke  Brødrenes  mod  Nord. 

Saa  begyndte  da  vort  eget  Værn  at  røre  sig.  Det  be- 
vægelige Værn  førtes  mod  Sydgrændsen.  Det  døde  Værn 
baade  ved  Dannevirke  og  ved  Dybbøl  istandgjordes.  En  for- 
underlig Tro  fæstedes  til  Dannevirkestillingen,  særlig  blandt 
de  Ledende  i Hovedstadens  Presse,  og  derved  i Folket.  Ingen, 
der  kjendte  Stillingen  fra  1850,  kunde  fæste  Lid  til  dens  For- 
svar af  den  lille  Styrke,  hvormed  den  kunde  besættes.  Resul- 
tatet blev  da  ogsaa  den  tunge  Opgivelse  af  Stillingen,  det 
forfærdelige  Opbrud  i Vinterens  Hjerte,  den  sørgelige  Erkjen- 
delse  af,  at  vare  Dybbøl  Skandser  bievne  befæstede,  som 
Dannevirkestillingen  var  blevet  det,  da  havde  Kampen  kunnet 
optages  dér  med  anderledes  Haab,  i al  Fald  uden  saa  store 
Tab  ved  den  senere  uundgaaelige  Storm  af  den  overveiende 
Overmagt.  1 Dybbøl  var  der  af  en  Kommission  foretaget  en 
Taxation  af  alle  Eiendomme  for  den  eventuelle  Ødelæggelses 
og  derefter  følgende  Erstatnings  Skyld.  Det  var  jo  klart,  at 
kom  det  til  Sammenstød  ved  Skandserne  med  Fjenden,  maatte 
Dybbøl  Sogn  blive  fuldstændig  ødelagt.  Jeg  havde  i Menig- 
heden faaet  Stemning  for,  at  vi  skulde  se  at  flytte  det  mest 
mulige  af  Værdi  bort,  naar  Fjenden  gik  over  Eideren,  men 
da  det  kom  til  Stykket,  bad  man  mig  ikke  at  gjøre  Begyn- 
delsen, for  ikke  at  svække  Modet.  Det  er  saa  svært  at  forlade 
Hus  og  Hjem!  Saa  gik  vi  da  Ødelæggelsen  i Møde,  og  den  lod 
ikke  længe  vente  paa  sig.  Vi  saa  det  lange  sørgelige  Tog  af 

Materiel  bevæge  sig  i Tilbagegang  paa  den  speilglatte  Chaussé, 
der  fører  fra  Flensborg  til  Sønderborg.  Med  Forfærdelse  tænkte 
vi  paa,  hvorledes  Armeen,  om  Dannevirke  opgaves,  skulde 
komme  ordnet  den  Vei  tilbage.  Med  Bekymring  saa  vi,  hvor- 
ledes Dybbølskandseme  manglede  kun  altfor  meget  i at  være 
i Orden.  Der  manglede  Forbindelsesveje,  Ammunition,  ja 
Skyts  i mange  af  Skandseme.  Mørkt  og  tungt  saa  det  ud, 
og  det  blev  endnu  værre,  end  vi  frygtede  det.  Hvad  kom  vi 
ikke  til  at  se  i Dybbøl!  Hvor  kom  ikke  Ordet  „deiligste 
Dybbøl*  til  at  slaa  over  i sin  Modsætning!  For  hvor  Mange 
kom  ikke  Dybbøl  til  at  hedde  det  forfærdelige,  det  grufulde 
Dybbøl!  Det  var  tungt  at  holde  Jul  i Dybbøl  1863,  tungt  at 
holde  Nytaarsprædiken  1864!  Ved  Paasketide  var  det  ikke 
Kirkens  Klokker,  der  ringede  for  det  livsalige  Opstandelses- 
Budskab,  det  var  Preussens  Kanoner  og  Granatskyts,  der 
udbredte  Død  og  Ødelæggelse.  Det  var  ikke  Dybbøl  Menighed, 
der  da  gik  til  Kirke;  den  var  dreven  fra  Hus  og  Hjem,  der 
laa  i Grus.  I Stedet  for  at  holde  Paaskeprædiken  sad  Dybbøl- 
præsten  i Fængselscellen;  ogsaa  min  Lykke  og  Glæde  var 
bleven  Ruin  med  Dybbøls  Lykke  og  Glæde.  Jeg  saa  ingen- 
sinde oftere  det  elskede  Dybbøl!  Men  jeg  saa  forinden  det 
Forfærdelige.  Jeg  saa  min  elskede  Menighed,  de  Mennesker, 
der  elskede  mig  som  jeg  dem,  prisgivne  Krigens  Elende 
under  Nød  og  Savn.  Jeg  saa  deres  Sorg  og  var  Vidne 
til  deres  store  Tryk  ved  at  forlade  Hjemmet,  ved  at  se 
deres  Velstand  ødelagt.  Og  jeg  kunde  Intet  gjøre  for  dem; 
Intet  uden  fuldt  ud  at  dele  deres  Sorg.  Den  eneste  Trøst  var 
det  mig,  at  jeg  ikke  blot  delte  Sorgen  med  dem,  men  at 
ogsaa  de  vidste,  at  min  Sorg  og  mit  Savn  var  endnu  større, 
vilde  blive  endnu  større. 

Det  var  ved  Armeens  Tilbagemarsch,  at  min  Hustru  og 
jeg  midt  om  Natten  under  en  saa  solid  Snestorm,  som  Østen- 
vinden kan  give  den  i en  Februar-Nat,  bleve  vækkede  af  en 
Fourer  med  Ordene:  „Indkvartering  kommer  om  et  Par  Timer.* 
Forberedte,  som  vi  jo  vare  det,  havde  vi  slagtet  og  bagt. 
Men  hvad  forslog  det  Lidet,  endda  det  tyktes  os  meget,  til 
de  Mange!  Der  kom  General  Vogt  med  Stab,  en  Bataillon 
paa  1000  Mand  af  2det  Regiment  (Faders  gamle  Regiment), 
30  Heste  m.  m.  af  Træn.  Alle  udmattede  og  forsultne  trængte 

de  baade  til  Føde  og  især  til  Hvile.  Vogt  modtog  mig  med 
de  Ord:  „Skandserne  ere  vel  dog  klare  og  i Orden?*  Jeg 
kunde  kun  svare  med  en  Hovedrysten.  Gik  Preusserne  paa, 
vilde  de  let  have  kunnet  gaa  lige  over  til  Als  efter  den  ødelagte 
Armé,  ødelagt  ved  Kulde  og  Marsch.  Vi  vidste  ikke  dengang, 
at  den  preussiske  Armé  just  vilde  en  Beleiring  for  at  faa 
Lejlighed  til  at  prøve  og  indskyde  sit  nye  Skyts.  Hvor  var 
det  dog  vemodigt  for  mig  saaledes  at  mødes  med  mange 
gamle  Krigskammerater  fra  den  forrige  Krig.  Da  jeg  spurgte 
Kapitain  Ross:  „Hvad  kan  jeg  dog  gjøre  for  Dem?*,  pegede 
han  paa  sine  blodige  Fødder  og  sagde:  „Strømper!*  General 
Vogt  fik  jeg  i Seng,  forkommen  og  stivfrossen.  Kort  efter 
var  der  ikke  en  Plads  udenom  som  indenom  i Præst egaarden, 
uden  at  den  var  belagt  med  dødtrætte  Mennesker.  En  Mand 
kom  ind  og  meldte:  „en  Officer  ligger  død  udenfor  i Sneen 
paa  Gaardspladsen.*  Det  var  Løitnant  Bretton  af  Artilleriet. 
Vi  fik  ham  baaren  over  i Enkesædet,  hvor  en  Dyrlæge  havde 
lagt  sig  til  Sengs.  Vi  sprængte  Døren  og  lagde  Officeren  ind 
i Sengen,  hvor  han  kom  til  Live,  men  for  næste  Dag  at  føres 
bort  som  sindssyg. 

Min  Hustru  og  mine  tre  Piger  fik  den  Nat  første  Gang 
Krigens  Uro  at  mærke.  Det  var  dog  denne  Gang  vore  egne  Folk. 
Senere  fik  de  anderledes  Krigens  Rædsel  at  føle,  da  de  paa 
Sandbjerg  maatte  blive  tilbage  ved  Lasarettet,  medens  jeg 
var  ført  fangen  bort.  Om  Morgenen  Kl.  8 var  der  ikke  spiselig 
Føde  i Præstegaarden.  Med  Generalen  gik  jeg  op  til  Faders 
Grav,  og  Vogt  og  jeg  bad  dér  en  Bøn  for  Danmark.  Paa  sit 
Dødsleie  ihukom  han  mange  Aar  efter  denne  Bøn,  og  anmodede 
sine  Kjære  om  at  lade  mig  tale  over  ham  i Garnisons  Kirke, 
hvor  jeg  ogsaa  talte  for  en  stor  og  bevæget  Kreds  af  Militære, 
der  ved  min  Tale  kom  hin  bevægede  Tid  i Hu.  Senere  førte 
Oberst  Ditlev  Høst  (Faders  Adjudant  i 1848)  Bataillonen  paa 
Forpost.  Ved  at  passere  Faders  Grav  lod  han  skuldre  og 
raabte  ind  til  mig:  „Honnør  for  Graven!*  Folkene  sang  den 
tappre  Landsoldat.  Henad  Formiddagen  kom  der  Bud,  at 
Præstegaarden  maatte  forlades,  da  den  og  Byen  skulde  skydes 
i Brand.  Det  burde  været  sket,  men  skete  dog  ikke  den 
Gang.  Imidlertid  maatte  vi  jo  drage  bort.  Jeg  havde  tilbudt 
min  Tjeneste  som  Præst  med  Forpligtelse  til  at  blive  i Skand- 

serne  under  Kampen,  men  mit  Tilbud  modtoges  ikke.  I Sønder- 
borg hos  min  Familie  var  Alt  overfyldt.  Med  min  brave 
Sognefoged,  Jørgen  Hanssen  Ravnskobbel,  Stænderdeputeret  og 
Broder  til  Hanssen  Nørremølle,  havde  jeg  aftalt,  at  vi  skulde 
søge  at  holde  os  i den  Del  af  Sognet.  Min  kjære  Ven,  Gods- 
inspektør Thoyssen  paa  Sandbjerg,  tilbød  os  at  bo  hos  sig. 
Han  kom  med  en  Slæde.  Jeg  kjørte  selv  min,  da  min  Karl 
var  tagen  til  Arméen.  Soldater  pakkede  Tøiet  paa  Slæderne, 
og  Soldater  pakkede  ud  paa  Sandbjerg.  Vi  flyttede,  hvad  vi 
kunde,  men  Meget  blev  tilbage.  Jeg  kunde  have  ladet  det  Meste 
staa,  thi  paa  Sandbjerg  blev  det  senere  Altsammen  plyndret 
og  ødelagt  af  Preusserne,  da  vi  vare  førte  fangne  bort,  og 
min  Kone  og  Folkene  havde  maattet  ty  ind  i Skovfogdens 
Hus.  Da  det  kom  til  Fjendens  Kundskab,  at  Tøiet  tilhørte 
„der  verdammte  Spion*,  blev  Alt  slaaet  i Stykker,  opbrudt 
og  plyndret.  En  Buffet  fandtes  senere  i tre  Stykker;  Kasser 
med  Porcellæn  og  Glas  vare  stødte  itu  med  Geværkolberne; 
Benene  brækkede  af  Stolene;  Speilene  ituslagne  osv.  Jeg 
havde  faaet  to  nybærende  Køer  indstaldede  paa  Sandbjerg 
Mølle,  saa  Mælk  fattedes  vi  ikke.  To  Heste  kom  ind  i Inspek- 
tørens Stald  med  en  Vogn  og  Slæder  samt  Kane.  Min  lukkede 
Vogn  havde  jeg  laant  til  Gaardeier  Køks  i Ragebøl,  for  at  han  i 
den  kunde  bortkjøre  sin  gamle  Moder.  Den  blev  ved  Aabenraa 
kapret  af  en  østerrigsk  Officer,  der  skulde  til  Flensborg;  han 
lod  den  staa  i Flensborg,  og  Ægtbonden  kjørte  Forspandet  bort; 
men  en  Dybbøller  saa  den  og  fik  den  ombord  i en  Damper. 
Den  seiledes  til  Svendborg  og  henstod  dér,  indtil  jeg  et  Aar 
efter,  da  jeg  var  Hjælpepræst  paa  Langeland,  fik  den  igjen. 
Det  var  en  af  de  faa  Ting,  som  jeg  fik  igjen.  En  Ryttersabel, 
som  jeg  tog  efter  Slaget  i Fredericia  og  senere  bar  i Krigen, 
undgik  Konfiskation  derved,  at  min  djærve,  sønderjydske  Pige, 
som  vidste,  at  den  var  mig  et  kjært  Minde,  reddede  den  ved 
at  bære  den  i 14  Dage  under  sine  Skjorter,  fastgjort  til  sin 
Hofte,  medens  Tyskerne  snusede  efter  Vaaben.  Den  hænger 
nu  paa  min  Væg,  er  ofte  bleven  brugt  til  at  lægge  paa  Kisten, 
naar  gamle  Vaabenbrødre  førtes  til  Jorden,  og  skal  engang 
med  samt  min  Erindringsmedaille  og  mit  Ridderkors  pryde 
min  Kiste.  Jeg  vidste  jo,  at  Dybbøl  Kirke  vilde  blive  hærget 
af  Indkvartering  og  skyndte  mig  at  faa  Bud  til  Konfirmanderne, 

som  jeg  næste  Dag  konfirmerede,  medens  Døde  og  Saarede 
førtes  ind  i Præstegaarden  fra  Forpostkampen  ved  Tørve- 
mosegaard  og  Stenderup  Skov.  Kun  Mødrene  mødte  i Kirken 
med  Børnene,  Fædrene  flyttede.  Det  blev  i l1/*  Aar  den 
sidste  Kirketjeneste  i Dybbøl.  I min  Kane  kjørte  jeg  saa 
Kirkebøger,  de  hellige  Kar,  de  vigtigste  Papirer  og  Kirke- 
stagerne over  ,til  Provst  Karstensen  i Broager.  Jeg  fik  saa 
ved  Ritmester  Viktor  Biilovv  et  Pas  fra  Forpostkommandoen, 
hvorefter  de  Dybbøllere,  som  jeg  indestod  for,  kunde  faa  Lov 
til  at  passere  den  danske  Forpostkjæde  og  komme  ud  paa 
Terrænet  mellem  den  og  Fjendens  Forpostkjæde,  for  derved 
at  komme  til  Broager  eller  Nord  paa.  Det  blev  en  Tjeneste 
for  Mange  i de  første  Dage,  men  benyttedes  af  Fjenden  til  min 
Skade,  idet  de  derpaa  støttede  deres  Behandling  af  mig  som  mis- 
tænkt og  beskyldt  „wegen  Verdacht  der  Spionage”.  Saa  længe 
jeg  blev  paa  Sandbjerg  inden  min  Arrestation,  gik  jeg  eller 
kjørte  jeg  hver  Morgen  op  til  Dybbøl  og  passerede  langs 
Forpostkjæden,  iført  Præstekjolen,  bunden  op  om  Livet  (som 
mit  Kjendingsmærke),  lange  Vandstøvler  og  min  Reisepels,  og 
Passet  i Haanden.  Kjendt  blev  jeg  da  af  Mange,  og  ikke  sjæl- 
dent modtaget  med  et  „Hurra  for  Dybbølpræsten*  af  Soldaterne, 
men  med  Graad  og  Klage  af  min  stakkels  Menighed.  Kunde 
jeg  kjøre  i Kanen,  havde  jeg  min  Hustru  med,  og  paa  en 
saadan  Tur  kjørte  jeg  sidste  Gang  over  Dybbøl  Præstegaard 
og  til  Sønderborg  for  dér  at  tage  Afsked.  Paa  min  sidste 
Morgentur  fik  jeg  min  Ven  H.  P.  Fogeds  to  Vogne  over  Sand- 
bjerg Dæmning  gjennem  Posterne  dér.  Vognene  vare  høit 
læssede,  og  paa  Toppen  sad  Kone  og  Børn;  han  og  jeg 
førte  Vognene,  idet  vi  dels  red  paa  Hestene,  dels  førte  dem 
ved  Haanden;  de  skulde  til  Nørremølle,  og  vi  slap  over. 
Men  saa  standsedes  denne  Trafik  ved  Forskandsninger,  der  op- 
førtes og  kun  tillod  Passage  til  Fods,  hvad  Sneføret  mere  og 
mere  vanskeliggjorde.  Det  varede  saa  ikke  heller  længe,  før 
jeg  en  Dag  ved  Sandbjerg  Skov  mødte  en  rød  Husar  af 
Fjendens,  og  Dagen  derefter  kom  en  Infanteripatrouille,  der 
indelukkede  os  i Inspektørens  Værelse  og  vexlede  Skud  med 
Forposterne  ved  Sandbjerg  Vandmølle.  Min  Pige  var  just  da 
paa  Veien  fra  Møllen  med  en  Krukke  Mælk  til  os.  Hun  var 
altsaa  mellem  dobbelt  Ild,  men  tog  det  kloge  Parti  at  lægge 

sig  plat  ned  paa  Jorden.  Da  Patrouillen  var  gaael  bort,  kom 
hun  meget  irriteret,  »fordi  æ Tysker  ikke  havde  ventet,  til 
hun  var  kommet  over,  for  de  kunde  jo  gjerne  vente  med 
deres  Narrestreger!'  Hun  havde  dog  ikke  spildt  Mælken, 
men  havde,  med  Skjørterne  oppe  over  Hovedet,  holdt  paa 
Krukken,  der  stod  paa  Jorden,  og  hun  fortalte  triumferende,  at 
hun  havde  vendt  Agterpartiet  imod  Tyskerne.  Der  forløb  nu 
nogle  Dage,  i hvilke  vi  kun  gik  om  i Haven.  Jeg  skød 
Faders  gamle  Stridshest,  for  at  ikke  Preusserne  skulde  tage  den 
24aarige  gamle  Ven,  der  skulde  have  havt  Naadsensbrød  hos  mig 
til  sin  Død,  men  som  nu  dog  faldt  i Krigens  Tid.  Fader  havde 
havt  den  fra  dens  femte  Aar,  saa  den  førte  mange  Minder  med 
sig.  Den  gamle  danske  Møller  Jepsen  var  nær  bleven  skudt, 
da  han  udsatte  sig,  idet  han  mente,  at  Preusserne  ikke  kunde 
skyde  saa  langt,  men  de  ramte  paa  over  1800  Alen,  saa 
Kuglerne  vare  gaaede  ind  i Murene. 

Saa  kom  omsider  vor  Tur.  Om  Morgenen  den  17.  Febr., 
som  jeg  sad  og  talte  med  min  Hustru,  paaklædt  til  at  gaa 
over  til  Dybbøl,  kom  pludselig  en  preussisk  Rytterpatrouille 
svingende  op  for  Huset.  Officeren  red  til  Vinduerne,  slog  paa 
dem  med  sin  Sabel  og  raabte:  »Der  Prediger  heraus!*  Da 
jeg  kom  ud,  greb  han  mig  i Brystet  og  sagde:  »Sie  sind 
arretirt !“  Uvilkaarlig  rev  jeg  mig  løs  fra  det  brutale  Greb, 
og  han  var  nær  falden  af  Hesten  derved.  Gjennem  Huset 
myldrede  det  saa  med  Infanteri,  der  kom  gjennem  Haven. 
En  Officer  satte  mig  en  Revolver  for  Brystet,  og  en  Mand  tog 
mig  ved  hver  Arm.  Min  stakkels  Hustru  skreg,  og  jeg  saa 
hende  falde  besvimet  om,  uden  at  det  tillodes  mig  at  ile 
hende  til  Hjælp  eller  tage  Afsked.  Rytterpatrouillen  foer  i 
Karriere  ned  mod  Dæmningen,  og  Fodfolket  aabnede  en  livlig 
Ild  tvers  over  Søen  mod  Dæmningen,  hvor  vor  Feltvagt  tog 
Kampen  op.  Jeg  saa  da  ikke  blot  Tændnaalsgeværerne  i 
Brug,  men  fik  ogsaa  vore  Folks  Kugler  om  Ørerne.  Det 
manglede  kun,  at  jeg  skulde  være  falden  for  dem ! At  jeg 
vilde  raabt  et  jublende  Hurra,  om  mine  to  Gripomenusser 
vare  faldne  for  dem,  var,  om  ikke  kristeligt,  saa  dog  vel  ret 
naturligt.  Men  jeg  fik  dog  snart  Andet  at  tænke  paa.  Gods- 
inspektør Thoyssen  blev  paa  den  brutaleste  Maade  slæbt  ud 
fra  sit  Kontor.  I en  tynd  Frakke,  barhovedet  og  i Morgensko 

blev  han,  trods  det  barske  Vinterveir  og  den  megen  Sne,  ført 
med  mig  ad  Veien  forbi  Skoven  ad  Sattrup  til.  Da  vi  havde 
passeret  Skoven,  kom  vi  til  Patrouillens  Fører,  Oberst  Aivers- 
leben, der  ogsaa  i Feilbergs  Erindringer  nævnes  som  en  raa 
og  brutal  Officer.  Da  jeg  i al  Ærbødighed  udbad  mig  en 
Forklaring  over  den  voldelige  Adfærd  imod  os,  og  spurgte, 
hvorfor  vi  arresteredes,  svarede  han:  „Det  faar  De  tidsnok  at 
vide!“  Og  da  jeg  henledede  hans  Opmærksomhed  paa  det 
Uforsvarlige  i at  lade  Inspektøren  staa  i den  Paaklædning  i 
Vinterkulden,  og  spurgte,  om  han  ikke  vilde  sende  et  Bud  til 
Sandbjerg  efter  Klædningsstykker,  besvarede  han  min  Fore- 
spørgsel med  at  vinke  til  en  Profos,  der  stod  med  Reb 
bundet  om  to  Stokke.  Han  fik  saa  Ordre  til  at  surre  Inspek- 
tørens Arme  sammen  paa  Ryggen,  og  der  kommanderedes 
Marsch.  Rasende  af  Harme  rakte  jeg  ogsaa  mine  Arme  frem 
og  brugte  temmelig  voldsomme  Udtryk.  Obersten  sagde  saa 
til  mig:  „Præsten  skal  ikke  bindes,  men  De  maa  huske  paa, 
at  De  er  Præst  og  tie."  Jeg  svarede,  at  just  fordi  jeg  var 
Præst,  vilde  jeg  tale  imod  et  sligt  Barbari.  Den  Underofficer, 
der  holdt  min  Arm,  hviskede  mig  i Øret:  „Ti  dog  endelig!" 
og  pegende  paa  Obersten  sagde  han:  „Er  ist  ein  grober  Kerl." 
Saa  taug  jeg  da  en  Stund,  og  vi  droge  afsted,  Inspektøren 
mere  død  end  levende,  jeg  skummende  varm  af  Harme,  og 
jo  ogsaa  fuldt  paaklædt.  Da  vi  havde  gaaet  en  Stund  og 
vare  nær  ved  Snogbæk  Skole,  sagde  jeg  til  Adjudanten,  der 
ridende  bag  Obersten,  var  nær  ved  mig:  „Tror  De,  det  kan 
nytte,  at  jeg  taler  til  Obersten?"  Han  trak  paa  Skuldrene, 
men  sagde:  „Forsøg  det  da!"  Jeg  sagde  da:  „Herr  Oberst!" 
Jeg  fik  da  et  vrantent:  „Hvad  vil  De  saa?"  Jeg  svarede: 
„Jeg  kan  jo  tænke,  vi  skulle  føres  til  Graasten  i Forhør,  og 
vil  igjen  anmode  om  at  faa  en  Stafet  sendt  til  Sandbjerg  for 
at  faa  Klædningsstykker  sendte  til  Graasten."  „Ja,  hvorfra 
skulde  den  Stafet  tages!"  svarede  han.  „Jo,  fra  Skolen,  vi 
komme  til.  Jeg  kan  skrive,  om  jeg  maa,  paa  en  Ordreseddel, 
og  skrive  Tysk,  saa  kan  jo  Herr  Obersten  læse,  hvad  der 
staar."  Han  brummede,  men  gav  dog,  da  vi  kom  til  Skolen, 
Ordre  til  at  gjøre  Holdt.  Adjudanten  maatte  slaa  paa  Vin- 
duerne og  raabe:  „Der  Kuster  heraus."  Han  kom,  og  menende, 
at  det  nu  var  hans  Tur,  kastede  han  sig  grædende  paa  Knæ 

og  bad  for  sig.  Da  han  fik  at  vide,  hvad  han  skulde,  lovede 
han  det,  og  sørgede  ogsaa  for,  at  der  kom  et  Bud  til  Sand- 
bjerg, saa  min  Hustru  fik  at  vide,  hvad  der  var  bestemt  med 
os,  og  kunde  sende  Klæder  til  Thoyssen  og  Linned  og  Strømper 
til  os  begge.  Det  laa  saa  til  os  paa  Graasten,  og  ret  mærke- 
ligt dog,  at  det  dér  kom  os  i Hænde.  Efter  denne  Episode 
maatte  vi  vandre  videre  ad  Ullerup  til.  Da  vi  ankom  dér, 
forlod  Oberst  Aiversleben  os,  og  vi  bleve  opstillede  ved 
Kirken.  Mange  deltagende  Blikke  mødte  os  fra  Befolkningen, 
der  bestod  af  fuldtro  Danske,  og  for  hvem  jeg  ofte  havde 
prædiket,  naar  Feilberg  var  forhindret.  Saa  kom  en  preussisk 
Kapitain  hen  og  saa  paa  os.  Da  han  udbrød:  „Saa ledes 
skulle  Spioner  have  det!*  svarede  jeg  ham,  at  Ingen  dømte 
Spioner  strængere  end  jeg,  baade  som  Præst  og  forhenværende 
Officer;  men  at  jeg  undrede  mig  over,  at  han  kom  med  den 
Beskyldning  mod  os,  og  at  jeg,  om  jeg  var  fri  Mand,  nok  skulde 
have  svaret  ham.  Han  taug  lidt,  men  svarede  saa:  „De  har  Ret! 
Jeg  burde  ikke  sagt  det,  og  dette  her  er  da  ogsaa  for  galt!“ 
Jeg  pegede  paa  den  bundne  Inspektør,  og  sagde:  „Saa  faa 
ham  løst,  hvis  han  ikke  skal  pines  til  Døde!“  Han  gik  bort, 
men  kom  snart  igjen,  og  bragte  Bud,  at  Inspektøren  skulde 
løses,  og  at  en  Officer  alene  skulde  føre  os  til  Hovedkvarteret 
paa  Graasten.  Forinden  lod  han  Inspektøren  faa  et  Glas  varm 
Punsch  fra  den  nærliggende  Kro,  og  lod  ham  faa  en  hvid 
Faareskinds  Pels,  der  brugtes  ved  Forposttjenesten  og  skulde 
afleveres  paa  Graasten.  Der  kom  en  Vogn  med  Skotøi,  men 
Inspektørens  Fødder  vare  saa  ophovnede  og  vaade,  at  han 
ikke  kunde  faa  Støvler  paa.  En  Bonde  kom  med  en  lodden 
Hue,  og  saa  droge  vi  afsted  med  en  venlig  Løjtnant  v.  Dewald, 
der  beklagede  vor  Tilstand.  Paa  Veien  mødte  vi  et  Regiment, 
og  Lieutenanten  lod  os  gaa  med  ham  bag  Hegnet,  at  ikke 
Folkene  skulde  haane  os,  hvad  han  ikke  kunde  forhindre.  Vi 
mødte  Oberst  v.  Blumenthal  med  en  Adjudant.  Lieutenanten 
sagde,  at  han  var  en  „liebenswurdiger  Mann*.  Han  standsede 
sin  Hest  og  spurgte  Lieutenanten,  hvem  vi  vare.  Da  denne 
svarede,  at  det  var  Inspektøren  fra  Sandbjerg  og  Pastor  Bulow 
fra  Dybbøl,  svarede  Obersten:  „Schon.*  Jeg  saa  paa  Lieute- 
nanten og  gjentog  hans  „sehr  liebenswurdig* ; men  jeg  for- 
klarede saa  Lieutenanten,  at  Hr.  v.  Blumenthal  uden  Tvivl  ved 

at  høre  mit  Navn  var  kommen  den  6.  Juli  1849  i Hu,  da  han 
var  en  af  de  preussiske  Officerer,  der,  som  tjenende  i Oprørs- 
armeen, var  bleven  banket  af  med  den.  Vi  kom  saa  til 
Graasten  baade  forkomne  og  sultne,  da  vi  Intet  havde  nydt 
siden  vor  Morgenthe,  og  det  var  nu  sent  paa  Eftermiddagen. 
Vi  førtes  ind  i Hovedkvarterets  Kontor,  der  var  etableret  i 
Slottets  store  Hovedsal,  hvor  vi  overfusedes  af  Souschefen,  en 
Major  v.  Rose,  der  gjentog  Spionbeskyldningen  og  betydede 
os,  at  Auditøren  nu  skulde  optage  det  foreløbige  Forhør. 
I en  stiv  Klokketime  stod  vi  ret  op  og  ned  og  ventede.  Det 
var  for  mig  ret  underligt  at  ihukomme,  at  jeg  selv  som 
Officer  havde  siddet  som  de  Adjudanter  og  Ordonnansofficerer, 
der  nu  omgave  os ; det  var  visselig  nu  en  Forandring  her  at 
staa  som  mistænkt  Spion ! Endelig  kom  da  Auditøren,  og  de 
sædvanlige  Formaliteter  iagttoges.  Ved  mit  Navns  Nævnelse 
yttrede  Auditøren:  „De  er  af  tysk  Slægt!*  Jeg  svarede:  siden 
1600  indvandret  i Danmark,  og  at  Tyskerne  vistnok  1848  —49 
havde  faaet  ret  gode  Beviser  for,  at  Slægten  var  dansk. 
Han  spurgte  saa,  hvad  det  var  for  et  Skud,  der  for  et  Par 
Dage  siden  var  faldet  i Sandbjerg  Skov.  Jeg  svarede,  at  det 
var  Faders  gamle  Kampagnehest,  der  blev  skudt,  for  at  den 
ikke  skulde  blive  røvet,  saaledes  som  jo  mine  andre  Heste 
bleve  røvede  ved  min  Arrestation.  „Der  hørtes  et  skarpt 
Fløit  den  Aften  i Skoven,  hvad  var  saa  del?*  „Jeg  fløitede 
ad  min  Hund.*  „Ja,  men  der  lød  to  Fløit?*  „Den  kom 
ikke  første  Gang,*  svarede  jeg,  og  viste  ham  min  Stok,  hvori 
Fløiten  var,  om  han  maaske  vilde  lade  den  prøve.  „De  er 
set  den  Dag  i Ragebølskovs  Udkant,  hvad  havde  De  dér  at 
gjøre  ved  Forpostkjæden?*  Jeg  svarede,  at  jeg  hjalp  den  unge 
og  ukjendte  Officer  med  at  udstille  Posterne,  da  han  ikke  kjendte 
Terrænet  saa  godt  som  jeg,  hvis  Skov  det  var.  Saa  kom 
endelig  det  Pas  frem,  som  jeg  havde  faaet  af  Viktor  Bulow, 
og  hvorefter  Folk  kunde  slippe  ud  af  vor  Forpostkjæde.  Da 
jeg  blev  slæbt  bort,  var  det  fundet  paa  mit  Bord  paa  Sand- 
bjerg. Jeg  forklarede  den  rette  Sammenhæng,  at  det  var  for 
al  hjælpe  de  ulykkelige  Dybbøllere,  der  maatte  flygte  den 
Vei  ud;  men  han  svarede,  at  det  var  i høi  Grad  mistænkeligt, 
og  at  det  jo  ogsaa  kunde  være,  at  jeg  havde  virket  for  at 
skaffe  Oplysninger  paa  den  Maade.  Jeg  svarede,  at  med  en 

god  Villie  kunde  det  vel  nok  forstaas  saa,  og  at  jeg  jo  i Dag 
havde  faaet  et  godt  Bevis  paa  Preussernes  gode  Villie  ved 
den  skændige  Behandling,  der  var  vederfaret  den  aldeles 
uskyldige  Godsinspektør  Thoyssen.  Paa  hans  andre  Spørgs- 
maal  om  den  danske  Stilling  og  Armé,  svarede  jeg  kun,  at 
det  vidste  Preusserne  sikkert  bedre  end  jeg,  da  de  jo,  hvad 
mit  Forhold  angik,  vidste  saa  god  Besked.  Inspektøren  blev 
saa  tagen  i kort  Forhør,  og  der  blev  sagt,  at  vi  skulde  føres 
til  Herredsfoged  Smiths  forrige  Bolig.  Det  var  dog  ikke,  som 
i tidligere  Dage  hos  de  gjæstfrie  Mennesker  sammen  med  gode 
Venner;  vi  førtes  ind  i en  Kjælder,  der  var  forsynet  med 
fugtigt  Halm,  hvor  to  preussiske  Soldater  vare  arresterede 
for  Tyveri;  de  skulde  til  Spandau,  og  jeg  antog,  vi  skulde 
samme  Vei.  Kort  efter  indbragtes  Pastor  Sehleppegrell  fra 
Broager,  en  Frænde,  Husfoged  Bulow  fra  Broager,  og  Thing- 
skriver  Hanssen,  ligeledes  fra  Broager.  Forsultne,  som  vi  jo 
vare,  fik  vi  hentet  noget  Hvedebrød  og  en  Flaske  Rom, 
som  vi  broderlig  delte.  Skjøndt  det  jo  ikke  manglede  paa 
Stof  til  Samtale,  varede  det  dog  ikke  længe,  før  vi  sov  ind 
paa  vort  Halm,  baade  Fjender  og  Venner,  medens  vi  neppe 
vækkedes  mere  end  de  Øieblikke,  Skildvagten,  der  med 
skarpladt  Gevær  sad  hos  os,  blev  afløst.  Næste  Morgen,  den 
18.  Februar,  kommanderedes  vi  udenfor.  En  Officer  lod  et 
Mandskab  lade  Geværerne  og  os  tage  Plads  paa  en  Ægtvogn 
med  Halmknipper  og  Sædebræt.  Vi  kjørte  da  Fod  for  Fod 
til  Flensborg  under  Eskorte  paa  begge  Sider  af  Vognen. 
Hundekoldt  var  det  jo,  og  der  var  kun  liden  Lyst  til  Sam- 
tale. Det  var  en  lang  Tur,  og  mange  Tanker  om  for- 
dums Dage  gik  gjennem  mit  Sind;  jeg  ihukom,  hvorledes  jeg 
første  Gang  kom  til  Flensborg.  Det  var  i 1860,  da  Arméen 
drog  ned  til  Istedslaget  og  da  jeg  gjorde  Tjeneste  ved  Ordon- 
nansafdelingen og  Hovedkvarteret.  Medens  General  Krogh 
kjørte  i Forvejen  fra  Aabenraa,  rykkede  vi  efter  for  at  samles 
med  ham  udenfor  Flensborg  og  derfra  rykke  ind  i Byen.  Da 
modtoges  vi  med  Jubel  af  de  tro  Flensborgere.  Ja,  saa  stor 
var  Begeistringen,  at  da  jeg  holdt  efter  Afdelingen,  for  som 
yngst  Officer  at  slutte  den,  medens  Téten  holdt  under  Ære- 
porten,  kom  en  ung  Dame  og  kyssede  Felttegnet  paa  min 
Sabel,  medens  jeg  sprang  af  Hesten  og  omfavnede  hende. 

Senere  kom  jeg  oftere  til  Flensborg  i de  Aar,  min  Fader 
boede  dér  som  kommanderende  General  for  Sønder-  og  Nørre- 
jylland. Hvor  var  det  da  en  Fryd  at  færdes  med  ham  i 
Flensborg,  hvor  han  var  almindelig  afholdt.  Saa  tænkte  jeg 
paa  den  skjønne  Mindedag  i Flensborg,  da  jeg  dér  ordineredes 
efter  Præstevalget  i Dybbøl.  Nu  var  det  Altsammen  kun 
Minder.  Virkeligheden  var,  at  vi  førtes  som  Fanger  ind  til 
Byen  under  Preussernes  Bedækning  og  Pøbelens  Jubel;  thi 
det  varede  kun  kort,  saa  omgaves  Vognen  af  en  infam  Pøbel, 
pyntet  med  store  slesvigholstenske  Kokarder.  De  haanede  og 
udskjældte  os,  ja  tilsidst  spyttede  de  ind  i Vognen.  Schleppe- 
grell  blev  da  aldeles  rasende,  han  greb  den  Nærmeste  i 
Nakken,  fik  sin  Haand  ind  under  hans  Halsklæde  og  trak  til, 
saa  den  arme  Djævel  blev  blaa  i Ansigtet,  til  han  endelig 
blev  vristet  løs  og  faldt  halvdød  om  paa  Gaden  under  sine 
Kammeraters  voldsomme  Hylen  og  Larmen.  Heldigvis  for  os, 
naaede  vi  i samme  Øieblik  Vagten,  hvor  Kommandanten, 
Major  Funch,  i et  Nu  lod  Vagten  sprede  Pøbelen  og  holdt  en 
Tordentale  til  vor  Bedækning,  der  havde  forholdt  sig  ganske 
ligegyldig  under  al  vor  Forhaanelse,  gemytlig  fraterniserende 
med  Pøbelen.  Vi  førtes  nu  til  Raadhuset  op  ad  en  Vindel- 
trappe til  en  Korridor,  hvor  en  meget  vindig,  civilklædt  Person 
i Majorens  Nærværelse  ransagede  alle  vore  Lommer  og  tog 
deres  Indhold.  Derefter  førtes  vi,  to  og  to  sammen,  ind  i en 
hvælvet,  6 Alen  lang  og  3 Alen  bred  Celle  med  et  lille  Vindu 
under  Loftet.  Der  var  hverken  Stol  eller  Bord,  hverken  Seng- 
klæder eller  Lys.  Paa  Brixen  laa  en  gammel,  yderst  urenlig 
Hø-Madras,  og,  da  Ovnen  kun  gav  liden  Varme,  var  det  ikke 
synderlig  opmuntrende  for  Fremtiden.  En  dobbelt  Dør  af 
tykke  Planker  blev  omhyggeligt  aflaaset.  Uvisheden  om  vor 
Skjæbne,  Bekymring  for  Fædrelandet,  Tanken  om  de  Kjære, 
der  vare  bievne  tilbage  i deres  Sorg,  og  om  deres  forladte 
Stilling  kunde  kun  nedtrykke  Sindet.  Vel  vare  vi  to  sammen, 
ikke  af  Hensyn  til  os,  men  af  Hensyn  til  Rummene,  da  det 
kneb  paa  Pladsen  til  de  mange  Forbrydere;  men,  hvor  meget 
jeg  end  holdt  af  min  Lidelsesfælle,  Godsinspektøren,  saa  for- 
øgede Synet  af  hans  ved  Mishandlingen  og  Transporten  paa- 
dragne  store  Lidelser,  i høi  Grad  den  Harme,  hvorunder  jeg 
led.  Saa  nervøs  var  han  bleven,  at,  saasnart  Nogen  rørte  ved 

Døren,  eller  Sabler  raslede  paa  Gangen,  brød  han  ud  i Skrig 
eller  Taarer.  Han,  den  kraftige,  37aarige  Mand,  forvandt 
heller  ikke  den  infame  Behandling,  der  udviklede  sig  en  Lever- 
sygdom hos  ham,  og,  da  han  ved  Overgangen  til  Als  atter  blev 
arresteret,  døde  han  kort  efter  i Sommeren  1864  paa  Sand- 
bjerg. Bedst  som  vi  sad  paa  vor  Brix  og  saa  paa  hinanden, 
hørte  vi  en  skingrende  Sang.  Der  blev  sunget  den  bekjendte 
Sang:  „Ach  Du  lieber  Augustin,  alles  ist  weg!“  Arrestfor- 
vareren underrettede  os  senere  om,  at  det  var  en  tysk  Sanger- 
inde, der  var  arresteret,  ikke  for  sin  Dyds  Skyld.  Hun  har 
vist  neppe  tænkt,  hvilken  skærende  Sandhed  hendes  Sang 
udtalte  for  os.  Vi  havde  hende  i den  ene  Sidecelle  og  i den 
anden  en  Mand,  der  havde  stjaalet  Flæsk  fra  en  Militærvogn; 
det  var  i Sandhed  nette  Omgivelser.  Vi  kunde  vel  i første 
Øieblik  ikke  Andet  end  le,  da  vi  fik  disse  Oplysninger,  men 
der  var  ingen  ret  Klang  i den  Latter.  Saa  kom  imidlertid  den 
vindige  Arrestforvarer  tilbage,  men  forundrede  bleve  vi,  da 
han  sagde  til  mig:  „Jeg  er  Arnoldi,  der  ikke  maa  bære  min 
danske  Uniform  og  kun  maa  tyskes  med  disse  Djævle  af 
Preussere,  ikke  engang  maa  tale  mit  gode  Sprog.  Inderlig 
ondt  gjør  det  mig,  at  jeg  har  maattet  behandle  min  gamle 
Chefs  Søn,  som  om  han  var  en  Forbryder!*  Det  var  da 
ogsaa  Minder  fra  gamle  Dage.  Arnoldi  var  Søn  af  den 
Arnoldi,  der  ved  andet  jyske  Regiment  slog  den  store  Tromme. 
Jeg  huskede  ham  godt  fra  Kasernen,  hvor  vi  boede;  hans 
Kone  havde  en  stor  Flok  Børn,  og  jeg  erindrer  aldrig  at 
have  set  hende  uden  ved  Vaskeballen,  omgiven  af  flere 
Børn  og  Soldater.  Hun  var  en  flittig  og  hæderlig  Kone,  blev 
91  Aar  gammel,  og  jeg  kom  som  Hjælpepræst  paa  Frederiks- 
berg til  at  begrave  hende  1893,  medens  jeg  et  Par  Aar  før 
havde  fulgt  hendes  Søn,  vor  Arrestforvarer,  til  Jorden  paa 
Gamisonskirkegaard,  og  jeg  kunde  da  forbause  Præsten  ved  at 
fortælle  ham,  at  den  Afdøde  i 7 Uger  havde  været  min 
Arrestforvarer.  En  Broder  til  ham  blev  1860  forfremmet  til  Officer 
fra  Sergent,  og  han  levede  som  afskediget  Kaptain  for  nogle 
Aar  siden.  — Dengang  i Flensborg  forsikrede  jeg  da  min 
gode  Arnoldi,  at  jeg  af  ganske  Hjerte  tilgav  ham  hans  nød- 
tvungne Behandling,  og  at  vi  vare  glade  over  i ham  at  træffe 
en  god  dansk  Mand,  Alle  vi  Embedsmænd,  der  kom  under 

hans  Varetægt  i de  Tider,  ville  eiheller  glemme  ham  og  hans 
brave  Kone,  der  gjorde,  hvad  de  kunde,  for  at  lette  os  Byrden. 
Ingen  beholdt  han  dog  saa  længe  som  Thoyssen  og  mig. 
Den  første  Nat  maatte  vi  skiftes  til  at  benytte  Brixen,  da 
Forsøget  paa  begge  at  ligge  paa  den  jo  altid  endte  med,  at 
den  Ene  faldt  paa  Gulvet.  Natten  gik  da,  som  den  kunde. 
Næste  Formiddag  kom  Major  Funch  for  at  visitere  Fængslerne. 
Jeg  forefandt  i ham  en  stiv  Preusser,  navnlig  naar  han  kom 
ind  under  sin  .Oberstwachtmeister*  Værdighed,  thi  saaledes 
kaldtes  Majorerne  i Tjenesten.  Senere  i vort  ufrivillige  lange 
Samvær  fandt  jeg  i ham  en  venlig  Mand,  hvorvel  vi  under- 
tiden havde  smaa  Sammenstød  ved  vore  Samtaler.  Han  saa 
dog  gjennem  Fingre  med,  at  Arnoldi  skaffede  os  en  Hømadras 
til  at  lægge  paa  Gulvet  ved  Siden  af  Brixen,  samt  med,  at 
den  danske  Kvindekomité  sendte  os  Mad  daglig  under  det 
lange  Ophold.  Endnu  tillod  han  dog  ikke  noget  Skriveri,  saa 
jeg  vedvarende  var  og  blev  uden  Underretning  om  min  Hustru 
og  hun  om  mig.  Efter  nogle  Dages  Ophold  bleve  vi  hentede 
over  til  Hr.  v.  Zedlitzs  Bureau,  hvor  en  meget  høflig  Sekretær 
meddelte  os,  at  vi  frigaves,  da  Intet  var  fundet  i vore  Papirer 
og  Sager.  Jeg  tillod  mig  at  bemærke,  at  jeg  utvivlsomt  uden 
et  .Schein*  vilde  blive  arresteret  paany  af  de  Militære.  Jeg 
fik  da  et  saadant,  hvori  stod,  at  vi  ,frei  und  ungehindert* 
kunde  begive  os  hjem  til  Sandbjerg.  Jeg  tog  saa  Afsked  med 
Hr.  Majoren  og  Arnoldi,  men  bad  dog  denne  foreløbig  gjemme 
vort  Linned  og  vore  Strømper,  hvilket  viste  sig  at  være  saare 
heldigt.  Saa  vandrede  da  vi  Fanger  afsted  fra  Flensborg  til 
Graasten.  Jeg  var  iført  Præstekjole  og  Pels,  just  ikke  nogen 
bekvem  Dragt  til  at  spadsere  i,  men  ret  god  mod  Kulde.  Der 
er  selvfølgelig  ikke  nogen  Præst  i Danmark,  der  har  gjort 
saadanne  Fodture  som  jeg  i Præstekjole.  Da  vi  om  Aftenen 
naaede  til  Ringenæs,  tog  vi  Afsked  med  vore  Venner  fra 
Broager,  der  gik  over  Alnor  hjem.  Inspektøren  og  jeg  gik 
ind  til  den  brave  Thingskriver  Jepsen,  der  modtog  os  saare 
venligt,  hvad  hans  Kone  ikke  gjorde,  da  hun  mente,  at  vort 
Ophold  maatte  føre  til  Jepsens  egen  Arrestation.  Han 
havde  Stuerne  fulde  af  Indkvartering,  men  præsenterede  os 
for  Officererne,  dog  ikke  som  Fanger,  men  som  Mænd,  der 
næste  Dag  ønskede  at  faa  Prinds  Friedrich  Carl  i Tale.  Vi 

samtalede  da  den  halve  Nat,  og  da  en  meget  vakker  Læge, 
født  i Holland,  spurgte,  om  de  danske  Præster  altid  gik  i 
Præstekjole,  svarede  jeg:  „Ja,  i Krigstid !“  Vi  sov  saa  i 
Halmen,  og  gik  om  Morgenen  til  Graasten  og  meldte  os  i 
Hovedkvarteret  med  Bøn  om  at  blive  ført  til  Korpsauditøren, 
Justitsraad  Marcard.  Han  leverede  vort  Schein  til  Souschefen, 
Hr.  v.  Rose.  Denne  udbrød:  „Von  Civilbehorde*  og  smed 
det  haanligt  henad  Bordet.  Derefter  sagde  han:  „Sie  sind 
wieder  arretirt  und  sollen  zuruck!”  Jeg  henholdt  mig  til 
Ordet  „ungehindert*,  men  fik  kun  en  haanlig  og  uforskammet 
Latter  at  høre.  Vi  førtes  da  foreløbig  ind  til  en  venlig  Jøde, 
tilbragte  Natten  dér  og  havde  den  Sorg  at  se  fangne  danske 
Soldater  opstillede  næste  Morgen,  medens  en  dansk  Kom- 
pagnifane laa  henslængt  i en  Krog.  Vi  førtes  saa  paa  vant 
Vis  tilbage  til  Flensborg,  hvor  vi  med  nogen  Forbauselse 
modtoges  af  Major  Funch  med  et  „sind  Sie  wieder  da*.  Jeg 
forsikkrede  ham,  at  det  ikke  var  med  vor  gode  Villie,  vi  kom 
igjen,  men  kun  fordi  Souschefen  ikke  ret  kunde  læse  Tysk, 
især  ikke  forstaa  Ordet  „ungehindert“.  Vi  henførtes  saa  til 
en  lidt  større  Celle,  hvor  der  dog  var  en  bedre  Kakkelovn 
og  et  tomt  Sengested,  hvor  vi  indrettede  os  og  hvilede  om 
Natten  halvpaaklædte.  Saa  forstyrredes  vi  ikke  af  noget 
Forhør,  men  bleve  dér  i adskillige  Uger,  kun  af  og  til  hørende 
lidt  om  Sagernes  Gang,  naar  Arnoldi  eller  min  Ungdomsven, 
Toldassistent  Wigelsen,  gjennem  ham  bragte  os  tyske  Aviser 
og  Bøger.  Jeg  fik  da  en  Dag  gjennem  Kommandanten  et 
Brev  fra  min  Hustru,  der  var  skrevet  med  megen  Forsigtighed, 
men  dog  indeholdt  Besked,  at  hun  endnu  var  paa  Sandbjerg, 
hvor  der  nu  var  Lasaret.  Jeg  fik  saa  endelig  Lov  til  at 
skrive  til  hende  — men  paa  Tysk,  sagde  Majoren.  Jeg  skrev 
da  paa  Tysk,  som  svarede  til  Holberg-Latin,  og  undrede  mig 
ikke  over,  at  Majoren  udbrød:  „Gott  bewahre,  wie  schreiben 
Sie  doch!“  Jeg  svarede,  at  saaledes  talte  vi  Tysk  her  i Dan- 
mark. Han  svarede:  „Ja,  Sie  sprechen  mit  Gelåufigkeit,  aber 
ganz  ohne  Grammatik!*  Dermed  endte  den  Samtale,  men 
min  Hustru  fik  dog  Brevet,  der  beroligede  hende.  Senere  for- 
talte hun  mig,  at  hun  havde  været  meget  urolig,  især  da  hun 
havde  hørt,  at  jeg  var  bleven  set  fri  paa  Landeveien,  men 
atter  var  bleven  arresteret,  fordi  jeg  grovelig  havde  insulteret 

en  høiere  Officer.  Hun  kjendte  min  Hidsighed  og  var  ikke 
fri  for  at  tro,  at  der  vel  kunde  være  Noget  deri.  Gud  skal 
vide,  at  paa  Villie  dertil  fattedes  det  mig  ikke,  saa  lidt  som 
paa  Grund;  men  Forstanden  beherskede  Villien,  og  jeg  maatte 
nøies  med  mange  ikke  kærlige  Ønsker.  Nogen  Tid  efter  fik 
jeg  et  Besøg  af  en  saare  elskværdig  ung  Lieutenant  v.  d.  Horst, 
Adjudant,  der  var  indkvarteret  baade  i Ullerup  og  i Sattrup 
Præstegaarde.  Paa  Krog  Meyers  Foranledning  havde  General 
Goeben,  der  var  en  elskværdig  Mand,  og  som  af  mine  kjære 
Venner,  Præsterne  Feilberg  og  Krog  Meyer,  var  sat  ret  ind  i 
Forholdene,  personlig  hos  Prinds  Friederich  Carl  interesseret 
sig  for  min  Hustru.  Adjudanten  kunde  dog  ikke  i Majorens 
Nærværelse  tilbageholde  sin  Forundring  over  vor  Behandling. 
Min  Hustru  fortalte  mig  senere,  at  han  ved  sin  Tilbagekomst 
havde  sagt  hende,  at  jeg  saa  ,furchtbar“  ud.  Sagen  var,  at 
jeg  jo  i længere  Tid  ikke  havde  kunnet  barbere  mig,  at  jeg 
var  iført  en  Underfrakke,  da  jeg  jo  ikke  kunde  gaa  i Præste- 
kjole, og  at  jeg  var  iført  et  Par  Støvler  af  den  Sort,  som 
Forbrydere  maatte  gaa  med  i Fængslet.  — Da  en  Tid  atter 
var  gaaet,  kom  Hr.  von  der  Horst  igjen  og  spurgte  mig,  om 
jeg  kjendte  en  Familie  i Flensborg,  der  vilde  modtage  min 
Hustru.  Han  vilde  i saa  Fald  sørge  for,  at  hun  førtes  sikkert 
hertil.  Jeg  henviste  til  min  Ven,  Toldassistent  Wigelsen.  Jeg 
havde  saa  den  Glæde  nogen  Tid  efter  at  se  Kommandanten 
komme  med  min  Hustru.  Det  var  visselig  nok  et  tungt  Møde, 
men  Glæden  ved  at  ses  igjen  var  dog  overvejende.  Lieutenant 
v.  d.  Horst  havde  fuldt  ud  holdt  sit  Løfte  og  ladet  hende 
kjøre  under  Eskorte  af  en  paalidelig  Fourer  lige  til  Flensborg. 
Dette  skyldtes  hovedsagelig  min  Ven,  Pastor  Krog  Meyer  i 
Sattrup,  og  hans  kjære  Hustru,  der  varmt  havde  talt  min 
Kones  Sag  hos  General  Goeben.  Heldigvis  havde  hun  holdt 
ud  paa  Sandbjerg  og  ikke  modtaget  Herredsfoged  Fischers 
Tilbud  at  tage  med  ham  til  Broager,  da  han  kom  umiddelbart 
efter  min  Arrestation.  Hvor  venligt  det  end  var  af  ham,  vilde 
hun  vistnok  havt  det  svært  ved  i hans  Hjem  at  se  de  mange 
Slesvigholstenere,  der  nu  søgte  til  ham,  der  jo  selv  senere 
blev  Amtsrichter  i preussisk  Tjeneste  og  atter  svigtede  Danmark, 
ligesom  han  gjorde  det  i 1848,  da  Ploug  kaldte  ham:  Zu  den 

Waffen,  Fischer ') ! Svært  havde  det  været  for  min  Kone  paa 
Sandbjerg,  da  hun  udjoges  fra  Thoyssens  Bolig,  og  med  vore  3 
Piger,  Thoyssens  Jomfru,  min  Sognefoged  Hansen  Ravnskobbel 
og  hele  Familie  af  8 Personer,  maatte  bo  hos  Skovfoged  Asmus- 
sen  og  Kone  i det  lille  Skovfogedhus.  Det  havde  jo  ogsaa  været 
strengt  for  hende  at  se,  hvorledes  Preusserne  fuldstændig  plyn- 
drede og  ødelagde  alle  vore  Eiendele  under  Trusler  og  Haan 
mod  „der  verdammte  Spion.*  Hun  tog  imidlertid  det  rette  Parti 
at  pleie  Venner  og  Fjender  paa  Lasarettet,  der  var  oprettet 
paa  Sandbjerg.  Hendes  Komme  nu  til  Flensborg  og  den 
varme  Anbefaling,  som  Prindsens  Adjudant  havde  givet  hende 
til  Major  Funch,  førte  nu  til,  at  man  generede  sig  for  at  lade 
hende  besøge  os  i Cellen,  og  man  flyttede  os  da  over  i 
Stænderbygningen,  hvor  min  Hustru  fik  Lov  til  at  besøge 
os  nogle  Timer  om  Dagen.  Vi  fik  ogsaa  dér  Lov  til  at  gaa 
lidt  i den  lille  Have,  ledsaget  af  2 Soldater  med  opplantede 
Bajonetter  paa  Geværerne.  Harmeligt  var  det  dog,  at  vi, 
hvergang  vi  gik  ned  i Haven,  skulde  passere  Resterne  af 
Løven  fra  Kirkegaarden,  der  laa  henslængt  i Gaarden,  og  paa 
den  mest  hundske  og  raa  Maade  behandledes  af  den  mili- 
tære Pøbel.  Vi  fik  imidlertid  dog  et  ordentligt  Værelse  med 
Senge  og  Vinduer,  som  vi  kunde  oplukke.  I Værelset  paa  den 
ene  Side  var  Provst  Karstensen  og  min  Degn  Mulliin  fra 
Dybbøl  internerede.  I Værelset  paa  den  anden  Side  Etats- 
raad  Eckardt  fra  Ørumgaard,  der  var  arresteret  af  Østerrigerne, 
og  kst.  Husfoged  Bulow  fra  Broager.  Dørene  vare  vel  af- 
laasede  mellem  os,  men  gjennem  Nøglehul  og  Sprækker  kunde 
vi  samtale  og  havde  jo  meget  at  tale  om,  saa  Konversationen 
gik  Nat  med  Dag. 

Dette  gav  dog  Anledning  til  et  Par  ret  pudsige  Scener. 
Naar  man,  som  jeg,  i fem  Uger  har  været  indelukket  i et  Tyve- 
hul, hvor  man  kun  kunde  se  ud  ad  Vinduet  ved  at  krybe  op 
og.  staaende  paa  hinandens  Skuldre,  se  ud  ved  at  holde  sig 
i Jernstængerne,  — saa  længes  man  jo  efter  Friluft.  Det 
første  jeg  da  foretog  mig  var  at  aftage  Forsatsvinduerne. 
Jeg  henlagde  dem  under  min  Seng  for  at  blive  af  med  dem. 


*)  Fordi  han  1848  i en  Proklamation  til  Beboerne  af  Barse  havde  sluttet 
med  disse  Ord. 

Sengene  vare  af  de  gamle  med  Gjorde,  saakaldte  Feltsenge, 
der  kunde  klappes  sammen.  Den  første  Nat  har  jeg  da 
rimeligvis,  ved  Behageligheden  i at  være  afklædt,  rækket  mig 
vel  stærkt  i Sengen.  Gjordene  brast,  og  ihukommende  at 
Vinduerne  laa  under,  sprang  jeg  ud  paa  Gulvet.  Inspektøren 
gav  et  Skrig,  da  han  vaagnede  og  stod  hurtig  ved  min  Side. 
Vi  fik  da  en  hjertelig  Latter,  og  den  blev  ikke  mindre,  da 
vor  Skildvagt  kom  ind  og  spurgte,  hvad  der  da  gik  af  os. 
Vi  kunde  ikke  svare  for  Latter.  Skildvagten  gik  ud  og  hen- 
tede sin  Fælle  med  de  Ord:  „Die  Staatsgefangene  sind  G.  v. 
mich  ganz  toil.*  Da  saa  Situationen  var  opklaret,  gik  ogsaa 
de  leende  ud,  og  vi  maatte  saa  fortælle  vore  Lidelsesfæller 
til  Siderne,  hvad  der  var  passeret.  Næste  Dag  blev  der 
imidlertid  en  Scene,  som  let  kunde  ført  til  værre  Ulemper. 
Det  var  jo  i Slutningen  af  Marts  og  endnu  koldt;  der  var 
ikke  lagt  i Ovnen  hos  os,  og  vi  frøs.  Da  Provst  Karstensen 
spurgte  mig,  hvad  der  var  at  gjøre,  raadede  jeg  til  at  skrive 
et  Andragende  derom  til  Kommandanten.  Skildvagten  skaf- 
fede et  Ark  Papir  med  Tilbehør  og  vi  opsatte  da  et  ærbødigt 
Andragende  om  Varme,  ved  at  stikke  Andragendet  gjennem 
Dørene  blev  det  underskrevet  af  os  alle  sex  og  ved  Atløsning 
sendt  til  Majoren.  Men  det  førte  jo  til  et  Besøg  af  den 
aldeles  rasende  „Oberstwachtmeister*.  Han  kom  i fuld 
Mondur  med  Sabel  og  Adjudant,  samt  4 Mand  med  opplan- 
tede  Geværer;  han  foer  løs  paa  mig  med  et  Udraab:  „Wie 
haben  die  Staatsgefangene  sich  in  Verbindung  gesetzt?  Sie 
sollen  alle  dafur  wieder  zuriick  zur  Cellen*.  Med  et 
„bitte  um  Verzeihung*  tog  jeg  Andragendet  ud  af  hans  af 
Harme  rystende  Haand,  gik  til  Dørene,  stak  det  frem  og  til- 
bage gjennem  Sprækkerne  og  sagde  med  et  ærbødigt  Buk: 
„so  Herr  Major!*  Han  blev  da  ret  manerlig,  men  føiede 
til:  „Vogt  Dem  for  Gjentagelse!*  Vor  Anmodning  om  Varme 
blev  bevilget,  men  min  Anmodning  om  at  faa  Dørene  aab- 
nede  mellem  os  blev,  trods  min  Bemærkning,  at  2 Skildvagter 
saa  kunde  spares,  ikke  bevilget.  De  henved  14  Dage,  vi 
tilbragte  saaledes,  maatte  vi  samtale  gjennem  lukkede  Døre. 
Det  gav  Anledning  til  det  Pudsige,  at  da  jeg,  som  først  blev 
løsladt,  efter  Anmodning  bragte  Eckardts  Broder  i Kjøben- 
havn  en  Hilsen  og  sagde,  at  jeg  i 14  Dage  daglig  havde  talt 

ined  ham,  rnaattc  jeg  paa  Fru  Eckardls  Spørgsmaal,  om 
hendes  Svoger  saa  daarlig  ud,  svare,  at  jeg  vidste  det  ikke, 
da  jeg  aldrig  havde  set  ham.  Først  nogle  Aar  derefter  korn 
vi  til  at  sidde  sammen  i Theatret,  og  han  kjendte  mig  da 
.paa  Høsten.*  Jeg  fik  saa  en  Dag  fra  Majoren  en  Skrivelse 
fra  v.  Zedlitz,  om  jeg  vilde  underskrive  det  Hoslagte  V Da 
det  imidlertid  var  et  Andragende  om  Afskedigelse  fra  mit 
Embede  i Dybbøl,  paategnede  jeg  det  med  en  Erklæring,  at 
del  ikke  i mindste  Maade  kunde  falde  mig  ind,  da  jeg  jo 
vidste  med  Bestemthed,  at  baade  mine  Foresatte  og  min 
Menighed  helst  ønskede  at  beholde  mig.  Jeg  fik  saa  et  Par 
Dage  efter  en  ny  Skrivelse,  som  indeholdf  min  Afskedigelse 
og  Erklæring  om,  at  jeg  var  befunden  „unwurdig  als  Prediger 
in  Herzogthum  Schleswig  wegen  Verdacht  der  Spionage*. 
Tillige  betydedes  det  mig,  at  jeg  inden  24  Timer  havde  at 
forlade  Flensborg,  og  at  der  vilde  gives  mig  et  Tvangs-Keise- 
pas  til  Lybæk.  Jeg  forsynede  Dokumentet  med  et  vidi  og 
mit  Navns  Underskrift.  Jeg  androg  om,  at  min  Hustrus 

Navn  maatte  blive  medindført  i Passet,  hvilket  ogsaa  skete. 
Der  forlød  Intet  om  Godsinspektørens  F’rigivelse,  saa  lidt  som 
mine  andre  Medfangers.  Jeg  tog  da  næste  Morgen  Afsked 
med  dem,  og  førtes  under  Ledsagelse  af  en  Militær- 
konunando  og  Kommandanten,  Major  Funch,  til  Banegaarden. 
Da  vi  vare  komne  ind  i vor  Kupé,  greb  denne  begge  mine 
Hænder  og  sagde:  „Leben  Sie  recht  wohl,  lieber  Herr  Pastor 
von  Bulow*.  Saa  førte  Toget  os  fra  Flensborg!  Havde  jeg 
dengang  anet,  hvad  der  fremdeles  skulde  ske,  at  jeg  aldrig 
mer  skulde  komme  til  Dybbøl,  at  hele  Slesvig  skulde  gaa 
tabt,  at  ikke  blot  Dybbøl,  men  ogsaa  Als  skulde  erobres  — 
da  vilde  visseligen  Afskeden  være  bleven  svær  at  udholde. 
Nu  reiste  jeg  i Haabet  om,  at  Het  skulde  seire  over  Vold, 
Sandhed  seire  over  Løgn!  Vi  kom  til  Hamburg,  hvor  vi 
bleve  om  Natten,  og  reiste  saa  med  Morgentoget  til  Lybæk, 
hvor  vi  afseilede  med  det  Dampskib  „L.  I.  Bager*,  der  senere 
fik  et  sørgeligt  Navn,  idet  dets  Brand  i rum  Sø  førte  til 
mange  Passagerers  ynkelige  Død.  Nu  førte  det  os  velbeholdne 
til  Kjøbenhavn.  Paa  Veien  bordedes  vi  af  Lieutenant  Mac 
Dougall  med  en  dansk  Orlogsbaad.  Han  vilde  høre  Nyt,  og 
da  han  ønskede  at  tale  med  mig,  gjenlød  Skibet  snart  af 

Raabene:  hvor  er  Pastor  Bulow?  Det  indjog  min  Hustru 
stor  Skræk,  da  hun  endnu  havde  i frisk  Minde,  hvad  det 
Raab  havde  ført  til.  Jeg  havde  ikke  været  i Kjøbenhavn, 
siden  jeg  1868  kom  til  Dybbøl,  saa  det  var  vemodigt  nu  at 
tænke  paa,  hvad  der  var  mistet  af  Lykke  siden  da.  Vemoden 
forandredes  snart  til  bitter  Harme,  da  det  kun  altfor  snart 
viste  sig,  at  vor  Forbliven  paa  vor  Post  til  det  Sidste  i 
Sønderjylland  var  langt  fra  at  finde  Paaskjønnelse.  Det  var 
ikke  blot  den  daværende  slesvigske  Minister,  Kammerherre 
Johannsen,  der  modtog  mig  med  et  knarvurrent  »kommer 
De  ogsaa!  Jeg  havde  dog  troet,  at  De  kunde  have  holdt 
Dem.“  Jeg  svarede,  at  han  udentvivl  vilde  have  kunnet  det, 
om  han  var  bleven  paa  sin  Amtmandspost  i Husum;  men 
at  jeg  ikke  kunde  det,  da  den  preussiske  Vold  og  Magt  blev 
anvendt  imod  mig ! Som  mig  gik  det  de  fleste  af  de  tilbage- 
vendende sønderjydske  Embedsmænd.  Vi  fik  ingensomhelst 
Paaskjønnelse,  men  fuld  Følelse  af  at  vi  betragtedes  som  en 
Byrde.  Derfor  afspistes  vi  med  en  ringe  Pengeunderstøttelse, 
og  da  jeg,  der  havde  mistet  al  min  Eiendom  ved  Rov  og 
Plyndring  under  de  7 Ugers  Fængsling,  talte  om  Krigsskades- 
erstatning, meddeltes  det  mig,  at  Loven  derom  ikkun  gjaldt 
Nørrejyllands  Beboere,  men  at  jeg  maatte  henvende  mig  til 
Preusserne.  I saa  Henseende  kom  jeg  fuldt  ud  til  at  dele 
Lod  med  Dybbøls  Beboere.  Uagtet  de  danske  Militære  havde 
afbrændt  Byen,  uagtet  der  skete  Taxation  forinden,  saa  hen- 
vistes de  til  at  anlægge  Sag,  hvilken  de  tabte  ved  Højesteret, 
„da  de  ved  Fredsslutningen  vare  komne  til  at  høre  til  Tyskland  !* 
Det  var  Takken  for  deres  tro  danske  Sindelag.  Jeg  mistede 
for  c.  6000  Rigsdalers  Værdi  og  blev  som  Menigheden  øde- 
lagt i økonomisk  Henseende,  ligesom  de  6 Aar,  jeg  havde 
været  i Embede  derovre,  kun  betingede  den  mindste  Pension. 

Jeg  fik  et  Avertissement  rykket  ind  i Aviserne  om  „de 
betrængte  Dybbøllere.*  Det  førte  dog  til,  at  der  indkom  et 
lille  Beløb,  som  jeg  senere  fik  sendt  til  Borgmester  Finsen  til 
Uddeling.  Underligt  nok  fik  jeg  sendt  Pengene  med  Dybbøllere. 
Som  jeg  nemlig  en  Dag  med  min  Hustru  gik  til  Kirke  og 
som  altid  tænkte  paa  Dybbøl,  mødte  vi  pludselig  tre  Familier 
derfra.  De  vare  komne  samme  Morgen  over  Korsør  og  vare 
nu  ude  at  lede  efter  mig.  Vi  kjørte  strax  ud  til  Sommerlyst 

for  i Ro  at  spise  Frokost  sammen.  Da  jeg  forundret  spurgte, 
hvorledes  det  gik  til,  at  de  kjære  Venner  kom  over  Korsør 
hertil,  fik  jeg  Svar,  at  det  var  foranlediget  ved  General 
Steinmann.  Denne  havde  nægtet  disse  tro  Mennesker  ved 
Vaabenhvilens  Begyndelse  at  komme  over  til  Sundeved,  for  at 
de  ikke  skulde  bringe  Bud  til  Fjenden  om  Tilstanden  paa  Als ! ! 
Han  havde  derved  tvunget  dem  til  at  gaa  over  Kjøbenhavn- 
Lybæk  for  at  naa  Dybbøl.  Dette  jo  ikke  blot  harmede  dem, 
da  baade  Finsen  og  anerkjendte  tro  Sønderborgere  forgjæves 
havde  talt  deres  Sag,  men  de  \vare  jo  ogsaa  forknytte  over 
Bekostningen  ved  den  lange  Reise.  For  den  Bekymring 
kunde  jeg  nu  fri  dem  ved  det  indkomne  Pengebeløb,  som 
de  saa  besørgede  overført  til  Sønderjylland.  Men  Hannen 
over  Steinmanns  Adfærd  mod  disse  tro  Sønderjyder  maatte 
jeg  fuldtud  dele.  Hvad  maa  disse  Mennesker  ikke  senere 
have  tænkt,  da  Steinmanns  Dispositioner  lod  Preusserne  saa 
godt  som  uhindrede  gaa  over  til  Als,  medens  han  lagde  al 
Vægten  paa  at  komme  til  en  god  Retræte!  Hvad  maa  de 
ikke  have  tænkt,  da  Rolf  Krake,  istedetfor  at  gaa  frem  og 
gjøre  den  tyske  Førers  Ord:  „jetz  sind  wir  verloren*  til 
Sandhed,  gik  tilbage  for  at  sikkre  sig  en  god  Retræte? 
Var  det  underligt,  at  de  den  Dag  i Dag  betragte  Ais’s 
Erobring  som  Forræderi,  eller  dog  som  et  mislykket  diplo- 
matisk Træk,  befalet  ovenfra?  — De  reiste  saa  over  Lybæk 
til  Sundeved  og  bragte  vore  kjærligste  Hilsener  til  Menig- 
heden, der  nu  græd  ved  Ruinerne  af  deres  tidligere  Hjem 
og  Velstand,  og  først  Aaret  efter  kunde  samle  sig  igjen  og 
bygge  op.  — Nogen  Tid  efter  løslodes  Inspektør  Thoyssen,  og 
kom  paa  Veien  til  Pederstrup  til  Kjøbenhavn.  Vi  havde  tid- 
ligere saa  ofte  talt  om  at  tage  sammen  til  Kjøbenhavn.  Nu 
vare  vi  dér;  men  Forholdene  vare  anderledes!  Trangt  var 
det  nu  at  færdes  dér.  Stemningen  var  trykket  og  tynget,  og 
blev  det  end  mere,  da  de  for  Lægmænd  aldeles  ubegribe- 
lige Dispositioner  prisgave  de  ødelagte  Skandser  ved  Dybbøl 
for  en  Storm  af  Preusserne,  som  medførte,  og  jo  maatte  med- 
føre, sørgeligt  Mennesketab,  og  give  Preusserne  en  Vind  i 
Seilene,  der  blæste  over  hele  Tyskland.  Hvorfor  toges  ikke 
Tropperne  tilbage  til  Als,  saa  Preusserne  kun  fik  de  forladte 
Skandser?  Var  det  muligt,  at  Krigsministeren  ubetinget 

bøiede  sig  for  Monrads  Opfattelse?  End  ikke  Træfningen 
ved  Helgoland  kunde  oplive  Stemningen.  Dens  Udfald  var 
til  stor  Oplivelse  for  Marinen,  som  jo  hidtil  havde  havt  den 
betydningsfulde  og  besværlige  Blokering  af  Kyster  og  Havne 
at  udføre,  men  ingen  Kamptider.  Ak!  ogsaa  Marinens  Laur- 
bær fra  Helgoland  visnede  ved  Rolf  Krakes  Tilbagegang  i 
Alssund!  Den  lange  Vaabenhvile,  den  dybe  Skuffelse  ved 
Erobringen  af  Als,  den  forfærdelige  Sorg  ved  Fredsslutningen, 
det  var  jo  altsammen  egnet  til  at  trykke  Stemningen  mere  og 
mere.  Ingen  følte  det  vel  mere  end  vi,  der  i Forveien  havde 
prøvet  saa  meget  og  tabt  saa  meget!  Et  saare  kjærligt  Til- 
bud fik  jeg  om  at  tage  Ophold  paa  Brahetrolleborg,  hvor 
Lehnsgreve  Reventlow  tilbød  mig  Ophold,  indtil  jeg  kunde 
vende  tilbage  til  Dybbøl.  Men  jeg  turde  ikke  modtage  det 
for  ikke  rent  at  falde  sammen.  Jeg  maatte  ombytte  Livet  i 
det  gjæstfri  Hjem  med  Arbeide.  Saa  arrangerede  jeg  mig 
med  den  svage  Pastor  Edsberg  i Lindelse  paa  Langeland. 
Jeg  blev  hans  Hjælpepræst  fra  1.  November  1864.  Den  14. 
kom  min  Hustru  derover,  den  25  døde  hun  af  en  Blodprop, 
efter  Lægens  Mening  opstaaet  ved  Skrækken  paa  Sandbjerg  og 
de  følgende  Bekymringer  og  Sorger.  Fra  Julen  1863  til  Julen 
1864,  hvilke  Tab  vare  ikke  lidte!  Jeg  havde  1863  min  lykke- 
lige Stilling  i Dybbøl,  en  elsket  Hustru,  en  dyrebar  Menighed, 
et  velforsynet  Hus  og  Hjem.  Ved  Julen  1864  stod  jeg  ene 
paa  Langeland  og  havde  mistet  det  altsammen!  Men  jeg 
kom  til  at  føle,  at  den,  der  prædiker  for  Andre,  prædiker 
for  sig  selv.  Lindelse  Menigheds  varme  Medfølelse  og  Til- 
slutning bar  mig  oppe.  Den  Kjærlighed,  de  viste  mig.  først 
ved  at  bringe  mig  et  Offer  til  en  Mindesten  over  min  Hustru, 
og  senere  ved  enstemmig  i Vakance  at  søge  om  at  faa  mig 
til  Præst,  blev  mig  til  Husvalelse  og  Styrkelse,  gav  mig 
Kræfter  til  atter  at  tage  fat  paa  Livet,  hvor  mørkt  det  end 
saa  ud  for  mig.  Paa  Langeland  fik  jeg  saa  Brev  fra  Dybbøl, 
da  Menigheden  alter  havde  samlet  sig.  Det  indeholdt  en  An- 
modning til  mig  om  al  komme  tilbage,  hvis  Tilladelse  kunde 
udvirkes.  Jeg  svarede,  at  dersom  hele  Menigheden  vilde  an- 
søge, vilde  jeg  paa  Ansøgningen  paategne,  at  jeg  var  villig 
til  at  vende  tilbage  og  bære  deraf  følgende  Konsekvenser. 
Min  ene  Kirkeværge  skrev:  .Betænk  Dem  ikke  paa  at  komme. 

fordi  De  skal  bede  for  Kongen  af  Preussen,  thi  en  Voldsmand 
og  Røver  trænger  jo  fornemmelig  til  alvorlige  Kristnes  For- 
bøn!" Ansøgningen  blev  afslaaet,  fornemmelig  paa  Foranled- 
ning af  den  forrige  danske  Amtmand  Arthur  Reventlows 
Erklæring  imod  mig.  Min  anden  Kirkeværge,  der  som  den 
første  havde  undertegnet  Ansøgningen,  tilskrev  mig,  at  saa 
gjerne  han  vilde  havt  mig  igjen,  saa  var  han  glad  over,  at 
Ansøgningen  var  afslaaet,  da  jeg  ikke  vilde  have  kunnet  bære 
Livet  derovre  nu.  Han  tilføiede:  „De  vil  ikke  glemme  os,  saalidt 
som  vi  Dem."  Fra  en  anden  af  mine  Venner  derovre  skreves 
der  til  mig:  „Naar  De  nu  kommer  sammen  med  brave  danske 
Mænd,  da  læg  dem  paa  Sinde,  at  de  ikke  glemmer  os  Danske 
i Sønderjylland!"  Jeg  har  heller  ikke  undladt  at  gjøre  dette. 
Som  fleraarig  Medlem  af  Overbestyrelsen  for  de  danske 
Vaabenbrødre,  fik  jeg  rig  Leilighed  til  at  opfylde  denne  Bøn; 
jeg  har  maattet  tale  ved  Obeliskens  Indvielse  paa  Garnisons 
Kirkegaard  i Kjøbenhavn;  ved  25  Aarsfesten  for  Fredericia- 
slaget,  da  jeg  talte  fra  selve  Kæmpegraven  til  den  store  For- 
samling; ved  mange  forskjellige  Leiligheder  ved  Faldnes 
Grave  og  ved  Vaabenbrødrefesterne  i Slagelse.  — I det  sidste 
Brev,  jeg  fik  fra  Dybbøl,  skrives  der  til  mig:  „Jeg  er  nu  for 
gammel  til  at  møde  undtagen  ved  Valgene.  Men  vær  De  vis 
paa,  at  den  opvoxende  Slægt  er  mere  dansk  i Sinde  nu,  end 
vi  vare,  da  vi  vare  unge."  Og,  naar  dette  er  Sandhed,  som 
det  jo  er,  da  skyldes  det  særlig  Preussernes  og  Hjemme- 
tyskemes  Magtsprog  og  Drillerier.  Havde  Preusserne  ladet 
alle  os  danske  Embedsrnænd  afgive  en  Hyldingserklæring  og 
blive  i vore  Embeder  uden  at  forsøge  paa  at  fremtvinge  det 
tyske  Sprog  i Befolkningen,  da  vilde  det  store  tyske  Riges 
Nærhed  have  gjort  sig  gjældende,  ogsaa  hvad  Sproget  angaar. 
Nu  blev  Vold  og  Uret  de  Magter,  der  kom  til  at  raade  i 
Sønderjylland!  Nu  stiller  den  ældgamle  danske  og  nordiske 
Seighed  sig  imod  Vold  og  Løgn  med  det  sikkre  Haab,  at  den 
Tid  skal  komme  „da  Falsk  slaar  sin  Mand  paa  Hals,"  da 
Ret  skal  seire  over  Vold,  Sandhed  over  Løgn! 

Dr.  Sven  Hedins  Reise  gjennem  Ørkenen  Takla-Makan. 

Ved  Emil  Rock. 


Den  unge  og  energiske,  begavede  svenske  Doktor  Sven 
Hedin,  der  er  bekjendt  fra  sine  to  tidligere  Reiser  i Asien, 
befinder  sig  nu  paa  en  tredie  Reise  i samme  Verdensdel. 
I 1894  undersøgte  og  beskrev  han  Høilandet  Pamir,  dette 
mærkelige  Land,  hvor  Russerne  og  Englænderne  mødes,  og 
hvor  Kampen  mellem  disse  to  Folk  om  Herredømmet  i Asien 
maaske  vil  tage  sin  Begyndelse.  Han  besteg  Bjergkæmpen 
Mus-tag-Ata,  der  begrændser  Pamirplateauet  imod  Øst  og 
undersøgte  den  fra  samme  imod  Syd  udgaaende  Przewalsky 
Gletscher.  I April  og  Mai  1895  har  han  iblandt  Andet  fore- 
taget en  mærkelig  Reise  gjennem  Ørkenen  Takla-Makan,  der 
ligger  imellem  de  to  Floder  Jarkand  Darya  og  Khotan  Darya, 
der  udspringe  den  første  paa  Mus-tag-Ata,  den  anden  paa 
Kuenlun  Bjergkjæderne  og  derpaa,  efter  at  være  forenede, 
liyde  mod  Øst  gjennem  Østturkistan  ud  i Lob-Nor.  Han  hat- 
beskrevet  denne  Reise  i Breve  til  sin  Familie  og  i en  Indberet- 
ning til  det  geografiske  Selskab  i Berlin. 

Han  forlod  Mesket,  en  lille  By  paa  høire  Bred  af  Jarkand- 
Darya  den  10.  April.  Han  ledsagedes  af  sin  Livtjener  Sarten 
Islam-bay  og  tre  andre  Alænd,  Muhamed  Schali  fra  Jarkand, 
Kasim  Achun  fra  Aksu  og  Kasim-Achun  fra  Jangi-Hissar. 
Denne  sidste  havde  i 6 Aar  hvert  Foraar  foretaget  en  Reise 
i Ørkenen  „for  at  lede  efter  Guld  og  Sølv“,  og  paastod  derfor, 
at  han  var  godt  kjendt  dér.  Han  førte  med  sig  2 prægtige 
Hunde,  3 Faar,  nogle  Høns  og  8 Kameler,  disse  sidste  for  at 

bruges  dels  til  Ridedyr,  dels  til  at  transportere  Bagagen,  der 
bestod  af  Proviant,  4 store  Jerncisterner  med  Vand,  nogle 
Sække  med  Olie  og  Olivenskaller,  Foder  for  Kamelerne  i 
Ørkenen,  Honning,  6 Gedeskind  til  Vandtransport,  400  Brød, 
ristet  Mel,  nogle  Spader,  Piske,  Lygter,  forskjellige  mindre 
Kar  og  Skaale,  Sække,  Kogeapparater  med  tilhørende  Petroleum, 
The,  Sukker,  Instrumenter,  Geværer,  Ammunition,  Fotografi- 
apparater, Telte,  Senge  m.  m.  samt  455  Liter  godt  Drikke- 
vand. Kamelerne  vare  stærke  og  velnærede  Dyr.  De  saa 
nok  saa  veltilfredse  ud ; de  anede  jo  heller  ikke,  hvilken  Sulte- 
kur og  trist  Skjæbne  de  gik  imøde.  De  Reisende  selv  til- 
traadte  Reisen  i bedste  Velbefindende  og  med  glade  Forhaab- 
ninger,  ledsagede  af  Befolkningen  i Mesket  med  venlige 
Afskedshilsener  og  forsynede  af  den  med  Gaver  af  Mad  og 
andre  nyttige  Sager.  Dr.  Hedin  skriver  i sit  Brev  fra  Byen 
Buksem  ved  Chotan  Darya  den  14.  Mai  saaledes: 

Vor  Ørkenreise  har  været  meget  eventyrlig,  og  det  er  et 
virkeligt  Under,  at  jeg  nu  sidder  her  i en  Løvhytte  i Skoven 
og  skriver  til  Hjemmet.  Den  lykkelige  Stjerne,  som  Gud 
lader  lyse  over  mine  Veie,  har  aldrig  straalet  saa  klart  som 
i de  sidste  14  Dage,  og  jeg  har  en  Kjæde  af  Underværker  at 
takke  for  min  Frelse.  Vi  vare  nemlig  lige  ved  at  dø  af  Tørst, 
da  vi  i sidste  Øieblik  med  svigtende  Kræfter  endelig  naaede 
Floden  Chotan-Darya.  For  ikke  at  gjøre  Eder  urolige,  vil  jeg 
strax  skynde  mig  med  at  sige  Eder,  at  jeg  er  i bedste  Vel- 
befindende og  venter  her  i Skoven  hos  et  Par  brave  Hyrder, 
medens  min  Tjener  Islam-bay  er  vendt  tilbage  til  Ørkenen, 
for  at  frelse,  hvad  der  endnu  kan  frelses  af  vor  Karavane. 
Jeg  har  Overflødighed  af  Mad,  Brød,  Mælk  og  Rosiner,  og 
jeg  nyder  som  aldrig  nogensinde  før  den  Lyst  at  kunne  for- 
friske min  Hals  med  rent,  koldt  Vand,  hvorpaa  jeg  her  ikke 
behøver  at  spare. 

Jeg  vil  nu  give  Eder  et  kort  Overblik  over  min  Ørken- 
reise. 

Den  10.  April  brød  vi  op  fra  Mesket  og  styrede  Kursen 
imod  Øst.  Allerede  samme  Dags  Aften  naaede  vi  Randen  af 
Ørkenen.  Indtil  den  18.  gik  alt  sin  jævne  og  uforstyrrede 
Gang.  Teltet  blev  opslaaet  hver  Aften,  jeg  tegnede  Kort  og 
gjorde  righoldige  Optegnelser  m.  m.  Islam  forsynede  mig 

rigeligt  med  The,  Brød  og  Suppe,  kogt  paa  Faarekjød  eller 
Høns.  Da  Sandet  bestandigt  blev  høiere,  nødtes  vi  til  at 
forandre  Kursen  til  Nordøst,  hvorfor  vi  stadig  kun  befandt  os 
omtrent  tre  Dagreiser  fra  Jarkand-Darya.  Vi  kunde  derfor 
ved  hver  Leirplads  finde  Vand  paa  to  Meters  Dybde  og 
gravede  hver  Aften  en  Brønd.  Vandet  var  saltholdigt,  men 
Kamelerne  og  Hundene  drak  det  med  Lyst,  saa  vi  kunde 
spare  paa  vort  rene  og  friske  Vand  i Cisternerne. 

Den  18.  kom  vi  til  en  stor,  tidligere  ubekjendt  Sø,  hvor 
vi  fandt  bedre  Vand.  Den  19.  drog  vi  mod  Øst  og  opdagede 
et  Bjerg,  ved  hvis  nordlige  Ende  der  udbredte  sig  en  herlig 
lille  Sø.  Jeg  formodede,  at  det  var  Bjerget  Masar-tag,  og 
denne  Formodning  viste  sig  senere  at  være  rigtig.  Her  hvilede 
vi  den  20.  Bjerget  strækker  sig  imod  Sydøst  saa  langt  vi 
kunde  se,  og  da  vi  kunde  vente  at  finde  frisk  Vand  ved  dets 
Fod,  tømte  vi  Cisternerne  for  at  lette  de  tre  Vandkameler  for 
deres  Byrde.  Den  21.  havde  vi  en  usædvanlig  lang  og  inter- 
essant Reise  langs  med  det  omtalte  Bjerg,  ved  hvis  Side  der 
strakte  sig  en  langstrakt,  meget  smuk  Sø.  Under  denne  Tur 
mødte  vi  ganske  uventet  en  Mand,  som  kom  ridende  fra 
Maralbaschi  for  at  hente  Bjergsalt,  hvoraf  der  skal  findes 
store  Masser  i Masar-tag.  Han  var  ikke  bekjendt  med  Ørkenen 
østerpaa,  men  sagde,  at  vi  befandt  os  kun  to  Dagsreiser 
Sydøst  for  Maralbaschi.  Om  Aftenen  leirede  vi  os  ved  Bjergets 
yderste  Ende  tæt  ved  Søens  Bred  og  blev  dér  hele  den  22., 
dels  for  at  skaffe  Kamelerne  fornøden  Hvile,  Æde  og  Drikke, 
dels  for  at  jeg  kunde  undersøge  Bjerget  nærmere  og  gjøre 
astronomiske  Observationer,  dels  endelig  for  at  Cisternerne, 
hvad  jeg  udtrykkelig  gav  Ordre  til,  kunde  blive  fyldte  med 
Vand  for  10  Dage.  Jeg  overdrog  Kasiin  fra  Jangi- Hissar  at 
sørge  for  Vandforsyningen,  men  da  han  mente,  at  vi  om 
nogle  faa  Dage  vilde  naa  Chotan  Darya  Floden,  forsynede 
han  os  ikke  tilstrækkeligt.  Ifølge  Kortene,  som  vi  forte  med 
os,  skulde  vi  kun  have  100  Værst  (10  svenske  Mil)  til  Chotan- 
Darya,  og  da  vi  sædvanlig  tilbagelagde  20  Km.  om  Dagen, 
vilde  vi  altsaa  kunne  naa  denne  Flod  om  6 Dage.  Det  viste 
sig  imidlertid,  at  Kortene  ikke  vare  paalidelige.  Der  var  meget 
længere  til  Floden;  vi  reiste  i al  Fald  over  200  Km.,  inden 
vi  naaede  den. 

Den  23.  red  vi  imod  Sydøst.  Jeg  havde  ventet  paany 
at  støde  paa  Bjerge,  thi  efter  Kortene  skulde  Masar-tag  strække 
sig  tvers  igjennem  Ørkenen  til  Chotan-Darya,  men  heller  ikke 
dette  viste  sig  at  være  rigtigt.  Efter  en  Times  Ridt  kom  vi 
ind  imellem  høie,  tunge  Sanddyner,  hvor  vi  dog  endnu  fandt 
Buske  hist  og  her.  Her  rømte  Hunden  Mamra,  ligesaa  feigi 
men  klog  som  hans  tidligere  Husbond.  Hunden  løb  ganske 
sikkert  tilbage  til  Søen  og  derfra  til  Maralbaschi  og  Kaschgar. 
Dog  derom  véd  jeg  Intet  endnu,  men  det  var  et  usædvanlig 
klogt  Dyr,  som  havde  været  med  paa  mange  Reiser.  Den 
viste  det  ogsaa  her  ved  at  vende  om.  Den  anden  Hund 
Jolldasch,  som  fulgte  os  mere  trofast,  maatte  vistnok  bøde 
med  Livet  for  sin  Troskab.  Dog  heller  ikke  det  véd  jeg 
endnu  sikkert. 

Om  Aftenen  den  Dag  leirede  vi  os  ved  den  sidste  Busk, 
som  Kamelerne  aad  helt  op.  Her  gravede  vi  en  Brønd,  men 
den  gav  ikke  Vand.  Jeg  spurgte  nu,  hvor  meget  Vand  vi 
havde  i Cisternerne,  og  fik  den  Besked,  at  det  kun  vilde 
strække  til  i 4 Dage.  Da  jeg  nu  spøgende  sagde  til  Folkene, 
at  vi  maaske  havde  10  Dages  Ørkenreise  for  os.  svarede 
Kasim-Achun  fra  Jangi-IIissar,  soin  jo  oftere  havde  gjort  Ud- 
flugter i Ørkenen  for  at  lede  efter  Guld,  at  vi  snart  vilde 
komme  igjennem  det  høie  Sandbælte  og  da  atter  finde  Vand. 
Da  vi  aldrig  tilforn  havde  havt  Vandmangel,  troede  vi  Manden 
paa  hans  Ord.  Det  viste  sig  imidlertid,  at  det  var  upaalideligt. 

Den  24.  gjorde  vi  en  lang  Reise.  Paa  denne  ophørte 
efterhaanden  ethvert  Spor  af  Liv,  endog  Natsværmerne  og 
Moskitoerne,  som  tidligere  hver  Aften  havde  sværmet  om 
mit  Lys. 

Den  25.  ophørte  endog  de  faa  bare  Pletter  af  flad  Sand- 
mark,  som  vi  tidligere  havde  benyttet  til  Lejrpladser  for  Natten. 
Allerede  nu  styrtede  en  stor  sort  Kamel.  Den  begyndte  med 
at  standse  hvert  Øieblik,  lagde  sig  saa  ned  og  var  ikke  til  at 
faa  op  igjen.  Det  er  en  forfærdelig  Følelse  for  Ørkenreisende, 
naar  , Ørkenens  Skib“,  hvorpaa  Ens  Liv  og  Vel  beror,  bliver 
Vrag.  Det  stakkels  Dyr  havde  et  stort  Bæresaar  paa  Ryggen. 
Vi  gav  den  et  Knippe  Hø  af  dens  egen  Byrde,  en  halv  Kande 
Vand  og  fordelte  dens  Byrde  paa  de  andre  Kameler.  Hen 
paa  Aftenen  styrtede  en  anden  Kamel.  Saa  maatte  vi  slaa 

Leir  og  holde  Rast.  Det  Sand,  vi  vadede  i,  var  meget  fint 
og  af  en  gul  Farve.  Det  dannede  en  uafbrudt  Labyrint  af 
Dyner  af  en  Høide  indtil  150  Fod.  Vi  maatte  se  at  finde 
de  bedste  Overgange  og  maatte  derfor  ofte  gjøre  lange  Om- 
veie.  Undertiden  maatte  vi  endog  gaa  et  Stykke  imod  Vest. 
Baade  Islam  og  jeg  vare  forsynede  med  Kompasser.  Uden 
dem  havde  vi  været  fortabte,  især  da  det  blæste  og  som 
oftest  var  Sandtykning.  I det  Hele  taget  er  det  næsten 
umuligt  at  orientere  sig  i denne  Sandtaage.  Man  taber  al 
Stedsands.  De  Indfødte  kalde  dette  „Pelesmak“,  hvilket  Ord 
er  af  arabisk  Oprindelse  og  betyder  Trylleri,  Hcxeri.  De 
paastaa,  at  den.  der  vover  sig  for  langt  ind  i Takla-Makan, 
bliver  forhexet  og  nødes  til  bestandig  at  gaa  i Kreds,  saa  at 
han  aldrig  kan  komme  ud  igjen.  Men  denne  Tykning  var  i 
en  anden  Henseende  et  Gode  for  os,  idet  Solen  derved  for- 
hindredes fra  at  brænde  saa  stærkt. 

Den  26.  red  vi  igjennem  og  over  bestandige  Sanddyner 
af  værste  Slags,  og  vi  saa  ikke  Andet  i alle  Retninger.  De 
to  syge  Kameler  bleve  ledede  bag  efter  os  af  Muhamed  Schah 
og  Kasim  fra  Jangi-Hissar.  Disse  Mænd  kom  senere  til  os 
med  den  Efterretning,  at  Kamelerne  vare  styrtede,  og  de 
havde  maattet  lade  dem  ligge.  Vi  slog  Leir  paa  en  flad  Plet 
imellem  høie  Dyher  og  gravede  med  Fortvivlelsens  Mod  en 
Brønd.  I en  Meters  Dybde  var  Sandet  fugtigt,  men  da  vi 
kom  længere  ned.  blev  det  atter  tørt.  Folkene  arbeidede  i 
flere  Timer  efter  Tur.  Der  blev  sat  et  Lys  ned  til  dem,  og 
de  nøgne  Skikkelser  saa  helt  fantastiske  ud  i denne  Belysning. 
Dyrene  leirede  sig  instinktmæssig  ved  Randen  af  Brønden 
med  fremstrakte  Hoveder.  Selv  Hønsene  kom  frem  og  tittede 
ned  i Dybet.  Denne  Nat  opslog  vi  ikke  Teltet.  Alle  vare  vi 
dog  ved  godt  Mod : thi  vi  troede,  at  Sandet  vilde  blive  lavere, 
efterhaanden  som  vi  kom  længere  mod  Øst.  Jeg  var  hele 
Dagen  gaaet  til  Fods,  dels  for  at  skaane  min  Kamel,  dels  for 
at  finde  de  bedste  Overgange.  Vi  reiste  lige  imod  Øst,  fordi 
vi  mente  derved  hurtigere  at  naa  Floden. 

Den  2 7.  saa  vi  to  Gæs  flyve  fra  Sydøst  imod  Nordvest. 
De  oplivede  vort  Haab.  Om  Natten  havde  Kamelerne  faaet 
en  hel  Pakke  Foder,  som  de  aad  med  stort  Begjær.  Om 
Morgenen  fik  de  alt  det  Brød,  vi  troede  at  kunne  undvære. 

Ved  Leirstedet  lod  vi  blive  alle  de  Sager,  som  bedst  kunde 
undværes,  deriblandt  min  Teltseng  og  flere  Ting.  Jeg  gik  nu 
bestandig  forud.  Sandet  vilde  ikke  tage  af.  Vi  traf  hele 
Bjerge  og  Høideplateauer  af  Sand,  hvor  vi  sank  dybt  ned  for 
hvert  Skridt.  Jeg  medførte  en  Kikkert,  hvormed  jeg  bestandig 
undersøgte  Horizonten.  Ikke  et  Straa,  intet  Spor  af  Liv,  kun 
Sanddyner,  intet  Andet  end  uendelige  Sanddyner.  Da  Kame- 
lerne ikke  kunde  holde  længere  ud,  holdt  vi  Hvil  efter  19  Km.s 
Reise  paa  en  Sanddyne.  Om  Aftenen  bagte  Islam  et  Brød  til 
mig.  Imod  Vest  saas  tunge  Regnskyer.  De  drog  imod  Sydvest 
og  naaede  ikke  os.  Jeg  gav  Ordre  til  at  holde  Teltlærredet  i 
Beredskab  for  deri  at  samle  Regnvand.  Jolldasch  kradsede 
og  gravede  i Sandet  for  at  vise,  at  han  var  tørstig. 

Den  28.  April  vækkedes  vi  af  en  Orkan.  Hele  Leiren 
var  næsten  begravet  af  Sandet.  Jeg  havde  ligget  under  aaben 
Himmel  og  var  næsten  helt  tilsandet.  Mange  af  vore  Sager 
maatte  vi  grave  op  af  Sandet  med  vore  Stænger.  Under 
Marschen  var  Sandskyerne  saa  tætte,  at  vi  kun  kunde  se  de 
nærmeste  Kameler.  Jeg  gik  den  meste  Tid.  Da  vi  ikke  kunde 
se  langt  frem,  kom  vi  ofte  ind  iblandt  de  værste  Dyner.  Paa 
en  af  disse  maatte  vi  efterlade  en  tredie  Kamel  med  dens  to 
tomme  Vandcisterner.  Det  stakkels  Dyr  gik  en  pinlig  Død 
i Møde.  Efter  20  Km.s  Marsch  holdt  vi  Rast  paa  en  lille 
jævn  Flade.  Vi  fandt  den  Dag  Skeletterne  af  en  Fugl  og  en 
Rotte,  hvilket  dog  ikke  beviste  meget.  Om  Aftenen  gjennemgik 
Islam  og  jeg  hele  Bagagen,  af  hvilken  vi  besluttede  at  efter- 
lade dér  paa  Stedet  en  stor  Del,  deriblandt  saa  godt  som 
hele  Provianten,  beregnet  for  to  Maaneder.  Alt  nedpakket  i 
Kister,  der  omgaves  af  Tæpper.  Vi  vilde  kun  medtage  Proviant 
for  4 å 5 Dage.  Paa  den  høieste  Dyne  i Nærheden  reistes 
en  Stang,  hvortil  fæstedes  et  Stykke  af  en  svensk  Avis  med 
en  Adresse  paa  Russisk.  Vi  haabede  at  finde  Stedet  igjen, 
i Fald  vi  snart  naaede  Vand.  Jeg  lod  Folkene  formelig  fraadse 
i Konserves.  Selv  udvalgte  jeg  af  disse  de  fugtigste,  nemlig 
Hummer  og  Sardiner.  Jeg  tog  ligeledes  et  dygtigt  Maaltid  til 
mig  og  drak  dertil  en  stor  Portion  af  det  modbydelige  kine- 
siske Brændevin,  hvoraf  vi  medførte  en  Dunk  til  Kogeapparatet 
,Primus“.  Vi  opslog  Teltet  den  Nat,  da  det  endnu  blæste 
stærkt.  Alt  tiloversværende  Vand  fyldtes  i to  Jernkander  og 

gjemtes  i mit  Telt.  Det  udgjorde  kun  to  Liter.  Om  Morgenen 
fandtes  der  blot  en  lille  Slat  i den  ene  Kande.  Den  anden 
var  endnu  fyldt.  Alle  mistænkte  Kasim  fra  Jangi-Hissar. 
Senere  om  Morgenen  blev  han  ogsaa  greben  i at  drikke 
Resten  i Kanden,  hvorfor  han  fik  Prygl  af  Islam. 

Den  29.  marscherede  vi  hele  27  Km.  i Begravelsestakt. 
Veiret  var  bedre;  det  var  friskt,  takket  være  Blæsten  og  Sand- 
taagen.  Jeg  gik  i 12‘/s  Time.  En  visnet  Stamme  af  en 
Poppel  oplivede  os,  men  destoværre  den  fulgtes  ikke  af  flere. 
Kamelerne  saa  matte  og  ligegyldige  ud;  de  aandede  tungt  og 
mat.  Om  Aftenen  fik  de  hele  mit  Forraad  af  Smør  samt 
noget  Olie,  hvilket  gav  dem  ny  Modstandskraft. 

Den  30.  om  Morgenen  blev  ovennævnte  Kasim  syg.  Han 
klagede  over  Smerter  i Bryst  og  Mave,  fik  derfor  Opium  og 
en  Drik  Vand.  Om  Morgenen  havde  vi  endnu  et  Bæger  Vand, 
som  jeg  bevarede,  som  om  det  kunde  være  Guld.  Om  Mid- 
dagen fugtede  jeg  Mændenes  Læber  dermed,  men  da  vi  leirede 
os  om  Aftenen  vare  de  sidste  Draaber  stjaalne  af  Muhamed 
Schah  og  den  anden  Kasim.  Vi  leirede  os  under  aaben 
Himmel.  Overalt  i Horizonten  kun  Sand  og  Dyner,  intet  Andet. 

Den  1.  Mai  brød  vi  op  ved  Dagens  Frembrud.  Det  blev 
en  forfærdelig  Dagsreise.  Mine  Folk  drak,  hvad  der  var  blevet 
tilbage  af  den  harske  Olie,  som  var  bestemt  for  Kamelerne. 
Selv  var  jeg  nærved  at  forgaa  af  Tørst.  Jeg  lod  mig  atter 
friste  til  at  drikke  en  Del  af  det  modbydelige  kinesiske  Brænde- 
vin. Det  gjengav  ganske  vist  mit  Legem  lidt  Fugtighed,  men 
kort  Tid  efter  følte  jeg  en  forfærdelig  Mathed.  Det  var,  som 
om  Kræfterne  fuldstændig  skulde  forlade  mig.  Islam  maatte 
nu  gaa  i Spidsen,  jeg  slæbte  mig  bag  efter,  langsomt  og 
vaklende.  Efter  en  Vandring  paa  4 V*  Km.,  sank  Muhamed 
Schah  pludselig  sammen,  gav  sig  til  at  græde  høit  og  anraabte 
Gud  om  Hjælp.  Alle  Kamelerne  vægrede  sig  ved  at  gaa 
videre  og  lagde  sig.  Selv  faldt  jeg  kort  efter  om,  aldeles 
kraftesløs.  Islam,  der  var  kommen  noget  forud,  vendte  nu 
tilbage,  da  han  saa  mig  segne  om,  og  tilbød,  at  han,  som 
var  den  stærkeste,  alene  skulde  gaa  fremad  imod  Øst  og  se 
at  finde  Vand.  Da  min  Afmagt  vedblev,  opgav  han  dog  denne 
Tanke  og  slog  i Forening  med  Kasim-Achun  fra  Jarkand 
Teltet  op  Kl.  halv  10  om  Formiddagen.  Jeg  var  neppe  i 

Stand  til  at  krybe  ind  i Teltet.  Islam  klædte  mig  af  og 
aabnede  Teltet  imod  Vindsiden.  Det  trak  herligt  gjennem 
Teltet.  Hvilen,  Skyggen  og  Køligheden  hjalp  mig,  saa  at 
mine  Kræfter  lidt  efter  lidt  vendte  tilbage.  Men  der  var 
nogle  Øieblikke,  de  eneste  baade  før  og  senere,  hvor  jeg  var 
fuldstændig  fortvivlet.  Jeg  troede  saa  bestemt,  at  min  Døds- 
stund var  nær.  Hele  mit  Liv  fløi  forbi  min  Tanke  som  en 
Drøm.  Jeg  syntes,  jeg  saa  hele  Jorden  og  den  ydre  Verden 
forsvinde  og  Evigheds-Portene  staa  paa  Klem.  Saa  skete  der 
et  Under.  Kræfterne  vendte  tilbage,  og  om  Eftermiddagen 
følte  jeg  mig  igjen  fuldkommen  stærk  og  forhaabningsfuld  og 
i Stand  til  endnu  nogen  Tid  at  kæmpe  for  Livet.  Mine  Folk 
slagtede  det  sidste  Faar  for  at  drikke  Blodet,  men  det  var 
ikke  til  at  faa  ned.  Saa  opsamlede  de  Urinen  fra  Kamelerne, 
og  Islam  drak  noget  deraf,  blandet  med  Eddike  og  Sukker. 
Men  Følgen  var  blot  den,  at  han  fik  de  ulideligste  Mave- 
smerter og  voldsomme  Brækninger,  der  tog  stærkt  paa  hans 
Kræfter.  Om  Aftenen  blev  han  dog  bedre.  Vi  gjennemgik 
da  paany  vor  Bagage,  for  at  efterlade,  hvad  der  paa  nogen 
Maade  kunde  undværes.  Vi  beholdt  kun  mine  Instrumenter, 
Penge,  Optegnelser,  Breve,  Kort,  Penne  samt  noget  The, 
Sukker,  Mel,  Cigarer,  nogle  Kar,  en  Pels,  et  Tæppe  og  en 
Maatte.  Alt  andet  maatte  vi  lade  blive  tilbage  i Teltet,  der- 
iblandt mine  Fotografiapparater  tilligemed  en  Mængde  Plader, 
vore  Klæder,  Kister,  Ammunition,  Sadler,  Bøger  med  Und- 
tagelse af  min  Bibel  og  Salmebog,  og  vort  Apothek  med 
Undtagelse  af  noget  Atropin  og  Morfin.  Ogsaa  Hønsene  lode 
vi  blive  tilbage,  og  de  gave  sig  strax  til  at  æde  af  Faare- 
kroppen.  De  medtagne  Sager  fordelte  vi  paa  de  5 Kameler, 
som  endnu  vare  i Behold.  Kl.  7 om  Eftermiddagen  forlod 
vi  endelig  dette  uhyggelige  Hvilested.  Jeg  havde  forinden  for 
sidste  Gang  skiftet  Klæder  fra  Inderst  til  Yderst  og  iført  mig 
et  Sæt  lette,  hvide  Bomuldsklæder.  To  af  mine  Folk,  Muhamed 
Schah  og  Kasim  fra  Jangi-Hissar,  maatte  vi  dog  lade  blive 
tilbage.  De  erklærede  sig  ude  af  Stand  til  at  følge  med,  og 
dem  have  vi  senere  hverken  hørt  fra  eller  set  noget  til.  Det 
var  saaledes  kun  Islam  og  Kasim  fra  Jarkand  tilligemed  de 
5 Kameler  jeg  førte  med  mig.  Vi  tog  Veien  lige  imod  Øst. 
Islam  førte  Karavanen.  Jeg  red  paa  den  hvide  Kamel.  Det 

blev  snart  bælmørk  Nat.  Vi  saa  ikke,  hvor  vi  kom  frem. 
Hvert  Øieblik  stoppede  en  Sanddyne  Veien  for  os.  Af  og  til 
stod  jeg  af  og  gik  et  Stykke  i Forveien  for  at  finde  Vei. 
Islam  plagedes  bestandig  af  smertefulde  Brækninger.  Med 
Sneglefart  skred  vi  frem.  Kl.  12  om  Natten  styrtede  min  tro 
Islam.  Han  kunde  hverken  gaa  eller  tale.  Kasim  var  heldigvis 
endnu  ved  Kræfter.  Da  vi  nu  efter  min  Beregning  snart 
maatte  være  ved  Slutningen  af  vor  Tragedie,  besluttede  jeg 
at  gaa  i Ilmarsch  imod  Øst  med  Kasim  for  at  naa  Floden, 
der  ikke  kunde  være  langt  borte.  Jeg  følte  mig  i det  Øieblik 
kraftigere  end  nogensinde,  fuld  af  Mod  og  Haab.  Jeg  sagde 
nogle  fortrøstningsfulde  Ord  til  Islam,  bad  ham  hvile  sig  et 
Par  Timer  og  saa  lade  Alt  i Stikken  og  følge  efter,  saa  godt 
han  formaaede.  Hunden  Jolldasch  blev  tilbage  hos  ham.  Jeg 
bar  to  Kronometre,  Uhr,  Kompas,  Kniv,  en  Blyantspen,  10 
Cigaretter,  en  Daase  med  Hummer  og  en  do.  med  Chocolade. 
Kasim  tog  med  sig  en  Spade,  en  Spand,  nogle  Stykker  Brød 
og  Faarets  Fedthale.  Det  var  bælmørkt,  da  vi  drog  afsted. 
Lygten  stod  og  brændte  ved  Siden  af  Islam,  vi  kunde  se 
dens  Skin  i nogen  Afstand,  men  saa  skjultes  det  af  en  mellem- 
kommende Sanddyne.  Vi  formaaede  dog  kun  at  gaa  fremad 
i to  Timer,  saa  følte  vi  os  saa  søvnige  og  trætte,  at  vi  maatte 
lægge  os  ned.  Nattekulden  jog  os  dog  snart  op  igjen.  Vi 
marscherede  atter  et  Stykke,  men  maatte  atter  lægge  os  til 
Hvile. 

Den  2.  Mai  vandrede  vi  uafbrudt  i 5 Timer,  bestandig 
over  uoverskuelige  Sandmarker,  men  saa  kunde  vi  ikke  mere. 
Vi  holdt  en  Times  Rast,  vandrede  saa  atter  en  Time,  men 
Dagheden  gjorde  os  fuldstændig  udmattede.  Vi  lagde  os  Nord 
for  en  høi  Sanddyne.  Kasim  gravede  os  en  Seng  ned  i det 
kølige  Sand,  hvori  vi  lagde  os  fuldstændig  afklædte.  Af  og 
til  øste  Kasim  køligt  Sand  over  mig.  Det  forfriskede  herligt. 
Om  Aftenen  imellem  Kl.  6 og  I vandrede  vi  paany  i det 
prægtigste  Maaneskin,  men  maatte  hyppigt  hvile  os  under 
Marschen. 

Den  3.  Mai  brød  vi  op  Kl.  halv  fem.  Da  vi  havde  vandret 
en  Tid,  opdagede  vi  pludselig  mod  Øst  et  grønt  Naaletræ 
(Julgun).  Vort  Haab  blev  nu  oplivet  paany.  Vi  takkede  Gud 
og  spiste  af  dets  friske  Grønne,  der  viste  os,  at  dets  Rødder 

maatte  naa  ned  til  Grundvandet,  og  vi  kunde  altsaa  ikke  være 
langt  fra  Floden.  Hvilken  usigelig  Glæde  for  os!  Jeg  plukkede 
en  Buket  af  dets  friske  Stilke  og  nød  ret  den  forfriskende  Duft. 
Kl.  henimod  10  naaede  vi  en  grøn  Kamisch-Busk,  af  hvis 
Blade  vi  plukkede  en  Del  til  at  tygge  og  suge  paa.  Saa 
stødte  vi  atter  paa  en  Julgun,  hvorunder  vi  holdt  Rast,  da 
Solheden  aldeles  havde  udtørret  vore  Legemer.  Kl.  7 om 
Aftenen  brød  vi  paany  op.  Kl.  10  naaede  vi  tre  prægtige 
Popler.  Under  dem  holdt  vi  Hvil  hele  Natten.  Her  maatte 
vi  ikke  have  langt  til  Grundvandet.  Vi  forsøgte  at  grave  en 
Brønd,  men  havde  ikke  Kræfter  til  at  naa  ned  til  Vandet. 
Vi  spiste  Resten  af  vore  Hummer  og  Poppelblade  til  Dessert. 
Derpaa  tændte  vi  et  mægtigt  Baal  for  at  varsko  Islam,  hvis 
han  endnu  maatte  være  i Live,  hvad  jeg  dog  betvivlede  meget. 

Den  4.  Mai  Kl.  4 om  Morgenen  fortsatte  vi  vor  Marsch, 
kom  atter  over  et  bredt  Stykke  øde  Sand  uden  Spor  af 
Vegetation,  men  fik  saa  igjen  Øie  paa  nogle  Naaletræer  (Julgun). 
hvorunder  vi  holdt  Hvil.  Kasims  Kræfter  vare  nu  saa  med- 
tagne, at  han  ikke  formaaede  at  grave  den  sædvanlige  Sand- 
seng til  mig.  Kl.  8 om  Aftenen  klædte  jeg  mig  paa  for  at 
vandre  videre,  men  Kasim  var  ikke  i Stand  til  at  reise  sig. 
Ilan  kunde  ikke  tale  høit,  blot  udstøde  nogle  hæse  Ord,  hans 
Tunge  var  hvid  og  ophovnet,  hans  Læber  blaa.  Han  syntes 
ikke  at  have  mange  Timer  tilbage.  Vi  opdagede  Skov  i 
Horisonten.  Jeg  vandrede  videre  alene  i det  prægtigste  Maane- 
skin,  gik  igjennem  Skoven  og  naaede  ud  i den  udtørrede 
Flodseng.  Saa  kunde  jeg  ikke  mere.  Jeg  segnede  om  under 
en  Julgun  og  optændte  der  et  Baal,  da  jeg  heldigvis  endnu 
havde  Tændstikker  hos  mig.  En  Tid  efter  kom  Kasim  vaklende 
til  mig.  Han  saa  forskrækkelig  ud  med  indsunkne  Øine  og 
Kinder  og  led  af  krampagtige  Brækninger. 

Den  5.  Mai  brød  vi  efter  nogle  Timers  Søvn  op  paany. 
Det  lød.  som  om  det  knagede  i alle  vore  Ledde,  naar  vi  be- 
vægede os.  men  mit  Haab  og  min  Tro  var  nu  mere  fast  og 
urokkelig  end  nogensinde.  Kl.  5 kom  vi  til  en  lille  Poppelskov, 
derpaa  atter  over  et  øde  Sandbælte  og  endelig  ind  i en  tæt. 
uafbrudt  Skov,  saaledes  som  det  altid  er  Tilfældet  ved  Bred- 
derne af  disse  Floder.  Der  fandt  vi  friske  Træer,  Slyngplanter, 
Buske,  Skygge  og  Fuglesang,  men  ogsaa  Spor  af  utallige 

vilde  Dyr,  Ulve,  Ræve,  Hjorte,  Antiloper  samt  Faar  og  Geder. 
Kl.  7 naaede  vi  en  bred  Vei  med  Spor  af  Heste  og  Mennesker. 

I kunne  forstaa,  hvilke  Følelser  af  Glæde  og  Tak  det  vakte  hos 
os.  Vi  fulgte  den  imod  Syd,  men  maatte  saa  atter  holde 
Hvil  i Skovskyggen.  Først  Kl.  7 om  Aftenen  var  jeg  i Stand 
til  at  fortsætte  Vandringen.  Kasim  kunde  ikke  følge  med. 
Han  blev  liggende  paa  Ryggen  med  aaben  Mund  og  stirrende 
Øine.  Jeg  bad  ham  komme  med  til  Vandet,  men  han  for- 
maaede  kun  ved  Tegn  at  lade  mig  forstaa,  at  jeg  skulde  gaa 
fremad  alene  til  Vandet  og  saa  komme  tilbage  til  ham.  Han 
formaaede  ikke  at  røre  et  Lem.  Han  var  nær  ved  at  dø. 
Jeg  maatte  altsaa  vandre  alene  gjennem  Skoven.  Efter  at 
have  gaaet  omtrent  en  Time,  naaede  jeg  en  aaben  Strækning. 
Den  viste  dybe  Furer,  og  hist  og  her  laa  der  store  Træ- 
stammer. Det  var  tydeligt,  at  det  var  Flodsengen,  men  den 
var  udtørrel!  Vi  vare  netop  komne  dertil  paa  den  Tid  af 
Aaret,  da  Vandstanden  er  lavest.  Hidtil  vare  vi  gaaede  lige 
imod  Øst.  Jeg  forandrede  nu  Retningen  til  Sydøst.  Hvorfor? 
— ja  jeg  kan  ikke  besvare  dette  Spørgsmaal.  Jeg  gik  rent 
instinktmæssig  i denne  Retning,  men  med  stor  Sikkerhed  og 
lyst  Haab  som  ført  af  en  usynlig  Haand.  Efter  tre  Timers 
Vandring  fik  jeg  Øie  paa  Skovstrækningerne  paa  Flodens 
høire  Side.  Her  blev  Flodsengen  dybere.  Da  jeg  var  kommen 
Flodbredden  omtrent  paa  20  Skridt  nær,  fløi  en  And  op  med 
hurtige  Vingeslag  og  den  plaskende  Lyd,  som  høres,  naar 
denne  Fugl  flyver  op  fra  en  Vandflade.  Et  Øieblik  efter  stod 
jeg  ved  en  Flodsænkning,  fyldt  med  det  herligste  kølige  og 
friske  Vand.  Hvad  jeg  først  tænkte,  behøver  jeg  ikke  at  sige 
Eder.  Stor  var  min  Glæde  og  Taknemlighed.  Jeg  drak,  drak, 
drak,  som  om  jeg  aldrig  skulde  høre  op  at  drikke.  Aldrig  har  noget 
vederkvæget  mig  som  dette  Vand,  og  Virkningerne  viste  sig 
hurtigt.  Mine  Hænder,  der  kort  forinden  vare  træagtig  haarde, 
bleve  atter  bløde  og  bevægelige;  min  Hud,  der  var  tør  som 
Læder,  blev  atter  fugtig  og  begyndte  at  transpirere;  mit  hele 
Legeme  fik  nyt  Liv,  nye  Kræfter.  Jeg  hørte  en  raslende  Lyd 
blandt  Sivene  ved  Flodbredden;  maaske  var  det  et  Rovdyr, 
en  Tiger;  jeg  frygtede  ikke  et  Sekund,  jeg  havde  jo  i dette 
Øieblik  paany  faaet  mit  Liv  som  Gave.  Da  jeg  endelig  havde 
slukket  min  Tørst,  vendte  mine  Tanker  sig  til  den  stakkels 

vansmægtende  og  maaske  døende  Kasim.  Jeg  havde  drukket 
af  en  tom  Chocolade-Daase,  men  den  kunde  ikke  rumme 
meget,  og  jeg  havde  ikke  noget  større  Kar  med  mig.  Jeg 
trak  derfor  mine  vandtætte  Støvler  af  og  fyldte  dem  til 
Randen,  stak  min  Stav  gjennem  Stropperne  og  bar  dem  saa- 
ledes  over  Skuldren.  Med  lette  Fjed  gik  jeg  nu  tilbage,  idet 
jeg  fulgte  mine  egne  Spor.  Da  jeg  kom  ind  i Skoven,  blev 
det  ganske  mørkt.  Jeg  tabte  Sporene  og  søgte  forgjæves  at 
finde  dem  igjen.  Jeg  raabte  flere  Mange  høit  paa  Kasim, 
men  fik  intet  Svar.  Saa  følte  jeg  mig  træt  og  tændte  et 
stort  Baal,  dels  for  at  veilede  Kasim,  hvis  han  skulde  være 
fulgt  efter,  dels  for  at  holde  de  vilde  Dyr  i Afstand. 

Den  6.  Mai  Kl.  4 om  Morgenen  brød  jeg  paany  op, 
fandt  Sporene  og  traf  endelig  Kasim.  Han  var  ganske  vild 
og  kjendte  mig  ikke  strax.  Jeg  spurgte,  om  han  vilde  have 
Vand,  men  han  rystede  paa  Hovedet.  Jeg  lod  ham  høre 
Vandet  skvulpe  i mine  Støvler,  da  udstødte  han  et  høit  Skrig 
og  tømte  Støvlernes  Indhold  til  sidste  Draabe.  Saa  takkede 
han  mig  og  sagde,  at  jeg  havde  frelst  hans  Liv.  Han  var 
dog  for  svag  til  at  følge  med  mig. 

Den  7.  Mai  vandrede  jeg  hele  Dagen  gjennem  den  udtørrede 
Flodseng  uden  at  møde  Nogen.  Jeg  vendte  tilbage  til  Vand- 
beholdningen, tog  mig  et  Bad,  drak  atter  og  fyldte  Støvlerne, 
hvorpaa  jeg  alene  gik  mod  Syd.  Kasim  kunde  ikke  fare  vild, 
da  han  jo  havde  mine  Spor  at  rette  sig  efter.  En  Sandstorm 
blæste  op.  mine  Fødder  smertede  og  bleve  fulde  af  Blærer 
og  Saar.  Jeg  plagedes  af  Sult  og  maatte  nøies  med  Træernes 
Kviste  og  Blade.  Jeg  tændte  atter  et  Baal  og  hvilede  mig,  til 
Morgenen  brød  frem. 

Den  8.  Mai  fortsatte  jeg  Vandringen,  en  lang  Tid  uden 
Resultat.  Saa  fandt  jeg  endelig  friske  Spor  af  to  barfodede 
Mænd  med  fire  Æsler.  Der  fandtes  ogsaa  Spor  af  flere  Heste. 
Jeg  fulgte  Sporene,  men  i modsat  Retning.  Sporene  gik  imod 
Nord,  jeg  vandrede  imod  Syd.  Ved  Solnedgang  kom  jeg  tæt 
forbi  en  fremspringende  Odde.  Da  hørte  jeg  en  usædvanlig 
Lyd.  Jeg  troede  først,  det  var  en  Fugl,  en  Drossel;  jeg 
standsede  og  lyttede.  Hvilken  Glæde!  Det  var  en  Menneske- 
stemme, en  Hyrdesang.  Saa  hørte  jeg  en  Ko  brøle,  og  jeg 
gik  med  hurtige  Skridt  efter  Lyden.  Endelig  traf  jeg  en 

Faarehjord  med  sin  Hyrde.  Han  blev  yderst  forskrækket  ved 
al  se  mig,  troede  formodentlig,  at  jeg  var  en  Skovtrold  og 
flygtede  ind  i Krattet.  Men  nu  kom  en  anden  mere  ufor- 
færdet Mand  frem.  Jeg  beroligede  ham  med  et  venligt:  „Salam- 
alejkum“  (Goddag)  og  fortalte  ham,  hvem  jeg  var,  og  hvor- 
fra jeg  kom.  Jeg  meddelte  ham  tillige,  at  jeg  ikke  havde 
faaet  Mad  i otte  Dage  og  bad  ham  om  lidt  Brød.  Han  førte 
mig  nu  venligt  hen  til  en  Løvhytte  og  trakterede  mig  med 
Maisbrød  og  Vand.  Jeg  spiste,  som  den  spiser,  der  har  fastet 
saa  længe  som  jeg,  og  blev  snart  god  Ven  med  Hyrderne. 
Dog  mærkede  jeg  tydeligt,  at  de  endnu  troede,  jeg  sagde 
Usandhed,  og  at  de  ansaa  mig  for  en  mistænkelig  Person. 
De  vare  tre  Mænd  i Følge  og  vogtede  hele  Aaret  igjennem 
Hjorder  af  Køer,  Faar  og  Geder,  der  tilhørte  Kjøbmænd  i 
Chotan.  Jeg  havde  ingen  Penge  hos  mig,  men  lovede,  at  jeg 
skulde  betale  dem  for  deres  Gjæstevenlighed,  naar  jeg  kom 
til  Chotan.  Jeg  troede  i dette  Øieblik,  at  hele  min  Karavane, 
Islam  deriblandt,  var  gaaet  til  Grunde,  og  at  kuri  Kasim 
endnu  stod  til  at  redde.  Jeg  tænkte  derfor  paa  at  blive  hos 
Hyrderne,  til  der  indtraf  nogle  Kjøbmænd  og  saa  følge  med 
disse  til  Chotan,  hvor  jeg  vilde  laane  Penge  hos  den  russiske 
Konsul,  for  saa  at  blive  i Stand  til  at  vende  tilbage  til 
Kaschgar.  At  jeg  netop  skulde  træffe  de  Hyrder,  som  vare 
længst  imod  Nord,  var  det  tredie  Underværk.  Om  Aftenen 
den  9.  Mai  inddtraf  et  fjerde.  Da  kom  der  en  Karavane 
forbi,  bestaaende  af  tre  Kjøbmænd,  ridende  paa  fortræffelige 
Heste  og  førende  en  hel  Mængde  Pakæsler  med  sig.  De  for- 
talte mig,  at  de  en  Dagsreise  nedad  Floden  havde  set  en 
Mand  mere  død  end  levende  ligge  ved  Siden  af  en  stor  hvid 
Kamel.  Ligesom  den  barmhjertige  Samaritan  vare  de  stand- 
sede for  at  hjælpe  ham  og  faa  at  vide,  hvor  han  kom  fra. 
Han  havde  kun  været  i Stand  til  at  fremhvæse:  „Su!  Su!‘ 
Vand,  Vand ! De  gave  ham  da  en  stor  Jernkande  fuld  af 
Vand,  og  han  tømte  den  i et  eneste  Drag,  hvorpaa  de  gav 
ham  Brød,  Nødder  og  Rosiner.  Det  var  Islam-bay,  som  jeg 
troede  død.  Da  han  var  kommen  lidt  til  Kræfter,  bad  han 
dem  søge  efter  mig,  men  han  kunde  ikke  sige  dem,  hvor  de 
skulde  søge  mig,  maaske  var  jeg  allerede  død.  Han  bad  dem 
laane  mig  en  Hest  og  føre  mig  til  Chotan.  De  tilbød  mig  nu 

ogsaa  en  fortræffelig  opsadlet  Hest,  men  efter  denne  mærke- 
lige Nyhed  foretrak  jeg  at  blive  for  at  faa  fat  paa  min  tro 
Islam.  Kjøbmændene  forsynede  mig  med  et  stort  Forraad  af 
Hvedebrød,  og  Hyrderne  fik  Vished  for,  at  min  Fortælling 
var  sand. 

Den  10.  Mai  sendte  jeg  den  ene  af  Hyrderne  ved  Navn 
Pasi-achun  afsted  for  at  søge  efter  Islam.  Selv  sov  jeg  derpaa 
hele  Dagen  i Løvhytten.  Henimod  Skumringen  vaagnede  jeg 
ved  at  høre  en  Kamel  brøle.  Jeg  skyndte  mig  op  og  ud. 
Det  var  Pasi,  der  kom  tilbage  med  en  Kamel.  Bagefter  fulgte 
Islam.  Den  trofaste  Tjener  kastede  sig  høit  grædende  til  mine 
Fødder  og  omslyngede  dem  i dybeste  Bevægelse.  Jeg  beroligede 
ham  og  reiste  ham  op.  Han  var  næsten  ukjendelig  og  saa 
forfærdelig  udtæret  ud.  Han  førte  med  sig  paa  Kamelen  alle 
mine  Penge  (5000  Kr.),  alle  Instrumenterne  med  Undtagelse 
af  Høidemaalerne,  mine  Optegnelser,  Kort,  Breve,  to  Geværer, 
Kar,  Pelse  og  Cigarer. 

Om  sine  Oplevelser  berettede  han  følgende:  Da  vi  forlod 
ham  den  1.  Mai,  blev  han  liggende  nogle  Timer.  Saa  brød 
han  op  og  fulgte  vore  Spor , medførende  de  6 Kameler, 
skjøndt  Dyrene  vare  svære  at  faa  afsted.  Den  brave  Karl 
tænkte  saaledes  mere  paa  at  redde  mine  Sager  end  sig  selv. 
Om  Aftenen  den  3.  Mai  fik  han  Øie  paa  vort  Baal.  Det  op- 
muntrede ham  i høi  Grad.  Han  naaede  endelig  Poppelen  og 
fandt  Spor  af  Ilden  og  den  Brønd,  vi  havde  forsøgt  at  grave. 
Her  hvilede  han  hele  den  4.  Mai  og  Natten  derpaa.  Med  sin  Øxe 
huggede  han  Hul  paa  Poppelen  og  fik  derved  en  Skaal  Vand. 
Han  efterlod  her  tre  Kamelbyrder  og  fortsatte  derpaa  sin 
Vandring  i vore  Spor  og  kom  endelig  til  den  lille  Skovstræk- 
ning, hvor  han  efterlod  de  tre  Kameler,  som  strax  gave  sig 
til  at  æde  med  stort  Begjær.  Da  han  var  kommen  ud  paa 
det  derpaa  følgende  Sandbælte,  vægrede  min  Ridekamel, 
Bogra,  sig  ved  at  gaa  længere.  Han  maatte  derfor  lade  den 
blive  dér  tilligemed  dens  Byrde  og  mente,  den  vilde  snart  dø. 
Saa  havde  han  kun  den  hvide  Kamel  tilbage,  og  med  den 
naaede  han  endelig  det  større  Skovbælte  og  Veien,  men  nu 
kunde  han  ikke  holde  ud  længere.  Han  styrtede  om,  men  da 
skete  det  Underværk,  at  netop  i samme  Øieblik  passerede 
de  tre  Kjøbmænd  forbi.  Kort  efter  ankom  Kasim.  Saa  vidt 

hans  Beretning.  Samme  Dags  Aften  kjøbte  jeg  et  Faar  af 
Hyrderne  og  fik  mig  lavet  en  fortræffelig  Bouillon.  Brød  og 
Mælk  havde  vi  Overflødighed  af,  saa  vi  befandt  os  snart 
rigtig  vel.  Da  Græsgangen  nu  var  fortæret  af  Hjorderne, 
bestemte  Hyrderne  sig  til  at  bryde  op  Dagen  efter.  Vi 
fulgte  med  til  den  nye  Leirplads,  lidt  længere  ned  langs 
Floden,  og  dér  byggede  vi  os  paa  en  lille  Høi  tæt  ved  Flod- 
bredden en  fortræffelig  Løvhytte  af  unge  Popler.  Vi  fik  af 
Hyrderne  et  Filttæppe,  som  vi  bredte  paa  Gulvet,  og  derpaa 
opstillede  vi  mine  Sager.  Der  blev  nu  rigtig  hyggeligt,  og  jeg 
begyndte  strax  paa  at  gjøre  mine  Optegnelser  med  Blyant. 

Den  12.  Mai  kom  en  lille  Karavane  forbi  paa  Vei  til 
Chotan.  Vi  slog  ned  paa  disse  Kjøbmænd  som  Falke  og 
kjøbte  af  dem  for  750  Tenge  tre  gode,  fuldt  opsadlede  Heste, 
samt  noget  Mais  til  Hestefoder,  Hvede  til  os  selv,  Støvler  til 
Islam,  da  den  stakkels  Mand  var  barfodet,  og  endelig  en 
Kobberkande  og  nogle  Skaale.  Om  Aftenen  samme  Dag  kom 
to  Jægere  forbi.  Dem  engagerede  jeg  strax,  da  de  vare  vel 
kjendte  med  hele  Egnen  deromkring. 

Den  13.  Mai  fik  jeg  af  Jægerne  en  nylig  skudt  Hjort, 
hvis  Kjød  smagte  mig  aldeles  fortræffeligt.  Kl.  2 samme  Dag 
sendte  jeg  Islam,  Kasim  og  de  to  Jægere  afsted  med  den 
hvide  Kamel  og  de  tre  Heste  samt  Proviant  for  6 Dage  for 
at  lede  efter  Resterne  af  min  Karavane.  Jeg  sidder  nu  alene 
tilbage  her  i Hytten,  men  Hyrdernes  Leir  er  tæt  herved,  og 
de  bringe  mig  tre  Gange  om  Dagen  en  stor  Mængde  Mælk 
og  Hvedebrød  samt  koldt  Vand.  De  ere  i det  Hele  mageløs 
elskværdige  imod  mig.  Igaar  kom  der  igjen  nogle  Kjøbmænd 
forbi.  De  kom  fra  Chotan  og  skulde  til  Aksu.  Af  dem  kjøbte 
jeg  Rosiner,  tørrede  Aprikoser,  lidt  The  og  Sukker,  et  kjær- 
komment  Tillæg  til  min  Proviant.  Tiden  gaar  forøvrigt  godt 
for  mig.  Jeg  har  fuldt  op  at  gjøre.  Jeg  nedskriver  mine 
Oplevelser,  tegner  Kort  over  Ørkenen,  læser  Breve,  sover. 
spiser  og  drikker,  kort  sagt  jeg  befinder  mig  fortræffeligt. 
Det  eneste,  der  generer  mig,  er  Skorpionerne;  dem  er  jeg 
bange  for.  Der  er  mange  af  dem.  I Morges  dræbte  jeg  et 
stort,  gult  Exemplar  paa  mit  Sengetæppe.  Veiret  er  fortrinligt, 
30  Gr.  Varme  midt  paa  Dagen,  men  dog  ikke  trykkende  paa 
Grund  af  den  forfriskende  Blæst. 

Er  det  dog  ikke  mærkværdigt,  at  jeg  skulde  være  den 
Første,  der  fandt  Vand,  og  i det  Hele  taget  være  den,  der 
stod  sig  bedst,  medens  Landets  egne  Sønner  bukkede  under? 
Jeg  led  mindre  af  Tørst  end  de  Andre  og  kunde  ikke  be- 
kvemme mig  til  at  drikke  af  Urinen  eller,  som  Kasim  fra 
Jangi-Hissar,  tygge  paa  Faarelunger.  Han  saa  aldeles  mod- 
bydelig ud,  da  han  blodig  i Ansigt  og  paa  Hænder  krøb 
hylende  hen  til  mig  og  udstødte  sit:  Su!  Su!  Vand,  Vand. 
Hvorledes  det  er  gaaet  ham  og  Muhamed,  véd  jeg  ikke. 
Islam  fortæller,  at  de  krøb  efter  ham  en  Dags  Tid,  men  da 
han  hvilede  sig  ved  Poplen  et  Døgn,  hverken  hørte  eller  saa 
han  Noget  til  dem,  hvorfor  han  tror,  at  de  maa  være  døde. 
Han  kan  ikke  forstaa,  hvorfor  de  ikke  have  anstrængt  sig  lidt 
mere,  saa  vilde  ogsaa  de  være  reddede.  Dog  forstaar  jeg  saa 
godt,  hvilken  stor  Fristelse  det  er  at  blive  liggende,  naar 
man  føler  sig  saa  dødtræt.  Jeg  mærkede  det  i Teltet  den 
1.  Mai.  Hvilen  var  saa  sød;  man  sover  smerteligt  ind  i en 
lang,  tung  Søvn,  fra  hvilken  man  aldrig  vaagner.  Den  5.  Mai, 
forinden  jeg  havde  fundet  Vandet,  slog  min  Puls  kun  49  Slag 
og  var  neppe  til  at  føle.  Dagen  derpaa,  efter  at  jeg  havde 
drukket  rigeligt,  steg  den  til  56  Slag,  og  da  jeg  havde  spist 
Faarekjødet  den  10.  Mai,  var  den  naaet  til  60  Slag.  Men  nu, 
efter  at  Legemet  er  kommen  i normal  Tilstand  efter  rigelig 
Hvile,  Søvn  og  Føde,  er  den  stegen  til  82  Slag. 

Hvor  jeg  nu  længes  efter  Bogras’s,  min  Ridekamels  Byrde. 
Den  er  nærmest  og  vigtigst.  Den  indeholder  blandt  Andet 
alle  mine  Anæroider,  Kogethermometre,  min  Feltkikkert  samt 
The,  Sukker  og  Cigarer. 

Den  18.  Mai.  Ja  her  sidder  jeg  endnu. i min  Løvhytte. 
Jeg  befinder  mig  udmærket  og  nyder  ret  den  friske  Skovluft 
og  hører  Østenvinden  suse  i Poplernes  Toppe.  Her  er  saa 
stille  og  fredeligt  som  paa  en  ubeboet  0.  En  at  Hyrderne 
sover  altid  om  Natten  udenfor  Hytten  for  at  have  Tilsyn 
med  Baalet.  Jeg  pleier  at  sove  til  Kl.  7,  og  da  er  Hyrden 
borte,  men  Brød  og  Mælk  staar  da  og  venter  paa  mig.  Hvor 
er  det  dog  mærkeligt,  at  jeg  kunde  gaa  tre  Dage  i Flodsengen 
uden  at  opdage  Spor  af  Liv!  Nu  passerer  her  hver  Dag 
Karavaner  forbi  til  Ghotan  og  Aksu.  Kjøbmændene  komme 
altid  ind  og  hilse  paa  mig.  Destoværre  medføre  de  kun 

Rosiner,  Uldtæpper,  Uld,  Bomuld  og  Heste.  Mit  Forraad  af 
The  og  Sukker  er  sluppet  op,  og  det  kan  jeg  ikke  faa  for- 
nyet hos  dem.  Rygtet  om  min  Reise  og  vidunderlige  Redning 
har  spredt  sig  som  en  Løbeild  baade  til  Chotan  og  Aksu. 

I Bazarerne  taler  man  meget  derom,  og  igaar  fortalte  en 
Kjøbmand  mig,  at  man  venter  mig  med  Længsel  til  Chotan. 
Ja,  det  skal  blive  morsomt  at  komme  dertil.  Jeg  vil  saa  blive 
der  nogle  Dage. 

Jeg  har  endnu  ikke  hørt  Andet  fra  mit  udsendte  Redningstog, 
end  at  de  have  været  to  Dage  om  at  naa  det  Sted,  hvor  jeg  kom 
ind  i Skoven  og  stillede  min  Spade  op  som  Signal.  Dér  have 
de  gravet  en  Brønd  og  fundet  rigeligt  Vand.  De  ville  vel 
behøve  3 å 4 Dage  for  at  finde  Stedet,  hvor  Teltet  blev 
efterladt  i den  store  Sandørken,  Jeg  er  nu  fuldkommen  ud- 
hvilet og  længes  efter  de  Andres  Tilbagekomst.  Blot  jeg 
snart  havde  Bogras’s  Byrde,  saa  kan  det  Andet  bedre  und- 
væres. Min  paatænkte  Sommer-Reise  maa  jeg  i hvert  Fald 
forandre. 

Den  19.  Mai.  I Dag  er  det  Bedesøndag.  (I  Sverig 
har  man  fire  saakaldte  Bønsøndage.)  Jeg  har  læst  Dagens  Text 
og  Salmer.  Forøvrigt  er  jeg  ikke  kommen  videre  endnu. 
Igaar  kom  her  en  Kjøbmand  fra  Aksu,  som  fortalte  mig,  at 
han  havde  truffet  en  af  Jægerne,  der  havde  meddelt  ham,  at 
de  hidtil  kun  havde  fundet  én  Kamel  og  Sporene  af  en  af 
de  Mænd,  som  jeg  troede  vare  omkomne.  I Forgaars  vilde 
de  samlede  drage  ind  i Sandørkenen,  hvorfor  jeg  næppe  vil 
kunne  vente  dem  tilbage  før  om  6 å 6 Dage.  Det  begynder 
at  blive  lidt  ensomt  for  mig  saaledes  at  sidde  her  i Hytten 
ganske  alene  Dag  efter  Dag.  Hvilket  Held,  at  jeg  dog  fik 
reddet  mine  Skrivematerialier ! Af  Kjøbmanden  fik  jeg  noget 
The  og  Sukker;  det  afhjalp  dog  et  Savn.  Et  Par  Kommen- 
tarer til  mine  tidligere  Beretninger  vil  jeg  tilføie  her.  Den 
Tanke,  at  mine  Kjære  i Hjemmet  vilde  savne  mig,  hvis  jeg 
ikke  skulde  vende  tilbage,  pinte  mig  meget.  Det  var  den,  der 
gav  mig  Mod  og  styrkede  mig  til  at  anstrænge  mig  til  det 
Yderste  for  at  naa  frem,  selv  om  de  Andre  bukkede  under, 
selv  om  jeg  skulde  krybe  frem.  Den  5.  Mai,  Befrielsesdagen, 
følte  jeg  mig  endnu  saa  stærk,  at  jeg  mente  at  kunne  holde 
ud  2 å 3 Dage  til.  Da  jeg  naaede  Flodsengen  og  fandt  den 

tør,  faldt  det  mig  strax  ind,  hvad  jeg  havde  lagt  Mærke  til 
ved  Jarkand-Darya  og  de  andre  Floder,  at  de  løb  mod  Øst, 
og  at  Flodsengen  derfor  vilde  være  dybest  paa  Flodens  høire 
Side.  Det  viste  sig  ogsaa  at  være  Tilfældet.  Paa  den  Side 
findes  netop  paa  en  længere  Strækning  flere  saadanne  Vand- 
samlinger, som  den,  jeg  fandt,  og  det  er  ved  dem  Karavanerne 
holde  Hvil.  Om  en  fjorten  Dages  Tid  vil  Vaarfloden  indfinde 
sig.  Saa  bliver  Chotan-Darya  en  Kæmpeflod  med  rivende 
Strøm,  som  er  vanskelig  at  vade  over  selv  til  Hest.  Jeg 
haaber  at  faa  det  at  se  paa  Veien  til  Chotan. 

Den  21.  Mai.  En  Hyrde  bragte  mig  igaar  Bud  fra 
Islam.  Han  meddelte  mig,  at  de  indtil  da  havde  fundet  én 
levende  Kamel  og  én  død  samt  disses  Byrder;  endvidere 
Sporene  af  en  Mand.  Maaske  de  Mænd,  som  jeg  ansaa  for 
døde,  dog  leve  endnu.  Det  var  jo  altid  en  Glæde  for  mig 
at  vide,  at  jeg  ikke  var  Skyld  i,  at  noget  Menneskeliv  var 
tabt,  skjøndt  den  ene  af  disse  Mennesker  var  Skyld  i Kara- 
vanens Ulykke.  Teltet  og  de  værdifulde  Sager,  vi  havde 
efterladt  dér,  havde  de  ikke  fundet  Spor  af,  hvad  jeg  heller 
ikke  havde  ventet,  da  Afstanden  imellem  det  Sted  og  Floden 
var  over  10  svenske  Mil  (c.  15  danske  Mil)  og  der  jo  havde 
raset  flere  Sandstorme  siden  den  Tid,  hvorved  alle  Spor  vare 
udslettede. 

Kaschgar  den  21.  Juni.  Først  nu  kom  jeg  hertil  i 
bedste  Velbefindende.  Generalkonsul  Petrowski  har  tilbage- 
holdt Posten  to  Dage  for  min  Skyld,  men  nu  skal  den  gaa 
om  et  Øieblik.  Derfor  blot  disse  faa  Linier.  Jeg  har  havt  en 
fortræffelig  Reise  hertil. 

Kaschgar  den  25.  Juni.  Mit  sidste  Brev  maatte  saa 
hurtigt  afsted,  at  jeg  ikke  fik  Tid  at  skrive  noget  om  Rednings- 
expeditionen.  Den  drog  jo  afsted  den  13.  Mai  og  kom  først 
tilbage  den  21.  s.  M.  iblandt  Andet  med  den  Besked,  at  den 
Kamel,  som  bar  Anæroidbarometrene,  Hypsometrene,  min 
store  Kikkert,  Revolverne  samt  Proviant  for  to  Mand  i en 
Maaned,  og  som  Islam  havde  maattet  lade  blive  tilbage 
døende  27*  Km.  fra  Skoven,  var  forsvunden  tilligemed  det 
Livbælte,  han  havde  bundet  til  det  tætved  staaende  Naaletræ 
for  at  kunne  finde  Stedet  igjen.  Det  var  altsaa  tydeligt,  at 
den  ene  eller  maaske  begge  de  Mænd,  vi  havde  ladet  blive 

tilbage,  havde  fundet  Kamlelen,  gjort  sig  til  Gode  med  Pro- 
vianten og  sat  sig  i Besiddelse  af  Kamelens  Byrde.  Man 
gjennemsøgte  derfor  Skoven  i alle  Retninger,  men  fandt 
hverken  Kamelen  eller  Mændene.  Derimod  fandt  de  den  sorte 
Kamel,  som  Islam  havde  befriet  fra  dens  Byrde  ved  de  tre 
Popler,  og  som  derpaa  af  sig  selv  var  draget  hen  ad  Skoven 
til,  efterfulgt  af  Hunden  Jolldasch.  Denne  sidste  fandt  de 
ikke  igjen,  og  den  savner  jeg  meget.  Siden  havde  de  forsøgt 
at  finde  Teltet,  men  forgjæves,  hvorimod  de  fandt  den  ene 
af  de  efterladte  Kameler  død  og  i fuld  Forraadnelse.  Det  er 
nu  min  Mening,  at  den  Kasim,  som  vi  lod  blive  tilbage  ved 
Teltet,  ene  eller  maaske  tilligemed  Muhamed  har  fundet  Ka- 
melen med  Provianten,  og,  efterat  have  styrket  sig  ved  denne, 
er  med  Kamelen  vendt  tilbage  til  Teltet  og  har  sat  sig  i 
Besiddelse  af,  hvad  der  var  i dette,  fornemlig  Ammunitions- 
kisten, der  var  meget  tung,  og  hvori  han  derfor  troede,  som 
han  havde  sagt  til  Kammeraterne,  at  jeg  havde  gjemt  mine 
Penge.  Jeg  forsøgte  selv  en  ny  Expedition  den  23.  Mai,  og 
naaede  endog  helt  frem  til  den  først  fundne  Vandbeholdning 
i Flodsengen,  hvilken  Jægeren  Aehmed  døbte  med  Navnet 
Choda-vardikall,  d:  »det  af  Gud  givne  Vand*,  men  heller 
ikke  da  fandt  vi  Noget,  skjøndt  vi  paany  gjennemstreifede 
Skoven  i alle  Retninger.  Vi  havde  derfor  ingen  Grund  til  at 
opholde  os  længere  dér  paa  Egnen,  sagde  Farvel  til  Hyrderne 
og  Jægerne  og  drog  til  Aksu.  Karavanen  bestod  da  af  mig, 
Kasim  og  Islam,  der  red  paa  tre  Heste,  samt  de  to  Kameler 
med  Bagagen.  Vi  brød  op  den  25.  Mai  og  naaede  Aksu  den 
3.  Juni.  Den  russiske  Konsul  i Aksu  tog  særdeles  venligt 
imod  os  og  viste  sig  i det  Hele  taget  at  være  en  fortræffelig 
Mand.  Jeg  havde  alt  forud  skrevet  til  ham,  og  han  havde 
givet  Befaling  til  alle  sine  Underordnede  at  søge  efter  Tyven 
Kasim  og  gribe  ham,  hvis  de  maatte  finde  ham. 

Den  4.  Juni  var  det  den  store  Bejramfest.  Paa  den  Dag 
døde  den  hvide  Kamel  som  Følge  af  alle  de  Anstrængelser, 
den  havde  døiet.  Det  var,  som  om  jeg  stod  ved  en  god  Vens 
Dødsleie.  Det  var  jo  den,  ved  hvis  Hjælp  Pengene,  Instru- 
menterne og  saa  mange  andre  vigtige  Sager  bleve  reddede. 
Den  store,  sorte  Kamel  befandt  sig  endnu  vel,  og  det  var 
med  blødende  Hjerte,  jeg  bestemte  mig  til  at  sælge  den.  Man 

bød  mig  dog  kun  200  Tenge  for  den,  kun  en  Trediede]  af 
Kjøbesummen,  men  det  var,  fordi  man  troede,  at  ogsaa  den 
vilde  dø.  Da  jeg  nødig  vilde,  at  den  skulde  komme  i ukjendte 
Hænder,  forærede  jeg  den  til  Konsulen,  der  strax  sendte  den 
til  Bjergene  for  at  den  kunde  hvile  sig  der  hele  Sommeren. 
Det  var  den  sidste  af  de  otte  Kameler,  hvormed  jeg  var  be- 
gyndt min  Reise.  Med  Undtagelse  af  Anæroiderne,  Hypso- 
metrene  og  Fotografiapparaterne  med  tilhørende  fuldførte  og 
ufuldførte  Plader  kan  Alt,  hvad  der  fandtes  i Teltet,  faaes 
erstattet  her.  Jeg  har  alt  telegraferet  til  Friherre  v.  Richthofen 
i Berlin  om  at  sende  mig  de  manglende  Instrumenter.  Mit 
hele  Tab  ved  Ulykken  paa  Ørkenreisen  beløber  sig  til  1600 
Rubler  = 6000  Kr.  Jeg  vil  naturligvis  ikke  blive  liggende 
uvirksom  her,  indtil  jeg  faar  Instrumenterne  fra  Berlin.  Jeg 
bliver  her  kun,  til  jeg  faar  hvilet  mig  ud.  Saa  laaner  jeg  de 
nødvendigste  Instrumenter  hos  Generalkonsul  Petrowsky  og 
begiver  mig  ad  en  ny  Vei  Nord  om  Mus-tag- Ata  gjennem 
Passet  Ulux-rabat  til  Bjergegnene  der  omkring  for  yderligere 
at  gjøre  mig  bekjendt  med  dem  og  vandrer  derpaa  tilbage 
langs  Jarkand-Darya  ligeledes  ad  en  ny  Vei.  Denne  Tur  maa 
dog  ikke  tage  mig  mere  end  to  Maaneder.  Naar  jeg  saa 
vender  tilbage  omtrent  i Begyndelsen  af  September,  har  jeg 
forhaabentlig  Instrumenterne  og  de  øvrige  Sager,  jeg  har 
skrevet  om. 

Saavidt  Dr.  Hedins  egen  Beretning  om  denne  høist  eventyr- 
lige Reise  gjennem  Ørkenen  Takla-Makan  eller,  som  de  Ind- 
fødte ogsaa  kalde  den:  Dekken-Dekka,  det  vil  sige:  „Tusind 
og  En“,  fordi  efter  Sagnet  1001  Stæder  skulle  ligge  begravede 
i denne  Sandørken.  Det  turde  dog  vel  være  noget  over- 
drevent, men  vist  er  det  i al  Fald,  at  denne  Ørken  er  en  af 
de  største  Ødestrækninger  i hele  Verden,  og  at  uhyre  Meget 
kan  ligge  skjult  og  begravet  under  dens  vidtstrakte  og  ende- 
løse Sandbanker. 

Jeg  skal  endnu  kun  tilføie,  at  ifølge  senere  Breve  til 
Hjemmet  forlod  Dr.  Hedin  Kaschgar  den  10.  Juli  og  drog 
over  det  16,000  Fod  høie  Pas  Ulug-Art  paany  til  Pamir- 
Høilandet,  hvor  han  undersøgte  flere  af  ham  tidligere  ikke 
besøgte  Strækninger.  Paa  samme  Tid  opholdt  den  russisk- 
engelske Grændsereguleringskommission  sig  der  i Landet  for 

endelig  at  faa  bestemt  Grændsen  imellem  disse  to  Folks  Be- 
siddelser. Hedin  blev  modtagen  med  største  Venlighed  af 
begge  Parters  Repræsentanter  og  deltog,  efter  at  Kommissionens 
Hverv  heldig  var  endt,  i de  i den  Anledning  afholdte  Festlig- 
heder. Over  Jangi-Hissar  vendte  han  derpaa  tilbage  til  Kaschgar, 
hvortil  han  naaede  den  3.  Oktober.  Imidlertid  vare  de  Instru- 
menter og  andre  Sager,  han  havde  bestilt  i Europa,  ankomne 
i god  Behold.  Han  udrustede  sig  nu  til  sin  nye  Reise  og 
agtede  i Midten  af  November  at  begive  sig  over  Jarkand, 
Chotan  og  Keria  ind  i den  nordlige  hidtil  næsten  helt  ukjendte 
Del  af  Thibet.  Efter  at  have  fuldført  sine  Undersøgelser  dér, 
vilde  han  over  Altyn-tag  begive  sig  til  Søen  Lob-Nor  og  derfra 
gjennem  det  kinesiske  Mongoli  og  Manschuri  til  Wladiwostok. 
Herfra  vilde  han  saa  gjennem  Siberien  og  Rusland  reise  til- 
bage til  Hjemmet,  hvor  han,  hvis  Alt  gaar  godt,  vil  kunne 
ventes  en  Gang  i Sommer. 


I et  Brev  fra  Dr.  Hedin,  dateret  Kaschgar  den  20.  Novbr. 
1895,  har  Brevskriveren  udtalt  sig  udførligere  om  sin  Reise 
gjennem  Ørkenen  Takla-Makan  og  de  Undersøgelser  og  Op- 
dagelser, han  dér  har  gjort.  Et  Uddrag  heraf  vil  formentlig 
kunne  interessere  Læserne  af  hans  første  Beretning  om  denne 
mærkelige  Ørkenfart. 

Grunden  til,  at  han  foretog  denne  Reise,  siger  Hedin, 
var  Ønsket  om  nærmere  at  undersøge  og  kortlægge  Bjerg- 
kjæden  Masar-tag,  som  efter  den  russiske  Opdager  Przewalskis 
Beretning  skulde  strække  sig  igjennem  hele  Ørkenen,  hvilket 
viste  sig  at  være  feilagtigt.  I Vinklen  mellem  Floderne  Kaschgar- 
Darya  og  Jarkand-Darya  ligger  der  et  Bjerg  ved  Navn  Masar-tag. 
I Nærheden  af  Floden  Khotan-Darya  findes  der  ligeledes  en 
Bjergstrækning  af  samme  Navn.  Inde  i Ørkenen  fandt  Hedin 
et  tredie  isoleret  Bjerg.  Det  er  vistnok  dette,  der  har  bragt 
Przewalsky  til  at  antage,  at  Masartag  var  en  sammenhængende 
Bjergstrækning,  som  gik  igjennem  hele  Ørkenen.  Muligen  har 
ogsaa  disse  tre  nu  isolerede  Bjerge  en  Gang  i en  tidligere 
Jordperiode  udgjort  en  sammenhængende  Bjergkjæde;  thi  det 
viste  sig  ved  Hedins  Undersøgelser,  at  de  bestaa  af  samme 
Bjergarter  med  en  porfyragtig  Hovedmasse,  hvis  store  Haardhed 

har  sat  den  i Stand  til  at  trodse  Tidens  ødelæggende  Magt. 
Maaske  have  de  tre  Bjerge  en  Gang,  da  det  nuværende  Øst- 
Turkestan  udgjorde  et  stort  asiatisk  Middelhav,  været  tre  Øer 
i dette  Hav. 

Hedin  havde  ogsaa  ventet  i Ørkenen  at  finde  Spor  af  en 
forsvunden  tidligere  Kultur,  men  han  fandt  ikke  mindste  Spor 
af  en  saadan.  Derfor  er  der  dog  ikke  Noget  til  Hinder  for, 
at  Takla-Makan  kan  have  været  beboet  og  bebygget  af  Menne- 
sker, før  den  blev  forvandlet  til  en  Sandørken.  Der  kan  ligge 
Meget  skjult  under  dens  uhyre,  vidtstrakte  Sandbjerge,  men 
nu  er  der  intet  Spor  tilbage.  Hvad  der  bragte  Hedin  paa 
den  Tanke,  var  den  Omstændighed,  at  der  i den  sydlige  Del 
af  den  saakaldte  Tarim-Ørken,  Ørkenen  Syd  for  Floden  Tarini, 
findes  mange  Spor  af  en  saadan  tidligere  Bebyggelse.  De 
gamle  Geografer  omtale  et  i Øst-Turkestan  boende  Folk,  der 
kaldtes  Tuchara.  En  chinesisk  Forfatter  taler  om  et  Folk,  som 
hed  Tocholo.  Det  er  rimeligvis  det  samme  Folk.  Chineserne 
kunne  ikke  udtale  Konsonanten  R,  og  sætte  derfor  L,  hvor 
Andre  bruge  R.  Dette  Folk  skulde  efter  samme  chinesiske 
Forfatter  bo  Syd  for  Tarim-Floden,  Øst  for  Khotan-Darya  og 
Sydvest  for  Lob-Nor.  Da  Sandflugten  begyndte,  er  Folket 
blevet  nødsaget  til  at  flytte  Vester  paa,  thi  der  har  man 
endnu  samme  Navn  i Provindsen  Tocharistan,  hvis  Indbyggere 
have  et  mongolsk  Præg.  I saa  Fald  er  Navnet  Takla-Makan 
en  Forvanskning  af  det  chinesiske  Tocholo. 

Men  fandt  Hedin  ikke  noget  synligt  Spor  af  en  tidligere 
Kultur  i Ørkenen  Takla-Makan,  saa  fandt  han  hos  de  om- 
kringboende Folk  mange  Sagn  og  Legender  om  hvad  den 
skulde  indeholde.  Den  kaldes  jo  ogsaa  Dekken-Dekka,  fordi 
1001  Stæder  skulle  ligge  begravne  under  dens  Sand.  Disse 
Stæder  skulle  efter  Sagnet  have  været  meget  rige,  hvorfor 
Ørkenen  skal  skjule  uhyre  Masser  af  Guld,  Sølv  og  andre 
Skatte.  Det  er  derfor  ganske  almindeligt,  at  Folk  endnu  i 
vore  Dage  gjøre  Strejftog  ind  i Ørkenen  for  at  lede  og  grave 
efter  disse  Skatte,  men  de  vende  altid  tilbage  uden  Resultat. 
De  paastaa,  at  de  blive  forhexede,  naar  de  ere  trængte  længere 
frem  i Ørkenen.  De  føres  af  onde  Aander  bestandig  rundt  i 
en  Kreds,  indtil  de  styrte  af  Mathed.  Marco  Polo  beretter,  at 
Folk  fortalte  ham,  at,  naar  de  nærmede  sig  Ørkenens  Grændser, 

hørte  de  deres  Navne  nævne  høit  og  Trommer  lyde,  og  naar 
de  fulgte  Raabene  og  Lydene,  bleve  de  førte  vild,  og  havde 
vanskeligt  ved  at  finde  tilbage  igjen.  En  gammel  Mand  i 
Maralbaschi  fortalte  Hedin,  at  han  en  Gang  var  dragen  flere 
Dagsreiser  ind  i Ørkenen  og  havde  der  fundet  Ruinerne  af 
en  Stad  og  derunder  en  Masse  Guldpenge,  hvoraf  han  tog  til 
sig  saa  mange,  han  kunde  bære.  Da  han  nu  vilde  vende 
tilbage,  blev  han  pludselig  angreben  af  en  Mængde  Vildkatte, 
der  først  forsvandt,  efter  at  han  havde  kastet  Guldpengene 
fra  sig.  Lignende  Beretninger  hørte  han  af  Andre. 

Medens  han  opholdt  sig  i Skovene  ved  Khotan-Darya, 
traf  han  en  Jæger  ved  Navn  Achmed  fra  Byen  Tavek-Kel, 
der  ligger  ved  Floden.  Denne  Mand  og  hans  to  Sønner  havde 
i flere  Aar  jaget  Maraler,  en  Slags  Hjorte,  der  paa  Egnen. 
Disses  Skind  og  Hom  solgte  de  i Khotan.  En  Gang  havde 
de  ført  et  Æsel  med  Vandforsyning  med  sig,  og  vare  da 
dragne  6 Dage  imod  Øst  henimod  Kirja-Darya;  der  havde  de 
saa  fundet  en  Stad,  tildels  begravet  af  Sandet,  og  i den  hen- 
imod 200  Menneskelig.  Det  var  dog  kun  Skeletterne  med 
Rester  af  Klædningerne,  der  vare  tilbage.  Efter  disse  at 
dømme  maatte  dette  Folk  have  hørt  til  den  chinesiske  Race. 
Flere  Kvindeskeletter  bare  endnu  Guld  Arm-  og  Halsbaand, 
men  de  vovede  ikke  at  tage  disse  Smykker  af  Frygt  for  de 
onde  Aander.  Er  denne  Beretning  sand,  saa  maa  denne  Stad 
have  ligget  Øst  for  Khotan-Darya,  Syd  for  Tarim  og  Sydvest 
for  Lob-Nor,  altsaa  netop  i den  Egn,  hvor  efter  de  gamle 
Forfattere  Tucharerne  skulle  have  havt  Bolig. 

Paa  sin  femte  Dags  Reise  ind  i Ørkenen  fandt  Hedin  til 
sin  Forundring  Spor  og  Exkrementer  af  vilde  Kameler  og 
vilde  Heste  (Khulang).  Sporene  gik  fra  Nordvest  til  Sydøst, 
hvorfor  hans  Ledsager  mente,  at  der  inde  i Ørkenen  i den 
Retning  maatte  ligge  en  Oase  med  Græsgange.  Det  er  ogsaa 
almindelig  antaget  blandt  Befolkningen  omkring  Ørkenen,  at 
der  i dennes  sydlige  Del  skal  ligge  en  Sø,  der  kaldes  Jeschill- 
Kel  (»den  grønne  Sø*),  men  ingen  Nulevende  har  set  den. 
Usandsynligt  er  det  dog  ikke.  Fra  Mustag,  Thibets  og  Kyenlyns 
snedækte  Bjergkjæder  løber  der  en  Mængde  Vandstrømme 
imod  Øst  og  Nord.  Størstedelen  samles  i de  store  Floder 
Jarkand-Darya  og  Khotan-Darya,  hvis  Vande  samlede  under 

Navnet  Tarimfloden  løbe  ud  i Lob-Nor.  Det  er  ikke  umuligt, 
at  nogle  af  de  mindre,  der  ikke  naa  saa  langt,  danne  en  Sø 
i Ørkenens  sydlige  Del. 

Paa  den  sjette  Reisedag  fandt  Hedin  nogle  Kilder  i 
Ørkenen,  hvor  der  ligeledes  opdagedes  Spor  af  vilde  Heste 
og  Kameler.  Medens  han  befandt  sig  i den  nordlige  Del  af 
Ørkenen  stødte  han  i kun  2 Dagsreisers  Afstand  fra  Maral- 
baschi  paa  et  Bjerg,  der  faldt  i tre  Afdelinger  og  var  omgivet 
af  en  Mængde  smaa  Søer,  Moser  og  Skovstrækninger.  Her 
opholdt  han  sig  i to  Dage,  for  nærmere  at  undersøge  og 
kortlægge  Bjerget  og  dets  Omgivelser.  Han  medtog  forskjel- 
lige  Prøver  af  Bjergets  Bestanddele,  og  disse  vare  heldigvis 
iblandt  de  Sager,  der  bleve  reddede,  og  ere  senere  sendte  til 
Sverig.  Den  Mængde  Søer  og  Kjær  omkring  Bjerget  hidrørte 
efter  Hedins  Antagende  fra  Jarkand-Daryas  Oversvømmelser. 

Iblandt  de  Planter,  som  findes  længst  inde  i Ørkenen, 
nævner  han  Poplen  (populus  diversifolia).  Den  fandt  han 
endnu  tre  Dagsreiser  fra  Ørkenens  Rand.  Ofte  var  hele 
Stammen  skjult  af  Sandet,  men  Toppen  dog  grøn  og  frisk. 
Endnu  længere  inde  blandt  Sanddynerne  fandt  han  Julgun- 
busken  (Tamarix  elongata).  Det  var  den  sidste  Vegetations- 
post, han  traf  paa  sin  Reise  fra  Vestkulturen,  ligesom  det 
var  det  første  Livstegn,  han  fandt,  da  han  og  hans  Tjener 
nærmede  sig  Ørkenens  Rand  imod  Øst  og  Floden  Khotan- 
Darya.  Kamischbusken  (Lasiagrostis  splendens)  hører  ogsaa 
til  de  Væxter,  der  fandtes  længst  inde  i Ørkenen  i Dalene 
imellem  Sanddynerne.  I Skovene  paa  Flodsiderne  fandtes  en 
Mængde  Buske,  der  kaldtes  Jantak  (Alhagi  Camelorum). 

Paa  en  flad  Strækning  imellem  høie  Sanddyner,  ni  Dags- 
reiser fra  Khotan-Darya,  fandt  Hedin  en  Mængde  forstenede 
Muslinger  og  porøse  vandslidte  Porfyrstykker  samt  Levninger 
af  Skelettet  af  en  vild  Hest.  Hvorledes  er  det  muligt,  at  dette 
Dyr  kan  have  forvildet  sig  saa  langt  ind  i denne  alt  Liv- 
dræbende  Sandørken,  eller  har  den  ligget  der  siden  den  Tid, 
da  Klimaet  her  var  anderledes,  og  før  Sandflugten  begyndte? 
Dette  Sidste  er  mest  sandsynligt,  da  Sandet  har  en  stærkt 
bevarende  Evne  lige  overfor  alle  organiske  Legemer.  Skelettet 
maa  da  have  ligget  paa  denne  Plet  i umindelige  Tider.  Paa 
samme  Sted  og  flere  andre  fandtes  forstenede  Sneglehuse. 

Disse  Forsteninger  vise,  at  denne  nu  saa  øde  og  livløse  Land- 
strækning tidligere  har  havt  et  andet  mere  tiltalende  Ud- 
seende og  større  Rigdom  paa  Vand. 

Hedin  tør  ikke  indlade  sig  paa  at  give  en  geologisk  Be- 
skrivelse af  Ørkenen,  da  han  kun  har  undersøgt  og  gjort  sig 
bekjendt  med  en  Del  af  den.  Imidlertid  tror  han  dog  at 
kunne  fastslaa  enkelte  Resultater.  Efter  hans  Formening  gaar 
Flyvesandets  Vandring  uimodstaaelig  frem  imod  Sydvest  og 
Vest  og  truer  de  kultiverede  Landstrækninger  i denne  Retning 
med  Død  og  Undergang.  Han  støtter  denne  Mening  paa 
Folkesagnene,  de  arkæologiske  Undersøgelser  og  Fund  samt 
hans  egne  Iagttagelser.  Østlige  og  nordøstlige  Vinde  ere  de 
hyppigste,  og  disse  medføre  altid  en  stærk  Sand-  og  Støv- 
taage,  hvad  der  ikke  er  saa  underligt,  da  de  komme  fra  det 
Indre  af  den  store  Ørken  Gobi.  Naar  Østenvinden  steg  til 
Storm,  blev  Sandtykningen  saa  stærk,  at  det  midt  om  Dagen 
blev  mørkt  som  om  Natten.  Formen  af  Sanddynerne  be- 
styrker ogsaa  denne  Formening.  Derimod  blev  Luften  strax 
klar  og  støvfri,  saasnart  Vestenvinden  begyndte  at  blæse  ind 
over  Ørkenen.  Den  kom  jo  ogsaa  fra  de  store  Høilande  og 
Bjergstrækninger  imod  Vest  med  deres  rene,  kjølige  og  klare 
Luft.  Floden  Jarkand-Darya,  der  kommer  fra  disse  vestlige 
Høilande  med  deres  evige  Snemasser,  har  et  rivende  Løb, 
stor  Strømhastighed  og  derfor  ogsaa  en  dybere  Flodseng,  der 
til  ingen  Tid  om  Aaret  kan  overskrides  uden  ved  Hjælp  af 
Færger.  Der  finder  ogsaa  jævnlige  Oversvømmelser  Sted  ved 
dens  Bredder.  Khotan-Darya,  der  kommer  fra  Syd  og  løber 
igjennem  Ørkenstrækninger  paa  begge  Sider,  har  et  roligere 
Løb,  større  Bredde,  men  ogsaa  mindre  dyb  Flodseng,  hvoraf 
store  Dele  ere  helt  tørre  til  sine  Tider  af  Aaret.  Ved  og  i 
Nærheden  af  Jarkand-Darya  er  Befolkningen  tættere  og  det 
kultiverede  Land  større.  Der  findes  her  en  Mængde  Byer  og 
endog  chinesisk  Postforbindelse  imellem  disse.  Ved  Khotan- 
Darya  findes  den  største  Befolkning  imod  Syd  i Nærheden  af 
Khotan.  Langs  hele  Løbet  gjennem  Ørkenen  findes  ikke  en 
eneste  By,  end  ikke  et  eneste  Hus,  men  store  Skovstrækninger 
og  Græsmarker,  hvor  den  faatallige  Befolkning  lever  et  fuld- 
stændigt Nomadeliv,  vogtende  store  Hjorder  af  Hornkvæg, 
Faar  og  Geder.  De  have  ingen  faste  Boliger,  men  bo  i Løv- 

hytter  eller  Telte  og  ere  idelig  paa  Vandring.  Der  er  her 
ikke  Tale  om  nogen  fast  ordnet  Postforbindelse.  Posten  be- 
sørges af  Karavanerne,  som  drage  fra  Khotan  til  Aksu  og 
omvendt,  medførende  fra  Khotan  tørrede  Druer,  Abrikoser  og 
andre  Frugter  samt  Bomuld  og  vævede  Sager,  fra  Aksu  Heste, 
Æsler  og  russiske  Kolonialvarer.  Disse  Karavaner  benytte 
kun  Æsler  og  Heste,  næsten  aldrig  Kameler.  Hele  Reisen  fra 
Khotan  til  Aksu  pleier  at  vare  18  å 20  Dage.  Hedin  brugte 
23  Dage  til  Reisen  gjennem  Ørkenen  fra  Mesket  til  Buksim 
ved  Khotan-Darya  og  tilbagelagde  i den  Tid  467  Kilometer 
eller  i Gjennemsnit  19, s Kim.  om  Dagen.  Den  lige  Afstand 
imellem  disse  to  Punkter  er  efter  de  nyeste  Kort  280  å 300 
Kilometer. 

Hedin  beklager  nok  det  uheldige  Udfald  af  Ørkenreisen 
og  navnlig  Tabet  af  hans  kostbare  Instrumenter,  Fotografi- 
apparater og  henved  1000  fotografiske  Plader,  hvoraf  100 
vare  exponerede.  Han  maatte  jo  af  denne  Grund  forandre 
hele  Planen  for  Sommerreisen  og  opsætte  Reisen  til  og  igjennem 
Thibet.  Men  han  er  dog  glad  og  taknemlig  over,  at  det  gik, 
som  det  gik.  Der  var  jo  en  Tid,  hvor  det  saa  ud,  som  om 
de  Alle  skulde  finde  deres  Død  i Ørkenen,  og  hans  Redning 
er  jo  næsten  et  Vidunder,  vel  værd  at  være  taknemlig  for. 
Han  fik  jo  ogsaa,  trods  alt  Uheld,  ikke  saa  ringe  Udbytte  af 
selve  Reisen,  baade  personligt  og  videnskabeligt,  og  Tiden, 
der  medgik,  indtil  han  fik  de  uundværlige  Instrumenter  og 
andre  Sager  erstattede  fra  Europa,  benyttede  han  til  en  i 
alle  Maader  interessant  og  indholdsrig  ny  Reise  til  Pamir- 
plateauet. 

Saasnart  han  efter  Ørkenturen  var  kommen  tilbage  til 
Kaschgar,  satte  han  strax  ved  den  elskværdige  og  meget  for- 
maaende  russiske  Konsul  Petrowskys  Hjælp  de  chinesiske 
Autoriteter  i Bevægelse  for  at  faa  Undersøgelser  i Gang  om 
de  Sager  og  Folk,  der  vare  bievne  tilbage  i Ørkenen.  Navnlig 
var  det  ham  meget  om  at  gjøre  at  faa  fat  paa  den  Kamel, 
som  Islam-bay  maatte  efterlade  i Nærheden  af  Skoven,  og 
som  bar  alle  Instrumenterne  til  Høidemaaling,  Skitsebogen, 
Kikkerten,  Revolverne  m.  m.  Han  nærede  ganske  vist  ikke 
meget  Haab  om,  at  det  vilde  lykkes,  men  Mandarinen,  Chine- 
seren  Daotaj  gjorde  sig  i alt  Fald  megen  Umage  derfor.  Han 

lod  strax  Beken  i Mesket,  Nias  Muhamed  Bek,  som  havde 
skaffet  Hedin  Kasim  fra  Jangi-Hissar,  kalde  til  Kaschgar.  Det 
var  jo  denne  Kasim,  der  havde  ført  dem  paa  Vildspor  og 
trods  Hedins  udtrykkelige  Befaling  undladt  at  sørge  for  til- 
strækkelig Vandforsyning.  Beken  kom  ogsaa  til  Kaschgar 
tilligemed  Kasims  og  den  anden  tilbageblevne  Mand,  Muhamed 
Schahs  Familier.  At  den  gamle  Muhamed  var  død  i Ørkenen, 
var  Hedin  vis  paa,  og  han  gav  derfor  ogsaa  dennes  Familie 
en  passende  Erstatning.  Sandsynligheden  taler  ogsaa  for,  at 
Kasim  er  bukket  under,  da  man  i saa  lang  Tid  Intet  havde 
hørt  fra  eller  om  ham.  Derimod  havde  den  russiske  Aksakal 
(Konsul)  i Khotan  gjort  en  mærkelig  Opdagelse.  Han  traf 
hos  en  af  de  tre  Kjøbmænd,  der  fandt  og  hjalp  Islam-bay, 
Hedins  svenske  Officersrevolver,  der  netop  var  blandt  de 
Sager,  som  bares  af  den  Kamel,  Islam  maalte  lade  tilbage  i 
Nærheden  af  Floden.  Der  er  altsaa  Sandsynlighed  for,  at 
disse  Kjøbmænd  have  fundet  og  annekteret  Kamelen  og  dens 
Byrde.  Derimod  næredes  der  intet  Haab  om  at  gjenfmde 
Teltet  og  de  mange  værdifulde  Sager,  som  bleve  efterladte 
deri.  Det  Sted,  hvor  det  blev  ladt  tilbage,  befandt  sig  imellem 
uhyre  Sanddyner,  og  netop  kort  efter  blæste  det  en  ren 
Orkan,  hvad  der  er  saa  almindeligt  dér  ved  Sommertide.  Det 
Hele  er  ganske  vist  snart  blevet  skjult  af  Sandet  og  kan  saa 
maaske  blive  gjemt  der  i Aartusinder,  inden  det  igjen  kommer 
for  Dagen,  ved  at  en  Orkan  atter  bortfører  den  Sanddyne, 
der  har  skjult  og  bevaret  det.  Sandet  har  jo  som  sagt  en 
mærkværdig  Evne  til  at  bevare  de  Ting,  som  det  en  Gang 
har  faaet  i sin  Favn. 

Breve  fra  Numismatikeren  Christian  Ramus 
paa  hans  Udenlandsrejse  1789 — 1793. 

Meddelte  af  Provinds-Arkivar  G.  L.  Wad. 

(Slottet.) 


Tivoli,  d.  23.  Oktbr.  1792. 

Kjære  Morbroder! 

Jeg  bliver  i Italien  en  Jerusalems  Skomager,  og  bringer 
jeg  intet  Andet  tilbage  til  mit  Fædreneland,  bringer  jeg  sikrere 
et  Par  bedre  Ben.  Hør  en  Gang  — imidlertid  at  jeg  venter 
paa  Svar  paa  mit  sidste  Brev  og  hverken  vil  eller  kan  al  den 
Tid  over,  inden  det  kommer,  holde  min  Mund  — tillad,  at 
jeg  imidlertid  underholder  Dem  lidet  med  de  Mirakler,  som 
jeg  til  Fods  endnu  denne  Dag  har  gjort,  og  De  skal  forundre 
Dem,  at  jeg  derpaa  endog  har  kunnet  skrive  saa  langt  et 
Brev,  som  jeg  i det  Ringeste  nu  har  i Sinde  at  skrive  det. 
Overskriften  af  Brevet  siger  Dem,  at  jeg  befinder  mig  i Tivoli, 
det  er  18  italienske  Millia  eller  over  3 l/t  danske  Mil  borte  fra 
Rom,  og  disse  har  jeg  denne  Formiddag  gjort  paa  min  Fod. 
To  Landsmænd,  Hr.  Zoéga,  Hr.  Cabott1)  og  jeg  gave  os  paa 


')  Johan  Herman  Cabott,  hvem  Ramus  i et  Brev  fra  Scptbr.  omtaler  som 
nylig  ankommen  til  Rom,  da  han  hjemme  ikke  kunde  komme  an  og  Intet 
saa  for  sig  at  fortjene,  dod  1814  som  Lærer  ved  Kjøbenhavns  Kunst- 
akademi. 

Reisen  i Dag  ved  Solens  Anbrud  fra  Rom,  og  ankom  her  til 
en  halv  Time  efter  Middag;  og  efter  indtagen  Middagsmaaltid 
have  vi  endda  gaaet  adskilligt  omkring  at  se  nogle  Mærk- 
værdigheder her.  Stedet  selv  er  ikke  aleneste  for  sine  An- 
tikviteter af  de  berømteste,  men  for  sin  herlige  Beliggenhed 

og  skjønne  Natur  af  de  angenemste  Steder  omkring  Rom. 

Men  denne  Tur  i Dag  er  ikke  den  eneste  og  ikke  engang  den 
største,  som  jeg  paa  mine  Bens  Vegne  har  foresat  mig  at 
gjøre  mig  tyk  af  for  Dem.  Forrige  Mandag  gjorde  jeg  med 
et  Par  andre  en  Landtur  i Selskab  med  Kardinal  Borgia. 
Dette  var  til  Palestrina,  26  italienske  og  5 danske  Mil  fra  Rom ; 
det  forstaar  sig,  at  Hs.  Eminents  gik  i sin  Karrosse  med 
4 Heste  for,  og  jeg  benyttede  mig  af  samme  Ledighed  for 
Turen  der  hen,  men  da  der  paa  den  samme  Vei  lidt  afsides 
var  mærkværdige  Antikviteter  at  tage  i Betragtning,  og  Hr. 
Zoéga,  som  ogsaa  var  med  dér,  tilbød  mig  Selskab  at  vandre 
til  Fods  tilbage  og  bese  disse  med  det  Samme,  antog  jeg 
dette  og  renoncerte  paa  den  gode  Karet.  Imidlertid  maa  jeg 
tilstaa,  at  jeg  havde  nogen  Mistro  til  mig  selv  for  denne  stive 
Tur,  og  for  at  have  nogen  Tilflugt  i Tilfælde  af  Nød  leiede 
jeg  et  Æsel  med  sin  Driver,  som  førte  vores  Overkjortler; 
men  af  hvilket  jeg  dog  næppe  for  4 Mil  (ital.)  gjorde  Brug 
til  at  ride  paa.  At  jeg  diverterte  mig  vel  i dette  Selskab 
paa  denne  Reise,  vil  De  ikke  tvivle  om;  men  jeg  maa  imid- 
lertid dog  fortælle  Dem  noget  Lidet  om,  hvad  Liv  vi  førte 
dér.  Der  er  nemlig  i hvert  Kloster  en  Del  Værelser  bestandig 
ledige  og  beredte  til  at  modtage  Fremmede  og  Reisende,  og 
store  Folk,  som  naturligvis  alle  Vegne  kunne  gjøre  Alt,  hvad 
de  ville,  kunne  ogsaa  gjøre  sig  det  til  Gode,  og  betjene  sig  til 
deres  Fornøjelse  af  denne  Indretning,  som  egentlig  har  Under- 
støttelse enten  for  fattige  Vandrere  eller  for  saadanne,  som 
andetsteds  intet  Kvarter  kunne  finde,  til  Øiemed.  Kardinalen 
havde  da  skrevet  til  et  saadant  Kloster,  og  efter  denne  Ordre 
stod  hele  Klosterets  Besætning  paa  Fode  at  imodtage  os,  da 
vi  kom  til  Byen.  Turen  begyndte  nu  med  hele  Byens  Gejst- 
lighed, som  i en  katholsk  — skjøndt  ikke  fuldt  af  6000  Sjæle 
bestaaende  — By  ikke  udgjør  et  lidet  Tal,  der  er  f.  Ex.  alene 
6 Klostre  her.  — Nogle  af  den  verdslige  Øvrighed  komme 
da  ogsaa  nødvendigvis  med,  men  ogsaa  disse  have  almindelig 

Udsigten  (!)  af  Gejstlige,  da  Alt,  som  har  nogen  Post  i Staten, 
bærer  runde  Parykker  og  sorte  Klæder.  Hs.  Eminent«  ind- 
rømmedes Priorens  i Klosteret  Værelser;  vi  andre  fik  hver 
sin  Munkecelle  at  leve  i.  For  Resten  beværtede  de  gode 
Munke  os  fortræffelig.  Kardinalen  førte  Kok  og  Folk  med 
sig  og  lod  for  det  Meste  lave  paa  sin  Regning;  dog  bi- 
drog Klosterets  Prior  fra  sin  Side  saa  vel  hertil,  at  vi  i de 
to  Dage,  vi  levede  med  dem,  bleve  dem  ret  Meget  for  deres 
kristelige  Kjærlighed  og  Omsorg  skyldige.  Dagene  fordreve 
vi  med  at  løbe  omkring  at  bese  Antikviteter  i Byen,  men 
Aftenerne  i Kardinalens  geistlige  Assembleer  eller  paa  vore 
Kamre;  thi  denne  uforlignelige  Mand  har  iblandt  meget  Andet 
ogsaa  det  Gode  hos  sig,  at  han  paa  ingen  Maade  i Verden 
generer  sit  Selskab.  Vores  omtalte  Hjemreise  i Selskab  med 
vores  Æsel  og  dens  (!)  Driver  var  især  morsom;  jeg  vilde 
have  givet  Meget  til,  at  De  havde  været  med,  De  skulde 
kostelig  have  diverteret  Dem.  Fra  Byen  Palestrina  gik  vi 
om  Morgenen  Kl.  6;  igjennem  Skove  og  Lunde  af  Valnødde- 
og  Kastanietræer  eller  imellem  Vinhaver  vandrede  vi  i Be- 
gyndelsen frem,  indtil  vi  efter  et  Stykke  kom  paa  en  antik 
Vei,  som,  lagt  af  store,  flade  Sten  som  alle  gamle  romerske 
Veie,  førte  os  mellem  Ruiner  af  gamle  Akvædukter,  Villaer 
etc.  — indtil  den  nye  fundne  Stad  Gabii,  hvilken  var  egentlig 
Gjenstanden  for  vores  Vandring.  De  fundne  Levninger  af 
Statuer  og  sligt  ere  bragte  til  Rom,  men  man  har  begyndt  at 
grave  paany  og  finde  adskillige  smukke  Ting;  og  et  gammelt 
høist  mærkværdigt  Tempel  befinder  sig  store  rudera  af  endnu. 
Vi  havde  bragt  med  os  til  Styrkning  paa  Veien  et  Par  Kyl- 
linger og  Spegepølse  — af  Kardinalens  Kjøkken  — med  et 
Brød,  og  vi  gjorde  vores  Frokost  heraf  ved  Bredden  af  en 
Bæk,  af  hvis  rindende  Vand  vi  drak  til  vores  Mad.  Vi  holdt 
Middag  i en  liden  Hytte  i Nærheden  af  Gabii,  og  vi  kom  om 
Aftenen  Kl.  7,  rigtignok  noget  trættede  og  strabadserte,  til- 
bage til  Rom,  men  befandt  os  Begge  derpaa  saa  vel,  som  vi 
efter  vores  Tur  i Dag  gjøre  det. 

Højstærede  Morbroder! 

Deres  Brev  af  27.  Novbr.  indløb  for  to  Dage  siden,  og 
da  jeg  efter  dette  har  udsat  nogen  Tid  at  skrive  til  Dem,  be- 
nytter jeg  mig  nu  af  den  nærmeste  Postdag  for  at  give  Dem 
Efterretning  fra  mig.  Men  først  takker  jeg  Dem  for  Deres 
skjønne  lange  Brev  og  for  de  politiske  Nyheder,  hvormed  De 
deri  underholder  mig,  ligesom  jeg  ogsaa  af  mit  ganske  Hjerte 
bevidner  Dem  min  forbindtligste  Taksigelse  for  Deres  igjen- 
tagne  ræsonnable  Tilbud  til  at  understøtte  min  Tilbagereise.1) 
— De  Efterretninger,  De  giver  mig  om  Tingenes  Til- 
stand i mit  Fædreneland,  ere  mig  overmaade  behagelige,  thi 
jeg  elsker  mit  Fædreneland  ikke  mindre  i Italien,  end  førend 
jeg  kjendte  dette  Land.  Ogsaa  er  det  ikke  sjælden  Gjen- 
standen  for  mine  og  mine  Landsmænds  Diskurser  her  at  rose 
de  fornuftige  Forholdsregler,  som  vort  Ministerium  i denne 
kritiske  Periode  indtil  hidtil  har  fulgt,  og  deraf  efter  den 
Smule  Filosofi  og  Kundskab  om  andre  Tider,  som  vi  have,  at 
profetere  vores  Land  for  Fremtiden,  om  ogsaa  det  almindelige 
politiske  Jordskjælv,  som  i vore  Dage  er  udbrudt,  skulde  ud- 
brede nogen  Rystelse  indtil  vores  Klimater,  at  man  dog  dér 
ikke  vil  føle  saa  hæftige  Konvulsioner,  som  de  fleste  andre 
Lande  enten  have  undergaaet  eller  snart  ville  det.  Et  under- 
kuet Folk,  som  en  Gang  har  faaet  noget  Lys  om  U værdigheden 
af  sin  Tilstand,  som  ved  nogen  Foranledning  er  bragt  paa 
at  indse,  hvor  prekær  deres  Forfatning  er,  som  underkuer 
det,  og  endnu  mere,  som  hører  eller  ser  Exempel  af  andre 
deres  Lige,  der  med  Lykke  har  sønderbrudt  deres  Lænker  — 
dette  Folk  er  et  farligt  Monstrum.  Det  kan  med  Godhed 
maaske  stilles  noget  tilfreds,  i det  Ringeste  aflægge  sin  Vild- 
hed, om  det  ogsaa  begynder  at  gjøre  Brug  af  sin  Magt.  At 
en  Arm,  hvis  Styrke  kun  grunder  sig  paa  Konvention  og  For- 
domme, væbner  sig  imod  dette,  er  at  irritere  det,  og  der  maa 
da  nok  flyde  Strømme  af  Blod,  inden  det  tilfredsstiller  sin 
billige  Harme.  Et  mishandlet  Folk,  som  er  opklaret  over  sine 
Forurettelser,  kan  ved  despotiske  Tvangsmidler  kanske  bringes 


')  Ramus  og  hans  Morbroder  havde  vexlet  nogle  temmelig  skarpe  Breve 
om  hans  Rejseplaner  og  Pengesager,  som  ikke  meddeles  her. 

til  et  Skin  af  Rolighed,  men  det  er  et  farligt  Skin,  et  Palliativ, 
hvorefter  Recidivet  bliver  tusindfold  skrækkeligere,  end  Syg- 
dommen i sit  første  Udbrud  vilde  have  været  det.  Det  er  en 
Ild,  som  tildækkes,  ikke  slukkes,  og  som  tildækkes  endog  med 
saadanne  Midler,  som  giver  Ilden  selv,  naar  den  over  kort 
eller  langt  bryder  igjennem,  Føde  og  Materie  til  at  brænde 
mangefold  heftigere.  Er  Ilden  en  Gang  anlagt,  og  kjender 
man  ikke  mer  Midler  at  slukke  den,  da  betage  man  den  efter- 
haanden,  hvoraf  den  nærer  sig,  og  den  fortærer  sig  saaledes 
successiv  uden  at  gjøre  farlig  Skade.  Dette  sidste  Billede 
forekommer  det  mig  at  kunne  passe  nogenlunde  paa  mit 
Fædreneland ; paa  de  andre  mangler  ikke  Exempler  i de  Lande, 
hvor  jeg  opholder  mig.  Man  arresterer  i Rom  og  exilerer 
daglig  Folk,  fremmede  og  einheimische,  bosatte  Folk  og  ledige 
Personer,  og  det  for  at  yttre  nogle  Ord  om  Misbrug,  som  dog 
enhver  indser,  føler,  og  vel  ved  Leilighed  ikke  maatte  være 
ugenegen  til  at  vove  Noget  for  at  befri  sig  fra.  Man  gjør 
imidlertid  Intet  til  at  formindske  eller  afhjælpe  disse  Misbrug; 
kuns  at  man  ikke  paa  samme  Tid  paa  en  himmelskrigende 
Maade  forøgede  disse!  Man  fylder  Byen  med  Soldater,  tagne 
fra  Ploven  i de  mest  dyrkede  Provindser  og  øser  Summer  ud 
for  at  underholde  disse.  Imod  hvem?  En  Haandfuld  pave- 
lige Tropper  imod  Soldater,  som  har  afslaaet  keiserlige  og 
østerrigske  Armeer  — er  det  et  Vovespil,  som  fortjener  at 
angribe  Statens  yderste  Kræfter  for?  Men  er  det  vel  ogsaa 
Hensigten  af  denne  Bevæbning?  Himlen  véd  det,  men  det 
véd  jeg,  at  det  er  en  Materie,  som  jeg  ikke  engang  holder 
det  for  raadeligt  at  skrive  mere  om  i mit  Sprog,  hvor  faa  end 
i Rom  forstaar  det.  Saa  vidt  gaar  Spion-Haandværket  her. 
Dog  danske  Spioner  er  her  positiv  ikke.  Om  Franskmændene 
iøvrigt  tænke  at  komme  her  eller  ikke,  derom  leve  vi  i den 
største  Uvished,  og  deres  Hensigter  saavel  med  den  middel- 
landske  Flaade  som  med  deres  Hære  i Lombardiet  vide  de 
at  holde  paa  en  ugennemtrængelig  Maade  skjulte.  Endog 
efter  det  Besøg,  som  de  have  aflagt  i Neapel,  véd  man  intet 
af,  hvor  de  ere  gaaede  hen.  Ville  de  til  Givita  vecchia  og  i 
Færd  med  Paven,  siger  man,  hvorfor  komme  de  da  ikke?  de 
store  Tilberedelser  tror  man  ikke  at  være  dertil  nødvendige. 
Dog  under  enhver  Betingelse  kjøber  man  sig  sikkert,  alle  Til- 

rustninger  uagtede,  fri  for  Franskmændenes  Prætensioner; 
kunde  man  kun  ogsaa  dette  fra  Undersaattemes ! For  disse 
og  ikke  for  Franskmændene  frygte  de  Fornuftigere  og  ogsaa 
de  Uskyldige;  Synderne  — og  hvilken  Trop  er  denne!  — ere 
bange  fra  alle  Kanter.  Dog,  ikke  mer  Politiseren.  Jeg  vilde 
nødig  hovedkulds  fra  Rom,  hvor  jeg  endnu  okkuperer  mig 
med  noget,  som  jeg  gjeme  i Mag  vilde  ende.  Jeg  gaar  i 
denne  Vinter  daglig  i Vatikanet  for  at  konferere  nogle  codices, 
og  om  end  min  Tid  i Rom  ikke  vil  være  tilstrækkelig  til  at 
ende  dette  Arbejde,  vilde  jeg  dog  gjerne  bringe  det  saa  vidt, 
at  jeg  kunde  have  nogen  Frugt  deraf,  som  jeg,  om  jeg  strax 
pludselig  skulde  afbrække  det,  ikke  vilde.  Dette  vil  imidlertid 
ikke  opholde  min  Afreise  herfra,  som  uforanderlig  vil  gaa  for 
sig,  saa  snart  Foraaret  her  begynder.  De  har  Ret,  at  de 
nærværende  Konjunkturer  gjør  mig  det  vanskeligt  at  bestemme 
nøiagtig  Planen  af  min  Tilbagegang  og  angive  de  Steder,  som 
jeg  tænker  at  passere,  men  jeg  skal  i alt  Fald  endda  finde 
Midler  til  at  redde  mig.  — 

Om  Hensigten  og  Følgerne  af  Franskmændenes  Besøg  i 
Neapel  ved  man  nu  noget  nærmere,  og  jeg  vil  endnu  meddele 
Dem,  hvad  herom  fortælles.  Man  vidste  alt  forud,  at  Almuen 
i Neapel,  som  indtil  Tilbedelse  elsker  deres  Konge  ‘),  var  op- 
bragt i en  høi  Grad  imod  Franskmændene,  og  de  havde  ved 
adskillige  foregaaende  Akter  ladet  se,  at  de  vare  tilbøielige  til 
at  vove  deres  Trøie  for  at  bevise  dette  Sindelag.  Den  hellige 
Januarius,  Neapels  berømte  Skytsgud,  havde  den  høist  over- 
troiske Pøbel  høitidelig  valgt  sig  til  Anfører,  og  hans  Sølv- 
buste havde  man  givet  en  Sølvbøsse  paa  Skulderen  til  Tegn 
paa  hans  Værdighed.  Den  neapolitanske  Almue  bestaar  mest 
af  de  saakaldte  Lazzaroni,  et  eget  Slags  Folk,  som  udgjør 
næsten  en  Stat  for  sig,  der  har  sit  eget  Overhoved,  og  er 
Folk,  som  i Almindelighed  Intet  eier,  men  ere,  naar  de  slaa 
sig  sammen  og  gribe  til  Vold,  i en  Hast  og  let  Herrer  af  Alt, 
som  de  oftere  have  vist  Disse  ere  især  de,  hvis  Afgud  er 
den  særdeles  populære  Konge.  Hs.  Majestæt  kjendte  vel  dette 
Sindelag,  men  hverken  er  han  selv  krigersk  sindet,  og  for  vel 

*)  Ferdinand  IV. 

vidste  han  ogsaa,  at  lidet  reelt,  hvor  meget  Sludder  derom 
end  er  gaaet,  var  gjort  til  at  vove  Kamp  mod  saadan  en 
Fjende  som  den  franske  Nation.  Da  dennes  Flaade,  14  Krigs- 
skibe, nærmede  sig,  samlede  sig  Pøbelen  tykt  til  Strandbredden, 
og  da  man  derfra  med  alle  Fredstegn  sendte  [Folk]  i Land, 
for  at  søge  om  at  komme  i Forhandling  med  Hoffet,  var  det 
kun  med  Nød,  at  dette  kunde  bevæge  Folket  [til]  at  tillade 
det  Imidlertid  skete  det,  og  Folket  var  tilfredsstillet  med  den 
Satisfaktion,  at  de  ankomne  Franskmænd  skreg  med  dem: 
viva  il  Re  di  Napoli!  Da  de  havde  gjort  dette,  ledsagedes 
de  til  at  traktere  med  Kongen  i Land  sendte  Franskmænd, 
som  bestod  i en  Minister  fra  Konventionen  og  nogle  Officerer, 
som  geleidede  ham,  af  en  Hob  af  Almuen  til  Kongens  Palads, 
medens  de  andre  bleve  tilbage  at  forhindre,  at  ingen  flere 
landede.  Den  franske  Minister  underholdt  sig  med  Kongen  i 
3 Timer  og  derpaa  med  dennes  Minister  Acton  i 5,  i 
hvilke  sidste  Acton  3 Gange  gik  til  Kongen  og  kom  tilbage 
igjen,  og  Kongen  skal  efter  Slutningen  af  disse  Forhandlinger 
have  sagt:  jeg  har  gjort  adskillige  Ofre,  men  jeg  har  ikke 
villet  indvikle  mit  Folk  i en  farlig  Krig1).  Og  heri  har  han 
gjort  vel,  mener  jeg,  thi  disse  skal  være  de  akkorderede 
Punkter:  Kongen,  erkjender  den  franske  Republik,  og  sender 
sin  Minister  til  Paris;  han  antager  og  behandler  lige  med 
andre  Rigers  Ministre  den  franske  Gesandt  ved  sit  Hof;  han 
tilbagekalder  sin  Gesandt,  som  han  har  i Constantinopel, 
hvilken  skal  have  talt  fornærmelig  om  den  franske  Nation  og 
foraarsaget  Sémonville*)  Bryderi  der;  han  erklærer  sig  i 
alt  neutral  i nærværende  Krige  imod  Frankrig,  og  endelig  i 
Fald  af  Behov  indrømmer  Franskmændene  en  Havn  til  Brug 
for  deres  Flaade.  Rom  maltraiterer  Neapel  for  at  have 
skammelig  prostitueret  sig  ved  disse  Forhandlinger,  men  de 
tænker  ikke  paa,  at  dersom  man  giver  sig  i Færd  med  dem, 
vil  de  ikke  nær  faa  det  for  det  Kjøb.  De  ere  store  af  deres 
mange  Soldater,  som  de  have  i Byen,  men  de  tænker  ikke 
paa,  med  hvad  for  Folk  disse  vil  have  at  gjøre.  Paven  har 


*)  Det  næste  Aar  deltog  han  dog  i Koalitionen  mod  Frankrig. 

*)  Marquis  Charles  Louis  Huguet  de  Sémonville  (f.  1759,  f 1839)  var  i 
1792  en  kort  Tid  fransk  Gesandt  i Constantinopel. 

overgivet  et  Sujet,  som  i nogle  Aar  har  tjent  som  General 
ved  keiserlige  Armeer  og  dér  havt  et  Regiment,  en  vis  Ca- 
prara,  al  Gevalt  i det  militæriske;  og  paa  hans  Skuldre 
hviler  alle  Mesurer,  som  skulle  tages  til  at  forsvare  Landet. 
Han  er  Krigsraad,  Generalitet,  General,  Oberst,  Kapitain  etc. 
etc.,  thi  mellem  ham  og  Soldaten  ere  alle  Numrene  vakante. 
Han  skulde  kunne  gjøre  Mirakler,  om  der  af  alle  disse  Op- 
hævelser skulde  kunne  komme  noget  reelt  ud.  Nu  dette  Spøg 
vil  vel  ogsaa  snart  endes.  Man  er  endnu  ikke  vissere,  om 
den  franske  Flaade  er  gaaet  til  Sardinien  eller  til  Constan- 
tinopel,  thi  begge  Dele  siger  Rygtet,  og  Romerne  lægge  endda 
til,  at  Constantinopel  alt  er  taget.  Nu,  dette  er  da  romersk 
Politiseren,  og  jeg  er  vis  paa,  at  dersom  den  har  taget  denne 
Vei,  har  den  intet  Ondt  i Sinde  imod  Tyrken,  dens  Hensigt 
maa  da  upaatvivlelig  være  at  ophidse  og  understøtte  disse 
imod  Russerne  og  derved  tillige  redde  Polen,  med  hvis  ulykke- 
lige Katastrofe1)  de  umulig  kunne  andet  end  være  høist 
utilfredse.  I dette  Tilfælde  vilde  jeg,  at  mit  Fædreneland, 
som  da  vel  ogsaa  vil  komme  i Spil  med,  tog  en  fornuftigere 
Resolution  og  et  klogere  Parti,  end  da  det  sidste  Gang*)  lod 
sig  indvikle  i Ruslands  Interesse.  Om  dette  Uhyre  skulde  hele 
Verden  forene  sig. 


Rom,  d.  16.  Jan.  1793. 

Høistærede  Morbroder! 

Hvad  De  i et  af  Deres  Breve  spaaede,  og  mange  andre, 
som  kjendte  noget  til  de  politiske  Sagers  Sammenhæng,  længe 
forudsaa,  at  Rom  ingen  langvarig  Rolighed  kunde  love  sig, 
er  for  en  Del  alt  indtruffen;  men  Urolighederne  have  taget  en 
Begyndelse  og  indtil  hidtil  en  Vending,  som  man  vel  ikke  saa 
lige  havde  formodet.  — — — En  Franzos,  Bas  s ville3), 
som  i Neapel  havde  været  Legationssekretær  hos  den  franske 


')  Polens  tredic  Deling. 

*)  Nemlig  1788,  da  Danmark  gom  Ruslands  Allierede  gjorde  et  Indfald  i 
Sv errig  fra  Norge. 

*)  Nicolas  Jean  Hugon  de  Bassville  repræsenterede  den  franske  Republik 
i Rom  fra  Novb.  1792  til  sin  Dod. 

Minister  Mackau1)  dér,  var  i Begyndelsen  af  forrige  Uge 
kommen  her,  som  man  sagde,  for  i sin  Stats  Navn  at  traktere 
med  Regeringen  her;  og  man  véd  ogsaa,  at  han  oflere  har 
været  hos  Statssekretæren.  Den  første  Virkning  af  denne 
Mands  Nærværelse  her  saa  man  forrige  Onsdag  d.  9.  Januar, 
da  de  kgl.  franske  Vaaben  bleve  borttagne,  som  indtil  den 
Tid  havde  siddet  over  Porten  af  det  franske  Malerakademi, 
over  den  franske  Postgaard  og  over  Huset,  hvor  deres  Konsul 
bor.  Det  franske  Akademi  — et  prægtigt  og  høist  nyttigt 
Mindesmærke  af  Ludvig  d.  14.s  Pragtkjærlighed  — havde  flere 
kgl.  Insignia,  med  hvis  Udryddelse  man  de  følgende  Dage  be- 
skæftigede sig.  En  i et  af  Værelserne  opstillet  Trone  blev 
nedtaget,  de  ophængle  kgl.  Portræter  bragte  væk,  og  Ludvig 
d.  14.s  Statue  i Marmor,  som  stod  lige  for  Indgangen  i Gaarden, 
sønderslaget.  Akademisteme  holdt  ved  denne  Leilighed  en 
liden  republikansk  Fest  imellem  sig,  hvor  Bassville  og  nogle 
andre  Franskmænd  tillige  vare  tilstede,  og  hvor  man  som 
Selskabets  og  Festens  Skytsgud  havde  opstillet  en  Buste  af 
den  ældre  Brutus  paa  den  Base,  hvorpaa  før  en  Buste  af 
Ludvig  d.  16.  havde  staaet.  Franskmændene  ere  levende  i 
at  udtrykke  deres  Affekter,  de  lade  gemenlig  deres  Glæde  høre 
i Sang;  de  maa  maaske  imidlertid  have  drevet  deres  Enthu- 
siasme  noget  for  vidt  eller  dog  ikke  iagttaget  den  Forsigtighed, 
som  Omstændighederne  gjorde  nødvendig,  kort:  denne  Fest 
og  dette  Optrin  gav  Anledning  til  megen  Omtale  og  megen 
Forbitring.  Imidlertid  var  det  ikke  nok  at  have  aboleret  de 
kongl.  Insignier,  man  vilde  nu  i deres  Sted  opsætte  de  repu- 
blikanske. Hoffet  blev  spurgt  om  Tilladelse.  Det  blev  af- 
slaaet.  Akademisteme  forlode  altsaa  efterhaanden  Byen,  og 
inden  Løverdagen  vare  de  alle  12  borte.  Paa  Pavens  Afslag 
om  de  nye  Vaabens  Udstilling  var  strax  en  Kurér  afsendt 
til  den  franske  Minister  i Neapel;  denne  affærdigede  strax  en 
Officer  af  det  dér  liggende  forulykkede  Skib,  Msr.  de  la  Flotte, 
med  et,  som  man  siger,  høist  uhøfligt  Brev  til  Paven  og  et 
til  Kardinal  Statssekretæren;  det  førstes  Udskrift  var:  til 
Bispen  i Rom,  det  andet : til  Signor  Zeloda  (det  er  Sekre- 


1 Baron  Armand  Louis  de  Maekau  (f.  1759,  f 1827)  var  1792  fransk  Ge- 
sandt i Neapel. 

tærens  Navn).  Det  var  igjentagne  Fordringer  om  at  opsætte 
Republikens  Vaaben,  og  i vidrig  Fald  Trusler  med  Krig,  thi 
Trusler  bør  det  formodentlig  snarere  hedde,  end  nogen 
ordentlig  Krigserklæring,  hvad  en  ved  et  fremmed  Hof  reside- 
rende Gesandt  skriver  til  et  andet  Hof,  uden  nogen  bekjendt 
Autorisation  af  sin  Regering.  Overbringeren  af  dette,  Hr. 
Bassville,  skal  endog  for  Statssekretæren  have  talt  om  600,000 
Mand,  som  ville  snart  lade  sig  se,  for  at  udføre  deres  For- 
dringer. Paven  havde  imidlertid  paa  den  første  Begjæring 
om  Vaabenets  Udstilling  ladet  skrive  et  Brev,  hvori  han 
igjennemgaar  de  Fornærmelser,  som  personlig  vare  viste  imod 
ham  i Paris  og  i Marseille,  paa  det  første  Sted  mod  hans 
Nuntius,  paa  det  sidste  imod  hans  Konsul;  de  Indgreb,  som 
de  Franske  havde  gjort  i hans  Rettigheder,  dels  som  Kirkens 
Overhoved,  dels  som  verdslig  Fyrste,  og  endelig  anført,  at  da 
ingen  anden  Stat  havde  endnu  recognoscert  den  franske 
Republik,  vilde  og  kunde  han  det  ikke  heller.  Han  havde 
ladet  dette  Skrift  uddele  til  de  fremmede  Gesandter,  og  Hr. 
Bassville  blev  til  Svar  paa  Mackaus  Brev  henvist  hertil, 
løvrigt,  thi  ogsaa  dette  var  forlangt,  kunde  Hr.  Bassville  for 
ham  med  sine  Betjente  gjerne  bære  deres  Kokarder,  men  han 
raadede  dem,  ikke  at  gjøre  det,  og  kunde  ikke  være  ansvarlig 
for  Insulter  og  Vold  af  Pøbelen  derimod.  Den  følgende  Dag, 
Søndag  d.  13.  Jan.  om  Eftermiddagen,  farer  Bassville  med  et 
Fruentimmer  — jeg  tror  hans  Kone,  thi  hun  var  her  ogsaa  — 
igjennem  Corso,  den  største  Gade  i Byen,  der  paa  Helligdage 
om  Eftermiddagen  tjener  til  almindelig  Promenade,  med  Be- 
tjentere  og  Kudsk,  som  bære  Kokarder.  Dette  var  Signalet  til 
Allarm.  Man  begynder  med  Stene  at  angribe  Vognen  — dette 
er  Romernes  almindelige  Vaaben,  med  hvilke  et  Par  Opbragte 
ofte  strider  imellem  sig,  uden  at  nogen  Øvrighed  enten  straffer 
sligt  delictum  eller  — som  var  meget  let  — gjør  noget  for 
at  forebygge  det.  Han  farer  strax  til  sit  Logis  hos  en  fransk 
Bankier,  Vognen  ruineres,  da  de  Stormendes  Tal  formeres.  I 
flere  Dage,  siden  de  nye  Soldater  ere  komne  til  Rom,  havde 
alt  en  Mængde  Patrouiller  gaaet  i alle  Gader  og  besynderlig  i 
denne,  men  de  vare  enten  ei  strax  til  Stede,  eller  kunde  ei  for- 
hindre, at  Huset,  efter  at  Vinduerne  vare  indslaaede,  stormedes; 
Pøbelen  trængte  sig  ind,  hvor  Hr.  Bassville  befandt  sig,  og  da 

han  derpaa  har  grebet  til  sine  Pistoler  for  at  forsvare  sig  og, 
som  man  siger,  afskudt  en,  er  han  bleven  saaret  af  et  Kniv- 
stik i Underlivet  og  med  en  Stok  i Hovedet;  blodig  af  hvilke 
Saar  han  endelig  kom  i Soldaternes  Hænder,  og  af  disse  blev 
ført  i en  af  deres  Vagter,  hvor  han  Aftenen  efter  Kl.  7 døde. 
Med  Bassville  var  tillige  foruden  det  franske  Akademi  bragte 
i Infami  hos  Romerne  nogle  andre  franske  Huse,  som  han 
frekventerte,  og  som  man  i en  lumpen  udstrøet  Paskvil 
havde  udspredt  som  hans  og  hans  Sags  Tilhængere.  Det  ene 
af  disse  Huse  var  det,  hvori  han  selv  var  greben,  det  andet 
en  anden  fransk  Kjøbmands  paa  Corso.  Efter  at  have  ruineret 
Vinduerne  hos  den  første,  gik  Pøbelen,  som  alt  i større  Antal 
klyngede  sig  sammen,  for  det  sidste  og  anrettede  da  paa 
Vinduerne,  og  hvad  deres  Stene  traf  indenfor  disse,  en  lige 
Ødelæggelse.  Det  franske  Akademi  angrebes  derpaa  paa  lige 
Maade,  men  og  herind  trængte  man  og  sønderslog  i de  for 
Resten  tomme  Værelser  Lysekroner  og  nogle  Gibsstatuer, 
tændte  endog  Ild  herpaa,  som  ganske  opbrændte  Paladsets 
Port.  Stærke  Vagter  vare  imidlertid  trængte  til  alle  disse 
Steder,  og  disse  stillede  saavel  Branden  paa  det  sidste  Sted 
fra  at  udbrede  sig  videre,  som  reddede  ogsaa  de  andre  Huse 
fra  videre  Ødelæggelse.  Den  øvrige  Del  af  Natten  fordreves 
imidlertid  med  Pøbelens  Omdrivning  paa  Gaderne,  Klyngning 
og  Raadslagning  omkring  de  angrebne  Huse,  dog  uden  at 
anrette  flere  Ulykker.  Deres  Løsen  var:  viva  il  Papa!  (leve 
Paven),  viva  il  Dio!  (leve  Gud),  viva  Madonna!  (leve  Mutter 
Marie)  item:  fuoco  ai  Francesi!  (Ild  paa  Franskmændene), 
tirate  ai  Francesi!  (stener  Franskmændene)  o.  s.  v.,  og  med 
disse  amuserede  man  sig  Gader  op  og  Gader  ned.  Den  føl- 
gende Morgen  var  vel  endnu  en  Del  Urolighed  imellem  Folket, 
man  saa  alle  Vegne  smaa  Hobe  af  disse  enten  at  fortælle 
hinanden  det  Forbigangne  eller  at  raadslaa  om,  hvad  videre 
var  at  foretage.  Ingen  Franskmand  vovede  at  vise  sig,  og  de 
fleste  Fremmede  var  ogsaa  saa  forsigtige  at  holde  sig  inde. 
Soldaterne  patrouillerede  flittig  alle  Vegne,  optoge  og  bragte  i 
Vagten  nogle  Sbirrer,  et  Slags  høist  forhadte  Politibetjente 
her,  som  man  gemenlig  kalder  privilegerede  Spidsbuber,  som 
vare  impertinente.  Om  Morgenen  tidlig  havde  man  imidlertid 
besørget,  at  Mr.  de  la  Flotte  kom  bort.  Man  gav  ham 

Vagt  med  til  Grænserne  imod  Neapel,  for  at  beskytte  ham 
og,  formodentlig  da  han  af  sin  Bankier  i den  Konfusion,  som 
han  rimelig  efter  Stormen  var  i,  ikke  strax  kunde  faa  Penge, 
ogsaa  Reisepenge.  Denne  Aften  begyndte  igjen  Pøbelens 
Sammenløb.  De  samlede  sig  først  paa  de  Steder,  hvor 
de  den  forrige  Aften  havde  vist  Bravur,  men  da  de  dér 
fandt  alting  vel  bevaret  af  Soldater,  drev  de  hist  og  her 
omkring  med  deres  Vivaskrig,  uden  at  have  nogen  endelig 
Hensigt  eller  Maal  for  Øie.  En  Mængde  trak  endelig  til  den 
store  Plads  for  Vatikanet,  hvor  Paven  bor,  lykønskede  Hs. 

Hellighed  igjen  med  igjentagne  Viva,  og  vilde,  som  man 

siger,  have  Løfte  paa,  at  alle  Franskmænd  skulde  blive  jagede 
fra  Byen.  Herpaa  ere  de  faldne  paa  Jødestaden  og  vilde 
have  stukket  denne  i Brand.  Aarsagen  hertil  véd  jeg  ikke. 
Nogle  sige,  at  man  havde  disse  Folk  mistænkte  for,  at  en 
Mængde  af  dem  vare  Jakobinere,  og  at  de  gjemte  hos  sig 
Forraad  af  Kokarder;  andre,  at  de  havde  truffen  nogle  Jøder, 
som  ikke  have  villet  raabe  med  dem:  viva  il  Papa,  viva  la 

Madonna!  og  andre  endelig,  at  man  søgte  Rigdomme  her. 

Hvorom  Alting  er,  var  det  alvorlig  stilet  paa  at  anlægge  Ild 
paa  denne  Del  af  Staden,  og  en  Mængde  Stikker  og  brænd- 
bare Sager  vare  alt  tilsammenbragte.  som  man  vilde  antænde, 
da  Soldaterne  og  en  af  de  fornemste  Officerer  komme  til  og 
med  Nød  fik  Folket  til  at  lade  dette  fare.  Der  skete  denne 
Nat  intet  videre,  og  den  følgende  Dag  var  ogsaa  rolig  indtil 
om  Altenen.  Man  havde  imidlertid  stærk  besat  Jødestaden 
med  Vagter,  og  da  Folket  rigtig  nok  igjen  samlede  sig  hertil, 
bleve  de  af  Vagterne  drevne  tilbage.  Herved  skal  nogle 
Knivstik  være  forefaldne,  og  et  Par  komne  med  blodige  Pander 
herfra.  Herfra  gik  det  imod  den  saakaldte  spanske  Plads. 
Denne,  hvorpaa  er  den  spanske  Ministers  Palads,  er  med  en 
temmelig  Strækning  omkring  tillige  under  spansk  Jurisdiktion, 
og  just  i denne  Egn  bo  sædvanlig  en  Mængde  Fremmede. 
Pøbelen  gik  omkring  paa  Jagt  efter  Franskmænd  og  ventede 
her  at  finde  disse.  Soldaterne,  som  ikke  vare  i Stand  til  at 
standse  denne  Strøm,  fulgte  efter  den  for  at  gjøre  Modstand, 
om  de  paa  noget  Sted  vilde  begynde  Ustyr.  Paa  Pladsen 
skulle  Huseierne  have  staaet,  alle  i deres  Døre  bevæbnede, 
for  med  Vold  at  afværge  Vold.  Folket  stormede  til  et  Hus 

nær  ved  Pladsen,  som  en  fransk  Snedker  eier,  der  er  be- 
kjendt  for  at  være  en  Ynder  af  den  nye  Forfatning  i Frankerig 
De  bragte  med  sig  Risknipper  og  Fakler  og  skulde  have 
antændt  Huset,  hvis  Soldaterne  ikke  havde  lagt  sig  derimellem. 
De  forsøgte  det  samme  endnu  paa  et  andet  Sted,  men  bleve 
ved  samme  Midler  afholdte.  I Dag  har  Alting  været  roligt, 
og  da  det  i Aften  er  et  høist  stormigt  og  regnigt  Veir,  vil 
dette  formodentlig  holde  Folket  inde;  endnu  Kl.  7 i Aften 
hører  jeg  Intet  til  dem.  Til  at  berolige  Folket  har  man  fra 
igaar  af  foranstaltet  Missioner,  et  Middel,  som  man  ofte 
anvender,  naar  man  vil  have  Noget  bibragt  den  gemene 
Mand,  eller  og  for  nogen  Devotions  Skyld.  Det  bestaar  i,  at 
Prædikener  holdes  om  Eftermiddagen  paa  visse  Steder,  dels  i 
Kirkerne,  dels  paa  Pladserne,  og  i disse  da  af  vedkommende 
Gejstlige  det  foredrages,  som  man  vil  have  bibragt  Folket. 
Tre  saadanne  Talerstole  ere  opreiste  paa  tre  af  de  store 
Pladser,  just  i Nærheden  af  de  Steder,  hvor  Pøbelen  mest 
har  sin  Bopæl.  Herforuden  er  i Dag  et  Edikt  paa  Gade- 
hjørnerne anslagen,  vel  og  fornuftigt  skreven,  hvis  Indhold  er: 
at  takke  Folket  i Pavens  Navn  for  den  Anhængighed,  som 
del  midt  i disse  Uroligheder  har  vist  imod  deres  Religion  og 
deres  Fyrste,  at  formane  til  ikke  at  skjænde  selv  denne  Religion 
ved  uanstændig  Opførsel  eller  Forurettelser  mod  deres  Næste, 
at  forsikre  det  endelig,  at  Regjeringen  ikke  skulde  efterlade 
at  sørge  for  saa  vel,  saa  vidt  muligt,  at  betrygge  Staden  og 
Landet  for  fjendtligt  Overfald,  som  ogsaa  at  mistænkelige  og 
strafskyldige  Personer  enten  bortvistes  eller  straffedes.  Dette 
vil  uden  Tvivl  ikke  mangle  Virkning  hos  et  Folk,  som  i sig 
selv  ikke  er  ondsindet  og  ikke  heller  vanskelig  lader  sig  lede, 
naar  kuns  deres  Præster  alvorlig  lade  sig  det  være  angelegen 
at  tilskynde  dem  til  noget  Godt.  Imidlertid  staar  de  arme 
Franskmænd  her  paa  en  meget  prekær  Fod,  og  det  vel  mere 
de  arme  Emigranter  end  de  andre.  De  ere  alle  bievne  ad- 
varede at  holde  sig  inde.  Af  de  Sidste  ville  imidlertid  nok 
de  fleste  være  borte  fra  Byen,  og  disse  vide  dog,  hvor  de 
kunne  henvende  sig;  de  arme  Landflygtige,  i Fald  de  her 
overgives,  hvor  skulde  de  da  ty  hen  i Verden?  De  have  vel 
en  maadelig  Skjæbne  at  vente,  om  deres  Landsmænd,  som 
man  nu  mer  end  nogen  Tid  frygter,  skulde  som  Fjender  og 

med  Seir  komme  til  Rom.  Om  Bassvilles  Endeligt  for- 
tælles mangehaande  underlige  Ting;  hvor  meget  der  er  sandt 
deraf,  véd  jeg  ikke.  Han  skal  have  været  Geistlig  forhen; 
i Følge  de  nye  Forandringer  have  giftet  sig.  Man  vil,  at 
Samvittighedsnag  herover  skal  have  bragt  ham  til  paa  sit 
Yderste  at  revocere,  hvad  han  forhen  havde  antaget,  til  at 
afsværge  den  nye  Formular,  hvorefter  han  i Frankrig  havde 
svoret;  ja  man  vil  endogsaa,  at  han  skal  have  angivet  en 
Mængde  Medvidere  i en  Sammenrottelse,  som  han  her  havde 
bragt  sammen,  der  alle  ved  given  Leilighed  dertil  skulde  have 
anlagt  Kokarden,  som  han  alt  i Mængde  havde  Forraad  af 
for  dem,  der  ogsaa  hos  ham  skal  være  fundet,  ligesom  ogsaa 
i hans  Papirer  Bekræftelse  af  denne  Konfession.  Som  sagt, 
man  siger  dette,  og  — synes  det  — er  importert  for  at  ud- 
sprede disse  Rygter,  men  Omstændighederne  give  ingen  Grund 
til  at  fæste  Tro  hertil.  Overalt  er  det  høist  dunkelt,  hvad 
endnu  hidindtil  er  bleven  bekjendt  om  det  almindelige  Sagn 
af  en  stor  Bande  Patrioter  i Rom,  og  de,  som  mistænkte 
herfor  ere  enten  forviste  eller  bievne  straffede,  synes  mere  at 
have  paadraget  sig  dette  ved  egne  personlige  uforsigtige 
Yttringer  eller  lovstridig  Opførsel,  end  ved  enten  at  være 
overbeviste  om  forræderiske  Anslag  mod  Staten,  eller  som 
Hoveder  eller  Lemmer  af  en  Konspiration. 

Indtil  hidtil  have  vi  Fremmede  af  andre  Nationer  Intet 
havt  at  frygte,  dog,  da  det  danske  Navn,  hvorover  jeg  alt 
forhen  har  klaget,  saa  lidet  er  bekjendt  i Rom,  give  vi  os 
gemenlig  Titel  af  Tyske;  gaar  det  videre,  eller  skulde  Krig 
begynde  hovedkulds,  pakker  jeg  ind  og  gaar  til  Florents.  Jeg 
vilde  kun,  at  min  Vexel  forinden  indløb,  hvorom  jeg  forhen 
har  skreven.  Dog  derom,  i Fald  Omstændighederne  skulde 
gjøre  sligt  nødigt,  skal  De  nærmere  blive  underrettet,  ligesom 
jeg  i Betragtning  af  de  nærværende  Konjunkturer  haaber  ikke 
at  ville  misfalle  Dem  med,  at  jeg  noget  oftere  end  ellers 
giver  Dem  Efterretning  om  Forholdene  i Rom.  — — — 


Højstærede  Fader! 


Rom  d.  26.  Jan.  17S3. 


Dersom  jeg  nu  ikke  snart  reiser  fra  Rom,  kan  jeg  vente, 
at  man  jager  mig  herfra;  det  vil  derfor  sikkert  ikke  mere 

staa  længe  hen,  inden  jeg  har  den  Glæde  at  se  Dem.  Man 
er  paa  nærværende  Tid  i Rom  omgiven  paa  alle  Sider  af 
Spioner,  og  er  man  uheldig  nok  til  at  komme  frem  for  en 
saadan  med  nogen  republikansk  Tanke  eller  yttre  Bifald  til 
noget  Maxime,  som  strider  mod  Hierarkiets  og  Despotismens 
Grundsætninger,  kan  man  kort  Tid  efter  vente  et  kjærligt 
Raad  om  at  forlade  Byen  saa  snart  muligt.  Det  bedste  og 
kjærligste  derved  er,  at  man  i Almindelighed  giver  saadanne, 
naar  de  til  Undskyldning  anfører  Udeblivelsen  af  deres  Vexler, 
Reisepenge,  og  en  af  mine  gode  Venner  har  givet  mig  det 
Raad  at  mage  det  saa,  at  jeg  paa  disse  Vilkaar  bliver  bort- 
vist. Dog,  Projektet  er  for  nærværende  Tid  noget  riskerligt, 
siden  man  i Rom  har  begyndt  at  straffe  disse  politiske  Kjættere 
med  Knive  og  Køller.  Paa  den  Maade  kom  den  arme  Bass- 
ville  af  Dagen  her,  hvis  Begivenhed  jeg  ikke  vil  fortælle  Dem, 
da  Aviserne  rimelig  har  alt  bragt  denne  Historie  til  Dem. 
I 3 Dage  rasede  Folket,  dog  ikkun  med  at  løbe  omkring 
paa  Gaderne  om  Aftenen  og  søge  efter  Franskmænd,  hvoraf 
de  iøvrigt  ingen  videre  fandt,  saa  at  hele  Allarmen  ikke  har 
kostet  videre  end  ovenanførte  Menneskes  og  en  anden  Aften 
en  Soldats  Liv.  Franskmændene  have  imidlertid  retirert  sig 
af  Byen,  men  ere  — som  deres  Sprog  i det  ringeste  er  det 
udenfor  — ikkuns  retirerte  for  at  vende  tilbage  og  hævne 
deres  Flugt.  Man  véd  tilstrækkelig,  at  de  brænde  af  Hævn, 
og  man  kan  ingen  Tvivl  bære  om,  hvorledes  den  hele  Sag 
vil  i Frankrig  blive  optagen,  og  man  har  derfor  nok  temmelig 
Grund  til  at  vente  et  Besøg  af  Franskmændene  over  kort 
eller  langt  i Rom,  hvortil  man  iøvrigt  tror  sig  vel  forberedt 
og  yttrer  derimod  ingen  Frygt.  Jeg  siger  dette  om  det  alminde- 
lige Folk,  thi  med  de  Store  maatte  det  nok  forholde  sig  noget 
anderledes,  om  man  kunde  se  dem  i Hjertet.  Man  kan  af 
dette  Sindelag  paa  begge  Sider  ellers  forudse,  at  det  vil  gaa 
blodigt  til  i Rom,  om  Franskmændene  kommer ; og  jeg  ønskede 
end  ikke  at  være  Tilskuer  af  denne  Scene.  Jeg  venter  endnu, 
for  at  regulere  min  Afreise  herfra,  Vexel  for  Reisepenge,  men 
skulde  det  paa  det  samme  falde  de  desperate  Folk  ind  at 
komme  hovedkulds  hertil,  forlader  jeg  Alting  og  gaar  herfra, 
som  jeg  staar  i det.  Med  alt  det  er  Byen  fuld  af  Fremmede, 
og  de  Engelske  havde  nylig  en  Fest  her  paa  deres  Dronnings 

Fødselsdag,  hvortil  over  70  af  denne  Nation  havde  subskri- 
bert;  mest  alle  Reisende.  Den  engelske  Prinds,  som  ligger 
denne  Vinter  her,  holdt  ved  den  Ledighed  en  Tale,  som 
sigtede  til  at  opmuntre  Selskabet  til  i disse  kritiske  Tider  at 
blive  deres  Konge  og  deres  Lands  gamle  Konstitution  tro, 
hvilket  de  ved  Ed  Alle  forpligtede  sig  til.  Saaledes  drives 
ogsaa  politiske  Forbindelser  i Rom.  Af  min  Nation  er  til 
denne  Vinter  ingen  Ny  ankommen  foruden,  hvad  De  næppe 
skulde  tro,  en  Munk.  Havde  jeg  dog  i mit  Liv  ventet  at  finde 
en  Landsmand  [som]  katholsk  Præst  og  Munk!  og  del  ikke 
en  Udlænding,  født  af  en  Hændelse  inden  Danmarks  Grændser, 
men  en  ægte  oprindelig  Dansk,  som  ogsaa  hans  Navn  udviser. 
Han  hedder  Muller1).  Dette  Sujet  var  Maler,  og  i Friderich 
d.  5tes  Tid  blev  sendt  til  Rorn  for  at  fuldkomme  sig  i sin 
Kunst,  men  han  fandt  for  megen  Smag  i Italien,  tillige  — 
som  han  siger  — blev  ikke  behandlet,  som  han  prætenderede 
at  fortjene  det,  og  besluttede  ikke  at  vende  tilbage.  Han  drev 
nogen  Tid  her  sin  Kunst,  engagerte  sig  derpaa  i en  Kardi- 
nals Tjeneste,  blev  katholsk  og  lod  sig  indvie  til  Præst.  Da 
han  havde  levet  nogen  Tid  i denne  Post,  forlod  han  den,  jeg 
véd  ikke  af  hvad  Grund,  gik  først  at  bo  i en  By,  nogle  Mile 
herfra,  hvor  han  havde  gjort  et  Bekjendtskab  med  en  Enke, 
som  maa  have  gefallet  ham ; gik  derfra  at  bosætte  sig  for  sin 
øvrige  Tid  til  et  Sted,  en  Snes  Mile  fra  Rom,  som  hedder 
Spoleto.  Her  lever  et  Slags  Munke,  som  kalder  sig  Eremiter, 
skjøndt  de  leve,  efter  som  han  har  beskrevet  mig  det,  mer 
som  Kavalerer.  Enhver  har  et  lidet  Hus  med  en  liden  Have, 
hvori  de  leve  med  en  Betjent,  og  deres  Forretninger  bestaar, 
som  hos  alle  Munke,  i visse  Andagtsøvelser,  som  de  daglig 
have  at  iagttage  i deres  Kirke.  Imidlertid  er  denne  Forskjel 
paa  disse  Munke  og  andre,  at  disse  ikke  underholdes  af  deres 
Orden,  men  leve  hver  for  sig  af  hvad  de  have.  Hvad  nu 
denne  gode  Herre  haver,  véd  jeg  ikke;  men  da  han  har 
antaget  den  katholske  Religion  og,  hvad  endnu  mere  er,  har 
gjort  sig  Præst  til  en  Tid,  da  slige  Proselyter  blive  godt 
aflagte,  vil  han  formodentlig  ved  en  anselig  og  mægtig  Familie 


*)  Denne  Mand  hed  Anton  Maller,  var  Historiemaler,  og  havde  været 
borte  fra  Kjebenhavn  i det  mindste  siden  1754. 


Digitized  by  Google 


265 


her,  i hvilken  han  har  været  bekjendt,  have  opnaaet  nogle 
geistlige  Beneficier,  som  her  er  mange  af.  Han  er  over  70  Aar 
gammel  og  er  over  40  Aar  udenfor  sit  Fædreneland,  men 
taler  dog  endnu  ret  godt  Dansk. 

Vi  Danske  have  endnu  her  i Rom  et  eget  Kapel  og  en 
egen  Begravelse ; dog  desto  værre  kuns  for  de  katholske  af  os. 
I en  Kirke  her  er  et  Kapelle  for  en  gammel  dansk  Konge,  den 
hellige  Knud,  og  under  dette  er  Begravelse  for  katholske 
Danske.  Dette  tilkjendegiver  en  Indskrift,  som  midt  paa  Gulvet 
staar  udgraven  i en  Sten,  med  disse  Ord : Solis  Danis  in  urbe 
fideque  Romana  obeuntibus  monumentum.  En  dansk  Privat- 
mand har  ladet  dette  Kapel  meget  zirlig  udpynte,  og  har 
endog  efterladt  en  Kapital,  for  hvis  Renter  aarlig  en  Fest  i 
Kirken  skulde  holdes  den  hellige  Knud  til  Ære,  men  Munkene, 
som  Kirken  tilhører,  skulle  — siger  man  — have  spist  Pengene 
op,  og  Festen  være  gaaet  ind.  Nu  derved  har  de  ikke  gjort 
ilde.  Festens  Vedligeholdelse  bestod  før  i at  anstikke  en 
Mængde  Voxlys  og  anstille  Musik  i Kirken;  og  Pengene  vare 
dog  saa  bievne  brændte  og  gnedet  paa  Fiolen  op,  hvilken 
Anvendelse  deraf  ikke  havde  været  et  Haar  bedre. 

Min  Tilbagerejse  vil  ikke  vare  meget  længe.  Tidernes 
Urolighed  gjør  det  ubekvemt  at  se  sig  om,  og  den  ligeste  og 
gesvindeste  Vei  vil  blive  den  bedste  at  vælge.  — — — 


Rom  d.  26.  Jan.  1793. 

Højstærede  Morbroder! 

To  Postdage  ere  gaaede  forbi,  at  jeg  ikke,  som  jeg  lovede 
i mit  sidste  Brev,  har  kontinuert  de  Efterretninger,  som  jeg 
den  Gang  meddelte  Dem  om  Urolighederne  i Rom.  — — — 
Følgerne  af  de  til  at  stille  Folket  foranstaltede  Midler,  hvorom 
mit  sidste  Brev  gav  Underretning,  vare  virkelig  kraftige  nok 
til  at  bringe  Alting  igjen  til  Rolighed.  Man  har  ikke  siden 
set  noget  vigtigt  Skridt  hverken  fra  Folkets  eller  Regjeringens 
Side.  Den  følgende  Dag  efter  mit  sidste  Brevs  Dato  udkom 
et  Edikt  imod  Jøderne,  som  dog  kuns  fornyede  nogle  gamle, 
om  at  disse  under  anselig  Pengestraf  skulde  bestandig,  naar 

de  gaar  ud,  bære  et  Tegn  paa  Hatten,  eller  som  Fruentimmerne 
paa  Hovedet,  at  de  udenfor  deres  Bezirk  ingen  Butik  turde 
holde,  at  de  til  en  vis  Tid  skulde  være  om  Aftenen  inden 
deres  dem  anviste  Grændser  osv.,  som  Alt  har  været  befalet 
før,  men  igjen  glemt,  som  og  dette  — siger  man  — hastig 
vil  blive.  løvrigt  er  det  uvist,  om  denne  Tumult  imod  de 
arme  Israeliter  var  el  Udbrud  af  en  Del  Kristnes  Had  imod 
disses  Vindskibelighed  og  Handelslykke,  eller  virkelig  var 
grundet  i nogen  billig  Mistanke  om  nogen  forræderisk  Kon- 
vention med  de  Franske.  At  Kjøbmænd  og  forskjellige  Pro- 
fessioner, mest  Skræderne,  hade  Jøderne  her  til  det  Yderste, 
er  bekjendt.  Den  følgende  Dag  udkom  her  under  offentlig 
Autoritet  en  trykt  Relation  af  det  Forefaldne,  hvori  tillige 
den  franske  Gesandt  i Neapel,  Hr.  Mackau’s  Brev  til  Kardinal 
Statssekretæren  tilligemed  Beretning  af  hvad  imellem  Hr. 
Bass ville  og  Overbringeren  af  ommeldte  Brev,  Msr.  de  la 
Flotte  og  Statssekretæren  var  forefalden;  hvilket  Alt  anførtes 
naturligvis  for  at  retfærdiggjøre  dermed  de  paa  Hr.  Bassville 

udførte  Voldsomheder. — Man  véd  siden,  at  de  la 

Flotte  strax  har  forladt  Neapel,  er  gaaet  til  Søs  til  Marseille 
for  at  opfordre  sine  Landsmænd  til  Hævn,  hvortil  alle  Fransk- 
mænd,  som  vare  ombord  paa  Krigsskibet,  der  ligger  i Neapel, 
alle  skulle  ved  Ed  have  forbundet  sig.  Fra  Civita  veccliia 
véd  man,  at  de  Franske  der  have  truet  med  Bombardement, 
og  var  ikke  alle  de  Ulykker  i Middelhavet  mødt  denne  Flaade, 
var  formodentlig  alt  noget  Sligt  indtruffen.  Nu  haaber  man 
i Rom  mest  Redning  fra  Engellands  Flaade,  og  deklareres 
virkelig  Krigen  derfra,  vil  det  formodentlig  ogsaa  befri  Rom 
for  nogen  Tid.  Men  med  Tiden  vil  det  dog  nok  komme 
over  deres  Hoveder. 

Jeg  læste  nylig  uventet  i en  italiensk  Avis  den  skjønne 
Efterretning  fra  mit  Fædreneland,  at  man  der,  medens  man 
paa  andre  Steder  debatterer  om  den  moralske  eller  politiske 
Lovmæssighed  af  den  mer  end  umenneskelige  Slavehandel  i 
Indien,  har  alt  uden  Debatter  — hvilke  virkelig  i denne 
Materie  ogsaa  synes  at  gjøre  en  Nation  Skam  — lagt  Haand 
paa  Arbeidet  og  med  en  fornuftig  Moderation  — ligesom  i 
det  Fag  med  Stavnsbaandets  Ophævelse  — gjort  Tingens 
sukcessive  Udførsel  sikker,  uden  ved  Overilelse  at  foraarsage 

Forvirring  eller  Ruin.1)  En  tysk  Professor  skrev  nylig  til  en 
privat  Ven  i Rom,  at  Danmarks  Regering  var  paa  nærværende 
[Tid]  i dens  Politik  den  skjønneste  i Evropa,  og  at  Tanke- 
frihed og  Talefrihed  havde  under  den  et  Asyluin,  soin  den 
ingen  anden  Steds  fandt  i Evropa.  Det  er  godt  at  høre  slige 
Ting  fra  et  Land,  hvor  man  staar  i Færd  med  at  begive  sig 
til,  og  det  er  vel,  at  man  dog  véd  nogle  Stykker,  ved  hvilke 
inan  i Byttet  med  det  guddommelige  italienske  Klima  profiterer. 
Med  Længsel  ventes  Deres  Efterretninger. 

De  vil  have  undret  Dem  over  den  italienske  Udskrift  paa 
mit  sidste  Brev;  det  var  for  at  undgaa  Mistanke  for  selv  at 
være  Franskmand  eller  korrespondere  med  saadanne;  det 
ringeste  Skin  var  i de  Dage,  da  Raseriet  kogte,  betænkelig 
og  farlig. 


Rom,  ti.  13.  Febr.  1793. 

Høistærede  Morbroder! 

Jeg  skulde  efter  min  Regning  kunne  paa  nærværende  Tid 
have  Svar  fra  Dem  paa  mine  Breve.  — — — Saa  angenem 
som  mit  Ophold  hidindtil  har  været  mig  i Rom,  saa  ubehage- 
ligt begynder  det  nu  at  blive,  siden  de  indtil  herhid  udbredte 
Uroligheder  har  frembragt  en  Gjæring,  hvis  Virkninger  det 
er  høist  betænkeligt  at  afvente.  Til  hvad  Side  disse  slaa  ud, 
vil  det  altid  foraarsage  hæslige  Optrin,  og  den  nærværende 
Periode  er  især  for  de  Fremmede  kritisk.  Folket  er  til  det 
Yderste  opbragt  mod  de  Franske,  og  enhver  Urolighed  eller 
Sammenløb  har  til  Maal  at  angribe  eller  fortjage  nogen  af 
disse.  Man  har  derfor  i Grunden  ingen  Nød,  med  mindre  at 
man  tilfældig  skulde  blive  tagen  for  Franzos.  — — — Men 
en  Mængde  Fremmede  reiser  ikke  desto  mindre  efterhaanden 
bort,  da  det  baade  er  fortrædeligt  at  være  i Frygt  og  tillige 
ikke  let  med  et  frit  og  roligt  Sind  at  gaa  omkring  og  bese 
Antikviteter  og  andre  Sager.  Efter  de  første  bekjendte  Urolig- 
heder har  det  ellers  været  ganske  stille  her  indtil  i de  sidste 


’)  Slavehandelen  afskaffedes  af  den  danske  Regering  ved  Forordn,  af  16. 
Marts  1792  fra  1803  at  regne. 

Dage,  da  formodentlig  Efterretningen  om  Kongens  Henrettelse ') 
paa  ny  har  sat  Folket  i Fermentation.  De  have  da  et  Par 
Dage  rottet  sig  sammen  for  forskjellige  Franskrnænds  Huse, 
hvilke  dog  saavel  som  Folkene  i dem  ved  de  gode  Anstalter 
og  den  promte  Sukkurs  af  de  militære  Patrouiller,  som  i stor 
Mængde  bestandig  gaa  omkring  i Gaderne,  ere  bievne  reddede, 
saa  at  aldeles  ingen  Ulykke  er  arriveret.  Nu  har  igjen  i et 
Par  Dage  alt  været  roligt. 

Da  jgjentagne  Efterretninger,  som  vi  her  have 

om  Tingenes  gode  Tilstand  og  rolige  Gang  hos  Dem,  gjør 
enhver  fraværende  Landets  Søn  det  saa  meget  mere  ønskeligt 
at  kunne  vende  igjen  tilbage  til  sit  Hjem,  som  Forvirring  og 
Uorden  saa  almindelig  og  vidt  er  udbredt,  og  saa  meget  mere 
som  disse  Uordeners  Fortgang  og  de  dermed  forbundne 
Ulykker  lære,  at  de  Fordele,  som  man  søger  at  opnaa,  kjøbes 
saa  kostbart,  at  det  til  sidst  vil  blive  klart,  at  ingen  har  staaet 
sig  bedre,  end  de,  der  med  Taalmodighed  have  baaret  deres 
Kaar,  indtil  Tid  og  Lejlighed  efterhaanden  og  uden  vold- 
somme Midler  bringer  Lindring.  Lyksaligt  det  Land,  hvor 
dette  indses,  og  hvor  Regeringen  selv  paa  sin  Side  ogsaa 
indser,  at  dens  egen  Interesse  er  saa  nøie  forbunden  med 
alle  slige  Uordeners  Afværgelse,  at  den  ingen  Betænkning 
tager  i at  gjøre  Opofringer  hellere  end  at  bruge  Tvangs- 
midler, hvor  disse  endnu  ikke  ere  nødvendige  for  at  fore- 
komme dem.  Men  de  Efterretninger,  som  Tidenderne  have 
bragt  fra  Sverrig,  have  sat  mig  nogle  Betænkeligheder  i Ho- 
vedet. Jeg  frygter  ikke,  at  dette  vil  smitte  paa  Dannemark, 
men  det  nære  Norge,  som  altid  har  haft  et  Pik  paa  sin  mere 
yndede  Halvsøster  Dannemark,  kunde  mulig  derved  blive  ledt 
i Fristelse.  Om  man  ogsaa  bruger  Præparativer  herimod  hos 
os,  véd  jeg  ikke,  men  efter  hvad  øvrigt  jeg  hører  fra  vores 
Ministerium,  skulde  jeg  næsten  ikke  tvivle  herom.  Kan  man 
tænke  paa  at  skaffe  sig  et  stort  Navn  ved  at  adoptere  i Stats- 
regeringssystemet de  filosofiske  Grundsætninger,  som  det  en- 
gelske Parlament  ikke  har  taget  i Betænkning  at  profligere 
som  antipolitiske,  vil  man  vel  ikke  forglemme  at  søge  ind- 


')  Ludvig  XVI.  var  bleven  lienrettet  den  21.  Januar. 


Digitized  by  Google 


269 


vortes  Rolighed  og  egen  Sikkerhed  ved  at  følge,  hvad  sund 
Fornuft  og  de  første  Elementer  af  Politik  diktere. 

Vores  Karneval  er  forbi  i Rom,  men  — Jammer!  forbi 
uden  den  ringeste  Solennitet  eller  at  man  har  havt  det  ringeste 
Divertissement.  Det  er  Ting,  som  Ingen  i Rom  har  oplevet 
Lige  til,  uden  — tror  jeg  — da  just  en  Pave  døde  den  første 
Karnevalsdag.  I Dag  er  Fasten  begyndt,  og  den  hele  katholske 
Kirke  skulde  fra  nu  af  i 40  Dage  holde  sig  fra  Kjød,  Mælk 
og  Æg  og  leve  ved  Olie,  Fisk  og  Urter.  Men  for  den  romerske 
Stat  er  i Betragtning  af  den  slette  Oliehøst  kommen  en 
almindelig  Dispensation,  saa  at  man  her,  paa  de  første  og  de 
sidste  4 Dage  nær,  kan  spise,  hvad  man  vil. 

Jeg  sender  Dem  denne  Gang  mit  Brev  under  Adresse  af 
Dr.  Baden,  og  jeg  gjør  dette  af  en  Forsigtighed,  som  jeg 
efter  Tidernes  Beskaffenhed  her  ikke  holder  overflødig.  Jeg 
skriver  oftere  til  Dem,  end  til  nogen  Anden ; saa  mange  Breve 
af  én  Haand  og  med  samme  Adresse  kunde  maaske  opvække 
Mistanke,  og  jeg  vil  saavel  undgaa  denne,  som  befri  mine 
Breve  fra  Ophold  med  de  Følger,  som  dette  kunde  have. 


Rom,  d.  15.  Marts  1793. 

Høistærede  Morbroder! 

Jeg  lovede  Dem  i mit  sidste  Brev  snart  nøiere  Efterret- 
ninger saa  vel  om  min  Afreise  fra  Rom,  som  om  Indretningen 
af  min  ganske  Retur.  — — — At  jeg  udsætter  min  Afreise 
til  efter  Paaske,  vil  De  maaske  ikke  strax  hove,  men  naar 
De  hører  Grunden  dertil,  haaber  jeg  dog,  at  De  ikke  ganske 
vil  misbillige  dette.  Jeg  har  nemlig  for  den  ganske  Reise 
funden  en  Rejseselskaber  og  det  en  Landsmand ; og  for  denne 
Fordels  Skyld  bliver  jeg  rigtignok  i Rom  en  Uges  Tid  eller  to 
længere,  end  jeg  havde  villet  det.  Denne  er  Hr.  Kjøbmand 
Fiedlers  Søn1),  et  artigt  og  godt  ungt  Menneske,  hvis  For- 
sætter at  gaa  til  Marseille  og  der  studere  Handelen  og  siden 
besøge  de  italienske  Kyster,  den  almindelige  Ildebrand  i disse 


’)  Vistnok  Christian  Frederik  Fiedler,  fedt  1775,  ded  1829  som  Justits- 
raad  og  Eier  af  Basnæs. 

Farvande,  som  Franskmændenes  enten  Mod  og  Patriotisme 
eller  Vildhed  og  Overmod  har  antændt,  naturligvis  for  nær- 
værende Tid  tilintetgjør;  hvorfor  han  gaar  lige  hjem.  Omend- 
skjøndt  han  nu  gjerne  gik  herfra  strax,  synes  han  dog  ikke 
at  kunne  forsvare  det  for  sig  selv  at  forlade  Rom  nogle  Dage 
før  den  berygtede  hellige  Uge,  som  indbefatter  de  største  og 
glimrendste  af  Roms  hellige  Fester.  Saa  snart  han  derfor 
har  styret  denne  Nysgjerrighed,  og  Paasken  er  passert.  for- 
lade vi  Rom  i de  første  Dage  efter.  Med  dette  Selskab  har 
jeg  Aarsag  at  være  fornøjet,  thi  først  er  det  et  føjeligt  og 
bravt  Menneske,  og  dernæst  er  det  en  vigtig  Sag  at  finde 
Kompagnon,  som  gjør  hele  Turen  med  En.  Man  kan  paa  den 
Maade  tage  Mesurer  til  Reisen,  som  med  liden  Forskjel  i Om- 
kostninger bringe  mange  Fordele  i Henseende  til  Bekvemme- 
ligheden, og  kan  sætte  sig  ud  over  den  Chicane,  som  jeg  saa 
ofte  har  erfaret,  at  lade  sin  Reise  opholde  efter  Ledighed  og 
Selskab.  Vi  ville  uden  Tvivl  komme  vel  ud  med  hinanden, 
thi  vi  stemme  i det  Øvrige  godt  overens,  kuns  den  Forskjel  er 
der,  at  han  er  rig  og  jeg  fattig,  som  rigtignok  er  en  ikke 
ubetydelig  Inkonveniens  i et  Reiseselskab.  Imidlertid  ogsaa 
deri  ville  vi  se  at  akkomodere  os  efter  hinanden,  og  det  vil 
uden  Tvivl  lykkes,  da  vi  Begge,  som  er  overhovedet  vor 
Nations  Dyd,  inklinere  meget  til  Føielighed.  Planen  til  Reisen 
er  denne,  hvori  dog  Omstændighederne  og  Konjunkturerne  i 
de  Lande,  vi  passere,  kunne  gjøre  nogen  Forandring:  over 
Florents,  Livorno  og  Genua  til  Mailand.  Herfra  gaar  vi  paa 
Munchen,  men  ad  hvilken  Vei,  er  ikke  ganske  at  bestemme 
strax.  — — — Fra  Munchen  gaar  vi  paa  Regensburg,  derfra 
til  Nurnberg.  — — — Herfra  endelig  til  Hamburg.  Hvad  Tid 
jeg  regner,  at  denne  Tur  vil  medtage,  ifald  al  Ting  gaar  godt, 
er  indtil  Hamborg  omtrent  mellem  70  og  80  Dage;  og  paa 
denne  Maade  — thi  ved  den  2den  April  vil  formodentlig  Af- 
rejsen ske  — venter  jeg  sikkert  at  være  i mit  Fædreneland 
inden  Juni  Maaneds  Udgang.  — — — At  jeg  med  Begjærlig- 
hed  tiltræder  denne  Reise  til  mit  Fædreneland,  og  at  jeg  med 
mere  Ligegyldighed,  end  jeg  selv  havde  troet  det,  ser  min 
Afreise  i Møde,  er  en  oprigtig  Bekjendelse,  hvortil  jeg  ogsaa 
let  selv  indser  Grunden.  Thi  foruden  den  Tilhængelighed, 
som  — endskønt  De  maaske  nogen  Tid  har  tvivlet  derom. 

jeg  er  mig  bevidst  at  have  altid  følt  for  mit  Fædreneland, 
har,  som  jeg  mener,  den  nærværende  Tid  for  Enhver,  der  ret- 
skaffen elsker  sit  Fædreneland , en  dobbelt  Interesse,  som 
kalder  til  at  vende  tilbage  til  det.  Høist  mærkværdig  er  den 
nærværende  Tidspunkt;  og  Virkningen  af  den  Sensation,  som 
den  har  opvakt,  synes  at  strække  sig  saa  vidt,  som  Kultur  og 
nogenlunde  Oplysning  har  udbredt  sig.  Den  almindelige  Geist 
af  denne  Rørelse  er,  ifald  jeg  ellers  anser  den  fra  den  rette 
Synspunkt,  en  næsten  almindelig  Stræben  efter  at  sættes  i 
Besiddelse  af  ulovlig  eller  unaturlig  betagne  Rettigheder,  og 
en  hæftig  Kamp  af  den  enten  undertrykte  eller  dog  mindre 
lykkelige  Del  af  Menneskeslægten  imod  sine  enten  Under- 
trykkere eller  dog  uforskyldt  lykkeligere  og  altsaa  med  Grund 
misundte  Medbrødre.  Jeg  tror,  at  Enhver,  til  hvilken  kuns 
nogen  liden  Fornemmelse  af  det  engang  givne  store  Stød  er 
trængt,  paa  forskjellig  Maade  efter  sin  forskjellige  Situation 
enten  tænker  saa,  det  er  Tiden  nu  til  at  vinde  noget,  eller 
paa  den  anden  Side,  det  gjælder  nu  at  forsvare  de  Fordele, 
vi  have.  Denne  Stemning  af  Gemytterne  er  uden  Tvivl  høist 
vidt  udbredt,  og  Enhver  ser  let,  at  en  saadan  maa  frembringe 
noget  Udbrud.  Disse  Indsigter  paa  begge  Sider  ere  uden 
Tvivl  Frugter  af  Kultur  og  skyldes  sikkert  de  gode  Hoveder 
og  oplyste  Mænd,  som  ved  Skrifter  og  Underretning  have 
virket  paa  deres  Alders  eller  Lands  Mennesker.  Disse  have 
virket  Forberedelsen,  disse  have  banet  Veien,  men  Udførelsen 
og  Begyndelsen  af  Værket  selv  er  endnu  paa  de  fleste  Steder 
tilbage.  Men  det  staar  for  Døren,  og  jeg  tror  ikke,  at  der 
behøves  megen  Visdom  til  at  kalkulere  Tidspunkten,  da  Ex- 
plosionen  efterhaanden  vil  ske.  Tiden  er  svanger  eller  rettere, 
den  er  i Barnsnød.  Veerne  have  hist  og  her  skrækkelig  ladet 
sig  se;  Barselkonen  behøver  kloge  Hænders  Hjælp,  at  Fosteret 
enten  ikke  dødt  eller  vanskabt,  eller  som  en  abortus  kommer 
til  Verden.  En  almindelig  Oversigt  over  denne  herskende 
Disposition  af  Tingene  og  af  Menneskene  i Verden  gjør  det 
let  at  indse,  at  nogen  Forandring  i det  Hele  maa  kunne  frem- 
bringes enten  til  den  menneskelige  Slægts  Lyksalighed  i Al- 
mindelighed eller  til  nogen  vis  sammenhængende  Del  deraf 
— et  Rige,  et  Land  o.  s.  v.  især.  Som  nu  upaatvivlelig 
Handling  og  ikke  Skrivning,  Praktik  og  ikke  Theori  har  heri 

den  første  Rolle  at  spille  — og  Handlekraft  tror  jeg  i enhver 
god  Borgers  Bryst  og  Nerver  er  vældig  opvakt  i nærværende 
Periode  — saa  dog,  da  intet  mindre  end  noget  Godt  og  Sandt 
fordelagtigt  med  blotte  Hænder  og  Vaaben  kan  udføres,  bliver 
uden  Tvivl  en  vigtig  Rolle  tilbage  at  spille  for  Fornuften; 
kun  praktisk  maa  den  virke  og  nærværende,  det  er,  den  maa 
følge  Geisten  af  det  Selskab,  hvortil  den  hører,  sekundere 
deres  rigtige  Anslag,  modsætte  sig  forkerte  Foretagender, 
overhovedet  give  det  hele  Værk  den  Direktion,  som  til  at 
opnaa  det  almindelige  Øiemed  er  nødvendig.  I disse  Tingenes 
og  Tidernes  Forfatning  hvo  ønsker  ikke  ogsaa  at  have  nogen 
Post  for  at  virke  med  den  almindelige  Stræben?  Hvo  er, 
som  føler  enten  Kjærlighed  for  Mennesket  eller  Kald  og 
Duelighed  til  at  gavne  det,  eller  i det  Ringeste  indbilder  sig 
at  føle  det,  og  kan  ligegyldig  se  sig  udelukt  fra  al  Brug  af 
sine  Kræfter,  udenfor  den  almindelige  Aktivitets  Cirkel,  som 
næsten  omfatter  Alle?  At  være  ørkesløs  Tilskuer,  og  det 
ganske  og  aldeles  ørkesløs,  er  at  være  et  unyttigt  Sujet,  er 
at  være  en  Forræder  af  sin  Slægt,  af  sit  Kald  og  af  sine 
Pligter.  De  lykkeligste  af  alle  Udsigter  ere  de,  at  tænke  sig 
i en  Situation  til  at  være  sand  nyttig  i Verden.  Vi  dømme 
gemenlig  et  Menneskes  Værd  efter  det  Gode,  han  har  gjort, 
og  efter  de  Spor,  han  i Verden  har  efterladt  sig  af  sin  Til- 
værelse; vi  skulde  bedømme  derefter  hans  Lyksalighed,  og 
dette  var  i det  Ringeste  billigere,  thi  Lykken  og  Hændelsen  har 
gemenlig  den  største  Del  heri.  Slutningen  af  al  denne  Ræsonne- 
ment er,  at,  at  det  er  næsten  en  Skam  eller  dog  alt  for  liden 
en  Beskæftigelse  for  den  nærværende  Tid,  ikke  at  gjøre  Andet 
end  studere;  det  er  Tid  at  give  sig  ind  i Verden  og  virke 
med  den,  ikke  at  afsondre  sig  fra  den.  Men  nok  filosoferet: 
Her  ser  De  et  Udtog  af  mit  politiske  System.1) 


*)  Omsider  maatte  Ramus  forlade  den  evige  Stad  og  de  Venner,  han  her 
havde  funden.  Et  Par  videnskabelige  Æresbevisninger  vare  her,  for- 
modentlig ved  Zoegas  Indflydelse,  hievne  ham  til  Del,  idet  han  1.  Sept. 
1792  var  bleven  Medlem  af  La  societa  letteraria  de  Volsci  i Velletri 
og  af  det  endnu  bestaaende,  besynderlige  Selskab  Accademia  deyli 
Arcadi,  der  regnede  efter  Olympiader,  og  hvis  Medlemmer  havde  Hyrde- 
navne; Ramus  fik  Navnet  Itasco.  Med  Borgia  stod  Ramus  efter  sin 
Hjemkomst  jevnlig  i Korrespondance,  og  Kardinalens  hjertelige  Breve 

Stokkemarke,  d.  23.  Juli  1793. 

Nu  er,  bedste  Morbroder!  den  udenlandske  Korrespondens 
til  Ende,  og  jeg  melder  Dem  i Dag  fra  min  Faders  Hus 
Triumfen  over  mine  Omflakninger  og  Viderværdigheder.  Disse 
har  holdt  ud  med  mig,  og  jeg  kunde  til  sidste  Rest  have 
strandet  imellem  Heiligenhafen  og  Rødby.  Jeg  ankom  til 
Heiligenhafen  sidste  Torsdags  Morges  tidlig,  og  saa  snart  vi 
havde  faaet  et  lidet  Skib  leiet,  og  dette  var  færdigt,  afseilede 
vi  med  temmelig  kontrær  Vind,  men  dog  i passeligt  Seilings- 
veir.  Vi  vare  komne  2 Mile  frem,  indtil  næsten  Femern  forbi, 
da  Veiret  blev  hæftigere  og  Vinden  os  mere  imod,  og  vi  kunde 
ikke  komme  videre.  Vores  Søfolk  maatte  føre  os  strax  tilbage 
igjen;  vi  forlangte  at  udsættes  paa  Femern  og  der  i det 
ringeste  afvente  Eftermiddagen,  om  maaske  Veiret  noget  til 
vor  Fordel  skulde  forandre  sig.  Vi  traf  at  afsættes  i Nær- 
heden af  en  liden  Herregaard,  og  paa  denne  blev  vi  just  ikke 
paa  det  Bedste  i Begyndelsen  modtagne,  men  dog  strax  efter, 
da  vi  bleve  med  hinanden  noget  nærmere  bekjendte,  vel  be- 
handlede og  med  et  ret  godt  Middagsmaaltid  beværtede.  Dog 
var  her  ikke  Leilighed  at  blive  længe  liggende,  og  vi  maatte 
igjen  om  Eftermiddagen  i et  haardt  Veir  søge  Heiligenhafen 
og  lade  os  af  det  stormende  Hav  dygtig  overskylle,  inden  vi 
naaede  det.  Denne  og  den  følgende  Dag  maatte  vi  nu  pønitere 
i Heiligenhafen,  og  ærgrede  os  saa  meget  mere  over  at  være 
udelukkede  fra  den  forønskede  0,  som  vi  paa  vores  første 
Fart  havde  set,  eller  dog  troede  at  have  set  dens  lokkende 
Kyster.  I Løverdags  Morges  Kl.  2 gik  vi  endelig  igjen  til 
Søs,  og  mod  Middag  vare  vi  efter  en  lykkelig,  men  dog 
temmelig  urolig  Seilads,  i Rødby,  hvorfra  jeg  over  Maribo 

ere  et  talende  Vidnesbyrd  om  hans  levende  Interesse  for  den  danske 
Videnskabsmsnd,  hvis  Portræt  han  ophængte  i sit  Museum.  Den  3.  April 
1793  reiste  han  i Følge  med  den  ovenfor  nævnte  Fiedler;  »jeg  forklarede«, 
skriver  han,  »den  evige  Regn,  som  forfulgte  os  til  Florents,  som  Himlens 
Deltagelse  i min  Sorg  over  at  forlade  Rom.«  Den  7.  kom  de  til  Florents, 
opholdt  sig  dér  nogen  Tid,  for  de  fortsatte  Reisen  til  Livonio,  hvorfra  de 
indskibede  sig  den  1.  Mai  til  Genua,  som  de  efter  en  farlig  og  anstren- 
gende Reise  forst  naaede  den  6.  Over  Pavia,  Milano,  Como,  SplOgen, 
C’hur,  Lindau,  Augsburg,  Niirnberg  og  Gotha  kom  de  endelig  efter  mange 
Besværligheder  til  Altona,  hvor  de  skiltes  ad;  fra  Lindau  til  Altona 
gjorde  de  Turen  i en  Reisevogn,  de  havde  kjobt.  Paa  Reisen  hjem  til 
Laaland  havde  Ramus  Følgeskab  af  Konrektor  Clausen  og  hans  Søster. 

indtraf  i Stokkemarke  om  Aftenen1)  med  min  Rejseselskaber, 
som  reiste  med  mig  og  endnu  opholder  sig  her  for  en  Syg- 
dom, som  forhindrer  ham  at  reise  videre.  Samlingen,  min 
Ven!  var  med  min  Fader,  som  De  let  kan  forestille  Dem, 
efter  saa  lang  en  Fraværelse  høist  glædelig;  jeg  fandt  den 
gamle  Mand  paa  Benene  og  ret  munter,  men  dog  uendelig 
meget  svækket,  især  paa  Forstandens  Evner,  siden  jeg  havde 
forladt  ham.*)  Med  min  Broder  vil  jeg  samles  i Dag  eller  i 
Morgen;  med  min  Søster  haaber  jeg  i næste  Uge.  De  vil 
formodentlig  have  set  hende  i Kjøbenhavn,  og  jeg  vilde,  at 
hun  havde  givet  mig  ogsaa  Tid  at  se  hende  dér,  thi  Anmel- 
delsen af  hendes  Ankomst  hertil  vil  mod  min  Villie  udsætte 
min  Ankomst  til  Byen.  I næste  Uge  vil  jeg  endnu  ikke  kunne 
afreise  herfra,  men  den  derpaa  følgende  vil  uden  Tvivl  sikkert 
samle  mig  med  Dem.  bedste  Ven!  og  andre  kjøbenhavnske 
Venner.  Jeg  staar  nu  paa  en  slet  Fod,  jeg  maa  i det  ringeste 
forsøge,  om  Lykken  vil  staa  mig  bi  til  at  komme  paa  en 
anden;  og  min  Nærværelse  i Kjøbenhavn  vil  naturligvis  være 
nødvendig  til  at  finde  de  Midler,  som  til  mine  Hensigters  Be- 
fordring maatte  være  mig  nødvendige.  Og  hvilke  ere  disse 
Hensigter?  vil  De  sige;  jeg  véd  det  ikke,  min  Ven!  Tiderne 
og  Omstændighederne  maa  bestemme  det.  Jeg  søger  Leve- 
brød og  Underholdning:  de  Midler,  som  kunne  befordre  dette, 
maa  jeg  lære  at  kjende  for  at  anvende,  og  paa  hvad  Maade 
jeg  kan  finde  det  paa  den  bedste  og  anstændigste  Maade,  vil 
være  Maalet  for  mine  Bestræbelser.  Deres  Godhed  for  mig. 
Deres  Forbindelser  og  Indflydelse  haaber  jeg  mig  ingen  liden 
Nytte  af,  og  jeg  kan  ikke  tvivle  om  Deres  Redebonhed  heri, 
som  har  vist  Dem  saa  beredvillig  mod  mig  i væsentligere 
Poster.  Skulde  Noget  gjøre  min  hastigere  Nærværelse  i Byen 
nødvendig  eller  vigtig  for  mig,  udbeder  jeg  den  Godhed  at 
underrette  mig  herom,  og  i alt  Fald  vil  De  forbinde  mig 
meget  med  fortløbende  Efterretninger  om  Deres  og  Deres 
Families  Befindende.  Himlen  være  lovet,  som  har  bevaret 
mig  i Dem  en  saa  oprigtig  Ven  og  saa  beredt  Raadgiver  og 
Understøtter,  jeg  har  erfaret  dette  tilstrækkelig  og  kraftig.  Jeg 


*)  Den  20.  Juli. 

*)  Provst  Ratnus  dode  det  følgende  Aar  den  7.  Mai,  68  Aar  gammel. 

ser  med  Glæde  i Møde  den  Tid,  af  hvilken  jeg  haaber,  at  De 
ved  at  lære  at  kjende  mig  igjen  paa  ny  vil  overbevises  om, 
at  jeg  har  følet  og  endnu  føler  dette,  ligesom  ogsaa,  at  jeg  i 
mine  Grundsætninger  og  moralske  Karakter  er  lige  saa  ufor- 
andret som  i min  Højagtelse  og  Kjærlighed  for  Dem. 

Deres  hengivnesle  Ven  og  Tjener 

C.  Ramus. 


For  den,  der  har  fulgt  Ramus  paa  hans  lange  Reisefærd, 
vil  det  have  Interesse  at  se,  hvorledes  hans  Løbebane  herefter 
blev.  Nogle  Maaneder  efter  sin  Hjemkomst  erhvervede  han 
Magister-  og  Doktorgraden  for  en  Afhandling  om  Ligtaler  hos 
Athenienserne,  holdt  i 1794 — 95  ved  Universitetet  Forelæsninger 
over  forskjellige  klassiske,  mest  græske  Forfattere  og  fik  1795  sin 
første  Ansættelse  som  Bibliothekar  ved  det  Glassenske  Biblio- 
thek,  der  skulde  bringes  i Orden,  før  det  aabnedes  i Foraaret 
1797.  Aaret  efter  indgav  han  en  Memorial  til  Kongen  om,  at 
de  antike  Mønter  i det  kongl.  Møntkabinet  burde  ordnes,  og 
at  der  burde  holdes  Forelæsninger  over  dem  ved  Kabinettet. 
Man  synes  herefter  at  have  henvendt  sig  — ikke  til  Ramus  — 
men  til  den  theologiske  Professor  (senene  Biskop)  Munter  om 
at  udarbeide  et  Katalog  over  disse  Mønter,  men  paa  Grund 
af  hans  mange  Forretninger  blev  det  til  Intet1).  At  det 
virkelig  er  gaaet  saaledes  til,  er  rimeligt  nok;  thi  allerede 
1791  hørte  Ramus  i Berlin,  at  Munter  skulde  foretage  en 
Reise  til  Wien  for  under  Eckhels  Veiledning  at  sætte  sig  ind 
i Numismatiken,  da  han  skulde  have  Opsyn  over  det  kongl. 
Kabinet.  „Et  synderligt  Amt“,  skriver  Ramus,  „at  give  en 
theologisk  Professor,  især  naar  han  ikke  er  videre  deri,  end 
at  han  først  maa  reise  udenlands  for  at  lære  Videnskaben  at 
kjende.  De  faa,  som  gjøre  Lykke,  véd  man  ikke  alt  det,  man 
vil  byrde  paa;  kun  Skade,  at  denne  Lykke  gjøres,  og  dette 
Kjæledæggeliv  opnaas  ikke  ved  Fortjenester,  men  ved  Patron- 
skaber, Konnexioner  og  Kabaler*. 

Paa  Forslag  af  Statsminister,  Greve  Cai  Reventlow.  der 
var  Medlem  af  Kommissionen  for  Møntkabinettet,  blev  der  da 


*)  A.  D.  Jorgensen,  Georg  Zofga  S.  179. 

1799  tillagt  Ramus  300  Rd.  aarlig  i to  Aar  for  at  bringe  de 
antike  Mønter  i Orden,  og  kort  efter,  da  Fuldmægtig  paa 
Rosenborg  M.  C.  Svendstrup  var  død,  bifaldt  Kongen,  at 
det  Opsyn  over  Møntkabinettet  paa  Rosenborg,  som  denne 
havde  havt,  overdroges  Ramus,  og  at  den  nævnte  Sum  tillige 
skulde  betragtes  som  Honorar  herfor.  Efter  de  to  Aars 
Forløb  ansøgte  Ramus  om  fast  Gage  for  Opsynet  med  Sam- 
lingen, da  han  hidtil  kun  havde  faaet  arbeidet  lidet  paa  For- 
tegnelsen over  de  antike  Mønter,  eftersom  Tiden  var  gaaet 
med  at  revidere  Samlingen  efter  Svendstrup,  med  Kjøb  af 
Mønter  paa  Auktionen  efter  Suhm  og  mangehaande  nød- 
vendige Ordningsarbeider.  Gagens  Størrelse  overlod  han  til 
Kongens  Naade  og  Rentekammerets  Skjønnende  at  bestemme, 
og  tillod  sig  kun  at  bemærke,  at  han  nu  i en  Alder  af  næsten 
37  Aar  havde  paa  Videnskabens  Rane  ikke  kunnet  bringe  det 
til  at  erholde,  han  vilde  ikke  sige,  hvad  der  henhørte  til  et 
nogenledes  skikkeligt  Etablissement,  men  end  ikke,  hvad  der 
kunde  forsikre  ham  hans  anstændige  Udkomme,  da  han 
udenfor  Kabinettet  kun  havde  350  Rd.  aarlig  ved  det  Glas- 
senske  Bibliothek. 

Efter  et  halvt  Aars  Forløb  tillagdes  der  ham  som  In- 
spektør ved  Kabinettet  en  fast  Løn  af  400  Rd.  aarlig  med 
Forpligtelse  til  at  holde  Forelæsninger  over  de  Gjenstande  af 
Antikviteterne,  som  staa  i Forbindelse  med  Kabinettets  Ind- 
hold. Denne  Forpligtelse  indfriede  han  i Sommeren  1802.  da 
han  holdt  Forelæsninger  ved  Kabinettet;  om  Vinteren  forbød 
det  sig  af  sig  selv  paa  Grund  af  Kulden  paa  Rosenborg,  og 
senere  har  han  næppe  gjentaget  Forsøget.  S.  A.  fik  Ramus 
Titel  af  Professor.  1808  forhøjedes  hans  Gage  til  600  Rd.  i 
Betragtning  af  den  Iver  og  Flid,  han  under  Bombardementet 
havde  vist  for  at  redde  Kabinettets  kostbare  Indhold,  og  1810 
tik  han  et  aarligt  Tillæg  af  600  Rdl.,  foreløbigt  i 3 Aar,  men 
derefter  atter  fornyet  i Anledning  af  Arbeidet  med  Beskrivelsen 
af  de  antike  Mønter.  Samtidig  maatte  han  opgive  den  daglige 
Inspektion  ved  det  Glassenske  Bibliothek,  hvor  Devegge  nu 
blev  ansat  som  Assistent;  sin  Afsked  fra  Bibliotheket  tog 
Ramus  først  1831. 

Foruden  en  Del  mindre  Afhandlinger  væsentlig  af  numis- 
matisk  Indhold  — f.  Ex.  om  Brakteaterne  (i  Skandinavisk 

Museum),  hvilken  Afhandling  efter  Nyerups  Udsagn  sikrede 
ham  en  udmærket  Rang  blandt  de  Arkæologer,  der  gjøre 
Danmark  Ære  — har  Ramus  fuldført  et  stort  Værk,  den 
ovennævnte  Beskrivelse  af  Kabinettets  antike  Mønter,  der 
udkom  paa  Latin  1816,  paa  Grund  af  de  daarlige  Tider  des- 
værre trykt  paa  slet  Papir  og  forsynet  med  ukunstnerisk 
stukne  Afbildninger;  dette  havde  i mange  Aar  været  hans 
Hovedarbejde,  og  det  vil  ogsaa  bringe  hans  Navn  som 
Numismatiker  til  Efterverdenen.  Det  var  vistnok  dette  Værk, 
som  s.  A.  skaffede  ham  Sæde  i Videnskabernes  Selskab  og 
det  følgende  Aar  ved  Reformationsfesten  Ridderkorset;  af  det 
kongl.  danske  Selskab  var  han  alt  1813  bleven  Medlem,  og 
1818  optoges  han  i de  skjønne  Videnskabers  Seiskab.  Ogsaa 
fra  Udlandet  fik  han  fortjent  Anerkjendelse.  Keiserne  af 
Østerrig  og  Rusland,  Kongerne  af  Preussen  og  Sachsen  sendte 
ham  kostbare  Ringe  med  de  fyrstelige  Navnetræk  i Brillanter ') 
og  fra  Hertugen  af  Gotha  modtog  han  et  kostbart  Værk. 

For  Møntkabinettet  er  Ramus’  Betydning  den,  at  han 
af  uordnede,  tilfældig  sammenkomne  Masser  skabte  et  har- 
monisk Hele.  Forøvrigt  kunde  Samlingen  i hans  Tid  snarere 
betragtes  som  hans  egen  end  som  Statens;  Samlinger  ansaas 
den  Gang  almindeligt  som  Noget,  der  kun  var  til  for  enkelte 
Lærde  og  ikke  vedkom  Offentligheden.  Ramus  havde  derfor 
altid  en  stor  Del  af  Mønterne  i sin  egen  Leilighed,  hvor  han 
arbeidede  med  dem;  selv  Numismatikere  som  C.  J.  Thomsen 
og  P.  O.  Brøndsted,  der  blev  hans  Eftermand,  havde  kun 
et  Par  Gange  været  med  ham  i Kabinettet,  og  naar  man 
talte  til  ham  om  at  gjøre  det  mere  tilgængeligt,  svarede  han 
sædvanligt:  „det  skal  nok  ske  en  Gang;  nu  har  jeg  for  Gud 
ikke  Tid  dertil."  Medens  Ramus  var  Inspektør  — fra  1821 
Direktør  — , ialt  33  Aar,  voxede  Samlingen  betydeligt  ved 
Kjøb  og  Gaver,  især  saa  længe  Zoéga  levede;  thi  efter  hans 
Død  (1809)  havde  Ramus  ingen  Forbindelser  i Udlandet,  og  til 
private  Samlere  hjemme  stod  han  i et  halvt  fjendtligt  Forhold. 
Da  han  imidlertid  — siger  Konferensraad  C.  J.  Thomsen*)  — 

')  Hvor  værdifulde  Præsenteme  vare,  viser  dette,  at  3 af  Ringene  efter 
hans  Død  solgtes  for  1900  Rdl. 

*)  Thomsen  nedskrev  i sin  Tid  sine  Erindringer  om  Ramus’  Forhold  til 
Møntkabinettet,  hvilke  bleve  trykte  i Herlufsholms  Skoleprogram  1867 

forstod  at  behandle  formaaende  Stormænd,  gjorde  han  kun, 
hvad  han  vilde. 

Som  det  fremgaar  af  Ra mus’  Breve,  var  han  i sin  Ung- 
dom aldeles  et  Barn  af  sin  Tid  — Rationalist  i religiøs  Hen- 
seende og  stærk  berørt  af  den  franske  Revolutions  Ideer.  Med 
den  modnere  Alder  modereredes  hans  politiske  Anskuelser 
betydeligt,  som  Tilfældet  var  med  saa  mange  af  hans  Sam- 
tidige. Koleriker  var  han  i høi  Grad  og  næppe  nem  at  om- 
gaas.  Dog  havde  han  adskillige  gode  Venner  og  var  vel  set 
mange  Steder;  om  Sommeren  var  han  ofte  i Besøg  hos  Grev 
Danneskjolds  paa  Gisselfeld.  For  sine  Nærmeste  var  han 
en  sand  Støtte;  sin  tidlig  faderløse  Brodersøn,  den  senere 
bekjendte  Mathematiker,  Professor  C hr.  Rantu  s,  tog  han  sig 
faderlig  af,  om  end  Brodersønnen  rnaatte  lide  en  Del  under 
Onkelens  Urimeligheder,  saaledes  naar  denne  satte  ham  fra 
en  Latinskole  i en  anden,  fordi  han  blev  vred  paa  en  Rektor, 
eller  naar  han  absolut  vilde  gjøre  sin  Neveu  til  theologisk 
Kandidat,  uagtet  Studiet  var  ham  imod.  Da  Ulykken,  Af- 
skedigelse og  Statsfængsel,  ramte  hans  Svoger,  Landsdommer 
G.  L.  Baden,  havde  Ramus  gjort  Alt  for  at  formilde  det 
vrede  Kancelli  ved  at  tilbyde  af  sine  Midler  saavidt  muligt  at 
dække  hans  Gjæld;  siden  bragte  han  hver  Maanedsdag  sin 
Søster  en  Pung  med  Penge. 

I mangfoldige  Aar,  lige  til  sin  Død,  boede  Ramus  i den 
den  Gang  nye  røde  Gaard  Kronprindsessegade  Nr.  4 i Stue- 
etagen, der  for  et  Par  Aar  siden  er  bleven  forvandlet  til 
Butik.  Herfra  havde  han  kun  faa  Skridt  til  Kabinettet  paa 
Rosenborg,  og  naar  han  gik  derover,  kunde  man  jævnlig  se 
ham  i sin  Hæftighed  slaa  med  Stokken  til  Sælgekonerne, 
naar  de  sad  ham  i Veien  ved  Indgangen  til  Haveporten.  Da 
han  bestandig  var  ugift,  havde  han  boende  hos  sig  sin  Tjener, 
Nordmanden  Rasmus  Andersen  og  dennes  Hustru;  de 
styrede  hans  Hus,  og  Andersen,  der  overlevede  sin  Herre 
et  Par  Aar,  fik  af  Ramus’  Slægt  det  Skudsmaal,  at  han  havde 
tjent  sin  Herre  i 28  Aar  med  sjelden  Troskab  og  Hen- 
givenhed. 


(ogsaa  særskilt:  Et  Par  Ord  om  Herlovianeren  Chr.  R.).  Dette  værdi- 
fulde Stykke  er  Kilden  til  en  Del  af  det  her  meddelte. 

Ha  mus  var  cn  Mand  af  Middelhøjde,  mørk  og  med  et 
alvorligt  Udtryk;  det  eneste  Portræt,  der  haves  af  ham,  er 
malet  i hans  unge  Aar,  vistnok  kort  før  hans  Udenlandsrejse. 

Allerede  1813  omtaler  han  sin  meget  mislige  Helbreds- 
tilstand, og  med  Aarene  tiltog  hans  Svagelighed,  især  som 
Følge  af  den  sørgelige  Sygdom  (Epilepsi),  hvoraf  han  led; 
efter  et  Anfald  af  denne  kunde  han  være  saa  medtagen,  at 
han  græd  over  Ubetydeligheder.  Dette  hængte  sammen  med 
hans  hæftige  Sind,  der  gjorde,  at  han  var  i bestandig  Be- 
vægelse. Under  al  denne  Uro  og  midt  i sit  samvittighedsfulde 
Arbeide  bortkaldtes  ban  ved  en  pludselig  Død  den  11.  Juli 
1832  ved  Ordrup,  hvor  han  laa  paa  Landet.  Han  havde  sat 
sig  paa  en  Bænk  og  sendt  sin  Tjener  ind  i Huset;  da  tik  han 
et  Anfald  af  sin  Sygdom,  og  man  fandt  ham  liggende  i Grøften 
aldeles  hjælpeløs;  kort  efter  at  han  var  baaren  ind,  ud- 
aandede  han. 

Hans  Begravelse  paa  Gjentofte  Kirkegaard  gav  Anledning 
til  et  aparte  Optrin  mellem  hans  Svoger  Baden  og  en 
Høiesteretsassessor,  som  vilde  udtrykke  sin  Deltagelse  for 
Baden;  men  denne,  som  ikke  havde  glemt,  at  Assessoren  i 
sin  Tid  havde  været  med  til  at  dømme  ham  fra  Embede  og 
Velfærd,  forstod  Uret  og  viste  ham  fra  sig  med  vældige  Ord, 
saa  et  for  det  øvrige  Følge  høist  pinligt  Skjænderi  blev  Re- 
sultatet af  den  utidige  Kondolence. 

Lystanlægene  ved  Randers  og  deres  Historie. 

Meddelt  af  Arkitekt  F.  Uldalt. 


V ed  at  læse  Beretningen  om  Randers  Byraadsniøde  den 
29.  April  f.  A.  undrede  det  mig,  at  der  kunde  herske  Uvished 
om,  hvornaar  den  Plantning  ved  denne  By,  som  benævnes 
„Dronningens  Have*  og  „Marielund“  eller,  som  den  nu 
kaldes,  „Tøihushaven",  er  anlagt,  og  jeg  mener,  at  man 
kan  komme  Sagen  adskilligt  nærmere,  end  at  „Plantningen 
altsaa  er  begyndt  mellem  1804  og  1830“.  Da  Byens  Plantager 
i denne  Tid  i det  Hele  blive  meget  omtalte  paa  Grund  af 
den  Tanke,  der  er  kommen  frem,  at  reise  et  Monument  for 
de  Mænd,  hvis  Fortjenester  vi  skylde  Byens  smukke  Om- 
givelser, var  det  maaske  netop  det  rette  Øieblik  til  at  trænge 
lidt  nøiere  ind  i disse  Forhold.  Jeg  omtaler  da  først  og 
navnlig  Tøihushaven,  der  er  det  ældste  af  Anlægene,  og  som 
ikke  skriver  sig  fra  Tiden  mellem  de  ovennævnte  Aar,  men 
hvis  Plantning  er  udført  i Aarene  1803— 5 '),  medens  For- 
beredelserne allerede  maa  være  paabegyndte  i 1802 2). 


‘)  Jeg  skylder  Hr.  Kammerherre,  Amtmand  Hoppe  megen  Tak  for  den 
særdeles  Velvillie,  med  hvilken  han  har  tilladt  mig  at  gjere  Uddrag  af 
de  udforlige  og  interessante  historiske  Dokumenter,  der  tindes  i Randers 
Amts  Arkiv  angaaende  Tøihushaven,  fra  den  Tid  den  anlagdes  til 
1855  inkl. 

*)  At  Stadfeldt  ikke  omtaler  »Dronningens  Have«  i sin  Beskrivelse  over 
Randers  fra  1804,  er  intet  Bevis  for,  at  Anlæget  den  Gang  ei  var  paa- 
begyndt. Manuskriptet  til  et  saa  betydeligt  Arheide  kan  have  været 
færdigt  nogen  Tid,  fer  det  lykkedes  Forfatteren  at  faa  det  i Trykken, 
eller  maaske  denne  ikke  den  Gang  har  havt  Tro  til,  at  det  ganske  unge 
Anlæg  vilde  udvikle  sig  saa  smukt,  som  det  senere  gjorde,  og  derfor 
med  Forsæt  ikke  har  omtalt  det. 

I 1801—2  var  „Arsenalers  Hovedbygning  bleven  opført, 
og  en  enkelt  af  de  mindre  Bygninger,  som  hører  dertil,  bærer 
Aarstallet  1805.  Det  var  altsaa  ganske  naturligt,  at  man, 
saasnart  Hovedbygningen  var  færdig,  tog  fat  paa  at  pynte 
paa  Omgivelserne,  saa  meget  mere  som  disse,  hvad  vi 
senere  skulle  se,  i høi  Grad  trængte  dertil.  Direktionen  for 
„Nørre-Jyllands  Arsenal*,  som  det  i Almindelighed  den  Gang 
kaldtes,  bestod  af  den  kommanderende  General  for  Nørre- 
jylland, Generallieutenant  A.  L.  Moltke,  Generalmajor  Friboe 
og  Kammerherre,  Amtmand  Fønss.  Overtilsynet  med  „Dron- 
ningens Have*  var  overdraget  den  Førstnævnte;  men  da  han 
boede  i Aalborg,  kunde  han,  som  rimeligt  var,  ikke  tage  sig 
meget  af  Sagen,  og  det  var  derfor  Kammerherre  Fønss,  som 
med  meget  virksom  Bistand  af  Kancelliraad  (senere  Justits- 
raad),  Toldkasserer  Ludvig  Holberg  stod  for  Anlæget. 

„Den  forhen  udyrkede  og  øde  Plads*,  som  Kammerherre 
Fønss  i 1815  kalder  det  smukke  Anlæg,  som  nu  snart  i et 
Aarhundrede  har  været  til  saa  megen  Glæde  for  Byens  Folk 
og  Fremmede,  var  indtil  1802  nærmest  at  kalde  en  Grusgrav, 
der  eiedes  af  Kommunen.  Arealet  indeholdt  6 Tdr.  Land, 
indbefattet  den  Plads,  hvorpaa  Bygningerne  ligge.  Til  Have- 
anlæget  aabnede  man  en  Subskription,  navnlig  paa  en  dansk 
Oversættelse  af  Abts  „Døden  for  Fædrelandet*.  Kgl.  Raadmand 
Bendixsen,  der  i Følge  sin  Ansættelse  som  saadan  i 1797 
havde  Kommunens  Regnskabsvæsen  og  i 1801  tillige  blev 
Herredsfoged  og  Skriver  i Galten  og  Houlbjerg  Herreder, 
overtog  Regnskabet  over  „Dronningens  Have*,  som  han  førte 
med  pyntelig  Omhu1).  Subskriptionen  paa  „Døden  for  Fædre- 
landet* indbragte  næppe  store  Summer*);  thi  som  vi  senere 
ville  se,  blev  det  nødvendigt,  at  dels  Holberg,  dels  vistnok 
navnlig  Fønss  af  egne  Midler  maatte  bidrage  betydeligt  til 

*)  Det  er  vor  forrige  Amtmand,  Hans  Excellence  Geheimekonferentsraad 
M.  Bosenorn  i Kjobenhavn,  der  forst  har  gjort  mig  opmærksom  paa 
Bcndixsens  nævnte  Virksomhed  for  Teihushaven,  og  jeg  har  tillige  ham 
at  takke  for  den  særdeles  Eedebonhed,  hvormed  han,  som  er  saa  neie 
kjendt  med  vor  Bys  Historie,  har  givet  mig  flere  værdifulde  Oplysninger 
til  denne  Afhandling. 

*)  Den  31.  Aug.  1803  belob  Indtægten  heraf  sig  til  156  Edl.,  og  senere 
nævnes  denne  Post  ikke  i de  Begnskaber,  der  endnu  ere  opbevarede  i 
Banders  Amts  Arkiv. 

Mtieenm.  I.  VIII.  20 

Anlæget.  De  Mænd,  som  iøvrigt  vare  virksomme  for  at  skaffe 
Penge  dertil,  vare:  Provst  Brøchner  i Raarup,  Pastor  Zart- 
mann  i Viborg  og  Raadmand  Bruun  i Fredericia. 

Bendixsens  ovennævnte  Regnskab  fra  April  1803  til  Juni 
1806  forefindes  endnu,  og  ved  at  gjennemgaa  dette  faar  man 
forskjellige  Oplysninger  om  Dronningens  Have  i dennes  første 
Tilbliven,  som  ikke  ville  kunne  findes  andetsteds.  Vi  se  da 
først,  at  der  allerede  i April  1803  opføres  til  Udgift  650  Rdl. 
2 Mk.  16  Sk.  som  „Tid  efter  anden  leveret  Materialskriver 
Møller  til  Bestridelse  af  Udgifterne  ved  Plantageanlæget  efter 
qvitteret  Regning  med  Biiag“,  endvidere  at  Gartneren,  som 
benyttedes  i 1803,  hed  Haman  og  var  fra  Aarhus,  samt  at 
Kancelliraad  Holberg  udlagde  Pengene  for  hans  Logi  og  Kost 
her  i Byen.  Træerne  bleve  dels  kjøbte  af  Haman,  dels  af 
Gartner  Nic.  Voetmann  i Sønderborg  og  flere  Andre.  Den 
20.  Septbr.  1803  blev  udbetalt  til  Skipper  Hans  Christensen 
for  „et  Norsk  Træhuus* ')  og  31  Tylter  Lægter  71  Rdl.  Selve 
Arbeidet  ved  Anlæget  udførtes  tildels  af  Artillerister  for  Be- 
taling og  under  Tilsyn  af  Fyrværker  Sivertsen.  Det  følgende 
Aar  arbeidede  Gartner  Riisager  der  6 Maaneder.  Den  for- 
nødne Gjødning  kjøbtes  af  flere  af  Byens  Kjøbmænd.  I 1806 
omtales  Springvandet,  hvortil  Kobbersmed  Fasting  leverede 
Kobberrørene.  I dette  Aar  kjøbtes  endnu  en  Del  Træer,  saa- 
ledes  bl.  A.  for  46  Rdl.  Lindetræer  hos  ovennævnte  Gartner 
Voetmann.  De  herlige  Linde,  ved  hvis  skjønne  Form  og 
Skygge  vi  nu  glæde  os,  have  altsaa  oprindelig  slaaet  Rod  i 
Søndeijylland. 

At  dømme  efter  Regnskabet  synes  det,  at  Dronningens 
Have  i alt  Væsentligt  har  været  anlagt  og  beplantet  ved  Ud- 
gangen af  Aaret  1806,  og  Arbeidet  havde  indtil  da  medført 
en  samlet  Udgift  af  2,248  Rdl.  4 Mk.  2 Sk.  Adskillige  af 
Byens  Haandværkere  havde  havt  deres  Part  af  Fortjenesten 
ved  Anbringelsen  af  Hegn  og  Bænke  samt  flere  Monumenter 
osv.  Inden  Dronningens  Have  blev  anlagt,  eiede  Justitsraad, 


’)  Denne  lille  Bygning,  som  endnu  kan  mindes  af  meget  gamle  Folk, 
stod  i Anlægets  sydostlige  Del,  og  havde  næppe  anden  Bestemmelse 
end  at  være  til  Pynt  og  vel  til  derfra  at  nyde  Udsigten  over  Guden- 
aaen  og  øvrige  Omgivelser. 

Borgmester  Carøe  en  Have  og  nogle  Lodder  ud  mod  Aaen, 
det  saakaldte  .Rander  Kjær*.  Disse  Lodder  udgjøre  den 
sydøstlige  Del  af  den  nuværende  Tøihushave.  Kanalen,  hvor- 
paa  Kanonerne  og  Ammunitionen  skulde  føres  til  og  fra  Tøj- 
huset, blev  gravet  gjennem  Carøes  Have,  og  han,  der  ikke 
modtog  nogen  Erstatning  herfor,  skjænkede  ved  Gavebrev  af 
20.  August  1804  yderligere  et  Areal  paa  10,176  Al.  af 
sine  nysnævnte  Eiendomme  til  Tøihuset,  som  havde  Brug 
derfor.  Desuagtet  vedblev  Carøe  dog  at  have  Jord  baade  Øst 
og  Vest  for  Kanalen.  I en  Erklæring  af  17.  Oktbr.  1818  til 
Randers  Amt  gjør  han  opmærksom  paa  de  Ofifre,  som  han 
frivillig  har  bragt  for  at  hidføre  denne  Ordning,  og  paa  de 
.betydelige  Tab*,  som  den  har  paaført  ham.  At  det  har 
været  ham  meget  ubekvemt,  at  hans  oprindelige  Eiendom  af 
Kanalen  blev  delt  i en  østre  og  vestre  Del,  er  indlysende,  og 
der  opstod  nu  vanskelige  Forhold  med  Kjørsel  til  og  fra 
Eiendommen,  som  senere  gav  Anledning  til  temmelig  lang- 
varige Forhandlinger  mellem  Carøe,  Kammerherre  Fønss, 
Generallieutenant  Moltke  og  de  eligerede  Borgere  m.  Fl. 
Carøe  udbad  sig  nemlig  i Skrivelse  af  30.  August  1804,  at 
der  skulde  gives  ham  et  Revers  for  visse  Vilkaars  Opfyldelse 
i Henseende  til  Hegn  og  Kjørsel  m.  v.  Han  vilde  saaledes 
blandt  Andet  forbeholde  baade  sig  selv  og  Peter  Fabech 
Fisker,  som  eiede  det  udenfor  Eiendommen  og  videre  be- 
liggende Fiskeri  med  de  i Aaen  værende  Holme,  Ret  til  paa 
alle  Aarstider  at  kjøre  omkring  Kanalen  op  ad  den  til  Tøi- 
huset anlagte  Chaussé  og  derfra  til  Landevejen.  Peter  Fabech 
skulde  have  Tilladelse  til  at  stakke  det  Hø,  som  han  avlede 
paa  Engene  og  Holmene  i Aaen,  paa  det  Jordsmon,  som  af- 
stodes  til  Tøihuset  osv.  Carøe  solgte  imidlertid  snart  sin 
ovennævnte  Eng  til  Peter  Fabech  .for  en  meget  ubetydelig 
Penge*.  Generallieutenant  Moltke  var  strax  meget  venlig 
stemt  med  Hensyn  til  Carøes  Betingelser;  men  man  fandt 
senere,  at  det  var  uheldigt,  at  der  var  privat  Ret  til  Kjørsel 
Syd  for  Arsenalet,  hvilket  førte  til,  at  Generalen  forlangte  et 
Stykke  Jord  paa  8 Al.  Bredde  afstaaet  af  Byen  til  en  ,ny  Vei 
langs  med  Pallisade-Hegnet  østen  for  Krudt-Taamet  fra  Lande- 
veien  af*.  Magistratens  Skrivelse  til  Kammerherre  Fønss 
angaaende  denne  Sag  er  af  29.  Septbr.  1808,  og  lød  meget 

20* 

imødekommende.  Det  hedder  heri  bl.  A.:  „Det  kan  ikke 

nægies,  at  denne  Hauge,  som  er  beæret  med  vores  aller- 
naadigste  Dronnings  Navn  og  kaldes  Marielund,  er  anlagt 
med  god  Smag,  og  de  der  plantede  Træer  trives  got  og  staae 
i en  frodig  Grøde,  saa  at  de  nu  allerede  begynder  at  give  en 
fomøyelig  og  ved  sine  passende  Afvexlinger  ret  tillokkende 
Spadserefart,  hvilket  med  Tiiden  maa  blive  bedre,  naar  An- 
lægget fremdeles  vedbliver  at  vorde  opelsket.  Vi  nære  derfor 
eens  Ønske  med  den  for  det  almindelige  Bedste  saa  hengivne 
og  Nidkiære  Lands-Patriot  Hans  Excellence  Hr.  Generalen,  at 
dette  skiønne  Anlæg  maatte  blive  fredet ; men  saalænge  Kiøre- 
Vej  skal  gaae  igiennem  Haugen,  ville  dette  ikke  fuldeligen 
kunde  opnaaes.* 

I Febr.  1809  var  Veien  afpælet,  og  Kammerherre  Fønss 
affordrede  da  Etatsraad  Carøe  en  Deklaration  for,  at  han 
ganske  frafaldt  „den  Ret,  som  han  forhen  havde  forbeholdt 
sig  og  Hr.  Fabech  Fisker  og  efterkommende  Eiere  af  Jorder, 
Enge  og  Fiskeri  sønden  Arsenalets  Grund  til  Kjørsel  igjennem 
Dronningens  Have  og  Jyllands  Arsenals  Eiendomme“. 

Den  9.  August  1809  skrev  Kong  Frederik  den  Sjette  til 
Kammerherre  Fønss  og  overdrog  ham  Overopsynet  med  „Dron- 
ningens Hauge  Marielund  ved  Randers”,  ligesom  Kongen  det 
følgende  Aar  paalagde  ham  at  have  Tilsyn  med  Kanalens 
Vedligeholdelse. 

Det  kneb  i disse  Aar  for  Kammerherre  Fønss  at  klare 
Anlægets  Udgifter  med  dets  faa  Indtægter,  og  den  11.  Septbr. 
1810  ansøgte  han  derfor  Kongen  om,  at  det  paa  Grund  af, 
at  Havens  visse  aarlige  Indtægter  kun  udgjorde  40  Rdl., 
maatte  tillades,  at  det  Overskud,  der  blev  af  den  Sum,  som 
var  anvist  til  Tøihusbygningen,  maatte  benyttes  til  Marielunds 
Vedligeholdelse. 

Den  20.  Novbr.  s.  A.  meddelte  „det  Kongelige  General 
Commissariats  Collegio”  Kammerherre  Fønss  Kongens  Resolu- 
tion, der  lød  paa,  at  den  Beholdning  af  ca.  2933  Rdl.  79  Sk., 
der  var  tilovers  dels  af  de  til  Tøjhusets  Opførelse  anviste 
Summer,  dels  af  frivillige  Bidrag  „kan  successive  anvendes 
dels  til  derværende  Kanals  Opmudring  og  Vedligeholdelse,  og 
dels  til  at  vedligeholde  og  forskiønne  Haugen,  Alt  paa  den 
Maade,  som  Collegiet  finder  meest  passende*. 

De  ovenfor  omtalte  40  Rdl.  bleve  aarlig  udbetalte,  i 
ethvert  Tilfælde  indtil  1809,  da  Justitsraad  Holbergs  Kvittering 
af  29.  April  1810  for  Beløbet  endnu  forefindes,  men  Summen 
synes  kun  at  være  opkrævet  i Begyndelsen  af  Kammerherre 
Fønss’  Embedstid,  og  Eftermanden,  Kammerherre  Stemann, 
vidste  Intet  om  denne  Sag,  der  senere  gav  Anledning  til 
Efterforskninger  og  megen  Brewexling.  Kammerherre,  Amt- 
mand Lorentz  omtaler  i en  Skrivelse  af  20.  Januar  1834,  at 
der  existerede  »et  Sagn”,  som  fortalte,  at  Kong  Frederik  den 
Sjette  som  Kronprinds  under  sit  Ophold  i Kiel  skulde  have 
skjænket  1000  Rdl.  til  Marielund,  og  at  de  40  Rdl.,  som 
aarlig  udbetaltes,  vare  Renterne  deraf.  Ved  Kongens  Nær- 
værelse i Randers  den  16.  Juni  1834  gav  han  Lorentz  mundtlig 
Ordre  til  at  indsende  Indberetning  om  Dronningens  Haves 
Pengesager,  og  denne  Indberetning,  som  er  dateret  den  30. 
s.  M.,  lyder  meget  bedrøvelig,  idet  den  dels  oplyser,  at 
det  Kgl.  General  Kommissariats  Kollegium  paa  L.s  Fore- 
spørgsel havde  svaret,  at  af  den  ovennævnte  Sum,  2933 
Rdl.  79  Sk.,  »ingen  videre  Beholdning  haves”,  og  at  disse 
Penge  altsaa  »maae  i saa  Henseende  ansees  aldeles  tabte”,  dels 
meddeler  »at  den  til  samme  Øiemed  af  Deres  Majestæt  aarligen 
tilstaaede  Sum  af  40  Rdl.  ikke  i 25  Aar  af  Vedkommende  er 
bleven  rekvireret”  osv.  L.  indstillede  da,  at  den  aarlige 
Understøttelse  maatte  forøges  til  80  Rdl.,  hvormed  han  for- 
modede, at  en  Gartners  Lønning  og  Havens  Vedligeholdelse 
vilde  kunne  bestrides  uden  videre  Tilskud,  eller  at  Kongen  i 
modsat  Fald  vilde  tillade,  at  der  en  Gang  for  alle  udbetaltes 
et  Par  Huudrede  Rdl.  af  hin  opkrævede  Sum.  Kongen  be- 
vilgede de  ansøgte  200  Rdl.,  og  fra  1834  bleve  de  40  Rdl. 
atter  paany  aarlig  udbetalte  af  det  militære  Fond  paa  Amt- 
mandens Rekvisition. 

I Foraaret  1810  forlod  Holberg  Randers,  hvad  der  frem- 
gaar  af  et  Brev,  han  den  2.  Juni  i det  nævnte  Aar  tilskriver 
Kammerherre  Fønss  fra  Kjøbenhavn,  og  i hvis  Slutning  han 
siger:  „Aldrig  kan  jeg  forglemme  de  mange  Prøver,  Deres 
Høivelbaarenhed  saa  ædelmodigen  har  skjænket  mig  paa 
Deres  Bevaagenhed  og  Yndest,  som  jeg  udbeder  mig  frem- 
deles lige  ædelmodigen  opbevaret.”  Sandsynligheden  taler 
altsaa  for,  at  den  nedennævnte  Konrektor  Volckersen  strax 

har  afløst  Holberg  i dennes  Virksomhed  til  Bedste  for  Dron- 
ningens Have,  idet  V.s  Navn  nu  kun  findes  nævnt  i For- 
bindelse med  denne  i det  ene  Aar  1812. 

Af  de  gamle  »Randers  Amts  Avis“er  fra  Aarhundredets 
Begyndelse  har  jeg  samlet  en  Del  Uddrag,  som,  da  de  ere 
skrevne  af  de  Mænd,  der  havde  Opsynet  med  selve  »Dronningens 
Have*  eller  Marielund,  kunne  staa  som  historiske  Data. 

Dette  Blad  begyndte  at  udkomme  i 1810,  og  allerede 
den  5.  Mai  1812  finde  vi  en  Beretning  om  »Marielund*  i 
følgende  Bekjendtgjørelse:  »At  Undertegnede  er  flyttet  fra 
Christineberg  til  lille  Voldgade  Nr.  658,  giver  jeg  mig  herved 
den  Ære  at  melde  for  Vedkommende,  som  maatte  have  Noget 
med  mig  at  afgjøre.  Tillige  skulde  jeg  ikke  undlade  at  be- 
kjendtgjøre,  at  Indgangen  til  Marielund  er  aaben  fra  først- 
kommende Søndag  for  Dem,  som  hertil  have  faaet  Adgangs- 
rettighed, igjennem  den  sædvanlige  Dør  i Dalen  ved  Reber- 
banen. Al  anden  Nedgang  enten  fra  Arsenalet  eller  Vagten 
gjælder  kuns  for  Familierne  paa  Arsenalet  og  dem,  som  dertil 
have  et  specielt  Tegn.  De,  som  for  dette  Aar  ikke  ønske  sig 
Adgang,  men  som  dog  have  faaet  Nøgler  i Fjor  eller  forrige 
Aar,  ville  behage  at  tilbagelevere  mig  Samme  mod  Erstat- 
ning, da  de  dog  ikke  vil  bekomme  Beholderne  til  nogen 
Nytte.  Volckersen.* 

»Christineberg*,  hvor  Volckersen  boede  indtil  Mai  1812, 
laa  „ved  Østerport*  og  var  den  Eiendom,  som  han  kjøbte  af 
Holberg  i 1810,  og  hvor  Amtmandsboligen  senere  byggedes 
(i  1828).  Det  var  Holberg,  der  anlagde  den  øvre  smukke 
Have  paa  Bakken  i de  første  Aar  af  Aarhundredet.  Han 
begravede  sin  Hustru  i selve  Haven  „ved  Fjeldets  Fod*  lige 
overfor  den  Møllerske  Familiestiftelse  (nu  Arkitekt  Olivarius’ 
Eiendom).  I Kjøbekontrakten,  som  oprettedes  med  Volckersen, 
bestemtes  udtrykkeligt,  at  „den  mig  saa  kjære  Grav*  skulde 
fredlyses.  Ikke  desto  mindre  er  ethvert  Spor  af  den  forlængst 
forsvundet.  Volckersen1)  var  Konrektor  ved  den  herværende 


')  Frederik  Volckersen,  fodt  i Tonning  den  10.  Mai  1775,  blev  Student 
1793,  Cand.  theol.  1804,  Overlærer  ved  Banders  lærde  Skole  1806  og 
Sognepræst  til  Nysted  og  Herridslev  paa  Lolland  1812,  hvor  hans  Fader 
tidligere  havde  været  Præst  indtil  1785.  F.  V.  dede  den  15.  Jan.  1817 
>af  Tæring  og  Næringssorg«.  Se  Wibergs  Præstehistorie,  2det  Bind, 
Side  490. 

Latinskole,  hvilket  Byfoged  Neckelmann  siger  i sit  Avertisse- 
ment af  11.  Mai  1812,  da  han  nylig  var  flyttet  ind  i den  af 
V.  før  beboede  Lejlighed.  Samme  Aar  blev  V.  Præst,  idet 
han  nævnes  som  saadan  i Kammerherre  Fønss’  nedenfor 
anførte  Brev  til  Schaldemose. 

Af  Volckersens  Bekjendtgjorel.se  se  vi  altsaa,  at  Fønss 
havde  overdraget  denne,  hvad  man  kalder  de  løbende  For- 
retninger eller  det  daglige  Tilsyn.  Endvidere  fremgaar  det 
tydeligt  afV.s  Ord,  at  Marielund  i 1812  ingenlunde  var  noget 
ganske  Nyt,  men  tværtimod  allerede  et  Anlæg,  som  Byens 
Folk  med  særlig  Tilladelse  kunde  faa  Adgang  til  og  glæde 
sig  over,  naar  de  meldte  sig  for  at  modtage  Nøgle  til  „den 
sædvanlige  Dør  i Dalen  ved  Reberbanen  *)“.  Denne  Dør, 
som  længe  vedblev  at  være  aflaaset,  fandtes  ved  den  vestre 
Ende  af  Tøihushaven,  altsaa  vel  lidt  Nordost  for  Sagfører 
Poulsens  nuværende  Villa.  Saavidt  vides,  fjernedes  Laagen 
først  omtrent  1836,  men  i Amtmand  Stemanns  Tid  blev  det 
forsømt  at  lukke  den.  Den  Gang  stod  der  temmelig  høie 
Graner  indenfor  denne,  ligesom  uden  Tvivl  en  ikke  ringe  Del 
af  Træbestanden  oprindelig  var  Fyr  og  Gran,  som  efler- 
haanden  afløstes  af  Løvtræer.  Hovedgangene  i Anlæget  vare 
i Aarhundredets  Begyndelse  i alt  Væsentligt  de  samme  som  nu. 

Da  Volckersen  ikke  længere  kunde  have  med  „Dronningens 
Have*  at  gjøre,  anmodede  Kammerherre  Fønss  den  7.  Septbr. 
1812  Schaldemose  om  at  paatage  sig  det  daglige  Tilsyn, 
hvori  denne  indvilligede. 

I et  meget  forbindtligt  Brev  af  14.  s.  M.  takkede  Fønss 
Schaldemose,  fordi  han  vilde  paatage  sig  Opsynet,  og  med- 
delte ham  forskjellige  Instruktioner. 

I 1813  byggede  Schaldemose  for  egen  Regning  et  lille 
Skænkehus  af  Træ  i Dronningens  Have  ved  Kanalens  Ind- 
munding.  Tanken  var  vistnok,  at  Folk,  der  havde  badet 
eller  fisket  i Aaen,  skulde  seile  derop  for  at  indtage  en  For- 
friskning*). Samme  Aar  var  Mads  Høeberg  „Gartner  i Dron- 


•j  Denn«  sidste  las  langs  neden  under  Skrænten,  som  senere  beplantedcs 
af  daværende  Lientenant  Faber. 

*)  I Sommeren  1864  benyttedes  den  lille  Bygning  sidste  Gang,  og  det 
fremgaar  tydeligt  af  den  oin  samme  forte  Brevveiling,  at  Beværtningen 
her  just  ikke  var  videre  vel  set  af  Teihushavens  Bestyrelse,  der  lod  Byg 
ningen  nedbryde. 

ningens  Have*.  Han  druknede  det  Aar  i en  Brønd,  der  skred 
sammen  om  ham. 

Fra  1815  have  vi  en  udførlig  Beretning  om  Tøihushaven, 
underskreven  med  Kammerherre,  Amtmand  Fønss’  Navn.  Den 
lyder  saaledes: 

Hendes  Majestæt  Dronningens  Have  Marienlund  ved 
Kanders  er  anlagt  paa  en  forhen  udyrket  og  øde  henliggende 
Plads.  Hensigten  med  dens  Anlæg  er,  at  Randers  Bys  Ind- 
vaanere  kunne  erholde  en  behagelig  med  Træer  beplantet 
Spadseregang,  som  forhen  savnedes. 

Anlæget  blev  begyndt  i 1802.  For  dets  Tilværelse  maa 
man  fornemmelig  takke  Hr.  Justitsraad  Holberg1),  hvis 
Smag,  Gavnelyst  og  utrættelige  Arbejdsomhed  — ja  endog 
Bekostning  — har  bevirket  dets  heldige  Fremvæxt. 

M arielund  staar  aldeles  ikke  i nogen  Forbindelse  med 
det  Militære  eller  med  Tøihuset.  De  hertil  Henhørende  have 
kun  Ret  til  at  fare  de  dem  anviste  Veie  til  Arsenalet,  Kanalen 
og  Krudttaamet.  Den  Høistkommanderende  ved  Tøihuset  og 
Tøihuuslieutenanten  har  man  forsynet  med  særskilte  Haver, 
og  det  i Mari  el  und  faldende  Græs  er  [dem]  indtil  videre 
overladt,  for  ydermere  at  anbefale  Anlægget  i deres  Yndest 
og  Omhu. 

Overopsigten  over  Marielund  og  Bestyrelsen  af,  hvad 
der  vedkommer  samme  og  Kanalen,  har  Hans  Kongelige 
Majestæt  betroet  mig,  siden  den  Tid  Hans  Excellence  General 
Moltke  forlod  Jylland.  Kanalen  vedligeholdes  for  Kongens 
Regning;  men  til  Havens  Vedligeholdelse  og  Forbedring  haves 
ingen  anden  Indtægt  end  omtrent  100  Rbdlr.  Rente  af  ude- 
staaende  Kapitaler,  og  hvad  der  indkommer  ved  den  Afgift, 
som  erlægges  for  de  Nøgler  til  Haven,  hvormed  Vedkommende 
forsynes.  Resten,  ja  endog  det  meste  af,  hvad  Anlægget 
kostede,  har  jeg  selv  betalt. 

*)  Holberg  var  fedt  paa  Sjælland,  blev  Student  i sit  22de  Aar,  var  i 2 
Aar  Skuespiller  ved  det  kgl.  Theater,  ansattes  ved  Toldfaget  i Horsens, 
kom  i 1796  som  »Toldere  til  Randers,  hvor  han  forblev  til  1810,  og 
dede  i Aarhus  den  1.  Mai  1824  som  afskediget  i en  Alder  af  77  Aar. 
»Han  var  en  Gudsen  af  vor  udedelige  Holberg«,  hos  hvem  hans  Fader 
var  Forvalter.  Baron  Holberg  havde  tilladt,  at  L.  H.  opkaldtes  efter 
ham.  (Se  Fr.  Thaarups  »Fædrenelandsk  Nekrolog«,  S.  302,  og  de  No- 
titser, som  Kancelliraad  Olsen  har  skrevet  i det  Eiemplar  af  Stadfeldts 
Beskrivelse,  som  jeg  eier.) 

Efter  saaledes  at  have  offeutlig  kundgjort  min  Authoritet 
over  og  Forbindelse  med  Marielund  og  derved  værende 
Kanal,  fastsættes  herved  i Henseende  til  sammes  Afbenyttelse 
for  denne  Sommer  følgende  Bestemmelser: 


1. 

Alle  og  enhver  uden  Undtagelse  er  det  tilladt  at  gaa  i 
Dronningens  Have  Marielund  hver  Torsdag  og  Fredag  Efter- 
middag fra  Kl.  1 til  Kl.  6;  men  kuns  igjennem  Laagen  ved 
Vagten1)  er  Indgang  for  dem,  der  ikke  ere  forsynede  med 
Nøgel.  Denne  Adgang  til  Haven  nydes  uden  Betaling;  men 
det  paasees,  at  ingen  kommer  der  uden  at  være  efter  sin  Stand 
renlig  og  sømmelig  paaklædt.  Hvo,  der  vil,  kan  efter  Behag 
nedlægge  sin  Gave  i en  ved  denne  Indgang  anbragt  Bøsse  for 
de  Fattige. 


2. 

Nøgler  til  Hoveddøren  ved  Reberbanen  kan  bekommes 
hos  Hr.  Schaldemose  hver  Formiddag  fra  10  til  12  i denne 
Uge  mod  Betaling  af  2 Rbd.  S.  V.  Hvo,  som  har  forskaffet 
sig  en  saadan  Nøgel,  har  til  alle  Tider  i Sommer  fri  Adgang 
til  Haven.  Disse  Nøgler  kunne  bekommes  af  Embedsmændene 
i alle  Stænder,  Borgere  samt  Haandværkere  og  deres  Svende. 
Nøglen  maa  benyttes  af  Husfaderen,  hans  Kone  og  voxne 
Børn,  som  og  kan  medtage  Fruentimmer;  men  Nøglen  maa 
ikke  udlaanes  til  andre  Mandspersoner  enten  i Huset  eller  i 
Byen:  derimod  kan  enhver  Udenbyes  medtages. 

3. 

Børn  maa  aldeles  ikke  uden  under  deres  Forældres  eller 
Læreres  Opsigt  komme  i Haven.  Disse,  hvad  enten  de  ere 


')  Sandstenspillerne  ved  denne  Laage  stod  endnu  de  forste  Aar,  jeg  var 
her  i Bauders.  De  preussiske  Soldater  havde  i 1864  benyttet  de  Bly- 
kugler, hvormed  Pillernes  Top  var  forsynet,  som  Angrebspunkt  ved 
deres  private  Øvelse  i Bajonetfægtning,  hvoraf  de  bar  meget  tydelige 
Spor.  Da  Gangstien  omlagdes  paa  dette  Sted  i 1882,  nedbrødes  Pil- 
lerne; men  Vagtbygningen  findes  jo  endnu,  saa  Enhver  vil  let  være 
orienteret  i,  hvor  den  omtalte  Laage  i sin  Tid  var  anbragt. 

Indvaanere  i Byen,  eller  bebo  de  til  Tøihuset  hørende  Byg- 
ninger, staa  til  Ansvar  for,  at  deres  Børn  ikke  afplukke  Blom- 
ster eller  Blade,  eller  gaa  udenfor  de  anlagte  Gange  eller 
begaa  nogensomhelst  Uorden/ 

De  følgende  Paragrafer  indeholde  Forbud  mod  at  tage 
Hunde  med  i Haven,  mod  Fiskeri  i Kanalen  o.  s.  v. 

„Sluttelig  anmodes  alle  og  enhver  om  at  vaage  over,  at 
Intet  Marielund  vedkommende  bliver  i nogen  Maade  be- 
skadiget. Med  de  ubehageligste  Følelser  har  jeg  selv  saavel 
som  flere  af  dette  Anlægs  Venner  været  Vidner  til,  at  aldeles 
uberettigede  Personer  have  benyttet  sig  af  Haven  med  en 
Frihed,  som  om  det  var  deres  Eiendom,  ja  at  man  som  Volds- 
mænd  har  bestormet  den  ved  at  bryde  over  Plankeværk  og 
Hegn.  At  forebygge  gjentagne  Voldsomheder  af  saadan  Art 
er  Hovedøiemedet  af  denne  Kundgjørelse.  Maatte  den  tillige 
vække  Agtelse  for  et  Anlæg,  hvis  blotte  Navn  maa  gjøre  det 
kjært  for  enhver  Eftertænksom,  og  hvis  Bestemmelse  er  Byens 
Ziir  og  Medborgeres  Opmuntring  og  Vederqvægelse!  Dette 
ville  samtlige  Byens  Indvaanere  tage  i Betænkning;  og  jeg 
tør  da  ikke  tvivle  paa,  at  de  jo  alle  ville  tage  Marielund 
under  deres  særdeles  Beskyttelse. 

Randers  den  15de  Mai  1815. 

P.  S.  Fønss/ 

Som  det  vil  ses  hos  Stadfeldt,  havde  han  just  ikke  megen 
Tillid  til  Kanalens  Hensigtsmæssighed,  og  Fremtiden  gav  Be- 
kræftelse paa  hans  Tvivl.  Regnskabet  fra  1812—1817,  som 
endnu  opbevares,  udviser,  at  det  var  betydelige  Beløb,  som  i 
disse  Aar  medgik  til  Opmudring,  Bolværkets  Istandsættelse 
m.  v.,  saaledes  navnlig  i 1813,  ialt  645  Rdl.  6 Mk.  og  i 1817: 
318  Rdl.  3 Mk.  Niels  Ditlevsen,  som  var  „Mudder  Maschinens 
Førere  og  Styrere',  fik  en  Dagløn  af  3 Rdl.  og  hans  Hjælpere 
hver  2 Rdl.  3 Mk.  1 1827  var  Bolværket  omkring  Kanalen 
saa  raadent,  at  der  maatte  ske  en  større  Forandring,  til  hvil- 
ken Ingeniør-Korpset  gjorde  Forslag,  som  bifaldtes  af  Kongen. 
Bolværket  skulde  borttages,  og  Jorddosseringer  anbringes,  et 
nyt  Bolværk  skulde  opsættes  ved  Kanalens  Munding,  „hvor 
Grunden  er  fast*  (?),  hvorved  man  vilde  vinde,  at  dette  kom 
nærmere  Strømmen,  hvortil  en  Rende  kunde  udmudres  i 

110  Favnes  Længde,  47*  Favnes  Bredde  og  7 Fods  Dybde 
o.  s.  v.  I 1851  var  Kanalen  endnu  i Brug,  idet  der  i det 
Efleraar  kunde  gaa  en  lille  Jagt  derop,  som  indladede  nogle 
Kanoner.  Disse  vare  under  den  første  slesvigske  Krig  bievne 
nedgravede  i den  saakaldte  „Thehave*,  et  tildels  særlig  ind- 
hegnet Parti  af  Tøihushaven,  som  laa  bagved  Marketenderiet, 
der  var  tæt  ved  Vagten.  De  største  af  Kanonerne  bleve  dog 
førte  ned  til  Havnen  og  indladede  der.  Snart  efter  groede 
Kanalen  saaledes  til,  at  den  ikke  længere  kunde  benyttes.  I 
de  senere  af  de  Aar,  at  Resterne  af  den  endnu  vare  til,  dan- 
nedes der  en  Kaninø  i den.  Denne  0 omtales  i Snedker  N. 
Schmidts  Regning  for  Juli  1840,  da  han  forhøiede  samme 
ligesom  „den  lille  Anne  0“  (o:  Ande-Ø),  hvilken  sidste  des- 
uden blev  flyttet.  Den  nævnte  Regning  er  et  i flere  Retninger 
mærkeligt  Dokument,  hvis  sidste  Post  f.  Ex.  lyder:  „for  Skibet 
at  En  og  udsætte  i Kanalen  og  leie  af  Samme  4 Mk.“  For- 
modentlig gjemmer  Bekostningen  ved  Leie  af  Baaden,  hvori 
Snedkeren  roede  ud  til  Øerne,  sig  under  de  noget  mystiske 
Ord.  Man  begyndte  altsaa  at  fylde  Kanalen,  og  da  den 
gamle  Cikoriefabrik  i Fabrikstræde  brændte  i 1863,  benyttede 
man  Affaldet  til  saa  at  sige  ganske  at  udslette  dens  sidste 
Spor1).  Stedet,  hvor  Indløbet  har  været,  kjendes  dog  endnu. 
I 1817  opgav  Schaldemose  sin  Virksomhed  ved  Dronningens 
Have.  Hvad  der  var  Grunden,  har  jeg  intet  Sted  kunnet  finde 
noget  aldeles  sikkert  om,  dog  formoder  jeg,  at  han  allerede 
da  har  modtaget  en  Ansættelse  paa  Clausholm;  thi  den  24. 
April  1821  opholder  han  sig  dér,  som  det  synes  af  hans  Brev 
til  Prokurator  Hald,  til  Stadighed,  og  paa  en  Konvolut  af  et 
Brev  fra  disse  Aar  har  jeg  fundet  Udskriften  „Velædle  Hr. 
Forvalter  Schaldemose  paa  Clausholm  pr.  Randers',  hvilket 
sidste  jo  ikke  lader  nogen  Tvivl.  Det  fremgaar  ogsaa,  at  Gartner 
Jens  Lem,  der  forhen  vistnok  kun  var  Havekarl,  er  avanceret  be- 
tydeligt ved  Schaldemoses  Bortreise,  saa  at  han  nu  var  Manden 
i Haven  i 11  Aar  under  Amtmandens  Overledelse;  men  som 


')  Disse  og  flere  vigtige  Oplysninger  har  jeg  Hr.  Gartner  Seren  Sørensen 
at  takke  for,  som  er  fedt  her  i Randers  1816  (hvor  hans  Fader  ogsaa 
havde  sit  Erhverv  af  Blomsterne,  og  som  i Aarene  1851 — 56  var  Gartner 
red  Tøihushaven. 

vi  senere  skulle  se,  vendte  S.  da  atter  tilbage  til  sin  gamle 
Post  og  fik  forøget  Indflydelse  paa  Styrelsen  af  Anlæget. 

Skulde  Nogen  ønske  at  sætte  sig  nølere  ind  i,  hvorledes 
Tøihushaven  saa  ud  i Aarhundredets  Begyndelse,  skal  jeg 
meget  anbefale  ham  at  læse  »Maries  Lund",  et  poetisk 
Maleri  af  J.  Olavius,  der  udkom  1817,  og  hvis  2det  Titelblad 
lyder:  »Randers  By,  under  hvis  Ægide  Lunden  blomstrer, 
helliges  disse  Blade.*  Maaske  Ingen  her  i Byen  eier  Bogen, 
og  det  Exemplar,  jeg  har  liggende  for  mig,  tilhører  Univer- 
sitelsbibliotheket  i Kjøbenhavn.  Til  en  Prøve  skal  jeg  med- 
dele de  første  tre  Vers,  der  lyde: 

Hvad  stander  hist  i Duggens  blanke  Draabe? 

Med  Saphirkronen  paa  det  gyldne  Haar: 

Anrora  smykket  i sin  Purpurkaabe, 

Hun  Nattens  Cbaos  vifter  fra  vor  Jord; 

Vær  hilset  Eos!  paa  din  beie  Throne, 

Dit  Guld  du  gyde  huldt  i Harpens  Tone. 

Du  sode  Egn!  I nydelige  Dale! 

Hvor  Konsten  vandrer  ved  Naturens  Arm; 

Du  gronne  Hei!  I smaa  Syrenesale! 

Indhugne  i en  stenet  Bankes  Barm ; 

Hvor  Navnet')  Holberg  ataar  i gronne  Tinde, 

Hver  Sommer  skjænker  ham  et  Blomsterminde. 


Vær  hilset!  hilset  Aacns  Siv  og  Kande! 

Du  Markens  frie,  muntre  Melodi! 

Du  Kirke  speilende  dit  Spir  i Vande, 

I Grunden  af  det  hoie  Maleri; 

Dog  Læser!  gak  og  se  det  skjonne  Skue, 

Thi,  Harpen  mangler  Lyd  og  Skjalden  Lue.  — 


Lad  os  nu  ogsaa  antage,  at  Digteren  har  malet  »Maries 
Lund*  med  lidt  for  rige  Farver,  saa  er  det  dog  klart,  at  det 
Anlæg,  han  beskriver  i sin  Bog  i 1817,  ikke  er  plantet  hen- 
imod  1830! 

Flere  af  den  lille  Bogs  Vers  bringe  os  historiske  Oplys- 
ninger, som  maaske  ikke  let  ville  findes  andet  Steds.  Dette 
er  saaledes  Tilfældet  med  det  følgende: 


•)  »Justitsraad  Holberg,  som  bestyrede  Lundens  forste  Anlæg.« 

En  enlig  Gran  staar  mørk,  som  selve  Sorgen, 

Blandt  lyse  Stammer,  paa  en  hævet  Grav, 

En  Kriger  ligger  ved  dens  Rod  forborgen, 

Og  Fugle  synge  ved  hans  brudte  Stav; 

Lyksalig  den,  der  sodt  som  han  kan  ligge. 

Ved  Fuglesang  i Ly  af  Gran  og  Hægge.<  — 

En  Note  oplyser,  at  Talen  er  om  Generalmajor  Friboe. 
Hans  Grav  er  Syd  for  Tøihusets  Hovedbygning,  nær  ind  imod 
den  beplantede  Skrænt  i den  lille  Runddel,  ved  hvis  Indgang 
staar  et  Par  Linde,  og  som  iøvrigt  er  omgiven  af  Kastanietræer. 
En  Bænk  staar  her,  og  Musiken  pleiede  at  spille  paa  dette  Sted. 
Jeg  har  fundet  Graven  nævnt  endnu  i 1840  i Schaldemoses 
Regnskab ; men  alle  Spor  af  den  ere  nu  forlængst  forsvundne. 
At  Generalmajor  Friboe  var  Medlem  af  Direktionen  for  Nørre- 
Jyllands  Arsenal  har  vel  været  den  nærmeste  Grund  til,  at 
han  fik  sin  Grav  i Tøihushaven.  (Sammenlign  „Fædrene- 
landsk Nekrolog*  af  Fr.  Thaarup,  Side  288).  Først  i den 
senere  Tid  har  jeg  vidst,  at  Christian  Wildenradt  Friboe,  der 
var  født  omtrent  1732  og  døde  den  8.  April  1806  her  i 
Randers,  ligger  begravet  i Tøihushaven,  og  han  fortjener 
dog  at  mindes;  thi  han  „var  en  hæderlig  og  retsindig  Mand 
og  dygtig  Officer;  det  af  ham  kommanderede  Regiment1) 
fremhæves  gjentagne  Gange  af  Kronprinsen  som  værende  i 
fortrinlig  Orden.**). 

I et  andet  Vers  omtales  „en  Kjæmpestøtte  fra  Oldtiden*. 
Hermed  kan  kun  menes  den  ene  af  de  tvende  Granitsøiler, 
som  endnu  staa  i Tøihushaven.  Disse,  der  oprindelig  skulle 
have  hørt  til  det  gamle  Essenbæk  Kloster,  og  gaa  tilbage  til 
det  12.  Aarhundrede,  ere  paa  Grund  af  deres  Kapitælers  Form 
meget  sjeldne  her  i Jylland.  Efterat  Klostret  var  nedlagt,  lod 
Fru  Anna  Krabbe,  Jacob  Bjørns  Hustru,  dem  føre  til  Stenalt 
og  lod  der  indhugge  sine  Forbogstaver  F A K og  Aarstallet 
1689  saml  sit  Vaaben  paa  dem.  At  just  hun  vilde  lade  sligt 
udføre,  passer  særdeles  godt  med  Omtalen  af  hende,  der  er 
bekjendt  som  en  af  Danmarks  lærdeste  Damer  og  navnlig  for 
sin  Omhu  for  gamle  danske  Visers  og  historiske  Minders  Be- 


')  Det  jydske  Regiments  lette  Dragoner,  hvis  Chef  han  blev  1797. 

*)  Ifølge  »Biografisk  Lexikon*  af  C.  F.  Bricka,  5.  Bind,  S.  391—392. 

varelse1).  I dette  Aarhundredes  Begyndelse,  da  Tøihushaven 
var  anlagt,  førtes  Granitsøilerne,  hvis  Fodstykker  jo  desværre 
mangle,  paa  Slæde  over  Isen  fra  Stenalt  hertil  og  opstilledes; 
men  uden  at  der  herved  gjorde  sig  gjældende  nogen  For- 
staaelse  af  deres  Karakter  og  Betydning.  Man  vil  kunne 
begribe,  at  jeg  har  en  ganske  særlig  Forkjærlighed  for  de  2 
gamle  Søiler,  fordi  jeg  daterer  min  Virksomhed  her  i Jylland 
paa  Arkæologiens  Omraade  fra  mit  Bekjendtskab  med  dem, 
idet  jeg  første  Gang  hørte  Ordet  „Tøihushaven*  nævne  i For- 
bindelse med  Søilerne,  da  Worsaae,  dengang  jeg  for  31  Aar 
siden  reiste  hertil,  bad  mig  virke  for,  at  de  fik  en  passende 
Anbringelse.  Den  22.  Mai  1871  bevilgede  Randers  Byraad 
enstemmigt  Pengene  til  Søilernes  Opstilling,  og  efter  for- 
skjellige  Omskiftelser  i Aarhundredernes  Løb  faa  de  for- 
haabentlig  Lov  til  at  staa  (i  Modsætning  til  forhen)  med 
Hovedet  opad,  da  de  nu  høre  til  „de  fredede  Mindesmærker.* 

Vi  have  ovenfor  set,  hvorledes  Kammerherre,  Amtmand 
Fønss  i 1816  gjorde  rede  for  sin  Virksomhed  med  Hensyn  til 
„Dronningens  Have*;  men  Digteren  offrer  ham  ogsaa  et  Par 
Vers,  af  hvilke  det  første  lyder: 

En  Kildes  Raslen  vækker  mig  af  Dremme, 

Jeg  iler  efter  kjære,  kjendte  Lyd, 

Dens  Indskrift  siger:  vil  Du  rigtig  tomme 
Dit  Livets  Bæger,  maadeholden  nyd; 

En*)  Ædlings  Navn  paa  Kildens  Fronte  prunkcr. 

Hans  Daad  kun  svagt  kan  prise  mine  Funker.« 

Naar  Digteren  slutter  det  følgende  Vers  med  Ordene: 

>1  Brødres  Navn  jeg  vil  et  Ønske  yde, 

Som  Kildens  Selv  saa  gid  hans  Dage  flyde!« 

kom  Fønss’s  sidste  Leveaar  til  at  danne  en  sørgelig  Modsæt- 
ning hertil. 

Olavius  omtaler  ogsaa  General  Moltkes  Mindestøtte,  som 
nu  staar  i Runddelen  ved  Tøihushavens  vestre  Indgang.  Den- 


*)  Traps  Beskr.  af  Kongeriget  Danmark,  2.  Udg.,  6.  Del,  Side  689.  Hun 
dede  1618. 

*)  Hr.  Kammerherre  Amtmand  og  Bidder  de  Fenss,  hvis  Omhu  og  Opofrelse 
Lunden  skylder  sin  Vedligeholdelse. 

gang  havde  den  imidlertid  en  anden  Plads  end  nu,  og  stod 
„tæt  ved  alfar  Vei  af  hugne  Sten,  hvor  Volden  hist  sig 
høiner*,  nemlig  paa  Banken  vest  for  Krudttaamet.  Moltke  var 
jo,  som  før  nævnt,  kommanderende  General  i Jylland,  og 
Støtten  skal  minde 

•Om  Hoi  tid  adagen  ‘),  da  Neptuni  Drenge 

Jog  Britten  bort  fra  lille  danske  Vænge.« 

At  Dronningen  fik  sit  Vers  i Bogen  ligesaavel  som  sit 
Monument  i Haven*),  behøver  jeg  neppe  at  nævne.  Dette 
Monument  omtales  i Beretningen  i „Randers  Amts  Avis'  om 
Kong  Frederik  den  Sjettes  Besøg  i Randers  den  16.  og  16.  Juni 
1824.  Det  hedder  herom:  „Om  Aftenen  var  hele  Byen  og 
Dronningens  Hauge  paa  det  skjønneste  illumineret,  sidste  med 
utallige  coulørte  Lamper  og  Begkrandse,  der  tog  sig  over- 
ordentlig skjønt  ud  imellem  det  grønne  Buskats.  Hs.  Majestæt 
havde  denNaade  at  glæde  Folket,  der  i overordentlig  Mængde 
var  strømmet  herud,  med  sin  Nærværelse.  Ved  Indtrædelsen 
i Haugen  blev  AUerhøistsamme,  i den  Runddel,  der  omgiver 
Dronningens  Støtte  (der  i denne  Anledning  ogsaa  var  smukt 
illumineret)  modtaget  af  et  Kor  af  festligklædte  Damer  og 
Herrer,  som  akkompagnerede  af  Borgervæbningens  Musik  af- 
sang en  Sang,  der  ved  en  lille  Pige  blev  Hs.  Majestæt 
overrakt". 

Kong  Frederik  den  6.  kom  fra  1824—1836  næsten  hvert 
Aar  om  Sommeren  til  Randers  og  sædvanlig  i de  samme 
Dage  fra  15. — 17.  Juni.  Ved  en  slig  Ledighed  besøgte  Kongen 
atter  Marielund,  hvor  der  var  foranstaltet  en  Fest  og  opreist 
en  Dansesalon  til  Folks  Fomøielse.  Til  al  Uheld  gik  der  fra 
Papirslygterne  Ild  i Salonen,  og  Ballet  maatte  ophøre 3).  Endel 


’)  Den  2.  April  1801. 

’)  Dette  stod  i Runddelen  paa  samme  Plads,  hvor  Moltkes  Monument  nu 
findes.  Dronningens  Stette  var  omgivet  af  Jernkjæder  og  desuden  af 
en  Kreds  af  Rennebærtræer. 

*)  Nu  afdede  Madam  Carlsen  i Haandværkerstiftelsen,  som  jeg  besegte, 
da  hun  var  101  Aar  gammel,  bad  jeg  fortælle  mig  Noget  fra  gammel 
Tid  her  i Randers,  og  hun  tog  da  strax  fat  paa  denne  Begivenhed: 
•Kan  De  ikke  huske,  at  Kronprinsen  dansede  med  Jordemoderens  Dat- 
ter, og  at  der  gik  Ild  i hinner  Hat?«  »Kronprinsen«  var  nu  imidlertid 
ikke,  som  man  skulde  tro,  den  virkelige  Tronfølger,  men  derimod  den 

af  de  omstaaende  Træer  beskadiges  af  Ilden.  Jeg  meddeler 
disse  Begivenheder,  for  at  man  heraf  kan  se,  at  saadanne 
Folkefester,  der  nu  altid  holdes  paa  Skovbakken,  allerede 
kunde  feires  saa  tidligt  i Marielund  som  i 1824. 

Ved  Skrivelse  af  den  14.  Marts  1821  overdrog  Kongen  den 
nye  Amtmand  v.  Stemann  Overtilsynet  med  Dronningens  Have. 

Fra  Kammerherre,  Amtmand  v.  Stemanns  Embedstid 
(1821—1827) ')  forefindes,  saavidt  mig  bekjendt,  næsten  ingen 
Dokumenter  vedrørende  Dronningens  Have  i Amtets  Arkiv, 
og  Efterretningerne,  som  vi  i det  Hele  have  om  Anlæget  i 
disse  Aar,  ere  derfor  kun  sparsomme.  Imidlertid  vides  det, 
at  Kammerherreinde  v.  Stemann  selv  plantede,  saaede  og 
vandede  Blomsterne  i Havens  tildels  i Blomsterkurve  optagne 
Anlæg.  Kjendelig  er  det  dog,  at  Haven  i disse  Aar  har  lidt 
meget  under  den  ovenfor  nævnte  Pengemangel,  saa  Schalde- 
inose  var  meget  misfornøiet  med  Tilstanden,  da  han  i 1828 
efter  Kammerherre,  Amtmand  Lorentz’s 2)  Anmodning  atter 
overtog  det  daglige  Tilsyn.  Ved  Stemanns  Afreise  tog  Lorentz 
sig  nemlig  foreløbig  af  Sagen,  og  ved  Skrivelse  af  12.  Novbr. 
s.  A.  udnævnte  Kongen  ham  til  øverste  Tilsynshavende  med 
Dronningens  Have,  ligesom  denne  Post  havde  været  betroet 
Amtmanden  i Stemanns  Tid. 

Schaldemose  var  dengang  en  duelig,  energisk  og  vistnok 
forholdsvis  dannet  Mand,  om  hvilket  sidste  hans  Haand- 
skrift  og  tildels  gode  Skrivemaade  bærer  Vidnesbyrd.  At  han 
skrev  temmelig  mange  Verber  og  Adjektiver  med  store  Bog- 
staver, var  nok  i de  Tider  kun  at  regne  for  Smaating,  og 
saavidt  jeg  har  kunnet,  har  jeg  i denne  Afhandling  pyntet 
lidt  paa  slige  Mangler,  naar  jeg  anfører  hans  egne  Ord. 
Af  gamle  Folk,  der  have  kjendt  ham,  skildres  han  som  en 
godmodig  Mand,  der  aldrig  saas  i daarligt  Selskab,  men 
mest  kom  sammen  med  Garnisonens  Officerer,  med  hvilke 


senere  Kong  Frederik  VII,  der  gjentagne  Gange  ledsagede  Kongen  paa 
sine  Reiser  her  i Jylland.  Jeg  var  imidlertid  lovlig  undskyldt  for  at 
huske  Begivenheden,  da  jeg  endnu  ikke  var  fedt  dengang. 

*)  Stemann,  der  altsaa  kun  var  her  i forholdsvis  kort  Tid,  blev  den 
17.  Febr.  1827  udnævnt  til  Amtmand  over  Soro  Amt. 

*)  Lorentz  var  bleven  udnævnt  til  Amtmand  over  Randers  Amt  den  5 
April  1827. 

han  spiste  sin  Middagsmad  hos  Madam  Rydell,  da  han  var 
ugift.  At  Gjæstgiverenken  som  Regel  gav  den  fattige  Schalde- 
mose  Maden  uden  Betaling,  forstyrrede  ikke  det  gode  Forhold. 
Da  han  i 1828  med  megen  Iver  tog  fat  paa  den  ham 
stillede  langtfra  lette  Opgave,  var  hans  første  Skridt  at  skrive 
et  Brev  til  Kammerherre  v.  Lorentz,  hvori  han  siger,  at  Haven 
har  tabt  sig  saa  meget  i den  senere  Tid  og  erklærer  sig  villig 
til  paa  Grund  af,  at  den  for  Tiden  ingen  væsentlige  Indtægter 
har,  foreløbig  at  vedligeholde  den  uden  anden  Løn  end  fri 
Bolig.  Schaldemose  foreslaar  endvidere  flere  Forbedringer, 
saaledes  Anlæget  af  en  Planteskole  paa  det  i sin  Tid  af 
Etatsraad  Garøe  skjænkede  Stykke  Jord  langs  Kanalens  østre 
Side,  Regulering  af  Hegn  m.  v.  Alt  tidligere  var  det  bestemt, 
at  et  andet  Terræn  skulde  indlåges  til  Planteskole.  Han  ind- 
stiller ogsaa,  at  en  Protokol  skal  forfærdiges,  hvori  der  skal 
indføres  Alt,  hvad  der  angaar  Anlæget.  I Schaldemoses 
Skrivelse  hedder  det  ogsaa: 

„Vel  har  Jens  Lem  fra  1817  til  afvigte  Aars  Udgang,  alt- 
saa  i 1 1 Aar,  efter  egen  Tilstaaelse  oppebaaret  over  1200  Rbd., 
foruden  al  han  i de  senere  Aar  har  havt  fri  Bolig,  altsaa 
mere  end  hvad  han  ved  sin  Antagelse  af  mig  blev  tilstaaet 
maanedlig,  der  var  8 Rbd.  2 Mk.  Men  da  han  nu  til  næste 
Flyttetid  skal  fraflytte  sin  hidtil  havte  Bolig,  han  altsaa  skal 
se  sig  om  en  anden  Leilighed,  beder  ieg:  At  Jens  Lem  uagtet 
han  vel  næppe  kan  tilegne  sig  nogen  Fortjeneste  for  den 
Maade,  hvorpaa  han  i den  senere  Tid  har  passet  Haugen,  og 
paaset  Orden  i samme,  dog  maa  skjænkes  30  Rbd.  til  Hus- 
leje for  et  Aar,  hvoraf  det  Halve  betales  ham  strax  til  at  Leje 
for  og  Resten  naar  han  flytter." 

Forslaget  blev  i alt  Væsentligt  approberet  af  Amtmanden. 
Efter  Schaldemoses  Ønske  optoges  den  19.  Aug.  1828  et  Skjøn 
over  den  Tilstand,  hvori  Dronningens  Haves  Monumenter  og 
Indhegning  m.  v.  befandt  sig.  De  af  Retten  udmeldte  Skjøns- 
mænd  vare  Murmester  Peter  Nørlem  og  Snedker  Lars  Møller. 
Skjønsmændene  bekræftede  i det  Hele  Schaldemoses  Udsagn. 
Havens  Monumenter  behøvede  for  Størstedelen  Udbedring, 
hvad  der  saaledes  i høi  Grad  gjaldt  om  „Granitstøtten  til 
Minde  om  Fædrenelandets  Forsvarere",  der,  som  før  nævnt 
den  Gang  stod  paa  Banken  vest  for  Krudttaarnet,  Granit- 

Museum.  VIII  i.  21 

trappen,  som  førte  op  til  Monumentet1),  maatte  omlægges  og 
et  Par  Stenløver  ved  denne  »vare  saa  forhuggede  i Hovederne, 
at  de  vare  halvt  borte.*  Det  nævnes,  at  „Støtten  lige  for 
Kanalen,  hvilken  bestod  af  Sandsten,  stod  godt;  men  dens 
Indskrift  var  udslettet,  og  den  var  bekradset  med  Navne,  og 
at  „Dronningens  Støtte,  der  bestaar  af  Træ  med  derpaa 
værende  Vaaben  og  Kurv  af  Blik,  befandtes,  uagtet  den  er 
gammel,  vel  vedligeholdt.*  Stenstøtten  ved  Generalmajor 
Friboes  Grav  var  tildels  forfalden. 

Vi  have  set,  hvorledes  Schaldemose  fik  Tøihushavens 
Areal  udvidet  mod  Øst,  men  ogsaa  ved  Anlægets  modsatte 
Ende  havde  han  lignende  Planer,  og  den  22.  Sept.  1828  skrev 
han  til  Magistraten  i Randers  om  at  maatte  inddrage  et  lille 
Stykke  Jord,  der  i mange  Aar  havde  ligget  til  ingen  Nytte 
udenfor  den  nederste  Indgang  til  Dronningens  Have,  hvilket 
Andragende  blev  bevilget. 

Hvorvidt  Schaldemoses  Forslag  om,  at  der  skulde  anskaffes 
en  af  Amtmanden  autoriseret  Protokol,  hvori  Alt  opteg- 
nedes, der  vedkom  Anlæget,  virkelig  blev  til  Alvor,  véd  jeg 
ikke;  men  i Amtets  Arkiv  findes  skreven  med  S.’s  Haand 
hans  „Goncept  til  den  over  Marienlund  førende  Protokol.* 
Denne  Goncept,  der  er  affattet  med  megen  Omhu  og  Nøj- 
agtighed, maa  være  udarbejdet  i Slutningen  af  Aaret  1828, 
og  medens  den  paa  forskjellige  Punkter  ikke  fortæller  noget 
Nyt  udover,  hvad  jeg  ovenfor  har  kunnet  meddele  efter  de 
Dokumenter,  hvorover  den  ogsaa  indeholder  en  Fortegnelse, 
fuldstændiggør  den  paa  en  meget  heldig  Maade  de  førnævnte 
Skjønsmænds  Forretning,  idet  den  giver  os  Schaldemoses  egen 
sagkyndige  Udtalelse  om,  hvorledes  det  stod  sig  med  selve 

*)  Det  er  vistnok  paafaldende,  at  denne  ældre  S totte,  som  var  »et  anselig 
stor,  af  næsten  magelos  Kamp  og  god  Bomholms-Sandsten  forfattet  Monu- 
ment,« livad  den  kaldes  i Kammerherre  Fonss's  Circulære,  skrevet  paa 
Lovenholm  d.  16.  Aug.  1805,  kunde  forfalde  saa  hurtigt.  I Cireulæret 
siges,  at  »Monumentet  staar  nu  allerede  opreist  med  hoie  Vedkommendes 
Naadigste  Tilladelse.  De  Mænd,  som  fedte  Ønsket  om  dette  Monu- 
ments Tilværelse  og  dertil  have  havt  Villien : have  og  Evnen  at  bekoste 
det.  Cireulæret  udstyres  altsaa  ikke  for  at  samle  Penge;  men  allene 
for  at  give  de  fleere,  som  maatte  enske  Deltagelse  deri,  Leilighed  der- 
til : Desaarsag  er  den  blotte  Deeltagelse  det  Kjæreste,  og  ethvert  Bidrag 
det  storre  og  det  mindre,  alle  kiærkomne.« 

Plantningen,  da  han  d.  1.  Aug.  1828  for  anden  Gang 
overtog  det  daglige  Tilsyn  med  Anlæget. 

Et  Brev  fra  Schaldemose  af  14.  Jan.  1829  til  Kammer- 
herre v.  Lorentz  viser  os  ogsaa,  at  han  havde  de  bedste  Hen- 
sigter til  at  frede  om  Anlæget  og  fjerne  Alt,  hvad  der  kunde 
skade  dette,  samt  at  det  var  i forskjellige  Retninger,  at  der  i høi 
Grad  trængtes  til  Forbedringer.  Han  siger  heri  blandt  andet: 

„Ved  de  Bestemmelser,  der  da  vare  tagne,  kom  der  ei 
andre  end  anstændig  klædte  Personer  — Børn  altsaa  under 
deres  Foresattes  Opsigt.  — Hunde  afholdtes  fra  Haven.  — Og 
i Almindelighed  paasaa  enhver  Adgangs-Berettiget,  at  intet 
Upassende  eller  Skadeligt  for  Anlægget  foretoges.  — Ved  at 
Haven  om  Fredagen  stod  aaben  for  alle  ordentlig  Klædte, 
kunne  de  ikke  Adgangs-Berettigede  dog  engang  ugentlig  for- 
nøye  dem  der,  det  var  da  en  Sjeldenhed  for  den  almindelige 
Klasse,  og  dette  giorde,  at  de  opførte  dem  ordentlig  og  paa- 
skiønnede  Fornøyelsen  ved  at  komme  i Haven.  — Men  i de 
senere  Aar  har  ei  denne  Orden  været  fulgt;  i de  første  Aar 
gik  det  saa  nogenlunde,  fordi  den  lavere  Klasse  var  vandt  til 
at  agte  Anlægget,  men  ieg  har  med  Bedrøvelse  seet,  at  jo 
længere  Haven  har  staaet  aaben  for  alle,  jo  mindre  er  den 
bleven  agtet.  Det  er  ikke  saa  gandske  uden  Grund,  at  den 
bedre  Klasse  af  Byens  Indvaanere  meget  sielden  i de  sidste 
Aar  har  besøgt  Haven;  naar  der  forhen  var  Musik  i Haven, 
hvilket  for  det  meste  var  hver  Søndag,  var  Haven  over- 
ordentlig besøgt,  derjmod  har  ieg  et  Par  Gange  i Sommer, 
der  gaves  Musik  og  i det  skiønneste  Vejr,  paa  faa  nær,  ikke 
funden  andre  i Haven  end  Haandværksdrenge,  Dragoner,  Ar- 
tillerister, Børn  og  Tienestepiger.  — Siden  ieg  overtog  Haven, 
har  ieg  flere  Gange  funden  drukne  Haandværkssvende  og 
Daglejere  der  at  udsove  Ruusen,  ja  ikke  engang  havt  Midler 
til  at  bringe  dem  af  Haven  uden  at  giøre  Allarm.  Heele 
Skarer  af  Svende,  Haandværksdrenge,  Artillerister  med  Tieneste- 
piger, der  til  langt  ud  paa  Aftenen  ja  heele  Natten  har  giort 
Optøyer,  omkastet  Monumenter,  synget  upassende  Viiser,  og 
andre  for  de  virkelig  Spasserende  mere  ømfindtlige  Ting. 
Jeg  har  meget  nøye  lagt  Mærke  dertil  i afvigte  Sommer,  men 
sielden  har  ieg  seet  Damer  at  spassere  i Haven  om  Aftenen, 
fordj  de  har  fundet  det  upassende  at  komme  der  paa  den 

21* 

Tid.  — Dette  var  ikke  Tilfældet  før,  — Haven  er  tillige  bleven 
en  alfar  Vej  for  Beboerne  østen  for  Randers." 

Den  14.  Jan.  1829  indgav  Schaldemose  et  Forslag  til 
Amtmanden  „betreffende  Adgang  til  og  Orden  i Marienlund,* 
ifølge  hvilket  Haven  ikke  blot  hver  Fredag  Eftermiddag  som 
hidtil  skulde  staa  aaben  for  alle  anstændig  klædte  Personer, 
men  ogsaa  hver  Søndag  Eftermiddag.  Han  oplyser,  at  den 
i det  sidste  Aar  hyppig  har  været  hjemsøgt  af  „Haand værks- 
drenge  i heele  Flokke  i Skjorte-Ærmer  med  Skjødskind  samt 
af  lavere  Militaire  med  Tjenestepiger  til  langt  ud  paa  Natten 
med  mere  Saadant."  Schaldemose  skjønner,  at  Haven  ikke 
kan  vedligeholdes  under  200  Rbd.  aarlig  og  formener,  at  da 
dens  Indtægt  kun  er  40  Rbd.  om  Aaret,  vilde  det  være  heldigt, 
om  de  frivillige  Bidrag  paa  en  eller  anden  Maade  kunde  forøges. 

Amtmanden  approberede  Forslaget,  dog  med  den  For- 
andring, at  Haven  skulde  holdes  aaben  for  Alle  hver  Mandag 
og  Fredag  Eftermiddag  og  altsaa  ikke  Søndag.  I den  føl- 
gende Maaned  udsendte  Schaldemose  en  Bekjendtgjørelse  der- 
om og  lod  med  det  samme  en  Liste  ombære,  hvorpaa  Byens 
Borgere  kunde  tegne  sig  for  frivillige  Bidrag  til  Vedlige- 
holdelsen. 

Af  hvad  der  hidtil  er  meddelt,  vil  det  sikkert  fremgaa, 
at  det  just  ikke  var  nogen  meget  indbringende  Post,  som 
Schaldemose  havde  paataget  sig  i Dronningens  Have  fra  Aaret 
1828.  Han  havde  fri  Bolig,  nemlig  2 Værelser  og  Kjøkken, 
ingen  fast  Løn,  men  kunde  maaske  tjene  lidt  paa  Bevært- 
ningen. Det  Regnskab,  som  S.  aflagde  for  første  Halvdel  af 
Aaret  1834  til  Amtmanden,  giver  et  godt  Billede  af,  hvorlidt 
der  blev  tilovers  for  den  Mand,  som  dog  satte  saa  meget  ind 
paa  Sagen,  til  at  leve  af.  Regnskabet  vidner  om  Schalde- 
moses  Ordenssands.  Udgiftssiden  danner  en  lang  Liste;  men 
Havens  største  tilfældige  Indtægt  var  3 Rbd.,  som  S.  fik  af 
Snedker  Juul  for  en  omhugget  Løn,  hvilken  var  skadelig  for 
den  øvrige  Plantning.  Ærteris  indbragte  1 Mk.  8 Sk.  og  et 
Par  ubrugelige  Sandsten  1 Rbd.  1 Mk.  Hermed  vare  Ind- 
tægterne færdige.  Af  Regnskabet  ses  endvidere,  at  „en  hæftig 
Orkan-Storm"  den  10.  Marts  omblæste  3 Lærke-  og  4 Fyrre- 
træer, der  bleve  bestemte  til  at  anvendes  til  Pæle  og  Bænke. 
Den  tidligere  nævnte  Jens  Lem  arbeidede  nu  for  S.  i Haven 
for  en  fast  maanedlig  Løn  af  10  Rbd.  S.  mente,  at  han 

skulde  have  dette  Beløb  ligesom  Daglønnen  til  forskjellige 
andre  Arbejdere  godtgjort,  men  Amtmanden  satte  et  Kryds  ved 
disse  Foster,  og  han  maatte  selv  klare  Udgifterne.  S.  blev 
saa  tilstaaet  en  Duceur  af  hele  6 Rbd ! Som  Kuriosum  i 
hans  Regnskab  skal  det  nævnes,  at  der  midt  mellem  alle 
Posterne  staar  anført  under  den  16.  Juni:  »Var  Hans  Majestæt 
Kongen  i Haven. “ Det  ses  dog,  at  denne  Begivenhed  hverken 
har  medført  Indtægt  eller  Udgift,  og  just  derfor  kunde  den 
gjerne  være  udeladt  paa  det  Sted1). 

Hvor  velmente  end  Schaldemoses  Bestræbelser  vare  for 
at  tilvejebringe  Orden  i Dronningens  Have,  ses  det  dog,  at 
Folks  Kaadhed  eller  Ligegyldighed  ofte  har  beredt  ham  Skuf- 
felser; thi  i Mai  1836  fandt  Kammerherre  Lorentz  det  atter 
nødvendigt  offentlig  at  paakalde  Publikums  Velvillie  for  Sagen 
i en  Bekjendtgjørelse  i „Randers  Amts  Avis*. 

I Juli  1840  blev  der  truffet  Anstalter  til  at  modtage  Kong 
Christian  den  8.  med  Dronning  her  i Randers,  og  dette  bringer 
atter  Schaldemose  til  at  tage  Pennen  i Haand  og  sende  sin 
Foresatte  et  Brev  med  Anmodning  om,  at  Renterne  af  de  i 
Sparekassen  indsatte  200  Rbd.  maatte  blive  ham  udbetalte. 

I de  følgende  Aar  gik  det  paa  en  sørgelig  Maade  ned 
ad  Bakke  med  den  før  saa  dygtige  Schaldemose.  Han  buk- 
kede tilsidst  under  for  Fattigdom,  Usselhed  og  — det  nytter 
jo  ei  at  nægte  det  — menneskelig  Skrøbelighed.  Kammer- 
herre Lorentz  gjorde  ham  alvorlige  Forestillinger  i et  Brev  af 
18de  Juli  1843,  hvilket  maa  have  været  haardt  for  ham  at 
modtage,  men  nødvendigt  for  L.  at  skrive.  Saa  høre  vi  Intet 
mere  om  Tøihushaven  inden  det  Brev,  hvori  Schaldemose  maa 
tage  Afsked  med  sin  forhen  saa  kjære  Virksomhed  dér,  lige- 
som overhovedet  med  al  sin  Gjerning  for  Plantningssagen. 
Det  gjør  et  vemodigt  Indtryk  at  læse  dette  Brev,  just  fordi 
det  er  skrevet  af  en  Mand,  der  føler,  at  han  nu  staar  ved 
Afslutningen  af  sin  Livsgjerning.  Brevet,  der  er  stilet  til 
Kammerherre  Lorentz,  lyder: 

„Da  Alder  og  Svaghed  tiltager,  efter  nu  at  være  60  Aar 
gammel,  og  ieg  som  fleere  Gange  blesseret  lider  meget,  finder 
ieg,  at  Deres  Hvbh.  handler  Ret  ved  at  anbringe  en  dueligere 


')  Forhen  er  det  dog  nævnt,  hvorlodes  dette  Besog  gav  Anledning  til 
Forbedringer  i Havens  bedrwvelige  finantsielle  Status. 

Opsynsmand  til  Dronningens  Hauge  — Og  ieg  skal  ifølge 
Deres  Hvbh.s  Befaling  vige. 

Men  ieg  beder  Deres  Hvbh.,  kast  et  Blik  paa  Skovbakken, 
paa  Fattighuus-Bakken,  paa  Randers  Byes  Omgivelse,  og  De 
vil  vist  finde,  at  Deres  Anbefaling  af  4.  Octbr.  1841  indeholdt 
vel  en  for  mig  særdeles  hæderlig  Anbefaling,  denne  indeholdt 
den  største  Hæder  for  mig,  men  det  var  reen  Sandhed,  og 
en  høy  Embedsmand  værdig. 

Kiøbstæderne  Mariager,  Ebeltoft,  Viborg,  Hobroe  og 
Randers,  hvilken  Bye  ieg  har  virket  for  som  Planteur  siden 
1812  eller  i 32  Aar,  vil  mindes  mig. 

Mange  Steder  i Jylland  er  ieg  overbeviist  om,  at  de 
takker  mig  for  min  Flid,  og  for  hvad  ieg  har  bidraget  til  Træ- 
plantning, hvor  man  før  troede,  der  ikke  kunde  trives  et  Træe. 

Hans  Tausens  Minde  paa  Nørresogns  Kirkegaard  i Viborg, 
som  ieg  ved  Deres  Hvbh.s  Anbefaling,  hvorfor  ieg  er  meget 
takskyldig,  overtog  og  udførte  i 3 Maaneder,  har  vundet 
saavel  det  Offentliges  som  Hans  Majestæt  Kongens  og  Dron- 
ningens Allerhøyeste  Bifald.  — Jeg  har  derfor  ingen  anden 
Trøst  i mine  høyst  trange  Kaar,  end  den  — At  naar  mine 
Been  forlængst  ere  hensmuldrede  — vil  den  kommende  Slægt 
glæde  sig  ved  mine  Gierriinger,  om  mit  Navn  da  forlængst  er 
tabt,  og  det  er  det  vel  alt  nu  ved  de  fleste,  der  foragter  den 
Fattige  uden  at  tænke  paa,  hvad  han  har  gjort. 

Jeg  mangler  i dette  Øieblik  alt  muligt,  er  saa  fattig,  at 
ieg  endog  vil  skamme  mig  ved  at  omtale  det. 

Underdanigst  beder  ieg  Deres  Hvbh.  vil  afhielpe  min 
Nød,  ved  at  indvilge,  at  Hr.  Joh.  Gran,  der  før  i 4 Aar  har 
havt  Restauration  i Skiænkehuuset,  maa  beholde  det  i denne 
Sommer.  Aaret  1813  opførte  ieg  dette  Huus  for  egen  Regning, 
ieg  har  derfor  den  Bøn  til  min  høye  Foresatte,  at  det  ikke 
bliver  en  Gammel,  yderst  Fattig  frataget  i denne  Sommer. 

Overbevist  om  Deres  Hvbh.s  gode  Hierte  og  Retsind 
beder  ieg,  at  De  ved  dette  mit  Andragende  vil  hielpe  min 
store  Nød. 

Randers  7 Martz  1844. 

Underdanigst 

Schaldemose. 

(Sluttea.) 

Lidt  om  fremmede  Sprog  herhjemme. 

Af  Oscar  Arlaud. 


Det  gaar  herhjemme  med  Oversættelser  fra  eller  til  fremmede  Sprog 
som  med  Menneskene  i Almindelighed:  de  ere  ikke  altid  saa  gode,  som  de 
burde  være.  Hvis  der  onskes  Bevis  for  denne  Sætnings  Gyldighed,  behover 
jeg  blot  at  henvise  til,  jeg  havde  nær  sagt  et  hvilketsomhelst  Numer  af 
en  hvilkensomhelst  Avis,  hvor  der  i Feuilletoner,  Artikler  om  Udlandet, 
»Lest  og  Fast«  eller  hvad  nu  denne  Joumalistikens  Smaamont  benævnes, 
kan  findes  Sidestykker  nok  til  det  bekjendte  Sprog-Uhyre:  »Jeg  gaar  at 
reise  til  Bogense,  jeg  kommer  fra  at  tabe  min  Fader.  (Je  vats  partir  puur 
B.  je  viens  de  perdre  mon  pere ),  og  kan  man  ikke  fra  Scenen  hore  Re- 
pliker i Smag  med  denne:  »Ah,  véd  De  vel,  min  Herre,  at  De  fornærmer 
mig«  Ah,  savei-vous  lien,  monsieur,  etc.)?  Den  Slags  Forsyndelser  mod 
det  danske  Sprog  skal  jeg  imidlertid  ikke  opholde  mig  ved  her,  saa  meget 
mindre  som  de  jævnlig  anholdes  af  Dagbladsanmelderne  — uden  dog,  som 
det  synes,  at  blive  synderlig  færre;  her  skal  kun  omtales  nogle  enkelte  af 
de  mest  komiske  Feiltagelser,  som  jeg  er  stodt  paa,  og  ved  hvilke  Meningen 
ganske  er  forsvunden  eller  er  bleven  en  hel  anden  ved  Gjengivelsen.  Jeg  kan 
opvarte  med  en  Blomstersamling  fra  alle  tre  Hovedsprog;  de  ere  alle 
authentiske  og  foreligge  alle  paa  Tryk,  paa  et  Par  enkelte  Undtagelser 
nær,  der  ere  bievne  mig  budte  ved  forskjellige  Afgangseiaminer ; men  jeg 
skal  vel  vogte  mig  for  at  nævne  Navnene  paa  Synderne  eller  rettere  paa 
Aviserne  — det  er  nemlig  disse,  der  have  de  allerfleste  af  de  felgende 
Morsomheder  paa  deres  Samvittighed  — »saasom  jeg,,  som  Holberg  siger, 
»agter  ey  at  lægge  mig  ud  med  saa  mægtige  Potentater,  man  kan  derfor- 
uden have  Fiender  nok.* 

Kamelerne  hoppede  og  sprang  omkring  paa  Bjergene — les  chamois, 
Gemserne. 

En  Slange  med  Klokker  paa  — un  serpent  å sonneltes,  Klapper- 
slange. 

Medlemmerne  af  det  engelske  Parlament  have  kun  een  Fod  Jord  i 
London  — un  pied-a-terre,  Aftrædelsesleilighed. 

Denne  skrækkelige  Passus  om  Heden  — ce  terrible  passage  de  La 
brugere  (den  franske  Forfatter). 

Ridderen  Hr.  Michel  — M.  Michel  Checalier  (den  franske  National- 
økonom). 

George  Sand  kaldte  sin  Svigerson  for  en  Marmorskræ  der  — 
laiUeur  de  mui  bie  haanlig  Betegnelse  for  sculpteur,  Billedhugger;. 

Han  virker  tiltrækkende  som  en  Elsker  — aimant,  Magnet. 

Kætterne  sværmede  om  hende  og  stak  hende  fra  alle  Kanter  — 
(Dusins  Myg. 

Den  rode,  solvbroderede  Dragt  var  hendes  Mands  Branduniform  — 
C uniforme  de  feu  son  mari,  hendes  afdode  Mands  Uniform. 

Jøderne  bleve  omskaarne  i deres  Hjem  — se  r ctranchérent,  for 
skandsede  sig. 

Det  frugtbare  Mora  vie  — la  Morarie,  Måhren. 

Han  havde  lært  sin  Datter  Javanesisk  — javanais,  en  i sin  Tid  af 
Demimonden  i Paris  benyttet  Argot. 

(Titel  paa  en  Komedie:)  Den  følsomme  Streng  — la  corde  sensible, 
den  emme  Side. 

Den  ildespaaende  Kassander  — for  Kassandra  (Priaraos'  Datter 
hvis  Spaadommc  aldrig  bleve  troede). 

Marsmarken  i Paris  var  besaaet  med  Flag  — pavillons,  mindre 
Bygninger. 

Epauletter  af  Spinatfarve  — épaulettes  å graine  (Tépinards, 
Epauletter  med  Kantiller. 

Hun  bed  i et  Æble  med  sine  smukke  Tænder  — d belles  deals, 
med  Velbehag. 

Han  blev  nødt  til  at  tilbringe  Natten  under  den  skjonne  Stjerne 
— d la  belle  éloile,  under  aaben  Himmel. 

Jeg  var  paa  Veien  til  Jardin  des  Plantes  for  at  assistere  ved 
Boa  ens  Diner  — assister  å,  overvære. 

(Slutningen  af  et  Brev:)  Tro  mig  der  paa.  Deres  hengivne  N.  N. — 
l'royet-moi  votre  affeetionné,  Vær  overbevist  om,  at  jeg  er  Deres  h.  N.  N 

Russeren  lader  sig  noie  med  nogle  faa  Skefulde  sarrasenisk  Suppe  — 
sarrasin.  Boghvede. 

Kirkefesten  feiredes  ved  en  ung  General  — jeune general,  almindelig 
Faste. 

(Som  en  Parenthes  i et  Referat  af  en  Debat  i det  franske  Deputeret 
kammer:)  Generalen  ler  — rire  general,  almindelig  Latter. 

De  mest  anvendte  Sujets  til  Ornamenter  under  Ludvig  XIV  er:  Kron- 
prindserne.  Solen  og  udfoldede  Blade  — dauphins.  Delfiner. 

Det  franske  Genikorps  paa  Madagaskar  ligger  for  Størsteparten 
paa  Hospitalet  — corps  du  génie,  Ingeniorkorps. 

A.  Dumas  fils  var  Barn  af  en  ungdommelig  Fantasi  hos  Forf.  til 
»De  tre  Musketerer«  — fantaisie,  flygtig  Kjærlighedsforbindelse. 

Jeg  har  lovet  det  Bæst  af  en  Svigerfader  at  faa  hele  Hoffet  til  at 
være  med  til  Champagnefesten  — fite  champitre,  landlig  Fest. 

Edm.  Magniers  Hustru  havde  kommanderet  en  Flytteomnibus  ti! 
at  bringe  hendes  Mand  bort  — commander,  bestille. 

Han  vær  et  stærkt  Hoved  og  desuden  et  positivt  Menneske  — 
forte  tete,  skarpt  Hoved;  humme  positif , praktisk  Menneske. 

Der  kan  ikke  tænkes  noget  mere  storartet  end  det  pragtfuldt  udstyrede 
Hotel,  lian  beboede  — hotel,  Palais. 

Doden  berevede  Hertugen  af  Orleana  de  Franskes  Kjærlighed  — (denne 
Sætning  er  bleven  meningsløs,  fordi  Gjenstand  og  Hensyn  ere  ombyttede). 

Ind  foer  som  en  Stormvind  Hr.  Machin  — M.  Machin,  Hr.  . . . 
hvad  er  det  nu  han  hedder? 

Englænderne  holdt  ikke  af  at  se  Baptisten  St  John  optræde  i en 
Ballet  — St.  John  the  Baptist,  Johannes  Døberen. 

(Under  et  Billede:)  Livingstones  Depecher  i Jeopardy  — jeopardy, 

Fare. 

Damerne  gik  med  deres  Leghornhatte,  fyldte  med  Hoser  — Leghorv. 
engl.  Benævnelse  for  Livomo. 

Dronning  Dowager  af  Korea  er  afgaaet  ved  Døden  — the  Queen 
Doicager,  Enkedronningen. 

Butikeme  i London  vare  lukkede  paa  Grund  af  General  Holidays 
Ankomst  — arrival  of  general  holidays,  de  almindelige  Helligdages  Ind- 
t -affen. 

En  god  Skefuld  Ricinusøl  — Bicinusol,  amerikansk  Olie. 

En  Toneleder  — Tonleiter,  Skala. 

Opfinderen  af  Pissoirer  — Pisibau , {Pisi.  stampet  Ler  til  Byg- 
ninger). 

Religionen  er  Kulturens  Sy  ram  mø  — Nåhramme,  Amme. 

Man  kunde  nærmest  kalde  ham  en  lille  Drillepind  — ein  kle:  i er 
Ntcker  (den  berømte  franske  Finansmand). 

Byen  udfører  navnlig  røgede  Varer  — Rauchtcaren,  Pelsværk. 

Overalt  frydedes  Giet  ved  prægtige  Vandmalerier — Wandgemålde, 
Væggemalerier. 

Det  lille  fortrukne  Barn  — ver  rogen,  forkælet. 

Han  vendte  sig  om  paa  Afsatsen  — Absatr,  Hæl. 

Desserten  bestod  af  Granatæbler,  rundt  om  besatte  med  Spidser,  saa 
de  lignede  Igler.  Indspreitning  af  Cyankalium  bar  ingen  Virkning  paa  en 
udvoien,  mandlig  Igle  — Igel,  Pindsvin. 

Fjenden  blev  dreven  til  Paaren  — ru  Paaren  t reiben,  drive  paa 
Flugt. 

En  af  Pavens  kvindelige  Tilbedere  har  foræret  den  hellige  Fader  et 
Osteri  af  Guld  — Osterei,  Paaskeæg. 

Stambulofs  Enke  reiste  strax  efter  sin  Mands  Begravelse  ud  til 
Friedhof,  hvor  hun  vil  tilbringe  Sommeren.  — Friedho/,  Kirkegaard. 

I Portugal  bruger  man  ikke  at  forestille  Fremmede  for  hinanden  med 
den  Formel:  >Maa  jeg  præsentere  Dem  Hr.  Soundso?«  — Hr.  So  und  so. 
Hr.  N.  N. 

Den  baierske  Krigsminister  overrakte  Keiseren  en  Kolle,  og  Rigs- 
dagens Formand  overrakte  ham  en  Hammer,  hvorefter  Keiseren  slog  tre 
Slag  — Kelle,  Murske. 

Kirken  blev  helt  ødelagt  af  Askeild  — åskeld  (sv.),  Lynild. 

Jeg  kan  ogsaa  i denne  Sammenhæng  minde  om  det  berømte  — jeg 

kunde  gjeme  sige  berygtede:  » Le  Danemarc  s'efface*,  om  hvis  rette  For- 
tolkning man  var  saa  naiv  at  sende  Bud  til  Victor  Cherbuliez,  skjendt  der 
er  Folk  nok  herhjemme,  der  véd,  at  det  betyder:  >D.  trækker  sig  i 
Stilhed  tilbage«,  og  ingenlunde,  som  Nogle  paastod:  »D.  er  ved  at 
blive  udslettet  af  Nationernes  Tal*. 

Ikke  engang  overfor  Norge  kan  man  være  sikker.  At  der  i Christiania 
»er  kommet  Liv  ved  Bryggen*  er  i et  dansk  Blad  blevet  til:  »i  Brygge- 
rierne«; omvendt  synes  Normændene  ikke  altid  at  forstaa  os:  at  der  ved 
et  Valg  herhjemme  var  blevet  afgivet  >14  blanke  Stemmesedler«,  er 
blevet  fortolket  til:  >Hr.  Blanke  fik  14  Stemmer .« 

Langt  sjældnere  bliver  man  selvfølgelig  i Oversættelser  fra  Dansk  paa  et 
fremmed  Sprog  opmærksom  paa  den  Slags  Misforstaaelser.  Her  er  dog  et  Par 
Exempler.  En  dansk  Forfatter  havde  skrevet,  at  der  var  henlagt  Graven  stener 
paa  Klokkerens  Loft;  hos  den  franske  Oversætter  er  det  blevet  til,  at  Menig- 
hedens Gravstene  ( monuments  funébres)  laa  deroppe  i lange  Rækker!  — 
Et  dansk  Blad  vilde  fortælle  sine  udenlandske  Læsere,  at  Frederik  den 
Syvende  i sine  sidste  Timer  hyppigt  fantaserede;  men  det  blev  i den 
franske  Omklædning  til,  at  Kongen  havde  mange  leierlige  Indfald 
(des  fantaisies  réitérées)}  — Kjedeligt  var  det  jo  ogsaa,  at  »Kvindernes 
Odstilling«  blev  til  en  »Udstilling  af  Kvinder«  (exposition  de  femmes  for 
exp.  des  femmes). 

En  anden  Slags  Sprogsynder,  der  sjeldnere  begaas  paa  Tryk,  men  dest«> 
hyppigere  i daglig  Tale,  bestaar  i forkert  Anvendelse  eller  ligefrem 
Forvanskning  nf  fremmede  Ord.  Det  er  jo  i og  for  sig  en  ærlig  Sag 
ikke  at  kunne  andre  Sprog  end  sit  eget;  men  ligesom,  efter  en  Fransk- 
mands Udsagn,  »Intet  er  lettere  end  ikke  at  skrive  en  Tragedie  i fem  Akter 
og  paa  Vers«,  saaledes  synes  det  ogsaa  at  være  nemt  nok  ikke  at  slaa  om 
sig  med  fremmede  Ord,  naar  man  ikke  er  aldeles  sikker  paa  at  kunne 
anvende  dem  rigtigt.  Hvis  Folk  vilde  lægge  sig  denne  Sandhed  paa  Sinde, 
vilde  man  ikke  saa  ofte  hore  og  se  saadanne  Uting  som:  Kom  endelig 
hjem  til  os  ganske  uden  son«  fagon  — her  kan  man  være  ganske  uden 
sans  gene1)  — Chanson  netten  Frøken  N.  N.  chansonnette  betyder  paa 
Fransk  kun : en  lille  Sang)  — vi  svælgede  i Østers,  Champagnen  flod  i 
Strømme,  aah!  vi  levede  saa  frugalt  — luxuriost  udstyret  (for:  luxuost; 
det  franske  luxurievx  betyder:  udsvævende)  — han  complimenterer 
(com  pletterer)  sit  Bibliothek  — Med  kollega  (det  har  jeg  hørt  en  Præst 
sige  i en  Ligtale)  — Kaprifolier  (Kabrioler)  — rafraicheur  (rafraichu 
seur)  — Misalliance  — tre  Værelser  en  suite  (for:  de  sutte)  — au  revair 
(for:  o reeotr)  — Konfectyrer  (for:  confitures-,  jeg  har  paa  ot  Skilt  set 
det  stavet  paa  denne  forbløffende  Maade:  comfegteurcs i — peu  om  peu  — 
det  er  et  Fakta  — mit  Fabrikata  — Lexika’er  (dobbelt  Flertalsfonn)  — 
Mari  nier  (for:  meringuesi  — belle-esprit  og  la  demi-monde  (sat  i Hun 
kjon,  fordi  der  er  Tale  om  Kvinder!)  — å la  bonheur  (for:  å la  bonne 

*)  Det  minder  om,  hvad  man  ogsaa  kan  faa  at  hore  herhjemme:  begynde 

fra  forfra. 

hcure)  osv.  osv.  Herhen  hore  ogsaa  de  forfærdelige  Benævnelser  paa  Kaféer 
og  lign.:  Café  du  villa,  du  Storm,  du  Leir:  magasin  du  West;  N.  N., 
Detail  og  Marchandiser.  Mange  af  Forvanskningerne  ere  rigtignok 
aldeles  gaaede  op  i Sproget,  saa  at  der  ikke  kan  være  Tale  om  at  vise  dem 
nd  igjen;  men  der  er  dog  ikke  vandet  Noget  ved  at  forøge  deres  Antal. 
Saaledes  er  det  vel  slaact  fast,  at  Barcarole  betyder:  en  neapolitansk 
Baadforers  Sang;  men  paa  Italiensk  betyder  det,  saavidt  vides,  kan  selve 
Baadforeren.  Vi  tale  om  en  »Dydsdragon«,  skjendt  det  burde  hedde 
en  »Dydsdrage«:  Ordet  chapeau  bas  om  en  »Klaphat«  har  ingen  Hjemmel 
i det  franske  Sprog,  lige  saa  lidt  som  Restauration  i den  herhjemme  gængse 
Betydning,  osv.  — men  denne  Undersøgelse  vilde  fere  mig  for  vidt,  den 
kande  fortjene  en  hel  Artikel  for  sig.  Men  jeg  kan  ikke  nægte  mig  den 
Fomeielse  at  mindes  den  Medborger,  som  med  Holbergs  Jacob  i »Erasmus 
Montanus«  kande  sige:  »jeg  kjender  ikke  en  latine  Bogstav«,  og  derfor  efter 
de  første  Stavelser  i Navnene  Peter  og  Dorothea  kaldte  sin  Eiendom : 
■Villa  Pedo«,  hvilket  er  udlagt  — ja  den  i Latin  ukyndige  Læser  kan 
selv  danne  Oversættelsen  af  dette  Verbum  af  det  sidste  Ord  i »Peder  Paars« 
2den  Bog,  2den  Sang.  Villaen  er  forresten  heldigvis  bleven  omdøbt. 

Citere  rigtigt  fra  fremmede  Sprog  kan  dog  vel  i al  Fald  Enhver  — 
men  ogsaa  her  syndes  der.  Det  er  umuligt,  at  en  blot  nogenlunde  dannet 
Franskmand  kan  have  sagt  ■ C est  moi  qui  l'a  fait<  eller  > Cest  nous  qui 
sont  Varistoeratie  , og  dog  er  det  forekommet  paa  Tryk.  Endnu  værre  er 
følgende  Forvanskning:  Baggesen  siger  i et  Digt  til  sin  første  Hustru,  at 
hans  Kjsrlighed  til  hende  er  lig  den  blussende  Rose,  der  gjeme  formæler 
sig  i Bedet  (i'm  Beeté)  med  den  snehvide  Lillie;  men  det  er  i Citatet 
blevet  til:  i Sengen  (im  Bette). 

Gaar  man  saa  et  lille  Skridt  videre  i sine  Undersøgelser,  støder  man 
paa  den  forkerte  Udtale  af  fremmede  Ord:  den  fremkommer  som  oftest 
netop  af  Iver  efter  at  tale  rigtig  korrekt1).  Hvor  ofte  horer  man  ikke: 
Kustyme  — Kolikvi  — Kulischer  — Tujerieme  — Koneeftpapir  — 
Kom  fo  lut  — Orsjester  — sjenial  — Porcelæng  — ekcetera  — Tele  fon  g — 
Maka hr  Buketter  (opkaldte  efter  Tyskeren  Makart)  — Schifong  ( siphon ) 
— Mutahr  ( moutarde ) — Applo  — Deligence  — Tunnell  — Gu-irlander 
ø s*,  i det  Uendelige? 

Herfra  og  til  at  lave  Fremmedord  er  Springet  ikke  stort.  Jeg  har 
hørt  En  sige:  »Ja,  naar  man  forst  er  gift,  saa  hører  saamænd  al  Sjenangse 
op«,  og  Vedkommende  troede  sikkert  at  have  udtalt  sig  paa  en  udsøgt 
dannet  Maade. 

I sidstnævnte,  som  i mange  af  de  foregaaende  Tilfælde,  kunde  man 
fristes  til  at  sige  med  Holberg:  »Tal  Dansk,  din  sorte  Hund!«;  men  en 
ganske  anden  Sag  er  det,  naar  Folk  med  Dødsforagt  gaa  paa  med  deres 
mangelfulde  Sprogkundskaber  for,  om  muligt,  at  gjøre  sig  forstaaelige ; det 
tykkes  jo  desværre  ikke  altid.  Jeg  beundrer  saaledes  den  Dame,  der  fortalte 

*)  Det  er  den  samme  Tendens,  der  gjer  sig  gjældende  ved  nogle  danske 

Ord,  naar  Folk,  som  ville  tale  meget  fint,  sige  Selvhund  (Sælhund), 

Valgros  (Hvalros)  osv. 

en  fransk  Veninde,  at  hendes  Barn  led  af  d petits  serpents  (smaa  Slanger) 
— hun  mente:  Orm;  hun  blev  strax  forstaaet.  Og  saa  den  nu  afdøde 
Musikdirigent,  som  ved  en  Jernbanestation  nter  ved  Rom  pludselig  opdagede, 
at  han  havde  glemt  sine  Penge.  Han  gik  resolut  hen  til  Billetudsalget, 
satte  et  bedrøveligt  Ansigt  op,  slog  paa  sin  Buielomme  og  gjcntog  flere 
Gange:  Valuta!  . . , melancolia!  . . . valuta!  . . . melancolia!  — han  flk 
min  Sandten  en  Billet  til  Rom.  Jeg  skal  ikke  kunne  sige,  om  den  Mand 
var  ligesaa  heldig,  der  i Italien  onskede  en  stegt  Due,  og,  da  han  kom  i 
Tanker  om,  at  den  Hellig-Aand  fremstilles  i Skikkelse  af  denne  Fugl,  uden 
at  blinke  forlangte:  Santa  spirito  frito!  Mindre  heldig  var  i al  Fald  den 
Danske,  der  fremstillede  sig  for  en  svensk  Krovært  med  den  værdifulde  Op- 
lysning: Jag  dr  sultan!  — og  den  bekjendte  Fysiker,  der  forbløffede 
Fransktnændene  ved  i et  improviseret  Foredrag  at  tale  om  les  étoiles  qui 
rotent,  hvilket  er  udlagt:  »Stjerner,  der  — ræbet.  Saa  var  der  ogsaa  den 
Dame,  der  i et  fransk  Hotel  forlangte  un  matelot  (en  Matros)  — hun  mente 
un  matelas  (en  Madras);  og  den  Mand,  som  til  Frederik  den  Sjette  for- 
talte, at  han  per  fas  et  nefas  (paa  retmæssig  og  uretmæssig  Maade)  tjente 
saa  og  saa  meget  i Kongens  Tjeneste,  hvortil  Kongen  svarede:  »Tak  Du 
din  Gud  til,  at  Du  ikke  kan  Latin!«;  og  ham,  der  i Paris  tiltalte  en 
Droskekusk  med  cochon ! (Svin)  for  cocher!  (Kusk),  og  endelig  den  Kunstner- 
inde, som  i Berlin  afbrød  en  Prøve  med:  Onschuld,  Hr.  Kapellmeister ! — 
Ved  et  af  Studentertogene  til  Svcrrig  var  der  blandt  de  danske  Deltagere 
en  Student,  der  udmærkede  sig  ved  en  sjelden  Grimhed.  Ved  Hjemkomsten 
fra  en  af  de  store  Fester  fortalte  lian  forarget  sin  Værtinde,  at  den  og 
den  heitstaaende  Person  var  »fuld« ; men  hun  opfattede  dette  Ord  som  det 
svenske  ful  (grim)  og  svarede,  at  det  skulde  han  nødig  tale  med  om,  for 
du  dr,  ta  mig  fan,  alls  inte  vacker  sjelf!  — En  Krovært  i Roskilde  havde 
sin  egen  Maade  at  tale  Tysk  paa  — som  jeg  forresten  ikke  vil  anbefale  til 
Efterligning:  han  satte  Forstavelsen  Oe  foran  alle  Hovedord,  »for  saa  véd 
jeg  da  fra  Skolen  af,  at  de  er  Neutruml« 

Naa  — for  at  komme  tilbage  til  mit  Udgangspunkt  — mange  af  de 
egentlige  Oversættclsessynder  skyldes,  som  saa  meget  Andet  i denne  syndige 
Verden,  vel  sagtens  kun,  hvad  jeg  vil  kalde  »Tankelosheds-Bacillen«  — man 
har  jo  set  ærede  Samtidige  skrive  om  Kvartetter,  udførte  af  tre  Mand, 
og  om  Kvadrigaer,  trukne  af  tre  Heste!  Jeg  selv,  der  sidder  her  og 
holder  Dom  over  mine  Værkfæller,  har  engang  oversat  dreiundttcaniig  Jahre 
ved  »tre  og  tredive  Aar«,  og  dog  kan  jeg  hoit  og  helligt  forsikre,  at  jeg 
i henved  et  halvt  Aarhundrede  har  vidst,  at  det  betyder  »tre  og  tyve«; 
og  denne  Broler  passerede  uanfægtet  gjennem  tre  kyndige  Mænds  Korrek- 
turer, og  det  var  først  en  Tysker,  der  kun  ufuldkomment  kunde  Dansk, 
som  gjorde  mig  opmærksom  paa  den!  Men  derfor  tør  jeg  dog  vel  nok  op- 
fordre til  lidt  mindre  ulovlig  Omgang  med  Fremmedord  — det  har  i alt 
Fald  været  Meningen  med  disse  Linier. 

(Yderligere  Bidrag  til  det  her  omhandlede  Æmne  modtages  gjeme.) 

Af  to  kjøbenhavnske  Damers  Rejsedagbøger 
i Aaret  1797, 

Meddelt  af  G.  Salicath. 


1 Aaret  1797  foretog  to  velhavende  kjøbenhavnske  Familier,  Etatsraad 
Hartvig  Marcus  Frisch  med  sin  Hustru  Dorthea  fedt  Tutein  og  hans  Svoger  Kat- 
tunfabrikant  Didrik  Tutein  med  sin  Hustru  Frederikke,  der  var  Søster  til 
Dorthea,  en  Reise  gjennem  Tyskland,  Holland,  Frankrig,  Schweiz  og  der- 
efter hjem. 

Som  Skik  og  Brug  og  Nødvendighed  bød  det,  skete  Reisen  i deres  egen 
Ekvipage,  medens  Postillon  og  Heste  leiedes  underveis;  Reisen  gik  derfor 
efter  Nutids  Begreber  lidt  langsomt,  men  de  Reisende,  som  derved  fik  bedre 
Leilighed  til  at  se  sig  om,  have  forst&aet  at  benytte  Tiden  og  at  more  sig 
saaledes,  at  man  maa  beundre  deres  Udholdenhed,  der  trods  »fatigues«  og 
og  »Mttdigkeit«  tillod  dem  at  være  med  til  Alt.  De  to  Damer  noterede 
meget  samvittigshedsfnldt  »die  Ereignisse  des  Tages«,  og  da  de  ikke  oplevede 
Noget  af  særlig  Interesse,  hare  deres  Dagboger  ei  heller  anden  Interesse 
end  den,  at  man  gjennem  dem  lærer,  hvorledes  unge  Damer  af  den  dannede 
Klasse  for  hundrede  Aar  siden  have  set,  opfattet  og  gjcnfortalt,  og  man 
faar  desuden  et  ret  morsomt  Indblik  i Forhold  og  Former  paa  den  Tid,  som 
ellers  sjælden  komme  frem  i Referater,  der  ere  bestemte  til  Offentliggjørelse. 
Damerne,  som  begge  skrev  en  livlig  og  utvungen  Stil,  have  selvfølgelig  ikke 
affilet  deres  Sprog  i de  private  Optegnelser,  der  ere  skrevne  paa  Tysk, 
men  man  har  sogt  at  holde  Oversættelsen  saa  tæt  op  til  den  originale  Teit 
som  mulig,  for  paa  den  Maade  nogenlunde  at  bevare  den  gammeldags  Tone 
og  Duft. 

Fru  Dorchen  (Dorthea)  Frisch  og  Fru  Frederikke  Tutein  førte  hver  sin 
Dagbog,  men  at  gjengive  disse  i deres  Helhed  kan  der  ikke  være  Tale  om, 
alene  paa  Grund  af  deres  Vidtløftighed  og  de  idelige  Gjentagelser,  de  med- 
deles derfor  i Brudstykker,  tagne  snart  i den  Enes,  snart  i den  Andens 
Optegnelser,  hvilke  henholdsvis  betegnes  med  et  >D.«  eller  et  »F.« 

Dorothea  Tutein  (fedt  1764  i Kjebcnhavn,  død  1814)  var  Datter  af 
Grosserer  Peter  Tutein  og  Pouline  Marie  Rath;  hun  blev  gift  1783  med 
Etatsraad,  Direktør  for  den  grønlandske  Handel,  Hartvig  Marius  Frisch  (født 
1754,  død  1816).  Hendes  Søster  Frederica  (fedt  1768  i Kjøbenhavn,  ded 
1844)  blev  1790  gift  med  sin  Fætter,  Grosserer  Diderich  Tutein  (fedt  1751 
i Mannheim,  død  1827),  Medlem  af  Grosserersocietetets  Komité. 

Koeskilde,  19de  Mai  1797. 

Klokken  to  ankom  vi  hertil.  De  Damer  og  Herrer,  som 
have  gjort  sig  lystige  over,  at  jeg  vilde  reise  med  Muffe  og 
Pels  i Mai,  kan  jeg  sige,  at  jeg  har  befundet  mig  fortræffeligt 
derved. 

Nu  sidde  vi  her  i fuld  Forventning  om,  hvad  man  vil 
diske  op  for  os,  da  vi  føle  stærk  Trang  til  at  styrke  os  ved 
Mad  og  Drikke.  Dorchen. 

19de  Mai  1797. 

Fredag  den  19de  blev  endelig  mit  længselsfulde  Ønske 
realiseret,  idet  min  Søster  F r i s c h med  sin  Mand,  T u t e i n og 
jeg,  sad  i Reisevognen  og  forlode  Kjøbenhavn  for  en  Tid 
lang  — mine  to  Børn  havde  de  gode  Forældre  taget  til  sig  — 
altsaa  ingen  Sorger,  glade  og  muntre  droge  vi  afsted,  naaede 
Roeskilde,  hvor  vi  forefandt  et  godt  Maaltid  Mad,  kjørte  videre 
og  sov  om  Natten  i det  venlige  Krebsehus.  Friede riche. 

Korsør,  20dc  Mai  1797. 

Igaar  passerede  vi  Ringsted  og  naaede  Krebsehuset,  hvor 
vi  alle  ønskede  at  blive.  Det  var  en  smuk  Aften,  og  det 
synes,  som  om  Egnen  her  er  meget  grønnere  end  i Omegnen 
af  Kjøbenhavn. 

Vi  lovede  os  selv  her  at  skulle  sove  herligt,  men  ak 
desværre!  Sengene  vare  snevre  og  slette,  og  den  attraaede 
Vederkvægelse  udeblev. 

Klokken  syv  sad  vi  allerede  i Vognen,  og  Morgenen  var 
ikke  mindre  smuk,  end  Aftenen  havde  været. 

I Slagelse  traf  vi  General  Dørring  med  sin  Søn,  med 
dem  traf  vi  den  Aftale  at  leie  en  Smakke  sammen,  som  den, 
der  kom  først  til  Korsør,  skulde  bestille.  Her  have  vi  nu 
siddet  i et  Kvarter  og  maa  sandsynligvis  vente  endnu  flere 
Timer,  da  der  ingen  Smakke  ligger  her,  men  vi  vente  paa  at 
en  skal  komme  tilbage  fra  den  anden  Side.  Imidlertid  have 
vi  bestilt  Middagsmad.  Vinden  er  stærk  og  temmelig  god  — 
jeg  vil  derfor  næppe  naa  den  forønskede  0 Fyen  uden  at 
betale  Søen  Told.  Søster  Friedericke  skriver  et  Brev  til  Mama, 
Diedrich  Tutein  spadserer,  og  min  Frisch  læser  Aviserne,  der 
ere  komne  med  Posten  igaar.  D. 

Odense,  21de  Mai. 

Det  var  en  traurig  Overfart  for  mig;  sex  Timer  varede 
den  og  jeg  var  daarlig  hele  Tiden ; under  Sprogø  var  Vinden 
saa  contraire,  at  vi  maatte  lavere1),  og  Skibsfolkene  gave  os 
den  Trøst,  at  vi  ikke  vilde  naa  Nyborg  før  Klokken  ti  om 
Aftenen,  men  Vinden  sprang  om,  og  Klokken  otte  vare  vi  dér. 

Odense  er  en  smuk  og,  som  det  synes,  folkerig  Stad.  D. 

23de  Mai. 

Imorges  kjørte  vi  fra  Haderslev,  hvor  vi  vare  meget 
fornøiede  med  Trakteringen  og  fik  deilig  Sandart,  dog  vilde 
Geert  Westphalers  store  Begeistring  ikke  komme  over  mig; 
Veien  derfra  og  Egnen  lige  til  Aabenraa  var  saa  fortræffelig, 
som  man  vel  kan  forestille  sig,  store  Bakker,  hvor  Vognhjulene 
maatte  bindes,  Skov  og  Dal  vexlede  bestandig  og  dertil  en 
Postillon  for  alle  Postilloner,  som  ganske  fortræffelig  blæste 
Psalmer  og  ogsaa  engelske  Danse  paa  sit  Horn. 

Til  Flensborg  er  Veien  derimod  en  øde  Landegn,  men 
Byen  er  meget  smuk  med  mange  smukke  Bygninger;  alle 
mulige  Erhverv  og  stor  Skibsfart,  næsten  saa  stor  som  i Kjø- 
benhavn,  gjør  Byen  meget  livlig  og  behagelig. 

Konerne  ro  her  smaa  Baade,  og  vi  havde  her  en  lille 
Øvelse  i Plattysk,  idet  Konen,  der  roede  os,  fortalte,  at  de 
kvindelige  Matroser  vare  meget  jaloux  paa  hinandens  For- 
tjeneste, og  hun  selv  beviste  det  næsten  for  tydeligt;  thi  idet 
vi  roede  forbi  en  gammel  Kone,  skreg  hun ; „dat  ole  Aas  hat 
et  gar  nich  nødig,  se  hat  600  Daler!*  F. 


Kiel,  26de  Mai  1797. 

Efterat  vi  havde  besøgt  I seli  ns,  kjørte  vi  i vor  Værts 
V ogn  til  Dusternbrook.  Moldenhawers  boe  her  overordentlig 
behageligt;  hans  Kone  er  en  interessant  Brunette,  der  trak- 
terede os  med  The  og  Kaffe;  vi  gik  derfra  til  Holtenau,  hvor 
vi  kom  tidsnok  til  at  se  et  Skib  gaa  igjennem.  En  Hollænder! 
mente  vore  Herrer,  hvad  der  ogsaa  strax  viste  sig  ved  den 
Økonomie,  der  herskede  ombord;  thi  Brødet,  som  formodentlig 
skulde  spises  den  Dag,  laa  opskaaret  i Skiver  paa  Dækket  for 
at  tørres  i Solen,  at  det  bedre  kunde  slaa  til.  Værtinden  i 

Krydse. 

det  nærmeste  Værtshus  sagde  ogsaa,  at  hun  hellere  saa,  at  de 
hollandske  Gjæster  bleve  borte;  thi  de  vare  i Almindelighed 
8 å 10  Mand  om  for  en  Søsling  Brændevin. 

Klokken  to  vare  vi  atter  i Kiel,  hvor  »die  schone  Welt* 
sad  paa  sirlige  Bænke  udenfor  deres  Huse.  Vor  Værtinde 
modtog  os  med  sin  Familie,  som  ere  ret  nette  Folk ; vi  spiste 
paa  vort  Værelse,  da  table  d’hote  allerede  var  hævet. 

Klokken  fire  gik  vi  atter  videre.  En  Milsvei  fra  Kiel  i et 
Værtshus  »der  lustige  Bruder“  overraskede  Iselin  med  sin  Kone 
os.  Jeg  saa  her  for  første  Gang  svært  belæssede  Fragtvogne, 
der  lignede  den  gamle  Ligvogn,  hvori  vi  havde  set  Prindsesse 
Charlottes')  Lig  blive  ført  bort.  Om  Aftenen  Klokken 
halv  ti  vare  vi  i Piøen.  D. 


27de  Mai. 

Igaar  kom  vi  til  det  nydeligste  Hus  i Skoven  med  en 
allerkjæreste  Udsigt  over  Søen  og  frydede  os  over  den.  Vi 
saa  den  berømte  Kanal  og  vare  saa  heldige  at  se  et  hollandsk 
Skib  passere  Slusen.  Vandet  opbevaredes  i Slusen  og  strøm- 
mede først  lidt  efter  lidt  ud,  da  Skibet  ellers  vilde  gjøre  Kul- 
bøtte. Vi  kjørte  igjennem  den  herligste  Egn  omkring  den 
deilige  Sø  ved  Piøen,  igjennem  dybe  Skove  under  Ledsagelse 
af  den  yndigste  Nattergalekoncert  og  Sang  af  andre  Smaafugle. 
O,  de  Lykkelige,  der  kunne  leve  dér,  og  hvor  utilfreds  er  dog 
det  menneskelige  Hjerte,  maatte  jeg  udraabe,  da  jeg  hørte,  at 
Hennings*)  siet  ikke  følte  sig  lykkelige.  Ved  Segeberg  stege 
vi  af  for  at  frokoste,  men  maatte  vente  to  Timer  paa  Heste; 
endelig  ankom  de  arme  Dyr,  lige  hentede  hjem  fra  Marken, 
nu  skulde  de  trække  os  til  Hamburg,  hvortil  der  er  7 Mil. 
— Oh ! hvor  vi  have  ennuyeret  os,  det  var  den  frygteligste 
Hede,  Solstraalerne  prellede  lodret  paa  vore  Hoveder.  Frisch 
følte  sig  ilde  tilpas,  da  han  ved  Vanddrikken  havde  fordærvet 
sin  Mave.  Efter  megen  fatigueren  naaede  vi  et  Bondehus, 
hvor  vi  fik  The,  men  erfarede  her,  at  det  var  for  sent  at  naa 
Hamborgs  Porte  den  Aften.  Vi  sank  alle  hen  i „mauvais 
humeur*  og  vare  enige  om,  at  det  dog  ikke  altid  er  saa 
„entzuckend*  at  reise.  Ved  at  betale  Postillonen  dobbelte 

')  Frederik  den  Fjerdes  ældste  Datter  Charlotte  Amalie,  fodt  1706,  f 1782. 

*)  Den  bekjendte  A.  A.  Fr.  Hennings,  dengang  Amtmand  i Fluen. 

Drikkepenge  skaffede  han  os  dog  igennem  den  berømte  Stads 
Port  samme  Aften.  F. 


Hamborg,  28de  Mai. 

Gjennem  Frisch  i Altona  bleve  vi  inviterede  til  Borg- 
mester Rohde  i Ottensen;  vi  fandt  i ham  en  meget  venlig 
gammel  Mand,  der  havde  en  Madam  Staahl  til  at  styre  sit 
Hus.  Han  er  en  stor  Liebhaber  af  Musik  og  spiller  selv  for- 
skjellige  Instrumenter.  Han  var  i Begyndelsen  „sehr  kurz 
angebunden*,  som  man  siger,  og  gjorde  sig  som  alle  Genier 
noget  kostbar.  Forresten  traf  vi  lutter  fremmede  Ansigter, 
hvad  der  just  ikke  altid  er  saa  særlig  amusant,  blandt  Andre 
en  Dame,  der  vakte  vor  Opmærksomhed  ved  at  have  to  Uhr- 
kjæder,  der  udgik  fra  Brystet  hen  under  Armene,  hvor  der 
hang  Petschaft,  Lak  og  andre  Uhrattributer.  Maaltidet  var 
godt  men  simpelt,  Fruentimrene  i Huset  vare  meget  angeneme, 
men  den  afskyelige  Tobak  hang  i Stuerne  og  kildrede  vore 
Næser.  Jeg  kunde  ikke  bare  mig  for  at  sige,  at  saa  fuldkomne 
vare  Herrerne  endnu  ikke  i Kjøbenhavn.  Efter  Bordet  satte 
hele  Selskabet  sig  til  Vogns  og  kjørte  til  Dokkenhude  for  at 
se  Godefroys  Have;  men  efter  de  store  Lovprisninger,  vi  havde 
børt  om  den,  bleve  Dorchens  og  mine  Forventninger  meget 
skuffede,  og  jeg  kan  ikke  sige,  at  denne  Promenade  var  meget 
amusant.  Om  Aftenen  efter  Hjemkomsten  til  Hamborg  førte 
Prinzhausen  os  hen  til  en  Vauxhall,  han  var  her  Dorchens 
Chapeau,  medens  Friedener  var  min.  Det  var  en  stor  illu- 
mineret Have,  hvor  der  gaves  en  Ballet.  Jeg  ærgrede  mig 
over,  at  Dekorationerne  til  Balletten  var  bedre  end  hos  os. 
Et  temmelig  godt  Orchester  spillede  en  Symphonie,  og  Duos 
blev  sungne  af  ret  gode  Sangere.  Herrerne  regalerede  os  med 
Is  og  kold  Collation.  Tilsidst  saa  vi  et  Fyrværkeri,  om  hvil- 
ket Frisch  mente,  at  han  aldrig  havde  set  det  bedre.  F. 

I en  otte  Dages  Tid  farte  de  Reisende  na  omkring  i Hamborg  og 
Altona,  besege  hyppigt  Theatre  og  ovennævnte  Vauxhall  og  finde  alt  saare 
’ingenemt«;  de  aflægge  Visitter  hos  forskjellige  Familier  og  Bekjendte, 
saasom  BrQckners,  Printzhansens,  Friedener,  Staahl,  Cramers,  Limprechts, 
Sievekings,  Beckers  o.  s.  v.  og  indbydes  til  Diners:  „hvor  al  Stivhed  er 
„banlyst,  man  maa  tilstaa,  at  naar  Hamborgerne  give  mange  Retter,  vide 
„de  ogsaa  at  ordne  hver  enkelt.  Her  er  ingen  Konfusion  og  Husfruen  sidder 
„ikke  af  Angest  og  Rædsel  og  retter  Øinene  paa,  hvad  Tjenerne  foretage 

„sig,  men  tage  Del  i Selskabet.  Lejetjeneren  ordner  Alt  efter  sit  Forgodt 
„befindende,  skærer  for,  eser  op  og  sorger  for,  at  Alle  faa,  hvad  de  skulle 
„have,  men  man  maa  saa  rigtignok  ogsaa  serge  for,  at  han  faar,  hvad  han 
„skal  have.“ 

Med  Hamborgerdamerne  vare  de  ikke  rigtig  tilfredse:  „de  besidde  ikke 
„en  fin  Levemaade,  synes  det  mig,  det  er  for  dem  ikke  om  at  gjere,  at  lette 
„de  Fremmede  det  nbehagelige  ved  et  nyt  Bekjendtskab  paa  en  angenem 
„Maade,  men  blive  ofte  siddende  uden  at  svare,  naar  man  „sperger.1* 

I Theatret  ere  de  danske  Damer  mest  forbausede  over:  „at  Hoved- 
„aktricen.  Madame  Schroder,  som  skal  forestille  en  nng,  smuk  Enke, 
„er  langt  op  i Fyrrerne,  suffisamment  bæslig  og  klædte  sig  efter  Moden 
„fra  ti  Aar  tilbage,  og  at  Aktorerne  tale  i hver  sin  Dialekt,  da  de  stamme 
„fra  alle  Dele  af  hele  Tydskland.“ 

„For  Bekvemmeligheds  Skyld  have  vi  anlagt  Haartours,  og  jeg  anlagde 
„en  saadan  for  forste  Gang;  jeg  saa  fuldstændig  ud,  som  naarBeck1)  spiller 
„Prokurator  hos  os,  med  heit  optaarnede  Lokker,  hvori  mit  Ansigt  ganske 
„laa  i Baggrunden." 


Tostedt,  6te  Juni. 

Tredie  Pintsedag,  som  endnu  feires  i Hamborg,  men  ikke 
i Altona,  bestemtes  til  vor  Afreise.  Efter  at  have  pakket  ind 
og  uddelt  forskjellige  Kys,  men  i Særdeleshed  Penge,  hvoraf 
man  maa  medbringe  en  hel  Pose  fuld,  naar  man  vil  opholde 
sig  i Hamborg,  steg  vi  ind  i Vognen  for  at  lade  os  kjøre  til 
Bomhuset.  Her  standsede  vi  for  ligesom  fra  Templets  Tinde 
for  sidste  Gang  at  overse  Staden  i al  dens  Herlighed. 

I Bomhusets  store  Sal  frokostede  vi,  hvad  man  halvt  for 
Skams  Skyld  er  nødt  til ; her  mødte  vi  Printzhausen,  der  kom 
for  at  sige  os  Adieu  for  sidste  Gang.  Paa  Elben  fik  vi  Regn ; 
efter  kort  Tid  vare  vi  i Harburg,  hvor  vi  saa  vor  Vogn  blive 
hævet  op  af  „Everen*  (Prammen)  ved  en  Kran. 

I Værtshuset  spiste  vi  til  Middag  og  kjørte  dernæst  i fem 
Timer  gjennem  en  bedrøvelig  Sandørken  til  Tostedt,  hvor  vi 
overnattede.  D. 


Tostedt,  6te  Juni. 

Vi  have  kjørt  tre  Mile  i det  afskyeligste  Sand  og  Hede 
og  brugt  fem  Timer  dertil  og  iøvrigt  ennuyeret  os  inderlig ; 
vi  kom  til  et  Hus,  der  saa  meget  simpelt  ud,  og  besluttede 
os  til  at  blive  Natten  over ; vi  forlangte  Smørrebrød  med  The, 

*)  Skuespiller  B.  H.  Bcck  ved  det  kongelige  Theatcr  i Kjobenhavn,  dod 
Novbr.  1797. 

men  Theen  var  saa  jammerlig,  at  vi  vare  glade  over  selv  at 
have  The  hos  os  i Vognen,  det  smager  kun  saa  som  saa,  naar 
man  ikke  har  Fløde  dertil;  den  kjære  Fløde  maa  jeg  vel  her 
sige  Levvel  til.  Efter  at  Sengene  vare  besigtigede,  fandt  vi 
dem  bedre,  end  vi  havde  formodet,  kun  var  der  den  lille 
Inconveniens,  at  begge  Senge  stod  i et  Værelse,  hvad  der 
kom  mig  meget  pudserligt  for;  dog  som  alle  kloge  Folk  satte 
vi  os  ud  over  saadanne  Bagateller  og  gik  til  Sengs  Klokken  ti, 
først  Dorchen,  saa  Tutein,  saa  Frisch,  som  trak  Gardinerne 
for  som  Skjold,  og  endelig  jeg,  som  pustede  Lyset  ud;  vi 
erindrede  os  Jorisses  Historie,  lo  meget  deraf,  og  ønskede 
hinanden  Godnat 

Erik ')  kom  og  vækkede  os  Klokken  halv  tre ; vi  sprang 
flux  ud  af  Fjerene  og  gjorde  gesvindt  Toilette,  alle  fire  foran 
et  Speil;  da  Frisch  troede  sig  at  være  bleven  rigtig  smuk, 
havde  han  iført  sig  sin  Vest  paa  Vrangen. 

Imidlertid  var  det  blevet  lidt  lysere,  vi  stod  fulde  af 
Forventning  lænede  til  et  Træ  for  at  se  Solen  reise  sig  fra 
sit  Leie;  endelig  kom  den,  den  prægtige,  i al  sin  Majestæt; 
den  var  akkurat  kommen  op  tre  Kvarter  paa  fire,  — hos  os 
staar  den  tidligere  op,  — da  vore  Heste  arriverede,  og  vi 
kjørte  videre.  F. 

Bremen,  8de  Juni. 

Fra  Tostedt  til  Rothenburg  brugte  vi  atter  fem  Timer  om 
de  tre  Mil.  Det  sidste  Sted  var  der  bestilt  for  Prindsen  af 
Wurtemberg  og  hans  nye  Gemalinde,  en  Prindsesse  af  Eng- 
land, 270  Heste.  Omendskjøndt  Bønderne,  som  maa  give 
deres  Heste  dertil,  blive  godt  betalte  derfor,  gjøre  de  det  dog 
ugjerne,  fordi  Hestene  maa  tilbagelægge  en  Mil  i Timen. 

Efter  andre  fem  Mil  til  Bremen  naaede  vi  denne  By 
Klokken  ni  om  Aftenen,  hvor  Postillonen  strax  kjørte  os  til 
et  Værtshus,  som  slet  ikke  gav  os  den  bedste  Ide  om  Byen. 
Den  følgende  Dag  spadserede  vi  omkring  og  kjøbte  Silkehals- 
tørklæder og  Parasoller,  hvortil  vi  trængte  meget.  Kjøbmanden, 
vi  handlede  hos,  havde  Furstenberger  Fajance,  som  var  meget 
smukt;  Maleriet  er  ligesaa  godt  og  maaske  bedre,  end  det 
bedste  paa  vore  Fabriker,  og  efter  min  Mening  meget  billigt. 

'}  En  gammel  Tjener,  der  fulgte  dem  paa  hele  Reisen. 

Jeg  vilde  gjeme  have  kjøbt  noget  deraf,  men  Herrerne  paa- 
stode,  at  Indførslen  i Kjøbenhavn  var  forbudt.  Vi  besaa  ogsaa 
Byens  Mærkværdigheder,  som  Børsen,  Raadhussalen  og  den 
saakaldte  Blykjælder  — en  Bjælder  under  den  eneste  her- 
værende lutherske  Kirke,  der  er  meget  gammel  — , i hvilken 
Intet  skal  gaa  i Forraadnelse.  Lig,  der  ere  200  Aar  gamle, 
og  som  ikke  ere  hensmuldrede,  men  hentørrede,  bleve  os  fore- 
viste. I Kirken  var  der  ogsaa  en  Globus  med  et  Hul,  i hvis 
ene  Ende  et  Barn  krøb  ind  og  fra  hvis  anden  Ende  et  Barn 
krøb  ud. 

Klokken  halv  otte  om  Aftenen  hentede  Raadsherre  V o 1 1- 
mar  os  til  en  lille  Souper  i Rathskjælderen.  Jeg  saa  her  saa 
megen  Vin,  som  jeg  aldrig  mere  i mit  Liv  vil  se;  der  laa  Fad 
ved  Fad,  deriblandt  nogle  indeholdende  60  Oxhofter,  og  for- 
uden det  tolv  store  Fade,  som  kaldes  de  tolv  Apostle.  Endelig 
kommer  det  allerhelligste,  som  kaldes  Rose  med  fjorten  store 
Fade,  hvoraf  hver  Flaske  skal  koste  200  Thaler.  Dette  bliver 
aldrig  solgt,  men  gives  til  Syge  mod  Lægerecept. 

Foruden  Værten  og  hans  Kone  bestod  Selskabet  af  Hr. 
Bardewitsch,  som  vi  allerede  kjendte  fra  Kjøbenhavn, 
Dencker  og  en  Franskmand.  Vi  vare  meget  muntre,  saa 
hvis  Tonen  overhovedet  er  saaledes  i Bremen,  er  den  virkelig 
meget  god;  efter  at  vi  alle  havde  sunget  Claudius’  Rheinwein- 
lied,  spillede  Hr.  Dencker  til  vor  Forundring  meget  smukt  for 
os  paa  sin  Spadserestok,  der  var  indrettet  som  en  Fløite.  Vi 
morede  os  udmærket  og  drak  flittigt,  ogsaa  af  de  tolv  Apostle 
blev  hvert  Fad  proberet ; jeg  frygtede  kun  for,  at  vore  Herrer 
af  den  megen  Proberen  skulde  glemme  at  finde  hjem;  dog  de 
beviste,  at  de  ikke  vare  saadanne  Svæklinge  og  bragte  os 
meget  rigtigt  tilbage  til  vort  hæslige  Logis. 

Den  næste  Morgen  besaa  vi  Museet,  hvor  der  var  en 
Mængde  Dyr  i Spiritus,  og  efter  at  have  spist  godt  til  Frokost 
fortsatte  vi  vor  Reise  Klokken  et.  D. 

Wildeshausen,  Clappenburg,  Løningen,  Hasellune,  alle 
afskyelige  Reder  i det  Westphalske.  Naar  alle  katholske  Stæder 
ere  saa  svinske  og  væmmelige,  vilde  det  glæde  mig  at  nøies 
med  et  Kvarters  Ophold  dér.  Paa  sidstnævnte  Sted  maatte 
vi  overnatte;  der  var  Gardiner  for  min  Seng,  som  forStørste- 

delen  bestod  af  Straa,  men  Ens  Fingre  vilde  blive  hængende 
fast  ved  dem,  naar  man  rørte  dem.  Efter  at  jeg  havde  ud- 
bredt mit  Tæppe  over  Sengen,  lagde  jeg  mig  paa  det  uden  at 
tage  Klæderne  af  og  dækkede  mig  til  med  min  Kappe;  tilsidst 
faldt  jeg  dog  i Søvn. 

I Lingen,  en  preussisk  By  var  der  desto  behageligere,  thi 
der  herskede  den  største  Renlighed;  efter  et  Kvarters  Forløb 
stod  der  fjorten  udmærket  tillavede  Retter  paa  Bordet,  tillige- 
med Sølvgafler. 

Northom,  Ameloo  og  Deventer;  fra  sidstnævnte  Sted 
gjorde  vi  en  Afstikker  til  Loo,  Prindsen  af  Oraniens  Lystslot, 
men  hvis  vi  havde  vidst,  at  Slottet  var  saa  ødelagt  af  „die 
Franzen*.  som  man  her  kalder  dem,  saa  vilde  vi  have  sparet 
os  den  Umage.  Alle  Tapeterne  vare  gjennemskaarne  af  Sabler, 
paa  Portræterne  vare  Mundene  flængede,  ikke  et  Møbel,  ikke 
en  Stol  var  skaanet,  Vandspringene  ødelagte,  Træerne  omhug- 
gede, kort  sagt,  Alt  hvad  der  tilhørte  Prindsen,  tilintetgjort,  men 
alt  andet  ikke  berørt ; Alt,  hvad  der  tilhørte  Borgerne  og  Bøn- 
derne, havde  været  dem  helligt. 

Det  synes  overhovedet,  som  om  Indbyggerne  her  godt 
kunne  lide  „die  Franzen*;  i Ameloo  saa  vi  de  første,  og  i 
Deventer  oven  i Kjøbet  et  helt  Regiment  udmarschere. 

Derimod  er  man  slet  ikke  tilfreds  med  Englænderne;  de 
skulle  have  opført  sig  saa  slet  paa  deres  Retirade  for  to  Aar 
siden,  endskjøndt  de  kom  som  Venner  til  Holland,  og  baade 
Officerer  og  Soldater  vare  hver  Dag  drukne,  solgte  den  Havre, 
som  de  skulde  give  deres  Heste,  og  lod  disse  dø  af  Sult,  og 
tog  saa  uden  videre  Bøndernes  Heste  bort  med  Magt;  ved 
Deventer  havde  de  endog  af  lutter  Kaadhed  forvandlet  en 
Borgers  Hus  til  en  Askehob.  D. 


Amsterdam,  16de  Juni. 

Hertil  kom  vi  igaar  og  besaa  strax  en  Del  af  Byen  med 
den  ene  Pragtbygning  ved  Siden  af  den  anden,  hvortil  der  er 
brugt  en  Mængde  Marmor,  og  Gaderne  ere  brolagte  med  Fliser. 
Foran  Raadhuset  er  plantet  et  sirligt  Frihedstræ  med  Hue 
paa;  paa  Skjoldet  findes  Figurer,  der  omfavne  hinanden  og 
roed  Underskriften  „Broderskab*;  jeg  tror  dog,  at  fra  Hollæn- 
dernes Side  er  det  kun  et  Kys  „par  force*.  Det  er  morsomt 

at  se  Frieslænderne  med  Hatte  saa  store  som  det  største  af 
mine  Kjøkkenfade. 

Hr.  von  Rée  viste  os  sit  Kabinet  med  udstoppede  Fugle, 
Muslingeskaller  og  Papilions.  Han  var  meget  oprørt  over 
Franskmændene  og  vilde  ikke  leve  i et  Land,  hvor  Fransk- 
mændene  regjerede. 

Om  Aftenen  vare  vi  i Theatret  og  saa  ,Le  pére*  af  Diderot 
paa  Fransk ; Skuespillerne  skreg  op  og  spillede  slet,  og  Aktri- 
cerne  vare  meget  stift  paaklædte  efter  gamle  Moder.  F. 

Amsterdam,  21de  Juni. 

Igaar  kjørte  vi  i en  „Schleife*  til  Jødekomedie.  „Schleifer* 
blive  kun  brugte  i Amsterdam,  og  man  kan  ikke  tænke  sig 
et  langsommere  og  hæsligere  Kjøretøi. 

Den  Besynderlighed  at  se  en  Jødekomedie,  som  maaske 
er  den  eneste  i Verden,  bragte  os  derhen,  thi  at  det  maatte 
være  slet,  det  vidste  vi  i Forveien.  Huset  var  ikke  ilde,  men 
for  lille  til  den  store  Masse  Tilskuere.  Der  blev  spillet  , Trylle- 
fløjten “,  et  Mesterstykke  af  Mozart;  men  saaledes  som  her  er 
vist  aldrig  nogen  Musik  bleven  „verhunzt" ; Stemmerne  vare 
saa  slette,  og  der  blev  sunget  saa  falskt,  at  man  med  det  mest 
uøvede  Øre,  naar  man  da  ikke  først  havde  stoppet  det  med 
Bomuld,  resikerede  at  faa  Kolik.  Alt,  hvad  der  skulde  gaa 
hurtigt,  gik  immer  langsomt,  og  skjøndt  Dirigenten  brugte 
begge  sine  Arme  som  en  Brændehugger,  for  at  gjøre  dem  det 
begribeligt,  hjalp  det  dog  ikke;  det  jødetydske  og  dertil  i Sang 
gjorde  det  hele  meget  latterligt;  Nattens  Dronning,  som  efter 
Stykkets  Indhold  skal  komme  prægtig  og  majestætisk  tilsyne, 
var  en  uformelig  Tyksak,  som  først  burde  have  lært  at  gaa ; thi 
hun  slæbte  den  ene  Fod  langsomt  efter  den  anden,  medens 
Kroppen  hang  til  den  ene  Side,  og  Armene  brugte  hun  ligesaa 
slet.  De  mange  Tryllerier,  der  skulde  forekomme  i Stykket, 
udelodes  omtrent  alle,  og  de  faa,  der  viste  sig,  vare  saa  guds- 
forbarmelige, at  man  var  nærved  at  omkomme  af  Latter. 
Lokkede  af  Tryllefløjtens  fortræffelige  Toner  hoppede  der  nogle 
vilde  Fugle  frem  paa  Scenen,  der  vare  saa  daarligt  lavede,  at 
man  i Stedet  for  Fugleben  tydeligt  saa  to  Menneskeben  med 
Strømper  paa.  Slangen,  der  var  dræbt,  fandt  paa  at  krybe 
ud  af  Kulissen,  da  den  formodentlig  kjedede  sig.  Fra  Nabo- 

logen,  hvor  man  stadig  applauderede,  tilkastede  man  os  rasende 
Blikke  for  vor  megen  Latter.  Udmattede  af  Latter  og  af 
Varme  vendte  vi  tilbage  med  vort  glimrende  Kjøretøi. 

Vi  have  gjort  et  Par  Udflugter  til  Haarlem , hvor 
der  er  et  stort  og  prægtigt  Orgel,  som  den  Dag  blev  spillet 
af  den  berømte  Abbé  Vogler,  endvidere  til  Zaardam  og  Brugs. 
Sidste  By  karakteriserede  sig  ved  sin  Renlighed,  Gaderne 
ere  belagte  med  Kiselsten  og  Sand,  revet  sirligt  i Flammer. 
Hverken  Vogne  eller  Kvæg  maa  passere  Gaderne,  Pladsen 
foran  Husene  er  tykt  belagt  med  Muslinger,  og  er  det  en 
Have,  da  skal  man  ikke  kigge  efter  Blomster,  thi  alt  bestaar 
af  Snirkler  af  Muslingeskaller  og  blaa,  gule  og  sorte  Perler 
imellem  andre  brogede  Stene.  Der  findes  ogsaa  Grotter  med 
en  Amor  eller  en  Triton  midt  imellem  de  kulørte  Muslinger; 
det  eneste  grønne  er  Buxbom,  men  rigtignok  ikke  som  det  er 
fra  Naturens  Haand,  nei!  Kunsten  skaber  her  Hjorte,  Hunde, 
Katte  og  Mennesker;  Træernes  Stammer  ere  bemalede  og  alt 
er  saa  propert  og  net,  at  det  bliver  kjedeligt.  Gjerne  havde 
jeg  beset  et  af  de  morsomme  Huse  indvendig,  men  af  den 
Kone,  til  hvem  vi  i den  Anledning  henvendte  os,  fik  vi  den 
Besked,  at  naar  hun  kom  i „ Keisers  Gracht*  og  vilde  bese 
vore  Huse,  vilde  vi  vist  spørge  „hvad  har  saadan  en  Bonde 
her  at  gjøre?“  Her  er  ogsaa  den  Mærkværdighed,  at  hvert 
Hus  har  to  Døre,  af  hvilke  den  ene  kun  bliver  brugt  ved  to 
Lejligheder,  nemlig  paa  Bryllupsdagen,  naar  det  unge  Par 
gaar  ind  i Huset,  og  naar  et  Lig  bliver  baaret  ud.  Til  denne 
frygtelige  Dør  hører  der  hverken  Trappe  eller  Slaa.  D. 

Leyden,  23de  Juni. 

Her  er  mange  smukke  Bygninger,  som  ikke  give  dem  i 
Amsterdam  noget  efter,  men  vi  hørte  ogsaa,  at  her  kun  boede 
meget  rige  Folk,  der  levede  af  deres  Renter.  Disse  smukke 
Huse  vare  næsten  alle  tomme  nu,  da  saa  mange  Rige  vare 
dragne  bort,  medtagende  deres  bedste  Eiendele  af  Frygt  for 
at  „Franzoserne"  skulde  tage  dem. 

Vi  vare  inde  i den  reformerte  Kirke,  der  er  stor  og  lys; 
vor  „Lohnlakey*,  der  ikke  holder  af  Franskmændene,  fortalte, 
at  de  smukke  Vaabenskjolde,  der  forhen  prydede  Kirken,  vare 
bievne  brændte,  og  at  de  særskilte  foroven  anbragte  Stole  for 

Borgmestrene  vare  borttagne,  saa  at  disse  nu  maatte  sætte 
sig  blandt  de  andre  Mennesker,  hvad  der  choquerede  vor 
Leietjener  meget.  Vi  fandt  overalt  stor  Misfornøielse  og  har 
endnu  ikke  fundet  Nogen,  som  var  tilfreds  med  den  nuværende 
Regjering. 

Endnu  kan  man  dog  se  mange  Kostbarheder,  mange 
Værelser  ere  belagte  med  tyrkiske  Tæpper,  der  atter  ere  be- 
dækkede med  andre  for  at  skaane  de  kostbareste,  Gange  og 
Trapper  ere  hyppigt  belagte  med  Marmor  eller  have  meget 
fine  Straamaatter.  Man  ser  alle  mulige  Slags  Springvand  og 
smaa  Bassins  med  Vand. 

Hollænderens  Lyst  til  Kaffe  er  saa  stor,  at  de  Fattige, 
der  ikke  have  Raad  til  at  kjøbe  Kaffebønner,  nøies  med 
brændte  Hestebønner,  som  falbydes  paa  Trottoirerne,  hvor  de 
staa  færdigbrændte;  saavidt  ere  vi  dog  ikke  komne  i Kjøben- 
havn,  skjøndt  den  gode  Mama  skjænder  saa  meget  paa  vort 
Kaffedrikkeri. 

Fra  Leyden  til  Haag  gik  det  paa  Treckschuyte  de  tre  Mil. 
Underveis  vare  vi  i særdeles  godt  Humør;  vi  spillede  et 
Parti  Whist,  hvor  vi  ret  havde  den  arme  Frisch  i Klemme; 
han  kunde  ikke  her  komme  med  sit  „jeg  har  virkelig  ikke 
Tid,  jeg  har  virkelig  altfor  meget  at  skrive",  og  heller  ikke 
retirere  sig  fra  os,  medmindre  han  vilde  svømme  bort.  Vi 
vare  saa  fro  som  Fuglene  i Luften,  Egnen  var  skjøn,  Haver 
og  Huse  vexlede  bestandig,  og  vi  lod  vore  Stemmer  lyde; 
deres  Harmoni  fortryllede  vore  Herrer  og  et  ungt  Menneske 
paa  Fordækket,  men  Dyrene  vilde  ikke  komme,  omsonst  kig- 
gede vi  ud  snart  af  det  ene  snart  af  det  andet  Kahytsvindue, 
men  det  hjalp  ikke  — den  langbenede  Fugl  og  den  krybende 
Slange  erscheinede  ikke;  vi  maatte  med  Skam  bekjende,  at 
Prindsen  i Jødekomedien  var  vor  Mester  i Sang.  F. 

Haag,  27de  Juni. 

Da  vi  steg  ud  af  Treckschuyten,  kjøbte  vi  nogle  Pund 
Kirsebær,  vi  forlangte  ogsaa  Jordbær,  men  fik  i Stedet  for 
stegte  Aal,  saa  at  jeg  kan  mærke,  at  vi  ikke  ere  rigtig  be- 
vendte i Hollandsk.  Her  i Haag  ligger  meget  fransk  Militær; 
General  G — bor  i samme  Hus  som  vi,  og  vi  have  derfor 
en  fransk  Skildvagt  for  vor  Dør,  og  der  staar  naturligvis  ogsaa 

et  Frihedstræ  her  i Nærheden.  Af  alle  de  Frihedstræer,  vi 
allerede  nu  have  set,  ville  vi  godt  kunne  lave  en  hel  lille  Skov. 
Igaar  vare  vi  i Conventet,  der  afholdes  i den  forrige  Prinds 
og  Statsholders  Slot;  der  løber  to  Gallerier  i Salen,  hvorfra 
enhver  kan  overvære  Forsamlingen,  og  endelig  er  der  en  stor 
Sal  ved  Siden  af,  hvor  man  kan  opholde  sig,  naar  man  er 
forsynet  med  særlige  Adgangsbilletter. 

Præsidentens  Sæde  er  hævet  nogle  faa  Alen  i Veiret  og 
belagt  med  Tæpper;  Bordet,  ved  hvilket  han  sad,  var  over- 
trukket med  rødt  Fløil  og  rigt  besat  med  Guldfryndser  og 
Kvaster,  hans  Stol  ligner  en  Throne  uden  Himmel,  dens  Ryg- 
side er  forsynet  med  mange  allegoriske  Hentydninger  til  Bro- 
derskab og  Lighed.  Paa  hver  Side  af  Præsidenten  staar  et 
Bord,  ved  hvilket  Secretærerne  sidde.  Endelig  er  der  en  Slags 
Prædikestol,  hvorfra  den  ene  Secretær  oplæser  de  indløbne 
Papirer  ved  Samlingens  Aabning,  og  derefter  sætter  han  sig 
ved  Siden  af  Præsidenten.  Rundtom  paa  de  tre  Sider  af 
Amphitheatret  staa  Bænke  med  Ryg  tillige  med  Borde  over- 
trukne  med  grønt  Klæde;  ved  disse  sidde  Repræsentanterne 
for  Provindserne.  Den  hollandske  Veltalenhed  gik  tabt  for 
mig;  thi  jeg  forstod  kun  meget  lidt  af  den.  En  Sag  dreiede 
sig  om  en  Kjøbmand,  der  vilde  have  Tilladelse  til  at  sende 
The  til  Kjøbenhavn ; en  anden  handlede  om  en  Mand  i Leyden, 
der  ellers  var  bekjendt  som  Patriot,  men  som  havde  raabt 
.Orange  booven*;  nogle  vilde  have  ham  straffet,  andre  und- 
skyldte ham  med,  at  han  havde  drukket  et  Glas  for  meget. 

Myne  Heeren  viste  overhovedet  liden  Anstand  og  bragte 
ingen  Værdighed  over  Forsamlingen;  de  sad  med  eller  uden 
Hatte,  lagde  Benene  op  paa  Bænkene,  hang  med  Armene 
over  Bænkeryggene,  og  talte  med  deres  Bagmænd,  nikkede  og 
smilede  til  hverandre  hele  Tiden.  D. 


30te  Juni. 

Jeg  havde  gjerne  sovet  længere,  naar  ikke  den  haarde 
Nødvendighed  havde  drevet  mig  ud  af  Fjerene;  halvt  sovende 
satte  jeg  mig  Klokken  fem  om  Morgenen  i Vognen  og  frøs 
lige  til  Middag,  som  om  det  havde  været  i Oktober.  Min 
Pels  og  Muffe  maatte  atter  frem.  og  dog  ankom  jeg  ganske 
forfrossen  til  Breda.  Man  lovede  os  Bouillon,  men  da  det 

var  .jour  maigre*,  kunde  de  intet  Kjød  faa,  og  vi  ingen 
Bouillon.  Tutein  havde  Dagen  før  fordærvet  sin  Mave  med 
Kirsebær,  01  og  røget  Kjød,  og  en  god  varm  Suppe  vilde  have 
været  ham  meget  velgjørende,  men  nu  inaatte  han  tage  til 
Takke  med  Rhabarberdraaber. 

Vi  bemærkede  strax  her  en  stor  Afvigelse  fra  de  andre 
hollandske  Byer,  hvorfra  vi  kom.  De  lignede  iøvrigt  alle 
hverandre  som  det  ene  Æg  det  andet.  Her  vare  Gaderne  ikke 
længer  saa  renlige,  og  Husenes  indre  Indretning  var  langtfra 
saa  net;  lige  over  for  .den  gyldne  Løve*,  hvor  vi  vare  tagne 
ind,  laa  et  gammelt  hæsligt  Hus  med  smaa  uregelmæssige 
Vinduer. 

I den  første  Landsby  i fransk  Flandern  eller  egentlig 
Brabant,  bleve  vi  temmelig  skarpt  visiterede;  Søster  Frede- 
rikke var  i stor  Skræk  for  et  Stykke  Musselin,  som  hun  havde 
kjøbt  i Hamburg,  men  heldigvis  undgik  det  tilligemed  Her- 
rernes nye  Silkestrømper  Visitørens  Opmærksomhed.  Medens 
Visitationen  varede,  gik  jeg  ind  i et  Værtshus  og  lod  mig, 
ihukommende  „Madam  Wagners  Mittel  gegen  Ohnmåchten*, 
give  en  Tallerken  Gemyse,  som  Værten,  Konen  og  Pigen  just 
sad  og  lode  sig  smage.  Retten  bestod  af  Gulerødder, 
grønne  Ærter  og  hvide  Bønner  samt  Klipfisk,  og  af  dette  ind- 
gav jeg  min  stønnende  og  forskrækkede  Søster  nogle  Skefulde, 
og  det  slog  ligesaa  godt  an,  som  „Madam  Wagners  Kaal‘,  i 
Særdeleshed  da  hun  i samme  Øieblik  modtog  Efterretning 
om  Visitørens  Blindhed.  Denue  Ret  smager  wahrhaftig  meget 
godt. 

Paa  Veien  herfra  til  Antwerpen  mødte  jeg  en  Mængde 
Vogne,  alle  forspændte  med  Oser;  endog  den  elendigste  Karl, 
der  gik  med  saadant  et  Kjøretøi,  havde  den  franske  National- 
kokarde paa  Hatten.  Vi  yttrede  vor  Forundring  til  Postil- 
lonen over,  at  han  ingen  havde,  hvortil  han  svarede,  at  i det 
sidste  Værtshus  før  Antwerpen  vilde  han  laane  en;  thi  det 
var  paa  det  strængeste  forbudt  at  vise  sig  dér  uden  Kokarde. 
Vi  lo  af  det,  og  sagde  til  vore  Mænd  for  Spøg,  at  de  skulde 
gjøre  det  samme;  men  Svoger  Didrik  tog  det  meget  alvorligt 
og  sagde,  at  han  ikke  vilde  fæste  saadant  Narrestads  paa  sig. 
Dog  næppe  vare  vi  komne  til  Antwerpen  og  havde  talt  med 
Værtshusets  Herre,  før  baade  de  og  vor  Tjener  havde  Kokarde 

paa  Hatten.  Didrik  blev  ikke  skaanet  af  os,  men  godt  udlet 
for  sine  faste  Beslutninger. 

Næste  Dag  bleve  vi  indbudte  til  Middag  hos  en  af  min 
Mands  Bekjendte  med  den  Bemærkning,  at  vi  vare  ret  hjerte- 
lig velkomne,  naar  vi  vilde  tage  tiltakke;  thi  i disse  Tider 
kunde  man  ikke  uden  at  vække  Opmærksomhed  vise  sin  Vel- 
stand. Man  anslaar  hans  Formue  til  fire  å fem  Millioner. 
Alle  formuende  Folk  tage  paa  Landet  eller  leve  meget  stille  i 
deres  Huse,  af  Frygt  for  at  betale  endnu  større  Skatter,  og 
mange  have  opgivet  Forretningerne.  Misfornøielsen  med  Fransk- 
mændene  synes  at  være  endnu  større  her  end  i Holland.  D. 

Reiseselskabet  fortsatte  nu,  efter  at  have  beset  Antwerpens  Mærkvær- 
digheder, deres  Vei  over  Gent,  BrQssel  og  videre  Syd  paa  over  Valenciennes 
til  Paris. 

I Gent  saa  de  i et  Theater  en  Komedie,  kaldet  „ tinterieur  <fun  comité 
revolutionair  c ou  les  Aristides  modernes “,  og  det  forbausede  dem  meget,  at 
man  saa  aabenlyst  satiriserede  over  Revolutions-Komiteerne;  de  tilfeie  dog: 
„alle  de  franske  Officerer  reiste  sig  og  forlode  Theatret." 

1 Frankrig  selv  ere  de  henrykte  over  paa  hver  Station  at  kunne  faa 
friske  Heste,  der  oven  i Kjebet  lob  meget  hurtigt.  Deres  egen  Vogn 
roses  ogsaa  forskjollige  Steder  for  dens  Lethed. 

I Valenciennes  se  de  paa  Torvet  et  Træstillads  opstillet,  hvortil  tre 
Forbrydere  vare  bundne;  de  to  havde  stjaalet,  og  den  tredie  havde  lavet 
falske  Penge.  De  bemærke  herom  meget  eiendommeligt : „Straffen  var 
meget  mild,  thi  Forbryderne  sad  paa  Stole !“ 


Paris,  12te  Juli. 

Vi  havde  imorges  endnu  26  Lieues  at  kjøre,  førend  vi 
naaede  Paris,  efter  hvilket  jeg  længtes  i saa  høi  Grad;  jo 
mere  vi  nærmede  os  dertil,  jo  stærkere  bankede  Hjertet  i mit 
Bryst. 

Vi  maatte  nøies  med  koldt  Kjøkken  til  Middag,  men  Heden 
var  ogsaa  saa  trykkende,  at  man  næsten  ikke  gad  aabne  Mun- 
den hverken  til  at  spise  eller  til  at  tale  med. 

Heldigvis  kom  vi  igjennem  Skoven  ved  Chantilly,  og  den 
ydede  os  Skygge  i længere  Tid.  Det  var  forfærdeligt  her  at 
se  Ødelæggelserne  ved  Prindsen  af  Condé’s  forhenværende 
Slot;  lige  saa  herligt  det  er  at  se  saadanne  store  Bygninger 
og  deilige  Anlæg  i deres  Pragt,  saa  sørgeligt  er  det  at  se  det 
modsatte. 

Hvilket  Overmod  for  en  Prinds,  der  dog  kun  var  en  fjern 

Slægtning  af  Kongen  — , i Sandhed,  Ingen  kan  undre 

sig  over,  at  Folket  endelig  reiste  sig  i Forbittrelse  over,  at  det 
ikke  kunde  betale  en  saadan  Herre  og  andre  af  hans  Slags 
Afgifter  nok,  og  ødelagde  Alt. 

Robespierre  brugte  disse  Slotte  til  foreløbige  Fængsler  for 
dem,  der  senere  bleve  guillotinerede  i Paris. 

Vi  fortsatte  vor  Vei  igjennem  St.  Denis,  en  sød  lille  By, 
hvor  Kongerne  fordum  bleve  begravede.  Endelig  naaede  vi 
det  kjære  Paris  — — men  ak!  mine  Forventninger  bleve 
slaaede  ned;  thi  den  Del  af  Byen,  vi  kjørte  igjennem,  var 
hæslig  og  saa  ud  som  Korsør.  F. 


Paris,  14de  Jali. 

Omendskjøndt  jeg  havde  forestillet  mig  Paris  gammel  og 
hæslig,  fandt  jeg  dette  dog  over  min  Forventning,  thi  jeg  har 
aldrig  set  noget  saa  frygteligt.  Luften  er  lige  saa  stinkende 
som  trykkende,  og  Nætterne  bringe  ingen  Forfriskning. 

Vi  vare  igaar  i Theatre  Feydeau  og  saa  fLa  Gaverne*.1) 
Bygningen  er  fuldstændig  i romersk  Stil  med  prægtige  Søile- 
rækker,  men  Scenen  var  for  nær  Tilskuerne.  Korene  var 
fortræffeligt  besatte,  men  Solostemmerne,  navnlig  Damernes, 
lod  en  Del  tilbage  at  ønske;  Stemmerne  ere  ikke  bøielige 
som  Italienernes,  og  derfor  skrige  de  formeget  op.  Efter 
Theatret  gik  vi  rundt  i Palais  royal’s  Skatkamre  med  hele 
Butikker  fulde  af  Diamanter  og  alt  oplyst  paa  det  Herligste; 
der  var  ogsaa  en  Mængde  Restaurans,  hvor  Folk  sad  og 
spiste.  Vi  fik  et  lille  Værelse  og  drak  der  Limonade,  det 
var  sandelig  nødvendigt  i den  skrækkelige  indelukkede  Luft 
og  Hede.  De  afskyelig  stinkende  Rendestene,  hvormed  Gaderne 
ere  impresserede,  hjalp  ikke  paa  Luften;  men  taler  man  med 
Pariserne  derom,  synes  de  helt  forbausede  og  forstaa  det 
ikke.  D< 


16de  Jali. 

Hr.  og  Madame  Gramer  kom  her  tilligemed  Hr.  Eitzen 
i Visit.  Besøget  var  meget  angenemt,  kun  indtraf  det  lige  i 
Middagstiden,  hvor  jeg  var  gevaltig  hungrig ; Traktøren  havde 
ogsaa  allerede  sendt  Maden,  der  ventede  i Forværelset.  Jeg 

')  Uddrag  af  Romanen  >Gil  Blas  de  Santillane.« 

kunde  ikke  udholde  Hungerens  Kvaler  og  gik  ud  for  at  samle 
Kræfter  til  Underholdningen  ved  Hjælp  af  to  Posteier,  og  til 
den  Ende  dreiede  jeg  Nøglen  omhyggelig  om  i Laasen,  for  at 
de  Andre  Intet  skulde  mærke;  dog  tillod  min  zarte  Samvittig- 
hed mig  ikke  at  spise  mere  end  én  Postei  ved  Bordet,  og  jeg 
overlod  ædelmodigt  Resten  til  de  andre. 

Vi  fandt,  at  Hr.  Cramer  var  bleven  meget  distrait;  jeg 
tror,  at  han  kun  tænker  paa  sit  Bogtrykkeri.  Madam  Cramer 
er  en  smuk  Kone,  dog  meget  magrere,  end  da  hun  var  i Kjø- 
benhavn;  hun  har  allerede  en  Datter  paa  15  Aar,  men  ser 
endnu  meget  ung  ud.  Hr.  Eitzen  har  lutter  Huse  og  Specula- 
tioner  i Hovedet;  at  kjøbe  billigt  og  sælge  dyrt  udfylder  hans 
Tanke  saaledes,  at  han  ikke  en  Gang  har  spurgt  til  sine  Søstre. 
De  vare  alle  indtagne  i Paris  og  roste  meget  Friheden  i Leve- 
maade;  Ingen  bekymrede  sig  om  den  Anden,  man  kan  leve, 
som  man  vil,  og  gjøre,  som  man  synes,  ingen  Mennesker  tager 
Notits  deraf.  Denne  Frihed  er  i og  for  sig  behagelig  — de 
Gode  bruge  den,  og  de  Slette  misbruge  den. 

Om  Eftermiddagen  kom  den  gode  Duverrier  og  var  saa 
galant  at  føre  os  hen  i Theatre  Feydeau;  dér  saa  vi  det 
smukke,  men  paa  sine  Steder  frygtelige  Stykke  „La  mere  coit- 
pable “ ').  Hovedrollen  spillede  den  herlige  Mademoiselle  Contar, 
hvis  Spil  er  uforligneligt,  naturligt,  rørende.  Det  var  første 
Gang  paa  hele  Reisen,  at  jeg  var  helt  befriet  for  de  senti- 
mentale Theaterstykker.  Derfra  gik  vi  til  en  „ gladere “,  hvor 
den  obligeante  Duverrier  førte  os  ind  og  opvartede  os  med  Is. 
Denne  Pavillon  har  Hertugen  af  Richelieu  ladet  bygge  og  ud- 
styre med  saa  megen  Smag,  Elegance  og  Pragt,  som  man 
kunde  vente  af  ham.  Der  blev  præsenteret  os  deilig  Is  af 
alle  Slags;  pyntede  Folk  sad  i Mængde  omkring  Bordene, 
gik  og  kom  ret  som  i et  Dueslag.  Jeg  morede  mig  superbe, 
men  vi  beklagede  slet  intet  i den  Art  at  have  i Kjøbenhavn, 
da  man  her  har  over  tyve  saadanne  Huse  til  at  divertere  sig 
i og  spise  Is.  Da  vi  vare  bievne  ret  oprømte  og  afkølede, 
gik  vi  hjem,  og  ved  Afskeden  fornyede  Duverrier  sin  Ind- 
bydelse om  at  maatte  afhente  os  den  følgende  Dag  til  Middag 
hos  sig,  hvilken  vi  med  Fornøjelse  modtog.  F. 

*)  Et  af  Beaumarchais’s  meget  bekjendte  Stykker,  der  er  Fortsættelse  af 

Barberen  i Sevilla  og  Figaros  Bryllup. 

16de  Juli. 

I Forgaars  var  der  Fest  for  Bastillens  Ødelæggelse.  Vi 
havde  leiet  en  Vogn  for  hele  Dagen  og  kjørte  sammen  med 
Aubris  til  Marsmarken.  Derhen  passerede  vi  saa  mange 
smukke  Pladser,  Broer  og  Paladser,  at  jeg  maa  tilstaa,  at 
Paris  kan  være  meget  smuk,  men  ogsaa  meget  smudsig  og 
hæslig.  Den  skjønneste  af  Pladserne  er  den,  hvor  Kongen  og 
Dronningen  bleve  henrettede;  her  stod  en  uendelig  Mængde 
Lygtepæle,  der  havde  tjent  til  at  skille  saa  mange  Uskyldige 
af  med  Livet. 

Paa  Marsmarken  exercerede  Tropperne,  som  vore  Herrer 
fandt  meget  smukke. 

Vi  vare  ogsaa  i Champs  Elysées  om  Aftenen  og  morede 
os  ogsaa  ret  godt;  der  var  en  Mængde  Mennesker  af  den  fine 
Verden,  men  ogsaa  en  Hoben  alle  Slags,  som  havde  leiret  sig 
i Græsset  og  just  ikke  iagttog  den  fineste  Anstændighed.  Vi 
havde  troet,  at  her  var  Illumination  og  Bal,  og  det  havde  vi 
vor  Leietjeners  Uvidenhed  at  takke  for,  der  ikke  vidste,  at 
Festen  blev  holdt  i Luxemburg,  og  da  vi  kom  dertil  Klokken 
ti  om  Aftenen,  var  Festen  allerede  forbi. 

Igaar  var  det  den  allerhedeste  Dag,  vi  have  havt;  vi  vare 
dog  i Operaen  om  Aftenen  og  befandt  os  meget  vel.  D. 

17de  Juli. 

I Forgaars  vare  vi  i den  store  Opera,  og  jeg  maa  ogsaa 
tilstaa,  at  naar  den  mest  spændte  Forventning  bliver  saa  til- 
fredsstillet som  ved  disse  fortræffelige  Dekorationer,  forglemmer 
man  Hedens  Kvaler.  Man  gav  „Alceste* ; AU,  hvad  der  er 
brillant  og  skjønt  at  udføre  i Dekoration  og  Dands,  tror  jeg 
vel  var  forenet  her.  De  skjønneste  og  gratiøseste  Personer, 
og  ikke  enkelte  Hoveddandserinder,  ogsaa  Figuranterne  vare 
som  Gratier  i Væxt  og  Gebærder;  vi  kunde  ikke  andet  end 
tænke  paa  vore  i Kjøbenhavn,  denne  Samling  af  tykke  og 
tynde,  skjæve  og  krumme. 

Duverrier  hentede  os  til  Middag,  da  Klokken  var  fire. 
Vi  troede,  at  dette  var  meget  sent,  men  da  vi  kom  hen  til 
Restaurationen,  maatte  vi  endnu  vente  til  Klokken  halv  sex 
paa  en  Dame,  der  kom  med  sin  Mand;  hun  hed  Madame 
Echaudée.  Det  øvrige  Selskab  bestod  af  lutter  Herrer.  Man 

var  meget  munter  og  animeret,  og  Beværtningen  var  meget 
kostbar  og  elegant ; en  Hoben  smaa  fine  Retter  bleve  serverede 
paa  en  Gang.  En  ny  Maade  at  koge  en  stor  Karpe  paa,  som 
er  en  meget  yndet  Spise  her,  og  Krebs  kogte  i Vin,  kan  jeg 
ikke  optage  som  andet  end  en  Forbedring,  ogsaa  gjøre  de  her 
megen  Féte  med  hele  Brisler,  men  jeg  siger  med  Søster 
Pauline1):  „ que  c’est  bien  mauvais Det  forekommer  mig 
iøvrigt,  at  man  spiser  ligesaa  godt  hos  os. 

Efter  Middagen  fik  vi  Kaffe,  men  kun  daarlig  Fløde ; efter 
Kaffen  proponerede  man  at  gaa  til  en  „ gladere “,  hvilket  blev 
bifaldet,  og  vor  høflige  Vært  lod  to  Vogne  hente.  Vi  steg 
ud  ved  Tuillerierne  og  spadserede  i den  skjønne  Have,  hvor 
de  seværdigste  Statuer  findes,  gik  derpaa  over  Revolutions- 
pladsen til  Champs  Elysées.  Det  var  imidlertid  begyndt  at 
blive  saa  mørkt,  at  man  ikke  længer  kunde  skjelne  Gjenstan- 
dene;  vi  satte  os  derfor  snart  ned  og  underholdt  os  ret  mun- 
tert. En  fransk  Officer,  Hr.  Abraham,  lod  sin  Vid  ret  have 
frit  Løb,  og  da  Dorchen  havde  den  Lykke  at  behage  ham, 
steg  hans  Konversation  tilligemed  hans  Vittigheds  Barometers 
Kviksølv  til  den  franske  Jargon,  hvor  man  siger  meget  uden 
at  sige  noget. 

Efter  at  have  let  og  spøget  meget,  gik  vi  til  glacieren 
„ garde  meuble “,  hvor  vi  satte  os  foran  Pavillonen  og  spiste  Is ; 
jeg  fandt  den  grønne  Pistache-Is  ganske  fortræffelig;  efter  at 
have  siddet  her  en  god  Stund  og  forfrisket  os,  gik  vi  hjem, 
da  Klokken  allerede  var  bleven  elleve,  efter  at  have  anbefalet 
os  til  alle  Sider  og  takket  den  gode  Duverrier  for  den  ange- 
neme  Dag. 

Madame  Echaudée  lovede  ogsaa  at  besøge  os;  hun  er  en 
livlig  lille  Dame,  smuk,  brunette,  men  sminket,  det  forstaar 
sig,  og  med  en  sort  Paryk  og  meget  hvid  i Teinten;  hun  var 
meget  høflig  og  deltagende,  og  fortalte,  da  vi  talte  om  Land- 
liv, at  denne  Lyst  egentlig  ikke  findes  hos  Pariserne;  man 
tager  nok  ud  et  Par  Dage,  men  kommer  hurtigt  tilbage  igjen, 
for  dog  at  kunne  sige,  at  man  har  været  der;  de  gode  Parisere 
kunne  ikke  længe  forlade  deres  By,  hvad  der  er  trolig  nok,  da 


*) 


Moder  til  Julie  Tutein  (Weyses  Elskede),  der  blev  gift  med  Nolthenius 
i Holland. 

23* 

de  have  vænnet  sig  til  saa  mange  Fornøielser,  og  saa  kan 
det  stille  Landliv  vel  forekomme  dem  kjedsommeligt. 

Naar  man  her  ser  de  mange  Amusements,  skulde  man 
tro,  at  Menneskene  ikke  kunde  bestille  andet  end  at  løbe  efter 
Fornøielser,  men  man  siger  dog,  at  der  gives  Familier,  som  i 
denne  forlystelsessyge  Stad  leve  ganske  stille  og  tilbagetruk- 
kent. F. 

18de  Jali. 

Vi  vare  i Pantheon,  en  prægtig  majestætisk  Bygning,  som 
Ludvig  den  15de  havde  bestemt  til  en  Kirke;  den  nuværende 
Regjering  finder  det  dog  ikke  fornødent,  og  da  den  heller  ikke 
var  fuldendt  under  Kongerne,  har  man  indrettet  den  til  en 
Hal  og  bestemt  den  til  at  optage  Mindesmærker  for  store 
Mænd,  som  have  gavnet  deres  Fædreland.  Dog  er  man  nu 
bleven  saa  klog,  ikke  at  lade  Nogen  vederfares  denne  Ære  før 
ti  Aar  efter  Døden,  da  man  skammer  sig  over  den  Overilelse 
at  have  bragt  Borger  Marat  derhen,  for  kort  efter  atter  at 
bringe  ham  ud. 

Voltaires  og  Rousseaus  Mindesmærker  findes  her;  paa 
den  førstes  Kiste  findes  en  Lyre  støttet  paa  en  Kugle,  paa 
Rousseaus  stod  skrevet  „l’homme  de  la  nature  et  de  la  vertu 
og  der  ses  afbildet  en  Dør  paa  Klem,  som  man  siger 
paa  Dansk,  af  hvilken  en  Haand  med  en  brændende  Fakkel 
strækkes  ud.  Derefter  steg  vi  op  paa  Taarnet,  hvorfra  man 
kan  se  hele  Paris  ligge  for  sig;  da  Husenes  Tage  alle  ere 
belagte  med  hvidt  Støv,  formodentlig  fra  Kridtstenene,  hvoraf 
Bygningerne  ere  byggede,  og  hvormed  Gaderne  ere  brolagte. 
kan  man  kun  se  Gjenstandene  utydeligt. 

Efter  Middagen  gjorde  vi  Toilette  og  kjørte  ud  til  bois  de 
Boulogne ; i den  her  beliggende  Have  Bagatelle  tilbragte  vi 
Aftenen.  Den  var  smukt  oplyst,  med  superbe  Musik  og  en 
Del  Dandsende;  det  var  dog  kun  simple  Folk,  man  sagde  mig: 
Frisører  og  Domestiker,  men  de  dandsede  charmant.  Tilsidst 
kom  et  Fyrværkeri,  der  var  meget  smukt  men  kortvarigt. 
Bravournumret  var  et  Palais,  som  brændte.  Vi  besaa  ogsaa  igaar 
Fabriken,  hvor  haut  de  lisse  Tapeterne  blive  vævede;  det  er 
utroligt,  at  den  menneskelige  Aand  kan  opfinde  noget  saa 
kunstværdigt  og  besværligt.  En  Svend  kan  være  mere  end 
tyve  Aar  i Lære,  før  han  kommer  saa  vidt,  at  han  kan  væve 

Figurer.  Jeg  beundrede  mest  et  Stykke,  forestillende  den 
rasende  Roland  i en  stor,  vid  Egn,  og  en  hel  Række  om 
Historien  „Angelique  og  MedocV  Skade,  at  denne  store  Kunst, 
som  nu  er  bragt  til  saa  stor  Fuldkommenhed,  maaske  skal 
gaa  tilgrunde;  thi  de  sælge  nu  saa  lidt  efter  Revolutionen, 
og  Arbejderne  blive  saa  daarligt  betalte.  F. 

28de  Juli. 

Idag  havde  den  tyrkiske  Gesandt  Audiens  hos  Direktoriet; 
allerede  i længere  Tid  havde  de  Anstalter,  som  ved  denne 
Ledighed  skulde  træffes,  været  anmeldte  i Bladene. 

Vi  havde  gjort  os  Umage  for  hos  vore  Bekjendte,  ja,  selv 
hos  den  herværende  danske  Minister  at  faa  Billetter  til  denne 
Decade  ‘)  i Luxembourg.  Ministeren  viste  sig  meget  forekom- 
mende og  aflagde  os  to  Visiter,  den  sidste  rigtignok  kun  for 
at  sige,  at  det  var  ham  umuligt  at  gjøre  os  denne  Tjeneste, 
og  det  skjøndt  han  havde  henvendt  sig  derom  til  Udenrigs- 
ministeren, men  af  denne  havde  faaet  det  Svar,  at  der  ingen 
Billetter  vilde  blive  uddelte,  da  Pladsen  var  saa  kneben,  at 
næppe  de,  der  havde  Fordring  paa  at  overvære  Audiensen, 
vilde  kunne  faa  Plads.  Vor  Ven  Duverrier  havde  imidlertid 
skaffet  os  to  Billetter,  som  vi  overlod  til  vore  Mænd.  Vi 
Damer  modtoge  en  Indbydelse  til  at  overvære  Optoget  fra 
Konsul  Tessiers  Altan. 

Klokken  fem  indfandt  vi  os,  men  traf  dem  endnu  ved 
Middagen,  dog  varede  det  ikke  længe,  inden  Toget  begyndte 
at  drage  forbi.  Den  fremmede  Gesandts  Kjøretøier  vare  for 
Størstedelen  kun  Hyrevogne,  og  selv  om  der  i Optoget  var 
enkelte  Ekvipager,  gjorde  de  dog  intet  Indtryk  af  Parade, 
særlig  da  Domestikerne  ikke  vare  i Livré  og  Vognene  kun 
vare  forspændte  med  to  Heste;  de  eskorterende  Husarers  Uni- 
former vare  gamle,  slidte  og  støvede,  og  det  gik  altsammen 
meget  uordentlig  til,  thi  Husarerne  lode  sig  undertiden  række 
et  Glas  01,  hvorved  de  bleve  skilte  fra  det  øvrige  Følge,  der 
ikke  vilde  vente.  Gesandten  red  selv  bag  ved  sin  Ekvipage, 
hvad  der  forekom  os  saare  latterligt;  hans  Hest  var  udstyret 

')  Decade  kaldtes  i den  onder  den  ferste  franske  Revolution  en  Tidlang 
indforte  republikanske  Kalender  Tidsrummet  af  10  Dage,  hver  JIaaned 
var  inddelt  i 3 Decader,  den  10de  Dag  Decade  hoitideligholdtes  som 
Sendag. 

med  et  smukt  perlestukket  Skabrak;  6 Tyrker  gik  ved  Siden 
af  Hesten,  og  to  af  dem  bare  to  tildækkede  Kurve,  hvad  disse 
indeholdt,  véd  jeg  ikke;  men  at  hele  Herligheden  ikke  var 
værd  at  gaa  fem  Skridt  for,  er  jeg  overtydet  om.  Vi  gjorde 
imidlertid  et  angenemt  Bekjendtskab  med  den  Familie,  hos 
hvem  vi  vare,  især  var  Fruen  en  aimable  Dame.  Om  Aftenen 
tog  vi  til  Odéon  med  dem.  Det  var  tidligere  et  af  Paris’s 
bedste  Theatre,  men  ved  Revolutionen  blev  en  stor  Del  af 
Skuespillerne  fængslet,  og  Resten  fordelte  sig  ved  de  andre 
Theatre;  nu  bliver  Bygningen  kun  benyttet  til  Baller. 

Denne  Aften  skulde  der  være  et  meget  stort  Bal,  hvor 
den  tyrkiske  Gesandt  og  Direktørerne  vilde  indfinde  sig.  Saa 
vel  Salen  som  Selskabet  var  udsøgt  og  glimrende,  Paris’s 
skjønneste  og  berømteste  Damer  vare  tilstede,  og  forresten  saa 
vi  mange  superbe  klædte  og  deilig  pyntede  Damer,  nogle  med 
helt  nøgne  Arme  og  mange  med  ganske  blottede  Bryster, 
ganske  som  Himlen  havde  skabt  dem,  kun  med  et  meget 
tyndt  Flor  derover.  Som  to  udmærkede  Skjønheder  viste  man 
os  Mademoiselle  An  ge  og  Madame  Ta  1 lien  *),  Paris’s  Aspasia, 
hvem  alle  Hjærter  hylde;  hun  var  klædt  som  Tyrkinde. 
Der  gives  overhovedet  mange  smukke  Damer  i Paris,  men  jeg 
tror,  at  deres  Klædedragt  og  Sminke  kan  gjøre  den  ubetyde- 
ligste Person  smuk,  og  særlig  ved  Lys.  Musiken  spillede  hele 
Tiden,  men  Ingen  lod  til  at  have  Lyst  til  at  danse ; Danserne 
fra  Operaen  vare  betalte  for  at  opføre  Kontredanse  til  Ære 
for  de  tyrkiske  Herrer,  men  først  Klokken  elleve  ankom  Ge- 
sandten, fordi  han  efter  Audiensen,  der  varede  til  Klokken  syv, 
havde  dineret  sammen  med  de  andre  Gesandter.  Saa  snart 
han  traadte  ind  i en  Loge,  blev  der  almindelig  Klappen  i 

*)  Therese  Tallien,  født  1775  i Madrid,  Datter  af  Minister  Grev  Cabarrus, 
fortræffelig  opdraget,  henrykte  Paris  ved  Ungdom  og  Skjonhed,  g.  ni 
Marquis  de  Fontcnav  1790,  flygtede  under  Revolutionen,  blev  fængslet 
i Bordeaux,  befriet  af  Tallien,  blev  skilt  fra  Marquisen  og  blev  Talliens 
Elskerinde.  Hun  var  en  ivrig  Tilhænger  af  Revolutionen,  bevægede 
ofte  Tallien  til  Mildhed.  Efter  en  Tale  i Conventct  for  Kvinden,  blev 
hun  paa  Robespierrcs  Befaling  fængslet,  men  efter  hans  Fald  frigivet, 
hvorefter  hun  ægtede  Tallien;  linder  Dircktoriet  var  hendes  Salon  den 
mest  feirede  og  besøgte.  Da  Talliens  Stjerne  dalede,  lod  hun  sig  skille 
fra  ham  og  ægtede  Grev  Caraman.  Hun  døde  1835. 

Mile  Ange,  Skuespillerinde  ved  Theatre  Feydeau,  bekjendt  for  sin 
Skjonhed  og  sine  talrige  Kjærlighedseventyr. 

Hænderne,  og  Alle  stormede  til  for  at  se  ham,  medens  han 
ganske  ugenert  hilste  og  nikkede  til  alle  Sider.  Da  han  havde 
siddet  i nogen  Tid,  bragte  en  Lakei  ham  en  stor  orientalsk 
Vifte,  og  nu  begyndte  Alle  at  le  høit  og  atter  at  klappe  i 
Hænderne;  han  blev  dog  ikke  forlegen  derover,  men  stak 
Møblet,  som  vakte  saa  megen  Glæde,  ud  af  Logen  til  alle 
Sider,  saa  langt  han  kunde.  Lidt  efter  blev  hans  Hermelins 
Kaabe  ham  for  varm,  hvorfor  han  trak  den  af  og  sad  i den 
bare  Skjorte,  indtil  man  bragte  ham  en  Silkekaftan.  „Il  ne 
»e  gene  pas“,  hørte  man  fra  alle  Sider  af  Salen;  han  gik  imid- 
lertid nu  med  en  af  Direktørerne  ned  i Salen,  hvor  Trængslen 
blev  saa  stærk  om  ham,  at  vi  skyndsomt  trak  os  tilbage  til 
vor  Loge.  Klokken  tolv  tog  vi  hjem,  da  vi  ikke  særlig 
amuserede  os.  Efter  hvad  vore  Ægtemænd  fortalte,  maatte 
vi  prise  os  lykkelige  ved  ei  at  have  faaet  Billetter  til  Luxem- 
bourg; thi  Pøbelen  havde  trængt  sig  igjennem  Vagten  og  havde 
opfyldt  det  lille  Rum,  hvor  Audiensen  fandt  Sted,  med  Stank 
og  Varme,  samt  opført  sig  meget  afskyelig  grovt  og  ufor- 
skammet. D. 


29.  Jali. 

Vi  vare  inviterede  af  en  Banquier  Girando  til  Middag  til 
Klokken  halvfem  og  tog  heller  ikke  derhen  før,  men  maatte 
dog  vente  med  at  gaa  til  Bords  lige  til  Klokken  sex.  Det  var 
en  Mode  for  min  kjære  gamle  Papa!  Hvor  vilde  han  ikke 
brumme;  der  var  da  ogsaa  en  gammel  Herre,  som  sagde  til 
Frisch,  at  han  ellers  pleiede  at  bede  sig  undskyldt,  naar  han 
fik  en  Middagsinvitation  dér. 

Vi  havde  begge  ladet  os  charmant  frisere  « la  grecque, 
som  her  er  den  nyeste  Mode,  og  jeg  havde  en  ny  Kjole  paa, 
der  var  forfærdiget  af  en  fuldstændig  Kunstskræderinde,  saa 
at  jeg  ganske  var  paaklædt  å la  parisienne.  Da  vi  traadte 
ind  i Salonen,  var  der  saa  mørkt,  som  om  vi  skulde  lege 
Blindebuk,  thi  Skodderne  vare  trukne  helt  til,  da  det  er  den 
eneste  Maade  at  værge  sig  mod  Heden  i disse  varme  Lande. 
Der  var  ogsaa  rart  kjøligt,  thi  Murene  ere  tykke,  og  derfor 
kan  det  ogsaa  lykkes,  naar  Solstraalerne  holdes  ude,  at  for- 
skaffe sig  en  udholdelig  Tilstand.  Vi  kom  en  Smule  til  Kræfter 

efter  den  Poenitense,  som  vi  havde  maattet  udstaa  den  ganske 
Morgen  i vort  Logis  med  28  Gr.  Varme. 

Værten  i Huset  førte  mig  tilbords  og  var  meget  om- 
hyggelig med  at  byde,  hvad  der  mellem  de  mange  Retter  og 
den  hurtige  Betjening  næsten  var  mig  en  Smule  besværligt. 
Efter  at  vi  havde  talt  om  alle  mulige  Ting,  sagde  han  pludse- 
ligt : „ Ja  denne  Dag,  den  9de  Thermidor,  er  evig  uforglemmelig 
„for  mig.  Da  Robespierre  blev  guillotineret,  havde  jeg  allerede 
„sukket  ni  Maaneder  i Fængsel;  da  trængte  pludselig  Efter- 
retningen om  hans  Henrettelse  gjennem  mit  Exils  Mure  — 
, havde  han  levet  nogle  Dage  længere,  havde  jeg  Intet  hørt 
„derom  — og  i det  Hele  taget  var  det  kun  et  Under,  at  jeg 
„blev  reddet,  thi  min  Svoger  var  bleven  arresteret  sammen 
„med  mig  og  blev  kort  derefter  offret;  det  var  blot  en  ren 
„Forglemmelse,  jeg  kunde  takke  for  mit  Liv.*  Den  arme 
Mand  var  ganske  graahaaret,  og  paa  hans  Ansigt  stod  hans 
Lidelser  ogsaa  tydeligt  at  læse.  Jeg  gratulerede  ham  hjertelig 
til,  at  jeg  kunde  se  ham  her  i sin  Families  Kreds,  og  drak 
et  Glas  paa  hans  Sundhed  og  ønskede,  at  det  skjønne  Frankrig 
snart  maatte  have  Fred. 

Det  var  den  mest  excellente  Middag,  vi  endnu  have 
været  til;  efter  endt  Taffel,  spadserede  vi  en  Smule  om  i 
Husets  Have,  hvor  man  ganske  forglemte,  at  man  var  midt  i 
Byen;  saa  anbefalede  vi  os  for  at  tage  til  en  Féte  i Jardin 
Tivoli,  hvor  en  Luftballon  skulde  stige  op  Klokken  syv.  Vi 
kom  lidt  for  sent,  men  naaede  dog  at  se  den  høit  oppe  i 
Luften.  F. 


30te  Juli. 

I Dag  kom  Du  verri  er  jeune,  Adjudantmajor  i Corps 
legislatif,  med  Billetter  til  et  Møde.  Klokken  elleve  gik  vi 
derhen. 

Le  Conseil  des  cinq  cents  er  i en  stor  Sal,  som  staar  i 
Pragt  og  Skjønhed  langt  tilbage  for  det  hollandske  Konvent; 
Indgangen  er  fra  Tuilerierne.  Vi  ventede  forfærdelig  længe; 
endelig  kom  Præsidenten,  bankede  med  sin  Hammer  og  sagde, 
at  Mødet  nu  var  aabnet,  hvorefter  Sekretæren  begyndte  at 
læse  Noget  op,  men  jeg  var  ikke  i Stand  til  at  forstaa  et 
eneste  Ord;  Salen  gav  et  stærkt  Ekko  og  en  bestandig  Larm, 

thi  de  vare  ikke  alle  forsamlede  paa  en  Gang,  men  spadserede 
rundt  omkring  i Salen  og  snakkede  og  talte  høit.  Præsidenten 
bankede  vel  over  tyve  Gange  og  raabte:  ,Silence!  Citoyens , 
il  n’a  pas  moyen  d'entendre,*  men  ikke  En  bekymrede  sig 
derom;  jeg  har  ret  ærgret  mig  over  denne  Uorden,  men  det 
er  ret  Frihed,  at  Ingen  behøver  at  genere  sig;  men  iøvrigt 
var  det  meget  amusant  at  se,  hvor  ivrigt  de  sprang  op  fra 
Bænkene  hen  til  Tribunen,  sprang  op  paa  den  for  at  sige 
deres  Mening;  men  Nogle  spruttede  den  af  bare  Ivrighed 
fuldstændig  utydeligt  ud.  I denne  Støi  var  der  dog  Nogle, 
der  sov. 

Vi  Damer  blev  snart  kjede  deraf,  men  vore  Ægtemænd, 
der  naturligvis  ikke  kunde  aflægge  en  vis  Nimbus  af  Vigtighed, 
trods  de  ikke  forstode  noget  som  helst,  vilde  blive  der  endnu 
nogen  Tid.  Vi  gik  saa  hjem,  ledsagede  af  vor  gamle  Tjener 
Erik,  der  ogsaa  „var  kjed  af  de  Narrestreger“ ; men  det  var 
intet  let  Arbeide,  thi  medens  vi  vare  i Konventet,  havde  det 
regnet;  Gaderne  vare  ganske  slibrige,  saa  at  jeg  med  mine 
Sko  uden  Hæle  næsten  ikke  kunde  staa;  det  varede  længe, 
inden  vi  fandt  den  rette  Vei,  og  Fiskerkoner  og  Andre  raabte 
stadig  efter  os:  Jevez  votre  robe , levez  rotre  robe,  Madame , 
elle  est  tout  abimée.‘‘ 

Om  Aftenen  vare  vi  i Théatre  de  la  cité,  hvor  vi  saa  et 
Lystspil,  som  er  skrevet  efter  Franskmændenes  Seire;  i mange 
Vaudeviller,  som  hædre  og  ære  Soldaterne,  forekommer  der 
Noget  om  Englændere,  saa  den  Tanke  opstod  i mig,  at  der 
maaske  var  Tilstedeværende,  som  ikke  følte  sig  saa  vel  derved, 
da  jeg  pludselig  hørte  en  Stemme  fra  Galleriet,  der  i en  arrig 
Tone  modsagde  Aktørerne.  Paa  den  anden  Side  af  Galleriet 
strakte  en  miserabel  klædt  Person  Hovedet  ud  (den  Første 
var  elegant  antrukken  i smagfuld  „incroyable")  og  raabte,  at 
man  kunde  vel  nok  se,  hvem  der  havde  beriget  sig  ved  Repu- 
bliken,  for  han  selv  var  da  baade  bleven  mager  og  elendig. 
De  to  skjændtes  nu  dygtig  og  hang  ud  over  Barrieren  med 
hele  Kroppen;  Aktørerne  viste  sig  meget  forundrede  over 
dette  og  søgte  stadig  syngende  at  tale  dem  til  Rette;  tilsidst 
proponerede  de  dem  at  komme  ned  paa  Scenen,  hvor  de  to 
saa  broderlig  omfavnede  hinanden  og  dandsede  sammen  til 
Tegn  paa  Fred  og  Kjærlighed.  I Begyndelsen  vare  vi  urolige 

over  dette  Impromptu,  men  mærkede  dog  snart,  at  det  hørte 
med  til  Stykket.  Det  andet  Stykke  handlede  om  Spanierne  i 
Amerika  med  de  grueligste  Scener,  Mord,  Afskyeligheder,  ja 
selv  en  næsten  virkelig  Auto-da-fé  blev  fremstillet.  D. 

2den  August. 

Om  Formiddagen  kjørte  vi  til  Palais  Marboeuf;  dette 
Palais  er  møbleret  og  dekoreret  efter  nyeste  Mode;  thi  den 
gamle  Duchesse,  der  er  meget  rig.  havde  en  Artist  til  Lieb- 
haber,  og  denne,  der  gjerne  vilde  give  sine  Venner  Noget  at 
fortjene,  brugte  alle  sin  Maitresses  Penge  til  paa  den  Maade 
at  forskaffe  sig  den  eleganteste  Bolig  i Paris. 

Vi  vare  ogsaa  i forskjellige  Butikker,  hvor  Alt,  efter  hvad 
Aviserne  sagde,  skulde  være  saa  billigt;  jeg  kjøbte  ogsaa 
blandt  Andet  noget  meget  smukt  Taft  til  3 Mk.  8 Sk.  dansk 
Alenen  og  et  rosa  Mousselins  Halstørklæde,  som  er  meget  paa 
Mode. 

Om  Aftenen  kjørte  vi  til  Jardin  de  Giron,  hvor  der  skulde 
gives  Kunster  til  Hest,  Koncert,  Illumination,  Bal  og  Fyr- 
værkeri til  Ære  for  den  ottomanske  Gesandt.  Vi  maatte  vente 
meget  længe,  inden  det  begyndte,  da  han  først  skulde  i 
Operaen.  Det  regnede,  saa  det  blev  saa  koldt,  at  Tænderne 
klapprede  i Munden  paa  mig,  og  først  efter  at  Halvdelen  af 
Lamperne  allerede  vare  gaaede  ud,  kom  den  langskjæggede 
Herre;  Mængdens  Sammenstimlen,  Trompeterne  og  Paukerne 
forkyndte  hans  gulbrune  Nærværelse.  Kunsterne  til  Hest  vare 
beundringsværdige,  kun  Skade,  at  det  var  saa  mørkt.  Først 
Klokken  et  kom  vi  hjem. 

Didrik  Tutein,  som  havde  spist  til  Middag  hos  Hr.  Simons 
og  med  Mademoiselle  Ange,  som  er  dennes  Maitresse  for  Øie- 
blikket,  og  som  allerede  har  bragt  mange  unge  Folk  til  Bettel- 
staven,  fandt  vi  allerede  i Krølhaarene,  — thi  Fjersenge  findes 
ikke  her.  D. 


3die  August. 

De  Blade,  som  her  daglig  falbydes,  ere  uendelig  mange, 
og  Pøbelen  tager  saa  megen  Del  i disse  for  Størstedelen 
politiske  Sager,  at  Høitlæsning  paa  Gaderne  er  en  hel  Erhvers- 
branche;  hyppigt  ser  man  et  tæt  sammenpakket  Auditorium 

om  saadan  en  laset  Taler.  Paa  Gaderne  udraabtes  i Dag: 
Ja  liste  des  jolies  f emmes,  presentées  aux  ministre  Ottoman .” 

Vi  vare  henne  ved  Augustinerkirken,  hvor  de  Statuer  og 
Monumenter,  der  ere  nedrevne  under  Revolutionen,  blive  op- 
stillede. Hellige,  Konger,  Munke,  Nonner,  Heste,  Guder  og 
Maitresser  laa  og  stod  mellem  hverandre;  de  Hellige  manglede 
den  himmelske  Glorie,  Kongerne  Kronen,  Munkene  Næsen, 
Nonnerne  Fødder  og  Fingre,  Hestene  Hals,  Gudinderne  Hoved 
og  Maitresserne  al  Skjønhed,  det  var  en  Jammer  at  se  denne 
Stenverden;  men  en  Mængde  Læger  havde  allerede  forsamlet 
sig,  og  forsynede  med  Gibs  og  Kalk  forsøgte  de  med  let 
Haand  at  klæbe  det  Manglende  paa  Patienterne.  Det  gamle 
Ordsprog:  „Hvor  Nøden  er  størst,  er  Hjælpen  nærmest,” 
passede  her  godt. 

Vi  spiste  til  Middag  hos  Texiers  Klokken  halvfem.  og 
efter  Kaffen  og  Likøren,  som  her  altid  høre  med,  vare  vi  i 
Theatre  Vaudeville,  hvor  der  blev  givet  tre  meget  morsomme 
Stykker.  Der  var  her  en  Mængde  visse  Damer,  der  besøge 
dette  Theater  saa  meget,  at  man  for  kort  Tid  siden  havde 
set  sig  nødt  til  at  lukke  det,  fordi  de  dreve  deres  Væsen  for 
slemt.  Hvad  denne  Materie  angaar,  saa  er  Moralitet  og  gode 
Sæder  her  banlyste,  thi  man  iagttager  ikke  engang  den  ydre 
Anstændighed.  Denne  Omstændighed  gjør  mig  mange  Øie- 
blikke  Opholdet  i denne  Hovedstad  meget  forhadt.  D. 

4de  August. 

Vi  gjorde  noget  tidlig  Toilette  for  at  kjøre  ud  paa  Landet 
til  en  Hr.  Oberkamm,  der  har  en  stor  Kattunfabrik  tre  Mile 
fra  Paris.  Vi  leiede  en  lukket  Karosse  og  kjørte  afsted.  Den 
lille  By  er  for  Størstedelen  beboet  af  Fabriksfolkene;  Eieren 
er  en  Tysker  af  Fødsel,  en  aaben  og  venskabelig  Mand.  Da 
vi  vare  stegne  af,  bleve  vi  førte  ind  i en  Salon,  hvor  Husets 
Herre  snart  kom  os  i Møde,  og  vi  kunde  strax  se  paa  ham, 
at  vi  vare  særdeles  velkomne;  der  blev  strax  sat  flere  Kuverts 
til  Bordet,  og  vor  Ankomst  syntes  ikke  at  foraarsage  den 
mindste  Forstyrrelse.  Efter  lang  Tids  Forløb  kom  ende- 
lig Husets  Frue  og  bad  os  excusere  hendes  lange  Borte- 
bliven,  da  hun  selv  ammede  sit  Barn;  jeg  havde  forestillet 
mig  en  simpel  og  naturlig  Dame,  der  alene  levede  for  sin 

Mand  og  sine  Børn,  da  vore  Herrer,  som  laa  Dage  forinden 
havde  været  derude,  havde  fortalt  os,  at  hun  stedse  levede 
paa  Landet  og  ikke  fandt  Behag  i Paris;  hvor  forbauset  blev 
jeg  nu  ikke  ved  at  se  en  ægte  Pariserinde  med  tyk  Sminke 
helt  op  under  Haaret  og  i temmelig  elegant  Antræk,  med 
fyrige  durchborende  og  ubeskedne  Øine.  Efter  den  første 
Hilsen  kastede  hun  sig  hen  ad  en  Sofa  og  lagde  Benene  op, 
medens  vi  maatte  nøies  med  Straastole.  Vi  gik  derpaa  til- 
bords, og  Maden  var  ganske  fortræffelig  (jeg  tror,  at  de 
havde  en  Kok),  og  Alt  var  indrettet  paa  en  meget  elegant 
Fod;  medens  vi  sad  ved  Bordet,  blev  det  lille  Barn  bragt 
ind  for  at  faa  Bryst,  og  uden  at  Fruen  i mindste  Maade 
fjernede  sig,  satte  hun  sig  tvertimod  lige  over  for  Tutein.  Den 
Utaknemlige  syntes  ikke  i mindste  Maade  at  lade  sig  afficere 
deraf.  Efter  Bordet  gik  vi  Damer  ind  i et  Sideværelse,  og 
Dorchen  og  jeg  lo  indvortes  af  hendes  naragtige  Manerer, 
medens  hun  uophørlig  speilede  sig  og  arrangerede  sin  Pynt, 
stadig  konverserende.  Hun  forlod  os  nogle  Øieblikke,  og  da 
hun  kom  tilbage,  kunde  jeg  tydelig  se,  at  hun  havde  lagt 
mere  Sminke  paa,  og  at  Aarsagen  til  de  hyppige  Reparationer 
var  nogle  dybe  Rynker,  som  den  troløse  Sminke  forraadte, 
naar  Musklerne  ved  Talen  kom  i Bevægelse.  Ogsaa  her 
kastede  hun  sig  paa  Sofaen  med  en  Pude  i Ryggen  og  invi- 
terede mig  til  at  tage  Plads  paa  den  ene  Ende  af  Divanen, 
medens  Dorchen  selv  maatte  hente  sig  en  Stol.  Hun  havde 
en  særlig  Affektion  for  mig  og  beærede  mig  med  megen  For- 
trolighed, viste  mig  sit  Underskjørt  og  sin  Chemise,  og  for- 
sikkrede  mig,  at  hun  aldrig  havde  mere  paa  end  ét  Skjørt. 
Denne  Nedladenhed  opfordrede  ogsaa  mig  til  Fortrolighed, 
saa  at  jeg  viste  hende  min  Bommesies  Klokke,  men  hun  kunde 
slet  ikke  begribe,  at  man  kunde  klæde  sig  saa  varmt.  Den 
gode  Dame  ennuyerede  os  imidlertid,  og  vi  bade  derfor  om 
Tilladelse  til  at  bese  Haven,  hvad  hun  allemaadigst  bevilligede, 
og  da  Hr.  Oberkanun  kom  til,  var  han  saa  aimable  at  vise 
os  hele  Fabriken. 

Da  vi  selv  have  en  Kattunfabrik,  skaffede  Synet  af  denne 
os  megen  Glæde,  da  det  er  en  saa  udbredt  Anstalt,  at  der 
daglig  beskjæftiges  400  Arbeidere.  Noget  Nyt  saa  vi,  nemlig 
at  Valserne  bleve  opvarmede  med  glodende  Bolte  for  at  gjøre 

Varen  glat  forinden  Trykningen;  vi  beundrede  ogsaa  det 
skjønne  Tryk,  hvor  der  ikke  var  en  eneste  Ujevnhed  at  se; 
den  klare  Strøm  rinder  lige  forbi  og  letter  meget  Skylningen 
af  Kattunet.  Jeg  kunde  ønske,  at  denne  Strøm  laa  ved 
Rosendal1).  Vi  besaa  ogsaa  Varelagret;  Tøiet  glittes  ikke  før 
det  bliver  kjøbt;  Kjøbmændene  komme  derhen  for  at  udsøge 
Varerne,  og  man  har  altsaa  den  store  Behagelighed  ikke  at 
behøve  at  have  noget  Magasin  i Staden.  Efter  at  vi  havde 
taget  Alt  i Øiesyn,  vendte  vi  tilbage  til  Huset,  sagde  Adieu 
til  den  naadige  Madame,  takkede  den  gode  Hr.  Oberkamm 
for  al  hans  Venlighed,  tog  hans  Neveu  med  os  i vor  Vogn 
og  passiarede  ret  angenemt  med  ham  paa  hele  Turen  hjem. 

F. 


5te  August. 

Vi  gik  til  Louvre  for  at  bese  Museet,  hvilket  dog  ligesaa 
lidt  lykkedes  os  denne  Gang  som  før,  fordi  de  fra  Italien 
hjemkomne  Kunstværker  endnu  ikke  vare  ordnede.  Paa  Por- 
talens Søiler  læste  vi  forskjellige  Afficher,  som  man  næsten 
maatte  tro  kunde  bringe  hele  Paris  i Oprør.  Det  er  fast 
ubegribeligt  Alt,  hvad  man  her  tør  lade  trykke,  og  at  Trykke- 
friheden saagar  protegeres  af  dem,  mod  hvem  den  rettes. 
I selv  samme  Moment,  hvor  vi  undrede  os  over  den  Dristighed, 
hvormed  man  bedømte  Direktoriets  Handlinger,  fik  vi  et 
slaaende  Bevis  paa  Friheden  ved  at  se  to  Personer,  der  havde 
afrevet  Afficherne,  blive  arresterede  og  førte  bort  af  Vagten. 
Enhver  Person  kan  handle  ganske  frit  her;  han  maa  kun 
bære  sig  klogt  ad,  thi  ellers  bliver  han  dygtigt  „geprelU*. 

Om  Eftermiddagen  og  Aftenen  bleve  vi  Damer  hjemme 
for  første  Gang;  Ingwersen  kom  hen  til  os,  hvad  jeg  ikke 
brød  mig  Meget  om,  da  jeg  skrev  i min  Journal,  med  hvilken 
jeg  var  kommen  stærkt  i Restance.  D. 


')  Rosendal,  en  Del  af  det  nuværende  Rosenvænge,  var  en  Eiendom,  der 
tilhertc  Familien  Tutein,  og  hvor  Peter  Tutein  (Brevskriverindemes 
Fader),  fedt  i Mannheim  1726,  dod  i Kjehenhavn  1799,  havde  anlagt 
et  stort  Kattuntrykkeri. 

6te  August. 

Vi  spiste  hos  Delamare  paa  hans  Landsted,  4 Lieues  fra 
Paris  ved  Marne;  Huset  er  meget  stort,  og  der  er  immer 
Gjæster  hos  ham;  til  Middag  kom  der  saa  mange,  at  nogle 
maatte  sidde  ved  Sideborde;  hver  Dag  holder  han  aabent 
Taffel.  Hans  Kone  gefallt  os  særdeles  godt,  hun  var  tarveligt 
antrukken,  naturlig  og  syntes  saagar  at  tage  sig  af  Hushold- 
ningen, hvad  der  her  er  en  Sjældenhed  hos  saa  rige  Folk, 
der  endogsaa  i deres  Tjeneste  have  den  fornemste  Kok  fra 
Ludvig  den  16des  Kjøkken.  Selskabet  var  saa  overordentligt 
lystigt,  at  det  slet  ikke  passede  med  de  Danskes  Begreber  om 
Munterhed.  De  bad  os  om  at  komme  igjen  om  Lørdagen  og 
blive  der  Søndagen  over,  hvad  vi  imidlertid  ikke  kunde,  da 
vi  havde  fastsat  vor  Afreise  til  Mandag.  D. 


6te  August. 

Delamare  saa  meget  godt  ud  og  var  virkelig 

den  Dag  saa  smuk,  som  jeg  endnu  aldrig  har  set  ham ; der- 
imod synes  hans  lille  Datter  Aspasia  ikke  at  blive  saa  smuk 

som  Forældrene. Selskabet  var  meget  muntert,  Herrerne 

løb  om  Kap  som  smaa  Drenge,  bar  Damerne  og  løb  bort 
med  dem;  da  vi  to  fremmede  Damer  var  smaa  og  smækkre, 
løb  de  meget  ofte  med  os  paa  Armene,  og  man  lo  meget 
over  disse  bestandige  „enlevements* . Tilsidst  løb  Herrerne 
igjen  om  Kap,  og  faldt  i en  Grøft,  hvorfra  de  opstode  ganske 
sorte,  satte  sig  derpaa  hen  ved  Kilden,  hvor  de  vaskede  sig 
og  tilsidst  gik  helt  ned  i Vandet  med  Klæderne  paa,  kom  op 
igjen  og  saa  ganske  afskyelige  ud,  saa  man  stadig  maatte 
holde  sig  dem  fra  Livet  Tilsidst  maatte  de  gaa  ind  i Huset, 
hvor  Delamare  gav  dem  andre  Klæder  paa  — ja  baade  Ben- 
klæder og  Strømper.  Ak!  men  Hattene  vare  ganske  ruinerede, 
fordi  de  havde  baaret  Vand  i dem.  Omendskjøndt  jeg  gouterer 
den  franske  Munterhed,  saa  synes  mig  dog,  at  disse  Udslag 
deraf  gik  mig  vel  vidt  og  næsten  grændsede  til  „polissonneric* , 
og  jeg  maatte  tænke  paa  Madame  Wagn  er  s Sprichwort: 
„jeu  de  main,  jeu  de  vilain'  Vi  anbefalede  os,  skjøndt  de 
bad  os  blive  Natten  over,  hvad  vi  dog  ikke  kunde  modtage, 
da  vi  intet  Nattøi  havde  med  os.  Samtlige  det  øvrige  Selskab 
blev  og  vilde  dandse  om  Aftenen;  den  ene  af  de  Tilstede- 

værende  var  en  meget  behagelig  Mand;  han  havde  udklædt 
sig  som  Tyrk,  hvilket  klædte  ham  godt;  vi  kaldte  ham  for 
Ambassadøren,  og  han  ledsagede  os  til  Vognen  og  havde  hele 
det  øvrige  Selskab  til  Følge.  Vi  Damer  havde  gjerne  blevet, 
hvis  det  havde  været  muligt.  Det  deiligste  Maaneskin  led- 
sagede vor  Hjemkjørsel.  Vi  arriverede  først  til  vort  Logis 
Klokken  elleve,  hjertelig  trætte  af  at  kjøre,  og  gik  skyndsomt 
i Seng.  F. 


7de  August. 

Denne  Dag  var  det  „Decade“.  Vi  vilde  faa  Direkt oriet  at 
se  i sit  fulde  Antræk,  thi  de  give  hver  Decade  Audients; 
men  min  Mand  havde  faaet  en  daarlig  Fod  af  sin  megen 
Løben  omkring,  og  jeg  havde  faaet  en  daarlig  Mave.  Svoger 
Didrik  gik  da  alene  derhen  og  saa  saa  meget  som  muligt  — 
thi  af  de  5 Direkteurs  var  kun  en  eneste  tilstede.  Om  Aftenen 
vare  vi  i Theatre  Montansier,  hvor  der  gaves  tre  lystige  Stykker. 

D. 


8de  August. 

Frisch  og  jeg  gik  rundt  i Byen  for  at  indkjøbe  Forskjel- 
ligt.  Vi  vare  blandt  Andet  hos  en  Miniaturmaler,  der  boede 
høit  oppe  i Palais  royal.  Personer,  der  ere  plagede  med 
Asthma,  bør  ikke  gjøre  for  mange  Visiter  i Paris,  thi  de 
fleste  Folk  bo  saa  at  sige  helt  oppe  i Skyerne.  Denne  Maler 
boede  da  oppe  i sjette  Etage,  men  hans  Kunst  var  saamænd 
ikke  den  Himmelfart  værd.  Jeg  vilde  saa  gjerne  have  havt  et 
Portræt  af  min  Mand,  men  Malerne  her  lade  sig  saa  enormt 
betale,  og  man  vil  dog  ikke  „ohne  weiter“  kaste  sine  Penge 
ud  paa  det  Uvisse;  det  er  jo  muligt,  at  han  ikke  kan  træffe 
Originalen. 

Duverrier  havde  tilbudt  os  en  Loge  i , Iheatre  de  la 
République“ , nu  , theatre  de  la  loi *,  hvor  den  ottomanske 
Gesandt  skulde  komme.  D.  selv  var  saa  optagen,  at  han  ikke 
kunde  ledsage  os. 

Gesandten  lod  længe  vente  paa  sig,  og  imedens  amuserede 
Parterret  sig  med  at  beklappe  Enhver,  der  traadte  ind.  I den 
forreste  Loge  var  en  Person,  der  var  saa  nysgjerrig,  at  han 
traadte  frem  foran  Silkegardinerne,  for  derfra  bedre  at  kunne 

betragte  Tyrkens  Sopha;  i den  Anledning  brølte  alle  Je 
voila11  og  Jublen  og  Applausen  fik  ingen  Ende. 

Det  er  et  elskværdigt  Karaktertræk  hos  Franskmændene, 
at  de  ere  yderst  lystige,  men  sjældent  uopdragne;  derimod 
ere  de  forbausende  nysgjerrige.  Da  vi  et  Øieblik  havde  ladet 
vor  Logedør  staa  aaben,  blev  den  ganske  fyldt  af  Folk,  som 
her  troede  at  kunne  se  Tyrken  paa  nærmere  Hold.  Imellem 
Akterne  lagde  baade  Børn  og  Voxne  sig  plat  ned  paa  Maven 
og  løftede  Tæppet  i Veiret  for  at  stikke  Hovedet  ind  paa 
Scenen  og  tilfredsstille  deres  Nysgjerrigbed.  Der  spilledes  en 
ny  nMarche  å la  turque “ og  gaves  en  Farce  „Le  roi  de 
Cocagne “,  som  blev  excellent  spillet. 

Duverrier  fortalte  os  forleden  Dag  blandt  Andet,  hvor 
hyppige  Dueller  der  fandt  Sted  — fast  ingen  Morgen  bryder 
frem,  hvor  der  ikke  i bois  de  Boulogne  bliver  hugget  og 
stukket,  saa  En,  saa  en  Anden.  Hvilke  afskyelige  Ting,  der 
dog  foregaar  i denne  Stad.  Frisch  kom  nylig  over  Gréve- 
pladsen,  og  der  findes  en  lille  indgittret  Plads,  hvor  de 
Myrdede  hver  Morgen  blive  anbragte,  og  desværre  er  det  de 
færreste  Dage,  hvor  denne  traurige  Forretning  ikke  finder 
Sted  — man  havde  lige  bragt  Liget  af  en  ganske  ung  Pige, 
der  var  skaaret  i Stykker,  — — — med  Rette  gruer  man 
over  disse  Gyseligheder,  og  naar  man  spørger,  om  Øvrigheden 
ikke  forsøger  at  opdage  Gjerningsmændene,  svarer  man,  at 
det  er  aldeles  umuligt  at  faa  saadanne  Sager  bragt  for  Dagens 
Lys  i denne  store  By.  D. 


9de  August. 

I Dag  gik  vi  for  tredie  Gang  til  Louvre,  hvor  vi  endelig 
kom  ind;  der  er  en  mægtig  stor  Sal  fuld  af  Malerier,  men 
hvad  Fornøjelsen  angaar,  havde  jeg  uendelig  megen  mere 
Nydelse  af  Samlingen  hos  Hr.  Gildemeister  i Amsterdam;  vel 
tror  jeg,  at  denne  Dom  er  meget  enfoldig,  men  da  jeg  ikke 
er  Kjenderinde  og  altsaa  ikke  kan  opdage  de  store  Skjønheder, 
kan  det  vel  være  tilgiveligt,  — men  jeg  kan  nu  ikke  finde 
nogen  Glæde  ved  disse  afskyelige  Sujetter;  hvorfor  kunne 
Kunstnerne  ikke  øve  deres  Geni  paa  andre  Ting  end  denne 
Mængde  af  Christusbilleder  paa  Korset,  hvor  de  udnytte  al 
deres  Opfindsomhed  for  at  gjøre  det  ret  afskyeligt  og  frygteligt, 

— denne  Mængde  af  blødende  Johanneshoveder,  disse  Mar- 
tyrer og  mange  andre  affreuse  Ting  gjorde  mig  saa  ilde  til- 
mode, at  jeg  søgte  i min  Angst  en  lille  Plads,  hvor  mit  Øie 
havde  Ro,  og  hvor  mit  Hjerte  hørte  op  at  banke.  Nei!  naar 
Kunsten  ikke  kan  anvendes  bedre,  er  det  bedre  ikke  at  besidde 
noget  Talent.  Der  var  ogsaa  nogle  meget  smukke  Landskaber, 
og  Susanne  i Badet  er  en  herlig  Figur. 

Om  Aftenen  vare  vi  i Theater  Montansier  og  saa  „ Harle - 
quin  protegé  par  l'amour11;  det  er  amusant  i Mellemakterne  at 
gaa  ud  af  Logerne  og  fra  Galleriet  at  se  ned  i Salen,  hvor 
der  er  en  saadan  Trængsel  af  Mennesker.  En  Hoben  Mam- 
selles  søge  la  bonne  fortune,  og  Mændene  gaa  efler  dem, 
men  de  tilbyde  sig  selv,  saa  at  Herrerne  ikke  behøve  et  „refus*. 

Naar  jeg  havde  Sønner,  vilde  jeg  ikke  have,  at  de  kom 
her,  ikke  fordi  de  blive  forførte,  thi  det  kunne  vi  alligevel 
ikke  forhindre,  men  paa  Grund  af  den  slette  og  ringe  Ide, 
som  de  ville  faa  om  vort  Kjøn,  og  fordi  man  siger  mig,  at 
Sædernes  Fordærvelse  her  er  saa  almindelig,  ikke  blot  blandt 
denne  Klasse,  men  ogsaa  blandt  Damer,  om  hvem  man  slet 
ikke  skulde  tro  det,  og  naar  de  unge  Folk  nogle  Gange  ere 
bievne  trukne  med,  tro  de,  at  der  ingen  Undtagelser  gives, 
men  at  alle  ere  ens;  ja,  Ingwersen  forsikrede  mig,  at  det  var 
gaaet  ham  saaledes,  og  at  han  i lang  Tid  ikke  følte  nogen 
Ærbødighed  for  vort  Kjøn.  F. 


9de  August. 

Endelig  vare  vi  i Louvres  Museum,  hvor  der  i en  Sal,  der 
er  over  400  danske  Alen  lang,  var  Malerier  af  franske,  neder- 
landske og  italienske  Mestre.  Selskabet  bestod  af  den  unge 
Saxtorph,  Henriques  og  Ingwersen  fra  Kjøbenhavn,  to 
unge  svenske  Miniaturmalere,  Madame  Texiers  og  Familien 
Fabricius.  Madame  Texiers,  Fabricius  og  Ingwersen  spiste 
til  Middag  hos  os;  jeg  vilde  ønske,  at  man  i Kjøbenhavn 
kunde  se  Fremmede  hos  sig  med  lige  saa  lidt  Møie  og  følgelig 
større  Fornøielse;  man  sender  kun  Bud  til  Restauranten  og 
har  strax  et  fuldstændigt  Maaltid.  Efter  Kaffen  vare  vi  i 
Palais  royal,  i Theater  Montansier,  hvor  Harlequin,  Pantalon, 
Crispin  og  Golumbine  vare  Hovedpersonerne. 

I Louvre  var  jeg  i den  mærkværdige  Sal,  hvorfra  Carl 

Museum.  VH.  i.  24 


Digitized  by  Google 


342 


den  Niende  skød  fra  Vinduerne  paa  sine  reformerte  Un- 
dersaatter,  der  vilde  redde  sig  over  Seinen  i Baade.  Af- 
skyelige Konge!  og  endnu  afskyeligere  Moder!  Du,  der  kunde 
forføre  Din  Søn  til  en  saadan  Handling,  som  aldrig  bliver  for- 
glemt. Med  store  Bogstaver  staar  der  skrevet  under  Vinduet 
ud  til  Kaien:  Herfra  skød  Carl  den  Niende  paa  sine  Under- 
saatter. 

Salen  er  meget  smuk  og  nu  Musernes  Opholdssted.  D. 

10de  August. 

En  for  Paris  mærkværdig  og  skrækkelig  Dag,  er  den,  paa 
hvilken  Schweizergarden  vilde  beskytte  sin  Konge  mod 
Folket  og  blev  et  Offer  for  sin  Troskab.  Fra  Tuilerierne 
have  vi  set  den  Plads,  hvor  100  af  dem  bleve  massakrerede. 
At  dog  Menneskenes  Lidenskab  forfører  dem  til  saadanne  Af- 
skyeligheder, som  de  med  koldt  Blod  vilde  fordømme.  Det 
vilde  næsten  være  at  ønske,  at  Menneskene  i deres  Svaghed 
havde  mindre  Magt,  for  ikke  at  blive  fordærvelige;  thi  hvor 
meget  gjøre  vi  ikke  i Dag,  som  vi  ønske  ugjort  om  kort  Tid. 

Denne  Dag  er  anset  som  en  Festdag,  men  bliver  kun 
feiret  af  faa,  og  da  kun  af  Folk  af  den  lavere  Klasse,  for  hvem 
Aarsagerne  til  en  Fest  er  ligegyldig  og  kun  se  paa  den  For- 
nøielse,  de  nyde  uden  at  betale. 

Paa  Marsmarken  var  der  Væddeløb,  baade  til  Fods  og 
til  Hest ; Prisen  for  det  første  var  en  Sabel,  for  det  andet  en 
smuk  Hest.  Der  var  en  stor  Mængde  Mennesker,  men  kun 
af  de  lavere  Klasser.  Ghamps  élysees  vare  oplyste,  der  var 
her  Fyrværkeri,  Dands  og  Musik.  Hver  Klasse  holdt  sig  for 
sig  selv.  Folket  dandsede  og  spadserede  paa  de  oplyste  Steder, 
medens  den  fine  Verden  sad  i Mørke  og  ikke  syntes  at  have 
Anelse  om  en  Fest.  D. 


13de  August. 

Dette  er  den  sidste  Dag  i Paris.  Vi  kjørte  til  Døvstumme- 
institutet,  efter  at  vi  desværre  forgjæves  havde  søgt  at  faa 
Plads  til  den  moralske  Gudstjeneste. 

Den  Menneskeven,  der  forestaar  Døvstummeinstitutet,  er 
Abbed  Sicard,  der  med  uudsigelig  Taalmodighed  bibringer 
de  Døve  Kundskaber.  Efter  i længere  Tid  at  have  beset  dette, 

tog  vi  til  Blindeinstitutet.  Her  var  anbragt  et  lille  Theater, 
Kvinderne  sad  paa  de  forreste  Bænke  med  deres  Strikketøj 
og  en  Slags  smaa  Haandvæve,  ved  hvilket  de  forfærdigede 
Punge  og  Strømpebaand;  Mændene  udførte  meget  god  Musik, 
Chor  fra  „Athalia“  og  fra  andre  Operaer. 

Som  Erhvervsmiddel  maa  de  med  almindelige  Typer  trykke 
Vaudeviller  og  smaa  Operaer,  fordi  deres  Pension  næsten  ikke 
bliver  udbetalt  af  Regjeringen,  og  der  fremstod  derfor  nu  en 
Poet,  som  reciterede  en  meget  artig  Fabel  af  hans  egen  Kom- 
position, ledsaget  af  en  Kompliment,  som  han  i alle  de  andre 
Blindes  Navn  rettede  til  en  Minister,  der  ved  sin  Embeds  Til- 
trædelse havde  givet  de  Blinde  en  Souper.  Det  var  mfeget 
fint  og  vittigt;  han  bad  Ministeren  om,  da  denne  ikke  hver 
Dag  kunde  give  dem  et  saa  godt  Aftensmaaltid,  dog  at  ville 
sørge  for,  at  der  blev  dem  udbetalt  en  lille  Pengesum,  — men 
ikke  i Papir,  — da  de  ellers  maatte  dø  af  Sult.  Jeg  kjøbte 
forskjellige  Ting  til  Erindring  om  denne  Menneskekjærlighed 
i Paris.  D. 

Fruerne  Tutein  og  Frisch  havde  nu  opholdt  gig  en  M&aned  i Paris,  og 
deltaget  i alle  mulige  Fornøjelser,  hvoraf  de  allerede  anførte  kun  er  en  ringe 
Del ; Udilugter  i Omegnen,  Besug  i Theatre  og  andre  Seværdigheder  havde 
ustandselig  veilct  med  Dinéers,  Baller  og  Selskaber  hos  Venner  og  Bc- 
kjendte,  kun  en  eneste  Dag  havde  Damerne  holdt  sig  hjemme,  da  „vi  vare 
„lidt  uvel,  men  det  blev  bedre  om  Eftermiddagen,  thi  den  danske  Minister 
„Dreyer  gjorde  os  en  Visit  — man  mærker  slet  ikke  Excellencen  hos  ham.“ 
Den  14de  toge  de  fra  Paris,  efter  at  „den  gode  Duverrier  rørt  havde  taget 
„Afsked  med  os,  medens  Taareme  trillede  ham  ned  ad  Kinderne,  og  foræret 
„os  Bonbons  til  Børnene.'1 


Fontainebleau,  Ilde  August. 

I Morges  Klokken  sex  vare  vi  allerede  i vor  Reisevogn 
og  kjørte  i mere  end  en  halv  Time,  førend  vi  naaede  Bar- 
rieren. Henimod  Fontainebleau  begyndte  graa  Granitklipper 
at  hæve  sig,  men  meget  høie  vare  de  imidlertid  ikke;  vi  kom 
hertil  saa  tidligt,  at  vi  kunde  bese  Slottet,  som  Frants  den 
Første  har  bygget.  Nogle  Gemakker  vare,  Møblerne  undtagne, 
ganske  som  de  oprindelig  havde  været,  Dronningens  Værelser 
vare  overordentlig  rigt  udstyrede  efter  nyere  Smag,  og  især 
var  hendes  Boudoir  nydeligt;  derimod  saa  Kapellet  afskyeligt 
ud,  da  alt  her  var  ruineret;  man  sagde  os,  at  dette  Slot  var 

forblevet  i fuldstændig  Orden,  indtil  Kongen  blev  guillotineret, 
saa  kom  de  begjærlige  Kommissionærer  herud,  faldt  over  deres 
Bytte,  solgte  Alt,  hvad  der  var  transportabelt,  og  opholdt  sig 
her  i tre  Maaneder  i Herlighed  og  Glæde. 

Vi  havde  en  Blind  til  Fører,  som  med  sin  Stok  gik  foran 
os  og  fortalte  om  hvert  Hus,  hver  Statue  og  hvert  Springvand. 
Han  var  alt  andet  end  Republikaner:  »Je  donne  la  république 
aic  diable,  — jeg  tænkte  nok,  at  det  ikke  vilde  gaa  godt,  da  de 
slog  alle  Kongens  100  Hunde  ihjel”,  sagde  han  til  os.  Han 
foretrak  ogsaa  at  sige  Seigneur  for  Citoyen.  Han  havde  da 
ogsaa  Grund  til  at  beklage  sig,  thi  i disse  urolige  Tider  kom 
Fremmede  sjældent  til  Fontainebleau,  og  han  havde  derfor 
slet  ingen  Fortjeneste;  en  lille  Kapital,  som  han  havde 
sammensparet  sig  og  sat  ud  paa  Rente,  blev  nu  tilbagebetalt 
ham  i Papirspenge. 

Haven  var  overladt  Invaliderne  til  Afbenyttelse,  og  det 
herlige  Parterre,  hvor  forhen  Ingen  turde  komme  med  Træsko, 
var  nu  beplantet  med  Kaal,  Roer  og  Bønner.  Natteleiet 
svarede  ikke  til  sit  indbydende  Udseende;  thi  Væggetøj  og 
Larmen  af  ankommende  Diligencer  bortjog  Søvnen.  Vor  Vært- 
inde talte  om  Festdag,  hvorfor  jeg  spurgte  hende,  om  det  i 
Dag  var  Decade.  »Ak  hvad,  Decade*,  svarede  hun  mig,  »deraf 
ville  vi  Intet  vide,  i Dag  er  det  le  jour  de  St.  Vierge,  og 
derved  holder  vi;  nu  gaar  hele  mit  Hus  til  Messe.*  At  det 
virkelig  forholdt  sig  saaledes,  bemærkede  vi  overalt.  Alle  vare 
festligt  paaklædte  og  gik  fra  og  til  Kirke  med  Bøger  i 
Haanden.  F. 


d'Antun,  17de  August. 

Den  Egn,  vi  i Dag  passerede,  var  ikke  saa  smuk; 
Vindyrkningen  tog  fuldstændig  af,  derimod  dyrkedes  Boghvede, 
Hamp  og  Mais.  Der  var  en  Mængde  Slotte  i Nærheden,  og 
mange  laa  henrivende.  I et  af  disse  skiftede  vi  Heste,  og 
Herrerne  lod  sig  bringe  en  Flaske  Burgunder  til  fire  Livres. 
Folkene  vare  meget  høflige  og  viste  os  Værelserne  i alle 
Taarnene,  og  vi  overtydede  os  om,  at  et  Værelse  i et  Taam 
har  mange  Fortrin,  da  det  har  fri  Udsigt  til  alle  Sider. 

Eieren,  som  før  var  Postmester,  var  en  Adelsmand,  der 
emigrerede,  ja  endog  emigrerede  helt  ud  af  Verden.  Vi  søgte 

efter  de  gamle  romerske  Ruiner,  men  fandt  kun  Janustaamet; 
hele  Byen  er  meget  antik.  Husene  hænge  med  Hovederne  og 
true  med  at  styrte  sammen. 

Det  store  Jesuiterkloster  er  nu  en  Centralskole,  og  det 
prægtige  biskoppelige  Palads  staar  ledigt;  thi  den  sidste,  der 
residerede  her,  er  nu  Udenrigsminister.  D. 

Toumus,  18de  August. 

Her  i Egnen,  siger  man,  er  der  mange  Ulve,  som  dog  ikke 
gjør  nogen  Skade;  dog  var  der  i denne  Tid  blevet  bidt  30 
Mennesker  af  nogle  rasende  Ulve;  de,  der  lide  denne  frygte- 
lige Skjæbne,  blive  efter  nogen  Tid  selv  rasende  og  dø  paa 
en  høist  sørgelig  Maade. 

Folkene  i denne  Egn  placere  deres  Senge  paa  en  vid- 
underlig Maade;  der  staar  sædvanlig  2,  3,  4 eller  6 i ét 
Værelse,  og  det  er  dog  ikke  ligegyldigt,  med  hvem  man  be- 
giver sig  til  Ro. 

Vi  talte  her  med  en  gammel  Mand,  som  var  meget  snak- 
som og  som  forsikrede,  at  Bønderne  vare  saa  enfoldige  Folk, 
at  de  ikke  en  Gang  vilde  erkjende,  at  de  havde  vundet  uende- 
lig meget  ved  Revolutionen.  F. 


Lyon. 

Vor  Bolig  er  lige  paa  den  Plads,  hvor  Guillotinen  før  stod. 

Vi  vare  her  i Theatret  og  saa  „den  smukke  Arséne“, 
men  der  var  en  overordentlig  stærk  Larm  fra  Parterret;  i 
Paris  viser  Folket  en  uskyldig  Munterhed,  men  her  gaar  det 
over  til  at  blive  uanstændigt.  Jeg  spurgte  en  Dame,  der  sad 
ved  Siden  af  mig,  om  det  altid  var  saa  slemt,  hvorpaa  hun 
svarede,  at  det  om  Søndagen  altid  var  værst.  I Anledning 
af  mit  Spørgsmaal  syntes  hun  at  opfatte  det  som  en  Pligt  at 
overvælde  mig  med  alle  mulige  Spørgsmaal,  om  hvorledes  det 
var  i Paris,  hvorfra  jeg  var,  om  Kjøbenhavn  var  stor,  om 
der  ogsaa  var  Theater  dér,  om  man  amuserede  sig  dér,  og 
om  man  dandsede  dér;  som  god  Patriot  fortalte  jeg  hende 
naturligvis,  at  Kjøbenhavn  var  meget  større  og  bedre  end 
Lyon,  og  Theatret  meget  mere  fuldkomment. 

Vi  gik  en  smuk  Spadseretur  langs  Kaien,  der  har  en 
skjøn  Allé  af  høie  Popler;  paa  den  ene  Side  flyder  den  skjønne 

Rh6ne  med  en  stærk,  stridig  Strøm  og  forener  sig  med  den 
blide  Sa6ne,  som  lydløst  glider  afsted;  dette  herlige  Syn 
bragte  os  paa  den  træffende  Tanke,  at  det  var  som  Brud  og 
Brudgom,  der  forenede  sig  og  vandrede  gjennem  Livet  Haand 
i Haand.  Hvor  forbausede  bleve  vi  ikke,  da  vi  saa,  at  denne 
Idé  ikke  var  ny,  men  at  Allegorien  allerede  var  antagen,  thi 
over  Raadhusets  Indgang  findes  to  Figurer  i Bronze,  hvoraf 
den  ene  er  Rhonen,  som  en  Vandgud,  hvilende  paa  en  Løve 
med  aabent  Gab  og  vild  Mine,  medens  Saonen  er  en  herlig 
kvindelig  Gestalt. 

Tuteins  Barber  fortalte  os,  at  man  Dagen  forud  havde 
kastet  en  Jacobiner  i Floden,  og  at  alle  Jacobinere,  der  viste 
sig,  bleve  behandlede  paa  denne  Maade;  det  synes  ganske 
vist  grusomt,  men  naar  man  ser  den  Skade,  den  vilde  Kohorte 
har  anrettet  i Lyon,  kan  man  ikke  undre  sig  derover. 

Hvad  Renligheden  angaar,  maa  vi  bede  Paris  om  Und- 
skyldning, fordi  vi  havde  troet,  at  de  dér  vare  de  værste 
Grise,  thi  Lyon  overgaar  al  Beskrivelse ; Gaderne  ere  saa  mod- 
bydelige, at  de  ikke  kunne  være  værre  i Spanien;  i For- 
stuerne ligger  Støv  fra  mange  Uger,  og  den  fredelskende  Pige 
lader  rolig  Edderkoppen  væve  sit  kunstige  Spind,  og  Barberen 
kastede  uden  videre  efter  endt  Arbeide  sit  Sæbevand  paa 
Gulvet. 

Værtinden  spurgte,  om  vi  vilde  have  Trøfler  til  Middag, 
hvortil  vi  glædede  os  høiligen;  vi  fik  dog  kun  en  Skaal  med 
Kartofler,  og  Gaaden  løste  Værtinden  ved  at  fortælle,  at  de 
dér  kaldte  Kartofler;  „mos  tru/fes*.  F. 


Genere,  25do  August. 

I de  sidste  Dage  har  jeg  havt  en  meget  daarlig  Mave, 
men  befinder  mig  nu  bedre  efter  at  have  indtaget  to  Rhabarber- 
pulvere,  dog  blev  jeg  hjemme  og  sidder  nu  og  udbedrer  min 
Parasol  og  min  Hat  og  min  Mave,  medens  en  tysk  Kok  laver 
Risengrød  til  mig,  og  medens  de  andre  ere  ude  for  at  betragte 
Solnedgangen  og  Søen.  D. 


Genf,  2t*le  August 

Vi  kjørte  i en  magelig  Vogn  til  det  berømte  Ferney,  hvor 
Voltaire  boede;  her  besaa  vi  to  Værelser,  hvor  Alt  er  blevet 

staaende  paa  den  gamle  Plads,  hans  Seng,  hans  Stole  og 
hans  Portræt;  han  har  efterladt  sig  en  Mængde  Penge,  som 
han  har  erhvervet  sig  ved  sine  Skrifter,  og  dette  er  jo  let  at 
begribe,  da  der  i den  Tid  var  saa  faa  Lærde,  og  han  skinnede 
som  et  Lys  i Mørket;  nu  vilde  det  vist  ikke  have  lykkedes 
ham;  besynderlig  er  det  dog,  at  alle  Reisende  ville  se  Resterne 
af  denne  Mands  Møbler,  der  blive  opbevarede  som  Relikvier 
efter  en  Helgen. 

Om  Eftermiddagen  leiede  vi  en  Baad  og  lode  os  ro 
rundt  paa  den  skjønne  Sø  og  saa  Solen  gaa  ned.  Hvor 
prægtigt  speilede  dens  Straaler  sig  paa  Snebjergene!  Søens 
Bredder  ere  henrivende,  omgivne  af  Vinbjerge,  skjønne  Land- 
steder og  Haver;  vi  vare  alle  henrykte  over  at  have  set  et 
saa  fortryllende  Sted.  F. 


Chamouny,  28de  August. 

Denne  Dagsreise  har  været  den  skjønneste,  men  ogsaa 
den  mest  fatiguante. 

Fra  Salenche  havde  vi  faaet  etKjøretøi,  som  man  kalder 
„char  å bane*.  Det  Ord  „char*  vækker  strax  en  stor  Idé, 
men  jeg  kan  forsikkre,  at  Intet  kan  være  elendigere,  to  til 
hinanden  limede  Brædder,  over  hvilket  der  er  spændt  et  Stykke 
Lærred,  som  holdes  i Veiret  af  fire  Træpinde,  for  at  beskytte 
mod  Solen,  udgjør  det  Hele;  Fødderne  hænge  til  den  ene 
Side,  naar  man  ikke  vil  stille  dem  paa  et  smalt  Brædt,  der 
er  anbragt  under  Vognen  i Kjæder.  Vor  Kjøretur  var  saa 
latterlig,  at  jeg  vilde  ønske,  at  vore  Venner  i Kjøbenhavn 
havde  set  os,  for  at  deres  Lunger  kunde  blive  satte  i en  sund 
Bevægelse.  Vi  kom  over  tre  forskjellige  Strømme,  som  dog 
nu  vare  indtørrede;  i én  af  disse  omkom  for  faa  Aar  siden 
Præsten  Paccart.  Ved  ,1a  chapelle  de  Mongenart*  kom  vore 
Førere  os  i Møde  for  at  bringe  os  til  »Glaciéres  de  Bassons*. 
Det  var  et  excellent  Syn,  og  i det  Fjerne  kunde  man  se 
Mont  Blåne. 

Paa  Tilbagevejen  lignede  vor  .char  å bane*  en  Kasse, 
paa  hvilken  nogle  Misdædere  bleve  bragte  til  deres  Bestem- 
melsessted, og  bagved  gik  fem  haandfaste  Karle,  forsynede 
med  lange  jembeslaaede  Stokke. 

D. 

38de  August. 

Det  var  en  meget  fatiguant  Tur  med  den  „Char  å bane*, 
„at  dersom  det  ikke  var  for  Ærens  Skyld,  kunde  man  ligesaa 
godt  gaa  til  Fods,“  som  Henrik  siger  i Holberg,  og  naar  det 
da  ikke  var  for  den  herlige  Omegns  Skyld ; fra  nogle  Klipper 
nedstrømmede  Kaskader,  de  frygtelige  Bjerge  med  skrækind- 
jagende Afgrunde,  hvor  Floden  styrter  med  Larm  over  Stenene, 
vare  et  majestætisk  Syn;  vi  stode  noget  stille  for  at  be- 
undre denne  vilde  Egn;  høit  oppe  paa  Bjergets  Tinde  boede 
Mennesker,  vi  kunde  se  deres  Hytter,  deres  smaa  Græslodder 
for  deres  Smule  Kvæg.  Naar  man  her  ser,  hvor  kummerlig 
Menneskene  benytte  hver  Plet  Jord,  tænker  man  ret  paa, 
hvor  hvert  Stykke  hos  os  kunde  bruges  mere  husholderisk. 

Om  Middagen  kom  vi  til  et  Hus,  hvor  vi  iøvrigt  fik  rigtig 
god  Mad ; Manden  arbeidede  i Sølvminerne,  som  havde  været 
meget  anselige,  men  siden  Franskmændene  ere  Herrer  her, 
have  Folkene  ingen  Betaling  faaet,  nu  er  der  kun  sex  Ar- 
beidere;  man  fortalte,  at  de  af  et  Centner  Bly  kunde  faa  to 
Unzer  Sølv.  Igjennem  de  frygtelige  Egne  naaede  vi  et  Sted, 
hvorfra  Øiet  hvilede  paa  den  yndefulde  Dal  ved  Chamouney, 
den  var  dækket  med  Foraarets  grønne  Tæppe,  og  over  den 
skuede  man  Bjergene,  indhyllede  i hvidt  Vintergevandt  Vi 
steg  videre  opad  for  at  se  paa  Isbjergene  (Gletscherne),  men 
paa  Halvveien  opgav  jeg  Projektet  og  satte  mig  udmattet  og 
overhed  i Græsset,  Førerne  persuaderede  mig,  og  med  deres 
Hjælp  gik  jeg  som  i en  Gangkurv  og  naaede  at  se  en  Hoben 
„equilles*  af  Is,  men  det  var  meget  smudsigt  og  slet  ikke 
saa  smukt,  som  det  burde  have  været. 

Den  næste  Morgen  stod  vi  op  ved  Lys,  Mulæslerne  vare 
sadlede,  Guiderne  pakkede  det  kolde  Kjøkken  ind,  og  nu 
begyndte  den  sælsomme  Kavalkade;  jeg  var  vidunderlig  til 
Mode,  det  var  jo  saa  lang  Tid  siden  jeg  havde  siddet  til 
Hest,  Bjærget  var  i Begy  ndelsen  steilt  med  store  Klippestykker 
og  Afgrunde  paa  Siderne,  Angsten  holdt  mig  varm,  skjøndt 
Førerne  forsikkrede,  at  der  ikke  var  Grund  til  Frygt,  og  de 
gode  Dyr  forstod  meget  bedre  end  Menneskene  at  undgaa 
de  farligste  Steder  og  at  vælge  de  bedste;  de  faldt  aldrig, 
endskjøndt  de  havde  saa  nydelig  delikate  Ben.  Efter  lang 
Tid  naaede  vi  et  Sted,  hvor  der  kun  til  Nød  kunde  gaaes 

tilfods,  Høiden  var  her  1284  danske  Alen,  Synet  var  frappant, 
Solen  stod  bag  Bjergene,  Isen  laa  i hele  sin  Skjønhed  foran 
os,  og  Luften  blæste  med  ren  Kølighed;  med  Forbauselse 
betragtede  vi  Naturens  Vidundere,  stadig  smelter  Isen  for- 
neden og  danner  mange  velgjørende  Strømme  og  Floder,  uund- 
værlige for  Menneskene,  — hvor  vist  har  den  Algode  sørget 
for  sine  Skabninger!  F. 

Igennem  Schweiz  gaar  Reisen  oTer  Martigny,  Bair,  Lausanne,  Payenne, 
Bem,  Baden,  Zflrich  tiljWintherthur;  ligesaa  henrykte  de  Reisende  ere  over 
Natarens  Skjenheder,  ligesaa  fortvivlede  ere  de  over  Herbergernes  slette 
Indretning  og  Madens  Tillavning;  kun  med  Table  d'hftte  i Lansanne,  hvor 
der  var  en  stadig  Tilstrømning  af  Reisende,  og  hvor  de  forefandt  ikke 
mindre  end  fyrreogtyve  Mennesker  til  Bords  fra  alle  VerdenB  Lande,  synes 
de  at  være  tilfredse. 

Hvert  smukt  Sted  ensker  Dorothea  laa  ved  Wodroffgaard,  som  hendes 
Mand  jo  nu  eiedc.  Desværre  Rk  de  for  sent  at  vide  i Bem,  at  Baggesen 
opholdt  sig  i Nærheden  af  Byen,  da  de  ellers  vilde  have  besegt  ham. 

Paa  Veien  traf  de  en  Dame  fra  Frankrig;  hnn  fortalte,  at  der  i Anled- 
ning af  de  urolige  Tider  var  udstedt  et  Forbud  mod  at  spille  Kort,  men  >at 
Damerne  vare  saa  støre  Liebhabere  deraf,  at  de  satte  sig  ned  i Kjældrene 
for  i Ro  at  kunne  dyrke  Spillet.« 


Winterthur,  10de  September. 

Vi  vare  igaar  i Kirke  i Zurich  for  at  høre  Lav  ater1) 
tale;  hans  Prædiken  behagede  mig  i høi  Grad  og  syntes  mig 
meget  passende  og  fornuftig  til  en  Kommuniondag,  som  det 
var  igaar.  Den  Maade,  hvorpaa  Nadveren  bliver  uddelt, 
synes  mig  derimod  ikke  at  svare  til  sit  Maal;  Vinen  bliver 
rakt  i 24  Træbægre  til  Menigheden  i Kirken,  til  hvilken  Ende 
de  theologiske  Kandidater  gaa  om  til  Kirkestolene;  Raads- 
herrerne  og  andre,  der  høre  til  Regjeringen,  have  deres  sær- 
lige Bægre. 

Hvad  jeg  beundrer  mest  hos  denne  Nation  er,  at  de 
bevise  deres  lærde  store  Mænd  deres  Taknemlighed  ved  at 
bringe  et  Minde  om  dem  til  den  sene  Efterverden;  vi  saa 
saaledes  Geszners  *)  Mindesmærke  i sort  Marmor  rned  en  simpel 
Lovtale,  og  omgivet  af  smukke  Sørgepile;  ligeledes  Mindes- 


Lavater  havde  faa  Aar  for  opholdt  sig  i Kjebenbavn,  hver  de  sandsyn- 
ligvis have  hørt  eller  truffet  ham. 

*)  Den  lyriske  Digter  og  Maler,  som  døde  i Zflrich  1787. 

mærket  over  den  heltemodige  Vilhelm  Tell,  som  Schweiz 
har  saa  meget  at  takke  for;  af  hans  Ansigt  taler  Mod  og 
Energi. 

Jeg  kan  altid  se  Forskjel  paa,  om  vi  ere  i en  katholsk 
eller  evangelisk  By  paa  Ordenen,  Fliden  og  Renligheden. 

D. 


Mflhlhausen,  16de  Septbr. 

Vi  besøgte  vor  gamle  Ven  Mants,  der  boede  sammen 
med  sin  Søsterdatter  Jomfru  Landsmann;  han  var  meget 
glad  ved  at  se  os  og  inviterede  os  strax  til  Aften  sammen 
med  Madame  Schmaltser  og  Madame  Landsmann;  de  gamle 
Damer  kunde  jeg  ikke  forstaa,  da  de  talte  et  høist  mærkeligt 
Sprog,  men  Jomfruen  var  en  meget  elskelig,  behagelig  ung 
Pige.  Den  næste  Dag  havde  vi  indbudt  dem  til  Aften  i vort 
Logis,  men  hvor  forbausede  bleve  vi  ikke,  da  vi  ved  Afreisen 
erfarede  af  Værten,  at  den  elskværdige  Hr.  Mants  havde  be- 
talt for  hele  vort  Ophold  iberegnet  Aftensmaaltidet,  som  vi 
bildte  os  ind  at  have  trakteret  ham  med,  og  oven  i Kjøbet 
Postheste  til  den  næste  By.  I Sandhed  en  sjælden  Mand! 
Man  kan  ikke  tænke  sig  noget  mere  galant. 

F. 


Winden,  25de  Septbr. 

Dette  er  en  Landsby,  hvorfra  Familien  Cornil  stammer. 
Den  Gamle  er  en  Onkel  til  Tutein,  han  har  tre  Sønner  og  en 
Datter,  af  hvilke  de  to  ældste  allerede  have  voxne  Børn;  det 
er  en  meget  elskværdig  Familie,  og  foruden  de  nævnte  bestod 
Selskabet  af  en  fjern  Slægtning  af  Konen,  der  først  havde 
været  luthersk  Præst  ved  Strassburg,  men  blev  ved  Revolu- 
tionen Soldat  og  kommanderede  en  Brigade,  ved  hvilken  Lei- 
lighed  han  viste  Familien  en  reel  Tjeneste  ved  at  tage  den 
Gamles  Sønnesøn,  der  ellers  skulde  have  været  Soldat,  med 
sig  som  Tjener.  Efterat  alle  tyske  Officierer  havde  faaet  Afsked, 
giftede  han  sig  med  en  rig  Kone  og  beskjæfligede  sig  nu  just 
ikke  paa  den  bedste  Maade,  idet  han  eftersporede  Emigranter 
og  fordægtige  Personer.  Den  Gamle  kaldte  ham  for  et  slet 
Menneske,  og  vi  troede  Alle,  at  han  ved  at  se  vor  Vogn  kjøre 
igjennem  den  Landsby  hvor  han  boede,  var  fulgt  efter  os. 

Forleden  i Lauterburg  kunde  vi  nemlig  ikke  komme  ind 
af  Porten,  førend  en  medlidende  Soldat  aabnede  den  for  os, 
og  for  ikke  at  Vognens  Raslen  skulde  vække  Opmærksomhed, 
maatte  vi  blive  i et  simpelt  Værtshus  i Forstaden.  Her  bleve 
vi  meget  plagede  med  nærgaaende  Spørgsmaal,  om  hvorledes 
vi  vare  komne  ind  i Byen,  da  Stadens  Porte  jo  havde  været 
lukkede  i over  l1/«  Time.  D. 


Mannheim,  29de  Septbr. 

Vi  have  besøgt  hele  Familien1),  og  igaar  Aftes  vare  vi 
med  begge  vore  Kusiner  i Theatret;  her  ere  alle  Logerne 
bortabonnerede  med  Undtagelse  af  en  eneste,  i hvilken  Frem- 
mede kunne  faae  de  bageste  Pladser.  De  tyske  Skuespillere 
tabe  meget  i vores  Øine,  som  i lang  Tid  have  set  franske; 
de  forekom  mig  saa  stive  som  Staaltraadsdukker,  og  deres 
Sprog  var  mig  i høieste  Grad  imod.  Derimod  var  Musiken 
udmærket. 

I Dag  vare  vi  ude  i den  østerrigske  Leir  for  at  se  Kaval- 
leriet  manøvrere;  jeg  forstod  ikke  noget  deraf,  og  Pallaskernes 
Blinken  i Solen  var  mig  det  smukkeste.  Bagefter  tog  vi  til 
den  smukke  Have  ved  Schwetsingen,  hvor  vi  saae  Apollos 
smagfulde  Tempel  med  Kaskader  og  Grotter,  endvidere 
Minervas  Tempel,  Badehuset,  Moskeen  og  et  Springvand,  der 
forestiller  Fugle,  som  staa  og  sprøite  Vand  paa  en  Ugle. 

D. 

Gte  Oktober. 

I Formiddags  tog  vi  fra  Frankfurt,  efter  at  vi  med  stort 
Besvær  havde  faaet  Postheste;  den  østerrigske  Leir  var  nemlig 
brudt  op  og  havde  rekvireret  Heste  i en  vid  Omkreds.  Vi 
frygte  for  at  støde  paa  enkelte  franske  Tropper,  hvad  der 
passerede  forleden  Dag  ikke  langt  fra  Strassborg,  hvor  nogle 
franske  Soldater  paa  en  afskyelig  Maade  forlangte  femten 
Sous  af  os,  fordi  Herrerne  ikke  bare  den  franske  Kokarde; 
der  kom  dog  endelig  nogle  Offlcierer  til  og  efter  meget  høflig 
at  have  udspurgt  os  og  gjennemlæst  vort  Pas,  tillod  de  os 


')  Diderich  Tutein  var  fedt  i Mannheim. 

at  reise  videre,  idet  de  samtidigt  bemærkede,  at  da  Danskerne 
altid  havde  været  Venner  af  Frankrig,  vilde  de  ønske  os  en 
rigtig  lykkelig  Reise.  F. 


Frankfurt,  4de  Oktober. 

Vi  bo  her  i „Rothen-Hause“,  som  ligger  i Byens  fineste 
Gade.  Kl.  fire  igaar  Eftermiddags  kjørte  vi  i Besøg  hos 
Madame  Cornel,  og  Kl.  fem  til  Madame  Le  hr  s,  hvor  vi 
vare  inviterede  til  The.  Her  fandt  vi  et  helt  Selskab  Herrer 
og  Damer  samlet;  den  selskabelige  Omgangstone  her  i Byen 
er  meget  behagelig.  Til  Theen  serveredes  overordentlig  tynde 
Stykker  Smørrebrød,  lagt  i Lag  ovenpaa  hinanden,  saaledes 
at  det  saa  ud  som  et  helt  Brød. 

Klokken  sex  var  der  Koncert  af  en  Italienerinde  i „Rothen- 
hause“,  hvorhen  jeg  kjørte  sammen  med  en  Del  af  Selskabet. 
Begge  vore  Herrer  og  Friederike  gik  derimod  til  Cornels. 
Her  taler  man  mere  ved  en  Koncert,  end  man  hører  efter 
Musiken.  Men  jeg  fandt  det  ganske  henrivende;  Sidde- 
pladserne vare  ganske  anderledes  ordnede  end  hjemme  hos 
os,  og  bedre  indrettede  med  Hensyn  til  Bekvemmelighed  for 
Konversation.  D. 


Cassel,  10de  Oktober. 

I Selskab  med  Hr.  von  T hin  en  med  Kone  og  Datter 
besaa  vi  Weissenstein,  da  det  jo  ikke  bliver  saa  kostbart, 
naar  man  er  flere,  der  dele  Udgifterne.  For  at  se  alle  Kas- 
kaderne i Virksomhed  maatte  man  betale  en  hel  hollandsk 
Dukat,  og  for  at  se  Carlsberg  oppe  fra  Høiden  og  stige  op 
igjennem  Herkules  Kølle  maa  man  passere  gjennem  Hænderne 
paa  fire  forskjellige  Førere,  der  hver  have  sit  Revier  at  vise 

frem. Den  lille  Bolig  „Bagatelle*  tiltalte 

mig  fremfor  alt;  den  ligger  i den  chinesiske  By.  I Værtshuset 
fik  vi  en  god  Middag;  det  fremmede  Selskab  var  meget 
muntert;  Madame  von  Thinen  havde  en  superbe  Teint  og 
smukke  Hænder;  hendes  Fingre  vare  saa  veldannede  og  spidse, 
at  Herrerne,  der  bad  om  Forlov  at  turde  kysse  dem,  ganske 
mistede  Appetiten.  Mine  Øine  frydedes  ved  Synet  deraf,  uden 
at  jeg  i mindste  Maade  tabte  min  gode  Appetit.  Hendes 
Haar  var  desværre  ildrødt,  og  hendes  Næse  ziredes  af  for- 

skjellige  smaa  Vorter.  Rigtignok  har  jeg  først  betænkt  mig 
noget  paa  at  nævne  dette  sammen  med  den  øvrige  Skjønhed, 
thi  skulde  dette  nogen  Sinde  komme  en  Mandsperson  for  Øie, 
da  vil  han  sikkerligen  udraabe:  „Nu,  de  Fruentimmer  skal 
dog  alletider  komme  med  et  „Aber*,  naar  der  er  Tale  om 
en  Skjønhed  blandt  deres  eget  Kjøn.*  Men  hvad  kan  jeg 
gjøre  for,  at  det  er  Sandhed?  Rigtignok  havde  jeg  kunnet 
tie  dermed,  — men  det  er  da  ogsaa  et  Spørgsmaal,  om  der  i 
det  Hele  taget  gives  nogen  fuldkommen  Skjønhed  i Verden; 
det  er  da  i al  Fald  en  Tanke,  som  uvilkaarlig  kan  paatrænge 
sig  En. 

Da  vi  steg  ned  fra  Carlsberg,  vistes  der  os  atter  for- 
skjeliige  Vandspring.  Pangruppen,  hvor  Pan  spiller  paa  en  syv- 
røret  Fløite,  hvis  Musik  frembringes  af  et  Orgel,  der  drives  ved 
Hjælp  af  Vandet,  gefalt  mig  særdeles.  Det  er  meget  overraskende 
at  høre  saa  god  Musik.  To  store  Springvand  og  fire  andre 
Figurer  fuldstændiggjøre  dette  Parti. Om  Mor- 

genen havde  vi  beset  Felsenburg,  der  dog  endnu  ikke  er 
ganske  færdig.  Her  opbygger  man  Ruinerne,  og  ved  Mainz 
og  i Elsass  river  man  ned  for  at  frembringe  sande,  men 
sørgelige  Ruiner.  Landgreven  vil  bebo  dette  Felsenburg,  saa- 
snart  det  er  færdigt,  hvad  der  nok  vil  tage  lang  Tid  endnu, 
da  han  saa  ofte  skifter  Idéer,  at  hvad  der  er  bygget  den  ene 
Maaned  ofte  bliver  revet  ned  den  næste.  D. 

Gottingen,  lit«  Oktober. 

Strax  efter  Frokosten  i Cassel  imorges  gik  vi  hen  til  den 

herlige  Museumsbygning;  — — man  faaer  her  ogsaa 

Begreb  om  Klæderne  i gamle  Dage,  hvormed  et  helt  Værelse 
var  fyldt;  de  ere  visseligen  mere  kostbarere,  men  ogsaa  meget 
solidere,  end  nu  om  Stunder.  Bibliothekværelset  var  større 
end  nødvendigt  for  de  Bøger,  det  indeholdt.  Man  har  imid- 
lertid søgt  at  hjælpe  sig,  idet  man  har  malet  forskjellige 
Strækninger  af  Væggene,  saaledes  at  det  saa  ud,  som  om  der 
stod  Bøger. 

Efterat  have  set  Paraden  og  beundret  Soldaternes  pud- 
drede  Hoveder  og  efterat  have  ærgret  os  over  Landgrevens 
eller  hans  Soldaters  Despoti,  (de  for  løs  paa  en  Jøde  og 
gjennempryglede  ham,  fordi  han  gik  op  paa  Broen,  hvor  han 

efter  Reglementet  skulde  være  gaaet  under),  tog  vi  en  let 
Dinér  og  kjørte  derfra  Klokken  tolv,  og  ankom  her  til  Got- 
tingen  Klokken  ni  om  Aftenen. 


Hamburg,  18de  Oktober. 

— — — — Til  Middag  spiste  vi  hos  min  Svoger  Wilhelm 
Friseh1)  i Altona.  Selskabet  bestod  af  Hr.  Donner  med 
Kone,  Døttre  og  Svigersøn.  Hr.  Donner  kan  glæde  sig  ved 
at  have  lutter  smukke  Børn,  sortøiede  ligesom  han  selv.  — 

— Vi  have  havt  Besøg  af  Jacob  Frdhlich,  der  for 

et  halvt  Aar  siden  er  kommet  hertil  fra  Schneppfenthal  *)  og 
nu  staar  i Lære  her  hos  en  Kjøbmand.  Denne  unge  Mand 
gefalt  mig  særdeles;  hans  gode  Ydre,  forbunden  med  en 
klædelig  Frimodighed,  og  alt  det  Gode,  som  han  tillagde  saa- 
vel  Salzmann  som  og  sin  Principal,  gjør  at  jeg  anser  ham 
for  en  meget  haabefuld  ung  Mand8).  Jeg  har  tilbragt  hele 
Formiddagen  med  at  gaa  fra  Butik  til  Butik,  for  sammen 
med  min  Mand  at  gjøre  Indkjøb,  baade  for  os  selv  og  Andre. 
I den  Henseende  er  Hamburg  et  fortræffeligt  Sted,  thi  her 
kan  man  faa  alt  muligt,  ja,  den  har  endogsaa  Fortrinet  for 
Paris,  idet  alle  Sorter  engelske  Varer,  som  ere  forbudte  i 
Paris,  ogsaa  findes  her.  D. 


Apenrade,  21de  Oktober. 

I Flensburg  forefandt  vi  Breve  til  os,  iblandt  andre  et 
fra  Kusine  Båhr4),  der  indeholdt  gode  Efterretninger  om  vor 
lille  Sophies5)  Sundhed.  D. 

Friseh  havde  nu  meget  travlt  for  at  komme  hjem,  da 
han  som  kongelig  Embedsmand  maatte  være  i Kjøbenhavn 
paa  en  bestemt  Dag.  Vi  ilede  derfor  meget  de  sidste  Dags- 
reiser. 


*)  Auktionsforvalter,  Broder  til  H.  M.  Friseh. 

*)  Opdragelsesanstalt,  grundlagt  1784  af  Christian  Gotthilf  Salzmann. 

*)  Johan  Jacob  FrOlich  (f.  1777,  d.  1868),  senere  Grosserer  og  Medlem 
af  Grosserersocietetet,  gift  med  Brevskrivcrindens  Broderdatter,  Pouline 
Wilhelmine  Tutein  (f.  1789,  d.  1881). 

*)  Charlotte  Amalie  Bilir,  f.  Friseh,  Soster  til  H.  M.  Friseh. 

*)  Sophie  Frederikke  Friseh,  f.  *Vt  1796,  blev  gift  mod  Kammerherre 
Joseph  Nicolai  Benjamin  Ahrahamson. 

Vi  ankom  lykkelig  til  Kjøbenhavn  og  steg  strax  af  hos 
de  gode  ømme  Forældre,  der  modtog  os  med  aabne  Arme. 
Mine  to  Børn  traf  jeg  sunde  og  blomstrende;  de  gode  For- 
ældre havde  havt  dem  i deres  Hus  tilligemed  Barnepigen  i 
vor  lange  Fraværelse.  Uden  disse  to  fortræffelige  Gamles 
Omsorg  havde  jeg  ikke  turdet  gjøre  denne  Reise. 

F. 

Syv  Aar  af  Nordgrønlands  Krønike. 

Af  S.  Carstens. 


U nder  et  femaarigt  Ophold  i Nordgrønland  har  jeg  samlet 
efterstaaende  Notitser,  som  vedrøre  en  af  de  interessanteste 
Perioder  i Grønlands  Historie,  nemlig  Krigsaarene  1807 — 14. 
Det  er  dels  fra  Efterforskninger  i Inspektoratsarkivet,  dels  fra 
den  i Landet  dengang  levende  Mineralog  Gieseckes  Dagbog, 
dels  endelig,  om  end  for  en  ringere  Part,  fra  de  i Folkemunde 
endnu  levende  Fortællinger,  at  disse  Skildringer  hidrøre.  Ihvor- 
vel Grønland  ligger  for  fjernt  til  at  kunne  gjøre  Krav  paa 
almindelig  Interesse,  har  jeg  dog  villet  forelægge  Læserne 
disse  Blade,  da  de  give  et  Indblik  i de  Folks  Sæder  og  Skikke, 
som  leve  under  saa  fjernt  et  Himmelstrøg  og  under  saa 
ublide  og  abnorme  Vilkaar. 


Allerede  fra  1800  havde  Danmark  stedse  været  en  Krig 
med  England  nær,  men  endnu  var  Uveiret  drevet  over.  Men 
i 1807  skete  det  noksom  bekjendte  Overfald  paa  Danmark. 
1 Begyndelsen  af  September  bombarderedes  Kjøbenhavn,  og 
alle  de  danske  Handelsskibe,  som  Englænderne  kunde  over- 
komme at  opbringe,  bleve  tagne.  Saaledes  gik  det  da  ogsaa 
alle  de  i 1807  fra  Grønland  hjemvendende  Skibe,  med  Und- 
tagelse af  et,  nemlig  den  nye  Brig  .Hvalfisken*,  der  reddede 
sig  ind  i Sundet,  skarpt  forfulgt  af  engelske  Kapere.  Dette 
Skib,  som  var  bygget  i Kalmar  i 1801  og  dengang  hed  ,Snog- 
briggen  Benohen*,  var  1802  for  første  Gang  i en  grønlandsk 

Havn,  og  existerer  iøvrigt  endnu,  og  udfører  aarlig  sit  Togt 
til  Grønland;  det  turde  nu  være,  om  ikke  det  allerældste  Skib 
i Landet,  saa  dog  nær  ved.  Da  der  som  bekjendt  ikke 
er  nogen  Forbindelse  med  Grønland  udover  Sommertogterne, 
saa  anede  de  Danske  i Grønland  selvfølgelig  Intetsomhelst 
om  den  udbrudte  Krig,  og  først  i Foraaret  1808  kom  Efter- 
retningen derom  til  Grønland.  Det  var  med  et  engelsk  Skib 
under  Kommando  af  Hvalfangeren  John  Marshall  fra  Huil. 
Efter  gammel  Skik  kom  han  ind  til  Logen  Godhavn,  og  med- 
delte da  de  forfærdede  Danske  om  Flaadens  Tab  etc.  Senere 
paa  Sommeren  kom  det  fragtede  danske  Skib  .Norges  Haab* 
til  Kolonien  Sukkertoppen  i Sydgrønland.  Det  var  af  Rege- 
ringen udsendt  fra  Farsund  i Norge  med  Proviant,  som  blev 
at  fordele  mellem  alle  Kolonierne.  Som  et  Billede  paa  Stem- 
ningen i Nordgrønland  i denne  Sommer  kan  tjene  Følgende 
til  Direktionen  i Danmark  indberettede: 

— — Usigelig  Tak  og  Forbindtlighed  skyldes  Direk- 
tionen for  den  udviste  ømme  Omsorg,  for  at  skaffe  os  den 
med  bemeldte  Skib  fra  Farsund  udkomne  Understøttelse,  som, 
endskjøndt  helt  utilstrækkelig,  dog  er  høist  betydelig  i vor 
ellers  hjelpeløse  Tilstand.  Desuden  opvækker  og  dette  Skibs 
lykkelige  Ankomst  Haabel  om,  at  et  eller  flere  kunne 
komme,  hvorved  begge  Inspektorater  kunne  blive  forsynede 
med  det  Høistfornødne  til  Livsens  Ophold.  Skulde  derimod 
ingen  videre  Tilførsel  ankomme,  vil  vi,  efter  de  til  Dato  ind- 
komne Proviantbeholdningers  Angivelse,  komme  til  at  mangle 
Brød  og  Smør,  endog  til  halv  Rangon,  indtil  vi  næste  Sommer 
1809  kunne  vente  Understøttelse.  Maatte  dog  den  ødelæggende 
Krig  snart  ophøre  og  den  blide  Fred  atter  herske  i Europa! 
Vor  Skjæbne  vil  ellers  blive  høist  beklagelig.  De  engelske 
Skibe,  som  hidtil  have  været  her  under  Land  (hvoriblandt 
skal  være  3 — 4 lettres  of  mark) ')  have  alle  opført  sig  saa 
høflige  som  nogensinde,  og  de,  jeg  har  talt  med,  have  be- 
klaget sig  i Særdeleshed  over  den  mod  Danmark  begyndte 
Krig  og  med  mig  istemmet  det  hjertelige  Ønske,  at  Freden 
snart  maatte  blive  gjenoprettet.  Skulde  imidlertid  nogen 
Koloni  blive  angreben  af  noget  bevæbnet  engelsk  Skib,  da 

l)  Kapere. 

véd  jeg  intet  bedre  Middel  for  os,  som  ere  altfor  værgeløse 
til  at  gjøre  Modstand,  end  ved  høflig  Begegnelse  at  formilde 
det  Onde,  de  have  isinde  at  paaføre  os.“ 

Saaledes  skrev  Inspektør  Motzfeldt  hjem.  Man  ser,  at 
endnu  er  der  ingen  overhængende  Hungersnød  paafærde.  Halv 
Ran<jon  var  tilstede,  og  Haabet  om  yderligere  Forsyning  blev 
ikke  gjort  tilskamme,  men  senere  hen  blev  det  rigtignok  langt 
værre.  — Den  28.  August  samme  Aar  viste  et  engelsk  Krigs- 
skib „Neptunus"  sig  udfor  Godhavn  — Inspektørens  Residens 
og  den  letteste  Havn  at  anløbe.  En  Chalup  med  hvidt  Flag 
kom  til  Land  og  medbragte  Brev  fra  den  Høistkommanderende 
ombord,  Agent  og  Lieutenant  John  Jarratt.  I Brevet  meddeltes, 
at  Krigen  fremdeles  vedvarede,  at  Neptunus  var  udsendt  af 
den  britiske  Regering,  for  at  bringe  nogle  Provisioner,  samt 
for  at  hente  de  til  Hjemsendelse  henliggende  grønlandske 
Produkter.  Endelig,  at  endnu  et  Skib,  „Adventure",  havde  led- 
saget Neptunus  i samme  Ærinde,  men  desværre  var  forlist 
med  Mand  og  Mus  under  Kap  Farvel.  Samme  Dags  Efter- 
middag indkom  saa  Neptunus  paa  Havnen.  I de  følgende 
Dage  oplossedes  endel  af  dens  Last.  En  engelsk  Matros 
havde  vist  sig  opsætsig  imod  Skibets  sailing  master,  Skipper 
Coulson,  og  efterdi  Matrosen  derved  havde  krænket  den  danske 
Konges  Territorium,  idømte  Inspektør  Motzfeldt  ham,  med 
Matrosens  Foresattes  Billigelse,  10  Slag  Tamp  under  det 
heisede  danske  Splitflag.  Dommen  fuldbyrdedes  ogsaa,  men 
nedsattes  til  6 Slag  i Betragtning  af  Synderens  store  Anger. 

I Godhavn  forsynedes  Lieutenant  Jarratt  nu  med  et 
Kreditiv,  og  ledsaget  af  konst.  Kjøbmand  Ritter,  der  skulde 
agere  Tolk,  „da  han  kan  lidet  Engelsk",  drog  han  saa  til 
Kolonien  Ritenbenk.  Senere  kom  han  til  Kolonien  Egedes- 
minde og  fik  her  fra  Inspektøren  tilsendt  en  Attest  for,  hvad 
Ærinde  han  havde  havt  i Grønland,  for  at  denne  kunde  fri 
ham  for  danske  Kapere  i europæiske  Farvande.  Overalt  havde 
det  engelske  Skib  vist  største  Høflighed  og  Disciplin. 

Med  denne  uventede,  med  Neptunus  udkomne,  Forsyning 
blev  Nordgrønland  saa  heldig  stillet,  at  det  nu  ikke  behøvede 
at  ty  til  de  til  Sydgrønland  med  „Norges  Haab*  udsendte 
Varer,  og  Sydgrønland  kunde  vel  nok  behøve  det  Hele.  — 
Men  i endnu  hoiere  Grad  skulde  Lykken  tilsmile  de  Danske  i 

Norden,  thi  den  6.  Oktober  1808  ankom  „Diana”,  Kaptain 
Hansen,  hjemmehørende  i Flensborg,  fra  Archangel  med  Pro- 
viant til  Godhavn.  Da  Aarstiden  var  saa  stærkt  fremrykket, 
maatte  Skibet  overvintre  ved  Godhavn.  Fra  de  andre  Kolo- 
nier i Nordgrønland  indfandt  sig  nu  Smaafartøier,  for  at  føre 
Lasten  omkring.  Kun  Kolonien  Umanak  og  »Forsøget”  Uper- 
nivik,  de  to  nordligste,  fik  Intet,  da  Veien  derop  var  for  lang 
og  for  risikabel. 

Et  ret  betydeligt  Arbeide  ved  Godhavn,  nemlig  Minering 
af  en  Kanal  gjennem  en  c.  100  Alen  lang  klippefuld  Land- 
tunge maatte  stilles  i Bero,  thi  der  skulde  nu  spares  paa 
Krudtbeholdningen.  Nogle  Uregelmæssigheder  ved  Umanak 
gjorde  Inspektøren  adskillige  Bryderier,  idet  en  Indfødt  udgav 
sig  for  Troldmand,  og  hans  Landsmænd  slog  ham  da  i deres 
Forfærdelse  ihjel.  Under  de  herskende  Omstændigheder  resol- 
verede Motzfeldt  tilsidst,  at  det  var  det  letteste  ingen  Straf 
at  diktere. 

Om  Vinteren  1808—09  erfaredes  det  fra  Umanak  pr. 
Slædepost,  at  stor  Nød  var  paafærde  dersteds,  samt  at  Uper- 
nivik  kun  kunde  holde  sig  til  30.  Juni  1809.  I den  Anledning 
sendtes  nogle  faa  Provisioner  paa  Slæde  til  Umanak,  og  for 
Upemiviks  Vedkommende  bestemtes  det  at  sende  det  inde- 
frosne »Diana”  derop  med  første  aabne  Vand.  Isen  i God- 
havns Havn  brød  op  den  23.  Juni,  og  strax  afgik  „Diana” 
derop;  det  var  ogsaa  paa  høie  Tid,  thi  tre  Dage  efter 
indkom  en  engelsk  Orlogsbrig,  alene  i det  Øiemed  at  opbringe 
»Diana”.  Da  dette  Skib  imidlertid  ikke  fandtes,  og  de  Danske 
i Godhavn  holdt  ren  Mund,  saa  gik  Orlogsbriggen,  der  førte 
12  Kanoner,  til  Logen  „Hunde  Eiland”,  lidt  Syd  for  Godhavn, 
og  derpaa  nordpaa  efter  Diana.  Imidlertid  haabede  man  i 
Godhavn  paa  Dianas  tre  Dages  Forspring.  Den  19.  Juli 
vendte  Diana  tilbage  og  forklarede,  at  den  var  bleven  ind- 
hentet af  Briggen.  Der  var  imidlertid  Intet  vederfaret  den, 
eftersom  Skipper  Hansen  havde  forklaret  Briggens  Fører,  at 
det  gjaldt  Livet  for  de  Danske  i Upernivik,  om  Diana  hin- 
dredes i at  naa  derop.  Men  — havde  den  engelske  Kaptain 
sagt  — paa  Tilbagereisen  skulde  Diana  nok  blive  attraperet. 
Imidlertid  var  man  lykkelig  undgaaet  Briggen,  og  Diana 

blev  nu  dirigeret  til  Kolonien  Jacobshavn,  „hvor  Kaperne  ikke 
saa  let  kunne  finde  ham*. 

En  stor  Mangel  paa  Skrivematerialier  var  man  overalt 
geraadet  i;  til  Penne  anvendtes  Ravne-  og  Maagefjer,  til 
Korrespondancen  med  Inspektoratet  anvendtes  det  ubeskrevne 
Papir,  som  kunde  rives  ud  bag  i Protokollerne,  og  til  Blæk 
anvendtes  Kakkelovnssod,  udrørt  i Brændevin;  og  virkelig  ere 
Brevene  fra  de  Dage  skrevne  med  et  svagt  lysebrunt  Blæk, 
saa  at  de  nu  kun  med  Vanskelighed  kunne  tydes.  Ogsaa 
Medikamenter  savnedes,  og  disse  maatte  kjøbes  eller  tigges 
hos  Englænderne.  Personalet  var  ikke  fuldtalligt;  der  mang- 
lede fire  Overbetjente,  foruden  en  halv  Snes  Underbetjente, 
hvorved  Tjenesten  blev  byrdefuldere  for  dem,  der  vare  tilstede. 

I dette  Aar  anstilledes  ogsaa  efter  Direktionens  Ordre  Forsøg 
med  spiselige  Tangarter,  men  de  Danske  kunde  dog  ikke  be- 
kvemme sig  til  at  nyde  disse.  Formedelst  manglende  Brændsel 
maatte  nu  en  stor  Del  af  de  Danske  opholde  sig  i lave  grøn- 
landske Jordhuse,  som  paa  eskimoisk  Vis  opvarmedes  med 
Spæklamper,  ja  selv  Inspektøren,  Landets  høieste  Øvrighed, 
havde  Spæklamper  til  at  opvarme  sin  Stue.  Herved  gik  en 
stor  Del  Spæk  tabt,  ligesom  ogsaa  ved  manglende  Fadeværk. 

Der  udkom  altsaa  intet  Skib  i 1809,  og  i 1810  kom  kun 
et  eneste,  nemlig  „Freden",  Kapt.  Mathiesen,  som  dog  først 
den  6.  Novbr.  ankom  til  Egedesminde  og  der  overvintrede. 
Imidlertid  var  Trangen  overalt  bleven  overordentlig  stor;  fra 
Sydgrønland  fik  man  kun  ca.  100  Pd.  Bly,  og  man  skred 
derfor  til  at  optage  alt  det  Bly,  som  fandtes  i Huse  og  Far- 
tøjer, omkring  Vinduesruder  og  Ringbolte  ved  Havnen;  ja 
mangt  et  Stykke  Kandestøberarbeide  støbtes  om  til  Bøsse- 
kugler. I denne  Sommer  drog  Inspektør  Motzfeldt  med  to 
Jagter  til  Holstensborg,  Sukkertoppen  og  Godthaab  i Syd- 
grønland, for  at  bjerge  nogle  Provisioner  samt  Brændsel  af 
Dværgbirk  og  Dværgpil,  men  Resultatet  blev  yderst  tarveligt. 
En  stor  Del  af  de  fra  Archangel  i 1808  modtagne  Varer  vare 
bedærvede,  saasom  Flæsk  og  Smør;  Malt  og  Mel  vare  ud- 
sendte i aabne  Bastmaatter.  Malten  var  helt  ubrugelig;  Melet 
var  bedre,  men  Brændsel  til  Bagning  manglede.  De  brugelige 
Togter  til  Kulbrudet  ved  „Skandsen",  6 Mil  fra  Godhavn, 
vare  komne  i Forfald,  idet  en  hel  Del  af  Mandskabet  ved 

Godhavn  (Hvalfangermatroserne)  vare  deserterede  ud  paa  de 
engelske  Skibe,  og  tilmed  savnedes  ofte  Fartøisleilighed.  Af 
de  samme  Aarsager  indskrænkedes  den  danske  Hvalfangst  nu 
ogsaa  til  at  drives  som  en  Biting,  naar  Omstændighederne 
vare  særlig  gunstige,  og  det  var  ellers  paa  Hvalfangsten  det  Hele 
hvilede;  men  hvorfor  samle  Spæk,  som  Englænderne  dog  kom 
og  tog? 

I 1810  blev  da  ogsaa  kun  fanget  to  Hvaler,  en  ved  God- 
havn og  en  ved  Kronprindsens  Eiland.  For  at  gjøre  Alt  saa 
galt  som  vel  muligt,  udbrød  der  nu  ogsaa  indbyrdes  Stridig- 
heder, i Kraft  af  det  gamle  Ord,  at  Hestene  bides,  naar 
Krybben  bliver  tom.  Saaledes  skriver  Motzfeldt: 

„ — — — Ikke  heller  vil  jeg  bebyrde  Direktionen  med 
de  mange  idelige  og  fra  alle  Kanter  modtagne  Veklager  over 
vor  nærværende  Mangel  og  fatale  Udsigter  for  Fremtiden, 
eller  om  mine  i disse  Anledninger  havte  Besværligheder  og 
Bekymringer,  overbevist  om,  at  den  høivise  og  ædelmodige 
Direktion  indser  alt  dette  langt  bedre,  end  jeg  kan  beskrive, 
og  jeg  er  ligeledes  overbevist  om,  at  Høisamme  ikke  blot 
har  ønsket  at  skaffe  os  stakkels  isolerede  Mennesker  Und- 
sætning, men  ogsaa  paa  det  Virksomste  har  draget  Omsorg 
derfor,  og  altsaa  har  været  ligesaa  bekymrede  som  vi.  Grøn- 
lænderne har  hidtil  med  temmelig  Taalmodighed  skikket  sig  i 
Skjæbnen,  men  den  største  Del  af  det  danske  Mandskab  har 
derimod  vist  sig  meget  ubeskedne,  uvillige  til  Arbeide  og 
opsætsige,  saa  at  jeg  saavelsom  Handels-Betienterne  har  havt 
den  største  Besværlighed  med  at  holde  dem  i Ave  og  til 
nogenledes  at  opfylde  deres  Pligter.  4 saadanne  Slyngler, 
alle  Arbeidskarle  eller  saakaldte  Matroser,  2 fra  Ritenbenk, 
1 fra  Godhavn  og  1 fra  Kronprindsens  Eyland,  fandt  for  godt 
at  absentere  sig  med  engelske  Hvalfangere.  Nogle  andre, 
tildels  ikke  bedre  end  disse,  som  have  udtjent,  maa  næste 
Aar  hjemgaa.  Deres  Plads  kan,  forsaavidt  det  er  fornødent 
og  formedelst  Proviantbeholdningerne,  muligen  besættes  med 
Nationale1),  men  om  det  end  ikke  kunde  ske,  er  det  under 
nærværende  Omstændigheder  bedre  at  mangle  end  være  be- 
byrdet med  slige  dovne  og  ondskabsfulde  Personer  — — — “ 


1 Indfedte. 

I dette  Aar  læste  man  i Grønland  i engelske  Aviser,  at 
Hans  brittiske  Majestæt  havde  ladet  udgaa  en  Proklamation, 
hvori  der  tilstodes  Licenser  med  Hensyn  til  Farten  paa  Grøn- 
land, hvorfra  der  maatte  handles  paa  London  og  Leith.  Dette 
oplivede  i høi  Grad  de  Danskes  Haab  om  fornyet  rigeligere 
Proviantering.  Desværre  blev  Haabet  for  en  stor  Del  gjort 
tilskamme. 

Den  21.  Juli  1811  seilede  „Freden"  hjem,  efter  at  have 
overvintret  ved  Egedesminde.  Godhavns  Jagt  blev  strax  ved 
Isbrudet  opsendt  til  Forsøget  Upernivik,  for  at  bringe  de  der- 
værende Danske  ned  til  Godhavn,  da  man  ikke  mere  øinede 
Udsigt  til  at  kunne  forsyne  dem  med  det  til  Livets  Ophold 
Fornødne.  Jagten  var  paa  Hjemveien  fra  Upernivik  sprungen 
læk  i en  Storm  ved  Svartenhuk  og  paa  et  hængende  Haar 
forlist;  den  medbragte  Assistent  Rosbach  og  tre  Hvalfanger- 
matroser, medens  Formanden  Stenholdt  efter  eget  Ønske  var 
bleven  ladt  tilbage,  for  at  varetage  Bygningerne.  I denne 
Sommer  var  de  Engelskes  Hvalfangst  yderlig  slet,  de  forliste 
et  Skib  i Discobugten,  og  kun  tre  Skibe  kom  ind  til  God- 
havn, hvoraf  de  to  havde  Kaperbreve,  nemlig  Kapt.  Morris  fra 
London  og  Kapt.  Forster  fra  Huil.  Disse  to  Herrer  havde  til 
Hensigt  at  opbringe  „Freden",  men  „afstod  fra  deres  onde 
Forsæt"  paa  Inspektør  Motzfeldts  Forestillinger. 

Imidlertid  drog  Forster  nordpaa,  og  snart  hørtes,  at  han 
var  seilet  ind  til  Udstedet  Tasiusak,  16  Mil  Nord  for  Upernivik. 
og  der,  trods  Formanden  Mads  Thomsens  Protest,  havde  op- 
brudt med  Vold  Spækhuset  og  røvet  en  stor  Del  Spæk  og  Skind 
foruden  Fadeværk,  ligesom  han  ogsaa  slog  Udstedets  eneste 
Slup  istykker.  Hertil  berettigede  hans  Kaperbrev  ham  ikke. 
hvorfor  Motzfeldt  indgav  en  Klage  til  den  engelske  Regering 
over  hans  Forhold.  Giesecke  bemærker,  at  Forster  handlede  i 
Drukkenskab.  løvrigt  berettede  Hvalfangerne  næste  Aar,  at 
Forster  foreløbig  var  bleven  berøvet  sit  Skib  „Trulow",  og  at 
han  selv  strax  ved  Hjemkomsten  var  bleven  sat  under  kriminel 
Tiltale. 

Sent  paa  Sommeren  drev  Vraget  af  et  engelsk  Fregatskib 
„Konigsberg"  paa  Land  ved  Marrak.  6 Mil  Øst  for  Godhavn. 
og  Motzfeldt  afsendte  ufortovet  nogle  Slupper  til  Stedet,  for 
om  mulig  at  redde  nogle  Provisioner  til  den  betrængte  Koloni, 

men  Vragel  var  da  sunket  eller  bortdrevet.  Derimod  havde  de 
derboende  Indfødte  reddet  en  hel  Del  Proviant,  hvoraf  de 
dog  paa  ingen  Maade  vilde  afstaa  Noget,  endskjøndt  de  paa 
sædvanlig  Grønlændervis  ødslede  paa  en  aldeles  uforsvarlig 
Maade,  saasom  brændte  Svinefedt  i deres  Tranlamper  etc- 
Giesecke,  som  var  med  derude,  beretter,  at  Eskimoerne  holdt 
store  Gjæstebud,  leirede  om  det  paa  Jorden  udbredte  engelske 
Orlogsflag  og  nydende  en  ny  Ret,  bestaaende  af  Sirup  og 
Mel,  hvoraf  de  nød  umaadelige  Kvantiteter,  lidet  ventende  de 
forfærdelige  Virkninger  — som  af  amerikansk  Olie  — der 
senere  paafulgte. 

I den  følgende  Vinter  1811—12  observeredes  en  stor  og 
klar  Komet,  som  stod  paa  Himlen  hele  Vinteren.  Dens  Bane 
var  fra  NO.  til  SV.,  og  den  synes  at  have  gjort  et  ret  stærkt 
Indtryk  paa  Inspektør  Motzfeldt  og  de  andre  Danske,  saavel 
som  paa  den  indfødte  Befolkning. 

Ihvorvel  to  engelske  Skibe  ankom  til  Godhavn  fra  Eng- 
lands Regering,  nemlig  Fregatten  „King  George”,  Kapt.  John 
, Turner”,  og  Briggen  „Sir  Henry  Mildmay”,  saa  forslog  disses 
Varer  kun  lidt,  da  de  skulde  fordeles  til  hele  Nordgrønland. 
Den  allerstørste  Nød  afværgedes  vel,  men  Smør,  Krudt,  Bly 
og  Trævarer  medførte  Skibene  desværre  ikke. 

Flere  Gange  er  Mineralogen  Giesecke  bleven  omtalt.  Han 
var  ankommen  til  Sydgrønland  i lft06,  udsendt  af  den  danske 
Regering  paa  meget  favorable  Vilkaar.  Det  var  Meningen,  at 
han  skulde  opholde  sig  høist  2 V*  Aar  i Grønland,  for  at 
undersøge  Landet  i mineralogisk  Henseende,  men  ved  Skjæb- 
nens  Ugunst  slap  han  først  hjem  i 1813.  Denne  Bergraad 
Giesecke  havde  oprindelig  været  Skuespiller  i Wien,  ja  var 
maaske  endog  den  rette  Forfatter  af  Texten  til  Operaen 
„Tryllefløjten”,  hvilket  Forfatterskab  hans  Direktør  Schika- 
neder  fik  anmasset  sig.  Senere  blev  han  Mineraliehandler, 
kom  saa  til  Grønland  og  fik  tilsidst  en  Kaldelse  som  Pro- 
fessor ved  Universitetet  i Dublin,  hvor  han  døde.  Det  var 
Opbringeisen  af  en  af  ham  hjemsendt  prægtig  Mineraliesam- 
ling,  som  fik  Opmærksomheden  i England  henvendt  paa  ham. 
løvrigt  var  Giesecke  en  overordentlig  energisk  Mand,  der  be- 
nyttede de  7 Aars  Fangenskab  til  at  bereise  Grønland  saa 
indgaaende,  som  ingen  Anden  efter  ham.  I de  mindste  Fjorde 

og  Smuthuller  trængte  han  ind ; han  naaede  langt  norden  for 
Upernivik  og  omkring  Kap  Farvel  et  Stykke  om  paa  Landets 
Østkyst.  Næsten  ethvert  Findested  for  mere  eller  mindre 
karakteristiske  Mineralier  har  han  allerede  fundet,  og  alle 
senere  Forskninger  hvile  paa  det  af  Giesecke  lagte  Grundlag. 
Giesecke  skrev  paa  Tysk  en  Dagbog,  som  først  i de  senere 
Aar  delvis  er  udgivet  i Trykken.  Om  Giesecke  skriver  Motz- 
feldt : 

, — — — Ifølge  Direktionens  Befaling  er  Hr.  Bergraaden 
her  i Nordgrønland  bleven  begegnet  og  efter  Mulighed  for- 
synet med  Beværtning,  Klæder  etc.,  men  desværre  har  Be- 
værtningen, efter  disse  Tiders  Pinagtighed,  været  helt  maadelig, 
og  det  Behøvende  til  Linned  og  Klæder  m.  v.  været  saare 
vanskeligt  at  forskaffe.  Som  rimeligt,  længes  Hr.  Bergraaden 
nu  usigeligt  meget  efter  at  komme  hjem  fra  dette,  særdeles 
under  nærværende  Omstændigheder,  i saamange  Henseender 
ubehagelige  Land,  og  at  Velbemeldtes  Ophold  i disse  dyre 
og  vanskelige  Tider  er  overmaade  byrdefuldt,  vil  vist  ogsaa 
gunstigst  indses.* 

I Gieseckes  Kreditiv  bemærker  Direktionen , at  det  er 
dens  Ønske,  at  Overbetjentene  optage  Giesecke  som  deres 
Gjæst  „for  at  spare  ham  det  Bryderi  med  at  føre  Hushold- 
ning*. Man  skulde  nu  efter  Motzfeldts  Brev  synes,  at  den 
velvise  Direktion  nok  maatte  kunne  indse,  at  en  saadan  Rei- 
sende, som  jo  var  som  Gjæst  halve  Aar  ad  Gangen  paa  et 
Sted,  kunde  være  en  Byrde,  og  at  „nærværende  pinagtige 
Tid*  ikke  egnede  sig  til  videnskabelige  Expeditioner,  men 
ikke  desmindre  udsendtes  endnu  i Krigsaarene  to  Reisende 
til,  d.  v.  s.  de  „Kostnydendes*  Antal  i det  ulykkelige  ud- 
hungrede Land  forøgedes  med  to  Personer,  nemlig  Lieutenant 
Wormskjold  og  Kancellist  Heiligen,  som  ankom  i 1812.  I det 
Hele  taget  synes  Direktionen  at  have  havt  et  ret  skævt  Syn 
paa  Sagen  og  at  have  undervurderet  Nøden  i høi  Grad,  hvor- 
paa  et  Exempel  nu  skal  gives. 

Da  den  danske  Direktion  i Kjøbenhavn  hurtig  viste  sig 
at  staa  ret  hjælpeløs  overfor  denne  nye  Situation,  som  aldrig 
før  var  passeret  i disse  upraktiske  Bureaukraters  Praxis,  saa 
erklærede  den  sig  strax  renonce  og  overdrog  en  Privatmand 

i Kjøbenhavn,  en  Hr.  Brodersen,  som  en  privat  Entreprise, 
at  forsyne  Grønland  med  det  Fornødne. 

Denne  Brodersen  havde  da  ogsaa  i 1810  og  1811  udsendt 
„ Freden  ' til  Nordgrønland  og  ligeledes  nogle  Skibe  til  Syd- 
grønland.  Ikke  blot  vare  disse  Forsyninger  jo  i og  for  sig 
aldeles  utilstrækkelige,  men  der  var  ogsaa  hjemme  fra  begaaet 
Feil  i Expeditionen,  og  Ubehjælpsomheden  i Skibenes  Bestuv- 
ning  vidnede  noksQm  om  Hr.  Brodersens  Ukjendskab  til  For- 
holdene; saaledes  udsendtes  de  Fade,  som  indeholdt  Skibs- 
brød, i kun  halvfyldt  Stand,  hvorved  en  stor  Del  uskatterligt 
Skibsrum  ynkelig  gik  tilspilde.  Men  ikke  nok  hermed.  Paa 
given  Foranledning  havde  Hr.  Brodersen  fundet  sig  foran- 
lediget til  i kjøbenhavnske  Blade  at  meddele,  at  de  grøn- 
landske Kolonier  forsynedes  indtil  Overflod,  saa  at  det  danske 
Publikum  ikke  behøvede  at  nære  mindste  Bekymring  for  deres 
Landsmænds  Velvære  i Grønland.  Denne  Artikel  kom  imid- 
lertid begge  Grønlands  Inspektører  for  Øie,  og  i deres  ret- 
mæssige Harme  over  at  se  det  danske  Folk  bragt  til  at  tro, 
at  de  Danske  i Grønland  førte  et  i alle  Maader  behageligt  og 
sorgløst  Liv,  medens  det  tværtimod  var  dem,  der  af  alle 
Danske  maaske  vare  mest  betrængte  og  ofte  rent  ud  sagt  led 
Sult,  skrev  de  da  et  Brev  til  Hr.  Brodersen  (de  indlod  sig 
ikke  i nogen  Polemik),  hvori  de  bebreider  ham  den  forhen 
omtalte  Artikel  (i  Bladet  „Dagen'  for  1810,  Nr.  2)  samt  den 
uheldige  Benyttelse  af  Skibsrummet. 

— — Overbeviste  om,  at  De  fuldkommen  indser 
det  store  Tab,  som  flyder  af,  at  Produkterne  ikke  afskibes. 
som  ogsaa,  at  de  med  „Freden'  udkomne  Fornødenheder 
ikkun  kunne  anses  for  en  foreløbig  Nødhjælp  (ikke  som  For- 
synelse)  lader  os  ikke  tvivle  om,  at  De  jo  har  sørget  for,  at 
flere  Skibe  (ligesom  Skibet  Freden)  ere  indkjøbte  og  udsendes 
efter  derom  modtagen  Ordre;  men  skulde  det  ikke  være  sket, 
maa  det  for  Guds  Skyld  ske,  og  hav  da  endelig  den  Godhed 
at  paase,  at  ethvert  Skib  medtager  af  de  vigtigste  For- 
nødenhedsvarer, hvad  som  kan  lastes  og  rummes,  og  i Sær- 
deleshed, at  den  vigtigste  Artikel:  Brød,  som  denne  Gang 
udsendtes  i I1/*  Tøndes  Piber  å 100  Pd.,  maa  fyldes  med 
saameget  de  kan  rumme,  hvorved  vi  denne  Gang  kunde  have 

faaet  flere  100  Pd.  Brød  mere,  hvilket  storlig  vilde  have  hjulpet 
til  at  betrygge  os  for  Mangel  og  Hungersnød.  “ 

Ligeledes  overvurderede  Direktionen  den  Hjælp,  som  kunde 
faas  hos  de  engelske  Hvalfangere.  Det  hørte  til  Sjældenhe- 
derne, at  disse,  som  selv  havde  et  stort  Mandskab  at  forsørge, 
og  hvis  Reiser  ofte  bleve  langvarige,  kunde  undvære  mere  end 
.nogle  Maaltider  Kartofler*.  Ofte  benyttede  de  sig  af  de  Danskes 
Trang  til  at  forlange  ublu  Betaling.  Man  har  ogsaa  det  smukke 
Syn  at  se  Inspektøren  selv  handle  om  Medicin  for  Fuglefjær, 
Kajakmodeller,  Hundeskindshuer  og  Sælskinds  Tobakspunge. 
Da  Direktionen  fik  Nys  herom,  undsaa  den  sig  ikke  for  at 
gjøre  mange  Ophævelser  over  den  af  Betjentene  drevne  Snig- 
handel  med  Engelskmændene.  Man  kan  nok  undre  sig  over 
denne  Sneverhjertethed,  og  desto  glædeligere  er  det  at  se  Motz- 
feldt  paa  Alles  Vegne  træde  i Skranken  og  oplyse  Direktionen 
om,  at  Forsvaret  vel  kunde  indskrænkes  til  de  4 Ord:  .Nød 
bryder  alle  Love*,  samt  at  det  ikke  var  for  deres  Fornøielses 
Skyld,  at  de  .drev  Negocie  med  Rigens  Fjender.* 

Som  i 1811  saa  var  ogsaa  i 1812  Fangsten  grumme  slet, 
da  Krudt  ikke  fandtes.  Atter  blev  der  sendt  Bud  til  Upemivik, 
for  at  faa  den  Aaret  iforveien  efterladte  Formand  Stenholdt 
bjerget,  men  Jagten  maatte  gjøre  Vendereise  begrundet  i Is 
og  ondt  Veir.  Derhos  led  man  den  Skuffelse,  at  de  fra  Eng- 
land og  Danmark  udsendte  3 Skibe  alle  kom  til  Sydgrønland ; 
derfor  fandtes  der  i Sommeren  1812  i Nordgrønland  ikke  et 
Krudtkorn,  ikke  et  Pund  Smør,  intet  Brød,  ingen  Tøivarer. 
I et  privat  Brev,  som  endnu  er  opbevaret,  jamrer  Giesecke 
over  nu  end  ikke  at  eie  en  Skjorte  mere,  og  han  beder  Motz- 
feldt  om  dog  endelig  at  laane  ham  en,  da  Skindtøiet  gnaver 
hans  Hud.  Om  Inspektøren  har  kunnet  hjælpe  ham,  vides  ikke; 
men  derimod  vides  det,  at  Motzfeldt  i denne  Sommer  ligesom 
i de  to  foregaaende  Aar,  lagde  en  stor  Mængde  Hundehvalpe 
til,  som  om  Efteraaret  slagtedes  og  Vinteren  over  hang  i frossen 
Tilstand  paa  Gavlen  af  Inspektørboligen,  for  efter  Behov  at 
tjene  Landets  øverste  Embedsmand  til  Føde.  De  danske  Damer 
gik  i lodne  Sælskindskjoler,  Resten  af  Protokollerne  anvendtes 
til  Korrespondancen,  og  man  ser  endnu  Sporene  af  denne 
Udskæren  af  Papir.  Mandskabet  deserterede  allevegne  efter  en 
stor  Maalestok,  og  det  hindredes  med  velberaad  Hu  ikke.  Saa 

kom  D’Hrr.  Wormskjold  og  Heiligen  fra  Sydgrønland  saa  ube- 
leiligt  som  vel  tænkeligt.  Motzfeldt  haaber  i den  Anledning, 
,at  D’Hrr.  Fremmede  tager  tiltakke  med  Lejligheden  og  Be- 
værtningen, saaledes  som  den  kan  falde,  og  at  de,  hos  hvilke 
disse  Fremmede  tage  langvarigt  Opholdssted,  maa  naadigst 
bekomme  nogen  Skadesløsholdelse  for  de  til  Beværtningen 
medgaaede  Specerier  og  Forfriskninger  m.  v.“.  Det  bemærkes, 
at  man  i Grønland  ved  Forfriskninger  ingenlunde  tænker  paa 
Delikatesser,  men  ene  og  alene  paa  fersk  Føde,  saasom  Ryper 
etc.  Nogen  Bitterhed  vakte  det,  at  disse  to  Reisende  ikke  blev 
i Sydgrønland,  som  jo  dog  fik  lidt  Proviant,  men  strax  vilde 
nordpaa,  hvor  Manglen  var  stor.  Om  det  var  Rentekammeret 
eller  de  Reisende  selv,  der  var  taktløse  nok  til  at  indrette  det 
saaledes,  vides  ikke. 

Endelig,  for  at  forøge  Jammeren,  udbrød  en  pestagtig  Syg- 
dom ved  nogle  af  Umanaks  Udsteder;  næsten  Alle  paa  disse 
Pladser  bortrykkedes,  og  det  var  med  Besvær  og  kun  ved  at 
at  udfolde  en  ret  hensynsløs  Energi  imod  de  forfærdede  Ind- 
fødte, at  Kjøbmanden  Winding  skjærmede  selve  Kolonien.  Syg- 
dommen opstod  paa  „Ubekjendte  Eiland“,  en  stor  0 i Uma- 
naksfjorden,  vistnok  hidbragt  af  Hvalfangere  fra  Skotland. 
Naturligvis  troede  Grønlænderne,  at  der  var  Hexeri  med  i 
Spillet,  og  en  gammel  Grønlænder  og  hans  Kone,  der  ansaas 
for  angakut  (Troldmænd),  bleve  dræbte  af  de  øvrige  Indfødte. 
Hen  mod  Vinteren  1812 — 13  døde  Pesten  hen. 

Om  Foraaret  1813  drog  Godhavns  Jagt  atter  til  Upernivik, 
for  at  redde  Stenholdt,  om  det  da  ikke  var  for  sent.  Reisen 
lykkedes  og  Stenholdt  kom  i god  Behold  ned  til  Godhavn,  men 
havde  rigtignok  maattet  leve  paa  Eskimovis  i 1 ’/4  Aar.  Samt- 
lige Bygninger  ved  Upernivik  henstode  i god  Stand.  Ved  denne 
Tid  endte  ogsaa  en  høist  bedrøvelig  Expedition,  som  var  bleven 
sat  i Scene  om  Vinteren.  Som  anført  havde  der  i lange  Tider 
ingen  Ammunition  været  i Nordgrønland,  og  da  Motzfeldt  havde 
hørt.  at  tre  Grønlændere  fra  Jacobshavn  havde  foretaget  en 
Reise  med  Hundeslæde  til  Holstensborg  i Sydgrønland  og  der 
virkelig  faaet  lidt  Krudt,  saa  lod  han  udruste  fem  Slæder  under 
Anførsel  af  Assistent  Mørch.  De  drog  afsted  den  18.  Marts 
1813,  men  Reisen,  der  bl.  A.  gik  over  en  40  Mil  lang,  ubeboet 
Strækning,  endte  høist  bedrøveligt,  idet  Mørch  først  kunde 

vende  tilbage  i Juli  1813.  Giesecke  beretter  om  denne  Reise. 
og  hans  Dagbogsskildring  stemmer  overens  med  Inspektørens 
Indberetning: 

„ Godhavn  d.  22.  April  1813.  — — Om  Aftenen  kom  2 
Grønlændere  hertil  fra  Kronprindsens  Eiland  og  bragte  Med- 
delelse om  en  anden  Reise,  men  med  ulykkeligt  Udfald,  som 
Grønlænderne  under  Anførsel  af  Hr.  Assistent  Mørch  havde 
foretaget  fra  Egedesminde  til  Holstensborg,  forat  hente  Krudt 
og  Bly.  De  drog  den  18.  Marts  fra  Egedesminde  med  5 Slæder 
og  tilbagelagde  den  første  Dag  8,  den  næste  16  Mil.  Fra  nu 
af  begyndte  Ulykken  at  forfølge  dem.  I den  anden  Nat  opaad 
Hundene  en  Del  af  det  Remmegods,  der  hørte  til  Seletøiet,  og 
i den  følgende  Nat  kom  denne  Skare  bidske  Bæster,  der  ikke 
vare  vænnede  til  hinanden,  i Slagsmaal.  De  Saarede  bleve  for 
deres  Eiermænds  Øine  sønderrevne  og  opædte  af  Seirherreme. 
De  Reisende  maatte  nu  lade  2 Slæder  istikken,  læsse  deres 
Gods  over  paa  de  andre  Slæder  og  gaa  tilfods.  Saaledes  til- 
bragte de  5 Nætter  under  aaben  Himmel  og  kom  endelig  den 
26.  Marts  om  Morgenen,  ganske  afkræftede  af  Sult  og  Kulde, 
uden  Hunde  og  Slæder  til  Holstensborg.  Den  sidste  Slæde 
med  Resten  af  Hundene  maatte  de  lade  blive  tilbage  en  halv 
Mil  norden  for  Holstensborg,  fordi  de  stakkels,  udmattede  Dyr 
ikke  mere  formaaede  at  trække  den.  De  bleve  afhentede  den 
næste  Dag.  Da  nu  33  af  deres  Hunde  vare  dels  sultede  ihjæl, 
dels  løbne  bort  og  dels  opædte,  saa  kunde  de  Reisende  ikke 
komme  samme  Vei  tilbage.  To  af  Grønlænderne  begav  sig 
med  de  tiloversblevne  8 Hunde  paa  Hjemveien  og  ankom  8 
Dage  efter  lykkelig  til  Egedesminde.  Hr.  Mørch  og  de  andre 
Grønlændere,  hvoraf  1 staaer  Fare  for  at  miste  den  ene  Fod 
af  Frost,  rnaa  nu  afvente  en  Leilighed  til  at  kunne  konune 
tilbage  til  Nordgrønland  til  Foraaret." 

Denne  Rejseskildring  anser  jeg  ingenlunde  for  at  være 
overdreven;  hvad  Giesecke  her  anfører  om  Hundenes  Evne  til 
at  kjore  16  Mil  paa  én  Dag,  har  jeg  selv  prøvet,  og  deres 
Slagsmaal  o.  s.  v.  kan  den  Dag  i Dag  passere,  saameget  mere 
som  Hundene  i dette  Tilfælde  vistnok  have  lidt  Sult,  da  de  jo 
aad  Seletøiet  først.  I hvert  Fald  giver  Giesecke  her  et  over- 
maade  godt  Billede  af  en  grønlandsk  Vinterrejse : som  de  vare 

dengang,  ere  de  endnu,  dér  tillands  sker  ingen  Fremskridt  i 
Retning  af  Komfort  etc. 

Da  Mørch  hjemkom  med  Fartøi  fra  Holstensborg  i Juli 
1813,  medbragte  han  til  Forsyning  for  Nordgrønland:  2 Fjer- 
dinger Smør,  1 Tønde  Skibsbrød,  20  Pd.  Krudt,  100  Pd.  Hagel 
og  68  Pd.  Bly.  Det  var  hele  Udbyttet. 

Den  8.  August  ankom  uventet  Brigget  . Hvalfisken4,  Cpt. 
Lindberg  til  Godhavn.  Det  var  det  eneste  Skib,  som  i dette 
Aar  beseilede  Nordre  Inspektorat.  Hele  Nordgrønland  fik  med 
dette  Skib  ialt  kun  160  Pd.  Krudt,  som  efter  at  være  fordelt 
mellem  alle  Kolonierne,  var  opbrugt  inden  14  Dage.  Hval- 
fisken beseilede  ogsaa  Kolonien  Umanak  og  hjemtog  fra  God- 
havn Hr.  Bergraad  Giesecke,  som  nu  med  Utrættelighed  havde 
bereist  Landet  i syv  lange  Udlændigheds  Aar.  I sin  Dagbog 
giver  ban  sin  Glæde  Luft  over  endelig  at  se  sine  Bestræbelser 
om  atter  at  komme  til  Europa,  kronede  med  Held. 

Vinteren  1813—14  hengled  stille  og  roligt.  Nød  og  Mangel 
herskede  jo  overalt,  men  enkelte  Kolonier  fandt  lidt  Lindring 
i heldig  Sælhundefangst  i Garn  under  Isen,  en  Fangstmethode, 
som  i ældre  Tider  blev  dreven  med  større  Driflighed  end  nuom- 
stunder, men  alt  i alt  var  Mangelen  saare  trykkende,  nu  havde 
disse  Tilstande  ogsaa  varet  længe  nok.  1 1814  ankom  .Freden “ 
til  Godhavn  med  sparsom  Proviant  og  til  Alles  Fortvivlelse 
med  Melding  om,  at  Krigen  fremdeles  vedvarede.  Til  Gjen- 
gjæld  kunde  Motzfeldt  melde  hjem,  at  Grønlænderne  havde 
afbrændt  alle  Bygningerne  ved  Upernivik  og  dets  Udsteder. 
En  Pest,  ganske  lignende  den  fra  Umanak  i 1812  bekjendte, 
rasede  i Uperniviks  Distrikt  og  vistnok  bevirket  paa  samme 
Maade,  og  en  Del  af  de  tiloversblevne  Indfødte  flygtede  ned  til 
Umanak. 

Atter  paafulgte  en  bedrøvelig  Vinter  med  bitter  Nød,  en 
Vinter,  hvori  paa  én  Nat  hele  Kolonien  Godhavns  Beholdning 
af  nybrygget  01  frøs  og  sprængte  Tønderne,  01,  brygget  ved 
det  sidste  Brændsel,  der  fandtes.  En  Vinter,  hvori  Motzfeldt 
og  sikkerlig  med  ham  flere  Andre  i flere  Dage  ad  Gangen  slet 
ikke  forlod  Sengen,  .fordi  han  dér  bedst  kunde  holde  Varmen.* 

Endelig  oprandt  Sommeren  1815.  Først  nu  erfor  man 
ved  Briggen  Hvalfiskens  Ankomst  til  Godhavn,  at  Krigen  var 
endt  i 1814.  Saaledes  blev  1815  det  første  Aar,  da  en  regel- 

mæssig  Beseiling  blev  retableret.  Inspektør  Motzfeldt,  som  i flere 
Aar  havde  været  svagelig  og  allerede  i 1809  søgt  om  Afsked, 
fik  nu  Hvile  ovenpaa  sine  drøie  Embedsaar;  han  hjemgik  nu 
med  Hvalfisken,  og  én  af  Kjøbmændene  konstitueredes  i hans 
Sted.  Hans  Stilling  har  været  baade  ubehagelig  og  pinlig,  og 
hyppig  har  han  maattet  handlet  efter  Konduite  med  dertil  hø- 
rende Ansvar;  men  saavidt  man  kan  dømme,  har  han  for- 
staaet  med  Mildhed  at  holde  sammen  paa  den  hele  faldefærdige 
Handel,  Mission  og  Hvalfangst,  der  truede  med  aldeles  at  falde 
fra  hinanden.  Af  de  private  Breve  til  ham,  som  endnu  fore- 
ligge hist  og  her,  gjemt  mellem  Kopibøgernes  Blade  og  vistnok 
forglemte  af  ham,  faar  man  det  bestemte  Indtryk,  at  han  var 
en  saare  pligttro,  og  derhos  human  og  af  sine  Undergivne 
overmaade  godt  lidt  Mand.  Det  har  derfor  heller  neppe  været 
for  stor  Paaskjønnelse,  at  han  ved  sin  Hjemkomst  hædredes 
ved  at  blive  optagen  i „de  administrerende  Direktørers*  Tal. 

Lystanlægene  ved  Randers  og  deres  Historie. 

Meddelt  af  Arkitekt  F.  Uldall. 


(Sluttet.) 


Af  Forskjønnelses-Kommissionens  Forhandlingsprotokol 
fremgaar  det,  at  denne  i de  senere  Aar  af  Kammerherre 
Lorentz’s  Embedstid  har  havt  det  direkte  Tilsyn  med  Tøihus- 
haven,  dog  under  Amtmandens  Overbestyrelse.  I Bestyrelses- 
mødet den  21.  Febr.  1860  vedtoges  det  saaledes,  at  en  Plante- 
skole, mest  med  Stiklinger  af  Buskvæxter,  skulde  anlægges 
ved  Salonen  ved  Tøihushaven.  I et  Møde,  som  afholdtes  faa 
Maaneder  senere,  bestemtes  blandt  Andet,  „at  Raadmand 
Klenim  og  Faber  skulle  tale  med  Amtmanden  om  Dronningens 
Hauge”.  Med  det  nysnævnte  Aar  synes  dette  Navn  helt  at 
tabe  sig,  og  den  hedder  nu  for  Eftertiden  „Tøihushaven*. 
I Septbr.  1862  besluttede  Bestyrelsen  at  tilskrive  Kommunal- 
bestyrelsen om  at  udlægge  det  Stykke  Jord,  som  Byen  nylig 
var  kommen  i Besiddelse  af  østen  for  Krudttaarnet  til  Be- 
plantning, saa  det  forenedes  med  Tøihushaven.  Der  dreves 
samtidig  Forhandlinger  med  Kammerherre  Lorentz  om,  hvor- 
vidt man  kunde  faa  Lieutenant  Præstruds  Have  lagt  til  Tøi- 
hushaven, naar  denne  indvilligede  i at  afstaa  den,  da  det 
formentlig  kun  var  en  Villighed,  at  den  var  overladt  Tøihus- 
lieutenanten.  Disse  forskjellige  Bestræbelser  førte  til  et  heldigt 
Resultat  — for  det  sidstnævnte  Partis  Vedkommende  dog 
først  efterat  Lieutenant  Præstrud  var  entlediget  i 1860  — 
og  den  nordøstlige  Del  af  Tøihushaven  fik  da  væsentlig  den 
Skikkelse,  som  vi  nu  kjende. 


Digitized  by  Google 


372 


Kort  efter  at  Kammerherre  M.  Rosenørn  var  bleven  Amt- 
mand i Randers  1854,  indgav  han  et  Andragende  om  at  maatte 
fritages  for  Overbestyrelsen  af  Tøihushaven,  hvorved  dennes 
Overgang  til  Kommunens  Omsorg  med  Tilskud  fra  Militær- 
etaten bevirkedes. 

I Tyverne  var  Gartnerboligen  bleven  opført  ved  den 
vestre  Ende  af  Dronningens  Have.  Det  er  den  lille  grund- 
murede, 1-Etages  Bygning,  som  endnu  staar  dér  ganske  som 
den  Gang  og  benyttes  efter  sin  oprindelige  Bestemmelse.  Den 
tidligere  nævnte  Gartner  Jens  Lem  var  dette  Hus’  første  Be- 
boer; ved  Paaske  Flyttetid  1829  rykkede  Schaldemose  derind. 
I 1833  vare  en  Del  Mænd  traadte  sammen  for  ved  frivillige 
Bidrag  at  faa  opført  en  Salon  til  Afholdelse  af  Baller,  og 
som  skulde  sættes  i Forbindelse  med  Gartnerboligen,  idet 
Gartneren  skulde  staa  for  Beværtningen.  Bygningen,  som  er 
i 1 Etage  af  Mur  og  Bindingsværk,  skulde  opføres  saa  billigt 
som  muligt,  og  i det  mindste  en  Del  af  Tømmeret  blev 
skovet  i Dronningens  Have.  Det  kaldes  i Brandforsikrings- 
protokollen for  1847  „Blandingstømmer" , hvad  der  altsaa 
passede  godt  nok.  Senere  ere  flere  af  Murene  fornyede  med 
Grundmur,  da  Anlægets  Træer  i Længden  viste  sig  ikke  at 
være  noget  holdbart  Bygningsmateriale.  Det  var  i de  første 
Aar  af  Salonens  Tilværelse  navnlig  de  unge  Handelsbetjente, 
som  svingede  Damerne  derude.  Blandt  de  Dokumenter,  som 
endnu  opbevares  om  denne  Sag  i Amtets  Arkiv,  kan 
nedenstaaende  vel  navnlig  have  Interesse  for  Medlemmerne  af 
det  nuværende  Selskab  „Marienlund*.  Kammerherre,  Amtmand 
Lorentz  skriver  saaledes  i sin  Koncept:  „Paa  en  Begjæring 
fra  Bjerring,  Valentin,  Preusz  og  Tørslev  af  31.  Juli  1835 
blev  tegnet: 

I Henhold  til  de  af  mig  under  13.  Marts  1833  fore- 
skrevne Betingelser  for  Opførelsen  af  den  ommeldte  Tilbyg- 
ning, ifølge  hvilke  denne  som  et  access  o rium  til  Gartner- 
boligen  skal  tilhøre  Haven,  meddeles  herved  den  attraaede 
Tilladelse  til,  at  bemeldte  Salon  med  derom  værende  inde- 
lukkede Plads  indtil  videre  allene  maae  afbenyttes  af  dem, 
som  have  contribueret  til  Bygningens  Opførelse  og  Vedlige- 
holdelse eller  fremdeles  dertil  maatte  contribuere,  dog  at  der 

ikke  med  bemeldte  Bygning  eller  Plads  foretages  nogensom- 
helst væsentlig  Forandring  uden  mit  Samtykke.  At  Planteur 
Schaldemose  for  Contribuenterne  overtager  Beværtningen  m.  v. 
og  desangaaende  contraherer  med  disse,  vil  jeg  Intet  have  at 
erindre  imod,  saalænge  han  paa  Grund  af  det  ham  af  mig 
overdragne  Tilsyn  med  Marienlund  har  Bolig  i det  Gartner- 
huus,  hvormed  Salonen  er  sammenbygget. 

R.  A.  d.  14de  Aug.  1835.  W.  L.“ 

Det  ses  heraf,  at  den  paagjældende  Forening  vel  havde 
Brugsretten,  men  ikke  Eiendomsretten  til  sit  Hus,  der  ikke 
stod  paa  dens  egen  Grund,  og  at  den  altsaa  var  betydelige 
Indskrænkninger  underkastet.  Allerede  tidligt  har  dette  For- 
hold givet  nogen  Anledning  til  Enkeltes  Misfornøielse,  og  vi 
læse  saaledes  i Bladet  „Di versa,  et  Politie  og  Moerskabs- 
Ugeblad*  for  den  28.  Juli  1837  følgende  Inserat: 

„Til  Bestyrelsen  for  Salonen  1 Dronningens  Have. 
Den  ærede  Bestyrelse  har  behaget  i Randers  Amtstidende 
Nr.  95,  som  udgik  den  17.  Juli  sidsti.,  at  gjøre  almindelig 
bekjendt:  „at  Ingen,  der  ikke  er  Interessent  af  Salonen,  er 
berettiget  at  indfinde  sig  der,  uden  speciel  Tilladelse  af  Be- 
styrelsen, og  at  det  med  Stakit  indhegnede  Terrain 
henhører  til  Salonen/ 

I den  Anledning  voves  det  Spørgsmaal:  er  de  ca.  140 
Interessentere,  hvoraf  Selskabet  bestaaer,  bleven  skjænket  den 
med  Stakit  indhegnede  Plads,  tilligemed  den  for  Havens 
Gartner  opførte  Bygning?  Hvis  dette  Spørgsmaal  ikke  kan 
besvares  bejaende,  troer  Indsenderen  med  mange  flere  af  de 
henved  7000  Individer,  som  Randers  Bye  tæller,  ikke  heller, 
al  den  er  berettiget  til  at  forbyde  noget  honet  Menneske  at 
promenere  paa  den  Grund,  som  er  skjænket  Byens  Indvaanere 
til  Forlystelsesplads. 

Thi  det  er  vist  og  sandt!  at  Grunden,  hvorpaa  Gartner- 
Boligen  staaer  og  en  Deel  af  Salonen  er  bygget,  tilligemed  det 
med  Stakit  indhegnede  Terrain  er  taget  fra  Byens  Eiendom, 
og  hædret  med  Navnet  „Marialund",  samt  ved  Hds.  Maj. 
Dronningens  Godhed  vedligeholdt,  efter  at  Tolder  Holberg 
havde  begyndt  dette  Anlæg. 

Denne  Høikongelige  Godhed  kan  ikke  være  skjænket,  i 

Aarene  1798  og  1799,  til  de  nu  i Salonen  værende  Inter- 
essentere,  med  mere  Udvidelse  end  til  Byens  øvrige  Indvaanere. 

Man  vil  maaske  indvende,  at  det  med  Stakit  indhegnede 
Terrain  er  lidet;  men  det  er  dog  en  Deel  af  den  Byen 
skjænkede  Forlystelsesplads  og  tillige  det  Sted,  hvor  der  gives 
den  skjønneste  Udsigt. 

At  det  er  bleven  indrømmet,  at  en  Del  af  Salonen  er 
bygget  paa  Havens  Grund  og  sat  i Forbindelse  med  Gartnerens 
Bolig,  finder  Indsenderen  nogenlunde  rimelig,  da  han  er  Sel- 
skabets Vært;  men  endvidere  at  borttage  fra  Almeenheden 
Havens  skjønneste  Qvarteer,  synes  formeget. 

Salonen  har  Interessenterne  ved  frivillige  Bidrag  faaet 
bygt,  og  Ingen  vil  vist  have  noget  imod,  at  den  holdes  lukket 
for  Dhrr.  allene;  og  til  de  Tider  der  er  Bal,  vil  ingen  dannet 
Mand  fremtræde  i deres  sluttede  Kreds. 

At  der  skulde  søges  Tilladelse  hos  Bestyrelsen , hvis 
Navne  ei  engang  kjendes  af  Indsenderen,  forinden  man  træder 
indenfor  Stakitet,  er  noget  latterligt!  thi  skulde  man  løbe 
omkring  til  3,  4,  maaske  5 eller  endog  Flere  for  at  betræde 
den  Plads,  Interessenterne  formene  sig  Ret  til,  da  ville  vist 
Lysten  forgaae.  En  Randersianer.* 

Enkelte  Ting  i dette  Inserat  vække  vistnok  Forundring. 
Det  er  saaledes  i det  mindste  ikke  mig  muligt  at  forstaa, 
hvad  der  menes  med  »denne  høikongelige  Godhed  i Aarene 
1798  og  1799“,  ligesom  vi  jo  ingensinde  før  have  hørt,  at 
Haven  blev  »vedligeholdt  ved  Hds.  Maj.  Dronningens  Godhed*. 
Det  er  vel  ikke  sandsynligt,  at  Dronningen  som  Kronprind- 
sesse  allerede  i 1798  skulde  have  lovet  at  tage  det  Anlæg, 
der  blev  paabegyndt  i 1802 — 3,  under  sin  Beskyttelse.  For- 
modentlig har  da  »En  Randersianer*  været  mindre  vel  under- 
rettet. 

Den  7.  Mai  1840  ansøgte  Foreningens  Bestyrelse  Amt- 
manden om,  „at  der  i dette  Foraar  maatte  foretages  en  Til- 
bygning af  4 Fag  Hus  til  Salonens  vestre  Ende,  dels  til  Af- 
benyttelse for  en  Vært  og  dels  til  et  Entré-Værelse  for  Damerne, 
naar  der  sammesteds  er  Bal*.  Bygningen  skulde  være  10  Alen 
lang  og  12  Alen  bred.  Den  følgende  Dag  bevilgede  Kammer- 
herre Lorentz  Andragendet  med  en  Henvisning  til  de  ældre 
Betingelser  og  saaledes,  at  Tilbygningen  tilligemed  Gartner- 

boligen  og  selve  Salonen  tilhørte  Haven.  En  anden  af  Amt- 
mandens Koncepter  findes  kun  paa  en  lille  Stump  Papir,  som 
desværre  er  uden  Dato;  dog  maa  den  antages  ogsaa  at  hid- 
røre omtrent  fra  1840  eller  muligt  lidt  senere.  Han  svarer 
heri  blandt  Andet  vedkommende  Bestyrelse:  „at  jeg  efter 
Omstændighederne  ei  vil  have  noget  at  erindre  imod,  at 
Rettigheden  til  at  afbenytte  den  saakaldte  Salon  med  Til- 
bygning i Hds.  Maj.  Dronningens  Have  overdrages  til  det 
under  Navn  af  Borgerforeningen  bestaaende  Selskab  under  de 
samme  Rettigheder  som  ved  det  nuværende  Selskab  fore- 
skrevne“,  og  „at  jeg,  saafremt  en  saadan  Transaction  ei 
maatte  realiseres,  heller  ei  vil  have  noget  imod,  at  Afbe- 
nyttelsen af  dette  Locale  overlades  den  ved  Haven  af  mig 
ansatte  Gartner,  saalænge  han  er  i denne  Stilling  og  derhos 
i Henseende  til  Anvendelsen  underkaster  sig  de  nærmere 
Bestemmelser,  jeg  maatte  finde  mig  foranlediget  at  foreskrive 
ham*. 

Atter  i Mai  1841  lader  Bestyrelsen  høre  fra  sig,  idet  den 
da  ansøger  Amtmanden  om  at  maatte  lade  anlægge  en  Kegle- 
bane paa  den  indhegnede  Plads,  som  omgiver  Salonen,  hvor- 
ved man  haaber  at  kunne  skaffe  Foreningen  større  Tilgang. 
Bestyrelsen,  der  vilde  spille  Kegler,  bestod  den  Gang  af 
Tørslew,  L.  Hielmdrup  og  J.  Klem.  Foreningen  gik  senere 
over  til  at  blive  Selskabet  „Marienlund",  der  nylig  har  feiret 
sit  Hal vhundrede-Aars- Jubilæum.  I Nutiden  ere  enkelte  af 
Bygningerne  yderligere  bievne  udvidede;  men  de  ovenfor  be- 
skrevne Grundtræk  fra  gamle  Dage  kjendes  endnu.  Selskabet 
„Marienlund",  hvortil  Konsistorialraad  Kruse  i 1851  paa  visse 
Betingelser  overdrog  et  Stykke  Havejord,  har  i sin  Tid  for 
Randers  Amts  Landvæsenskommission  indgaaet  en  Art  Skjel- 
forretning  med  Tøihushaven. 

Næst  efter  Tøihushaven  maa  nævnes  „Fabers  Anlæg“, 
der,  som  Trap  siger,  er  „paabegyndt  ved  Aar  1820,  og  skyldes 
den  i flere  Henseender  af  Byens  Omegns  Forskjønnelse  for- 
tjente Oberstlieutenant  Faber ')“.  Da  Dragonregimentet  kom 


')  Oberst  Christian  Frederik  Snedorff  v.  Faber  blev  fedt  den  23.  Januar 
17%  i Odsherred,  hvor  hans  Fader  Peter  Ditlev  Faber  da  var  Kapellan 
i Vig  og  Asminderup  Sogne.  Kort  efter  blev  P.  D.  Faber  Sognepræst 

tilbage  til  Randers  efter  Krigen  1815,  fandtes  kun  en  Ride- 
bane for  samme,  nemlig  den  lille  lige  Vest  for  Tøihuset. 
Denne  var  tilmed  alt  Andet  end  behagelig,  fordi  den  var 
ganske  aaben  imod  Syd,  hvorfra  den  stærke  Blæst  fra  Fjorden 
strøg  op  over  den  og  medførte  Støvet,  saa  meget  værre, 
fordi  Skrænten  ned  mod  Tøihushaveveien  benyttedes  til 
Oplagsplads  for  Muraffald  og  andet  Affald  fra  Byen.  Da- 
værende Lieutenant  Faber  fik  saa  senere  Regimentets 
Officerer  til  at  indgaa  med  et  Andragende  til  Magistraten 
om  at  faa  Pladsen  Syd  for  Ridebanen  overladt  til  Beplant- 
ning, imod  at  Officererne  bekostede  denne  og  Vedligeholdelsen, 
i hvilket  Øiemed  der  stiftedes  et  Konsortium.  Faber  paatog 
sig  Arbeidets  Udførelse,  og  plantede  det  meste  af  Anlæget 
med  egen  Haand,  dog  havde  han  jo  sine  Dragoner  til  Bistand 
ved  Gravningen  og  den  øvrige  grovere  Del  af  Arbeidet.  — 
Kastaniealléen  langs  Diget  mod  Ridebanen  blev  først  anlagt, 
ligesom  en  Tjørnehæk  paa  Jordvolden,  og  derpaa  beplantedes 
hele  Skrænten  med  Gran.  Det  fortælles,  at  den  bekjendte 
Lieutenant  Wurtzen,  da  han  en  Gang  kom  forbi  nedenfor 
Skrænten  og  saa  Faber  staa  i Arbejdsdragt  og  slidende  svært 
i det,  saa  han  just  ikke  tog  sig  særlig  godt  ud,  raabte  op  til 
ham:  „Hvem  skulde  tro,  at  Du  stod  der  til  Byens  Forskjøn- 
nelse!"  Det  var  først  omtrent  1851,  at  man  begyndte  at 


til  Stavreby  og  Jungshoved,  og  de  Tjenester,  som  lian  i denne  Stilling 
fik  Ledighed  til  at  vise  sit  Fædreland  under  den  engelske  Okkupation 
i 1807,  gav  Anledning  til,  at  Kronprinds  Frederik  ved  Parolen  den 
9.  Decbr.  s.  A.  befalede,  at  Præstens  tvende  Senner,  C.  F.  S.  Faber  og 
L.  Faber,  skulde  ansættes  som  Frikorporaler  og  gives,  uanset  deres 
Alder  (vor  Faber  var  altsaa  den  Gang  kun  knap  12  Aar  gi.),  »Fri 
korporals  Traktement«,  hvilket  skulde  udredes  extraordinært.  Fra  Nytaar 
1808  skulde  Sonneme  begynde  at  frekventere  det  danske  militære  In 
stitut.  Efter  at  have  gjennemgaaet  dette,  udnævntes  C.  F.  S.  Faber 
den  24.  Decbr.  1813  til  Sekondlieutenant  ved  det  jyske  Regiment  lette 
Dragoner  og  deltog  med  dette  i Krigen  mod  de  forenede  Magter. 
Efter  at  være  vendt  tilbage  med  Regimentet  til  Randers,  forblev 
han  her  uafbrudt,  indtil  den  ferste  slesvigske  Krig  1848 — 50,  og 
gjorde  dette  Felttog  med,  samt  var  atter  her  efter  Krigen.  Faber 
dode  den  24.  Mai  1859.  De  ovenstaaende  og  flere  Meddelelser 
ere  med  megen  Velvillie  givne  mig  af  Oberst  Fabers  Son,  Hr.  Land 
brugsingenior  Chr.  Faber  i Kjebenhavn,  som  jeg  herved  aflægger  min 
bedste  Tak. 

plante  enkelte  Bøge  mellem  Granerne  pan  Skrænten,  og  disse 
afløstes  da  snart  helt  af  Løvtræer. 

En  Beretning  om  denne  og  flere  af  Byens  Plantninger 
m.  v.  læse  vi  i „Randers  Amts  Avis*  for  den  20.  Marts  1826. 
Den  lyder  saaledes: 

„Randers.  Vor  By,  der  paa  den  senere  Tid  har  er- 
holdt flere  Forskjønnelser,  saavel  med  Hensyn  til  Bygninger 
og  reelle  Fortoges  Tilvejebringelse,  ved  de  høie  Trappers  og 
Kjælderskures  Bortskaffelse,  som  ogsaa  med  Hensyn  til  dens 
nærmeste  Omgivelser,  kan  efter  Forlydende  i Aar  atter  glæde 
sig  til  en  ny  Forskjønnelse,  næmlig  en  Lysthaves  Anlæg  paa 
den  i Byens  nordre  Del  liggende  St.  Laurentii  Bakke1),  fra 
hvis  høie  Standpunkt  haves  en  skjøn  Udsigt  over  Byen  og 
Aaen.  Den  imellem  Arsenalet  og  Husene  udenfor  Østerport, 
forhen  mindre  end  smukke,  Bankes  Planering  og  Omdannelse 
til  den  nuværende,  med  en  Jordvold  omgivne  skjønne  Ride- 
bane, saavelsom  det,  paa  den  søndre  Side  af  Jordvolden,  paa 
Bankens  Skraaning  anbragte  Lystpartie,  der  nu  afgiver  en 
smuk  Entré  til  Dronningens  Have,  ere  ligesaa  meget  til  Pry- 
delse for  Byen,  som  de  gjøre  Anlæggerne  Ære.  Ogsaa  Byens 
vestre  Entré  har  man  begyndt  at  forskjønne  ved  Træplant- 
ning paa  den  høie  Banke  nærmest  Fattighusene;  og  selv 
disse,  der  i deres  nærværende  Udvidelse  udgjøre  et  samlet 
Heelt,  hvortil  maaske  ikke  mange  Provindsstæder  kunne  op- 
vise Mage,  synes  ikke  lidet  at  have  oplivet  Byens  forhen 
temmelig  øde  Udseende  fra  denne  Side.  I en  saa  skovløs 
Egn  som  vores  maa  vi  dobbelt  taknemmelig  paaskjønne  de 
Mænds  Arbeider,  som  lede  til  at  afhjælpe  denne  Mangel." 

Trap  siger,  at  den  nævnte  Træplantning  paa  en  Bakke 
ved  Fattighusene  — „Vester  Altan",  som  den  nu  sædvanlig 
kaldes  — blev  paabegyndt  1818.  Schaldemoses  Navn  er  paa 
det  nøieste  knyttet  til  dette  Anlæg,  og  en  Beretning  herom 
samt  om  hans  Virksomhed  overhovedet  for  Plantningssagen 
her  i Jylland  finde  vi  i „Randers  Amts  Avis"  for  den  31. 
August  1829  saaledes  lydende: 

*1  Glæden  varede  dog  kan  kort;  thi  den  19.  Juni  1827  meddelte 
d Hit.  Philip  Hartvig  Rée  <X  Komp.:  »At  der  for  Fremtiden  ikke  til- 
stedes Adgang  til  Haven  paa  St.  Laurentii  Bakke,  vorder  herved  til 
behagelig  Efterretning  bekjendtgjort.« 

„Fra  Hr.  W.  Schaldemose  i Randers,  hvis  uegennyttige 
Iver  for  at  fremme  Træplantning  og  Humleavl2),  og  hvis 
Dygtighed  i saadanne  Foretagender  allerede  tidligere  var  det 
Kgl.  Landhuusholdnings-Selskab  bekjendt,  modtog  det  i Vinter 
en  med  behørige  Attester  ledsaget  Beretning  om  hans  ved- 
varende heldige  Bestræbelser  i denne  Sag.  Deraf  erfares,  at 
han  i Aaret  1828  har  anlagt  tvende  Planteskoler  for  Frugt- 
Træer  og  vilde  Træer,  den  ene  ved  Ebeltoft  paa  omtrent 
3 Skpr.  Land  og  den  anden  ved  Randers  paa  over  I1/*  Td. 
Land,  fra  hvilke  Planteskoler  unge  Træer  ville  blive  overladte 
for  en  lempelig  Priis.  Jorden  til  disse  Anlæg  er  ham  af  Ved- 
kommende overladt  gratis,  imod  at  han  selv  forskaffer  Froe 
og  Planter  og  udfører  Anlæggene  uden  Godtgjørelse.  Des- 
uden har  han  mod  billig  Betaling  besørget  de  aabne  Pletter 
i Ebeltoft  Skov  besaaede  og  beplantede,  samt  beplantet  samme 
Byes  nye  Kirkegaard  med  regelmæssige  Alléer,  og  givet  endeel 
af  Byens  gamle  Kirkegaard  en  passende  Dannelse  og  Beplant- 
ning, saa  at  den  nu  har  Udseende  af  et  smagfuldt  Lystanlæg. 
Endelig  har  han  anlagt  en  Plantage  paa  en,  Randers  Byes 
Fattigvæsen  tilhørende,  højtliggende  Gruusbakke  udenfor  Byen. 
Som  en  Opmuntring  og  Understøttelse  i Anledning  af  disse 
hans  roesværdige  Bestræbelser,  bevilgede  Selskabet  ham  en 
Sum  af  100  Rbd.  Sedler.  * 

Nogle  faa  Aar  forud,  nemlig  i 1826,  havde  det  Kgl.  Land- 
husholdningsselskab allerede  tilstaaet  Schaldemose  200  Rbd. 
Sedler,  imod  at  han  skulde  anlægge  Humlehaver  for  50  Gaard- 
mænd  i Galten  og  Nørhald  Herreder  samt  føre  Tilsyn  med 
Anlægene  i de  første  3 Aar. 

Schaldemose  plantede  en  Allé  langs  Hvide-Mølleaa  (nu 
„Volden*)  og  anlagde  en  Plantage,  der  efter  Sigende  skal 
have  staaet  for  Vestenden  af  Værtshusholder  Berthelsens  Ejen- 
dom, dér  hvor  Veien  nu  gaar  ned  fra  Vestergade  til  Bane- 


*)  Allerede  i meget  gammel  Tid  dyrkedes  Humle  her  ved  Kanders.  Hellig- 
aandshusets  Humlehave  var  det  Terræn,  som  nu  er  Amtmandens  sondre 
Have,  og  strakte  sig  helt  ud  til  »Pæretræet«.  Kong  Frederik  den  Anden 
tillod  i Aaret  1573  Befalingsmanden  paa  Dronningborg  Slot,  Jorgen 
Skram,  at  bruge  og  beholde  indtil  videre  to  Humlegaarde  udenfor 
Randers  By  beliggende,  den  ene  kaldet  > Slots-Hu mlegaard«  og  den 
anden  »Østrop-Humlegaard«.  (Tildels  efter  Kancelliraad  Olsens  Notitser.) 

gaardens  Pakhus.  Dette  synes  at  have  været  omtrent  i 1837, 
idet  det  i dette  Aar  omtales,  at  „Mølleveien  knnde  blive  en 
meget  smuk  Spadseretur".  Det  siges  imidlertid,  at  den  da 
var  ufremkommelig  i den  halve  Del  af  Aaret,  og  der  klages 
over  den  aldeles  brøstfældige  Tilstand,  hvori  Broen  over  Aaen 
befinder  sig. 

Efter  Schaldemoses  Tid  bleve  betydelige  Partier  af  Vester- 
plantagen  eller  »Vester  Altan*  anlagte  under  Oberst  Fabers 
og  Ritmester  Gethers  Ledelse,  ligesom  den  Førstnævnte  plan- 
tede »Fabers  Allé*.  Det  var  ogsaa  ved  disse  tvende  Mænds 
Foranstaltning,  at  Plantningerne  Nord  for  Byen  udførtes,  som 
forbinde  Vester  Altan  med  Skovbakken.  Allerede  den  9.  Septbr. 
1845  vedtoges  det  paa  en  Generalforsamling  i »Foreningen  til 
Randers  Byes  Forskjønnelse*  at  tilskrive  Kommunalbestyrelsen, 
at  »naar  Bevillingen  til  Udskiftningen  kom,  da  at  sørge  for, 
at  der  af  den  daarlige  Jord  tæt  ved  Byen  blev  forbeholdt  til 
Plantning  m.  v.  en  Del  saaledes,  at  der  kunde  tilvejebringes 
en  Forbindelse  med  Skovbakken  og  Anlægget  ved  Fattighuset.* 
Denne  Sag  trak  dog  ud  nogle  Aar,  og  først  i Begyndelsen  af 
Halvtredserne  kunde  Gether  lade  beplante  Strækningen  Øst 
for  Mariagerveien,  ligesom  ogsaa  Anlæget  Syd  for  Vejrmøllen, 
hvorved  Gartner  Søren  Sørensen  var  ham  behjælpelig.  At 
Udskiftningen  blev  ordnet  saa  heldigt,  som  den  skete,  har 
Byen  afdøde  Kammerherre,  Amtmand  de  Bretton  i Viborg  at 
takke  for,  idet  han  forestod  denne,  da  Lorentz,  som  selv  var 
Lodseier,  ikke  kunde  have  dermed  at  gjøre. 

»Flintbjerg*  er,  som  bekjendt,  det  gamle  Navn  for  det 
Bakkedrag,  der  strækker  sig  Nord  og  Nordøst  for  Byen.  Her 
var  i Aarhundredets  Begyndelse  kun  golde  Bakker  med  Sene- 
græs og  hist  og  her  Lyng,  som  Ingen  vistnok  havde  synderlig 
Nytte  eller  Glæde  af.  Rakkeren  boede  deroppe,  og  ham  holdt 
man  sig  jo  helst  i en  vis  ærbødig  Afstand  fra.  I »Randers 
Amts  Avis*  læse  vi  i 1821: 

„Ifølge  det  Kgl.  danske  Gancellies  Circulaire  af  26.  f.  M. 
bekjendtgjøres:  at  Rakkerkulen ')  udenfor  Byens  Østerport, 

')  Denne  laa  lige  Syd  for  den  vestre  Del  af  den  nuværende  Skovbakke 
paa  et  ikke  ringe  Stykke  af  Dragonkasernens  Grand.  Meget  gamle 
Folk  kunne  endnu  buske,  at  man  af  og  til  nedgravede  døde  Heste  der. 
ligesom  det  Træskur,  hvori  den  saa  ilde  ansete  Rakker  havde  boet, 
endnu  stod  under  Skrænten  i deres  Ungdom. 

Fækulen  og  Kulen  i Galgebakken,  begge  udenfor  Byens  Vester- 
port, hvori  der  skal  være  nedkastet  Been  af  Qvæg,  som  i 
Aaret  1767  er  omkommet  af  den  da  herskende  Qvægsyge,  ei 
maa  aabnes,  og  at  Overtrædelse  heraf  vil  drage  Straf  til  Følge. 

Randers  Politikammer,  den  7de  Juni  1821. 

Neckelmann.* 

Den  11.  April  det  følgende  Aar  bekjendtgjør  samme 
Embedsmand,  at  „Torsdagen  den  18.  April  næstkommende 
bliver  paa  Raadstuen  afholdt  Auktion,  hvorved  Bakken  Nord 
for  Exercerskolen,  imellem  Jødekirkegaarden  og  Fattighuset, 
med  den  forhen  til  Hauge  for  Fattighuset  udlagte  Plads,  op- 
raabes  til  Bortleie  i 6 å 9 Aar“.  Exercerskolen  laa  den  Gang 
paa  den  nu  smukt  beplantede  Trekant  Øst  for  Amtmands- 
boligen, og  Bakken,  der  skulde  udleies,  var  altsaa  den  mellem 
den  mosaiske  Kirkegaard  og  Ridebanen. 

Uagtet  forskjellige  Forespørgsler  hos  meget  gamle  Folk, 
har  jeg  Intet  kunnet  erfare  om  det  her  nævnte  ældre  Fattig- 
hus, som  ingen  Nulevende  synes  at  kunne  huske.  I Aar- 
hundredets  Begyndelse  fortsatte  den  nysnævnte  store  Bakke 
eller  og  andre  Bakker  sig  langt  længere  mod  Vest.  Man 
benyttede  disse  til  Grusgrav  for  Byen  og  tog  Fyld  herfra  til 
Havnens  Udvidelse  i Trediverne.  Senere  planeredes  da  Ter- 
rænet og  kom  til  at  danne  den  store  Ridebane. 

Det  har  næppe  været  store  Beløb,  som  Kommunen  kunde 
vinde  ved  Udleie  af  en  slig  ufrugtbar  Bakke,  og  foruden  det 
Ovennævnte  vide  vi  kun  om  denne  Del  af  Flintbjerg  fra  Aar- 
hundredets  Begyndelse,  at  Dragonerne  havde  deres  Stand- 
pladser til  Pistolskydning  ind  imod  Banken  oppe  i „Langdal®. 
Enkelte  Steder  er  der  endnu  Spor  heraf.  Denne  Dal  benyttedes 
i sin  Tid  ogsaa  af  unge  Mennesker  til  Boldspil.  Det  synes,  at  man 
har  grebet  Kammerherre  Lorentz’s  Plan  at  beplante  Flintbjerg 
med  Begjær.  Han  var  Hovedet  og  Schaldemose  den  høire 
Haand,  da  der  i 1829  blev  begyndt  just  paa  den  nysnævnte 
Banke  mellem  den  mosaiske  Kirkegaard  og  den  nuværende 
Ridebane.  Det  daværende  tilplantede  Terræn  begrændsedes 
mod  Nord  af  den  Vei,  der  fra  Kong  Frederik  den  Syvendes 
Monument  gaar  mod  Vest.  Af  og  til  har  jeg  hørt  Tvivl  frem- 
sat om,  hvornaar  man  først  tog  fat  paa  Skovbakkens  Beplant- 

ning;  men  disse  maa  jo  vige,  naar  det  f.  Ex.  endnu  den  Dag 
kan  læses  i afdøde  Kjøbmand  N.  C.  Langes  Almanak  for  1829 
og  skrevet  med  hans  Haand:  „Efteraaret  1829  paabegyndtes 
Skovanlæget  paa  Flintbjerg  eller  saakaldte  Langdal  ved  Kirke- 
gaarden.  16  Tdr.  Land/  Ikke  saa  ganske  faa  endnu  levende 
gamle  Folk,  der  ere  fødte  her  i Randers,  kunne  jo  desuden 
den  Dag  i Dag  huske  det  hele  Terræn  uden  et  eneste  Træ. 
For  yderligere  at  bortrydde  det  sidste  Spor  af  mulig  Tvivl, 
kan  jeg  blot  henvise  til  Neckelmanns  og  Tørslevs  (den  Sidste 
var  konstitueret)  officielle  Bekjendtgjørelse,  udstedt  fra  Randers 
Raadstue  den  2.  Marts  1831,  angaaende  den  af  det  kongl. 
Generaltoldkammer  vedtagne  Toldlinie  for  Byen,  hvori  del 
hedder  under  Punkt  3:  »det  østlige  og  nordlige  Hegn  omkring 
den  i Aaret  1829  anlagte  Skovplantage  indtil  Skjellet  imellem 
den  saakaldte  lille  Exercerplads  og  om  den  gamle  Rakkerkule 
og  dette  Skjel  indtil  Landeveien  til  Hadsund/  Byens  Borgere 
rakte  hjælpsomt  Haand  til  Anlæget,  dels  med  Gaver  i rede 
Penge,  dels  ved  at  yde  fri  Kjørsel  af  Grus  til  Gangene  osv. 
Der  var  allerede  i Efteraaret  1829  og  Foraaret  1830  udført 
saa  meget  Arbeide,  at  Kong  Frederik  den  Sjette,  ledsaget  af 
Prinds  Frederik  Carl  Christian,  da  han  var  her  i Byen  den 
16.  Juni  1830,  tog  »den  af  Hr.  Kammerherre,  Amtmand 
v.  Lorentz  foranstaltede  Træplantning  paa  Bakkerne  udenfor 
Østerport"  i Øiesyn.  I Begyndelsen  af  Trediverne  fortsatte 
Schaldemose  Plantningen  længere  mod  Nord  og  Øst,  navnlig 
med  Gran  og  Birk.  Hovedgangene  paa  Skovbakken  ere  i alt 
Væsentligt  endnu,  som  han  i disse  Aar  anlagde  dem ; dog  ere 
de  tildels  gjorte  bredere.  Den  6.  Juli  1834  udnævntes  Plantør 
Wilhelm  Frederik  Schaldemose  til  Dannebrogsmand  »for  hans 
udviste  Iver  og  Nidkjærhed  ved  Beplantningen  af  Flintbjerget 
ved  Randers  ')“.  I 1841  indgav  S.  »med  Hensyn  paa  de  af 
ham  ved  flere  Kjøbstæder  i Jylland  udførte  Plantninger  gjennem 
Amtet  Andragende  om,  at  han  maalte  tillægges  Prædikatet 
„Forstplanteur",  men  det  kgl.  Rentekammer  skrev  den  13. 
Novbr.  s.  A.  til  Kammerherre  Lorentz,  »at,  ihvorvel  det  efter 
de  fremkomne  Oplysninger  maa  erkjendes,  at  han  (S.  altsaa) 
med  Held  har  virket  i den  angivne  Retning,  maa  Rente- 

1 Udskrift  af  Protokol  III  over  Dannehroggmænd  i det  kgl.  Ordenskapitul. 

kammeret  dog  finde  det  betænkeligt  allerunderdanigst  at 
andrage  paa,  at  han  tillægges  det  anførte  Prædikat". 

Samtidig  med,  at  Schaldemose  plantede  paa  Skovbakken 
i Trediverne,  tog  daværende  Ritmester  Faber  ogsaa  fat  paa 
andre  Partier  af  denne.  De  stode  imidlertid  ikke  i nogen 
Forbindelse  med  hinanden  og  vare  endog  af  temmelig  for- 
skjellige  Meninger  angaaende  Principerne  for  Plantningen. 
Som  Mænd,  der  i disse  Aar  (omtr.  1832 — 35)  interesserede 
sig  meget  for  Plantningssagen,  skulle  ogsaa  nævnes  Justitsraad 
Reiersen  og  Kjøbmand  Søren  Caspersen. 

Trods  Alt,  hvad  der  var  blevet  udført,  skrev  en  Ind- 
sender, der  undertegnede  sig  „aie“,  i Mai  1837  i „Randers 
Amts  Avis*:  „At  der  i Randers  er  gjort  forholdsviis  langt 
Mindre,  end  i næsten  alle  andre  Stæder  i Landet  for  at  for- 
skjønne  Byens  Omgivelser,  eller  idetmindte  at  give  dem  et 
anstændigt  Udvortes,  er  en  Sandhed,  som  enhver  Upartisk 
vil  indrømme,  og  som  enhver  god  Randerssienser  ofte  med 
patriotisk  Harme  har  maattet  høre  Folk  fra  andre  Stæder 
fremføre.*  Hr.  „aie“  klager  endvidere  over,  at  Veien  til 
Tøihushaven  er  et  dybt  Morads,  saasnart  det  har  regnet  noget 
osv.  Faa  Dage  efter  opfordrede  en  anden  Indsender,  som 
kalder  sig  „s“,  til  „at  oprette  et  Selskab,  hvis  Stræben  skulde 
gaa  ud  paa  at  forskjønne  Byens  Omgivelser*. 

Som  Følge  heraf  dannede  der  sig  samme  Aar  en  „For- 
skjønnelses-Kommission*,  der  skulde  varetage  Byens  Plant- 
ningers Interesser.  Kommissionen  bestod  af  Ritmester  Faber 
som  Formand,  Kæmner  P.  Thygesen  som  Kasserer,  Gartner 
Johan  Frederik  Bursche  og  Adjunkt  Simony.  Der  indsamledes 
atter  frivillige  Bidrag  hos  Byens  Borgere,  og  disse  tegnede 
sig  ogsaa  for  fri  Kjørsel,  idet  man  nu  vilde  udvide  Beplant- 
ningen af  Skovbakken  længere  mod  Nord,  Øst  og  Vest.  Senere 
opnaaedes  der  Understøttelse  af  Byraadet.  Faber  havde  den 
øverste  Ledelse  af  disse  Foretagender;  men  ved  Siden  af  ham 
fortjene  Peder  Thygesen  og  J.  F.  Burscbe  at  nævnes  med 
stor  Hæder,  fordi  de  med  megen  Opofrelse  af  Tid  og  Penge 
lagde  særdeles  meget  personligt  Arbeide  i den  hele  Sag.  Det 
ses  af  Forskjønnelses-Kommissionens  Protokol1),  at  Schaldemose 


')  Hr.  Kammerjunker,  Borgmester  v Stemann  har  havt  den  Godhed  at 
udlaane  den  nævnte  Protokol  til  mig,  hvorfor  jeg  herved  bringer  min  Tak. 

endnu  plantede  paa  Skovbakken  i Aarene  1843  - 44;  men  ikke 
til  Stadighed.  P.  Thygesen  havde  en  trofast  Medhjælper:  det 
var  Jens  Møller.  Han  havde  som  Arbejdsmand  hjulpet  Schalde- 
mose,  men  fra  1860  steg  han  til  Formand.  Under  Fabers  og 
Thygesens  Veiledning  har  han  plantet  en  stor  Del  af  Træerne 
paa  Skovbakken.  Samme  Jens  Møller  var  en  efter  sin  Stand 
fremragende  duelig  Mand  og  en  ret  interessant  Personlighed. 
Han  var  født  i Glenstrup  Mølle  ved  Hobro  1809  og  havde 
som  ung  været  Tjenestedreng  hos  Steen  Steensen  Blicher  i 
Spentrup  Præstegaard,  var  ofte  fulgt  med  ham  paa  Jagt  og 
havde  meget  at  fortælle  om  Livet  fra  den  Tid  og  om  sin 
Husbond.  Jens  Møller  beholdt  sin  Plads  ved  Byens  Anlæg 
lige  til  sin  Død  1883.  Han  havde  den  Gang  arbeidet  paa 
Skovbakken  i omtrent  40  Aar.  Det  østligste  Parti  af  Skov- 
bakken, altsaa  nærmest  Skydepavillonen,  lod  Faber  besaa 
med  Frø  af  Bøg  omtrent  1840.  Det  var  en  Planteskole,  han 
her  anlagde.  Flere  saadanne  fremstod  ogsaa  andetsteds 
under  F.s  Ledelse,  saaledes  paa  de  vestre  Bakker,  og  Tanken 
hermed  var  at  bøde  paa  de  knappe  Indtægter  som  Anlægene 
havde;  han  kunde  nu  selv  lade  sine  opelskede  unge  Træer 
udplante.  Skovbakkens  yngste  Parti  er  Strækningen  Øst  for 
Hadsundveien  hen  til  Udsigtspunktet  ud  over  Byen.  Denne 
Strækning  lod  Faber  tilplante  med  Gran  i Efteraaret  1860. 
Her  havde  Dragonerne  endnu  Skydebane  flere  Aar  efter.  Senere 
ere  Naaletræerne  paa  det  nævnte  Parti  afløste  af  Løvtræer. 

I 1846  blev  der  gjort  Forsøg  med  at  plante  Blomster 
paa  Skovbakken,  hvortil  Gartner  Bursche  forærede  Georginer. 

Snart  efter  at  Forskjønnelses-Kommissionen  dannedes, 
synes  Schaldemoses  væsentligste  Virksomhed  at  have  været 
afsluttet  med  Hensyn  til  Skovbakken.  Han  følte  sig  — dog 
næppe  helt  med  Grund  — i høi  Grad  forurettet  og  tilsidesat, 
om  hvilket  det  nedenstaaende  Brev  fra  ham  bærer  et  tydeligt 
Vidnesbyrd : 

„Til  de  ærede  Bestyrere  og  Medlemmer  af  Forskjøn- 
nelses-Commissionen ! 

Efter  ved  afvigte  Aars  Samling  at  have  i Skrivelse,  der 
da  blev  fremlagt  og  oplæst  for  de  Tilstedeværende,  meldet 
mig  som  Medlem  af  den  ærede  Forening  og  derhos  giort  det 

Tilbud,  at  ieg  uden  mindste  Betaling  ville  levere  til  Efter- 
plantning  paa  Skovanlægget  paa  Flintbjerg  fleere  Tusinde 
Træer  mod  Selv  at  plante  dem,  erholdt  ieg  saadant  Svar: 

,At  ieg  som  enhver  anden  kunde  være  Medlem  — 

„At  det  af  mig  giorte  Tilbud  om  Træer  modtoges  — 

„Men  det  blev  ved  den  engang  tagne  Bestemmelse,  at 
ieg  ikke  maatte  plante.' 

Jeg  henvendte  mig  nu  til  Hr.  Thygesen  for  at  giøre  mig 
bekiendt  med  Planen  for  Foreningen  og  at  tegne  mit  Navn  — 
hvilket  skeette  — min  Contingent  for  afvigte  Aar  er  betalt 
og  skal  med  Glæde  ogsaa  videre  blive  erlagt  paa  Anfordring, 
som  ieg  ogsaa  skal  viise,  endnu  kan  være  et  nyttigt  Medlem 
af  Foreningen. 

Men  hvor  forbauset  blev  ieg  ikke  ved  at  læse  Listen, 
hvorpaa  Foreningens  ærede  Medlemmer  havde  tegnet  dem, 
ved  ikke  at  finde  mindste  om,  hvad  der  er  anført  i et  i min 
Værge  værende  Original-Brev  af  3die  November  1838  mig  og 
Skovanlægget  betræffende!  — hvori  blandt  fleere  underlige 
Ting  findes  anført: 

„Ved  den  Efterplantning  i nævnte  Skovanlæg,  som  det 
ansees  nødvendigt  at  foretage  i dette  Aar,  fandt  Committéen 
sig  ikke  foranlediget  til  at  afbenytte  Planteur  Schaldemoses 
Hielp,  og  det  saa  meget  mindre,  som  endog  adskillige  Bie- 
drage  til  Foreningen  ere  betingede  af,  at  han  udelukkes  fra 
Deltagelse  i dens  Virksomhed.' 

Jeg  vil  søge  at  undgaae  videre  Oplysning;  men  ieg  skylder 
mig  Selv  at  giøre  opmærksom  herpaa  — Og  ønsker  ret 
meget  ikke  at  tvinges  til  at  offentliggiøre  de  mellem  mig  og 
Vedkommende  Skovanlægget  betreffende  vexlede  Breve,  og 
tillige  tvinges  til  at  oplyse  alt. 

Mine  ærede  Herrer! 

Den,  der  ikke  er  skeet  en  saadan  Behandling,  som  ieg 
er  vederfaret  for  at  gavne  ved  Plantning  især  paa  det  nøgne 
og  steenede  Flintbjerg,  hvor  ieg  har  opofret  alt,  laant  eller 
sadt  mig  i Gieid  saalænge  ieg  kunde  faae  Credit  og  tilsidst 
været  nødsaget  at  sælge  det  lidet,  ieg  eiede,  for  at  vedblive  at 
plante  — Og  da  maatte  have  den  Krænkelse  ikke  engang  at 
maatte  efterplante  fleere  Tusinde  Huller,  hvortil  ieg  havde 

Træer,  og  hvilke  Huller  var  betalte  med  de  sørgelige  Lev- 
ninger af,  hvad  der  hos  mig  endnu  var  tilbage, 

Den  siiger  ieg,  som  ikke  har  erfaret  en  saadan  Fremfærd, 
kan  ingen  virkelig  Begreb  giøre  sig  om  en  saadan  Krænkelse, 
som  ieg  er  vederfaret. 

Der  er  vist  nogle  af  de  ærede  Tilstedeværende,  der  vil 
finde  det  upassende,  at  ieg  forebringer  dette.  — Men  er  For- 
samlingen talrig,  er  det  vist  den  mindste  Deel  — Jeg  vilde 
Selv  ønske,  at  ieg  ikke  havde  været  tvungen  hertil,  som  ieg 
og  vil  forvente,  at  ieg  ikke  skal  nødsages  til  offentlig  at  fore- 
lægge all  den  Correspondance l),  som  er  skeet  Skovanlægget, 
og  hvad  dermed  staaer  i Forbindelse,  betræffende. 

Men  ieg  beder  Dem,  sæt  Dem  i mit  Sted,  De  vil  da  føle, 
hvor  tungt  det  maa  have  været,  og  i dette  Øieblik  ieg  skriver 
dette  endnu  er,  at  berøves  den  sidste  og  eneste  Glæde,  ieg 
har  tænkt  mig  paa  mine  aldrende  Dage,  ieg  er  nu  over  65 
Aar,  at  maa  plante  paa  et  Anlæg,  ieg  har  opofret  saa- 
meget  for. 

Saa  og  ieg  nærer  det  Haab,  at  vel  ingen  nu  vil  nægte 
mig  at  antage  efterstaaende  Tilbud. 

Efter  paa  det  nøyeste  i 3 Dage  at  have  beseet  alt,  finder 
ieg,  at  i det  mindste  6000  Træer  endnu  bør  plantes;  disse 
Træer  leverer  ieg  og  planter  i dette  Efteraar  uden  mindste 
Betaling. 

Har  Forskiønnelses-Gommissionens  Kasse  saameget  til- 
overs fra  andre  maaske  paatænkte  Ting,  at  Hullerne  maaske 
kan  graves  uden  Udgift  for  mig,  skal  det  være  mig  kiært, 
men  i andet  Fald  skal  Arbeidskraften  ikke  komme  dem  til 
Last.  Det  er  en  Selvfølge,  at  alt  da  vil  skee  ved  Aftale  og 
Overeenskomst  med  de  ærede  Bestyrere. 

Da  ieg  har  tænkt  over  alle  Tilfælde,  maa  ieg  ogsaa 
antage,  at  muelig  en  eller  anden  af  de  ærede  Tilstedeværende 
kunde  tænke  eller  yttre: 

Nu  vil  han  plante;  han  har  som  Gud  og  hver  Mand  veed 
ingen  Penge  — Vil  atter  sætte  Penge  til  — og  tilbyder  nu 


*)  Den  Brevvexliug,  hvortil  S.  her  hentyder,  findes  ikke  i Randers  Amts 
Arkiv. 

at  plante  og  levere  6000  Træer,  lade  Hullerne  grave  - og 
alt  uden  Betaling. 

Men  for  at  sikre  Tvivlerne  for  at  ieg  ikke  forebringer 
andet,  end  ieg  meener  og  kan  holde  — saa  vil  ieg  ifald  saa- 
dant  skulle  ansees  nødvendig  herved  tilbyde  at  stille  en  saadan 
Sikkerhed  i betimelig  Tid  for  Opfyldelsen  af  mit  Løfte,  at  vist 
ingen,  ja  ikke  en  eneste  vil  vove  at  nægte  dens  Modtagelse. 

Jeg  troer,  at  den  største  Hindring  for,  at  ieg  ikke  maatte 
tillades  at  plante,  uagtet  mit  giorte  Tilbud  og  Paastande,  nu 
ere  bortrydede. 

Det  er  ubehagelig,  om  ieg  skulde  tvinges  til  at  bekiendt- 
giøre  alt  passeret,  men  hver  retskaffen  Mand  vil  ikke  nægte 
mig  det  Krænkende  i den  skeete  Behandling,  og  skal  ieg, 
som  ieg  ikke  haaber,  tvinges  dertil  — da  skal  det  blive  et 
advarende  Exempel  for  enhver,  der  vil  og  kan  gavne  sit  Fag 
— Ikke  at  indlade  sig  paa  Foretagender  af  den  Art  — uden 
at  være  sikkret  ikke  aleene  for  større  Tab,  end  han  har  For- 
mue til  — Men  meest  sikkre  sig  for  Ting,  der  er  værre  end 
Formuens  Tab,  ieg  meener  uforskyldt  Krænkelse  og  Haan. 

Marienlund,  27.  Julii  1841. 

Ærbødigst 

Schaldemose.“ 

Schaldemose  kunde  neppe  give  os  noget  tydeligere  Billede 
af  sin  sørgelige  økonomiske  Forfatning  end  i dette  Brev,  og 
dog  skulde  hans  Kaar  senere  blive  endnu  værre.  Ved  Kongelig 
Resolution  af  14.  Juli  1843  blev  han  bevilget  en  Gratifikation 
af  60  Rbd.  Sedler  og  paa  samme  Maade  Aarsdagen  efter  en 
Pension  af  60  Rbd.  Sølv  aarlig.  Skjøndt  60  Rbd.  dengang 
strakte  adskilligt  længere  end  100  Kroner  nu,  kunde  Schalde- 
mose dog  selvfølgelig  ikke  leve  af  denne  Sum,  og  den  4.  Jan. 
1846  blev  han  i en  Alder  af  64  Aar  indlagt  paa  Randers 
Fattiggaard.  Ved  hans  Navn  staar  i Protokollen  den  Ved- 
tegning, at  han  havde  .Tilfælde  af  Rørelse.*  S.  tibragte  sine 
sidste  27 s Aar  her,  indtil  Døden  den  3.  Juni  1848  be- 
friede ham. 

Var  end  Schaldemoses  sørgelige  Livsaften  tildels  selv- 
forskyldt, burde  Kommunen  som  saadan  have  regnet  det  for 
langt  under  sin  Værdighed  at  lade  den  Mand,  der  vitterlig 

har  indlagt  sig  saa  store  Fortjenester  af  Byen,  og  hvis  Konge 
derfor  havde  hædret  ham  med  Sølvkorset,  ende  sine 
Dage  i et  Fattighus. 

Jeg  har  forgjæves  gjennemsøgt  de  paagjældende  »Randers 
Amts  Aviser*,  da  jeg  tænkte  mig  Muligheden  af,  at  en  eller 
anden  af  Schaldemoses  gamle  Venner  havde  ofret  et  Par  Ord 
til  hans  Minde  og  i en  Nekrolog  meddelt  nogle  historiske 
Oplysninger  om  ham;  men  det  eneste  der  findes  er  neden- 
staaende  2 Linier: 

»At  Dannebrogsmand  F.  Schaldemose  ved  Døden  er  af- 
gaaet,  i en  Alder  af  66  Aar,  bekjendtgjøres  for  fraværende 
Slægtninge. 

Fattig-Commissionen.  “ 

Der  var  dog  Enkelte,  som  tænkte  paa  hans  Minde,  og 
Farver  Emst  gik  omkring  til  Byens  Borgere  og  indsamlede 
Bidrag  til  at  sætte  en  Sten  paa  hans  Grav.  Paa  samme 
staar : 

Under  denne  Sten 
hviler 

Dannebrogsmand 
V.  Schaldemose, 
fortjent  af  Randers 
ved  de  Plantninger 
han  udførte 
med  Smag,  Dygtighed 
og  Uegennyttighed. 

Skovbakkens  Bøgetræer  staa  hvert  Aar  paa  Schaldemoses 
Dødsdag  i deres  skjønneste  Pragt,  og  de  strække  deres  Grene 
skjærmende  ud  over  hans  Grav.  Der  er  nu  gaaet  et  halvt 
Aarhundrede,  siden  S.  skrev:  »Naar  mine  Been  forlængst  ere 
hensmuldrede,  vil  den  kommende  Slægt  glæde  sig  ved  mine 
Gjerninger.*  Vil  Nogen  nægte,  at  hans  Ord  ere  bievne  til 
Sandhed ! 

Den  4.  Decbr.  1844  tillodes  det  af  Kommunalbestyrelsen: 
a)  »at  istandsætte  og  beplante  Veien  bag  Ridehuset  og  tage 
et  Hjørne  af  Marketender-Haven *),  b)  at  beplante  Bakken  ved 

')  Denne  laa  ligesom  Ridehuset  (eller  Eiercerhuset)  paa  Trekanten  ost 
for  Amtmandsboligen. 

Schous  Toft  udenfor  Veirmølleporten  og  c)  at  maatte  be- 
plante den  Strimmel,  der  er  imellem  Veien  østen  for  Kirke- 
gaarden  og  Raadmand  Krogsgaards  Toft.“  Allerede  i Begyn- 
delsen af  Fyrrerne  var  der  blevet  nedsat  en  Komité,  der 
skulde  fremkomme  med  Tegning  og  Overslag  samt  udvælge 
en  Plads  til  Bolig  for  en  Opsynsmand  for  Plantningerne,  lige- 
som ogsaa  skaffe  de  fornødne  Midler.  Det  har  vel  været 
disse  sidste,  som  det  navnlig  har  skortet  paa;  thi  i flere  Aar 
hørtes  der  intet  fra  Komitéen.  Ved  Generalforsamlingen 
den  7.  Decbr.  1846  bragte  Bestyrelsen  atter  Sagen  frem,  som 
den  fandt  meget  nødvendig,  „da  Plantagerne  nu  snart  har 
opnaaet  en  Størrelse,  hvorved  de  udsættes  for  Skovtyveri, 
ligesom  det  Yngre  behøver  Tilsyn  for  Fred.*  Man  hører  saa 
ikke  mere  om  Sagen,  før  der  i 1852  blev  skrevet  til  Kom- 
munalbestyrelsen, at  der  ønskedes  opført  et  Skovfogedhus  i 
det  nordvestlige  Hjørne  af  Skovbakken.  Det  vil  være  bekjendt, 
at  Tanken  dog  aldrig  kom  til  Udførelse. 

Som  rimeligt  var,  greb  Krigen  forstyrrende  ind  i Plant- 
ningssagen her  ligesom  i saa  mange  andre  forskjellige  For- 
hold. Formanden  for  Forskjønnelses-Kommissionens  Bestyrelse 
Ritmester  Faber  fik  ganske  andre  Ting  at  tænke  paa,  og  i 
Forhandlingsprotokollen  forestiller  en  tom  Side  hele  det  Tids- 
rum, der  hengik  fra  den  7.  Decbr.  1846  til  den  24.  Jan.  1850, 
et  Tidsrum,  der  var  af  saa  vidtrækkende  Betydning  for  vort 
Fædreland.  Medens  Faber  var  fraværende  i Felten  for  sammen 
med  det  brave  5te  Dragonregiment  at  kjæmpe  mod  Fjenden, 
kom  Ritmester  Gether  hertil  fra  Grenaa  som  Toldkasserer1) 
og  det  siges,  at  han  midlertidig  overtog  Fabers  Plads  som 
Tilsynshavende  ved  Skovbakken  og  Vester-Altan  m.  v.  Paa 
Generalforsamlingen  i Jan.  1850  vedtoges  det,  at  Bestyrelsen 
eller  „Direktionen*  for  Eftertiden  skulde  bestaa  af  7 Med- 
lemmer, blandt  hvilke  Faber  atter  blev  Formand  og  Farver 
(senere  Kammerraad)  Halkjær  Kasserer.  Paa  et  Møde  den 
10.  Juli  s.  A.  bestemtes  det,  at  Apotheker  Køster  skulde  fun- 
gere som  Formand  i Major  Fabers  Fraværelse,  hvilken  varede 
i flere  Aar.  Blandt  Bestyrelsens  Medlemmer  var  dengang 
Melchiorsen,  som  var  Vært  i Rosenlund,  og  som  paatog  sig 


' Hans  Udnævnelse  til  Embedet  er  dateret  den  27.  Septb.  1849. 

noget  særligt  Tilsyn  med  Plantningerne,  hvorfor  han  skal 
have  faaet  en  lille  aarlig  Løn.  P.  Thygesen  fratraadte  Posten 
som  Kasserer  for  Foreningen  i 1850  samtidigt  med,  at  han 
ophørte  at  være  Kæmner,  og  Forligelseskommissær  Ingerslev 
blev  Kasserer  i hans  Sted.  I 1850  hører  man  første  Gang 
Tale  om  Beværtning  paa  Skovbakken,  idet  Bestyrelsen  antog, 
at  der  kunde  faaes  en  Afgift  af  denne  til  Fordel  for  Kassen. 
Det  skulde  paalægges  den,  der  fik  Udskjænkningen,  at  der 
ikke  udskjænkedes  Spiritus  for  den  ukonfirmerede  Ungdom, 
ligesom  at  intet  upassende  Drikkeri  fandt  Sted.  Om  Sommer- 
aftenen Kl.  10,  eller  naar  det  blev  mørkt,  skulde  der  lukkes. 
I Forsommeren  det  nævnte  Aar  var  Konditor  Michelsen  over- 
draget Udskjænkningen  for  en  Afgift  af  10  Rbd.  (senere 
8 Rbd.)  maanedlig;  men  det  har  vel  ikke  kunnet  svare  Reg- 
ning; thi  senere  samme  Sommer  fik  Vagtmester  Grønholts 
Kone  Beværtningen  paa  Skovbakken  mod  at  svare  6 Rbd. 
maanedlig.  Stabstrompeter  Christrup  nævnes  ogsaa  blandt 
de  første,  der  havde  Fortjenesten  af  at  skaffe  de  Spadserende 
Forfriskninger.  Fordringerne  vare  imidlertid  dengang  ikke 
saa  store  som  nu  til  Dags,  og  hele  Beværtningen  foregik  fra 
en  lille  rødmalet  Markedsbod,  som  var  opsat  i den  sydostlige 
Del  af  Skovbakken.  Man  slog  blot  Disken  ned  som  en  Klap, 
og  saa  kunde  Kjøbeme  komme.  I 1860  er  det  ogsaa,  at 
Tanken  kommer  frem  om  at  opføre  en  Pavillon  paa  Skov- 
bakken, der  skulde  være  „en  grundmuret  Bygning  med  Kvist. “ 
To  Aar  senere  modtog  Bestyrelsen  et  Brev  fra  Restaurateur 
Andersen,  hvori  han  ytrede  det  Ønske,  at  Komitéen  vilde 
anbefale  et  Andragende  fra  ham  til  Kommunalbestyrelsen  om 
at  blive  overladt  et  til  Beplantning  udlagt  Stykke  Jord  imel- 
lem Østervangsdiget  og  Plantagen,  for  derpaa  at  opføre  et 
Restaurationslokale.  Det  blev  dog  ikke  til  Alvor  rned  denne 
Plan,  og  man  hjalp  sig  da  i et  Par  Aar  med  et  stort  Lærreds- 
telt, der  rummede  mindst  100  Mennesker,  hvilket  Andersen 
satte  op  tilligemed  et  lille  tilhørende  Kogehus,  naar  han  skulde 
beværte  Skydeselskabets  Medlemmer.  I 1854  lykkedes  det 
derpaa  disse  at  faae  opført  Skydepavillonen  efter  Tegning  af 
afdøde  Arkitekt  P.  Hansen  her  i Byen,  ligesom  det  ogsaa  var 
ham,  der  i 1866  byggede  den  lille  Thepavillon  paa  Plainen, 

Miiwiim  VII  i ^ 

som  for  et  Par  Aar  siden  afløstes  af  den  nuværende  langt 
større.  , Randers  borgerlige  Skydeselskab'  overdrog  i nyere 
Tid  Skydepavillonen  til  Kommunen. 

Det  stærkere  Besøg  paa  Skovbakken  daterer  sig  efter 
Sigende  fra  omtrent  1850.  Indtil  da  var  der  ingen  aaben 
Plads  deroppe:  men  det  var  just  det  større  Besøg,  der  gjorde 
denne  fornøden.  Hvor  den  store  Plaine  nu  er,  stod  dengang 
Graner,  blandt  hvilke  de  3 smukke  Løvtræer,  Egen,  Bøgen 
og  Birken  ragede  op.  1 sin  Tale  ved  Grundlovsfesten  i 1870, 
som  holdtes  paa  Skovbakken,  mindede  Prokurator  Bjerring 
om  »Jens  Møllers  Bøg,  det  Træ  der  skyldes  en  fattig  Arbeids- 
mands  Medynk  med  en  Bøgekvist,  og  som  nu  indbyder  Fami- 
lier til  Skygge  og  Læ.*  Til  Held  for  Jens  Møller  kom  han 
ikke  til  at  se  sit  smukke  Træ  falde  for  Øxehuggene;  thi  det 
overlevede  ham,  men  nu  staar  Egen  ene  tilbage.  Om  dette 
Træ  udtalte  Bjerring  ved  samme  Ledighed:  »Vi  skal  nok 

agte  de  smaa  Resultater;  Mænd  som  gamle  P.  Thygesen,  der 
i god  Aand  og  med  en  venlig  Tanke  for  Efterslægten  lagde 
Kjærnen  til  det  herlige  Egetræ  i Jorden,  som  jeg  nu  søger 
Skygge  under,  skal  ikke  savnes  iblandt  os.*  Lad  os  haabe. 
at  P.  Thygesens  Eg  maa  kunne  hævde  sin  Plads  og  staa 
frisk  og  grøn  hvert  Aar,  om  end  de  andre  Træer  rundt  om 
den  ville  skifte  i Tiderne. 

Da  Oberst  Faber  døde  den  24.  Mai  1859,  blev  Ritmester 
Gether  Formand  for  »Komitéen  for  Byens  og  dens  Omegns 
Forskjønnelse  og  Beplantning*,  som  den  nu  kalder  sig.  Denne 
bestod  desuden  af  Apotheker  S.  Køster  og  Institutbestyrer 
H.  C.  Jacobsen.  Den  Iver  og  Duelighed  hvormed  Ritmester 
Gether  i den  lange  Aarrække,  indtil  han  i Novbr.  1878  forlod 
Byen,  har  ført  Tilsyn  med  Anlægene  og  udvidet  disse,  er 
endnu  saa  almindelig  bekjendt,  at  jeg  ikke  skal  komme  nær- 
mere ind  herpaa;  blot  skal  jeg  nævne,  at  G.  ikke  var  saa  lidt 
af  en  Politimand,  naar  han  gik  gjennem  Plantagerne,  og  at 
jeg  endnu  synes,  jeg  kan  høre  ham  raabe:  »Hvem  gaar  i 
Græsset?!!!,  da  jeg  som  ganske  nyankommen  til  Byen  begik 
den  Forbrydelse  at  sætte  den  ene  Fod  paa  en  Plaine  i Tøi- 
hushaven  for  at  plukke  en  vildtvoxende  Blomst.  Det  var  mit 
første  Bekjendtskab  med  Ritmester  Gether,  og  jeg  trængte 
siden  aldrig  til  lignende  Formaninger. 

Ritmester  Gether,  der  var  født  den  11.  Juni  1807,  døde 
den  29.  Decbr.  1891.  Hans  Kiste  blev  ført  hertil,  og  han 
ligger  ligesom  Schaldemose  og  Faber  begravet  paa  den  her- 
værende Kirkegaard. 

Efter  Gether’s  Bortreise  fra  Randers  var  det  Apotheker 
Karmark  Obel,  som  overtog  Tilsynet  med  Plantagerne,  og  nu 
er  det  Justitsraad,  Byraadsmedlem  Boldsen,  som  freder  om 
dem.  — Gartnerne  Mørup  og  senere  Christensen  ere  dem,  der 
i den  nyere  Tid  have  knyttet  deres  Navne  til  Byens  Plant- 
ninger ved  Udførelsen  af  selve  Arbeiderne. 

Jeg  har  næppe  i denne  Afhandling  kunnet  nævne  alle  de 
Navne,  der  maaske  have  Krav  paa  at  omtales;  dog  vil  jeg 
haabe,  at  intet  af  de  væsentligste  er  glemt,  navnlig  naar  det 
gjælder  Anlægenes  første  Historie.  Skulde  det,  som  jeg  her 
har  samlet,  kunne  hjælpe  til  at  klare,  hvilke  Navne  der  bør 
staa  paa  det  Mindesmærke,  man  tænker  at  reise,  vilde  det 
glæde  mig.  Som  saadanne  skal  jeg  tillade  mig  at  foreslaa 
følgende: 

Kammerherre,  Amtmand  P.  S.  Fønss, 

R.  af  D. 

Justitsraad,  Toldkasserer  L.  Holberg. 

Etatsraad,  Borgmester  J.  F.  Carøe, 

R.  af  D. 

Kammerherre,  Amtmand  W.  Lorentz, 

R.  af  D. 

Planteur  W.  F.  Schaldemose, 

Dbmd. 

Kæmner  P.  Thygesen.  Gartner  J.  F.  Bursche. 

Oberst  C.  F.  S.  Faber, 

R.  af  D.  og  Dbmd. 

Ritmester  H.  L.  Gether, 

R.  af  D. 

Om  de  betydelige  Forandringer,  der  i 1895—96  ere 
foretagne  ved  Vester-Altan  vil  jeg  lade  fremtidige  Forskere 
af  Byens  Historie  dømme.  For  ikke  at  beskyldes  for  at 
have  overset  disse  Arbeider,  vil  jeg  blot  her  nævne,  at 
der  blandt  Byens  Borgere  ere  meget  forskjellige  Meninger  om 
disses  Nytte  for  det  smukke  Anlæg. 

To  Breve  fra  Christian  Winther. 

Meddelte  af  Professorinde  Mathilde  Molbech  i Anledning  af  Digterens 
100  Aars  Fødselsdag. 


P rofessor  Chr.  Molbech  havde  anmodet  Ghr.  Winther  om  Oplys- 
Qinger  vedkommende  hans  Liv,  til  Benyttelse  i .Dansk  poetisk  Anthologi* 
(1830,  1832  og  1840).  Som  Svar  herpaa  afsendte  Digteren  eftcrstaaende 
Breve,  hvoraf  især  det  andet  af  24de  Marts  1840  indeholder  interessante 
Bidrag  til  Bedømmelsen  af  Chr.  Winther’s  poetiske  Produktion  og  Opfattelse. 


30.  Septbr.  1839. 

Kjære,  høistærede  Hr.  Justitsraad ! 

Ifølge  mit  Løvte  tager  jeg  mig  her  den  ærb.  Frihed  at 
sende  Dem  mit  curriculum  vitæ.  Skulde  der  mangle  een  el. 
anden  Omstændighed,  som  De  ønskede  at  vide,  eller  er  der 
Noget,  hvorom  De  vil  have  yderligere  Oplysning,  da  skal  jeg 
med  Fornøielse  dermed  supplere  nærværende  Skelet. 

Stedse  Deres  ærb.  hengivne 
Christian  Winther. 


Jeg  hedder  Rasmus  Villads  Christian  Ferdinand,  og  er 
født  den  20de  Juli  1796  i Fensmark  Præstegaard  her  i Sjæl- 
land. Min  Fader  var  Pastor  Hans  Christian  Winther  og  min 
Moder  Johanne  Dorthea  Borchsenius.  1 Foraaret  1807  blev 
jeg  fra  Kjøhenhavn,  hvor  min  Fader  dengang  laae  syg,  sendt 

Museum.  VII.  2.  \ 

i den  latinske  Skole  i Nykjøbing  paa  Falster.  1 Sommerferien 
s.  A.  besøgte  jeg  mine  Forældre  i Kbhvn.,  og  maatte  blive 
der  under  Belejringen.  1808  berøvede  Døden  mig  min  Fader. 
Min  Moder  forblev  Enke  indtil  1812,  da  hun  indgik  Ægteskab 
med  nuværende  Biskop  over  Lollands-Falsters  Stift,  Dr.  Theol. 
& Phil.  Rasmus  Møller,  Gmd.  af  Db.,  Dbmd.  1815  blev  jeg 
Student,  og  tog  theologisk  Embedsexamen  i Aaret  1824.  Fra 
Foraaret  1825  til  Foraaret  1830  var  jeg  Huuslærer  hos  Gros- 
serer Muffelmann.  I Begyndelsen  af  Aaret  1830  mistede  jeg 
min  Moder;  samme  Aar  aflagde  jeg  de  for  tilkommende 
Præster  befalede  homiletiske  og  catechetiske  Prøver.  I Aarene 
1830  og  31  foretog  jeg  en  Udenlandsrejse,  og  opholdt  mig 
den  meste  Tid  i Italien,  hvis  Sprog  og  Literatur  jeg  der  søgte 
at  gøre  mig  end  mere  fortrolig  med.  Siden  har  jeg  opholdt 
mig  i Kbhvn. 

Hvad  jeg  har  ladet  trykke  er  følgende: 

Der  Feid-  und  Garnisonsdienst,  n.  d.  Dånischen  fibers. 
1819.  Seidelin. 

Pokalen,  en  Fort.  af  Tieck,  oversat  i Biblioth.  for  Moer- 
skabslæsning. 

Pellegrin,  en  Novelle  af  E.  v.  Miltitz,  og 
Forlovelsen  i Muffen,  Episode  af  Jean  Pauls  Palingenesie, 
oversat  i Maanedsroser. 

Digte,  1827.  hos  Reitzel. 

Digte,  gamle  og  nye,  1832,  hos  samme. 

Halvhundrede  Fabler  f.  Børn,  1834. 

De  lykkelige  Skinsyge,  en  lille  Gomoedie  af  Giov.  Giraud, 
oversat  i Repert.  f.  Moerskabslæsning. 

Nogle  Digte,  1835,  hos  Reitzel. 

Endnu  et  halvhundrede  Fabler  for  Børn,  1836,  hos 
samme. 

Judith,  Bruchstuch  eines  Gediehtes  1837,  hos  samme. 

Dr.  Karl  Hases  Kirkehistorie,  1835,  oversat,  (første  Halv- 
part, 18  Ark.) 

Monologer,  en  Nytaarsgave  af  Schleiermaeher,  oversat  1839, 
hos  Philipsen. 

Digte,  gamle  og  nye,  tredie  Udgave,  1839,  hos  Reitzel. 
Prædikener  om  det  christelige  Huusliv,  af  Schleier- 
macher,  overs.  1839,  hos  Philipsen. 

Reise  i det  hellige  Land,  af  Prokesch  v.  Osten,  overs. 
1839,  hos  Klein. 

To  Fortællinger,  1839,  hos  Reitzel. 

Sang  og  Sagn,  Digte,  1839,  hos  Philipsen. 

Tillige  har  jeg  redigeret  de  første  16  Nr.  af  dansk 
Konstblad,  været  Medudgiver  af  Nytaarsgave  for  danske 
Digtere  1837,  samlet  og  udgivet  Hundrede  Romancer 
1826,  hos  Thiele,  og  danske  Romancer,  hundrede  og 
fem,  1839,  hos  Klein,  samt  besørget  Udgivelsen  af  Poul 
Møllers  efterladte  Skrifter,  første  Bind,  1839. 


24.  Martn  1840. 


Høistærede,  kjære  Hr.  Justitsraad! 

Jeg  har  herved  den  Ære  at  tilstille  Dem  omstaaende  Liste 
paa  mine  Digte  i en  chronologisk  Orden  saa  nøjagtig,  som 
jeg  af  Hukommelsen,  uden  Optegnelser,  har  kunnet  gjøre  den. 
Hvad  derimod  Deres  Ønske  om  yderligere  Oplysninger  om 
min  indskrænkede  poetiske  Virksomhed  angaaer,  saa  maa  jeg 
desværre  fatte  mig  kortere,  end  jeg  gjerne  vilde. 

Naar  jeg  har  sagt  Dem,  at  det  første  Digt,  jeg  lod  trykke, 
nok  var  Studentervisen  (1820?);  at  mine  Digte,  i det  Hele 
taget,  ere  fremkomne  uden  Studier,  i dette  Ords  artistiske 
Betydning,  nedskrevne  med  Besvær,  og  siden  trykte  aldeles 
uden  Omarbeidelse  eller  Filen;  at  jeg  omtrent  tre  eller  fire 
Gange  i mit  Liv  har  tilintetgjort  alt,  hvad  jeg  havde  skrevet 
og  dernæst  begyndt  forfra;  at  den  græsk-romerske  antike 
Literatur  næsten  intet  Indtryk  har  gjort  paa  mig;  at  blandt 
Bøger,  Pontoppidans  Atlas,  Danske  Magasin  og  desl., 
Goethe,  Tieck,  Schlegelerne , og  alle  mulige  Samlinger  og 
Folkeviser  (mindre  Kjæmpeviserne),  blandt  Mennesker  Poul 
Møller  og  blandt  Konstværker  især  nederlandske  Billeder 
have  havt  stærkest  Indflydelse  paa  min  poetiske  Retning;  at 
mit  indre  Liv  ikke  har  lidt  Omvexlinger,  der  betydeligt  have 
kunnet  forandre  denne:  saa  har  jeg  sagt  Dem  Sandheden,  og 
omtrent  alt,  hvad  jeg  kan  sige.  Jeg  havde  rigtignok  forsøgt  i 

Tankerne  at  udarbeide  et  mere  detailleret  Billede  af  mit  indre 
poetiske  Liv;  men  jeg  opgav  det;  thi  jeg  greb  mig  selv  for 
ofte  i stor  Uklarhed  og  i en  vis  Besmykning,  som  vilde  have 
gjort  det  Hele  mere  til  en  „Dichtung"  end  til  „Wahrheit“; 
og  dermed  vilde  De  jo  være  slet  tjent.  Det  undrer  Dem  vel, 
at  jeg  ikke  har  nævnt  Oehlenschlæger?  Jeg  vil  forklare  Dem 
dette.  Jeg  har  fra  første  Færd  beundret  og  elsket  Oehlen- 
schlæger; men  vist  og  sandt  er  det,  at  han  aldrig  hos  mig 
har  tilveiebragt  den  Opvækkelse  (Anregung)  og  Fortrøstning, 
som  Goethe,  Tieck  og  Schlegelerne,  og  aldrig  den  Begejstring 
til  Production  som  — Pontoppidans  Atlas  f.  Ex.!  — Blandt 
de  Sager,  jeg,  som  ovenfor  sagt,  til  forskjellige  Tider  har 
ødelagt,  vare  naturligviis  især  saadanne  Arbeider,  hvori  jeg 
troede  at  ane  eller  spore  den  letteste  Reminiscens  eller  en 
fremmed  Indvirkning;  thi  Intet  var  og  er  mig  saa  modbyde- 
ligt og  foragteligt  som  den  høist  fordærvelige  Trafique,  der 
nuomtide  med  en  saa  uhørt  Ubluhed  og  et  saa  stort  Held 
trives,  nemlig,  af  andre  Poeters  disjecta  memhra  at  sammen- 
kitte en  Art  af  Mosaik  eller  paa  Andres  Ideer  at  koge  en 
tynd  Suppe,  og  udgive  dette  for  „original"  Poesie  — vid. 
H.  P.  Holst,  Digte. 

Jeg  tillader  mig  til  Slutning  at  henlede  Deres  Opmærk- 
somhed paa  en  Digter,  hvis  Navn  De  ikke  sidst  nævnede, 
blandt  dem,  De  agtede  at  optage  i Anthologien.  Jeg  mener 
Emil  Aarestrup.  Trods  alt  det,  der  muligen  kan  siges 
mod  enkelte  af  hans  lyriske  Digte,  saa  besidder  Størstedelen 
dog  en  saadan  Friskhed,  Giands,  Ynde  og  Kraft,  Nyhed  og 
Originalitet,  at  de  vel  fortjente  mere  Opmærksomhed,  end  der 
hidtil  er  hleven  dem  tildeel.  Efter  min  Følelse  har  Aarestrup 
ti  Gange  saa  megen  Vægt  som  Hansen  -f-  Andersen  -j-  Holst. 
uagtet  den  fornemme  Ringeagt,  hvormed  især  den  Sidste  seer 
ned  paa  ham  og  — plyndrer  ham!  — Hvis  De  ønsker  det. 
skal  jeg  fra  Aarestrup  skaffe  Dem  biographiske  Notitser. 

Stedse  med  Højagtelse  og  Taknemlighed 
Deres  hengivne 

Christian  Winther. 

For  Poul  Møllers  Dom  havde  jeg  saa  stor  Respect,  at 
jeg  fuldelig  er  overtydet  om,  at  min  første  lille  Samling  ( 1828) 

ikke  dengang  vilde  være  kommet  for  Lyset,  hvis  ikke  min 
Broder  just  da  havde  været  i Norge,  og  jeg  altsaa  procul  a 
fulmine. 


Digte,  gamle  og  nye,  1832. 

Regentsen  1820: 
Studentervise. 

O!  var  jeg! 

Sonet:  „Jeg  glemme  dig!“ 
Rhan  tasie. 

Hans  og  Grethe. 

Drikkevise  (vide  „Nogle  Digte* 
pag.  12). 


Kjøbeløv  paa  Lolland 
1821: 

Afsked. 

Sangeren  søger  sin  Elskede. 
Johan  og  Lise. 

Jørgen  og  Trine. 

Kjøbeløv  1822: 
Fadderne  synge. 

Paa  Herregaarden. 

Jeg  elskte  Fogdens  Datter 
Vignet. 

Kjøbeløv  1823: 
Rokkebrevet. 

Naar  kommer  Høsten. 
Bjergrnænd. 

Kjøbeløv  og  Kjøbenhavn 
1824: 

Steffen  og  Anne. 

Ellinors  Sværmeri. 

Christen  og  Lene. 


Kjøbenhavn  og  Lyngbye 
1825: 

Skjønheds  Magt. 
Haandværkssvenden  synger. 
Gjensyn. 

Matrosen. 

Henrik  og  Else. 


Ibidem  1826: 

Hvile  paa  Vandringen. 
Mismod. 

Flyv  Fugl,  flyv! 

Sonet:  O hulde  Søvn! 

Sonet : Som  naar  en  Draabe  — 
Rankens  Datter. 

Ridder  Kalv. 

Romance  om  Harald  Graafeld. 
Knud  og  Inger. 

Asbjørn  og  Thora. 

Ibidem  1827: 
Vinterlandskab. 

Hilsen. 

Sonet:  Og  da  mit  Hjerte  er. 
Hvordan  hun  er!' 

Martin  og  Marie. 

Erik  og  Ellen. 

Ibidem  1828: 
Reisepas  til  Timm.  (?) 
Tonerne. 

Skizze. 

Ibidem  1829: 
Sauvegarden. 

Min  Moster  og  jeg. 
Elskovsseglet. 

Fakkelsang. 

Vise. 

Kongens  Skygge. 

18:50: 

Juleaften  i Rom  (i  Rom). 
Brev  fra  Kiel  (i  Kiel). 

Klage  (i  Mauelz,  Tyrol). 

1831: 

Til  de  danske  Qvinder. 

De  høie  Steder  (i  Straszburg). 
Rosen  (i  Rom). 

1832: 

Ved  Fr.  Kuhlaus  Grav. 
Musiken  (Kbhvn.). 

Sang  i Dalen. 

Sang  paa  Fjeldet. 

Doris  og  Fætter  Jean. 

Haren. 

Den  hellige  Jomfrues  Hævn. 
Rudolf  og  Bertha. 

Jacob  og  Lone. 

Nogle  Digte  1835  (i  Marts). 

1833.  Kbhvn.: 
Champagnevise  (?). 

Bachus  og  Venus. 

Ved  et  Bryllup. 

Vandring  og  Opdagelse. 

Til  A.  M. 

Flugten  til  Amerika. 


1834.  Kjø  ben  havn: 
Prolog  til  Damerne. 

Vise. 

Farvel  til  Hertz  (?). 

En  Sviptuur  til  Rom. 

Den  forste  Excursion. 

En  Sommernat  (i  Mariebo). 
Sjælland  (beg.  i Rom). 

Til  Træet. 

Hemmeligheden  (Lolland). 
Dandsen  i Skoven  (i  Mariebol. 
Alfens  Brud. 

Cousinerne. 

Berthold  Schwarz. 
Vaabendragerens  Eed. 

Annette  (7  Digte). 

Ibidem  1835: 

Til  min  Læser. 

Aftenmøde. 

Ringens  Indskrift  (i  Febr.  1835). 

Sang  og  Sagn. 

Denne  Samling  er  paa  et  Par 
Smaating  nær  skrevet  i Aa- 
rene 1835 — 39  i Kbhvn. 

Haandtegninger. 
Skreven  i Novbr.  og  Decbr. 
1839.  Kbhvn. 

Judith 

er  skrevet  i Rom  1830 — -31. 

To  Fortællinger: 

Et  Reise-Æventyr  1827.  Vinter. 
Hesteprangeren  1828. 

Dagbogs  Optegnelser  under  Krigen  1864 

af  C.  Krog  Meyer,  Præst  i Sattrup  i Sundeved. 


Den  Dagbog,  jeg  førte  under  Krigen,  havde  jeg  ikke 
Tanke  om  nogensinde  at  ville  offentliggjøre.  Jeg  havde  kun 
til  Hensigt  at  sætte  min  Hustru  og  mine  Slægtninge  og  Venner, 
med  hvem  al  Brewexling  foreløbig  maatte  ophøre,  i Stand  til 
senere  at  faa  et  mere  korrekt  Billede  af  vore  Oplevelser  og 
Stemninger,  end  det  kunde  fremkaldes  ved  mundtlig  Beretning 
efter  maaske  lang  Tids  Forløb,  naar  mange  Smaatræk,  som 
kunde  bidrage  til  at  belyse  Situationen,  vare  glemte.  Vel 
blev  jeg  gjentagne  Gange  opfordret  til  at  udgive  mine  Op- 
tegnelser, som  formentes  at  kunne  interessere  Flere  end  dem, 
for  hvem  de  nærmest  vare  bestemte;  dog  vægrede  jeg  mig 
stadig  derved,  da  jeg  ikke  fandt,  at  de  kunde  have  en  saadan 
Almeninteresse,  at  de  egnede  sig  til  Ofientliggjørelse.  Men  da 
udkom  i „Museum*  under  Titel:  „En  Præstegaard  i Sundeved 
under  Krigen  1864*  en  Række  Breve,  skrevne  af  Pastor  N. 
L.  Feilberg1),  og  den  ualmindelig  velvillige  Omtale,  de  fra 
alle  Sider  fik  i Pressen,  indgav  mig  den  Tanke,  at  min  Dagbog 
dog  maaske  ogsaa  kunde  finde  en  gunstig  Modtagelse  hos  de 
Mange,  der  endnu  interessere  sig  for  hin  sørgelige  Tids 
Begivenheder.  Jeg  havde  dog  én  Betænkelighed,  den  Om- 
stændighed, at  da  Feilberg  og  jeg  vare  Nabopræster  og  i 
mange  Retninger  delte  Skjæbne  med  hinanden,  maatte  vore 
Meddelelser  blive  temmelig  ensartede,  og  i saa  Fald  vare  mine 

’)  Se  „Museum*  1890. 

Optegnelser  nu  overflødige.  Men  ved  nøiere  Sammenligning 
fandt  jeg  dog  en  væsentlig  Forskjel,  som  for  en  stor  Del  har 
sin  Grund  i vore  Sognes  forskjellige  Beliggenhed.  Ullerup  er 
ved  Sattrup  Sogn  skilt  fra  Dybbøl;  det  ligger  altsaa  længere 
tilbage  fra  det  Terræn,  som  vilde  blive  den  egentlige  Krigs- 
skueplads, og  det  var  heller  ikke  besat  af  vore  Tropper, 
hvorfor  ogsaa  Preusserne  strax  ved  deres  Fremrykning  i 
Sundeved  belagde  det,  idet  de  stillede  deres  Forposter  omtrent 
ved  Grændsen  mellem  Sattrup  og  Ullerup  Sogne.  Ullerup 
Præstegaard  laa  saaledes  en  god  Fjerdingvei  bagved  Preus- 
sernes første  Forpostlinie,  og  Pastor  Feilberg  blev  derfor 
ikke  afskaaren  fra  Forbindelse  med  Omverdenen  eller  fra 
Brevvexling  med  sin  Slægt,  — allerede  i Februar  faar  han 
jo  Brev  fra  sin  Svoger  i Odense  — og  med  Undtagelse  af 
de  Dage,  han  var  Arrestant,  kunde  han  saa  temmelig  frit  bevæge 
sig  omkring  i hele  sin  Menighed  og  røgte  sin  Præstegjernuig 
under  de  abnorme  Forhold,  som  medførtes  af  den  ljendtlige 
Okkupation.  Det  er  særlig  denne  sin  Virksomhed,  han  dvæler 
ved,  samtidig  med,  at  han  skildrer  sine  Oplevelser  og  Gjen- 
vordigheder  i al  den  Tid,  Fjenden  raadede  i hans  Præstegaard. 

Min  Præstegaard  i den  vestligste  Deel  af  Sattrup  var 
ikke  langt  fjernet  fra  de  preussiske  Forposter,  og  da  vor 
første  Forposllinie  stilledes  over  Byens  Marker,  kom  den  til  at 
ligge  mellem  de  to  Armeers  Forpostkjæder,  hvorved  vi  bleve 
ganske  afskaarne  fra  al  Forbindelse  med  den  øvrige  Verden 
og  voldgivne  de  preussiske  Soldaters  Vilkaarlighed.  Ophørte 
end  denne  Tilstand  efter  3 lange  Ugers  Forløb  ved  Fjendens 
Besættelse  af  denne  Del  af  Sognet,  saa  laa  dog  dette,  som 
Nabosogn  til  Dybbøl,  bestandig  i den  yderste  Linie,  og  indtil 
18.  Marts  kæmpedes  der  hyppig  i dets  østlige  Del.  Læng- 
selsfulde efter  at  kjende  Udfaldet,  lyttede  vi  til  Patrouillernes 
Fortællinger  om  de  hyppige  Sammenstød  mellem  Forposterne 
og  senere  til  Officerernes,  navnlig  General  Goebens  Beret- 
ninger om  de  alvorligere  Kampe.  Hvad  vi  da  saa  og  hørte. 
Krigen  og  Krigsførelsen  vedrørende,  hvad  vi  oplevede  i den 
Tid,  hvad  vi  led  og  følte  under  de  sørgelige  Begivenheder, 
hvortil  vi  vare  saagodtsom  Vidne,  — det  nedskrev  jeg  i min 
Dagbog,  hvorimod  jeg  sjeldnere  berørte  min  Præstegjerning, 
og  da  kun,  naar  den  særlig  paavirkedes  af  Krigsforholdene  og 

tjente  til  at  belyse  den  exceptionelle  Tilstand.  Dels  var  min 
Virkekreds  meget  indskrænket;  thi  selv  da  min  Arrest  blev 
hævet  d.  7.  April,  blev  mit  „Wohnort",  som  jeg  ikke  maatte 
forlade,  mig  forklaret  som  det  Terræn,  der  laa  mellem  Kirken 
og  Skolen  — en  Strækning  paa  ca.  6 — 800  Alen.  Dels 
laa  det  ganske  udenfor  det  Øiemed,  jeg  havde  med  mine 
Optegnelser,  at  skildre  min  Præstegjeming  under  Okkupationen. 

Den  Kritik,  der  stundom  udtales  over  vor  Krigsførelse, 
skyldes  væsentlig  General  Goeben,  hvis  fyldige  Udtalelser 
havde  særlig  Interesse  for  mig,  fordi  jeg  var  overbevist  om 
hans  overlegne  Evner  til  at  bedømme  Forholdene  saavelsom 
om  hans  Upartiskhed  og  Sanddruhed. 

Enkelte  bittre  Yttringer  burde  jeg  maaskee  have  udeladt 
nu,  da  jeg  ser  Adskilligt  i et  andet  Lys;  men  jeg  har  ikke 
villet  gjøre  det,  fordi  ogsaa  de  bidrage  til  at  skildre  de  Følelser, 
som  bevægede  os,  og  den  Stemning,  hvori  Begivenhederne 
bragte  os.  Overhovedet  anser  jeg  mig  forpligtet  til,  naar  jeg 
vil  udgive  mine  Dagbogs  Optegnelser,  da  at  gjengive  dem, 
som  de  bleve  nedskrevne,  uden  at  foretage  nogen  Forandring 
deri. 

D.  35.  Mai  1891.  C.  Krog  Meyer. 


Sattrup,  d.  8.  Febr.  1864. 

Søndagen  d.  31.  Januar  var  jeg  hos  min  Broder,  Sogne- 
præst Hans  W.  Krog  Meyer  i Ulkebøl  Præstegaard  i Sel- 
skab med  endel  Officerer,  hvoriblandt  Major  Kauffmann 
og  Kapitainerne  Lønborg  og  Klein  af  Artilleriet,  og 
selvfølgelig  var  den  forventede  Krig  og  dens  snarlige 
Udbrud  den  væsentlige  Gjenstand  for  Samtalen.  Enhver 
Uvished,  om  hvor  nær  forestaaende  Krigen  var,  forsvandt  dog 
strax  efter  Middagsbordet,  da  der  til  de  nævnte  Batterichefer 
indløb  Telegrammer,  som  meldte  Krigens  Udbrud,  og  inde- 
holdt Ordre  til  hurtigst  muligt  at  fuldende  Batteriernes  Ud- 
rustning og  støde  til  Armeen.  Der  blev  saaledes  en  brat 
Ende  paa  Selskabet,  idet  alle  Officererne  kun  tænkte  paa  at 
opfylde  deres  Pligter;  Klein  og  Lønborg  sagde,  at  de  endnu 
samme  Dag  vilde  bryde  op  og  ile  til  Dannevirke.  Ogsaa  jeg 

skyndte  mig  hjem  til  Sattrup.  for  at  meddele  min  Hustru l)  den 
særlig  for  os  .betydningsfulde  Efterretning:  thi  vi,  som  bo 
paa  Fastlandet,  inaa  jo  være  belavede  paa  snart  at  se  Fjen- 
den i vort  Hjem.  Jeg  har  aldrig  indbildt  mig,  at  vor  lille 
Hær  i Længden  vil  kunne  holde  Dannevirke-Stillingen  overfor 
de  forenede  Østerrigere  og  Preussere,  og  er  derfor  forberedt 
paa.  at  den  efter  en  haardnakket,  hæderlig  Kamp  maa  gaa 
tilbage  til  Als.  og  at  Sundeved  vil  blive  besat  af  Fjenden, 
som  Tilfældet  var  i 1848  og  1849.  Ofte  havde  min  Hustru 
og  jeg  med  den  længe  forventede  Krig  for  Øie  yttret  til  vore 
Venner  paa  Als,  at  vi  nok  skulde  holde  ud  at  have  Fjenden 
i Huset  i 3 — 4 Maaneder,  og  vi  beredte  os  nu  strax  paa  hans 
Komme.  Vi  tog  vore  nye  Brysseler  Tæpper  af  Gulvene,  ind- 
pakkede dem  og  alt  overflødigt  Sølvtøi  samt  forskjellige  Kunst- 
sager. og  i Torsdags  bragte  jeg  alle  disse  Sager  til  Ulkebøl. 
hvor  de  i Præstegaarden  formentlig  ville  være  vel  bevarede 
mod  at  ødelægges  eller  røves  af  Fjendehaand.  Jeg  tog  i 
Sønderborg  Afsked  med  min  kjære  Ven,  Borgmester  Finsen 
og  hans  Familie;  dér  traf  jeg  ogsaa  min  Broder,  som  kom 
lige  fra  Flensborg.  Det  havde  været  hans  Hensigt  at  tage  til 
Slesvig,  men  i Flensborg  havde  han  af  en  høitstillet  Officer 
faaet  det  Baad  hurtigst  id  vende  tilbage  til  Als,  da  Armeen 
snart  vilde  bryde  op  fra  Dannevirke  og  gaa  tilbage.  Hvor 
paalidelig  den  Kilde  end  maatte  antages  at  være,  hvoraf  denne 
Efterretning  var  øst,  forekom  det  os  næsten  utroligt,  at  der 
allerede  skulde  være  Tale  om  Tilbagetog,  men  denne  Tanke 
virkede  dog  meget  nedslaaende,  og  det  var  i en  trykket 
Stemning,  jeg  skiltes  fra  min  Broder  og  Finsen,  forvisset  om, 
at  jeg  ikke  vilde  gjense  dem  i lang  Tid. 

Skjøndt  jeg  nu  maatte  være  forberedt  paa,  at  Dannevirke 
snart  blev  forladt,  overraskede  det  mig  dog.  da  Hjulmand 
Jørgensen  iforgaars  Middag  kom  til  mig  med  det  sørgelige 
Budskab,  at  Dannevirke-Stillingen  var  rømmet  og  hele  Armeen 
paa  Tilbagetog;  han  selv  vilde  flygte  til  Kongeriget  for  ikke 
at  falde  i Tyskernes  Hænder,  idet  han  ikke  havde  glemt  den 
Forfølgelse  og  de  Mishandlinger,  han  havde  været  underkastet 
i 1848  og  1849. 

')  Sida  Elise  Charlotte,  Datter  af  Generalkripskommissier  Ordner  til 
Kjjerup. 

Jeg  nærede  ikke  Tvivl  om,  at  Efterretningen  var  rigtig, 
men  kunde  ikke  forstaa,  hvad  der  havde  bevirket  Armeens 
Tilbagegang,  da  jeg  ikke  havde  hørt,  at  nogen  større  afgjørende 
Kamp  havde  fundet  Sted.  Derfor  længtes  jeg  i høi  Grad  efter 
nærmere  paalidelig  Underretning,  og  igaar  Eftermiddag  gik 
jeg  da  op  til  Landeveien  ved  Kirken,  for  mulig  dér  at  træffe 
filbagegaaende  Afdelinger,  af  hvis  Førere  jeg  maaske  kunde 
faa  den  ønskede  Oplysning.  Tilfældet  vilde,  at  den  eneste 
Afdeling,  som  havde  valgt  denne  Vei,  var  Batteriet  Klein, 
med  hvis  Chef  jeg  forrige  Søndag  havde  været  sammen  i 
Ulkebøl.  Det  var  et  sørgeligt  Syn  at  se  Batteriet  paa  den 
speilglatte  Vei.  Konstablerne  gik  ved  Hestene  for  at  støtte 
dem  og  holde  dem  oppe  fra  at  falde;  Alle  vare  de  vel  ind- 
hyllede i deres  Kapper  med  Kraverne  om  Ørene  for  at  kunne 
modstaa  den  bidende  Kulde,  og  jeg  vilde  ikke  have  gjenkjendt 
Kapitain  Klein,  dersom  han  ikke  var  standset  og  havde  hilst 
paa  mig.  Paa  mit  Spørgsmaal,  hvad  der  var  passeret,  som 
havde  foranlediget  Armeens  Tilbagetog,  svarede  han,  at  han 
Intet  vidste,  som  kunde  motivere  det.  Han  var  kommen  med 
Batteriet  til  Slesvig  Tirsdag,  havde  holdt  det  forspændt  Onsdag 
og  Torsdag,  ventende  paa  at  beordres  ud  til  Kamp,  og  saa 
havde  han  uventet  faaet  Ordre  til  at  vende  tilbage  til  Als. 
Var  Tilbagetoget  uforstaaeligt  for  en  saa  dygtig  Militær,  hvad 
maatte  det  da  ikke  være  for  en  Lægmand  som  mig;  men 
hvad  der  end  havde  foranlediget  det,  vidste  jeg,  at  jeg  snart 
vilde  komme  til  at  føle  dets  Følger.  Min  Præstegaard  ligger 
jo  kun  3h  Mil  fra  den  yderste  Skandse  paa  vor  høire  Fløi 
(Skandse  X),  og  da  Fjenden  utvivlsomt  nu  vil  angribe  Skand- 
seme  paa  Dybbøl  Bjerg  eller  idetmindste  cemere  dem  fra 
Sundeved-Siden,  for  at  ikke  vor  Hær  fra  Als  skal  kunne 
rykke  ind  i Slesvig,  vil  det  sikkert  ikke  vare  mange  Dage, 
inden  Fjenden  er  her.  Et  betegnende  Forbud  herpaa  er 
Postgangens  Standsning.  Postkarreten,  som  daglig  gaar 
mellem  Sønderborg  og  Aabenraa  og  ved  vort  Brevsamlings- 
sted  medtager  vore  Breve  til  Kongeriget,  er  udebleven,  vistnok 
af  Frygt  for,  at  Posten  skal  falde  i Fjendens  Hænder,  og  der 
er  da  ikke  Udsigt  til,  at  vi  i lang  Tid  ville  kunne  faa  Breve 
afsendt  til  vore  Slægtninge  og  Venner.  Jeg  har  derfor  bestemt 
mig  til  at  føre  en  Slags  Dagbog  og  deri  jævnlig  optegne. 


Digitized  by  Google 


12 


hvad  vi  vilde  have  meddelt  dem,  hvis  Forbindelsen  med  dem 
ikke  var  afbrudt.  Vore  Kjære  ville  da  senere  derigjennem 
kunne  erfare,  hvad  vi  have  oplevet,  tænkt,  følt  og  lidt  i denne 
tunge  Tid,  og  vi  selv  derved  levendegjøre  Erindringerne  fra 
en  Periode  i vort  Liv,  der  vistnok  vil  faa  et  andet  Præg  end 
den  Lykke,  Fred  og  Glæde,  som  hidtil  udmærkede  vort  Liv 
her  i Sattrup. 

D.  14.  Februar. 

Som  jeg  formodede,  varede  det  ikke  længe,  inden  Fjenden 
viste  sig.  I Onsdags  (d.  10de)  lige  efter  Middag  ser  jeg  en 
af  vore  Dragoner  komme  ridende  i stærk  Karriere  oppe  fra 
Kirken  ned  gjennem  Byen,  og  da  der  i det  Samme  lød  et 
Par  Geværskud  lige  ved  Præstegaarden,  vidste  jeg,  at  nu 
havde  vi  Preusserne.  Det  varede  ikke  et  Minut,  inden  de 
kom  ad  Veien  og  gjennem  Haven,  og  da  jeg  ilede  ud  paa 
Forstuen,  for  at  tage  imod  dem,  stødte  jeg  paa  en  Under- 
officer af  Garden,  der  hilste  og  høflig  spurgte:  Sind  Sie  der 
Ortsprediger?  Paa  mit  bekræftende  Svar  bad  han  om  Op- 
lysning, om  der  i Præstegaarden  var  danske  Soldater,  hvor- 
efter han  atter  hilste  og  bad  om  Undskyldning,  fordi  han 
havde  forstyrret  mig;  han  havde  kun  gjort  sin  Pligt.  Han 
ilede  afsted  for  at  naa  sine  Kammerater,  der  allerede  vare 
forbi  Præstegaarden,  og  et  Øieblik  efter  vare  de  alle  forsvundne 
ligesaa  hurtigt,  som  de  vare  komne.  Men  vi  hørte  i nogen 
Tid  Geværskuddene,  der  vexledes  med  vore  Forposter,  som 
nok  staa  ikke  langt  fra  vor  By. 

Fra  den  Dag  have  vi  atter  og  atter  havt  Patrouiller,  som 
skulle  eftersøge,  om  der  er  danske  Soldater  i Huset,  og 
spørge : Sind  keine  Dånen  hier  ? Som  oftest  komme  de  høflig 
som  hin  Underofficer  i Onsdags,  men  undertiden  kan  det 
hændes,  at  de  ere  uforskammede,  som  igaar,  da  et  Par  stor- 
mede ind  i Kjøkkenet,  stødte  Geværkolbene  mod  Stengulvet 
og  raabte  til  Sida:  „I hr  Mann  lieraus ! “ Hvad  der  forøger 
Vanskelighederne  især  for  Beboerne  af  den  søndre  Gade  d: 
ved  Landeveien  mellem  Sønderborg  og  Aabenraa,  er,  at  der 
stundom  kommer  danske  Patrouiller  og  derved  sker  Sammen- 
stød med  Preusserne,  hvorved  det  let  gaar  ud  over  de 
fredelige  Beboere;  Aftægtskonen  i Smedien  fik  i Onsdags  en 
Kugle  i sin  Dør  og  en  i Vindueskarmen.  Siden  iforgaars,  da 

en  preussisk  Uhlanofficer  paa  den  søndre  Gade  blev  skudt 
af  en  Patrouille  paa  5 Mand.  som  derefter  bleve  tagne  til- 
fange, er  der  vakt  Mistanke  mod  Befolkningen  her,  idet  Preus- 
serne sige,  at  hint  Skud  faldt  fra  et  Hus,  hvor  de  Danske 
vare.  Det  gik  strax  ud  over  vor  Brevsamler  ved  Kirken, 
hvem  Uhlaneme  bankede  med  Sablen,  fordi  han  skulde  have 
sagt,  at  der  ingen  Danske  var,  og  han  kunde  dog  umulig 
vide,  om  der  var  danske  Soldater  paa  et  Strøg,  der  laa  mindst 
1000  Skridt  fra  hans  Hjem  og  aldeles  ikke  kunde  ses  der  fra. 

Som  Følge  af  denne  Begivenhed  fik  jeg  igaar  Besøg 
af  en  Officer,  der  var  sendt  af  Forpostkommandøren  med 
Anmodning  til  mig  om  at  benytte  min  Indflydelse  paa  Menig- 
heden til  at  forhindre,  at  der  fra  Husene  blev  skudt  paa  de 
preussiske  Tropper.  Jeg  svarede  ham.  at  jeg  var  aldeles 
overbevist  om,  at  ikke  en  Eneste  af  Befolkningen  skød  paa 
Preusserne,  ja  at  det  sikkert  var  dem  alle  meget  imod,  at  der 
blev  skudt  fra  deres  Huse,  men  de  kunde  jo  umulig  forhindre 
det.  Da  Preusserne  kom  i Onsdags,  havde  de  med  Kolbeslag 
stødt  de  Døre  ind,  som  ikke  hurtig  nok  aabnede  sig  for  dem ; 
men  de  danske  Patrouiller  tog  sig  naturligvis  samme  Ret  som 
de  preussiske,  og  Befolkningen  kunde  umulig  forhindre  det. 
„Sig  dem  blot”,  udbrød  Officeren,  „at  de  skulle  sende  Bud  til 
den  preussiske  Feltvagt,  som  er  her  i Nærheden,  saasnart  der 
kommer  en  dansk  Patrouille,  saa  skulle  vi  snart  befri  dem”. 
„Nei”,  lød  mit  Svar,  „det  Hverv  paatager  jeg  mig  aldrig,  at 
opfordre  mine  Sognefolk  til  at  sende  Bud  til  Preusserne,  naar 
danske  Soldater  — maaskee  deres  Slægtninge  og  Venner,  men 
i hvert  Tilfælde  deres  Landsmænd  — kommer  til  dem!”  „At 
Deres  Svar  forstaar  jeg”,  yttrede  da  Officeren,  „at  De  er  vor 
Fjende,  men  vi  respektere  Deres  Anskuelse.  Dog  beder  jeg 
Dem  om  at  gjøre  Deres  Menighed  opmærksom  paa,  at  ethvert 
Hus,  hvorfra  der  bliver  skudt  paa  preussiske  Tropper,  vil 
herefter  strax  blive  skudt  i Brand”.  Tillige  fik  Sognefogden 
Ordre  til  at  bekjendtgjøre,  at  den  Mand,  i hvis  Hus  der 
træffes  dansk  Militær,  efterat  han  har  benægtet,  at  det  var 
der,  strax  vil  blive  skudt. 

I Dag  fik  jeg  ogsaa  en  Bekjendtgjørelse  fra  Prinds  Friedrich 
Carl  af  det  Indhold,  at  Enhver,  som  indlader  sig  i Forbindelse 
med  Fjenden  og  meddeler  ham  Efterretninger,  der  kunne 

gjøre  „den  diesseitigen  Truppen*  Skade,  strax  vil  blive  stillet 
for  en  Krigsret  og  uden  Skaansel  dømt  til  Døden. 

Det  er  vanskelige  Forhold  for  os,  men  med  Guds  Hjælp 
gaa  vi  dem  nok  igjennem,  og  uden  Fortrøstning  til  ham 
maatte  vi  jo  altid  gaa  i Angst  og  Fare.  Bedre  bliver  det 

vel  ogsaa  for  os,  naar  vi  faar  preussisk  Indkvartering,  thi 
da  ville  vi  ikke  være  udsatte  for  den  Ubehagelighed  at  skulle 
ud  og  give  Forklaring  for  den  ene  Patrouille  efter  den  anden. 
Vi  have  i Dag  Haab  om,  at  det  vil  ske  snart ; idetmindste  var 
her  i Riftermiddag  3,  som  skulde  efterse  Kvarteret  med  Hensyn 
til  hvormange  Officerer  vi  kunne  have,  og  hos  Sognefogden 
er  der  igaar  blevet  forespurgt,  hvormange  Gaarde  der  er  i 
Byen,  og  det  tyder  jo  paa,  at  Øieblikket  nærmer  sig,  da 
Preusserne  ville  belægge  Sattrup. 

I Dag  er  det  forøvrigt  gaaet  bedre  end  igaar;  der  har  kun 
været  Faa,  og  jeg  har  havt  den  Glæde  at  kunne  holde  Kon- 
lirmation  aldeles  uforstyrret.  Naar  først  Sognet  var  belagt, 
vilde  der  ikke  være  noget  Sted,  hvor  jeg  kunde  samles  med 
Konfirmanderne,  ja  da  vil  sandsynligviis  ogsaa  Kirken  blive 
tagen  i Brug  til  Kvarter  eller  Andet.  Jeg  har  derfor  havt 
Børnene  hos  mig  hver  Dag  i sidste  Uge,  og  jeg  fuldendte  i Dag 
den  hellige  Handling  i uforstyrret  Ro.  Jeg  var  belavet  paa, 
at  der  vilde  komme  Preussere  ind  i Kirken,  og  det  vilde  vel 
ikke  have  forstyrret  mig,  men  vistnok  Børnene  og  Menigheden, 
saa  jeg  var  saare  glad  over,  at  der  under  hele  Handlingen 
ikke  kom  en  eneste  Soldat  ind  i Kirken.  Jeg  sagde  „Menig- 
heden*, men  jeg  maa  tilføie,  at  den  ikke  var  stor;  foruden 
Konfirmanderne  og  deres  kvindelige  Slægtninge  og  Venner 
var  der  kun  4 Mænd;  det  er  jo  især  Mændene,  hvis  Nær- 
værelse er  nødvendig  hjemme  og  kræves  af  Fjenden.  — Preus- 
serne have  i Dag  forlangt  Nøglen  til  Kirkens  Taam,  saa  jeg 
formoder,  at  de  ville  have  en  Udkigspost,  men  véd  det  for- 
øvrigt ikke;  da  der  er  vid  Udsigt  fra  Taarnet,  er  det  jo  sand- 
synligt, at  de  benytte  det  til  Observation. 

1 Dag  da  Sida  vilde  se,  hvormange  Æg  hun  havde  til 
den  forventede  Indkvartering,  overraskedes  hun  ved  at  finde 
alle  Hønserederne  tomme;  en  ung  Hane,  som  maaskee  har 
været  for  vagtsom,  fandtes  paa  Gulvet  med  næsten  afrevet 
Hoved,  men  alle  Hønsene  vare  i Behold,  hvilket  dog  var  nogen 

Naade.  Det  har  vel  været  en  Visiterende,  som  ikke  har 
kunnet  modstaa  Fristelsen  ved  Synet  af  Æggene  i denne  paa 
Fødemidler  saa  knappe  Tid,  og  de  Æg  under  jeg  gjerne  en 
hungrig  Sjæl  og  undrer  mig  kun  over,  at  der  ikke  manglede 
en  eneste  Høne.  At  her  er  Mangel  paa  Fødemidler,  slutter 
jeg  deraf,  at  der  i Dag  var  3 Preussere  her,  som  kom  fra 
Ullerup  for  at  kjøbe  2 Pd.  Smør.  Og  naar  vi  i Sattrup  By 
faa  et  Par  1000  Mand,  vil  det  vel  snart  gaae  os  ligesaa; 
men  da  have  vi  den  Udvei,  at  vi  kunne  faae  Noget  fra 
Graasten. 

D.  17de  Februar. 

Vi  ere  endnu  ikke  komne  videre,  idet  Haabet  om  at  faa 
Indkvartering  endnu  ikke  er  gaaet  i Opfyldelse,  og  alle  Ube- 
hagelighederne ved  at  ligge  mellem  de  to  Armeers  Kjæder 
vedblive  altsaa  fremdeles.  Der  har  iøvrigt  kun  været  Faa  her 
i disse  Dage,  og  som  oftest  ere  de  komne  for  at  faa  Smørre- 
brød. Imidlertid  er  man  stadig  udsat  for  Ubehageligheder, 
thi  dertil  kan  vel  regnes,  hvad  der  mødte  mig  igaar.  Jeg 
vilde  gaa  ned  til  min  Kollega,  Pastor  Nis  Hansen  i Snogbæk, 
og  jeg  gik  i mit  lovlige  Kald,  eftersom  jeg  skulde  levere  ham 
Fortegnelsen  m.  v.  over  de  Børn,  som  jeg  konfirmerede  i 
Søndags,  til  Indførsel  i Kirkebogen;  men  selve  Fortegnelsen 
kunde  jeg  først  affatte  hos  ham,  fordi  hos  ham  beroede  mine 
Optegnelser  desangaaende,  som  jeg  havde  sendt  derned  tillige- 
med mine  andre  Em  bedspapirer,  fordi  jeg  kan  vente,  at  ved 
en  mulig  forestaaende  Kamp  vil  min  Præstegaard  sandsynligvis 
blive  skudt  i Brand.  Jeg  var  altsaa  nødt  til  at  gaa  selv,  men 
jeg  var  ikke  gaaet  langt,  førend  jeg  hørte  et  „Halt”!  og  saa 
en  Uhlan  komme  sprængende  ned  ad  Kirkebakken  hen  imod 
mig,  og  med  opløftet  Pistol  spurgte  han  da,  hvorhen  jeg 
vilde,  hvad  jeg  vilde  dér.  om  jeg  havde  set  Danske,  i hvilken 
Retning  Dybbøl  laa  etc.  etc.  Jeg  tager  nu  Sligt  med  Ro  og 
bliver  ikke  forskrækket  i den  Grad  som  min  Degn,  der  for  et 
Par  Dage  siden  blev  saa  altereret  over  en  Pistol,  som  en 
Uhlan  rettede  mod  ham,  at  han  blev  syg  og  i 3 Dage  laa 
tilsengs  efter  den  Forskrækkelse;  men  behageligt  er  det  ikke 
at  skulle  afgive  en  længere  Forklaring,  medens  Pistolen  var 
rettet  mod  mit  Bryst.  Jeg  fik  da  endelig  Lov  til  at  passere, 
udrettede  mit  Ærinde  og  skyndte  mig  hjem,  men  jeg  kommer 

ikke  saasnart  ud  igjen,  da  man  helst  undgaar  slige  Ubehage- 
ligheder. Imidlertid  skal  jeg  paa  Kirkegaarden  i Eftermiddag 
for  at  begrave  en  gammel  Kone,  men  jeg  haaber  dog,  at  det 
maa  kunne  ske  i Ro.  — I vor  Uvidenhed  om  hvad  der 
foregaar  i Verden,  er  det  os  paafaldende,  at  Preusserne  nogle 
Steder  skulle  have  spurgt,  ikke  blot  om  der  var  Danske  i 
Huset,  men  om  der  var  Russere;  har  maaske  Rusland  erklæret 
sig  mod  Preussens  og  Østerrigs  Besættelse  af  Holsten  og 
Slesvig?  Vi,  som  ere  hermetisk  aflukkede  fra  den  øvrige 
Verden,  vide  jo  ikke,  hvad  der  foregaar  i denne. 

Rygtet  gaaer,  at  vor  Brevsamler  Lorenzen  skal  være 
bleven  bortført  igaar.  Hvor  det  dog  gjør  mig  ondt  for  hans 
stakkels  Kone  og  3 Børn!  Gud  hjælpe  os  alle! 

D.  19de  Februar. 

Ja,  med  det  Suk,  hvormed  jeg  sluttede  sidst,  maa  jeg 
begynde  i Dag;  thi  vor  Tilstand  er  næsten  uudholdelig.  Vi 
vide  næsten  ikke,  hvad  vi  skulle  ønske;  at  vore  Kjære  kjendte 
den  nøie,  for  at  deres  Deltagelse  kunde  følge  os,  eller  at  de 
ikke  kjendte  den,  for  at  de  kunne  være  befriede  for  den 
Frygt,  der  ellers  vilde  fylde  dem  paa  vore  Vegne.  Hvad  der 
gjør  vor  Tilstand  saa  fortvivlet,  er  den  Omstændighed,  at  vi 
ingen  Indkvartering  have,  thi  hvis  vi  havde  Officerer  i Huset, 
vilde  vi  hos  dem  faa  den  Beskyttelse,  som  vi  nu  savne,  og 
vi  vilde  være  sikkrede  mod  den  raa  Behandling,  vi  nu  lide. 
Igaar  Aftes  var  det  især  slemt.  Efterat  der  nemlig  i de  sidste 
Dage  var  kommet  enkelte  Patrouiller,  som  havde  forlangt 
Levnetsmidler,  kom  igaar  Aftes  en  Flok,  som  med  Bajonetten 
mod  Sidas  og  mit  Bryst  forlangte  Levnetsmidler,  særlig  Spege- 
pølse, som  vi  tilfældig  ikke  have  i Aar,  kasserede,  hvad  der  blev 
budt  dem  af  Smørrebrød,  og  efterhaanden  aftvang  os  20 — 30 
Pd.  Skinke,  røget  Kjød,  salt  Kjød  og  Rullepølser  foruden  et 
Stykke  Smør  paa  4 Pd.,  Ost  og  Brød.  Mig  erklærede  de  for 
Arrestant  og  forlangte,  at  jeg  skulde  følge  dem  til  Feltvagten, 
hvortil  jeg  erklærede  mig  beredt,  og  Ordføreren  var  ufor- 
skammet nok  til  at  rykke  mig  min  Pibe  ud  af  Munden,  idet  han 
sagde,  at  en  Arrestant  ikke  maa  ryge  Tobak.  Imidlertid  da 
de  havde  faaet  Saameget,  de  kunde  bære  (de  havde  stukket 
de  forskjellige  Kjød  varer  paa  Bajonetternel,  gik  de  deres  Vei 
uden  at  tage  mig  med,  hvilket  jeg  heller  ikke  frygtede  for, 

da  jeg  er  vis  paa,  at  det  er  ganske  imod  Officerernes  Vidende 
og  Villie.  Og  det  Paaskud,  at  jeg  er  dansk  Præst,  vilde  neppe 
blive  taget  for  gyldigt;  idetmindste  vil  det  blive  vidtløftigt  for 
dem  at  bortføre  alle  Præster  i hele  Landet,  fordi  de  have 
aflagt  Ed  til  Kongen.  Da  jeg  er  mig  bevidst  aldeles  Intet 
at  have  forbrudt,  ser  jeg  ganske  rolig  for  mit  eget  Vedkom- 
mende en  eventuel  Bortførelse  imøde,  naar  den  kun  sker  om 
Dagen  og  efter  Ordre,  men  at  blive  slæbt  afsted  i Mørke  af 
Soldater,  der  ikke  have  Ordre  dertil,  og  som  maaske  derfor 
ikke  tør  bringe  mig  til  det  foregivne  Bestemmelsessted,  men 
maa  skille  sig  af  med  mig  underveis,  det  er  jeg  rigtignok 
bange  for.  For  min  Sidas  Skyld  maa  jeg  ønske  og  bede  til 
Gud  om  at  forskaanes  for  at  blive  ført  bort,  thi  hvorledes 
vil  det  gaa  den  kjære  Sjæl,  naar  hun  er  alene.  Man  mærker 
ikke,  at  hun  forfærdes,  men  hun  sagde,  at  Benene  rystede 
under  hende  ved  hint  Optrin,  og  hvor  kan  det  være  ander- 
ledes! Vore  Piger  derimod  skreg  i vilden  Sky,  da  de  hørte, 
at  jeg  blev  erklæret  for  Arrestant.  Jeg  lagde  Mærke  til,  at  hine 
Røvere  havde  gjort  deres  Bedste  for  ikke  at  blive  gjenkjendte; 
Skulderstropperne,  hvorpaa  Regimentets  Numer  staar,  vare 
ombøiede,  saa  at  jeg  ikke  kunde  se,  til  hvilken  Afdeling  de 
hørte;  de  havde  altsaa  lagt  an  paa  at  gaa  ud  paa  Røvertog, 
og  de  3 af  dem  havde  været  her  om  Eftermiddagen  og  faaet 
Proviant  til  Feltvagten. 

Det  er  rigtignok  drøie  Vilkaar,  hvorunder  vi  nu  leve,  og 
der  er  jo  slet  ikke  Udsigt  til  Forandring,  thi  det  synes  jo,  at 
Preusserne  ikke  ville  indkvartere  sig  her,  da  Sattrup  ligger 
for  nær  vore  Forposter.  Jeg  kan  derfor  ikke  tænke  mig 
anden  Forandring,  end  at  vor  By  ved  første  Leilighed  bliver 
skudt  i Brand,  naar  Fægtningen  efter  et  tilbageslaaet  Angreb 
paa  Dybbøl  strækker  sig  gjennem  Byen ; da  ville  vi  ret  komme 
til  at  trænge  til,  at  Gud  i sin  Barmhjertighed  vil  holde  sin 
Haand  over  os. 

Inspektør  Thoyssen  og  Pastor  Bulow,  som  med  sin 
Hustru  flyttede  til  Sandbjerg,  da  de  forlod  Dybbøl  Præste- 
gaard,  siges  at  være  bortført  igaar;  ligeledes  gik  Rygtet  igaar, 
at  Pastor  Feilberg  var  ført  bort  fra  Ullerup.  Naar  kommer 
Turen  til  mig?  Maaske  i Dag!  Iforgaars  brændte  det  i Dybbøl, 
igaar  Eftermiddag  i Stenderup,  — sørgelige  Varsler  om  hvad 

der  venter  os.  1 en  saadan  Tid  føler  man  ret  Velsignelsen 
af  at  have  en  trofast,  kjærlig  Sjæl  ved  sin  Side,  og  hvorledes 
holdt  jeg  denne  Tid  ud,  naar  jeg  ikke  havde  Sida  ? Gud  vel- 
signe og  bevare  hende ! 

D.  21de  Februar. 

Saa  ere  vi  da  komne  2 Dage  frem  i Tiden  og  have  naaet 
Søndag:  men  Søndags  Fred  er  her  ikke,  thi  den  forjages  af 
Skydningen,  som  jeg  i dette  Øieblik  tydelig  hører  fra  For- 
posterne. Og  beklemte  ere  vi  jo  bestandig,  saameget  mere 
som  vi  have  Grund  til  at  formode,  at  Angrebet  paa  Dybbøl- 
stillingen  snart  vil  gaa  for  sig.  To  forskjellige  Patrouiller 
sagde  igaar  bestemt,  at  det  vil  ske  i Morgen,  men  det  er  ikke 
sandsynligt,  at  de  vide  Besked  derom.  1 de  forløbne  2 Dage 
have  vi  forresten  havt  det  ret  godt  efter  Omstændighederne ; 
de,  som  var  komne  for  at  furagere,  ere  komne  med  Høflighed, 
og  saa  finder  man  sig  gjeme  i at  rykke  ud  med,  hvad  man 
har.  især  naar  det  sker  om  Dagen.  Værre  er  det  om  Natten, 
saaledes  som  vi  prøvede  det  sidste  Nat.  Jeg  blev  vækket 
ved  et  forfærdeligt  Rabalder  udenfor  Døren,  og  i den  dybeste 
Negligé  foer  jeg  op  for  at  lukke  Forstuedøren  op.  En  Dragon 
lod  sin  Hest  sparke  paa  Døren  og  brølede:  „Licht“ ! Da  jeg 
havde  faaet  tændt  Lys  og  bragt  det  ud  paa  Forstuen,  var 
Underofficeren,  der  førte  Patrouillen,  dog  saa  høflig  at  bede 
mig  om  at  klæde  mig  paa,  for  at  jeg  ikke  skulde  forkøles. 

I en  Fart  kom  jeg  i Klæderne,  og  da  gik  det  løs  med  Under- 
søgelse af  det  ene  Værelse  efter  det  andet,  saa  grundig  som 
aldrig  forhen.  Da  Dragonen  bad  Underofficeren  om  at  jage 
Bajonetten  i de  opredte  Senge  i Havestuen,  fik  jeg  det  dog 
forhindret  ved  at  tilbyde  mig  at  tage  alle  Sengekhederne 
ud  af  Sengene.  Efterat  vore  egne  Værelser  vare  ransagede, 
gik  Undersøgelsen  rundt  i hele  Huset,  i Pigekammeret,  hvor 
jeg  viste  dem  Pigerne  i Sengene,  i Spisekammeret,  Mælke- 
stuen. ja  paa  Loftet.  Efter  endt  Undersøgelse,  der  faldt  ud 
til  Vedkommendes  Tilfredshed,  anmodedes  der  om  Kaffe,  og 
medens  den  blev  lavet  og  drukket,  havde  jeg  en  længen1 
Samtale  med  dem.  og  Dragonen  og  Underofficeren,  der  stadig 
optraadte  som  Ordfører  for  Truppen,  fortalte  nu  alle  mulige 
Ting  og  kom  idelig  tilbage  til,  at  Pastor  Bulow  var  den  7de 
Præst,  som  de  havde  taget  i disse  Dage,  og  at  de  havde 

Ordre  til  særlig  at  passe  paa  Præsterne  og  Embedsmændene. 
De  sagde  ogsaa,  at  der  hos  Bulow  havde  været  en  forklædt 
Officer,  men  det  er  vist  en  Fabel,  da  Bulow  skal  være 
arresteret  hos  Thoyssen  og  med  ham,  og  Thoyssens  Kne- 
belsbarter have  vel  bragt  dem  til  at  tro,  at  han  var  Officer. 
De  talte  tillige  om.  at  der  i Dag  vilde  blive  en  mindre  Fægt- 
ning, men  i Morgen  et  Hovedangreb  paa  Skandseme,  og  til 
det  Øiemed  vilde  der  indtræffe  store  Masser  her  i Egnen. 
Med  den  mest  affekterte  Stemme  raabte  Dragonen:  „Das 
ganze  Deutschland  schreiet  naeh  Blut*!  Truppens  Ophold  i 
Forstuen  varede  en  Timestid,  skjøndt  Soldaterne  ikke  maa 
sidde  ned  og  heller  aldrig  gjøre  det;  men  omsider  brød  de 
da  op.  Underofficeren  gjorde  Undskyldning  for,  at  han  havde 
forstyrret  os,  men  sagde,  at  han  kun  havde  opfyldt  sin  Pligt, 
og  med  det  almindelige  Ønske:  „Gute  Nacht*  gik  de  videre 
og  vi  i Seng  igjen  Kl.  121/*.  Det  var  den  første  Nattevisita- 
tion,  vi  have  havt,  og  tillige  den  grundigste. 

I Dag  har  der  Ingen  været  her,  og  nu  Kl.  4 */*  er  Skyd- 
ningen ophørt;  man  siger,  at  der  er  brændt  et  Hus  i Ragebøl. 
Denne  lille  Fægtning  havde  vort  natlige  Besøg  bebudet;  mon 
ogsaa  Forudsigelsen  om  Angrebet  paa  Dybbøl  i Morgen  vil 
gaa  i Opfyldelse? 

D.  22de  Februar. 

Kl.  91/«  Formiddag. 

Den  gik  i Opfyldelse!  Da  vi  kom  op  Kl.  63/4,  kunde  vi 
se  ovre  paa  Landeveien  de  tætte  Skarer  og  de  lange  Rækker 
Artilleri,  som  droge  ad  Dybbøl  til,  og  vi  vide  ikke,  hvor  tidlig 
de  ere  begyndte  at  marschere  her  forbi.  Og  som  de  komme 
ad  Aabenraaveien.  saaledes  vistnok  ogsaa  ad  alle  andre  Veie, 
som  føre  til  samme  Maal.  Tænk,  hvorledes  vi  maatte  være 
tilmode  ved  dette  Syn!  Hvorledes  skulle  vore  Folk  kunne 
rnodstaa  saa  store  Masser!  Vore  Tropper  ere  vel  spredte  over 
hele  det  sydlige  Als.  og  inden  de  komme  til  Sønderborg  og 
Dybbølbjerg,  vil  det  vist  være  for  silde.  Jeg  har  vel  ikke 
Forstand  paa  Sligt,  men  jeg  antager,  at  der  ikke  er  over 
4000  til  Forposttjeneste  og  til  Bedækning  for  Skandseme, 
maaske  med  en  lille  Reserve;  hvorlænge  ville  de  kunne 
holdf:  Stand  mod  de  store  Masser,  som  i Dag  ville  vælte  sig 
over  dem? 

2* 

Kl.  111/,. 

Jeg  blev  afbrudt  af  Sida,  som  kom  med  det  Budskab,  at 
hun  kunde  se  Preusserne  komme  tilbage.  Saa  blev  da  Stenen 
dengang  væltet  fra  vort  Bryst ! Naar  man  ikke  har  været  i 
en  lignende  Situation,  vil  man  næppe  kunne  forestille  sig  vore 
Følelser,  naar  vi  saaledes  ere  om  end  fjerne  Vidner  til  en 
Kamp,  hvori  vort  Hjerte  tager  saa  levende  Del.  I Dag  hørte 
Geværilden  snart  op,  det  vil  sige,  Lyden  tabte  sig  snart  og 
det  var  os  et  Tegn  paa,  at  vore  Forposter  trak  sig  hurtig 
tilbage;  men  det  varede  ikke  længe,  inden  vi  hørte  Lyden  af 
de  svære  Kanoner  og  deraf  kunde  slutte,  at  Preusserne  nu 
vare  indenfor  Rækkevidden  af  Skandsernes  Skyts.  Hvad  der 
undrede  os,  er,  at  der  faldt  langt  færre  Skud.  end  vi  havde 
tænkt  os.  Vi  hørte  ingen  uafbrudt  Buldren,  men  kun  enkelte 
Skud,  undertiden  3 til  4 samtidig,  og  saa  kunde  der  atter 
være  en  Pause.  Der  har  paa  Tilbagemarschen  fra  Dybbøl 
været  flere  mindre  Hold  her  i Huset  for  at  faa  Noget  at  leve 
af;  de  vare  brudte  op  fra  Varnæs  Kl.  3 imorges,  og  de  Stakler 
vare  jo  meget  sultne.  De  hørte  alle  til  samme  Regiment,  og 
det  havde  ikke  været  i Ilden.  Vi  spurgte,  om  de  havde  set 
mange  saarede  Danske,  men  det  blev  benægtet;  de  havde  kun 
set  En,  og  han  havde  faaet  Næsen  skudt  bort ; hvis  Andre  vare 
bievne  saarede  af  dem.  de  havde  set,  da  maatte  det  ikke  være 
værre,  end  at  de  kunde  løbe  med  det.  — Derimod  fortalte 
de,  at  omtrent  200  Slesvigere  og  Holstenere  vare  gaaede  over 
til  dem;  de  sagde  udtrykkelig,  at  de  ikke  vare  bievne  tagne 
tilfange,  men  komne  .frivillig-  og  vare  saa  glade  og  fomøiede. 
Fremdeles  sagde  de.  at  de  havde  drevet  Dansken  ind  i Ska  lid- 
serne, og  mere  havde  de  ikke  villet  i Dag.  Imorges  belavede 
vi  os  for  første  Gang  paa  at  maatte  forlade  vort  Hjem,  og  vi 
pakkede  vore  Gangklæder  og  Linned  i en  Kuffert  og  en  større 
Kasse,  for  af  faa  dem  bragt  ud  af  Huset,  hvis  vi  maatte 
flygte,  medens  vi  i en  mindre  Bylt  tog  noget  Linned  og  nogle 
Nødvendighedsartikler  med  os.  Vi  tænkte  os  nemlig,  at  naar 
Angrebet  blev  tilbageslaaet,  vilde  Preusserne  blive  forfulgte  af 
Vore  og  Fægtningen  trække  sig  igjennem  vor  By.  Der  kom 
ogsaa  en  Trup.  som  stillede  sig  op  som  Kjæde  mellem  Præst  e- 
gaarden  og  vor  Gjenlio  Snedkerens  Hus  ved  Veien,  som  fører 
herfra  op  til  Landevejen,  og  vi  maatte  da  tro,  at  de  der 

vilde  vente  de  Danske,  som  muligen  forfulgte  dem;  i saa  Fald 
vilde  de  jo  kaste  sig  ind  i Husene,  og  da  var  Spillet  gaaende. 
Vi  vare  virkelig  ganske  forberedte  paa  som  Husvilde  at  forlade 
den  brændende  Præstegaard,  og  vi  vilde  da  have  begivet  os 
til  Pastor  Nis  Hansen  i Snogbæk,  som  havde  været  saa 
venlig  at  tilbyde  os  2 Gjæsteværelser  til  Afbenyttelse.  Vi 
havde  ogsaa  ladet  Røgteren  lægge  Tøir  paa  alle  Køerne,  for 
eventuelt  lettere  at  kunne  faa  dem  ud  af  Stalden.  Dog  vi 
kunde  have  sparet  os  alle  disse  Foranstaltninger  og  mange 
Bekymringer;  thi  hverken  blev  Skandseme  tagne,  ei  heller 
fandt  nogen  Forfølgelse  Sted.  Det  kom  idetmindste  ikke  til 
Kamp  her  i Sattrup.  Om  de  danske  Forposter  have  indtaget 
deres  tidligere  Stilling  eller  ere  bievne  trukne  længere  til- 
bage, vide  vi  ikke.  Flere  preussiske  Soldater  have  sagt  her, 
at  deres  Forposter  nu  ere  stillede  foran  Sattrup,  og  at  vi 
sandsynligvis  nu  faa  Indkvartering. 

Slap  vi  for  Kamp  i vor  By,  saa  slap  vi  ikke  for  at  faa 
Kjøkkenet  fuldt  af  hungrige  Gjæster.  Sida  havde  i Kjøkkenet 
faaet  en  stor  Kjedel  indmuret  ved  Siden  af  Komfuret,  for  i 
paakommende  Tilfælde  at  kunne  koge  Mad  til  Mange.  I Dag 
blev  der  da  sat  Grød  paa,  for  at  have  Noget  at  stoppe  i de 
Mange,  vi  ventede,  men  da  de  kom  langt  hurtigere,  end  vi 
havde  tænkt  os,  var  den  ikke  kogt,  saa  de  maatte  nøies  med 
Smørrebrød  og  01,  hvorover  de  ogsaa  vare  glade.  Man  kan 
have  ondt  af  dem,  naar  de  ere  saa  forhungrede,  og  deres 
Forpleining  er  saa  ringe,  at  de  maa  komme  og  bede  om 
Brød  til  Feltvagten;  det  behøver  dog  næppe  den  danske 
Soldat.  Og  naar  de  komme  høflig  og  bede  om  Mad,  give  vi 
dem  gjerne,  hvad  vi  have,  og  vi  ere  heldigvis  rigelig  forsynede 
med  Fødevarer,  da  vi  i November  pleie  at  proviantere  os 
med  røget  Flæsk  for  et  helt  Aar,  og  vore  Køer  malke  stærkt, 
saa  at  her  kjæmes  hver  Dag.  I de  to  Bøndergaarde  oppe  ved 
Kirken  skal  Alt  være  fortæret,  ligesom  ogsaa  hver  Pind  Brænde 
er  forsvundet,  saa  vi  have  det  godt  i Sammenligning  med 
saa  mange  Andre.  Men  det  viser  sig  rigtignok,  at  Mennesket 
ikke  lever  af  Brød  alene,  og  vi  længes  ganske  overordentlig 
efter  at  høre,  hvorledes  det  gaar  vort  arme  Fædreland  i denne 
tunge  Tid,  oin  Modet  og  Tilliden  bevares  endnu.  Mon  Øst- 
rigerne ere  rykkede  ind  i Jylland,  og  hvorledes  gaar  del  da 

ofte,  men  om  vi  end  kunne  forsøge  at  svare  derpaa.  saa 
bliver  det  dog  altid  kun  Fantasier,  og  hvor  faa  vi  Vished? 
Vort  nærværende  Liv  er  værre,  end  om  vi  boede  ved  Vinter- 
tid paa  Anholt;  thi  til  Uvisheden  om  alt  Muligt  kommer  den 
bestandige  Spænding,  hvori  vi  befinde  os,  og  som  gjør  det 
umuligt  for  mig  at  henvende  mine  Tanker  ret  alvorligt  paa 
Noget.  Ved  enhver  Lyd  lytter  man,  om  der  er  Noget  løs. 
og  medens  jeg  skriver  dette,  har  jeg  vel  hundrede  Gange 
lyttet  og  set  ud  paa  Veien,  om  der  kom  Patrouiller.  og  om 
de  forbimarseherende  Tropper  maaske  kom  herind;  thi  saa 
maa  jeg  strax  være  parat  til  at  modtage  dem,  og  jeg  skynder 
mig  da  at  tage  Overfrakken  paa,  for  at  jeg  ikke  skal  blive 
forkølet  fra  Forstuen  eller  maaske  blive  bortført  uden  Over- 
tøi.  Det  er  nemlig  blevet  fortalt,  at  Thoyssen  ikke  fik  Lov 
til  at  klæde  sig  om.  dengang  han  blev  arresteret,  men  maatte 
drage  afsted  i Slobrok  og  Tøfler.  Vi  have  tillige  hørt,  at 
politiske  Fanger  selv  skulle  sørge  for  deres  Forpleining  i 
Fængslet,  og  min  Hustru  har  derfor  syet  en  Hundredaler- 
Seddel  ind  i min  Frakke,  for  at  jeg  ikke  skal  være  aldeles 
blottet,  naar  jeg  kommer  til  Flensborg.  Det  er  haardt  at 
skulle  staa  paa  Pinde  for  enhver  menig  Soldat  og  dertil 
hele  Dagen  gaa  i en  vedvarende  Spænding;  dog  have  vi  ikke 
tabt  Modet,  idet  vi  stole  paa,  at  Vorherre  ikke  lægger  større 
Byrder  paa  os,  end  vi  kunne  bære. 

L>.  23de.  Anen. 

I Alten  er  det  med  større  Bekymring  end  satdvanlig,  at 
jeg  tager  fat  paa  disse  Optegnelser,  thi  i Dag  har  Sida  været 
syg,  og  det  er  dog  det  Tungeste,  som  kunde  hændes  os  i 
denne  Tid.  Hvad  skal  jeg  Ulykkelige  gjøre?  Vi  ere  jo  af- 
skaarne  fra  Sønderborg  og  Graasten  og  kunne  altsaa  ikke 
sende  Bud  efter  Læge.  Hvis  det  ikke  bliver  lædre  i Morgen, 
vil  jeg  spørge  en  af  Patrouillerne,  om  der  ikke  er  en  preussisk 
Læge  her  i Nærheden,  og  bede  dem  om  at  tage  et  Par  Ord 
med  til  ham;  jeg  troer  sikkert,  at  ingen  Læge  vil  vægre  sig 
ved  at  komme  til  os.  Igaar  red  2 Læger  her  forbi  ned  til 


l)  Proprieta-r  Frederik  Krog  Meyer  til  Vissingsminde,  (rifl  ined  min 
Hustrus  Søster,  Julie  Urflner. 

Skolen  i Øster-Saltrup,  hvorhen  endel  Saarede  vare  bi  agte 
under  Fægtningen;  men  da  jeg  ikke  véd,  om  disse  ere  bievne 
i Skolen  eller  allerede  transporterede  videre  bort,  kan  jeg 
heller  ikke  vide,  om  Lægerne  atter  ville  komme  her  til 
Sognet.  Jeg  vil  imidlertid  gjøre  mit  Bedste  for  at  skaffe  en 
preussisk  Læge  tilveie ; men  maaske  Sida  vil  befinde  sig  bedre 
i Morgen.  Det  er  mit  Haab  og  min  inderlige  Bøn  til  Gud,  at 
det  maa  blive  Tilfældet. 

Jeg  talte  i Eftermiddag  med  en  preussisk  Underofficer, 
som  var  her  for  at  faa  Vin  eller  godt  01  til  sin  Lieutenant 
der  nu  var  den  eneste  Officer  ved  Kompagniet,  som  igaar 
havde  mistet  3 Officerer.  Da  der  ogsaa  igaar  havde  været 
en  Dragon  i Kjøkkenet,  som  havde  sagt  at  et  Kompagni  havde 
mistet  3 Officerer,  har  Underofficerens  Beretning  nok  været 
rigtig.  Han  selv  var  ramt  af  2 Kugler  uden  at  blive  saaret, 
og  han  roste  sig  af,  at  han  med  sine  1(5  Mand  havde  taget 
17  Danske  til  Fange  og  drevet  23  paa  Flugt;  der  havde 
nemlig  været  40  imod  ham.  Om  end  Tallet  maaske  ikke  er 
nøiagtigt  — hvad  jeg  i dette  Tilfælde  dog  ikke  betvivler,  saa 
gjælder  det  ogsaa  her,  at  der  ikke  gaar  Røg  af  en  Brand, 
uden  at  der  er  Ild  i den.  Da  jeg  nemlig  spurgte  ham,  til 
hvilket  Regiment  hine  17  hørte,  rakte  han  mig  sin  Sabel  og 
bad  mig  selv  udfinde  det,  thi  Sablen  var  dansk,  og  han 
havde  selv  taget  den  fra  dem.  Den  var  mærket:  5 J G, 
hvilket  passede  med.  hvad  han  troede,  at  de  hørte  til  22de 
Regiment;  det  er  jo  det  gamle  5te  Jægerkorps.  Jeg  ærgrer 
mig  over,  at  vore  Folk  saa  let  lade  sig  tage  til  Fange.  Det 
var  sket  nede  ved  Sandbjerg,  hvor  Veirmøllen  blev  afbrændt. 
Hvor  sørgelig  er  dog  stakkels  Fru  Biilo vvs  Stilling ! Hun  var 
med  sin  Mand  flyttet  til  Palæet,  for  at  undgaa  den  sikkre 
Ødelæggelse  i Dybbøl  Præstegaard.  Og  nu  er  Bulow  og 
Inspektøren  førte  bort,  og  hun  sidder  der  ene,  medens  der 
hver  Dag  fægtes  i Skoven  og  Haven  omkring  hendes  nuværende 
Bolig. 

Der  har  i Dag  været  Skydning  Nord  paa;  Preusserne  sige. 
at  det  har  været  ved  Ballegaard  i Ullerup,  hvor  nogle  Skibe 
vilde  forhindre  dem  i at  opkaste  Batterier.  Angrebet  paa 
Dybbøl  igaar  var  — siges  der  — kun  en  stor  Rekognoscering 
for  at  se  Skandserne  og  derefter  at  kunne  lægge  en  Angrebs- 

plan:  naar  Angrebet  virkelig  skal  gaa  for  sig,  ville  Preusserne 
først  komme  med  200  Kanoner,  for  at  skyde  dem  sønder  og 
sammen,  og  Skandserne  ville  de  tage,  hvad  det  end  skal 
koste.  — Nu  vil  jeg  liste  mig  ind  til  Sida  og  se,  om  hun 
sover;  thi  nu  er  det  Sengetid,  Kl.  9!/8. 

D.  25de  Februar. 

Baade  igaar  og  i Dag  er  det,  Gud  ske  Lov!  bedre  med 
Sida;  hun  føler  sig  lettere  i Brystet,  saa  jeg  tør  vel  haahe, 
at  det  fremdeles  vil  gaa  fremad,  selv  uden  Læge.  Dagene 
snige  sig  hen  som  sædvanlig,  og  saalænge  vi  have,  hvad  der 
fordres,  gaar  det  jo.  Igaar  Formiddag  var  der  ellers  et  slemt 
Besøg  i Kjøkkenet.  Efterat  der  havde  været  et  Par  Hold,  som 
anmodede  om  Flæsk  til  Feltvagten,  kom  der  nemlig  2 Soldater, 
der  vare  betydelig  drukne,  og  som,  da  de  ikke  kunde  faa 
Brændevin  hos  os,  forlangte  Kaffe  og  i deres  berusede  Til- 
stand tumlede  vildt  med  deres  Geværer;  snart  sigtede  de  paa 
Stuepigen  Anna,  snart  vilde  de  skyde  ud  af  Vinduet,  Alt  af 
Kaadhed.  De  vare  her  en  Time  og  tumlede  herfra  ind  til 
min  Nabo,  hvor  den  ene  faldt  i Søvn;  den  anden  landede  i 
Snogbæk;  begge  mødte  ikke  til  rette  Tid  ved  Feltvagten  og 
bleve  derfor  eftersøgte  af  Patrouiller,  som  ogsaa  vare  hos 
mig  og  spurgte  om  dem.  Patrouillen  sagde,  at  de  vilde 
komme  3 Aar  paa  Fæstningen,  fordi  de  havde  været  drukne; 
i Fredstid  var  Straffen  3 Dages  Arrest,  i Krigstid  3 Aars! 
Begge  Syndere  bleve  læssede  paa  Vogne  og  kjørte  bort,  og  de 
vare  nok  ogsaa  ude  af  Stand  til  at  staa  paa  Benene. 

linorges  blev  vi  behagelig  overraskede  ved,  at  Sida  fik 
Brev  fra  Pastor  Feilberg  i Ullerup,  naturligvis  skrevet  paa 
Tysk  og  aabent,  som  overbragtes  af  nogle  Soldater,  der 
skulde  hente  det  Smør,  hvorom  Sida  blev  anmodet.  Foruden 
6 Officerer  har  Feilberg  i Indkvartering  100  Mand  og  20 
Heste,  Feilberg  skriver,  at  han  er  fri,  hans  Familie  rask 
og  ved  godt  Mod,  og  det  glædede  os  saameget  mere  at  høre 
dette,  som  Rygtet  jo  havde  fortalt  det  Modsatte,  nemlig,  at 
han  var  bortført;  men  maaske  der  just  i hans  Bemærkning: 
jeg  e r fri,  skal  ligge  en  Antydning  af,  at  han  har  været  idet- 
mindste  i Forhør. 

Lidt  Skydning  hører  til  Dagens  Orden ; hvad  der  udrettes 
derved,  véd  jeg  ikke.  Folk  her  i Byen  fortælle,  at  en  større 

Afdeling  igaar  er  tagen  til  Fange  af  de  Danske;  i Taagen 
havde  de  ikke  set  sig  tilstrækkelig  for,  førend  de  vare  indenfor 
den  danske  Kjæde  og  omringede;  men  — Gud  maa  vide,  om 
det  er  sandt.  Man  tror  rigtignok  at  have  set  en  stor  Flok 
paa  800  Mand  marschere  ud.  men  kun  500  komme  tilbage, 
og  man  vil  ogsaa  have  hørt  vældige  Hurraer  fra  de  Danske; 
men  mine  kjære  Sattrupper  ville  saa  gjerne  forestille  sig  og 
tro,  hvad  de  saa  inderlig  ønske  og  haabe. 

1 Eftermiddag  var  der  atter,  ligesom  for  3 — 4 Dage  siden, 
en  Vogn  efter  tørt  Brænde  til  Feltvagten.  Jeg  kan  nok  se, 
at  det  varer  ikke  længe,  inden  den  sidste  Pind  gaar;  imid- 
lertid trøste  vi  os  med,  at  med  hver  Dag  komme  vi  et  Skridt 
nærmere  til  Foraaret.  Endnu  ligger  rigtignok  Sneen  overalt, 
og  det  har  maaske  lange  Udsigter  med  Foraarets  Komme. 
Mon  det  vil  bringe  os  nogen  Forandring  i vor  nuværende 
Stilling? 

D.  27de  Februar. 

Situationen  er  uforandret.  Hver  Dag  høre  vi  Geværerne 
knalde,  og  hver  Dag  se  vi  Gaarde  brænde,  igaar  Frydendal 
Kro.  idag  Ravnskobbel,  som  vor  Stænderdeputerede  Jørgen 
Hansen  eier.  Begge  Steder  skulle  være  brændte  af  de 
Danske,  som  give  Beboerne  et  Par  Timer  til  at  flytte  ud  i 
og  derefter  begynde  Ødelæggelsesværket,  — Alt  for  at  frigjøre 
Dybbølstillingen  for  Bygninger,  hvor  Preusserne  kunne  sætte 
sig  fast. 

Igaar  Aftes  var  her  nogle  nette  Rhinlændere : de  fortalte, 
at  igaar  Formiddag  var  4 Slesvigere  gaaet  over  til  dem,  saa- 
snart  de  rykkede  frem,  og  de  havde  sagt,  at  hvis  de  blot 
rykkede  længere  frem,  stod  100  rede  til  ligeledes  at  kaste 
Geværerne  og  gaa  over.  Igaar  Eftermiddag  var  imidlertid 
hin  Bataillon  afløst  af  rigtige  Danske,  og  de  havde  da  snart 
maattet  trække  sig  tilbage.  Naar  vi  høre  og  se,  hvormange 
Slesvigere  der  gaa  over  til  Preusserne,  kommer  jeg  til  at  tænke 
paa  Samtaler,  vi  havde  før  Krigens  Udbrud,  da  jeg  i Ulkebøl 
talte  med  to  Kompagnikommandeurer  Skeel  og  Bærentzen 
af  13de  Regiment,  som  saa  fuldkommen  vilde  indestaa  for 
deres  Folks  Paalidelighed,  medens  min  Broder  og  jeg  udtalte 
som  vor  Overbevisning,  at  de  vilde  benytte  enhver  Leilighed 
til  at  knibe  ud;  desværre  viser  vor  Mening  sig  at  være  den 

rette.  — Hine  Rhinlændere  fortalte  os  ogsaa.  at  de  havde 
været  med  ved  Midsunde.  og  at  Preusserne  der  havde  havt 
72  Kanoner  i Ilden;  .die  Dånen  wehrten  sich  aber  gut’. 
Prinds  Carl  havde  selv  været  med  dér.  — Rhinlænderne  ville 
betale  Alt;  det  vidner  om.  at  der  er  god  Disciplin  i deres 
Rataillon,  thi  det  er  vistnok  befalet  Alle  at  betale,  hvad  de 
faa.  De  omtalte  fremdeles,  at  Alt  næsten  var  opspist  i 
Felsted,  hvor  de  havde  ligget,  saa  at  1 Pd.  Smør  kostede  5 
Mark  og  1 Kop  Kaffe  20  Skilling! 

D.  29de  Februar. 

To  Dage  videre  i Tiden,  men  i andre  Henseender  ere  vi 
ikke  komne  videre. 

Vi  havde  deilig  Ro  igaar  Formiddag  og  saa  ikke  en 
Soldat  før  Middag,  saa  at  jeg  kunde  holde  Gudstjeneste 
ganske  uforstyrret;  men  Enhver  frygter  for  at  være  hjemme- 
fra, da  Ingen  véd,  naar  Huset  er  fuldt  af  de  fjendtlige  Sol- 
dater. og  derfor  var  det  kun  en  lille  Menighed,  der  havde 
samlet  sig  i Guds  Hus.  Kort  eller  Middag  kom  en  Vogn  fra 
Feltvagten  efter  Rrænde.  Kartofler  og  Halm,  og  vi  troede  os 
derefter  sikkre  for  Resten  af  Dagen.  Men  en  Time  senere 
kom  en  hel  Række  Vogne  fulde  af  Soldater  farende  forbi: 
den  ene  dreiede  ind  hos  mig.  ledsaget  af  en  halv  Snes  Mand. 
og  deres  Fører  forlangte  anvist,  hvor  mit  Brænde  var.  og 
hvor  der  var  Halm,  samt  befalede  min  Vogn  forspændt  i al 
Hast,  og  saa  gik  det  løs.  2 Mand  kastede  Favnestykkerne 
ud  i Gaarden,  andre  læssede,  og  det  varede  kun  kort,  inden 
de  havde  læsset  et  Læs  Brænde  saa  stort,  som  jeg  aldrig  har 
ladet  kjøre:  der  var  vist  en  god  Favn.  Ligesaa  hurtigt  gik 
det  med  Halmen  og  saa  afsted;  de  samme  Folk  piskede  da 
ind  lil  min  Nabo  og  til  en  anden  Bonde,  som  ligeledes  maatte 
levere.  Vore  Navne  stod  i Underoflicerernes  Dagbog,  og  det 
var  nok  en  ordentlig  Udskrivning  efter  Sognefogdens  Opgivende, 
og  vi  saa  ogsaa  kort  efter  hele  Rækker  Vogne  komme  med 
Halm.  derimod  kun  5 Vogne  med  Brænde;  den  Artikel  er 
nok  snart  opbrugt.  F.n  saadan  Udskrivning  til.  da  ere  vi 
færdige  med  tørt  Brænde,  og  hvad  ville  Preusserne  da  gjøreV 
Jeg  tænker,  at  de  tage  vore  Markled,  Redskaber  og  Slyde- 
stænger  og  tilsidst  bryde  Tagene  af,  for  at  faae  det  tørre 
Tømmer.  C’est  la  guerre! 

Da  min  Karl  Peter  ikke  var  kommen  hjem,  da  vi  gik  i 
Seng,  frygtede  vi  for,  at  Preusserne  havde  beholdt  ham  med 
Vognen,  da  vi  jo  ogsaa  maa  vente  at  komme  til  at  kjøre  for 
dem:  imidlertid  kom  han  dog  Kl.  11,  men  havde  i den  Tid 
(siden  Kl.  3 — 4)  ikke  faaet  en  Bid  i sin  Mund,  altsaa  ikke 
siden  Middag;  men  Hestedækkener  havde  han  dog  faaet  med. 
og  saa  heldige  havde  ikke  Alle  været,  da  det  skulde  gaa  i 
saadan  Fart,  at  Nogle  ikke  fik  Lov  til  at  gaa  ind  og  tage 
Dækkenerne. 

Naar  vi  ellers  spare  paa  vort  gode  Brænde,  for  at  det 
kan  slaa  rigtig  til,  skulde  man  tro,  at  vi  blev  helt  forknytte 
ved  at  se  det  saaledes  blive  ført  bort ; dog  er  det  ingenlunde 
Tilfældet.  Vi  tage  nu  Sligt  meget  rolig,  da  vi  ere  forberedte 
paa  at  blive  fuldstændig  afklædte  i Henseende  til  Alt.  hvad 
der  kan  spises  eller  brændes;  det  er  for  os  kun  et  Tids- 
spørgsmaal. 

Hvad  vi  derimod  mindre  kunne  finde  os  i,  er  vor  fuld- 
komne Uvidenhed  om  Alt,  hvad  der  foregaar  i Verden  og  i 
vort  Fædreland  — naar  undtages  vort  eget  Strøg  her  ved 
Kirken  — og  om  vore  Kjæres  Tilstand  i Sjælland  og  Jylland. 
Om  vore  Kjære  i Sjælland  tør  vi  da  tro,  at  de  idetmindste 
ere  forskaanede  for  Fjendevold;  men  har  Frits  eller  Julie 
tysk  eller  dansk  Indkvartering,  og  hvorledes  gaaer  det  dem 
under  denne?  Det  maa  være  særlig  byrdefuldt  for  dem,  der 
se  ud  efler  Storken,  og  hvad  den  vil  bringe.  Hans  har  det 
vel  som  i forrige  Krig,  og  jeg  kan  derfor  godt  forestille  mig, 
hvorledes  det  gaar  til  dér;  han  har  vist  en  Brigadestab  i 
Kvarter  og  er  derved  sikkret  mod  Meniges  Kaadhed. 

Det  er  nu  31/*  Uge,  siden  jeg  sidst  saa  en  Avis!  Hvilken 
Tilstand  for  mig,  der  altid  har  bevaret  den  samme  levende 
Interesse  for  Verdensbegivenhederne,  som  i min  Ungdom  i 
Soro  bragte  mig  til  hver  Søndag  at  læse  Ugens  Aviser  inde 
hos  Overlærer  Wegener,  som  forklarede  mig  den  politiske 
Situation  og  satte  mig  ind  i de  Spørgsmaal,  som  dengang 
forelaa!  Og  nu  har  jeg  ikke  det  fjerneste  Begreb  om.  hvor- 
ledes mit  eget  Lands  Stilling  har  udviklet  sig  i den  forløbne 
Maaned.  Har  Tyskernes  Overfald  paa  Danmark  bevirket,  at 
venligsindede  Magter  ere  komne  os  til  Hjælp  ? Er  hele  Europa 
kominen  i Krig,  eller  bevares  Freden  allevegne,  undtagen  i 

vort  Land  ? Jeg  véd  det  ikke,  men  denne  Uvished  er  næsten 
mere,  end  jeg  kan  bære. 

D.  3die  Marts. 

Igaar  kom  endelig  det  længselsfuldt  ventede  Øieblik,  da 
Fjenden  belagde  Sattrup,  og  vi  fik  Indkvartering.  Oberst, 
Friherre  v.  Buddenbrock,  Chef  for  53de  Regiment,  med 
Adjuiant,  Pr.  Lieutenant  v.  Buhr,  Regimentslæge  Dr.  Lind- 
ner,  2 Underofficerer  samt  42  Mand  med  12  Heste;  Mand- 
skabet bestaar  fornemmelig  af  Spillemænd.  Officererne  ere 
meget  nette  Mænd,  der  kom  os  imøde  med  al  ønskelig  Høflig- 
hed og  med  Undskyldning  for,  at  de  kom  og  faldt  os  til 
Byrde.  Obersten  fik  Gjæsteværelset  til  Sovekammer  og  Sidas 
Værelse  til  Dagligstue;  Adjutanten  og  Lægen  Havestuen,  der 
tillige  tjener  til  Skriverstue;  de  2 Skrivere  og  Musikdirektøren 
ligge  i Karlekamret,  hvorfra  Peter  er  flyttet  ud,  da  han  fore- 
trak at  ligge  paa  Stengulvet  i Brændehuset  for  at  ligge  i 
Seng  med  Musikdirektøren.  Der  er  han  ogsaa  hos  sine  kjære 
Heste,  som  naturligvis  strax  bleve  viste  ud  af  min  Stald  og 
nu  ere  opstaldede  i Brændehuset,  hvor  der  er  blevet  god 
Plads,  efterat  Preusserne  have  taget  saameget  Brænde.  Offi- 
cerernes Heste  fylde  nu  min  Stald,  og  Vognskuret,  hvorfra 
alle  Vogne  og  Redskaber  ere  fjernede,  tjener  nu  til  Stald  for 
8 Heste,  begge  Loerne  til  Kvarter  for  Hoboisterne  og  Dragon- 
Ordonantserne.  Forøvrigt  opholde  disse  sig  især  i Kjøkkenet, 
hvor  der  derfor  er  babylonisk  Forstyrrelse,  da  de  idelig  ville 
konversere  Pigerne,  hvoraf  Kokkepigen,  som  er  fra  Graasten, 
og  Stuepigen,  som  er  fra  Flensborg,  forstaa  Tysk.  Vi  koge 
for  dem,  da  Sida  foretrak  dette,  for  at  have  dem  som  Kokke 
ved  Komfuret.  Men  en  uhyre  Byrde  er  det  og  bliver  det  for 
Sida.  der  ikke  kan  komme  til  at  sidde  ned,  undtagen  ved 
Middags-  og  Aftensmaaltiderne.  som  vi  indtage  alle  i Forening 
i den  store  Stue.  Dog,  er  Byrden  stor,  saa  er  dermed  for- 
bundet andre  Fordele,  som  vistnok  opveie  den.  Og  først  vil 
jeg  nævne  den,  at  vi  ere  fuldkommen  sikkrede  mod  vilkaarlig 
Behandling  af  raa  og  maaske  drukne  Patrouiller;  thi  hvor 
udmærket  Disciplinen  end  er,  findes  der  i enhver  Hær  enkelte 
Subjekter,  hos  hvem  Naturen  gaar  over  Optugtelsen.  Vi 
blive  ogsaa  fri  for  al  Patrouilleren  og  Undersøgelse,  samt 
for  vilkaarlige  Rekvisitioner,  hvilket  strax  viste  sig  igaar, 

da  der  kom  3 Artillerister,  som  temmelig  høirøstet  forlangte  Hø. 
Obersten  hørte  den  høie  Tale,  kaldte  dem  til  sig  og  forlangte 
at  se  Kvitteringen,  som  de  skulde  medbringe,  hvis  det  var 
lovlig  Rekvisition,  og  da  de  ingen  havde,  skjældte  han  dem 
dygtig  ud  og  jog  dem  paa  Porten  med  Trusel  om  at  lade 
dem  arrestere.  Foruden  hvad  vi  befries  for.  opnaa  vi  ogsaa 
virkelige  (roder,  nemlig  Tilladelse  til  at  skrive  til  vor  Familie 
og  til  at  modtage  Breve,  og  vi  faa  Aviser.  I hvilken  Spæn- 
ding har  jeg  ikke  i Dag  læst  en  Avis  første  Gang  efter  4 Ugers 
Forløb!  Jeg  fandt  desværre  ikke  nogensomhelst  Antydning  af, 
at  Nogen  vil  hjælpe  os  mod  Tyskerne,  men  jeg  saa,  at  der 
under  Tilbagetoget  fra  Dannevirke  har  fundet  en  stærk  og 
hæderlig  Fægtning  Sted  ved  Oversø.  hvorom  jeg  hidtil  ikke 
har  hørt  et  Ord.  Den  tyske  Avis  opgiver  vort  Tab  til  15 
døde  og  saarede  Officerer  og  Østerrigernes  til  28  Officerer; 
efter  dette  Tab  at  dømme  er  der  kæmpet  tappert  under  Max 
xMu liers  Kommando. 

Musikdirektøren  er  ifærd  med  at  stemme  Fortepianoet 
efter  Anmodning  af  Lieut.  Båhr.  Obersten  vilde  gjerne,  at 
hans  Adjutant  skulde  spille  for  ham,  og  Lieut.  Båhr  spillede 
ogsaa  et  Stykke  igaar  Aftes,  men  erklærede  Instrumentet  for 
aldeles  forstemt. 

I Nat  døde  en  ung  Lieutenant,  som  Obersten  holdt  meget 
af;  han  var  bleven  saaret  iforgaars. 


D.  4de  Marts. 

Der  skandses  og  pallisaderes  nu  ved  Kirken,  for  derfra 
at  kunne  tilbageslaa  et  muligt  Angreb  af  de  Danske.  Gud 
fri  os  for  at  der  skal  blive  skudt  fra  de  Skandser,  eller  at  der 
overhovedet  skal  ske  et  Angreb  paa  Byen!  I flere  Huse 
laves  Skydeskaar  i Murene,  idet  der  hugges  Huller  i Væggene. 
Træer  omhugges  glat  væk,  for  at  bruges  til  Pallisader;  hos 
mig  er  der  taget  2 store  Træer,  foruden  flere  Læs  af  friske 
Bøgestammer,  som  endnu  ikke  er  sauget  i Favnemaal;  jeg 
har  imidlertid  klaget  min  Nød  for  Obersten,  og  han  har  været 
ude  for  at  klare  den  Sag.  Ved  sin  Hjemkomst  sagde  han 
mig,  at  hvis  jeg  kunde  opgive,  hvormange  Stykker  der  vare 
tagne,  skulde  jeg  faae  Kvittering  for  dem,  og  der  skulde  ikke 
blive  taget  mere.  og  der  har  heller  ikke  senere  i Eftermiddag 

været  Nogen,  som  har  taget  Træ,  men  Gud  véd,  hvad  der 
sker  imorgen. 

Igaar  maatte  jeg  til  Sognefogden  for  at  jævne  en  Sag 
for  ham  og  forebygge  videre  Ulykker.  Der  var  beordret  50 
Mand  af  Beboerne  til  Skandsegravning,  og  da  Sognefogden 
havde  forstaaet,  at  der  var  forlangt  Bønderkarle,  havde  han 
ved  en  Løbeseddel  udskrevet  alle  Karle,  men  der  var  kun 
mødt  7.  Herover  klagede  Ingeniørofficeren  til  Obersten,  og 
da  jeg  fra  mit  Værelse  kunde  høre  den  høirøstede  Tale  og 
særlig  hørte  Obersten  beordre  Officeren  til,  hvis  der  ikke  i Dag 
Kl.  7 V*  var  50  Mand  ved  Kirken,  at  arrestere  Sognefogden 
og  uden  videre  at  tage  Folk  ud  af  Husene,  de  første  de 
bedste,  gik  jeg  ind  til  Obersten  for  at  intervenere  i den  Sag. 
Jeg  søgte  at  forklare  Obersten,  at  da  Sognefogden  var  en 
fornuftig  Mand,  der  rnaatte  indse,  at  han  under  de  givne 
Forhold  maatte  bøie  sig  for  dem,  der  havde  Magten,  maatte 
her  være  en  Misforstaaelse,  som  jeg  paatog  mig  at  ville  klare. 
Jeg  gik  til  Sognefogden,  og  i Tanken  gik  vi  da  alle  Huse 
igjennem  og  noterede  Alle,  som  ikke  vare  i Krigstjeneste  eller 
i Kjørsel,  og  vi  fik  da  68.  som  alle  bleve  tilsagte,  for  at  have 
nogle  at  løbe  paa.  Imorges  hørte  jeg  Ingeniørofficeren  komme 
og  melde  Obersten,  at  Alt  var  i Orden.  Jeg  beklager  ret  den 
ulykkelige  Sognefoged,  som  fra  Morgen  til  Aften  bestormes 
med  Ordrer  og  er  nærved  at  blive  tosset.  Han  sagde  i fuldt 
Alvor  til  mig:  Gid  jeg  laa  paa  Bunden  af  Vemmingbund! 

Min  Hustru  har  virkelig  ogsaa  Grund  til  at  blive  helt  for- 
styrret, da  hun  bliver  overlæsset  fra  Morgen  til  Aften  og  ikke 
kan  sætte  sig  til  Ro  et  Øieblik;  af  lutter  Anstrængelse  om 
Dagen  kan  hun  ikke  sove  om  Natten.  I Eftermiddag  har  hun 
dog  været  ude  en  Timestid  hos  et  ungt  Menneske,  som  i 3 
Aar  har  ligget  syg  uden  mindste  Haab  om  Helbredelse.  Der 
hviler  hun  sig,  medens  hun  faar  sig  en  Passiar  med  For- 
ældrene. Dr.  Lindner  har  efter  min  Anmodning  set  til 
den  Syge,  har  ogsaa  ordineret  Noget,  men  det  vil  vel  ikke 
hjælpe  bedre  end  de  Kure,  de  mange  Læger  have  forordnet, 
som  have  tilset  ham. 

Da  jeg  i Dag  kom  ud  i min  Gaard,  saa  jeg  endel  Pionerer 
læsse  en  Vogn  med  mit  Skovbrænde,  og  jeg  gik  da  hen  til 
dem  med  det  Spørgsmaal:  „Haben  Sie  die  Kvittung?“  men  fik 

det  Svar:  „Wir  nehinen  es  ohne  Kvittung*.  Jeg  meldte  det 
til  Obersten,  som  lod  meget  forbittret  og  strax  gik  ud,  men 
kort  efter  vendte  tilbage  og  forsikkrede  mig,  at  det  skulde 
ikke  ske  oftere. 

D.  6te  Marts. 

Der  var  i Dag  militær  Gudstjeneste,  hvorved  den  evange- 
liske Feltpræst  Lespoldt  fungerede.  Efter  endt  Gudstjeneste 
blev  en  Jæger  begravet,  som  var  skudt  igaar:  alle  de  mili- 
tære Grave,  ogsaa  Monumentet  over  de  den  ote  April  1849 
faldne  Danske,  vare  efter  Oberstens  Ordre  smykkede  med 
Krandse.  Men  hvor  er  vor  smukke  Kirke  dog  allerede  mole- 
steret ! Huller  huggede  i de  nye  Bygninger  til  Skydeskaar,  og 
Forskandsninger  opkastede  rundt  om  Kirken. 

Med  vor  Indkvartering  ere  vi  fremdeles  tilfredse  og  ønske 
kun.  at  vi  tnaa  beholde  den,  da  vi  nu  engang  ere  bievne 
bekjendte  med  den;  men  i Morgen  skulle  Forposterne  nok 
afløses,  og  jeg  venter  derfor  ny  Indkvartering.  Obersten  ud- 
talte i Dag,  at  han  i høi  Grad  paaskjønnede,  at  han  havde 
havt  det  saa  godt  hos  os;  han  ønskede  tillige  at  opgjøre  sin 
Regning  med  mig  i Eftermiddag,  for  det  Tilfælde,  at  han 
drog  tidlig  ud  i Morgen.  Jeg  sagde  ham,  hvad  Vinen  kostede 
mig,  og  han  betaler  da  min  Indkjøbspris;  med  Hensyn  til  den 
øvrige  Beværtning,  da  havde  jeg  ikke  før  været  Gjæstgiver  og 
furstod  derfor  ikke  at  taxere  mine  Varer,  og  jeg  anmodede 
ham  derfor  om  blot  at  betale  os,  hvad  han  ellers  gav,  hvor 
han  laa  i Kvarter.  Han  var  meget  glad  derover,  og  jeg 
tror.  at  han  frygtede  for,  at  jeg  skulde  have  sagt,  at  jeg 
Intet  vilde  have,  men  det  kan  der  ikke  være  Tale  om.  Vi 
maa  vel  have  dem  i vort  Hus  og  beværte  dem  anstændig, 
men  de  ere  her  ikke  som  Venner  og  kjære  Gjæster. 

D.  9de  Marts. 

I Mandags  forlod  da  vor  første  Indkvartering  os.  Obersten 
betalte  mig,  foruden  Vinen,  2 Mark  Rigsmønt  pr.  Dag  for 
hver  af  Officererne,  idet  han  sagde,  at  han  vel  vidste,  at  det 
kun  var  lidt,  men  antog,  at  jeg  just  derfor  hellere  modtog 
Pengene.  For  den  Pris  er  det  rigtignok  umuligt  at  beværte 
Officerer,  tilmed  nu  da  Priserne  paa  alle  mulige  Ting  ere 
skruede  i Veiret.  Pigerne  fik  16  Mark  i Drikkepenge.  Ved 
Afskeden  bad  Dr.  Lindner,  om  han  stundom  maatte  besøge 

mig;  han  var  saa  træt  af  den  aandløse  Konversation,  han 
hver  Dag  maatte  føre  med  Officererne. 

Vor  nye  Indkvartering  er  General  v.  Go  eb  en,  Chef  for 
26de  Brigede,  med  Adjutant  Lieutn.  Cl  em  en  og  øvrige  Følge, 
i Alt  kun  16  Mand  foruden  Officererne.  Da  det  er  forholds- 
vis faa,  i Sammenligning  med  hvad  vore  Naboer  have,  har 
jeg  faaet  flere  Kvarterbilletter,  hvormed  nyt  Mandskab  er 
kommet;  men  Generalen  lader  dem  strax  jage  væk;  han  vil 
kun  have  sin  Stab  dér,  hvor  han  er  indkvarteret.  Hos  min 
Gjenbo  Bødkeren  er  der  indrettet  Telegrafstation,  saa  jeg  faar 
vel  herefter  stedse  Brigadekommandører.  General  v.  Goeben 
er  knap  50  Aar  gammel,  meget  høi,  ja  høiere  end  alle  de 
Officerer,  som  hidtil  vare  her,  og  de  vare  i Reglen  høie. 
Han  har  Sidas  Værelse  til  sin  Disposition,  ligger  paa  en  Sove- 
sofa. da  der  intetsteds  findes  Senge,  som  ere  lange  nok,  hvor- 
for han  pleier  at  ligge  paa  Gulvet;  sit  Arbeidsbord  har  han 
umiddelbart  op  til  Vinduet  ved  Sidas  Skrivebord.  Efter  Mid- 
dagsbordet drikke  vi  alle  Kaffe  i min  Stue,  og  om  Aftenen 
bliver  han  og  vi  andre  siddende  omkring  det  store  Bord  i 
Salonen  indtil  Sengetid  og  diskutere  alle  mulige  Ting.  Igaar 
Aftes  fortalte  Generalen  mig,  at  nu  var  Indmarschen  i Jylland 
endelig  opgiven,  og  vi  talte  da  om  Udsigterne  for  Danmark, 
som  jeg  vel  fandt  mørke  for  Øieblikket,  men  ikke  saa  fortviv- 
lede, at  vi  skulde  tabe  Modet  og  Haabet.  Jeg  grunder  mit 
Haab  om  et  for  os  godt  Udfald  paa  den  Kjendsgjerning,  at 
naar  den  danske  Stat  har  bestaaet  indtil  Eideren  i 1000  Aar, 
tiltrods  for  vore  Kongers  ofte  saa  ukloge  Politik  og  tiltrods 
for  alle  Tysklands  Bestræbelser,  tiltrods  for  at  de  gottorpske 
Hertuger  til  sine  Tider  have  havt  Souverænetet  over  Dele  af 
Sønderjylland,  og  tiltrods  for  at  Jylland  flere  Gange  har  været 
besat  af  Tyskerne  i flere  Aar.  — saa  faar  den  vel  nok 
Lov  til  at  bestaa  fremdeles. 

,Ihre  Landsleute  sind  jetzt  vorsiehtig  geworden".  sagde 
Generalen  igaar;  han  havde  været  ude  at  rekognoscere,  men 
han  kunde  dem  ikke  „anfassen",  da  de  overalt  viste  stærke 
Afdelinger.  I Dag  skulde  der  ogsaa  have  været  Rekognoscering; 
men  det  er  stærkt  Snefog,  og  Veir  og  Marker  ere  saa  op- 
traadte,  at  Folk  neppe  kunne  komme  frem.  Generalen  sagde 
i Middags,  at  jeg  kunde  være  glad  over  det  slette  Veir  i disse 

Dage;  ellers  skulde  han  ganske  anderledes  have  udmattet  vore 
Folk  ved  idelige  Rekognosceringer  og  Overfald  paa  Feltvag- 
terne. Han  red  dog  ud  Kl.  3,  og  jeg  har  ogsaa  hørt  nogle 
Skud,  men  det  er  et  saa  voldsomt  Fygcveir,  at  Himmel  og 
Jord  staar  i Et.  saa  at  der  umulig  kan  være  Fægtning.  Der 
arbeides  i Dag  paa  Skandser  ved  Rønhave  og  Arenkielsøre.  — 
Min  Kaleschevogn  er  laant  i Dag  for  at  kjøre  en  syg  Læge  til 
Flensborg  Lasaret. 

Som  jeg  har  fortalt,  fik  jeg  d.  2.  Marts  Tilladelse  af 
Oberst  Buddenbrock  til  at  afsende  Breve,  hvori  jeg  dog 
ikke  maatte  omtale  Preussernes  Stilling,  og  jeg  havde  samme 
Dag  benyttet  Tilladelsen,  idet  jeg  skrev  til  min  Svoger  Georg. 
Brevet  leverede  jeg  aabent  til  Obersten,  som  dog  ikke  læste  det, 
men  blot  spurgte,  om  jeg  havde  omtalt  Preussernes  Stilling 
og  Styrke,  og  da  jeg  benægtede  det,  forseglede  han  det  i min 
Nærværelse  og  paatrykkede  sit  Stempel  og  et  „vidi  “ v.  Budden- 
brook.  Dette  Brev  kom  nu  tilbage  i Dag.  Det  var  ikke  nok, 
at  Obersten  havde  skrevet  sit  vidi  paa  det,  med  Tilføjende, 
at  det  uden  Skade  kunde  passere;  nei,  der  kom  nu  Forespørg- 
sel fra  Overkommandoen,  om  han  ogsaa  havde  læst  det,  og 
derfor  sendte  Obersten  det  nu  til  Brigaden  her,  for  at  det 
ulykkelige  Brev  kunde  blive  læst.  Jeg  oversatte  da  de  første 
3 — 4 Linier  for  Adjutanten,  der  erklærede,  at  nu  var  det 
læst,  og  saa  kom  det  endelig  afsted.  Det  synes  latterligt  at 
gjøre  saameget  Væsen  af  en  Landsbypræsts  Brev,  men  det  er 
sikkert  rigtigt,  og  jeg  vil  kun  ønske,  at  vor  Overkommando 
maa  foranledige  et  ligesaa  grundigt  Eftersyn  af  de  mange 
Breve,  som  Hjemmetyskerne  i Sønderborg  og  Augustenborg 
vist  daglig  sende  til  Tyskland. 

I).  1 1te  Marts. 

Igaar  skulde  jeg  begrave  Gaardeier  Jes  Lorenzen,  men 
det  var  meget  vanskeligt  at  komme  ind  paa  Kirkegaarden,  og 
jeg  har  da  ikke  før  passeret  en  Tambur  med  et  Lig.  Og 
hvor  ser  min  smukke  Kirke  dog  ud!  Man  vilde  ikke  kunne 
gjøre  sig  nogen  Forestilling  derom,  naar  man  ikke  har  set 
det.  Vaabenhuset  og  Sakristiet  er  barrikaderet;  der  er  anbragt 
Skydehuller  i Murene,  ja  selv  i den  udmærket  smukke  Kirke- 
dør, der  efter  Prof.  W i nstrups  Tegning  ifjor  blev  kunst- 
færdig udskaaret,  er  der  hugget  Skydehuller.  Ved  hvert 

Vindu  er  der  inden  i Kirken  indhugget  Bjelker  i en  saadan 
Høide,  at  der  ved  Opfyldning  af  Jord  indtil  den  øverste 
Bjelkes  Rand  danner  en  til  Vinduets  nederste  Rand  nedgaaende 
skraa  Flaade,  paa  hvilken  Geværerne  lægges  for  at  bestryge 
Gangen  langs  Kirkens  Side.  Og  foruden  dette  sørgelige  Syn 
var  jeg  Vidne  til  den  Skandale,  at  Degn  Poulsen  var  aldeles 
drukken  og  fuldstændig  fjollet;  han  vilde  ikke  synge,  da  vi 
gik  med  Liget  til  Graven;  derimod  begyndte  han  at  synge, 
medens  jeg  holdt  Ligtale. 

Generalen  var  som  sædvanlig  ude  for  at  efterse  For- 
posterne paa  hele  Linien,  hvilket  han  gjør  baade  Formiddag 
og  Eftermiddag;  men  han  havde  igaar  det  Uheld,  at  Hesten 
sank  i med  Forbenene  lige  til  Bugen,  saa  han  maatte  kaste 
sig  af  Hesten,  dog  kom  baade  han  og  Hesten  godt  derfra. 
Ja,  hvorledes  Veie  og  Marker  ere  i denne  Tid,  derom  gjør 
man  sig  ikke  let  nogen  Forestilling! 

General  Goeben  er  en  fuldstændig  gentleman  og  tillige 
ualmindelig  dannet  og  begavet;  han  bliver  sat  uendelig  høit 
af  alle  Officerer  paa  Grund  af  hans  overlegne  Dygtighed  og 
store  Tapperhed.  Han  er  født  i Hannover  ‘)  og  hører  til  en 
adelig  Familie,  hvis  mandlige  Medlemmer  stadig  ere  gaaede 
den  militære  Vei.  1 den  hannoveranske  Legion,  som  under 
Wellington  kæmpede  ved  Waterloo,  havde  han  fire  nære 
Slægtninge,  hvoraf  de  tre  faldt  i Slaget.  Selv  gik  han  som 
ganske  ung  Officer  til  Spanien,  hvor  han  i flere  Aar  kæmpede 
under  Don  Carlos’s  Fane;  4 Gange  blev  han  saaret,  og  1 
Gang  fanget,  men  befriet,  kort  forinden  han  skulde  skydes. 
Han  var  avanceret  til  Oberstlieutenant  i den  Garlistiske  Hær, 
dengang  den  omsider  maatte  nedlægge  sine  Vaaben;  blottet 

')  General  August  Karl  v.  Goeben  er  født  i Stade  den  lUde  December 
1816.  Han  døde  den  13de  November  1880. 

1ste  Del  af  „Das  Leben  des  kilniglich  preussischen  Generals  iler 
lnfanterie  August  von  Goeben  von  G.  Zemin“  udkom  1895.  Denne 
Bog  indeholder  en  stor  Samling  Breve,  som  Generalen  skrev  til  sit 
Hjem  under  Krigen,  og  som  paa  den  interessanteste  Maude  supplere 
Pastor  Krog-Meyers  Dagbogsoptegnelser;  de  frembyde  desuden  mang- 
foldige Beviser  paa  den  Kjærliglied  og  llespekt,  som  Generalen 
nærede  for  Præsten  i Sattrup  og  dennes  Familie,  hos  hvem  han  altid 
lod  sig  indkvartere,  naar  blot  Forholdene  tillod  det. 

for  Alt,  blev  han  fra  en  spansk  Havn  overført  til  en  fransk 
og  rnaatte  nu  paa  sin  Fod  vandre  til  Strasbourg,  hvor  han 
havde  en  Slægtning;  for  at  friste  Livet  maatte  han  modtage 
Understøttelse  fra  By  til  By.  som  en  Vagabond,  der  hjem- 
sendes. Efter  Hjemkomsten  søgte  han  Ansættelse  i den  preus- 
siske Hær,  fik  den,  men  maatte  indtræde  som  Premierlieut- 
nant,  men  underkastede  sig  efterhaanden  de  forskjellige  Prø- 
ver, som  udfordredes  for  at  optages  i Generalstaben.  Kong 
Wilhelm  tog  som  Kronprinds  Goeben  til  sin  Adjutant,  og 
og  han  levede  da  i flere  Aar  i dagligt  Samfund  med  Kron- 
prindsen  og  dennes  Gemalinde,  der  fik  Undervisning  af  Goeben 
i Spansk  og  Italiensk.  Fra  den  Tid  skriver  sig  det  varme 
Venskab,  Kong  Wilhelm  nærer  for  ham,  og  det  har  vistnok 
bidraget  til  hans  hurtige  Avancement;  i Alder  er  han  den 
yngste  preussiske  General,  men  vistnok  ogsaa  den  mest 
aktive. 

Imod  mig  er  han  yderst  forekommende  og  tillige  mærk- 
værdig meddelsom.  Han  forskrækker  os  ofte  ved  at  fortælle 
os  sin  Plan,  at  komme  os  i Ryggen,  ved  et  eller  andet  Sted 
at  gaa  over  til  Als,  medens  der  pro  forma  kæmpes  ved  Dyb- 
bøl. Han  sad  ganske  rolig  og  forklarede  mig,  hvorledes  han 
vilde  bære  sig  ad,  og  jeg  kunde  kun  sige  ham.  at  jeg  haa- 
bede,  at  mine  Landsmænd  vilde  passe  saa  godt  paa,  at  hans 
Plan  maatte  mislykkes.  — I Middags  fortalte  han  os,  at  der 
vist  havde  fundet  en  heftigere  Fægtning  Sted  i Jylland;  thi 
der  var  igaar  i Aabenraa  forlangt  et  stort  Antal  Vogne  til 
Saarede.  Fjenden  er  rykket  ind  i Jylland,  og  Jylland  skal 
føde  den  fjendtlige  Armé.  Stakkels  Frits  og  Julie!  Nu  bliver 
de  da  helt  ødelagte!  Jeg  ser,  hvorledes  det  gaar  til  her, 
og  Slesvig  bliver  dog  ikke  betragtet  som  fjendtligt  Land; 
hvormeget  mere  vil  det  da  gaa  ud  over  Jyderne,  især  i den 
nærmeste  Omegn  om  Fredericia,  der  skal  beleires,  og  Vissings- 
minde  ligger  vel  ikke  mer  end  3 Mile  fra  Fredericia.  Nei, 
saa  slemt  som  her  bliver  det  i en  vis  Henseende  ikke;  thi 
det  er  kun  de  nærmeste  Sogne,  Dybbøl,  Sattrup,  Nybbøl,  Bro- 
ager og  Ullerup,  hvorover  det  især  gaar  ud.  I Vamæs  er 
Alt  meget  bedre,  og  der  er  f.  Ex.  Kirken  ikke  molesteret,  og 
jeg  tror,  at  det  heller  ikke  er  Tilfældet  i Ullerup.  — Min 
Vogn  er  stadig  i Brug  siden  den  2den,  men  det  er  dog  godt, 

at  den  gjør  Tjeneste  her  hjemme,  baade  for  Karlens  og  He- 
stenes Skyld.  Den  stod  først  til  Disposition  for  Obersten  og 
fulgte  med  ham  til  Blans,  og  da  den  næste  Dag  kom  tilbage, 
var  her  allerede  Ordre  fra  Sognefogden,  at  den  skulde  afløse 
en  Vogn,  der  var  fulgt  med  Generalen  fra  Varnæs.  1 Dag  er 
den  kjørt  til  Aabenraa  for  at  hente  Proviant  og  skal  være 
tilbage  i Aften;  det  er  en  drøi  Tour,  næsten  8 Miil,  paa  saa 
slette  Veie,  men  her  hjælder  ingen  „kjære  Moder". 

l)en  14.  Marts. 

Hesten  kom  da  lam  hjem,  og  jeg  har  faaet  en  anden 
Hest  hos  Sognefogden,  og  med  den  i Forening  med  min  egen 
nærmer  Hest  skal  Peter  atter  til  Aabenraa  i Dag.  — Igaar 
Morges  var  Generalen  ude  Kl.  4,  for  at  overrumple  vore 
Feltvagter,  og  henimod  Kl.  7 kom  han  hjem,  medbringende 
4 Underofficerer  og  30  Mand  af  16de  Bataillon;  Lieutenanten 
var  undsluppen  — Goeben  vidste  ikke,  hvorledes  — men 
hans  Kaarde  var  fundet  tilligemed  det  nyeste  Nummer  af 
»Dagbladet",  hvilket  sidste  Bytte  Generalen  overgav  mig. 
Mærkeligt  nok  var  det  just  det  Nummer,  jeg  særlig  ønskede 
at  læse;  thi  deri  stod  den  udførlige  Rapport  om  Træfningen 
ved  Bilskov  eller  Oversø.  Gustav  *)  var  ikke  nævnt  i Rappor- 
ten, saaledes  som  jeg  havde  ventet  og  haabet.  Det  var  da 
saare  uheldigt,  at  baade  Wilster  og  Gapt.  Hoffmann  skulde 
saares  i den  ubetydelige  Træfning  foran  Fredericia;  ogsaa  det 
læste  jeg  i „Dagbladet".  Igaar  skulde  Beskydningen  af  Dyb- 
bøl Skandser  begynde  fra  Batterierne  paa  Gammelmark  i 
Broager  Sogn,  hvorfra  Preusserne  vente  ogsaa  at  kunne  naa 
Broerne  over  Alssund;  men  det  vil  jeg  dog  først  se,  førend 
jeg  tror  det.  — Igaar  fortalte  Generalen  mig  ogsaa,  at  den 
tyske  Flaade  var  gaaet  tilsøes,  for  at  opsøge  de  danske 
Skibe,  og  han  længtes  meget  efter  at  erfare  Udfaldet.  Preus- 
serne stole  i høi  Grad  paa  deres  riflede  24  Pd.s  Granat- 
kanoner, hvis  Projektiler  uden  Undtagelse  explodere  ved  An- 
slaget, og  med  dem  haabe  de  at  ødelægge  vore  Skibe.  Men 
med  alt  det  er  det  dog  umuligt  for  Sida  og  mig  at  være 
forbittrede  paa  vor  Indkvartering.  Generalen  udtaler  bestandig 

’)  Kammerherre,  Oberstlieutenant  Gustav  Gruner  til  Høstmark  og 

Egense  Kloster,  som  i 1864  var  Premierlieutenant  i Artilleriet  ved 

Ilte  Batteri. 

sin  Deeltagelse  for  Danmark  og  et  Ønske  om,  at  han  var  fri  for 
at  deltage  i denne  ulige  Kamp.  Hvor  krigslysten  han  end 
er  og  har  vist  sig  at  være  ved  at  opsøge  Krigen,  hvor  den 
rasede,  først  i Spanien  og  senere  i Marokko,  saa  staar  hans 
Hu  dog  ikke  til  denne  Krig.  men  til  Krig  først  og  fremmest 
mod  Østerrig,  dernæst  mod  Frankrig  eller  Rusland.  Han 
kom  forleden  med  en  Avis,  hvori  der  stod.  at  den  8de  var 
der  indbragt  60  haardtsaarede  Østerrigere,  medens  de  Dødes 
og  Letsaaredes  Antal  var  ubekjendt;  efter  de  Haardtsaaredes 
Antal  sluttede  han,  at  Østerrigernes  Tab  maatte  være  H- — 400 
Mand.  og  udtalte  det  Ønske,  at  de  maatte  faa  alvorlige  Bank. 
Generalen  hader  Slesvigholstenerne,  og  det  glædede  ham  ret 
igaar  Aftes,  at  Prindsens  Forsøg  paa  at  danne  en  Armé 
strax  er  blevet  kuldkastet. 

I Formiddag  begravede  jeg  en  Preusser,  der  blev  skudt 
igaar;  hele  Ligfølget  med  Kisten  maatte  klavre  over  Sten- 
nmren,  for  at  komme  ind  paa  Kirkegaarden,  der  er  lukket 
og  forskandset  til  alle  Sider.  Hvilke  Tider! 

Det  stakkels  Sønderborg!  Det  er  bestemt  til  at  øde- 
lægges og  skydes  i Brand,  men  Generalen  siger,  at  det  alle- 
rede er  forladt  af  Alle.  hvilket  jeg  dog  ikke  tror.  Jeg  sagde 
ham,  at  der  vistnok  var  Lasaret  i Slottet,  — hvilket  han 
nævnte  som  det  første  Sted,  der  skulde  ødelægges,  fordi  det 
var  Kaserne,  — idetmindste  var  det  Tilfældet,  da  jeg  sidst 
var  i Sønderborg,  og  i forrige  Krig  blev  det  ogsaa  anvendt 
dertil,  hvorfor  det  heller  ikke  den  Gang  blev  beskudt  af  For- 
bundstropperne. Dertil  svarede  Generalen,  at  i saa  Fald 
burde  Kommandoen  paa  Als  underrette  den  preussiske  Armé 
derom,  og  det  havde  den  hidtil  ikke  gjort. 

Om  et  Par  Dage  bliver  vor  Indkvartering  afløst,  fortalte 
Generalen  os  i Middags,  og  vi  faa  da  General  Schmid,  en 
fuldblods  Slesvigholstener,  der  i sin  Tid  tjente  i den  slesvig- 
holstenske  Armé  som  Bataillonskommandør.  Vi  ville  vist 
komme  til  a(  savne  General  Goeben,  der  er  saa  særdeles 
forekommende  og  galant,  som  man  kan  vente  det  af  en  Mand, 
der  har  levet  i de  fineste  Kredse.  Den  nye  Orden,  han  mod- 
tog iforgaars,  Kroneordenenes  2den  Klasse  med  korslagte 
Sværd,  er  allerede  gaaet  itu  idag:  det  ene  Sværd  er  brækket 
over. 

Igaar  afbrændte  vore  Folk  alle  Gaarde  og  Huse,  som 
ligge  mellem  Landeveien  og  Alssund,  ligefra  Skandserne  til 
Sandbjerg  Mølle,  der  allerede  er  afbrændt.  De  ulykkelige 
Beboere  ty  herover  med  deres  Kreaturer;  de  ere  aldeles 
ødelagte.  Jeg  forstaar  ikke,  hvad  al  den  Brænden  skal  til; 
de  ville  dog  umuligt  kunne  forhindre  Preusserne  fra  at  op- 
kaste Batterier.  Ogsaa  Ragebøl  Skov  forsøgte  de  for  anden 
Gang  igaar  at  afbrænde,  men  det  lykkedes  ikke  trods  al  den 
anvendte  Tjære.  Jeg  kan  da  heller  ikke  tænke  mig  Mulig- 
heden af  at  faa  en  frisk  Bøgeskov  til  at  brænde.  Er  Skoven 
til  Hinder  for  Forsvaret,  burde  den  inden  Krigen  være  expro- 
prieret  og  ryddet. 

D.  15.  Marts. 

„Heute  Nachmittag  sind  Sie  uns  bøse  ge\vesen“:  med 
disse  Ord  modtog  Generalen  mig  ved  Aftensbordet  igaar,  idet 
han  fortalte  mig,  at  Vore  have  skudt  1 Officer  og  2 Menige, 
og  at  flere  vare  bievne  haardt  eller  let  saarede,  Disse  Folk 
hørte  dog  ikke  til  Brigaden  i Sattrup.  men  til  en  Brigade  i 
Nybbøl  eller  Broager,  som  var  kommen  Ragebøl  for  nær  igaar 
Eftermiddag  og  dér  var  bleven  modtaget  paa  ovennævnte 
Maade.  Generalen  tror  forøvrigt,  at  vi  snart  rømme 
Ragebøl  og  brænde  Byen  af,  naar  vi  forlade  den,  idet  han 
mener,  at  vi  trække  os  tilbage  til  det  egentlige  Skandse- 
terræn.  Vorherre  holde  sin  Haand  over  Vore!  De  ville  faa 
en  haard  Dyst  at  bestaa,  naar  Terrænet  indenfor  Skandserne 
bliver  overøst  med  Granater  og  maaske  endog  angribes  af 
den  preussiske  Flaade.  Saavidt  vi  kunde  mærke  paa  Gene- 
ralen igaar  Aftes,  ventes  hele  den  preussiske  Kanonbaads- 
flotille  samt  3 større  Skibetil  Sønderborg;  da  skal  RolfKrake 
staa  sin  Prøve.  Generalen  siger,  at  de  24  Pds.  riflede  Ka- 
noner skyde  igjennem  dette  Skibs  Panser,  ja  gjennem  endnu 
tykkere  Jernplader  efter  de  Forsøg,  man  har  anstiftet  i Preus- 
sen, men  jeg  vil  dog  først  se  det,  førend  jeg  tror  det.  Skal 
Rolf  Krake  være  ene  om  Kanonbaadene,  da  bliver  Forholdet 
som  1 mod  20!  Vi  tænke  stadig  i disse  Dage  med  Bekym- 
ring paa  vore  Skibe;  der  har  raset  en  forfærdelig  Storm,  alt 
nu  paa  tredie  Dag;  jeg  forstaaer  ikke,  hvorledes  Skibene 
kunne  bjerge  sig.  naar  de  skulle  ligge  og  blokere. 

Iinorges  blev  Sida  ubehagelig  overrasket  ved  at  finde 

Laasen  brækket  paa  Døren  til  Hønsehuset;  6 Høns  og  alle 
Æg  var  stjaalne.  Hun  meldte  det  strax  til  Adjutanten.  Vor 
Indkvartering  har  sikkert  ikke  gjort  det,  men  rimeligvis  nogle 
Fouragører  fra  Feltvagterne.  Det  er  ikke  sandsynligt,  at 
Vedkommende  attraperes,  men  sker  det,  blive  de  strengt 
straffede.  En  Underofficer  i Oberst  Buddenbrooks  Regiment 
havde  fundet  nogle  Høns  i Nærheden  af  en  Gaard,  som  vore 
Folk  havde  afbrændt,  og  som  altsaa  var  forladt.  Han  tog 
Hønsene  som  herreløst  Gods,  blev  truffet  med  dem  og  degra- 
deret til  Menig. 

Generalen  er  atter  ude  i det  forfærdelige  Veir;  han  er 
mageløs  ufortrøden.  Om  Morgenen  rider  han  ud  paa  fastende 
Hjerte  mellem  Kl.  5 og  6,  og  kort  efter  Middag  gjentager 
han  sit  Inspektionsridt;  dog  er  det  ikke  alene  for  at  eftese 
Forposterne,  om  hver  er  paa  sin  Plads,  at  han  tager  saa  tid- 
lig ud  om  Morgenen,  men  han  vil  til  den  Tid  være  i Nær- 
heden af  Forposterne,  for  at  være  rede,  hvis  Vore  ville  an- 
gribe Preusserne,  og  det  mener  han  vil  ske  i den  tidlige 
Morgenstund.  Jeg  vil  kun  ønske,  at  vore  Generaler  ere  lige- 
saa  aktive  og  paapassende. 

D.  20.  Marta. 

De  sidste  Dage  ere  gaaede  saa  hurtig,  at  der  nu  er  for- 
løbet 5 Dage,  siden  jeg  fik  skrevet  i min  Dagbog.  Flere 
Faktorer  have  medvirket  hertil.  Det  gode  Veir,  der  har  lok- 
ket os  lidt  ud,  har  maaske  bidraget  Sit  dertil,  men  fornem- 
lig  hidrører  det  fra,  at  vi  have  havt  saa  travlt  i de  sidste 
Dage  paa  Grund  af  de  Saarede,  som  vare  indbragte  i vort 
Nabolag. 

Den  16de  om  Aftenen  talte  Generalen  om,  at  ban  ikke 
forstod,  at  de  Danske  ikke  benyttede  den  nærværende  Tid  til 
at  gjøre  et  eller  andet  coup,  ved  med  stærk  Overmagt  at 
kaste  sig  over  Forposterne  og  sandsynligvis  da  tage  de  Ba- 
tailloner,  som  laa  i Sattrup.  Ingen  Stilling,  sagde  han.  kan 
forsvares  ved  blot  passiv  Modstand;  der  hører  ogsaa  et  aktivt 
Moment  med  til  Forsvaret.  Da  jeg  gjorde  den  Indvending, 
at  Vore  neppe  vare  stærke  nok  til  at  gaae  angrebsvis  til 
Værks,  forklarede  han  Situationen  for  mig.  „De  har  24  Ba- 
tailloner  paa  Als  og  i Stillingen;  vi  har  25  Batailloner,  hvoraf 
Halvdelen  ligger  1 Mil  længere  borte  herfra.  Med  disse  12 — 13 

Batailloner  skulle  vi  omspænde  fra  Broager  Sogn  Syd  for 
Vemmingbund  over  Nybbøl  og  Sattrup  Sogn  en  lang  krum 
Linie,  som  ender  ved  Alssund.  De  føre  de  12  Batailloner  ud 
i Stillingen,  for  at  være  forberedte  paa  at  modtage  det 
Kontrastød,  som  kan  forudses,  og  med  de  andre  12  Batail- 
loner rykkes  der  rask  mod  Sattrup  Kirke.  Min  Brigade  er 
spredt  over  hele  Terrænet  fra  Nybbøl  og  Sattrup  lige  til  Sun- 
det, og  jeg  kan  ikke  faa  Hjælp  før  om  5 Timer  fra  den 
Brigade,  der  skal  støtte  mig,  og  Deres  Landsmænd  ville  ikke 
kunne  undgaae  at  tage  de  Tropper  til  Fange,  som  ligge 
mellem  Sattrup  Kirke  og  Vandet.  Vel  vil  det  endelige  Ud- 
fald ikke  derfor  blive  tvivlsomt,  da  Preussen  stedse  kan  sende 
saamange  Tropper  herop,  som  ville  være  nødvendige  for  at 
overvælde  den  danske  Hær,  men  det  moralske  Indtryk,  som  det 
vil  gjøre  paa  Deres  Soldater,  naar  de  føre  G å 800  Preussere 
som  Fanger  til  Sønderborg,  har  stor  Betydning  med  Hensyn 
til  at  opmuntre  og  styrke  dem.'1)  Da  Generalen  hver  Dag 
ventede  et  Angreb,  har  han  i disse  Dage  været  meget  paa- 
færde,  og  den  17de  red  han,  efter  først  at  have  gjort  sin 
Inspektionstur  tidlig  om  Morgenen,  atter  ud  mellem  Kl.  9 og 
10.  Han  var  ved  den  yderste  Feltvagt,  da  han  saa  vore 
Folk  komme  ud  af  Ragebøl  Skov,  og  da  han  var  overbevist 
om,  at  nu  kom  det  forventede  Angreb,  sendte  han  strax  sin 
Adjutant  tilbage  for  at  allarmere  den  preussiske  Hær  paa 


')  General  Goeben  skriver  i et  Brev  af  21de  Marts:  „En  Storm  paa 
Dybbøls  Skandser  o.  s.  v.,  som  jeg  har  la?st  om  i „Køllnische  Zei- 
tung*  er  ikke  Andet  end  rene  Daarskabs  Fraser.  Dybbøls  Skandser 
stormes  ikke  saa  let;  godt  forsvarede  kunne  de  kræve  mange  Maa- 
neders  vedvarende  Beleiring'.  — — — 1 Anledning  af  at  Aviserne 
tale  om  Vaabenstilstand  skriver  han  i samme  Brev:  „Jeg  vil  være 
vel  tilfreds  dermed,  fordi  denne  Krig  imod  det  lille  Danmark  over- 
hovedet ikke  tiltaler  mig;  jeg  har  Medlidenhed  med  den  svage  Mod- 
stander, omtrent  som  jeg  havde  det  med  Marokkanerne,  skjøndt  det  jo 
er  en  ganske  anden  Sag.  — Augustenborg-Hislorien  har  aldrig  havt 
min  Syinpathi,  — en  l djævning  (Ausgleichen)  med  Danmark,  der  sik- 
krer  den  tyske  Befolknings  Rettigheder  og  Friheder  synes  mig  langt 
fornuftigere.*  — Endnu  i Juli  Maantd  slutter  Generalen  et  Rrev  med 
disse  Ord:  „Jeg  har  Medlidenhed  med  Danmark  og  overlader  det 

gjerne  saa  meget  som  muligt,  det  vil  sige;  alt  virkelig  dansk  Land.* 
Zemin.  Das  læben  d.  Gen.  A.  v.  Goeben.  Red.  Anm. 

hele  Linien.  Saaledes  trak  Fægtningen,  der  begyndte  Kl.  10, 
sig  ud,  til  det  var  ganske  mørkt,  og  Resultatet  blev,  at  Preus- 
serne besatte  baade  Ragebøl  og  Dybbøl,  og  Vore  ere  nu 
drevne  ind  i Skandserne.  De  kunde  gjerne  have  sparet  sig 
den  Umage  med  at  brænde  vore  2 Gaarde  af  og  derimod 
afbrænde  Ragebøl  og  Dybbøl  Byer,  der  ligge  meget  farligere 
for  Dybbøl-Stillingen;  det  kunde  dengang  være  gjort  uden 
Tab,  men  nu  ere  de  stedse  besatte  af  Fjenden. 

Kl.  2— 3 saa  vi  de  første  Vogne  komme  med  Saarede, 
og  Sidas  skarpe  Øie  opdagede  strax,  at  der  var  Danske  der- 
iblandt. Vi  gik  op  til  Kroen,  hvorhen  vi  hørte,  at  de  vare 
bragte,  og  blandt  de  Saarede  traf  vi  desværre  Kapt.  Peter 
Bauditz,  der  havde  kommanderet  4de  Regiment  og  var  bleven 
saaret  ved  Ragebøl;  Kuglen  var  gaaet  gjennem  Skulderen  ud 
gjennem  den  høire  Overarm;  lian  kaldes  „haardt  saaret,  men 
ikke  livsfarlig11.  Han  blev  meget  glad  ved  at  se  os,  da  vi 
kjendte  ham  saa  godt  fra  1848 — 1850;  den  Gang  var  han 
først  ved  Hovedkvarteret  og  senere  Adjutant  hos  General 
Schleppegrell  og  blev  som  saadan  saaret  ved  Øvre  Stolk  i 
Slaget  ved  Isted.')  Sida  var  naturligvis  mageløs  blandt  de 
saarede  Danske;  vore  Jenser  og  de  preussiske  Læger  vare 
lige  glade  ved  hende,  da  hun  fungerede  som  Tolk,  og  det 
varede  ikke  længe,  inden  alle  Vore  raabte  paa  hende  og 
vilde  udtale  sig  for  hende.  Da  vi  skulde  hjem  og  sørge  for 
vor  Indkvartering,  der  først  kom  til  at  spise  til  Middag  Kl. 
81/*,  inaatte  vi  forlade  dem,  tidligere  end  vi  havde  ønsket.  Jeg 
fik  dog  skrevet  et  Brev,  som  Bauditz  betroede  mig,  til  Chri- 
stiansen i Flensborg,  og  General  Goeben  sendte  strax  sin 
Tjener  med  Brevet,  ligesom  han  ogsaa  har  besøgt  ham  og  til- 
bageleveret ham  hans  Kaarde.  Generallieutenant  Wintzingerode 
bar  gjentagne  Gange  besøgt  Bauditz  og  givet  ham  Løfte  om, 
at  han  efter  sit  Ønske  skal  blive  bragt  til  Flensborg.  Det 
første  Forsøg  lykkedes  ikke,  fordi  Saaret  brød  op,  og  en  tyk 
Blodstraale  sprang  ud  af  det;  Transporten  maatte  derfor  op- 
sættes til  igaar  Eftermiddag.  Han  er  bleven  behandlet  med 
udsøgt  Opmærksomhed  af  Fjenden,  der  med  samme  Omhygge- 


')  Kapitam  Peter  Jacob  Fr.  Bauditz,  Kommandør  for  4.  Regiment,  døde 
den  30.  April  paa  Flensborg  Lasaret.  Red.  Anm. 

liprhed  antog  sig  vore  Jenser,  hvis  Taalmodighed  blev  almin- 
delig rost. 

Bauditz  dikterede  mig  sin  Rapport  over  Dagens  Fægt- 
ning indtil  det  Øieblik,  da  han  blev  saaret  og  fangen,  og  den 
blev  strax  sendt  til  Als. 

Hvilket  Indtryk  en  saadan  Kampdag  gjør,  forestiller  man 
sig  ikke,  førend  man  selv  oplever  dens  Rædsler.  Den  uaf- 
brudte stærke  Geværild  og  den  preussiske  Kanonild  lød  fra 
tidlig  til  sildig;  paa  alle  Sider  saa  man  Luerne  af  de  brøn- 
dende Bygninger  hæve  sig  høit  mod  Himlen,  og  saa  endelig 
Synet  af  de  Saarede  og  Bevidstheden  om,  at  Vore  have  tabt 
mange  Folk,  Alt  gjør  et  forfærdeligt  Indtryk.  Generalen  sagde 
mig,  at  der  laa  mange  døde  Danske  paa  det  Ternen,  hvor 
Kampen  havde  bevæget  sig;  hans  Folk  opsainlede  næste  Mor- 
gen en  død  Officer  og  15  Menige  og  desuden  en  Saaret,  som 
altsaa  have  ligget  paa  Marken  hele  Natten  i den  stærke  Frost; 
hvormange  af  hine  15  ere  maaskee  først  døde  i Nattens 
Løb?1) 

Da  vi  kom  hjem,  efter  at  have  været  hos  Bauditz,  fore- 
fandt Sida  flere  Anmodninger  om  at  lave  Hønsekjødsuppe  til 
de  saarede  preussiske  Officerer,  og  vi  sad  endnu  ved  Bordet, 
da  hun  blev  bedt  om  at  komme  til  den  danske  Kapitain. 
Derfra  kom  hun  tilbage  Kl.  Il1/«,  just  som  Suppen  var  fær- 
dig og  kunde  afleveres  til  de  ventende  Oppassere. 

Næste  Dag  delte  vi  os  fremdeles  mellem  vore  Saarede 
og  vor  Indkvartering.  3 Danske  vare  døde  om  Natten,  og 
Resten  skulde  nu  ledsages  til  de  egentlige  Lasaretter,  som 
laa  længere  tilbage;  det  var  kun  en  Ambulance,  som  var 
etableret  i Sattrup  Kro.  Bauditz  kunde,  som  sagt,  ikke  flyt- 
tes den  Dag,  og  blandt  de  Øvrige  var  der  en  dansk  Menig, 
hvis  Død  ventedes  hvert  Øieblik,  da  han  efter  3 Lægers  Er- 
klæring ikke  kunde  leve,  fordi  Kuglen  var  gaaet  ind  i Ryggen 
og  ud  af  Maven,  og  Saaret  derfor  absolut  dødeligt.  Man 
havde  derfor  ikke  villet  forbinde  ham,  for  at  spare  ham  for 
den  Smerte,  der  vilde  være  forbundet  dermed,  og  han  selv 


')  Tabet  den  17de  Marts  var  paa  vor  Side  11  Officerer  og  666  Under- 
officerer og  Menige,  paa  fjendtlig  Side  16  Officerer  og  122  Under- 
officerer og  Menige.  Red.  Anm. 

ventede  nu  Døden  og  ønskede  at  nyde  Herrens  Nadvere. 

Jeg  betjente  ham  selvfølgelig,  og  efter  hans  Ønske  skrev  jeg 

til  hans  Fader  i det  sydøstlige  Sjælland  og  meldte  Sønnens 
sandsynlige  Død,  samt  bragte  ham  hans  sidste  Afskedshilsen. 
Jeg  vil  med  Villie  ikke  nævne  hans  Navn,  da  det  gjorde  et 

slet  Indtryk  paa  mig,  at  den  unge  Mand  trøstede  sig  med 

Visheden  om  ikke  at  have  voldet  Nogens  Død,  eftersom  han 
aldrig  havde  afskudt  sit  Gevær!!  Jeg  haaber,  at  det  maa 
være  ganske  enestaaende;  ellers  saa  det  sørgeligt  ud  med 
vort  stakkels  Fædreland,  dersom  det  havde  mange  saadanne 
Sønner. 

Som  denne  lille  Episode  maatte  virke  nedslaaende  paa 
mig,  saaledes  vare  de  Meddelelser.  Bauditz  gjorde  mig,  meget 
nedtrykkende.  Han  fortalte  mig,  at  en  preussisk  Granat  var 
gaaet  gjennem  en  Lysaabning  i et  Rum,  som  troedes  bombe- 
fast, og  hvori  Skandsens  Besætning  opholdt  sig;  den  var 
sprunget  inde  i Rummet  og  havde  dræbt  og  lemlæstet 
Mange.  Bauditz  klagede  ogsaa  over  Mangel  paa  Aktivitet 
hos  de  Kommanderende.  Ogsaa  General  Goeben  har  i An- 
ledning af  Kampen  d.  17de  udtalt  for  mig  sin  Forundring 
over,  at  Overkommandoen  den  Dag  stillede  sig  saa  tilsyne- 
ladende ligegyldig  eller  dog  uvirksom  ligeoverfor  den  Fægt- 
ning. som  havde  udviklet  sig  ved  4de  Regiments  Fremrykning. 
Efter  hans  Mening  maatte  Overkommandoen  forudse,  at  dette 
Angreb  maatte  fremkalde  Modangreb  fra  Preussernes  Side  og 
derfor  være  forberedt  paa  at  støtte  de  Afdelinger,  der  vare 
ovre  i Stillingen;  men  han  tror  ikke,  at  der  har  været  flere 
Tropper  i Ilden  end  de  2 Regimenter,  som  havde  Forposterne 
og  afgave  Besætning  til  Skandserne,  og  de  2 Regimenter,  der 
daglig  staa  som  Reserve;  idetmindste  véd  han  ikke  af,  at 
Preusserne  have  havt  andre  Afdelinger  at  kæmpe  med  end 
4de  og  5te,  7de  og  8de  Regiment1),  medens  Preusserne  førte 
alle  deres  Batailloner  frem.  Han  forundrer  sig  dernæst  over, 
at  vi  ikke  havde  noget  Feltartilleri  med  os,  medens  han 
selv  havde  2 Batterier,  men  særlig  undrer  han  sig  over,  at 
Rønhave  Batterierne  slet  ikke  greb  ind  i Kampen.  Han  havde 


')  Der  deltog  ikke  andre  danske  Afdelinger  i Kampen  end  de  nævnte. 

Red.  Anm. 

en  Bataillon  staaende  paa  Dæmningen  mellem  Alssund  og 
Sandbjerg  Sø;  Ordren,  til  at  blive  staaende  i den  Stilling.  Af- 
delingerne indtog  i det  Øieblik,  Ordren  indtraf,  bandt  den  til 
hin  Stilling,  og  enhver  Kugle  fra  Rønhave  Batteriet  vilde 
have  revet  Rækker  bort,  men  ikke  et  Skud  faldt!  Det  er  vel 
den  gamle  Historie  fra  1848  og  1849.  at  der  ikke  maa  skydes 
fra  Kystbatterierne  uden  høiere  Ordre:  men  de  høiere  Be- 
falingsmænd  have  jo  ikke  altid  det  Kjendskab  til  den  øje- 
blikkelige Situation,  som  den  Batteriet  Kommanderende,  som 
derfor  ene  burde  raade,  naar  det  beleilige  Øieblik  er  kommet 
til  at  bruge  Kanonerne. 

1 hele  sidste  Uge  er  Skandserne  og  Sønderborg  bleven 
beskudt  af  et  Batteri  med  24  Pds.  riflede  G ranat  kanoner,  som 
Preusserne  have  opkastet  paa  Sydsiden  af  Yemmingbund  i 
Broager  Sogn,  hvorhen  vore  Kanoner  ikke  kunne  naa.  Siden 
igaar  er  Ilden  ogsaa  aabnet  fra  et  Mørserbatteri  ved  Hvilhøi. 
der  ligeledes  ligger  udenfor  vore  Kanoners  Skudvidde.  Det 
maa  være  rare  Kanoner,  vi  have!  Mit  Skrivebord  og  Vin- 
duerne ryste  ved  de  stærke  Skud  fra  Mørserbatterieme.  Bri- 
gaden her  mistede  i Torsdags  7 Officerer  og  35  Menige:  Bri- 
gaden paa  den  høire  preussiske  Fløi  tabte  færre  Officerer,  men 
3 Gange  saameget  Mandskab;  dog  vides  det  endnu  ikke  ganske 
nøie. 

I Anledning  af  Fægtningen  i Torsdags  vil  jeg  dog  noten*, 
at  først  Kl.  c.  5 kom  den  Brigade  marscherende,  der  skulde 
være  til  Soutien  for  Brigaden  Goeben.  Jig  stødte  paa  den 
ved  Kirken.  Da  Goeben  allarmerede  Armeen  gjennem  Tele- 
grafen her  omtrent  Kl.  10,  blev  hans  Ord  saaledes  fuldkommen 
bekræftet,  at  han  ikke  vilde  kunne  faa  Hjelp  før  om  5 Timer, 
hvad  han  tilfældig  havde  sagt  den  foregaaende  Aften. 

Prinds  Friedrich  Carl  sendte  igaar  Aftes  vor  General  en 
Hjortekølle,  som  Generalen  bad  Sida  om  at  maatte  overgive 
til  hendes  Kjøkken.  Det  kniber  ellers  med  at  skulle  sørge 
for  Beværtningen,  da  Tyskerne  ikke  kjende  vore  landlige 
Retter,  Grød  og  Vælling,  som  Sida  derfor  mener  ikke  at 
turde  byde  dem.  Pigerne  ere  ogsaa  vanskelige  at  styre;  der 
gjøres  stierkt  Kur  til  dem,  og  Modstandskraften  er  ikke  stor. 
dog  tror  jeg  sikkert,  at  de  dog  ikke  give  sig  hen  til  Tysken. 
Imidlertid  faa  ile  god  Hjælp  af  de  røde  Husarer.  Kn  sliber 

Knive,  en  Anden  polerer  Maskine  etc.  etc.,  men  iigevidt  kom- 
me vi,  siger  Sida. 

D.  22de  Marts. 

Igaar  begravede  jeg  en  preussisk  Officer,  18  Aar  gammel, 
hvis  Død  har  rystet  alle  Officererne,  ogsaa  min  General,  som 
sagde  mig,  at  det  var  den  Officers  Død,  som  hidtil  havde 
bedrøvet  ham  mest.  Hans  Moder  var  Enke  — hun  havde 
en  skjøn  Morgen  fundet  sin  Mand  død  i Sengen  — , og  for 
2 Aar  siden  havde  hun  mistet  sin  ældste  Søn  som  Skibslæge 
paa  „ Amazone",  der  gik  under  med  Mand  og  Mus.  Divi- 
sionsgeneralen Wintzingerode  besøgte  mig  igaar  Eftermiddag 
for  at  takke  mig  for  de  Ord,  jeg  havde  talt  ved  Graven. 

Igaar  Middag  forlod  General  Goeben  os  for  at  tage  til 
Ullerup.  *)  Han  havde  forinden  belavet  mig  paa,  at  min  nye 
Indkvartering  var  en  ivrig  Slesvigholstener,  som  havde  del- 
taget i Krigen  1848 — 50.  For  at  vi  skulle  undgaa  Contro- 
verser  med  ham,  sagde  Goeben  min  Sida  og  mig,  hvilke 
Fordringer  Generalen  kunde  stille  med  Rette,  som  vi  derfor 
vare  pligtige  at  opfylde,  men  ud  over  dem  havde  han  ikke 
Ret  at  gaa. 

Iforgaars  Middag  tilbød  han  mig  at  ville  besørge  et  Brev 
til  Als,  hvis  jeg  ønskede  at  skrive  til  min  Broder  i Ulkebøl; 
han  skulde  have  en  Parlamentær  afsted  med  de  Uhre,  Penge, 
og  Breve,  som  vare  fundne  hos  de  Døde  d.  17de,  og  han 
vilde  da  besørge  Brevet  ved  samme  Leilighed.  Var  det  ikke 
meget  opmærksomt  af  ham?  Han  kom  atter  den  Dag  tilbage 
til  det  for  ham  Forunderlige,  at  vi  intet  Feltartilleri  havde 
imod  ham  i Torsdags;  han  sagde,  at  det  kunde  have  gjort 
god  Virkning  ved  Ragebøl. 

Goebens  Efterfølger  her  i Huset  er  General  Schmid, 
en  ældre  svagelig  Mand,  der  naturligvis  ikke  har  hins  Ak- 
tivitet. Han  red  først  ud  i Eftermiddag.  Saavel  han  som 
Adjudanten  Lieut.  v.  Grach  ere  meget  svagt  tærende;  sidst- 
nævnte drikker  ikke  Kaffe,  og  kan  knap  taale  The;  han  tik 
kold  Mælk  imorges.  Min  Vin  er  nu  opbrugt,  men  den  nye 
Brigade  fører  selv  Vin  med. 


•)  1 Kvarteer  lins  Pastor  N.  L.  Keilberg,  hvis  Optegnelser  fra  Krigen  ere 
meddeelte  i .Museum"  1890.  Red.  Anm. 

Den  nye  Indkvartering  bragte  mig  Brev  fra  Pastor  Feil- 
berg:  Alt  er  forsaavidt  godt  i Ullerup  Præstegaard.  — Sida 
har  i Eftermiddag  været  hos  Fru  Bulow  paa  Sandbjerg.  Den 
Stakkel  har  lidt  og  lider  endnu  saa  forfærdeligt,  at  hun  er 
nær  ved  at  gaa  fra  Forstanden.  Igaar  Aftes  var  hun  endog 
bleven  jaget  ud  af  det  eneste  Rum  — ikke  stort  Andet  end 
en  Alkove,  — som  hun  endnu  havde  i Thoyssens  Hus.  og 
havde  maattet  flygte  til  Skovfogden.  I 5 Uger  har  hun  ikke 
været  af  Klæderne,  men  er  tidlig  og  sildig  bleven  jaget  op 
og  dertil  udskjældt  og  truet. 1 ) 

D.  23.  Marts. 

Sidas  Hoste  er  igjen  foruroligende  slem,  og  hun  havde 
kun  en  daarlig  Nat;  men  det  kan  jo  ikke  være  Andet,  end 
at  hun  maa  blive  syg,  naar  hun  idelig  maa  gaa  og  staa  i 
Træk,  især  i denne  kolde  Tid.  Pigerne  udrette  jo  Intet  og 
have  fuldt  op  med  at  hore  paa  de  Mange,  der  gjore  Kur 
til  dem,  og  hiir  Sida  ikke  stadig  Øie  med  dem,  kan  hun 
være  vis  paa  at  finde  dem  staaende  i rolig  Passiar  med  Fol- 
kene uden  at  bestille  Noget.  Det  er,  som  om  Alle  skulde 
dovne.  Jeg  selv  bestiller  Intet.  Fjenden  har  lagt  Beslag  paa 
Kirken  og  paa  Skolen;  intet  Menneske  gaar  hjemmefra,  og 
Enhver  tænker  blot  paa  at  forsvare  sine  Eiendele  mod  Fjen- 
den, som  raader  i Hus  og  Gaard.  Peter  kører  hver  tredie 
Dag  til  Aabenraa,  men  ellers  bestiller  han  Intet,  idetmindste 
ikke  Andet  end  at  liste  om  paa  Tæerne  og  fodre  sine  Heste. 
Min  Tærsker  passer  Koerne  og  saver  Brænde  og  gjør  ellers 
Intet.  Sida  derimod  slider  hele  Dagen. 

General  Goeben  var  her  i Formiddag,  for  at  gjore  os 
en  V'isit.  Skjøndt  hans  Komme  havde  denne  Karakteer,  var 
det  dog  vistnok  nærmest  foranlediget  af  et  Par  Urd,  som  vi 
sendte  ham  igaar  med  en  Fourér,  for  at  indhente  hans  Baud. 
hvorledes  vi  skulde  forholde  os  ligeoverfor  Fordringer  fra 
Gen.  S chm id,  som  vi  rnaatte  anse  utilbørlige  efter  den  Op- 
lysning, vi  havde  faaet  af  Goeben;  det  gjaldt  Forplejningen 
af  det  Mandskab,  som  følger  med  Brigadestaben.  Goeben 
gik  i den  Anledning  ind  til  General  Sehmid  og  sagde  os,  at 

’)  Se  .Erindringer  fra  Livel  i Dybbøl  1858  64“  af  Pastor  F.  R.  I- 
BOlow.  .Museum*  1896  I.  S.  195.  Red.  Antn. 

Alt  var  bragt  i Orden  efter  vort  Ønske.  Sida  benyttede 
Ledigheden  til  at  tale  om  Fru  Biilow,  da  hun  vidste,  at  han 
nok  vilde  tage  sig  at  hende.  Han  sagde  ogsaa  strax  til  Gene- 
ral Schmid,  at  han  maatte  befale  den  Kommanderende  paa 
Sandbjerg,  at  hun  blev  ladt  i Ro  i sit  Værelse,  og  han  til- 
bød at  besørge  et  eventuelt  Brev  til  Prindsen,  hvis  hun  øn- 
skede at  tage  til  sin  Mand  og  være  hos  ham  i Fængslet;  han 
tilføiede,  at  der  skulde  Intet  være  i Veien  derfor. 

Den  28de  Marts. 

Jeg  var  saa  forleden  selv  hos  Fru  Biilow,  hvem  jeg 
bragte  Brev  fra  Pastor  Bulow;  det  var  kommet  her  til 
Generalen.  Hvor  hun  saae  elendig  ud! 

Om  Aftenen,  efterat  jeg  havde  nedskrevet  mine  Optegnel- 
ser den  23de,  just  som  man  troede,  at  Alt  var  roligt,  blev 
hele  den  preussiske  Armé  allarmeret  over  nogle  Patrouiller, 
man  havde  set  komme  ud  af  Skandserne.  Min  svagelige 
General  maatte  ikke  gaa  til  Sengs,  men  ride  til  Ragebøl, 
eller  som  Preusserne  nu  sige,  Rakkerbull,  Kl.  10  Alten,  og 
kom  hjem  næste  Morgen  Kl.  61/«,  uden  at  der  var  passeret 
det  Mindste.  I Nat  blev  der  atter  gjort  Melding  Kl.  3,  og  jeg 
vaagnede  Kl.  4 ved  at  høre  Adjutanten  paa  Forstuen  give 
Ordre  til  Dragonordonansen,  der  holdt  for  Døren.  Jeg  laa 
vaagen  til  Kl.  51/*,  da  jeg  lyttede  efter  dem,  der  kom  og  gik, 
da  jeg  var  ængstelig  veti  at  vide  Forstuedøren,  som  jeg  havde 
lukket  ved  Sengetid,  paa  vid  Gab.  Endelig  faldt  jeg  da  i 
Søvn,  men  vaagnede  atter  Kl.  0 ved  at  høre  min  General 
tale  ined  en  Ordonans.  Denne  kom  fra  Prins  Friedrich 
Carl  for  at  beordre  Generalen  til  al  komme  strax  rned  Bri- 
gaden. „ Wo  ist  der  Prinz?*  „ln  Rakkerbull,  Hr.  General!* 
Og  strax  efter  begyndte  Stabsordonansen  at  blæse  Allarm, 
og  kort  efter  hørte  vi  Trommerne  slaa  Allarm,  og  nu  ere  de 
alle  ved  Ragebøl  for  at  tage  imod  Vore,  der  skulle  være  ryk- 
kede frem,  om  for  at  afbrænde  Dybbøl,  vide  vi  ikke,  men  det 
antages  efter  den  Røg.  man  ser.  Jeg  troer  snarere,  at  det 
er  nogle  Gaarde,  som  ere  skudte  i Brand  af  Preusserne 
fra  Batterierne  i Broager,  og  at  de  saaledes  have  allarmeret 
sig  selv.  Der  skydes  uafbrudt,  men  jeg  hører  kun  Kanonild, 
rimeligvis  fra  Batterierne.  Imidlertid  er  Alt  beredt  herhjemme 
til  Afmarsch.  Alt  er  pakket  sammen,  Papirer  og  Kufferter, 

og  bragt  ud  i Brigadevognen,  og  saaledes  ere  Preusserne 
allid  forsigtige,  for  at  de  ikke  skulde  miste  Noget  ved  et  Til- 
bagetog, som  dog  altid  er  usandsynligt.  Den  stakkels  General 
og  Adjutant  fik  Intet  at  leve  af  inden  deres  Afreise;  det  er 
godt,  at  det  ikke  er  mig,  thi  jeg  kunde  ikke  døie  at  tage  ud 
fastende. 

General  Goeben  sendte  mig  igaar  den  nyeste  tyske 
Avis,  hvori  der  stod  endel  Indberetninger  fra  Overkomman- 
doen paa  Als  og  i Fredericia.  Det  er  sørgeligt  at  se,  hvor- 
mange  der  blive  saarede  og  dræbte  af  Preussernes  Granater 
ved  Dybbøl!  Vi  have  ikke  saa  mange  Folk  at  miste  og  i 
Særdeleshed  ikke  mange  Officerer.  Forøvrigt  kan  det  ogsaa 
træffe  for  Preusserne,  at  enkelte  Afdelinger  blive  slemt  med- 
tagne; her  er  en  Bataillon,  som  kommanderes  af  en  Lieute- 
nant;  de  øvrige  høiere  Officerer  ere  enten  saarede  eller  syge. 

Igaar,  Paaskemorgen,  fik  vi  Georgs  og  Ludvignes  *)  Breve 
af  16de  og  17de  ds.;  det  var  en  stor  Glæde,  som  kom  saa 
beleilig,  for  at  opmuntre  os  lidt  paa  Paaskedag,  der  kun  var 
trist  under  den  almindelige  Forstyrrelse  i Menigheden.  Om 
Gudstjeneste  er  der  ikke  Tale,  da  Fjenden  har  lagt  Beslag 
paa  Kirken;  men  selv  om  det  ikke  var  Tilfældet,  vilde  vore 
Sognefolk  dels  ikke  kunne  komme,  dels  ikke  kunne  være  dér 
med  Andagt;  thi  Synet  af  vor  lemlæstede  Kirke  — Ødelæg- 
gelsens Vederstyggelighed  staar  nu  paa  det  hellige  Sted  — 
vilde  sikkert  gjøre  det  samme  Indtryk  paa  dem  som  paa  mig, 
da  jeg  nys  var  i Kirken,  og  det  Indtryk  var  saa  dybt,  at  jeg 
ikke  kan  udholde  at  komme  der  igjen  før  i fredelige  Dage, 
naar  Krigens  Spor  ere  nogenlunde  udviskede.  Vi  leve  nu 
som  Hedninger,  der  knap  vide,  om  det  er  Helligdag  eller  ikke. 

Eftermiddag. 

Allerede  Kl.  10  kom  Generalen  hjem.  Det  var  ikke  de 
Danske,  men  Preusserne,  der  foranledigede  Træfningen  i Dag, 
nok  derved,  at  de  vilde  skyde  deres  Forposter  længere  frem 
mod  Skandserne  ved  den  høire  Fløi,  altsaa  ikke  paa  vor 
(Sattrup)  Side;  thi  her  er  Preussernes  venstre  Fløi.  Jeg  troer, 
at  Angrebet  er  aldeles  mislykket,  og  General  Schmid  siger,  at 


')  Min  »Idste  Svoger  Kammerherre  Georg  Gruner  til  Raunstrup  og 
min  Hustrus  Søster  Hofjmgermesterinde  Ludvigne  Gruner  til  Egemarke. 

de  have  havt  stort  Tab,  deriblandt  2 Stabsofficerer  foruden 
mange  andre  døde  og  saarede  Officerer.  „Rende  saaledes 
mod  Skandseme  som  i Dag,  det  gjøre  vi  ikke  mere",  siger 
Generalen.1)  Han  beundrede  den  mageløse  Præcision,  hvor- 
med vort  Artilleri  skjød  med  de  „uhyre"  Kanoner,  som  med 
et  Gevær.  En  Bombe  var  gaaet  lige  over  hans  Hoved,  og  2 
var  slaaet  ned  10  Alen  foran  ham,  alt  i Løbet  af  10  Mi- 
nutter; da  betakkede  han  sig  for  at  være  der  længere  og  trak 
sig  tilbage,  og  dog  var  der  egentlig  ikke  Fægtning  paa  den 
Side.  Hvor  stort  Tabet  har  været  for  Preusserne  faar  jeg 
vel  nok  at  vide  af  Goeben;  foreløbig  trøste  de  sig  med,  at 
der  ogsaa  er  faldet  mange  Danske,  og  at  de  have  taget  „eine 
Unmasse  von  Gefangenen",  deriblandt  en  saaret  Stabsofficer. 
Goeben  havde  ikke  været  med  i Dag.  da  han  for  Øieblikket 
ligger  i Reserve  i Ullerup,  men  paa  Tirsdag  faa  vi  ham 
vist  igjen.  Forleden  fik  General  Sclimid  en  hel  Ladning 
Kager  (!)  hjemmefra  og  en  Pølse  (!).  Uhyre  Sendinger  komme 
til  Preusserne  fra  Hjemmet,  baade  Penge,  Vin,  Chokolade  og 
Tobak  etc.;  jeg  drikker  daglig  en  fortrinlig  Moselvin,  som  er 
en  saadan  frivillig  Gave,  og  jeg  tænker,  at  Giveren  fik  et  Til- 
fælde, hvis  han  vidste,  at  en  af  „de  sorte  Gensdarnter"  drak 
hans  Vin.  Ja,  i SchmidsTid  leve  vi  hver  Dag,  Middag  og 
Aften,  høit  med  Kage  og  Vin. 

Der  kom  i Middags  Ordre  om,  at  vi  maatte  rømme  Fat- 
tighuset, som  Preusserne  ville  bruge  til  Lasaret.  Heldigvis 
var  der  kun  faa  Fattiglemmer,  som  med  Økonomen  bleve 
flyttede  til  et  Nabohus,  som  derfor  blev  frigjort  for  Indkvar- 
tering. 

Den  31.  Marte. 

Iforgaars  Eftermiddag  gik  Sida  og  jeg  til  Ullerup  Præste- 
gaard  for  at  besøge  Feilberg  og  jeg  tillige  Goeben.  Det 
var  rart  nok  at  faa  sig  en  saadan  Spadseretur  — den 
første  efter  Tilbagetoget  fra  Dannevirke  — og  det  var  heldigt 
nok,  at  vi  ikke  opsatte  den  til  næste  Dag;  thi  da  vi  kom 
hjem,  kom  Generalen  til  mig  og  udtalte  sin  Beklagelse  over 


■)  Om  Affæren  den  28de  Marts  skriver  General  Goeben:  „Morgen- 
affæren igaar  er  efter  min  Overbevisning  en  ren  Dumhed,  fordi  den 
bragte  Tab  uden  Nødvendighed  og  uden  Resultat.* 

Zemin.  das  Leben  d.  Gen.  v.  Goeben.  Red.  Anm. 

det  ubehagelige  Hverv,  han  havde  faaet,  at  erklære  mig  for 
Arrestant.  Dersom  jeg  istedetfor  at  føres  til  Flensborg  — 
som  det  egentlig  var  befalet  — , vilde  blive  i Præstegaarden, 
skulde  det  være  mig  tilladt,  naar  jeg  vilde  give  Generalen  mit 
Æresord  paa  ikke  at  tale  med  noget  andet  Menneske  end 
min  Hustru,  hverken  med  mine  Tjenestefolk  eller  med  mine 
Sognefolk,  ligesom  jeg  (efter  General  Schmids  Opfattelse) 
ikke  maatte  udføre  nogen  geistlig  Forretning.  Imellem  de  i 
Vinduer  i mit  Værelse  vil  en  Skildvagt  blive  posteret;  han 
skal  følge  mig  ud  i Haven,  naar  jeg  ønsker  det,  dog  ikke 
videre  end  i den  forrreste  Have.  Jeg  havde  allerede  i Ulle- 
rup  hørt,  at  Dr.  Wedel  i Graasten  var  bleven  arresteret,  og 
nu  erfarede  jeg,  at  den  Skæbne,  som  har  ramt  mig,  ogsaa  er 
overgaaet  alle  mine  Kolleger  i Sundeved;  han  nævnte  Roth 
i Varnæs  og  Mørk-Hansen  i Felsted.  Jeg  tog  imod  Gene- 
ralens Tilbud  at  ville  beholde  mig  i Præstegaarden,  gav  ham 
det  forlangt^  Æresord  og  sagde  ham,  at  jeg  slet  ikke  fandt 
det  saa  „trostlos*,  som  han  syntes  at  mene.  Tvertimod,  naar 
andre  gode  danske  Mænd  arresteredes  for  deres  Danskhed  og 
Fædrelandssind,  da  maatte  jeg  skamme  mig  som  en  Hund, 
hvis  der  skete  en  Undtagelse  med  mig,  og  jeg  ikke  agtedes 
værdig  til  at  blive  passet  paa.  „Die  Schildwache  wird  rneine 
Ehremvache  sein*,  med  disse  Ord  endte  min  Samtale  med 
Generalen. 

For  mit  eget  Vedkommende  bryder  jeg  mig  slet  ikke  om 
at  være  Arrestant,  og  jeg  er  ret  tilfreds  med,  at  vore  Fjen- 
der have  den  Tro  om  mig,  at  jeg  nok  vilde  gjøre  dem  al 
den  Skade,  der  stod  i min  Magt,  skjøndt  jeg  rigtignok  ikke 
forstaar,  hvorledes  jeg  skulde  kunne  gjøre  det.  Men  ligeover- 
for  alle  Menighederne  i Sundeved  er  hin  Forholdsregel  meget 
mærkelig.  Hele  Landskabet  Sundeved  er  altsaa  nu  belagt 
med  Ban  og  Interdikt.  Ikke  blot  var  allerede  Guds  Ords 
Forkyndelse  faktisk  ophørt  paa  Grund  af  Kirkernes  Forvand- 
ling til  Fæstninger;  men  nu  maa  hverken  Børn  døbes  eller 
Folk  kristeligt  begraves,  eiheller  Sakramentet  rækkes  de 
Døende.  Det  er  rare  Tilstande  her  fremkaldes  af  dem,  der 
ere  komne  for  at  befri  Slesvigerne  fra  den  herskende  „Ver- 
wilderung  in  Kirche  und  Schule*,  som  bestod  i,  at  ikke 
blot  Tyske,  men  ogsaa  Danske  kunde  høre  Guds  Ord.  Gene- 

ral  Goeben  havde  just  i Ullerup  givet  mig  sidste  Nummer  af 
„Kollnische  Zeitung“,  som  indeholdt  Kong  Christians  Afskeds- 
Budskab  til  Rigsdagen.  Den  sidste  Akt  herovip  slutter  sig 
værdig  til  de  i Budskabet  opregnede  Voldshandlinger  i Sles- 
vig; men  hvis  man  tror  at  naa  Maalet  derved,  tager  man 
teil.  Naar  preussiske  Officerer  have  sagt,  at  Krigen  var  til- 
ende, naar  Dybbøl  Skandser  ere  erobrede,  thi  da  maa  Dan- 
mark give  efler,  har  jeg  altid  svaret,  at  naar  Dybbøl  og 
Fredericia  ere  erobrede,  da  ere  Preusserne  ikke  videre,  end 
de  vare  i Foraaret  1848,  da  de  havde  begge  Steder  be- 
satte, og  da  først  begyndte  Krigen.  Nei ! jeg  siger  med  Kon- 
gen, at  den  Tid  ligger  endnu  fjern,  da  vi  kunne  blive  nødte 
til  at  underkaste  os  en  ydmygende  Fred.  Vi  skulle  nok  holde 
ud  herovre!  Hvad  der  har  foranlediget  hin  voldelige  For- 
holdsregel mod  alle  Dannede,  som  antages  at  kunne  være 
farlige,  maa  Gud  vide.  Er  det  en  Følge  af  det  mislykkede 
Angreb  den  foregaaende  Dag,  som  man  paa  Grund  af  det 
uheldige  Forhold  tror  at  være  forraadt  til  de  Danske?  Eller 
er  det  for  at  sikkre  sig  ved  det  forestaaende  store  Angreb, 
som  forberedes  og  vist  snart  skal  gaa  for  sig,  efterat  den 
preussiske  Gardedivision  iforgaars  er  kommen  fra  Fredericia 
Egnen  til  Sundeved? 

Jeg  længes  meget  efter,  at  General  Goeben  skal  komme 
herover,  for  at  jeg  kan  høre  .af  ham,  hvorledes  det  egentlig 
forholder  sig  med  vor  Arrestation.  Jeg  kan  endnu  ikke  tro, 
at  det  virkelig  er  Tilfældet,  at  jeg  ikke  maa  udføre  nogen 
kirkelig  Handling.  Og  naar  Goeben  om  et  Par  Dage  kommer 
i Kvarter  her,  vil  jeg  sikkert  ogsaa  faa  mere  Frihed;  thi 
han  er  en  sjælden  dannet  Mand,  en  høihjertet  og  høimodig 
Fjende,  om  hvem  jeg  med  Vished  véd,  at  han  vil  gjøre  sit 
Yderste,  for  at  min  Stilling  maa  blive  saa  lidt  ubehagelig  som 
mulig.  Hidtil  har  jeg  holdt  mig  inde  hele  Tiden.  Naar  jeg 
vil  gaa  ud,  skal  jeg  lukke  Vinduet  op  og  sige  det  til  Skild- 
vagten,  at  jeg  vil  i Haven,  men  jeg  gider  dog  ikke  gaae  dér, 
naar  jeg  skal  have  en  Skildvagt  med  skarpladt  Gevær  ved 
min  Side,  da  jeg  tænker  paa  Slaverne,  som  man  i gamle  Dage 
traf  paa  Kjøbenhavns  Volde  og  ude  paa  Glaciet,  ledsaget  af 
de  behørige  Drabanter.  Under  saadanne  Forhold  taber  Ha- 

ven,  hvor  jeg  ellers  saa  gjerne  var,  sin  Ynde  for  mig,  og  jeg 
kan  vel  nok  undvære  den  Motion,  idetmindste  foreløbig. 

Jeg  længes  ogsaa  efter  at  se  de  danske  Beretninger  om 
Træfningen  i Mandags.  Preusserne  have  af  Forposterne  taget 
73  Mand  og  en  saaret  Stabsofficer  til  Fange;  derimod  have 
de  selv  lidt  et  stort  Tab  af  Døde  og  Saarede  og  sandsynlig- 
vis ogsaa  af  Fangne.  „Ein  Zug“  af  det  Brandenburgske  Liv- 
regiment var  ikke  kommen  tilbage  om  Aftenen,  fortalte  vor 
Indkvartering  os,  og  man  mente,  at  de  vare  komne  til  en 
Skandse  og  tagne  til  Fange  i Graven.  Af  de  2 polske  Regi- 
menter savnes  3 Officerer,  som  formenes  saarede  at  være 
faldne  i de  Danskes  Hænder.  *) 

D.  1ste  April. 

Efter  gjentagne  Opfordringer  af  Generalen  og  Adjutanten 
var  jeg  i Haven  igaar,  da  Adjutanten  havde  lovet  mig,  at 
der  ingen  Skildvagt  skulde  komme  i Haven,  naar  jeg  kun 
forud  sagde  det  til  ham.  Generalen  spadserede  først  en  halv 
Time  med  mig,  og  derefter  var  jeg  alene  med  Sida  i Haven, 
hvor  vi  gjorde  de  første  Foraarsarbeider.  General  Goeben 
kom  ikke  igaar,  som  jeg  havde  haabet,  og  General  Schmid 
sagde  mig,  at  han  ikke  vilde  blive  afløst.  Jeg  sætter  Goebens 
Udeblivelse  i Forbindelse  med  min  Arrestation,  som  tydende 
paa,  at  en  afgjørende  Kamp  er  nær  forestaaende.  Derfor 
skulle  alle  bekjendte  Danske  forhindres  fra  mulig  at  give  den 
danske  Hær  Underretning  om  Forberedelserne  dertil,  og  Goeben 
udebliver,  fordi  han  med  den  afgjørende  Kamp  — hvad  han 
saa  ofte  har  fortalt  mig  — vil  gjøre  et  særegent  Goup,  som 
kræver  hans  Nærværelse  andetsteds,  og  jeg  har  derfor  al 
Grund  til  at  antage,  at  hans  Udeblivelse  tyder  paa,  at  An- 
grebet nu  skal  gaa  for  sig.  Han  havde  selv  sagt  mig,  at 
han  kom  til  Præstegaarden  den  1ste.  Vi  troede  egentlig,  at 
det  skulde  gaa  løs  sidste  Nat;  jeg  sov  saa  urolig,  vaagnede 
idelig  ved  Lyden  af  de  svære  Kanonskud  og  troede  at  høre 
baade  Infanteri  og  Artilleri  drage  her  forbi,  og  jeg  drømte  om 
idel  Kamp.  Dog  skete  Intet  af  Betydning  i Nat.  Igaar  bestilte 


')  Tabet  den  28de  Marts  var  paa  vor  Side  8 Officerer  og  210  Under- 
officerer og  Menige,  paa  fjendtlig  Side  12  Officerer  og  176  Mand. 

Red.  Anm. 

jeg  „Berlingske  Tidende*  paa  Posthuset  i Aabenraa.  Post- 
mesteren lovede  at  bestille  den  i Lubeck,  s aa  jeg  haaber  at 
faa  danske  Aviser  i næste  Uge.  Igaar  kom  her  en  stor  Lad- 
ning frivillige  Gaver,  bestaaende  af  Tobak,  Cigarer,  Pølser  og 
uldne  Tepper  fra  Angel!  til  Preusserne.  Sida  maatte  be- 
værte Gavernes  Overbringere. 


Den  2.  April,  Kl.  6. 

Det  afgørende  Øieblik  er  nu  rykket  nær.  Generalen  har 
i Lfterrniddag  sagt  os,  at  vi  Kl.  7 kunne  vente  4 Officerer, 
for  hvem  vi  skulle  berede  Plads  her  i Nat,  nemlig  Divisions- 
general Winzingerode  og  hans  Stab.  Vi  have  rømmet  vort 
Soveværelse  og  maa  ligge  paa  Gulvet  i min  Stue.  General 
Schmid  selv  er  i dette  Øieblik  redet  herfra  og  véd  ikke,  om 
han  kommer  tilbage  i Nat;  thi  hans  Brigade  har  Forposterne 
paa  Preussernes  venstre  Fløi,  og  da  han  ellers  aldrig  rider 
til  Forposterne  paa  den  Tid  af  Dagen,  skal  der  vel  angribes. 

En  M;isse  Mænd,  Kvinder  og  Børn  ere  i Eftermiddag 
førte  her  forbi  ad  Kirken  til,  rimeligvis  fra  Sandbjerg,  Fugle- 
sang og  Sattrupskov,  og  sandsynligvis  ere  de  bortførte,  for 
at  ikke  Nogen  skal  kunne  signalisere  over  til  Als  om  det  fore- 
staaende  Angreb.  Man  har  ikke  indskrænket  sig  til  at  bort- 
føre de  Karske,  thi  i de  Vogne,  som  saas  i det  sørgelige 
Tog,  laa  flere  Syge.  I Anledning  af  denne  Begivenhed  fik 
jeg  nys  Besøg  af  Oberst  Witzleben,  Chef  for  13de  Regiment, 
som  hører  til  Schmids  Brigade.  Han  kom  for  at  anmode 
mig  om  at  drage  Omsorg  for,  at  alle  hine  Folk  fik  Noget  at 
leve  af,  da  de  Intet  havde  kunnet  føre  med  sig  og  nu  vare 
indespærrede  i Kirken.  Jeg  tillod  mig  at  bemærke,  at  naar 
Preusserne  traf  en  saa  overordentlig  Foranstaltning  som  den, 
at  slæbe  en  fredelig  Befolkning  ud  af  dens  Huse  og  føre 
den  en  halv  Miil  bort  fra  deres  Hjem,  for  at  indespærre  den 
som  Arrestanter  i Kirken,  da  maatte  det  være  deres  Skyldig- 
hed, at  sørge  for  dens  Forpleining.  Forøvrigt  undrede  det 
mig,  at  Obersten  i den  Anledning  henvendte  sig  til  mig,  da 
han  sikkert  maatte  vide,  at  jeg  er  Arrrestant  og  ikke  maa 
tale  hverken  med  mine  egne  Folk  eller  mine  Sognefolk,  og  at 
jeg  derfor  er  ude  af  Stand  til  at  gjøre  Noget  i den  omhand- 
lede Henseende.  Med  de  Ord,  at  det  havde  han  glemt,  gik 

han  med  det  samme  uhøflige  Væsen,  som  har  karakteriseret 
ham,  hver  Gang  jeg  har  set  ham  her  i Huset. 

Hele  Eftermiddagen  fyres  der  uafbrudt  fra  Preussernes 
Batterier,  der  ved  den  vedholdende  Ild  vel  skulle  forberede 
og  lette  Infanteriet  Angrebet,  og  jeg  hører  ikke  vore  Batte- 
rier svare.  Vorherre  holde  sin  Haand  over  Vore,  og  skal 
Ulykken  ske,  at  baade  Skandseme  og  Als  erobres,  da 
virke  han  i Naade,  at  ikke  for  Mange  miste  Livet!  Det  bliver 
en  frygtelig  Nat  for  os,  og  hvad  vil  den  Dag  imorgen  bringe? 

Den  3.  April. 

I Nat  skete  der  intet  Angreb.  Man  saa  vel  henad  Aften 
stærke  Ildebrande,  ligesom  det  ogsaa  brænder  i Dag,  men  hvad 
der  brænder,  vides  ikke.  Den  formodede  Overgang  til  Als 
maa  altsaa  enten  være  mislykket  eller  opgivet,  maaske  paa 
Grund  af  det  stormfulde  Veir.  Men  for  os  var  Aftenen  igaar 
og  Natten  i høi  Grad  urolig.  Min  Hustru  havde  travlt  med 
at  gjøre  4 Senge  istand  foruden  de  2,  som  Generalen  og 
hans  Adjutant  har,  og  derefter  med  at  dække  et  stort  Bord 
til  Aftensmaatid,  og  dette  Arbeide  var  neppe  endt,  før  General- 
lieutenanten  og  hans  Stab  var  her.  Inden  man  blev  færdig 
med  Theen  og  Aftensmaden,  blev  Kl.  10,  og  da  gik  Sida 
ledsaget  af  Generalen  og  hans  Suite,  vor  Karl  Peter  og  en 
Underofficer,  til  Kirken  med  Mad  til  vore  Sattrupper,  der 
vare  indelukkede  i Kirken.  Sida  bragte  dem  en  hel  stor 
Skinke,  en  Spand  Mælk  og  adskillige  Brød,  som  Underofficeren 
maatte  hjælpe  Peter  at  bære.  Der  var  Glæde  blandt  vore 
Sognebørn,  da  Sida  kom  med  Provianten.  Alteret  maatte 
tjene  som  Bord,  hvorpaa  Sida  skar  Skinken  i passende  Styk- 
ker, medens  Peter  skar  Brød.  Alle  Folkene  vare  skikkede 
til  Sæde  i Stolene,  for  at  Ingen  skulde  blive  overset  og  for- 
glemt, og  saa  gik  Sida  fra  Stol  til  Stol  med  sine  Gaver,  som 
bleve  modtagne  med  megen  Taknemmelighed.  Denne  Akt 
tog  imidlertid  lang  Tid,  og  inden  den  var  endt,  var  Gene- 
ralen gaaet  med  sine  Officerer,  og  da  saa  omsider  Sida  vilde 
gaa  hjem,  ledsaget  af  Underofficeren,  vilde  Skildvagten 
udenfor  Kirken  ikke  lade  hende  komme  ud;  Underofficeren 
kunde  gjerne  gaa,  men  Damen  skulde  blive.  Det  var  først, 
efterat  Underofficeren  havde  truet  Skildvagten  med,  at  han 
strax  skulde  blive  arresteret,  fordi  han  vilde  forhindre  ham  i 

at  udføre  Generalens  Ordre,  at  føre  Fruen  sikkert  hjem, 
at  Skildvagten  gav  Kjøb  og  lod  Sida  passere.  Først  ved 
Midnatstid  kom  hun  hjem  og  maatte  da  til  at  vaske  The- 
tøiet  og  tage  af  Aftensbordet,  og  Klokken  var  ll/s.  da  vi 
endelig  trak  os  tilbage  til  vort  Værelse,  hvor  vi  laa  paa 
Gulvet,  begge  uafklædte.  Vi  vare  neppe  faldne  i Søvn,  førend 
vi  Kl.  mellem  2 og  3 vaagnede  ved  den  dumpe  Lyd  af  forbi- 
marscherende  Troppers  tunge  Trin.  Vor  første  Tanke  var, 
hvorhen  disse  Tropper  styrede  deres  Marsch?  Lys  turde  vi 
ikke  tænde,  da  vi  lige  udenfor  vore  Vinduer  havde  Skildvag- 
ten, der  skulde  passe  paa  mig;  vi  besluttede  os  da  til  i 
Mørke  at  liste  os  ind  i General  Schmids  Værelse,  hvis  ene 
Vindu  vendte  ud  mod  Veien;  der  kunde  vi  rolig  være,  da 
Generalen  var  ved  Forposterne.  Natten  var  bælgmørk;  det 
øste  Vande  ned.  og  der  blæste  tillige  en  komplet  Storm. 
Længe  var  det  os  ikke  muligt  at  se  en  Haand  for  os,  og 
skjøndt  vi  stadig  hørte  Soldaternes  tunge  Trin,  kunde  end 
ikke  Sidas  skarpe  Øie  skjelne,  til  hvilken  Side  de  gik.  Omsider 
kom  nogle  Officerer,  som  havde  Lygte  i Haanden,  og  ved 
Lygteskæret,  saa  vi  strax  hele  Skaren  bevæge  sig  mod  Vest, 
altsaa  ad  Ullerup  til,  og  dermed  tik  vi  sikker  Formodning 
om,  at  Maalet  var  Egnen  ved  Ballegaard,  hvorfra  Overfarten 
pleier  at  ske  til  Hardeshøi  i Nørre  Herred  paa  Als,  og  at 
den  paatænkte  Overgang  til  Als  skulde  foretages  derfra  til  den 
nordlige  Del  af  Øen.  Vi  kom  lykkelig  og  vel  ud  af  Generalens 
Værelse  og  ind  i vort  eget,  men  vi  fik  ikke  nogen  Søvn  den 
Nat,  da  vore  Tanker  dvælede  ved,  hvad  der  nu  gik  for  sig, 
og  allerede  Kl.  5 */»  vare  vi  paa  Benene,  og  strax  begyndte 
Beværtningen  af  Kaffe  til  Officererne,  af  hvilke  Lieutenant 
Ledebour  allerede  Kl  6 steg  til  Hest,  rimeligvis  udsendt  for 
at  indhente  Underretning  om  Nattens  Begivenheder.  Fia  Kl. 
10  til  12  var  der  stort  Frokostbord,  som  først  kunde  dækkes 
af  Kl.  1 paa  Grund  af,  at  Chefen  for  Gardedivisionen,  Gene- 
ral v.  Mulbe  aflagde  Visit  hos  Wintzingerode.  Omsider  Kl. 
1*/*  forlod  denne  os  for  at  tage  tilbage  til  sit  Kvarter  i 
Snogbæk,  hvorfra  han  dog  vender  tilbage  hertil  Kl.  6 Efter- 
middag, og  saaledes  vil  det  vel  nu  vedblive,  indtil  Skandserne 
ere  tagne,  skjøndt  Afstanden  mellem  Snogbæk  og  Sattrup 
Præstegaarde  ikke  er  en  Fjerdingvei,  saa  han  kunde  for  den 

Sags  Skyld  godt  blive  i Snogbæk.  Men  herefter  skal  Wintzin- 
gerode  ligge  i Gjæsteværelset,  som  Adjutant  Grach  hidtil 
havde,  hvorimod  denne  flytter  ind  i Havestuen,  hvor  der  nu 
kommer  4 Senge,  nemlig  for  Stabschefen,  Capitain  i General- 
staben Friherre  v.  Dørnberg.  Ritmester  v.  Kleist  af  Garde- 
Dragonerne,  Lieutenanterne  Grach  og  Ledebour.  Schmid  be- 
holder Sidas  Værelse,  og  vi  beholde  vort  Soveværelse,  men 
kun  1 Seng,  og  mit  Værelse.  (Hvad  der  forbruges  af  Dække- 
tøi,  Lagener  og  Haandklæder  er  storartet,  og  her  er  en  evig 
Vasken). 

Ogsaa  idag  fyres  der  uafbrudt,  men  ligesom  igaar  høre 
vi  ikke  synderlig  deraf,  fordi  Vinden  bærer  fra.  Om  det  bli- 
ver til  Noget  i Nat  er  vist  meget  tvivlsomt;  i det  mindste  ven- 
ter General  Schmid  at  kunne  sove  rolig. 

Af  „Kreuzzeitung“,  som  Wintzingerode  gav  mig  i Dag,  saa 
jeg,  at  min  kjære  Ven,  Provst  Karstensen  og  hans  Frue, 
Huusfoged  Biilow  og  Frue  (sic!)  samt  Degn  Mullien  i Dybbol 
ere  arresterede  og  efter  Forhør  i Graasten  bragte  til  Raad- 
husfængslet  i Flensborg,  beskyldte  for  at  have  været  del- 
agtige i Pastor  Schleppegrells  Flugt.  Det  bemærkes,  at 
hos  Schleppegrell  fandtes  kun  ubetalte  Regninger ! Det  er  en 
net  Tilstand  herovre:  hele  Geistligheden  arresteret!  Og  alle 
Kreaturerne,  som  blive  tilbage  i de  Huse,  hvorfra  Beboerne 
bortførtes  igaar,  hvorledes  blive  de  fodrede?  Sida  talte  strax 
imorges  derom  til  Wintzingerode  og  forestillede  ham,  at  det 
var  Beboernes  største  Bekymring,  at  der  ikke  var  et  levende 
Væsen  i den  Kant  af  Sognet  til  at  fodre  alle  Dyrene. 

Den  4.  April. 

General  Goeben  besøgte  os  igaar  Eftermiddag  i længere 
Tid.  Jeg  havde  længtes  meget  efter  at  se  ham,  da  hans 
mageløse  Forekommenhed  mod  os  bevirker,  at  vi  altid  liilse 
hans  Komme  med  Gltede,  og  især  havde  jeg  Lyst  til  at  vide, 
hvorledes  Feilberg  har  det  som  Goebens  Arrestant.  Han 
havde  hverken  Skildvagt  eller  Forbud  mod  at  tale  med  sine 
Tjenestefolk,  og  han  kan  gaae  til  Kirken,  for  at  forrette  kir- 
kelige Handlinger,  blot  ledsaget  af  en  Sergent:  kort  sagt, 
han  har  det  meget  bedre  end  jeg.  Jeg  fortalte  da  Goeben, 
hvorledes  jeg  var  stillet,  og  beklagede  mig,  ikke  over  min 
Arrestation,  men  kun  over  det  Ban  og  Interdikt,  der  var  lagt 


Digitized  by  Google 


57 


over  mit  Sogn.  „Unsinn“ ! udbrød  han,  ogsaa  med  Hensyn 
til  Forbudet  mod  at  tale  med  mine  Tjenestefolk,  og  derefter 
gik  han  ind  til  Schmid  og  kom  strax  efter  tilbage  med  denne, 
der  beklagede,  at  han  havde  misforstaaet  Generalkommandoens 
Ord,  og  sagde  mig,  at  jeg  herefter  kunde  døbe  og  begrave 
Folk.  Det  er  egentlig  flovt  for  Schmid,  at  Goeben  kommer 
her  og  er  l1/*  Time  hos  os,  og  derefter  gaaer  ind  til  ham 
og  bliver  der  5 Minutter.  Det  glæder  mig  meget,  at  Goeben 
sandsynligvis  kommer  her  imorgen  for  at  afløse  Schmid,  ikke 
blot  for  min  egen  Skyld,  men  ogsaa  for  Fædrelandets  og  vor 
Sags  Skyld.  Thi  Grunden  til  at  han  nu  skal  afløse  Schmid, 
sagde  han  mig  at  være  den,  at  det  særegne  Hverv,  som  var 
ham  overdraget,  af  forskjellige  Grunde  ikke  havde  kunnet  ud- 
føres. Hvad  dette  særegne  Hverv  var,  sagde  han  ikke  igaar, 
men  jeg  kjender  det  jo  godt,  da  han  tidligere  har  fortalt  mig, 
at  han  havde  udbedt  sig  af  Prinds  Friedrich  Carl,  at  hvis 
der  skulde  forsøges  en  Landgang  paa  Als,  det  da  maatte 
blive  hans  Brigade,  som  fik  det  farefulde  Hverv  at  være  den 
første,  der  blev  sat  over.  Det  er  sikkert  dette  Forsøg,  som 
anstilledes  Natten  mellem  Løverdag  og  Søndag,  men  som  maa 
være  mislykket  eller  opgivet.  I Forbindelse  dermed  har  det 
vistnok  staaet,  at  Beboerne  førtes  bort  fra  Sattrupskov,  Sand- 
bjerg og  Fuglsang,  da  der  rimeligvis  ogsaa  derfra  skulde  for- 
søges Overgang,  medens  Hovedovergangen  skulde  udgaa  fra 
Ballegaard.  At  Forsøget  er  helt  opgivet,  se  vi  deraf,  1)  at 
Goebens  Brigade  nu  overtager  Forposttjenesten,  2)  at  Divi- 
sionsgeneralen sendte  Afbud  igaar  Aftes,  og  endelig  3)  at  der 
igaar  Eftermiddag  gaves  hine  Beboeres  Koner  og  Børn  Til- 
ladelse til  at  vende  tilbage  til  deres  Huse;  Mændene  følge 
nok  efter  i Dag.  Jeg  tilstaar,  at  der  er  lettet  en  tung  Sten 
fra  mit  Hjerte  ved  at  vide  hint  Forsøg  opgivet;  thi  vel  vidste 
jeg,  at  det  var  farefuldt,  og  at  „Esbern  Snare  “ laa  bag  ved 
Arnkilsøre  for  at  passe  paa,  men  naar  jeg  tænker  paa 
Femern  og  de  3 Dampkanonbaade,  som  laa  der,  da  stoler 
jeg  ikke  paa  vore  Folks  Aarvaagenhed.  Og  da  der  ligger 
saare  faa  Tropper  i Nørreherred  — efter  Bauditz’s  Sigende 
kun  3 Kompagnier  — kunde  en  Overgang  let  være  lykkedes, 
inden  disse  bleve  samlede.  For  at  Overgangen  bedre  kunde 
lykkes,  skulde  der  demonstreres  foran  Skandserne,  for  at  hen- 

lede  den  danske  Overkommandos  Opmærksomhed  særlig  paa 
dette  Punkt,  medens  Sønderborg  tillige  skulde  skydes  i Brand. 
Om  det  sidstnævnte  er  sket,  vide  vi  ikke;  i Løverdags  skete 
det  ikke;  derimod  maaske  igaar;  idetmindste  brændte  det 
hele  Dagen  og  Aftenen,  og  det  var  en  stor  og  bred  Ild.  Sida 
mener  dog  nei,  og  hun  har  jo  Leilighed  til  at  tale  med 
Folk;  det  antages,  at  det  er  Gikoriefabrikken,  som  ligger 
tæt  ved  det  gamle  Færgehus  og  hvor  der  var  et  stort 
Oplag  af  Brænde  og  Stenkul.  Det  vil  nu  vise  sig.  Fore- 
løbig trøster  jeg  mig  med,  at  om  end  Sønderborg  er  brændt, 
ere  Skandserne  dog  ikke  dermed  erobrede.  Nu  vil  man  her- 
fra stræbe  at  bringe  Skytset  til  Taushed  og  da  forsøge  Stor- 
men, som  menes  at  kunne  ske  med  Lethed,  naar  først  vore 
Kanoner  ere  demonterede,  og  der  ikke  kan  skydes  med  Kar- 
dætsker. 

Igaar  slap  vort  tørre  Brænde  op.  Sida  meldte  det  til 
Generalen  og  tilføiede,  at  der  dog  endnu  var  tørt  Brænde  i 
Præst egaarden,  nemlig  det  som  blev  taget  fra  Sattrup  Sogn, 
2 Dage,  førend  vi  fik  Indkvartering,  og  da  atter  kjørt  hertil; 
det  var  vel  nærmest  til  Feltvagternes  Brug,  men  nu  trængte 
de  ikke  dertil,  da  de  havde  Ragebøl  Skov,  hvor  der  var 
Brænde  nok.  Det  gik  ganske,  som  min  Hustru  havde  ventet 
efter  det  Kjendskab,  vi  nu  havde  til  General  Schmids  Karak- 
ter. Han  erklærede  strax,  at  der  herefter  ikke  maatte  føres 
Brænde  bort  fra  Præstegaarden,  men  det  skulde  Alt  forbeholdes 
den  her  indkvarterede  General.  Min  Karl,  som  havde  gjenkjendt 
vort  stortslaaede  Brænde,  blev  da  strax  beordret  til  at  flytte 
alt  Brændet  ind  i vort  Brændehus.  Denne  Afgjørelse,  som 
Sida  saa  snildt  havde  fremkaldt,  gav  i Formiddags  Anledning 
til  en  komisk  Scene.  Der  kom  nemlig  en  „Zahlmeister1' 
(Intendant),  som  skulde  udlevere  det  Brænde,  der  skulde 
besørges  til  Feltvagten,  og  han  blev  ikke  lidt  forbauset,  da 
Brændet  var  forsvundet  fra  det  Rum,  hvor  det  hidtil  havde 
været  henkastet,  og  da  han  saa  min  Hustru,  spurgte  han 
hende  om  Sammenhængen  hermed.  Hun  meddelte  ham  da, 
at  Generalen  havde  forbeholdt  sig  Brændet  og  givet  Ordre 
til,  at  det  ikke  maatte  føres  bort  fra  Gaarden.  Det  hjalp 
ikke,  at  Zalilmeisteren  forlangte  af  hende,  at  hun  skulde 
anvise  ham,  hvor  Brændet  var,  da  han  skulde  og  vilde  have 

det;  hun  henviste  ham  til  Generalen,  hvem  han  kunde  træffe 
i hans  Værelse;  thi  uden  hans  Tilladelse  blev  intet  Brænde 
udleveret.  Men  Generalen  var  ikke  til  at  bevæge  til  at  give 
den  ulykkelige  Zahlmeister  et  eneste  Favnestykke.  Først  da 
Intendanten  gjorde  Generalen  opmærksom  paa,  at  Tiden  var 
saa  fremrykket,  at  han  ikke  vilde  kunne  skaffe  Brænde  andet- 
stedsfra  i rette  Tid,  gik  Generalen  ind  paa  at  laane  ham  3 
Favnestykker,  dog  kun  imod,  at  Intendanten  høitidelig  for- 
pligtede sig  til  inden  Aften  at  tilbagelevere  det  samme 
Kvantum ! 

D.  6te  April. 

Goeben  er  endnu  ikke  kommen,  og  jeg  begynder  at 
frygte  for,  at  han  slet  ikke  kommer,  thi  General  Sehmid 
talte  igaar  om,  at  det  var  muligt,  at  han  blev  afløst  af  en 
Anden,  og  i Kjøkkenet,  siger  Sida,  taler  man  om,  at  her 
kommer  en  Artilleri-Kommando.  Jeg  vil  meget  nødig  have 
Artilleri  i Indkvartering;  thi  de  menige  Artillerister  ere  de 
raaeste,  og  de  tage  uden  videre  Alt,  saa  det  vil  være  daarlige 
Udsigter  for  min  Havre;  desuden  ville  vel  alle  Rum  i Præste- 
gaarden  blive  fyldte  med  Heste,  medens  jeg  dog  nu  kun  har 
18,  og  da  vil  min  utærskede  Hvede  og  Rug  snart  komme 
under  Hestenes  Fødder.  Endelig  véd  jeg  ikke,  hvorledes  det 
vil  gaa  mig  selv.  Kommer  Goeben  her,  da  er  jeg  vis  paa, 
at  han  vil  gjøre  mig  mit  Fangenskab  saa  let  som  muligt; 
men  kommer  en  Anden  her,  gider  han  maaske  ikke  passe 
paa  mig,  og  da  kan  det  gaa  mig,  som  Mørk-Hansen,  der 
er  ført  bort,  fordi  hans  Indkvartering  erklærede,  at  den  ikke 
havde  Ledighed  til  at  passe  paa  ham.  Ogsaa  for  mit  Ved- 
kommende beror  det  alene  paa  min  Indkvartering,  om  den 
vil  beholde  mig  eller  sende  mig  til  Flensborg.  — Igaar  kom 
her  endnu  2 Batterier  til  Sattrup,  men  hvor  eller  hvorledes 
de  ere  bievne  indkvarterede,  skal  jeg  ikke  kunne  sige.  Min 
General  protesterede  paa  det  Bestemteste  imod  at  give  dem 
Plads  i Sattrup  By,  som  allerede  har  1 Brigade  Infanteri,  1 
Eskadron  og  2 Batterier.  Der  blev  i Sidas  og  min  Nær- 
værelse ført  en  levende  Strid  mellem  Generalen  og  Divisionens 
Stabschef,  Friherre  von  D&rnberg.  Denne  sagde  iblandt 
Andet,  at  han  var  kommen  personlig,  for  mundtlig  at  kunne 
ordne  det  bedst  mulig  i Samraad  med  Generalen  og  saaledes 

lette  denne  den  ganske  vist  vanskelige  Opgave,  og  at  lian 
havde  kunnet  indskrænke  sig  til  at  sende  ham  en  skriftlig 
Ordre  fra  Divisionen.  Generalen  forblev  dog  urokkelig  ved 
sin  Vægring,  idet  han  erklærede,  at  han  ikke  kunde  og  ikke 
vilde  efterkomme  nogen  Ordre  mundtlig  eller  skriftlig  til  at 
indskrænke  Brigadens  nuværende  Kvarterer. 

Jeg  er  nu  desto  mere  tilbøielig  til  at  troe,  at  Schmid 
bliver  forlagt  herfra  og  afløst  af  Artilleri-Overkommandoen, 
som  da  efter  Behag  kan  fylde  alle  Huse  og  Rum  med 
Artilleriheste. 

D.  10.  April. 

Allerede  Dagen  efter,  at  jeg  skrev  Ovenstaaende,  kom 
Generalen  og  underrettede  mig  om,  at  min  Arrest  var  hævet, 
og  at  jeg  kun  ikke  maatte  forlade  „meinen  Wohnort“.  Det 
staar  naturligvis  i Forbindelse  med  Opgivelsen  af  Planen  at 
gaa  over  til  Als.  Dagen  før  min  Frigjørelse  fik  jeg  Lov  til 
at  begrave  2 Døde  og  til  at  berette  en  gammel  Kone.  Men 
det  er  mig  næsten  uhyggeligere  at  komme  paa  Kirkegaarden 
end  at  være  Arrestant;  thi  paa  Kirkegaarden  har  jeg  Synet 
af  min  fordrukne  Degn,  der  er  rent  skandaløs  i denne  Tid. 
Desværre  have  vi  nu  Skarlagensfeber  her  i Sognet,  og  igaar 
begravede  jeg  en  Broder  til  den  Pige,  jeg  begravede  i Ons- 
dags. og  nu  ligger  Faderen  syg.  Overhovedet  have  vi  over- 
ordentlig mange  Syge,  og  Mange  lide  af  Dyssenteri,  som 
begynder  at  tage  Overhaand  blandt  Tropperne  og  fra  dem 
forplanter  sig  til  den  civile  Befolkning. 

Igaar  blev  General  Schmid  afløst,  og  til  vor  Glæde  var 
det  Goeben,  som  afløste  ham.  Forøvrigt  kunne  vi  ikke  sige 
Andet,  end  at  vi  havde  al  Grund  til  at  være  tilfredse  med 
Schmid  og  hans  Adjutant;  ogsaa  hans  Skrivere  vare  nette 
Folk,  som  altid  vare  rede  til  at  afhjælpe  Uordener,  naar  vi 
paatalte  disse.  Goeben  er  en  prægtig  Mand,  men  hans 
Skrivere  og  hans  Tjener  ere  ikke  behagelige,  og  Sida  har 
allerede  et  Par  Gange  siden  igaar  maattet  sige  dem  Besked. 
Ved  Afreisen  var  Schmid  ganske  rørt  og  kunde  ikke  noksom 
takke  Sida  for  det  gode  Kvarter  og  den  gode  Behandling; 
men  skjøndt  vi  saaledes  ikke  kunne  klage  over,  at  Brigaden 
Schmid  ikke  har  vist  os  Høflighed  og  Opmærksomhed  nok, 
vare  vi  dog  glade  over,  at  vi  paany  fik  General  Goeben  i 

Kvarter,  thi  vi  kunne  ikke  være  blinde  for  den  Kontrast,  der 
er  mellem  disse  Generaler,  hvem  vi  nu  have  lært  at  kjende  i 
længere  Tid.  Medens  Goeben  i sin  Optræden  og  hele  sit 
Forhold  viser  sig  som  den  fint  dannede  Mand.  gjør  Schmid 
Indtrykket  af  en  avanceret  Underofficer  og  har  Udseende 
af  en  Stokmilitær.  Goeben,  som  fra  sin  Adjutanttid  og  sin 
Deltagelse  i Krigene  i Spanien  og  Marokko  har  en  Masse 
Dekorationer,  bærer  kun  et  Kors  om  Halsen  (den  røde  Ørns 
2.  Klasse),  medens  intet  Baand  antyder,  at  han  har  et  Dusin 
Ordener.  Schmid  derimod  har,  foruden  den  røde  Ørns  Ordens 
Hidderkors,  over  hele  Brystet  en  Række  forskjellige  Ordens* 
baand,  som  vel  repræsentere  en  Række  Medailler  eller  simple 
Kors,  ban  har  faaet  som  Officer  i den  slesvigholstenske  Armé. 
Thi  medens  Goeben  afskyer  de  slesvigholstenske  Oprørere,  er 
Schmid  ivrig  Slesvigholstener,  og  han  har  kommanderet  en 
Bataillon  i Oprørernes  Hær.  1 Slaget  ved  Fredericia  maatte 
han  overgive  sig  til  Kaptain  Schjønning,  som  stormede  den 
Skandse,  Schmids  Bataillon  havde  besat.  Det  er  muligt,  at 
han  den  Gang  var  meget  modig  og  tapper;  nu  er  han  det 
ikke,  men  — som  han  selv  har  sagt  mig  — der  er  stor 
Forsk jel  paa  at  gaa  i Krig,  naar  man  er  ugift,  og  naar  man 
har  Kone  og  Børn  hjemme;  nu  har  han  kun  én  Tanke  og 
ét  Ønske,  at  komme  levende  hjem  til  disse,  og  han  har  for- 
sikkret  mig,  at  ligesaa  snart  denne  Krig  er  endt,  tager  han 
sin  Afsked.  Naar  han  om  Eftermiddagen  rider  ud  for  at 
inspicere  Forposterne,  pleier  han  — efter  eget  Sigende  — at 
stige  af  Hesten,  inden  han  kommer  indenfor  Skudvidde  af 
Skandsernes  Kanoner,  idet  han  indbilder  sig,  at  man  strax 
fra  Skandseme  vil  skyde  paa  en  bereden  Officer.  Han  har 
selv  fortalt  mig  det,  ligesom  ogsaa,  hvad  der  en  Dag  hændtes 
ham  og  hans  Adjutant.  Da  de  nemlig  gik  paa  Landeveien 
lidt  forbi  Ragebøl  Kro,  hvor  de  endnu  troede  sig  udenfor 
Kanonernes  Skudvidde,  kom  der  en  , forfærdelig*  stor  Bombe 
susende  forbi  dem  i kun  en  Snes  Skridts  Afstand,  og  strax 
kastede  de  sig  paa  Hovedet  ned  i Veigrøften!  Hvilken  Mod- 
sætning til  Goeben,  der  tidlig  og  sildig  er  ved  Forposterne, 
altid  i yderste  Linie  og  altid  til  Hest!  Schmids  Mangel  paa 
Mod  er  da  ogsaa  ofte  Gjenstand  for  Officerernes  Omtale,  og 
det  er  ikke  saa  underligt  — om  end  ikke  stemmende  med 

streng  Disciplin  — at  en  af  Brigadens  Officerer  har  forfattet 
et  Smædedigt,  kaldet  „Die  eiserne  Brigade",  hvorved  betegnes 
Brigaden  Schmid,  som  derved  stemples  som  en  Afdeling,  der 
ikke  bruges  under  almindelige  Forhold,  men  kun  haves  i 
Behold  for  overordentlige  Omstændigheder  (i  Lighed  med 
„eisernes  Proviant").  En  af  Officererne  forelæste  Digtet  for 
mig,  og  jeg  beklager  kun,  at  jeg  ikke  bad  om  en  Afskrift 
deraf;  men  jeg  lagde  Mærke  til,  at  som  der  blev  spottet  over 
General  Schmid,  blev  Goeben  lovprist  som  Armeens  tappreste 
Officer. 

Til  at  belyse  General  Schmids  Ængstelighed  tjener  det 
Faktum,  at  da  han  kom  her  til  Præstegaarden,  beordrede  han 
strax  en  Skildvagt  til  hele  Natten  at  gaa  frem  og  tilbage 
foran  hans  to  Fag  Vinduer.  Denne  Skildvagt  kaldes  Brand- 
vagt, men  da  han  ifølge  Præstegaardens  Bygningsform  fra  sin 
Post  kun  kan  overse  en  ubetydelig  Del  af  denne,  og  han  ikke 
skal  patrouillere  omkring  i Gaarden,  passer  hin  Benævnelse 
kun  daarlig.  Jeg  er  tilbøielig  til  at  tro,  at  da  Generalen 
har  Lampe  brændende  hele  Natten  i sit  Værelse  og  Rulle- 
gardinerne optrukne,  skal  Skildvagten  særlig  holde  Øie  med, 
at  Ingen  sniger  sig  ind  i Generalens  Værelse  og  myrder  ham. 
Schmid  er  nemlig  yderst  mistænksom  og  indbilder  sig  at  være 
omgiven  af  lutter  „Forrædere",  hvilket  Navn  han  behager  at 
tillægge  hele  den  herværende  Befolkning;  men  hvis  han  til- 
tror mine  brave  Sattrupper,  at  de  kunde  opføre  en  ny  Ud- 
gave af  den  sicilianske  Vesper,  gjør  han  dem  virkelig  altfor 
stor  Ære.  Endnu  vil  jeg  tilføie,  at  General  Goeben  engang 
tilfældig  kom  til  at  sige  mig,  at  han  aldrig  har  havt  sin  Fod 
i General  Schmids  Hus,  skjøndt  de  begge  som  Brigadekomman- 
dører i samme  Division  garnisonere  i samme  By  i Westphalen. 
Jeg  forstaar  saa  godt,  at  Goeben  ikke  kan  have  Omgang  med 
Schmid;  dertil  ere  de  for  store  Kontraster. 

Efter  at  Goeben  igaar  var  kommen  i Kvartér  hos  os, 
kom  han  ind  til  mig  og  var  længe  hos  mig,  for  at  fortælle 
mig  om  den  paatænkte  Overgang  til  Als.  Jeg  havde  altsaa 
gjættet  rigtig,  men  jeg  havde  ikke  tænkt  mig  Planen  af  saa 
stort  Omfang.  Det  var  Bestemmelsen,  at  26  Batailloner  skulde 
sættes  over  fra  Ballegaard,  og  for  at  dække  Overgangen 
mod  Skibene,  vare  50  riflede  Kanoner  bragte  i Batteri  ved 

Ballegaard.  Baade  det  østerrigske  og  det  preussiske  Ponton- 
træn var  samlet  dér,  og  Goeben  skulde  føre  Avantgarden; 
naar  Armeen  var  kommen  over  til  Als,  ansaas  Sagen  for 
afgjort,  da  den  danske  Hær  — hvoraf  en  stor  Del  bandtes 
til  Skandseme,  paa  hvilke  der  skulde  gjøres  et  forstilt  Angreb, 
— umulig  kunde  staa  sig  mod  Preussernes  store  Overmagt, 
og  med  Als  var  da  tillige  Dybbølstillingen  og  hele  den  danske 
Hær  tagen  med  ét  Slag.  Imidlertid  — saaledes  skulde  det 
ikke  være,  og  om  Natten,  da  Overgangen  skulde  iværksættes, 
blev  det  et  rædsomt  Veir  med  Storm,  Regn  og  Sne,  som 
gjorde  det  rent  umuligt  at  sætte  over,  hvorfor  Pontonnerne 
end  ikke  bleve  tagne  af  Vognene.  Man  ventede  endnu  24 
Timer,  men  det  samme  Veir  vedblev,  saa  Forsøget  tilsidst 
opgaves,  da  man  nu  tilmed  maatte  vente  de  Danske  under- 
rettede derom  og  forberedte  paa  at  tage  imod  dem.  Saavel 
Pionererne  som  de  til  Hjælp  kaldte  Sømænd  erklærede  det 
umuligt  i saadant  Veir,  og  selv  med  gunstigt  Veir  vilde  der 
være  9/, o Sandsynlighed  for,  at  Forsøget  mislykkedes,  og  kun 
‘/10  for,  at  det  vilde  lykkes  — takket  være  Rolf  Krake.  Thi 
det  blev  fremhævet,  at  om  end  de  riflede  Kanoner  kunde 
skyde  de  andre  Skibe,  som  Absalon  og  Esbem  Snare  i Sænk, 
og  det  første  Tog,  bestaaende  af  2 Batailloner  og  2 Kanoner 
kunde  komme  over,  saa  vilde  der  ikke  medgaa  mer  end 
*/*  å 1 Time,  før  Rolf  Krake  kom  og  vilde  seile  dem  alle  i 
Sænk.  naar  de  kom  anden  Gang;  og  de  havde  nu  Erfaring 
for,  at  deres  Kanoner  Intet  kunde  udrette  mod  dette  Skib. 
De  vare  derfor  alle  imod  dette  Forsøg,  som  var  udtænkt  af 
Generalstaben,  og  som  maaske  var  lykkedes,  dersom  det  efter 
Goebens  Raad  var  foretaget  for  3 — 4 Uger  siden ; thi  da 
vare  Vore  mindre  forberedte.  I Flensborg  vare  Alle  saa  visse 
paa,  at  det  vilde  lykkes,  at  man  var  ganske  sikker  paa  Ais’s 
Erobring  forrige  Søndag,  og  derfor  forklarede  man  Wrangels 
Tilbagekomst  til  Flensborg  af  den  Omstændighed,  at  der  ikke 
skulde  være  blevet  et  eneste  Hus  tilbage  paa  Als,  men  Alt 
være  brændt!  Wrangel  var  nemlig  kommen  til  Graasten,  for 
at  være  nær  ved  den  store  Begivenhed. 

Da  nu  Overgangen  til  Als  er  opgivet,  tages  der  alvorlig 
fat  ved  Skandseme,  og  Officererne  udtale  den  Mening,  at  det 
ikke  vil  vare  mere  end  8 å 14  Dage,  inden  Skandseme  ere 

tagne.  Igaar  kom  der  20  Kanoner  til  fra  Preussen,  og  naar 
alle  Batterierne  ere  færdige,  ville  Preusserne  beskyde  Skand- 
serne  koncentrisk  i 3 Gange  24  Timer  og  mene  derved  at 
demolere  dem  og  tillige  at  gjøre  det  umuligt  for  Mandskabet 
at  holde  sig  bag  Skandserne,  og  da  formenes  en  Storm  at 
være  let. 

Imidlertid  søge  Vore  i disse  Dage  at  genere  Preusserne. 
Disse  have  oftere  talt  til  mig  om  det  Forunderlige  i,  at  de 
Danske  ikke  skød  Ragebøl  i Brand  og  derved  berøvede  Preus- 
serne Ly  og  Læ.  Igaar  Aftes  have  de  dog  begyndt  derpaa; 
om  Formiddagen  brændte  et  Hus,  om  Aftenen  2 Gaarde; 
i Nat  er  der  atter  brændt  en  Gaard,  og  Kanonaden  er  meget 
levende  idag.  Et  Batteri  paa  Als  generer  Preusserne;  Goeben 
sagde  mig,  at  de  havde  taget  4 Kanoner  bort,  som  vare  satte 
i Batteri  foran  Ragebøl,  fordi  det  nye  danske  Batteri  med 
riflede  Kanoner  enfilerede  dem.  Men  Enden  maa  dog  blive, 
at  Skandserne  blive  tagne;  thi  her  er  jo  nu  en  uhyre  Magt 
samlet.  Bladene,  vi  fik  iforgaars,  taxere  Styrken  til  60000 
Mand. 

Igaar  Aftes  saa  vi  i „Hamburger  Nachrichten*,  at  ved 
et  Engagement  med  Forposterne  d.  5te  om  Aftenen  er  foruden 
Andre  Lieutenant  Ravn1)  falden.  Jeg  kjendte  ham  godt  fra 
den  Tid,  han  stod  ved  7de  Bataillon;  han  kaldtes  „ Arbeids- 
bien“,  fordi  han  altid  var  saa  rolig  og  flittig,  og  besørgede 
Alt,  saa  hans  Kompagnichef,  Kapitain  Høst,  havde  magelige 
Dage.  Det  gjør  mig  ondt,  at  vi  have  mistet  den  flinke 
Officer. 

Igaar  Aftes  modtog  vi  ogsaa  de  første  Numre  af  „Ber- 
lingske“,  hvorpaa  jeg  subskriberer  siden  1.  April.  Mærkeligt 
nok,  at  den  første  Dødsanmeldelse,  Sida  ser,  er  vor  Ven 
Kuhlau’s.  Saa  er  nu  baade  Moder  og  begge  Døttre  — 
Enker! 

D.  12te  April. 

Formodningen  om,  at  det  ikke  varer  mange  Dage,  inden 
Dybbøl  Skandser  ere  tagne,  vinder  mer  og  mer  i Sandsyn- 
lighed. Igaar  og  i Nat  ere  flere  Batterier  byggede  ved  Lille- 
mølle, og  det  Forunderlige  er,  at  skjøndt  der  tidlig  igaar 


')  Premierlieutenant  af  5le  Regiment  Fr.  Vald.  Ravn. 

Eftermiddag  kom  Vogne  kjørende  derhen  med  Skandsekurve, 
Faskiner  ete.,  har  man  dog  ikke  paa  Als  forsøgt  at  forstyrre 
Arbeidet  — hvad  Goeben  ikke  kan  begribe.  Nu  ere  Batte- 
rierne færdige,  og  i Nat  blive  de  armerede,  og  derfra  kan  Broen 
ses  og  beskydes,  ligesom  ogsaa  den  Plads  kan  beskydes, 
hvor  vore  Reserver  af  Artilleri  og  Infanteri  hver  Dag  opholde 
sig.  Imorgen  vil  I lo  vedbeskydningen  begynde  og  sandsynligvis 
vare  3 Dage,  hvorefter  Stormen  skal  foretages;  maaske  for- 
bindes dermed  et  Forsøg  paa  at  gaa  over  Alssund  ved 
Sandbjerg,  hvortil  der  ogsaa  træffes  Anstalter.  Goeben 
mener  i Dag,  at  vi  ville  forlade  Skandseme,  ja  at  vi  b ø r ube- 
tinget gjøre  det.  lian  siger,  at  det  baade  i militær  og  i 
politisk  Henseende  vilde  være  Daarskab  længere  at  holde 
Skandseme,  thi  at  ville  med  vor  hele  Styrke  forsvare  disse 
til  det  Yderste,  vil  medføre  Armeens  Ødelæggelse  og  sand- 
synligvis Erobringen  af  Als.  Maaske  vil,  trods  Preussernes 
uhyre  overlegne  Styrke,  den  første  Storm  blive  afslaaet,  men 
næppe  den  næste,  og  hele  den  preussiske  Hær  vil  da  trænge 
ustandselig  frem,  medens  den  danske  Armé  ikke  har  anden 
Tilbagetogslinie  end  Veien  til  Broen.  Hvorledes  naa  Broen 
uden  at  blive  ødelagt,  og  hvorledes  komme  over  Broen,  som 
maaske  skydes  i Stykker  og  i hvert  Tilfælde  bestryges  af 
Preussernes  Batterier?  Goeben  mener,  at  vi  i heldigste  Til- 
fælde ville  tabe  ea.  5000  Mand,  og  et  saadanl  Tab  er  for 
stort  til,  at  vi  skulde  udsætte  os  derfor,  tilmed  nu  da  Konfe- 
rencen skal  aabnes  i London.  Danmark  har  andre  Chancer 
for  sig,  naar  det  har  Ab,  som  sættes  paa  Spil  ved  Armeens 
Ødelæggelse,  og  kan  paaberaabc  sig  den  Kjendsgjerning,  at 
det  ilog  intet  Nederlag  har  lidt  endnu,  og  at  Preusserne 
endnu  ikke  have  vundet  en  eneste  Seir;  thi  det  kan  aldrig 
blive  en  Seir  at  besætte  nogle  forladte  Grusdynger.  Dersom 
det  blev  Enden  paa  Preussernes  Krigsbedrifter  i Slesvig,  da 
vilde  Enhver  pege  Fingre  af  dem  ved  Tilbagekomsten  til 
Tyskland  — siger  Goeben.  Han  antager  ogsaa.  at  den 
danske  Overgeneral  er  betænkt  paa  Tilbagetog;  dertil  sigter 
efter  hans  Mening  den  næsten  fuldstændige  Ophoren  af  Skydning 
fra  dansk  Side  (jeg  tror,  at  Kanonerne  gjemmes  for  at  være  i 
Behold  og  kunne  bruges  ved  Stormen),  de  mange  Batterier,  som 
anlægges  paa  Als.  samt  de  Retræteveie,  som  ligeledes  anlægges. 

Museum.  VII  J.  5 

Han  siger  ogsaa,  at  Forsvaret  liar  været  saa  fortrinligt,  at  de 
Danske  kunne  med  Ære  forlade  en  Stilling,  der  ikke  længere 
kan  holdes.  Vi  faa  nu  se.  Vist  er  det,  at  i Morgen  begynder 
Beskydningen,  hvorved  ogsaa  den  nordlige  Del  af  Sønderlrorg 
vil  blive  ødelagt.  Det  er  mig  ubegribeligt,  at  vi  ikke  gjøre 
Forsøg  paa  at  ødelægge  slige  Batterier,  som  opkastes  lige  i 
Næsen  paa  Batterierne  paa  Als;  vi  vilde  dog  derved  forhale 
Sagen  og  maaské  ogsaa  gjøre  Fjenden  betydelig  Skade.  Den 
store  Forskjel  mellem  Generalerne  Schmid  og  Goeben 
aabenbarcde  sig  ogsaa  deri,  at  medens  hin  var  mistænksom 
og  meget  forsigtig  med  ikke  at  nævne  nogen  af  deres  Opera- 
tioner, er  Goeben  aabenbjertig,  og  ligesaa  snart  han  kommer 
hjem,  fortæller  han  mig  Alt,  hvad  han  har  set,  og  hvad  han 
har  foretaget  sig.  Han  vid,  med  hvilken  levende  Interesse 
jeg  hører  derpaa.  Mim  har  forsøgt  at  lade  Vandet  løbe  ud 
fra  Sandbjerg  Sø,  for  at  faae  et  Placement  for  en  Masse 
Infanteri,  der  da  vilde  være  skjult  og  dækket  bag  den  Dæm- 
ning, hvorpaa  Veien  gaaer  mellem  Møllen  og  Palæet.  Men 
de  har  kun  faaet  3 Fod  Vand  af  den,  og  deres  Bestræbelser 
ville  være  frugtesløse,  fordi  det  er  Mosebund.  Et  Resultat 
have  vi  dog  havt  deraf:  en  Gjedde  paa  7 Pd.,  som  havde 
forvildet  sig  paa  lav  Bund,  blev  fanget  og  bragt  til  Generalen: 
vi  spiste  den  til  Middag  i Dag.  og  den  var  udmærket. 

Igaar  Morges  kom  her  3 Overløbere  — Slesvigere,  og 
imorges  indbragtes  1 Fange  af  3die  Regiment,  som  toges  i Nat  i 
Skyttegravene.  Forøvrigt  fraterniseredes  igaar  paa  den  her- 
værende høire  Fløi,  ikke  blot  mellem  de  Menige,  men  ogsaa 
mellem  Officererne.  Begyndelsen  skete  fra  dansk  Side,  idet 
de  kom  frem  med  01  og  Vin,  som  lige  var  kommet  fra  Søn- 
derborg. Soldaten  løftede  Geværet  høit  i Veiret  og  stak  det 
i Jorden;  Officererne  stak  Kaarden  i Jorden  og  gik  derpaa 
frem  og  opfordrede  Preusserne  til  at  drikke  med  dem.  Posterne 
staa  dér  50  Skridt  fra  hinanden,  og  da  Preussernes  Poster 
skulde  30  Alen  frem  i Dag  eller  igaar.  raabte  de  til  de  Danske, 
at  de  skulde  gaa  lidt  tilbage,  og  eflerat  der  først  var  svaret 
med  Hovedrysten,  men  Preusserne  havde  forklaret,  at  de 
skulde  og  maatte  frem,  trak  Vore  sig  30  Alen  tilbage! 

0.  Ode,  Aften. 

Da  jeg  skrev  iforgaars,  havde  jeg  ingen  Anelse  om,  at 

Goeben  skulde  forlade  os  samme  Dag;  han  selv  blev  ligesaa 
overrasket  derved  som  vi,  og  antog,  at  der  skulde  gjøres  et 
eller  andet  Coup,  men  vidste  iøvrigt  Intet  derom. 

Se h m id  afløste  ham  da  igjen,  og  Alt  tyder  paa,  at  det 
afgjørende  Øieblik  nærmer  sig.  Hvor  Goeben  skal  bruges 
til  Overgang  eller  rettere,  hvor  denne  skal  finde  Sted,  — om 
fra  Ballegaard,  fra  Sandbjerg  eller  Snogbæk  — vide  vi  ikke, 
men  jeg  trøster  mig  med,  at  der  er  Skibe  at  se  i Farvandet, 
og  jeg  haaber,  at  det  er  Pantserkorvetten  , Dannebrog",  der  nu 
ligger  i Stekvig  ved  Nørreherred;  den  vil  vel  nok  kunne  taale 
nogle  Skud.  Imidlertid  vide  vi,  at  der  gjøres  Forberedelser 
til  Stormen  ifølge  de  lifterretninger,  vi  have  fra  Kjøkkenet, 
hvor  Skriverne  plumpe  ud  med  Alt,  hvad  der  kan  interessere 
Pigerne.  Hver  Brigade  skal  afgive  1 Bataillon  til  Storm- 
kolonne  i 1ste  Linie,  tilsammen  9 Batailloner.  12  Batailloner 
skulle  danne  2den  Linie.  Da  der  er  samlet  63  Batailloner, 
vil  der  være  42  Batailloner,  hvoraf  der  vil  kunne  afgives  flere 
Brigader  til  eventuel  Overgang  til  Als,  medens  Resten  er 
Reserve  for  Storm-Batailloneme.  Til  Forberedelse  til  Stormen 
tjener  den  uafbrudte  Skyden,  som  finder  Sted  siden  igaar 
Morges,  idet  nu  Preussernes  Batterier  omkredse  hele  vor 
Linie  fra  Sandbjerg  til  Vemmingbund,  og  der  arheides  nu  løs 
paa  at  demontere  alt  vort  Skyts.  Fra  vore  Skandser  er  der 
ikke  faldet  et  Skud  hele  Dagen,  uagtet  det  har  været  den 
voldsomste  Kanonade  fra  tidligste  Morgen,  og  er  det  endnu  i 
dette  Øieblik  (Kl.  10  Aften),  hvor  Vinduerne  uafbrudt  ryste. 
— Desværre  har  Dagen  været  sørgeligere  for  min  Hustru  og 
mig  end  saa  mange  andre  tidligere,  fordi  Rønhave  er  skudt  i 
Brand.  Det  gjør  os  saa  ubeskrivelig  ondt  for  vore  kjære 
Venner,  Rosens,  de  rare  og  elskværdige  Mennesker,  der  nu 
anden  Gang  i saa  kort  Tid  maa  friste  den  tunge  Skjæbne  at 
se  Gaarden  gaa  op  i Luer.  Kone  og  Børn  vide  vi  i Sikker- 
hed i Ulkebøl,  men  hvorledes  skal  han  holde  disse  Stød  ud. 
Maaské  er  hans  gode  Besætning  ogsaa  brændt,  og  det  vil 
vare  længe,  inden  han  faar  igjen  en  saa  udsøgt  Samling 
Kreaturer,  og  just  i Vinter  havde  han  opfodret  en  saadan 
Masse  Sæd  paa  Køerne!  Det  gjør  os  rigtignok  usigelig  ondt 
for  Ilosens!  Igaar  fortalte  Adjutant  Grach,  at  paa  Røn- 
have arbeidede  Folkene  rask  i Marken,  og  i Dag  da  Sida  og 

jeg  vare  fulgte  med  ham  — for  første  Gang  — op  i vort 
Kirketaarn  for  at  se  ud  over  Egnen  og  Kamppladsen,  glædede 
vi  os  ret  ved  at  se  Rønhaves  mægtige  Bygninger  i god 
Behold.  Men  kort  efter  fortalte  Adjutanten  os,  at  2 Minuter, 
efter  at  vi  vare  gaaede  fra  Taarnet,  havde  han  set  en  Granat 
slaa  ind  i Taget,  og  10  Minuter  efter  stod  hele  Gaarden  i 
lys  Lue.  Hele  Eftermiddagen  brændte  det  paa  Als  i Egnen 
ved  Baadsagergaard : ligeledes  gik  Skovfogedboligen  i Arnkiel 
samt  2 Steder  i Kjær  op  i Luer.  Have  vore  Batterier  tiet, 
saa  har  dog  vort  Feltskyts  været  i Ilden,  og  vi  have  været 
meget  heldige  i Dag,  forsaavidt  vi  i Formiddag  have  demonteret 
1 og  i Eftermiddag  2 riflede  12  Pd.s  Kanoner  og  vel  ogsaa 
foraarsaget  Preusserne  anden  Skade,  hvorom  der  dog  ties. 

Min  General  har  været  i Batterierne  i Eftermiddag,  og 
han  har  set  et  preussisk  Batteri  gjøre  Prøveskud  paa  Skibs- 
broen, som  — paa  4500  Alen  — alle  traf:  ligeledes  anstilledes 
Prøve  paa  at  naa  Fabrikerne  i den  yderste  Ende  af  Søn- 
derborg, hvilket  lykkedes  strax.  Selve  Broens  Ødelæggelse  og 
Byens  fuldstændige  Opbrænden  skal  vente,  indtil  Angrebet 
sker  paa  Skandserne. 

I Nat  har  der  været  et  Sammenstød  paa  Preussernes  høire 
Fløi,  hvorved  4 Officerer  og  106  Menige  af  Vore  ere  faldne  i 
deres  Hænder.  Der  var  dansk  Feltartilleri  i liden,  og  Major 
Jena  af  den  preussiske  Garde  er  bleven  dødelig  saaret  af  en 
Kardætskkugle,  der  er  gaaet  gjennem  Ryggen  paatværs.  Det 
er  den  samme  Officer,  der  som  Forpostkommandør  sendte 
mig  den  Meddelelse,  som  er  omtalt  paa  et  af  de  første  Blade 
af  disse  mine  Dagbogsoptegnelser. 

I disse  klare  Maaneskinsnætter  haaber  jeg,  at  Vore  itide 
ville  se  de  preussiske  Tropper,  naar  de  storme  frem  mod 
Skandserne.  Vorherre  holde  sin  beskærmende  Haand  over 
vore  Folk  og  vort  Land! 

Sida  er  gaaet  til  Ro,  og  jeg  vil  følge  hendes  Exempel, 
men  om  Søvnen  vil  indfinde  sig,  medens  Huset  ryster  ved  de 
mange  svære  Skud,  er  et  andet  Spørgsmaal. 

D.  17.  April. 

Vore  Tanker  ere  i Dag  paa  Vissingsminde.  og  vi  ønskede 
saa  inderlig  at  vide,  under  hvilke  Forhold  Broder  Frits  i Dag 
oplever  sin  55de  Fødselsdag.  Indkvartering  har  han  vel  ikke, 

da  jeg  formoder,  at  Østerrigerne  ere  mere  koncentrerede  hen- 
imod  Fredericia,  men  der  kommer  sagtens  Patrouiller  nok, 
og  Rekvisitioner  høre  vel  til  Dagens  Orden.  Hvorledes  det 
gaar  med  hans  Heste,  om  de  ere  alle  i Krigskjørsel,  er  jo 
et  Spørgsmaal,  som  nødvendig  maa  paatrænge  sig  os  i disse 
Dage,  da  man  begynder  om  mulig  at  tage  fat  i Marken. 
Mine  Heste  have  været  i Militærtjeneste  i 7 Uger,  men  jeg 
laante(!)  dem  forleden  af  Generalen  for  at  harve  Havre  ned. 

Skydningen  fortsættes  uafbrudt,  navnlig  i de  sidste  3 Dage 
er  den  meget  heftig.  I Nat  er  der  paa  høire  Fløi  taget  63  af 
Vore  til  Fange,  men  Preusserne  have  dog  ogsaa  havt  endel 
Døde  og  Saarede  ved  Beskydningen  fra  Als,  der  i Nat  har 
været  stærkest  Kl.  2.  Huset  ryster,  men  jeg  har  i disse 
Nætter  sovet  saa  trvgt,  som  om  der  ikke  var  Tale  om  Skyd- 
ning. Naar  man  i 4 Uger  hver  Nat  hører  Kanonernes  Torden, 
overhører  man  den  tilsidst.  løvrigt  troer  jeg,  at  Stormen 
skal  gaa  løs  imorgen,  men  Vished  har  jeg  ikke.  General 
Sehmid  er  ikke  meddelsom  som  General  Go  eb  en.  Hin 
kan  jeg  takke  for  den  Ubehagelighed  at  maatte  huse  en  fuld- 
blods Slesvigholstener  i 2 Dage,  en  Gigarfabrikant  i Slesvig, 
der  i forrige  Krig  var  Lieutenant  i den  slesvigholstenske  Armé 
og  Adjutant  hos  General  Sehmid,  som  dengang  kommanderede 
en  holstensk  Balaillon.  Generalen  kom  til  Sida  og  talte 
om,  at  han  havde  faaet  „einen  werthen  Besuclr  og  appellerede 
til  vor  Gjæstfrihed,  uagtet  han  vidste,  at  det  var  „ein  Feind". 
Si  da  svaretle,  at  for  Generalens  Skyld  skulde  vi  beholde  ham, 
og  han  har  været  her  fra  iforgaars  Ettermiddag  til  i Dag  For- 
middag. Da  han  reiste,  og  sagde  Farvel  til  Sida,  sagde  han, 
at  han  haabede,  at  naar  vi  kom  til  Slesvig,  han  da  maatte 
faa  Leilighed  til  at  gjøre  Gjengjæld,  hvortil  Sida  svarede, 
at  hun  ikke  havde  været  i Slesvig  og  haabede,  aldrig  at 
komme  dér.  Generalen  kjørte  bort  med  Hr.  Marxen,  men 
kort  efter,  da  vi  sad  ved  Kaffen,  fik  vi  Besøg  af  en  sachsisk 
Riddergodsbesidder  v.  Witzleben,  der  er  kommen  for  at 
besøge  sin  Broder,  der  som  Regimentskommandør  (13de  Reg.) 
ligger  her  i Sattrup.  (Jeg  har  før  omtalt  Oberst  Witzleben 
som  en  uopdragen  og  uforskammet  Herre;  nu  kan  jeg  tilføie, 
at  flere  preussiske  Officerer  have  skildret  ham  som  den  feigeste 
Officer  i den  preussiske  Hær.  Fordi  han  er  saa  høi  og  bred- 

skuldret,  bilder  han  sig  idelig  ind,  at  han  ikke  kan  undgaa 
at  blive  ramt  af  Kuglerne,  og  derfor  holder  han  sig  helst 
udenfor  Skudvidde.) 

Oberst  Witzlebens  Broder  lod  derimod  til  at  være  en 
net  og  dannet  Mand.  Han  bragle  Sida  Brev  fra  Fru  Bau- 
ditz.  der  takkede  hende  for  den  Pleie,  hun  havde  ydet  hendes 
Mand,  og  sagde,  at  det  i de  sidste  Dage  begyndte  at  gaa 
frem  til  det  Bedre,  skjøndt  Kræfter  og  Appetit  endnu  mangle; 
Brevet  var  skrevet  d.  6te  d.  M.  — En  Overløber,  der  kom  i 
Middags,  er  for  Øieblikket  i „Bureauet* ; jeg  tænker,  han 
bliver  ordentlig  udspurgt,  da  han  er  Tysker,  altsaa  har 
baade  Villie  til  at  forraade  Alt  og  Evne  til  al  gjøre  sig 
forstaaelig. 

Det  er  længe  siden,  vi  tik  Breve  og  danske  Aviser.  Jeg 
holder  vel  „Berlingske*,  men  har  kun  faaet  Aviserne  indtil 
den  5te,  thi  i den  sidste  Tid  gaar  vor  Vogn  ikke  mere  til 
Aabenraa  efter  Proviant,  hvilket  forsaavidt  er  meget  kjedsom- 
ligt,  om  det  end  kan  være  godt  for  mine  Heste.  Overkom- 
mandoens Indberetninger  staa  oversatte  i .Hamburger  Nach- 
richten*,  men  jeg  længes  efter  detaillerede  Beretninger  fra 
Korrespondenter  ved  Armeen.  Efter  tyske  Blade  vilde  den 
engelske  Gesandt  i Kjøbenhavn  d.  13de  reise  til  Armeen  paa 
Als;  han  har  altsaa  havt  Ledighed  til  al  hore  Bombardementet 
just  i disse  Dage,  da  det  har  været  Iieftigst.  Gud  véd,  hvad 
den  Dag  imorgen  vil  bringe!  Jeg  frygter  det  Værste. 

Vi  have  ikke  set  Goeben,  siden  han  forlod  os  d.  12te. 
hvilket  tyder  paa,  at  han  har  meget  travlt  i disse  Dage;  jeg 
frygter  altid  for  at  høre,  at  han  er  kommen  over  til  Als. 

1).  17de,  Aflen. 

Sandsynligheden  for,  at  Kampen  begynder  i Nat  eller 
i Morgen,  er  bleven  forøget  ved,  hvad  jeg  har  oplevet  i de 
sidste  Timer.  Kl.  71/*  begyndte  de  forenede  preussiske  og 
østerrigske  Pontontræn  at  passere  forbi  ad  Veien  til  Sand- 
bjerg eller  Sattrupskro,  hvilket  tyder  paa  en  paatænkt  Over- 
gang til  Als.  Og  ligesom  vi  havde  sat  os  til  Aftensbord' 't, 
kom  der  en  Ordonnans  med  Forespørgsel  fra  en  Oberst,  om 
han  maatte  inddrage  den  Skildvagt,  der  har  Post  udenfor 
Generalens  Vinduer  for  at  passe  paa  ham.  Tilladelsen  gaves, 
og  jeg  tænker,  at  det  skete  for  i Morgen  at  have  hver  eneste 

Mand  rede  til  Kampen  om  Skandserne.  Medens  jeg  smilede 
over  Preussernes  Omhu  for  ikke  at  savne  det  Vagtmandskab, 
om  de  end  vare  mer  end  3 Gange  saamange  som  vore  Folk, 
blev  jeg  uendelig  bedrøvet,  ja  harmfuld  ved  det  Budskab, 
som  indtraf,  endnu  medens  vi  sad  ved  Aftensbordet.  Der 
kom  nemlig  Melding  om  et  dumdristigt  Goup,  som  2 Officerer 
med  16  Underofficerer  og  Menige  have  gjort  i Eftermiddag, 
idet  de  seilede  over  Alssund,  gik  i Land  og  fornaglede  Kano- 
nerne i vort  Batteri  paa  Arnkielsøre.  Hvorledes  er  det 
muligt?  At  det  er  sket,  kan  ikke  betvivles,  thi  Preusserne 
have  medtaget  Vidskeren  til  Kanonerne,  som  synligt  Tegn 
paa  den  Bedrift,  de  have  udført.  Den  Soldat,  der  stod  Vagt 
ved  Batteriet,  skød  ikke,  men  løb  for  at  kalde  paa  Felt- 
vagten; dog  inden  den  kom  tilstede,  vare  Preusserne  allerede 
i Baaden.  Havde  hin  Skildvagt  skudt  strax,  vilde  han  ved 
Skuddet  have  allarmeret  og  hidkaldt  Feltvagten  itide.  Men 
den  ulykkelige  Skildvagt  har  vel  havt  Ordre  til  ikke  at  skyde, 
ligesom  i Mezas  Tid  i 1849,  og  ligesom  d.  17de  Marts,  da 
Rønhave  Batteriet  forholdt  sig  taus,  uagtet  der  stod  tætte 
Skarer  ligeoverfor,  af  hvilke  hver  Kugle  maatle  bortrive 
Ra:kker.  Det  er  forfærdeligt  nedslaaende  og  irriterende  at 
høre  Fjendens  Forbauselse  over,  at  Sligt  kunde  lade  sig  ud- 
iøre, og  dobbelt  tungt,  naar  man  selv  føler,  hvor  berettiget 
hans  Hoveren  er.  Begge  Officererne l)  have  allerede  modtaget 
telegrafisk  Meddelelse  fra  Prinds  Friedrich  Carl  om,  at  de 
ere  udnævnte  til  Riddere  og  Korsene  afsendte.  Det  er  hurtig 
Expedition!  — Dersom  der  ikke  var  paatænkl  en  Overgang 
til  Als,  vilde  hin  Handling  kun  have  været  et  Vovestykke 
uden  Betydning,  men  da  vi  vide,  at  der  mulig  skal  forsøges 
en  Overgang,  har  det  sin  store  Betydning,  at  det  Batteri,  der 
skulde  vanskeliggjøre  den,  ikke  har  brugelige  Kanoner.  Det 
er  ikke  til  at  udholde  at  tænke  derpaal 

D.  18de,  Morgen 

Min  Formodning  igaar  var  rigtig;  i Dag  skal  Stormen  finde 
Sted.  Vi  have  havt  en  urolig  Nat,  da  vi  bestandig  hørte 
Vogne  og  Artilleri  passere,  og  fra  Kl.  4 irnorges  den  vold- 

De  to  Officerer,  Hauptinann  HoffmOUer  og  Lieutenant  Hesse 

hørte  til  Godtens  Brigade.  Red.  Anm. 


r 


r 

Digitized  by  Google 


70 


sknhdret.  bilier  han  4g  ifeLz  bi  at  ban  Ake  kan  maciu 
at  tÆre  ramt  af  Kuglerne.  o«?  derfor  hrjMer  Siat.  sir  ifeisr 
udenfor  Skrairiiiie-.fc 

Oberst  Witzlebens  Br*>fer  [»vd  ferimwd  til  ar  rer*  en 
net  i og  dunet  ManeL  Han  brajSe  Sid*  Br*v  fra  Fr.  B-n- 
ditz.  der  takkede  beofe  Sjcdea  Kr*,  ten  h.nfe  *.i»t  2«»i-~ 
Sfatd.  og  eagfe.  at  det  i fe  åfef.*  (zar*  b*»*Ttdte  a:  rui 
frem  til  fet  Bedr*,  sk;*®dt  Krufter  >j<£  Appetit  i_,itirv: 

Brevet  Tir  skrevet  <1.  *>t*  i M — Ea  (»Trrri»t*r.  fer  kom  . 
Midi,!*-,  er  for  *>jer  Aket  i TB  ireauet*  : fer  turneer.  !iun 
bliver  oefenbig  ofcptTt.  fe  Lit  er  Tysker.  åu_* 

fcaafe  V_.je  "...  at  f jm.'fe  Ai".  w Evr-  tL  at  -•«-*  sl: 
S'jTrtiieiiir. 

bd  er  artige-  sfea.  ri  fJt  Breve  .;•/  .i-.tsk-  Ar;vf.  fe* 
bo«  Jer  Tei  ,briiifd**.  rr.eo  Lir  tit  fe  ■ -r  Ar.-ertr-  tirJ 
feo.  .Va  thi  t »fen  -i fete  Tid  ?«.-r  v^r  Vt.  ike  r *re  fe 
Aarneopti  efter  Profet  tt.  hr.f-t  fer'-.i.fe.i".  -r  s_-yK  k;fefe*:C.- 
lurt-  ort  fet  end  kit  i er*  jr'.ft  fer  • te  H-fe.  *n-rt>c- 
rtarjtveris  !.'.  :ter*tfet^er  *ta*  i .lfi:r.’iirr*r  Ni-'t- 

r>  •.•-tfe  t.et  ver  tærtes  efter  fet*  -r*fe  Be**tr_ri r-r  fri 
Kftrre-p^oierter  ved  Armeen.  Eft*r  tj-ke  t i fe  vi.fe  feo 
etUFet-ke  i7es.it •fe  i Kjerertirt  d.  !.7fe  rfe-<-  fe  Art - en  ;tu 
Afe:  hat  har  usu  Lr  L*  u:-d  fe  t.  i-  •t  f ■ : '.itfot-f- 
jtet  i dj**  t-ite.  da  det  L*r  iur>-t  Ler.re*_  t-.L 

d-o  inr  1"  rvet  ri  t rirur*  i >-■?  fr?.r-r  d-‘.  V ♦->*-.• 

Vi  ca-re  .ii*  *et  *'»  :•••  • et.  :-r.  .•  ' r «i  ■:*  i !?*. 

ErZk*t  ‘.feer  pi.!,  *;  hat  t«r  ; tr*  • \ i.-—  I*-—**:  .-r 

fryr-r  i.*.:  ' r »•.  L*re.  s:  r.c.  -r  i : ••s-.r  *_  A- 

!•  !T:e.  A 

Sur.  >r*.  fet  for.  i:  K.i.  :*:.  • *vy :.  fer  i S*’.  • -r 
i Morjr-r.  *r  • ever.  5>r i’/et  t*>:.  Li  • i fe?  ?.«r  i.  > 

«d*te  T.-- *•.♦.  K..  7:  , l'es?;:  r.-  -fe  ' r-t-fe  jr-.-.-.-i-  <r 
asterrsgeie  Pwdootr«!  it  p.>--r*-  Jr  <i  i Ve-r  * Sir-r- 

h) r*  ^Sattrqeiro.  Li  i-*  tfe-r  t ru.i‘.*r_c*.  1 *--■•- 

(y  Spiso::.  r Lo  I-  '*  ' A •:<.>  ,. 
OnVetwe  r.-d  Evr**{«*nr--  fri  -•.  • • r ►r-t 
iaddraz*  :-r.  Si  :r*.d.  d^r  Lir  Poet  >*■'!  f 
rndwrior  iJ  p*— ' fn . h_»r.».  T'  ii-  •**  :o-'- 
Aer.  at  fet  ikr^e  fer  1 Mvrj-n  at  L*Tr  £.i*.r 

Mand  rede  ru  kampen  om  skamlseme  Medens  ;eg  -nruietle 
over  Preussernes  Omhu  for  ;kke  at  savne  det  Vagtmandskab, 
om  'ir  er.d  »ar*-  mer  •>nd  5 flange  -aAnwnjp  som  vore  Folk. 
stev  få  ..rnilriitf  r.erj  nevet.  ja  harmnikl  ved  det  B*id»kab. 
som  indtraf.  wuir.ii  medens  »i  -sad  »ed  Aftensbordet.  Der 
kom  nemiig  Melding  om  et  dumdristigt  Coup.  som  2 Officerer 
med  ld  Underofficerer  og  Menige  have  gjort  i Eftermiddag, 
idet  >ie  senede  over  Aissund.  gik  i Land  og  rorr.agiede  Kano- 
nerne i rort  Batten  paa,  Arr.tueisare.  Hvorledes  er  det 
nou.igtv  At  det  er  sket.  *an  ixke  hetvi-'.es.  thi  Preusserne 
hare  medtaget  Vldskeren  til  Kanonerne,  som  synligt  Tegn 
paa  den  Bedr.ft  de  have  nrlfart.  Den  soidah  der  stod  Vagt 
v-»d  Batteriet  skal  ikke.  men  ab  for  at  kalde  paa  Felt- 
vagten:  dog  ir.den  'len  kom  t;. stede,  vare  Preusserne  a lierede 
i Baaden.  Havde  tun  skildvagt  skudt  sfra.t.  vilde  han  ved 
skoddet  nave  a armeret  og  hidkaldt  Fettvagten  t.de.  Men 
den  m viselige  skildvagt  har  vei  havt  Ordre  ti  ikke  at  skyde, 
ligesom  i Metas  Tid  i le-fe/,  og  ligesom  d.  IT'ie  Marts,  da 
Rar.  na  ve  Batteriet  forholdt  sig  rans.  uagtet  der  «od  bette 
snarer  . ig  er.  "*  erfor.  af  nvilke  hver  Kogte  maatte  bortrive 
B. esser.  Det  er  forfierdetigt  nerf-iaaer.de  og  irriterende  at 

aere  Fjendens  Ftrhansei.se  orer.  at  sligt  kiir.de  .aiie  sig  ud- 
fare. og  locioeit  tungt,  naar  man  aetv  taler.  uror  berettiget 
ha.it*  Hoveren  er.  Begge  Officererne1  have  a. lerede  modtaget 
telegrafi.- i Meddeieise  fra  Pr.nds  Friedrioa  Oar.  om.  at  de 
ere  uinaevote  Riddere  og  Korsene  afsendte.  Det  er  hurtig 
Espedi  tam — Dersom  der  ase  var  paa  råens:  en  Overgang 
r;<  Aai.  Va<le  r.;r.  Handling  k.m  nare  været  er  Vovestykke 
ulen  Eet v rining,  men  ila  vi  j.iie.  at  der  mulig  ssa.  forsage« 
ea  Overgang,  .oar  let  sin  si  ure  Betydning,  at  det  Batteri,  ler 
sk. .ute  v ineserigg^ere  len.  .sse  har  brugelige  Kanoner.  Det 
er  rase  u.  at  .d.toiile  at  ner.se  derpaa  i 

fj.  l-rti*.  gnrapn 

M.r.  F .nnurfmrtg  igaar  var  rigtig:  i Dag  skat  stormen  finde 
sted.  V:  aave  havt  en  irnig  Nat.  la  vi  Bestandig  herte 
Vogne  jz  Av*... er  passere,  jz  fra  K..  \ 1 morges  den  votd- 

m ■ j**>i*rer.  riaumjuum  H « u«Uiw:  3 »-*-*•» 

,ii«-*e  .1  1 1 ■ e t . .Vi'®t.le.  rlert.  .l.us. 

somste  Kanonade.  Vi  have  været  meget  bekymrede  igaar  og 
i Dag  og  fældet  mangen  en  Taare,  og  da  vi  stod  op  imorges, 
frygtede  vi  for,  at  Preusserne  allerede  vare  paa  Als.  Imid- 
lertid har  Overgangen  ikke  fundet  Sted,  og  hidtil  er  det  kun 
en  Demonstration,  som  skal  drage  vor  Opmærksomhed  til 
Sandbjerg,  medens  Skandserne  stormes,  og  kun  i meget  hel- 
digt Tilfælde  vil  en  Overgang  blive  forsøgt.  Dette  vide  vi 
af  Goeben,  som  kom  her,  ligesom  jeg  havde  grebet  Pennen 
og  skrevet:  d.  18de  Morgen.  Vi  ville  aldrig  glemme  den 
deltagende  Maade,  paa  hvilken  Goeben  meddelte  os  det  saa 
sørgelige  Budskab,  at  Stormen  skal  gaa  løs  Kl.  10.  Klokken 
er  nu  9,  og  Goeben  red  nu  bort,  idet  han  yttrede  den  For- 
modning, at  han  kom  tilbage  endnu  i Dag.  Kl.  9 er  Beskyd- 
ningen af  Sønderborg  begyndt  saavel  sydfra  — fra  Broager 
— som  nordfra  — fra  Bavnekobbel  og  Lillemølle  — Batterier, 
for  derved  at  vanskeliggjøre  vore  Reserver  al  komme  gjennem 
Byen.  Jeg  kan  ikke  skildre  den  Følelse,  som  besjæler  os  ved 
Bevidstheden  om,  at  om  en  Time  ville  saamange  Tusinder 
vælte  sig  over  vore  stakkels  Folk.  Og  hvad  kan  det  trøste 
os,  at  Preusserne  maaske  ogsaa  tabe  flere  Tusinder,  naar  vi 
miste  Saamange  og  have  saa  Faa  at  tabe! 

D.  19de. 

Kl.  10  begyndte,  som  sagt.  Stormen,  og  20  Minuter  over 
10  vare  Skandserne  1 — 6 tagne,  hvorefter  Angrebet  vendte 
sig  mod  7 — 10,  hvoraf  10  ikke  blev  forsvaret;  Armeen  for- 
fulgt til  Brohovedet  og  delte  taget  Kl.  1,  men  atter  rømmet 
af  Preusserne  paa  Grund  af  den  stærke  Ild  fra  Als;  ca.  3000 
Fanger,  nogle  Hundrede  Døde  og  Saarede,  Rømning  af  Sles- 
vigs  Fastland1).  Dette  er  Resultatet  af  Gaarsdagens  Kamp, 
saaledes  som  Goeben  berettede  det  igaar  Eftermiddag.  Men 
vort  Tab  er  vist  større;  thi  Goeben,  som  ikke  deltog  i 
Kampen,  men  holdt  sig  beredt  til  at  gaae  over  til  Als,  indtil 
Overgangen  blev  opgiven,  havde  kun  sel  Kamppladsen  ved 
selve  Skandserne  og  i deres  Nærhed,  saa  han  kunde  jo  ikke 
kjende  det  hele  Omfang  af  vort  Tab.  Efter  hans  Sigende 

')  Tabet  den  18de  April  var  paa  dansk  Side  1111  Officerer,  220  Under- 
officerer, 4477  Underkorporaler  og  Menige.  Preusserne  havde  el  Tab 
af  71  Officerer  og  1130  Underofficerer  og  Menige.  (Den  dansk-tyske 
Krig  1864,  udg.  af  Generalstaben  ) Red.  Anm. 

skal  Preussernes  Tab  være  betydelig  større.  Oberst  Budden- 
brock,  som  kommanderede  Stormkolonnen  paa  høire  Fløi, 
tabte  13  Officerer,  men  deraf  var  2 Ingeniører,  som  Preus- 
serne kalde  Pionerer. 

Vi  sørge  ikke  saameget  over  Tabet  af  Dybbøl  Stillingen 
— vi  havde  tværtimod  ønsket,  at  den  var  bleven  rømmet  for 
8 Dage  siden,  da  Goeben  sagde  os,  at  den  nu  ikke  kunde 
holdes,  og  derfor  burde  forlades,  — thi  med  Dybbøl  Stillingen 
er  ikke  Alt  tabt.  Jeg  sagde  i Formiddag  til  en  Oberst  (som 
mente,  at  Freden  nu  var  nær,  siden  Dybbøl  var  taget  og  den 
danske  Armé  ødelagt),  at  nu  begyndte  Krigen  først  ret,  idet- 
mindste  var  vi  i April  1848  efter  Slaget  ved  Slesvig  ikke  i 
Besiddelse  af  Dybbøl  Høider,  og  dog  varede  Krigen  endnu  i 
3 Aar.  Kunne  vi  ikke  holde  os  i Marken  mod  den  forenede 
preussiske  og  østerrigske  Overmagt  — og  det  havde  vi  aldrig 
indbildt  os  at  kunne  — da  maatte  vi  indskrænke  os  til  Sø- 
krigen og  til  Ødelæggelse  af  Tysklands  Søhandel,  der  rnaaske 
kan  opveie  Halvøens  Besættelse.  Ja,  det  er  vor  Trøst  i Sor- 
gen over  Tabet  af  Dybbøl,  at  vor  Sag  dog  ikke  afhænger  af 
Dybbølbjergs  Besiddelse.  Vort  Tab  er  vel  slemt,  rnaaske 
3—4000  Mand,  men  det  er  dog  ikke  hele  Armeen,  og  jeg 
havde  næsten  frygtet  for,  at  vi  havde  tabt  mere  ved  Tilbage- 
toget til  Als;  men  det  maa  ikke  være  lykkedes  Preusserne 
at  ødelægge  Broen.  Hvad  der  derimod  bedrøver  os  dybt,  er 
de  mange  Fanger  og  den  Modløshed  hos  Soldaterne  ligeoverfor 
Preusserne,  at  de  strax  kaste  Geværerne;  thi  det  tyder  paa 
en  forfærdelig  Demoralisation.  Sida  fortalte  mig  just  nu,  at 
hun  talte  med  en  Soldat,  som  sagde,  at  Slesvigerne  vare 
komne  dem  imøde  med  en  ubeskrivelig  Glæde.  I Skandse 
3 kom  en  Oberstlieutenant  Oberst  Buddenbrock  imøde  og 
overgav  sig  med  400  Mand.  Paa  noget  Forsvar  inde  i Skand- 
serne,  efterat  et  Par  Mand  var  trængt  derind,  blev  der  ikke 
tænkt.  Buddenbrock  blev  2 Gange  rendt  overende  af 
flygtende  danske  Soldater l).  Forøvrigt  bleve  flere  danske 

')  Disse  Meddelelser  til  Pastor  Krog  Meyer  have  ikke  været  korrekte,  netop 
Skandse  111  forsvarede  sig  efter  yderste  Evne,  og  Modstanden  fort- 
sattes i Skandsens  Indre,  efter  preussiske  Beretninger  endog  i 
Krudtmagasinet.  (Den  dansk-tyske  Krig  1S64-  udg.  af  Generalstaben.) 

Red.  Anm. 

Fanger  og  Letsaarede  ramte  af  Kardæskkugler  fra  vore  egne 
Batterier,  og  ved  Brohovedet  blev  en  dansk  saaret  Officer 
skudt,  hvem  Preusserne  vare  ifærd  med  at  bære  bort.  Af 
danske  Døde  véd  jeg  hidtil  kun  General  du  Plat. 

Der  er  Vaabenstilstand  i Dag  fra  Kl.  12—6,  rimeligvis  for 
at  begrave  de  Døde.  Det  er  underligt,  at  hver  Afdeling 
begraver  Sine,  istedetfor  at  lægge  Alle  i én  stor  fælles  Grav; 
saaledes  skulle  de  Døde  af  Buddenbroeks  Regiment  begraves 
her  paa  Kirkegaarden  Kl.  6.  1 deri  Anledning  plyndres  min 

Have,  og  jeg  maa  være  glad,  hvis  man  indskrænker  sig  til 
at  tage  vore  Hyazinther,  der  sprang  ud  igaar  og  allerede 
i Dag  maa  lade  deres  unge  Liv;  jeg  frygter  mere  for  mine 
stedsegrønne  Buske.  Dog  det  er  jo  Alt  for  Intet  at  regne  i 
Sammenligning  med  det  langt  Større,  vi  have  at  sørge  over. 

General  Schmid  har  forladt  os  Kl.  12  for  at  gaa  til- 
bage til  Ullerup.  Jeg  har  endnu  ikke  omtalt  min  Indkvar- 
terings Deltagelse  i Gaarsdagens  Kamp,  men  den  havde  ogsaa 
mindre  Betydning,  takket  være  Generalen.  Dog  vil  jeg  ned- 
skrive, hvad  Generalen  selv  fortalte  mig  efter  sin  lykkelige 
Hjemkomst.  Det  var  hans  Opgave  med  sin  Brigade,  hvoraf 
dog  1 Bataillon  deltog  i Stormen,  at  tage  Skandse  10,  og  — 
jeg  formoder  det,  skjøndt  han  ikke  udtrykkelig  nævnte  det  — 
rykke  rask  frem  i Ryggen  eller  Flanken  af  vore  kæmpende 
Tropper.  Imidlertid  faldt  der  et  Par  Skud  fra  Skandse  10, 
hvorved  nogle  faa  Mand  ramtes,  og  Generalen  befalede  da 
strax  at  standse  Fremrykningen  og  lod  Folkene  lægge  sig  ned 
paa  Jorden  for  at  være  mindre  udsat  for  Kuglerne  fra  Skarid- 
sen.  „Det  kunde  aldrig  falde  mig  ind  at  rykke  mod  en 
Skandse,  hvori  der  endnu  var  brugelige  Kanoner".  Han  blev 
da  rolig  liggende,  indtil  han  omtrent  Kl.  11  fik  en  ny  Ordre 
fra  Prinds  Friedrich  Carl  til  absolut  at  besætte  den  om- 
handlede Skandse.  Han  begyndte  da  paany  Fremrykningen, 
der  nu  kunde  ske  uden  Fare;  thi  Skandsen  var  forladt  af 
Vore.  Dog  havde  han  været  saa  heldig  at  faa  fat  i t,. 
Læge,  hvis  Dolk  med  tilhørende  Snoregehæng  han  havde 
gjort  til  Bytte  og  nu  viste  mig  med  en  vis  Tilfredsstillelse. 
Efter  denne  Bedrift  satte  han  sig  paa  Banken  ved  „Slen- 
gaarden",  hvorfra  der  gaaer  en  Sti  ned  mod  Sønderborg,  og 
her  modtog  han  senere  Ordre  til  at  sende  nogle  Batailloner 

ned  til  Brohovedet  til  Understøttelse  for  Preusserne,  som  her 
lede  store  Tab;  men  han  nægtede  det  foreløbig.  Idet  han 
fortalte  mig  det,  sagde  han:  „Tror  De.  at  jeg  vil  lade  mine 
Folk  skyde  ned*.  Han  blev  dog  omsider  nødt  til  at  afgive 
2 Batailloner  til  Forstærkning  for  Preusserne  ved  Brohovedet. 

D.  20de  April. 

Goeben  kom  igaar.  men  har  igjen  forladt  os  i Efter- 
middag for  at  gaa  tilbage  til  Graasten,  og  for  Øieblikket 
have  vi  ingen  Indkvartering.  Vort  Tab  iforgaars  er  da  langt 
større,  end  Goeben  først  havde  troet.  Vort  store  Tab  skriver 
sig  fra  Terrænet  nærmere  ned  ad  mod  Brohovedet,  hvor  den 
haardeste  Kamp  har  fundet  Sted.  I Middags  have  Preusserne 
begravet  420  Danske,  og  der  var  Nogle,  som  først  vare  fundne 
i Dag  — allsaa  48  Timer  efter  Kampen  — maaske  Saarede, 
som  ere  døde  af  Sult  eller  Mangel  af  Forbinding!  Oberst 
Lassen  er  død,  ligeledes  Major  Rosen,  som  var  Souschef 
ved  Overkommandoen ; Oberstlieutenant  Bernstorff  er  døde- 
lig saaret.  Hvor  det  gjør  mig  ondt  for  Rosens!  En  Broder 
saaret  i Februar  eller  Marts,  Rønhave  brændt  og  nu  Majoren 
død  fra  6 smaa  Børn!  Og  hvor  det  gjør  mig  ondt,  at  vi 
rømme  Alsi  Det  troer  Goeben,  idetmindste  siger  han,  at 
han  har  set  en  Masse  Dampskibe  — hvert  med  2 Skibe  paa 
Slæb  — afgaa  fra  Hørup  Hav,  og  alle  vare  de  fulde  af 
Soldater,  der  stod  tæl  sammenpakkede.  Vel  forstaar  jeg. 
at  Als  ikke  kunde  holdes  efter  den  Demoralisation,  der  følger 
med  Nederlaget  og  med  Tabet  af  mange  Officerer,  og  det 
var  maaské  nødvendigt  at  rømme  Als.  for  al  redde  Resterne 
af  Armeen,  der  vel  trænge  til  al  reorganiseres;  men  allerede 
igaar  var  Befalingen  kommen  til  ikke  at  angribe  Als.  Og 
i Dag  var  allerede  alle  Garderegimenter,  samt  1 Brigade  Infan- 
teri og  det  herværende  Dragonregiment  afmarscheret  til  Jyl- 
land! Men  naar  Als  er  forladt  af  Vore,  gaa  vel  Preusserne 
over  og  besætte  Øen,  og  da  er  der  ingen  Udsigt  til,  at  vi 
faa  den  igjen  saa  snart.  Hvor  det  dog  er  sørgeligt! 

Jeg  har  i Eftermiddag  begravet  9 — 5 Danske  og  4 Preus- 
sere — som  vare  døde  siden  igaar,  og  jeg  har  ogsaa  i Efter- 
middag været  paa  Lasarettet  i Snogbæk  og  talt  med  mange 
Danske;  de  ere  saa  glade  ved  at  se  og  tale  med  Lands- 
mænd. De  har  det  jo  — paa  deres  Saar  nær  — godt,  thi 

Preusserne  ere  ligesaa  omhyggelige  for  vore  Saarede.  som  for 
deres  egne.  Alle,  paa  2 nær,  troede  at  have  det  ret  godt, 
men  de  ere  dog  alle  haardt  saarede,  og  flere  skulle  amputeres. 
Jeg  troer,  at  Preusserne  ere  temmelig  hurtige  til  at  sætte  Arme 
og  Ben  af,  ligesom  vi  i det  første  Krigsaar  1848,  og  Flere 
vare  amputerede  i et  andet  Lazaret,  som  jeg  dog  ikke  naaede 
at  faae  besøgt  i Dag,  da  Klokken  blev  8.  inden  jeg  var  færdig 
i det  første  Lasaret.  — Jeg  hørte  af  en  Læge,  at  En  havde 
faaet  begge  Fødder  amputerede;  den  Stakkel!  Jeg  vil  haabe, 
at  han  ikke  overlever  den  Tur,  og  at  Gud  vil  fri  ham  fra 
et  Liv,  der  under  saadanne  Forhold  maa  være  en  uhyre 
Byrde.  En  af  Soldaterne  fortalte  mig,  at  Premierlieutenant 
Schou  var  falden  i hans  Nærhed;  det  maa  være  en  Broder 
til  den  prægtige  Artillerikapitain  Schou,  som  faldt  ved  Mid- 
sunde  1850.  Oberstlieutenanterne  Dreyer  og  Falkenskjold 
ere  fangne;  omtrent  40  Officerer  skulle  i det  Hele  være 
fangne,  og  jeg  troer,  at  Preusserne  have  fundet  11  å 14  døde 
danske  Officerer;  Oberst  Lassons  Lig  var  endnu  ikke 
fundet  i Dag  1 *) 

Hvis  det  forholder  sig  saa  — som  det  imorges  blev  mig 
fortalt  af  en  Dansk,  der  kom  fra  Flensborg  og  havde  talt  med 
den  fangne  Oberstlieutn.  Dreyer,  — at  Krigsraadet  paa  Als 
for  nogle  Dage  siden  havde  besluttet  at  rømme  Dybbøl  paa 
Grund  af  Stillingens  nuværende  Uholdbarhed,  men  at  der  kom 
Befaling  fra  Kjøbenhavn  at  holde  den  endnu  i nogle  Dage 
— da  hviler  der  et  stort  Ansvar  paa  Ministeriet.  Nu  er  ikke 
blot  Dybbøl  tabt,  men  rimeligvis  ogsaa  Als,  og  Armeen  har 
lidt  et  stort,  uopretteligt  Tab,  medens  Preusserne  kunne  møde 
paa  Konferencen  i Dag  med  en  glimrende  Seir,  som  de  ikke 
havde  kunnet  opnaa,  hvis  Skandserne  vare  rømmede,  da 
Krigsraadet  ansaa  det  nødvendigt.  Jeg  maa  tænke  paa 
Goebens  Udtalelse  d.  12te!  Materiellet  havde  de  kunnet 
bortføre  om  Natten  eller  gjøre  det  ubrugeligt,  nu  da  Skand- 
serne selv  vare  ubrugelige  og  samrnenskudte.  Kunde  Skand- 
serne end  ikke  i Længden  holdes  mod  den  store  Overmagt, 
har  dog  det  udholdende  Forsvar  af  Stillingen  gjort  god  Nytte, 


')  Tabet  af  Officerer  var  den  18de  April:  38  dræbte,  31  saarede  og  li- 
fangne.  Bed.  Anm. 

forsaavidt  Fjenden  har  maaltet  møde  med  en  uhyre  Styrke, 
og  vore  Venner  have  faaet  den  fornødne  Tid  til  at  komme 
os  til  Hjælp  — hvis  de  havde  villet.  Nu  kunne  Svenskerne 
gjerne  blive  hjemme!  Havde  de  staaet  ved  vor  Side  ved 
Dannevirke,  saa  at  de  havde  kunnet  dække  vor  venstre  Fløi, 
havde  Dannevirke  vel  nok  kunnet  holdes;  nu  er  det  post 
festum. 

Nu  skal  det  gaae  løs  i Jylland.  Foruden  de  igaar  herfra 
afmarscherede  Regimenter,  er  der  ogsaa  for  en  Uge  siden 
afgaaet  en  ny  Brigade  (Bornstedt)  fra  Schlesien.  og  den  er 
vistnok  allerede  nu  i Jylland,  thi  jeg  har  læst  i „Hamburger 
Nachrichten“  i Dag,  at  den  var  ifærd  med  at  passere 
Haderslev.  Østerrigerne  have  5 og  Preusserne  nu  4 Brigader 
Infanteri  i Jylland  foruden  hele  Kavalleriet  og  meget  Artilleri; 
det  er  næsten  latterligt  at  samle  en  saadan  Masse  mod  vor 
lille  Styrke.  Rimeligvis  ville  de  gaa  lige  til  Limfjorden  og 
tage  hele  vort  Kavalleri  og  meget  Artilleri;  det  er  glædelige 
Udsigter  til,  at  vor  lille  Armé  bliver  fangen  ved  Limfjorden, 
medens  Vore  tro,  at  Angrebet  gjælder  Als  og  gaa  derfra, 
for  ikke  at  blive  fangne! 

D.  2Me. 

Jeg  sidder  her  i Præstekjole  og  venter  paa  Lasaretfor- 
valteren,  der  skal  melde  mig,  at  de  Døde  ere  komne  til 
Kirkegaarden.  Jeg  skal  nemlig  begrave  A (1  Dansk  og  2 
Preussere),  og  saaledes  vil  det  gaa  daglig  i nogen  Tid  endnu. 
Det  er  rystende  at  se  de  mange  kraftige  Mænd  saa  tidlig 
lukke  deres  Øine;  men  det  er  dog  endnu  værre  at  tænke  sig 
dem  som  Krøblinger.  Paa  Lasarettet  saa  jeg  igaar  2 Ampu- 
terede — Fynboer  — ; begge  havde  de  faaet  et  Ben  afsat, 
den  ene  over,  den  anden  under  Knæet;  en  Tredie  — en 
Jyde  — havde  ikke  villet  lade  sin  høire  Arm  amputere  og 
maa  nu  dø,  skjøndt  han  gjerne  vil  leve  og  nu  ogsaa  vil  af 
med  Armen,  men  nu  er  det  for  silde.  Hvor  det  er  tungt! 
Paa  et  Lasaret  i Snogbæk  ligger  en  Kapitain  Hansen;  han 
er  haardt  saaret  og  vil  neppe  gaa  det  igjennem.  Der  blev 
af  Lægen  strax  i Tirsdags  skrevet  efter  hans  Kone  — født 
Sylow  fra  Korsør.  — Det  er  mageløst,  hvor  vore  Bønderkarle 
ere  hengivne  og  taalmodige,  selv  de  amputerede,  og  hvor  ere 
de  smukke  og  kraftige  Mænd! 

Det  er  et  stort  og  sørgeligt  Tab,  vi  have  lidt,  og  vi 
kjende  vel  ikke  vort  eget  Tab  i dets  hele  Omfang,  vide  ikke, 
hvormange  af  de  Saarede  der  ere  døde.  I „Hamburger  Nach- 
richten"  har  jeg  set  endel  Navne  paa  Stabsofficerer,  men 
noget  Paalideligt  har  jeg  ikke  hørt.  Preussernes  Tab  er  dér 
angivet  til  9 døde  og  43  saarede  Officerer;  General  Goeben 
har  sagt  mig,  at  Brigadegeneral  Raven  var  dødelig  saaret 
og  Chefen  for  4de  Garderegiment  haardt  saaret.  Vi  længe? 
meget  efter  at  høre  fra  Svoger  Gustav,  der  vist  har  taget 
Del  i den  sidste  Tids  svære  Artillerikamp,  der  i Særdeleshed 
er  ført  af  Feltbatterierne  paa  Als.  Maatte  Efterretningen  om 
ham  idetmindste  blive  god! 

1 3 Dage  have  vi  paa  en  Maade  ikke  havt  Indkvartering. 
Goeben  var  lagen  bort  den  20de  om  Eftermiddagen,  og 
Dagen  efter  kom  Adjulant  Grach  med  alle  Ordonnanser  og 
endel  Folk,  men  ikke  selve  General  Schmid,  som  ikke  var 
rigtig  rask.  Og  efteral  Oberst  Bu ddenb rock  havde  anmeldt 
sit  Komme  i Kvarter  her  i Eftermiddag  Kl.  6,  har  General 
Schmid  sendt  Bud,  at  han  i Morgen  tidlig  vil  komme  i sit 
gamle  Kvarter  her.  og  Buddenbrock  maa  altsaa  se  sig 
om  efter  et  andet  Kvarter.  Det  er  jeg  egentlig  glad  ved. 
thi  Adjutanten  er  saa  flink,  at  jeg  kan  bruge  mine  Heste  i 
Marken,  medens  de  staa  til  Generalens  Disposition.  Idag  er 
der  blevet  saaet  Vikkehavre  i Romarken,  da  jeg  ikke  tør 
indlade  mig  paa  Roer  paa  en  Tid,  der  er  saa  fattig  paa 
Arbejdskraft.  Igaar  har  jeg  faaet  3 Pionerer,  hvoraf  den  ene 
tærsker  (første  Gang  siden  2den  Marts),  og  de  to  andre  grave 
Haven.  Vore  Sattrupper  ere  ikke  til  at  faa;  dels  ere  Mange 
i Krigstjeneste,  Andre  i Krigskjørsel,  og  Resien  passer  Børn. 
medens  Konerne  vaske  for  Soldaterne,  hvorved  de  have 
god  Fortjeneste.  Forresten  ere  de  alle  svagelige,  da  den 
blandt  Soldaterne  herskende  epidemiske  Sygdom  Dyssenteri 
ogsaa  angriber  hele  Befolkningen.  Lad  det  være  sagt  i en 
god  Tid:  her  i Præstegaarden  ere  vi  hidtil  bievne  lorskaanede 
for  den  slemme  Sygdom,  men  vi  have  ogsaa  været  særlig 
gunstig  stillede  derved,  at  Præstegaarden  blev  Generalskvar- 
tér.  medens  alle  Gaarde  og  Huse  ellers  have  været  opfyldte 
af  Militær,  saa  at  Eieren  have  maattet  nøies  med  et  lille 
Rum.  ofte  uden  Kakkelovn.  Dødeligheden  er  derfor  ogsaa 

stor;  i Dag  er  der  anmeldt  det  Ilte  Dødsfald  i denne  Maaned, 
medens  Gjennemsnitstallet  af  Døde  for  et  helt  Aar  er  16 — 18. 

Den  ledige  Tid  o:  Indkvarteringsfritid  er  benyttet  til  Ren- 
gjøring,  saa  den  har  ikke  bragt  Sida  Hvile,  men  forøget  Ar- 
beide.  For  Øieblikket  er  hun  gaaet  til  Lasaretterne  i Snog- 
bæk  for  at  besøge  vore  saarede  Landsmænd,  altid  kiærlig, 
altid  opoffrende! 

Medens  vi  i disse  Dage  ingen  General  have  havt  i vort 
Hus,  have  vi  havt  et  mindre  behageligt  Besøg  af  Oberst 
Witzleben;  dog  gjaldt  Besøget  ikke  os,  men  Generalens 
Kvartér.  Han  lod,  som  om  han  var  hjemme,  rekvirerede 
Middagsmad,  skjøndt  det  var  længe  efter  vor  Middagstid, 
kastede  sig  i Sofaen  med  besporede  Støvler  og  med  Felt- 
huen paa,  og  senere  forsvandt  han  uden  at  takke  eller  be- 
tale. Maaske  har  han  havt  en  Slags  Konstitution  under 
Schmids  Upasselighed,  men  jeg  skal  i hvert  Tilfælde  for- 
tælle Goeben,  hvilket  smukt  Exemplar  af  en  Tølper  den 
preussiske  Officersstand  besidder  i Oberst  Witzleben. 

I Morgen  har  Goeben  Forposterne,  og  vi  vente  da,  at 
han  besøger  os,  og  haabe.  at  han  medbringer  mange  Breve 
og  Aviser;  thi  han  har  spurgt  os,  om  han  maa  tage  vor  Post 
i Aabenraa,  og  jeg  anser  ham  for  at  være  saa  venligsindet 
mod  os,  at  han  nok  alene  for  vor  Skyld  kan  sende  en  Husar 
til  Aabenraa  for  at  hente  vor  Post.  Husarerne  have  nu  af- 
løst Dragonerne,  der  drog  til  Jylland;  ogsaa  Rhinjægerne  ere 
afmarscherede  derhen.  Gud  hjælpe  vor  stakkels  lille  Flok  i 
Jylland  og  alle  gode  danske  Mænd  dér  I — Rent  blottede 
ere  vi  dog  ikke  i Sundeved;  thi,  som  Adjutanten  fortalte 
mig  i Dag,  her  laa  endnu  30000  Mand;  det  er  jo  ret  an- 
stændigt for  6 Sogne! 

D.  30.  April. 

Goeben  kom  i Tirsdags  Eftermiddag  og  bragte  os  Breve 
og  Aviser;  han  havde  ganske  rigtig  ladet  dem  hente  i Aaben- 
raa. Medens  vi  glæde  os  over,  at  Begivenheden  paa  Vissings- 
minde  er  lykkelig  overstaaet,  gjør  det  os  usigelig  ondt,  at 
Arnesen  har  mistet  sin  kjære  Anna,  den  prægtige,  bom- 
stærke Pige,  som  var  Sundheden  selv  og  som  Ar  nes  en 
elskede  saa  høit.  Men  hvoraf  er  hun  dog  død? 

Pastor  Møller  fra  Hoptrup  besøgte  os  ogsaa  i Tirsdags; 

han  var  her  for  at  besøge  Lasaretterne  her  i Sognel.  I 
Haderslev  er  nu  kun  Hel  veg  afsat. 

F Tirsdags  var  ogsaa  Wintzingerode  her  for  at  for- 
kynde mig,  at  jeg  nu  havde  min  fuldkomne  Frihed  og  kunde 
gaa,  hvorhen  jeg  vilde,  selv  til  Als.  føiede  han  til.  .leg  be- 
tragtede dette  Tillæg  som  en  Spøg,  men  han  sagde,  at  der 
fra  hans  Side  Intet  skulde  være  iveien,  hvis  jeg  vilde  besøge 
min  Broder  i Ulkebøl.  Schmid  og  Goeben  sagde  det 
Samme  og  opfordrede  mig  til  at  tage  derover,  medens  de 
kommanderede  Forposterne  i Onsdags  og  Torsdags;  men  jeg 
skulde  just  i de  Dage  begrave  4 af  mine  Sognefolk  og  1 
Soldat,  saa  det  lod  sig  ikke  gjøre. 

Onsdag  kom  Goeben  her  igjen  for  at  opfordre  mig  til 
Torsdag  at  følge  med  ham  til  Skandserne;  han  vilde  afhente 
mig  i sin  Vogn  næste  Morgen  Kl.  6 */*-  Han  vilde  nemlig 
saa  gjerne,  at  jeg  skulde  se  dem,  for  at  jeg  kunde  være 
overbeviist  om,  at  Modstanden  var  dreven  til  det  Yderste; 
thi  han  véd  og  siger  det  saa  ofte,  at  jeg  er  saa  „zåh  und 
hartnåckig.*  Og  jeg  har  nu  set  dem:  kun  uordentlige  Gruus- 
dynger.  navnlig  paa  venstre  Fløi  og  i Centrum ; Blokhusene 
splintrede,  som  om  det  kun  havde  været  Pindeværk,  Traverser 
og  Skydeskaar  sammenskudte;  sønderskudte  Hjul  og  Rap- 
perter, som  vidnede  om,  hvor  ofte  Kanonerne  vare  bievne 
demonterede;  hele  Terrainet  rundt  omkring  var  kun  store, 
dybe  Huller,  som  Granater  og  Bomber  havde  udhulet,  og 
Jorden  overalt  besaaet  med  Jern  af  alle  mulige  Slags.  Det 
er  næsten  ubegribeligt,  at  vore  Folk  kunde  holde  sig  saalænge 
i eller  ved  Skandserne;  der  maa  have  hørt  en  mageløs  Ud- 
holdenhed og  et  altopofifrende  Mod  dertil.  Jeg  saae  ud  over 
Sønderborg.  Dr.  Matthiessens  Hus  stod  tilsyneladende 
ubeskadiget,  Præstegaarden  ligeledes;  Finsens  Huus  havde 
faaet  et  Skud  ved  det  yderste  Vindue  henad  Matthiessens 
til;  Capt.  Hagerups  Hus  existerede  ikke,  kun  det  lille  lave 
Hus  ved  Siden  af,  hvor  han  havde  sin  Skrivestue.  Igaar 
Eftermiddag  kom  Goehen  igjen  ridende,  stod  ikke  af  Hesten, 
men  sagde  kun:  „Wissen  Sie  es  schon?  Meine  Intrigue  hat 
gesiegt;  ich  håbe  ihn  hinausgesehmeissen  und  komme  uber- 
tnorgen,  um  bei  Ihnen  Kvartier  zu  nehmen.“  Denne  „ihn“ 
er  den  ulykkelige  General  Schmid,  hvem  Goeben  ofte  har 
fordrevet  herfra,  og  nu  jager  han  ham  atter  til  Ullerup. 

Schrnid  er  i Grunden  en  skikkelig  og  i mange  Retninger 
godmodig  Mand,  der  kom  hid  som  ivrig  Slesvigholstener,  men 
som  er  saa  led  og  kjed  af  den  hele  Historie,  at  han  siger, 
at  for  ham  maa  vi  gjerne  faa  Slesvig  og  Holsten,  som  vi 
vil,  naar  han  blot  maa  komme  hjem  til  Kone  og  Børn.  Han 
var  saa  glad  ved  Sidas  lille  hyggelige  Stue,  som  han  kunde 
faa  godt  varm,  at  han  er  meget  kjed  af  at  skulle  til  Ullerup 
Præstegaards  store  Sal,  som  han  ikke  kan  faa  varm,  da  der 
ikke  haves  tørt  Brænde.  Hans  Adjutant  er  et  rigtig  rart 
Menneske,  som  jeg  foretrækker  for  Goebens  Adjutant,  Gie- 
rne n,  og  jeg  havde  helst  beholdt  Grach,  da  han  paa  det 
mindste  Vink  er  rede  til  at  hjælpe  med  Alt,  jage  Folk  bort 
og  til  Hvile  om  Aftenen,  samt  hjælpe  mig  med  Kjørslerne, 
saa  jeg  slap  med  Turen  til  Aabenraa  hver  3die  Dag:  derved 
har  jeg  naaet  at  faae  2r.  Byg  saaet  i denne  Uge,  og  nu  har 
jeg  det  Meste  i Jorden.  Ved  at  omtale  Adjutant  Grachs 
Hjælpsomhed  kommer  jeg  til  at  tænke  paa,  hvad  der  hændtes 
forleden,  hvilket  jeg  dog  vil  notere,  for  at  bevare  et  fuld- 
stændigt Billede  af  Forholdene  under  en  fjendtlig  Okkupation. 
Jeg  hørte  en  Aften  fra  mit  Værelse,  hvorledes  Schmids 
Brandvagt  arbeidede  paa  med  sin  Sabel  at  bane  sig  Vei 
gjennem  det  Stakit,  som  skilte  Haven  fra  det  Terræn,  hvor 
Indkjørslen  til  Præstegaarden  fandtes,  og  jeg  gik  derfor  til 
Lieutn.  Grach  og  bad  ham  forhindre,  at  Stakittet  blev  øde- 
lagt. Grach  var  strax  villig  til  at  gaa  ud  og  paa  det  Al- 
vorligste forbyde  Skildvagten  at  røre  ved  Stakittet,  og  det 
blev  heller  ikke  oftere  antastet.  Men  næste  Morgen  laa  alle 
de  højstammede  Roser,  som  i en  rund  Gruppe  vare  plantede 
udenfor  Sidas  Værelse,  brækkede  paa  Jorden.  Skildvagten 
havde  om  Natten,  da  han  ikke  maatte  bryde  Stakittet  itu, 
taget  Revanche  ved  at  brække  alle  Roserne  og  ved  tillige  at 
hugge  alle  Spidserne  af  et  Ornamenttræ  — pinus  palas- 
siana  — ; det  skulde  jeg  vel  have  til  Tak  for  min  Klage  til 
Adjutanten.  Jeg  viste  General  Schrnid  næste  Formiddag 
den  skete  Ødelæggelse;  han  beklagede  det,  men  han  lod  ikke 
anstille  Undersøgelse  om,  hvem  der  havde  begaaet  denne 
Vandalisme,  uagtet  det  maatte  være  saa  let  at  opdage,  da 
Brandvagten  havde  sin  Post  ligesaa  godt  ved  Roserne  som 
ved  Generalens  Vindu,  der  ikke  var  6 Alen  fra  hine.  C’est 
la  guerre! 

I Torsdags  Morges  kom  Capt.  Hansens  Kone  og  Broder: 
Hint  Brev,  som  Lægen  havde  skrevet  Dagen  efter  Slaget, 
havde  hun  ikke  faaet;  derimod  havde  jeg  i Mandags  skrevet 
til  Overkommandoen  paa  Als  og  anmodet  den  om  at  telegra- 
fere efter  hende,  og  det  lykkedes.  Jeg  troer  ikke,  at  Han- 
sen kan  leve;  han  har  vist  allerede  Bryst  vattersot.  De  3 
danske  Officerer,  som  ligge  i Ullerup,  har  det  forholdsviis 
bedre;  de  to,  Capitain  Andresen  og  Lieutenant  Borberg. 
ere  kun  let  saarede,  Lieut.  Fischer  haardt;  dog  gaar  det 
fremad  med  ham.  Jeg  besøgte  dem  igaar.  Den  preussiske 
General  Raven,  som  blev  amputeret  efter  Slaget,  døde  i 
Onsdags.  I Lasarettet  i Nybbøl  ligger  en  Preusser,  som  har 
6 Skudsaar  og  1 Bajonetstik;  alle  Lemmer  ere  sønderskudte, 
og  leve  kan  han  ikke,  dog  er  han  ikke  død  endnu.  Det  er 
et  mærkeligt  Bevis  paa  Kugleregnens  Voldsomhed,  at  saa 
Mange  have  mange  Saar.  Lieut.  Borberg  er  saaledes  ramt 
i Brystet  og  2 Steder  i Siden,  og  hvis  et  af  disse  Skud  var 
kommet  1 Linie  dybere,  var  han  død,  men  er  nu  let  saaret. 

Si  da  gaar  daglig  til  Lasaretterne,  allerede  tidlig  paa 
Formiddagen.  Skade,  at  de  ikke  ligge  i Sattrup,  men  i Snog- 
batk  By,  thi  det  er  saa  langt  fra  os.  at  vi  have  en  Fjerdingvei 
å 7S  Miil  dertil!  Det  vanskeliggjør  ogsaa  at  bringe  Solda- 
terne den  Forplejning,  de  helst  vilde  have.  Vore  Jenser  ynde 
mest  Mælkemad  istedetfor  Preussernes  Suppe,  og  Sida 
laver  dem  Vælling,  alt  efter  deres  jyske  eller  fynske  Hjerter. 
Fynboerne  ville  helst  have  Boghvedegryn.  Igaar  har  Sida 
lavet  Chokolade,  som  hun  nu  bringer  en  Preusser,  som 
længtes  meget  derefter,  og  som  en  sand  barmhjertig  Søster 
gjør  hun  ingen  Forskjel  paa  Dansk  eller  Preusser. 

Nu  er  det  blevet  sagt  os,  at  vi  igjen  kunne  sætte  Kirken 
istand  og  benytte  den;  det  lykkedes  os  ikke  at  faa  den 
færdig  til  i Morgen,  men  Christi  Himmelfartsdag  ville  vi  sand- 
synligvis holde  Gudstjeneste,  efter  næsten  2 Maaneders  Forløb. 

Overgangen  til  Als  maa  dog  ikke  være  aldeles  opgiven. 
Der  er  i denne  Uge  kjort  mange  Bjelker  og  Planker  til  Sand- 
bjerg. hvormed  3 og  3 Pontonner  skulle  sammentømres  og 
paa  dem  dannes  et  Da'k,  hvorpaa  Kanonerne  kunne  staa. 
Hvor  stor  Styrken  er  paa  Als,  vide  vi  ikke. 

(Sluttes.) 


Digitized  by  Googlc 


Den  Kgl.  Hofholdnings  gamle  Rhinskvin  m.  m. 

af  Overhofmarskal  Lsvenskiold. 

Tidsskriftet  „Museum*,  Aargang  1896,  1ste  og  2det 
Hefte,  indeholder  bl.  A.,  som  meddelt  af  (nu  afdøde)  Dr.  phil. 
O.  Nielsen,  Arkivar  ved  Kjøbenhavns  Raadstuearkiv,  en 
Dagbog,  ført  under  Kjøbenhavns  Beleiring  1658 — 60,  i hvilken 
forekommer  Følgende: 

Den  18.  Juni  (1659)  tog  vores  Kompendi  (et  af  kjøben- 
havnske  Borgere  i Fællesskab  udrustet  Kaperskib)  i Østersøen, 
som  Svensken  lod  tage  og  føre  fra  Nykjøbing  Slot,  3 Stykker 
gammel  rhinsk  Vin,  som  skulde  have  været  til  Sverig,  og  den 
svenske  Vinskjænk  Var  samme  Vin  saa  gammel:  paa  første 
Fed  stod  der  paa  det  Aar  1610,  var  49  Aar  gi.;  det  andet 
stod  paa  1598,  den  Vin  var  61  Aar  gi.;  det  tredie  Fad  stod 
paa  1599,  den  Vin  var  60  Aar  gi.  Samme  Vin  kom  til 
Kjøbenhavns  Slot. 

I Kjøbenhavns  Slot  Vinkjælderregnskab,  der  opbevares  i 
Kigsarkivet,  findes  under  denne  Dato  Intet  tilført  om  Mod- 
tagelse af  disse  Stuckfade.  Det  er  først  i et  Aktstykke, 
affattet  den  20de  Marts  1679  over  Inventariet  „udi  Kongl. 
May’s  Egen  Kjælder*  paa  Kjøbenhavns  Slot,  der  henligger 
ved  Vinkjælderregnskabet  1680 — 1686  som  Bilag  til  Antegnelser 
til  Vinkjælderregnskabet  */i  1682 — '/ , 1684,  at  de  findes 
anførte  som  værende  dér  tilstede,  og  da  med  følgende  Be- 
mærkning af  Kjældermester  Frantz  Riepolt: 

Udi  Rundelet,  Hans  Kongl.  May.  Egen  Kielder,  befindes 

Museum.  Vil.  2.  g 

Efterskrefne  Stuckfadder  med  Gammel  Rhin  Win : flire  Stocker 
med  udskårene  Bodner  (Bunde?),  der  Udi  er  44  Win  (Vin 
af  Aaret  1644),  nock  trei  Stocker  med  Jern  Baand  forudend 
Porte,  der  Udi  findis  følgende  Sortement  af  Rinsk  Win,  det 
eene  fra  Ao  1598,  det  Andet  fra  1599,  det  Tredie  fra  1615, 
och  der  foruden  En  Pibe  Bastar  (Bastart),  Hvor  udi  fattes  10 
Stofk.,  nock  et  halfl  Ancker  Strasborger  Brendewin 

Dette  viser  altsaa,  at  der  paa  den  Tid  har  været  en 
Afdeling  af  Vinkjælderen , hvis  Beholdninger  have  været 
betragtede  som  Kongens  private  Eiendom  til  Forskjel  fra  det, 
der  henlaa  i Hovedkjælderen.  hvilket  var  anskaffet  for  Statens 
Regning,  og  hvorover  der  aflagdes  Regnskab  til  Rentekam- 
meret. Hvor  langt  tilbage  i Tiden,  Kongen  har  havt  sin  egen 
særskilte  Vinkjælder  i Kjøbenhavns  Slot,  fremgaar  ikke  af 
Vinkjælderregnskaberne,  men  at  dette  i al  Fald  var  Tilfældet 
1650  findes  Bemærkning  i disse  Regnskaber  om,  idet  de 
anføre,  at  der  den  12te  August  nævnte  Aar  blev  leveret  og 
indlagt  i „Kgl.  Maiti  egen  Vinkjælder,  efter  der  paa  af  Over- 
skjænkens  underskrefne  Bevises  videre  Forklaring:  Rinskvin 
17  Amer  16  StOfcken;  Rinsk  Kirsebærvin  1 Arne*. 

Oplagsstedet  for  disse  Vine  var  Kjælderrummet  i Rund- 
delen, der  var  det  sexkantede  Taarn  i Kjøbenhavns  Slot,  som 
stødte  op  til  Kongefløiens  nordvestlige  Ende  imellem  denne 
Fløi  og  Hovedporten  og  tæt  op  til  Slotsbroen  fra  Slotspladsen; 
der  var  dertil  kun  Adgang  inde  fra  Slotsbygningen.  Stue- 
etagen beboedes  1673 — 1684  af  Prinds  Jørgen,  1695 — 1705 
af  Prinds  Vilhelm,  og  dér  fandtes  Kabinettet  i Runddelen. 
1 Kongeetagen  laa  dér  .Kongens  Runddel*,  og  i 2den  Sals- 
etage 1695 — 1 700  Kronprindsens  Gemalindes  Kabinet. 

1 Taarnets  Kjælderrum  ere  altsaa  ventelig  ogsaa  de  i 
1659  af  det  danske  Kaperskib  tagne  Stuekfade,  der  tilligemed 
Kong  Carl  X Gustavs  Mundskjænk  vare  paa  Veien  ad  Sverige 
til,  indlagte  og  bievne  betragtede  som  Kongen  personlig  til- 
hørende. Maaske  ere  de  bievne  henregnede  til  Kongens 
private  Eiendom.  allerede  medens  de  henlaa  paa  Nykjøhing 
Slot. 

Den  1ste  September  1682  modtager  Wigandt  Michel- 
berger,  der  var  antaget  til  at  være  Kgl.  Kjældermester  efter 
afdøde  Frantz  Ri  bolt  (Riepolt),  Vinkjælderens  Beholdninger 

i Kjøbenhavns  Slot,  ved  hvilken  Ledighed  der  opføres  i Kon- 
gens egen  Kjælder  de  3 Fade  af  1598.  1599  og  1615,  samt 
4 Stuckfade  af  Aaret  1644.  ialt  7 Stuckfade  gi.  Ferne  Rhinsk- 
vin (Firnewein  d:  gammel  Vin)  „so  guth  and  neulich  abge- 
stocken*. 

Wigandt  Michelberger  dør  Mai  1692,  hvorefter  der 
6te  Januar  1693  sker  Aflevering  af  Vinkjtelderbeholdningen 
og  Inventariet  til  den  nye  Kjælderforstander,  Kjælderskriver, 
tidligere  Reisemundskjænk  Albrecht  Dusseldorff,  Svigersøn 
af  Madame  Anna  sal.  Wigandt  Michelberger,  maaske  ogsaa 
af  denne.  Der  anføres  som  værende  i: 

Runddelen, 

som  kaldt«  Hans  Majestæts  egen  Kielder,  derfor  en  dobbelt 
Dør  med  Tralværk  over.  Laas  og  Nøgel,  som  velbaame  Hr. 
Hofmarskal  Råben  selv  haver  udi  sin  Forvaring,  saa  Ingen 
i samme  Kielder  kommer  uden  Hr.  Hofmarskals  Consenz. 

I samme  Runddel  findes 

beliggende  eflerskrevne  gamle  Vine,  som  ei  er  beregnet  i 
Kielderregnskaberne  til  Indtægt  eller  Udgift,  nemlig: 

1 Støkfad  Vin  med  Jernbaand  paa,  foruden  Port;  der  paa 
fandtes  skreven  rned  Kridt  1598. 

1 dito  Støkfad  Vin  med  Jernbaand  paa,  foruden  Port;  der 
paa  fandtes  skreven  med  Kridt  1599. 

1 Støkfad  Vin  udskaaren  paa  Runden  (Frederik  III’s  og  Sophie 
Amalies  Navriechifler  med  Krone  over),  der  paa  fandtes 
skreven  med  Kridt  1650  (1615?). 

4re  dito  Støkfade  Vin  udskaame  paa  Bunden  (Frederik  III's 
og  Sophie  Amalies  Navnechiffer  med  Krone  over)  med 
Jernbaand  og  Porte  paa,  og  var  der  paa  dem  alle 
fire  skreven  med  Kridt  1644. 


Disse  7 Stokker  Vin 
bliver  ugentlig  opfyldt 
af  hvid  Vin,  som  bereg- 
nes til  Lectage  paa 
Kielderens  Ugesedler 
(ugentlig  1 Støfken  3 
Potter). 

Den  1 1 te  Mai 


Er  tilsammen  7 Stucker  Riask- 
vin,  som  ikke  staaer  paategnet, 
hvor  mange 
holder. 


Ahmer  hver  Stuck 


1707  afleverede  Kjældermester  Jost 


Gulich  Kjælderbeholdning  og  Inventarium  til  Eftermanden 


6* 

Johan  Schl&sser.  Ved  denne  Ledighed  opføres  7 Stykfade 
ældgammel  Rhinskvin  i Kongens  Kjælder  i Runddelen,  hen- 
liggende dér  under  Hofmarskallens  Forsegling.  Den  7de 
November  1716  foregaar  en  lignende  Overlevering  fra  Schløs- 
ser  til  Kjælderskriver  Christoffer  Høy. 

Foruden  de  i Runddelkjælderen  henliggende  Vine,  der 
betragtedes  som  Kongens  private  Eiendom,  benyttedes  ogsaa 
Kjælderen  i Kjøbenhavns  Slots  Raadstue  — en  Bygning  der 
laa  udenfor  Slottet  i Nærheden  af  Holmens  Bro,  og  hvor 
Rigsraadets  Medlemmer,  senere  Geheimeraadet  holdt  Møde  — 
til  Oplag  af  Vin.  Da  denne  Kjælder  i Aaret  1731  af  Kongen 
overlodes  Madame  Fabritius,  Enke  efter  Vinhandler  i Kjø- 
benhavn  Herman  Fabritius,  henlaa  dersteds  under  Over- 
hofmarskal Witzlebens  Forsegling  2 Last  ældgammel  Fransk- 
vin = 790  Firtier  eller  4 Amer  32  Støfken.  Den  20de 
Februar  1731  udfærdigede  den  nye  Kjælderskriver  Peder 
Bugge  Kvittering  til  den  forrige  Kjælderskriver  Christoffer 
Høy  for  Modtagelsen  af  denne  Vin.  Den  føres  til  Indtægt  i 
Hovedkjælderens  Regnskab  for  1731  med  776  Potter  og  har 
vistnok  været  hvid  Vin,  eftersom  der  ved  andre  Vine  jevn- 
sides  bemærkes,  at  de  vare  røde.  I det  paafølgende  Aars 
Regnskab  opføres  den  beliggende  paa  Rosenborg,  altsaa  sam- 
tidig med  Paabegvndelsen  af  Kjøbenhavns  Slots  Nedrivning. 
Ogsaa  der  laa  den  under  Overhofmarskal  Witzlebens  For- 
segling, og  der  er  altsaa  al  Sandsynlighed  for,  at  ogsaa  ved 
den  Tid  de  Vine.  der  hidtil  havde  ligget  i Runddelens  Kjælder, 
ere  flyttede  der  hen  og  bievne  samlede,  stråledes  som  1735 
Aars  Vinkjælderregnskab  udtrykker  sig,  med  andre  Hs.  Maje- 
stæt Høistselv  tilhørende  gamle  og  fremmede  Race-Vine.  1742 
udgaae  de  776  Potter  ældgammel  Franskvin  af  Hovedkjælderens 
Regnskab  med  Bemærkning,  at  de,  som  hørende  til  Kongens 
private  Vine,  henligge  under  Overhoftnarskallens  Forsegling 
paa  Rosenborg,  og  hvor  Ingen  kan  komme  til.  Der  er  An- 
ledning til  at  formode,  at  Resten  af  denne  Vin.  296  Flasker, 
er  den.  der  nu  gjemmes  i Christiansborg  Slots  Vinkjælder  og 
lænævnes  Dronning  Margaretas  Vin.  I Aaret  1754  erk lierer 
Overhofmarskal  Moltke  sig  over  alle  de  paa  Rosenborg  hen- 
liggende Vine  med  Tilføiende,  at  Kjældermesteren  med  Hensyn 

til  dem  aflægger  maanedlig,  som  af  gammel  Tid  brugeligt, 
særskilt  Regnskab  til  Overhofmarskallen. 

Ved  en  Undersøgelse  i Aaret  1869  af  den  af  Rosenborg 
Slots  Kjældere,  der  tjener  og  igjennem  en  lang  Aarrække  har 
tjent  til  Opbevaring  af  den  Kgl.  Hofholdnings  ældgamle  Rhinsk- 
vine, forefandtes  dersteds  at  henligge 


1 Stuckfad 

med 

paaført 

Aarstal 

1598, 

1 

do. 

do. 

do. 

do. 

1599, 

1 

do. 

do. 

do. 

do. 

1615, 

3 

do. 

do. 

do. 

do. 

1644, 

27* 

do. 

do. 

do. 

do. 

1684, 

1 

do. 

do. 

do. 

do. 

1690, 

1 

do. 

do. 

do. 

do. 

1709, 

1 

do. 

do. 

do. 

do. 

1739. 

Ifølge  det  ovenfor  Udviklede  kan  der  næppe  reises  Tvivl 
om,  at  Tilstedeværelsen  af  Stiickfadene,  der  ere  betegnede 
med  Aarene  1598,  1599  og  1615,  hidrører  fra  den  i Aaret 
1659  nævnte  Begivenhed,  ligesom  ogsaa  al  den  Vin,  der  hen- 
føres til  1644-,  er  den,  der  nævnes  første  Gang  i Vinkjælder- 
regnskabet  i Aaret  1682,  og  hvoraf  maaske  en  Del  hidrører 
fra  den  Vin,  der  henlagdes  i Kjøbenhavns  Slots  Runddel- 
kjælder  1650.  Derimod  har  det  hidtil  ikke  kunnet  oplyses, 
fra  hvilke  Omstændigheder  Stykfadene,  der  betegnes  med 
Aarstallene  1684  og  1690  skrive  sig,  eftersom  Oplysning  ganske 
savnes  herom,  ialfald  Vinkjælderregnskaberne  aldeles  tie  derom. 

Ligesaalidt  vides  der  Noget  om,  hvorfra  Tilstedekoinsten 
af  Stiickfadene  1709  og  1739  skriver  sig,  hvilket  er  saameget 
mere  uheldigt,  som  det  ved  den  i Aaret  1869  foretagne 
Undersøgelse,  og  som  er  stadfæstet  ved  senere  Prøvning,  maa 
betragtes  som  godtgjort,  at  Indholdet  ikke  er  Rhinskvin,  men 
snarere  Franskvin,  og  da  navnlig  Juran^on  eller  en  lignende 
sydfransk  Hvidvin.  Og  hvad  der  er  dobbelt  beklageligt  og 
uheldigt  er,  at  man  lige  indtil  1869  ikke  alene  har  fyldt  Rhinsk- 
vin paa  disse  Fade,  men  ogsaa  har  benyttet  disse  Franskvins- 
fades Indhold  ved  de  gamle  Rhinskvinsfades  Paafyldning, 
hvorved  der  i begge  Retninger  er  sket  et  uopretteligt  Mis- 
greb, og  som  nu,  endskjøndt  Franskvinfadene  holdes  for  sig, 
kun  høist  ufuldkommen  lader  sig  bøde  paa. 

Efter  det  i Aaret  1869  indvundne  Resultat  blev  der 
nemlig  vedtaget  en  Reduktion  af  Beholdningen,  saaledes  at 
de  9 '/*  Stuckfade  Rhinskvin,  hvert  indeholdende  cirka  1300 
Flasker,  efterhaanden  skulde  bringes  ned  til  et  Antal  af  6 
ved  sukcessive  at  afstikke  1 Fad  og  dermed  opfylde  de  til- 
oversblevne. Der  tappes  af  1598  og  1644,  saaledes  at  den 
første  anvendes  til  Tafler  og  til  Syge,  og  1644  til  Paafyldning 
nedefter  og  opefter  (1598 — 1690).  Naar  denne  Beholdning  er 
opbrugt,  skal  der  begyndes  med  et  1690  til  Paafyldning  ned- 
efter, og  naar  dette  Fad  er  opbrugt,  fyldes  med  1 af  Fadene 
1684  nedefter,  indtil  Bestanden  bliver 

1598,  1599,  1615,  2 Fade  1644,  1684,  ialt  6 Fade. 

Af  C.  Krog  Meyer.  Præst  i Sattrup  i Sundeved. 


(Sluttet.) 


Iforgaars 


L>.  2den  Mai. 


Eftermiddag  kom  her  pr.  Telegraf  Efterretning 
om  Fredericias  Rømning  af  Vore  og  dens  Besættelse  af  Øster- 
rigerne. Grach  glædede  sig  over,  at  Krigen  nu  var  endt, 
men  jeg  betog  ham  den  Glæde  ved  at  gjøre  opmærksom  paa, 
at  Fredericias  Rømning  just  var  et  Bevis  paa,  at  vi  ikke 
ventede  at  faa  Vaabenstilstand  med  Opretholdelse  af  Blo- 
kaden, men  derfor  faktisk  ville  opnaa  det  Samme  ved  at 
trække  os  tilbage  til  Øerne  og  indskrænke  os  til  Søkrig. 
Naar  Preusserne  have  det  øvrige  Jylland  besat,  kunne  vi 
gjerne  lade  dem  faa  Fredericia  med  og  derved  spare  4 — 5000 
Mand,  som  ellers  vilde  blive  dræbte,  saarede  eller  fangne,  og 
Fredericia  dog  taget  inden  3 Uger.  Nei,  for  Æren  er  der  gjort  nok ! 

Det  glædede  mig  igaar,  da  Goeben  paany  kom  her  i 
Kvarter,  at  han  delte  min  Mening  og  ligeledes  betragtede 
Fredericias  Rømning  som  Bevis  paa  Krigens  haardnakkede 
Fortsættelse,  og  jeg  faar  saaledes  Ret  ligeoverfor  Witzleben, 
der  mente,  at  Krigen  var  endt  med  Erobringen  af  Dybbøl  og 
Armeens  Ødelæggelse  dér.  Jeg  svarede  ham,  at  1)  var  Ar- 
meen ikke  ødelagt  og  2)  afhang  Danmarks  Skæbne  ikke  af 
Dybbøl  Skanser.  Ikke  ét  Menneske  i Danmark  havde  været 
saa  afsindig  at  mene,  at  den  lille  danske  Armé  kunde  seire 
over  Preussens  og  Østerrigs  forenede  Hære;  vi  gjorde  kun 

Modstand  saalænge,  og  hvor  vi  formaaede;  kunde  vi  ikke 
længere  holde  os  i aaben  Mark,  trak  vi  os  tilbage  til  Øerne 
og  indskrænkede  os  til  at  ødelægge  Tysklands  Handel,  hvilket 
vel  kunde  opveie  Jyllands  Besættelse.  Saaledes  havde  vi 
gjort  i 1848,  og  Krigen  var  begyndt  med  Rømning  af  baade 
Dybbøl  og  Fredericia,  og  dog  havde  den  varet  3 Aar.  Da 
Obersten  dertil  svarede:  „Sie  sind  doch  ein  wahrer  Demo- 
krat.' forsikkrede  jeg  ham,  at  jeg  tværtimod  var  konservativ, 
og  at  enhver  konservativ  dansk  Mand  hellere  vilde  give  Liv 
og  Blod  hen  end  efterkomme  Tysklands  Fordringer  paa  at 
befale,  hvorledes  vi  skulle  lave  vor  Forfatning.  Jeg  véd,  at 
Obersten  senere  har  omtalt  mig  som  en  Fanatiker,  men  det 
faar  ikke  hjælpe:  Sandheden  skal  de  høre,  og  de  faa  den 
at  høre.  og  de  Fleste  komme  dog  til  Fornuft. 

Hvad  jeg  lovede  mig  selv  for  en  Uge  siden,  holdt  jeg 
igaar.  da  Goeben  var  kommen  her  i Kvarter.  Jeg  fortalte 
ham,  hvor  raat  Wi  tzleben  var  optraadt  her,  som  om  Præste- 
gaarden  var  en  Krostue;  jeg  udtalte,  at  enten  maatte  Obersten 
betragte  Huset  som  en  Kro,  men  saa  ogsaa  betale,  hvad  han 
rekvirerede,  eller  han  maatte  betragte  sig  som  Gjæsl  og  da 
takke  Værten,  der  gjæstfri  havde  beværtet  ham,  eller  han 
stillede  sig  selv  i Klasse  med  den  raa  Soldat,  der  benyttede 
Krigen  til  at  plyndre  og  tage,  hvad  der  behagede  ham. 
Goeben  blev  aabenbart  flov  ved  min  Beretning,  og  han  kunde 
ikke  tro.  at  Oberst  Witzleben  kunde  have  baaret  sig  saaledes 
ad,  som  jeg  havde  fremstillet  det;  jeg  maatte  have  misfor- 
staaet  ham.  Witzleben  var  af  meget  god  Familie,  og  efter 
Goebens  Mening  kunde  ikke  det  korte  Feltliv  have  ødelagt 
hans  gode  Sæder.  Jeg  blev  imidlertid  derved,  at  der  kunde 
ikke  have  fundet  nogen  Misforstaaelse  Sted  fra  min  Side; 
dertil  havde  Oberstens  Opførsel  været  tydelig  nok. 

Amtmand  Heltzen  og  hans  Frue  vare  her  et  Øjeblik 
igaar  paa  Reisen  til  Dybbøl  og  Ragebøl.  Han  ventede  ikke 
at  kunne  holde  sig  mere  end  8 Dage  endnu.  Provst  Karstensen 
er  afsat  ogsaa  som  Præst  i Broager.  Jeg  siger,  at  jeg  kommer 
snart  til  at  følge  efter,  men  Goeben  paastaar,  at  det  ingen- 
lunde sker,  og  at  i den  rent  danske  Del  ville  ogsaa  de  danske 
Præster  beholde  deres  Embeder.  Provstens  Afsættelse  be- 
tragter han  som  Undtagelse  paa  Grund  af  den  høiere  Stilling, 

han  indtog  som  Provst.  Men  Goeben  har  ikke  Øie  for,  at  det 
er  Slesvig-Holstenere,  som  paa  Grund  af  deres  Kjendskab  til 
Forholdene  i Landet  ere  bievne  den  øverste  „Givilbehørde*s 
Raadgivere  og  Veiledere,  og  at  det  er  dem,  som  under  Be- 
skyttelse af  de  preussiske  Bajonetter  ville  tilfredsstille  deres 
Had  til  de  danske  Embedsmænd.  Derfor  venter  jeg  at  blive 
jaget  paa  Porten  en  skjøn  Dag. 

I Middags  hørtes  atter  Skydning.  Folkene  fortælle,  at 
vi  have  skudt  paa  Pontonnerne  ved  Sandbjerg,  sønderskudt 
2 Pontonner  og  saaret  3 Heste  og  nogle  Mand.  Hvorledes 
det  egentlig  forholder  sig,  véd  jeg  endnu  ikke,  da  Goeben  er 
fraværende;  naar  han  kommer  hjem,  faar  jeg  vel  rigtig 
Besked. 

Preusserne  hente  nu  ikke  mere  Proviant  i Aabenraa,  og 
derfor  har  jeg  ikke  faaet  Post  i de  sidste  8 Dage;  vi  længes 
naturligvis  meget  efter  baade  Aviser  og  Breve. 

1 Morges  besøgte  jeg  et  Par  af  Lasaretterne.  En  af  Vore 
skulde  i Dag  have  sin  Fod  amputeret,  en  anden  havde  Tyfus 
og  vil  vistnok  dø  fra  Kone  og  3 Børn.  Et  ungt  Menneske, 
Muxoll,  som  var  meget  haardt  saaret  og  meget  lidende,  lever 
endnu,  men  i en  saa  sørgelig  Tilstand,  at  han  har  maattet 
faa  sit  eget  Værelse  for  den  Stanks  Skyld,  der  udgaar  fra 
hans  Saar  og  er  uudholdelig  for  hans  Kammerater.  Kapitain 
Hansen1)  døde  iforgaars,  og  hans  Lig  blev  igaar  bragt  til 
Sønderborg.  Han  er  den  eneste  Dansker,  som  er  død  her  i 
de  sidste  8 Dage  paa  Lasaretterne,  medens  jeg  i den  Tid  har 
begravet  4 af  mine  Sognefolk. 

D.  6.  Mai. 

1 de  faa  Dage,  som  ere  forløbne  siden  2den  Mai  har 
jeg  atter  begravet  3 af  Sognets  egne  Folk;  det  er  ikke  blot 
gamle  Mænd  og  Kvinder,  som  bukke  under  for  den  seneste 
Tids  Besværligheder,  men  kraftige  Mænd  blive  bortrevne 
under  den  ualmindelige  Sygelighed. 

Igaar  — Ghrisli  Himmelfartsdag  — tog  vi  da  atter  Kirken 
i Brug,  og  Pastor  Hansen  prædikede,  men  maatte  skynde  sig, 
da  der  var  militær  katholsk  og  protestantisk  Gudstjeneste 


')  Kapitain  Hans  Julius  Valdemar  Hansen  af  9.  Regiment  blev  begravet 
paa  Korsør  Kirkegaard  den  5.  Mai.  Red.  Anm. 

baade  før  og  bagefter.  Jeg  lod  derfor  Gudstjenesten  omsætte 
til  Søndag  Eftermiddag  Kl.  2,  for  ikke  at  blive  forstyrret. 
Prædikenen  igaar  er  den  eneste  Embedsgjerning,  Hansen  har 
udført  siden  Preussernes  Komme. 

Witzleben  besøgte  i Formiddag  Generalen.  Skjøndt  han 
ikke  har  det  mindste  at  gjøre  med  Goeben,  da  han  ikke 
hører  til  dennes,  men  til  Schmids  Brigade,  vil  han  gjerne  ind- 
smigre sig  hos  den  formaaende  General,  og  det  var  vel  i det 
Øiemed,  han  kom  i Dag  og  forærede  ham  nogle  Oldsager,  han 
havde  ladet  udgrave  paa  Nydam  Mose.  Da  han  havde  været 
temmelig  længe  hos  Goeben,  kom  denne  ind  til  mig  med  de 
Ord:  „Ihr  Freund  Witzleben  ist  da*;  han  sagde  mig,  at 
han  ikke  havde  kunnet  blive  af  med  ham,  og  da  det  nu  var 
nær  ved  Middag,  bad  han.  om  Witzleben  maatte  være  vor 
Gjæst  til  Middag,  hvorvel  han  vidste,  at  det  vilde  være  mig 
ubehageligt.  Jeg  svarede,  at  det  vilde  være  mig  kjært  at 
kunne  imødekomme  hans  Ønske,  og  Witzleben  mødte  altsaa 
med  Goeben  ved  Middagsbordet.  Efter  endt  Maaltid  trak  de 
to  Herrer  sig  tilbage  til  Generalens  Værelse,  medens  Sida  og 
jeg  gik  ind  i min  Stue;  Kaffen  blev  bragt  ind  til  Generalen, 
og  en  halv  Time  efter  hørte  jeg  ham  og  Witzleben  passere 
det  store  Værelse  og  saa  denne  forlade  Præstegaarden.  Saa- 
snart  det  var  sket,  kom  Goeben  ind  til  mig  og  forklarede 
mig,  hvorfor  han  havde  fulgt  Obersten  ud  i Forstuen  og  var 
bleven  dér,  til  denne  var  ude  af  Huset:  han  havde  villet  se, 
om  Witzleben  gik  ind  i mit  Værelse  eller  opsøgte  min  Hustru 
for  at  sige  os  Farvel  og  Tak.  Desværre  havde  W.  ikke  gjort 
det.  og  nu  n.aatte  han  erkjende,  at  min  Udtalelse  om  Obersten 
var  berettiget,  hvor  nødig  han  end  havde  villet  tro  det.  Han 
vilde  ikke  undskylde  ham,  men  kun  udtale  sin  Beklagelse 
over,  at  en  preussisk  Officer  kunde  bære  sig  saa  uopdragent  ad. 

D.  11.  Mai 

Der  er  atter  gaaet  flere  Dage,  uden  at  jeg  har  skrevet  i 
min  Dagbog,  men  dels  har  mit  Embede  lagt  Beslag  paa  en 
stor  Del  af  min  Tid,  dels  forefalder  der  nu  saa  Lidet,  som 
er  værd  at  optegne.  Jeg  havde,  som  jeg  bemærkede  for- 
leden. sat  Gudstjenesten  i Søndags  til  Kl.  2 Eftermiddag,  for 
ikke  at  blive  forstyrret  af  Tyskerne;  men  jeg  var  dog  næppe 
kommen  paa  Prædikestolen,  førend  der  begyndte  at  komme 

Soldater  og  kort  efter  en  katholsk  Præst,  som  da  maatte 
vente,  til  jeg  havde  sluttet  Gudstjenesten.  Der  skulde  være 
„Beichte".  Gudstjenesten  begge  Pinsedage  er  ansat  til  Efter- 
middagen, men  maaske  er  Afskeden  kommen  forinden.  Eln 
Time  førend  jeg  skulde  gaa  til  Kirke  i Søndags,  kom  en 
Skrivelse  fra  den  nye  Provst  Godt,  hvorefter  der  skal  holdes 
Visitats  paa  Fredag!  Jeg  fortalte  det  til  General  Goeben  og 
forklarede  ham  den  formodede  Hensigt  og  det  sandsynlige 
Udfald  for  mig,  samt  spurgte  ham,  om  vi  kunde  faa  Skolen 
til  Afholdelse  af  Skolevisitats  efter  Provstens  Brev.  Det  skal 
der  ikke  blive  Noget  af,  svarede  Goeben,  »der  Racker"  skal 
ikke  faa  Skolen.  Da  jeg  dertil  svarede,  om  han  vilde  give 
mig  det  skriftligt,  leverede  han  mig  kortefter  en  Skrivelse, 
hvori  han  nægtede  at  overlade  noget  Skolelokale  til  saadant 
»Unsinn“,  og  hvori  han  skrev,  at  da  der  ikke  havde  kunnet 
holdes  Skole  i 3 Maaneder,  kunde  Skolevisitation  ogsaa  godt 
opsættes.  Denne  Skrivelse  bragte  Nis  Hansen  Provsten  næste 
Dag  tillige  med  Underretning  om,  at  der  ikke  kunde  være 
Tale  om  Regnskabernes  Afslutning,  da  vi  vare  afspærrede 
fra  Sønderborg,  hvorfra  vi  skulle  have  vore  Regninger,  og 
desuden  have  vi  Fattiganstalt  fælles  med  Dybbøl,  og  det 
var  derfor  umuligt  at  opgjøre  Regnskabet  og  Mellemværendet 
med  Dybbøl,  da  der  for  Tiden  ikke  var  noget  Fattigkollegium 
i Dybbøl.  Godt  erklærede  imidlertid,  at  han  dog  vilde  komme, 
og  at  Lærerne  og  alle  Sognets  Bestillingsmænd  skulde  møde 
hos  Sognepræsten  paa  Fredag,  og  da  kan  der  næppe  ventes 
Andet,  end  at  han  har  Spørgsmaal  eller  Fordringer  at  gjøre, 
som  en  dansk  Mand  umulig  kan  gaa  ind  paa,  skjøndt  jeg 
for  Menighedens  Skyld  underkaster  mig  næsten  Alt,  ligesom 
jeg  har  underkastet  mig  den  øverste  „Civilbehørde"  »fur  die 
Dauer  der  Besitzung  — “.  Jeg  er  ikke  Slesvig-Holstener  og 
har  ikke  studeret  i Kiel,  og  det  er  tilstrækkelig  Grund  til  at 
jage  mig  bort.  Det  vil  blive  en  drøi  Dag  iovermorgen,  naar 
Godt  kommer  Kl.  10  og  bliver  5 — 7 lange  Timer. 

Igaar  kom  Telegrafdepesche  om  Vaabenstilstanden.  Da 
vi  have  Als  besat,  og  Jylland  er  besat  af  Fjenden,  ser  jeg 
ikke  Andet,  end  at  vi,  for  Intet  at  naa,  har  opgivet  vort 
eneste  Kampmiddel  mod  Tyskland  — Blokaden.  Sida  ærgrer 
sig  ogsaa  over  Vaabenstilstanden  og  siger,  at  hun  bliver 

snart  kjed  af  at  være  Dansk,  fordi  vi  altid  give  efter.  Jeg 
forklarer  hin  Indrømmelse  alene  af  Frygt  for,  at  Hegermanns 
Division  skulde  blive  tagen  til  Fange  — det  var  jo  Preus- 
sernes Hensigt  at  gaa  over  Limfjorden  i disse  Dage  — eller 
af  Hensyn  til  England,  der  maaske  har  lovet  os  Hjælp,  hvis 
det  ikke  bliver  til  Alvor  med  Fredsunderhandlingerne  paa 
Konferencen.  Idetmindste  udtale  Aviserne  i Dag  den  Anskuelse, 
at  England  mer  og  mer  gaar  over  til  at  slutte  sig  til  Dan- 
mark. Var  Efterretningen  om  Vaabenstilstanden  os  uvel- 
kommen, glædedes  vi  derimod  ved  den  samtidig  dermed  ind- 
trufne Efterretning  om  vor  Søseir  over  Østerrigernes  Damp- 
fregatter, og  Avisen  i Dag  bringer  forskjellige  Telegrammer  fra 
Helgoland,  som  bekræfte  Efterretningen  og  vise,  at  vi  maa 
have  været  nær  ved  at  tage  idetmindste  ,Schwarzenberg“,  der 
har  mistet  Fokkemasten  og  Bougsprydet  og  været  i Brand, 
medens  den  har  100  Døde  og  Saarede.  At  vi  ikke  have  lidt 
stort  Tab,  idetmindste  ikke  stor  Skade  paa  Skibene,  ses  af 
Meldingerne  om,  at  vore  Skibe  krydse  i Nærheden,  medens 
der  udtales  Glæde  over,  at  de  allierede  Skibe  »sind  hinter 
der  Sandinsel  sicher  ankernd.“  Det  glæder  mig  for  vore 
Søofficerer,  at  de  dog  endelig  ere  komne  i en  ordentlig  Fægt- 
ning og  have  banket  Østerrigerne.  Det  maa  være  kjedeligt 
at  ligge  og  blokere  og  stundom  blive  beskudt  af  smaa  Kanon- 
baade  paa  en  Afstand,  hvor  vi  ikke  kunne  besvare  Ilden,  og 
paa  saa  lavt  Vand,  at  vi  ikke  kunne  komme  dem  paa  Livet. 

Med  vore  Saarede  paa  Lasarettet  gaar  det  godt,  og  i lang 
Tid  have  vi  ingen  Døde  iblandt  dem.  Selv  Muxoll  synes  at 
skulle  komme  sig;  idetmindste  lever  han  endnu,  og  hans 
Moder  er  kommen  hertil.  Sida  er  daglig  i Lazaretterne,  lige 
utrættelig  og  kjærlig. 

Fra  min  Broder  i Ulkebøl  havde  jeg  Intet  hørt.  siden  vi 
skiltes  den  4de  Februar,  og  jeg  havde  jo  heller  ikke  kunnet 
skrive  herfra  til  Als.  For  et  Par  Dage  siden  frembød  der 
sig  endelig  en  uventet  Leilighed  dertil,  idet  Generalen  foreslog 
mig  at  skrive  til  min  Broder  og  tilbød  at  ville  sende  Brevet 
til  Als  med  en  Parlamentær,  samt  at  ville  besørge  hans  Svar 
modtaget  og  strax  pr.  Ordonnans  expederet  hertil.  1 Be- 
gyndelsen afviste  jeg  dog  Tilbudet,  idet  jeg  sagde  rent  ud  til 
Goeben,  at  det  efterhaanden  var  blevet  mig  saa  modbydeligt 

at  skrive  tyske  Breve,  at  jeg  hellere  vilde  renoncere  paa  den 
Fornøielse,  det  ellers  kunde  være  mig.  Men  da  han  sagde, 
at  jeg  kun  skulde  skrive  paa  Dansk,  han  skulde  dog  sikkert 
besørge  det,  skrev  jeg  et  længere  Brev  til  min  Broder,  men 
fik  intet  Svar.  Derimod  fik  jeg  i Dag  Brev  (af  26de  April) 
fra  min  Svigerinde  Ludvigne;  den  kjære  Sjæl  glemmer  os  ikke. 

Paa  Fredag  eller  Løverdag  vil  Fjenden  vist  blive  færdig 
med  at  jævne  Skandserne  og  da  gaa  tilbage.  I den  sidste 
Tid  har  her  været  saa  stærkt  belagt  som  nogensinde,  fordi 
man  for  8 — 14  Dage  siden  fik  en  Telegrafdepesche  fra  Berlin, 
ifølge  hvilken  Vore  vilde  gjøre  Overfald  paa  Tropperne  i 
Sundeved.  I den  Anledning  blev  Alt  forstærket,  og  vi  have 
den  Ære  for  Øieblikket  at  have  3 Generaler  i vort  Sogn  — 
en  Ære,  som  ikke  før  er  bleven  os  til  Del.  Divisionsgeneralen 
Wintzingerode  i Snogbæk  Præstegaard,  General  Schmid, 
der  med  5 Batailloner  bevogter  Kysten,  i Nørremølle,  og 
General  Goeben,  der  med  sin  Brigade  deltageri  Besættelsen 
af  Dybbøl  Stillingen,  her  i Huset.  Altsaa  en  hel  Division  i 
et  Sogn!  Naar  Efterretningen  om  Vaabenstilstanden  kommer 
officielt  — den  var  ikke  kommen  endnu  i Formiddag,  da 
Goeben  var  hos  Prindsen  — og  Demoleringsarbeiderne  ere 
endte,  skal  der  i hele  Sundeved  kun  forblive  2 Batailloner, 
istedetfor  nu  23  foruden  Artilleriet,  og  Indkvarteringen  vil 
da  næppe  mærkes;  vi  faa  sandsynligvis  kun  en  Kapitain,  men 
maaske  afmarschere  ogsaa  vi  som  afskedigede.  Blive  vi,  da 
faa  vi  nok  Besøg  af  Generalinde  Goeben.  Han  selv  har  i Dag 
besluttet  at  reise  med  Permission  paa  14  Dage  til  Hannover  og 
da  vende  tilbage  med  sin  Hustru,  for  at  hun  kan  se  sig  om  her 
paa  Egnen,  hvor  Krigen  særlig  har  raset.  Vi  ville  i Sandhed 
savne  den  sjælden  vakkre  Mand  og  noble  Fjende,  der  igaar 
glædede  sig  saa  levende  over  vor  Søseir,  skjøndt  der  ogsaa 
havde  været  preussiske  Skibe  med.  Da  jeg  spurgte  ham:  „was 
hatten  Sie  gethan,  wenn  wir  Schwarzenberg  nach  Kopenhagen 
gebracht  hatten,*  svarede  han:  „dann  hiitte  ich  mich  konig- 
lich  gefreut.*  Han  fortalte  os  igaar,  at  Witzleben  var 
bleven  ganske  forbauset,  fordi  han  igaar  Formiddag  havde  sagt 
ham,  at  nu  var  han  fuldkommen  „dånishgesinnt".  Det  er 
virkelig  ikke  Spøg,  men  oprigtig  Alvor,  at  han  ønsker  os  baade 
Seir  og  et  godt  Udfald  af  den  hele  Sag,  og  i den  Sag  har 

han  en  god  Tro1).  Han  forsikkrer  mig,  at  det  er  hans 
Overbevisning,  at  Preusserne  ville  paa  Hjemmarschen  blive 
udpebne  i Tyskland,  ligesom  de  paa  Hidmarschen  paa  alle 
Banegaarde  bleve  hilsede  men  Hujen  og  Piben.  Han  siger: 
Landet  er  dansk  og  vil  vedblive  at  være  det.  Han  har  været 
os  en  oprigtig  Ven  under  hele  Okkupationen,  hvad  enten  han 
var  indkvarteret  hos  os  eller  andetsteds. 

D.  19de  Mai. 

1 Fredags  — den  13de  — fandt  Visitationen  da  Sted. 
„Der  Racker“,  som  Goeben  kalder  Godt.  kom  ganske  rigtig, 
begyndte  med  at  undersøge,  hvilke  Skolebøger  her  fandtes, 
og  forbød  Brugen  af  alle,  som  have  danske  Forfattere,  saa- 
ledes  ikke  blot  Karstensens  Sangbog  og  Birchs  og  P. 
Hj  orths  Læsebøger,  men  selv  Thonboes  Bibelhistorie  og 
Balslevs  Forklaring  af  Luthers  Katekismus!  Undervisningen 
i Historie  og  Geografi  suspenderedes,  indtil  en  Lærebog  kunde 
blive  forfattet,  „hvori  Historien  ikke  var  forvansket*.  Efter 
Bøgerne  kom  Turen  til  Lærerne.  Da  Degn  Poulsen  af- 
hørtes, om  han  havde  aflagt  Homogialeden,  svarede  han:  „Ja, 
men  det  var  dengang,  og  nu  har  jo  Alt  forandret  sig“,  hvor- 
til Godt  bemærkede:  „Ja.  Forholdene  have  forandret  sig,  men 
heraf  følger  ikke,  at  De  har  forandret  Dem.“  Kirkeværgerne 
benyttede  da  Leiligheden  til  at  gjøre  Provsten  opmærksom 
paa,  hvor  fordrukken  Poulsen  var  bleven,  saa  at  det  var 
til  Forargelse  for  Menigheden,  hvad  jeg  kunde  attestere  ved 
at  henvise  til  de  skandaløse  Scener,  han  havde  fremkaldt 
ved  tvende  Begravelser  i dette  Foraar.  Godt  lovede,  at  han 
skulde  tale  nærmere  med  Poulsen  derom.  Han  gav  Lærerne 
en  Forklaring  af  Slesvigs  Rettigheder  D:  Ret  til  Forbindelse 
med  Holsten  som  uafhængig  Stat.  hvor  Mandsstammen  re- 
gjerede;  „i  intet  Tilfælde  kan  Christian  IX  komme  til  at 
regjere  her“.  Her  greb  Amtmand  Heltzen  ind  for  at  gjøre 


')  Goeben  skriver  den  9.  Mai  til  sin  Hustru:  „Meine  Ansicht  in  Bezug 
auf  die  hiesige  Frage  ist:  Theilung.  Das  d&nische  Nordschleswig 
galiz  zu  Danemark,  der  deutsrhc  Silden  zu  llolstein!  Aher  das  passi 
unseren  L'ltra-Deutschen  so  ivenig.  wie  es  naeh  dem  Geschmack  der 
Ultra-D&nen  ist." 

opmærksom  paa,  at  Arvefølgen  hørte  til  de  endnu  uafgjorte 
Spørgsmaal,  og  at  der  ikke  kunde  fordres  Erklæring  om 
Lærernes  Tænkemaade  i den  Henseende.  Efter  Lærerne 
kom  Turen  til  os  Præster.  Han  forelagde  os  mundtlig  nogle 
Spørgsmaal.  som  jeg  efter  min  Opfattelse  af  hans  Ord  troede 
at  kunne  besvare  bekræftende,  og  jeg  gav  den  Erklæring, 
han  forlangte.  Han  kom  siden  i min  Præstegaard,  for  at 
revidere  det  herværende  Bibliothek  for  Skolelærerne,  og  kon- 
fiskerede Allens  Bøger  og  Barfoeds  Fortællinger,  hvorefter 
jeg  var  med  ham  og  Heltzen  i Kirken  og  paa  Kirkegaarden. 
Jeg  drømte  ikke  om.  at  der  her  forefaldt  noget  Mærkeligt, 
men  jeg  hørte  dog  næste  Dag,  at  Godt  havde  sagt  til  en 
Officer:  .Pastor  Krog-Meyer  kan  ikke  underskrive  den  Er- 
klæring, jeg  har  sendt  ham  i Dag.  efter  hvad  han  sagde  igaar 
paa  Kirkegaarden".  Jeg  havde  nemlig  vist  ham  og  Heltzen 
Graven  og  sagt:  ,1  denne  Grav  ligge  de  Faldne  af  53de  Re- 
giment, men  i denne  ligge  Vore  og  Preussere  sammen." 
Jeg  fik  ogsaa  ganske  rigtig  den  følgende  Dag  en  Erklæring, 
som  jeg  strax  skulde  skrive  under  eller  „meine  Weigerung 
erklåren".  Da  jeg  blandt  Andet  skulde  erklære,  „dasz  ich 
meinem  Amte  in  Uebereinstimnung  mit  den  — die  Ver- 
waltung  der  obersten  Civilbehorde  leitenden  Grundsålzen 
vorstehen  will“,  nægtede  jeg  at  underskrive,  da  „jeg  tvivlede 
om,  at  mine  Grundsætninger  stemte  overens  med  den  øster- 
rigsk-preussiske  Civilbestyrelses",  og  Godt  fik  saaledes  Ret. 
Jeg  vil  dog  ikke  gjøre  mig  til  Hund  for  et  Ben. 

General  Go e ben,  som  vilde  reise  Fredag  Eftermiddag, 
ventede,  indtil  jeg  kom  tilbage  fra  Snogbæk,  for  at  høre  Ud- 
faldet. Den  Gang  troede  jeg,  at  jeg  blev,  og  i denne  Tro 
er  han  reist  til  Hannover.  Det  var  ellers  interessant  at  se, 
hvorledes  han  tog  imod  Godt,  da  denne  kom  med  mig  fra 
Snogbæk!  Han,  med  det  milde,  elskværdige  Udtryk  i sit  An- 
sigt, sendte  Godt  et  knusende  Blik,  fuldt  af  Foragt  og  tog 
ikke  ringeste  Notits  af  ham,  der  krybende  bøiede  sig  for 
ham,  men  tog  venlig  Afsked  fra  mig  og  udtalte  sit  Haab 
om  snarligt  Gjensyn. 

Jeg  vil  dog  notere,  at  Goeben  Torsdag  Aften  var  reden 
til  Divisionsgeneralen  Wintzingerode  — som  var  indkvar- 
teret hos  Pastor  Nis  Hansen  — og  havde  fortalt  ham, 

hvad  der  forestod  os  næste  Dag,  hvorover  W.  blev  meget 
opbragt  og  i ramme  Alvor  spurgte  Goeben,  om  han  ikke 
strax  skulde  sende  en  Ordonnans  over  til  Godt  i Broager, 
og  forbyde  ham  at  komme  her  i Sognet,  saalænge  han  var 
der.  Men  Goeben  fraraadte  det,  eftersom  det  jo  ikke  kunde 
hjælpe  os,  da  de  skulde  drage  herfra  om  Løverdagen,  og 
da  vilde  jo  Godt  uhindret  kunne  komme.  Det  ærgrer  Preus- 
serne i høi  Grad  at  se  de  slesvigholstenske  Oprørere  husere 
her  i Landet. 

Samme  Dag  jeg  havde  vægret  mig  ved  at  underskrive 
den  omtalte  Erklæring,  tog  min  Hustru  og  jeg  over  til  Ulle- 
rup  Præstegaard,  for  at  tale  med  vor  kjære  Ven  og  Nabo 
om  Begivenheden.  Vi  kjørte  ind  i Gaarden,  da  Godt  kjørte 
ud  derfra.  Feilberg  har  underskrevet  Erklæringen,  idet  han 
sagde  til  Godt,  at  man  jo  ikke  kunde  tillægge  en  preussisk 
og  østerrigsk  Regjering  slette  Grundsætninger!  ! ! 

Inden  vi  kjørte  til  Ullerup,  havde  Adjutant  Giemen 
med  Brigadestaben  forladt  os,  og  Dagen  efter,  Pinsedag, 
kom  om  Formiddagen  Lieut.  v.  Wurmb,  der  kommanderer 
Kompagniet,  medens  Kompagnichefen  Hauptmann  v.  Beust 
er  permitteret;  men  saasnart  Permissionen  udløber,  kommer 
Beust  her. 

Pinsedag  var  der  kun  66  i Kirken  — et  Vidnesbyrd 
om,  hvilken  Virkning  Krigens  Tryk  og  den  uhyre  Indkvar- 
tering har  havt  paa  Menigheden,  der  ellers  alle  Søn-  og 
Helligdage  samledes  saa  flittig  og  saa  gjerne  i Guds  Hus. 

2den  Pinsedag  gjorde  jeg  Forsøg  paa  at  komme  over 
til  Als.  Jeg  kjørte  til  Chausseen  og  gik  derfra  til  den  tid- 
ligere Skibsbro,  men  blev  afvist,  fordi  jeg  ikke  havde  Passer- 
seddel fra  Kommandoen  i Graasten. 

D.  27de  Mai. 

Det  er  en  forholdsmæssig  rolig  Tid,  der  er  oprundet  hos 
os,  efterat  Vaabenstilstanden  er  indtraadt,  og  baade  Sida 
og  jeg  kunne  nu  uforstyrret  gaa  hver  til  sin  Gjerning;  men 
det  er  dog  en  tung  Tid,  forsaavidt  vi  daglig  gaa  i Æng- 
stelse for,  hvilket  Udfald  Konferencen  i London  vil  faa,  og 
i Forventning  om  min  Afskedigelse,  som  jo  ikke  kan  ude- 
blive, efter  at  jeg  har  vægret  mig  ved  at  underskrive  den 
forlangte  Erklæring. 

Lieutn.  Wurmb  er  os  ikke  til  videre  Géne;  han  er  vist- 
nok en  temmelig  indskrænket  Person,  men  godmodig  og  god- 
troende, og  det  lykkedes  mig  at  faa  ham  til  at  skaffe  mig 
Adgangskort  til  Als.  Jeg  længtes  jo  meget  efter  at  se  min 
Broder  i Ulkebøl.  og  jeg  ønskede  ogsaa  at  meddele  Kom- 
mandoen, hvad  Goeben  havde  fortalt  mig,  om  hvorledes 
Overgangen  til  Als  skulde  gaa  for  sig,  naar  den  engang  kom 
til  Udførelse. 

Jeg  har  nu  været  derovre  igaar  og  iforgaars.  Det  var 
med  tungt  Hjerte,  jeg  gjensaa  Sønderborg,  som  jeg  fandt 
fuldstændig  i Ruiner  eller  dog  mer  eller  mindre  ødelagt. 
Finsens  Hus  stod  dog,  skjøndt  ogsaa  det  var  ramt  og  bar 
Spor  af  Fjendens  Kugler;  Dr.  Mathiessens  var  kun  en 
Ruin,  ligesaa  Capt.  Hagerups  Bolig,  medens  hans  Kontor 
tilsyneladende  er  uskadt.  Det  var  en  trist  Gang  gjennetn 
Byen  og  et  sørgeligt  Møde  med  min  Broder,  der  som  jeg  var 
dybt  nedslaaet  over  Landets  Ulykke  og  den  megen  Elendig- 
hed, Krigen  har  bragt  over  vore  Sognefolk. 

Da  vi  drøftede  Krigsbegivenhederne,  fortalte  Hans  mig, 
at  Overkommandoen  d.  12te  April  havde  telegraferet  til  Mi- 
nisteriet og  udbedt  sig  Tilladelse  til  at  forlade  Dybbølstillingen 
som  ikke  længere  holdbar,  men  at  Ministeriet,  uden  at  give 
eller  nægte  den  søgte  Tilladelse,  havde  fremhævet,  hvor 
vigtigt  det  var  for  Fædrelandet,  at  Stillingen  blev  holdt  saa 
længe  som  muligt,  og  efter  dette  Svar  ansaa  General  Gerlach 
sig  forpligtet  til  ikke  at  opgive  Skandserne  paa  Dybbølbjerg. 
Gerlach  var  imidlertid  syg,  kunde  ikke  stige  til  Hest,  ikke 
kommandere  under  en  forestaaende  Kamp,  og  General  du 
Plat  opfordrede  ham  derfor  til  at  nedlægge  Kommandoen, 
som  da  han  — du  Plat  — vilde  overtage  som  ældste  Of- 
ficer; han  vilde  paatage  sig  Ansvaret  for  Opgivelsen  af  Dyb- 
bølstillingen og  føre  alle  Tropperne  tilbage  til  Als.  Men 
Gerlach  havde  ikke  villet  nedlægge  Kommandoen.  Hvor 
sørgeligt,  at  det  ikke  skete! 

Jeg  finder  det  saa  interessant,  at  det  just  var  d.  12te 
April  Armeens  Stabschef  meldte  til  Ministeriet,  at  Skandserne 
nu  vare  uholdbare,  fordi  det  var  den  Dag,  General  Goeben 
sagde  til  mig,  at  vi  nu  ubetinget  burde  forlade  dem,  hvilket 
jeg  har  nedskrevet  under  12te  April. 

Museain.  Vil.  2.  7 

Med  Hans  kjørte  jeg  til  Augustenborg  for  at  se  til 
Arnesens,  som  under  Krigen  have  mistet  deres  kjære  An  na, 
og  med  Arne  sen  og  Hans  gik  jeg  derefter  til  General 
Steinmann.  Jeg  fortalte  Steinmann  om  det  Angreb, 
som  havde  været  paatænkt  Natten  mellem  2den  og  3die 
April,  idet  Preusserne  med  25000  Mand  vilde  gaa  over  fra 
Ballegaard  til  Hardeshøi  i Als  Nørreherred,  og  at  det  var 
det  forfærdelige  Veir  i Forbindelse  med  Frygten  for  Rolf 
Krake,  som  bevirkede,  at  Forsøget  blev  opgivet,  efterat  man 

1 24  Timer  havde  ventet  paa,  at  Veiret  vilde  bedage  sig. 

Hint  Forsøg  havde  nu  ingen  Betydning,  uden  forsaavidt 
General  Goeben  havde  udviklet  for  mig  — der  dengang 
var  Arrestant  — hvorledes  Overgangen  til  Als  skulde  finde 
Sted,  og  da  Muligheden  af  at  angribe  Als  efter  Udløbet  af 
Vaabenstilstanden  endnu  forelaa,  vilde  jeg  gjengive  Goebens 
Udtalelser,  da  disse  maaske  kunde  faa  Betydning  for  Gene- 
ralen med  Hensyn  til  Forsvaret  af  Als.  Jeg  fortalte  da,  at 
det  preussiske  Infanteri  vilde  gaae  over  i Baade,  hvoraf  der 
var  samlet  et  saa  stort  Antal,  at  der  med  én  Tur  vilde 
kunne  overføres  2 Batailloner,  c.  2000  Mand.  Saasnart 
Baadene  havde  naaet  Land,  og  Mandskabet  var  sprunget  i 
Land,  skulde  Baadene  strax  gaa  tilbage  for  at  hente  andre 

2 Batailloner  og  saa  fremdeles,  Pontontrænet  skulde  alene 
benyttes  til  Artilleriet.  Mange  Pontonner  vare  ved  svært 
Tømmer  saaledes  forbundne,  at  der  tilsammen  vilde  kunne 
overføres  2 Kanoner  med  Tilbehør  og  fuldstændig  Bespæn- 
ding.  Det  første  Angreb  vilde  altsaa  ske  med  2 Batailloner 
og  2 Kanoner.  Jeg  forsikkrede  Steinmann  om,  at  jeg 
havde  lært  Goeben  at  kjende  som  en  saa  sandhedskjærlig 
og  ærlig  Mand,  der  altid  havde  sagt  mig  Sandheden  fuldt 
ud,  at  jeg  var  overbevist  om,  at  hvad  han  havde  meddelt 
mig,  var  fuldkommen  paalideligt.  Det  lod  ikke  til,  at  Stein- 
mann interesserede  sig  videre  for  min  Beretning,  som  sikkert 
blev  modtagen  med  Vantro;  kun  bemærkede  han  med  Hen- 
syn til  den  paatænkte  Overgang  til  Als  d.  2den  April:  .Gid 
de  vare  komne!'  General  Steinmann  har  naturligvis  ment, 
at  Angrebet  vilde  være  blevet  tilbageslaaet  med  stort  Tab 
for  Preusserne;  men  da  jeg  nu  hørte,  at  .Rolf  Krake*  slet 
ikke  kunde  være  gaaet  igjennem  Alssund  for  at  forhindre 

det.,  troer  jeg,  at  det  var  lykkedes.  Ved  den  stærke  Be- 
skydning af  Sønderborg  og  ved  den  af  en  Division  fore- 
tagne Demonstration  mod  Skandserne,  vilde  Overkomman- 
doens Opmærksomhed  være  henvendt  paa  disse,  og  Formod- 
ning være  vakt  om  et  Hovedangreb,  og  Preussernes  25  Ba- 
tailloner  vilde  have  været  paa  Als,  inden  der  fra  det  sydlige 
Als  var  kommet  tilstrækkelige  Kræfter  til  at  forhindre  det. 
Als  vilde  da  være  erobret,  og  Armeen  sandsynligvis  tagen 
til  Fange,  og  Skandserne  paa  Dybbøl  tagne  bagfra. 

Jeg  var  da  ingenlunde  opbygget  af  den  Modtagelse,  min 
Meddelelse  havde  fundet  hos  den  kommanderende  General, 
og  endrnere  nedslaaet  blev  jeg,  da  min  gode  Ven,  Capt. 
Ha  ger  up  førte  mig  ud  i den  Forsvarsstilling,  der  var  ind- 
tagen for  at  forhindre  Fjendens  Overgang  til  Als.  Iført  en 
Artillerikappe  og  Felthue  blev  jeg  af  Hageru p kjørt  ud 
langs  Stillingen  ved  Alssund.  Der  var  en  fortløbende  dyb 
Løbegrav,  afbrudt  de  Steder,  hvor  Terrainet  ved  Kysten  var 
gunstigt  til  Broslagning;  ethvert  saadant  Punkt  bliver  be- 
strøget af  et  Par  Kanoner,  som  ere  sænkede  saa  dybt  i 
Jordvolden,  at  de  ere  skjulte  for  Fjenden  og  vel  ogsaa  dæk- 
kede for  Ilden  fra  hans  Batterier,  og  de  ere  saaledes  stillede, 
at  de  ikke  kunne  skyde  ud  over  Vandet,  men  kun  bestryge 
det  Punkt  af  Strandbredden,  der  synes  egnet  for  Broslagning. 
Jeg  gjorde  naturligvis  Hager  up  opmærksom  paa,  at  Fjen- 
den gik  over  i Baade  og  blot  søgte  Land,  uden  om  Nalten 
at  kunne  vælge  sig  bekvemme  Landgangssteder,  og  at  der 
slet  ikke  vilde  blive  Tale  om  at  slaa  Bro,  førend  den  Del 
af  Als  var  okkuperet.  Men  den  flinke  Artillerist  Hagerup 
vilde  dog  ikke  tro  derpaa,  men  holdt  fast  ved  den  vistnok 
almindelige  Mening,  at  Fjenden  ikke  kan  komme  over,  førend 
der  er  blevet  slaaet  Bro. 

Resultatet  af  min  Udflugt  til  Als  er  blevet,  at  jeg  fra 
nu  af  mistvivler  ganske  om  et  heldigt  Udfald,  hvis  Preus- 
serne, naar  Fjendtlighederne  fornyes,  forsøge  at  gaa  over 
til  Als.  Naar  hverken  Rolf  Krake  tør  løbe  gjennem  Alssund 
fra  Sønderborg  af,  eller  vort  Artilleri  fra  Land  kan  tilintet- 
gjøre  Preussernes  Baade,  er  jeg  vis  paa,  at  Preusserne  komme 
over,  naar  de  virkelig  forsøge  derpaa. 

7* 

D.  5te  Juni. 

Vi  have  havt  et  uventet  Besøg  af  Inspektør  Thoyssen 
fra  Sandbjerg.  Jeg  har  i Begyndelsen  af  disse  Optegnelser 
fortalt,  at  han  og  Pastor  Bulow  vare  bievne  arresterede  og 
bortførte,  og  senere  havde  vi  Intet  hørt  om  ham.  Nu  er- 
farede vi  hans  Skjæbne,  at  han  længe  havde  siddet  arresteret 
i Flensborg,  og  efterat  være  frigiven,  var  reist  til  sin  Herre 
Grev  Reventlow  paa  Pederstrup,  hvor  han  var  kommen  til 
Kræfter  efter  den  lange  og  haarde  Medfart,  han  havde  lidt. 
Greven  havde  indstændig  bedt  ham  om  fremdeles  at  blive 
paa  Lolland,  indtil  her  var  fuldkommen  Ro  og  Sikkerhed; 
men  Thoyssen  syntes,  at  det  var  hans  Pligt  at  vende  til- 
bage til  Sandbjerg,  da  det  forekom  ham,  at  der  nu  ikke  var 
nogen  Fare  for  ham  her.  Baade  Sida  og  jeg  fraraadede  ham 
at  blive  paa  Sandbjerg,  hvis  Fjendtlighederne  bleve  fornyede. 
Dersom  et  Angreb  paa  Als  da  skulde  foretages,  vilde  han 
absolut  blive  bortført,  og  skulde  Krigsbegivenhederne  blive 
forlagte  til  en  anden  Skueplads,  vilde  Sundeved  dog  blive 
belagt,  og  der  vilde  blive  vaaget  skarpt  over,  at  der  ingen 
Kommunikation  fandt  Sted  mellem  Sundeved  og  Als.  Han 
vilde  da  været  meget  udsat  for  Mistanke  og  Ubehageligheder, 
eftersom  hans  Bolig  ligger  lige  tæt  ved  Alssund,  og  Fjenden 
vel  maatte  antage,  at  han  bedre  end  de  andre  Beboere  ved 
Sandbjerg  vilde  kunne  opfatte,  hvad  der  hørtes  om  hans 
Bevægelser  og  tillige  var  bedre  skikket  til  at  kunne  signa- 
lisere Sligt  over  til  Als.  Vore  Ord  vare  imidlertid  forgjæves, 
og  Thoyssen  holdt  fast  ved  sin  Beslutning  at  blive  paa 
Sandbjerg  og  varetage  Grevens  og  Godsets  Interesse. 

Jeg  har  tidligere  berørt,  hvor  daarlig  Sundhedstilstanden 
var  iblandt  Sognets  Beboere  i April  og  Mai,  og  hvor  usædvan- 
lig Mange  der  var  døde.  Nu  synes  Forholdene  at  have  be- 
dret sig.  Efterat  der  i Midten  af  Mai  endnu  var  indtruffet 
3 Dødsfald,  er  der  i de  sidste  14  Dage  ikke  bortkaldt  Nogen 
her  af  Menigheden.  Heller  ikke  paa  Lasarettet  er  der  fore- 
faldet noget  Dødsfald  siden  den  unge  Muxolls  Død  d.  21de 
f.  M.  Ogsaa  i andre  Henseender  ser  det  lysere  ud.  Der 
kommer  nu  atter  Mange  til  Kirke,  og  idag  var  der  3 Mødre, 
som  holdt  deres  Kirkegang.  Maatte  disse  rolige  Forhold  ikke 
paany  forstyrres! 

D.  Sde  Juni. 

Lieutenant  v.  Wurmb  har  i Dag  underrettet  mig  om,  at 
han  skal  forlade  Præstegaarden,  fordi  jeg  imorgen  skal  have 
General  Goeben  med  Adjutant  i Kvarter.  Før  Vaabentil- 
standens  Udløb  havde  vi  rigtignok  ikke  ventet  Troppernes 
Tilbagekomst,  men  det  er  vel  i sin  Orden,  at  de  itide  ind- 
tage deres  Stillinger,  og  vi  ere  i hvert  Tilfælde  glade  over, 
at  vi  faae  Goeben  i Kvarter,  da  han  altid  har  vist  sig  som 
en  ædel  Fjende,  som  til  det  Yderste  imødekom  vore  Ønsker, 
og  søgte  at  lette  os  Krigens  Byrder  saa  meget  som  muligt. 

D.  16de  Juni. 

Den  9de  kom  altsaa  General  Goeben  og  Lieutn.  Clemen, 
og  han  sagde  os  strax,  hvorledes  han  havde  tænkt  at  ind- 
rette det  paa  en  saadan  Maade,  at  det  skulde  genere  os  saa 
lidt  som  muligt.  Der  skal  efter  Bestemmelsen  nu  kun  ligge 
1 Brigade  i de  nærmeste  Sogne,  og  derfor  kan  Præstegaar- 
dens  Indkvartering  indskrænkes  til  ham  med  Adjutant  og 
Oppasser.  Skrivestuen  skal  forlægges  til  vor  Nabo  Andreas 
Poulsen,  ligesom  ogsaa  Furerer  og  Ordonnanser  indkvarteres 
i Nabolavet.  Vi  skulle  i Sundeved  leve  en  fredelig  Sommer- 
tid, medens  Krigen  forlægges  til  andre  Egne;  rimeligvis  vil 
man  forsøge  et  Angreb  paa  Fyen,  medens  det  idetinindste 
foreløbig  er  opgivet  at  gaa  over  til  Als. 

For  Si  da  og  mig  er  det  tilsyneladende  en  god  Tid, 
som  forestaar  os,  i Sammenligning  med  de  Maaneder, 
hvori  vi  næsten  daglig  have  havt  Krigens  Rædsler  for  Øie 
og  følt  deres  tunge  Tryk.  Men  vi  vide,  at  det  dog  vil  blive 
en  Tid  fuld  af  Uro  og  Angst,  da  vi  jo  hver  Dag  ville  komme 
til  at  gaa  i Ængstelse  for  at  høre  Budskabet,  at  Fyen  er 
erobret,  og  at  vort  Fædrelands  Stilling  derved  bliver  endnu 
ulykkeligere,  end  den  allerede  er.  Imidlertid  er  der  endnu 
til  det  Sidste  Haab  om,  at  Underhandlingerne  i London 
kunne  føre  til  en  fredelig  Afgjørelse,  og  dette  Haab  er  blevet 
bestyrket,  idet  der  d.  Ilte  kom  Efterretning  om,  at  Vaaben- 
stilstanden  er  blevet  forlænget  i 14  Dage.  og  samtidig  kom 
der  Ordre  til  General  Goeben  at  gaa  tilbage  fra  Sundeved. 
Han  forlod  os  da  d.  12te  med  Løvte  om  at  komme  igjen 
inden  14  Dage.  saafremt  Freden  ikke  er  bleven  sluttet. 

D.  25de  Juni. 

Iforgaars  blev  vi  overraskede,  idet  General  Goeben  kom 
og  medbragte  sin  Hustru.  Det  er  en  meget  svær  Dame,  og 
kjøn  er  hun  ikke,  men  hun  er  særdeles  dannet  og  kundskabs- 
rig og  beskjæftiger  sig  især  med  literære  Sysler l).  Hun  lider 
meget  af  Nervøsitet,  og  det  har  været  særlig  slemt  under 
Krigen,  da  hun  har  gaaet  i stadig  Spænding  og  Uro.  Hun 
havde  længtes  efter  at  se  den  Egn,  hvor  Goeben  havde  op- 
holdt sig  saalænge  under  idelige  Kampe,  og  hun  var  kom- 
men for  personlig  at  bringe  Si  da  sin  Tak,  fordi  hendes  Mand 
havde  havt  det  saa  hyggeligt  og  godt  her  i Præstegaarden; 
Goeben  fortalte  mig,  at  han  havde  kjørt  sin  Hustru  over 
Dybbøl  Bakker  og  derfra  ned  langs  Kysten  til  Sandbjerg  og 
saa  til  Præstegaarden,  for  at  hun  kunde  faa  et  Overblik 
over  det  Terræn,  hvor  han  havde  kæmpet.  Han  selv  havde 
naturligvis  brugt  sine  Øine  godt  for  at  se.  hvad  vi  tog  os 
for  paa  Als.  Blandt  Andet  havde  han  set,  at  vore  Folk 
øvedes  i at  gaa  tilbage,  og  han  kritiserede  denne  Øvelse 
strengt  og  kaldte  den  en  farlig  Øvelse,  da  den  ligefrem  op- 
fordrede Soldaterne  til  at  forlade  deres  Stilling  og  retirere, 
saasnart  de  syntes,  at  det  var  vanskeligt  at  holde  den.  For- 
resten udtalte  han,  at  det  Haab,  han  havde  næret  om  at 
komme  i Kvarter  her,  desværre  foreløbig  maatte  opgives, 
da  hari  var  beordret  til  at  tage  Kvarter  i Ullerup.  Fra 
Pastor  Feilberg  bragte  han  os  en  Indbydelse  til  at  komme 
dér  til  Middag  næste  Dag,  og  igaar  tilbragte  vi  da  Middag 
og  Aften  dér  sammen  med  Goeben  og  hans  Kone,  hvem 
vi  fandt  meget  elskværdig. 

D.  27de  Juni. 

Det  er  i Dag  vor  Bryllupsdag,  men  under  hvilke  ulykke- 
lige Forhold  opleve  vi  ikke  i Aar  denne  Dag,  som  vi  altid 
hilse  med  ny  Glæde!  Krigen  er  brudt  ud  paany!  Efter  de 
preussiske  Officerers  Sigende  har  vor  Regjering  paa  Konfe- 
rencen i London  forkastet.  Forslaget  om  Slesvigs  Deling, 
hvorved  den  danske  Del  af  Hertugdømmet  i det  Væsentlige 
var  bleven  ved  Danmark.  Jeg  er  jo  for  uvidende  om,  hvad 

')  Generalinde  Marianne  Goeben,  født  von  Trese,  død  den  12te 
November  1871. 

der  er  foregaaet  under  Forhandlingerne  i London  til  at  kunne 
fælde  en  Dom,  men  jeg  frygter  for,  at  det  nu  er  gaaet,  som 
det  gik  i April;  ligesom  Regjeringen  dengang  var  imod  det  i 
militær  og  politisk  Henseende  lige  kloge  Forslag  fra  Overkomman- 
doen at  forlade  Dybbølstillingen,  saaledes  har  den  vel  nu  her 
haardnakket  fastholdt  Fordringen  om  hele  Slesvig.  Hvorledes 
det  nu  end  forholder  sig,  saa  er  det  sikkert  nok,  at  Krigen 
er  brudt  ud  paany,  og  Begivenhederne  have  udviklet  sig 
ganske  anderledes,  end  vi  havde  Grund  til  at  formode.  Vort 
Haab  om  at  faa  Goeben  i Kvarter  var  alt  glippet,  og  nu 
tilintetgjordes  vor  Forventning  om  den  rolige  Tid  for  Sunde- 
ved, som  han  tilligere  havde  forjættet  os;  istedetfor  en  en- 
kelt Brigade  er  et  helt  Armekorps  rykket  ind  i Sundeved,  og 
sandsynligvis  skal  Als  nu  angribes.  Et  Par  Timer,  efter  at 
jeg  iforgaars  havde  sluttet  mine  Optegnelser,  holdt  Oberst  v. 
Gotz  med  Adjutant  Kupsch  og  Tilbehør  sit  Indtog  i 
Præstegaarden. 

Han  er  Chef  for  et  Regiment  (Nr.  64)  af  den  branden- 
burgske  Division,  som  vi  ikke  have  set  her.  Det  er  en  meget 
alvorlig  Mand  og  vistnok  meget  streng  overfor  sine  Under- 
givne; thi  det  er  synligt,  at  enhver  Soldat,  som  kommer  ind 
for  at  aflevere  en  Rapport,  skælver  for  den  strenge  Oberst. 
Ved  den  første  Samtale,  jeg  havde  med  ham,  omtalte  han 
det  mærkelige  Uheld,  at  han  overalt  i Slesvig  var  bleven  ind- 
kvarteret hos  Danske  og  nu  ogsaa  var  kommen  i en  Præste- 
gaard,  hvor  Præsten  var  dansk.  Det  gav  mig  Anledning  til 
at  udtale,  at  det  var  saa  temmelig  naturligt,  at  han  i et  dansk 
Land  blev  indkvarteret  hos  Danske,  og  naar  det  efter  hans 
Fortælling  var  hændet  ham,  at  han  endog  i det  sydligste 
Slesvig  var  indkvarteret  hos  en  dansk  Godseier  (Gyldenfeldt 
paa  Hohenlied),  maatte  det  være  ham  et  tydeligt  Bevis  for, 
at  det  ikke  var  Almuen  alene,  men  hele  Folket,  som  var  dansk. 
Et  kunde  Obersten  aldeles  ikke  forstaa.  Han  havde  i en 
Aarrække  i alle  tyske  Aviser  og  i mange  Skrifter  læst,  at 
hele  Slesvig  var  beboet  af  Tyske,  som  den  danske  Regjering 
vilde  danisere,  og  hvem  den  vilde  berøve  deres  Sprog,  og 
for  hvem  Guds  Ord  nu  skulde  forkyndes  i et  dem  fremmed 
Sprog.  Med  den  Overbevisning,  at  det  forholdt  sig  saaledes, 
var  han  lige  nys  kommen  til  Slesvig,  og  derfor  blev  han  for- 

undret  ved  bestandig  at  møde  det  danske  Sprog.  Hans  Over- 
bevisning var  derved  bleven  noget  rokket,  og  han  bad  mig, 
om  Aftenen,  naar  han  fik  Tiden  til  sin  Disposition,  at  sætte 
ham  lidt  ind  i de  virkelige  Forhold. 

Denne  Opfordring  fulgte  jeg  med  Glæde,  og  da  Theen 
og  Aftensmaden  var  expederet,  begyndte  jeg  en  kort  Skildring 
af  Sønderjyllands  Historie  og  af  det  danske  Sprogs  Historie 
i Sønderjylland.  Jeg  viste,  hvorledes  der  særlig  fra  1386, 
da  Grev  Gerhard  i Holsten  var  bleven  forlenet  med  Sønder- 
jylland, var  arbeidet  paa  at  fortyske  det  fuldkommen  danske 
Land.  Holstenske  Adelsmænd  erhvervede  Godser  særlig  i 
den  sydøstlige  Del  af  Landet  og  bragte  tyske  Forvaltere  og 
Betjente  med  sig,  saa  Bønderne,  der  gjorde  Hoveritjeneste 
paa  Gaardene,  og  Arbeidsmænd  kun  hørte  det  plattyske 
Sprog,  der  efterhaanden  trængte  sig  ind  i Befolkningen.  Til 
Kjøbstæderne  bragtes  Plattysk  af  de  Handlende,  som  sendtes 
fra  Hansestæderne,  der  fra  1400  til  1600  beherskede  hele 
Nordens  Handel.  De  mange  Embedsmænd,  der  sendtes  fra 
Holsten,  bidrog  ogsaa  til,  at  det  danske  Sprog  efterhaanden 
trængtes  tilbage  i den  sydlige  Del  af  Landet,  og  Reformationen 
virkede  ogsaa,  ligesom  Universitetet  i Kiel,  til  yderligere  at 
styrke  de  Fremskridt,  det  tyske  Sprog  havde  gjort;  det 
trængte  ind  og  blev  paatvunget  som  Kirke-,  Skole-  og  Rets- 
sprog  selv  dér,  hvor  den  overveiende  Del  af  Befolkningen 
endnu  var  dansktalende.  Igjennem  den  administrative  For- 
bindelse med  Holsten  var  der  ufortrødent  arbeidet  paa  at 
vinde  Slesvig  for  Tyskland.  Som  Exempel  paa  hine  Forsøg 
paa  at  tvinge  det  tyske  Sprog  frem  paa  det  danskes  Be- 
kostning kunde  jeg  heldigvis  anføre  selve  Sattrup,  i hvis 
Kirke  det  i sin  Tid  var  befalet  at  prædike  Tysk  3 Gange  i 
Aarets  Løb.  Obersten  kunde  nu  selv  se,  om  han  kunde 
finde  nogen  anden  Tysk  her  i Sognet  end  en  fordrukken 
Degn,  og  saa  kunde  han  selv  dømme  om  saadanne  Foran- 
staltninger som  at  paabyde  tysk  Prædiken  her  i Sognet. 
De  Foranstaltninger,  hvorover  man  i de  sidsle  14  Aar  havde 
raabt  Allarm  i Tyskland,  vare  ikke  Andet  end  Bestræbelsen 
for  at  give  den  danske  Befolkning,  hvem  man  havde  berøvet 
dansk  Kirke-,  Skole-  og  Retssprog,  sin  Ret  ved  at  der,  hvor 
Befolkningens  Sprog  var  blandet,  hveranden  Søndag  prædi- 

kedes  Tysk  og  hveranden  Søndag  Dansk,  medens  Enhver 

kunde  faa  den  geistlige  Forretning  udført  i det  Sprog,  han 

ønskede.  Begge  Nationaliteter  havde  faaet  lige  Ret.  Der  var 
naturligvis  mange  andre  Forhold,  jeg  maatte  gaa  ind  paa; 
jeg  talte  længe  og  talte  mig  varrn.  Oberst  Gøtz  hørte  op- 
mærksom paa  mig  og  kom  af  og  til  med  en  Bemærkning 

eller  et  Spørgsmaal,  som  jeg  besvarede,  og  denne  Tale  og  Dis- 
kussion varede  til  Klokken  1 om  Natten.  Først  da  kom  jeg 
til  Ende,  og  jeg  havde  da  den  Tilfredsstillelse,  at  da  vi  reiste 
os,  takkede  Obersten  mig  og  sagde:  „Jetzt  glaube  ich,  dass 

Sie  Recht  haben 

At  jeg  ved  denne  Forhandling  har  vundet  Obersten,  blev 
mig  klart  igaar  Middag.  Han  kaldte  mig  ind  til  sig  og  med- 
delte mig,  at  han  havde  faaet  bestemt  Ordre  til  at  arrestere 
mig  og  sende  mig  til  Flensborg  næste  Morgen.  Men  han  erklæ- 
rede tillige,  at  han  ikke  vilde  gjøre  det,  idetmindste  ikke, 
førend  han  havde  forsøgt  enhver  Mulighed  for  at  forhindre 
det.  „Sie  sind  gewiss  ein  Ehrenmann,"  sagde  den  gode 
Oberst  og  tilføjede:  „hvis  det  ikke  var  saa,  vilde  General 
Goeben  ikke  have  indført  sin  Gemalinde  her  i Præstegaarden, 
og  jeg  véd,  at  hun  har  været  her  under  Vaabenstilstanden. 
Hvis  De  vil  give  mig  Deres  Æresord  paa,  at  De  ikke  vil  for- 
lade Præslegaardens  Territorium,  da  vil  jeg  gjøre  Alt,  for  at 
Befalingen  kan  blive  tagen  tilbage.  Jeg  rider  nu  til  Divisions- 
generalen, og  kan  han  ikke  tilbagekalde  Ordren,  iler  jeg  til 
den  kommanderende  General;  jeg  kan  ikke  udføre  den  Befa- 
ling, men  er  villig  til  at  overtage  det  fulde  Ansvar  for,  at 
jeg  ikke  efterkommer  den*.  Jeg  takkede  Obersten  for  hans 
Humanitet  og  Venlighed  og  gav  ham  mit  Ord  paa.  at  jeg 
ikke  vilde  forlade  Præstegaarden  og  dens  hosliggende  Terræn, 
og  siden  har  jeg  ikke  hørt  videre  derorn.  saa  Obersten  maa 
have  ført  sin  Krig  igjennem. 

Jeg  er  altsaa  nu  paany  Arrestant,  men  rigtignok  i mildeste 
Form,  og  jeg  kan  gaa  baade  i Have  og  Mark.  Hvilken  Mod- 
sætning til  General  Schmids  Tid,  da  jeg  havde  Skildvagten 
udenfor  mit  Vindu,  ikke  maatte  tale  med  nogen  af  mine 
Folk  og  ikke  gaa  i Haven  uden  Ledsagelse  af  en  Skildvagt! 

For  Sida  og  mig  er  det  en  stor  Ting,  at  jeg  ikke  blev 
bortført.  Vel  er  det  den  tristeste  Bryllupsdag,  vi  have  op- 


Digitized  by  Google 


108 


levet,  men  Sida  er  dog  beroliget  ved  at  have  mig  i Hjemmet, 
da  hun  ellers  vilde  gaa  i bestandig  Angst  for,  hvad  der  vilde 
tilstøde  mig,  og  jeg  føler  levende,  hvor  velsignet  det  er  at 
have  en  Hustru,  som  tidlig  og  sildig  viser  sig  som  den  kjær- 
ligste,  mest  trofaste  og  modige  Medhjælp. 

Om  vi  end  strax  iforgaars  ansaa  det  for  afgjort,  at  Als 
nu  vilde  blive  angrebet,  er  dette  nu  utvivlsomt.  De  mange 
Arrestationer  af  de  samme  Mænd,  som  i Slutningen  af  Marts 
arresteredes,  dengang  Overgangen  til  Als  var  paatænkt,  over- 
bevise os  derom.  Rygtet  meldte  strax  iaftes,  hvem  der  var 
bortført,  og  desværre  erfarede  vi,  at  Inspektør  Thoyssen  paa 
Sandbjerg  var  deriblandt,  og  at  han  var  syg,  da  han  blev 
kjørt  bort. 

D.  29de  Juni. 

Als  er  da  taget  af  Preusserne  og  hele  Slesvig  dermed 
tabt!  Hvilken  Ulykke! 

Igaar  Middag  var  Oberst  v.  Gotz  ualmindelig  alvorlig; 
der  kom  ikke  et  Ord  over  hans  Læber  uden  det  Allernødven- 
digste,  og  Stemningen  var  derfor  meget  trykket.  Først  om 
Eftermiddagen  gik  det  op  for  mig,  hvad  der  var  i Veien;  da 
det  østerrigske  Pontontræn  kom  kjørende  forbi  Præstegaarden 
ned  ad  Sandbjerg  til,  forstod  jeg,  at  Øieblikket  var  kommet., 
da  det  skulde  gaa  løs,  og  at  Oberstens  Stemning  hidrørte  fra 
det  formentlige  farefulde  Foretagende,  hvis  Vanskelighed  han 
vel  udmalede  sig  med  altfor  stærke  Farver.  Det  overraskede 
mig  derfor  ikke.  at  kort  efter  at  vi  havde  spist  til  Aften  til 
sædvanlig  Tid  Kl.  8,  kom  Obersten  ind  til  mig  og  sagde: 
„Klokken  9 forlader  jeg  Præstegaarden,  og  saasnart  jeg  er 
borte,  er  De  fri  og  kan  gaa,  hvorhen  De  vil.  Vi  gaa  til 
Als,  og  hvis  jeg  lever  i Morgen,  kommer  jeg  igjen.“  Han 
sagde  disse  Ord  med  et  Udtryk,  som  vidnede  om,  at  han 
intet  Haab  havde  om  at  komme  levende  fra  den  Tur. 

Det  var  med  blandede  Følelser,  jeg  saa  vor  Indkvartering 
forlade  Præstegaarden.  Det  var  jo  vistnok  en  Lettelse  fra 
det  Tryk,  der  hviler  paa  En,  naar  Fjenden  er  i Huset,  men 
vi  vare  paa  den  anden  Side  fulde  af  Bekymring  for,  hvad 
Natten  vilde  bringe.  Jeg  vidste  jo,  at  alle  Forsvarsforan- 
staltninger paa  Als  vare  trufne  i den  Overbevisning,  at  Fjen- 
den maatte  slaa  Bro  for  at  komme  over,  og  at  dette  først 

kuride  ske  efter  en  forudgaaet  længere  Artillerikarnp,  og  at 
man  derfor  først,  naar  denne  var  indledet,  vilde  have  Alt 
paa  rede  Haand  for  at  hindre  Overgangen.  Men  jeg  vidste 
tillige  fra  Goeben,  at  Overgangen  vilde  foregaa  i Baade, 
og  at  Preusserne  saaledes  vilde  overrumple  vore  Folk  om 
Natten  og  komme,  inden  de  vare  ventede.  I vor  Bekymring 
gik  Si  da  og  jeg  ud  paa  Gaden,  hvor  Naboerne  efter  Preus- 
sernes Afrnarsch  vare  stimlede  ud  fra  alle  Huse,  for  at  tale 
med  dem  om  de  forestaaende  Begivenheder,  men  skjøndt  det 
gjorde  godt  at  høre  den  faste  Fortrøstning,  som  almindelig 
næredes  til,  at  Preussernes  Foretagende  vilde  strande,  var  det 
dog  med  meget  bekymret  Sind  vi  lagde  os  til  Hvile,  og  det 
var  en  meget  urolig  Søvn,  hvoraf  vi  vækkedes  imellem  Kl.  2 
og  3 ved  en  heftig  Kanontorden,  der  vedblev  i længere  Tid, 
og  i hvilken  vi  troede  at  kunne  skjelne  Rolf  Krakes  Kanoners 
dybe  Røst.  Det  vakte  et  Haab,  som  dog  snart  skulde  skuffes; 
thi  i den  tidlige  Morgenstund  vidste  man  i vor  By,  at  Fjenden 
var  kommen  over  til  Als,  og  i Dagens  Løb  have  vi  fra  for- 
skjellige  Sider  faaet  Bekræftelse  paa.  at  Als  er  erobret.  Oberst 
v.  Gcitz  korn  kjørende  paa  en  Arbejdsvogn,  der  bar  synlige 
Mærker  af  at  være  tagen  lige  fra  Gjødningskjørsel ; han  vilde 
blot  hente  forskjellige  Sager,  han  igaar  Aftes  havde  ladet 
blive  i Præstegaarderi,  og  kunde  ikke  slaa  sig  til  Ro  her.  da 
hans  Regiment  er  beordret  til  endnu  i Dag  al  afmarschere 
Nord  paa.  Friherre  Buddenbroek.  der  som  Oberst  i Gene- 
ral Schrnids  Brigade  var  vor  første  Indkvartering,  bragte 
rnig  Lieutenant  v.  Båhrs  Ridderkors  og  Sabel,  med  Anmod- 
ning om  at  opbevare  begge  Dele;  Lieut.  Bahrs  Lig  var  bragt 
op  i Kirken,  og  der  var  telegraferet  til  hans  Forældre,  som 
formodedes  at  ville  afhente  Liget.  B3hr  var  falden  for  det 
sidste  Skud,  som  affyredes  ved  Høruphav;  Kuglen  var  gaaet 
gjenriem  Korset  ind  i Hjertet.  Buddenbroek  var  et  Par 
Dage  før  Overgangen  til  Als  udnævnt  til  Chef  for  en  Brigade, 
som  ligger  i Dusseldorf.  og  samtidig  var  han  bleven  afløst  i 
Kommandoen  over  røde  Regiment  af  cn  Oberst,  der  kom 
direkte  fra  Preussen;  Buddenbroek  havde  derfor  kun  del- 
taget i Overgangen  som  Tilskuer. 

Der  er  bragt  mig  en  Tegnebog,  som  er  funden  i en  død 
dansk  Offieeers  Frakkelomme,  for  at  jeg  af  de  Breve,  den 

indeholdt,  maaske  kunde  udfinde,  hvem  han  er.  Her  var 
han  haardt  saaret  ført  over  til  Sundeved  for  at  indlægges  paa 
Sandbjerg  Lasaret,  men  var  død,  inden  han  kom  i Land,  og 
lagt  ind  i et  af  Husene  i Sattrupskov.  Distinktioner  og  Por- 
tepée  vare  røvede,  men  efter  Paaklædningen  formentes  han 
at  være  Officeer.  Det  viste  sig  ogsaa  at  være  Tilfældet,  idet 
jeg  allerede  af  det  første  Brev  saa,  at  det  var  Premierlieute- 
nant  Hindenburg,  Søn  af  afskediget  Generalmajor  Hin den- 
burg,  hvem  jeg  kjender  fra  1849,  dengang  han  som  Oberst- 
lieutenant  var  Chef  for  2den  lette  Bataillon.  Det  var  en  tung 
Pligt  for  mig  nu  at  underrette  den  gamle  elskværdige  Mand 
om  Sønnens  Død. 

D.  5.  Juli. 

Om  Ais’s  Erobring  har  jeg  nogle  Dage  derefter  faaet 
nærmere  Beretning  af  Go  eb  en.  At  Overgangen  og  Erob- 
ringen lykkedes,  tilskriver  Goeben  alene  den  Omstændighed, 
at  Rolf  Krake  forlod  den  Stilling,  det  en  kort  Tid  havde  ind- 
taget, og  hvor  det  umuliggjorde  Overgangen.  Goeben  var 
med  Divisionsgeneral  Mannstein  og  en  anden  Brigadegeneral 
paa  Vandet,  da  Rolf  Krake  kom  frem  fra  Augustenborg  Fjord, 
og  dets  Kanoner  begyndte  at  bestryge  Alssund.  Han  udbrød 
da:  , Overgangen  er  mislykket" , og  han  kunde  vel  gjøre  det 
med  Rette,  da  kun  1 Brigade  var  kommen  over  i det  Øie- 
blik,  og  alle  Baade.  som  vare  paa  Vandet,  øieblikkelig  søgte 
Land,  dels  paa  Als,  dels  paa  Sundeved-Siden.  Han  kunde 
ikke  tænke  sig  Muligheden  af,  at  Rolf  Krake  vilde  opgive 
den  Stilling;  thi  han  vidste,  at  Preussernes  24  Pd.s  Kanoner 
(de  riflede)  ikke  formaaede  at  gjennembryde  dets  Pandser. 
Det  lod  heller  ikke  til,  at  Pandserbatteriet  havde  lidt  nogen 
væsentlig  Skade,  da  det  atter  dampede  bort;  men  dermed 
var  Erobringen  af  Als  afgjort.  Det  gjorde  Goeben  ondt  at 
maatte  sige  mig,  at  ligesaa  godt  Dybbøl-Stillingen  var  bleven 
forsvaret,  ligesaa  daarligt  havde  Forsvaret  af  Als  været;  særlig 
havde  4de  Regiment,  der  holdt  den  Del  af  Øen  besat,  hvor 
Angrebet  skete,  kun  ydet  svag  Modstand,  saa  det  blev  et  let 
Arbeide  at  faa  fast  Fod  paa  Als.  Kun  i Kjær  By  havde 
Preusserne  mødt  alvorlig  Modstand,  og  der  blev  Goebens 
Hest  skudt  under  ham.  General  Schmids  Brigade  var  natur- 
ligvis gaaet  sidst  over  Alssund,  da  Kampen  i Kjær  var  til- 

ende.  Han  havde  da  faaet  det  Hverv  at  forfølge  vore  tilbage- 
gaaende  Afdelinger,  og  han  havde  udført  det  med  sin  sæd- 
vanlige Forsigtighed,  hvori  han  fortræffelig  understøttedes  af 
Chefen  for  det  ene  af  hans  Regimenter  (Nr.  13)  Oberst  Witz- 
leben. 

Da  han  skulde  forfølge  vore  flygtende  Afdelinger,  var 
han  saa  klog  at  lægge  sin  Vei  over  Hørup  Kirke,  hvor  han 
tog  Plads  i en  god  Fjerdingvejs  Afstand  fra  det  Punkt,  hvor 
han  kunde  støde  paa  vore  Folk.  Det  andet  af  Brigadens 
Regimenter  (Nr.  53)  var  vel  af  sin  nye  Chef  ført  til  Hørup- 
hav,  men  han  skal  dog  have  gjort  sine  Sager  saa  daarligt, 
at  han  samme  Dag  skjød  sig  og  efterlod  nogle  Linier,  hvori 
han  udtalte  det  Haab,  at  hans  Død  maatte  blive  betragtet 
og  modtaget  som  Sonoffer  for  de  Feil,  han  havde  begaaet. 

Jeg  burde  allerede  have  bemærket,  at  Dagen  efter  Ais’s 
Erobring  overbragte  en  Ordonnans  mig  fra  General  Goeben 
et  Bevis,  hvorefter  jeg  og  min  Hustru  uhindret  kunde  passere 
fra  Sattrup  til  Ulkebøl  og  omvendt,  og  deraf  benyttede  vi  os  den 
følgende  Dag  og  tog  over  til  Ulkebøl  Præstegaard  for  at 
gjense  vore  Kjære. 

Jeg  vil  ikke  dvæle  ved  dette  Møde;  Alle  vare  vi  jo  sorg- 
fulde over  vore  store  Tab  og  Fædrelandets  Nød,  men  jeg  vil 
kun  fortælle,  at  vi  i Præstegaarden  traf  General  Goeben. 
Han  havde  erindret  og  efterkommet  den  Anmodning,  jeg  en- 
gang tidligere  havde  rettet  til  ham,  om  at  tage  Kvarter  i 
Ulkebøl  Præstegaard,  hvis  han  nogensinde  kom  over  til  Als, 
thi  saa  vidste  jeg,  at  min  Broder  og  Alt,  hvad  hans  var, 
vilde  være  under  en  god  og  virksom  Beskyttelse.  Da  Goeben 
ikke  havde  villet  gaae  i Kvarter,  førend  Kampen  paa  Als 
var  tilende,  havde  han  beordret  Oberst  Stoltz,  hvem  jeg 
kjendte  som  en  stille  og  venlig  Mand  — tilsyneladende  gam- 
mel — at  belægge  Præstegaarden,  naar  Tropperne  naaede 
Ulkebøl,  indtil  han  selv  høiere  op  paa  Dagen  kunde  tage 
Kvarter  der.  Der  var  Ingen  og  Intet,  som  havde  lidt  nogen 
Overlast,  og  han  forvissede  mig  om,  at  mine  Sager  ville  findes 
i god  Behold.  Jeg  havde  nemlig  tidligere  fortalt  Goeben, 
at  jeg  ved  Efterretningen  om  Krigens  Udbrud  havde  læsset 
en  Vogn  med  alt  det  Gods,  som  i og  for  sig  var  overflødigt, 
men  som  jeg  dog  nok  vilde  bjerge  til  bedre  Tider,  og  var 

kjørt  dermed  til  Ulkebøl  Præstegaard,  som  jeg  dengang  troede 
at  være  fuldstændig  sikker  tnod  Erobring  af  Tyskerne,  om 
disse  end  kunde  tage  Skandserne  paa  Dybbøl  Banker.  Goe- 
ben  lovede  mig  nu  at  ville  sende  mig  det  alt  under  sikker 
militær  Bedækning,  og  et  Par  Dage  derefter  kom  ogsaa  en 
militær  Vogn,  under  Beskyttelse  af  Goebens  Furér  med 
alle  vore  Sager.  Jeg  vil  dog  bemærke,  at  da  vi  sendte  Sølv- 
tøiet  bort,  havde  vi  dog  beholdt  et  Dusin  Spisesker,  Gafler 
og  de  Ting,  som  daglig  bruges  ved  Bordet,  saa  at  vor  Ind- 
kvartering aldrig  savnede  noget  af  den  Slags,  og  det  skal 
siges  til  de  preussiske  Soldaters  Ros,  at  skjøndt  der  kom 
Masser  af  dem  i Kjøkkenet,  hvor  Skeer  og  Gafler  laa  paa 
Bordet,  blev  der  ikke  stjaalet  saameget  som  en  Theske. 

Min  Broder  fortalte  mig,  at  han  om  Aftenen  d.  28de  var 
gaaet  i Haven  med  en  Kapitain  af  Generalstaben,  som  var 
ansat  ved  Hovedkvarteret  i Præstegaarden,  og  havde  talt  med 
ham  om  Muligheden  af.  at  Preusserne  kunde  tage  Als.  Ka- 
pitainen  havde  da  sagt,  at  det  vistnok  var  muligt,  men  der 
maatte  gaa  en  Artillerikamp  forud,  thi  før  vort  Artilleri  var 
ødelagt,  kunde  de  ikke  slaa  Bro  og  komme  over.  Her  have 
vi  atter  den  fixe  Ide,  at  Preusserne  kun  kunde  passere  Als- 
sund paa  en  Brol  Ligesom  hos  Captain  Ha  ger  up! 

Jeg  kommer  neppe  til  ofte  at  benytte  min  fri  Passage 
til  Ulkebøl,  eftersom  Kampen  d.  29de  har  medført  betydeligt 
Arbeide  for  mig  i forskjellig  Retning.  Der  er  efter  Kampen 
blevet  oprettet  12  Lasarelter  her  i Sognet  for  mer  eller 
mindre  haardt  Saa  rede,  idet  de  lettere  Saarede  strax  blev 
førte  længere  tilbage.  I Hovedbygningen  paa  Sandbjerg  (Grev 
Reventlows  Eiendom),  som  ligger  umiddelbart  ved  Alssund 
og  altsaa  nærmest  ved  Kamppladsen,  vare  mange  meget  haardt 
Saarede  indbragte,  deriblandt  Captain  Bugel  af  4de  Regi- 
ment og  Lieutenant  Sch  legel  af  3die  Regiment,  som  begge 
døde,  Bugel  allerede  Dagen  efter  og  Schlegel  2 Dage  senere. 
Til  Lasaretterne  i Snogbæk  var  bragt  Oberst  Fa  ab  or  g, 
Lieutn.  Trepka  af  18de  Regiment,  Lieutn.  Schaarup  af  5te 
Regiment  og  Officersaspiranterne  Grev  Ba udissin  af  3die 
Regiment  og  Worm  af  ote  Regiment,  foruden  en  stor  Mængde 
Menige  og  Underofficerer.  Kun  den,  som  selv  har  oplevet 
det,  kan  forstaa,  i hvor  høi  Grad  det  maatte  optage  mig  at 

bringe  Bud  til  de  Saaredes  Familier.  Si  da  er  utrættelig  i 
at  besøge  de  Saarede  og  notere,  hvad  de  ønske  skrevet  og 
til  hvem.  Og  hvor  tungt  er  del  at  begrave  de  Mange,  som 
i den  kraftige  Alder  ere  kaldte  bort,  og  hvor  Mange  ville  ikke 
snart  følge  efter,  efterhaanden  som  de  bukke  under  for  deres 
Lidelser!  Dobbelt  tungt  falder  det  mig,  fordi  den  Tanke 
piner  mig,  at  alle  disse  Offre  ere  bragte  forgjæves  — synes 
det  idetmindste.  Jeg  har  igaar  og  i Dag  tilbragt  flere  Timer 
i Træk  paa  Kirkegaarden  for  at  jordfæste  dem,  som  bragtes 
fra  5 — 6 Lasaretter,  med  en  halv  Times  Mellemrum.  I Dag 
har  jeg  tilmed  maattet  bringe  en  af  mine  Sognefolk  til  Hvile, 
og  denne  Ene  var  — Thoyssen.  Samme  Dag,  som  jeg 
skulde  være  arresteret,  d.  26de  Juni  henad  Aften,  blev 
Thoyssen  arresteret;  skjøndt  han  var  syg  og  sengeliggende, 
blev  han  sat  paa  en  Vogn  og  kjørt  til  Flensborg.  Da  Als 
var  erobret,  blev  han  vel  strax  frigiven,  men  han  kunde  ikke 
gaa  den  Tur  igjennem.  Dødssyg  kom  han  hjem,  og  da  jeg 
saasnart  det  rygtedes  op  til  Præstegaarden,  tog  ned  til  Sand- 
bjerg for  at  se  til  ham,  var  han  bevidstløs,  og  i Dag  sagde 
jeg  ham  Farvel  ved  hans  Grav1).  Det  var  en  flink  Mand, 
som  ved  Flid,  Arbeidsomhed  og  Orden  havde  bragt  det  der- 
til, at  han  — en  Husmands  Søn  — blev  Godsinspektør  paa 
Sandbjerg,  hvormed  var  forbundet  Embedet  som  Politimester 
paa  Grevskabet  samt  paa  Ballegaards  og  Bøgeskovs  Godser. 
Han  var  en  hyppig  Gjæst  i Præstegaarden,  da  han  som  ugift 
havde  det  meget  ensomt  paa  Sandbjerg,  og  om  Sommeren 
var  jeg  flere  Gange  hos  ham,  i Reglen  til  Fisketure  paa  Sand- 
bjerg Sø  fra  om  Morgenen  af.  Var  han  dog  bleven  hos  Grev 
Reventlow,  som  denne  ønskede  det,  og  ikke  under  Vaaben- 
stilstanden  kommen  tilbage  til  Sandbjerg!  Jeg  vil  stedse 
mindes  ham  som  en  kjær  Ven,  der  var  mig  særdeles  hen- 
given og  overordentlig  tjenstvillig. 

D.  9de  Juli. 

Jeg  var  i Torsdags  lige  bleven  færdig  med  ovenstaaende 
Optegnelser,  da  en  Gensdarm  overbragte  mig  følgende  Skri- 
velse : 

Flensburg,  den  4ten  Juli  1864. 

,E\v  Hochwurden  werden  hiedurch  ersucht  Sich  am 
‘)  Se  .Museum"  J896  I.  Side  211. 

8ten  d.  Mts  um  2 Uhr  auf  dem  Bureau  der  obersten  Civil- 
behorde  zu  Flensburg  einzufinden,  um  zu  vernehmen,  was 
mit  Ihnen  zu  reden  ist.  Im  Fali  Ihres  Nichterscheinens  haben 
Sie  die  Folgen  Ihres  Ungehorsams  zu  tragen.“ 

Im  hoheren  Auftrage 

Dr.  Rehoff. 

Den  uforskammede  Tone,  der  gik  gjennem  denne  lille 
Skrivelse,  varslede  om  det  kommende  Uveir.  og  Underskriften 

— den  fra  Amnesti  udelukkede  Forbryder  Rehoff  — be- 
budede, at  nu  kom  Afskedens  Time.  Jeg  havde  i sin  Tid, 
da  jeg  i en  tysk  Avis  læste,  at  Rehoff,  som  er  Præst  ved 
Michaels  Kirke  i Hamborg,  var  af  den  øverste  „Civilbehorde* 
beskikket  til  at  .reorganisere*  Kirken  og  Skolen  i Slesvig  — 
sagt  til  General  Goeben,  at  dermed  var  min  Afskedigelse 
givet,  og  det  skulde  nu  vise  sig,  om  min  Opfattelse  af  Situa- 
tionen var  rigtig  eller  ikke.  Med  3 af  mine  Embedsbrødre 

— Feilberg,  Mørk-Hansen  og  Roth  — som  paa  lignende 

Maade  vare  citerede,  mødte  jeg  i Flensborg,  og  der  blev  da 
først  forelagt  os  det  Spørgsmaal,  om  vi  i nogen  Henseende 
ansaa  os  bundne  ved  den  Ed,  vi  havde  aflagt  til  Christian 
den  Niende.  Jeg  bør  dog  ikke  forbigaa.  at  Mødet  indlededes 
med  et  Referat  af,  hvad  der  var  passeret  med  Hensyn  til 
den  Erklæring,  som  tidligere  var  os  affordret.  om  at  bestyre 
vore  Embeder  overensstemmende  med  de  Grundsætninger, 
som  ledede  den  øverste  .Civilbehorde* , en  Erklæring,  som 
Feilberg,  Mørk-Hansen  og  Roth  havde  underskrevet; 
denne  Erklæring  var  under  de  forandrede  Forhold  ikke  til- 
strækkelig, men  først  og  fremmest  skulde  vi  erklære,  ikke  at 
være  bunden  ved  hin  Ed.  Til  mig,  der  ikke  havde  villet 

underskrive  hin  Erklæring,  blev  det  særlig  sagt,  at  jeg  selv- 
følgelig allerede  vilde  være  afskediget,  hvis  man  ikke  — fra 
Østerrigs  og  Preussens  Side  — havde  været  overbevist  om, 
at  ved  Londoner-Konferencen  under  Vaabenstilstanden  vilde 
Resultatet  være  blevet,  at  Slesvig  var  blevet  delt,  og  at 
Sundeved  vilde  være  vedblevet  at  høre  til  Danmark.  Kun 
under  denne  Forudsætning  havde  man  ladet  mig  blive  uan- 
fægtet i mit  Embede.  Jeg  noterer  dette  som  et  Vidnesbyrd 
om,  hvilken  Elendighed  Regjeringens  Halsstarrighed  paany 

bragte  over  Danmark  og  det  danske  Slesvig,  ligesom  i sin 
Tid  dens  Vægring  ved  at  opgive  de  sammenskudte  Dybbøl- 
Skandser  havde  bragt  Ulykke  over  den  danske  Hær  og  det 
danske  Folk. 

Dog  — tilbage  til  Edsspørgsmaalet!  Vi  fire  Præster 
vare  naturligvis  alle  enige  om  i enhver  Henseende  at  være 
bundne  ved  vor  Ed.  og  Svaret  blev  overensstemmende  her- 
med. Saa  blev  det  sagt  os.  at  der  ikke.  som  paatænkt,  vilde 
blive  os  forelagt  flere  Spørgsmaal,  og  at  vi  vilde  blive  afske- 
digede; dog  blev  det  paa  vor  Begjæring  indrømmet,  at  det  i 
vort  „Entlassungs'-Dokument  udtrykkelig  skulde  udtales,  at 
vi  bleve  afskedigede,  fordi  vi  ansaa  os  bundne  ved  den  Ed, 
vi  havde  aflagt  til  vor  Konge.  Det  var  altsaa  kommet  gan- 
ske, som  jeg  havde  ventet  det,  naar  Rehoff  skulde  raade  i 
Kirkens  Anliggender;  oprigtige  danske  Mænd  vilde  han  ikke 
taale  i Slesvig,  og  dem  forelagdes  da  det  Spørgsmaal,  om  de 
vilde  være  Menedere;  thi  Magthaverne  vidste,  at  saadanne 
Mænd  vilde  ikke  være  Menedere,  og  saa  væk  med  dem! 
Men  de  Blakkede  og  dem,  som  havde  gjort  sig  yndede  af 
Slesvigholstenerne,  dem  forelægges  slet  ikke  det  Spørgsmaal, 
thi  de  skulle  ikke  nødes  til  at  vælge  Afsked. 

For  min  Hustru  var  Resultatet  af  min  Flensborgreise 
ikke  overraskende.  Hun  deler  ganske  min  Anskuelse  og  for- 
staar,  at  jeg  kunde  ikke  have  svaret  anderledes;  egentlig  ere 
vi  glade  over,  at  den  ventede  Afgjørelse  kom  paa  den  Maade, 
at  der  slet  ikke  kunde  være  nogen  Tvivl  om,  hvad  jeg  burde 
gjøre.  Vi  have  været  saa  lykkelige  i de  14 — 15  Aar,  vi 
levede  her  i Sattrup,  og  Menigheden  holdt  saa  meget  af  os 
begge,  og  der  laa  Tilskyndelse  nok  til  at  søge  om  muligt  at 
blive  ved  Embedet;  men  nu  er  enhver  Mulighed  afskaaren, 
og  det  er  vel  det  bedste.  Under  Reisen  til  Flensborg,  som 
jeg  gjorde  i Selskab  med  Feilberg,  fortalte  vi  hinanden  om 
vore  fata  i forrige  Uge.  General  Goeben  var  indkvarteret 
hos  Feilberg,  da  Ordren  kom,  at  han  skulde  arrestere  denne 
og  sende  ham  til  Flensborg  d.  27de.  Som  fuldendt  Soldat, 
der  ubetinget  adlyder  sin  Chefs  Ordre,  nægtede  Goeben  ikke 
at  adlyde,  i hvor  høi  Grad  det  end  var  ham  imod  at  sende 
Feilberg  bort;  men  han  sendte  strax  en  Ordonnans  til 
Flensborg  for  at  gjøre  Kommandanten  ansvarlig  for,  at  Feil- 

berg  og  jeg  blev  behandlede  anstændig  (det  faldt  ham  ikke 
ind,  at  Ordren  om  at  sende  mig  til  Flensborg  — hvilken  Ordre 
han  kjendte  — ikke  blev  udført);  derefter  tilbød  han,  at 
Lieutenant  Gerlach,  hvem  Feilberg  godt  kjendte,  skulde 
ledsage  ham,  og  endelig  erklærede  han,  at  ville  henvende  sig 
til  den  kommanderende  General  Herwarth  for  at  faa  Ordren 
tilbagekaldt.  Men  foreløbig  maatte  den  udføres,  og  d.  27de 
om  Morgenen  — Feilbergs  Fødselsdag  og  min  Bryllupsdag 
— kjørtes  Feilberg  til  Flensborg,  og  Goeben  red  til  Graa- 
sten  for  at  træffe  Generalen.  F&ilberg  havde  heller  ikke 
været  mere  end  en  Time  i Flensborg,  i en  Sal,  hvor  der  stod 
4 opredte  Senge  til  Feilberg,  Mørk-Hansen,  Roth  og 
mig,  førend  der  kom  en  Ordonnans  ridende  med  Ordre  ti) 
Kommandanten,  at  sende  Feilberg  tilbage  til  Ullerup. 
Feilberg  blev  imidlertid,  indtil  han  havde  spist  til  Middag 
og  drukket  et  Glas  med  sine  to  Kolleger. 

Ligesom  Oberst  v.  Gotz  vægrede  sig  ved  at  sende  mig 
som  Arrestant  til  Flensborg,  saaledes  har  ogsaa  den  Batail- 
lonskommandør  handlet,  der  var  indkvarteret  i Snogbæk 
Præstegaard.  Han  havde  ogsaa  faaet  Ordre  til  at  sende  sin 
Vært,  min  Kollega  Nis  Hansen,  til  Flensborg,  men  han 
nægtede  rent  ud  at  udføre  Ordren,  ja  erklærede,  at  saa- 
længe  han  var  i Præstegaarden,  skulde  det  ikke  ske.  Den 
gigtplagede,  halte  Nis  Hansen  skulde  da  ikke  kunne  løbe 
langt  fra  Præstegaarden  1 Det  forekommer  mig  mærkeligt,  at 
begge  hine  Officerer  nægtede  at  udføre  den  dem  givne  Ordre. 
Det  minder  mig  om  hin  Strid,  som  jeg  vist  tidligere  har 
refereret,  mellem  Divisionens  Stabschef  og  General  Schmid, 
der  bestemt  erklærede  ikke  at  ville  efterkomme  den  Ordre, 
Stabschefen  bragte  ham,  at  belægge  Kvartererne  tættere,  for 
at  skaffe  Plads  til  2 Batterier,  som  skulde  komme  til  Sognet. 
En  ubetinget  Lydighed  og  fuldkommen  Disciplin  fandtes  allsaa 
ikke  hos  de  preussiske  Officerer,  saaledes  som  jeg  havde  tænkt 
mig  det. 

Lieutenant  v.  Båhrs  Familie  har  været  her  for  at  føre 
hans  Lig  til  Tydskland,  og  Si  da  havde  i den  Anledning  en 
Ubehagelighed,  ikke  med  at  modtage  Familien,  der  var  meget 
net,  men  derved,  at  General  Buddenbrock  i A freisens  Øje- 
blik kom  for  at  hente  Båhrs  Kors  og  Sabel,  og  da  jeg  uhel- 

digvis  var  fraværende,  og  Sida  ikke  kunde  lukke  mit  Skrive- 
bord op,  hvor  Korset  var  gjemt,  blev  han  ubehagelig  og  lod 
sig  forlyde  med  en  Mistanke  om,  at  jeg  vilde  tilvende  mig 
Korset.  Sida  lod  da  Smeden  hente  og  dirke  Bordskuffen  op, 
og  da  Korset  ganske  rigtig  laa  der,  blev  Generalen  jo  flov 
og  undskyldte  sig  med  det  Hastværk,  han  havde. 

D.  14de  Juli. 

Et  kjøbenhavnsk  Besøg  have  vi  ogsaa  havt  i samme  Øie- 
med  som  det,  der  førte  Familien  Båhr  til  Sattrup.  Det  var 
en  Urtekræmmer  Bugel,  som  kom  for  at  afhente  sin  Broder 
Kapitainens  Lig.  Heldigvis  havde  jeg,  den  Dag  jeg  begravede 
Bugel  og  7 Andre  i en  og  samme  Grav,  ladet  sætte  et 
Mærke  ved  den  Kiste,  der  fra  Lazarettet  var  betegnet  mig 
som  Kapitainens,  og  det  viste  sig  ogsaa,  da  Kisten  blev  op- 
gravet og  aabnet,  at  det  var  den  rigtige,  idet  Bugel  gjen- 
kjendte  sin  Broder.  Men  dennes  Hals  var  brækket,  fordi 
Kisten  havde  været  for  kort,  og  Liget  var  ganske  nøgent,  et 
Vidnesbyrd  om,  hvorledes  Lasaretfolkene  plyndre  de  Døde! 

I Søndags  Eftermiddag  kjørte  vi  over  til  Ulkebøl,  for  at 
fortælle  min  Broder  om  Turen  til  Flensborg  og  om  den  fore- 
staaende  Afsked.  Ogsaa  han  venter  med  det  Første  at  faa 
Meddelelse  om  at  være  bleven  afsat,  og  da  han  er  vis  paa, 
at  det  sker  meget  snart,  søger  han  Kald  paa  Sjælland,  hvor 
svært  det  end  vil  falde  ham  at  forlade  den  Menighed,  hvor 
han  har  virket  i 33  Aar. 

Goeben,  hvem  vi  traf  i Ulkebøl,  skulde  nu  forlade  Als 
og  marschere  Nord  paa.  Han  kom  ogsaa  Dagen  efter  hertil, 
denne  Gang  ledsaget  af  Adjutant  Blomberg,  og  blev  her 
til  næste  Dag.  Nu  samles  den  preussiske  Hær  ved  Slesvigs 
Nordostkyst  for  at  true  med  at  gaa  over  til  Fyen.  Efter  at 
have  hørt,  hvor  let  Preusserne  kom  over  til  Als,  tvivler  jeg 
ikke  mere  om,  at  hvis  de  forsøge  en  Overgang  til  Fyen,  vil 
den  lykkes. 

Vi  have  nu  taget  Afsked  med  Goeben,  hvem  vi  rime- 
ligvis aldrig  gjense;  vi  kunne  give  ham  det  Vidnesbyrd,  at 
han  er  en  ualmindelig  dannet  og  høimodig  Mand,  og  en 
ædlere  Fjende  kan  der  ikke  gives;  vi  ville  altid  bevare  Er- 
indringen om,  i hvor  høi  Grad  han  har  bidraget  til  at  lette 
denne  tunge  Tid  for  os  og  vore  Sognefolk. 

8* 

Forøvrigt  have  vi  ikke  siden  Tabet  af  AIs  havt  Gene- 
ralskvarter. En  Del  af  den  preussiske  Hær  holdt  Als  besat, 
medens  den  større  Deel  var  dragen  mod  Nord;  i Sattrup  var 
der  foruden  de  mange  Lasaretter  kun  Artilleri,  og  her  i Præ- 
stegaarden  laa  Artilleriofficerer,  Tardowsky  og  Olfers, 
høflige  og  nette  Mænd,  men  uden  Interesse  for  mig.  Da 
Goeben  paa  sin  Gjennemmarsch  saa  vilde  tage  Kvarter  i 
Præstegaarden,  maatte  de  selvfølgelig  rømme  den,  og  nu 
Goeben  er  borte,  have  vi  faaet  en  Artilleriofficer  ogen  Læge. 

D.  30de  Juli. 

Jeg  har  endnu  ikke  faaet  nogen  skriftlig  Meddelelse  om 
min  Afsked,  men  Sagen  er  jo  sikker  nok,  og  vi  have  derfor 
strax  efter  min  Hjemkomst  begyndt  med  at  forberede  vor 
Afreise.  Endel  Kasser  og  Kister  har  jeg  bestilt,  for  deri  at 
indpakke  Bøger,  Glas,  Porcellæn,  Kobberstik  og  de  tusinde 
Sager,  man  efterhaanden  samler  sammen  baade  til  Nytte  og 
til  Udsmykning  af  vore  Værelser.  Den  allerstørste  Del  af 
vort  Bohave  ville  vi  med  Tiden  føre  over  til  Sjælland,  men 
foreløbig  ville  vi  lade  det  blive  her,  indtil  Freden  er  sluttet, 
og  4 Gaardeiere  i vort  Nabolav  have  tilbudt  at  opbevare  alle 
vore  Sager  paa  deres  Lofter,  indtil  vi  forlange  dem  sendte. 
I Anledning  af  den  begyndte  Indpakning  vare  vi  bievne  fri 
for  Indkvartering,  og  Artilleriofficeren  og  Lægen  ere  flyttede 
herfra,  men  jeg  maa  dog  fortælle  en  lille  Scene,  som  forleden 
fandt  Sted  mellem  de  tvende  Herrer.  Officeren  er  meget 
vigtig  og  hovmodig  over  Preussernes  udmærkede  Vaaben, 
baade  deres  Bagladegeværer  og  deres  riflede  Skyts,  og  da  vi 
forleden  spadserede  i Haven,  begyndte  han  atter  at  prale  af 
deres  Vaaben  i Modsætning  til  vore,  og  udtalte  den  Mening, 
at  vi  paa  Grund  heraf  ikke,  naar  det  kom  til  Sammenstød, 
kunde  gjøre  alvorlig  Modstand,  men  altid  maatte  „davon 
laufen*.  Doktoren  bad  ham  da  om  dog  at  moderere  sine 
Udtalelser,  da  det  var  saameget  hæderligere  for  de  Danske, 
at  de  gjorde  saamegen  Modstand  trods  deres  ringere  Vaaben 
og  trods  Misforholdet  mellem  Modstandernes  Antal.  Han  bad 
endvidere  Officeren  om  at  erindre  Midsunde  og  det  store  An- 
tal — 72  — af  de  høitpriste  Kanoner,  som  de  havde  havt 
i Ilden,  og  at  det  dér  ikke  var  de  Danske,  men  Preusserne, 
som  vare  „davongelaufen”.  Herover  blev  Officeren  i høi 

Grad  opbragt  og  bebreidede  Lægen,  at  han  ikke  havde  mere 
Følelse  for  Armeens  Ære,  end  at  han  i Fjendens  Nærværelse 
vilde  udtale  sig  saaledes,  men  Lægen  svarede,  at  han  kun 
havde  sagt.  hvad  sandt  var,  og  at  den  preussiske  Armé’s 
Ære  slet  ikke  led  ved,  al  den  havde  maattet  vige  i en  enkelt 
Kamp.  Officeren  paastod  derimod,  at  om  det  end  var  nok 
saa  sandt,  at  de  vare  bievne  slagne  ved  Midsunde,  saa  burde 
han  aldrig  tale  derom,  og  det  var  særlig  Mangel  paa  Takt 
at  gjøre  det  ligeoverfor  Fjenden.  Jeg  morede  mig  kostelig 
over  denne  Scene,  og  jeg  ventede,  at  den  var  endt  med  en 
Udfordring;  det  gik  imidlertid  fredeligere  af.  end  jeg  havde 
ventet,  men  det  er  maaske  ikke  tilladt  at  duellere  under  et 
Felttog. 

General  Schrnid  har  besøgt  os  en  Timestid.  Han  kom 
fra  AIs  for  at  gjøre  Visit  og  takke  for  den  lange  d id.  han  i 
Aarets  Løb  havde  boet  hos  os,  og  for  det  gode  Kvarter. 
Det  var  komisk  at  se  ham  dekoreret  med  den  røde  Ørns 
2den  Klasse  for  hans  Deltagelse  i Ais’s  Erobring,  da  jeg 
kjendte  hans  Tilbøjelighed  til  at  dække  sig  og  sine  Folk  for 
enhver  Fare  og  tillige  vidste,  hvilken  daarlig  Rolle  han  havde 
spillet  paa  Als,  hvortil  han  naturligvis  først  kom,  efter  at 
Kampen  fra  vor  Side  var  opgiven  og  Tilbagetoget  begyndt. 

D.  24.  Juli. 

Idag  har  jeg  faaet  mit  „Entlassungdocument*1,  som  er  ud- 
færdiget d.  lbde,  men  har  brugt  8 Dage  om  at  naa  fra 
Flensborg  til  Sattrup,  og  nu  skal  det  gaa  rask  med  Indpak- 
ningen. I den  Henseende  er  det  en  stor  Lettelse,  at  vi  ere 
fri  for  Indkvarteringen,  og  derfor  intet  Hensyn  have  al  tage, 
men  kunne  tumle  med  Kasserne  inde  i Værelserne.  Det  er 
mig  forment  at  holde  Afskedsprædiken,  og  derfor  ligger  det 
os  saameget  mere  paa  Hjerte  at  kunne  komme  omkring  til 
vore  Sognefolk  og  tage  Afsked  med  dem  i deres  Huse.  — 
Da  jeg  nu  har  Sort  paa  Hvidt  for,  at  jeg  skal  forlade  Sattrup, 
har  jeg  skrevet  til  Herredsfogden  og  rekvireret  Auktion  over 
det,  jeg  ikke  vil  føre  med  mig  til  Sjælland,  væsentligt  Krea- 
turer, Vogne  og  Avlsredskaber,  samt  noget  Bohave. 

Som  afsat  Præst  bliver  jeg  vel  nu  fri  for  det  sørgelige 
Hverv  at  begrave  de  Mange,  der  efterhaanden  ere  døde  paa 
Lasaretterne  i Sognet.  Foruden  5.  hvoraf  3 Danske  og  2 

Preussere,  som  vare  aldeles  ukjendte,  og  som  nedlagdes  i en 
fælles  Grav,  hver  blot  indsvøbt  i et  Lagen  — der  havde 
ikke  været  Tid  at  faa  lavet  Kister  — har  jeg  i denne 
Maaned  begravet  34  Danske  og  14  Preussere!  De  saarede 
Officerer  og  Officersaspiranter,  som  jeg  tidligere  har  nævnt, 
døde  alle  paa  Lieutenant  Schaarup  nær.  Grev  Baudissin, 
Søn  af  Major  Grev  Baudissin,  var  i Bedring,  og  der  var 
Tale  om  at  flytte  ham  til  Flensborg  en  af  de  første  Dage. 

Men  saa  kom  desværre  hans  Moder  herover  for  at  se  til 
Sønnen.  Hun  var  aldeles  fortvivlet  over  Sønnens  Saar  og 
formaaede  ikke  at  lægge  en  Dæmper  paa  sin  Bevægelse, 
hvilket  gjorde  et  stærkt  Indtryk  paa  Sønnen,  der  synligt 
afficeredes  af  hendes  fortvivlede  Klager.  Lægerne  fraraadede 
hende  derfor  paa  det  Bestemteste  at  være  hos  Sønnen,  da 
han  ikke  kunde  taale  at  se  hendes  Fortvivlelse  og  høre 
hendes  Klager;  de  sagde  hende,  at  hans  Tilstand  maatte  for- 
værres derved,  men  hun  var  ikke  al  tale  til  Rette,  og  — 
Sønnen  fik  Feber  og  døde,  19  Aar  gammel.  Det  var  jo 
meget  tungt  for  den  stakkels  Moder,  og  Sida  og  jeg  tog 
inderlig  Del  i hendes  Sorg.  Hun  var  uendelig  taknemmelig 
for  det  Lidet,  vi  havde  kunnet  gjøre  for  hende  i den  Tid, 
hun  tilbragte  i Præstegaarden,  og  vi  maatte  love  at  besøge 
hende  paa  Carlsberg  ved  Frederiksborg. 

D 30.  Juli. 

Iforgaars  fik  jeg  et  uventet  Besøg  af  min  Herredsfoged, 
Fischer,  som  kom  for  at  overbringe  mig  en  Skrivelse  fra  den 
nye  Amtmand,  ifølge  hvilken  han  i Henhold  til  den  øverste 
Civilbestyrelses  Cirkulære  af  5te  d.  M.  befalede  mig  ufortøvet 
at  forlade  Landet.  Herredsfogden  tilføjede,  at  hvis  jeg  ønskede 
en  Frist  af  2 — 3 Uger,  som  han  ansaa  for  aldeles  nødvendig 
for  mig  til  Indpakning  eller  Realisation  af  mine  Eiendele  (han 
havde  berammet  min  Auktion  til  den  8de  August),  vilde  han 
andrage  paa,  at  en  saadan  Frist  blev  mig  bevilget,  hvilket 
han  betragtede  som  utvivlsomt.  Jeg  erklærede  da.  at  en 
Frist  af  14  Dage  kunde  jeg  nok  ønske,  og  han  skulde  have 
Tak,  hvis  han  kunde  skaffe  mig  den;  jeg  selv  vilde  ikke  an- 
søge Amtmanden  derom. 

Jeg  kunde  ikke  dy  mig  for  at  spørge  Fischer,  om  der 
var  blevet  forelagt  ham  det  Spørgsmaal,  om  han  endnu  ansaa 

sig  bunden  ved  sin  Ed  til  Christian  d.  9de.  Han  benægtede 
det,  men  sagde,  at  hvis  det  Spørgsmaal  var  blevet  stillet  til 
ham,  vilde  han  have  svaret  ligesom  jeg;  dog  tilføiede  han,  at 
han  troede,  at  han  ikke  vilde  blive  spurgt,  da  man  sand- 
synligvis havde  Brug  for  ham.  Sikkert  nok!  Han  er  jo  ikke 
for  ingen  Ting  siden  1848  bleven  kaldet:  ,Zu  den  Waffen  — 
Fischer1*. 

Da  det  nu  tegner  til,  at  jeg  kommer  temmelig  hoved- 
kulds afsted,  er  jeg  glad  over,  at  vi  allerede  ere  begyndte  at 
tage  Afsked  med  vore  Sognefolk.  1 den  bittre  Skilsmisse  fra 
de  kjære  Mennesker,  som  have  sluttet  sig  til  mig  med  saa- 
megen  Hengivenhed  og  Kjærlighed,  er  det  mig  en  Trøst,  at 
Alle  forstaar,  at  jeg  hverken  kunde  eller  burde  have  handlet 
anderledes,  end  jeg  har  gjort.  En  af  mine  stadige  Tilhørere 
sagde  til  mig:  »Hvis  jeg  nogensinde  var  kommen  til  at  høre 
Dem  bede  for  Kongen  af  Preussen,  da  kunde  jeg  aldrig  have 
Tillid  til  Dem  og  Deres  Forkyndelse  af  Ordet”.  Og  Manden 
har  Ret,  thi  jeg  kunde  ikke  gjøre  det  uden  at  staa  som  en 
Hykler  i Guds  Hus.  Overalt  i Sognet  er  Stemningen  meget 
nedtrykt  og  sørgmodig  i disse  Dage,  fordi  der  gaar  Rygter 
om  en  nær  forestaaende  Vaabenstilstand  med  dertil  knyttede 
Fredspræliminarier.  Hvor  ulykkeligt  Udfald  end  Krigen  hidtil 
havde  havt,  var  man  vel  bedrøvet  derover,  men  dog  ikke 
uden  Haab  om.  at  det  endnu  kunde  gaa  som  i 1848  og  1849, 
da  Tysken  dog  maatte  trække  ud  af  Landet,  men  sluttes  der 
Fred  nu,  da  indse  de,  at  Preussen  beholder  Slesvig,  og  det  er 
den  grueligste  Ulykke,  der  kunde  ramme.  Derfor  vil  man, 
at  Krigen  skal  fortsættes,  og  kan  nu  slet  ikke  forstaa,  at 
Kongen  skulde  være  nødt  til  at  slutte  Fred.  Christian  Jakobsen, 
en  Bonde  i den  kraftigste  Alder,  græd  som  et  Barn,  da  han 
talte  med  mig  om  en  mulig  Fredsslutning,  hvormeget  han 
end,  ligesom  de  andre  Bondemænd,  havde  lidt  i den  lange 
Tid,  da  Preusserne  regjerede  i hans  Gaard,  foretrak  han  dog 
langt  en  Fortsættelse  af  den  samme  Tilstand  for  Vaaben- 
stilstand. Han  erklærede,  at  han  gjerne  vilde  hengive  hele 
sin  Eiendom,  om  det  skulde  være  nødvendigt,  naar  blot  Krigen 
maatte  blive  fortsat.  Hvor  jeg  har  ondt  af  disse  brave,  tro- 
faste Mennesker,  som  gyse  ved  Tanken  om  at  skulle  gives  i 
Tyskernes  Vold! 

Igaar  kjørte  vi  til  Ulkebøl  for  at  tage  Afsked  med  min 
Broder  og  Svigerinde,  som  vi  „desværre"  kunne  vente  snart 
at  træffe  sammen  med  i Kjøbenhavn.  Tungere  var  mig  den 
Tanke,  at  jeg  vistnok  aldrig  vil  gjense  Ulkebøl  Præstegaard, 
hvor  jeg  til  forskjellige  Tider  har  fundet  et  kjært  Hjem. 
Der  tilbragte  jeg  Størtedelen  af  mit  første  Kandidataar,  for 
at  øve  mig  i at  prædike  og  ret  sætte  mig  ind  i hele  Præste- 
gjerningen,  indtil  jeg  i Juni  1845  aflagde  den  hoiniletiske  og 
kateketiske  Prøve  for  Biskoppen  over  Als.  Og  da  jeg  i 1H48 
var  kaldet  til  Satlrup  og  henvist  til  Biskoppen  over  Als  for 
at  blive  ordineret,  blev  min  Broders  Præstegaard  atter  mit 
Hjem,  indtil  Ordinationen  havde  fundet  Sted  4de  Advents 
Søndag,  ligesom  jeg  i 1849  atter  tilbragte  flere  Maaneder  dér, 
naar  jeg  var  beordret  til  at  følge  efter  Armeen  for  at  blive 
indsat  i mit  Embede,  men  dette  gjentagne  Gange  maatte  op- 
gives paa  Grund  af  Krigsbegivenhederne.  Hvormange  inter- 
essante Bekjendtskaber  har  jeg  ikke  gjort  i Ulkebøl  Præste- 
gaard, som  i forrige  Krig  var  et  gjæstfril  Tilholdsted  for  Ar- 
meens Officerer! 

D.  4de  August. 

Det  blev  da  ikke  til  Noget  med  den  14  Dages  Frist,  som 
Herredsfoged  Fischer  havde  lovet  at  skaffe  mig!  I Dag  kom 
han  for  at  melde  mig,  at  hans  Andragende  øjeblikkelig  var 
blevet  afslaaet,  og  han  havde  faaet  Befaling  til  strax  at  ud- 
vise mig.  Jeg  maatte  kvittere  for,  at  Befalingen  er  bleven 
mig  forevist,  og  Klokkeslettet,  til  hvilket  det  var  sket,  blev 
tilføiet.  Inden  24  Timer  fra  det  Øieblik  af  skal  jeg  være  ude 
af  Nybbøl  Herred  og  inden  3 Dage  ude  af  Slesvig. 

Der  er  da  intet  Andet  for  mig  at  gjøre  end  at  forlade 
Sattrup  i Morgen  og  lade  Si  da  blive  tilbage,  for  dog  at  have 
et  Øie  med  alle  vore  Sager,  indtil  Auktionen  er  afholdt,  og 
det,  vi  ville  beholde  og  derfor  have  indpakket,  bragt  hen  til 
de  4 Gaarde  i Nabolaget,  hvis  Eiere  have  tilbudt  at  modtage 
og  gjemme  vore  Sager  paa  det  Bedste.  Sida  er  ikke  for- 
knyt for  at  blive  ene  tilbage;  hun  véd,  hvor  afholdt  hun  er 
af  Alle,  og  kan  stole  paa  at  blive  hjulpen  paa  enhver  Maade; 
hun  vil  jo  gjerne  varetage  vort  Tarv  saa  godt  som  muligt. 
Det  er  Aftale  mellem  os,  at  saasnart  Alt  er  besørget,  tager 
hun  over  Flensborg  til  Liibeck  og  derfra  med  Dampskib  til 

Kjøbenhavn.  Vor  Nabo  Peter  Alexandersen  kjører  hende 
til  Flensborg,  og  Proprietair  Svendsen  befordrer  mig  i Morgen 
dertil;  jeg  har  nemlig  allerede  underhaanden  solgt  mine 
Heste. 

Idet  jeg  drager  bort  fra  det  kjære  Sattrup,  hvor  jeg  har 
levet  15  lykkelige  Aar,  takker  jeg  Gud  for  den  Naade,  at  det 
forundtes  mig,  trods  megen  Skrøbelighed,  at  virke  saaledes  i 
det  mig  betroede  Embede,  at  jeg  vandt  Menighedens  fulde 
Hengivenhed.  Jeg  er  ogsaa  glad  over,  at  den  dog  beholder 
en  dansk  Præst,  idet  min  Kollega  bliver  her.  og  han  er  i sit 
Hjerte  oprigtig  dansk,  om  han  end  allerede  Dagen  efter  Visi- 
tatsen  d.  13de  Mai  tog  over  til  Provst  Godt  i Broager  og 
lovede  lydig  Underkastelse,  hvorfor  Edsspørgsmaalet  heller 
ikke  blev  forelagt  ham.  Jeg  kunde  nu  ikke  gjøre  det,  men 
skjøndt  jeg  paa  Menighedens  Vegne  glæder  mig  over,  at  den 
dog  slipper  for  at  faa  en  Vildtysker  til  Præst,  kan  jeg  kun 
beklage,  at  Sygelighed  og  økonomisk  Misére  kunde  bringe  den 
fordum  saa  kraftige  Nis  Hansen  „Bondesøn1*  til  at  give  sit 
tidligere  Liv  et  saadant  Dementi. 

Flensborg,  d.  8de  Aug. 

I Henhold  til  Udvisnings-Ordren  forlod  jeg  da  Sattrup 
d.  5te  og  reiste  hertil,  hvor  jeg  strax  traf  sammen  med  min 
kjære  Ven  og  gamle  Nabo  Feilberg  fra  Ullerup,  med  hvem 
jeg  under  hele  Krigen  har  delt  Skæbne,  og  som  ogsaa  var 
bleven  udvist  samme  Dag  som  jeg.  Da  vi  strax  ved  vor 
Ankomst  hørte,  at  der  ventedes  et  Dampskib,  som  skulde 
komme  hertil  i det  særlige  Øiemed  at  overføre  fordrevne 
Embedsmænd  og  deres  Gods  til  Kjøbenhavn,  gik  vi  i Forening 
op  i Regjeringsbygningen  for  at  udbede  os  Tilladelse  af  den 
øverste  Givilbestyrelse  til  at  forblive  i Flensborg,  indtil  Damp- 
skibet afgik,  hvorved  vi  vilde  forskaanes  for  den  lange  og 
kostbare  Reise  over  Lubeck.  Den  forlangte  Tilladelse  blev 
strax  givet,  og  det  var  kjendeligt,  at  den  Brutalitet,  hvormed 
man  gik  frem  mod  forhenværende  Embedsmænd,  væsentligt 
maa  tilskrives  underordnede  Embedsmænd,  som  ville  mætte 
det  gamle  slesvigholsteenske  Had  til  alle  Danske,  ved  at  be- 
handle de  nu  afskedigede  danske  Embedsmænd  saa  hundsk 
som  muligt.  Vi  slog  os  da  til  Ro  for  nogle  Dage  i Flens- 
borg, og  jeg  underrettede  strax  Si  da  om  den  Chance,  der 


Digitized  by  Google 


124 


frembød  sig  til  paa  en  nem  Maade  at  komme  til  Kjøbenhavn. 
og  bad  hende  om  muligt  at  fremskynde  sin  Afreise  saaledes, 
at  den  kunde  gaa  for  sig  strax  efter  endt  Auktion,  da  Damp- 
skibet antages  at  skulle  gaae  herfra  d.  9de. 

De  mellemliggende  Dage  tilbragte  Feilberg  og  jeg  for 
det  Meste  sammen  med  de  gode  danske  Borgere  i Flensborg, 
hvoraf  jeg  særlig  maa  fremhæve  Brødrene  Plåttner.  Det 
er  opløftende  og  styrkende  at  fornemme  den  Fædrelands- 
kjærlighed,  som  fylder  alle  danske  Slesvigeres  Hjerter,  og  det 
faste  Haah,  hvoraf  de  alle  besjæles,  at  det  ikke  vil  vare 
længe,  før  Slesvig  atter  forenes  med  det  øvrige  Danmark,  om 
det  end  rimeligvis  nu  bliver  skilt  derfra  en  liden  Stund. 

Jeg  besøgte  Lasaretterne  og  traf  der  flere  Officerer,  som 
jeg  havde  set  tidligere  som  Saarede  i Ullerup,  f.  Ex.  Lieutn. 
Fischer,  hvem  jeg  vist  tidligere  har  omtalt,  og  Lieutn.  Høh- 
ling.  en  Søn  af  min  gamle  Bekjendt,  Major  Høhling,  der  er 
Postmester  i Ringsted.  Overlæge  Boesen  medgav  mig  en 
Hilsen  til  Hans. 

Overfarten  til  Kjøbenhavn  vil  slet  ikke  koste  os  Noget; 
det  er  den  danske  Regjering.  som  forpagter  Dampskibet  for 
at  hjælpe  de  Mange  ud  af  den  Forlegenhed,  hvori  de  befinde 
sig.  da  de  pludselig  skulle  forlade  Landet  med  al  deres 
Habengut.  Godt  er  det,  at  vi  have  ladet  vort  Gods  blive  i 
Satlrup;  thi  jeg  har  ved  Dampskibet  været  Vidne  til,  hvor- 
ledes Kasser  med  Porcellain  og  Glas  søndersloges  ved  Ind- 
ladningen, og  deres  Indhold  fuldstændig  ødelagdes. 

Aflen. 

Sida  er  kommen,  glad  over,  at  Alt  i vort  gamle  Hjem 
var  besørget  paa  det  Bedste.  De  fleste  af  Sognets  Bønder- 
koner vare  komne  til  Auktionen,  nærmest  for  at  tage  Afsked 
med  hende,  men  tillige  for  at  kjøbe  et  eller  andet  Stykke  til 
Erindring.  Sida  medbragte  218  Rdlr.,  som  hun  havde  mod- 
taget for  de  forskjellige  Sager,  hun  havde  afhændet,  medens 
Auktionen  gik  for  sig  i Udhusene  over  Kreaturer,  Vogne  etc., 
og  det  vilde  jo  have  været  et  behageligt  Tilskud  til  Reise- 
pengene,  et  Tilskud,  som  heldigvis  nu  ikke  behøvedes. 

I Morgen  tidlig  gaa  vi  ombord  i Skibet  og  forlade  det 
velsignede  Sønderjylland.  Gud  beskærme  det  og  forene  det 
snart  atter  med  Moderlandet! 

Af  Oberst  Emil  Madsen. 

Det  er  sagt  og  med  god  Grund,  at  den  Reisende  allerede 
blot  af  den  Maade,  paa  hvilken  Hotellerne  i et  Land  ere  ind- 
rettede, og  den  Tilstand,  i hvilken  de  ere,  kan  faa  et  ikke 
ringe  Kjendskab  til  Befolkningens  Sædvaner  og  Eiendommelig- 
heder;  thi  der  lægges  selvfølgelig  i Hotellerne  an  paa  at  til- 
fredsstille de  Ønsker,  som  ere  de  almindeligt  fremtrædende  i 
Retning  af  Udstyrelse,  Bohave,  Spise-  og  Drikkevarer,  Belys- 
ning o.  s.  v.,  med  Tilsidesættelse  af,  hvad  Gjæsteme  ikke 
bryde  sig  om.  Denne  Regel  har  dog  en  Undtagelse  i Schweiz, 
idet  Hotellerne  dér  mindre  ere  indrettede  paa  at  huse  Landets 
Egne  end  den  store,  vistnok  hovedsagelig  af  Udlændinge  be- 
staaende  Turiststrøm. 

Hvor  stort  dette  Antal  af  fremmede  Turister  nu  er,  lader 
sig  vanskeligt  bestemme.  Det  samlede  Antal  af  Personer,  som 
i et  Aar  have  boet  paa  Hotellerne  i Schweiz,  anslaas  til 
250000  til  300000  *).  Men  idet  der  i saadanne  Angivelser 
ikke  skjelnes  imellem  de  Fremmede  og  Schweizerne  selv,  der- 
næst mange,  som  have  reist  i Forretnings-  og  Familieanlig- 
gender, ere  indbefaltede  i Tallet,  og  den  enkelte  Person  tælles 
i hvert  Hotel,  i hvilket  han  har  overnattet,  faar  man  ikke 
noget  klart  Indblik  i,  hvad  der  alene  angaar  de  fremmede 
Turister.  Noget  tydeligere  synes  Spørgsmaalet  at  blive  be- 
svaret ved  de  Angivelser,  der  stundom  offentliggjøres  af  hvor- 

*)  Tschudi,  Der  Turist  in  der  Schweiz.  ZQrich  1895.  Pag.  XIV. 

mange  Personer  der  have  boet  i Hotellerne  paa  et  enkelt 
Sted  i Løbet  af  et  Aarstid  eller  en  Sæson,  og  som  indeholde 
Oplysninger  om  Personernes  Hjemstavn.  Disse  Angivelser  have 
Interesse  baade  som  Bidrag  til  Bedømmelsen  af,  hvor  stor 
Turiststrømmen  har  været,  og  til  Bedømmelsen  af  den  Reise- 
lyst,  som  findes  hos  de  enkelte  Folkeslag,  naturligvis  med  til- 
børlig Hensyntagen  til  vedkommende  Lands  Befolkningsmængde 
og  den  Afstand,  der  skiller  det  fra  Schweiz.  Det  findes  saa- 
ledes  meddelt  for  lnterlakens  Vedkommende  l),  at  der  i Som- 
meren 1895  har  overnattet  i dette  Steds  Hoteller  30340  fra 
Tyskland,  12948  fra  Storbritannien,  12610  fra  de  forenede 
Stater  og  Canada,  10940  fra  Frankrig,  10726  fra  Schweiz, 
4862  fra  Holland  og  Belgien,  3092  fra  Rusland,  2904  fra 
Østerrig-Ungam,  1018  fra  Italien,  798  fra  Danmark,  Norge 
og  Sverig,  562  fra  Spanien  og  Portugal,  372  fra  Balkansta- 
terne,  350  fra  Asien  og  Afrika  og  480  fra  forskjellige  andre 
Lande,  ialt  92002.  Det  tilføies,  at  regnes  de  Personer  med, 
der  have  boet  i Privathuse,  vilde  Tallet  være  ca.  96000.  — 
At  Antallet  af  Schweizere  er  ringe,  kan  ikke  undre,  thi  dels 
foregaar  der  ikke  Forretninger  af  større  Betydning  i Inter- 
laken  — det  er  alene  et  Turiststed  — og  dels  kunne  de 
Schweizere,  der  reise  som  Turister,  som  Indlændinge  oftere 
gjøre  korte  Udflugter,  snart  til  én  Egn  og  snart  til  en  anden 
og  mere  eller  mindre  tage  ind  hos  Slægt  og  Venner.  Paa 
den  anden  Side  maa  det  bemærkes  med  Hensyn  til  Udlæn- 
dingene, at  om  Interlaken  end  er  et  Midtpunkt,  som  omtrent 
alle  fremmede  Reisende  besøge,  saa  er  der  dog  adskillige  af 
dem,  som  blot  reise  igennem  uden  at  overnatte,  idet  Stedet 
i og  for  sig  ikke  frembyder  noget  særdeles  Mærkværdigt,  og 
nogle  komme  ogsaa  udenfor  den  egentlige  Sæsontid,  i April 
og  i October.  Det  vil  derfor  næppe  være  at  gribe  for  liøit, 
naar  man  anslaar  Antallet  af  de  Fremmede,  som  nu  for  Tiden 
aarlig  besøge  Schweiz  og  bereise  Landet  i større  Udstrækning, 
altsaa  ikke  blot  reise  igjennem  det  f.  Ex.  til  Italien  og  blot 
overnatte  nogle  faa  Gange,  til  omtrent  100000.  Beregnes  meget 
beskedent,  at  hver  af  disse  kun  bruger  200  Kr.  i Landet,  vil 
dette  dog  af  dem  have  en  Indtægt  af  ca.  20  Millioner  Kroner 


')  MOnchener  Neueste  Nachrichten.  20.  Oct.  1895. 

aarligt,  hvad  der  for  en  Befolkning  af  ialt  3 Millioner  ikke  er 
en  ganske  uvæsentlig  Sum  l). 

Det  er  saaledes  intet  Under,  at  Schweizerne  og  blandt 
disse  særlig  Hoteleieme  og  Hotelværterne  gjøre  Alt  for  at  skaffe 
de  Reisende,  hvad  de  behøve,  saa  godt  og  billigt  som  muligt, 
samtidigt  med,  at  de  søge  ogsaa  at  skaffe  sig  selv  den  størst 
mulige  Indtægt.  Dette  maa  nu  ikke  forstaas,  som  om  der 
skulde  antydes,  at  de  søge  at  gjøre  sig  uredelig  Fordel.  Tvert- 
imod,  Schweizerne  bør  i det  Hele  roses  for  deres  Ærlighed  *). 
De  ere  derhos,  især  i den  tysktalende  Del  af  Landet,  forstan- 
dige, nøgterne,  kun  lidet,  hvad  vi  vilde  kalde  gemytlige,  og 
den  stærke  Konkurrence  ansporer  dem  yderligere,  saa  at  de 
tage  Hensyn  til  alle  Klasser  af  Reisende,  idet  de  fortræffeligt 
indse,  at  om  end  en  Rigmand  kan  betale  høit,  saa  er  der 
for  hver  saadan  adskillige,  der  ere  tarveligere  stillede,  men 
dog  til  syvende  og  sidst  ved  deres  større  Antal  give 
største  Indtægt.  Det  er  saaledes  især  til  Fordel  for  de  mindre 
Bemidlede  og  ikke  mindst  for  de  Turister,  der  hovedsagelig 
reise  til  Fods,  at  der  omtrent  paa  et  hvilketsomhelst  Punkt, 
hvor  der  kan  være  Mulighed  for,  at  Nogen  vil  overnatte,  fin- 
des et  Hotel  eller  et  Filial  (Dependance)  af  et  saadant,  og 
overalt,  hvor  man  i den  varme  Sommertid  kunde  fristes  til 
at  hvile  lidt,  mindst  én  Beværtning. 

Landet  er  som  oversaaet  med  Hoteller  og  Forfrisknings- 
etablissementer.  Det  angives,  at  Antallet  af  Hoteller  og  lig- 
nende udgjør  ca.  1100  med  62000  Senge*),  medens  Antallet 
af  Personer,  der  drev  Hoteller,  Restauranter  og  lignende,  alt 


*)  Hotellernes  samlede  Indtægt  af  de  Reisende  er  meget  større.  Den 
udgjorde  allerede  1880  ca.  38  Millioner  Kroner  (ca.  53  Mili.  Francs). 
Liebenau : Das  Gasthof-  und  Wirthschaftswesen  der  Schweiz  in  filterer 
Zeit.  Zurich  1891  Pag.  VII. 

*)  Det  eneste,  der  maaske  kunde  berettige  til  at  sætte  et  Spørgsmaals 
tegn  herved,  er  Møntvæsenet  i de  nærmest  Italien  liggende  Dele  al 
Kanton  Tessin.  De  i Wrd  ringere  italienske  Papirspenge  og  ikke 
gangbare  Metalpenge  fra  forskjellige  sydlige  Lande  bringes  her  let  ind 
over  Grændsen  og  kunne  ikke  godt  nægtes  modtagne  af  de  Handlende 
o.  A..  og  disse  fristes  derved  til  atter  at  give  dem  ud  som  god 
Mønt  til  Reisende,  der  ere  ubekjendte  med.  hvad  der  er  lovlig  Skille- 
mønt i Schweiz. 

3)  Tschudi  1.  c-  Pag.  XIV. 

i 1882  udgjorde  mindst  22500,  heri  ikke  indbefattet  dem,  der 
alene  skænkede  Kaffe  eller  havde  meget  smaa  og  indskræn- 
kede Beværtninger  *). 

Er  der  et  Bjerg  paa  indtil  ea.  6000  Fods  Høide,  fra 
hvilket  det  paa  en  skyfri  Dag  kan  være  lønnende  at  betragte 
en  Solopgang  eller  Nedgang,  mangler  der  sjeldent  et  Hotel. 
Er  der  en  Landsby,  som  ligger  saa  heldigt,  at  der  fra  den 
nemt  kan  foretages  Udflugter  i Bjergene,  som  f.  Ex.  Meiringen, 
da  ere  Hotellerne  og  ikke  at  forglemme  de  næsten  altid  nær 
ved  liggende  Butikker  med  Fotografier,  Træskærerarbejder  og 
allehaande  andre  Erindringer,  Tobak,  Chocolade,  conserverede 
Fødemidler,  stundom  ogsaa  Reiseekviperingssager,  saa  talrige, 
at  man  næsten  forgjæves  ser  sig  om  efter  en  Bygning,  der 
ikke  er  Hotel,  Restaurant  eller  Udsalgssted,  og  uvilkaarligt 
spørger  sig  selv,  om  de  faste  Indbyggere  kun  ere  de  i Ho- 
tellerne m.  m.  Ansatte  eller  for  disse  Arbeidende.  At  Spørgs- 
maalet  uden  stor  Unøiagtighed  kan  besvares  med  Ja,  vil  ses 
af,  at  der  i det  ovenfor  nævnte  Meiringen,  som  staar  opført 
med  ca.  2800  Indbyggere,  aarlig  beskjæftiges  omtrent  600 
Mennesker  blot  med  de  omhandlede  Træskærerarbeider. 

Paa  et  saadant  Sted  og  i de  større  Byer  ere  alle  de 
tre  Klasser  af  Hoteller,  som  svare  til  de  tre  Klasser,  i 
hvilke  man  ligesom  paa  Jernbanen  kan  inddele  de  Reisende, 
repræsenterede.  Der  er  først  de  kolossale,  elegant  indrettede 
Hoteller,  der  nærme  sig  de  amerikanske  Forbilleder  og 
maaske  bedst  kunne  karakteriseres  ved,  at  det  Værelse,  eller 
de  Værelser,  for  hvilke  Betalingen  erlægges,  kun  ere  bestemte 
til  at  sove  i,  medens  der  iøvrigt  findes  til  fælles  Afbenyttelse 
Saloner  og  Rygeværelser,  Læse-  og  Skrivestuer,  en  stor,  smukt 
beliggende,  med  Palmer,  Bananer  og  andre  Varmlands-Planter 
rigt  udstyret  Have,  undertiden  endog  en  park  med  mange 
Slags  Fugle.  Der  er  derhos  paa  alle  Maader  draget  Om- 
sorg for  øjeblikkeligt  at  tilfredsstille  rige  Reisendes  Ønsker, 
saaledes  ikke  blot  ved  Hjælp  af  det  egentlige  Tjenerpersonale, 
men  ogsaa  ved,  at  Hotellet  har  eller  hurtigt  kan  skaffe  pas- 
sende Kjøretøier  og  Rideheste,  og  at  det,  saafremt  det  ligger 
ved  en  Sø,  har  sine  egne,  med  uniformerede  Folk  og  for- 

')  KafTee-  und  Kuohliwirlhe.  Liebenau  1.  c.  Pag.  VI. 

skjellige  Nationalflag  forsynede  Baade.  Det  hører  ogsaa  til 
disse  Hotellers  Karakteristik,  at  Lys  og  Betjening  i Reglen 
beregnes  med  et  Tillæg  til  den  for  Værelserne  betingede  Be- 
taling. Hoteller  af  denne  Art  findes  især  i de  større  Byer, 
saaledes  maaske  fortrinsvis  i Luzern,  men  de  findes,  som  sagt, 
ogsaa  paa  de  mere  besøgte  Punkter  udenfor  de  større  Byer, 
saaledes  i Territet  ved  Genfersø,  Grindehvald,  Meiringen,  In- 
terlaken,  Zermatt  og  m.  fl.  Steder.  Disse  Hotellers  Fremmed- 
lister  kunne  ikke  sjeldent  prange  med  Navne  paa  Personer,  der 
høre  til  Europas  Herskerfamilier,  og  med  verdensberømte 
Navne  paa  fornemme  Slægter,  Kunstnere  og  Rigmænd.  Un- 
dertiden foretrække  disse  Personer  dog  at  være  saa  vidt  muligt 
incognito.  Paa  et  af  Hotellerne  i Grindehvald  boede  saaledes 
forrige  Sommer  paa  denne  Maade  Dronningregenten  af  Neder- 
landene og  hendes  Datter.  Den  sidste  spiste  ved  table  d’hote 
og  var  hyppigt,  ukjendt,  sammen  med  Hotellets  øvrige  Gjæster. 
At  opholde  sig  incognito  paa  et  Hotel  er  just  ikke  heller  for- 
bundet med  Vanskeligheder,  thi  der  fordres  aldrig  Legitimation, 
og  den  Reisende  plages  ikke  synderligt  med  Fremmedbogen. 
Enkelte  Steder  kan  det  træffe,  at  man  aldeles  ikke  bliver 
spurgt  om  Navn,  Stilling  eller  Hjemstavn.  I Almindelighed 
maa  man  dog  opgive  i al  Fald  Navn  og  Hjemstavn  samtidig 
med,  at  der  anvises  En  Værelse,  og  Hotellet  sørger  da  for, 
at  Opgivelserne  indføres  i Fremmedbogen.  Hvor  selve  Bogen 
forelægges  de  Reisende,  vrimler  den  i Reglen  af  mere  eller 
mindre  morsomme  eller  smagfulde  Anbefalinger  og  Indfald  i 
de  Reisendes  eget  Sprog  *). 

Hotellerne  af  anden  Rang  søge  efter  Leilighed  og  Evne  at 
efterligne  Hotellerne  af  første,  men  der  bydes  selvfølgelig  mindre, 
ligesom  ogsaa  Prisen  er  meget  ringere,  og  der  beregnes  ikke 
særskilt  Lys  og  Service.  Ogsaa  i dem  vil  man  i Alminde- 
lighed savne  Gjenstande,  der  kunne  berøve  Værelserne  deres 
Præg  af  alene  at  være  bestemte  til  at  sove  i.  Man  vil  saa- 
ledes som  oftest  forgjæves  søge  efter  et  til  Skrivning  brugeligt 
Bord,  Skrivetøi,  Kop  til  Gigaraske  og  deslige,  som  vi  ere 
vante  til  anse  som  nødvendigt  Tilbehør.  Der  betales  for  et 


’)  Den  ældste  Fremmedbog,  som  haves  opbevaret  i Schweiz,  er  ført  i 
.Kronen'  i Bern  og  omfatter  Aarene  1530 — 153:2.  Liebenau  1.  c.  Pag.210. 

Værelse  i dem  gjennemsnitlig  omtrent  1 Kr.  50  Øre  om  Da- 
gen, og  for  de  Reisende,  der  sætte  Pris  særlig  paa  en  smuk 
Udsigt,  ere  de  maaske  endog  at  foretrække  for  Hotellerne  af 
første  Rang.  idet  de  som  oftest  ere  ligesaa  smukt  og  frit  be- 
liggende som  hine.  og  ikke,  da  de  ere  mindre,  have  saa  mange 
Værelser  til  Bagsiden  eller  Gaarden. 

Hotellerne  af  tredie  Rang  ere  de  tarveligst  udstyrede,  men 
man  finder  i dem  ikke  mindre  end  i dem  af  første  og  anden 
en  høflig,  taktfuld,  ikke  sjeldent  endog  forekommende  og  venlig 
Betjening,  derhos  stor  Renlighed. 

Til  Hotellerne  er  der  selvfølgelig  ikke  henregnet  Hospiti- 
erne,  der  findes  paa  de  mest  befærdede  Alpeovergange,  og  som 
ere  saa  vel  bekjendte  og  i Tidens  Løb  have  undergaaet  saa 
faa  Forandringer,  at  vi  kun  behøve  at  nævne  dem. 

Adskillige  Hoteller  have  en  ældgammel  Oprindelse,  men 
ere  som  oftest  i Tidernes  Løb  byggede  om  og  have  stundom 
ogsaa  skiftet  Navn.  Et  af  de  ældste,  om  hvilket  der  vides 
Besked,  er  det  nuværende  Hotel  Interlaken  i Byen  af  samme 
Navn.  En  Erindring  fra  gammel  Tid  er  et  Slags  Vaabenskjold, 
der  indtil  Hotellet  blev  ombygget  i dette  Aarhundrede,  sam- 
tidig med  at  Navnet  ændredes  fra  „ Gasthaus  Interlaken*  til 
„Hotel  Interlaken*,  var  anbragt  over  Indgangsdøren  mod  Nord, 
men  nu  har  faaet  Plads  i en  Taammur  paa  Sydsiden.  Over 
Skjoldet  ses  et  slynget  Baand.  paa  hvilket  Aarstallet  1491  er 
anført  med  de  sædvanlige  Taltegn,  saaledes  som  de  skreves 
paa  hin  Tid.  Det  firdelte  Skjold  viser  dels  Interlakens  Vaaben, 
dels  et  Vaaben,  der  formodes  at  være  ført  af  den  daværende 
samtidige,  høieste  Øvrighedsperson  Louis  Ross.  Man  véd,  at 
dette  Hotel  er  blevet  solgt  1659  for  omtrent  4000  Francs, 
1745  for  9645  og  1834  for  51570  ‘).  — Det  kan  betragtes 
som  Regel,  at  naar  et  Hotel  har  Navn  efter  en  Helgen,  de 
hellige  Trekonger  og  lignende,  da  hidrører  det  fra  Middel- 
alderen, men  Navne  af  denne  Art  ere  nu  sjeldne.  Ret  hyp- 
pigt forekomme  derimod  Dyrenavne,  isa'r  Oxen  og  Bjørnen, 
ogsaa  Vinstokken.  Ankeret  og  lignende,  og  disse  betegne  da 
i Reglen  ligeledes,  at  Hotellet  er  af  gammel  Oprindelse,  lige- 
som Ørnen  og  Hesten  (Rossli),  der  ogsaa  hyppigt  forekomme, 

antyde,  at  der  i sin  Tid  har  væres  Posthus  dér.  Nogle  Ho- 
teller ere  bekjendte  ved  historiske  Begivenheder.  Saaledes 
blev  Fredslutningen  mellem  Frankrig,  Piemont  og  Østerrig 
1859  undertegnet  i Hotel  Baur  i Zurich  ').  De  ældre  Ho- 
teller have  dog  ofte  ikke  kunnet  holde  sig  paa  Høide  med 
Tidens  Fordringer  og  fremtræde  som  2den  og  3die  Rangs. 
De  ligge  derhos  inde  i Byerne  og  ikke  ved  Banegaardene  og 
Landingspladserne,  som  det  nu  helst  ønskes.  Første-Rangs 
Hotellerne  ere  næsten  alle  byggede  i den  nyere  Tid  og  føre 
som  oftest  Navne,  der  mere  tilhøre  Nutiden,  som  National, 
Sehweizerhof,  Viktoria,  Terminus,  St.  Gotthard  o.  s.  v. 

Stadigt  bygges  der  nye  Hoteller,  og  dog  skulde  det  synes, 
som  om  Maalet  i Øieblikket  var  naaet,  thi  der  klages  hyppigt 
over,  at  Fortjenesten  er  meget  ringe  paa  Grund  af  den  store 
Konkurrence. 

For  at  bøde  herpaa  lukkes  mange  Hoteller  ikke  alene 
paa  Landet,  men  ogsaa  i de  store  Byer,  udenfor  Sæsontiden, 
altsaa  omtrent  fra  Slutningen  af  September  til  ind  i Mai  efter 
Beliggenheden,  og  det  hele  tjenende  Personale  sendes  bort, 
saa  at  de  staa  tomme  og  tillukkede.  Men  medens  dette  er 
et  Middel  til  at  forringe  Udgifterne,  saa  forbliver  det  dog 
Hovedsagen  at  trække  de  Reisende  til  i Sæsontiden,  og  om 
man  end  maa  sige,  at  det  fornemste  Middel,  der  anvendes 
hertil,  er  at  gjøre  Alt  saa  godt  som  muligt  for  en  rimelig  Be- 
taling, saa  anvendes  dog  ogsaa  ved  Siden  heraf  mange  andre 
Midler,  som  det  frembyder  Interesse  at  iagttage. 

Det  nærmest  iøinefaldende  af  disse  er  naturligt  Reklamen. 
Det  er  ikke  Umagen  værd  at  dvæle  ved  den  overall  almin- 
delige Form,  at  det  eller  det  Hotel  — nærmest  2den  Rangs 
eller  Bjerghotel  — ved  Plakater  i Ventesale,  Jernbanevogne, 
paa  Banegaardenes  Perroner  og  mange  andre  Steder,  i farve- 
rige Billeder  og  med  bedaarende  Ord  lovpriser  den  Egn,  i 
hvilket  Hotellet  ligger,  og  Alt,  hvad  der  bydes.  Saadanne 
Bekjendtgjørelser  træffes  overalt  og  vildlede  neppe,  lige  saa 
lidt  som  de  veilede,  thi  den  store  Mængde  af  disse  Plakater, 
foruden  tilsvarende  Bekjendtgjørelser  i Bladene,  gjør  det  ingen- 
lunde let  at  træffe  sit  Valg.  Dog  fortjener  det  maaske  at 

bemærkes,  at  Hotellerne  i høiere  Grad,  end  det  er  Skik  f.  Ex. 
herhjemme,  angive  Priserne  og  ikke  nøies  med  de  almindelige 
Talemaader:  „billige  Priser,  moderate  Priser,  fordelagtige  Be- 
tingelser" o.  s.  v.,  der  ere  uheldige,  fordi  de  egentlig  Intet 
sige,  idet  hvad  der  er  billigt  for  Hotelværterne,  kan  være  dyrt 
for  de  Reisende.  Ei  heller  er  det  Umagen  værd  at  dvæle 
ved  Reklamen  i Form  af,  at  Hotellernes  mere  eller  mindre 
pragtfuldt  udstyrede  Portnere  eller  Karle  søge  at  kapre  de 
Reisende  paa  Banegaardene  og  Landingsstederne.  De  ere 
ihærdige,  og  man  «lipper  dem  ikke  saa  let,  naar  man  har 
Bagage  og  ikke  strax  kan  opgive  Navnet  paa  et  bestemt 
Hotel. 

Derimod  er  det  en  for  vedkommende  Hotel  mere  løn- 
nende Reklame,  naar  det  kan  opnaas.  at  Reisebøger  give  An- 
befaling, og  fremfor  Alt,  naar  Opmærksomheden  særlig  hen- 
drages paa  Stedet  ved  fængslende  Skildringer  i Dagblade  og 
Tidsskrifter,  saaledes  at  den  Reisende  uvilkaarligt  faar  det 
Indtryk,  at  han  egentlig  har  forfeilet  sin  Reise,  naar  han  ikke 
netop  har  besøgt  det  eller  det  Sted,  der  lovprises  som  det 
allerskjønneste  og  interessanteste  i Landet.  Der  arrangeres 
da  mangfoldige  sindrige  Kombinationer  ved  Hjælp  af  de  Sel- 
skaber, som  eie  de  særlige  Baner,  som  maa  benyttes,  naar 
man  ikke  vil  gaa  tilfods  lange,  besværlige  Veie.  Saaledes 
udstedes  der  Tur-  og  Returbilletter,  som  gjælde  flere  Dage 
end  de  2,  der  ere  det  almindelige  i Schweiz  for  ikke  lange 
Reiser,  og  disse  Billetter  indbefatte  da  tillige  Betalingen  for 
Opholdet  og  Bespisningen  paa  et  bestemt  Hotel.  Der  arran- 
geres ogsaa  af  og  til  Selskabsreiser  til  Stedet,  ligeledes  med 
Opholdet  m.  v.  paa  et  bestemt  Hotel  indbefattet  i Betalingen. 
Nedsættelse  i Betalingen  for  Jernbaneturene  paa  Søn-  og 
Festdage  er  ogsaa  almindelig.  — Af  og  til  foregaar  der  Sving- 
ning i Udtalelserne  om,  hvilken  Egn  der  saaledes  især  bør 
ses.  Medens  tidligere  Egnen  om  Montblanc  stadigt  frem- 
droges som  det  mest  Seværdige  i Schweiz  med  det  tilstødende 
Savoyen,  er  det  nu  især  Zermatt  med  det  nærliggende  Matter- 
horn,  som  overalt  lovprises.  Her  er  Forholdet  det,  at  en 
Familie,  der  har  et  stort  Navn  blandt  Hoteleierne,  ikke  alene 
synes  at  have  en  mægtig  Indflydelse  med  Hensyn  til  den  7 — 8 
Mile  lange  Sidebane,  der  forbinder  Zermatt  med  Hovedbanen 

i Rhonedalen,  men  ogsaa  driver  alle  de  Hoteller,  som  der 
egentlig  kan  være  Tale  om  at  bo  paa  i Zermatt.  Hvad  der 
ydes  de  Reisende,  er  fortræffeligt  i enhver  Henseende,  men 
Nogle  ville  maaske  rnene,  at  de  kunde  nøies  med  mindre. 

Et  andet  Middel  er  den  meget  roste,  saakaldte  Pensions- 
pris, der  stundom  siges  at  indtræde  blot  efter  faa  Dages  Op- 
hold, og  den  i Reglen  forholdsvis  lave  Betaling  for  Værelser 
i Hotellerne. 

Hvad  Pensionsprisen  angaar,  der  ofte  bekjendtgjøres 
som  overordentlig  lav,  da  synes  den  snarest  at  vise  sig  skuf- 
fende, og  det  er  høist  utilraadeligt  at  grunde  et  Overslag  over 
ReiseudgiPter  paa  samme.  Selvfølgelig  kan  man  akkordere 
om  nedsat  Betaling,  naar  rnan  strax  angiver  at  ville  blive 
længe,  og  Akkorden  kan  stille  sig  meget  billig,  naar  man  i 
inaanedsvis  vil  blive  paa  det  samme  Sted,  især  ude  paa  Landet; 
men  dette  kan  man  vel  opnaa  i ethvert  Land,  saa  at  der 
ikke  er  noget  Særegent  deri.  Spørger  man  i de  egentlige 
Hoteller  i de  større  Byer,  ogsaa  paa  Landet,  om  Betingelserne 
for  at  tage  Nogen  i Pension,  svarer  Værten  i Reglen,  at  ban 
ikke  indlader  sig  paa  det,  eller  Prisen  bliver  saa  høi,  at  man 
ikke  kan  staa  sig  ved  den,  og  der  gjøres  med  Rette  opmærk- 
som paa,  at,  da  man  vistnok  vil  se  sig  om  og  ikke  hele 
Dagen  forblive  paa  Hotellet,  vil  man  blive  nødt  til  at  indtage 
forskjellige  Maaltider  ude,  og  for  disse  vil  man  altsaa  komme 
til  at  betale  to  Gange,  da  der  ikke  sker  noget  Afdrag  i den 
betingede  Pensionspris  for  de  Maaltider,  ved  hvilke  rnan  er 
forhindret  i at  møde. 

Hvad  den  lave  Pris  paa  Værelser  angaar,  da  lætyder  den 
ogsaa  mindre,  end  det  skulde  synes,  thi  Mad  og  Drikke  ere 
paa  Hotellerne  i Reglen  dyrere  end  her,  især  naar  det  ikke 
er  varm  Mad.  Der  findes  derhos  det  for  os  uvante,  som 
iøvrigt  ogsaa  forekommer  udenfor  Schweiz,  at  Tire  og  Kaffe 
ikke  leveres  paa  Hotellerne  uden  portionsvis.  En  „The  kom- 
plet* eller  „Kaffe  komplet*,  sotn  det  kaldes,  bestaar,  foruden 
af  Brød,  Smør,  Honning  og  Sukker,  mere  eller  mindre  rige- 
ligt, af  en  Kande  med  The  eller  Kaffe,  ert  do.  med  Mælk  og 
en  do.  med  varmt  Vand,  stundom  tillige  nogen  Ost.  For 
Theens  og  Kaffens  Vedkommende  er  Portionen  oftest  saa 
rigelig,  at  der  er  nok  til  to;  men  da  der  i Reglen  ikke  ser- 

veres  halve  Portioner,  fordyrer  det  Reisen  ikke  saa  lidt  for 
den  Enkeltreisende.  Derhos  beregnes  hvert  Tillæg,  f.  Ex.  Ost, 
naar  den  ikke  leveres  i Portionen,  Skinke,  Pølse,  og  hvad  man 
ellers  kunde  ønske  for  at  skaffe  lidt  Afvexling,  saaledes  til 
Frokost,  som  vi  ere  vante  dertil,  altid  særskilt  og  portionsvis, 
i Reglen  med  1 Franc,  hvilket  atter  fordyrer,  da  det  ikke 
nytter,  at  den  enkelte  Portion,  f.  Ex.  af  Ost,  er  større,  end 
at  man  godt  kan  fortære  den.  Æg  serveres  stykkevis  og  ere 
altid  dyre.  Smørrebrød  kjendes  selvfølgelig  ikke.  Brødet  er 
derhos  af  en  saadan  Form  og  Beskaffenhed,  at  det  vanskeligt 
kunde  bruges  til  saadant.  Sodavand  er  mange  Gange  dyrere 
end  her. 

Et  andet  Forhold,  der  træder  i Forbindelse  med  det 
ovenfor  fremsatte,  og  som  kan  være  ret  ubehageligt,  er,  at 
man  i adskillige  Hoteller,  hvis  Værter  rimeligvis  tilhøre  en 
Forening,  som  ogsaa  strækker  sig  ind  i Italien,  kan  finde  en 
lille,  opklæbet  Seddel  paa  et  stundom  ikke  meget  iøinefaldende 
Sted  i Værelset;  denne  forkynder  i flere  Sprog,  at  den  ak- 
korderede Pris  paa  V æreiset  ikke  betragtes  som  bindende,  men 
vil  blive  forhøiet,  saafremt  man  ikke  indtager  sine  Maaltider 
paa  Hotellet,  stundom  ogsaa  at  man  vil  have  at  betale  for 
den  paafølgende  Nat,  naar  man  afreiser  i Løbet  af  Dagen  og 
ikke  har  anmeldt  sin  Afreise  inden  Kl.  5 Eft.,  nogle  Steder 
endog  inden  12  Middag.  Der  kan  ogsaa  findes  andre  Be- 
stemmelser, som  vel  ikke  angaa  en  mulig  Fordyrelse,  men 
give  Opholdet  et  noget  kaserneagtigt  Præg.  Alt  dette  findes 
ikke  forud  angivet  i Reklamerne  eller  i Reisebøgerne;  ei  heller 
omtales  det,  naar  man  leier  Værelse,  og  Ubehageligheden  ved 
disse  Bestemmelser  forøges  ved,  at  Table  d håte-Tiden  efter 
Landets  Skik  oftest  er  Kl.  121/*,  altsaa  paa  en  Tid,  der  ikke 
passer,  naar  man  vil  gjøre  længere  Udflugter.  Man  gjør  vist- 
nok rettest  i ikke  at  tage  ind  i Hoteller,  hvor  disse  Bestem- 
melser findes,  men  da  man  ikke  let  forud  kan  vide,  om  de 
forekomme  eller  ikke,  bidrage  de  til  at  vanskeliggjøre  Valget 
af  Hotel.  Det  er  i denne  Henseende  tilraadeligt  ikke  at  lægge 
stor  Vægt  paa  Anbefalinger,  men  at  se  sig  for.  Det  kan 
være  tjenligt,  at  den  Reisende,  som  ankommer  til  Stedet  pr. 
Jernbane,  lader  sin  Bagage  blive  paa  Banegaarden,  hvor  den 
overalt  modtages  til  Opbevaring  for  billig  Betaling  og  mod 

Garantiseddel.  Han  kan  da  lettere  se  sig  om,  uafhængig  af 
Bagagen,  og  denne  kan  hurtigt  hentes,  naar  Valget  er  truffet. 
Paa  den  anden  Side  maa  det  bemærkes,  at  Værten,  saafremt 
der  gåøres  Indsigelse,  mange  Steder  nøies  med,  at  kun  Morgen- 
maaltidet  indtages  paa  Hotellet,  og  at  den  Reisende,  der  for- 
hører sig  i et  eller  andet  Hotel,  men  ikke  finder  sig  tilfreds 
med  det,  alligevel  kun  vil  blive  behandlet  med  stor  Høflighed. 
Undertiden  kan  man  dog  møde  en  bestemtere  Fastholden  ved 
disse  generende  og  fordyrende  Bestemmelser,  som  mange 
Hotelværter  iøvrigt  kun  synes  noget  modstræbende  at  være 
gaaede  med  til. 

Som  det  vigtigste  Middel  til  at  drage  Reisende  til  et  be- 
stemt Punkt  og  fastholde  dem  dér  i nogen  Tid  maa  fremhæves 
de  udmærkede  Foranstaltninger,  der  ere  trufne  for  at  lette  de 
Reisende  at  finde  hen  til  mærkelige  Steder  og  give  dem  en 
saavidt  mulig  farefri  Adgang  til  at  bese  dem.  Om  man  end 
undertiden  kommer  til  at  mindes  det  bekjendte  Udsagn  i Dau- 
dets  Tartarin,  at  hele  Schweiz  tilhører  et  Aktieselskab,  idet 
der  omtrent  hvert  Sted  en,  to  til  tre  Gange  forlanges  Adgangs- 
penge, som  snart  tilfalde  vedkommende  Kommune,  snart  vel 
ogsaa  denne  og  Hotelværterne  i Forening,  saa  forsones  man 
dog  dermed  og  finder  det  rimeligt,  at  der  forlanges  en  Afgift, 
naar  man  ser  de  udmærkede  Foranstaltninger,  der  ere  trufne. 
Jeg  skal  ikke  dvæle  ved  de  Arrangementer,  der  i Form  af 
Alpehytter,  Stiger,  Tove,  Trapper,  Førere  og  Førertariffer  o.  s.  v. 
ere  trufne  med  Hensyn  til  Bestigningen  af  Toppene  i Høi- 
alpernes  Sne-  og  Isregioner,  thi  det  er  jo  dog  i Virkeligheden 
et  meget  ringe  Antal  af  de  Reisende,  som  ere  egentlige  Tinde- 
hestigere,  om  ikke  af  anden  Grund,  saa  fordi  det  er  kostbart; 
ei  heller  ved  den  forstandige  og  udmærket  veiledende  An- 
bringelse af  Veivisertavler,  der  ofte  angive  baade  Afstanden 
til  et  Punkt  og  den  Tid,  der  behøves  for  tilfods  at  naa  det. 
Ei  heller  skal  der  dvæles  ved  de  fortræffelige  Veianlæg,  af 
hvilke  enkelte  mærkeligt  nok  ikke  ere  bievne  til  uden  stor 
Modstand  netop  fra  Hotelværters  Side  *),  eller  ved,  at  mange 
Smaabyer  have  elektrisk  Belysning  i stor  Udstrækning,  endog 
paa  Veiene  udenfor  den  egentlige  By;  thi  denne  Belysning 

er  billig,  hvor  et  Vandfald  kan  afgive  Drivkraften,  og  et  større 
eller  mindre  Vandfald  er  ikke  sjeldent,  hvor  der  findes  høie 
og  steile  Fjeldsider  med  Sne  foroven.  Af  og  til  præsenteres 
derfor  ogsaa  selve  Vandfaldene  i elektrisk  Belysning. 

Derimod  er  der  snarere  Anledning  til  nærmere  at  omtale 
de  andre  forskjellige  Foranstaltninger,  som  paa  adskillige  Steder 
ere  trufne  for  at  gjøre  det  muligt  at  komme  hen  til  det  mest 
Seværdige  nedenfor  Sneen  og  Isen.  Ogsaa  i denne  Retning 
indtager  Schweiz  en  mønsterværdig  Plads. 

Exempelvis  kan  nævnes  Aareslugten  ved  Meiringen. 
Haslidalen,  i hvilken  denne  By  ligger,  deles  ved  fast  Bjerg  og 
og  en  Moræne-Afleiring,  der  tilsammen  viser  sig  som  en 
mægtig  Vold.  i en  øvre  Del.  der  i forhistorisk  Tid  har  været 
et  Søbækken,  og  en  nedre,  der  gaar  ud  til  Brienzersø.  I sin 
Tid  have  Gletscherne,  der  udfyldte  Søbækkenet,  og  Aarefloden 
skaaret  denne  Bjergvold  igjennein.  I den  faste  Klippe  i Volden 
er  der  derved  dannet  en  kun  nogle  faa  Alen  bred,  men  ben- 
ved trehundrede  Fod  dyb  og  omtrent  2000  Alen  lang  Kløft, 
i hvilken  Aare  nu  løber,  medens  Søbækkenet  er  blevet  tømt, 
og  den  tørlagte  Søbund  er  bleven  den  øvre,  aldeles  flade 
Haslidal  med  Byer  og  Huse  og  dyrket  Jord.  Kløften,  der 
hører  til  de  mærkeligste  Ting  i Schweiz,  vilde  det  paa 
Grund  af  den  rivende,  skummende  Flod  og  de  steile  Vægge 
være  umuligt  at  komme  igennem  og  bese,  hvis  der  ikke 
med  megen  Bekostning  var  tilveiebragt  en  Gangbro,  der,  baaren 
af  Jernstænger,  som  ere  fæstede  i Klipperne,  fører  gjennem 
hele  Kløften. 

Som  et  andet  Exempel  kan  den  nedre  Grindelwald-Glet- 
scher  nævnes.  Nedenfor  de  Bjergvægge,  som  begrændse  Grin- 
delwald-Dalen,  og  mellem  hvilke  to  Gletschere,  den  nedre  og 
den  øvre,  gaa  frem,  er  der  en  300 — 400  Fod  dyb  Sænkning, 
som  gennemstrømmes  af  den  fra  Gletscherne  kommende  Vand- 
strøm, den  saakaldte  sorte  Lutschine,  og  skiller  den  tættest 
bebyggede  Del  af  Grindelwald,  der  ligger  omtrent  i Høide 
med  Gletschernes  nederste  Dele,  fra  disse  og  Bjergvæggene. 
For  ikke  lang  Tid  tilbage  gik  den  nedre  Gletscher  langt  ned 
i Sænkningen,  saaledes  at  man  næsten  kunde  komme  lige  til 
den  til  Vogns.  1 de  sidste  Aar  har  den  trukket  sig  tilbage, 

og  den  fremtræder  nu  mellem  de  steile  Fjeldvægge,  der  be- 
grændse  den,  men  adskilt  fra  dem  ved  dybe,  snevre  Kløfter, 
fremkomne  ved,  at  Afsmeltningen  har  skilt  Gletscheren  fra 
Væggene,  i en  Form,  der  nærmest  kan  sammenlignes  med  en 
uhyre,  nedhængende  Istap.  Disse  Kløfter,  der  tildels  fortsætte 
sig  i Klipperne,  hvor  Gletscheren  tidligere  havde  sit  Leie,  og 
som  minde  noget  om  Aareslugten,  kan  man  nu  let  komme 
til  at  bese,  foroven  og  forneden,  tildels  ind  under  Gletscheren, 
ved  Hjælp  af  de  der  anbragte  Gangbroer.  Til  yderlige  An- 
skueliggjørelse  af  Gletscheren  er  der  ved  Udhugning  inden  i 
den  tillige  tilveiebragt  en  omtrent  30  Alen  lang  Gang  eller 
Grotte,  i hvilken  den  blaalige  Is,  der  danner  Gulv,  Loft  og 
Vægge,  gjør  et  besynderligt  Indtryk.  At  man  har  søgt  at 
forstærke  dette  ved  inderst  inde  at  anbringe  et  lille  Bord 
med  et  Lys,  der  tændes,  naar  man  kommer  derind,  er  nær- 
mest en  smagløs  Overflødighed,  thi  i det  mindste  i Solskin 
trænger  Dagslyset  tilstrækkeligt  gennem  Isen. 

Som  et  særligt  Tiltrækningsmiddel  maa  endvidere  nævnes 
de  Tandhjulsbaner,  der  ere  anlagte  til  mange  Høider  paa 
omtrent  6000  Fod,  og  ad  hvilke  Enhver  let  kan  komme  op 
paa  dem  og  glæde  sig  ved  Udsigten.  At  der  i Reglen  øverst 
oppe  findes  et  Hotel,  er  alt  sagt  ovenfor.  Det  Særegne  ved 
disse  Baner,  hvilket  tillige  er  Aarsagen  til  deres  Benævnelse, 
er,  at  der  imellem  Skinnerne  er  lagt  en  smal  Jemstige  med 
tætsiddende  Trin,  der  danner  en  Slags  Tandstang,  i hvilken 
et  særligt  Hjul  i Lokomotivet  griber  ind.  Toget  bestaar  kun  af 
en  eneste  Vogn,  der  skydes  opefter  af  Lokomotivet,  medens 
dette  ved  Nedfarten  derimod  er  forrest.  Noget  afvigende 
Konstruktioner,  saasom  med  2 Tandstænger  istedetfor  én, 
forekomme  undertiden.  Baner  af  denne  Art  findes  vel  og- 
saa  i andre  Lande,  men  i Schweiz  ere  de  nn  saa  alminde- 
lige, at  der  vel  findes  30 — 40  Stykker,  heri  ikke  indbefattet 
de  Trækbaner,  ved  Hjælp  af  hvilke  en  Vogn  paa  Skinner 
trækkes  op  og  ned  med  Tove,  ved  en  faststaaende  Damp- 
maskine. En  af  de  første  var  en  Tandbane  op  til  Toppen 
af  Rigi;  nu  findes  der  to  Baner,  én  paa  hver  Side  af  Bjerget. 
Baade  her  og  andetsteds  er  det  interessant  at  se  de  dristige, 
undertiden  som  en  Del  af  en  Vindellinie  eller  Sneglegang 


Digitized  by  Google 


138 


byggede  Broer  og  øvrige  Anlæg,  der  med  en  Stigning  af  indtil 
48  °/0  *)  ere  førte  op  ad  Skraaningerne. 

Særligt  bør  fremdrages  den  Bane,  der  fører  over  Wen- 
gemalp  og  Kleiner  Scheidegg  fra  Lauterbrunnen  til  Grindel- 
wald.  Kleiner  Scheidegg  er  en  Ryg,  som  i en  Høide  af  om- 
trent 6000  Fod  gaar  ud  fra  Eiger,  et  af  Berneralpernes  høieste  < 

Bjerge,  og  begrændser  Grindelwalddalen  mod  Sydvest,  medens 
denne  videre  mod  Syd  og  Sydøst  begrændses  af  den  mellem 
Eiger  og  Schreckhorn  liggende,  ovenfor  nævnte,  nedre  Glet- 
scher, Mettenberg,  der  er  Schreckhoms  mod  Dalen  vendende 
Væg,  den  mellem  Mettenberg  og  Wetterhorn  liggende  øvre 
Gletscher,  endelig  Wetterhorn  selv  og  den  fra  samme  ud- 
gaaende  Grosser  Scheidegg,  der  begrændser  Grindelwalddalen 
mod  Nordøst  og  skiller  den  fra  Haslidalen.  Tæt  ved  Eiger,  i 
sydvestlig  Retning,  rage  Munken  og  Jomfruen  op,  sammen- 
hængende med  Eiger,  saaledes  at  de  danne  tre  høje  Toppe 
over  en  fælles  Væg,  der  er  skilt  fra  Kleiner  Scheidegg  ved  et 
dybt  Svælg.  Tilsammen  med  Mettenberg  og  Wetterhorn  danne 
disse  Bjerge  et  af  de  interessanteste  Partier,  som  derfor  ogsaa 
er  gengivet  mangfoldige  Gange  i Malerier  og  andre  Afbild- 
ninger. Banen  er  nu  anlagt  saaledes,  at  den  fra  Lauter- 
brunnen fører  ganske  tæt  op  til  Jomfruen,  Munken  og  Eiger, 
saa  tæt,  at  man,  bedragen  af  disse  Bjerges  uhyre  Masser, 
skulde  tro,  at  man  kunde  naa  deres  Isvægge  tværs  over 
Svælget  med  en  Jagtriffel,  medens  den  virkelige  Afstand  om- 
trent er  en  halv  Mil.  Fra  Kleiner  Scheidegg  fører  Banen  lige 
ned  paa  Landsbyen  Grindelwald,  der  ligger  i en  Høide  af 
3000  Fod,  og  paa  denne  Nedfart  udfolder  Panoramaet  med 
Mettenberg,  Wetterhorn,  Gletscherne  og  selve  den  tæt  be- 
liggende Grindel walddal,  der  ligger  nedenfor  Ens  Fødder,  sig 
paa  den  skjønneste  Maade.  Banens  Stigning  er  25  °/o-  Ikke 
sjeldent  bliver  man  fra  Banen  og  Hotellet  paa  Kleiner  Scheidegg 
Vidne  til  interessante  Naturskuespil.  Skyerne  have  ofte  de 
underligste  Former  og  foretage  de  mærkeligste  Bevægelser, 

')  Pilatusbanen.  Tschudi  1.  c.  Pag.  181.  — Stigningen  paa  de  stejleste 
Steder  af  denne  Bane  svarer  omtrent  til  en  Linie,  dragen  til  Runde- 
taarns  Platform  fra  et  Punkt  paa  Kjøbmagergade,  nogle  faa  Skridt 
fjernere  fra  Taarnets  Fod  end  det  Amagertorv  nærmeste  Hjorne  af 
Skindergade. 

naar  de  gaa  frem  forbi  eller  over  Bjergsiderne.  De  kunne 
stundom  ligesom  opsuges,  saa  at  de  forsvinde  i et  Øieblik. 
Stundom  kunne  de  blive  længe  liggende,  næsten  ubevægelige. 
I Foraarstiden  og  i Forsommeren  ere  Laviner,  der  styrte  ned 
i Svælget,  ikke  ualmindelige.  Sjeldnere  vil  det  træffe,  at  man 
bliver  Vidne  til  en  anden,  mærkelig  Fremtoning.  I en  eller 
anden  Fordybning  i de  høitliggende  Sne-  og  Ismasser  kan  der 
have  dannet  sig  en  Sø.  Ved  Middagssolens  Varme  kan  Is- 
dæmningen tø.  og  Vandet  pludselig  bryde  igjennem.  Man 
ser  da  et  Vandfald,  der  kan  vare  10 — 20  Minutter,  ved  hvil- 
ket Søen  tømmes  ud. 

Tandhjulsbanerne  tilligemed  de  tilhørende  Hoteller  drives 
i Reglen  kun  i Sommertiden.  Dog  vedblive  de  som  oftest 
med  nogle  faa  Tog  daglig  til  langt  ind  i Oktober,  naar  Veir- 
liget  ikke  er  altfor  slet.  Henimod  Midten  af  Oktober  naar 
Snegrændsen  dog  til  ea.  3000  Fod  eller  ikke  alene  ned  over 
de  høieste  Alpegræsgange,  men  betydeligt  ned  i Skovene,  der 
voxe  paa  Bjergsiderne  til  henved  5000  Fod,  og  til  de  mellem 
Skovene  og  i Høide  med  disse  liggende  Græsgange.  Tiden  er 
da  ikke  længer  gunstig;  Banerne  sættes  ganske  ud  af  Drift, 
og  Hotellerne  lukkes  til  ind  i Mai. 

Allerede  af  den  Omstændighed,  at  Sæsonen  saaledes  ikke 
er  meget  lang,  følger,  at  Taxteme  paa  Tandhjulsbanerne  maa 
være  en  Del  høiere  end  de  sædvanlige  Jernbanetaxter.  Det 
synes  alligevel,  at  der  findes  tilstrækkelig  mange  Reisende  til, 
at  de  godt  kunne  svare  Regning.  For  den  ovenfor  nævnte 
Wengemalp-Bane,  der  er  2l/4  danske  Mile  lang.  ere  Indtæg- 
terne saaledes  stadigt  voxede  for  hvert  Aar  siden  1893,  da 
Banen  blev  aabnet.  Der  er  svaret  4 pGt.  i Aktiedividende, 
foruden  at  Prioritetsgjælden  er  bleven  nøiagtig  forrentet,  og 
meget  lagt  hen  til  Reservefondet.  Berner-Oberland-Jernbane- 
selskabet,  der  driver  Banen,  konverterer  nu  sin  Prioritetsgjæld 
af  2 Millioner  Francs,  stiftet  i 1890,  til  3'/*  pGt. l) 

Det  er  derfor  intet  Under,  at  man  har  Mod  til  at  gaa 
videre.  Man  vil  ikke  længer  nøies  med  at  føre  Tandhjuls- 
baner op  til  Høider  paa  6000  Fod.  Man  har  for  Alvor  tænkt 
paa  at  gjøre  selv  de  høie  Tinder  tilgængelige  for  Enhver  ved 


')  Der  Bund  4de  Okt.  1895. 

Hjælp  al  dem.  Det  er  Jomfruen,  der  er  ca.  13000  Fod  høi '), 
som  man  først  har  taget  i Betragtning.  Der  er  givet  Bemer- 
Oberland-Jernbaneselskabet  Koncession  paa  Anlæget,  og  Sel- 
skabet er  nu  ifærd  med  at  søge  den  fornødne  Kapital  tilveie- 
bragt *).  Man  tror  ikke,  at  Vanskelighederne  i teknisk 
Henseende  ville  vise  sig  altfor  store,  derimod  frygter  man 
mere  for  de  finansielle.  Det  siges3),  at  der  til  Forrentningen 
af  Anlægskapitalen  vil  behøves  400000  Fr.,  og  for  at  tilveie- 
bringe  denne  Sum  maatte  der  paaregnes  50  Driftsdage  å 
8000  Francs.  Derhos  vilde  der  hver  Dag.  Banen  var  i Drift, 
behøves  4000  Francs  til  at  dække  Driftsomkostningerne.  Naar 
en  Billet,  Tur  og  Retur,  skulde  koste  80  Fr.,  som  det  stadigt 
er  forudsat,  maatte  Banen  altsaa  hver  Driftsdag  benyttes  af 
150  Personer.  Men  det  menes  at  være  tvivlsomt,  dets  om 
der  virkelig  vil  findes  saa  mange  Turister,  som  ville  give  80 
Fr.  blot  for  denne  ene  Udflugt,  og  dels  om  der  kan  paaregnes 
50  Dage  aarligt  med  smukt  Veir  i den  Høide,  som  der  her 
er  Tale  om. 

Om  de  almindelige  Jernbaner,  som  man  til  Adskillelse 
fra  de  ovenfor  nævnte  benævner  Adhæsionsbaner,  og  som  i 
Schweiz  tilhøre  nogle  faa,  store  Selskaber,  gælder,  at  det  til 
Ros  for  dem  alle  maa  siges,  at  Materiellet  og  Driften  holdes 
i god  Orden,  og  at  de  Reisende  saa  lidt  som  muligt  besværes 
nied  Formaliteter.  Vognene  ere  byggede  uden  Kupéer,  for 
2den  og  3die  Klasse  i Reglen  med  en  Gang,  der  efterlader 
Sæder  med  2 Pladser  paa  den  ene  Side  og  2 eller  3 paa  den 
anden,  og  som  gjør  det  muligt  at  gaa  gjennem  Toget  fra  den 
ene  Vogn  til  den  anden,  hvad  der  dog  ikke  er  tilladt  de 
Reisende  under  Farten.  1ste  Klasses  Vogne  have  en  Gang 
paa  en  af  de  lange  Sider,  og  her  er  det  tilladt  at  være  ogsaa 
under  Farten,  for  at  man  kan  have  friere  Udsigt.  løvrigt 
findes  der  ogsaa  i 2den  og  3die  Klasse  Vinduer  i Vognenes 
smalle  Sider  for  Udsigtens  Skyld.  Selv  i 3die  Klasse  ere 
Vognene  meget  renligt  holdte  og  danne  i saa  Henseende  en 
Modsætning  til,  hvad  man  finder  i adskillige  andre  Lande, 

*)  4166  Meter. 

*)  Der  Hund.  4de  Okt.  1895. 

*)  Luzemer  Kremdenblatt.  7de  Okt.  1895 


Digitized  by  Google 


141 


navnlig  Italien.  Stationsbygningerne  med  de  i samme  værende 
Restauranter  ere  ligeledes  nette  og  smukt  holdte.  Forevis- 
ningen og  Mærkningen  af  Billetterne  foregaar  under  Kjørselen, 
og  der  skal  ikke  forevises  Billet  for  at  faa  Adgang  til  Vente- 
sale og  Perron.  Vognene  stuves  ikke  fulde  efter  en  bestemt 
Plan;  man  kan  vælge  sin  Plads  i vedkommende  Vognklasse, 
hvor  man  selv  synes,  at  man  er  bedst  anbragt,  og,  naar 
Toget  holder  paa  Stationen  færdig  til  Afgang,  kan  man  stige 
ind,  selv  om  der  er  adskillige  Minuter  til  Afgangsklokkeslettet. 
At  dette  er  en  stor  Bekvemmelighed  for  Reisende,  naar  de 
have  en  Del  Haandbagage,  er  klart.  Har  man  Rundreisebillet, 

kan  man  uden  nogen  Formalitet  stige  ud  paa  en  hvilkensom- 

• 

helst  Station  paa  den  Strækning,  den  enkelte  Billet  omfatter. 
Konduktøren  spørger  ved  Forevisningen,  hvor  langt  man  vil 
kjøre,  og  er  derefter  den  Reisende  behjælpelig  med  at  bemærke 
den  rette  Station,  naar  Toget  nærmer  sig  til  den,  hvis  der 
let  kan  tages  feil.  Man  kan  derefter  fortsætte  paa  samme 
Maade,  naar  man  vil.  Billetten  faar  et  nyt  Klip  osv.,  kun 
maa  man  selvfølgelig  alene  fortsætte  i den  Retning,  som  Bil- 
letten angiver.  Betjeningspersonalet  er  meget  godt  klædt, 
derhos  udmærket  høfligt  og  taler  ikke  sjeldent  to  af  de  i 
Schweiz  brugte  Sprog.  I og  for  sig  behøve  disse  sidste  Om- 
stændigheder egentlig  ikke  at  fremdrages,  thi  de  ere  ikke  særlige 
for  Jernbanepersonalet.  I det  Hele  taget  besidder  nemlig  den 
schweiziske  Befolkning  en  saa  høflig  og  net  Optræden,  at  man 
fristes  til  at  tro,  at  der  tildeles  Børnene  i Skolerne  Undervis- 
ning i saa  Henseende.  Fulde  Folk  træffes  ikke,  og  Bølle- 
bedrifter  synes  ukjendte.  Derhos  kunne  Indbyggerne  i Schweiz 
af  alle  Klasser  hyppigt,  mere  eller  mindre  godt,  tale  og  læse 
mindst  to  af  de  tre  Sprog,  Tysk,  Fransk  og  Italiensk,  der 
ere  Modersmaal  i de  forskjellige  Dele  af  Landet.  Der  til- 
deles vel  ogsaa  Børnene  nogen  Undervisning  i saa  Henseende, 
men  Folk  gjøre  sig  ogsaa  selv  megen  Umage  i denne  Retning 
og  sætte  megen  Pris  paa  Sprogfærdighed.  Personer  fra  de 
fransk-  eller  italiensk-talende  Distrikter  søge  saaledes  ofte 
Pladser  i den  tysktalende  Del  af  Landet  eller  omvendt  for 
bedre  at  lære  Sproget,  og  unge  Piger  af  de  mere  velhavende 
Familier  bytte  indbyrdes  Opholdssted  i samme  Hensigt. 

Nogle  af  Jernbanerne  udmærke  sig,  hvor  de  føre  gjennem 

Bjergegnene,  i høi  Grad  ved  interessante  Bygningsværker  og 
ved  Omgivelsernes  Storartethed.  Saaledes  kan  nævnes  Banen 
fra  Basel  over  Biel  til  Neuchatel,  der  især  i Munsterthal, 
hvor  den  gaar  dybt  nede  mellem  nogle  af  Jurabjergenes 
steileste  og  mest  gennemskaarne  Dele,  lader  den  Reisende 
nyde  Udsigten  til  en  sjelden  Række  af  skjønne  Landskaber. 
Fremfor  alle  andre  maa  dog  St.  Gotthards-Banen  fremhæves. 
Det  er  ikke  for  meget  sagt,  at  de  vidunderlige  Bygninger, 
som  udgjøre  Dele  af  den,  ville  gjøre  et  stærkt  Indtryk  paa 
Enhver,  selv  den  i teknisk  Retning  mindst  kyndige.  Hvor 
faretruende  end  enkelte  Strækninger  kunne  synes  at  være,  er 
den  dog  hidtil  befaret  med  mangfoldige  Tog  af  enhver  Art 
og  med  sædvanlig  Hastighed,  baade  ved  Dag  og  ved  Nat,  i 
al  Slags  Veir,  uden  at  noget  Uheld  er  indtruffet,  saavidt 
vides.  Driften  og  Betjeningen  er  om  muligt  endnu  fortrinligere 
end  paa  de  øvrige  Baner;  Togene  komme  og  afgaa  meget 
nøie  svarende  til  de  planmæssige  Klokkeslet,  og  der  er  mosten 
ikke  Spor  af  den  ellers  saa  almindelige  Rysten  og  Skumpien 
i Vognene.  Banen  er  for  Størstedelen  dobbeltsporet.  Længden 
af  Hovedbanen  fra  Luzern  til  Chiasso  ved  den  italienske 
Grændse  er  ca.  27  danske  Mil,  medens  der  derfra  videre  til 
Milano  er  lidt  over  8.  Foruden  denne  Bane  ere  Overgangene 
ved  Mont  Genis  og  Brenner  de  eneste  uafbrudte  Jernbanefor- 
bindelser, som  endnu  krydse  Alperne,  hvor  de  ere  meget  høie 
og  mægtige.  Medens  Brennerbanen  føres  op  over  selve  Passet, 
ere  Mont  Genis-  og  St.  Gotthard-Banen  førte  med  en  Tunnel 
gjennem  selve  den  centrale  Bjergmasse.  1 alt  angives  der  at 
findes  paa  St.  Gotthard-Banen  55  Tunneler  med  en  samlet 
Længde  af  5‘/»  danske  Mile,  for  Størstedelen  brudte  gjennem 
meget  haarde  Bjergarter.  Iblandt  disse  er  den  mærkeligste 
den  store  Tunnel,  der  fører  gjennem  selve  Hovedstokken  under 
St.  Gotthardpasset,  og  som  blev  gjennembmdt  i 1880  efter 
10  Aars  Arbeide  med  en  gennemsnitlig  Arbejdsstyrke  af  2500 
Mand.  Dens  Længde  er  paa  det  nærmeste  2 danske  Mile, 
og  den  er  den  længste,  som  endnu  nogetsteds  findes,  idet 
Mont  Genis-Tunnelen,  der  kommer  den  nærmest,  er  omtrent 
l1/*  Fjerdingvej  kortere.  Medens  Bygningen  af  denne  og 
de  andre  Tunneler  stod  paa,  reiste  der  sig  i Nærheden 
en  Del  Logishuse  og  Beværtninger  for  Arbejderne.  Disse 

bleve  atter  forladte,  da  Arbeidsstyrken  drog  bort,  og  staa  nu 
som  en  Række  Ruiner  i de  øde  Egne  ved  St.  Golthards 
Kjørevei.  — Farten  gjennem  den  store  Tunnel  varer  25  til 
30  Minuter.  Ranens  høieste  Punkt  ligger  indeni  Tunnelen 
og  er  ca.  3700  Fod  over  Havet.  Stigningen  inde  i Tunnelen 
er  kun  ringe,  idet  Toppunktet  kun  ligger  143  Fod  over 
GGschenen,  Stationen  ved  Tunnelens  Udgang  paa  Nordsiden, 
og  2‘J  Fod  over  Airolo,  den  tilsvarende  Station  paa  Sydsiden. 
Op  til  disse  lløider  hæver  Ranen  sig  med  Stigninger,  der 
svare  til  de  sædvanlige  i Rjergegne,  idet  de  høist  ere  2,0  °/0 
paa  Nordsiden  og  2,7  u/o  paa  Sydsiden.  Paa  enkelte  Steder, 
hvor  Dalbundene,  som  Banen  hovedsagelig  følger,  pludseligt 
hæve  sig  stærkt,  har  man  alene  kunnet  opnaa  disse  Stigninger 
ved  at  føre  Ranen  i Y'indinger  eller  Serpentiner,  ligesom  hvor 
Kjøreveie  skulle  bringes  op  eller  ned  ad  en  steil  Skraaning; 
men  medens  Omdrejningerne  paa  en  saadan  Vei  ikke  behøve 
stor  Plads,  fordi  der  kun  er  Tale  om  en  enkelt  Vogn,  rnaa 
Omdreiningeme  være  store,  naar  der  er  Tale  om  et  langt 
Jernbanetog,  og  Banen  er  derfor  paa  slige  Steder  ført  i 
Vindel-  eller  Sneglegang  over  sig  selv,  ind  og  ud  af  Bjerg- 
siden. inden  i hvilke  Omdreiningeme  foregaa  i krumme,  snoede 
Tunneler,  og  ad  høie  Broer  over  Svælg,  i hvilke  Bjergstrøm- 
mene styrte  ned  som  Vandfald  over  Klipper  og  store  Stene. 
Undertiden  maa  Banen  ind  under  en  saadan  Strøm  og  mange 
Gange  over  og  under  St.  Gotthardpassets  Kjørevei,  der  ligeledes 
saavidt  muligt  følger  Dalbundene.  Naar  man  kjører  paa  Banen, 
kan  man  ikke  opfatte  dette,  thi  det  er  umuligt  inde  i Tunne- 
lerne at  se  den  Retning,  i hvilken  man  kører.  Mon  selv  om 
man  befinder  sig  udenfor  Banen,  er  dens  Spor  paa  slige 
Steder  saa  indviklet,  at  man  ikke  kan  opfatte  det  med  Blikket, 
selv  om  et  Tog  netop  er  paa  Banen,  thi  det  ene  Øiehlik  ses 
det  at  kjøre  i én  Retning  ind  i et  Hul  og  det  næste  Øieblik 
at  komme  ud  af  et  andet,  høiere  eller  dybere  liggende,  og 
kjøre  ind  i et  tredie  i modsat  Retning.  Sammenhænget  kan 
først  opdages,  naar  man  nøie  sammenligner  Stedet  med  Kor- 
tet. To  Punkter  paa  Banelinien  ere  saaledes  særligt  mærke- 
lige. Det  ene  findes  paa  den  nordre  Side  af  St.  Gotthard- 
passet  ved  Landsbyen  og  Stationen  Wasen,  Det  gjaldt  her 
om  at  faa  Banen  op  til  en  betydelig  Høide,  hovedsagelig  paa 

en  og  samme  Bjergside,  og  Banens  Spor  blev  da  som  i neden- 
staaende,  perspektivisk  tegnede  Skizze,  i hvilken  Floderne  ere 
antydede  ved  en  tredobbelt  Linie,  St.  Gotthards  Kjørevei  ved 
en  dobbeltstiplet  og  Tunnelerne  ved  en  punkteret  Linie,  medens 
Broerne  ere  særligt  betegnede.  Korset  antyder  Kirken  i Wasen, 
som  man  tre  Gange  kommer  forbi  og  snart  ser  paa  høire,  og 
snart  paa  venstre  Side  af  Toget.  Et  ikke  mindre  mærkvær- 
digt Sted  findes  paa  Sydsiden  af  Passet,  mellem  Stationerne 
Rodi  Fiesso  og  Faido.  Omtrent  ved  den  førstnævnte  afsluttes 


Nordsiden  af  St.  Gotthards  Passet. 


Sydsiden  af  $t.  Gotthards  Passet. 


et  højtliggende  Dalstrøg  om  Ticino,  hvilket  i længst  henrundne 
Dage  har  været  en  Sø,  af  en  høi  Bjergvold  paa  samme  Maade, 
som  det  er  omtalt  ved  Haslidalen.  Gjennem  denne  Vold  har 
Ticino  banet  sig  Vei,  ligesom  Aare  ved  Meiringen ; men  Kløften 
er  her  bredere,  mindst  ca.  50  Alen,  Vteggene  ere  høiere  og 
tildels  overhængende,  og  Ticinos  Fald  betydeligt,  saa  at  den 
kommer  ned  gjennem  Kløften  i en  Række  af  Vandfald.  Det 
kostede  allerede  meget  Arbeide  at  føre  Kjøreveien  til  Passet 
op  her.  men  ulige  større  Vanskeligheder  fremtraadte  med 
Hensyn  til  Baneanlæget.  De  overvandtes  ved  at  tildele  Sporet 

den  Fonn,  der  er  gjengivet  i hosstaaende  Skizze1),  som  med 
Hensyn  til  de  forskelligartede  Liniers  Betydning  svarer  til  den 
foregaaende.  Endnu  et  tredie  Sted,  paa  Sydsiden  afPasset  i Nær- 
heden af  Stationen  Giornieo,  findes  to  lignende  Vendetunneler. 

Hvor  store  Summer  og  hvormeget  Arbeide,  St.  Gotthard- 
Banen  end  har  kostet,  vil  det  dog  næppe  vare  mange  Aar, 
inden  der  paa  et  andet  Sted,  ved  Simplon,  foretages  endnu  et 
Gjennembrud  af  en  af  de  mægtigste  Alpekjæder.  For  Øjeblikket 
er  der  her  endnu  kun  Forbindelse  mellem  Schweiz  og 
Frankrig  paa  den  ene  Side  og  Italien  paa  den  anden  ved 
den  af  Napoleon  den  Forste  anlagte,  storartede  Kjørevei.  Brig 
i Rhonedalen  og  Domo  d’Ossola  i Italien  ere  nu  Endepunk- 
terne for  Jernbanerne  i dette  Strøg.  Der  har  længe  været 
Tale  om  at  fortsætte  Banerne,  saa  at  der  opstod  en  uafbrudt 
Forbindelse,  men  det  synes,  som  om  Italien  paa  Grund  af 
sine  finansielle  Forlegenheder  er  mindre  villig  til  at  udrede 
de  ønskede  Bidrag,  end  det  var  med  Hensyn  til  St.  Gotthard- 
banen,  til  hvis  Anlæg  baade  Italien,  Tyskland  og  Schweiz 
ydede  Tilskud.  Der  er  dog  gjort  betydelige  Forarbeider,  og 
ifølge  disse  skulde  Banen  kun  fordre  en  eneste  Tunnel  fra 
Brig  til  Isella.  Disse  Byer  ligge  nemlig  i en  Høide  over  Havet 
af  kun  ca.  2200  og  2100  Fod  (medens  Gøschenen  og  Airolo 
ligge  i en  Høide  af  ca.  3500  Fod  og  3600  Fod),  men  Tun- 
nelen vilde  derved  ogsaa  faa  en  endnu  betydeligere  Længde 
end  St.  Gotthards,  nemlig  lidt  over  2 ‘/2  danske  Mil  *).  Paa 
Strækningen  fra  Isella  til  Domo  d’Ossola  menes  det,  at  Tun- 
neler kunne  undgaas. 

løvrigt  er  der  ogsaa  for  Øieblikket  Forhandlinger  og 
Undersøgelser  i Gang  for  forenet  schweizisk  og  østerrigsk 
Regning  angaaende  et  andet,  storartet  Jembaneanlæg,  der 
ligeledes  synes  at  ville  fordre  et  Gjennembrud  af  Alperne. 
Det  skulde  have  til  Hensigt  dels  at  drage  Noget  af  Færdselen 
mellem  Vesteuropa  og  det  sydøstlige  Europa  og  maaske  Orienten 
over  Schweiz  og  dels  at  bringe  Graubunden  ud  af  sin  nu- 
værende, temmelig  isolerede  Stilling*). 


')  Ligesom  den  foregaaende  efter  Tschudi,  1.  c.  Pag.  223. 
’)  Tschudi.  1.  c.  Pag.  303. 

*)  Der  Bund.  +de  Okt.  1895. 

Schweiz  mangler  ganske  Adgang  til  Havet.  Ved  at  reise 
i Schweiz  kan  man  altsaa  intetsteds  glæde  sig  ved  de  vidt- 
strakte Udsigter  over  Hav  og  Land,  der  ved  Vandets  og  Luftens 
vexlende  Farvetoner  og  ved  de  For-  og  Mellemgrunde,  som 
Kysterne  danne,  ofte  frembringe  et  saa  skjønt  Hele  i vore 
hjemlige  Egne,  at  man  savner  dem,  hvor  Tilsvarende  ikke 
findes.  En  Erstatning  haves  dog  i de  store  Indsøer,  paa 
hvilke  Farterne  høre  til  noget  af  det  mest  nydelsesrige  ved 
Reiserne  i Schweiz  som  Følge  af  de  maleriske,  stedse  vexlende 
Kyster  og  Vandets  snart  hvidblaa,  snart  grønlige,  eiendomme- 
lige  Farve.  Kun  Schweiz.  Norditalien  og  tildels  Bayern 
besidde  saadanne  Søer  af  betydelig  Størrelse,  medens  lig- 
nende ellers  omtrent  ganske  mangle  i Bjerglande.  Af  En- 
kelte regnes  Vierwaldstattersø  for  den  skjønneste,  og  denne 
Mening  synes  at  faa  Medhold  derved,  at  næppe  nogen  af 
de  andre  Søer  har  saa  mange  pragtfulde  Villaer  ved  sine 
Bredder,  især  i Nærheden  af  Luzem,  deriblandt  det  gamle, 
sagnrige,  men  nu  tildels  til  en  moderne  Villa  ombyggede  og 
i Fremmedes  Besiddelse  værende  Habsburg.  De  fleste  Danske 
ville  dog  vistnok  foretrække  Genfersø,  der  er  saa  stor,  at 
man,  naar  Veiret  ikke  er  overordentlig  klart,  ikke  formaar  at 
overse  Bredderne.  Derhos  er  der  noget  hjemligt  i,  at  Damp- 
skibene, der  befare  den,  næsten  alle  ere  byggede  som  vore 
Øresundsdampere,  og  at  de  tæt  bebyggede  Kyster  ved  Territet, 
Montreux  og  Vevey  ved  deres  hele  Anlæg  og  deres  Ejen- 
dommeligheder gjenkalde  i Ens  Erindring  Skodsborg,  Taarbæk 
og  Skovshoved,  naar  man  ikke  altfor  kritisk  lægger  Vægt  paa, 
at  Afstandene  imellem  dem  tildels  ere  større,  og  at  der  ikke 
viser  sig  Skove  paa  Kysten,  men  kun  Vinbjerge. 

En  anden  Eiendommelighed  i Schweiz,  der  bør  nævnes, 
fordi  den  meget  bidrager  til  Landskabernes  Skjønhed,  er,  at 
Dalene  som  oftest  ere  temmelig  brede,  saa  at  det  Indesluttede 
og  Skumle,  som  Slettebeboeren  føler  sig  trykket  af  i adskillige 
andre  Bjerglande,  i Reglen  ikke  mærkes  her.  Tillige  er  der 
megen  Afvexling  i Jordsmonnets  Former,  og  det  sydligste 
Kanton,  Tessin,  har  desuden  mange  Steder,  i de  mere  beskyttede 
Strøg  paa  Bjergenes  Sydside,  en  saa  yppig  Vegetation,  at  der 
i de  tilgrændsende  Egne  af  Italien  næppe  findes  bedre. 
Den  Reisende  behøver  derfor  ikke  just  at  bestige  de  høie 

Tinder  for  at  (inde  Naturskjønheder.  Allevegne  findes  de. 
ogsaa  i de  lavere  Strøg,  og  uden  Overdrivelse  kan  det  vistnok 
siges,  at  Enhver  vil  kunne  slaa  sig  ned  i en  hvilkensoinhelst 
By  eller  Landsby  i Bjergegnene  og  uden  at  trættes  forblive 
der  8 — 14  Dage  eller  mere,  idet  han  hver  Dag  vil  kunne 
gjøre  nye  Udflugter  og,  naar  blot  Solen  skinner,  finde  nye  til- 
trækkende Egenheder  og  nye  Skjonheder.  Kun  med  en  Fø- 
lelse af,  at  han  endnu  ikke  har  set  Alt,  hvad  der  var  væid 
at  se,  vil  han  drage  derfra. 

Som  et  Exempel  paa  en  saadan  Udflugt,  der  ikke  findes 
særlig  fremdragen  i Reisebøgerne,  og  som  altsaa  ikke  frembyder 
noget  i det  store  Publikums  Øine  aldeles  Overordentligt  frem- 
for mange  andre,  kan  inaaske  vælges  den,  der  kan  foretages 
ad  Veien  til  den  lille  By  Gandria,  som  ligger  en  god  halv  Mil 
fra  Lugano  ved  Indsøen,  som  bærer  Byens  Navn.  — Overfor 
Lugano,  adskilte  ved  den  Gren  af  Søen,  paa  hvilke  de  Damp- 
skibe fare,  der  føre  Reisende  til  Comosø,  ligger  der  to  Bjerge,  % 
Monte  Salvatore  til  Høire,  tildels  skovklædt,  mere  alvorligt, 
truende,  mørk,  med  et  Hotel  paa  Toppen  og  en  Tandhjulsbane 
op  ad  Siden,  Monte  Bré  til  Venstre,  mere  venligt  og  smilende, 
klædt  i Grønt  og  bedækket  med  Landsbyer  idetmindste  halv- 
veis  op.  En  Kjørevei  fører  fra  Lugano  til  disse.  Den  deler 
sig,  og  naar  man  følger  den  Gren,  der  gaar  op  til  Raad- 
huset  i Castagnola  — i disse  Egne  behøver  en  By  ikke  at 
være  meget  stor  for  at  besidde  et  casa  coininunale  — ses 
en  Veivisertavle  med  Navnet  Gandria  og  en  Haand,  der  peger 
henad  en  nogle  faa  Fod  bred  Sti.  Den  snor  sig  nedefter  i 
Zigzag  mellem  Stenmure  og  Vinranker,  fæstede  til  Stænger, 
saa  at  de  danne  en  Pergola,  med  den  yndigste  Udsigt  ud 
over  nogle  ved  Søbredden  liggende  Villaer  med  nydelige  Haver, 
Søen  og  de  paa  den  modsatte  Side  liggende  Bjerge.  Til 
Venstre  har  man  den  høie  Bjergvæg  over  sig,  nedurst  beklædt 
med  Vin  og  Morbærtræer,  derpaa  med  Skov  høit  op  mellem 
nøgne  Stenflader,  hist  og  her  endog  med  Træer  paa  det 
Øverste  af  disse.  Bjergsiden,  ad  hvilken  den  smalle  Sti  gaar 
ned,  minder  ved  sin  Form  om  Taleren  paa  Møen,  men  Stenen 
er  her  rødbrun  og  graa.  Zigzag'en  fører  ikke  ned  til  selve 
Søen.  Denne  ligger  lidt  dybere  nede,  med  stille  roligt  Vand, 
over  hvilket  af  og  til  en  enkelt  Baad  glider  frem,  overdækket 

med  Teltlærred,  anbragt  paa  Træbuer,  saaledes  soin  det  bruges 
her  og  paa  Comosø.  Den  smalle,  lidt  stenede  Sti  gaar  der- 
paa  lige  ud,  følgende  Søbredden.  Man  kommer  forbi  et  Sten- 
brud, hvor  Arbeiderne  tumle  med  store  Klippestykker,  der 
skulle  tildannes  til  Bygningssten  og  udskibes  her,  og  man  er  saa 
helt  omme  paa  Sydsiden  af  Bjerget  og  pludselig  omgiven  af 
en  sydlig  Vegetation.  Vilde  Laurbærbuske  danne  Stiens  Ind- 
fatning mod  Søsiden.  Til  Venstre  ligger  ved  Stien  et  lille, 
hvidt,  ubeboet  Hus.  Det  er  ikke  i den  saakaldte  Schweizer- 
stil, af  Træ;  thi  i Kanton  Tessin  ere  Husene,  ligesom  i Italien, 
af  Sten.  med  fladt  Tag,  uden  Zirater.  Rundt  om  det  ligge 
Smaahaver,  terrasseformigt,  med  Stenindfatninger,  Pergolaer 
af  Vinranker,  med  Oliven-  og  Morb;ertræer,  der  klattre  op  ad 
Fjeldvæggen,  indtil  de  gaa  over  i Løvskov.  Til  Høire  ligger 
Søen,  hvis  stensatte  Bred  man  ogsaa  ser  mellem  de  Træer  og 
Buske  af  samme  Slags,  som  hænge  ud  over  den.  Baggrunden 
dannes  af  den  fjernere  Del  af  Søen,  omgiven  af  maleriske  Fjeld- 
vægge, mellem  hvilke  atter  længst  tilbage,  som  i et  Skaar, 
Monte  Legnones  Snemasser  vise  sig  mellem  Bladene  paa  de 
tyndløvede  Oliventræer,  der  voxe  ved  Søbredden.  Medens 
man  ser  paa  Alt  dette,  komme  Arbeiderne  frem  om  Hjørnet 
fra  Stenbruddet.  Der  skal  foretages  en  Sprængning,  og  der 
inaa  passes  paa,  at  Ingen  er  for  nær.  Naar  det  dumpe  Knald 
har  lydt,  og  man  fortsætter  sin  Vei,  kommer  man  til  en 
stensat  Landingsplads,  over  hvilken  der  mellem  Træerne  viser 
sig  et  lille  Hus,  hvis  bageste  Del  er  selve  Klippevæggen,  og 
hvis  Tag  danner  en  Terrasse,  til  hvilken  man  kommer  op  ad 
en  snever,  udvendig  Trappe,  medens  der  nedenfor  Huset  findes 
Borde  og  Bænke.  I den  varme  Sommertid  er  det  en  „grotto*, 
hvor  Vin  sælges.  Sent  paa  Aaret  er  den  lukket;  Intet  for- 
styrrer Stilheden,  og  nedenfor  Landingsstedet,  i det  steiltdybe, 
klare  Vand  staa  Forellerne  i Smaaklynger,  som  om  de  vidste, 
at  nu  var  der  ingen,  der  efterstræbte  dem.  Man  kommer 
atter  til  et  lille  Hus.  Denne  Gang  ses  der  en  ældgammel 
Mand,  der  søger  at  skille  to  unge  Bukke,  der  ere  komne  ind 
i den  lille  Have,  i Endivensalaten,  og  ikke  ville  lade  være  at 
slaas.  Saa  følger  et  lille  Stykke,  der  igjen  ligger  mere  nord- 
ligt. Her  er  der  Løvtræer  og  Buske,  som  vi  have  dem  her- 
hjemme, men,  skjønt  det  er  ud  paa  Lfteraaret,  staa  de  saa 

friske  og  grønne,  at  man  troer  sig  hensat  til  en  Maidag  i en 
af  vore  egne  Skove.  Saa  viser  der  sig  en  enlig,  fritstaaende 
Klippe,  høi  og  afrundet  som  et  Taarn.  Mellem  den  og  en 
lille  Klippe,  der  ligner  den  store,  som  om  den  var  et  Barn 
af  den,  snor  Stien  sig  videre.  Nu  stiger  man  igjen  tilveirs  i 
Zigzag.  Paa  et  Fremspring  af  Klipperne,  høit  oppe  mod  Himlen, 
synes  der  at  fremtræde  store  Buer,  ligesom  af  Bygningsværker. 
Man  synes  at  skimte  Afsatser  og  Rækværker  og  begynder  at 
tænke  paa,  at  den  Sti  fører  dog  vel  meget  i Høiden.  Men 
nei;  det  er  ikke  Meningen.  Ligesom  man  dreier  om  Hjørnet, 
over  den  sidste  nærliggende  Zigzag,  ser  man  tæt  ved  sig  de 
første  Huse  i Gandria,  og  en  lille  Pige,  som  synes  at  have 
Station  dér,  spørger,  om  hun  skal  vise  Vei  til  Restauranten. 
Man  takker  og  siger  nei,  thi  man  har  den  Opfattelse,  at 
Gandria  ikke  er  saa  stor,  at  man  ikke  let  skulde  kunne  finde 
Vei  i den.  Hun  følger  med  alligevel,  og  et  Øieblik  efter  er 
man  hende  taknemlig.  Gandria  er  nemlig  ikke  en  By  som 
de  fleste  andre.  Den  er  bygget  op  ad  en  steil  Klippevæg, 
saaledes  at  denne  som  oftest  danner  Bagsiden  af  Husene,  og 
de  omtrent  2 Alen  brede  Stier,  der  træde  istedelfor  Gader, 
gaa  op  og  ned  paa  den  vildsomste  Maade,  hyppigt  med 
Trappetrin,  mellem  Huse,  i hvilke  man  paa  den  Side,  der 
vender  mod  Søen,  fra  Gaden  kommer  ind  i øverste  Stokværk. 
I Gaderne  føre  de  kvindelige  Beboere,  pyntede  med  de  mange- 
farvede Tørklæder  eller  Shawler,  som  især  Italienerne  ynde, 
livlige  Samtaler;  Gjæs  og  Høns  vandre  om,  og  i det  hele 
Virvar  finder  den  Fremmede  sig  vanskeligt  tilrette.  Ledsaget 
af  den  lille  Veiviserske  naar  man  tilsidst  den  tarvelige  Restau- 
rant. Man  kommer  ind  i den  øverste  Etage.  Udfor  de  andre 
er  der  Terrasser  med  Rækværk  og  Solseil  og  med  pragtfuld 
Udsigt  ud  imod  Søen  og  Monle  Legnone,  og  atter  nedenfor 
dem,  nemmest  naaet  ad  Trapperne  inde  i Huset,  ligger  den 
lille,  snevre  Landingsplads  for  Dampskibene.  Trapperne  ere 
egentlig  alfar  Vei,  thi  der  staar  paa  en  Plakat,  at  de  Reisende, 
der  ville  med  Dampskibet  eller  komme  med  dette,  gratis 
kunne  gaa  gjennem  Huset. 

Man  fristes  til  at  se,  hvad  der  ligger  videre  fremme,  om 
maaske  nye  Partier  ville  dukke  frem.  Nei,  Gandria  er  paa 
en  Maade  Afslutningen  af  Schweiz  paa  denne  Side.  Nogle 

Kort  antyde,  at  Hovedgaden  i Gandria  gaar  videre  over  den 
nærliggende  italienske  Grændse.  Men  Gaden  hører  snart  op; 
man  kommer  ind  paa  en  meget  tarvelig  og  meget  lille  Kirke- 
gaard  — thi  der  maa  spares  paa  Jorden  ogsaa  for  de  Døde: 
saa  følge  nogle,  4 til  5 Alen  brede,  private  Terrassehaver,  med 
den  sædvanlige  Endiven,  Hovedsalat,  Morbærtræer  og  Vinper- 
gola; saa  stopper  man  ved  et  Gjærde  under  en  høi,  steil 
Fjeldvæg,  og  Folkene  i Restauranten  sige,  at  knap  Geder 
kunne  komme  frem  over  den. 

Ja,  saa  vender  man  om.  — det  maa  man  jo  paa  enhver 
Udflugt  eller  Reise.  naar  man  da  ikke  er  saa  heldig  at  kunne 
komme  Jorden  rundt. 

Om  og  af  gamle  Breve. 

Af  Arkivsekretær  Thi  s et.1) 


I Rigsarkivet  findes  som  bekjendt  en  stor  Samling  Privat- 
breve fra  det  15de,  16de  og  17de  Aarhundrede,  som,  under 
det  officielle  Navn  „Samlinger  til  den  danske  Adels  Historie", 
til  daglig  kaldet  Bille-Brevene  eller  slet  og  ret  Adelsbrevene, 
i 1888  blev  afleveret  fra  det  kongl.  Bibliothek  til  Geheime- 
arkivet,  hvor  den  forøvrigt  en  Gang  tidligere,  indtil  1826, 
havde  havt  sil  Hjem.  Rigtignok  er  denne  Samling  i de 
sidste  50  Aar  bleven  saa  gjennempløiet  og  udnyttet  af  vore 
Historikere,  særlig  af  Allen  og  Troels  Lund,  at  skjøndt 
kun  en  ringe  Del  af  den  foreligger  trykt,  saa  er  dog  i Virke- 
ligheden Duften  gaaet  af  det  Hele,  og  naar  jeg  nu  alligevel 
drister  mig  til  at  gjøre  den  til  Gjenstand  for  en  lille  Afhand- 
ling, har  jeg  derfor  givet  denne  en  saa  beskeden  Titel,  at 
jeg  haaber,  Ingen  venter  her  at  linde  et  stort,  videnskabeligt, 
berigende  eller  belærende  Arbejde. 


Da  Adelsbrevene  i 1888  kom  til  Geheimearehivet,  bestod 
de  af  59  Fascikler,  hver  paa  henved  200  Breve,  der  af  Biblio- 
theket  vare  bievne  omhyggeligt  forsynede  med  Løbenumre  og 


')  Nærværende  lille  Afhandling  er  en  temmelig  uforandret  Gengivelse 
af  et  mundtligt  Foredrag.  Indhold  og  Form  vilde  ellers  paa  ad- 
skillige Punkter  have  været  en  anden. 

fordelte  i Pakker,  hver  Fascicil  udgjørende  en  3 å 4 Pakker. 
Fra  gammel  Tid  laa  Brevene  i en  Art  Orden  familievis  efter 
Alfabetet,  men  dels  fordi  det  i Virkeligheden  var  saare  smaat 
bevendt  med  denne  Orden  — man  havde  snart  rettet  sig  efter 
Brevskriverens,  snart  efter  Modtagerens  Navn.  snart  efter  det 
første  det  bedste  Navn,  som  Øiet  var  faldet  paa  i Brevets 
Text,  og  Arbeidet  var  saa  skjødesløst  gjort,  at  f.  Ex.  et  Brev 
fra  Kantsleren  Claus  Gjordsen  havde  forvildet  sig  hen  under 
det  feillæste  Navn  „Portze*,  et  andet  fra  Cecilie  Rantzow, 
Priorinde  i Uetersen  Kloster,  var  lagt  under  „Utstein",  som 
man  urigtigt  havde  læst  Ordet  »Uetersen*  — og  dels  fordi 
Samlingen  i forrige  og  Begyndelsen  af  dette  Aarhundrede  var 
bleven  forøget  med  en  stor  Del,  den  gaaske  uvedkommende 
Sager,  navnlig  indkomne  Breve  til  Kantsleren  og  andre  Kan- 
celli-Embedsmænd,  Koncepter  til  Kaneelli-Expeditioner,  Brev- 
samlinger af  nyere  Dato  osv.,  blev  det  efter  Afleveringen  nød- 
vendigt at  underkaste  den  hele  Samling  et  grundigt  Gjcnnemsyn, 
udskille  de  fremmede  Bestanddele  og  ordne  Resten  efter  et 
ensartet,  bestemt  gjennemført  System. 

Et  Brev  er  selvfølgelig  i Reglen  mere  oplysende  om  Brev- 
skriverens Personlighed  end  om  Modtagerens,  og  det  var  der- 
for fristende  at  ordne  Brevene  efter  deres  Underskrift,  men 
et  Arkiv,  hvis  Hovedopgave  jo  bør  være  at  lægge  ethvert 
Dokument  paa  dets  naturlige  Plads,  kunde  ikke  se  bort  fra, 
at  et  Brev  ikke  er  Afsenderens,  men  Modtagerens  Eiendom 
og  bør  tindes  i lians  Gjemmer,  og  ved  at  ordne  Brevene  efter 
Adressaterne  opnaaede  man  nu  ogsaa  at  komme  til  en  langt 
klarere  Forestilling  om,  hvorfra  den  hele  Samling  skrev  sig, 
end  den,  man  hidtil  havde  siddet  inde  med. 

Der  er  etsteds  i Ny  danske  Magazin  trykt  nogle  Opteg- 
nelser af  Hans  Gram  bl.  a.  om,  at  han  en  Gang  hos  den 
bekjendte  Bogtrykker  Wielandt  havde  set  nogle  gamle  Pa- 
pirer og  Breve,  som  Wielandt  havde  faaet  af  Klokkeren 
ved  Frue  Kirke,  der  atter  havde  taget  dem  af  nogle  gamle 
Brevkister  paa  Hvælvingen  over  Kirkens  Sakristi.  Til  disse 
Brevkisler,  der  oprindelig  vare  komne  fra  Adelens  Forsamlings- 
hus ved  llelliggeisteskirke,  havde  ikke  blot  Kirkens  Betjente, 
men  destoværre  ogsaa  Haandværksfolk,  der  efter  Ildebranden 
1728  arbeidede  paa  Kirkens  Tag,  havt  uhindret  Adgang,  og 

en  Borgerkone  vidste  at  fortælle,  hvorledes  en  Tømmermand 
ofle  havde  bragt  hendes  Fader  mange  af  disse  gamle  Breve, 
som  de  kaldte  Esge  Billes  Breve  og  brugte  til  at  under- 
vise Børnene  i at  læse  vanskelig  Skrift.  Hvad  der  var  tilbage 
i Brevkisteme  flyttedes  1731  til  Geheimearkivet,  hvor  det 
kom  til  at  udgjøre  Hovedstammen  af  Adelsbrevene.  Man  har 
nu,  sagtens  med  Borgerkonens  Udsagn  som  første  Udgangs- 
punkt, hidtil  forment,  at  denne  Hovedstamme  egentlig  var 
Bille-Slægtens  Familiearkiv,  som  ved  Nedrivningen  af  dens 
Stamborg,  Søholm  i Stevns,  var  blevet  overflyttet  til  Ade- 
lens Forsamlingshus  i Kjølænhavn,  inen  denne  Formening  har 
vist  sig  kun  for  en  ringe  Dels  Vedkommende  at  holde  Stik. 
Vi  have  nemlig  i Adelsbrevene  utvivlsomt  Indholdet  af  mindst 
syv  af  hinanden  ganske  uafhængige,  adelige  Brevkister,  af 
hvilke  dog  den  ene,  der  har  indeholdt  Hr.  Mogens  Gylden- 
stiernes Breve,  godt  kan  være  kommen  direkte  til  Geheime- 
arkivet fra  det  gamle  Kjøbenhavns  Slot,  hvor  den  kan  have 
henstaaet  fra  den  Tid,  da  Hr.  Mogens  her  var  Statholder. 
De  øvrige  stamme  formodentlig  fra  fem  sjællandske  Hoved- 
gaarde:  Søholm,  Svanholm,  Vognserup,  Tølløse  og 
Gunderslevholm  og  den  sjette  fra  Lyngbygaard  i 
Skaane.  Fra  Søholm  er  kommen  den  yngre  Bent  Billes 
Arkiv,  omfattende  hans  Faders,  Hr.  Anders  Billes,  hans 
Farfaders,  Hr.  Bent  Billes,  og  hans  Oldefaders,  Hr.  Tor- 
bern  Billes  Breve,  de  sidste  gaaende  helt  tilbage  til  Chri- 
stoffer af  Bayems  Dage.  Fra  Svanholm  er  kommet  Rigsraad 
Peder  Bill  es  Arkiv,  hvis  Hovedbestanddel  udgjordes  af  de 
talrige  Breve  til  hans  Forældre,  Rigshofmesteren  Hr.  Esge 
Bille  og  Fru  Sophie  Krummedige,  og  hans  Bedsteforældre, 
Hr.  Henrik  Krummedige  og  Fru  Anne  Rud;  desuden 
indeholdt  del  en  Del  Sager  vedrørende  hams  Hustrus  Forældre, 
Hr.  Oluf  Nielsen  Rosenkrantz  til  Vallø  og  Fru  Ide 
Munk.  Fra  Vognserup  er  kommet  et  mindre  Arkiv,  nem- 
lig Peder  Ruds  og  Fru  Grete  Bryskes  Breve,  blandt  de 
sidste  en  stor  Del  Dokumenter  fra  Fru  Gretes  Moder,  Fru 
Kirsten  Ulfstands  Tid  og  Breve  til  hendes  Brødre,  Jørgen 
og  Gregers  Bryske.  Tølløse  Brevkisten  rummede  en  Del 
Papirer  vedrørende  Hr.  Peder  Oxe  og  hans  Hustru,  samt 
Sager  angaaende  hans  Søstre  og  Svogre,  navnlig  Jørgen 

Brahe,  Hans  Barnekow  og  Erik  Podebusk.  Fra  Gun- 
derslevholm  er  kommet  ikke  blot  Christoffer  Gøyes  og 
hans  Hustru,  Fru  Birgitte  Bølles  Breve,  men  ogsaa  flere 
mindre  Arkiver,  vedrørende  hans  nærmeste  Slægtninge,  navn- 
lig de  nu  i Trykken  udgivne  Breve  til  hans  Svoger  og  Søster, 
Herluf  Trolle  og  Fru  Birgitte  Gøye.  Endelig  indeholdt 
Lyngbygaard-Brevkisten  Rigsraad  Knud  Pedersen  Gylden- 
stiernes og  Fru  Sidsel  Ulfstands  Arkiv,  om  hvilket  vi 
vide,  at  det  alt  1593  befandt  sig  i Adelens  Forsamlingshus. 
Blandt  Fru  Sidseis  Papirer  var  der  mange  interessante  Brev- 
skaber fra  hendes  Farbroder,  Hr.  Oluf  Holgersen  Ulfstands 
Tid,  ja  fra  dennes  Moster,  Fru  Birgitte  Flemming,  Sager, 
der  ogsaa  gaa  langt  tilbage  i det  15.  Aarhundrede. 

Hvad  Brevkisterne  have  indeholdt  af  Pergamentsbreve, 
lader  sig  nu  vanskeligt  oplyse,  da  disse  ikke  som  Papirsbrevene 
ere  forblevne  samlede,  men  alt  i forrige  Aarhundrede  bleve 
splittede  ad  og  indlemmede  i Arkivets  store  Samling  af  pri- 
vate Pergamentsbreve,  som  dengang  blev  ordnet  topografisk. 
Hvad  vi  nu  have  tilbage  af  Papirsbrevene,  er  efter  Omstændig- 
hederne vel  bevaret;  Papiret  har  jo  været  mere  eller  mindre 
fortræffeligt  Kludepapir  og  Blækket  ogsaa  upaaklagelig  hold- 
bart, hvor  da  ikke  de  gode  Mænd  og  Kvinder  have  spædt 
det  for  stærkt  med  01  og  Vand,  da  de  skrev  Brevene.  Haand- 
skriften!  Naa  ja,  den  kunde  uden  Skade  hist  og  her  have 
været  læseligere,  men  gaa  imorgen  paa  Posthuset  og  udtag 
paa  Slump  et  tilsvarende  Antal  Breve  og  lad  os  saa  se,  om 
de  gjennemsnitlig  ere  lettere  at  læse  for  en  Nutidslæser,  end 
sige  for  en  Læser  om  300  Aar.  Det  er  ialfald  lykkedes  saa 
nogenlunde  at  komme  igjennem  dem  alle  til  Hobe  paa  et 
Eneste  nær,  og  dette  ene  er  intet  egentligt  Adelsbrev.  Det 
skal  være  et  Dokument  vedrørende  den  bekjendte  politiske 
Agent  Gabriel  Milan,  jeg  siger  med  Villie  „skal  va-re‘,  thi 
det  er  skrevet  med  saa  ubekjendte  Skrifttegn,  at  hele  Ar- 
kivets samlede  Lterdom  end  ikke  har  formaaet  at  tyde,  i 
hvilket  Sprog  det  er  skrevet.  Ellers  er  Brevenes  Retskrivning 
saamænd  saa  tæt  op  til  vor  Tids,  som  ønskes  kan,  forsaavidt 
som  Enhver  skrev  og  stavede,  som  han  lystede,  ovenikjøbet 
med  en  udpræget  fonetisk  Tendents;  man  kan  f.  Ex.  finde 
»at  Du  kan  aldrig  tro  det"  stavet  „atu  kand  aler  trod‘. 

I det  15de  Aarhundrede  skrev  man  i Reglen  paa  enkelte 
Stykker  Papir  noget  nær  i Kvartformat,  som  atter  blev  det 
mest  yndede  Brevformat  i det  17de  Aarhundrede,  men  nu  i 
Form  af  sammenlagte  Halvark.  1 det  16de  mere  stort  anlagte 
Aarhundrede  flottede  man  sig  derimod  paa  hele  Foliosider, 
selv  om  man  ikke  havde  ret  meget  paa  Hjerte,  f.  Ex.  følgende 
Juleindbydelse  fra  Hr.  Holger  Gregersen  Ulfstand  til 
hans  Hustru  Fru  Helle  Haks  Fætter,  hans  Kollega  i Rigs- 
raadet.  Hr.  Henrik  Krummedige,  er  skreven  paa  et  helt 
Folioark: 

„Venlig  og  kjærlig  Hilsen  Eder  nu  og  altid  forsendt  med 
„vor  Herre!  Kjære  Hr.  Henrik,  Frænde  og  synderlig  gode 
„Ven!  Maa  I vide,  at  Helle  og  jeg  beder  baade  Fru  Anne 
„og  Eder,  at  1 ville  have  den  Umag  for  vor  Skyld,  at  I ville 
„komme  her  til  os  imorgen  og  blive  hos  os  i Dage  fire  eller 
„sex  Jul.  Vi  ville  gjeme  have  Umag  for  Eders  Skyld  igjen 
„og  altid  gjeme  gjøre,  hvis  Eder  til  Villie  og  til  Gode  kan 
„være  igjen.  Hermed  Eder  den  alsommægtigste  Gud  befalendes. 
„Ex  Laholin  Tirsdag  efter  Juledag  1528. 

Holger  Gregersen,  Ridder." 

En  anden,  lidt  mindre  afmaalt  Indbydelse  til  at  slaa 
Katten  af  Tønden  paa  Tureby,  som  Gregers  Bryske  fik, 
er  dog  skrevet  paa  en  ordinær  Lap  Papir.  Den  lyder,  som 
følger : 

„Venlig  Hilsen  med  Gud!  Kjære  Gregers  Bryske, 
„Nabo  og  synderlig  gode  Ven!  Næst  al  Taksigelse  er  min 
„venlige  Bøn  til  Dig,  at  Du  vil  vel  gjøre  og  have  den  Umage 
„og  komme  hid  til  Tureby  til  mig  Flæske  Løverdag  og  fortøve 
„hos  mig  i Fastelavn  og  gjøre  Dig  glad  med  mig  og  flere 
„godt  Selskab,  jeg  venter.  Det  forskylder  jeg  gjeme  i lige 
„og  andre  Maade.  Her  forlader  jeg  mig  vist  til.  Her  med 
„Dig  Gud  befalendes  med  mange  gode  Nætter  paa  S op  hi  es 
„og  mine  Vegne.  Gjørendes  gjeme,  hvis  Dig  lefl  er.  Skrevet 
„af  Tureby  den  Fredag  efter  Seholastiee  1552. 

Erik  Bøller." 

Ti  Tusinde  Privatbreve  fra  det  16de  Aarhundrede,  hvilke 
Skatte  maa  de  ikke  indeholde  for  Historie,  Kulturhistorie, 
Adelshistorie,  Genealogi  osv.  Ja,  man  skulde  tro  det,  skjøndt 
forresten  — jeg  siger  igjen:  gaa  paa  Posthuset  og  udtag 

paa  Maa  og  Faa  10,000  Breve;  jeg  gad  nok  vidst,  hvormegen 
historisk  Honning  kommende  Tiders  Forskere  vil  skjøtte  om 
at  uddrage  af  dem.  Genealogi  skal  man  nu  i hvert  Fald 
være  meget  varsom  med  at  uddrage  af  disse  gamle  Breve, 
der  slaa  om  sig  med  Benævnelser  som  Broder,  Søster,  Moder- 
søster, Næstsødskendebarn  osv.,  ligesaa  ofte  de  tommeste 
Høflighedsudtryk,  som  Betegnelser  for  et  virkeligt  bestaaende 
Slægtskabsbaand,  Udtryk,  der  bruges  saa  vilkaaiiigt,  at  f.  Ex. 
den  gamle  Dronning  Sophie,  Kong  Frederik  den  Førstes 
Enke,  kalder  sin  Gemals  Sønnesøn,  den  unge  Kong  Frederi  k 
den  Anden  for  sin  „Oheim“.  Nei,  jeg  kunde  saamænd  magelig 
have  alle  de  genealogiske  Optegnelser,  som  min  Gjennemlæsning 
af  Brevene  have  givet  mig  Anledning  til,  paa  et  halvt  Ark  Papir, 
og  det,  selv  om  jeg  medtog  saa  negative  Oplysninger  som, 
at  Jep  Tordsen  Sparre  i Anledning  af  en  Arvetrætte 
skriver  til  Hr.  Mogens  Gyldenstjerne:  „Joseph  Falsters 
Hustru  hører  mig  saa  meget  til  som  en  Ko  og  en  Veirmølle,*  og 
saa  kan  man  endda  ikke  stole  paa  saadan  en  Oplysning,  thi  vel 
har  Jep  Tordsen  en  Gang  nydt  den  Ære  at  optræde  som  en 
med  alle  Dyder  udstyret  Elsker  i en  af  II.  F.  Ewalds  histo- 
riske Romaner  „Niels  Brahe*,  men  at  det  var  en  ganske 
ufortjent  Ære  sluttes  bedst  af,  at  en  af  de  ellers  saa  diskrete 
Slægtebøger  giver  ham  det  Skudsmaal  „onde  Jep  Tordsen, 
som  hver  Mand  véd  af  at  sige."  Jeg  tillod  mig  ogsaa  i sin 
Tid  at  bebreide  afg.  Registrator  Piesner,  at  han  ikke  havde 
givet  Ewald  Anvisning  paa  en  mere  passende  Helt,  hvortil 
Piesner  smilende  svarede:  „Aah  hvad,  jeg  véd  nok,  at  Jep 
Tordsen  en  Gang  kom  for  Skade  at  slaa  en  Smule  Borg- 
mestersøn ihjel,  men  det  véd  jeg  da,  kunde  den  Gang  over- 
gaa  saa  mangt  et  pænt  Mands  Barn.*  Ganske  rigtigt,  men 
det  samme  pæne  Mands  Barn  kom  ogsaa  for  Skade  at  skrive 
saadant  Noget,  som  vi  i vore  Dage  vilde  kalde  falske  Vexler, 
og  saa  havde  han  endda  værre  Synder  paa  sin  Samvittighed, 
hvorfor  han  ogsaa  blev  nødt  til  at  forlægge  Residentsen  til 
Lybæk  istedetfor  at  ægte  Niels  Brahes  yndige  Datter.  Det 
Sidste  laster  jeg  ham  mindre  for,  al  den  Stund  den  historiske 
Niels  Brahe  — slet  ingen  Døttre  havde. 

Men  tilbage  til  Adelsbrevene!  Saadan  i Almindelighed 
tror  jeg  ikke,  at  det  kan  betale  sig  at  gjennemlæse  den  hele 


Digitized  by  Google 


157 


Samling  fra  Ende  til  anden,  og  det  af  flere  Aarsager.  For 
det  Første  var  jo  den  enkelte  Brevskrivers  Horisont  den  Gang 
ganske  anderledes  begrændset  end  nuomstunder,  og  dog,  naar 
man  betænker,  hvorledes  hele  Adelen  den  Gang  udgjorde  en 
stor  Familie,  gjør  det  et  underligt  Indtryk  at  se  en  Dame 
af  Høiadelen,  Fru  Kirsten  Bølle,  der  var  inviteret  til  Fadder- 
sbids hos  den  rige  Hans  Johansen  Lindenov  paa  Fobislet 
ved  Kolding,  en  den  Gang  meget  betydelig  Eiendom,  i den 
Anledning  skrive  til  sin  Søster  Fru  Birgitte:  „Véd  jeg  aldrig 
ret,  hvad  enten  Fobislet  ligger  i Jylland  eller  i Fyen.“  Der- 
na-st  kunde  man  den  Gang,  ganske  som  i vore  Dage  forresten, 
male  Side  op  og  Side  ned,  uden  i Virkeligheden  at  have  det 
Mindste  at  skrive  om.  Saaledes  havde  Fru  Birgitte  Bølle 
en  Gang  et  Anfald  af  Kosen,  og  i den  Tid  bombarderede 
Søsteren  hende  med  ømme,  fire  Siders  Forespørgsler  til  hendes 
Befindende,  af  hvilke  jeg  her  kun  skal  meddele  en  eneste 
Prøve: 

„Min  allerkjæreste  Søster!  Gud  almægtigste  bevare  Dig 
„i  alle  dine  Veie  fra  alt  det,  som  Dig  kan  være  skadeligt 
„enten  til  Liv  eller  Sjæl!  Jeg  vil  nu,  miri  hjertekjære  Søster, 
„for  Tidens  Korthed  ikke  fæmøde  Dig  med  lang  Taksigelse, 
„mens  vil  dog  have  alt  søsterlig  bevist  og  alle  Velgerninger 
„uforglemt  i al  Trohed  og  vil,  saa  la-nge  jeg  lever,  findes  Din 
„hulde  Søster  til  at  fortjene  det  med  alt  det  Gode,  der  i min 
„ringe  Magt  er,  der  jeg  nogen  Tid  véd  at  gjøre,  der  Dig 
„kjært  er,  eller  Du  kan  være  tjent  med,  som  jeg  Dig  des 
„pligtig  er,  og  Du  aldrig  skal  have  Tvivl  paa,  saa  længe  jeg 
„lever.  Min  allerkjæreste  Søster,  jeg  kan  ikke  noksom  fuld 
„skrive,  saa  ret  fast,  som  mig  længes  efter  Dig  af  alt  mit 
„Hjerte  og  vil  gjøre,  til  Gud  vil  unde  rnig  den  Glæde,  at  vi 
„maa  findes.  Gud  unde  os  at  findes  sunde  og  helbred  og  i 
„hans  faderlige  Frygt,  ihvor  han  vil  føie  Tiden,  og  beder  jeg 
„Dig  retteligen  gjeme,  at  Du  vil  have  den  Umag  at  skrive 
„mig  et  Ord  til,  hvor  min  kjære  Broder  og  Dig  lider,  og  hvor 
„Du  est  nu  til  Pas  af  det  Rosen.  Gud  for  sin  kjære  Søns 
„Skyld  unde  mig  altid  at  høre,  at  min  gode  Broder  og  Dig 
„maa  lide  vel,  og  han  for  sin  store  Naade  og  Miskundhed 
„unde  Dig  snart  og  vel  at  komme  til  Din  Helbred,  som  Du  vil 
„gjøre  med  Guds  Hjælp,  og  maa  Du  vist  tro,  at  det  Ingen  paa 

„Jorden  skal  være  kjærere  end  mig.  Min  hjertekjære  Søster, 
„skriv  mig  et  Ord  til,  om  I ere  nær  til  Ende  med  Eders 
„Skifte,  og  om  Du  agter  Dig  noget  snart  hjem  til  Gunderslev. 
„Gud  almægtigste  være  hos  Eder  med  sin  Helligaands  Naade, 
„og  han  unde  Eder  snart  og  vel  at  komme  til  en  god,  ende- 
„lig  Ende  denned.  Du  maa  vist  tro,  min  allerkjæreste  Søster, 
„at  mig  længes  mere  efter  Dig,  end  jeg  kan  skrive,  og  er 
„ikke  foruden  stor  Omsorg  for  Dig,  til  Gud  vil,  at  vi  findes, 
„thi  Du  varst  saa  svag  og  ilde  til  Pas,  der  vi  skiltes  ad.  Gud 
„styrke  og  bevare  Dig  med  sin  Helligaands  Naade,  og  han 
„unde  mig  den  Glæde,  at  Du  maatte  længe  leve  og  lide  vel, 
„da  er  det  min  største  Glæde.  Jeg  kunde,  min  hjertekjære 
„Søster,  nu  ikke  længer  forholde  at  skrive  Dig  til,  thi  mig 
„saa  ret  fast  længes  efter  Dig,  takker  Dig  saa  meget.  Jeg  vil 
„nu  intet  forbie  mig  i Dig,  mens  Du  skal  alle  mine  Dage  finde 
„mig  i al  Huldhed,  som  Dig  bør  at  finde  Din  hulde  Søster, 
„godvillig  til  at  gjøre  af  min  ringe  Magt  Alt,  hvis  jeg  véd, 
„Dig  kjært  er,  eller  Du  kant  være  tjent  med,  som  jeg  Dig 
„des  pligtig  er,  og  Du  ikke  skal  have  Tvivl  paa,  saa  længe 
„jeg  lever.  Jeg  vil,  min  hjertekjære  Søster  nu  og  til  evig  Tid 
„have  Dig  Gud  almægtigste  saa  troligen  befalet  som  mig  selv, 
„og  han  opholde  og  bevare  Dig  længe  naadeligen  og  vel  med 
„megen  Lyksalighed  og  Velfærd  baade  til  Liv  og  Sjæl.  Jeg 
„ønsker  min  kjære  Broder  og  Dig  altid  mange  gode  Nætter. 
„Datum  Bastnæs  Løverdagen  næst  efter  Kyndermisse  Aar  etc. 
„1574.  Kirsten  Bøler.  Min  hjertekjære  Søster,  jeg  skrev  Dig 
„til  med  Mourids  Podebusks  Vogndriver,  jeg  forseer  mig  til, 
„Du  haver  vel  bekommet  Brevet.  Nu  Gud  bevare  Dig,  min 
„hjertekjære  Søster,  med  sin  Velsignelse  og  Benedidelse,  og 
„han  unde  os  snart  at  findes  sunde  og  helbred." 

Jeg  gad  nok  vidst,  hvormeget  historisk  Udbytte  man  skal 
kunne  hente  af  den  Slags  Breve,  selv  om  man  har  dem  i 
Dusinvis.  Man  kan  jo  ikke  engang  stole  paa,  at  al  den 
Søsterkjærlighed  er  ægte.  Fru  Birgitte  Bølle  var  vist  ingen- 
lunde en  særlig  elskelig  Personlighed,  siden  Slægtebøgeme 
titulere  hende  „de  Brahers  gale  Moster";  men  hun  var  meget 
rig,  og  hun  havde  ingen  Børn,  — da  liegt  der  Hund  begraben ! 
Nei,  saa  foretrækker  jeg  et  kort,  tørt  Forretningsbrev  som  det 

efterfølgende  fra  den  kgl.  Sekretær  Hans  Skovgaard  til 
hans  Kollega  Johan  Venstermand: 

»Kjære  Johan,  beder  jeg  Dig,  at  Du  vil  skrive  mig  til, 
.hvorledes  Hegelund  hugger  hen  med  Kopierne,  om  han 
.haver  dennem  udskrevet.  Sammeledes  beder  jeg  Dig,  Du 
.vil  vel  gjøre  og  gjøre  Din  Bedste  og  fly  mig  en  liden  Klokke 
„efter  denne  indlukte  Form.  Jeg  forseer  mig,  de  findes  vel 
„fal  der  udi  Byen.  Hvad  Du  derfor  udlægger,  vil  jeg  Dig  til 
„gode  Rede  igjen  give.  Du  vil  og  sende  os  den  Messing- 
„ sandbøsse  fuld  af  Sand,  thi  vi  have  her  aldeles  ingen  Sand- 
„bøsse.  Du  vil  og  sige  Christen  Lange,  at  han  vil  forhøre, 
„om  mit  Seierværk  er  færdigt,  at  han  da  udi  en  Ask  vel  for- 
„ varet  vil  sende  mig  det.  Fortænk  mig  ikke,  at  jeg  bemøder 
„Dig  med  mine  Bestillinger.  Hvad  Du  kan  have  godt  af,  gjør 
„jeg  altid  gjerne.  Gud  befaler  jeg  Dig.  Ex  Frederiksborg, 
„22.  Juli  1564.  Hans  Skovgaard.11 

Ja,  visselig  var  der  ogsaa  den  Gang  Folk  til,  som  kort 
og  klart  formaaede  at  sætte  deres  Tanker  i Pennen.  Alt 
Samtiden  beundrede  i høi  Grad  det  djerve  Svar,  som  Hr. 
Claus  Bille  sendte  den  svenske  Rigshofmester,  Hr.  Thure 
Jon  sen,  jeg  tænker,  ikke  mindst  paa  Grund  af  dets  klassiske 
Indledning:  „Hilsen  efter  Tidens  Ledighed !“ 

„Maa  Du  vide,  Thure  Jonsen,  at  jeg  fik  udi  Gaar  Din 
„Skrivelse  med  nogle  løsagtige  Ord  og  Tale,  at  Du  agtede 
„dermed  at  bedrage  mig  fra  min  Ære  og  Lempe  og  besmitte 
„min  Redelighed,  Ed  og  Ære  og  gjøre  mig  til  saadan  en  løs- 
„agtig  og  besmittet  Mand,  som  Du  selv  er,  hvilket  Gud  skal 
„Dig  forbyde,  som  alle  ærlige  Mænds  Samvittighed  bevarer. 
„Imod  mange  og  bedragelig  Tale,  som  Dit  Brev  indeholder, 
„da  bekjender  jeg  mig  ud  af  Guds  Forsyn  at  være  Dig  for 
„god  at  give  Dig  andre  og  bedre  Svar,  end  som  dette  mit 
„Brev  formelder,  thi  Du  har  saa  tidt  vendt  og  slidt  Din  Kappe, 
„at  hun  er  nu  saa  jammerligen  slidt  paa  baade  Sider,  det 
„hun  ikke  vil  tjene  i nogen  ærlig  Mands  Klædebon.  Intet 
„mere  paa  denne  Tid  uden  jeg  befaler  Dig  den,  som  Gud 
„Fader  befalede  den  Mand,  som  hans  eneste  Søn  forraadte. 
„Bahus  Søndag  for  Vor  Frue  Dag  1531.  Claus  Bille.* 

Se,  det  kan  man  kalde  rene  Ord  for  Pengene,  men  ellers 
havde  Tiden  mere  Mani  for  at  skrive  i forblommede  Udtryk, 

maaske  noget  af  Hensyn  til  det  usikkre  Postvæsen.  Naar  det 
i et  Brev  af  15.  Juli  1569  fra  Christen  Munk  til  hans 
Svigerfader  Hr.  »Mogens  Gyldenstierne  hedder:  »Agter 
Dorete  og  jeg  med  det  Første  at  skrive  Eder  Noget  til,  som 
jeg  forseer  mig  til  næst  Guds  Hjælp,  det  skal  behage  Eder 
vel,“  saa  er  det  ganske  vist  i Betragtning  af,  at  Brevet  er 
skrevet  syv  Maaneder  efter  Christen  Munks  og  Dorete 
Gyldenstiernes  Bryllup,  lige  saa  let  for  Nutiden  som  i sin 
Tid  for  gamle  Hr.  Mogens  at  gjætte  sig  til,  af  hvilken  Be- 
skaffenhed den  belovede  Nyhed  vilde  blive;  men  hvem  kan 
gjætte  sig  til  Meningen  af  følgende,  tre  Sider  lange  Brev,  som 
Fru  Birgitte  Bølle  en  Gang  fik  fra  Fru  Sophie  Glob,  den 
samme  Sophie  Glob,  der  som  ung  Pige  ledsagede  sin  Mor- 
moder, Fru  Anne  Meinstrup,  til  det  Sjællands  Landthing, 
hvor  hun  paa  et  hængende  Haar  var  kommen  til  at  dele 
Mormoderens  blodige  og  voldsomme  Død.  Brevet  lyder  saa- 
ledes : 

„Min  ganske  velvillige  Hilsen  altid  forskrevet  med  Gud! 
»Kjære  Berete,  mit  hulde  og  gode  Næstsøskendebarn,  jeg 
„betakker  Dig  med  al  velvillig  Hilsen  for  alt  det  Ære  og  Gode, 
„det  Du  mig  af  langen  Tid  gjort  og  bevist  haver,  hvilket  Gud 
„kjende,  Du  skal  finde  mig  velvillig  til  at  forskylde  og  for- 
tjene med  alle  det  Gode,  udi  min  ringe  Magt  kan  være. 
„Mit  kjære  Næstsøskendebarn,  kunde  jeg  nu  ikke  lade  at 
„skrive  Dig  til,  for  jeg  var  ikke  ret  tilfreds,  der  jeg  skiltes  fra 
„Dig,  og  havde  jeg  vidst  det,  jeg  nu  véd,  da  skulde  jeg  biet 
„den  Dag,  og  vidst,  hvad  Aarsag  der  ydermere  var  til  de 
„Ord  og  Svar,  der  kom.  Jeg  haver  hørt  Noget,  siden  jeg 
„drog  fra  Dig,  som  jeg  ikke  kan  skrive,  før  jeg  talte  med 
„Dig.  Vidste  jeg,  naar  den  gode  Kristoffer  og  Du  kom  udi 
„denne  Egn,  vilde  jeg  vist  tale  med  Eder.  Det  Folk,  Du  vel 
„vedst,  vilde  ikke  lade  sig  afsnakke  for  det  Første,  mens  agter 
„alt  at  komme  igjen,  om  der  er  nogen  Raad  til.  Sindet  er 
„saa  hart  dertil,  at  det  er  hart  at  vende  derfra.  Jeg  kan 
„ikke  skrive  Dig  alle  Vilkaar  i den  Sag,  før  jeg  finder  Dig. 
„Jeg  vilde  aldrig  tro  det,  og  er  deres  Tro  saa  til  Dig,  det  Du 
„noget  mere  haver  talet  der  udi.  Jeg  haver  ikke  end  sagt 
„det,  som  det  var.  Jeg  troer  ikke,  det  var  den  Enes  rette 

„Villie,  saa  sandt  hjælpe  mig  Gud!  Jeg  saa  den  Ene  taget 
„ Noget  med  sine  Øine  af  den  Anden.  Jeg  beder  Dig  saa 
„huldelig,  det  Du  vil  skrive  mig  til  med  dette  Bud,  om  Du 
„trøster  til,  naar  den  kommer  udi  Landet  der,  der  blev  først 
„omtalet.  Havde  det  Folk,  her  ere,  været  hos  Dig  udi  Dag, 
„havde  de  været  til  Pas.  Nu  ere  de  ikke  vel  til  Pas,  og  vare 
„syge,  der  jeg  kom  hjem.  Det  skulde  intet  kymre  mig,  var 
„ikke  det  Folk  der  saa  hart  til  givet,  thi  Gud  være  lovet, 
„det  kan  blive  godt  paa  et  andet  Sted.  Tiden  er  endnu  her 
„fore,  vilde  man  nøies,  mens  de  mener,  der  falder  intet  Træ 
„for  det  første  Hug.  Min  hjerteallerkjæreste  Søster,  skriv  mig 
„et  Ord  til,  hvad  Du  raader,  for  al  den  gode  Tro  jeg  har  til 
„Dig.  Jeg  vil  brænde  Dine  Breve,  først  de  ere  læste,  saa 
„sandt  hjælpe  mig  Gud.  Det  Samme  beder  jeg  Dig,  som  jeg 
„troer  Dig  til.  Der  ere  dem  til,  forseer  sig  til  Dig,  som  Du 
„var  deres  Moder.  Min  kjære  Søster,  gjør  nu,  som  jeg  og 
„mine  Børn  troer  Dig  til  og  skriv  mig  Din  Mening  til  og  gode 
„Raad.  Saa  vilde  jeg  nu  og  altid  have  Dig  den  milde  Herre 
„Gud  befalendes.  Han  unde  os  at  findes  helbred  og  glad. 
„Skrevet  Rossølund  den  første  Søndag  udi  Faste.  Gjøre  vel 
„og  hilsen  den  gode  Kristoffer  med  tusind  gode  Nat. 

Sofia  Glob.* 

Jeg  tænker  mig,  at  dette  Brev  mulig  angaaer  et  eller 
andet  mislykket  Frieri,  men  da  Fru  Birgitte  Bølle  paa 
Brevets  Bagside  med  egen  Haand  har  skrevet  „Hjælp  Gud“, 
hvorunder  en  Anden  har  tilføiet:  „Hjælp  Gud  i al  vor  Nød 
Amen“,  kunde  man  heraf  slutte,  at  Brevet  sigter  til  en  langt 
mere  tragisk  Begivenhed,  skjøndt  — det  kan  saamænd  ogsaa 
gjeme  være,  at  disse  to  Udbrud  ikke  have  det  ringeste  med 
Brevets  Indhold  at  skaffe,  men  slet  og  ret  ere  Prøver  paa, 
hvor  godt  en  ny  skaaret  Gaasefjer  kunde  skrive.  Noget  stort 
Tab  for  Historien  havde  det  ialfald  ikke  været,  om  hele  dette 
Brev  havde  været  skrevet  med  Gabriel  Milans  mesopo- 
tamiske  Skrifttegn,  — Fru  Sophies  Kragetæer  ere  forresten 
saamænd  drøie  nok  at  komme  igjennem.  Jeg  tænkte  derfor 
ogsaa  først,  at  de  to  Suk  paa  Bagsiden  vare  et  from- 
mere Udtryk  for  den  samme  Tanke,  som  mere  end  én  Gang 
paatrængte  sig  mig  under  Læsningen:  Gid  Pokker  havde  den 

Klo!  Og  saa  har  Fru  Sophie  selv  ikke  mindste  Fornem- 
melse af,  hvor  ulæseligt  hun  skriver.  Ellers  havde  hun  sikker- 
ligen  sluttet  med  en  lignende  Undskyldning  som  den,  Hr. 
Holger  Gregersen  engang  tilføiede  i et  Brev  til  Fru  Sophie 
Krummedige:  „Bander  ikke  Skriveren.  Læseren  skal  og  stun- 
dom have  Umag  hermed.4  Lignende  Undskyldninger  for  den 
slette  Skrift  træffes  ofte  i Brevene  med  eller  uden  Grund; 
men  gamle  Hr.  Mogens  Gyldenstierne  gik  engang  et  Skridt 
videre,  idet  han  sluttede  et  Brev  til  Wobislav  Wobitzer 
med  de  Ord:  „Kjære  Wobisløff,  beder  jeg  Eder,  at  I ville 
nu  bedre  forstande  denne  Mening,  end  skrevet  staaer.4  Det 
var  i Grunden  et  uforskammet  Forlangende  at  stille  til  en 
indvandret  Udlænding,  naar  Talen  var  om  et  paa  Dansk  skre- 
vet Brev,  men  troligvis  har  Hr.  Mogens  vidst,  at  Wobislav 
vilde  have  havt  endnu  vanskeligere  ved  at  „forstande4  hans 
Mening,  hvis  han  havde  skrevet  den  paa  Tysk.  Ialfald 
havde  Landets  høieste  Embedsmand , Rigshofmesteren  Hr. 
Esge  Bille,  engang  den  Tort,  at  en  tysk  Skolemester,  der  havde 
en  af  hans  Sønner  i Huset,  indledede  en  Svarskrivelse  til 
ham  med  de  Ord:  „Euer  Gestrengkeit  Diener  hat  mir  einen 
Brief  uberantwort,  dene  ich  nieht  lesen  noch  verstehen  konnen. 
aber  er  hat  mir  den  Inhalt  und  Meynung  desselben  angezeiget.4  — 
Som  oftest  undskylder  man  naturligvis  sin  daarlige  Skrift  med 
Hastværk.  „Kjære  Hr.  Rentemester,  gjører  vel  og  tager  mig 
min  uflittig  og  hastig  Skrivelse  ikke  til  onde,  Uledighed  det 
tilregnendes,4  skriver  Øverst esekretæren  Absalon  Juul  til 
Christoffer  Walkendorff.  Men  er  det  ikke  mærkeligt,  at 
Jens  Brahe  turde  slutte  et  Brev  til  Fru  Sophie  Krumme- 
dige med  de  Ord:  „Beder  ikke  ondt  for  Skriveren,  thi  han 
havde  et  godt  Rus,  der  han  skrev  Brevet.4  Fru  Sophie 
Krummedige  var  jo  hans  — Svigermoder.  Naa,  Fru  Sophie 
var  nu  ikke  nogen  almindelig  Svigermoder,  og  dernæst  var  jo 
en  Rus  den  Gang  en  dagligdags  Begivenhed,  som  nok  kunde 
overgaa  et  pænt  Mands  Barn  uden  Skade  paa  gode  Navn  og 
Rygte,  og  endelig  slutter  han  en  anden  Gang  et  Brev  til  Fru 
Sophie  saaledes:  „Tager  Jomfru  Anne  i Arm  paa  mine 
„Vegne  og  siger  hende  mange  tusind  gode  Nætter  paa  mine 
„Vegne  og  beder  hende  drikke  min  Skaal,  jeg  vil  altid  gjeme 
„drikke  hendes,4  saa  der  var  altsaa,  som  man  sér,  en  vis 


Digitized  by  Google 


168 


Forbindelse  mellem  Jens  Brahes  Rus  og  hans  Følelser  for 
Fru  Sophies  Datter,  hvor  kunde  Fru  Sophie  saa  blive 
vred? 

Gjennemgaaende  er  Tonen  i Brevene  yderst  høflig.  De 
faa  Titulaturer,  som  stode  til  Tidens  Raadighed,  anvendtes 
med  den  største  Omhu.  Rigtignok  kom  Hr.  Anders  Bille 
en  Gang  for  Skade  at  skrive  til  Hr.  Oluf  Rosenkrantz: 
„Gjør  vel  og  siger  Eders  Hustru  med  Eders  Børn  mange 
.gode  Nætter, “ men  han  skynder  sig  attilføie:  .og  fortænker 
„mig  ikke,  at  jeg  forglemmer  den  Frue-Titel. ‘ Ridderen  og 
den  Geistlige  fik  altid  et  ,Hr.“  foran  sit  Navn  og  i Omtale 
tilføiedes  for  den  førstes  Vedkommende  Ordet  „Ridder*  efter 
Navnet,  og  i Udskrift  paa  Breve  blev  han  ikke  som  en  Nutids 
Riddersmand  afspidset  med  et  „R.*,  nei,  man  skrev  fuldt  ud: 
„Erlig  og  velbyrdig  Mand  og  strenge  Ridder  Hr.  osv.  osv.* 
Derimod  gik  nu  det  „Væbner*  eller  „af  Vaaben*,  som  man 
tidligere  havde  løiet  til  den  menige  Adelsmands  Navn,  mere 
og  mere  af  Brug.  Dog  var  der  endnu  særlig  høflige  Folk 
til,  som  Karl  Bryske,  der  1527  kalder  sin  Nabo:  „Hr. 
Mads  Bølle,  Ridder  af  Tureby  af  Vaaben.*  Det  var 
dobbelt  Konfekt,  en  lignende  overdreven  Høflighed,  sorn  jeg 
mindes  Exempler  paa  fra  mine  egne  unge  Dage,  da  jeg  var 
ansat  under  den  korigelige  Givilliste  og  her  stundom  saa  An- 
søgninger til  Kongen  med  Udskrift:  „Deres  Majestæt  Kong 
Christian  IX.,  Storkors  af  Elefantordenen  pp.‘  — Den  menige 
Adelsperson  tituleredes  nu  med  Prædikatet  „Erlig  og  velbyrdig*, 
og  efter  Navnet  tilføiedes  et  ganske  venligen  tilskrevet*, 
„kja.-rligen  sendendes  dette  Brev*  eller  noget  Lignende. 
G regers  Bryske  fik  dog  engang  følgende  Brev  fra  Lehns- 
manden  paa  Korsør: 

„Hilsen  med  Gud!  Kjære  Gregers,  giver  jeg  Dig  til- 
„kjende,  at  mig  er  tilvidendes  vorden  og  sagt  af  nogen  af 
„Kongl.  Majestæts  Tjenere,  nu  jeg  var  i Kjøbenhavn,  at 
„Du  og  Dit  Folk  og  Dine  Hunde  skulde  være  set  saa  godt 
„som  inde  paa  Kronens  Frihed,  hvilket  mig  tvkkes  ikke  r*  t 
„at  være,  at  Du  skulde  gjøre  i min  Fraværelse,  jeg  vilde  ikke 
„have  gjort  Dig  saadant  et  Hovmod  i Din  Fraværelse,  som 
„Du  haver  gjort  mig,  thi  raader  jeg  Dig,  at  Du  raader  Bod 
„derpaa  og  haver  det  fordrag,  saa  fremt  Du  vil  ikke,  at  jeg 

„skal  give  Kongl.  Majestæt  det  til  Kjende.  Mig  tykkes,  at  Du 
„saa  godt  som  ikke  fuldelig  holder  Love.  Hvorledes  at  Du 
„holder  det,  det  véd  Gud.  Hvis  Du  lovede  mig,  før  jeg  drog 
„til  Jylland,  hvorledes  Du  haver  holdt  det,  det  vedst  Du  og 
„vel  selv.  Dig  Gud  befalendes.  Datuin  Korsør  Slot  Tirsdag 
„efter  Jubilate  Anno  1561.  Jakob  Ski ey  11.“ 

Uden  paa  dette  Brev  har  der  som  sædvanlig  staaet: 
„Erlig  og  velbyrdig  Gregers  Bryske  til  Skaftelev  venligen 
tilskrevet",  men  strax  efter,  ialfald  med  samme  Blæk,  er  der 
slaaet  en  tyk  Streg  over  Ordet  „venligen*,  en  lille  Advarsel 
til  Gregers  om,  hvad  han  havde  at  vente  sig  inde  i Brevet. 
Selv  mellem  de  allernærmeste  Slægtninge  jagttoges  den  mest 
afmaalte  Brevstil.  En  af  Hofjunkerne  paa  Frederiksborg  sendte 
sin  Broder,  den  førnævnte  kongelige  Sekretær  Johan  Venster- 
mand  følgende  Brev: 

„Min  ydmygeligen  og  kjærlig  Hilsen  nu  og  altid  forsendt 
„med  Gud  vor  Herre  Jesu  Christo.  Min  allerkjæreste  Broder, 
„maa  Du  vide,  at  mig  lider  vel,  Gud  almægtigste  unde  mig 
„del  Samme  til  Dig  og  alle  vore  gode  Venner  og  til  Moder 
„og  Søskende  at  spørge.  Allerkjæreste  Broder,  betakker  jeg 
„Dig  ganske  kjærligen  og  gjeme  for  al  Ære,  Gode  og  Godt, 
„som  Du  mig  gjort  og  bevist  haver  fra  min  første  Barndoms 
„Tid  og  indtil  denne  Dag.  Allerkjæreste  Broder,  er  min  kjær- 
„lige  Bøn  til  Dig,  at  Du  vil  gjøre,  som  min  gode  Tro  er  til 
„Dig,  og  undsætte  mig  med  en  Daler  eller  fire  Mark  til  saa- 
„længe,  det  jeg  kan  en  Gang  blive  saa  rig,  jeg  kan  give  Dig 
„dem  igjen,  saafremt  som  Du  skal  holde  mig  for  Din  kj;ore 
„Broder.  Min  allerkjæreste  Broder,  jeg  vil  nu  og  altid  befale 
„Dig  den  almægtigste  Gud  befalendes  og  gjør,  som  min  gode 
„Tro  er  til  Dig.  Skrevet  paa  Frederiksborg  Slot  den  23.  Fe- 
„bruar  A°  D‘  1564.  Henning  Wenstermandt." 

Hvor  meget  mente  man  nu  med  al  denne  Kjterlighed  og 
Gud  befalen ! Ja,  jeg  har  mine  Tvivl,  naar  jeg  ser,  at  Fru 
Sophie  Krummedige  Gang  efter  Gang  faar  Breve,  saa  fra 
sin  Søn  Henrik  Bille,  saa  fra  sin  Svigersøn  Jens  Brahe, 
begyndende:  „Moderlig  kjærlig  Hilsen  med  vor  Herre"  eller 
„M  oder  lig  Hilsen  nu  og  altid  forsendt  næd  vor  Herre*  osv.; 
thi  de  to  Lømler  skriver  jo  aabenbart  her  lige  ud  af  Mode- 

rens  Breve  og  det  saa  tankeløst,  at  de  end  ikke  ombytter 
»Moderlig*  med  »Sønlig*.  Selv  gamle  Folk  skrev  ofte  be- 
synderlig tankeløst;  saaledes  faar  Fru  Sophie  et  Brev  fra 
sin  Svoger  Hr.  Knud  Bille,  hvori  det  hedder  »og  vilde  jeg 
gjerne  ydermere  skrive,  men  er  Tiden  mig  kort,  og  Villien  er 
ikke  heller  god.*  Især  er  det  dog  disse  Fromheds  Udbrud, 
som  nu  engang  hørte  til  i hver  Linie  af  et  Datids  Brev,  der 
ofte  falde  ret  pudsigt  for  en  Nutids  Læser.  Saaledes  skriver 
Oluf  Mouridsen  Krognos  fra  Felten  1568  hjem  til  sin 
Morbroder  Christoffer  Gøye  bl.  A.:  »og  haver  jeg  fanget 
»Skrivelse,  at  der  er  fem  af  mit  Folk  bleven  død  og  fangen, 
„og  sex  af  mine  Heste  ere  borte  og  baade  mine  Vogne,  Gud 
„han  hjælpe  fremdeles!*,  thi  man  maa  selvfølgelig  paa  ingen 
Maade  opfatte  dette  Suk  som  et  lille  ironisk  Udfald  imod 
Vor  Herre;  Sligt  laa  den  Tids  Tankegang  saa  fjernt  som 
muligt. 

Apropos!  Krigen  — den  berømte  Syvaarskrig  falder  lige 
i det  Tidsrum,  da  Brevene  flyde  aller  talrigst.  Her  maa  da 
være  ypperlige  Oplysninger,  saavel  om  Krigens  Gang  i det 
Store  som  om  Enkeltmands  daglige  Liv  paa  Feltfod!  Aah 
ja!  hør  hvad  Gregers  Bryske  1563  har  at  melde  hjem  til 
sin  Moder. 

Næst  efter  de  sædvanlige  Indledningsformularer  hedder 
det  om  ham  og  hans  Broder:  „at  vi  Gud  have  Lov  ere  vel 
„til  Pas  og  karske,  men  vor  Pung  han  har  al  vor  Sygdom, 
„at  der  er  ingen  Penge  udi.  Kjære  Moder,  véd  jeg  ingen 
„synderlig  Tidende  at  skrive  Eder  til,  thi  her  løber  saa  mange 
»Løgne-Tidende.*  Punktum!  Nei,  saa  er  dog  Christoffer 
Gøye  lidt  mere  meddelsom  i følgende  Brev  1566  til  hans 
Hustru  Fru  Birgitte  Bølle:  „Kjære  Byrytte,  den  alsom- 
» mægtigste  Gud  han  være  altid  hos  Dig  og  holde  Dig  altid 
„udi  hans  naadelig  Beskyttelse  og  Beskjærmelse  og  unde  os 
»snart  at  findes  helbred  og  glad.  Kjære  Byrytte,  kan  jeg 
»aldrig  fuld  skrive  Dig  til,  saa  ret  fast,  som  mig  længes  efter 
»Dig,  og  hvor  lang  Tiden  er  mig.  Og  maa  Du  vide,  at  vi 
„haver  slaget  vor  Leir  her  hart  ved  Bohus  og  ligger  dog  i 
„Sverrig,  og  skrev  jeg  Dig  et  Brev  til  den  Tid,  vi  havde  vores 
„Leir  for  Skaane,  da  vilde  Øversten  og  Kommissarierne  havt 

.Bud  ned  til  Kjøbenhavn,  saa  blev  Passene  forment,  at  der 
.ikke  kunde  komme  Bud  ned,  før  nu  vi  er  kommen  her  op 
.til  Bohus,  at  jeg  for  slig  Aarsag  Skyld  ikke  kunde  skrive 
.Dig  til,  hvor  vores  Leilighed  haver  begivet  sig,  og  den  Tid 
,vi  kom  for  Skaane,  da  havde  det  dødt  der  hart  af  Befæn- 
, gelse  og  alle  Vegne  udi  Sverig;  nu  er  det  kommen  i vor 
,Leir  og  døer  der  der  nu  ogsaa  baade  af  Befængelse,  Blod- 
„gang  og  Brynde,  saa  der  er  død  meget  godt  Folk,  baade 
.danske  og  tyske,  dog  er  der  ingen  død  af  de  danske  Herre- 
.mænd  uden  Morten  Krabbe,  hvis  Sjæl  Gud  være  naadig 
,og  unde  en  salig  og  glædelig  Opstandelse  og  husvale  kans 
.arme  bedrøvede  Hustru.  Og  er  Thomes  Kruse,  Joseph 
.Mus,  Christen  Skram,  Hr.  Pers  Søn,  Jørgen  Jensen 
,i  Skaane  og  Hr.  Jørgen  Lykkes  Søn  og  i Guds  Vold  og 
„mange  Herremænd  under  de  tyske  Faner,  hvilke  Gud  unde 
.alle  en  salig  og  glædelig  Opstandelse.  Og  ere  alle  vore 
„Venner  endnu  vel  tilpas,  hvilket  Gud  være  lovet  for.  Og 
„maa  Du  vide,  at  Torsdag  og  Fredag,  da  plustret  de  Svenske 
„alle  vore  Danske  deres  Vogne  og  tog  Vognene  og  Hestene 
„allesammen  bort  uden  nogle  faa  Heste,  de  fik  Somme  igjen, 
„og  fik  jeg  ikke  mer  af  mine  sex  end  én  igjen,  og  blev  alt 
„mit  Tingest  der,  saa  jeg  beholdt  ikke  mer  end  jeg  havde 
„paa  Livet,  som  jeg  red  i Marken  om  Dagen.  Mit  Skrin,  mit 
„Telt,  min  Seng,  mine  Klæder  og  desligeste  mine  Linklæder 
„og  al  min  Proviant  og  mine  Urter  og  Alt,  hvis  jeg  havde 
„med  mig,  blev  der  altsammens,  og  mit  Sølv,  og  er  der  nogle 
„af  de  Danske,  der  have  faaet  Skade  for  mere  end  tusind 
„Dir.,  og  haver  de  Tyske  ogsaa  faaet  stor  Skade,  dog  ikke 
„nær  som  vi  Danske.  Dog  haver  jeg  endnu  ingen  Nød  havt, 
„hvilket  Gud  være  lovet  for,  thi  jeg  gaar  stundom  til  mine 
„Venner,  saa  jeg  bekommer  en  daglig  Føde.  Kjære  Byrytte, 
„at  Du  derfor  vilde  fly  mig  to  Skjorter  og  er  mig  given  tre 
„siden,  saa  jeg  vil  siden  vel  behjælpe  mig  hjem.  Og  Du  vilde 
„fly  mig  en  Feltseng  færdigen,  om  jeg  havde  den  Behov,  og 
„desligeste  Klæder  til  en  Seng  igjen.  Og  Du  vilde  bestille 
„mig  to  Foerflasker  igjen,  3 Flasker  i hvert  Foer,  og  en  Ring 
„ovenpaa  Skruen  og  hver  Flaske  ikke  større  end  til  to  Potter, 
„og  Du  vilde  lade  gjøre  dennem,  hvor  Dig  selver  synes,  at 
,de  kan  blive  smukkest,  og  lade  gjøre  dennem  slette  inden  i 

„og  Hus  til  dennem  og  Laas  for.  Og  skulde  jeg  ogsaa  have 
„nogen  Proviant  igjen,  dersom  Toget  skulde  vare  længere  og 
„desligeste  nogen  Havre  og  véd  jeg  ikke  endnu  at  skrive 
„Dig  til,  hvor  Du  skulde  sende  mig  det.  Og  skal  Du  lade 
„gjøre  mig  en  Sæk  til  min  Seng  og  en  til  min  Feltseng  og 
„en  eller  to  til  mine  Klæder  og  nogle  Kurve;  thi  jeg  beholdt 
„slet  intet  af  mit  Tingest,  og  troer  jeg  ikke,  at  vi  kan  drage 
„nogen  Sted,  førend  vi  kan  komme  ned  og  ruste  os  paa  det 
„ny  igjen.  Og  haver  den  Svenske  ikke  endnu  ladet  sig  se 
„med  meget  Folk,  før  igaar  lod  han  sig  se  med  4 Faner 
„Ryttere,  og  de  vare  meget  stærke,  og  5 Fenlein  Knægte. 
„Kjere  Byrytte,  kan  jeg  nu  intet  mer  skrive  Dig  til  paa 
„denne  Tid  for  Tidens  Kortheds  Skyld,  thi  jeg  (ei)  vidste,  at 
„dette  Rud  skulde  reden  før  en  Time  tilforn,  og  det  første 
„Bud  mig  stedes  igjen,  da  skal  Du  ydermere  faa  min  Skri- 

„ velse  igjen.  Og  beder  jeg  Dig  gjerne,  at  Du  ingen  Sorg 

„eller  Græmmelse  tager  Dig  til.  Den  alsommægtigste  Gud 
„skal  gjøre  Altingest  godt.  Og  skriv  mig  til  med  det  første 
„Bud,  Dig  stedes,  hvor  Dig  lider,  og  hvor  det  gaar  hjemme 
„til.  Og  tør  Du  ingen  Penge  sende  mig,  før  Du  faar  yder- 
„mere  min  Skrivelse.  Kjære  Byrrytte,  saa  vil  jeg  nu  og 
„altid  have  Dig  den  alsommægtigste  Gud  befalendes.  Han 
„unde  os  snart  at  findes  helbred  og  glad,  som  mig  forhaabes 

„næst  Guds  Hjælp  vel  sker,  og  unde  os  en  god  Ende  paa 

„denne  langvarendes  Krig  formedelst  hans  kjære  Søn  og  den 
„Helligaand.  Sig  Claus  Daa  og  Din  Søster  Kirsten  mange 
„gode  Nætter  paa  mine  Vegne  og  gjør  min  Undskyldning  for 
„dennem,  for  jeg  ikke  skrev  dennem  til,  thi  Tiden  vilde  ikke 
„saa  begive  sig  for  mig.  Skrevet  paa  Bohus  Mandagen  næst 
„efter  Sti.  Laursdag  1566.  Chrstoffer  Gøye.  Kjære 

„Byrytte,  skal  Du  heller  intet  af  mit  gjorte  Sølv  sende  mig, 
„men  lad  svarre  mig  2 eller  3 Træstobe.  Kjære  Byrrytte, 
„maa  Du  vide,  at  Per  Gyldenstiern  er  skudt  gjennem 
„Benet  og  Pax  igjennem  Armen,  dog  bliver  dennem  Intet  at 
„skade  til  deres  Helbred,  og  den  største  Afbræk  den  Svenske 
„haver  gjort  os,  der  haver  han  gjort  i Skoven  med  Skytter, 
„og  haver  han  ikke  endnu  til  des  vilt  til  Sletten  til  os,  Gud 
„være  altid  hos  Dig!  Kjære  Byrrytte,  beder  jeg  Dig  gjerne, 
„at  Du  vil  lade  gjøre  mig  sligt  Skrin  som  det  lille,  jeg  ha%'de 

„nu  med  mig,  og  lade  beslaa  det  lige  saadan  og  en  Laas 
„paa  Leddiken  og  lade  det  gjøre  med  et  Jern,  saa  man  kan 
„have  en  Hængelaas  for  det.  Gud  være  hos  Dig.* 

Af  Brevene  fra  Krigen  er  ellers  mest  hekjendt  det  Brev 
fra  1564  fra  Niels  Lykke  til  hans  Svigerfader  Hr.  Mogens 
Gyldenstierne,  hvori  han  giver  den  Uvillie  Luft,  som  en 
Del  af  Adelen  dengang  nærede  mod  Kongen.  Det  hedder 
deri : 

„Kjære  gode  Fader,  saa  beder  jeg  Eder  ganske  gjerne, 
„at  I nu  ikke  vil  fortænke  mig,  at  jeg  saa  dristigen  byder 
„over  Eder  og  beder  Eder  ganske  gjerne  for  alt  det  Gode, 
„jeg  troer  Eder  til,  at  I flyer  mig  Forlov  paa  en  stakket  Tid. 
„Dersom  jeg  ikke  kan  faae  Forlov,  da  nodes  jeg  til  med  Flere 
„at  tage  selv  Forlov,  thi  jeg  véd  mig  saa  meget  at  forsømme 
„hjemme,  som  jeg  aldrig  kan  fortjene  hos  denne  Herre,  og 
„riide  jeg  ikke  gjerne  nu  saa  krige  for  Kongen,  at  jeg  selv 
„siden  skulde  være  en  Stakkel,  thi  jeg  véd  mig  ingen  Op- 
retning at  faa  af  ham  igjen.  Derfor  gjører  i alle  Maader, 
„som  jeg  troer  Eder  til.*  Lignende  uvenlige  Følelser  spores 
ogsaa  i andre  Breve.  En  af  Hofsinderne,  Axel  Gyldenstierne, 
skriver  saaledes  engang  hjem  til  sin  Moder  Fru  Sidsel  U1  fs- 
tand: „Og  maa  I vide,  at  mig  lider  vel,  og  jeg  haver  vel 
„sovet  i Nat,  thi  Kongen  er  i Frederiksborg  og  haver  nu  i 
„lang  Tid  ikke  været  inde  til  mit,  og  var  jeg  hos  Fru  Inger 
„Oxe  i Aftes  til  Kl.  var  elleve.  Gud  unde  mig  altid  det 
„Samme  til  Eder  at  spørge!*  Det  sidste  Ønske  skal  naturlig- 
vis ikke  tages  lige  efter  Bogstavet.  En  anden  Gang  faa  vi  i 
et  af  hans  Breve  den  Oplysning:  „Unaade  er  let  at  bekomme 
„hos  Kongen.*  Det  var  sagtens  Kongens  hettige  Sind,  der 
fortrædigede  hans  Omgivelser,  og  det  blev  ikke  blidere  ined 
Aarene.  Endnu  1581  skriver  Øverstesekretæren  Absalon 
Juul  til  Rentemesteren  Christoffer  Walkendorff:  „I 

„kunde  aldrig  tro,  hvor  ilde  tilfreds  Hans  Majestæt  nu  siden 
„den  holstenske  Handel  haver  været,  for  Hans  Majestæt 
„sig  saa  vidt  havde  indladt,  og  in  Summa  derover  utaalelig 
„udi  Alt,  hvis  man  hos  Hans  Majestæt  skal  udrette.*  Et 
ganske  interessant  Brev  vexlede  den  samme  Absalon  det 
følgende  Aar  med  Christoffer  angaaemle  en  Trætte  mellem 
to  af  Kongens  Skibshøvedsmænd:  „Hans  Majestæt  ogsaa  er 

.tilfreds,  at  det  imellem  Christen  Wind  og  Erik  Munck 
„forenes,  hvis  dennem  imellem  er.  Men  dog  haver  jeg  vel 
„mærket  paa  Hans  Majestæts  Ansvar  der  om,  at  det  ikke  saa 
„bliver  forligt,  at  jo  en  stor  Argvon  og  Nag  hos  Hans  Maje- 
„stæt  mod  Christen  Wind  bliver  behængendes  af  hvis, 
„Erik  Munch  om  hannem  her  haver  angivet,  før  han  did 
„er  kommen  til  Eder,  hvorom  jeg  Eder  Noget  haver  tilforn 
„tilkjendegivet,  og  maaske  samme  Tid  mere  er  berettet  end 
„nu  vides,  eller  Erik  selv  derhos  Eder  skulde  være  tilstanden, 
„saa  at  dersom  Christen  ikke  anderledes  skulde  være  der 
„udinden  erklæret,  og  han  var  uskyldig,  maatte  det  hver 
„Ærlig  fortryde,  at  en  Uskyldelig  en  Andens  Dorhed  og  Druk- 
kenskab til  sin  største  Ulempe  og  Æres  Forsmelering  skulde 
„undgjælde,  og  han  vil  beklage  den  Tid,  han  var  kommen 
„udi  Kongelig  Majestæts  Tjeneste.  Thi  at  Kongelig  Majestæt 
„imod  hannem  saa  er  oprippet,  for  Eder  at  skrive,  at  han 
„hannem  for  Mælkedeie  nævner,  og  til  hvis,  om  hannem  kan 
„være  angiven,  stiller  aldeles  Fortroende.  Hvilket  jeg  etc. 
„etc.‘ 

Medens  jeg  er  ved  Kongens  Person,  maa  jeg  maaske 
citere  et  Par  Breve  fra  Kongens  Kammerjunker  Eggert  Ul- 
feld  til  Fru  Sid  sel  U1  fstand,  som  aabenbart  i Hans  Maje- 
stæts Ungkarlestand  har  ført  en  Art  Overtilsyn  med  hans 
Undermundering. 

1 et  af  dem  hedder  det: 

„Som  I og  skriver,  at  1 haver  bekommet  noget  Lærred 
„og  er  begjærendes  en  Skjorte  og  Handduge,  saa  sender  jeg 
„Eder  en  Kongelig  Majestæts  Skjorter,  som  er  Hans  Naade 
„til  Maade  om  Halsen.  Dog  vil  Hans  Naade  endnu  have  de 
„nye  videre  oin  Halsen  og  vel  høie  paa  Kraven,  thi  Hans 
„Naade  tager,  Gud  være  lovet,  vel  til.  Jeg  sender  Eder  ogsaa 
„sex  udsyede  Handduge,  dog  er  Hans  Naade  vel  tilfreds,  at 
„de  nye  ikke  bliver  meget  udsyet,  og  Hans  Naade  passer  intet 
„paa  de  Handduge  med  de  Ovensømme  og  stor  Hul  paa. 
„Og  sender  jeg  Eder  en  Handdug,  som  I selv  haver  gjort, 
„som  disse  andre  sex  ere  svøbte  udi.  Saa  store  vil  Hans 
„Naade  have  de  nye  allesammen  gjort,  som  denne  ene  er. 

„Kjære  Fru  Sidsel,  I maa  vel  beholde  disse  Handduge 
„hos  Eder,  til  Gud  vil,  vi  findes.' 

u* 


Digitized  by  Google 


170 


I et  senere  Brev  hedder  det:  „ Kjære  Fru  Sidsel,  haver 
„jeg  bekommet  Eders  Skrivelse  ved  Eders  Tjener,  lydendes, 
„at  jeg  skulde  fly  Eder  noget  Lærred  her  hos  de  Hollændere 
„eller  for  Helsingør,  saa  giver  jeg  Eder  ganske  velvilligen  at 
„vide,  at  her  er  intet  godt  Lærred  at  bekomme,  og  hvis  her 
„er,  det  er  grovt  og  saare  dyrt.  Og  giver  jeg  Eder  at  vide, 
„at  jeg  haver  fundet  en  Kiste  udi  Kongelig  Majestæts  Sølv- 
„kammer  med  Lagen  udi,  saa  at  jeg  nu  haver  (onde  og  gode) 
„Lagen  til  Hobe  tolv  Par,  saa  at  Hans  Naade  en  Tid  lang 
„haver  Lagen  nok.  Hans  Naade  haver  ogsaa  mer  end  tyve 
„Skjorter  endnu,  som  Hans  Naade  kan  et  Stund  hjælpe  sig 
„hen  med,  men  nogle  Ilandduge  haver  han  med  Tiden  behov 
„og  to  Linned  Nathuer.  Kjære  Fru  Sidsel,  sender  jeg 
„Eder  endnu  sex  Kongelig  Majestæts  Skjorter,  som  I ikke  til- 
„forn  haver  overseet.  Dersom  I kunde  lade  hjælpe  deunem, 
„da  maa  de  ogsaa  gjøres  videre  om  Halsen,  for  Hans  Naade 
„vil  gjeme  have  dennem  vide  om  Halsen.* 

Af  Christoffer  Gøyes  førnævnte  Brev  vide  vi  alt,  at 
det  selvfølgelig  ikke  blot  var  Kongelig  Majestæt,  der  gik  med 
Skjorter.  Henrik  Gyldenstierne  takker  ellers  engang  sin 
Moder  Fru  Anne  Sparre  saavel  for  tilsendte  Skjorter  som  for 
Næseklude,  men  ellers  var  det  ofte  smaat  nok  med  slige  unge 
Herrers  Garderobe,  naar  de  befandt  sig  borte  fra  Hjemmet. 
Hartvig  Bille,  Rigshofmesterens  Søn,  klager  til  sin  Moder 
over,  at  hans  gamle  Kjortelrok  er  gaaet  af  Mode,  og  han  har 
ingen  Penge  til  en  ny.  Han  havde  vel  laant  Erik  Chri- 
stiernsens,  men  den  kræver  Eiermanden  nu  tilbage. 

Hvor  meget  man  med  Hensyn  til  Datidens  daglige  Spise- 
tider tor  udlede  af,  at  Fru  Kirsten  Bølle  bebreider  sin 
Søster,  at  hun  først  æder  sent  paa  Dagen,  hun  skal  lede 
mellem  Kl.  9 og  10,  tør  jeg  ikke  afgjøre;  men  at  man  alt 
dengang  i Reietiden  satte  Pris  paa  et  Stykke  „med  dobbelt 
Belægning*,  slutter  jeg  af  følgende  Efterskrift  i et  Brev  fra 
Fru  Kirsten  til  Søsteren:  „Min  hjertekjære  Søster! 

„Salome  Daa  siger  min  Broder,  den  gode,  og  Dig  saa 
„mange  gode  Nætter,  og  sender  jeg  Dig  lidt  „Reger*, 
„som  jeg  fik  ret  nu  af  Stranden,  og  lod  jeg  gyde  dem  lidt. 
„for  de  skulde  ikke  fordærves.  Gud  give,  de  kunne  smage 
„Dig  vel,  min  hjertekjære  Søster.*  De  samme  Stistre  havde 

ellers  en  velbesat  Hønsegaard,  men  dengang  som  nu  var  det 
brydsomt  at  lægge  Kalkuner  til.  Fogeden  paa  Aunsbjerg 
sender  Fru  Birgitte  følgende  triste  Opgjørelse:  „Og  maa  I 
„vide,  at  de  calconske  Høns  laa  paa  mere  end  30  Æg,  og 
„der  blev  af  otte  Kyllinger,  og  de  ere  døde.“  En  anden  Gang 
skriver  Søsteren  til  hende:  „Min  hjerteallerkjæreste  Søster, 
„jeg  vil  ikke  sende  Dig  Din  Paahøne,  thi  her  er  kun  en  gam- 
„inel  Paahane.  Jeg  har  vel  unge  Paahøns,  men  vi  kan  ikke 
„se,  hvilke  der  ere  Haner,  før  de  blive  ældre,  saa  skal  jeg 
„give  Dig  en.  Og  kom  Dine  Paahøns  alt  for  tidlig  hid  ifjor, 
„for  fik  de  ingen  Kyllinger.*  Skulde  jeg  dømme  efter  Brevene, 
maa  Fru  Sophie  Krummedige  have  havt  en  særlig  Interesse 
for  Poppegøier;  Brevene  have  for  Efterverdenen  bevaret  den 
vigtige  historiske  Oplysning,  at  hvor  meget  der  end  gik  i 
Skudder  og  Mudder  for  Adelen  i Grevefeidens  trange  Tid, 
saa  hyttede  dog  F ru  Sophies  Poppegøie  sit  Skind  og  led  ingen 
Nød,  takket  være  Ternen  paa  Mogenstrup  Maren  Villa- 
tisse. I hendes  Regnskab  1537  findes  følgende  Post:  „3  Mark 
„af  samme  Uldpendinge  gav  jeg  for  3 Pd.  Mandler  til  Eders 
„Poppegøie  i Feiden.*  Og  Fru  Sophies  Omhu  strakte  sig 
ogsaa  til  hendes  Veninders  Poppegøier.  1538  skriver  Fru 
Magdalene  Brahe,  hun,  der  siden  fristede  den  tunge 
Skæbne  at  blive  stanget  ihjel  af  en  Tyr,  til  Fru  Sophie: 
„Kjære  Modersøster,  beder  jeg  Eder  ganske  gjerne,  at  1 ville 
„vel  gjøre  og  sende  mig  min  Poppegøie  med  dette  samme 
„Bud,  og  skal  I have  saa  stor  Tak,  for  I haver  havt  saa  stor 
„Umag  med  hende.*  Skal  man  nu  herafslutte,  at  Fru  Sophie 
har  havt  en  Art  Kuranstalt  for  svagelige  Poppegøier  eller  — 
skulde  muligvis  hendes  have  været  en  Poppehane  ligesom  Fru 
Magdalenes  en  Poppehøne,  saa  at  det  har  været  for  Til- 
lægets  Skyld,  at  en  lille  Sammenkomst  imellem  de  to  har 
været  ønskelig?  Kilderne  tyde  dog  nærmest  paa  det  Første, 
thi  der  staar  jo  udtrykkelig  i Brevet,  at  det  var  Fru  Sophie 
selv,  der  havde  havt  saa  stor  Umage  med  Fru  Magda- 
lenes Hun. 

Den  samme  Rolle,  som  Fjerkræet  spiller  i disse  Damers 
Breve,  spiller  naturligvis  Huddo,  Verporn,  Tastenan  og  lig- 
nende Køtere  i visse  Adelsinænds  Breve.  Allerede  Allen 

citerer  en  Udtalelse  af  Erik  Bølle  i et  Brev  til  Hr.  Esge 
Bille,  hvem  Erik  beder  laane  sig  den  skjønne  Tæve,  Hr. 
Esge  fik  af  Hr.  Hans  Bille,  „jeg  vil  fly  os  et  Slægte  efter 
hende.*  Et  helt  Hundebrev  fra  Slotsherren  paa  Kjøbenhavn 
Ditlev  Holck  til  hans  Broder  Christen  begynder  saa- 
ledes : 

„Kjære  Broder!  Gud  almægtigste  være  nu  og  evig  hos 
„Dig  og  bevare  Dig  fra  alt  Ondt,  og  hav  Tak  for  al  broder- 
„lig  Velgjeming.  Haver  jeg  bekommet  Din  Skrivelse,  hvor- 
„udi  Du  skriver  om  den  brede  Kortelas*),  jeg  haver  at  lade 
„færdig  gjøre  for  Dig,  skal  blive  nu  gjort  efter  Din  Begjæring. 
„Ellers  var  den  mest  færdig  gjort  slet  og  ret  blaa.  Udi  lige 
„Maader,  hvad  Bøssen  anlanger,  skal  og  blive  gjort,  efter  som 
„Du  talede  med  mig  om,  det  Første  muligt  er.  Som  Du 
„skriver,  at  Du  haver  talet  med  Teus  om  Kron,  at  jeg 
„den  maatte  bekomme  udi  gjen,  hvilket  Du  gjører  mig  en 
„Tjeneste  med.  Hvad  den  sorte  Tispe  anlanger,  som  er 
„Søster  til  Bargahn,  fik  jeg  nogen  Tilsagn  af  hannem  selv 
„nu,  han  var  her,  at  han  vilde  gjøre  sit  Bedste,  at  jeg  skulde 
„bekomme  den,  og  vil  jeg  lade  alle  mine  Tisper  udskære 
„for  den  Skyld.  Snelle  haver  faaet  Hvalpe,  og  haver  jeg 
„strax  ladet  kaste  dennem  bort,  dog  hun  nu  ikke  duer  at 
„udskære  saa  snart.  Damer  er  og  fuld  af  Hvalpe,  som  jeg 
„nu  formærker,  vil  jeg  gjøre  mit  bedste  Flid,  om  hun  kan 
„blive  af  med  dennem.  Kommer  Esge  Krafses  Bud  efter 
„Snelle,  da  skal  han  faa  den,  vilde  han  ikke  fordærve  hender. 
„Mogens  Gøye  haver  havt  Bud  fra  Jagten  og  hid  efter 
„den  Bøsse,  Du  fikst  mig  til  hannem.  Hvad  den  Havre  an- 
„ langer  til  Dine  Heste,  som  staaer  her,  skal  de  vel  bekomme, 
„saa  længe  som  jeg  haver.  Hvad  Inger  ad  langer,  hvor- 
„ledes  det  nu  er  med  hender,  haaber  jeg,  at  det  bliver  godt, 
„vilde  hun  æde  Noget.  Jeg  haver  en  Gang  eller  to  havt 
„hende  ude  i Marken,  saa  det  er  passelig  vel  bekommet 
„hender  — * Ja,  man  maa  nu  endelig  ikke  tro,  at  Inger  ligesom 
Damer  og  Snelle  er  en  af  Ditlev  Holcks  Tisper  eller  Tævehunde ! 
Nei,  hun  er  hans  unge  Hustru,  Inger  Rosenkrantz,  der 

døde  en  Maaned  efter  i sin  første  Barselseng.  Forhaabentlig 
har  han  havt  bedre  Held  med  „Damer*  og  hendes  Hvalpe! 

Der  findes  i Brevene  flere  Vidnesbyrd  om,  hvor  levende 
vore  gamle  Folkeviser  da  endnu  vare  i den  almindelige  Be- 
vidsthed. Jeg  skal  kun  minde  om,  at  et  af  de  mange  Breve 
fra  Johan  Friis  til  Hr.  Mogens  Gyldenstierne  ikke  har 
anden  Udskrift  end  „Danske  Brand  van  We  ff  erlin",  hvil- 
ket Navn  jo  er  laant  fra  Visen  om  Sigvard  Snarensvend. 
Ellers  kan  Samlere  af  gamle  Ordsprog  og  Vendinger  naturlig- 
vis træffe  adskillige  Kjendinger  i Brevene,  saasom:  „Hvortil 
duer  Uforsøgt?"  „Saa  gjærne  æde  vi  af  Hunden,  som  Hun- 
den æder  af  os.“  „Fattig  Mand  kommer  enten  for  aarie 
eller  for  silde.*  „God  Tale  fik  aldrig  ond  Ende.*  Det  Sidste 
skriver  underlig  nok  den  Margrethe  Gyldenstierne,  som 
er  saa  bekjendt  af  sin  romantiske  Trolovelse  med  Hr.  Henrik 
Rosenkrantz.  I denne  Forbindelse  kan  jeg  maaske  anbringe 
følgende  eiendommelige  „aabne“  Brev: 

„Jeg  Anders  Glob,  Provst  udi  Odense,  gjør  vitterligt 
„og  kjendes  med  dette  mit  aabne  Brev  og  egen  Haandskrift, 
„her  under  skrevet,  at  jeg  aldrig  agter  eller  vil  i nogen  Maade 
„at  oplade,  resingnere  eller  opgive  fra  mig  det  Stund,  jeg 
„lever,  mit  Provsti  udi  Odense  enten  for  Pens,  Gunst,  Gave 
„eller  skjønne  Ord,  thi  al  Verden  er  nu  bedragelig.  At  jeg 
„skulde  sidde  af  Hesten  og  faa  den  en  Anden  at  ride,  agter  jeg 
„aldrig  at  gjøre  ville  det  Stund,  Sjælen  og  Kroppen  blive 
„tilhobe.  Mig  blues  at  gaae  at  tigge,  og  Arbeid  kan  jeg 
„lidet  gjøre  paa  min  Alderdom.  Til  yderligere  Vidnesbyrd 
„haver  jeg  under  trykt  mit  Signet.  Givet  udi  Kjøbenhavn 
„Ste.  Bartolomei  Apostoli  Dag  Aar  1536.  Andreas  Glob, 
„manu  mea  propria.* 

Der  gik  engang  det  Rygte,  at  Mogens  Rosenkrantz 
vilde  gjøre  sin  sølle  Broder  Axel  til  en  Fledføring,  det  vil 
sige,  fratage  ham  hans  Gods  og  give  ham  Livets  Ophold 
istedet.  Det  blev  dog  ikke  Mogens,  men  hans  Morbroder 
Peder  Christiernsen  Dyre,  der  gjorde  Axel  til  en  Fled- 
føring. Mogens  derimod  fralægger  sig  denne  Hensigt  med 
følgende  energiske  Ord:  „Ikke  vil  jeg  være  den  Første,  som 

„skulde  gjøre  sin  Broder  til  nogen  Fledføring  eller  hugge 

„Rumpen  af  hannem.*  Ja,  som  man  ser,  kan  man  en  en- 
kelt Gang  i Brevene  træffe  Ord,  der  ikke  længere  have  Bor- 
gerret i dannet  Tale.  Skik  og  Brug  ændrer  sig  jo  i Tidens 
Løb  i den  Henseende  som  i saa  mange  andre.  Jeg  skal  kun 
minde  om,  hvorledes  Eleonore  Christine,  en  Dame,  der 
dog  baade  i Rang  og  i Dannelse  regnedes  blandt  sin  Tids 
Ypperste,  uden  at  blinke  nedskriver  følgende  Anekdote  i sit 
.Jammersminde*:  „En  Skoledrengs  Moder  i Frederiksborg 

titulerede  Skolemesteren  „Hr.  Willas*.  Han  sagde:  Jeg  er 
ikke  Herre.  Mester  da,  sagde  Kvinden.  Jeg  er  heller  ikke 
Mester,  sagde  han,  jeg  er  ikkun  slet  og  ret  Willas.  Saa 
sagde  Kvinden : Min  gode  slet  og  ret  Willas,  min  Søn  slikker 
altid  Fløden  af  mine  Bøtter,  ville  1 slikke  ham  igjen  med  et 
godt  skarpt  Ris  i hans  „Røff*.  — Ja,  man  ler,  og  Eleonore 
Christine  lo  ogsaa,  da  hun  hørte  Historien;  men  der  er  den 
Forskjel,  at  medens  hun  lo  af  Konens  Feiltagelser  i Titula- 
turerne, saa  ler  man  nu  af  Rosinen  i Pølseenden,  som  hun 
ikke  skjænkede  en  Tanke.  Naar  jeg  nu  citerer  efterfølgende 
lille  Episode  fra  et  af  Adelsbrevene,  kan  jeg  naturligvis  ikke 
undgaa  Mistanke  for,  at  det  er  dens  Uartighed,  som  lokker 
mig,  men  er  den  deri  forekommende  Anvendelse  af  det  lille 
Ord  „ad*  lige  saa  fremmed  for  Andre,  som  den  har  været 
det  for  mig,  faar  jeg  maaske  dog  nok  Absolution  for,  at  jeg 
har  fremdraget  den.  Det  paagjældende  Brev  er  en  Klage  fra 
Hr.  Mogens  Gyldenstiernes  Foged  til  hans  Herre,  hvori 
det  hedder:  „Saa  var  Mourids  Podebusks  Karl  ved  Navn 
„Flores,  han  var  efter  mig  og  vilde  slaget  mig  ihjel,  fordi 
„jeg  kunde  ikke  fly  ham  saa  mange  Vogne,  som  han  vilde 
„have,  havde  ikke  Hjælp  været,  men  jeg  had,  han  vilde  gjøre 
„det  for  Guds  Skyld,  at  jeg  inaatte  nyde  Eder  godt  ad. 
„Saa  bukkede  han  og  flængede  sin  Gump  op  og  bad  mig 
„kysse  derind  for  Hr.  Mogens’  Skyld.  Men  da  gav  han  sig 
„ad  efter  mig  med  et  Knevelspyd.  Saa  kom  min  Hustru 
„gangendes  og  bad  ham  for  Guds  Skyld  nyde  Hr.  Mogens 
„godt  ad.  Da  sagde  han,  at  han  vilde  give  Hr.  Mogens 
„og  hende  med  alle  de  Pokker  og  Frantsoser,  i Verden  haver 
„været  og  komme  skal.  Men  det  var  Mourids  Podebusk 
„u  vitterligt*. 

Naar  jeg  undtager,  at  Hr.  Henrik  Krummedige  en- 
gang kalder  Moer  Sigbrit  „den  gamle  Hore  Sigbrit*,  hvad 
der  vel  kan  tilgives  i Betragtning  af  de  bekjendte  ømme  Fø- 
lelser, begge  Parter  nærede  for  hinanden,  er  det  meget  sjel- 
dent,  at  egentlig  kaade,  mer  eller  mindre  vovede  Ord  og 
Vendinger  forekomme  i Brevene,  men  mærkeligt  er  det,  at 
de,  der  findes,  forekomme  alle  uden  Undtagelse  i Svan- 
holm  Brevkisten,  i Breve  til  Hr.  Esge  Bille,  hans  Sviger- 
moder Fru  Anne  Bud  og  navnlig  til  hans  Hustru  Fru 
Sophie  Krummedige.  1 Aaret  1538  var  Ægteparret  til 
Gjæst  ved  Albrecht  Gøyes  Bryllup  paa  Gunderslevholm. 
Det  varede  i adskillige  Dage,  og  det  synes  at  være  gaaet 
rneget  lystigt  til.  I de  Dage  fik  Fru  Sophie  et  Brev  fra 
Kjeld  Krabbe  i Ringsted  Kloster,  hvori  det  hl.  A.  hedder: 
„Lader  menige  Konventsbrødre  sige  Eder,  Esge  Bille  og  det 
„gode  Selskab  allesammen  saa  mange  gode  Nætter  med  en 
„Skaal  ud  at  drikke  med  et  Ærind  af  en  Vise.  som  hedder: 
„Saa  vide  da  tløi  de  Falke  to.  Og  lader  Abbeden  besynder- 
„ligen  sige  Karine  Lykkesdatter  saa  mange  gode  Nætter, 
„som  der  er  Figen  i en  Storkerede  og  Fjer  i en  Katte- 
„hale*. 

Disse  Kjeld  Krabbes  Vittigheder  ere  naturligvis  uskyl- 
dige nok.  og  det  Samme  gjælder  muligvis  ogsaa  om  følgende 
noget  dunkle  Efterskrift  i et  Brev  fra  Johan  Friis  til  Esge 
Bille:  „Kjære  Esge,  maa  Du  vide,  at  jeg  vil  have  mit  Bud 

„til  Dig  udi  de  hellige  Dage  om  den  Fostermoder,  som  Du 
„haver  givet  mig,  og  naar  som  nogen  af  Dine  Bud  kommer 
„til  mig  og  er  det  begjærende,  da  skal  dennem  intet  skade, 
„at  skjænke  dennem  en  Fordands  med  hende “ ; men  helt 
upassende  er  ialfald  den  Paamindelse,  som  Abbeden  i Sorø 
Henrik  Christensen  Tornekrands  i de  samme  Gunders- 
levholrnske  Bryllupsdage  tillod  sig  at  fremsætte  i et  Brev  til 
Esge  Bille:  „Glemmer  ikke  Fru  Sophie  imorgen  Aften!* 

Jeg  véd  vel,  at  denne  geistlige  Herres  fremragende  Stilling, 
hans  Ry  som  en  fuldkommen  Hædersmand,  der  i tre  Kon- 
gers Tid  havde  siddet  i Rigens  Raad,  for  ikke  at  tale  om 
hans  høie  Alder,  vel  snarere  over  end  under  de  80  Aar, 
burde  beskytte  ham  med  enhver  slibrig  Udtydning  af  hans 
Ord,  men  den  samme  værdige  Herre  havde  nogle  Aar  tilforn, 

den  Gang  Fru  Sophies  lille  Søn  Hartvig  Bille  blev  op- 
tugtet  i Klosteret,  sendt  Drengens  Bedstemoder  Fru  Anne 
Rud  et  Brev,  hvori  det  hedder:  „Han  (Hartvig)  er  saare 

„dydelig  og  god,  og  er  meget  godt  Haab  til  ham.  Skulde  vi 
„giftes  iaar,  som  os  haabes,  bliver  det  første  vort  Barn  ikke 
„saa  godt,  da  give,  det  han  bliver  hængt  i en  Galge  og  Mo- 
„deren  hudstrøgen.  I troer  aldrig,  saa  saare  dyre  Kvinder 
„tager  paa  at  vorde  i disse  Egne,  siden  Munke  og  Præster 
„begyndte  at  gifte  dem.  Kunde  I fly  os  en  god,  renlig  Kvinde 
„paa  den  Side,  da  sige  vi  hende  paa  Tro  og  Love,  at  hun 
„aldrig  skal  faa  Hæder  og  Ære  længer,  end  hun  kommer  i 
„vor  Værge.  Det  skal  hun  have  for  det  første  Fæstensfæ, 
„ihvad  hun  faaer  til  Morgengave".  Med  dette  Brev  for  Øie 
tør  jeg  nok  stemple  den  gamle  Abbed  som  en  efter  sin  Alder 
og  Stilling  saa  kaadmundet  Herre,  at  der  kun  kan  lægges  én 
Betydning  i hans  „Glemmer  ikke  osv.  — “,  og  skulde  Nogen 
ville  indvende,  at  denne  Betydning  i hvert  Fald  var  høist 
malplaceret  over  for  Hr.  Esge,  som  da  havde  gjort  sin  Hu- 
stru til  en  lykkelig  Moder  til  tolv  skjønne  Børn,  saa  svarer 
jeg:  Ganske  rigtigt!  men  Abbedens  Brev  er  dateret  18.  Ja- 
nuar 1538,  og  i September  — Dagen  kan  jeg  destoværre 
ikke  oplyse  — frydede  Fru  Sophie  sin  Ægteherre  ined  Nr. 
13.  Ah  ja!  Krukken  gaaer  saa  længe  til  Vands,  til  den 
kommer  hankeløs  hjem.  Aaret  efter  var  den  fortræffelige 
Fru  Sophie  lige  nær,  men  saa  gik  det  galt;  hun  døde  i sin 
14de  Barselseng. 

Det  var  i det  Hele  taget  nogle  mærkelige  Breve,  der  ind- 
løb under  det  Bryllup  paa  Gunderslevholm,  men  det  mærke- 
ligste af  dem  alle,  er  dog  det  ellerfølgende  fra  Claus  Daa 
til  Ravnstrup.  Han  havde  været  med  til  Brylluppet,  men 
blev  syg  og  maatte  drage  hjem  og  sendte  saa  fra  sin  Syge- 
seng følgende  Brev  til  Fru  Sophie  Krummedige. 

„Min  velvillig  Hilsen  med  hvis  Godt,  jeg  formaaer,  Dig 
„stedse  forsendt  med  Vor  Herre.  Allerkjæreste  Sophie,  be- 
. takker  jeg  Dig  ganske  ydmygeligen  og  gjeme  for  alt  det 
„Gode,  som  Du  mig  bevist  haver,  hvilket  Du  skal  finde  mig 
„velvillig  til  at  forskylde  af  al  min  Magt  og  Formue  som 
„nogen  fremmed  Ven,  Du  haver  paa  Jorden,  det  et  Menneske 
„kan  være  muligt  at  gjøre,  og  besynderlig  nu,  at  Du  vilde 

»vide,  hvor  det  ginge  mig  udi  min  Sygdom.  Allerkjæreste 
„Sophie,  maa  Du  vide,  at  jeg  ligger  endnu  ligesom  en 
„Betler.  Intet  bedres  det  med  mig,  og  Intet  værres  det  med 
„mig.  men  Hjertet  og  Munden  er  fri  paa  mig.  Alt  det  Onde 
„jeg  haver,  det  er  under  min  Arm  og  udi  mit  Hoved.  Er 
„jeg  saalænge  oppe,  som  Du  kan  gange  af  Din  Stue  og  til 
„Priorissen,  da  svimler  mit  Hoved  strax,  at  jeg  maa  strax 
„ad  Sengen  udigjen.  Kjære  Sophie,  det  jeg  skulde  skrive, 
„at  Du  skulde  gange  udi  Kirken  og  tjene  Vor  Herre,  da  er 
„det  nu  aflagt.  Fordi  skriver  jeg  om  Priorissen,  at  Du 
„skal  tale  med  hinder.  Allerkjæreste  Sophie,  véd  jeg 
„aldrig,  hvad  jeg  haver  brudt  Vor  Herre  udi  mod.  men  han 
„vil  lade  mig  saa  ligge  og  plagis  mer  end  en  Anden,  uden 
„det  var  saa  fat,  at  jeg  haver  sneget  mig  til  min  Moder  i 
„Søvne  og  brugt  Ukydskhed  med  hender,  og  det  véd  jeg 
„ikke,  om  jeg  haver  gjort,  thi  at  det  er  et  god  Stund  siden, 
„vi  laa  i Huse  sammen.  Allerkjæreste  Sophie,  jeg  maa  vel 
„sige,  at  jeg  haver  betalt  den  Glæde,  det  jeg  finge  til  Bryl- 
luppet, uden  al  Skjeint.  Havde  det  ikke  heller  gjortes  Be- 
„hov,  at  Du  turde  have  sendt  de  Jokumdalere  hid  og  gjort 
„Dig  slig  Umage,  thi  jeg  havde  dennem  ikke  Behov,  for  jeg 
„drikker  ikke  nu  saa  gjerne,  som  jeg  pleiede  at  gjøre  — 
osv.  osv.“ 

Man  har  opfattet  dette  Brev  som  Galgenhumor,  men 
vist  med  tvivlsom  Ret.  Paa  mig  gjør  det  nærmest  Indtryk 
af  at  være  skrevet  for  fulde  Alvor:  en  syg  Mands  forstyrrede 
Feberfantasier.  Men  hør  nu,  hvor  underligt!  Den  Moder, 
paa  hvem  Claus  Daa  her  tamker  saa  lidet  sønlige  Tanker, 
hed  Fru  Gundel  Gri is;  men  i Carl  Bernhards  be- 
kjendte  Roman  „Krøniker  fra  Christian  den  Andens  Tid*,  hvori 
Claus  Daa  spiller  en  Hovedrolle,  der  hedder  Heltinden,  med 
hvem  han  efter  mange  Gjenvordigheder  naaer  at  blive  gift, 
ikke  Anne  Lykke  — ikke  Hilleborg  Tinhuus,  som  er 
Navnene  paa  hans  historiske  Hustruer.  Nei,  hun  hedder 
— Gundel  Griis!  Hvorledes  Carl  Bernhard  er  kommen 
til  at  forvexle  Moder  og  Hustru,  kan  vel  nu  ikke  oplyses, 
men  sært  er  det,  at  hans  og  Claus  Daas  lønligste  Tanke 
derved  have  streifet  hinanden,  hvor  vild  den  end  var. 

Men  hvor  maa  den  Fru  Sophie  Krummedige  dog 

ikke  have  været  en  mærkelig  Personlighed,  siden  man  saa- 
ledes  betroede  sig  til  hende!  Alligevel  synes  jeg,  at  hendes, 
lad  os  sige,  Fordomsfrihed  gaaer  for  vidt,  naar  hun  tager 
imod,  at  den  unge  Erik  Krabbe,  Rigsmarskens  Søn,  der 
var  bleven  opdragen  i hendes  Hus,  slutter  et  Brev  til  hende 
med  de  Ord:  »Hils  Boel,  for  hun  er  min  Boleryn  ross“, 

thi  kunde  disse  Ord  forstaaes  anderledes,  end  som  en  ual- 
mindelig plump  Vittighed  over  Kvindenavnet  Bodil? 

Hvis  jeg  ikke  vil  udsætte  mig  for  den  Bebreidelse,  at  jeg 
har  været  mindre  nøiagtig,  da  jeg  før  paastod,  at  det  kun 
var  i Svanholm-Brevkisten,  at  slige  Tvetydigheder  findes,  maa 
jeg  hellere  selv  tilstaa,  at  et  af  Brevene  fra  Gunderslevholm 
har  følgende  — jeg  vil  ikke  sige  tvetydige  Efterskrift,  thi 
Meningen  er  saamænd  tydelig  nok:  »Lader  Jomfru  Boritte 

»og  alle  gode  Staldbrødre  hilse  Dig  med  mange  tusind  gode 
»Nætter,  udi  besynderlig  Din  Fæstemø.  Og  haver  jeg  ad- 
» varet  hende,  at  hun  skal  forvare  sig  for  disse  farlige  Jyder, 
„efter  Din  Begjæring,  da  siger  hun,  at  hun  vil  vel  forvare 
»sig,  at  de  ikke  skal  komme  paa  tvært  af  hende,  men  ende- 
, langs  kan  hun  ikke  forvare  sig,  at  de  jo  vel  tør  komme, 
»for  hun  siger,  det  haver  overgaaet  saa  mange,  saa  hun  der- 
„for  ikke  tør  sige  sig  kvit" ; men  — dette  Brev  er  ikke  skre- 
vet af  en  Adelsmand  til  en  anden,  det  er  et  Brev  fra  Foge- 
den paa  Aunsbjerg  til  hans  Kollega  paa  Gunderslevholm, 
hvilket  Brev  paa  en  eller  anden  Maade  har  forvildet  sig  ind  i 
Herskabets  Brevkammer. 

Jeg  har  nu  serveret  saa  mange  Prøver  paa  det  16de  A år- 
hundredes Brevstil,  at  det  er  paa  høie  Tid.  at  jeg  ogsaa 
giver  en  Prøve  paa  det  følgende  Aarhundredes,  og  jeg  vælger 
da  følgende  Brev  fra  Lehnsmanden  paa  Nykjøbing  Ove 
Skade  1653  til  Oversekretær  Erik  Krag:  »Kjære  Erik 

„Krag,  Broder  og  sønderlige  tilforladendes  gode  Ven!  Efter- 
»som  jeg  mig  med  en  skarp  Hoste  samt  derhos  befindtlige 
»llæshed  omstunder  meget  indkommoderet  befinder  og  for 
„slig  Aarsags  Skyld  mig  paa  nogle  Dages  Tid  fra  itzige  Luft 
„nødes  at  entholde,  saa  falder  hermed  til  min  kjære  Broder 
»min  tjenstvilligste  Begjæring,  han  sligt  Hans  Kongelige  Maje- 
»stæt  min  naadigste  Konning  og  Herre,  paa  mine  Vegne 
»meliori  modo  vilde  søge  strax  at  give  tilkjende,  paa  det 


Digitized  by  Google 


179 


„ikke  udi  nogen  Unaade  maa  optages,  hvis  jeg  nu  ikke  efter 
„høist bemeldte  Hans  Kongelige  Majestæts  min  kjære  Broder 
„meddelte  naadigste  Befaling,  som  af  hans  mig  ved  nærvæ- 
rende Kancellibud  til  Hande  komne  Skrivelse  forfares,  udi 
„denne  Uge  der  udi  Kjøbenhavn,  som  jeg,  det  Gud  skal 
„kjende,  hjerteligen  ønsker  at  have  efter  min  underdanigste 
„Skyldighed  kunde  ske,  kan  indstille.  Anlangendes  ellers 
„den  kongelige  Befaling,  som  mig  tillige  med  forskrevne  min 
„kjære  Broders  Skrivelse  er  leveret,  angaaende  Niels  Oluf- 
„sens  Person,  forrige  Ridefoged  paa  Møen,  saa  haver  jeg  et 
„eget  Bud  herfra  hen  over  til  Laaland,  hvor  han  befindes  at 
„bo,  med  min  Skrivelse  strax  affærdiget.  Saafremt  nu  han 
„efter  min  Skrivelses  flittige  Formaning  sig  her  hos  mig  in- 
„den  min  anbefalede  Reise  herfra,  vil  Gud,  foretages,  ind- 
stiller, skal  bemeldte  kongelige  Befaling  af  mig  udi  Under- 
„danighed  blive  efterkommet.  Imidlertid  vil  jeg  min  kjære 
„Broder  med  sin  Kjæreste,  som  herhos  en  flittig  Hilsen  fra 
„mig  og  min  Kjæreste  offereres,  under  Guds  kraftigste  Be- 
„skjærmelse  hermed  slutteligen  have  befalet.  Altid  forblivende 
„hans  tjenstvilligste  — (saavidt  har  Skriveren  sat  i Pennen, 
nu  tager  han  selv  titt:)  Min  kjære  Broder  fortænker  mig 
„dog  ikke,  fordi  jeg  dette  Brev  ikke  selv  haver  skrevet.  Min 
„itzige  Hoste  haver  sligt  ikke  villet  tilstede.  Haabes,  det  sig 
„dermed  saaledes  næst  Guds  Hjælp  inden  faa  Dage  bedrer, 
„saa  jeg  min  kjære  Broders  Konversation  i næstkommende 
„Uge  der  maa  nyde.  Imidlertid  forseer  jeg  mig  til  min 
„hjerte  Broder,  at  han,  som  her  oven  det  er  begjært,  min 
„underdanigste  Undskyldning  for  Hans  Kongelige  Majestæt 
„fidelissime  aflægger*. 

Saa  paa  én  Gang  knudret  og  slikket  — saa  isprængt 
med  fremmede  Ord  dette  Brev  end  er,  saa  er  der  dog  endnu 
et  godt  Stykke  fra  det  og  til  de  overlæssede,  moderne  Efter- 
ligninger af  gammel  Tale  og  Skriftsprog,  som  vi  Alle  kjende. 
Naar  jeg  nu  til  Slutning  opvarter  med  et  Brev,  som  jeg  netop 
paa  Grund  af  dets  overvældende  Blomsterrigdom  har  mest 
Lyst  til  at  henføre  i Klasse  med  de  „Krønicker  fra  Bunde- 
Krigen*,  som  i lange  Tider  fyldte  „ Punch  “’s  Spalter,  saa  er 
det,  fordi  samme  Brev  med  Hensyn  til  Personnavne,  Steds- 
fæstelse  og  Kronologi  ikke  blot  er  fuldt  historisk  korrekt, 

men  disse  Forhold  paa  den  anden  Side  kun  ere  kjendte  af 
en  yderst  snæver  Kreds,  der  sandelig  ikke  kan  mistænkes  for 
at  komponere  falske  Breve,  — fordi  Brevet  hverken  er  lavet 
igaar  eller  idag,  det  foreligger  nemlig  trykt  i en  Provindsavis 
fra  1856,  og  en  anden  Afskrift,  beroende  i Rigsarkivet,  er 
endda  betydelig  ældre,  nemlig  fra  sidste  Halvdel  af  forrige 
Aarhundrede,  hvad  der  vel  egentlig  ogsaa  nærmest  maa  tale 
for  Brevets  Ægthed,  — og  endelig,  fordi  en  af  vore  mest  ansete 
Personalhistorikere  omtaler  Brevet  uden  at  yttre  ringeste 
Tvivl  om  dets  Ægthed.  Skulde  nogen  af  mine  ærede 

Læsere  kunne  give  Oplysninger  om  Brevets  Forhistorie,  helst 
om  Originalens  Existens,  vilde  de  selvfølgelig  være  yderst 
velkomne.  Brevet  er  en  Formaningsskrivelse  fra  en  jysk 
Adelsmand  til  hans  i hollandsk  Gjældsfængsel  siddende  Søn. 
Jeg  maa  paa  Forhaand  gjøre  Undskyldning  for  et  enkelt,  hø- 
viske Øren  saarende  Udtryk;  det  er  med  god  Grund  udeladt 
i den  før  nævnte  Provindsavis,  men  da  det  findes  i Rigsar- 
kivets langt  ældre  Afskrift,  er  jeg,  som  De  af  det  Fore- 
gaaende  vil  have  kunnet  slutte,  en  alt  for  sandhedstro  Hi- 
storikus  til,  at  jeg  skulde  stikke  det  eller  noget  Andet  under 
Stolen.  Altsaa: 

„Hilsen  med  Gud!  Kjære  Niels  Skade,  Din  Skrivelse 
»haver  jeg  bekommen  den  14.  November,  hvor  udi  jeg  er- 
„ farer  som  og  tilforn  kjender  Dine  Skjelmsstykker  og  for- 
„ bandede  Coreller  samt  bøffelske  Gjeminger  imod  din  be- 
„ dagede  Moders  og  mit  Raad.  Du  est  som  den  forlorne  Søn, 
„der  gjorde  sin  Fader  alle  Tide  imod,  saa  Gud  give,  at  Pe- 
„stilence  slaa  Din  Hals  i to  for  stor  Hjertesorg,  Du  haver 
„gjort  os  arme  Folk.  I den  Stund  man  kunde  have  spurgt, 
„at  Du  forholdt  Dig  som  en  brav  Kavalleer  der  under  Din 
„Herres  Kompagni,  saa  har  Du  indlogeret  Dig  til  Leiden  i 
„Holland  og  ladet  Dig  som  en  stor  Monsieur  traktere  paa 
„Herrevis  og  tænker  ikke  at  blive  hos  Din  Herre  i Marken, 
„der  lære  at  gjøre  en  god  Slagtordning  og  føre  Dit  Folk  i 
„Marken.  Det  giver  Ære  og  Reputation  og  ikke  at  ligge  til 
„Leiden  i Holland  og  fylde  Din  skjeltnske  Vom  med  Vin  og" 
„Tyskøl,  da  vi  Andre  i den  Sted  maa  drikke  tyndt  01  og 
„dandse  ved  Tællelys  i denne  gode  Jul.  Sid  nu  der  saa 
„længe,  til  Du  lugter,  og  Fanden  fører  Dig  derfra  for  stor 

„ Hjertesorg,  Du  gjør  os  gamle  Folk.  Jeg  haver  vel  sat  i Aar 
„paa  Din  elemenske  Skjelm  baade  Klæder  og  rede  Penge 
„over  100  Rigsdaler,  som  er  dette  Aars  Indkomst.  Din 
„Bøffel  skal  tænke,  at  vi  ikke  have  uden  en  halv  Snes 
„Bønder,  og  dem  kan  man  ikke  flaa  Huden  af  for  Din  ele- 
„menske  Skjelms  Skyld.  Dertil  mener  Du  vel,  at  vi  kan 
„skide  Penge  for  at  fylde  Dig  med,  saa  Gud  slaa  Din  Skab- 
„hals  til  Døde.  Jeg  og  Din  Moder  haver  raadet  Dig  gode 
„Raad,  men  Du  haver  dem  ikke  mere  agtet,  end  en  Hund 
„kunde  gjø  af  Dig.  Betænk  Tølper,  Æsel,  Bernhåuter,  kan 
„jeg  skikke  Dig  til  Leiden  at  dominere  og  komme  dog  en 
„raa  Tølper  hjem  igjen.  Lav  det  saa  Din  Flegel,  at  Du 
„lægger  Dig  nogen  Ære  ind  igjen  for  den  store  Spot,  Dig 
„overgaaer.  Se  den  store  Skyllehals  til  Kantsler  og  flere 
„store  Herrer,  de  fik  ikke  uden  200  Rigsdaler,  da  de  reiste 
„udenlands,  men  forholdt  dem  som  ærlige  og  fattige  Soldater, 
„var  deres  egne  Navne  ei  bekjendt  og  bad  undertiden  om  et 
„Stykke  Brød.  Din  Skabhals,  gjør  Du  lige  saa,  saa  vil  Gud 
„hjælpe  Dig,  og  vær  ikke  Dit  Navn  bekjendt.  men  lad  Dig 
„kalde  Niels  Rasmussen,  Peder  Nielsen  eller  Ole  Pedersen, 
„saa  gjorde  Hartvig  Kaas  og  andre  flere  Kavalleers.  Naar 
„Du  igjen  som  en  brav  Ka valleer  kommer  hjem,  faaer  Du 
„vel  Din  rette  Reputation  igjen.  En  ærlig  fattig  Soldat  hol- 
„des  i Agt  og  Ære,  men  en  lumpen  Hund,  Dominerer,  Fylle- 
„vom,  Sværmbroder,  Skyllehals,  som  Du  est,  foragtes  hos 
„forstandigt  Folk.  Mit  Hoved  kan  ei  længer  taale  at  skrive 
„Din  forbandede  Krop  til.  Vil  Du  nu  enten  reise  ad  Ost- 
indien eller  Vestindien,  gjør  Du  da  det,  hvilket  Fanden  Du 
„vilt.  Se  Du  dertil,  enten  Du  bliver  Ritmeister,  Fegtmeister, 
„Dandsmeister,  Kjedelflikker,  Hegtemager,  Lygtemager,  Børste- 
„ binder,  Skoflikker,  Sosnider  eller  Rakker.  Gjør  det  og  far 
„Fanden  i Vold!  Gud  befalet!  Af  Rolsegaard  den  16.  De- 
cember 1636.  Hans  Skade. 

„P.  S.  Skriv  Du  Hans  Sørensen  i Storehus  Dine 
„Fagter  til  og  ikke  til  mig,  Din  DromedariusP 

Se  non  e vero  e ben  trovato! 

Kunstakademiet  og  dets  Præses,  Prinds 
Christian  Frederik. 

Smaa  Uddrag  af  Akademiets  Dagbøger 

ved  Th.  Steln, 

Billedhugger.  Professor  ved  Kunstakademiet. 


For  c.  30  Aar  siden  udgav  Akademiets  daværende 
Sekretær  J.  M.  Thiele  et  Skrift,  som  lian  efter  dets  Indhold 
kaldte  „Kunstacademiet  og  Heststatuen  paa  Amalienborg *. 

Interessant  og  livligt  gjør  Forfatteren  heri  Rede  for  vor 

gamle  Kunstskoles  tidligste  Dage,  ja  forfølger  endogsaa  dens 
første  Spor  langt  tilbage  i Tiden,  endog  forinden  Frederik 

den  Femte  den  31.  Marts  1754  gav  »Det  kgl.  danske 

Skildrer-,  Billedhugger-  og  Bygningsacademie*  dets 
første  Fundats.  Denne  Beretning  faar  en  mere  udvidet 
Interesse,  idet  den  tillige,  som  i en  Treklang,  medtager  de 
store  Kunstforetagender,  der  samtidig  voxede  frem  hos  os 
ved  fremmede,  indkaldte  Kunstnere,  som  tillige  kom  til  at  øve 
den  største  Indflydelse  paa  den  nyskabte  Kunstskole. 

Forfatteren  standser  sin  Fortælling,  da  disse  „Fremmede* 
have  veget  Pladsen  for  indfødte  Kunstnere,  og  Akademiet  er 
kommet  ind  paa  mere  banede  Veie,  og  som  han  skriver:  „kan 
spinde  sin  Histories  Traad  videre  i det  uendelige." 

Naar  vort  Akademi  om  faa  Aar  vil  feire  sin  loOaarige 
Bestaaen,  var  det  at  ønske,  at  en  Anden  med  en  Grundighed 
og  et  Studium  som  Thieles,  og  en  Pen  som  hans,  vilde  tage 

Traaden  op,  hvor  han  slap  den,  og  give  os  en  Fortsættelse 
af  vort  Kunstakademis  Historie. 

Nærværende  lille  Beretning  gjør  ingen  saadan  Fordring: 
den  dvæler  kun  ved  et  enkelt  Afsnit,  som  maaske  kan  kaldes 
Akademiets  Empire -Periode,  en  lille  Vandring  uden  lange 
Ophold  paa  Veien  gjennem  Akademiets  Dagbøger  fra  1808 
— 1840,  og  paa  hvilken  nærværende  Forf.  gjeme  vil  ledsage 
den  venlige  I.^eser. 


Akademiets  Præses,  Arveprinds  Frederik,  var  gaaet  til 
sine  Fædre,  efter  at  han  i 33  Aar  havde  ladet  sin  Naades 
Sol  lyse  over  den  unge  Stiftelse  og  befordret  dens  Tarv  ved 
sin  afgjørende  Indflydelse.  Ingen  kunde  nu  vide,  hvad  Frem- 
tiden vilde  bringe,  og  Akademiets  »Officiales*  kunde  vel  have 
Grund  til  alvorlige  Tanker,  da  de  ude  paa  Amalienborg  en 
af  de  sidste  Dage  i 1805  saa  Akademiets  Velgjører  paa  hans 
Paradeseng.  Fjorten  Dage  senere  afholdtes  en  Sørgefest  i 
Akademiets  Festsal. 

Lokalet  var  sortbetrukket,  og  dæmpet  fremtraadte  de 
antike  Statuers  Rækker  i de  matte  Lampers  Skær.  Un- 
der lydløs  Taushed  indtoge  Akademiets  Medlemmer  med 
Direktøren  Abildgaard  i Spidsen,  alle  i dyb  Sorg  og  med 
Kapper,  deres  Pladser.  Til  dem  sluttede  sig  Æresmedlem- 
merne og  den  Afdødes  Søn,  Hs.  Høihed  Prinds  Christian 
Frederik.  I Midten  stod  den  tomme,  florbehængte  Præsident- 
stol, og  bag  den  hævede  sig  i Saleas  Baggrund  Frederik  den 
Femtes  kolossale  Brystbillede,  modelleret  i denne  Anledning 
af  Weidenhaupt.  Paa  Piedestalen  stod:  „Acadeiniets  Stifter*. 
Klasse  for  Klasse  og  ledsagede  af  deres  Informatorer,  ind- 
lodes Akademiets  Elever,  alle  i Festdragt,  for  at  overvære 
Højtideligheden. 

Denne  bestod  kun  i en  lang  Tale  af  Akademiets  Sekretær, 
Professor  Torkel  Baden.  hvori  han  fremhævede  den  Fremgang 
og  Udvidelse,  som  Akademiet  kunde  glæde  sig  ved  i den 
forevigede  Præsidis  Tid,  og  særlig  dvælede  ved  Arveprindsens 
varme  Bestræbelser  for,  at  Haandværkeren  kunde  uddannes, 
og  hans  Smag  forædles  ved  Kunstens  Høiskole.  I den  ham, 

og  vel  tildels  endnu  Tiden  eiendommelige  svulstige  Stil,  ud- 
talte han  det  Haab,  at  den  hensovede  Fyrstes  Aand  maatte 
hvile  fremdeles  over  hans  Stiftelse,  og  udbrød  med  et  let— 
forstå  ael  igt  Henblik  paa  Fremtiden:  „Fortrolig  med  denne 

Aand  vandler  Frederiks  store  Haah,  den  elskelige  Christian, 
som  udbreder  sin  høie  Giands  over  Kunsterne  og  indgyder 
Kunstneren  ærefrygtfuld  Tillid.* 


Akademiet  stod  uden  Præses  „som  en  Hjord  uden 
Hyrde*,  og  havde  det  end  bestandig  selve  Majestæten  til 
Protektor,  saa  havde  det  dog  mistet  sin  gode  og  velvillige 
Talsmand  paa  allerhøieste  Sted,  og  selv  om  denne  kun  ved 
højtidelige  Lejligheder  havde  beæret  Akademiet  med  sin 
Nærværelse,  bevidnende  det  sin  Tilfredshed,  Huld  og  Naade, 
saa  vidste  man  dog,  at  han  paa  Afstand  fulgte  de  akademiske 
Anliggender  med  Opmærksomhed. 

Bevidstheden  herom  havde  havt  sin  gode  Virkning  og 
bidraget  til  at  bevare  den  fine  og  urbane  Tone  iblandt  de 
akademiske  Medlemmer,  som  var  kommen  ind  med  Saly  og 
hans  „polerede*  Landsmænd.  Nu,  saalænge  Præsidentstolen 
stod  ubesat,  og  Akademiet  ligesom  var  mere  overladt  til  sig 
selv,  synes  Direktøren  at  have  grebet  fastere  om  Tøilerne 
og  den  myndige  Abildgaard  ikke  altid  at  have  nøiedes  med 
dem  alene,  for  at  kjøre  Vognen.  Mellem  Professorerne  i 
Kunsten  og  deres  Kolleger  i Videnskaberne  herskede  der 
neppe  det  bedste  Forhold,  idet  de  sidste,  som  de  „Lærde*, 
saa  Kunstnerne  over  Hovedet. 

Ved  en  enkelt  Lejlighed  har  i en  af  Forsamlingerne 
Ordet  været  givet  lovlig  „frit*  i en  Ordvexel  mellem  Direk- 
tøren og  Professoren  i Mythologie  Schou.  Sagen  dreiede  sig 
om,  at  Professoren  i Mathematik,  Ravert,  ved  Avertissementer 
i Aviserne  havde  indbudt  Lysthavende  til  at  overvære  hans 
Forelæsninger  for  Eleverne  paa  Akademiet. 

Abildgaard  bebreidede  ham  dette  og  insinuerede,  at 
Ravert  derved  vilde  antyde,  at  han  var  den  Eneste,  der  ud- 
rettede Noget  ved  Akademiet,  og  at  alle  de  andre  Lærere 
Intet  udrettede;  men  Forelæsningerne  vare  kun  for  Eleverne. 


Digitized  by  Google 


185 


Etatsraad  Schou  indigneredes  herover  og  forsvarede  sin  Kol- 
lega mod  „disse  usle,  odieuse  og  elendige  Tanker,”  medens  til 
Gjengjæld  Abildgaard  ikke  blev  Svar  skyldig,  men  henviste 
Schou  til  „Gammelstrand”  med  samt  hans  Udtryk.  Proto- 
kollen tier  blufærdig  om  dette  uhyggelige  Sammenstød  i selve 
Mødet,  men  de  lange  paafølgende  skriftlige  Erklæringer  lader 
tilstrækkelig  Sløret  falde  for  det.  Akademiet  gav  paa  et 
Cirkulære  Direktøren  Medhold,  og  da  snart  efter,  ved  Dr. 
Bangs  Død,  Professoratet  i Anatomi  blev  ledigt,  skyndte 
Abildgaard  sig  med  at  tilbyde,  for  ikke  at  faa  flere  lærde 
Folk  ind  i Akademiet,  selv  at  overtage  denne  Lærerplads,  og 
Akademiet  indgik  til  Kongen  med  en  Forestilling  om,  at 
Ingen  bedre  end  Justitsraad  Abildgaard  vilde  kunne  lære 
Eleverne  Anatomi. 

Kongen  reskriberede  imidlertid,  at  Embedet  skulde  opslaas 
vakant,  og  Divisionskirurg  Klingberg  valgtes  til  Professor. 

Den  Ulykke,  der  i 1807  overgik  Hovedstaden,  har  i 
Akademiets  Annaler  kun  afsat  ringe  Spor;  de  engelske  Bomber 
skaanede  Kunstens  Hjem. 

Vi  faa  kun  at  vide,  at  Forvalteren  og  nogle  Betjente  fik 
Pengegaver  for  deres  Flinkhed  og  Paapassenhed  ved  Akade- 
miets Lokaler  i Bombardementsdagene. 

Endvidere  at  en  Model,  der  „af  Vanvare”  var  kommen 
til  at  skyde  et  Menneske,  blev  dømt  til  at  bøde  20  Rbd., 
eller  lide  Pryglestraf. 

Den,  der  havde  dette  ubehagelige  Valg,  var  ude  af  Stand 
til  at  lægge  Pengene  paa  Bordet  og  maatte  lave  Rygstykkerne 
til;  men  saa  betalte  Akademiet  Bøden  for  ham,  enten  af 
Medlidenhed,  eller  maaske  for  ikke  at  faa  en  god  Model 
beskadiget.  Og  dette  var  saaineget  mere  at  paaskjønne,  som 
Direktøren  paa  Grund  af  Kassens  kummerlige  Tilstand, 
maatte  foreslaa  i Forsamlingen,  at  Vægteren  herefter  kun 
lagde  én  Væge  i Tranlygteme,  istedetfor  de  reglementerede  tre. 


Det  saa  mørkt  ud,  men  snart  skulde  det  lysne  op  for 
den  betrængte  Stiftelse. 

Den  31.  Marts  1808  gav  Prinds  Christian  Frederik, 

senere  Kong  Chr.  VIII,  Møde  i Akademiet,  og  underskrev 
som  de  andre  Æresmedlemmer  Protokollen.  Atter  den  25. 
April  indfandt  han  sig;  men  nu  tog  han,  som  Akademiets 
Præses,  Plads  i Faderens  gamle  Høisæde.  Da  den  kgl.  Ud- 
nævnelse var  bleven  oplæst,  henvendte  Præses  sine  første 
Ord  til  Akademiet:  „Jeg  haaber,  at  Akademiet  er  forvisset 
om,  at  jeg  med  stor  Fornøjelse,  for  første  Gang  idag,  indtager 
dette  Sæde,  og  at  jeg  vil  regne  det  blandt  mine  gladeste 
Timer,  naar  jeg  kan  virke  til  Gavn  for  Akademiet. 

Ikke  blot  min  Pligt  skal  drive  mig  dertil.  Nei!  en  uind- 
skrænket Agtelse  og  Interesse  for  denne  opbøiede  Stiftelse. 
Jeg  beder  Dem  samtlige,  eller  Deres  Gaver,  at  bidrage  med 
Raad  og  Daad  til  vort  fælleds  Maal:  „Akademiets  vedvarende 
Nytte  og  forøgede  Hæder.* 

Snart  kom  Akademiet  til  at  mærke,  hvor  varmt  Prindsen 
tog  sig  af  dets  Anliggender,  baade  i Stort  og  Smaat.  Det 
var  kun  sjældent,  at  han,  mest  paa  Grund  af  Reiser,  udeblev 
fra  Møderne,  og  i saadanne  Tilfælde  henlagdes  alle  vigtigere 
Sager  til  videre.  — Direktøren  var  nærmest  Prindsens  Forret- 
ningsfører i Akademiet,  men  selv  var  han  Driv-  og  Sving- 
hjulet i det  hele  akademiske  Maskineri. 

Og  fra  Grunden  begyndte  Prindsen  sine  Reformplaner. 
Under  6.  Marts  1808  forelagde  han  et  kgl.  Reskript,  der 
bemyndiger  ham  til,  i Forening  med  Præsident  Kaas,  Direk- 
tør Abildgaard  og  Prof.  C.  F.  Hansen,  at  udarbeide  Planen 
til  en  forbedret  Fundats  for  Akademiet,  istedetfor  den  af 
Struensee  under  21.  Juni  1771  Akademiet  paaoktroierede. 
Ligeledes  underrettede  Præses  Akademiet  om,  at  for  Fremtiden 
vilde  Akademiets  Forestillinger  blive  Kongen  tilstillede  ved 
Præses.  „Og  hvis  jeg  ikke  underskriver  Akademiets  Fore- 
stillinger til  Kongen  i selve  Forsamlingen,  da  vedlægger  jeg 
Høistsamme  en  Forestilling  fra  mig  selv,  som  Akademiets 
Præses,  paa  hvilken  Hs.  Majestæt  da  allernaadigst  resolverer.* 
Man  har  Lov  til  at  tro,  at  denne  fortrolige  Meddelelse  var 
medvirkende  til,  at  Akademiet  sjældent  var  af  anden  Mening 
end  dets  høie  Præses. 

I de  samme  Dage,  da  Prinds  Christian  traadte  i Spidsen 
for  Akademiet,  valgtes  den  allerede  nævnte  Bygningsdirektør 
C.  F.  Hansen  til  Professor  i Bygningskunst  ved  Akademiet. 
Denne  Mands  betydelige  administrative  og  kunstneriske  Ha- 
bilitet, i Forbindelse  med  en  energisk  Karakter,  skulde  for 
lange  Tider  bevare  ham  en  næsten  enevældig  Indflydelse  paa 
Kunstens  Omraade,  og  stille  ham  som  Bygmester  i Spidsen 
for  store  offentlige  Foretagender.  Hos  Kongen  og  hos  Præses 
var  han  høitanskreven  og  blev  væsentlig  paa  Grund  heraf, 
ved  idelige  Gjenvalg,  næsten  permanent  Direktør  for  Akade- 
miet. Denne  Plads  blev  snart  ledig,  da  Abildgaard,  som  ind- 
tog den,  nu  bøiede  sig  mod  Graven. 


Nicolai  Abildgaard  døde  4.  Juni  1809  ude  paa  sin  lille 
Lystgaard  „Spurveskjul”  ved  Frederiksdal,  som  han  selv  havde 
bygget.  1 sine  fredelige  Omgivelser  ligger  det  lille  hyggelige 
Sted  endnu  dér  ligesom  i Abildgaards  Tid.  I sin  fornemme 
Simpelhed  bærer  det  tydelige  Præg  af  Eierens  gode  Smag. 
Hans  Portrætmedaillon  af  Sergel  har  en  senere  Eier  ladet  an- 
bringe som  Prydelse  og  til  hans  Minde  paa  Facaden.  At 
kun  saa  lidet  er  os  bevaret  af  en  saa  genial  og  tillige  pro- 
duktiv Kunstners  Værker,  maa  høfligen  beklages.  Ved  Chri- 
stiansborg Slots  Brand  i 1794  gik  ulykkeligvis  hans  Hoved- 
værker op  i Luer,  men  det,  der  er  os  levnet,  retfærdiggjør 
dog  det  store  Kunstnernavn,  hans  Samtid  gav  ham.  Han 
dannede  en  hel  Skole,  hvis  Epigoner  naa  langt  ind  i Aar- 
hundredet,  og  først  skrinlagdes  ved  Eckersbergs  Frem- 
komst. — 

Sammenlignet  med  sine  Kunstbrødre  var  Abildgaard  en 
saare  belæst,  ja  næsten  lærd  Mand.  Han  eiede  en  stor  Bog- 
samling, mest  gamle  Klassikere,  mange  Kobberstik  og  andre 
Kunstsager.  Paa  Foranledning  af  Præses  indlemmedes  disse 
Samlinger  i Akademiets,  der  herved  fik  en  betydelig  For- 
øgelse, imod  et  Vederlag  til  hans  Enke  af  15000  Rbd.  D.  C. 
i 4 pCt.  rentebærende  Obligationer  paa  Kongens  Kasse.  — 
Dette  lyder  ret  godt,  dersom  denne  Pengesum  har  overlevet 
1814.  Ved  Sammenskud  iblandt  Akademiets  Medlemmer  be- 

kostedes  et  af  Prof.  Dajon  udført  Monument  paa  Abildgaards 
Grav,  og  Akademiet  sørger  den  Dag  idag  med  Pietet  for  dets 
Vedligeholdelse. 

I Abildgaards  Sted  skulde  der  nu  vælges  en  Professor  i 
Modelskolen,  og  som  Ansøgere  meldte  sig  Kobberstikkerne 
Haas  og  Clemens,  samt  Portrætmaleren  Hans  Hansen,  Fader 
til  den  senere  bekjendte  Constantin  Hansen.  Her  skal  kun 
indskydes  den  Bemærkning,  at  Akademiet  aldrig  har  kjendt 
til  et  Professorat  i Kobberstikkerkunsten;  men  dygtige  Figur- 
tegnere blandt  denne  Kunstarts  Dyrkere  kunde  saavelsom 
Malere  og  Billedhuggere  blive  Professorer  i Modelskolen. 

I Anledning  af  det  forestaaende  Valg  anordnede  Akade- 
miet en  Prøve  mellem  Ansøgerne,  og  Opgaven  var;  „en 
tegnet  akademisk  Figur". 

Herefter  blev  Haas  enstemmigt  valgt  til  Professor.  Dette 
var  gaaet  for  sig  Prindsen  uafvidende,  hvorfor  han  prote- 
sterede mod  denne  Fremgangsmaade,  som  var  en  Afvigelse 
fra  den  sædvanlige,  og  fordi  han  desuden  mente,  at  der  hørte 
mere  til  at  forestaa  et  Professorat  end  at  kunne  tegne  en 
Modelfigur.  Han  vilde  ikke  indstille  Valget  til  Approbation, 
men  forlangte  et  nyt  Møde,  hvor  dette  kunde  ske  paa  sæd- 
vanlig Maade  ved  Kugleafstemning. 

En  heraf  følgende  Forestilling  fra  Akademiet  synes  at 
have  dæmpet  Prindsens  Misfornøjelse,  idet  han  i sit  Svar  er- 
klærer ikke  personlig  at  have  Noget  mod  Haas,  og  nu  gjerne 
skal  indstille  hans  Valg  til  Kongens  Approbation,  men  ud- 
taler tillige,  og  neppe  uden  Grund,  at  naar  Akademiet  med 
velberaad  Hu  og  paa  Grund  af  hans  Kvalifikationer  havde 
valgt  Haas  til  Professor,  saa  forekom  det  ham,  at  Prøven 
havde  været  overflødig.  — 

Akademiet  havde  faaet  en  ny  Professor,  men  ellers  saa 
det  kun  mørkt  ud  igjen.  Af  Mangel  paa  Lys  og  Brændsel  til 
Skolerne,  foreslog  Direktøren  at  lukke  flere  af  dem,  men 
dette  satte  Præses  sig  imod.  Derimod  skaffede  han  6000  Rbd. 
tilveie  fra  Kongens  Kasse  og  opfordrede  Akademiet  „til  at 
nedlægge  dets  Tak  for  Majestætens  Fødder". 

Efter  at  Englænderne  i 1807,  ved  Skinnet  af  den  brændende 
Hovedstad,  havde  bortført  vor  Flaade,  blev  den  første  Or- 
logsmand, der  løb  af  Stabelen  paa  Værftet,  døbt  „Phoenix*. 
Denne  Fabelskikkelse,  der  gjenfødes  gjennem  Luerne,  skulde 
som  Sindbillede  pryde  det  nye  Skibs  Gallion,  men  hvordan 
skulde  man  fremstille  denne  mærkværdige  Fugl?  Kunstakade- 
miet maatte  afgjøre  dette  Spørgsmaal,  og  det  kgl.  Admirali- 
tets og  Kommerce  Collegium  henvendte  sig  til  det  om  „en 
Dessin".  En  saadan  Tegning  blev  ogsaa  indsendt,  men  man 
fandt  ikke,  at  den  svarede  til  den  Fremstilling  af  Fuglen 
Fønix,  som  den  findes  afbildet  paa  gamle  Mynter,  og  Præ- 
ses henvendte  sig  paany  til  Akademiets  Professorer  saavel  i 
Kunsten  som  i Videnskaben,  og  udbad  sig  Enhvers  Anskuelse 
om  dette  „interessante  Spørgsmaal",  affattet  skriftlig  og  ham 
tilstillet  personlig.  Professoren  i Mythologi,  Sehou,  indsendte 
en  Afhandling  herom,  der  oplæstes  og  „paahørtes  med  For- 
nøielse  af  Akademiet",  men  som  han  dog  bagefter  tog  tilbage 
igjen.  Ogsaa  den  lærde  Biskop  Munter  tog  Affære  med  et 
lærd  Indlæg. 

Tilsidst  enedes  man  om  at  foreslaa  en  Fønix,  der 
svinger  sig  op  af  sin  Rede,  bygget  i en  gammel  Egebul 
eller  en  Palme,  hvorefter  Weidenhaupt  paatog  sig  at  udføre 
en  ny  „Dessin*. 


Paa  den  franske  Revolutions  Tid  og  i Begyndelsen  af 
dette  Aarhundrede  grasserede  med  Empire-Perioden  de  saa- 
meget  yndede  mimiske  Fremstillinger  af  skjønne  Attituder  og 
Draperinger,  alt  i antik  Stil  og  Efterligning.  Søhelten  Nel- 
sons Elskerinde,  Lady  Hamilton,  blev  et  berømt  Forbillede  i 
denne  Genre,  som  fandt  sværmeriske  Efterlignere  hele  Eu- 
ropa over. 

Her  hos  os  flokkedes  en  beundrende  Kreds  om  den 
graciøse  Adelaide  i Konferentsraad  Bruns  gjæstfri  Hjem  paa 
Frederiksdal,  hvor  Husets  Datter  henrev  dets  Gjæster  ved  sine 
yndefulde  Fremstillinger. 

Til  den  Kreds  af  Skjønaander,  Digtere  og  Kunstnere,  der 
om  Sommeren  gjæstede  Sophienholm,  hvor  den  aandfulde 

Frederike  Brun  var  Midtpunktet,  sluttede  sig  gjeme  den 
unge  kunstbegeistrede  Prinds  Christian.  Det  var  derfor  intet 
Under,  at  han,  da  en  Irlænder  Mr.  Patrick  Peale  kom  her  til 
Staden  for  at  give  sine  berømte  mimiske  Forestillinger,  strax 
tænkte  paa  sine  Kunstnere.  Ude  i Palæet  paa  Amalienborg 
lod  han  arrangere  en  Række  af  disse  Forestillinger  og  ind- 
bød Kunstnere  samt  nogle  Venner  af  Kunsten  til  at  over- 
være dem.  Ogsaa  Akademiets  Elever  paa  Modelskolen  fik 
Adgang  til  denne  Kunstnydelse. 


I 1811  blev  Christianias  Universitet  indviet,  og  Prindsen 
holdt  ved  denne  Leilighed  en  Tale,  hvori  han  ikke  glemmer 
ogsaa  at  tolke  sit  kjære  Akademies  Følelser  i denne  Anled- 
ning, med  følgende  Ord:  „Med  ikke  mindre  levende  Interesse 
udbryder  Kunsternes  Akademi:  Hil  Dig,  Norges  Højskole! 
I den  Lund,  hvor  Videnskabelighed  og  Oplysnings  Kilde  har 
sit  Udspring,  blomstre  de  skjønne  Kunster.  Akademiet  øn- 
sker, at  det  norske  Folk,  kvægende  sig  ved  denne  Helligdom, 
maa  elske  og  dyrke  disse  Blomster,  og  at  denne  ublandede 
Nydelse  til  sidste  Tid  maa  agtes  som  en  af  de  største  Vel- 
gjerninger.  Taknemmelig  vil  det  mindes,  at  ogsaa  disse 
skyldes  Dig,  o Frederik!*  I en  Skrivelse  til  Akademiet  efter 
denne  Festlighed  meddeler  Prindsen  samme  Ordlyden  af  hans 
Hilsen  fra  Akademiet,  og  næste  31.  Marts  dvæler  Sekretæren 
i sin  Tale  ved  nævnte  Begivenhed:  „Vor  Virkekreds  er  stor, 
den  begriber  Kunsterne,  og  Hvo  maalte  deres  Udstrækning? 
Denne  Sandhed  beseglede  De,  vor  Ypperste,  da  De  med  den 
Myndighed,  som  dette  Forsæde  giver,  stod  frem  og  tolkede 
Akademiets  Følelser  ved  Oprettelsen  af  et  norsk  Universitet. 
Da  stadfæstedes  Akademiets  Værdighed,  da  følte  vi  os  større, 
da,  da  blev  Gratiernes  Tjeneste  os  vigtig  og  dyrebar!*  Da 
hele  Aarsberetningen  var  til  Ende,  behagede  den  linie  Prieses 
at  tage  Ordet  i den  høitidelige  Forsamling:  „Ved  at  høre 

denne  Beretning  med  Bifald  og  Opmærksomhed  vil  Akademiet 
finde  rig  Leilighed  til  at  prise  Hs.  Majestæts  Naade  for  denne 
Stiftelse,  som  berettiger  os  til  glade  Forhaabninger;  men  den 
naturligste  Følelse,  der  gjennemstrømmer  vort  Inderste,  er 

Taknemmelighed  mod  vor  ophøiede  Beskytter.  At  lægge 
denne  for  Dagen,  er  vor  Attraa;  men  hvorledes?  Den  ved 
Retsindighed  udmærkede  Fyrste,  den  sande  Fader  for  sit  Folk 
— og  Hvo  kan  nævne  denne  uden  at  ta*nke  paa  Frederik 
den  Sjette?  — forlanger  intet  TakofTer,  frembaaret  med  fagre 
Ord:  kun  det,  som  Hjertet  yder  i gavnrig  Daad,  er  ham 
tækkeligt.  Akademiet  har  en  vigtig  og  udbredt  Virkekreds  i 
Staten,  de  skjønne  Kunsters,  hvor  vidt  omfattende  den  gode 
Smag,  virker  gavnende  paa  Haandværkeren,  forfiner  selv  den 
Oplystes,  den  Lærdes  Dannelse,  blidner  Enhver,  hvis  Hjerte 
aabnes  for  at  faa  veldædigt  Indtryk,  og  bliver  saaledes  vel- 
gørende for  hele  Nationen.  At  værne  om  den  gode  Smags  Ud- 
bredelse, at  fremstille  for  Deres  Medborgere  sande  Mønstre  paa 
smagfulde  Kunstværker,  dem  De  selv  danne  eller  bedømme,  se 
dette,  mine  Herrer!  er  et  af  de  vigtigste  Forrnaal  for  et 
Kunstnersamfund.  Ved  at  opfylde  dette  efter  Pligt,  og  med 
den  liberale  Aand,  som  bør  udmærke  Kunstnere  og  Kunst- 
elskere. bringe  De  den  hulde  Landsfader  det  værdigste  'rak- 
offer.  0!  at  dette  fremdeles  maatte  lykkes  Dem!  Modtager 
hertil  mine  bedste  Ønsker  og  Løftet  om  den  kraftigste  Bi- 
stand; maatte  kun  Evnen  svare  hos  mig  til  Villien." 

Denne  Udtalelse  af  Taknemmelighed  mod  Kongen  var 
velbegrundet.  Pengenøden  var  bleven  afhjulpen  af  den  Kgl. 
Kasse,  først  in  ed  bf XX),  og  senere  med  4000  IU*d.  — Akade- 
miet frak  atter  Aande. 

Skolerne  udvidedes  saavelsom  Bibliotheket,  der  fik  Plads 
i et  Lokale,  der  umiddelbart  stødte  op  til  Antiksalen,  hvor- 
over Professor  Baden  var  saa  henrykt,  at  han  i Talen  udbrød: 
„Nu.  nu  først  kunne  Muser  og  Gratier  siges  at  ra-kke  hin- 
anden søsterligt  Haanden. “ 

Man  kan  tænke  sig  hvilket  Indtryk  i hin  Tid  Prinds 
Christians  mandige  Skjønhed.  præget  af  kongelig  Værdighed, 
maatte  gjøre  paa  Alle.  naar  han  ved  festlige  Ledigheder 
traadte  op  og  lod  sin  Veltalenheds  Strøm  lyde  ud  over  For- 
samlingen. 

Her  var  Nydelse  baade  for  Øie  og  Øre;  men  mangt;  af 
Prindsens  blomstrende  Ord  gik  dog  maaske  tabte  i Beskuelsen 
af  hans  hele  Personlighed. 

Fra  denne  Periode  eier  Akademiet  et  Billede  af  ham. 

I sit  Receptionsstykke  benyttede  Kratzenstein  Stub  Prind- 
sens  Hoved  som  Forbillede  for  Hother,  „der  kommer  til  de 
tre  Valkyer  i deres  Grotte,  og  modtager  af  dem  et  skjønt 
Skjærf,  et  Bælte  og  en  Kvægedrik,  der  formaaer  at  give  Seir 
i Kampen."  — Det  Bæger,  Prindsen  snart  selv  skulde  ud- 
strække Haanden  efter  og  tømme,  indeholdt  dog  ikke  for  ham 
en  saadan  heldbringende  Trylledrik. 


Kampens  og  de  sørgelige  politiske  Begivenheders  Tid 
var  nærmere,  end  man  formodede,  da  Aaret  1813  oprandt. 
Trommernes  Hvirvel  kaldte  Prindsen  fra  Musernes  Leir  til 
Krigens  Skueplads  som  Høistbefalende  over  Tropperne  i 
Holsten. 

Som  Napoleons  Allierede  havde  Danmark — Norge  paa 
engang  erklæret  Sverig,  Preussen  og  Rusland  Krig.  For- 
inden Afreisen  til  Armeen  sammenkaldte  Præses  Akademiet 
og  holdt  i dette  alvorsfulde  Møde  „en  hjertelig  og  trøsterig 
Tale  af  dybeste  Indtryk",  hvilken  af  Baden  blev  besvaret  med 
en  lille  Tiltale,  der  endte,  ligesom  den  begyndte,  med:  „Reis 
lykkelig,  ædle  Fyrste!  hvorhen  Æren  og  Kongen  kalder. 
Reis,  ledsaget  af  et  trohengivent  Akademis  bedste  Ønsker!* 

Med  rivende  Fart  udviklede  de  skjæbnesvangre  Begiven- 
heder sig,  og  Prinds  Christian  Frederik  havde  sat  Foden  paa 
de  norske  Fjelde. 

Som  Prindsregent  i Norge  og  med  snarlig  Udsigt  til  at 
sætte  dets  Kongekrone  paa  sit  Hoved,  tilskrev  han  fra  Chri- 
stiania under  23.  Febr.  1814  Akademiet  saaledes: 

„Det  Kgl.  Maler-,  Billedhugger-  og  Bygningsakademi  mod- 
tage herved  min  Hilsen. 

Min  Bestemmelse,  som  Norges  Regent,  at  styre  dette 
Riges  Anliggender,  vil,  saalænge  det  er  Guds  Villie,  afholde 
mig  fra  at  deltage  i Akademiets  Bestyrelse,  men  min  Del- 
tagelse i Alles  Vel  vil  være  uforandret. 

Den  Velvillie,  som  ethvert  særligt  Medlem  af  det  akade- 
miske Samfund  stedse  har  nydt  hos  mig,  kan  han  fremdeles 
gjøre  Regning  paa,  og  inderligen  skulde  det  glæde  mig,  hvad 
Akademiet  nu  og  i Fremtiden  kan  bidrage  til  Fædrelandets 

liæder  og  Kunsternes  Flor.  Jeg  forbliver  det  Kgl.  Akademis 
bevaagne  Præses.  Christian  Frederik.* 

Tre  Proklamationer,  udstedte  af  Hs.  Høihed  som  Prinds- 
regent  i Norge,  fulgte  med  Skrivelsen,  til  Opbevaring  i 
Akademiets  Arkiv. 


Det  blev  nu  en  død  Tid  i Akademiet,  og  et  Vindstille, 
forøget  ved  den  finantsielle  Misere,  hvilede  over  det  Hele. 
Frederik  den  Sjette  var  ved  Kongressen  i Wien,  og  alle  vig- 
tigere Sager  maatte  hvile,  til  han  kom  tilbage,  eller  til  Akade- 
miet igjen  fik  en  Præses.  I denne  Ventetid  ville  vi  kaste  et 
Blik  paa  Udviklingen  af  Akademiets  Skoler.  Ved  Akademiets 
Stiftelse  i 1754  var  der  kun  tænkt  paa  en  Skole  for  den  høie 
Kunst,  som  ved  Hjælp  af  de  i andre  Øiemed  indkaldte  frem- 
mede Kunstnere  skulde  søge  at  slaa  Rod  i vor  egen  Jord- 
bund, nærmest  som  en  Sirplante  efter  fransk  Mønster,  til 
Kongens  og  Enevældens  Forherligelse.  I en  Tid,  hvor  Kun- 
sten endnu  ikke  var  bleven  en  Markedsvare  eller  en  Levevei 
som  enhver  anden,  kunde  Tilgangen  til  Skolerne  ikke  være 
synderlig  stor  i Begyndelsen,  og  vore  Haandværkere  havde 
endnu  ingen  Forstaaelse  af,  at  Kunsten  var  Noget,  der  kunde 
have  Betydning  for  dem.  De  stillede  sig  endogsaa  i den 
Grad  fjendtligt  overfor  den  nye  Kunstskole,  at  da  en  i Ma- 
lerlauget  indskreven  Svend  i 1755  gav  sig  til  at  dyrke  Kun- 
sten, blev  han  af  Oldermanden  indstevnet  for  Politiretten,  og 
blev  ogsaa  „som  Løsgjænger*  dømt  til,  under  en  daglig  Mulkt, 
paany  at  stille  sig  under  Lauget. 

Farligere  blev  det  dog,  da  de  senere  Magthavere  lagde 
an  paa  at  komme  Kunstakademiet  tillivs. 

Af  Thieles  Bog  erfare  vi,  hvordan  Struensee  i 1770  hen- 
synsløst greb  ind  i Akademiets  Ordning.  Han  vilde  have  Hoved- 
vægten lagt  paa  Ilaandværkemes  Uddannelse  i Retning  af  „den 
gode  Smag*.  Hans  Motiver  vare,  foruden  Uvillie  med  Lønnin- 
gerne til  de  mange  Professorer  og  Bekostningen  ved  det  hele 
Kunstapparat,  „at  det  ikke  er  rimeligt,  at  der  nogensinde  i 
dette  Land  vil  være  mere  end  12  betydelige  Kunstnere  paa 
engang,  og  selv  disse  ville  være  for  mange.*  Dog  anser  han 

et  Akademi  nyttigt  for  Staten,  da  de  deri  oplærte  Kunstnere 
ere  billigere  end  indforskrevne  Fremmede,  og  fordi  de  dyg- 
tigere Elever  ville  kunne  øve  en  gavnlig  Indflydelse  paa 
Haandværkerne.  En  kongelig  Kommission  udarbejdede  saa, 
med  paaholden  Pen  af  Kabinetsministeren,  et  Reglement  for 
Akademiet,  som  han  under  21.  Juni  1771  lod  Kongen  sætte 
sit  Navn  under.  Som  en  Følge  heraf  aabnedes  i Oktober 
1772  en  Omamentskole,  som  Forberedelse  til  de  alt  bestaaende 
Klasser,  og  med  særligt  Hensyn  til  Haandværkernes  Tarv. 
Disse  vare  dog  ikke  nu  tilfredsstillede  hermed,  men  vilde  i 
Akademiet  have  oprettet  Fagskoler  for  hvert  Haandværk, 
hvortil  der  hørte  Tegning.  Al  Undervisning  var  gratis.  I 
1772  havde  Akademiet  c.  300  Elever,  men  faa  Aar  efter  det 
dobbelte  Antal.  „Det  høifomemme,  stille  Akademi  gik  over 
til  at  blive  en  folkelig  Læreanstalt  med  en  stærkt  tiltagende, 
larmende  Elevskare.” 

Akademiet  tog  trolig  fat  paa  det  store  forøgede  Arbeide, 
som  uden  særligt  Vederlag  var  læsset  paa  det;  men  efter- 
haanden  blev  Massen  af  Haandværksager.  der  optoge  Mø- 
derne, og  Massen  af  Læredrenge,  der  fyldte  Skolerne,  til  en 
Byrde,  som  Kunstnerne  sukkede  under  og  længtes  efter  at 
befries  for.  Ikke  desto  mindre  blev  altid  mere  og  mere  lagt 
paa  Akademiets  Skuldre. 

Under  6.  Januar  1817  paabydes  saaledes  ved  et  kgl. 
Reskript,  at  offentlige  Mindesmærker,  enten  fritstaaende  eller 
indmurede,  enten  bekostede  af  det  Offentlige  eller  af  Private, 
ikke  maa  anbringes,  „saafremt  de  ere  i et  saa  varigt  Stof,  at 
de  ville  gaa  over  til  vore  Efterkommere”,  uden  at  Akademiet 
havde  vedtaget  Tegningen  dertil  samt  eventuelt  Indskriften 
derpaa. 

I Festtalen  den  31.  Marts  priser  Sekretæren  denne  Be- 
stemmelse, og  sætter  sin  eiendommelige  Musik  dertil:  „Den 

Aurelske  og  Appiske  Veis  berømte  Gravmæler  vidne  høit 
om  den  gamle  romerske  Pragt  og  om  det,  som  Maleri,  Arki- 
tektur og  Skulptur  udrettede  kosteligt  og  herligt  for  at  fore- 
vige deres  Erindring,  der  fremskinnede  enten  ved  Værdighed 
eller  Dyd  eller  ved  Rigdomme.  Maatte  vore  Kunstnere,  som 
arbeide  for  de  Dødes  Ære,  altid  have  for  Øie  deres  egen 
og  Nationens  Ære.”  Ogsaa  Anbringelser  af  Alterbilleder 

i vore  Kirker  kom  ind  under  det  akademiske  Senats  Be- 
dømmelse, for  at  ikke  maadelige  Dilettantarbeider  skulde 
komme  til  at  optage  Pladsen  for  virkelige  Kunstværker  paa 
dette  Kirkens  helligste  Sted,  og  maaske  endogsaa  fortrænge 
gamle  Prydelser  af  mere  Kunstværd.  I den  allerseneste  Tid 
har  Kirkeministeriet  paa  Foranledning  af  Kunstakademiet, 
paany  indskjærpet  denne  vigtige  Sag  i et  Cirkulære  til  Landets 
Biskopper. 

I Professor  C.  Nyrops  interessante  Skrift:  Bidrag  til 
dansk  Haandværkerundervisnings  Historie,  som  ogsaa  her  er 
benyttet,  henpeges  paa  de  betydelige  Vexler,  som  Haand- 
værket  dengang  trak  paa  Akademiets  Kræfter  og  Taalmodig- 
hed.  Ikke  nok  med  at  dette  havde  at  bedømme  Maleres  og 
Stenhuggeres  Mesterstykker;  mange  andre  Fag,  der  skjønnedes 
at  fordre  Tegning,  saasom  Bogbindere,  Bøssemagere,  Dreiere, 
Hjulmænd,  Kandestøbere,  Lygtemagere  (Blikkenslagere),  Posse- 
mentmagere  og  Stolemagere  kom  senere  til,  og  fra  1812  ud- 
videdes Akademiets  Arbeide  ganske  betydeligt  ved  tillige  at 
skulle  omfatte  Bedømmelse  af  Laugenes  Svendestykker. 

Hertil  kom  endnu  en  Mængde  andre  trivielle  Laugs- 
spørgsmaal,  der  ligeledes  læssedes  over  paa  Akademiet.  — 
Medens  Alt  dette  var  til  Gavn  for  Haandværket,  var  det  til 
Skade  for  Akademiet  som  Høiskole  for  Kunsten. 

En  stor  Plage  var  ogsaa  al  den  Ufred  og  Uhygge,  som 
den  raa  og  udisciplinerede  Skare  Læredrenge  afstedkom  baade 
indenfor  Akademiets  Mure  og  udenfor,  naar  de  om  Aftenen 
stormede  ud  af  Charlottenborgs  Port,  inderlig  oplagte  til 
allehaande  Excesser  og  Spilopper,  og  som  de  ogsaa  ærligt  ud- 
førte, oplivede  ved  Brændevin  og  01,  som  Portneren  havde 
Udsalg  af.  „ Akademidrengene  “ var  et  frygtet  Folkefærd,  der 
indbyrdes  leverede  formelige  Batailler  paa  Kongens  Nytorv,  og 
var  en  Skræk  for  Enhver,  der  færdedes  i Nærheden  paa  den 
Tid,  de  bleve  slupne  løs.  Klagerne,  vare  saa  lydelige,  at  et 
kgl.  Reskript  fra  1820  til  Kancelliet  indskærper  alvorlige 
Forholdsregler  imod  dette  Uvæsen,  der  dog  først  lidt  efter 
lidt  aftog.  Ifølge  en  Tradition  af  noget  senere  Datum, 
spændte  Eleverne  paa  Modelskolen  en  Aften  en  gammel  Hest 
fra  en  Vogn,  der  holdt  nede  i Gaarden  og  trak  den  opad 
Trapperne  og  ind  paa  Skolen.  Den  indre  Orden  og  Kon- 

trollen  med  Pladserne  paa  Skolen  maa  ogsaa  have  været 
meget  mangelfuld,  naar  en  Lærer  paa  Ornamentskolen,  Hr.  L., 
kunde  lave  sig  en  Indtægt  ved  at  indsmugle  Elever,  naar  der 
ikke  var  flere  Pladser.  En  Fader  bød  ham  engang  en  Specie 
for  en  saadan  Villighed,  men  han  erklærede,  at  han  „pleiede 
at  faa  to“  og  ikke  vilde  gjøre  det  billigere.  Det  blev  be- 
kjendt  for  Akademiet,  der  suspenderede  Synderen  i et  halvt 
Aar  og  lod  ham  betale  sin  Vikarius;  saa  toges  han  igjen  til 
Naade.  Begjærligheden  efter  „at  komme  paa  Akademiet* 
blev  stedse  større,  men  de  fleste  Aspiranter  vare  for  raa  til  at 
kunne  faa  Plads  paa  Omamentskolen,  hvortil  fordredes  nogen 
Tegnefærdighed,  og  for  at  imødekomme  Trangen  oprettedes 
i 1821  en  Elementarskole,  delt  i to  Afdelinger,  for  de  aller- 
første Begyndere.  Derved  sænkedes  tillige  Trappen,  der  førte 
til  Kunstens  høie  Skole,  ned  i Gadens  Niveau,  og  betraadtes 
af  mangen  lille  Fod,  der  hellere  skulde  have  holdt  sig  borte 
fra  den. 


Til  at  planlægge  og  styre  hele  dette  store  Apparat  for- 
dredes  der  særlig  Interesse  og  Kraft,  men  en  saadan  Ka- 
pacitet fandtes  i Gustav  Frederik  Hetsch.  Født  Wurt- 
temberger,  gjorde  han  i Rom  som  ung  Arkitekt  Bekjendtskab 
med  den  danske  Kunstnerkreds,  iblandt  Andre  med  den 
senere  Stadsbygmester  Malling,  med  hvem  han  i 1815  kom 
til  Kjøbenhavn  paa  Reise  til  St.  Petersborg,  hvor  han  vilde 
søge  Lykken. 

Den  laa  nærmere  for  hans  Fod,  end  han  havde  ventet. 
Vort  Akademi  blev  bekjendt  med  den  fortrinlige  Samling  af 
Studier  efter  antik  Arkitektur,  som  han  havde  udført  i Rom. 
og  tog  med  aabne  Arme  imod  ham  som  Lærer  paa  Orna- 
mentskolen. Efter  at  være  optagen  som  Medlem  af  Akade- 
miet, blev  Hetsch  i 1822  udnævnt  til  Professor  i Perspektiv, 
Stereometri  og  Skyggelære.  og  hele  den  elementære  Under- 
visning i Akademiet  kom  under  hans  kyndige  og  energiske 
Ledelse.  Hetschs  store  Fortjenester  paa  dette  Felt.  som 
ogsaa  af  vore  Haandværkeres  Uddannelse,  ere  saa  olie  frem- 
hævede, senest  i G.  Nyrops  ovennævnte  Skrift,  og  ere  saa 
almen  erkjendte,  at  vi  ikke  ville  dvæle  ved  dem  her.  Men 

endnu  lever  et  Minde  om  gamle  Hetsch  med  friske  Farver 
mellem  os,  som  han  dengang,  med  et  Kjælenavn,  kaldte  sine 
„Kunsthvalpe“.  Naar  den  lille,  vævre  Mand  med  de  smaa, 
livlige  Øine  og  det  stærkt  koparrede  Ansigt,  iført  en  lang, 
graa  Stuefrakke  og  med  en  sort  flad  Silkebarret  paa  Ho- 
vedet, om  Aftenen  kom  ind  paa  Elementarskolen,  hørte  strax 
al  Mudderet  op,  og  tler  blev  ganske  stille.  Man  hørte  hans 
nervøst  dirrende  Stemme  komme  nærmere,  alt  som  han 
rosende  eller  datilende  banede  sig  Vei  fra  det  ene  Tegnebrædt 
til  det  andet.  Var  Griseriet  fra  smaa,  sorte  Smedetingre  for 
slemt,  rev  han  med  Passeren  en  Flænge  i Tegningen,  og  en- 
gang imellem  kunde  der  godt  som  Tilgift  vanke  et  Øredask 
til  en  lang  opløben  læredreng,  som  var  et  Hoved  høiere  end 
den  lille  Professor.  Ved  større  Forseelser  blev  Fyren  bort- 
vist  paa  en  eller  flere  Aftener  og  strax  sat  paa  Døren  med 
alle  sine  Pakkenilleker. 

Den  Kommission,  der  i 1808,  paa  Præsidis  Foranledning, 
var  bleven  nedsat  for  at  omarbeide  den  tidligere  Fundats, 
havde  givet  sig  god  Tid;  først  under  28.  Juni  1814  blev  den 
fornyede  Fundats  stadfæstet  af  Kongen. 

Medens  al  Undervisning  tidligere  havde  været  gratis,  be- 
stemtes nu,  at  en  taalelig  Betaling  skulde  erlægges  af  dem, 
der  liavde  Baud  dertil.  Først  senere,  i 1842,  fastsattes  Be- 
talingen til  4 Hlxl.  Kvartalet  og  for  Haandværkslærlinge  det 
halve.  I Fundatsen  fra  1814  benævnes  Akademiet  første 
Gang:  „Det  kgl.  Akademie  for  de  skjønne  Kunster.* 


Den  29.  November  1814  var  Akademiet  forsamlet  for  at 
modtage  sin  Præses,  hvis  Isse,  efter  at  han  atter  var  ned- 
stegen af  Norges  Fjelde,  nu  kun  prydedes  af  hans  brune 
Lokker.  Han  modtoges  af  hele  Akademiet  ved  Hovedtrappen 
og  indtog,  efter  at  have  passeret  gjennem  Skolerne,  sit  gamle 
Sæde  i Forsamlingen.  Præses  tilsagde  paany  Akademiet  sin 
fyrstelige  Naade,  og  tilkjendegav,  at  han  agtede  at  foretage 
en  kort  Reise  til  Hertugdømmerne,  men  at  han  derefter  vilde 
lade  sig  Akademiets  Tarv  og  Bedste  være  angelegent  som 
tidligere,  og  forlod  F'orsamlingen  ledsaget  til  Vognen  af  alle 

Medlemmerne.  Glæden  over  den  tilbagevendte  Præses  var 
uskrømtet,  og  Sekretæren  giver  den  Udtryk  i Festtalen  1815, 
naar  han,  efter  med  Gravstemning  at  have  dvælet  ved  Pro- 
fessor Meyns  Død,  udbryder:  »men  bort  med  alle  sørgelige 
Erindringer  paa  denne  Dag,  der  ganske  bør  være  en  Glædesdag, 
efter  at  vor  tilbedede  Fyrste  er  skjænket  os  igjen,  indtager 
Høisædet,  forherliger  Festen  ved  sin  Nærværelse  og  forhøier 
Værdien  af  de  tilkjendte  Belønninger,  ved  at  uddele  dem 
selv. * 


Professor  C.  F.  Hansens  treaarige  Direktorat  var  udløbet, 
og  et  nyt  Valg  skulde  træffes  for  de  følgende  tre  Aar.  Fra 
Nauburg  var,  under  1.  Marts  1815,  indløben  en  Skrivelse  fra 
Præses,  saalydende:  „Med  Hensyn  til  det  forestaaende  Direk- 
tørvalg tilkjendegives  Akademiet,  at  efter  min  Mening  kan 
dette  ske  uden  Hensyn  til  den  i Fundatsen  indeholdte  Be- 
stemmelse, og  gives  min  Stemme  ved  Direktørvalget  til  den 
nuværende  Direktør,  Etatsraad  Hansen.  Ridder  og  Danne- 
brogsmand." 

Imod  Prindsens  Ønske  valgte  Akademiet  dog  Professor 
Dajon  til  Direktør  for  det  kommende  Triennium.  Den  kgl. 
Stadfæstelse  lod  vente  paa  sig,  og  imens  maatte  den  af- 
gaaede  Direktør  fungere.  Men  efter  at  Præses  var  kommen 
hjem  igjen,  underrettede  han  under  10.  Mai  Akademiet  om, 
at  Hs.  Majestæt  havde  fundet  sig  foranlediget  til  at  bestemme, 
at  Etatsraad  Hansen  fremdeles  skulde  forblive  i Embedet  i de 
følgende  tre  Aar. 

Den  22.  Mai  1815  havde  Prinds  Christian  havt  Bryllup 
paa  Augustenborg  med  Prindsesse  Caroline  Amalie,  og  i selve 
Hvedebrødsdagene  besvarer  han  Akademiets  underdanige  Lyk- 
ønskning. Han  foreslaar  tillige  Afholdelsen  af  en  Salon  i 
Anledning  af  Majestæternes  Kroning  at  afholdes  i August, 
hvorfor  Guldmedaille  Konkursen  for  dette  Aar  maatte  bort- 
falde. Denne  Salon,  der  ikke  alene  rummede  Arbeider  af 
Akademiets  Medlemmer,  Artister  og  Elever,  men  tillige  for« 
trinlige  Haand værksarbeider,  hvortil  der  hørte  Tegning,  aab- 

nedes  den  10.  August  paa  festlig  Maade  ved  Kongens  og 
Dronningens  allerhøjeste  Nærværelse. 


Maleren  Kratzenstein  Stub,  til  hvem  der  var  knyttet  saa 
store  Forventninger,  bortreves  i 1816  i en  ung  Alder,  men 
Sorgen  herover  mildnedes,  da  Eckersberg,  »Akademiets  talent- 
fuldeste  og  kjæreste  Elev”,  kom  tilbage  fra  Udlandet,  med- 
bringende som  Gave  til  Akademiet  sit  navnkundige  Portræt 
af  Thorvaldsen.  Efter  at  være  bleven  aggreeret,  modtog  han 
som  Opgave  til  Reception,  .Balders  Død“,  og  paa  dette  be- 
tydelige Arbeide  optoges  han  den  25.  October  1817  i Med- 
lemmernes Kreds.  Siden  Abildgaards  Død  havde  en  Pro- 
fessorplads staaet  ubesat;  man  vilde  ikke  forhaste  sig  ved 
Valget.  Men  nu  stod  Eckersberg  der  som  selvskreven  og 
valgtes  den  18.  April  1818  enstemmigen  til  Professor  i Mo- 
delskolen. Et  lykkeligt  Valg,  og  af  den  mest  indgribende 
Betydning  for  hele  vor  Malerkunst. 

Samme  Dag  valgtes  ligeledes  J.  L.  Lund  til  Professor, 
og  disse  to  saa  høist  forskjellige  Kunstnere  forestod  nu  i 
mangfoldige  Aar  vore  unge  Maleres  Uddannelse. 

Eckersbergs  sunde  og  kraftige  Realisme  paa  Kunstens 
forskjellige  Omraader,  som  Tiden  netop  trængte  til,  bragte 
nyt  Liv  og  Blod  i vor  Malerkunst,  og  de  talentfuldeste  af  de 
unge  Kunstnere  flokkedes  om  ham. 

Lund  med  sin  Vedhængen  ved  de  gamle  italienske  Me- 
stre hørte  mere  en  forbigangen  Tid  til  og  stod  altid  mere 
isoleret.  Han  var  en  elskværdig  og  fint  dannet  Personlighed, 
der  kunde  sine  tyske  Klassikere  udenad  og  stod  i et  intimt 
Forhold  til  den  udsøgte,  halvtyske  Kreds,  der  havde  et  be- 
hageligt Samlingssted  i det  Brunske  Huus  paa  Frederiksdal, 
og  hans  Blyant  liar  fængslet  paa  Papiret  mange  af  Ida 
Bruns,  senere  Grevinde  Bombelles  føromtalte  plastiske  Atti- 
tuder. 


Museum.  VII.  s. 

I den  almindelige  Tilfredshed  med  disse  to  Professorvalg 
gjorde  dog  Historiemaleren,  Christian  Fædder  Høyer  en  Und- 
tagelse. Han  følte  sig  derved  dybt  krænket  og  tilsidesat. 

Denne  Kunstner,  samtidig  med  Thorvaldsen,  og  ligesom 
denne  Elev  og  Ven  af  Abildgaard,  af  hvis  Stil  i Kunsten  han 
var  en  Efterligner,  havde  altid,  især  medens  Abildgaard 
levede,  havt  Medgang  og  al  Opmuntring  fra  Akademiets  Side 
som  ogsaa  fra  Præsidis.  Med  den  store  Guldmedaille  var  Høyer 
i 6 Aar  Akademiets  Pensionær  i Rom.  Ved  Hjemkomsten 
blev  han  strax  aggreeret  og  i 1812  optagen  som  Medlem, 
trods  Mangler  ved  hans  Medlemsarbeide,  som  han  efter  Op- 
tagelsen maatte  rette  paa,  forinden  det  modtoges  til  Ophæng- 
ning. Han  var  en  ikke  ubegavet  Mand,  men  af  et  uroligt 
og  krakilsk  Temperament  og  uden  Dannelse,  hvad  hans  senere 
Opførsel  godtgjorde.  Det  gik  ham  i hans  fortvivlede  Kampe, 
som  Baggesen  i Digterfeiden;  han  kunde  ikke  med  de  gamle 
afslidte  Vaaben  bestaa  i Kampen  mod  det  nye  Aarhundredes 
Genius. 

Flere  Gange  havde  Høyer  i tidligere  Tid  søgt  Kongen 
om  Titel  af  Professor  og  kgl.  Historiemaler,  men  da  Akade- 
miets Erklæring  herom  blev  forlangt,  udtalte  dette  Ønsket 
om,  .at  denne  Titel  maatte  være  dem  forbeholdt,  der  be- 
klædte Embeder  i Akademiet,  da  ellers  letteligen  de  andre 
akademiske  Medlemmer  kunde  besvære  Majestæten  med  lig- 
nende Begjæringer*.  Nu  ved  Eckersbergs,  Lunds  og  senere 
demens’s  Udnævnelse  til  Professorer,  saa  Høyer  alle  sine  For- 
haabninger  tilintetgjorte,  og  fra  engang  at  have  været  Akade- 
miets Kjælebarn,  blev  han  nu  gjennem  en  Aarrække  dets 
enfant  terrible,  der  gav  sin  Galde  Luft  i Dagblade  og  Piécer, 
hvori  han  tildængede  Akademiet,  og  særligt  dets  Direktør, 
Hansen,  med  de  mest  nærgaaende  Beskyldninger  og  Injurier. 
Her  at  gaa  nærmere  ind  paa  Enkeltheder  i alle  hans  Tra- 
kasserier vilde  føre  for  vidt  og  trætte  Læseren,  ligesom  de  i 
sin  Tid  pinte  og  plagede  Akademiet;  lad  dem  hvile  i deres 
velfortjente  Grav,  Akademiets  Arkiv. 

Høyers  Navn  gik  som  en  sort  Traad  fra  1818 — 26  igjennem 
Akademiets  Dagbøger,  indtil  den  pludseligt  klippedes  over,  og 
Uveiret,  der  mere  og  mere  trak  sammen  over  Synderens 

Hoved,  pludselig  sendte  ham  sit  Lyn,  i Form  af  et  Kgl.  Re- 
script  til  Præses: 

„Vi  Frederik  den  Sjette,  af  Guds  Naade  Konge  til  Dan- 
mark, de  Venders  og  Gothers  o.  s.  v.  o.  s.  v. 

Vor  venligste  Hilsen  og  Hvad  Vi  ellers  formedelst  Slægt- 
skab mere  kjært  og  godt  formaaer,  Høibaame  Fyrste,  Os 
elskelige  Hr.  Fætter! 

Vi  have  ladet  os  omstændeligen  foredrage,  saavel  de  af 
Historiemaler  Høyer  i flere  offentlige  Blade  fremførte  Udladeiser 
mod  Vort  Akademie  for  de  skjønne  Kunster  i Almindelighed 
og  dets  nuværende  Direktør  i Særdeleshed,  som  og  de  Op- 
lysninger, bemeldte  Vort  Akademi  ved  at  andrage  Sagen  for 
Vort  danske  Kancellie,  har  meddelt,  tilligemed  de  af  Vort  for- 
nævnte Kancellie  fremsatte  Bemærkninger. 

Da  Vi  finde,  at  Akademiet  ifølge  de  os  meddelte  Oplys- 
ninger. kan  overse  foranførte  Udladelser  med  Ligegyldighed, 
saameget  mere  som  det  stedse  har  udført  de  Forretninger, 
der  har  været  samme  overdragne  til  Vor  allerhøieste  Tilfreds- 
hed, saa  kan  den  Paatale,  der  ellers  efter  Forordn,  af  27. 
Sept.  1799  g 10  skulde  have  fundet  Sted,  bortfalde,  dog  at 
Vi,  saafremt  bemeldte  Høyer  skulde  fortsætte  sine  Angreb 
paa  Akademiet  og  dets  Direktør,  forbeholde  Os  nærmere  Be- 
stemmelse, hvorvidt  da  hans  hele  Forhold  mod  samme  skal 
blive  at  paa  tale.* 

„Derimod  ville  Vi,  at  Akademiet  tager  under  Overveielse, 
hvorvidt  det,  med  Hensyn  saavel  til  det  fjendtlige  Sindelag 
mod  Akademiet,  fornævnte  Høyer  offenligen  har  lagt  for 
Dagen,  som  til  de  forvanskede  Meddelelser  om  Akademiets,  ei 
til  Offentligheden  bestemte  Embedshandlinger,  han  i sin  Stil- 
ling som  akademisk  Medlem  uagtet,  har  tilladt  sig  i offentlige 
Blade,  og  det  i det  Øiemed  at  nedsætte  Akademiet  og  dets 
Medlemmer,  kan  være  passende  og  bestaaende  med  Akademiets 
Værdighed  og  Anseelse  at  beholde  ham  ihlandt  dets  Med- 
lemmer, og  skulle  Vi  have  Akademiet  bemyndiget  til,  ved 
Votering,  paa  den  i Vor  allemaadigste  Fundats  af  28.  Juni 
1814  g 36  jevnf.  med  g 30  foreskrevne  Maade,  at  gjøre  dette 
Spørgsmaal.  Derefter  Eders  Kjærlighed  Eder  underdanigst 
haver  at  rette  og  Vedkommende  det  Fornødne  at  tilkjende- 

give.  Vi  forblive  Eders  Kjærlighed  med  al  Kongelig  Naade 
stedse  tilgedan  og  bevaagen. 

Skrevet  i Vor  Kgl.  Residentsstad  Kjøbenhavn  d.  29de 
Marts  1826. 

Under  vor  Kongelige  Haand  og  Segl. 

Frederik  R. 

Kaas.  Monrad.  Ørsted.  Lassen.  Kjærulff.  Lange. 

Stebuss. 

Den  10de  April  næstefter  samledes  Akademiet  i denne 
beklagelige  og  i dets  Annaler  enestaaende  Anledning.  Efter  at 
Sekretæren.  Thiele,  havde  givet  en  Fremstilling  af  Høyers  hele 
Færd,  skredes  der  til  Afstemning  fra  neden  og  opefter.  Først 
Sekretæren,  Proff.  i Videnskaberne  Hetsch,  Schou  og  Kling- 
berg,  Proff.  i Kunsten  Clemens,  Lund,  Eckersberg  og  Lorentzen. 
Dernæst  Æresmedlemmerne  Schubart,  Møsting,  Kaas  og 
Schimmelmann  og  tilsidst  den  høie  Præses.  „Og  blev  saaledes 
Hr.  Høyer  enstemmigen  udelukket  af  det  Kgl.  Akademi  for 
de  skjønne  Kunster*,  og  hans  Receptionsarbeide  fjernet  fra 
dets  Plads.  — At  Høyer  ikke  var  til  at  formaa  til  at  mod- 
tage den  Skrivelse,  der  underrettede  ham  om  Exklusionen, 
eller  med  det  Gode  vilde  fraflytte  den  Medlemsbolig,  han 
havde  i Akademiet,  men  at  Fogdens  Hjælp  ved  begge  Ledig- 
heder maatte  rekvireres,  blev  et  Efterspil,  der  ganske  svarede 
til  selve  Tragedien. 

Da  gamle  Professor  Lorentzen  to  Aar  senere  afgik  ved 
Døden,  udstrakte  Høyer  ikke  destomindre  sin  Haand  efter 
hans  Embede,  og  kom  forsonende  hen  imod  Akademiet  „som 
om  den  10de  April  ikke  havde  været*;  — men  herpaa  reflek- 
teredes ikke. 

Endnu  engang,  flere  Aar  senere,  dukker  dog  Høyers  Navn 
endnu  engang  frem  i Akademiets  Dagbøger.  Hans  Ven,  Stads- 
bygmester Malling,  havde  ladet  ham  gjøre  Udkast  til  den  ind- 
vendige Dekoration  i den  nye  Universitetsbygning.  Loftet  i 
Vestibulen  var  helt  færdigt;  dér  havde  Høyer  fremstillet  Gud- 
fader, skabende  Lyset,  en  svævende  Figur,  ganske  i Abildgaards 
Maner. 

Konsistoriet  maa.  ved  at  se  paa  denne  Begyndelse,  have 
faaet  Betænkeligheder ; thi  det  henvendte  sig  i August  t83f}  i 

en  Skrivelse  til  Akademiet,  med  Anmodning,  om  samme  vilde 
tage  Hr.  Høyers  Dekorationer  i Øiesyn  og  udtale,  hvorvidt 
det  fandt  dem  skjønne  og  passende. 

Akademiets  lakoniske  Svar  lød,  at  man  ikke  kunde  an- 
vende saadanne  Benævnelser  paa  dem.  Nu  blev  Malling  vred 
og  tog  i et  offentligt  Blad  Arbeiderne  i Universitetet  i Forsvar, 
idet  han  betegnede  Kunstneren  som  „ den  af  Akademiet  tilforn 
mishandlede  Høyer" . 

Denne  Avis  fremlagdes  af  Sekretæren  paa  Akademiets 
Bord.  Nu  trak  det  op  mod  Stadsbygmesteren,  Akademiets 
Medlem.  Der  blev  ham  aflordret  en  Erklæring  om  Meningen 
af  det  brugte  Udtryk,  men  han  trak  sig  tilbage,  og  Sagen 
døde  hen.  Høyers  „Gudfader"  maatte  senere  vige  Pladsen 
for  C-onst.  Hansens  „Aurora". 


Efter  at  have  ført  denne  trøstesløse  Sag  tilende,  gaa  vi 
tilbage  til  August  1819.  Thorvaldsen  ventedes  hertil  paa 
Besøg.  Fra  Ems  skriver  Prindsen,  at  han  og  J.  L.  Lund  ere 
hos  ham,  og  at  Reisen  har  havt  en  gunstig  Indflydelse  paa 
Thorvaldsens  Sundhed.  Prindsen  beklager,  ikke  selv  at  kunne 
være  i Kjøbenhavn  til  den  Tid,  men  indskærper  Akademiet 
at  berede  Alt  paa  det  Bedste  til  hans  Modtagelse  og  Installe- 
ring paa  Charlottenborg.  Den  2den  Oktober  1819  stod  Thor- 
valdsen i Kjøbenhavn,  og  Gharlottenborgs  Port,  der  havde 
set  ham  gaa  ud  som  den  haabefulde  Kunstner  for  23  Aar 
siden,  aabnede  sig  nu  igjen  for  den  nyere  Tids  største  og 
navnkundigste  Billedhugger.  Tre  Dage  efter  fandt  hans  høj- 
tidelige Modtagelse  i Akademiet  Sted.  Da  alle  Medlemmerne 
vare  samlede,  athentede  Direktør  Hansen  Thorvaldsen  og  ind- 
førte ham  i Forsamlingen,  hvorpaa  han  bød  Alle  tage  Sæde. 
„Men  forinden  dette  skete,  fremstod  Professor  Baden  og  til- 
talte Thorvaldsen  saaledes:  Akademiet  har  den  Lykke  idag 

at  se  Dem,  ærede  Kollega,  i dets  Forsamling  paa  den  Plads, 
som  De  saa  værdig  indtager.  Længe  var  denne  Lykke  det 
forbeholdt,  — uventet  den  indtraf.  Saarneget  større  er  Glæden 
derover.  Kunstens  Ære  kaldte  Dem,  efter  lang  Fraværelse, 
tilbage  til  Norden;  det  vingede  Rygte  banede  Veien  for  Dem, 
og  fordoblede  alle  Kunstelskeres  Længsel  efter  en  Kunstners 

Ankomst,  som  Europa  nævner  med  Beundring.  Akademiet, 
stolt  over  at  have  lagt  Grunden  til  den  Hæders  Giands,  som  nu 
omstraaler  Dem,  frydes  især  over  Deres  Nærværelse.  Men 
dets  Fryd  har  endnu  en  anden  Aarsag.  Deres  dybe  Indsigter, 
Deres  Smag  og  Erfarenhed  skulle  veilede  Akademiet,  naar  der 
handles  om  at  fremme  plastisk  Kunst  og  at  skaffe  den  ivrige 
Dyrkere  og  Tilhængere  blandt  dets  egne.  Trygt  forlader  det 
sig  heri  paa  Deres  Bistand  og  byder  Dem  saaledes  i dobbelt 
Henseende  Velkommen!  Professor  Thorvaldsen  besvarede 
denne  Tiltale  ved  hjertelige  Haandtryk  og  Forsikkring  om  den 
inderlige  Glæde,  han  følte  ved  saadan  Modtagelse." 

Under  Akademiets  Ledsagelse  gik  saa  den  store  Kunstner 
tankefuld  gjennem  Akademiets  Skoler,  hvorved  mangt  et  Ung- 
domsminde inaa  være  blevet  gjenvakl  i hans  stille  Sind. 

Ved  Tilbagekomsten  til  Forsamlingssalen  hævede  Direk- 
tøren det  stemningsfulde  Møde. 

(Sluttes). 

El  Dorado.  Cundinamarca. 

Af  Museums-Assistent  Vilhelm  Boye. 

1.  Bl  Dorado. 

Det  var  glimrende  Bedrifter,  de  spanske  Conquistadorer 
udførte  i Mellem-  og  Sydamerika,  efterat  Columbus  havde 
aabnet  Spanien  Adgang  til  den  nye  Verden.  Men  disse  Be- 
drifter fordunkles  af  de  Misgjeminger,  hvormed  de  blomstrende 
indianske  Samfund  hjemsøgtes;  thi  ihvorvel  Kampen  imod 
Atztekerne,  Peruaneme,  Mayaeme  og  Muiscaerne  skulde  gaa 
for  troende  Kristnes  Korstog  imod  vilde  Hedninge,  lagde  Gon- 
quistadoremes  Havesyge  sig  dog  altfor  tydelig  for  Dagen  til, 
at  man  i det  Store  og  Hele  kan  tillægge  dem  mere  ophøiede 
og  ædle  Bevæggrunde  til  deres  Færd.  Men  disse  Mænd  vare 
ogsaa  Æventyrere,  som  havde  Alt  at  vinde,  Intet  at  tabe,  da 
de  stilede  imod  den  nye  Verden,  hvor  de  forefandt  blomstrende 
Samfund  med  en  Kultur,  som  var  høist  eiendommelig  og  i 
enkelte  Retninger  overgik  den  gamle  Verdens.  Ganske  vist 
stod  Cortez  høit  over  Mænd  som  Brødrene  Pizarro,  men  ogsaa 
han  var  plettet  af  brutal  Magtbrynde  og  Havesyge;  ogsaa  han 
gjorde  sig  skyldig  i Underfundighed  og  Troløshed;  alene  den 
Maade,  hvorpaa  han  behandlede  den  ulykkelige  Montezuma, 
er  en  uattvættelig  Plet  paa  hans  Minde.  Conquistadorerne 
ødelagde  Samfund,  der  nød  stort  Velvære  — og  hvad  satte 
de  vel  i deres  Sted?  De  spanske  Aflæggere  i Mellem-  og 
Sydamerika  ere  et  kun  altfor  veltalende  Svar  paa  dette  Spørgs- 
maal.  Mænd  som  Conquistadorerne  vare  kun  istand  til  at 
nedbryde  — at  bygge  videre  paa  den  Kultur,  de  forefandt, 

og  derved  skabe  noget  Godt  og  Varigt,  laa  langt  over  deres 
Rækkeevne. 

Den  Guldtørst,  der  er  karakteristisk  for  disse  Mennesker, 
fik  rig  Næring  ved  det  berømte  Sagn  om  El  Dorado,  der 
blev  saa  skæbnesvangert  for  mange  Europæere  og  krævede 
Menneskeliv  i Tusindvis. 

Naar  man  i daglig  Tale  nævner  El  Dorado,  mener  man 
dermed  et  Slaraffenland,  hvor  man  kan  leve  i Fryd  og  Gam- 
men uden  at  være  nødt  til  at  kæmpe  for  Tilværelsen.  Kun 
de  Færreste  ane,  hvad  Betydning  El  Dorado  oprindelig  har 
havt,  og  hvor  meningsløst  det  er  at  tale  om  et  Dorado. 

Det  spanske  Ord  El  Dorado  betyder  nemlig  den  Gyldne, 
den  Forgyldte  og  betegnede  oprindelig  en  Mand  (hombre) 
eller  Konge  (rey),  altsaa  den  gyldne  Mand  eller  Konge,  som 
først  antoges  at  bo  i en  Del  af  det  nuværende  Columbia  i 
Sydamerika. 

Der  er  den  Eiendommelighed  ved  dette  Sagn,  at  man  kan 
paavise  et  bestemt  Aar  for  dets  Fremkomst  iblanut  Europæerne. 
Thi  i Aaret  1535  udsendtes  en  Indianer  fra  et  Land,  som 
kaldtes  Cundinamarca,  for  at  anraabe  Incaen  Atahualpa  om 
Hjælp  imod  fjendtlige  Indianerstammer.  I Quito  traf  han 
sammen  med  Gonquistadoren  Luis  Da^a,  hvem  han  med- 
delte sit  Ærinde;  men  tillige  fortalte  Indianeren  om  de  store 
Rigdomme,  som  fandtes  i hans  Hjemstavn,  og  tilføjede,  at  der 
Øst  for  Cundinamarca  boede  en  Høvding  (efter  Spaniernes 
Fortolkning:  en  Fyrste),  som  overstrøede  sit  Legeme  med 
Guldstøv  og  badede  sig  i en  hellig  Sø,  der  laa  midt  i Bjer- 
gene. Denne  Beretning  er  den  første  Oprindelse  til  Sagnet 
om  El  Dorado.  Den  vandt  øjeblikkelig  Tiltro  hos  Spanierne, 
hvis  Lettroenhed  var  uden  Grændser,  naar  Maalet  var  indianske 
Rigdomme. 

Ihvorvel  Stedets  Beliggenhed  var  angiven  i temmelig  svæ- 
vende Udtryk  og  henførtes  til  Strøg,  som  Spanierne  slet  ikke 
kjendte,  varede  det  dog  ikke  længe,  inden  der  blev  udsendt 
Expeditioner  for  at  finde  „den  gyldne  Fyrste*.  Faa  den  Tid 
var  den  energiske  Sebastian  de  Benalcazar  Adelantado 
(Guvernør)  i Quito,  og  han  besluttede  at  lade  el  valle  del 
Dorado  (den  Gyldnes  Dal)  opsøge.  Til  den  Ende  udsendte 
han  to  af  sine  Kapitainer,  Anjasco  og  Ainpudia  for  at  under- 

søge  Egnen  imellem  Pasto  og  Popayan  i Andesbjergene  og 
Nord  for  Quito.  Men  det  viste  sig  strax,  hvor  upaalidelig  den 
givne  Ledetraad  var,  thi  det  eneste,  som  opnaaedes  ved  den 
møisoinmelige  Expedition,  var,  at  man  af  de  Indfødte  fik  den 
Oplysning,  at  der  Øst  for  Cayandre  og  Popayan  laa  Sletter, 
der  vare  rige  paa  Metaller,  og  hvis  Beboere  bare  Rustninger 
af  massivt  Guld. 

Dette  bevægede  Sebastian  de  Benalcazar  til  selv  at  sætte 
sig  i Spidsen  for  et  nyt  Tog;  han  brød  op  imod  Nord,  drog 
fra  Quito  over  Popayan  og  kom  efter  en  meget  anstrængende 
Marehe  til  det  nuværende  Bogotå.  Her  traf  han  tilfældigvis 
sammen  med  den  bekjendte  Tysker  Nicolaus  Feder m an n, 
der  var  kommen  dertil  fra  Venezuela  over  Sletterne  ved  Meta, 
en  af  Orinoeos  Bifloder,  og  med  den  berømte  Adelantado  Gon- 
zalo  Ximenes  de  Quesada.  Dette  Møde  imellem  de  tre 
Conquistadorer  paa  Cundinamarcas  Højsletter  foregik  i Aaret 
1538.  De  tre  Mænd  sammenholdt  den  Beretning,  Luis  Da«;a 
havde  faaet  om  .den  gyldne  Fyrste",  med  dunkle  Rygter,  som 
gik  iblandt  Indianerne  ved  Metafloden  om,  at  der  i Arides- 
bjergene skulde  bo  et  civiliseret  Folk,  som  red  paa  Lamaer 
og  stod  under  en  enøiet  .Konge*  (a:  Høvding),  der  besad 
uinaadelige  Rigdomme.  Og  nu  udsendtes  flere  Ekspeditioner 
forat  finde  El  Dorado's  Land  — men  overalt  fortalte  Indianerne, 
at  det  forjættetie  Land  laa  kun  nogle  Dagsmarcher  borte. 
Guldtørsten  gjorde  de  overmodige  Spaniere  i en  latterlig  Grad 
lettroende,  saa  at  de  ikke  anede,  at  de  ulykkelige  Indianere 
vare  saa  langtfra  at  lede  dem  paa  rette  Vei,  at  de  tværtimod 
opdigtede  deres  Beretninger  for  at  blive  de  ubarmhjertige 
Plageaander  kvit.  Saaledes  begyndte  Sagnet  at  vandre 
imod  Øst. 

Det  vilde  blive  for  vidtløftigt  at  skildre  alle  de  mislykkede 
Expeditioner,  som  udsendtes  for  at  finde  .den  gyldne  Fyrste* 
og  plyndre  hans  Skatte.  Derimod  frembyde  enkelte  af  dem 
stor  Interesse. 

Indianerens  Fortælling  om  El  Dorado  var  ogsaa  kommen 
Franziso  Pizarros  Broder,  Gonzalo  Pizarro  for  Øre.  Ifølge 
de  gamle  Forfattere  havde  han  faaet  den  Underretning,  at 
den  guldrige  Fyrste  .har  Udseende  af  en  gylden  Skabning,  der 
er  forfærdiget  af  en  udmærket  duelig  Guldsmed.  Guldstøv 

fastklæbes  til  hans  Legeme  ved  Hjælp  af  et  Slags  vellugtende 
Harpix.  Men  da  denne  Dragt  vilde  være  altfor  generende  for 
Fyrsten,  naar  han  skal  sove,  vasker  han  hver  Aften  Guldstøvet 
af  sig;  hver  Morgen  lader  han  sig  atter  forgylde,  hvad  der 
vidner  om,  at  hans  Rige  maa  være  i en  ualmindelig  Grad  rigt 
paa  Guldminer." 

Her  forelaa  en  Opgave  for  den  energiske,  men  tillige  gru- 
somme og  havesyge  Æventyrer.  For  at  naa  Maalet  udrustede 
han  med  store  Bekostninger  en  forholdsvis  betydelig  Hær. 
Den  bestod  af  350  fortrinlig  udstyrede  Spaniere,  hvoraf  150 
vare  Ryttere,  hvilket  var  en  stor  Fordel,  da  Indianerne  nærede 
en  overtroisk  Rædsel  for  Heste.  Desuden  bleve  4000  Indi- 
anere tvungne  til  at  drage  med.  Der  blev  rigelig  sørget  for 
Levnetsmidler,  hvoriblandt  der  var  en  Mængde  levende  Svin. 
Man  glemte  heller  ikke  at  medtage  Blodhunde,  som  skulde 
anvendes  til  Jagt  paa  de  Indianere,  de  mødte  paa  deres  Vei. 

Det  var  i Aaret  1540,  at  Gonzalo  Pizarro  brød  op  fra 
Quito  i glad  Forventning  om  at  gjøre  et  umaadeligt  Bytte, 
nu  da  Perus  Rigdomme  vare  udtømte.  Han  slog  imidlertid 
ind  paa  en  anden  Vei  end  sine  Forgængere,  thi  han  vendte 
sig  imod  Sydøst.  I Begyndelsen  gik  Alt  godt;  men  da  Hæren 
naaede  de  høitliggende  Passer,  blev  den  hjemsøgt  baade  af 
Jordskjælv  og  ulidelig  Kulde,  og  mange  Indianere,  som  ikke 
vare  tilstrækkelig  varmt  paaklædte,  bukkede  under  for  Lidel- 
serne. Omsider  lykkedes  det  Skaren  at  slippe  over  paa  den 
anden  Side  af  Bjergene.  Dermed  var  Vanskelighederne  dog 
ingenlunde  beseirede,  thi  der  forestod  endnu  større  Lidelser. 
Alt  som  de  kom  længere  ned  ad  Bjergskraaningen,  steg  Varmen 
til  kvælende  Hede,  forfærdelige  Uveir  og  voldsomme  Skybrud 
brød  løs ; Heden  kuede  de  haardføre  Soldater,  og  en  stor  Del 
af  Levnetsmidlerne  fordærvedes.  De  maatte  vandre  hen  over 
umaadelige,  pests vangre  Moradser;  efter  to  Maaneders  Forløb 
naaede  Expeditionen  de  Sti-øg,  hvor  Kaneltræet  groer,  og 
saaledes  opdagedes  dette  kostbare  Træ. 

Hvor  udholdende  de  stolte  Veteraner  end  vare,  følte  de 
sig  dog  nu  saa  overanstrængte  og  vare  i den  Grad  svækkede, 
at  de  med  høi  Røst  fordrede  at  blive  førte  tilbage  til  Quito. 
Men  den  staalsatte  Pizarro  vilde  ikke  saaledes  lade  sig  kue; 
han  besvor  sine  Mænd,  at  de  skulde  holde  ud  og  forsikkrede 

dem  om,  at  de  vare  nærved  deres  Ønskers  Maal;  omflakkende 
Indianere  havde  jo  erklæret,  at  der  ti  Dagsmarscher  længere 
imod  Øst  laa  et  frugtbart  Land,  som  var  tæt  befolket  og, 
hvad  der  var  det  vigtigste,  havde  Guld  i Overflod.  Saa  griske 
vare  Soldaterne,  at  de  trods  deres  Lidelser  lod  sig  lokke  af 
deres  Førers  Gøglebilleder  og  atter  drog  fremad.  Efterat  have 
gjennemvandret  aabne  Sletter  kom  den  nu  stærkt  svækkede 
Hær  ind  i de  mægtige  Urskove,  som  Spanierne  aldrig  før 
havde  set.  Intet  Under,  at  de  kæmpemæssige  Træer,  den 
overvældende  Vegetation,  den  dybe  Stilhed,  der  nu  og  da  af- 
brødes af  Jaguarens  Brøl,  og  det  uhyggelige  Mørke,  som  her- 
skede herinde,  opfyldte  Veteranerne  med  Rædsel.  Hertil  kom 
Sulten ; de  medtagne  Levnetsmidler  vare  enten  fordærvede  eller 
fortærede;  Svinene  forsvandt  eflerhaanden  i Skovtykningen. 
Først  maatte  man  slagte  Blodhundene,  dernæst  maatte  enkelte 
af  de  ellers  uundværlige  Heste  ofres.  Det  blev  vanskeligere 
og  vanskeligere  at  bane  sig  Vei  gjennem  de  tætte  Lianer  — 
og  nu  tog  Sygdomme  for  Alvor  fat.  Efter  forfærdelige  Lidelser 
naaede  den  stærkt  sammensmæltede  Skare  Rio  Napo,  en  af 
Amazonflodens  Bifloder;  men  her  mødte  den  et  stort  Vand- 
fald, som  de  forknytte  Soldater  ansaa  for  en  uoverstigelig 
Hindring.  Kun  Pizarro  tabte  ikke  Modet;  indtrængende  op- 
fordrede han  dem  til  at  være  ved  godt  Mod  og  bevægede  dem 
til  at  tømre  en  Bro,  idet  han  selv  trofast  arbeidede  med;  saa 
blev  Broen  færdig  og  nedenfor  Vandfaldet  lagt  over  Floden, 
saa  at  de  kunde  naa  over  paa  den  anden  Bred.  Fremad  gik 
det  nu,  omend  langsomt  — men  ingen  Dorado!  Jo  lauigere 
de  kom  ind  i Urskovene,  desto  besværligere  blev  Marschen. 
Da  de  sidste  Heste  vare  slagtede,  maatte  Hæren  nøies  med 
Rødder,  Slanger  og  andet  Kryb  som  Næringsmidler.  Ikke 
nok  hermed  angreb  fjendtlige  Indianerstammer  de  udmattede 
og  sygelige  Soldater  fra  Baghold,  saa  at  der  saa  godt  som 
intet  Øieblik  undtes  dem  Ro.  Men  Pizarro  var  lige  ubøielig 
og  førte  sine  Mænd  stadig  fremad  mod  det  længselsfuldt  imøde- 
sete Maal,  indtil  han  omsider  nødtes  til  at  gjøre  Holdt  og 
unde  Folkene  en  længere  Tids  Hvile.  Den  benyttedes  dog 
ikke  til  Lediggang,  thi  snarraadig  som  han  var,  naar  det  kneb 
værst  for  ham,  tik  han  den  Ide  at  lade  bygge  et  Skib,  idet 
han  selvfølgelig  udførte  sin  Del  af  Arbeidet.  Skoven  leverede 

Tømmer,  Skoene  af  de  fortærede  Heste  lavedes  til  Søm  og 
Gummi  traadte  i Stedet  for  Tjære.  Efter  to  Maaneders 
Forløb  var  Skibet,  en  Brigantine,  færdig  og  flød  paa  Vandet. 

Den  bekjendte  Francisco  Orellana  blev  udnævnt  til  Bri- 
gantinens Chef,  og  han  seilede  nu  langs  Flodens  Bred,  saa  at 
han  efterhaanden  kunde  tage  dem  ombord,  som  ikke  mere 
kunde  støtte  paa  Benene. 

Ihvorvel  dette  var  en  betydelig  Lettelse  for  de  udmattede 
Veteraner,  nødtes  Pizarro  dog  til  atter  at  gjøre  Holdt  og  lod 
da  Orellana  seile  videre  for  at  skaffe  Levnetsmidler.  Bri- 
gantinen stod  nu  midt  ud  paa  Floden,  og  det  varede  ikke 
længe,  inden  den  var  forsvunden  for  de  Tilbageblevnes  Blikke. 
Da  der  imidlertid  hengik  mange  Dage,  uden  at  Skibet  atter 
kom  tilsyne,  brød  Pizarro  op  paany,  og  under  tunge  Lidelser 
naaede  den  lille  Hær  Amazonfloden  efter  to  Maaneders  Forløb 
i Haab  om  her  at  træffe  Orellana.  Men  der  var  ingen  Bri- 
gantine at  øine.  Da  stødte  til  Skaren  en  pjaltet  og  forsulten 
Mand,  som  man  ikke  strax  kunde  gjenkjende.  Men  snart 
viste  han  sig  at  være  Sanchez  de  Vargas,  der  havde  været 
ombord  paa  Skibet,  og  han  meddelte  Pizarro  det  Torden- 
budskab, at  Orellano  havde  besluttet  at  seile  Floden  ud  og 
derfra  til  Spanien  for  her  at  tilvende  sig  Æren  for  at  have 
opdaget  den  store  Flod  og  de  tilstødende  Egne.  Vargas  var 
den  eneste,  som  havde  modsat  sig  denne  forræderske  Plan, 
hvorfor  han  uden  Barmhjertighed  var  bleven  sat  i Land  og 
maatte  flakke  hjælpeløs  om  i den  uendelige  Urskov,  indtil  han 
var  saa  heldig  at  træffe  sine  Landsmænd.  Pizarro  fortsatte 
desuagtet  sin  Marehe  endnu  et  Par  Dage,  thi  nogle  Indianere, 
han  nylig  havde  fanget,  forsikkrede  ham,  at  Rigdommenes  for- 
jættede Land  laa  kun  nogle  Dagsmarcher  længere  imod  Øst. 
Men  omsider  satte  hans  Mænd  deres  Villie  igjennem,  og,  hvor 
nødig  han  end  vilde,  maatte  Pizarro  vende  om;  han  fulgte 
dog  en  nordligere  Retning  end  paa  Udmarchen  og  naaede 
Quito  i Aaret  1542.  Det  møjsommelige  Tog  havde  varet  to 
Aar;  kun  80  Spaniere  og  2000  Indianere  vendte  tilbage. 

Orellana  havde  hos  de  Indianere,  der  boede  imellem 
Yapuras  og  Rio  Negros  Bifloder,  fundet  smaa  Gudebilleder 
eller  Amuletter  af  massivt  Guld  — det  var  nok  til,  at  man 
saa  antog,  at  El  Dorados  Rige  og  dermed  store  Rigdomme 

maatte  kunne  findes  paa  dette  Strøg.  Med  febrilsk  Iver  fore- 
toge da  Spanierne  mange  Expeditioner  dertil,  men  med  samme 
Uheld  som  tidligere. 

Imidlertid  fortsatte  Sagnet  sin  Vei  imod  Syd  og  Øst,  idet 
El  Dorado  som  en  Skygge  veg  længere  og  længere  tilbage  for 
de  fremtrængende  Europæere. 

Ved  Juxubesh,  Syd  for  Rio  Negro,  skulde  der  ifølge  for- 
skjellige  Beretninger  blomstre  et  mægtigt  Rige,  som  beboedes 
ifølge  Nogle  af  Manoeme,  medens  Andre  fortalte,  at  Folket 
kaldtes  Omaguaer;  ifølge  en  tredie  Beretning  vare  Guayperne 
Beboere  af  det  eftersøgte  Rige.  Fortællingerne  om  dette  eller 
disse  Riger  smykkedes  yderligere  med  de  mest  tillokkende 
Tilsætninger.  Saaledes  hed  det  sig,  at  her  skulde  ligge  en 
„Guldsø“  (laguna  de  oro)  og  ved  denne  en  Stad,  som  be- 
herskedes  af  en  gylden  Konge,  som  man  udstyrede  med  for- 
skjellige  Navne:  Den  store  Patiti,  den  store  Moxo,  den  store 
Paru  eller  Enim.  Men  jo  længere  Spanierne  kom  frem,  desto 
længere  rykkedes  El  Dorados  Land  imod  Øst,  saa  at  det  til- 
sidst  forlagdes  til  Guyana. 

I Aaret  1590  foretog  Quesadas  Svigersøn,  Antonio  de 
Berro  et  stort  Tog.  Han  drog  over  Cordillereme  fra  Egnen 
Vest  for  Tunja,  seilede  ned  af  Metas  Biflod,  Rio  Casuare.  der- 
fra ud  i Meta  og  gjennem  Orinocofloden  til  Øen  Trinidad. 
Her  traf  han  en  Spanier,  som  fortalte  ham  følgende  Historie: 
Han  var  bleven  fangen  af  Indianerne,  som  havde  slæbt  ham 
fra  By  til  By,  indtil  han  omsider  var  kommen  til  El  Dorados 
Hovedstad,  der  bugnede  af  Rigdomme.  Staden  laa  imellem 
Floderne  Caroni,  Essquibo  og  Branco,  i et  Land,  der  kaldtes 
Parime  og  væsentlig  bestod  af  et  stort  Indhav ; dette  sank  for 
en  Del  om  Sommeren,  og  man  kunde  da  paa  Bredderne  op- 
samle store  Guldklumper.  Spanieren  tilføiede,  at  Landet  ogsaa 
kaldtes  Manoas  Land,  Staden  Manoa  og  Søen  den  store  Manoas 
Sø  ( laguna  de  la  gran  Manoa). 

Ihvorvel  denne  Fortælling  i det  Væsentlige  kun  var  en 
Gjentagelse  af  det  Gamle  med  enkelte  nye  Tilsætninger,  vandt 
den  dog  strax  Tiltro.  Antonio  de  Berro  var  ikke  sen  til  at 
udruste  en  stor  Expedition,  som  under  Domingo  de  Vera 
skulde  bemægtige  sig  det  guldrige  Land.  Mange  solgte  Alt, 
hvad  de  eiede,  for  at  kunne  deltage  i Toget  og  derved  faa 

Del  i det  rige  Bytte.  Men  det  gik  ikke  denne  Expedition 
bedre  end  de  tidligere;  El  Dorado  og  hans  Land  blev  ikke 
fundet,  og  efter  haarde  Lidelser  vendte  kun  30  Mand  tilbage 
derfra. 

Det  var  paa  denne  Tid,  at  Spaniernes  ihærdige  Fjende, 
Walter  Raleigh,  hjemsøgte  Venezuelas  Kyster  og  fik  Under- 
retning om  Manoas  Land,  hvorom  han  iøvrigt  havde  hørt 
adskilligt,  da  han  første  Gang  seilede  op  ad  Orinoco.  Senere 
havde  hans  Kaptain,  Lawrence  Keymis,  beseilet  Flodens  øvre 
Del  og  af  de  derboende  Indianere,  som  stadig  holdt  Euro- 
pæerne for  Nar,  faaet  nærmere  Oplysninger  om  El  Dorados 
Rige.  De  fortalte,  at  det  var  den  lille  Indsø  Amuku  og 
Landet  imellem  Floderne  Rupunuvini,  som  falder  i Essequibo, 
og  Rio  Parime,  en  at  Rio  Brancos  Bifloder,  som  udgjorde 
det  saa  meget  omtalte,  store  Indhav.  Denne  Beretning  beror 
rimeligvis  paa  den  Omstændighed,  at  de  derværende  Strøg 
paa  visse  Tider  af  Aaret  blive  oversvømmede  og  da  se  ud 
som  en  stor  Havflade. 

I Aaret  1594  indfandt  en  indiansk  Høvding,  .Kongen  af 
Morequito",  sig  i Cumana  paa  Venezuelas  nordøstlige  Kyst- 
strækning og  medbragte  en  Mængde  smaa  massive  .Gude- 
billeder' af  Guld,  som  han  vilde  hortbytte  for  Jernværktøi 
og  andre  europæiske  Produkter;  desuden  eiede  de  Indfødte 
paa  samme  Kyst  lignende  Gudebilleder.  Disse  antoges  at 
stamme  fra  hint  Rige  i Nærheden  af  den  nedre  Orinoco. 
Meddelelsen  herom  bevirkede,  at  Walter  Raleigh  fattede  Lid 
til  Fortællingerne  om  Parimes  eller  Manoas  Beliggenhed. 

Men  den  berømte  Søhelt  var  saa  forsigtig  ikke  at  ind- 
lade sig  paa  en  Expedition  til  det  guldrige  Land.  Derimod 
lod  han  tegne  et  Kort,  hvorpaa  laguna  del  Dorado  og  den 
„keiserlige“  By  Manoa  vare  afsatte,  og  sendte  det  tilligemed 
en  vidtløftig  Beretning  derom  til  Dronning  Elisabeth.  En  af 
Incaerne,  hed  det  deri,  var  efter  Athualpas  Død  undsluppen 
Spaniernes  Forfølgelser  og  havde  ved  Parime  grundlagt  et 
Rige,  som  besad  en  meget  høi  Kultur  og  store  Rigdomme; 
Raleigh  tilføiede,  at  man  ved  Perus  Erobring  og  Ineavældets 
Tilinletgjørelse  havde  fundet  en  gammel  Spaadom,  ifølge 
hvilken  det  var  Englænderne  forbeholdt  at  gjenreise  Incaernes 
Rige.  Om  nu  Raleigh  selv  troede  paa  dette  Hjernespind  eller 

ikke,  skal  lades  usagt.  Saameget  er  vist,  at  den  kloge  og 
forsigtige  Dronning  Elisabeth  ikke  lod  sig  forlede  til  at  sende 
nogen  Expedition  til  det  æventyrlige  Land. 

I det  Hele  lader  det  til,  at  Troen  paa  El  Dorados  Til- 
værelse fra  nu  af  efterhaanden  tabte  sig.  Dog  var  der  enkelte 
Privatrnænd,  som  endnu  i det  18de  Aarhundrede  forsøgte  paa 
at  finde  den  guldrige  Fyrstes  Land.  I Cuenza  i Ecuador  talte 
A.  v.  Humboldt  med  Mænd,  som  Biskop  Marfil  i sidste  Halv- 
del af  forrige  Aarhundrede  havde  udsendt  for  at  opsøge 
Ruinerne  af  Byen  Logronjo,  der  skulde  ligge  i et  guldrigt 
Land  paa  Macas  Sletter,  øst  for  Cordillererne  — man  var 
saaledes  for  en  Del  vendt  tilbage  til  Troen  paa,  at  El  Dorados 
Rige  skulde  ligge  dér,  hvor  man  fra  først  af  havde  hen- 
lagt det. 

Dog  sendtes  endnu  i Aaret  1740  en  Expedition  op  ad 
Essequibo,  og  Statholderen  i Santo  Thomo  d’ Angostura  ud- 
foldede stor  Virksomhed  for  at  finde  Indsøen  Manoa.  Dette 
skyldes  Indianernes  vedholdende  Beretninger  om  El  Dorados 
Tilværelse.  En  Indianer,  Arimui  Kaipi,  seilede  ned  ad  Caroni 
og  fortalte  de  spanske  Kolonister,  at  han  havde  opdaget  et 
rigt  Land,  idet  han  paa  Himlen  viste  dem  Gjenskinnet  af  de 
sølvrige  Klipper,  der  hævede  sig  over  Søen  Parimes  Vandspeil. 
De  lettroende  Spaniere,  som  ikke  anede,  at  det  formentlige 
Sølvskjær  kun  var  de  magellanske  Skyer,  lokkedes  herved  til 
at  foretage  flere  Expeditioner.  der  medførte  store  Tab  af 
Menneskeliv  og  slugte  betydelige  Pengesummer.  Ja  endnu  i 
Aarene  1775  og  1778  gjordes  Tog  for  at  vinde  El  Dorados 
Skatte. 

Saaledes  har  dette  Sagn  været  meget  skjæbnesvangert  for 
Europæerne  og  kostet  mange  Mennesker  Livet,  for  ikke  at 
tale  om  de  store  materielle  Tab,  det  har  tilføiet  dem,  som 
troede  derpaa.  Paa  den  anden  Side  har  det  havt  en  ikke 
ringe  Betydning  for  Opdagelsesreiserne  i den  nordlige  Del  af 
Sydamerika,  ligesom  det  jo  ogsaa  var  under  Gonzalo  Pizarros 
Tog,  at  Kaneltræet  blev  opdaget. 

Hvor  udsmykket  Sagnet  end  blev  i Tidernes  Løb,  er  det 
dog  rimeligt,  at  noget  Sandt  maa  ligge  til  Grund  derfor.  I 
Begyndelsen  dreiede  Sagnet  sig  om  en  Mand,  der  bestrøede 
sit  Legeme  med  Guldstøv  og  badede  sig  i en  Sø,  og  i de 

senere  Versioner  bibeholdtes  Forestillingen  om  en  gylden 
eller  rig  Mand  eller  Fyrste,  som  paa  en  eller  anden  Maade 
sattes  i Forbindelse  med  en  Sø  — Manden  og  Søen  synes 
saaledes  at  danne  Sagnets  Kjærne.  Vi  skulle  nu  se,  om  man 
med  dette  som  Ledetraad  kan  finde  El  Dorado  og  det  Land, 
hvor  han  levede,  udenfor  Fantasiens  Verden. 


2.  Cundinamarca 

er  nu  et  Departement  i Republiken  Columbia.  Paa  Højsletten 
omkring  Bogotå  laa,  hvad  Spanierne  kaldte  et  Rige,  Cundina- 
marca eller  Cundirumarca,  som  beboedes  af  Muiscaerne 
eller  Chibchaerne,  der  udmærkede  sig  ved  deres  eiendomme- 
lige  Kultur.  De  havde  to  Høvdinge,  hvoraf  den  ene  kaldtes  Zippa 
og  forestod  Alt,  hvad  der  vedrørte  Religionen ; han  boede  i Iraca 
(Sogamoso),  hvor  der  var  et  berømt  Tempel,  som  var  indviet 
til  Solen ; den  anden  Høvding  ledede  Stammens  verdslige  An- 
liggender, navnlig  Krigsførelsen,  katdtes  Zaque  og  boede  i 
Hunca  (Tunja).  Deres  Religion  og  Myther  frembyde  megen 
Interesse.  De  havde  som  saa  mange  andre  Folk  ogsaa  et 
Syndflodssagn;  Vandene  vældede  frem  i den  Grad,  at  Men- 
neskene maatte  flygte  op  paa  de  høieste  Bjerge.  Chibchaerne 
paakaldte  da  deres  øverste  Gud  Bochi^å,  som  viste  sig  for 
dem  siddende  paa  Regnbuen  og  med  sin  Guldstav  skaffede 
Vandet  Afløb.  Ligesom  Atztekerne  og  Toltekerne  vidste  de 
at  fortælle  om  en  Olding  med  hvidt  Skjæg,  Nemterequeteva, 
der  kom  fra  Øst  og  lærte  dem  mange  nyttige  Ting.  De  havde 
fremdeles  en  Mængde  Præster,  der  vare  Indehavere  af  mange 
Kundskaber  og  desuden  Astronomer;  et  interessant  Mindesmærke 
herom  er  en  Sten,  hvorpaa  Chibchaernes  Maanekalender  er 
indridset  med  Billedskrift  og  saaledes  svarer  til  Atzytekernes 
berømte  Kalendersten  i Mejicos  Musæum.  Af  Kobber,  Ob- 
sidian  og  haardt  Træ  forfærdigede  de  forskjellige  Redskaber 
og  Vaaben,  og  Guld  havde  de  i Overflod.  De  vare  fremdeles 
dygtige  Agerdyrkere  og  Vævere,  ligesom  deres  Smede,  navnlig 
Guldsmede,  stode  paa  et  høit  Trin. 

Religionen  spillede  en  stor  Rolle  hos  dem,  og  rundt  om 
i Landet  var  der  opført  prægtige  Templer,  iblandt  hvilke  sær- 

litr  rnaa  nævnes  Templet  i Iraca,  som  læsøgtes  af  fromme 
Pilgrimme  alle  Vegne  fra.  Pater  Sirnon  fortæller,  at  det  længe 
holdtes  skjult  for  Spanierne,  men  i Aaret  1572  blev  opdaget 
af  Franeisco  de  Molina;  han  blev  imidlertid  frygtelig  mis- 
handlet af  Indianerne,  da  han  ene  forsøgte  at  trænge  derind, 
og  før  han  atter  var  kommen  til  Kræfter,  havde  de  Indfødte 
bortført  alle  de  Skatte,  som  opbevaredes  i Helligdommen. 

Foruden  flere  Guder  havde  hver  Indianer  en  Indsø,  et 
Bjerg,  en  Klippe  eller  en  anden  Gjenstand  som  sin  særlige 
Skytsgud.  Der  var  ogsaa  visse  Indsøer,  som  tilbades  af  Alle, 
hvad  der  særlig  gjaldt  de  to  Søer  Guatavita  og  Siecha. 

Guatavita  Søen  ligger  Nord  for  Santa-Fé  paa  Toppen 
af  et  Bjerg,  der  er  omgivet  med  tætte  Skove.  Veien  dertil 
lægynder  ved  Clialehe,  en  Gaard  i Guatavita  Dalen;  efter  en 
Times  Tid  at  have  klattret  op  af  en  temmelig  steil  Skraaning 
kommer  man  op  paa  et  smukt  Høiland,  midt  paa  hvilket  der 
hæver  sig  en  Kegle,  som  ved  sin  eirkelfonnede  Basis  har  en 
Omkreds  paa  henved  2 Mil.  I Toppen  af  denne  Kegle  er  det, 
at  Søen  ligger;  ogsaa  den  er  fuldstændig  cirkelformet,  1 700 
Skridt  i Tværmaal  og  16  Favne  dyb.  Bunden  bestaar  af 
Sand,  blandet  med  nedstyrtede  Klippestykker.  Spor  af  en 
Trappe,  ad  hvilken  Indianerne  steg  ned  for  at  kaste  deres 
Offergaver  i Vandet,  ere  endnu  synlige. 

Ifølge  Historieskriveren,  Pater  Zarnora,  som  levede  i det 
17de  Aarhundrede.  havde  de  Præster,  der  vare  ansatte  ved 
Byen  Guatavitas  Tempel,  indbildt  Chibchaeme,  at  en  Caeique 
havde  anklaget  sin  Hustru  for  Ægteskabsbrud,  hvorfor  hun 
for  at  undgaa  hans  Efterstræbelser  var  flygtet  med  sin  Datter 
til  Søen  og  havde  styrtet  sig  og  Barnet  ned  deri;  siden  den 
Tid  boede  hun  paa  Søens  Bund  i et  prægtigt  Slot,  og  hende 
var  det,  hvem  Folket  bragte  kostbare  Offergaver.  .Denne 
Fabel  — fortæller  Zarnora  videre  — udbredte  de  blandt  hele 
Moscofolket  (a:  .Vluiscaeme)  og  ligeledes  iblandt  de  Fremmede, 
som  i deres  Henrykkelse  over  Vidunderet  bragte  deres  Offer- 
gaver. De  seilede  ud  paa  nogle  Flaader,  der  vare  forfærdigede 
af  Hør,  og  kastede  deres  Offergaver  midt  ud  i Søen  under 
latterlige  og  taabelige  Ceremonier.  Det  menige  Folk  gik  ned 
til  Bredden , hvor  det  med  bortvendt  Ansigt  ydede  sine 
Offringer,  thi  del  ansaa  det  for  stridende  mod  Sømmelighed. 

at  den,  som  ikke  var  fornem  eller  berettiget  dertil,  betragtede 
hine  Vande.  Der  er  ligeledes  et  meget  gammelt  Sagn  om,  at 
de  kastede  alt  deres  Guld  og  alle  deres  Ædelstene  i Søen, 
saasnart  de  fik  Underretning  om,  at  Spanierne  søgte  kun 
efter  slige  Sager.  Fra  denne  Sø  stammer  det  af  Saamange 
omtalte  Rygte  om  den  Gyldne  (El  Dorado),  ifølge  hvilket 
Caeiquen  i Guatavita  indgned  sig  med  Harpix  og  ovenpaa 
dette  lagde  en  stor  Mængde  Guldstøv  og  i denne  gyldne  og 
straalende  Dragt  forrettede  O ff  ringen.* 

Ifølge  en  anden  Beretning  lod  Caeiquen  sit  Legeme  ind- 
gnide med  Saften  af  en  Plante  ved  Navn  Frailejon  og 
lod  puste  Guldstøv  derpaa,  saa  at  det  klæbede  fast  ved 
Huden.  Tilligemed  de  „ fornemste  Adelsmænd*  indskibede 
Caeiquen  sig  derefter  paa  en  Tømmerflaade,  og  naar  de  vare 
komne  midt  ud  paa  Søen,  vaskede  de  sig  omhyggelig  og  over- 
gave alt  det  Guld,  de  havde  paa  og  med  sig,  til  Bølgerne. 

Som  man  kan  tænke  sig,  maatte  der  efterhaanden  blive 
samlet  store  Skatte  i Søen,  ligesom  det  er  en  Selvfølge,  at 
Spanierne  gjentagne  Gange  gjorde  Forsøg  paa  at  tørlægge  den. 
I 1562 — 63  forsøgte  nogle  Æventyrere  at  sprænge  en  Tunnel 
gjennem  Bjergets  Sider  for  at  aflede  Vandet,  og  de  synes  i 
ethvert  Tilfælde  at  have  gjort  en  ret  god  Fangst,  thi  de  be- 
talte Øvrigheden  292  Guldpesos  som  en  Femtedel  af  Værdien 
af  de  smaa  Guldfigurer,  de  ved  denne  Ledighed  fandt.  Søens 
Vandspeil  skal  den  Gang  være  sænket  i den  Grad,  at  der  kun 
blev  12  Fod  Vand  tilbage,  men  tillige  skal  Vandet  være 
strømmet  ud  med  saa  stor  Voldsomhed,  at  det  ødelagde 
Tunnelen. 

Sydøst  for  Guatavita  og  Nordøst  for  Bogota  ligger  Sier  ha 
Søen,  der  ligeledes  nød  stort  Ry  for  Hellighed,  hvorfor  den 
modtog  mange  rige  Offergaver  under  de  samme  Ceremonier 
som  dem,  der  iagttoges  ved  Guatavita. 

Siecha  Søen  ligger  paa  et  afsides  Sted  og  var  saaledes 
unddragen  profane  Blikke.  Flere  Forskere  antage,  at  det  var 
her,  at  El  Dorado  bragte  sine  Offergaver.  Ogsaa  denne  Sø 
har  man  flere  Gange  prøvet  paa  at  tømme,  men  uden  Held. 
Imidlertid  lykkedes  det  i 1856  at  sænke  Vandspeilet  omtrent 
9 Fod,  og  ved  denne  Leilighed  fandtes  flere  Guldsager  og 
Ædelstene. 

Iblandt  disse  Guldsager  er  der  et  mærkeligt  Stykke,  som 
opbevares  i Bogota.  Det  bestaar  af  en  flad,  rund,  støbt  Skive, 
der  er  17  cm.  i Tværmaal  og  dannet  som  en  Flade  af  Rør, 
der  er  lagte  udenom  hinanden  i en  Kreds;  tværs  over  dem 
ere  tykkere  Rør  tagte.  Ovenpaa  Skiven  staa  ti  Menneskefigurer, 
hvoraf  den  midterste  er  høiere  (7  cm.)  og  paa  Hovedet  har 
en  Hjelm  eller  Hue,  saaledes  som  den  bæres  af  Gaciqueme; 
i den  venste  Haand  holder  han  et  Slags  Scepter  eller  en  Fork. 
Af  de  andre  Figurer  staa  fire  paa  den  ene  og  fire  paa  den 
anden  Side  af  ham  og  i en  Halvkreds;  disse  ere  kun  3,5  cm. 
høie;  den  tiende  og  mindste,  kun  3 cm.  høie  Figur  staar  foran 
den  midterste  Figur;  paa  Skuldrene  bærer  han  en  Kurv,  i 
Haanden  en  Fork.  Hele  Guldstykket  veier  268  Gram  og 
indeholder  800  pro  mille  fint  Guld. 

Det  er  rimeligt,  at  vi  her  have  en  Fremstilling  af  den 
Ceremoni,  Pater  Zamora  har  beskrevet;  Caciquen  staar  om- 
given af  Præster  paa  den  af  Rør  dannede  Flaade;  den  mindste 
Figur  forestiller  maaske  en  eller  anden  Høvding,  som  i en 
Kurv  bærer  de  Gjenstande,  der  skulle  kastes  ud  i Søen  som 
Offergaver. 

Hvad  nu  enten  Siecha  Søen  eller  Guatavita  Søen  kan 
anses  for  Hjemstedet  for  Sagnet  om  El  Dorado,  er  der  stor 
Sandsynlighed  for,  at  Sagnet  har  et  virkeligt  Fundament,  og 
at  dette  maa  søges  i Cundinamarca.  Humboldt  antager,  at 
det  maaske  beror  paa  visse  Ceremonier,  som  Muiscaemes 
eller  Chibchaernes  mystiske  Lovgiver  og  Religionsstifter  Bochica 
havde  indført  i Cundinamarca.  Han  bemærker  tillige,  at  Sagnet 
om  en  nøgen,  med  Guldstøv  bedækket  Mand  maatte  stamme 
fra  et  varmt  Land  og  ikke  fra  Cundinamarcas  kolde  Høisletter, 
men  den  berømte  Forsker  fremhæver  paa  den  anden  Side 
med  Rette,  at  man  hyppig  bibeholder  religiøse  Ceremonier, 
som  stamme  fra  et  andet  Himmelstrøg,  og  ifølge  de  gamle 
Sagn  var  Bochica  kommen  fra  Sletterne  Øst  for  Cordillererne. 

Det  var  med  stor  Snildhed,  at  Indianerne  forstod  at  lede 
Conquistadorerne  paa  Vildspor  og  derved  indirekte  tilføie  deres 
Bødler  Lidelser  og  Tab,  som  kun  vare  vel  fortjente. 

Sagnet  om  El  Dorado  er  blevet  behandlet  af  flere  For- 
skere, deriblandt  A.  v.  Humboldt  og  Professor  Liborio 
Zerda  i Bogota.  Chargé  d'affaires  C.  Koppel  foreviste  paa 

Amerikanistkongressen  i Kjøbenhavn  en  nøiagtig  Kopi  af  det 
ovennævnte  Guldstykke,  der  ogsaa  er  afbildet  af  Zerda  i en 
Afhandling  „El  Dorado*,  som  er  fremkommen  i .papel 
periodico  illustrado*  (Bogotå).  Et  interessant  Bidrag  til  Gun- 
dinamareas  Historie  har  H.  Terneaux-Compans  givet  i et 
lille  Skrift:  „Essai  sur  l’ancien  Gundinamarca*. 

En  dansk-norsk  Kj  ærlighedshistorie 

for  hundrede  Aar  siden. 

Meddelt  af  L.  Daae. 


1 1789  var  en  født  Nordmand,  Hans  Henrik  Tybring, 
der  i 26  Aar  havde  virket  først  som  Kapellan,  siden  som 
Provst  og  Sognepræst  ved  Holmens  Kirke  i Kjøbenhavn,  bleven 
udnævnt  til  Biskop  i Christianssand.  Han  omtales  af  Alle 
som  en  meget  elskværdig  og  afholdt  Geistlig.  Det  lange  Op- 
hold i Danmark  havde  gjort  ham  noget  fremmed  for  Føde- 
landet, og  han  skal  altid  have  følt  Længsel  efter  Kjøbenhavn. 
Den  bekjendte  Admiral  H.  C.  Sneedorff,  der  1791  var  hans 
Gjæst,  har  herom  nedskrevet  Følgende:  »Den  ædle  Bisp  gjorde 
mig  varm  om  Hjertet  ved  sit  trofaste  Sindelag.  Han  er 
uendelig  agtet  og  elsket  af  Alle  her,  men  han  regretterer  be- 
standig sine  kjøbenhavnske  Venner.  Det  skar  mig  i Hjertet 
at  høre  af  ham,  at  uagtet  hele  Verden  her  gjorde  Alt  for  at 
vise,  de  elskede  ham,  havde  han  dog  ikke  havt  en  glad  Time, 
siden  han  kom“  l). 

Biskoppen  havde  i sit  Ægteskab  med  Elisabeth  Vilhelmine 
Lemvig  kun  havt  en  eneste  Søn,  der  var  død  som  Barn. 
Derimod  havde  han  nogle  Broderbøm.  Blandt  disse  var 
Søren  Tybring,  Søn  af  en  afdød  Sognepræst  til  Øiestad  ved 
Arendal,  født  1773,  siden  1790  Student  fra  Herlufsholms 


*)  C.  J.  Anker,  H.  C.  Sneedorffs  Personlighed  og  Virksomhed.  Chra.  1884. 
S.  195.  Biskoppens  Personalier  kunne  iøvrigt  læses  i A.  Faye,  Chri- 
stianssands  Stifis  Bispehistorie.  Chr.  1867.  S.  417 — 429. 

Museum.  VII.  2. 

Skole.  Denne  Brodersøn  tog  Biskoppen  sig  kjærligt  af  og 
ansatte  ham,  da  ham  havde  taget  Philosofikum,  strax  som 
Hører  ved  Christianssands  Skole  med  den  Tanke,  at  han  siden 
kunde  tage  theologisk  Examen. 

Nu  boede  der  i samme  norske  Stiftsstad  en  adelig  Told- 
inspektør (tidligere  Militær)  Bulow  (siden  Toldinspektør  i 
Flensborg).  Han  og  hans  Frue  synes  begge  at  have  været 
temmelig  forfængelige  og  naragtige  Mennesker.  Toldinspek- 
tøren havde  en  Broder,  Christ.  Fred.  Bulow,  der  boede  som 
Kapitain  paa  Øen  Als,  og  hvis  Søn  var  den  siden  som  Fre- 
derik VI’s  meget  formaaende  Yndling  bekjendte  General  Frantz 
Christoffer  Bulow.  En  ung  Datter  af  denne  Kapitain,  Caro- 
line Christiane  Adolphine  Bulow  (.Lina*),  kom  i 1793 
op  til  Christianssand  for  at  besøge  sine  Slægtninge  dér.  Da 
Biskoppen  og  Toldinspektøren  omgikkes,  lærte  den  unge 
Hører  og  den  danske  Frøken  hinanden  at  kjende,  forelskede 
sig  i hinanden  og  forlovede  sig  hemmelig  den  17.  Mai  1794. 
Det  er  ikke  til  at  tage  Feil  af,  at  den  franske  Revolutions 
Virkninger  her  ere  at  spore,  thi  kun  faa  Aar  tidligere  vilde 
visselig  en  Hører  ved  en  Latinskole,  der  tilmed  kun  var  Stu- 
dent, ikke  lettelig  have  vovet  at  beile  til  en  adelig  Pige.  Det 
blev  da  heller  ikke  vel  optaget,  da  han  var  dristig  nok  til  at 
begjære  hende  af  Faderen,  thi  denne  svarede  et  kort  Nei. 
Men  hverken  den  unge  Tybring,  der  nu  drog  til  Kjøbenhavn 
for  at  tænke  paa  sin  theologiske  Examen,  eller  hans  Lina,  der 
vendte  hjem  til  Als,  opgave  Haabet.  Den  Sidstnævntes  Moder 
var  desuden  ikke  uden  Sympathi  for  de  Elskende,  og  med 
hendes,  men  mod  Faderens  Vidende  forstode  disse  at  vedlige- 
holde en  hemmelig  Brevvexling.  Efterhaanden  lykkedes  det 
ogsaa  at  omstemme  den  strenge  Fader.  Tybring  lik  sin  Ex- 
amen (10.  Mai  1796)  og  blev  kort  efter  fri  for  Skoleembedet 
og  personel  Kapellan  hos  Stiftsprovsten  i Christianssand.  Saa- 
ledes  kunde  Brylluppet  tinde  Sted  paa  Als  i 1798. 

Af  de  Elskendes  Breve  ere  nogle,  dog  vistnok  kun  de 
færreste,  i Behold.  De  fortjene,  om  man  end  i og  for  sig 
ikke  kan  kalde  dem  særdeles  betydelige,  dog  ubetinget  at  be- 
vares, fordi  der  af  den  Art  Brevskaber  naturligvis  kun  kjen- 
des  saa  Faa.  Unægtelig  giver  den  lille  Hverdagshistorie,  som 
man  kan  læse  mellem  disse  Breves  Linier,  et  virkelig  inter- 

essant  Tidsbillede,  og  man  maa  uvilkaarlig  holde  af  den  elsk- 
værdige unge  Brevskriverinde,  Brevene  bleve  mig  for  to  Aar 
siden  udlaante  til  Benyttelse  af  deres  Eier,  den  i fjor  afdøde 
Læge  og  talentfulde  Forfatter  Oscar  Tybring,  Søren  Tybrings 
Sønnesøn  (ved  et  senere  Ægteskab).  Jeg  erholdt  af  ham 
Samtykke  til  at  lade  dem  trykke,  en  Tilladelse,  der  selvfølgelig 
er  benyttet  med  stor  Diskretion,  idet  alle  saadanne  Ytringer 
og  Udbrud  i den  ømme  Brevvexling,  hvis  Offentliggjørelse  kunde 
synes  upassende,  ere  udeladte. 


1. 

Bulowshofl,  5te  October  1794. 

Oprigtigste,  kjæreste  Ven! 

samme  Aften,  som  jeg  har  modtaget  Deres  mig  for- 
ønskte  Brev,  iler  jeg  til  Pennen,  ikke  mindre  for  at  fyldest- 
gjøre  mit  eget  Ønske,  end  for  at  opfylde  Deres,  for  at  sige 
Dem,  dog  kuns  uformuende  til  at  beskrive,  hvad  mit  Hjerte 
føler  ved  at  gennemlæse  Deres  Brev,  hvor  fordobles!  min  Sorg 
ved  at  erfare  Deres  og  endnu  grusommere  ved  ikke  endnu  at 
kunne  skrive  Dem  noget  glædeligere.  O!  gid  jeg  kunde  over- 
tyde Dem  om,  at  jeg  ikke  lider  mindre,  end  De,  og  at  De 
dog  troede,  at  De  ikke  er  mig  mindre  kjær  nu,  end  forhen, 
at  jeg  endnu  med  ligesaa  stor  Velbehag  hørte  Dem  tilsværge 
mig  evig  Kjærlighed,  naar  jeg  alleneste  turde  laane  mine 
villige  Øren  dertil.  For  alting  døm  mig  ikke  saa  uædel,  kjæ- 
reste Ven,  at  jeg  kunde  være  saa  ubestandig,  jeg  vilde  afskye 
mig  selv!  Ifald  jeg  tænkte  anderledes  imod  Dem,  end  jeg 
før  gjorde,  thi  hvad  Aarsag  fra  Deres  Side  kunde  bringe  mig 
dertil?  Vær  forsikret,  at  dersom  jeg  selv  havde  mindste  Skyld 
i min  Forandring,  vilde  De  ikke  kunne  foragte  mig  saa  meget, 
jeg  endnu  vilde  gjøre  det  langt  mere,  derfor,  at  jeg  handler 
saaledes,  som  jeg  gjør,  maa  De  aldrig  tilregne  mig,  men  den 
Lydighed,  jeg  skylder  mine  Forældre,  og  den  Umulighed,  det 
hidtil  har  voldet  mig  at  overtale  dem.  Tro  ikke,  at  jeg  har 
ladet  mig  nøie  med  et  afslaaende  Svar,  nei  mange  har  saaret 

mit  Hjerte,  og  jeg  har  ikke  før  ladet  Modet  falde,  førend  jeg 
saa  det  forgjæves,  at  anmode  min  Fader  mere.  Dersom  De 
ikke  vil  være  forsikret  herom,  saa  troer  De  heller  ei,  at  jeg 
nogen  Tid  har  elsket  Dem!  Men  Himlen  er  mit  Vidne,  den 
seer,  hvorledes  jeg  er  tilmode,  og  at  jeg  vist  ikke  føler  mig 
mere  rolig,  end  De.  Et  Sted  i Deres  Brev  kan  jeg  ikke  negte 
har  meget  smertet  mig;  De  skriver,  at  De  dog  ikke  havde 
ventet,  at  jeg,  førend  at  have  valgt  en  anden,  vilde  have  be- 
røvet Dem  min  Kjærlighed,  nei,  bedste  Ven,  jeg  har  ikke 
berøvet  Dem  den!  Mit  Hjerte  og  min  Mund  taler  endnu 
altfor  meget  for  Dem  til  det,  men  jeg  har  aleneste  sagt,  at 
det  nødvendigste  var,  saa  meget  som  muligt  for  vor  egen 
Lyksaligheds  Skyld  at  søge  at  dæmpe  den  Kjærlighed,  som 
vi  desværre  har  saa  lidet  Haab  til  at  see  kronet.  Jeg  synes 
tillige  at  spore  en  Tvivl  hos  Dem,  som  jeg  endnu  en  Gang 
vil  søge  at  bortrydde.  De  troer,  jeg  maaske  skulde  have 
andre  Aarsager,  som  De  ikke  kjender,  som  har  ophævet  vores 
Forbindelse.  Der  er  kuns  een  Aarsag,  og  den  veed  De!  O 
Gud,  behøver  jeg  endnu  mere  at  forsikre  Dem,  at  ingen  Ting 
i Verden  uden  ikke  at  have  mine  Forældres  Samtykke  .skulde 
have  hindret  min  Forening  med  Dem.  Her  maa  jeg  afbryde, 
thi  Tiden  og  Leiligheden  vil  ikke  tillade  mig  at  skrive  mere  i 
Aften.  — Nu  begynder  jeg  igjen  idag,  som  er  Løverdag,  som 
jeg  endte  i Aftes.  Hvor  ubeskrivelig  lykkelig  vilde  jeg  være, 
naar  jeg  fuldkommen  kunde  besvare  Deres  Brev,  saaledes  som 
jeg  ønskede,  men  et  lidet  Haab  troer  jeg  dog,  at  jeg  tør  give 
Dem?  Dersom  De  vidste,  hvad  Glæde  jeg  i dette  Øjeblik 
føler  ved  at  skrive  Dem  dette,  thi  det  mindste  Haab  opliver 
mig.  Da  jeg  havde  læst  Deres  Brev,  blev  jeg  saa  ganske 
nedslaaen,  at  det  ikke  var  mig  mulig  længere  at  skjule  min 
Bedrøvelse,  men  besluttede  idag  at  sige  min  Moder,  jeg  havde 
skrevet  Dem  til  og  viste  hende  ogsaa  Deres  Svar.  De  be- 
griber let,  hvad  Overvindelse  det  kostede  mig,  siden  det  var 
blevet  mig  nægtet  at  skrive  Dem  til,  men  min  inderlige  Uro 
overvejede  min  Frygt,  jeg  smigrede  mig  endnu  i det  Haab, 
at  hun  maaske  vilde  være  saa  medlidende  og  meddele  mig 
den  mindste  Trøst,  hvilket  hun  ogsaa,  Gud  skee  Lov,  gjorde. 
Hun  tillod  mig  da,  at  jeg  maatte  skrive  Dem  til  igjen  og  sige 
Dem,  at  naar  de  engang  fik  godt  Levebrød,  kunde  de  kuns 

melde  Dem  hos  min  Fader,  og  at  hun  ikke  ventede,  det  da 
skulde  være  saa  meget  vanskelig  at  overtale  min  Fader  til  at 
sige  Ja,  naar  han  saa  Dem  istand  til  at  ernære  en  Kone,  thi 
hans  eneste  Bekymring  er,  at  jeg  skulde  komme  til  at  lide 
Mangel  efter  hans  Død,  da  vi  ingen  Midler  kan  vente  os. 
Min  Moder  beder,  at  De  nu  ikke  skal  skrive  min  Fader  til 
om  denne  Sag,  førend  De  faar  Levebrød,  da  det  slet  ikke  kan 
hjelpe  noget  før,  thi  den  eneste  Bebreidelse  min  Fader  gjør 
mig,  er,  at  jeg  altfor  tidlig  havde  indgaaet  Forbindelse  med 
Dem,  førend  jeg  saa  Dem  i bedre  og  sikre  Vilkaar,  thi  han 
har  ikke  det  mindste  imod  Deres  Person,  hvilket  han  heller 
ikke  kan  have.  — — Søg  nu,  elskværdigste  Ven,  at  berolige 
Dem  saameget  mulig  og  stræb  med  al  Flid  at  erhverve  Dem 
Embede.  Jeg  skal  fra  min  Side  ikke  glemme  at  sætte  vore 

Ønskers  Opfyldelse  i ofte  Erindring  hos  mine  Forældre. 

Min  Fader  har  slet  ikke  vist  mig  Deres  Brev  eller  engang 
sagt  mig  det,  alene  af  den  Aarsag,  at  han  frygtede  for  at 
oprøre  mit  Sind  endnu  mere  ved  at  lade  mig  læse  et  Brev 
fra  Dem.  — — — Imidlertid  synes  jeg,  De  skulde  gjøre  Be- 
kjendtskab  med  min  Broder  og  søge  at  stifte  Venskab  med 
ham,  — — ligeledes  søge  Omgang  med  Sundt l),  jeg  haaber 
sikkert  det  skulde  have  god  Nytte.  — Alene  det  lidet  Haab, 
som  min  gode  Moder  har  givet  mig,  har  opreist  mit  Mod  saa 
meget,  at  jeg  dog  tør  skrive  i en  lidt  mere  haabefuld  Tone 
baade  for  Dem  og  mig.  Dette  Brev  holder  de  ligesaa  hem- 
meligt. som  det  forrige,  ikke  engang  for  min  Broder  lader  De 
Dem  mærke  med,  at  jeg  corresponderer  med  Dem.  De  kan 
ikke  forestille  Dem,  med  hvilken  Urolighed  jeg  skriver;  over 
tyve  Gange  har  jeg  lagt  dette  Brev  bort,  da  jeg  er  i den 
største  Angst,  at  min  Fader  skulde  overrumple.  Naar  De, 
bedste  Ven,  skriver  mig  til  igjen,  maa  De  adressere  det  lige- 
ledes som  det  forrige  til  Mademoiselle  Pannison  paa  Augusten- 
borg. Gud  skee  Lov,  jeg  kan  benytte  mig  af  denne  Addresse, 
thi  ellers  var  det  mig  umuligt  at  faa  Brev  fra  Dem,  uden  at 
min  Fader  skulde  faa  det  at  vide.  Jeg  maa  imod  min  Villie 

*)  Christian  Ulrik  v.  Sundt,  t 184-9  som  afsk.  Generalmajor.  Han  blev 
gift  med  en  Søster  af  Brevskriverinden,  men  siden  skilt  fra  hende, 
hvem  han  skal  have  mishandlet.  Se  Personalhist.  Tidskr.  2 R.  IV. 

bede  Dem  at  opsætte  at  skrive  mig  til  indtil  over  Tirsdagen 
og  ikke  næste  Løverdag,  da  Brevene  ligger  i denne  Tid  en 
Postdag  over  paa  Gravensteen,  og  jeg  frygter  for,  at  Deres 
Brev  skulde  komme  i Forvildelse.  Endnu  til  Slutning,  kjæreste 
Ven,  beder  jeg  Dem  indstændig,  at  De  ikke  smerter  Dem  over, 
at  jeg  har  sendt  Dem  Deres  Ring  tilbage,  det  kunde  vist 
aldrig  fornøie  mig,  men  tvertimod  krænke  mig,  naar  jeg  be- 
tragtede en  Ring,  som  jeg  maaskee  aldrig  turde  vente  at 
kunne  bære.  De  blide  Dage,  i hvilke  jeg  fik  den,  ere  saa 
dybt  indprentede  i min  Hukommelse,  at  jeg  aldrig  behøver 
noget  Mindesmærke  for  at  komme  dem  ihu,  og  skulde  min 
bedste  Fader  nogensinde  være  saa  mild  at  kalde  sin  Dom 
tilbage,  saa  tro,  at  jeg  kan  være  Dem  lige  saa  bestandig,  som 
om  jeg  havde  hundrede  Ringe  i Eie.  Antag  denne  Forsikring 
fra  Deres  oprigtige  Veninde 

Lina  Bulow. 


II. 


Augustenbourg,  17T5S94. 

Kjæreste,  bedste  Ven! 

At  jeg  ikke  har  besvaret  Deres  sidste  inderlig  kjære 
Skrivelse  saa  gesvindt,  som  jeg  ønskede,  var  af  ingen  anden 
Aarsag,  end  at  jeg  ei  paa  nogen  Maade  har  kunnet  faa  Lej- 
lighed dertil.  Dette  Brev  skriver  jeg  paa  Augustenborg,  da 
jeg  er  her  i Nat  for  at  see  Hertugens  *)  Begravelses  Cere- 
monie,  som  skal  skee  imorgen  ganske  tidlig,  jeg  kan  da  ikke 
vente  mig  bedre  Rolighed,  end  denne  Nat  forunder  mig. 
Deres  sidste  Brev  var  af  den  aller  behageligste  Indhold  for 
mig,  siden  den  sagde  mig,  at  De,  min  dyrebare  Ven,  lever 
vel,  hvilket  jeg  uophørlig  vil  ansee  som  den  kjæreste  Tidende 
for  mig.  En  Ting  glemte  jeg  sidst  at  spørge  Dem  om,  det 
er,  om  De  endnu  undertiden  er  plaget  med  den  Trykning  for 

')  Hertug  Frederik  Christian,  „den  ældre*  var  død  14.  Nov.  1794.  Han 
var  Fader  til  den  i Norges  Historie  bekjendte  Christian  (Carl)  August 
og  af  Frederik  Vl’s  Svoger,  den  i det  høiere  Skolevæsens  Historie 
bekjendte  Hertug  Fr.  Christian,  om  hvem  der  i Aar  er  udgivet  et 
Særskrift  af  Jul.  Clausen. 


Digitized  by  Google 


225 


Brystet  og  Hovedpine,  som  De  forhen  saa  ofte  klagede  over. 
De  maa  endelig  oprigtig  lade  rnig  vide,  om  det  har  forladt 
Dem,  hvis  ikke,  saa  skulde  De  dog  søge  nogen  Raad  derfor, 
imens  De  er  i Kjøbenhavn.  De  tvivler  ikke  paa,  hvor  usige- 
lig kjært  det  var  mig  at  modtage  Deres  Skygge  Stykke,  især 
da  jeg  finder,  det  ligner  Dem  ovennaade  vel,  jeg  betragter 
det  mange  Gange  om  Dagen  og  forestiller  mig  da  Dem  saa 
levende,  som  naar  De  forhen  stod  i Fortrolighed  og  talte  med 
mig;  jeg  ønsker  kun,  at  jeg  aabenbart  turde  ofre  det  en  Plads 
i Stuen  eller  i mit  Kammer,  men  da  det  ikke  gaaer  an,  saa 
Gud  skee  Lov,  at  jeg  har  det  og  kan  bære  det  hemmelig  med 
mig  i rnin  Forvaring.  NB.  Siden  jeg  har  bekommet  Deres 
Silhouet,  har  jeg  lagt  mig  et  Par  Lommer  an,  for  at  bære 
det  hos  mig.  De  erindrer  nok,  at  det  var  en  af  mine  slemme 
Vaner,  at  jeg  tilforn  ingen  Lommer  bar.  — — Indlagte  liden 
Seddel  brændte  jeg  strax  efter  at  have  læst  den.  Historien 
var  vist  afskyelig,  men  jeg  haaber  dog,  at  efter  saaledes  at 
have  raset  maatte  man  dog  fatte  Afsky  for  saadanne  Udsvæ- 
velser. Lad  mig  vide,  bedste  Ven,  om  De  slet  ikke  har  hørt 
saadanne  Historier  om  min  Broder,  men  De  maa  skrive  det 
paa  en  Seddel  for  sig  selv,  thi  jeg  viser  undertiden  min  Mo- 
der Deres  Breve.  Haaber  dog,  at  hans  Rygte  er  bedre,  thi 
han  har  for  det  Meste  saa  mange  Beskjeftigelser,  som  frahol- 
der ham  en  Deel  fra  de  mange  forføriske  Selskaber  og  Ad- 
spredelser, som  der  daglig  gives  i Kjøbenhavn. De  maa 

ilcke  tiltro  Sundt  noget  uædelt,  fordi  han  skrev  de  Ord  an- 
gaaende  Dem  i mit  Brev,  dog  mærker  jeg  nok,  at  De  er  lidt 
ivrig  imod  ham  derfor.  — — — Han  veed  jo  ikke  andet, 
end  at  enhver  Forbindelse  er  ophævet  imellem  os.  — 

Nu  maa  jeg  fortælle  Dem  noget  nyt.  Jeg  fik  Brev  for 
nogle  Dage  siden  fra  min  naadige  Tante1)  og  fra  Fru  EgløfT*), 
de  første  Breve  siden  jeg  kom  hjem.  Den  første  skriver 
temmelig  nedladen,  men  jeg  maa  vist  have  forsyndet  mig 
grovelig  imod  min  Onde,  thi  han  lader  mig  ikke  engang  hilse, 
om  det  er  en  Forglemmelse,  det  veed  jeg  ikke,  men  vel  er 
det,  jeg  tager  mig  det  ikke  saa  nær.  Jeg  kan  med  faa  Ord 


‘)  I Christians“and. 

*)  En  Majors  Frue  i Christianmand. 

sige  Dem  hele  Brevets  Indhold,  thi  det  var  kuns  kort.  Hun 
fortæller  mig,  at  hun  har  havt  forfærdelig  travlt  med  et  stort 
Middagsselskab,  som  de  havde  gjort  for  Frederiksen  *)  (jeg 
raabte  strax:  o ve,  o ve!  min  Ondes  arme  Pung,  jeg  er  i en 
hjerte  Angst,  at  den  henrykkende  Sølvstuffe  er  gaaet  i Løbet). 
Bispens  var  ogsaa  der.  De  havde  spurgt  meget  til  mig  og 
bedet  hende  at  hilse  mig.  Flaaden  har  lagt  ind  i Flekkerø, 
Raadmand  Moe  har  desaarsag  havt  et  brillant  Selskab  og  Bal, 
da  der  var  saa  mange  svenske  Officerer 9),  skriver  hun.  Deres 
sædvanlige  Vinter  Baller  var  allerede  begyndt.  Om  os  skriver 
hun,  at  hun  haaber,  Alting  er  gaaet  efter  Ønske,  at  hun  ikke 
tænker,  at  mine  Forældre  har  havt  noget  imod  vor  Forbin- 
delse, da  De  er  et  Menneske,  som  besidder  en  meget  retskaffen 
og  ædel  Character.  Frue  Egløff  skriver  mig  overmaade  ven- 
skabeligt. Hendes  Brev  indeholder  ingen  Nyheder.  Naar  jeg 
nu  faar  Brev  fra  Dem  igjen,  venter  jeg  ogsaa  en  Hoben  Ny- 
heder fra  Norge.  Denne  Vinter  spaar  jeg  mig  ikke  nær  saa 
fornøielig,  som  den  forrige,  men,  Gud  skee  Lov,  der  er  andre 
Fomøielser  til,  end  Baller  og  Coinoedier,  min  fornemste  Tids- 
fordriv skal  være  gode  Bøgers  Læsning,  hvilke  jeg  dog  ikke 
mangler.  Jeg  har  i disse  Dage  læst  et  meget  interessant 
Skrift,  som  hedder:  Stunden  fur  die  Ewigkeit  gelebt.  — — 
For  Guds  Skyld,  kjæreste  Ven,  iagttag  nøie  Addressen,  og  sig 
til  Ingen,  at  vi  correspondere.  Fortryd  ei  paa  denne  Erindring. 


III. 


Bfllows  Hoff,  1.  SepL  1796 
Min  usigelig  elskede  Ven! 

— — Imorgen  skal  vi  reise,  og  desaarsag  er  Tide.i  og 
Ledigheden  mig  endnu  vanskeligere  end  ellers.  Jeg  føler  mig 
saa  inderlig  glad,  naar  jeg  kan  stjæle  et  Par  Øjeblikke  til 
denne  kjære  Forretning. 

')  Sorenskriver  i Mandal. 

*)  Llanmark-Norges  og  Sveriges  Flaader  opererede  i 1794  i Forening  paa 
Grund  af  begge  Magters  uvillige  Forhold  til  England.  Se  E.  Holm, 
Danmark-Norges  udenrigske  Historie  1791 — 1807.  1,  S.  103  ff. 

Min  oprigtige  og  bedste  Ven  spørger  mig  ogsaa,  om  jeg 
mindes,  hvorledes  Du  bar  Dig  ad,  da  Du  friede  til  mig,  — 
ja  tilforladelig  erindrer  jeg  ethvert  Ord,  Du  sagde  mig,  og 
skal  aldrig,  saalænge  jeg  lever,  glemme  din  elskværdige  Op- 
rigtighed. Din  ædle  Fremgangsmaade  gav  mig  et  Bevis  paa, 
at  Du  elskede  mig  uden  Skrømt,  at  Du  hadede  Smiger,  og  at 
Du  frygtede  for  at  faa  et  Ja,  som  jeg  nogentid  kunde  have 
Aarsag  at  fortryde.  Hvad  jeg  svarede  Dig,  erindrer  jeg  vist 
ogsaa,  min  evig  elskte  Ven!  og  Opfyldelsen  deraf  er  den  Bøn, 
jeg  daglig  møder  med  for  Gud,  vil  han  og  mine  Forældre, 
naar  den  Tid  kommer,  nægte  mig  at  kalde  mig  din  evig 
opofrede  Eiendom,  (denne  Tanke  er  mig  gyselig  mørk,  men 
tilgiv,  at  jeg  skriver  mine  Tanker,  ligesom  de  falder  mig  ind), 
jeg  siger  kuns,  vil  Alting  sætte  sig  imod  mit  ivrigste  Ønske, 
saa  skjænk  da  din  sorrigfulde  og  dybt  saarede  Lina  den  ene- 
ste og  sidste  Gnist  af  Trøst,  nemlig  denne,  at  du  aldrig  vil 
mistænke  hende  for  skyldig  i nogen  Ubestandighed.  — — — 
Jeg  har  aldrig  læst  Rousseaus  Skrifter,  men  saavidt  jeg  kan 
erindre,  var  de  nogle  af  fordums  Jfr.  Isaaksens  *)  guddomme- 
lige Bøger;  da  hendes  og  min  Smag  i Læsning  ikke  var 
overensstemmende,  saa  tvivler  jeg  meget  paa,  at  Rousseaus 
Emil  skal  komme  til  at  staa  høit  i min  Boghylde. 


IV. 

(Udateret). 

Lad  mig  ogsaa  vide  engang  ved  Ledighed,  om  Bispen 
virkelig  veed  vores  Forfatning,  om  han  aldrig  i sine  Breve 
har  spurgt  Dig  om  Udfaldet,  og  om  Du  har  sagt  ham  hele 
Sammenhængen?  Hvis  han  veed  det,  saa  handler  han  over- 
maade  klogt  og  vel,  at  han  beholder  det  ved  sig  selv,  hans 
Kone  har  han  saa  vist  heller  ei  sagt  det,  thi  saa  vidste  ufejl- 
barlig Jfr.  Knap*)  som  Premierminister  det.  Jeg  er  ikke  saa 
følsom  som  bemeldte  Jfr.  Knap,  der  haver  ondt  af,  at  Folk 


l)  Datter  af  Daniel  Isaachsen  i Christianssand,  en  af  sin  Tids  store 
Rigmænd. 

*)  Husjomfru  hos  Biskoppens. 

endelig  har  faaet  Øinene  oplukket  og  ikke  niere  finder  sin 
Regning  ved  at  gjøre  credence  for  min  ærede  Tante,  jeg  har 
tvertimod  grumme  godt  deraf,  thi  Stolthed  og  Pral  bør  der 
ingenlunde  gjøres  godt  paa.  Havde  Folk  mindre  ladet  sig 
blænde,  var  hun  maaske  nu  alt  været  halv  eureret.  Jeg  tæn- 
ker ellers  ikke  hun  bliver  meget  gammel,  eftersom  hun  nu 
atter  har  været  dødelig  syg,  jeg  tvivler  paa,  at  Fru  Egløflf 
denne  Gang  har  skjøttet  om  at  være  opvartende  Kammer 
Jomfru,  idet  mindste  vilde  jeg  meget  have  fortænkt  hende. 
Kan  Du  erindre  den  sidste  Gang,  hun  var  syg?  omendskjønt 
det  var  et  Syge  Huus,  saa  havde  vi  to  dog  mange  behage- 
lige Timer,  da  vi  saa  ubevogtet  kunde  tale  med  hinanden  i 
den  Tid;  jeg  tror  næsten,  at  det  var  ved  den  Lejlighed  og 
daglige  Omgang  med  mig,  hvor  Du,  min  elskte  Tybring,  for 
Alvor  fik  i Sinde  at  ynde  og  have  Godhed  for  mig,  i det 
mindste  begyndte  jeg  først  i de  Dage  at  iruerke.  Du  følte  mere 
end  almindeligt  Venskab  for  mig.  Det  er  mig  saa  behageligt 
at  gjenkalde  i min  Hukommelse  alle  de  Samtaler  og  Omstæn- 
digheder, som  forekom  imellem  os,  siden  jeg  erindrer  enhver 
Begivenhed  saa  nøie,  som  det  var  skeet  idag,  men  jeg  ihu- 
kommer ogsaa  ligesaa  levende  alle  de  Ubehageligheder,  jeg 
har  havt  i det  Huus,  saa  jeg  takker  Gud,  at  jeg  er  derfra; 
af  mere  end  een  Aarsag  er  jeg  saa  inderlig  glad  derover,  for 
det  var  virkelig  et  farligt  Huus  for  en  ung  Pige  for  ei  at 
komme  i ondt  Rygte.  De,  som  ei  kjendte  mig  des  nøiere, 
kunde  let  formode,  at  jeg  spillede  under  Dække  med  min 
Tante.  — — — Jeg  har  endnu  noget  at  sige  Dig  min  bedste 
Ven,  det  er,  at  min  gode  Moder  lader  Dig  kjærligen  hilse  og 
takker  Dig  mangfoldig  for  Dit  Brev.  Hun  vilde  gjerne  selv 
have  skreven  Dig  nogle  Linier  til,  men  det  var  hende  ei  mu- 
ligt at  komme  til,  hvilket  hun  har  bedt  mig  undskylde  hos 
Dig.  Jeg  er  saa  usigelig  glad  over,  at  hun,  den  gode  Kone, 
ynder  min  elskværdige  Tilbring.  Hun  læser  alle  dine  Breve, 
da  jeg  synes  at  skylde  hende  al  Fortrolighed,  siden  hun  er 
mig  saa  god,  men  mine  til  Dig  læser  hun  snart  aldrig,  da 
der  ingen  Tid  er  tilovers,  naar  jeg  er  færdig.  Hun  finder 
Dine  Breve  meget  vel  skrevne,  undtagen  hun  synes  undertiden, 
Du  er  brav  satyrisk  Undertiden  snakker  hun  mig  ogsaa 
lidt  for,  om  Du  bare  vilde  forandre  Dit  Forsæt  i Henseende 

til  den  geistlige  Stand,  saa  vilde  Alting  vist  gaa  herlig.  Da 
jeg  altsaa  ofte  har  sagt  hende  din  Mening  herom,  tier  jeg  nu 
ganske  stille,  naar  hun  begynder  hermed  for  ei  at  komme  i 
Strid  med  hende.  — — — 


V. 


Kbbvn.,  19.  Novbr.  1795. 


Min  bedste,  sødeste  Lina! 

— — — Den  sande  Aarsag  til  min  sidste  Dvergeepistel 
var,  som  Du  veed,  den  forvorpne  hebraiske  Prøve,  jeg  skulde 
underkaste  mig.  — — Ethvert  Arbeide.  man  længe  har  været 
fra,  falder  altid  dobbelt  tungt,  naar  man  skal  tage  fat  derpaa 
igjen.  De  fire  Aar,  i hvilke  min  Sjel  laa  som  begravet  i 
Skolestøvet,  havde  gjort  mig  dette  Examens  Kramineri  saare 
uvant,  og  jeg  maa  under  fire  Ørne  tilstaa  Dig,  at  S.  T.  Hr. 
Søren  Skolemester  var  saa  bange  som  en  Hare.  I Thorsdags 
var  jeg  da  i Heden  og  sludrede  Hebraisk  det  bedste,  jeg 
kunde.  Endskjønt  nu  mit  Mesterstykke  næppe  kan  lignes  med 
andre  Folks  Fuskerarbeide,  saa  fik  jeg  dog  næst  bedste  Cha- 
racter, hvormed  jeg  af  ganske  Hjerte  og  Sind  var  fornøiet. 
Var  bare  den  slemme,  slemme  Attestats  saa  vel  overstaaet, 
hvo  der  da  skulde  være  glad,  var  Søren  Skolemester  og  jeg! 
— — — (Sammentræf  med  Lina  B.s  Moder  i Thealret:)  »Om- 
stændighederne forbød  mig  at  tale  om  den,  jeg  helst 
taler  om.*  Bl.  A.  fortalte  din  Broder,  at  din  naragtige  On- 
kel havde  bedet,  han  endelig  vilde  see  ved  at  tale  med 
Prindsen  at  skaffe  ham  fra  C.sand,  da  han  slet  ikke  ønskede 
at  blive  der,  men  helst  vilde  til  Holsteen.  Baade  din  Broder 
og  jeg  lo  af  Personen,  og  Prindsen  skal  ogsaa  have  undret 
sig  over,  at  han  vilde  forlade  saa  godt  et  Embede.  Fra  an- 
dre gode  Venner  kan  jeg  hilse  Dig.  Med  Skibsleilighed  havde 
jeg  forleden  Dag  atter  Brev  fra  Jfr.  Knaps  milde  og  runde 
Haand.  Stedse  ønsker  hun  vor  Sag  saa  godt  og  glædeligt 
Udfald.  Gud  veed,  om  hun  mener  det.  Ligemeget  er  det, 
da  hendes  Bønner  nok  hverken  gjør  fra  eller  til.  En  meget 

ubehagelig  Nyhed  fortæller  hun  nemlig,  at  min  Cousine  Fru 
Zernikow  er  død  i denne  Tid  i en  blomstrende  Ungdom  og 
har  efterladt  sin  Mand  med  syv  smaa  Børn l).  Det  fore- 
kommer mig,  som  om  en  Deel  af  min  Familie  lister  sig  en 
efter  den  anden  herfra,  men  paa  den  anden  Side  er  der  og- 
saa  nogle,  som  forplanter  den.  Jeg  havde  Brev  sidste  Post 
fra  min  Søster,  hvori  hun  siger  mig,  at  begge  mine  Brødre 
paa  en  Gang  ere  gaaede  fra  Forstanden,  det  vil  sige,  at  de 
begge  ere  bievne  ganske  desperat  forlibte.  Gud  lad  dem  begge 
finde  sig  Linaer,  og  da  vil  jeg  hjertelig  glæde  mig  over  deres 
Uforsigtighed.  — — Selv  min  alvorlige  Søster  har  faaet  et 
Rap  af  Pidsken.  Hun  forlæiler  mig  om,  hvor  kjær  hun  er 
en  vis  Præst  deroppe,  som  hedder  Abel  *)  og  sender  mig 
nogle  helt  bestialske  Vers,  som  han  har  besunget  hende  i.  — 

— Min  gode  Moder,  som  har  ymtet  lidt  om  sine  Børns  Kjær- 
lighedssyge,  siger,  at  jeg  har  gjort  dem  gale  allesammen,  thi 
da  jeg  først  begyndte,  vilde  de  andre  ikke  være  Sinker.  — 

— — Regimentsfeltskjær  Fangen  har  en  Søn,  som  nu  er 
kommen  herned  for  at  tage  første  Examen.  Han  har  sagt 
mig.  at  hans  yngste  Søster  skal  giftes  med  Præsten  Sørensen 
i Drammen  3),  som  jeg  veed,  Du  ligesaa  vel  som  jeg  kjender 
og  ynder.  Formodentlig  har  Du  ogsaa  seet  hans  Kjæreste. 
Jeg  kjender  hende  meget  nøie.  Førend  hendes  Søster,  som 
var  Sørensens  første  Kone,  døde,  var  hun  hjemme  hos  Fa- 
deren, og  var  det  viltreste  Fruentimmer,  jeg  nogensinde  har 
kjendt.  Hun  skal  nu  være  bleven  mere  sindig,  og  vel  er  det, 
thi  ellers  kunde  den  gode  Præstemand  let  komme  til  at  ligne 
salig  Moses  i Evangeliebogen  (sic).  Jfr.  Femmer  hører  man 
ikke  noget  til.  Det  skulde  gjøre  mig  ondt,  hvis  hun  ligesom 
Jfr.  Arctander  blev  en  Byantiqvitet.  Det  kan  tilforladelig 
gjerne  være,  thi  Christianssands  Aalehoveder  skjønne  ikke  paa. 
hvor  fortræffelig  en  Pige  det  er.  Du  kunde  rigtignok  her 
spørge  mig,  hvorfor  jeg  ikke  selv  skjønte  paa  hendes  Værd. 
da  jeg  dog  kjendte  hende,  længe  før  jeg  kjendte  Dig.  Men 

')  Se  herom  H.  J.  Huitfeldt-Kaas's  Efterr.  om  Familien  Z.  i Pera.  hist. 

Tidsskr.  III. 

*)  S.  G.  Abel,  den  berømte  Malhematikera  Fader. 

*)  Den  senere  Biskop  Chr.  Sørenssen.  Se  om  dennes  Koner,  Faye, 

Christianssands  Stifts  Bispehislorie  S.  461. 

hertil  maa  jeg  oprigtig  svare,  at  orn  endogsaa  skjøn  Helena 
selv  havde  friet  til  mig,  saa  havde  jeg  aldrig  taget  hende, 
hvis  hun  havde  været  Brunette.  Lad  være  at  denne  Grille 
er  en  Smule  barnagtig,  saa  er  det  dog  nu  min  Grille,  og 
hvilket  Menneske  har  ikke  Griller?  Maaske  Lina  Bulow  og- 
saa  har  sine?  1 Fredags  var  her  Flyttedag.  Man  var  angst 
for,  at  der  skulde  indløbe  Ubehagelighed  *),  da  mange  ved 
den  Leilighed  vilde  blive  huusvilde,  ja  der  var  endogsaa  en 
vittig  Aand,  som  skrev  en  Pjece,  hvori  han  spaaede  mange 
Uordener.  Dagen  kom,  og  Alting  var  roligt,  skjønt  Tilstanden 
var  for  Mange  saare  beklagelig.  Nogle  Familier  maatte  end- 
ogsaa med  spæde  diende  Børn  ligge  om  Natten  paa  Gaden, 
og  hele  Natten  styrtede  Regnen  ned  af  Himmelen.  I Flxer- 
cerhuset  og  andre  Steder  var  der  gjort  Plads  for  disse  Ulykke- 
lige, og  Mange  maa  endnu  ligge  paa  Byens  Fælled  i Telte. 
Gud  give  os  en  mild  Vinter,  thi  ellers  maa  Menneskeligheden 
ræddes  over  Jammeren.  Flyttedagen  fik  ogsaa  jeg  en  Sove- 
kammerat, som  bliver  hos  mig  14  Dage  og  er  mig  meget 

kjær. Han  er  Student,  vi  læser  sammen  til  Examen 

og  han  hedder  Heiberg.  — — Doctor  Lars  Smith,  som  Du 
nok  har  hørt  noget  om,  der  først  var  Rector  i Trondhjem  og 
siden  blev  nederste  Capelian  ved  Holmens  Kirke,  i hvilket 
Elmbede  han  døde,  var  saa  overmaade  elsket  af  sin  Menighed, 
at  den  har  opreist  paa  hans  Grav  et  meget  deiligt  Mindes- 
mærke. Han  er  efter  egen  Anmodning  begravet  udenfor 
Porten  paa  Skibskirkegaard.  hvor  alle  Matroser  lægraves. 
— — — Jeg  havde  nær  glemt  at  fortælle  Dig  en  saare  nar- 
agtig Nyhed,  som  er,  at  den  lille  pukkelryggede  Arveprinds 
har  higet  sig  en  Glædespige,  som  hedder  Jomfru  Heise.  Hun 
har  før  været  Choristinde  ved  Theatret.  Er  stor  og  før,  men 
ikke  synderlig  smuk.  Hun  skal  have  faaet  500  Rdlr.  til  at 
skaffe  sig  Klæder  for.  En  af  mine  Bekjendtere  har  været 
hendes  meget  gode  Ven,  imedens  hun  endnu  gik  i Skolen. 
Jeg  har  raadet  ham  til  at  fomye  Bekjendtskabet,  da  hun  nok 
bliver  istand  til  at  hjelpe  en  fattig  Djevel  paa  Benene.  — 


*)  En  stor  Del  af  Kjøbenhavn  var  som  bekjendt  brændt  i 1796. 

VI. 

Bulows  HofT,  27.  November  95. 

Min  usigelig  elskte  Tubring! 

— — — Jeg  har  i denne  Tid  faaet  Marezolls  Andagts- 
øvelser paa  Tydsk  at  laane,  jeg  læste  da  idag  et  Stykke  i den 
om  „den  Forsigtighed,  der  var  nødvendig  for  at  vælge  sig  en 
Elsker”,  og  et  Stykke  for  Forlovede,  begge  Dele  fortræffelig 
skrevne.  Den  inderlige  Tilfredshed,  jeg  følte  i min  Sjæl,  veti 
at  læse  det  første  Stykke,  kan  jeg  ikke  beskrive  Dig.  Hvor 
hjertelig  takkede  jeg  Gud  for  mit  Valg  og  for  de  lykkelige 
Udsigter,  det  spaaede  mig  ved  at  læse  denne  Betragtning;  det 
er  dog  en  salig  Fornemmelse  ikke  ved  den  mest  upartiskeste 
Undersøgelse  i Henseende  til  dette  Skridt  at  føle  den  mindste 
Bebreidelse  eller  Fortrydelse.  — — 

— — Jeg  erindrer  meget  vel,  men  aldrig  uden  For- 
trydelse, hvor  ofte  min  Onkel  og  Tante  døvede  vore  Øren 
med  utaalelig  Pral  og  tydsk  Vindmageri,  og  hvormange  Gange 
de  har  ærgret  mig,  naar  De  var  besørget  for,  Du  skulde 
komme  i Erfaring  om  den  store  Familie  og  al  den  Lykke 
deraf  kunde  flyde  etc.  etc.  Dog  syntes  mig  stedse,  hun  var 
galere  dermed,  end  han,  hvilket  jeg  tildels  vil  tilregne  hendes 
Dumhed.  Hvad  min  Onkels  Mening  har  været,  naar  han  talte 
om  den  Lykke,  Rantzows  kunde  gjøre  os,  formoder  jeg,  han 
har  tænkt  paa  de  adskillige  Præstekald,  min  Onkel  Rantzow 
har  at  give  bort,  men  det  var  sandelig  ei  min  Mening,  da  jeg  ' 
sagde  Dig  i et  af  mine  Breve,  at  min  Tante  Rantzow  kunde 
bidrage  meget  til  vor  Lykke.  Herved  forstod  jeg,  at  hun 
maaskee  kunde  udvirke  min  Faders  Samtykke.  Thi  jeg  maa 
tilstaa,  at  jeg  allermindst  ønskede,  Du  skulde  faa  Embede  paa 
et  af  Grevens  Eiendornme,  jeg  holder  meget  mere  af  at 
leve  af  Kongens  Gaver,  end  af  Familiens.  Synes  Du  ikke,  jeg 
har  Ret  heri?  Sig  mig  nu,  om  Du  har  faaet  saa  tilstrækkelig 
Erklæring,  som  Du  ønskede.  Tak,  fordi  Du  saa  fuldkommen 
overbeviser  mig  om,  at  Du  agter  og  ynder  dem  af  min 
Familie,  som  fortjener  det.  De,  som  ere  Narre  iblandt  dem, 
vil  jeg  ligesaavel  foragte,  som  Du.  Og  uendelig  mere  Tak. 
fordi  Du  ganske  uden  Undtagelse  frikjender  mig  for  alle  mulige 
Fordomme  og  Abekatterier,  jeg  kunde  ikke  være  rolig,  saa- 

snart  jeg  syntes  at  spore  den  mindste  Tvivl  hos  Dig,  om,  at 
Du  tiltroede  mig  at  være  befængt  med  de  allermindste  af 
dumme  Adelsnykker,  thi  saa  frygtede  jeg  for,  Du  endnu  ikke 
elskede  mig  saa  høit,  som  Du  ellers  vilde.  Her  vil  Du  maaske 
tænke:  Har  jeg  ikke  ofte  nok  givet  hende  min  helligste  For- 
sikring paa,  jeg  elsker  hende,  at  hun  ikke  kan  tvivle  derpaa. 
Jo,  det  har  Du  vist,  min  bedste  Ven,  men  Du  har  selv  sagt 
mig,  at  med  den,  man  elsker,  overseer  man  gjeme  smaa  Feil. 

— Følgelig  troede  jeg,  Du  maaskee  indtil  nu  kunde 

have  miskjendt  mig  en  lille  Smule  fra  den  Side.  — — En 
Lok  af  Dine  Haar  vil  jeg  grumme  gjeme  have,  uagtet  de  ere 
korte,  men  Du  maa  give  mig  en  af  de  længste,  Du  eier  og 
har,  hvorfor  lader  Du  dine  Haar  skjære  saa  meget  korte? 
Det  fornøier  mig  meget,  at  Du  saa  nemt  fortjente  Penge  sidst; 
jeg  sander  med  Dig,  at  det  er  latterligt,  naar  en  Mand  kan 
være  fomøiet  med,  at  en  ubekjendt  smører  noget  sammen 
om  hans  afdøde  Kone,  som  han  kan  være  ganske  vis  paa,  at 
Autoren  ikke  har  ment  et  Ord  af.  Det  var  meget  klogt  af 
Dig,  at  Du  lod,  som  Du  ikke  havde  bemærket  Rectorens*) 
Hilsen  til  mig.  Det  var  vist  nok  en  Finte,  og  sikkert  ei  af 
Godhed  for  mig,  thi  jeg  veed  aldrig  at  have  talt  to  Ord 
med  ham. 

— — — O min  kjæreste  Tilbring,  jeg  ønsker  mig,  det 
veed  Gud,  aldrig  stor  Rigdom,  men  maatte  vi  dog  engang 
sættes  i Stand  til  ogsaa  undertiden  at  kunne  række  en  Nød- 
lidende Haanden,  hvor  vilde  jeg  da  skatte  os  lykkelig.  — — 
Jeg  har  rigtig  leet  over  den  allerkjæreste  Jfr.  Knaps  Brev, 
jeg  kan  ikke  begribe,  hvor  hun  kan  bilde  sig  ind,  Du  vilde 
vælge  hende  til  din  fortrolige;  hun  maa  formodentlig  have 
drømt,  at  Du  og  hun  for  første  Gang  var  bleven  grumme 
tykke  Venner.  Sig  mig  endelig,  hvorledes  Du  vil  besvare 
hende  og  tilfredsstille  hendes  Nysgjerrighed,  det  var  Løier  at 
bilde  hende  ind,  Du  alt  var  forlovet  med  en  anden,  thi 
maaskee  har  hun  hørt  noget  om  min  Faders  Modsættelse,  og 
hun  da  tænker  at  smede,  mens  Jernet  er  varmt  og  har  Lyst 
til  at  probere  paa.  om  hun  kunde  faa  Dig  i Snaren,  men 


*)  Mag.  Salomon  Gjør,  Rector  i Christiansand,  om  hvem  se  Kirke- 
historiske Samlinger  3.  R.  IV.  S.  665—666. 

naar  hun  skulde  bindes  noget  paa  Ærmet,  skulde  det  ei  komme 
fra  Dig  selv,  men  fra  en  anden  kunde  hun  faa  det  at  løbe 
med.  — — — 


VII. 


Bulowshoff,  11.  Febr.  1796. 

Min  udvalgte  kjæreste  Tubring! 

— Jeg  var  i Søndags  i Selskab,  hvor  der  var  ret 

muntert  og  morsomt.  Enhver  fomøiede  sig  der  vist  meget  vel 
paa  tvende  elskende  Piger  nær,  som  ingen  Adspredelse,  ikke 
det  muntreste  Selskab  formaar  at  tilfredsstille,  saalænge  de 
ere  frarøvede  deres  Hjerters  halve  Deel.  — — Hvis  Du  er 
meget  nysgjerrig  (hvilket  jeg  dog  ikke  maa  tro,  siden  Du  er 
et  Mandfolk)  saa  skal  jeg  sige  Dig,  hvem  disse  tvende  Piger 
var.  — den  ene  misfomøiede  Pige  var  en  Jfr.  Broclund,  som 
er  min  fortroligste  af  alle  mine  Veninder,  jeg  eier  paa  Landet, 
det  er  en  fortræffelig,  god,  uskyldig  Pige,  lig  Jfr.  Femmer, 
den  anden  var,  ja  Du  har  gjettet  det,  — — din  Lina.  Hun 
er  i sannne  Forfatning,  som  jeg,  paa  dette  nær.  at  hun  er 
saa  lykkelig  og  tør  gaae  aabenbar  tilverks,  da  ingen  Tvang 
og  ingen  faderlig  Myndighed  hindrer  hende;  vor  Skjebne 
stemmer  ogsaa  deri  overeens,  at  vi  begge  vil  have  Præster, 
men  hendes  Bryllup  vil  formodentlig  skee  førend  mit,  da 
hendes  Kjæreste  alt  har  Præstekald  i Tøndem.  Vi  ønskede 
ofte,  at  vi  istedenfor  at  være  i Sværmen  havde  kunnet  afsondre 
os  i en  stille  Krog  og  skrive  hver  sin  Elsker  til.  men  den 
Glæde  maatte  jeg  jo  opsætte  til  idag.  Du  gjetter  næsten 
rigtig,  min  bedste  T„  om  at  Provstinde  Størens  Rygte  stod 
mig  for  Hovedet,  da  jeg  spurgte  Dig,  om  Schjelderup  var  i 
Huset  hos  Stockfleth ')  som  Capellan.  men  mit  Spørgsmaa! 
sigtede  tillige  til  at  vide,  om  en  personel  Capellans  Indkomster 
kunde  være  tilstrækkelig  nok  til  selv  at  holde  Huusholdning 
for;  jeg  tænker,  som  Du,  at  vi  for  det  første  og  med  Spar- 
sommelighed nok  kunde  leve  af  300  Rdlr.  aarlig,  uagtet  min 
Moder  finder  det  var  meget  knap.  — — — Himlen  veed,  at 


')  Stiftsprovst  i Christianssand. 

oin  jeg  var  rig,  ønskede  jeg  at  kunne  lade  mig  vie  til  Dig  i 
denne  Time,  men  da  nu  det  modsatte  er  Tilfældet,  saa  maa 
jeg  tilstaa,  at  jeg  ikke  er  forliebt  nok  til  at  attraae  saa 
pludselig  en  Brudeseng,  uden  at  see  lidt  hen  til  Fremtiden, 
og  at  jeg  elsker  min  udvalgte  T.  altfor  høit  til  at  kunne  fatte 
slig  et  Ønske.  Sig  mig,  hvem  den  ene  af  de  Præste  Koner 
er,  som  har  indgivet  Dig  en  Slags  Fordom  for  disse  Folk:  den 
ene  kjender  jeg  da,  men  Du  har  aldrig  sagt  mig,  at  Du  har 
været  i nogen  Præstes  Huus,  uden  i Bispens.  — — Mine 
Fingre  ere  ganske  stive  af  Kulde,  uagtet  jeg  skriver  det  paa 
Sengen.  Gid  jeg  indtil  imorgen  maa  drømme  om  Dig.  — — 
Min  Onkels  Koldsindighed  imod  mig  er  ganske  ligegyldig  uden 
i denne  Henseende,  at  det  skulde  være  mig  ukjært,  ifald  han 
ikke  vilde  tage  imod  os  til  Sommer,  dersom  min  Fader  fuld- 
fører sit  Løfte.  — — Du  vil,  min  Moder  skulde  undersøge, 
hvorledes  min  Fader  vilde  bære  sig  ad  med  Dig,  naar  han 
kom  til  Norge,  men  det  er  en  Ting,  som  slet  ikke  lader  sig 
gjøre,  thi  kom  han  først  paa  den  Tanke,  at  Du  til  Sommer 
var  kommen  til  C.sand,  saa  blev  han  nok  mindre  ved  sit 
Løfte  af  Frygt  for,  at  vi  skulde  fornye  vores  Kjærlighed,  men 
han  er  sikkert  i den  Tanke,  at  Du  endnu  er  og  for  det  første 
bliver  i Kjøbenhavn.  Du  vil  vide,  om  jeg  ogsaa  gjemmer 
alle  dine  Breve,  ja  tilforladelig  er  de  gjemte  i mit  hemme- 
ligste Archiv,  undtagen  de  tvende  første,  Du  skrev  mig,  det 
ene  fra  Arendal  og  det  andet  fra  Kjøbenhavn,  hvilke  min 
Fader  strax  tog  i sin  Forvaring.  Hvis  Du  har  holdt  Register 
over  dem,  skal  Du  engang  finde  dem  hver  en;  de  more  mig 
ofte,  især  naar  jeg  i nogen  Tid  ingen  Breve  faaer  fra  Dig, 
saa  stjæler  jeg  mig  imellem  nogle  Øieblikke  bort  og  læser  et 
Par  Linier,  derpaa  begiver  jeg  mig  igjen  lidt  mere  trøstet  til 
mit  Arbeide.  Jeg  er  heller  ingen  Elsker  af  at  gjemme  paa 
ligegyldige  Breve,  men  mine  Veninders  Breve  kan  jeg  ikke 
overtale  mig  til  at  brænde,  især  min  gode  Veninde  Karen 
Femmers  ere  mig  kostbare.  — — Elsk  mig  uden  Ophør, 
ligesaa  varmt  og  ømt  som  Du  er  elsket  af 

Lina  Biilow. 

P.  S.  Det  er  mig  kjært,  at  Du  har  været  paa  Bal,  jeg 
var  ogsaa  paa  Bal  d.  28de  i Norborg.  men  dandser  ei  med 
den  Glæde  som  i C.sand. 

Museum.  VII.  2.  *n 

vin. 

Kjøbenbavn,  d.  21.  Mai  1796. 

Min  kjæreste  bedste  Lina! 

— — Jeg  saa  din  Broder  paa  Gaden  og  spurgte,  om 
han  vilde  have  Brev  ined  op l),  da  jeg  nu  havde  min  Examen 
og  reiste  op  med  det  første.  Han  bad  mig  gaa  lidt  omkring 
med  sig,  og,  da  vi  vare  komne  afsides  for  os  selv,  spurgte 
han  mig.  om  der  endnu  var  nogen  Forbindelse  mellem  os. 
Ja,  svarede  jeg,  inden  jeg  siger  Dem  Noget,  maa  jeg  spørge 
Dem,  til  hvilket  Partie  De  hører.  Da  han  havde  forsikret 
mig  om.  at  han  mente  os  det  ærlig,  og  at  jeg  trygl  kunde 
sige  ham  Sammenhængen,  saa  fortalte  jeg  ham,  at  jeg  endnu 
bestandig  elskede  Dig  som  før,  og  at  jeg  vist  troede,  Du 
gjorde  det  samme.  Imidlertid,  sagde  jeg,  er  Deres  Far  imod 
vort  Giflermaal,  og  vi  vil  sikkert  faa  mange  Spektakler,  for 
vi  kan  faa  hverandre.  Jeg  klagede  tillige  over  Smidt  og  Din 
Onkel,  som  jeg  troer  begge  har  gjort  vor  Sag  megen  Skade. 
Din  Broder  svarede  mig  meget  venskabelig  paa  alt  dette  og 
sagde,  jeg  skulde  berolige  mig,  da  hans  Faer  vist  vilde  for- 
andre sine  Tanker,  naar  han  fik  at  høre,  at  jeg  havde  Einbeds- 
Examen.  At  han  hidindtil  havde  været  imod  os,  kunde  jeg 
ikke  undre  mig  over,  da  han  deels  ikke  kjendte  mig,  og  han 
desuden  havde  faaet  et  Brev  fra  en  Mand  her  i Byen,  som 
han  havde  skrevet  til  om  mig,  at  jeg  vel  laa  hernede  under 
Paaskud  af  at  studere,  men  at  jeg  aldrig  havde  i Sinde  at 
tage  Examen,  jeg  omgikkes  alene  med  Genierne  her  i Byen, 
og  jeg  Iragtede  ikke  efter  andet  end  at  være  og  blive  et 
Genie.  Da  Din  Fader  fik  dette  smukke,  sandfærdige  Skuds- 
maal  om  mig.  sendte  han  Din  Broder  Brevet  og  spurgte,  om 
han  vidste  noget  herom.  Din  Broder  sagde,  at  han  havde 
svart,  at  han  vel  kjendte  mig.  men  at  han  slet  intet  havde 
hørt  om  saadant  noget.  Jeg  ønskede  forfærdelig  gjerne  at 
vide,  hvo  denne  tjenstfærdige  Aand  har  været,  og  Du  maa 
see,  om  Du  ikke  ved  Din  Moder  kan  faa  lusket  det  ud  paa 
en  eller  anden  Maade.  Her  endtes  vor  første  Samtale,  og  jeg 
gik  hjem,  saare  fornøiet  over,  at  din  Broder  ikke  var  imod  os. 

')  Altså«  til  Onkelen  i Christianssand. 

Da  jeg  nu  fik  Dit  Brev  af  17de,  gik  jeg  idag  Formiddag  ned 
i Castellet  til  Din  Broder  igjen;  jeg  tænker,  det  var  bedst  at 
srnedde,  mens  Jernet  var  varmt.  Han  var  just  paa  Paraden, 
men  gik  strax  hen  til  mig  og  spadserede  en  god  Tid  med 
mig  derude.  Jeg  sagde  ham,  at  jeg  igaar  fik  Brev  fra  Dig, 
og  at  jeg  nu  kunde  tale  friere  med  ham,  end  sidst,  da  jeg 
vidste,  Du  i et  Brev  havde  fortalt  harn  hele  Sagen,  og  Du 
tillige  havde  tilladt  mig  at  sige  ham,  vi  bestandig  havde  vexlet 
Breve.  Overmaade  kjærlig  bevidnede  han  mig  sin  Hengiven- 
hed og  forelæste  mig  det  Brev,  Du  havde  sendt  ham.  Det 
var  skrevet  med  al  den  blide  kvindelighed  og  ædle  Fasthed, 
som  jeg  ventede  mig  af  min  Lina.  Ved  sarnme  Lejlighed  fik 
jeg  at  vide,  at  von  — von  — von  Sundt  endnu  ikke  har 
ladet  Dig  faae  den  Ring  tilbage,  han  selv  strængelig  afTordrede 
mig.  Jeg  hader  intet  Menneske,  altsaa  ikke  heller  Sundt,  men 
elske  ham,  lide  ham  gjør  jeg  tilforladelig  ikke.  Hverken  jeg 
eller  Du  har  heller  mindste  Aarsag  dertil.  Din  Broder  for- 
talte mig,  at  han  ogsaa  for  ham  havde  forestillet  mig  som  en 
stolt  opblæst  Krabat,  der  ikke  brød  sig  om  andre,  men  stolede 
alene  paa  mig  selv.  Din  Broder  sagde,  han  nok  kunde 
mærke,  Du  havde  havt  Mistro  til  ham,  siden  Du  aldrig  før 
havde  aabnet  Dig  for  ham,  og  dette  syntes  han  ikke,  Du 
havde  Aarsag  til,  da  Du  kjendle  ham  saa  vel.  Han  forsikretie, 
at  der  vist  slet  intet  skulde  være  i Veien  for  os,  thi  han 
skulde  nok  bringe  din  Faer  til  Rimelighed,  naar  han  kom 
hjem  i Sommer.  Det  var  desbedre,  om  baade  din  Fader, 
Broder  og  Du  saa  foretog  en  Reise  til  Christianssand.  Du 
kan  ikke  forestille  Dig,  hvormeget  jeg  ønskede  denne  Reise. 
Jeg  er  vis  paa.  Du  gjør  alt  Dit  dertil,  og  lad  mig  endelig 
vide,  hvad  der  bliver  af.  Skeer  det,  saa  reiser  jeg  endnu 
tusinde  Gange  gladere  herfra,  end  ellers.  Du  behøver  ikke 
at  være  bekymret.  Deels  er  det  i den  aller  behageligste  og 
bedste  Aarstid,  jeg  relser  i,  deels  er  her  nu  saamange  Skibs- 
lejligheder, saa  jeg  lettelig  kan  vælge  en  god  og  beqvem. 
Du  skriver,  at  Du  er  bange,  jeg  gjør  mig  altfor  høie  Begreber 
om  Dine  Fuldkommenheder,  og  at  jeg  desaarsag  skulde  blive 
misnøiet  med  Dig  siden,  naar  Du  blev  min  Kone.  Denne 
din  Beskedenhed  er  saare  elskværdig.  — — Jeg  veed  Du  er 
et  Fruentimmer,  jeg  veed,  Du  er  et  Menneske,  har  menneske- 

17* 


Digitized  by  Google 


238 


lige  Svagheder.  — — Mange  Tak  skal  Du  have  for  den 
deilige  Vise,  Du  sendte  mig.  Til  Vederlag  sender  jeg  den,  Du 
har  bedet  mig  om.  Den  staar  langt  nedenfor  Vuggevisen  i 
Værd,  og  da  Pigerne  paa  Als  vel  ligesaalidt  som  andre  Steder 
have  for  Skik  at  drikke  hverandre  under  Bordet,  saa  seer  jeg 
ikke,  den  kan  interessere  Dig  meget.  — — Det  er  baade 
vist  og  sandt,  at  den  augustenborgske  Prindsesse  ret  er  en 
forfærdelig  Gribenille.  Jeg  har  seet  hende  paa  Gomedie  en 
Gang,  og  idag  mødte  jeg  hende  spadsere  med  Hertugen.  Jeg 
tør  vædde  en  Rigsdaler  mod  en  Skilling,  at  hun  aldrig  bliver 
gift  i denne  Verden.  Hendes  første  og  sidste  Brudeseng  bliver 
formodentlig  Hans  Høiærværdighed  Abrahams  Skjød.  Det  er 
baade  slet  Papir  og  en  slet  Pen,  jeg  har.  — — Hils  Din 
gode  Moder  og  sig  hende,  jeg  haaber  hun  ingen  Skam  skal 
have  af  sin  Søn  Skolemesteren.  Gud  lad  mig  dog,  inden  jeg 
døer,  faa  tale  med  denne  ypperlige  Kone.  — — 


IX. 


(Udskrift:  A Monsieur  Monsieur  Severius  TQbring,  Horer  ved  den  latinske 
Skole  i Christianssand  i Norge.  Franco  Kiøbenhavn.) 

Brabesborg,  8.  Sept.  1796. 

— — Dette  Brev  skriver  jeg  med  mere  end  sædvanlig 
Rolighed,  da  jeg  har  intet  at  frygte  for  min  Fader,  thi  han 
logerer  i en  anden  Etage.  Hansen  turde  ikke  betro  sit  Brev 
med  Posten,  da  han  frygtede,  det  kunde  maaske  komme  i de 
urette  Hænder.  Han  besluttede  da  at  reise  til  mig  selv,  som 
dog  er  fem  Mile,  for  at  levere  det  i egen  Haand.  — — Bed 
min  Onkel,  at  han  er  skaansom  mod  ham  ved  Toldboden, 
naar  han  kommer  til  G.sand.  — — Det  var  min  Broders 
Mægling,  jeg  vilde  oppebie  Udfaldet  paa.  — — Sig  Petersen, 
at  jeg  er  ham  meget  forbunden,  for  han  saa  viselig  holdt 
Livet  i den  gamle  bedagede  Struve  *)  endnu  denne  Gang,  dog 


')  Besid.  Uapellan  ved  Gbristianssands  Domkirke,  hvem  Tyhring  natur- 
ligvis gjerne  vilde  succedere.  Se  om  ham  Paveis’  Aulobiographi 
p.  fl.  St. 

altfor  tidt  vilde  rnaaske  være  Manden  til  Uleilighed.  Derfor 
var  det  nok  bedst,  naar  han  engang  lod  sig  forstaae  med,  at 
han  var  temmelig  mæt  af  Dage,  at  Doctoren  af  Menneske 
Kjærlighed  lod  ham  komme  i Rolighed,  dog  den  beleilige  Tid 
vel  at  iagttage.  Sig  Fru  Petersen,  at  Belønningen  for  hendes 
Mands  Omsorg  skal  jeg  være  redebon  at  betale,  ifald  han  vil 
antage  den.  Du  er  vel  formodentlig,  min  bedste  Tubring, 
uagtet  Du  er  et  Mandfolk,  lidt  nysgjerrig  for  at  vide,  hvori 
min  Betaling  til  Petersen  skal  bestaa,  — men,  men  jeg  finder 
det  ikke  raadeligt  at  sige  slige  Ting  til  sin  Kjæreste,  jeg  vil 
derfor  tie  dermed  og  overlade  Oplysningen  til  Fra  Petersens 
Overveielse.  — — Dog  jeg  kan  endnu  ikke  slutte,  førend  jeg 
har  gjort  Dig  nogle  Spørgsmaale,  som  Du  endelig  maa  svare 
mig  paa.  Sig  mig,  om  Du  den  Tid,  Du  var  i Kjøbenhavn 

har  skrevet  (i)  nogle  af  de  offentlige  Uge  Blade  af  den  Bog, 

saakaldede  Samleren  og  af  nok  en  Ditto,  som  heder  Reper- 
toriummet  og  Nordia,  der  har  nogle  beskyldt  Dig  derfor,  min 
bedste  Ven,  men  jeg  har  aldrig  vildet  troe  det,  førend  jeg 
hørte  det  af  Din  egen  Mund,  thi  intet  Menneske  skal  bibringe 
mig  det  mindste  om  Dig,  som  jeg  ei  selv  er  overbeviist  om. 
Jeg  kjender  ikke  disse  Bøger  og  forstod  vist  heller  ei  at 
bedømme  dem,  men  alle  siger,  de  indeholder  en  altfor  stor 
Deel  democratiske  Sætninger  og  at  ytre  dem,  min  kjæreste 
Tubring,  ifald  Du  er  indtaget  af  nogle  af  dem,  er  efter  min 
Mening  baade  upasselig  i vores  Rige  og  kunde  være  Dig  til 

Skade  i Tiden.  Har  Du  været  i med  at  skrive,  min  rareste 

bedste  Ven,  da  Du  var  i Kjøbenhavn,  saa  lad  det  nu  reent 
være,  om  Din  Linas  Bønner  kan  formaae  Dig  dertil.1]  Sig 
mig  ogsaa,  om  denne  Bruun,  som  maatte  rømme,  var  en 
Ven  af  Dig  — — Elsk  uforanderlig  din  evig  trofaste  Lina 
Biilow. 


')  1 Forf.  Lex.  findes  Intet  anført  fra  Tybrings  Haand  i disse  Aar,  men 
af  Overskous  Danske  Skueplads  III,  S.  638  ses,  at  ban  i Malte 
Conr.  Bruuns  , Svada"  har  leveret  nogle  Theateranmeldelser. 

X. 


C. »and,  28.  Novbr.  1796. 

Min  evig  elskede  Lina! 

— — Jeg  kan  tilmelde  Dig,  at  jeg  idag  fik  min  Kaldelse 
til  Capelian  ')  opsendt  confirmeret  af  Kongen. Paa  Fre- 

dag otte  Dage  skal  jeg  ordineres  og  paa  Søndag  14  Dage 
holde  min  Indtrædelses-Prædiken.  Bispinden  sætter  nu  alle 
Byens  Slagtere,  Østerskræmmere  etc.  i den  grummeste  Be- 
vægelse for  at  faa  sammensamlet  det  behørige  til  Gjestebudet 
paa  Ordinationsdagen.  Hun  har  tilforladelig  talt  om  dette 
Æderi  over  et  Fjerdingaar,  saa  er  jeg  vis  paa,  at  det  bliver 
baade  stoit  og  stivt.  Jeg  for  min  Deel  ønsker  af  Hjertet  til 
Gud,  at  jeg  i Stedet  for  at  gaa  til  Gilde  kunde  ile  til  min 
Linas  kjærlige  Barm,  da  jeg  ved  et  eneste  Kys  af  hende  vilde 
være  Millioner  Gange  lykkeligere  end  ved  de  lækreste  Retter. 
— — Tænk  engang,  din  Onde  vil  ogsaa  gjøre  et  grummeligt 
Gilde  for  mig.  Efter  den  naadige  Frues  Sigende  skal  det  være 
om  Søndagen,  som  jeg  er  bleven  ordineret  om  Fredagen.  Gid 
han  ikke  vilde  begaa  den  dumme  Streg  ved  samme  Leilighed 
at  deklarere  vor  Forbindelse  offentlig.  Baade  min  Farbroder 
og  jeg  frygte  derfor,  og  hvis  saa  er,  sættes  jeg  i en  stor  For- 
legenhed, da  han  vist  vil  bære  sig  saare  naragtig  ad.  Beklag 
mig,  beklag  mig,  de  dræber  vist  Din  Capellan  med  Mad  og 
Drikke.  Tirsdagen  efter  min  Ordination  skal  Kokkekonen 
vise  sine  Konster  hos  Rectoren,  og  en  uendelig  Mængde  Kyl- 
linger og  Gjæs  miste  Livet  til  min  Ære.  Han  fortalte  mig 
idag,  at  han  havde  det  christelige  Forsæt  at  bede  nogle  og 
halvtredsindstyve  Personer,  og  hvo  der  kommer  til  at  kjede 

sig  mest  er  den  nybagte  Capelian  og  jeg. Ligesaa  snart 

som  jeg  idag  fik  mit  Kaldsbrev  tog  jeg  Afsked  fra  Skolen, 
hvor  jeg  nu  har  tradsket  siden  1791.  Dette  haaber  jeg  dog 
skal  komme  i Betragtning  og  om  nogle  Aar  gjøre  mig  lidt 
Nytte,  naar  jeg  søger  at  skaffe  et  bedre  Levebrød.  Mine  Pri- 
vatister læser  jeg  daglig  for  fire  Timer,  og  for  Resten  arbeider 
jeg  paa  intet  mindre  end  tre  Prækener.  Paa  førstkommende 


')  Hos  Stiftsprovst  Støren  i Christianssand. 

Løverdag  skal  jeg  til  Bispe-Examen,  som  er  den  sidste  jeg 
agter  at  aflægge  i min  Levetid.  Da  jeg  er  kuns  23  Aar.  og 
man  skal  være  25  Aar.  førend  man  kan  uddele  Sacramentet 
og  forrette  de  præstelige  Forretninger,  saa  maatte  jeg  betale 
Hans  Majestæt  12  Rdlr.  for  denne  Fomøielse.  Synes  Du  ikke 
at  dette  er  et  herligt  Snyderi?  Jeg  er  da  bleven  Præst  og 
har  derved  opnaaet  mit  Ønske  fra  første  Ungdom  af.  Nu 
staar  det  tilbage  at  blive  forenet  med  Dig.  Jeg  vil  paa  ingen 
Maade  opgive  Haabet  om  vort  mulige  Ægteskab,  medens  jeg 
endnu  er  Gapellan.  Jeg  har  raadført  mig  baade  med  Madame 
Willoch  og  Provstinde  Stockfleth.  Begge,  som  nu  i saamange 
Aar  have  holdt  Huusholdning,  sige,  at  vi  vi  nok  komme  ud, 
naar  vi  alene  kan  sætte  Bo  uden  Gjeld.  Skulde  dette  være 
en  Umulighed?  Til  Enkekassen  skal  jeg  nok  i et  Par  Aar 
skrabe  sammen,  og  naar  vore  Pjalter  blive  samlede,  saa  maa 
det  dog  udgjøre  Noget.  Vor  Huusholdning  bliver  dog  for  det 
første  liden,  thi  Du  gjør  mig  vel  ikke  det  Puds  og  faar  Tril- 
linger i den  første  Barselseng.  Tal  med  din  Moder,  paa  hvem 
jeg  har  sat  al  min  Tillid.  Spørg  hende,  om  hun  ikke  troer, 
vi  kunde  leve  af  400  Rdlr.  om  Aaret.  Ingen  Capitain,  han 
være  grøn  eller  rød,  har  mere  at  leve  af,  og  en  Capitain, 
Gud  bevare  os!  — ham  giver  enhver  Mand  gjerne  sin  Datter!!! 
Jeg  lovede  i Begyndelsen  af  Brevet  at  sige  noget  mere  om 
BuJows,  og  her  er  det.  I April  Maaned  1797  vil  den  naadige 
Frue  i Følge  med  Junker  Fritz  reise  til  Altona  for  at  besøge 
sin  Svigermoder.  Efter  hendes  eget  Sigende  skal  Reisen  fort- 
sættes endnu  videre.  Naar  hun  vil  hjem,  saa  rejser  hun  til 
Flensborg  for  der  at  finde  Skibslejlighed.  Naar  hun  kommer 
til  Flensborg,  vil  hun  paa  nogle  Dage  aflægge  et  Besøg  hos 
Din  Fader  og  derpaa  tage  Dig  med  herop,  hvis  Du  har  Lyst? 
Jeg  har  fortalt  Mad.  Willoch  dette,  som  jeg  just  ikke  troer, 
før  jeg  seer  det,  og  hun  synes,  Du  skulde  tage  mod  Tilbuddet 
hvis  det  gjøres  Dig.  Du  kan  nok  begribe,  at  intet  i Verden 
vilde  for  nærværende  Tid  være  mig  kjærere.  — — Det  er 
ganske  uforsvarligt  af  din  Broder,  at  han  endnu  ikke  har 
skrevet  mig  til.  — — En  haabløs  Elskov  her  i Byen  synes 
dog  nu  at  faa  et  nogenlunde  godt  Udfald.  Du  erindrer  for- 
modentlig, at  her  foruden  den  latinske  Skole  ogsaa  er  en  an- 
den dansk  Skole  for  fattige  Børn  og  som  i den  Henseende 

almindelig  kaldes  Fattigskolen.  I denne  Skole  var  en  meget 
gammel  Mand  Lærer,  som  hedte  Dyrstad.  Han  er  død  for 
nogle  Uger  siden,  og  formodentlig  bliver  Steensen  hans  Efter- 
mand Steensen  er  for  nærværende  Tid  i Kjøbenhavn,  men 
da  han  ikke  har  Udsigt  til  at  blive  noget  der,  saa  tager  han 
vel  med  Taknemmelighed  mod  dette  lille  Embede l).  Det 
kommer  nu  an  paa,  om  Jomfru  Hagerup  kan  finde  sig  i to 
Ting,  først  at  være  Skolemester-Madam,  og  dernæst  at  leve 
saa  saare  tarveligt,  som  Omstændighederne  ville  byde  hende. 
Over  Dyrstad  skrev  jeg  i Ugebladet  et  Slags  Æresminde,  men 
som  Rummet  forbyder  mig  at  afskrive.  En  Elegi  af  min  Fa- 
brik vil  jeg  derimod  give  Dig.  for  at  den  Rimsamling.  Du  har, 
kan  være  nogenlunde  fuldstændig  *). 


XI. 


C.sami  Natten  til  13  Februar  Kl.  2*/». 

Min  ubeskrivelig  elskede  Lina! 

Atter  i Nat  vaager  jeg  hos  min  dyrebare,  uforglemmelige 
Farbroder,  og  denne  saa  sørgelige  Nat  kan  jeg  ikke  formilde 
paa  nogen  bedre  Maade  end  ved  at  skrive  Dig  til,  min  gode. 
kjære  Pige.  Endnu,  som  Du  allerede  har  seet,  lever  min 
kjære  Farbroder,  men  jeg  er  intet  Øieblik  sikker  for  at  sukke 
ved  hans  Savn,  da  han,  siden  jeg  sidst  skrev,  er  bleven  sygere 
og  sygere,  og  i Nat  især  er  han  overmaade  slet.  Det  er 
imorgen  hans  66de  Fødselsdag  og  imorgen  Aften  er  han 
uden  Tvivl  ikke  mere!  *)  Skjønt  det  er  saare  tungt,  vilde  jeg 
dog  ret  inderlig  ønske,  min  Formodning  maatte  blive  virkelig, 
da  det  er  uudholdelig  Smerte  at  see  ham  lide.  lgaar  Aftes 
fik  jeg  dit  kja^re  Brev  af  30.  Januar.  Dette  fortalte  jeg  ham. 
uagtet  al  sin  Svaghed,  beklagede  han,  at  det  var  ham  umuligt 
at  skrive  din  Far  og  Dig  til.  men  bad  jeg  vilde  hilse  kja>rligst 

')  Han  fik  det  i ethvert  Tilfælde  ikke. 

’)  .Edvards  Klage  ved  sin  Elskerindes  Gravhøj*. 

’)  Biskop  Tybring  døde  nogle  Dage  efter,  d.  18.  Febr.  Enken  overlevede 
ham  indtil  1809,  da  hun  døde  i Christianssand. 

fra  (tam.  I denne  Tid  har  jeg  ret  seet,  hvor  inderlig  han 
holdt  af  Dig,  da  han  næsten  daglig  har  talt  om  Dig  til  mig  og 
bedet  mig  at  hilse  Dig.  Ofte.  medens  han  endnu  var  frisk, 
glædede  han  sig  over  at  besøge  os,  naar  vi  vare  indflyttede  i 

vort  nye  Huus.  Dette,  o!  dette,  min  Lina  sker  aldrig! 

Hvordan  finder  Bispinden  sig  i denne  Skjebne?  Dette  Spørgs- 
maal  formoder  jeg  af  Dit  bløde,  kvindelige  Hjerte,  men  Svaret 
vil  jeg  skylde  Dig,  indtil  vi  sees!  Et  maa  jeg  dog  endnu  sige 
Dig,  Jfr.  Knap  har  i al  den  Tid,  min  gode  Farbroder  har 
været  syg,  viist  en  Omhyggelighed  mod  ham,  som  har  givet 
mig  et  elskværdigt  Begreb  om  hendes  Hjerte,  og  som  jeg 
aldrig  skal  glemme.  — — — Jeg  er  saa  bange,  det  skal 
være  Dine  elskværdige  Forældre  til  Bryderi,  at  jeg  tager  en 
af  mine  Smaadrenge  til  Reisekammerat.  Imidlertid  da  de 
har  været  saa  kjærlige  at  tillade  det,  saa  medtager  jeg  en  af 
Provstinde  Stockfleths  Sønner.  Han  er  9 Aar  gammel  ‘),  er 
en  fortræffelig  Dreng,  vittig  og  munter,  men  udmærker  sig 
just  ikke  ved  Skjønhed.  Du  kan  ikke  tro,  hvor  glad  han  blev, 
da  jeg  paa  Din  Fars  Vegne  tillod  ham  at  følge  med  mig. 
Med  den  største  Hjertelighed  lovede  han  at  opvarte  Dig  paa 
det  bedste,  da  han  troede,  at  dette  var  det  bedste  Vederlag 
han  kunde  give  mig.  Hans  andre  Kammerater  finde  sig  saa 
godt,  de  kan,  i deres  Tilsidesættelse,  men  jeg  har  maattet  love, 
at  naar  Du  og  jeg  efter  vor  Hjemkomst  besøger  min  gode 
Moder,  saa  skal  de  trække  Lod.  og  hvem  da  Lodden  træffer  paa, 
han  skal  følge  med  til  Arendal.  Jeg  veed  ikke,  om  Du  havde 
la-st  Din  fortræffelige  Faders  ligesaa  vittige,  som  morsomme 
poetiske  Brev.  Den,  der  kan  skrive  saadant  et  Brev,  kan  gjøre 
bedre  Vers,  end  jeg.  — — At  det  blot  var  en  lille  Smule 
preussisk  af  din  Onkel,  da  han  pratede  om  dine  mange  glubske 
Friere,  tvivlede  jeg  aldrig  om,  som  Du  nok  kunde  se  af  Maa- 
den,  hvorpaa  jeg  fortalte  Dig  Anekdoten  paa.  Du  vilde  ellers 
vist  lee  Dig  fordærvet,  om  jeg  fortalte  Dig  Noget,  han  tilbød 
sig  at  gjøre,  hvis  Du  kom  til  at  gjøre  Barsel  og  havde  samme 
Besværlighed  med  at  give  Die,  som  hans  Kone  efter  Rygtet 

’)  Maa  altsaa  være  den  senere  høitfortjente  Præst  N.  J.  C.  V Stock- 
fleth  (f.  1789),  der  siden  blev  saa  bekjendt  ved  sin  Virksomhed  for 
Lappefolket,  efter  at  han  i 1813  tappert  havde  kjæmpet  som  dansk 
Officer  under  Krigen  i Hertugdommerne. 

skal  have  havt.  Jeg  for  min  Deel  vilde  heller  give  en  gammel 
Kone  her  i Byen  nogle  Styvere,  end  sætte  ham  i Bekostning 
for  nogle  Flasker  Madeira-Viin.  Jeg  kunde  høre  paa  Alting, 
at  det  Brev  til  ham,  som  laa  inden  i mit,  havde  kildret  det 
høie  Herskab  forfærdelig  meget.  Han  søger  ellers  nu  af  Liv 
og  Kraft  at  komme  herfra,  og  jeg  har  den  Ære  at  vadske  de 
altfor  tydske  Pletter  af  Ansøgningerne.  Dersom  jeg  vidste, 
at  Hertugen  af  Augustenborg  kunde  og  vilde  befordre  mig, 
skulde  jeg  gjeme  præke  for  ham,  naar  jeg  kommer  til  Als. 
See,  om  Du  ikke  kan  opsnuse  mig  saadan  en  eller  anden 
Speculation,  thi,  naar  jeg  mister  min  Farbroder,  har  jeg  ingen 
besynderlig  Tilbøjelighed  til  at  blive  her.  Send  mig  endelig, 
saa  snart  Du  kan,  Din  Døbeseddel,  thi  jeg  kan  ikke  gjøre  no- 
get, inden  jeg  faar  den.  Nyheder  kan  jeg  ingen  melde,  da 
her  ingen  er.  Et  Par  Giftermaal  har  man  rigtignok  talt  om, 
men  nu  hører  man  ikke  mere  derom.  Vi  har  havt  mange 
og  gode  Comedier  i Vinter,  og  Jomfru  Løwe  har  ikke  bidraget 
lidet  dertil  ved  sit  ypperlige  Talent.  Paa  det  kjærligste  skal 
jeg  hilse  Dig  fra  Bispinden,  Madam  Willoch,  Petersens,  Jfr. 
Løwe  og  mange  andre  Venner.  — — 


XII. 

Chrislianssand,  17.  April  1798. 

Min  evig  dyrebare  Lina! 

Axen  reiser  om  3 å 4 Uger,  og  jeg  har  Tilladelse  at 
følge  med  ham!  Du  seer,  min  søde  Pige,  at  jeg  iler  alt  hvad 
jeg  kan  med  at  sige  Dig  denne  Nyhed,  da  jeg  er  vis  paa. 
den  er  ligesaa  glædelig  for  Dig,  som  for  Din  længselsfulde 
Tybring.  — — Nu  var  det  Tingen  at  faa  Provsten  *)  overtalt 
til  at  give  Slip  paa  mig  førend  Pintsedag.  Jeg  passede  altsaa 
mit  Snit  og  bad  ham  derom  i et  Selskab,  som  bestod  af 
Oberst  Rech,  Oberst  Tobiesen  og  flere  af  mine  Venner,  som 
jeg  vidste,  han  ikke  gjerne  vilde  lade  høre  sin  Vrangvillighed. 
Eller  at  have  sat  Ansigtet  i Protections  Form,  udbrød  han 
saaledes:  Da  De  har  et  saa  vigtigt  Ærinde,  og  jeg  nok  ind- 

')  Stiftsprovst  Støren,  hos  hvem  Tyhring  var  pers.  Capellan. 

seer,  det  vilde  være  Deres  Kone  ubehageligt  at  reise  til  Søs 
om  Høsten,  saa  kan  jeg  ikke  have  noget  imod  Deres  Reise, 
men  vil  alene  bede  Dem,  at  De  endelig  ikke  vil  opholde  Dem 
i Holsteen  længere  end  4 Uger,  da  De  selv  seer,  hvor  svag 
Hr.  Struve l)  er,  og  hvis  han  blev  syg,  kan  jeg  slet  ikke 
bestyre  baade  hans  og  mit  eget  Embede  alene.  Deels  fandt 
jeg  dette  rimeligt,  og  deels  blev  jeg  saa  glad  over.  at  jeg 
maatte  reise  saa  snart,  at  jeg  uden  Betænkning  svarede  Ja, 
hvorpaa  de  gamle  Patriarcher  drak  min  tilkommende  Kones 
Skaal  af  Hjertens  Grund.  — — — Det  kan  maaskee  more 
Dig  at  høre  en  lille  Heltebedrift  af  din  Tante,  og  derfor  for- 
tæller jeg  Dig  følgende  allerkjæreste  Historiette.  Da  vi  havde 
sidste  Komedie  var  Raadmand  Moe  og  din  Onkel,  der  var  en 
af  Direct eurerne,  op  at  skjændes  i Thaulows*)  Forstue.  Moe 
kaldte  din  Onkel  en  Nar  etc.,  Din  Onkel,  som  virkelig  den 
Gang  havde  Ret,  tog  det  fornuftige  Parti  og  gik  bort.  Mor- 
genen efter,  Kl.  7,  stod  din  Tante  op,  og  med  Skridt,  der 
spaaede  Mord  og  Ødelæggelse,  travede  hun  ned  til  Moe  og 
forlangte  at  tale  med  ham.  Til  Lykke  for  hans  Liv,  laa  han 
endnu  i Sengen,  og  man  bad  Heltinden  komme  igjen  Kl.  11. 
Moe  har  sagt,  at  det  gjorde  ham  ondt,  han  ikke  fik  hende  i 
Tale,  da  han  vilde  have  talt  saaledes  med  hende,  saa  hun 
skulde  have  glemt  sit  eget  Navn!  Da  hun  nu  med  uforrettet 
Sag  kom  hjem  igjen,  fik  din  Onkel  hende  til  at  være  rolig 
efter  mange  Bønner  baade  paa  Tydsk  og  paa  Dansk.  Strax 
efter  dette  var  skeet,  fortalte  Rygtet  mig  denne  Historie,  som 
jeg  rigtignok  ærgrer  mig  en  Smule  over,  dog  tav  jeg  ganske 
stille.  Forleden  Dag,  da  hun  atter  skar  løs  paa  det  fordømte 
Christianssand,  kom  hun  selv  frem  med  sin  Heltegjeming,  og 
spurgte  mig,  hvad  jeg  syntes?  Ikke  vel,  svarede  jeg.  Naar 
man,  som  Deres  Mand  ved  denne  Leilighed  fornærmedes  uden 
Aarsag,  saa  falder  Fornærmelsen  tilbage  paa  Fomærmeren. 
De  derimod  prostituerede  Dem  gruinmelig  ved  at  spille 
Hævnerinde.  (Resten  af  Brevet  mangler.) 


')  Resid.  Kapellan  til  Domkirken. 

’)  Henr.  Arnold  Thaulow,  Byskriver  i Christianssand  og  Henr.  Werge- 
lands  Morfader. 


Digitized  by  Googtc 


246 


Brylluppet  fandt  Sted  til  bestemt  Tid,  men  de  unge  Folks 
Hjem  blev  ikke  Cliristianssand,  men  Drammen,  hvor  Tybring 
havde  faaet  en  noget  sikkrere  og  bedre  Stilling,  idet  han  29. 
April  1798  var  udnævnt  til  Aftensangspræst  i Drammen  og 
„Rector*  ved  en  Art  Borgerskole  dersteds.  Ægteskabet,  der 
var  begyndt  paa  en  saa  romantisk  Maade,  blev  kun  kort- 
varigt, thi  den  unge  Kone  døde  allerede  den  2.  Novbr.  1799 
i Barselseng  med  en  Søn,  der  faa  Uger  efter  fulgte  Moderen 
i Graven.  Senere  blev  Tybring  anden  Gang  gift  med  Petro- 
nelle  Rode.  Han  var  1802  bleven  forflyttet  til  Karlebv  paa 
Falster,  hvor  han  kun  var  en  ganske  kort  Tid,  da  han  allerede 
inden  Aarets  Udgang  fik  Kaldelse  til  Drammen  igjen,  nu  som 
Sognepræst,  i hvilken  Stilling  han  døde  1822.  Der  fortælles, 
at  hans  første  Kones  ovennævnte  indflydelsesrige  Broder  søgte 
at  skaffe  ham  en  Bispestol,  uden  at  jeg  derom  har  nærmere 
Besked. 

I 1814  fik  Lina  Bulow  en  Art  Mindetale  paa  et  Sted,  paa 
hvilket  Læseren  vistnok  allermindst  vilde  have  kunnet  gjette, 
at  hun  skulde  være  bleven  omtalt,  nemlig  i — Norges  Stor- 
thingll  Tybring  var  nemlig  Repræsentant  for  Drammens  By 
ved  det  overordentlige  Storthing,  som  besluttede  Norges  For- 
ening med  Sverig,  paa  hvilken  han  kun  meget  modstræbende 
gik  ind.  Under  Debatterne  (3die  Nov.  18141  om  en  foreslaaet 
Takadresse  til  Kong  Christian  Frederik,  der  nys  havde  nedlagt 
Regjeringen,  havde  Grev  Wedel-Jarlsberg  udtalt,  at  en  saadan 
Adresse  vilde  være  en  Fornærmelse  mod  den  tilkommende 
Regjering,  og  at  „en  Mand,  som  gifter  sig  anden  Gang  ikke 
vil  ved  Brudeskamlen  oplæse  en  Lovtale  over  sin  forrige 
Kone.“  Tybring  greb  da  Ordet  og  fortalte,  at  „han  just 
havde  været  i et  saadant  Tilfælde;  han  havde  mistet  en  god 
og  elsket  Kone  og  havde  nu  en  ny,  og,  ihvorvel  han  tilstod, 
at  han  ikke  paa  sin  Bryllupsdag  havde  holdt  Lovtaler  over 
den  Afdøde,  talte  han  ofte  med  sin  anden  Kone,  om  hvilket 
ædelt  Menneske,  hun  var,  og  hvor  meget  han  skyldte  hende, 
uden  at  den  anden  følte  sig  fornærmet  derved.*  l) 


')  Paveis's  Dagboger.  udg.  af  C.  P.  Riis.  Bergen  1864  S.  3J1  Fr.  Schmidt* 
Dagboger.  udg.  af  Hancke,  Kbhrn.  1868,  S 264 

Kunstakademiet  og  dets  Præses,  Prinds 
Christian  Frederik. 

red  Th.  Stein. 

Rilledhufger.  Proftator  ved  Kuoatakademiet. 

(Sluttet). 


.balders  Død*  havde  Johannes  Evald  i 1773 


gjenvakt  Interessen  tor  vor  gamle  nordiske  Gude-  og  Helte- 
verdens Myther.  Som  fortrinlige  .Emner  for  Poesien  og 
Kunsten  spirede  de  mere  og  mere  frem,  til  de  stode  i fuld 
Udfoldelse  under  det  nye  Aarhundredes  Sol.  I Aaret  1800 
udsatte  Universitetet  et  Prisspørgsmaal  i Æsthetik:  Om  An- 

vendeligheden af  den  nordiske  Mythologie  i Poesien.  Oehlen- 
sehhegers  .Thors  Reise  U1  Jothunheiin*,  og  senere  hans 
.Nordens  Guder*  vare  som  Indlæg  i Sagen,  der  begeistrede 
den  yngre  Slægt  for  Valhals  Guder;  ogsaa  Kunstnerne  kastede 
sig  med  Varme  over  Behandlingen  af  Eddas  dybsindige  Myther. 
Men  hele  den  ældre  Slægt  stod  uforstaaende  overfor  den  gamle 
nordiske  Ideverden,  og  Modstanden  fra  den  Kant  var  bitter 
nok.  Akademiets  Sekretær,  den  lærde  Professor  Torkel  Baden. 
slog  Allarm  i en  Piete:  ,Om  den  nordiske  Mythologies  Ubrug- 
barhed  for  de  skjønne  Kunster*.  Med  Haan  og  Spot  søger 
lian  deri  at  latterliggjøre  den  nordiske  Gudeverden,  som  han 
kalder  en  raa  og  smagløs  Efterligning  af  den  olympiske; 
.thi  latterlige  Sagn  og  utrolige  Eventyrer  udklækkes  ikke  af 
Nationer,  men  opspindes  i Folkestuerne.*  Det  var  Vand  paa 
hans  Ven,  oflnævnte  Høyers  Mølle.  I Anledning  af  denne  i 

1820  udkomne  Badenske  Piéce  sendte  han  Akademiet  en 
Skrivelse,  hvori  han  fordrer,  »at  det  skal  anraabe  Kongen*, 
om  det  ikke  maa  fritages  for  de  Forelæsninger  over  nordisk 
Mythologi,  som  Professor  Finn-Magnussen  i det  forløbne  Aar 
havde  holdt  for  Akademiets  Elever.  Akademiet  tog  Sagen 
med  Ro  og  indskrænkede  sig  til  at  svare,  at  en  saadan  Hen- 
vendelse til  Majestæten  vilde  være  upassende,  og,  med  iro- 
nisk Artighed  overfor  Sekretæren,  »at  den  Skade,  der  kunde 
flyde  af  at  anprise  den  nordiske  Mythologis  Myther,  jo  nok- 
som var  afværget  ved  Prof.  Badens  Skrift*. 


De  aarlige  Udstillinger  ved  Akademiet  staa  i den  nøieste 
Sammenhæng  med  dets  Historie  i det  nævnte  Tidsrum  og 
vare  en  betydningsfuld  Del  af  dets  Virksomhed  udadtil.  I 
1769  var  Christian  den  Syvende  vendt  hjem  fra  sin  bekjendte 
Udenlandsreise,  og  denne  Begivenhed  feirede  Akademiet  ved 
Afholdelse  af  en  „Salon*,  den  første  siden  dets  Tilbliven. 

Fortegnelsen  over  de  udstillede  Arbeider  indlededes  ved 
et  »Avertissement*,  der  som  et  lille  Billede  af  Tiden  maaske 
her  kan  finde  en  Plads:  »Det  Kongelige  Danske  Skildrer-, 
Bildhugger-  og  Bygnings  Academie,  som  er  inderlig  rørt 
over  de  Naadebeviisninger,  som  hans  Majestæt  Kongen  lader 
det  vederfare,  og  ønsker  ved  sin  Flid  og  Nidkjærhed  at  kunne 
fortjene  den  Beskjærmelse,  hvormed  hans  Kongelige  Majestæt 
samme  benaader,  haver  med  Monarchens  Allemaadigste  Til- 
ladelse besluttet  hverl  andet  Aar  offentligt  til  Skue  at  udsette 
Arbeidet  af  de  Kunstnere,  som  Academiet  bestaaer  udaf,  for 
derved  at  celebrere  Hans  Kongelige  Majestæts  Allerhøieste 
Fødselsdag. 

„1  de  8te  Dage  som  bemeldte  Arbeiders  Udsettelse  ved- 
varer, skal  Indgangen  udi  Academiets  store  Sahl  fra  om 
Morgenen  til  Aftenen,  alle  og  Enhver  være  tilladt.  Og  for  at 
forekomme  den  Begjærlighed,  som  Publicum  viser,  at  kjende 
Navnene  paa  de  Autorer,  hvis  Arbeide  der  for  deres  Nys- 
gjerrighed  udsettes,  haver  man  sørget  for,  at  sette  Nummer 
paa  hvert  Stykke  især,  være  sig  det  er  enten  Skildrer-,  Bild- 
hugger-, Bygnings-  og  Kaaber-Stikker-Kunsten,  eller  som  Me- 

dailleurer,  og  udi  denne  Bog  med  samme  Nummer  og  een 
historisk  Beskrivelse  at  bemærke  ethvert  Stykke.  Nummeme 
og  Arbejdets  Beskrivelse  ere  satte  i den  Orden,  saaledes  som 
de  Aeademiske  Grader  af  de  Lemmer,  som  dette  Corps  be- 
staaer  af,  følger  paa  hverandre,  alt  efter  Enhver  Anciennété 
udi  Graden.'  Denne  Salon  indbefattede  137  Arbeider  af  vore 
ældste  Akademikere  med  Direktøren  Saly  i Spidsen.  Efter 
Bestemmelsen  skulde  altsaa  to  Aar  efter  Akademiet  paany 
indbyde  til  en  ny  Salon,  men  dette  skete  ikke.  Først  hele  9 
Aar  efter,  i 1778,  lykkedes  det  atter  at  stille  en  saadan  paa 
Benene.  I Fortegnelsen  undskylder  Akademiet  sig  med,  at 
det  fastsatte  Mellemrum  var  for  knapt  af  Hensyn  til  det  ringe 
Antal  Kunstnere,  hvoraf  Akademiet  bestaar.  Denne  .Salon* 
talte  212  Numre.  Men  ogsaa  9 Aar  viste  sig  utilstrække- 
lige til  Afholdelse  af  en  tredie  Salon  — først  16  Aar  efter, 
1794.  kom  denne  istand,  og  aabnedes  paa  Majestætens 
Fødselsdag.  Fortegnelsen,  der  indeholder  234  Arbeider,  hen- 
vender sig  til  Publikum  med  en  Undskyldning,  der  slutter 
saaledes:  .Til  at  indrette  en  academisk  Salon  udfordres  en 

anselig  Samling  af  Kunstværker,  og  der,  hvor  Antallet  af 
Kunstelskere  er  saa  ubetydeligt,  og  Kunstnerne  saa  lidet  be- 
skjæftiges,  at  de  fleste  af  dem  maatte,  uden  Regjeringens 
Understøttelse,  se  sig  nødsagede  til  at  forlade  deres  Fødeland, 
kan  en  saadan  Samling  ikke  lettelig  finde  Sted.  Det  var  da 
først  efter  9 Aars  Forløb,  nemlig  i Aaret  1778,  at  Academiet 
med  megen  Møie  tilveiebragte  en  Salon,  som  dog  ikke  kunde 
gjøres  fuldstændig  uden  ved  Hjælp  af  Studiefigurer.  Esquisser 
og  Haandtegninger,  hvis  egentlige  Bestemmelse  ikke  er  at  op- 
stilles til  Skue.  Et  Mellemrum  af  16  Aar  har  derefter  været 
fornødent  til  at  frembringe  denne  Udstilling,  som  kun  er  den 
tredie  siden  Academiets  Stiftelse,  og  hvortil  dets  høie  Præses 
har  behaget  at  give  sit  høie  Samtykke.  Vilde  dog  Athenens 
Gudinde  ikke  her  fornægte  sine  nidkjære  Dyrkere!' 

At  dømme  efter  Fortegnelsen  synes  saavel  denne  Udstil- 
ling som  dens  to  Forgængere  at  give  en  for  de  Tider  fyldig 
Repræsentation  af  hvad  der  præsteredes  her  til  Lands  paa 
Kunstens  Omraade.  Med  Aaret  1807  tage  de  aarliga  Udstil- 
linger paa  Charlottenborg  deres  Begyndelse,  som  nu  i en 
uafbrudt  Aarrække  ere  naaede  ned  til  vore  Dage,  og  forhaa- 

bentlig  længe  ville  overleve  dem.  Men  der  spores  en  sørgelig 
Tilbagegang  i de  nærmest  paafølgende  Aar. 

Vor  Kunst  var  næsten  skrumpet  ind  til  et  Intet,  hvortil 
de  sørgelige  ydre  Forhold  kunne  have  bidraget  meget.  Hertil 
kom,  at  de  betydelige  Kunstnerkræfter,  der  havde  baaret  vor 
Kunst  i sidste  Halvdel  af  det  forrige  Aarhundrede.  vare 
gaaede  i Graven  med  det.  og  Smagen  for  deres  Værker 
havde  tabt  sig.  Interessen  og  Forstaaelsen  af  Abildgaards 
mørke,  højtidelige  Genius  var  kølnet.  Selv  Jens  Juels  hen- 
rivende Portræter,  med  deres  Hovedsæt  og  Pudder,  forekom 
den  følgende  Generation,  som  var  paavirket  af  den  franske 
Revolution,  gammeldags  og  antikverede.  Medens  Poesien  stod 
som  nyskabt  med  det  nye  Aarhundrede,  henlaa  Kunstens 
Ager  hos  os  som  en  Brakmark,  der  ventede  paa  sin  Sæde- 
mand. I 181 1 fremviser  Udstillings-Kataloget  kun  36  Arbei- 
der,  deriblandt  ikke  faa  under  Betegnelsen  „en  Dilettant* 
eller  „ubenævnt  Dame*.  Aar  efter  Aar  stiger  vel  Arbeiderne 
lidt  i Antal,  men  det  Hele  er  udvandet  og  uden  Karakter, 
indtil  1812,  da  Eckersberg  kom  hjem  fra  Italien  og  fra  Da- 
vids Skole  i Paris,  og  nogle  Aar  efter  som  Professor  ved 
Akademiet  fik  alle  vor  Kunsts  slumrende  Kræfter  til  at  vaagne. 
Om  ham  samlede  sig  en  Skare  unge  Talenter,  der  med  Tiden 
skulde  give  vor  Kunst  et  ejendommeligt  Præg  og  brede  over 
dem  i sin  Helhed  et  gyldent  Skær.  Aarene  mellem  1820 — 30 
ere  i saa  Henseende  mærkelige. 

I dem  fremstod  Jørgen  Sonne,  Kuchler,  Bendz,  Horby, 
Constantin  Hansen,  Købke,  Roed  og  Marstrand,  o.  m.  Fl.  og 
kappedes  om  Palmerne  paa  Akademiets  Udstillinger.  Vort 
første  Bekjendtskab  med  Thorvaldsens  Kunst  fandt  Sted  i 
1815  med  den  lille  Døbefond  til  Brahetrolleborg;  men  i 1826 
fik  Charlottenborg  Udstilling  en  Giands,  som  hverken  før  eller 
senere,  ved  39  af  hans  mest  beundrede,  men  hidtil  ukjendte 
Mesterværker. 

At  vore  Udstillinger  efterhaanden  svulmede  noget  op. 
skyldtes  dog  ikke  Kunsten  alene,  men  ogsaa  Haandværket, 
der  ligesom  paa  Akademiets  Skoler  ogsaa  begyndte  at  brede 
sig  her.  1829  findes  første  Gang  i Udstillingens  Katalog  en 
Rubrik : Haandværksarbeider,  og  som  kom  igjen  gjennem 
mange  Aar.  Voxdugstæpper  og  Tapeter,  Kakkelovne  og  Ar- 

beider  indsendte  fra  „Blikkenslagerlauget”  konkurrerede  med 
„Fabriken  paa  Ladegaarden“,  der  pyntede  op  med  trykkede 
Tæpper  og  Shawler  i broget  Mangfoldighed. 


Aaret  efter  sin  Bryllupsreise  drog  Prinds  Christian  Fre- 
derik atter  ud  i Verden  med  sin  skjønne  Gemalinde,  og  denne- 
gang udstraktes  Reisen  over  tre  Aar,  fra  Mai  1819  til  Sept. 
1822.  Omgiven  af  Kunstnerkredsen  modtog  han  i Rom  den 
tilbagevendende  Thorvaldsen,  hvilket  han  strax  meddelte 
Akademiet  med  Tilføiende,  at  vor  store  Landsmand  var  frisk 
og  vel.  Den  trofaste  Hermann  Freund  havde  i hans  Fra- 
værelse varetaget  hans  Sager,  selv  syslende  med  sin  Ragna- 
roksfrise, medens  herhjemme  en  anden  ung  Billedhugger,  der 
senere  ligeledes  skulde  komme  til  at  staa  Thorvaldsen  nær, 
Herman  Bissen,  med  lette,  men  faste  Skridt  betraadte 
sin  berømmelige  Kunstnerbane.  16.  September  1822  stod 
Præses  igjen  i sit  Akademi.  Før  han  drog  bort  havde  han 
foranlediget  nedsat  en  Kommission  til  at  tage  Oprettelsen  af 
en  Pensions-  og  Understøttelseskasse  for  affældige  akademiske 
Medlemmer  under  Overveielse.  Denne  Kommission,  der  be- 
stod af  Prof.  Dajon,  Giemens  og  C.  F.  Hansen,  foreslog,  at 
V s af  Indtægten  ved  de  aarlige  Udstillinger  skulde  henlægges 
til  et  Fond  i dette  særlige  Øiemed,  og  den  hele  Betænkning 
tiltraadtes  enstemmigt  af  Akademiet.  Hs.  Maj.  Kongens  Ap- 
probation paafulgte  under  14.  August  1821,  og  saa  gav  man 
sig  i en  Række  Aar  til  at  samle  en  Kapital.  Ved  den  senere 
Udarbeidelse  af  et  Reglement  for  Benyttelsen  tog  Præses 
levende  Del.  Ved  Forhandlingerne  herom  fremhævedes  det 
først  af  Professor  Stein,  at  Penge,  tilveieskaffede  paa  den 
Maade,  burde  ikke  alene  komme  de  akademiske  Medlemmer 
tilgode,  men  at  andre  udmærkede  Kunstnere,  der  endnu  ikke 
havde  Sæde  i Akademiet,  ogsaa  burde  nyde  godt  deraf. 

Præses  greb  dénne  Tanke  og  foreslog,  at  den  Thorvald- 
senske  Medaille,  der  skulde  uddeles  paa  Udstillingen,  gav  den, 
der  fik  den  tilkjendt,  Ret  til  en  Pension  af  Kassen,  og  saa- 
ledes  vedtoges  det.  Under  31.  Marts  1838  fik:  Reglement 
for  den,  under  det  Kgl.  Akademi  for  de  skjønne  Kunster  ved 

Allernaadigst  Reskript  af  14.  August  1821  oprettede  Under- 
støttelseskasse" kongelig  Approbation.  Saaledes  var  det  Fond 
dannet,  der  senere  fra  Akademiet  gik  over  til  det  hele  Kunst- 
nersamfund under  Navn  af  „Udstillingsfonden"  som  i Tiden 
ved  enigt  Samvirken  voxede  sig  stort  og  paa  mange  Maader 
fremmede  kunstneriske  Formaal,  og  fremfor  Alt  — stillede 
mangt  et  Savn. 


Førstegang  siden  den  italienske  Operas  Tid,  i høisalig 
Kong  Frederik  den  Femtes  Dage,  gjenlød  Akademiets  store  Sal 
den  31.  Marts  1823  af  Musikens  Toner.  Høie  Præses  mod- 
toges ved  sin  Ankomst  af  Eleverne  med  en  Sang  paa  Melo- 
dien af  „den  kronede  Nationalsang".  Denne,  der  nok  kan 
være  et  Foster  af  Torkel  Badens  Muse,  kan  tillige  betragtes 
som  hans  Svanesang  i Akademiet.  Efter  at  Præses  i de  naa- 
digste  Udtryk  havde  henvendt  en  Tak  til  Sangerne,  tog  Sekre- 
tæren fat  paa  sin  Aarsberetning  og  havde  i det  akademiske 
Medlem  Ganovas  Død  et  Thema.  som  han  tværede  ud  over 
4 Foliosider.  Særlig  fremmanede  han  i Mindet  den  Aften, 
da  hans  „Perseus",  der  var  hans  Medlemsar beide  her  ved 
Akademiet,  første  Gang  betragtedes  ved  Fakkelbelysning  og 
„en  Abildgaard  udviklede  dette  Kæmpeværks  Betydning  for 
Kunstbrødre",  medens  den  store  romerske  Billedhugger  paa 
sin  Side  neppe  har  været  ufølsom  for  den  Ære  at  være  ble- 
ven optagen  som  Medlem  af  et  Samfund,  der  havde  Mænd 
som  Abildgaard  — og  Høyer  i sin  Midte.  Thorvaidsen  næv- 
nes ikke  med  et  Ord. 

Efterhaanden  havde  der  udviklet  sig  et  spændt  Forhold 
mellem  Professor  Baden  og  hans  Kolleger,  der  senere,  da 
hans  Forhold  til  Akademiet  var  løsnet,  skulde  træde  uforbe- 
holdent frem.  Anledningen  til  et  aabenbart  Brud  maatte  nok 
søges  i den  i sin  Tid  meget  omtalte  Schlick’ske  Sag.  Denne 
Benjamin  Schlick,  der  i ganske  særlig  Grad  beskyttedes  af 
Frederik  den  Sjette,  havde  som  ung  Arkitekt  vundet  den 
mindre  Sølvmedaille  ved  Akademiet  og  var  derpaa  reist  bort 
med  kongelig  Understøttelse  og  studerede  i 4 Aar  mekaniske 
Videnskaber  i Paris.  Derfra  hjemsendte  han  „efter  kongelig 

Opfordring"  et  Arbeide  til  Aggreation  og  med  Begjæring  om 
en  Opgave  til  Reception.  Det  var  en  Plan  af  Maskineriet 
ved  Theatre  Odéon  i Paris.  Akademiet  svarede,  at  der  af  en 
Bygmester  maatte  fordres  egne  Kompositioner.  1 Febr.  1823 
svarede  Schlick,  at  han,  uvidende  om  Fordringerne  havde 
indsendt  sit  Arbeide  efter  kongelig  Befaling;  nu  indsendte  han 
et  andet,  ligeledes  efter  Ordre:  den  arkitektoniske  Del  af  et 
Theater,  og  begjærede  sig  herpaa  aggreeret.  Projektet  led- 
sagedes af  7 Attester,  der  skulde  dokumentere  hans  Duelig- 
hed i Kunsten.  Ved  Afstemningen  forkastedes  hans  Arbeide; 
men  Medlem  skulde  han  nu  være,  og  under  dette  Høitryk 
foreslog  Præses  ham  aggreeret  som  „Maskinist",  et  Fag,  der 
formentes  at  spille  en  stor  Rolle  som  Hjælpemiddel  ved  større 
arkitektoniske  Arbeider,  og  skjøndt  nødig  gik  Akademiet  dog 
ind  paa  at  indstille  til  Kongen,  at  Schlick  aggreeredes  som 
saadan.  Hans  Reeeptionsarbeide  skulde  være  en  til  den  an- 
vendte Mekanik  henhørende  Opgave. 

Dette  bifaldtes  af  Kongen,  dog  saaledes,  at  Benjamin 
Schlick  efter  antaget  Receptionsstykke  skulde  have  alle  Rettig- 
heder som  Arkitekt,  lig  de  andre  akademiske  Medlemmer  i 
dette  Fag.  Opgaven  blev:  „Udvidelse  af  det  Kgl.  Theater  og 
dets  Maskineri*.  Da  Arbeidet  var  færdigt  og  indsendt  Febr. 
1825,  forkastedes  det  med  alle  Stemmer  mod  to,  Præses  og 
Baden.  Dette  Udfald  blev  taget  saare  unaadigt  op,  og  det 
franske  Akademi  blev  foranlediget  til  at  afgive  en  Erklæring, 
der  underkjendte  vort  Akademies  Dom  som  uretfærdig.  Dette 
Dokument  oversatte  Baden  paa  Dansk  og  indrykkede  det  i 
„Dagen".  Om  den  mystiske  Hr.  Schlicks  senere  Liv  maa 
henvises  til  Kunstnerlexikonnet.  Man  vil  se,  at  den  kgl. 
Naade  ikke  svigtede  ham.  Med  en  kongelig  Aarpenge  levede 
han  i Paris  paa  en  stor  Fod,  hvor  han  døde  1872,  bedækket 
med  fremmede  Ordener,  Medailler  og  Diplomer,  samt  en 
Kammerherrenøgle  fra  Storhertugen  af  Lucca,  som  han  tik 
kort  før  den  gamle  Konges  Død.  Nogen  dansk  Dekoration 
opnaaede  han  ikke.  Denne  Sag  vilde  for  sig  være  for  ube- 
tydelig til  at  standse  ved,  men  den  gav  i sin  Tid  Akademiet 
Leilighed  til,  under  vanskelige  Forhold,  at  optræde  med  Vær- 
dighed og  holde  over  Kunstens  og  dets  egen  Ære. 

En  Maaned  efter  den  forrige  Stiftelsesfest  indgav  Pro- 
fessor Baden  Ansøgning  om  Afsked  som  Sekretær  og  Biblio- 
thekar,  uden  at  angive  nogen  Grund  til  dette  Skridt,  der 
overraskede  Akademiet,  men  just  ikke  paa  nogen  ubehagelig 
Maade.  Paa  Regjeringens  Spørgsmaal,  om  hvad  Grunden 
vel  kunde  være,  svarede  Akademiet  i en  Henvendelse  til  Kon- 
gen, „at  Aarsagen  er  det  ubekjendt;  men  at  det  hverken 
ønsker  eller  forlanger,  at  Prof.  Baden  skal  vedblive  i sin 
Stilling.  Man  formener,  at  han  ved  sin  Lærdom  vil  passe 
bedre  ved  de  lærde  Skoler  end  mellem  Kunstens  Dyrkere  i 
hvilketsom helst  Embedsforhold  til  Deres  Majestæts  Academie 
for  de  skjønne  Kunster.  “ Samtidig  opfordres  Professor  Baden 
til  uopholdelig  at  afgive  de  Dokumenter  og  Breve,  vedrørende 
Akademiets  Sager,  som  han  maatte  være  i Besiddelse  af. 
Hans  Gjerning  udførtes,  til  Afskeden  var  bevilget,  af  Professor 
Schou.  I Juni  1824  entledigedes  endelig  Baden  som  Sekretær 
og  Bibliothekar  i Naade  med  Pension. 

Embedet  som  Slotsforvalter,  hvilket  han  ligeledes  beklædte, 
beholdt  han,  uagtet  Præses  i en  Skrivelse  til  Kongen  havde 
udtalt,  „at  man  ikke  kan  tiltræde  det  Ønskelige  heri:  tlu  i 
det  Forhold,  hvori  Prof.  Baden  har  sat  sig  til  Akademiet, 
kan  dette  kun  vente  sig  Ubehageligheder  af  ham  som  Slots- 
forvalter paa  Charlott enborg.* 


Medens  dette  gik  for  sig  i Akademiet,  mødtes  under 
Italiens  Himmel  to  unge  danske  Reisende,  Niels  Høyen  og 
Just  Mathias  Thiele.  Med  Ungdommens  Varme  nøde  de 
alle  Kuastens  Herligheder  i den  evige  Stad;  sjældnere  dog  i 
Fællesskab.  Høyen  var  allerede  da  saa  fordybet  i sine 
grundige  Studier,  at  det  ikke  var  ofte.  at  han  rev  sig  løs  fra 
dem  for  sammen  med  Landsnuend  at  besøge  en  eller  anden 
offentlig  Samling.  Han  var  allerede  da  mærkelig  i sine  Domme 
og  Udtalelser,  hvortil  sigtes,  naar  Thiele  i et  af  sine  lange 
Breve  til  sin  iiøie  Velynder,  Prinds  Christian,  lader  falde  føl- 
gende Yttring:  „Jeg  har  i Rom  truffet  en  Studiosus  Høyen. 

hvis  Kundskaber  og  Kjærlighed  til  Kunsten  i sin  Tid  neppe 
vil  blive  ubemærket.'  Efter  Prinds  Christians  Tilskyndelse 

var  Thiele  reist  ud  for  at  studere  Kunstens  Historie,  og  for 
ved  Hjemkomsten  at  afløse  den  gamle  Professor  Schou  som 
Lærer  i dette  Fag,  og  maaske  hermed  forbinde  Sekretær- 
og  Bibliothekarposten,  der  stadig  var  ubesat.  Om  hvad  det  var, 
der  snart  bragte  Thiele  til  at  renoncere  paa  den  første  af 
disse  Planer,  ville  vi  lade  ham  selv  tale : „Jeg  foretog  i dette 
Aar  med  Høyen  en  Reise  til  Orvieto  for  at  se  Signorellis 
Malerier  i den  derværende  Kirke.  Paa  denne  otte  Dages  Ud- 
flugt, da  vi  disputerede  fra  Morgen  til  Aften,  gjorde  vi 
nærmere  Bekjendtskab  og  lagde  Grunden  til  vort  fremtidige 
Venskab.  Men  med  en  Slags  Sønderknuselse  følte  jeg  daglig 
hans  Overlegenhed,  saa  jeg  snart  blev  enig  med  mig  selv  om, 
at  saaledes  som  han  studerede  Kunsten  var  Noget,  der  ikke 
laa  paa  mine  Veie.  I en  fortrolig  og  ganske  aaben  Samtale 
udtalte  vi  os  for  hinanden  om  vore  Formaal.  og  da  det  nu 
viste  sig,  at  han  aspirerede  til  Professoratet  i Kunsthistorie 
og  Mythologi  ved  Akademiet,  medens  jeg  egentlig  kun  øn- 
skede Sekretærposten,  faldt  der  en  Byrde  fra  mit  Hjerte,  som 
havde  trykket  mig,  siden  jeg  modtog  hint  meget  naadige  Brev 
af  28.  Marts  1823  fra  Prinds  Christian/ 

Men  blev  det  end  ikke  som  Kunsthistoriker,  saa  fik  dog 
Thieles  Romerreise,  hans  Bekjendtskab  med  Thorvaldsen  og 
Dvælen  i hans  Studier  den  største  Indflydelse  paa  hans  let- 
bevægelige Gemyt 

Et  Brev  fra  Prindsen  paalægger  ham  strax  at  komme 
hjem,  da  Sekretærposten  nu  maatte  besættes. 

Han  pakkede  sammen,  men  vilde  endnu  i sin  Skitsebog 
medtage  en  Erindring  om  den  klassiske  Plet,  hvor  Thorvald- 
sens  Studier  laa  med  Vinløvet  skyggende  over  den  lille  Have 
i Læ  af  Palazzo  Barberinis  mægtige  Mure. 

Medens  han  sad  i en  Krog,  fordybet  i dette  Arbeide,  stod 
Thorvaldsen  ubemærket  bag  ham  og  saa  paa  hans  Tegning. 
„Da  jeg/  skriver  Thiele  i sit  Livs  „Aarbøger"  „havde  sagt 
ham,  at  jeg  vilde  have  denne  Erindring  med  paa  Veien, 
hvilket  syntes  at  glæde  ham,  yttrede  han,  at  det  var  under- 
ligt at  af  saamange  Danske,  der  havde  besøgt  ham  i Rom, 
havde  dog  endnu  Ingen  tænkt  paa  at  skrive  hans  Levnetsløb. 
— Denne  Yttring  slog  ned  i mig  — man  kan  i enkelte  Øie- 
blikke  have  en  Lysning  som  af  en  hel  Fremtid/ 

Optagen  af  Tanken  om  engang  at  blive  Thorvaldsens 
Biograf  og  modtagende  Veiledning  af  ham  om  hos  hvem 
han  herhjemme  kunde  søge  Oplysninger,  ilede  Thiele  sporen- 
stregs  til  Kjøbenhavn  og  valgtes  kort  efter  enstemmigt  til 
Akademiets  Sekretær  med  Bolig  paa  Slottet. 


Blandt  Vennerne  i Rom,  der  til  Afsked  havde  trykket 
Thieles  Haand,  var  den  unge  Billedhugger  Herman  Vilhelm 
Bissen.  Med  store  Guldmedaille  og  Stipendium  var  han  i 
Efteraaret  1825  kommen  til  Rom,  og  hans  Ry  som  en 
Kunstner,  der  berettigede  til  de  største  Forventninger,  var  ilet 
forud  for  ham.  Thorvaldsen  og  Freund  mente,  at  man  dog 
nok  hjemme  var  noget  nøisomme,  og  med  et  skeptisk  Smil 
overfor  al  denne  Ros  ventede  man  „denne  Pokkers  Karl*  fra 
Danmark.  Thiele,  der  var  kommen  et  helt  Aar  tidligere  og 
kjendte  Bissen,  kunde  længe  nok  fremhæve  hans  elskværdige 
Beskedenhed,  — Thorvaldsen  rystede  paa  Hovedet  og  lo. 
Først  da  de  personligen  lærte  den  unge  Slesviger  at  kjende, 
overbevistes  de  om  Feiltagelsen,  uden  dog  at  nære  Jalusi  — 
dertil  var  Thorvaldsen  for  stor  og  Freund  en  for  ædel  Natur. 
Herhjemme  og  selv  mellem  Kunstnerne  var  dengang  kun  faa 
af  Thorvaldsens  Værker  bekjendte  uden  gjennem  Reisendes 
Breve  og  Beretninger.  Det  første  Brev,  Bissen  fra  Rom 
sendte  Akademiet,  omtaler  derfor  det  Indtryk,  han  havde  faaet 
ved  at  se  Mesterens  Arbeider,  og  hans  dybe  Veneration  for 
dem,  og  vi  kunne  ikke  nægte  os  den  Fornøielse  her  at  af- 
trykke det,  som  det  opbevares  i Akademiet.  Bissen  talte  vel 
Dansk,  men  naar  han  skrev,  maatte  han  tage  sin  Tilflugt  til 
Tydsken : 

„Die  hohe  Direction  der  koniglichen  Academie  der  scho- 
nen  Kunste! 

Die  hohe  Direction  wird  mir  mein  langes  Schweigen 
gnådigst  verzeihen,  denn  långst  schon  hatte  ich  die  Forsetzung 
meiner  Studien  melden  sollen.  Man  musz  mich  entschuldigen, 
wo  es  einem  so  schwer  wird  sich  zu  fassen  und  unter  der 
erstaunlichen  Menge  von  Meisterwerken  aller  Zeiten,  sich  zu 

rechte  zu  finden.  Unterdessen  besuche  ich  nach  dem  Rathe 
des  Herrn  Etatsrath  Thorvaldsen  regehnéiszig  den  Vatican  und 
das  Gapitol,  wie  auch  nach  und  nach  die  verschiedenen 
Gallerien,  um  mich  sowohl  mit  den  Werken  der  Alten  als 
auch  Raphael’s,  Michelangelo’s  und  so  ferner  moglichst  be- 
kannt  zu  machen.  Aber  freilich  man  darf  so  weit  nicht 
gehen  um  in  allen  Fåchern  das  Vorziiglichste  zu  finden.  Hrr. 
Etatsrath  Thorvaldsens  Studien  sind  unerschbpfliche  Quellen 
fur  die  Kennbegierigen ; und  was  vvichtig  ist,  er  findet  da  die 
rechte  Anwendung  der  oft  so  schwer  zu  verstehenden  An- 
tiken.  In  diesen  Heiligthumem  studierc  ich  fleiszig,  und  kann 
schwerlich  meine  Zeit  besser  anwenden,  wenn  auch  meine 
Muth  darniedergeschlagen  wird. 

Wie  grosz  mein  Erstaunen  und  meine  Bewunderung  war 
bei  dem  Anbliek  dieser  so  lang  ersehnten  Werke,  beim  Jason 
und  den  andern  Heldengestalten,  dem  Triumpfzuge  des  Alex- 
anders, kann  ich  nicht  aussprechen,  so  sehr  lehrreiche  vvaren 
sie  mir,  und  werden  es  hoffentlich  kiinflig  noch  mehr  sein. 

Eigen  aber  wird  einem  zu  Muthe,  wenn  man  in  den 
groszen  Studien  den  Vorhang  zuruckzieht,  und  gleichsam  ins 
Allerhelligste  tritt:  hier  steht  der  Erloser,  umgeben  von  seinen 
Jungern,  die  in  einem  Halbkreis  um  ihn  herum  stehen,  er 
mit  ausgebreiteten  Armen,  als  wollte  er  die  ganze  Welt  mit 
Liebe  umfassen;  gewisz  das  Hochste  was  je  gedacht  und 
dargestellt  wurde. 

Um  die  vielleicht  gemachten  Erfahrungen  in  Anwendung 
zu  bringen,  und  die  Gelegenheit  mich  mit  der  Natur  mehr 
bekannt  zu  machen,  die  sich  mir  hier  iu  den  guten  Modellen 
darbot,  zu  benutzen,  fing  ich  eine  Bacchantin  an,  die  ich 
schlafend  dargestellt  håbe,  auf  einem  Leopardenfell  ruhend. 
Ich  håbe  eine  fluehtige  Zeichnung  davon  mit  den  Sachen,  die 
von  hier  nach  Livorno  abgingen,  um  dori  abgeschiffl  zu 
werden,  abgesandt,  musz  aber  die  hohe  Direction  unterthå- 
nigst  bitten  die  Zeichnung  gnadigst  mit  Nachsicht  beurtheilen 
zu  wollen,  da  die  Figur  erst  halb  fertig  war,  als  ich  sie 
machte.  Hr.  Etatsrath  Thorvaldsen  ist  bis  jetzt  noch  mit 
der  Anordnung  und  Ausful  irung  zufrieden.  Auszerdem  håbe 
ich  mehrere  Versuche  gemacht  in  Basrelief,  worin  es  mir 
sehr  schwer  wird  dem  strengeren  Stiel  zu  folgen,  welches 

meinen  Fleisz  erhohen  musz.  Dann  werde  ich  mich  auch 
nåchstens  unter  der  Leitung  des  Herm  Etatsrath  in  Marmor 
versuchen,  und  mieh  so  bemiihen  in  jeder  Weise  vonvårts 
yu  streben,  wårend  ich  ihn  beståndig  als  unerreiclibares  Mu- 
ster  vor  mir  håbe,  und  mir  Herr  Freund  als  das  schonste 
Exempel  vorangeht,  und  in  allem  freundschaftlichst  unterstutzt 
und  behulflieh  ist.  “ 


Ved  Direktørvalget  i 1824  faldt  de  fleste  Stemmer  paa 
Professor  Lorentzen,  men  huskende  paa,  hvordan  det  ved  lig- 
nende Leilighed  gik  Dajon  for  9 Aar  siden,  undskyldte  Lo- 
renzen sig  med  sin  Alder,  og  Præses  ilede  med  at  forebringe 
Hans  Majestæt  Akademiets  Ønske,  at  Professor  C.  F.  Hansen 
fremdeles  maatte  beklæde  Embedet  i de  følgende  3 Aar. 
hvilket  allemaadigst  bifaldtes.  Som  Præludium  til  Festlig- 
hederne i Anledning  af  Kongedatteren  Prindsesse  Vilhelmines 
Formæling  med  Prinds  Frederik,  meddeler  høie  Præses  Akade- 
miet, at  Hans  Majestæt  har  givet  ham  og  alle  hans  høie 
Sødskende,  saavelsom  hans  Søn,  Prædikat  af  Kongelige  Høj- 
heder. 

Direktøren  sammenkaldte  i samme  Anledning  Akademiet 
og  meddelte  det:  „at  det  ikke  vilde  være  det  høie  Konge- 
par ubehageligt  ved  denne  Leilighed  at  modtage  Stadens 
Glædesy  tt  ringer.  Akademiet  maatte  da,  med  levende  Erkjen- 
delse  af  dets  allerhøieste  Beskytter  og  dets  høie  Præsidis  For- 
anstaltninger og  Omhu  for  Akademiets  Vel,  istemme  den 
almindelige  Jubel,  og  paa  en  værdig  Maade  offre  til  Danmarks 
Genius,  som  tager  det  høie  Par  i sin  Beskyttelse."  Heri  vare 
Alle  enige;  paa  Festaftenen  oplystes  Slottets  Facade  af  Beg- 
fakler, og  over  Altanen  anbragtes  et  af  Eckersberg  udført 
Transparent,  efter  Direktørens  Idé:  de  tre  Kunster  offrende 
til  Danmarks  Genius,  der  forener  og  bekrandser  de  høie 
Forlovedes  Buster. 

Ved  Direktørvalget  i 1827  opnaaede  den  afgaaende  Di- 
rektør kun  én  Stemme,  hvorfor  Eckersberg  uden  Modsigelse 
valgtes  til  denne  Ærespost , men  tre  Aar  efter  sad  atter 
gamle  Hansen  i Direktørens  Stol.  Han  var  kun  to  Aar  yngre 
end  selve  Akademiet,  og  nu  feirede  dette  i 1830  hans 
50aarige  Jubilæum  som  Statsembedsmand.  Ved  sin  Dygtighed 
og  Energi  og  støttet  af  en  aldrig  svigtende  kongelig  Bevaa- 
genhed,  havde  hans  kraftige  Haand  grebet  ind  i saagodtsom 
alle  de  kunstneriske  Foretagender,  der  vare  oppe  i den  Tid, 
dels  som  akademisk  Direktør  og  dels  som  Arkitekt  for  de 
mægtige  Byggeforetagender,  der  lededes  af  ham,  og  som  satte 
mange  andre  kunstneriske  Kræfter  i Bevægelse,  der  skylde 
ham  deres  Udvikling.  Hans  Stil,  der  er  en  Efterligning  af 
den  romerske,  kan  vel  ikke,  i kunstnerisk  Finesse,  komme  op 
ved  Siden  af  Harsdorffs  Bygninger,  der  havde  deres  For- 
billeder i den  græske  Kunst;  men  dog  fortjene  de  Hansenske 
Bygninger  neppe  den  Dadel,  som  det  senere,  især  fra  et  vist 
Partis  Side,  blev  Mode,  at  lade  dem  og  deres  Ophavsmand 
være  Gjenstand  for. 

Det  er  Arkitekternes  Lod,  at  Ilden  kan  fortære,  og  Nytte- 
hensyn i senere  Tid  forringe  deres  smukkeste  Arbeider;  begge 
Skjæbner  ere  overgaaede  flere  af  Hansens  Bygninger.  Men 
mest  var  det  dog  den  Billedhuggeren  Herman  Freund  senere 
overgaaede  Behandling  fra  den  myndige  Bygmesters  Side 
overfor  Statuerne  til  Slotskirken,  der  bragte  hans  Venner  i 
det  Høyenske  Parti  i Vaaben  imod  Hansen.  At  haane  og 
nedrive  ham  og  hans  Værker  blev  en  vedtagen  Trosartikel,  og 
næsten  et  Partimærke. 

Den  24.  April  om  Aftenen  samledes  hele  Akademiet  med 
Æresmedlemmer  og  høie  Præses  om  Jubilaren  i den  festligt 
oplyste  Figursal. 

Thiele  holdt  en  Tale  til  ham,  og  Præses  overrakte  ham 
en  Medaille  i Guld  med  hans  Billede,  der  senere  skulde 
benyttes  som  Æresmedaille  i Arkitekturen.  Samtidig  var  hans 
Marmorbuste,  udført  af  Freund,  opstillet  i Forsamlingssalen. 
Det  kan  ikke  være  Andet,  end  at  en  saa  myndig  og  ind- 
flydelsesrig Mand  som  Hansen,  ligesom  i tidligere  Tid  Abild- 
gaard,  maa  have  havt  Uvenner  og  Misundere;  — men  dog 

følte  vist  de  fleste  af  Deltagerne  i denne  smukke  Festlighed, 
at  den  Hæder,  der  var  vist  Jubilaren,  var  velfortjent. 


Efter  et  treaarigt  Studieophold  i Udlandet  vendte  Niels 
Høyen  hjem  til  Danmark,  fuldt  udrustet  med  dybtgaaende 
Kundskaber  i alle  Kunstens  Forgreninger  og  med  Iver  og 
Lyst  til  at  gjøre  dem  frugtbringende  herhjemme.  Hans  Øn- 
skers  Maal,  Pladsen  som  Professor  i Kunsthistorie  ved  Akade- 
miet, var  siden  1815  besat  med  N.  J.  Schou.  en  for  sin  Tid 
lærd  Filolog  og  hæderlig  Mand  forresten;  men  hans  Forelæs- 
ninger vare,  forsaavidt  nogle  hørte  dem,  .kun  Gjenstand  for 
Spot  og  Latter”.  Høyen  benyttede  Ventetiden,  saa  godt  han 
kunde.  Han  var  i Forening  med  J.  C.  Thomsen  en  af  Stif- 
terne af  .Kunstforeningen”,  og  af  Akademiet  fik  han  Lov  til 
at  holde  Foredrag  i dets  Auditorium  for  Eleverne.  Hans  be- 
aandede  Foredrag  vakte  alle  Kunstelskeres  Opmærksomhed, 
og  den  officielle  Professor  kom  snart  paa  det  Rene  med, 
at  han  gjorde  vel  i at  søge  sin  Afsked,  hvilket  skete  i Fe- 
bruar 1829.  Strax  efter  udnævntes  Høyen  til  Professor  i 
Kunsthistorie  ved  Akademiet  og  bødes  som  Medlem  Velkom- 
men i Akademiets  Forsamling  af  høie  Præses.  Vel  vidste 
Alle,  at  en  Mand  med  udmærkede  Evner  og  Kundskaber  og 
stor  Veltalenhed  nu  beklædte  denne  vigtige  Post,  men  at 
med  ham  en  ny  Tid  skulde  sende  sin  Luftning  ind  i Akade- 
miet, og  at  et  nyt  Regimente  snart  skulde  afløse  det  gamle 
„Empire”,  det  skulde  snart  lade  sig  mærke.  — 

Det  første.  Høyen  foretog  sig  i sin  nye  Stilling,  var  at 
forelægge  en  Plan  for  sine  Forelæsninger,  hvilken  bifaldtes  af 
Præses  og  Akademiet,  der  tilstod  ham  to  ugentlige  Timer  til 
Forelæsninger  for  Eleverne,  medens  to  andre,  bekvemt  lagte 
Timer,  skulde  komme  „Artisterne”,  dem,  der  alt  havde  Guld- 
medaille,  tilgode.  Præses  anbefalede  Professorerne  i Viden- 
skaberne, at  de  udarbejdede  Haandbøger  i deres  respektive 
Fag,  og  som  Følge  heraf  fremkom  Professorerne  Ursin, 
Hetsch  og  S.  A.  V.  Stein  efterhaanden  med  Haandbøger  i 
Geometri,  Perspektiv  og  Anatomi. 

Koefoeds  „Mærkelige  Begivenheder  af  Verdenshistorien” 

skulde  lægges  til  Grund  for  Høyens  Forelæsninger,  dog  at 
Læreren  benyttede  enhver  Ledighed  til  at  vække  Elevernes 
Interesse  for  Kunstens  Historie. 

Høyen,  hvis  Geni  netop  skulde  til  at  udfolde  sine  Vinger 
og  hæve  hans  Tilhørere  op  til  Kunstens  Høider,  maa  have 
smilet  ved  Tanken  om  , Koefods  mærkelige  Begivenheder* 
og  over  de  Ledebaand,  man  vilde  lægge  paa  ham.  De  brast 
ogsaa  snart,  og  der  indrømmedes  ham  fuld  Frihed  til  at  følge, 
hvilken  Plan  han  vilde.  Ophængning  af  gode  og  oplysende 
Afbildninger  kom  hans  livfulde  og  lærerige  Foredrag  til  Hjælp, 
der  beredte  hans  Tilhørere  uforglemmelige  Timer. 


Den  16.  Marts  1829  behagede  det  Hs.  Kongelige  Høihed 
Prinds  Frederik  Carl  Christian,  den  senere  Kong  Frederik  den 
Syvende,  at  være  tilstede  i Akademiets  Forsamling. 

Deres  Kgl.  Høiheder,  Præses  og  hans  Søn  modtoges  i 
den  ny  indrettede  Figursal,  der  saavelsom  Akademiets  Skoler 
toges  i naadigst  Øiesyn. 

„Førend  Forsamlingen  tog  Sæde,  behagede  det  Præses 
at  overrække  sin  høie  Søn  det  akademiske  Diplom  med  Ud- 
tryk, som  Akademiet  længe  vil  bevare  i taknemmelig  Ihukom- 
melse, og  som  Hs.  Kgl.  Høihed  besvarede  ved  et  naadigt 
Tilsagn  om  at  ville,  i sine  høie  Fædres  Spor,  være  Danmarks 
Kunst  en  Ven  og  Beskytter.* 

Den  paafølgende  31.  Marts  høitideligholdtes  Stiftelses- 
dagen  første  Gang,  og  som  saa  hyppigt  senere,  om  Aftenen 
i den  smukt  oplyste  Figursal. 

Medens  Præses,  ledsaget  af  Akademiet,  i den  svindende 
Dags  Belysning,  kastede  et  forbigaaende  Blik  paa  Aarets  Ud- 
stilling, ventede  et  talrigt  Publikum  i Taushed  inde  i Salen. 
Og  i Beskuelse  af  de  antike  Statuers  Rækker,  belyste  af 
to  store  Lysekroner  lig  Tøndebaand,  besatte  med  utallige 
Voxlys,  kunde  Tiden  ikke  falde  lang.  Ved  Siderne  af  Frede- 
rik den  Femtes  kneisende  Brystbillede  i Salens  Baggrund, 
steg  Flammerne  op  fra  de  to  store  antike  Kandelabre,  me- 
dens det  grønne  Bord  i Midten  oplystes  af  to  gammeldags 
Armstager. 

Som  det,  der  for  de  Fleste  var  Glandsen  af  det  Hele, 
søgte  Øinene  hen  til  det  lille  Bord  foran  Præsidis  Sæde, 
hvorpaa  flere  Rader  Guld-  og  Sølvmedailler  glimrede  og 
ventede  paa  Uddelingens  høitidelige  Øieblik. 

Endelig  aabnedes  en  Dør  i Baggrunden  af  Salen,  og  i 
Orden  fra  den  Yngste  til  den  Ældste  indtraadte  Akademikerne 
og  toge  hver  Plads  ved  sin  Stol.  Efter  dem  kom  Æres- 
medlemmerne i Gala  og  tilsidst  høie  Præses  i sit  Regiments 
røde  Uniform  med  de  grønne  Rabatter,  Generalsepauletter 
og  det  blaa  Baand  over  Brystet.  Forsamlingen  reiste  sig,  og 
i den  høitidelige  Stilhed  hørte  man  Geværgrebene  fra  en 
lille  Afdeling  Soldater,  der  i to  Rækker  vare  posterede 
fra  Indgangsdøren  ind  i Salen,  og  som  præsenterede  Ge- 
vær, naar  Prindsen  passerede  deres  Rækker.  Programmet 
for  denne  høitidelige  Forsamling  bestod  kun  i Sekretærens 
Beretning  om  Aarets  Begivenheder  i Kunstens  Verden,  og  saa 
det  vigtigste,  Medailleuddelingen,  der  fik  Liv  igjen  i Folk, 
efter  den  døsige  Ventetid  i den  kvalme  Luft.  Dernæst  frem- 
bar Sekretæren  Protokollen  og  en  dyppet  Pen  til  Præses,  der 
underskrev  den  ved  det  lille  Bord.  Den  bares  igjen  tilbage 
til  det  grønne  Bord,  og  efter  Rang  og  Anciennitet  gik  Æres- 
medlemmerne og  Professorerne  saa  hen  og  satte  deres  Navne 
under  Præsidis. 

Kort  efter  forkyndte  Hurraraabene  nede  paa  Kongens 
Nytorv,  at  Prindsen  kjørte  ud  af  Charlottenborgs  Port,  og  at 
Festen  var  forbi. 


Efter  10  Aars  Forløb  vendte  H.  V.  Bissen  hjem  fra  Rom 
som  den  modne  Kunster,  der  i fuldt  Maal  havde  fyldestgjort 
de  Forventninger,  der  vare  stillede  til  hans  Begavelse.  Efter 
at  være  bleven  aggreeret,  optoges  han  den  23.  Marts  1835 
enstemmig  til  Medlem  paa  hans  bekjendte  Statuette:  en 
Valkyrie. 

Bissen,  der  i Rom  havde  været  sammen  med  Høyen, 
sluttede  sig  strax  som  Meningsfælle  til  hans  Kunstanskuelser. 
Den  tredie  Ven  fra  Romerdagene.  Just  Thiele,  nu  Akademiets 
Sekretær,  stod  fra  første  Færd  af  og  bestandig  dem  begge 

nær,  men  hans  gamle,  paa  Taknemmelighed  hvilende  Forhold 
til  Prinds  Christian  maa  have  paalagt  ham  mangt  et  Baand, 
da  Høyen  overfor  Præses  mere  og  mere  optraadte  med  Selv- 
stændighed. 

Med  smidig  Takt  og  Klogskab  klarede  Thiele  disse  Skjær, 
og  bevarede  Venskabet  til  begge  Sider.  De  fleste  af  den 
yngre  Generation,  der  senere  skulde  slutte  sig  til  dem,  vare 
endnu  i Elevforhold  til  Akademiet.  Blandt  dem,  og  den  geni- 
aleste  af  dem  Alle,  var  Vilhelm  Marstrand.  Det  Aar,  Bissen  blev 
Medlem,  konkurrerede  han  til  den  mindre  Guldmedaille.  Nær 
var  det  dog,  at  han  ikke  var  kommen  med  til  Konkursen. 
Han  var  paa  en  Sommertur  i Norge  og  vilde  ikke  kunne 
naa  herned  før  Dagen  efter  Konkursens  Aabning,  og  saa  var 
han  udelukket,  hvad  man  ret  beklagede.  Da  tilbød  Eckers- 
berg  at  være  tilstede,  naar  Skibet  lagde  til,  og  derfra  føre 
Konkurrenten  lige  ind  i hans  Loge,  hvor  han  saa  kunde 
faa  Opgaven,  uden  at  han  havde  været  i Berøring  med 
Nogen. 

Saaledes  skete  det  ogsaa,  men  Marstrand  var  ikke  hel- 
dig og  Medaillen  tilkjendtes  Eddelin  for  hans  smukke  Arbeide, 
Odysseus  og  Nausicae. 

Da  Ordningen  ved  Konkurserne  for  Guldmedaillerne  nu 
er  helt  forandret,  kan  det  maaske  interessere  at  høre,  hvor- 
dan den  var  i gamle  Dage,  ja  helt  op  til  Akademiets  ældste 
Tid.  Man  vil  da  tillige  forstaa,  hvor  kritisk  Situationen  var 
i sin  Tid  for  den  unge  Thorvaldsen,  da  han  søgte  at  snige 
sig  bort  fra  Konkursen  og  ned  ad  Vindeltrappen,  hvilket  dog 
lykkeligvis  blev  opdaget  og  forpurret.  — Hvert  andet  Aar 
den  1.  Juli  om  Morgenen  samledes  Akademiet  for  at  be- 
stemme Opgaverne  i de  forskjellige  Kunstfag,  og  imens  ven- 
tede Konkurrenterne  i Spænding  udenfor  Forsamlingssalen. 
Iforveien  havde  hver  laget  sin  „Loge*  i Besiddelse,  ved  deri 
at  henlægge  Rekvisiter  til  Arbeidet,  enten  en  Klump  Ler 
eller  en  Malerkasse,  og  som  Soverekvisit  en  Madras  og  et 
Tæppe;  to  Døgn  vare  nemlig  tilstaaede  til  Udførelse  af  Skitsen. 
Disse  Loger  vare  kun  i en  Høide  af  4 Alen  slaaede  sammen 
af  uhøvlede  Brædder,  med  en  Dør  af  samme  Slags,  forsynet 
med  Hængelaas.  De  optog  hver  et  Vindu  i Skolelokalerne 
ud  mod  Nyhavn. 

Naar  man  saa  inde  i Forsamlingen  var  bleven  enig  om 
Opgaverne,  indkaldtes  de  Konkurrerende  efter  Fag,  og  naar 
Sekretæren  havde  oplæst  Opgaven  og  afleveret  den  opskrevet, 
trak  hver  sig  tilbage  til  sin  Loge,  fordybende  sig  enten  i 
Bibelen  eller  Homer  og  Stilhed  hvilede  over  det  Hele.  1 
den  Del  af  Salene,  der  laa  indenfor  disse  Baase,  havde  Be- 
tjentene Vagt,  om  Natten  sovende  paa  deres  Post,  og  ikke 
tilladende  nogen  Konkurrent  at  forlade  Lokalerne  uden  Led- 
sagelse frem  og  tilbage.  Maaltiderne,  hvortil  Enhver  maatte 
bidrage,  nødes  dog  i Fælledsskab,  og  om  Aftenen,  naar 
en  lille  Punschebolle  kom  paa  Bordet,  lød  munter  Tale  og 
Sang  til  Guitaren  fra  en  halv  Snes  unge,  sorgløse  Menne- 
sker i den  stille  Sommeraften  ud  over  Nyhavn.  Enhver 
troede  foreløbig,  at  hans  Skitse  nok  var  den  bedste.  Paa 
Trediedagens  Morgen  samledes  saa  igjen  Akademiets  Fædre, 
og  fandt  alle  de  malede,  modellerede  eller  tegnede  Skitser 
henlagte  paa  det  grønne  Bord.  Med  Frygt  og  Bæven  traadte 
de  Konkurrerende  ind,  En  efter  En,  og  fik  deres  Udkast  til- 
bage med  en  eller  anden  Bemærkning  af  en  Professor  i Faget, 
og  paategnet  med  hans  Bogstav.  En  Tegning,  overensstem- 
mende med  Skitsens  toges  i Forvaring  i Akademiet. 

Nu  begyndte  i Logerne  Arbeidets  Udførelse  efter  Skitsen, 
ligeledes  under  Afsondring;  kun  Modellerne  løb  om  og  passede 
deres  Dont,  fra  den  Ene  til  den  Anden.  10  Uger  havde  de  til 
Udførelsen,  om  Forlængelse  var  der  ikke  Tale;  naar  Fristen 
var  ude,  kom  Snedkeren  og  slog  alle  Logerne  ned,  og  der 
stod  saa  alle  Arbeiderne  i Rad,  hver  ved  sit  Vindue.  I 8 
Dage  kunde  de  ses  af  hvem,  der  havde  Lyst  — og  saa  faldt 
Dommen.  I over  100  Aar  fulgtes  dette  Reglement  for  Guld- 
medaille-Konkurseme.  Derefter  løsnedes  Baandene  mere  og 
mere;  Logerne  faldt  bort,  og  efter  Reglement  fra  1888  stilles 
nu  Opgaverne  hvert  Aar  og  oplæses  ved  Aarsfesten.  Til 
Løsningen  haves  et  helt  Aar,  uden  indleveret  Skitse,  og  ud- 
ført hos  Kunstneren  selv  eller  i en  ældre  Kunstners  Atelier, 
blot  det  er  indenfor  Landets  Grændser.  Undertiden  er  det 
blevet  Kunstnerne  overladt  selv  at  vælge  deres  Opgave.  Saa 
forskjellige  ere,  før  og  nu,  Begreberne  om  Konkurs. 

Thorvaldsen  var  træt  af  Rom,  hvor  han  dog  altid 
uagtet  de  mange  Aars  Ophold  var  og  blev  en  Fremmed; 
han  længtes  efter  Fædrelandet  og  efter  dér  at  tilbringe  sine 
sidste  Dage.  Rygtet  om,  at  han  snart  kunde  ventes  hjem, 
glædede  alle  hans  Landsmænd.  Med  dette  Haab  for  Øie 
valgte  Akademiet  i 1833  Thorvaldsen  til  Direktør,  idet  det 
vedtoges,  at  den  maanedhavende  Professor  skulde  varetage 
Forretningerne,  indtil  han  selv  kom.  Efter  at  have  modtaget 
denne  Meddelelse,  skriver  Thorvaldsen  til  Akademiet:  „Af  det 
Kgl.  Aeademies  meget  ærede  Skrivelse  af  14.  April  1833  er- 
farer jeg,  at  høisamme  i Forsamlingen  af  28.  Marts  har  be- 
haget at  udvælge  mig  til  dets  Directeur.  Idet  jeg  med  den 
dybeste  Anerkjendelse  modtager  dette  nye  Bevis  paa  Acade- 
miets  hædrende  Opmærksomhed  mod  mig,  føler  jeg  det  nød- 
vendigt i Forveien  at  udbede  mig  Overbærelse,  da  allerede 
Erfaringen  i lignende  Embedsstilling  her  har  lært  mig,  hvor- 
meget  jeg  trænger  til  samme.  Med  Hensyn  til  det  høie  Acade- 
mies  Spørgsmaal  om  Bestemmelsen  for  min  Afreise  fra  Rom, 
da  troer  jeg  med  Vished  at  kunne  tiltræde  samme  kort  efter 
Corvettens  Afgang  fra  Livorno  med  de  indskibede  Arbeider. 
Med  megen  Taknemmelighed  ser  jeg  Aeademiets  Omhu  for 
mig  i Henseende  til  Bolig  og  Atelier,  og  jeg  bemærker  kun, 
at  jeg  nødig  ved  min  Nærværelse  vilde  give  Anledning  til 
Boligs-Uleilighed  for  nogen  af  inine  andre  Kunstbrødre.  “ 

Men  skjøndt  Akademiets  nye  Direktør  i Skrivelse  til 
Præses  havde  meddelt,  at  han  i Februar  næste  Aar  ganske 
sikkert  agtede  at  bryde  op  fra  Rom,  holdt  nye  og  store  Be- 
stillinger ham  dog  endnu  i hele  5 Aar  bunden  til  Tiber- 
staden.  Akademiet  levede  bestandig  i Haabet  og  gjenvalgte 
ham,  da  tre  Aar  vare  gaaede,  til  Direktør.  Foreløbig  maatte 
man  nøies  med  hans  Buste,  udført  i Rom  af  Bissen  og  be- 
stilt i Marmor  af  en  Kreds  af  Landsmænd,  der  skjænkede 
den  til  Akademiet. 


Bygningsdirektøren,  Konferensraad  Hansen,  nærmede  sig 
nu  de  80  Aar,  og  ønskede  Lettelse  i sin  Lærergjerning  ved 
Akademiet.  Han  indgav  derfor  Ansøgning  om,  at  hans  Sviger- 

søn,  Hetsch,  der  siden  1822  havde  været  Professor  i Perspek 
tiv,  og  siden  1829  extraordinair  Professor  i Bygningskunsten, 
maatte  overtage  en  Del  af  hans  Arbeide.  Præses  fandt  dette 
billigt  og  opfordrede  Akademiet  til  i næste  Møde  at  ordne 
denne  Sag  efter  Hansens  Ønske.  Høyen  var  dog  af  en  anden 
Mening  og  udtalte,  at  naar  Konferensraad  Hansen  trak  sig 
tilbage,  maatte  hans  Embede  paa  almindelig  Maade  opslaas 
vakant. 

En  Yttring  af  Høyen  foranledigede  Præses  til  at  udtale, 
at  Akademiet  neppe  kunde  være  tjent  med  lærde  Arki- 
tekter, der  savnede  Praktik,  og  at  denne,  i Forbindelse  med 
god  Smag,  altid  vilde  være  Hovedsagen.  Men  Høyens  Op- 
fattelse blev  delt  af  Forsamlingen,  og  Embedet  som  Professor 
i Bygningskunsten  opsloges  vakant. 

1 næste  Møde  23.  Marts  1835  skulde  Valget  finde  Sted. 
Ansøgerne  vare  Etatsraad  Koch  og  Bygningsinspecteur  Friis, 
— Hetsch  havde  trukket  sig  tilbage.  Præses  bemærkede 
med  Hensyn  til  den  af  ham  i forrige  Møde  brugte  Betegnelse: 
lærde  Arkitekter,  i Modsætning  til  praktisk  dygtige,  at  den 
var  fremkaldt  ved  Høyens  Fordring,  at  Konstruktionslære 
skulde  foredrages  ved  Akademiet.  Professor  Høyen  forelagde 
en  Skrivelse  med  Anmodning  om  at  den  maatte  blive  oplæst 
forinden  Valget.  Heri  erklærer  han.  at  det  med  Arkitek- 
turens Fremskriden  er  blevet  en  erkjendt  Sætning,  at  enhver 
Bygningsskole,  der  ikke  støtter  sig  til  et  grundigt  og  om- 
fattende Studium  . af  arkitektonisk  Konstruktion  uundgaaeligt 
maa  forfeile  sit  Øiemed;  at  Akademiets  Skole  endnu  havde 
meget  at  indhente  i den  Retning,  og  at  det  ikke  er  nok  at 
Ansøgerne  ere  praktiske  Arkitekter,  naar  ei  et  grundigt  theo- 
retisk  Studium  knytter  sig  til  deres  Dygtighed  og  Erfaring. 
Han  foreslaar  derfor,  eftersom  Ingen  af  dem,  der  kunde  søge 
om  dette  Lærerembede,  hidtil  bar  havt  Ledighed  til  at  ud- 
vikle de  Evner  og  Færdigheder,  som  her  bør  gjøres  Fordring 
paa,  at  Akademiet  burde  aabne  en  Leilighed  for  de  Ansøgende 
til  at  vise  deres  Dygtighed  ved  en  Konkurs.  Præses  mod- 
sagde dette  og  udtalte,  at  der  kun  kunde  blive  tale  om  Kon- 
kurs. naar  det  gjaldt  et  Professorat  i Konstruktionslære.  Efler 
ut  Høyen  havde  repliceret,  at  ban  kun  tænkte  paa  nænæ- 
rende Sag  og  ikke  paa  noget  nyt  Professorat,  mente  Prseses 

Sagen  uddebatteret,  og  med  1 1 Stemmer  valgtes  Koch  saa  til 
Professor;  Friis  fik  tre. 

Naar  vi  have  opholdt  os  noget  længere  ved  denne  Sag, 
er  det  nærmest,  fordi  vi  i den,  første  Gang,  se  Høyen  træde 
frem  paa  den  akademiske  Arena  og  djærvt  hævde  sine  An- 
skuelser, selv  ligeoverfor  høie  Præses. 


Foruden  den  rige  Samling  af  Thorvaldsens  navnkundigste 
Værker,  der  1826  i Gharlottenborgs  Sale  begeistrede  hans 
Landsmænd,  kom  efterhaanden  flere  og  flere  Sager  hertil. 
Fregatten  Galathea  hjembragte  i 1834  en  saa  rig  Ladning,  at 
en  særlig  Udstilling,  samtidig  med  den  aarlige,  blev  arran- 
geret i den  Fløi  af  Slottet,  der  vendte  ud  mod  botanisk  Have, 
indbefattende  den  midterste  Havesal,  som  indtil  1832  havde 
været  overladt  til  botanisk  Auditorium,  indtil  Havens  egen 
Bygning  var  bleven  færdig.  Synet  af  alle  disse  Skatte  gjorde 
et  stærkt  Indtryk  og  betragtedes  som  sikkre  Forløbere  for 
Mesteren  selv. 

Næste  Aar  kom  „Bellona"  med  en  lignende  kostbar 
Fragt,  og  Sagernes  Mængde  var  saa  stor,  at  Charlottenborg 
havde  ondt  ved  at  huse  det  Alt,  selv  kun  interimistisk.  Nogle 
af  de  store  Kasser  bleve  magasinerede  paa  Proviantgaarden. 
— Da  vaagnede  med  Kraft  Tanken  om  et  »Thorvaldsens 
Museum”  i Kjøbenhavn.  Vel  var  Gavebrevet  paa  alle  disse 
Kunstværker  endnu  ikke  udfærdiget  af  Thorvaldsen,  men 
ved  Hjemsendelsen  af  disse  ved  kongelige  Skibe,  vistes  et 
Tillidsforhold  fra  begge  Sider,  som  kun  kunde  udtvdes  paa  én 
Maade. 

En  »Forening”  dannede  sig  og  indbød  Medborgere  til  at 
give  Bidrag  til  Opførelse  af  et  Museum  for  Thorvaldsens  Ar- 
beider,  og  Høyen  udsendte  i 1836  et  lille  Skrift:  „Om  Thor- 
valdsen og  hans  Museum",  der  i varme  og  begeistrede  Ord 
søgte  at  orientere  Publikum  om  Sagens  store  Betydning  for 
hele  Nationen. 

Bidragene  strømmede  ind,  og  snart  kunde  den  Med- 
delelse sendes  Thorvaldsen  til  Rom,  at  allerede  60,000  Rbd. 
vare  indkomne  til  det  vordende  Museum. 

Museum.  VII.  2.  19 

Ogsaa  Akademiet  var  af  nævnte  Forening  opfordret  til 
at  yde  Bidrag,  og  Kongen  bevilgede,  at  det  maatte  afgive 
3000  Rbd.  af  sin  Obligationsbeholdning  hertil,  dog  med  den 
Betingelse,  at  Pengene  ikke  maatte  udbetales,  forinden  Byg- 
ningen var  paabegyndt.  Nu  varede  det  ikke  længe  før  Thor- 
valdsens  Gavebrev  paa  alle  hans  Kunstsamlinger  til  Byen 
Kjøbenhavn  kom  istand,  og  selv  higede  han  efter  at  følge 
efter.  Rom  var  bleven  ham  mindre  hyggelig;  med  Tenerani 
stod  han  ikke  længere  paa  nogen  god  Fod,  og  Frygt  for 
Koleraen,  der  tiavde  hjemsøgt  Rom,  i Forbindelse  med  Frygt 
for  hans  mange  Kostbarheders  Sikkerhed,  gjorde  ham  Af- 
reisen  lettere.  Han  afskedigede  eflerhaanden  sine  Marmor- 
arbeidere,  og  Meiselslagene  døde  bort  i de  store  udtømte 
Værksteder,  der  før  havde  hørt  med  til  Roms  største  Sevær- 
digheder. 

Med  Gonradins  skjønne,  tungsindige  Statue  bragte  Thor- 
valdsens  Genius  hans  sidste  Afskedsliilsen  til  Rom. 

„Rola“  laa  i Livornos  Havn  og  ventede  paa  ham.  Den 
13.  Juli  1838  lettede  Fregatten  og  vendte  med  sin  navnkun- 
dige Passager  Stevnen  mod  Kjøbenhavn. 

Den  unge  Billedhugger  Jens  Adolf  Jerichau  havde 
faaet  Tilladelse  til  at  følge  med  Fregatten  herhjemmefra  til 
Livomo.  Hans  Samværen  med  Thorvaldsen  var  derfor  kun 
kort  — en  Velkomst  og  en  Afsked;  men  maaske  har  dog 
den  hjemdragende  Gamle  i den  Unges  dybe  Blik  set  Noget, 
der  var  i Slægt  med  hans  eget. 


Da  Efterretningen  naaede  Kjøbenhavn,  at  det  nu  var 
blevet  til  Alvor  med  Thorvaldsens  Hjemreise,  blev  der  travlt 
paa  Charlottenborg  med  at  indrette  hans  Bolig  og  ordne 
hans  lille  beskedne  Husstand.  Den  17.  September  steg  den 
saalænge  Ventede  i Land  paa  Toldboden,  og  Kanontordenen 
kaldte  Alt,  hvad  løbe  og  gaa  kunde,  derud  til  hans  Mod- 
tagelse. Den  storartede  Hyldest,  han  var  Gjenstand  for  fra 
hele  Befolkningens  Side,  er  et  smukt  og  uforglemmeligt  Blad  i 
vor  Bys  Historie,  som  ogsaa  uforglemmeligt  i vor  Kunst- 

akademis,  der  atter,  og  nu  for  bestandig  favnede  sin  store 
Fostersøn  indenfor  sine  Mure. 

Ligesom  ved  Hjemkomsten  i 1819  var  Præses  fraværende 
l>aa  Reise,  men  ikke  havde  han  havt  nødig  at  opfordre  Akade- 
miet til  paa  hedste  Maade  at  hædre  vor  Thorvaldsen.  — To 
Rage  efter  Hjemkomsten  modtog  Akademiet  sin  Direktør  i 
en  høitidelig  Forsamling,  hvor  Sekretæren  holdt  følgende  Tale 
til  ham: 

Thorvaldsen!  Vi  hilse  Dem  først  med  det  Navn  alene, 
som  er  denne  Stiftelses  Stolthed  — Danmark  en  Ære  — og 
vor  Tidsalder  et  uforglemmeligt  Smykke! 

Thorvaldsen!  Saa  er  De  da  atter  i Danmark!  Saa  ind- 
tager De  omsider  her  i Akademiets  Forsamling  den  Plads, 
som  vi  alt  længe  kun  besatte  med  Deres  høitberømmelige 
Navn,  medens  vi  Aar  for  Aar  knyttede  os  fastere  til  det 
Haab,  som  nu  til  Akademiets  — til  Danmarks  Glæde,  endelig 
opfyldtes.  To  Decennier  ere  snart  henrundne,  siden  dette 
Akademi  sidst  omfavnede  Dem.  Imedens  den,  med  Udlan- 
dets Hæder  og  Ære  hjemkomne  Søn  atter  saa  snart  drog 
hort,  og  fulgte  sin  Muses  høie  og  altid  høiere  Kald,  sad  Mo- 
deren herhjemme  ved  Huset,  — omhyggelig  for  at  opdrage 
de  yngre  Sønner,  dem.  hun  saa  ofte  med  Stolthed  foreholdt 
den  ældre  Broders  lysende  Exempel. 

Saa  vær  os  da  atter  velkommen  her  tilbage!  Og  lad 
Danmark  nu  ikke  altfor  snart  sige:  Han  drager  atter  hort! 

Naar  kommer  han  nu  igjen? 

Italien  har  jo  dog  sin  Ære  af  Dem  sikker  nok,  og  Deres 
Værkers  herlige  Kreds  hekrandser  jo  Europa  trindtom!  Maatte 
dog  Deres  skjønne  Aftensol  lyse  skyfri  og  stille,  medens 
Deres  Værker  reises  i vore  Templer  og  Borge,  — medens 
Deres  beundrende  Landsmænd  sætter  Dem  det  Mindesmærke, 
som  skal  være  vor  Nutid  og  Fremtid  til  Beundring  og  Tak- 
nemmelighed. 

Akademiet  hilser  dernæst  dets  høitærede  Direktør! 

Vor  Hyldest  grunder  sig  paa  en  dyb  og  levende  Erkjen- 
delse  af  Deres  uomtvistelige  Kunstnerrang;  men  vi  nære 
tillige  den  sikkre  Overbevisning,  at  Deres  store  danske  Hjerte, 
her  paa  dette  Sted,  der  gjetnmer  saa  mange  af  Deres  tid- 
li)* 


Digitized  by  Google 


270 


ligste  Minder,  slaar  med  Ømhed  mod  den  danske  Kunstskoles 
moderlige  Barm! 

Vi  bringe  Dem  denne  Akademiets  Hilsen,  ogsaa  i den 
høie  og  ædle  Fyrstes  Navn,  som  omfatter  alle  denne  Stiftelses 
Anliggender  med  den  høieste  Velvillie,  med  den  varmeste 
Interesse,  med  saa  sjælden  Indsigt  og  saa  utrættelige  Bestræ- 
belser. Hvor  dybt  savne  vi  ikke  i dette  Øieblik  vor  dyrebare 
Præsidis  høie  Nærværelse  ved  et  Møde  med  Thorvaldsen,  — 
et  Møde,  der  vilde  have  været  ham  saa  dyrebart,  som  det  er 
os  Alle! 

I dette  Savn  og  i denne  Overbevisning,  have  vi  troet  at 
burde  udsætte  til  Høisammes  lykkelige  Tilbagekomst  en  yder- 
ligere Bevidnelse  af  den  Højagtelse  og  Erkjendtlighed,  som 
Akademiet  kan  ønske  at  bringe  sin  Thorvaldsen. 

Vi  forbeholde  os  derfor  den  Glæde,  at  se  vor  høie 
Præses  overrække  Dem  den  Skuemynt,  som  ved  Akademiets 
Foranstaltning,  engang  skal  fortælle  vore  sildigste  Efterkom- 
mere: at  Danmark  var  taknemmelig  for  de  Værker, 
som  Thorvaldsen  hidsendte! 

Denne  Medaille,  som  bærer  Deres  Billede,  er  bestemt  til. 
under  Deres  Navn,  at  tilkjendes  de  Arbeider  af  yngre  Kunst- 
nere. der  i ualmindelig  Grad  udmærke  sig  ved  de  aarlige  Ud- 
stillinger, og  det  er  en  Glæde  at  kunne  tilføie,  at  den  alt  har 
fundet  en  værdig  Anvendelse. 

Efter  saa  lang  Fraværelse  vil  De  finde,  at  denne  Stiftelse 
er  undergaaet  betydelige  Forandringer,  — ikke  blot  ved  et 
større  udvortes  Smykke  i vore  Sale  og  Samlinger,  i Skoler- 
nes hensigsmæssigere  Indretning,  i det  forøgede  Antal  Elever 
og  Lærlinge,  — men  ogsaa  i den  indre  Organisation  og  Virk- 
somhed. Dette  vil  imidlertid  snart  udfolde  sig  mere  levende 
for  Dem,  end  mine  Ord  formaa  at  skildre,  naar  nu  om  faa 
Dage  Undervisningen  træder  i fuld  Virksomhed!  De  vil 
da,  — det  haabe  vi.  — skjænke  vore  forenede  Bestræ- 
belser Deres  Bifald,  og  vi  forvente  tillidsfulde,  at  De  selv, 
paa  den  Plads,  De,  til  Akademiets  Ære  indtager,  vil  med  en 
høiere  og  mere  omfattende  Indsigt,  og  ved  den  Indflydelse, 
som  er  knyttet  til  Deres  store  Kunstnemavn  — bringe 
denne  Stiftelse  sit  skjønne  og  1 underlige  Formaal  endnu 
nærmere! 

Høie  Præsidis  — i Akademiets  Navn,  og  i mit  eget 
Navn:  Thorvaldsen!  Velkommen!  Ret  hjerteligt  Vel- 
kommen ! 


Den  10.  December  1838  var  Præses  atter  tilstede  i 
Akademiet,  budt  velkommen  af  Forsamlingen,  og  selv  hen- 
vendende hjertelige  Velkomstord  til  Thorvaldsen.  Nu  havde 
da  Akademiet  sin  Direktør  og  Modelskolen  sin  ældste  Pro- 
fessor i Billedhuggerkunsten  igjen  i sin  Midte. 

Naar  Thorvaldsens  imponerende  Skikkelse  paa  Veien  til 
Forsamlingssalen,  med  gravitetiske  Skridt,  passerede  Skolerne, 
vendte  alle  vi  Unge  Øinene  efter  ham,  saalænge  han  var  at 
se.  Med  det  tykke,  hvide  Haar,  der  som  en  Manke  laa  ud 
over  Kraven  paa  den  store  blaa,  romerske  Slængkappe,  og 
med  det  gjennemsk uende  Blik  bag  de  store  runde  Sølvbriller, 
lignede  han  en  Løve.  — Foruden  Gagen,  der  var  lille,  havde 
Professorerne  særskilt,  hver  Gang  de  havde  „Maaned‘,  50 
Rbd.  Denne  Extraindtægt  renoncerede  Thorvaldsen  paa,  og 
Pengene  fordeltes  imellem  hans  Kolleger  i Modelskolen,  imod 
at  han  slap  for  Tilsynet  med  de  lavere  Skoler,  der  ligeledes 
paalaa  den  maanedhavende  Professor. 

Nu  skulde  man  vel  tro,  at  i de  akademiske  Møder 
og  deres  Forhandlinger  maatte  den  store,  Alle  overlegne, 
Kunstners  Meninger  og  Domme  blive  betragtede  som  Rette- 
snor, eller  idetmindste  have  den  allerstørste  Betydning. 
Saaledes  var  det  dog  ikke,  som  Forholdene  vare  ved  at  ud- 
vikle sig  i Akademiet  under  den  Høyenske  Indflydelse;  mest 
betragtedes  han  af  Alle  som  et  kosteligt  Sirat  for  Akademiet. 
Paa  den  selvskrevne  Æresplads,  han  beklædte  i Forsamlingen, 
øvede  han  neppe  nogen  selvstændig  Indflydelse  paa  Admini- 
strationen ; i den  Henseende  havde  han  en  forstandig  og  takt- 
fuld Veileder  i Akademiets  Sekretær. 

Endnu  mere  overfor  Bedømmelsen  af  Kunstværker  skulde 
man  formode,  at  Akademiet,  endnu  mere  end  efter  Præ- 
sidis, vilde  have  ladet  sig  paa  virke  af  Thorvaldsens  Dom. 
Heller  ikke  dette  synes  i særlig  Grad  at  have  været  Tilfældet. 
Der  var  tydelige  Tegn  paa  en  Strømkæntring,  som  begyndte 
at  reise  sig  imod  den  tidligere  Smag  i Kunsten  herhjemme, 

og  det,  der  tidligere  nødes  som  „god  Latin1*,  mødte  Mod- 
stand fra  Høyens  og  det  lille  Parlis  Side,  der  efterhaanden 
samledes  om  ham. 

Thorvaldsen  stod  fremmed  ligeoverfor  de  nyere  Roreiser 
i vor  Kunst.  1 den  store  Verden,  han  saalænge  havde  levet 
i som  en  Fyrste,  maatte  al  Ensidighed  og  Enkeltmands  Paa- 
virkning  forsvinde  som  en  Draabe  i Havet,  — hver  Kunstner 
kunde  finde  sin  Plads  og  sit  eiendommelige  Virkefelt  inden- 
for det  store  Hele. 

1 sine  Kunstanskuelser  var  Thorvaldsen  Kosmopolit  under 
Skjønhedens  Fane  og  maatte  blive  kold  og  uforstaaende  over- 
for Høyens  Ensidigheder;  og  saa  gammeldags  var  han  tillige, 
at  hvad  hans  Konge  og  Akademiets  Præses  vare  bevaagne, 
— det  stemte  han  ikke  imod. 

Derfor  kunde  det  fylde  ham  med  Vrede  naar  en  Kunst- 
ner eller  hans  Arbeide,  som  han  var  velvillig  stemt  imod. 
faldt  igjennem  ved  den  hemmelige  Afstemning;  mest  fordi 
Alle,  forinden  Ballotationen,  syntes  at  være  enige  med  ham. 

Men  en  Hæder  og  Ære  var  det  at  have  Nationens  Stolt- 
hed i Spidsen  for  Akademiet,  og  da  i 1839  et  nyt  Direktør- 
valg forestod,  bevirkede  Præses,  at  dette  blev  forbigaaet,  for 
at  Thorvaldsen  kunde  blive  paa  den  Plads,  Ingen  var  mere 
værdig  til,  — og  dér  forblev  han  lige  til  sin  Død. 


1 Anledning  af  Frederik  den  Sjettes  Død  den  3.  Decbr. 
1839  samledes  Akademiet  to  Dage  efter,  for  fra  Charlotten- 
borg  at  begive  sig  til  Amalienborg,  for  at  bringe  Hs.  Majestæt 
Kong  Christian  den  Ottende  dets  allerunderdanigste  Lykønsk- 
ning til  Tronbestigelsen. 

Sekretæren  oplæste  følgende  Adresse:  „Ved  at  nærme 

sig  Deres  Majestæts  Trone,  føler  Akademiet  sig  gjennem- 
trængt  af  et  velbegrundet  Haab  om,  at  denne  Stiftelse,  som 
under  en  saa  ædel,  kundskabrig  og  velvillig  Fyrstes  Præsidio, 
Aar  for  Aar,  og  mere  og  mere  har  nærmet  sig  sit  høie  For- 
maal,  ogsaa  i Fremtiden  vil  kunne  gjøre  sikker  Regning  paa 
ilen  Beskyttelse  fra  Tronen,  som  Kunsten  ikke  kan  und- 
være. 

Men  Deres  Majestæt  vil  allemaadigst  tilgive,  at  denne 
Haabets  og  Forventningernes  Glæde  ikke  kommer  ublandet. 
Thi  foruden  den  Sorg,  som  Taknemmelighed  imod  Deres  høi- 
salige  Forgjænger  kræver  af  vore  Hjerter,  føle  vi  det  med 
Smerte,  at  den  Begivenhed,  som  nu  har  stillet  Deres  Majestæt 
paa  Statsstyrelsens  øverste  Trin,  ogsaa  vil  berøve  Akademiet 
en  Præses,  som  aldrig  vil  kunne  erstattes. 

Vi  nedbede  Himlens  Velsignelse  over  Deres  Majestæts, 
for  Danmark  saa  vigtige  Fremtid;  men  i den  Stiftelses  Navn, 
hvilken  vi  offre  vore  bedste  Kræfter,  have  vi  en  særegen 
Trang  til  endnu  engang  at  bevidne  den  ophøiede  Præses  vor 
dybtfølte  Taksigelse  og  at  frembære  for  Kongen  vor  Bøn, 
vor  tillidsfulde  Bøn.  for  Kunstens  Fremtid  i Danmark." 

Hs.  Majestæt  behagede  dernæst  allemaadigst  at  svare: 
»Ved  at  se  Deres  Kreds  om  mig  føler  jeg  mig  ligesom 
hjemme,  og  jeg  kan  saaledes  ret  udtale  den  Sorg,  hvori  jeg 
véd,  at  Enhver  af  Dem  tager  hjertelig  Del. 

Hvad  den  høisalige  Konge,  der  yndede  Kunsten,  har  ud- 
rettet som  Beskytter  for  Akademiet,  det  paaskjønne  de  Alle, 
og  Enhver  af  Dem  har  jo  ogsaa  modtaget  Beviser  paa  hans 
Naade. 

Kan  jeg  end  ikke  længere  vedblive  at  være  Deres  Præses 
i Henseende  til  Detailler  af  Akademiets  Forretninger,  saa  vil 
jeg  dog  vedblive  at  være  det  i Aanden,  og  jeg  vil  give  Dem 
en  Præses,  med  hvem  jeg  haaber,  De  ville  føle  Dem  til- 
fredse. 

Alle  Akademiets  Anliggender  af  Vigtighed,  ville  jo  frem- 
deles blive  mig  foredragne,  og  De  kunne  gjøre  sikker  Reg- 
ning paa,  at  jeg  vil  følge  dem  med  Interesse.  Jeg  beder 
Dem,  som  sagt,  fremdeles  anse  mig  som  Deres  Præses  i 
Aanden  og  at  ville  Irit  henvende  Dem  til  mig  i Anlig- 
gender, der  tilsigte  Kunstens,  Akademiets  eller  Deres  eget 
Tarv.* 

Disse  kongelige  Ord  vare  vel  skikkede  til  i alle  Hen- 
seender at  berolige  Akademiet  overfor  Fremtiden  og  den 
skete  Forandring  i Præsidiet.  Fra  sit  ophøiede  Stade  vilde 
Hans  Majestæt,  nu  som  før,  vaage  over  Akademiets  Vel. 

Ved  Reskript  af  30.  Januar  1840  underrettedes  Akademiet 

om,  at  Hans  Majestæt  havde  udnævnt  Kronprinds  Frederik  til 
Akademiets  Præses. 

Det  besluttedes  at  frembære  Akademiets  Taksigelse  her- 
for, og  Sekretæren  afsendtes  til  Amalienborg  for  at  udbede 
sig  Tilladelse  til,  at  det  in  corpore  fremstillede  sig  hos  Kron- 
prindsen. 

Den  2.  Februar  modtog  høie  Præses  hele  Akademiet  i 
Audiens,  og  dette  havde  derefter  den  Ære  at  nedlægge  sin 
Taksigelse  for  Majestæten,  der  tilkjendegav  sin  allerhøjeste 
Velvillie  og  Bevaagenhed  i de  huldrigste  Udtryk. 

Dagen  efter  var  Akademiet  forsamlet  under  Forsa?de  af 
høie  Præses. 

Efter  at  Forsamlingen  havde  taget  Sæde,  behagede  det 
høie  Præses  at  befale  Sekretæren  at  oplæse  en  naadigst  Skri- 
velse fra  Høistsamme,  saalydende: 

„Under  30.  Januar  har  det  naadigst  behaget  Hans  Maje- 
stæt at  udnævne  mig  til  Præses  for  det  Kgl.  Akademi  for 
de  skjønne  Kunster. 

Idet  jeg  med  Glæde  og  Taknemmelighed  har  modtaget 
dette  Bevis  paa  Hans  Majestæts  Naade  og  Tillid,  føler  jeg 
kun  altfor  vel,  hvor  uerstatteligt  Tab  Akademiet  har  lidt  ved 
min  ophøiede  Forgængers  Fratrædelse,  og  hvor  lidet  jeg, 
med  den  reneste  Villie,  er  istand  til  at  erstatte  dette  Savn. 

Men  ligesom  jeg  føler  mig  beroliget  ved  at  se  mig  om- 
given af  de  Mænd,  der  tilligemed  mig  danne  Akademiets  Be- 
styrelse, saaledes  er  jeg  og  overbevist  om,  at  min  alvorlige 
Villie  og  mine  ivrige  Bestræbelser  for  at  virke  til  Akademiets 
Bedste  ville  hjemle  mig  Adkomst  til  den  Overbærelse,  hvilken 
jeg,  ved  Tiltrædelsen  af  en  for  mig  saa  ny  og  uvant  Virkekreds, 
tillidsfuldt  haaber  at  kunne  møde. 

Velvilligst 

Frederik 

Kronpands." 

I Akademiets  Navn  tiltalte  derefter  Sekretæren  høie  Prå- 
ses saaledes:  „Naadigste  Prinds!  Det  Kgl.  Akademi  for  de 

skjønne  Kunster,  som  idag  har  den  Ære  at  hilse  Deres  Konge- 
lige Høihed  som  dets  høie  Præses,  er  Deres  høisalige  Olde- 

faders,  Frederik  den  Femtes  Stiftelse,  og  modtager  i Dem 
idag  det  tredie  Led  af  hans  kongelige  Slægt  paa  sit  Høisæde. 
Under  Deres  Kongelige  Høiheds  Bedstefaders  33aarige  For- 
sæde nød  Frederik  den  Femtes  Stiftelse  en  Pleie  og  en  Omhu, 
som  Danmarks  første  Kunstnere  skylde  saameget  af  deres  Ud- 
vikling, og  ved  Deres  kongelige  Faders,  vor  dyrebare  Beskyt- 
ters altomfattende  Aand  og  kyndige  Styren,  førte  dette  Kun- 
stens Skib  atter  gjennem  30  Aar  sin  Reises  skjønne  Maal 
imøde. 

Kongen  véd  det  fra  de  henfarne  Aar,  at  Akademiet  føler 
sig  gjennemtrængt  af  Taknemmelighed  for  hvad  han  har  virket 
her  i denne  Stiftelse,  og  Ingen,  som  blot  nogenlunde  kjender 
de  Forhold,  hvori  Akademiet  stod  til  dets  kgl.  Præses,  vil 
kunne  udlægge  vor  varmeste  Lovtale  som  en  sædvanlig  Smi- 
ger paa  den  regjerende  Konges  Alter.  Det  var  derfor  et  stort 
Tab,  denne  Stiftelse  maatte  friste  paa  samme  Dag  at  miste 
sin  mangeaarige  Velgjører  og  Beskytter,  høisalig  Kong  Frederik 
»len  Sjette,  og  sin  velvillige  og  indsigtsfulde  Præses,  i hans  Efter- 
følger paa  Tronen.  Det  første  Tab  vil  Christian  den  Ottende 
med  Guds  Bistand  erstatte  os,  og  til  at  bøde  paa  det  sidste 
har  han  nu  udkaaret  sin  høitelskede  Søn,  som  Gud  beskjærme! 
Og  som  vi  nedbede  Himlens  almægtige  Varetægt  og  kjærlige 
Førelse  for  Thronarvingen  til  det  elskede  Danmark,  saa  haabe 
vi  ogsaa,  at  Fædrelandets  Kunst  maa  under  Deres  kongelige 
Høiheds  Præsidium  stadigt  vinde  Fremgang,  og  aarligen  bære 
Frugt,  der  svarer  til  Udsæden! 

Det  er  en  stor  Velsignelse,  der  er  lagt  i Fyrstens  Haand, 
og  hvor  vi  Andre  arbeide  og  stræbe  — ofte  med  megen  Be- 
svær og  ofte  saa  frugtesløst  — der  kan  hans  gode  Villie  og 
Interesse  udrette  saameget  og  faa  indgribende  Betydning  ved 
ringe  — men  velvalgte  — Midler. 

Det  store  Kald,  som  Forsynet  har  lagt  for  Deres  konge- 
lige Høiheds  Fremtid,  vil  vistnok  mere  og  mere,  Aar  for  Aar, 
drage  Deres  Opmærksomhed  til  Statens  vigtigste  Anliggender. 
Maatte  da  den  skjønne  Kunst  være  Dem  som  en  smilende 
og  Sindet  forfriskende  Have,  hvori  det  høiere  Livs  Stræben 
og  Virken  tilbyder  rene  Glæder  og  styrkende  Hvile  efter  Ar- 
beidet,  — hvor  Deres  velgjørende  Haand  maatte  finde  Glæde  i 

at  fremelske  de  skjønneste  Blomster!  Thi  de  Blomster,  der 
voxe  i Kunstens  Have,  ere  ikke  blot  Øiets  Lyst,  men  ogsaa 
Aandens  og  Hjertets,  og  ligesom  Orangetræet  bærer  Kunstens 
Træ  paa  samme  Tid  Blomster  og  Frugt,  en  Frugt,  sund  og 
kvægende  for  de  Enkelte  og  af  uberegnelig  Indflydelse  paa 
det  hele  Statslegemes  Sundhed  og  Velvære! 

Dette  haabe  vi,  og  i dette  Haab  hilser  Akademiet  for 
de  skjønne  Kunster  atter  en  Thronarving  i sit  Høisæde,  for- 
ventende i Sønnens  Præsidio  at  se  Tallet  af  hans  høikonge- 
lige  Faders  Velgjeminger  mod  denne  Stiftelse  forøget! 

Gud  velsigne  og  bevare  vor  Velgjører  og  Beskytter,  Hans 
Majestæt  Kong  Christian  den  Ottende.  Gud  velsigne  og  læ- 
vare Akademiets  høie  Præses.* 

Det  behagede  derpaa  Hans  Kongelige  Høihed  at  passere 
igjennem  samtlige  Akademiets  Skoler,  hvorpaa  han  forlod 
Akademiet. 


Ogsaa  vi  afslutte  hermed  vor  lille  Vandring  gjennem 
Akademiets  Aarbøger  i hin  Periode,  men  idet  vi  lukke 
Bogen  og  lade  Blikket  gaa  ind  i Fremtiden,  ville  vi  se, 
hvorledes  i Fyrrerne  en  Skare  af  unge,  modne  Kunst- 
nere, udgaaede  fra  den  Eekersbergske  Skole,  sluttede  sig 
sammen  om  Høyen,  saavel  inde  i Akademiet  som  udenfor, 
og  dannede  et  Parti,  der  i intim  Forstaaelse  med  det  natio- 
nalliberale politiske  Parti  i en  længere  Aarrække  blev  tone- 
angivende ikke  alene  i Akademiet,  men  i alle  vore  Kunst- 
forhold. 

Men  vi  se  tillige  dette  Partis  svindende  Betydning,  og 
hvorledes  de  store  Verdensudstillinger,  særlig  den  i Paris 
1878,  efterhaanden  kom  til  at  øve  en  stor  Magt  over  vore 
unge,  talentfulde  Kunstnere,  og  med  deres  Bølger  i stedse 
større  og  større  Kredse  indvirkede  nivellerende  paa  Europas 
Kunst,  og  i den  Henseende  ligesom  bortskyllede  Nationernes 
kunstneriske  Særpræg. 

Findes  der  dog  endnu  Noget  i vor  Kunst,  som  for- 
maar  at  vække  Fremmedes  Interesse,  saa  er  det  neppe 
Tilegnelsen  af  det  Nye  og  Moderne  eller  Eflerabelse  af  paa 
Moden  værende  Forbilleder;  men  snarere  det,  der  dog  endnu 
er  bevaret  af  vort  Eget,  og  som  leder  Tankerne  ben  paa 
Thorvaldsen  og  Eekersberg. 

Et  Fornuftparti. 

Af  August  Tuxen. 


Major  Thi  el  e1)  af  Fynske  gevorbne  Infanteriregiment 
boede  fi  Sommeren  1726  paa  den  14de  Blegdam  hinsides 
Sortedamssøen.  Den  tappre  Krigsmand,  hvem  et  sikkert  ganske 
uhjemlet  Sagn  har  ladet  tjene  som  Model  for  Jacob  v.  Thyboe, 
havde  ikke  frivillig  valgt  dette  landlige  Opholdssted,  men  var 
flyttet  derud  for  at  være  i Nærheden  af  det  Arbeide,  Hs. 
Majestæt  havde  betroet  ham.  Det  var  ikke  noget  egenUig 
militært  Hverv,  der  var  overdraget  Majoren;  det  dreiede  sig 
ikke  om  Rekrutuddannelse  paa  Fællederne  eller  om  en  Ind- 
dragelse af  Søerne  i Kjøbenhavns  Befæstning,  et  Projekt,  der 
iøvrigt  ofte  kom  op;  nei,  Peblingesøen  skulde  simpelt  hen  op- 
mudres og  reguleres,  og  hertil  benyttedes  ikke  mindre  end 
1200  Soldater,  der  stode  under  Thieles  Kommando.  Arbeidet 
var  ensformigt;  det  interesserede  næppe  Majoren  synderligt; 
men  han  fik  ikke  Tid  til  at  kjede  sig,  optagen  som  han  var 
af  Planer,  der  lovede  ham  en  rig  og  lykkelig  Fremtid.  Han 
var  en  Mand  i sin  bedste  Alder,  henad  de  halvhundrede. 


')  Heinrich  Jacob  Tliiele  blev  '*/,  17011  Kapilain  ved  Fynske  Infanteri- 
regiment, ••/,  1716  Major.  ”lt  1728  Oblt..  ’*/,  1734  Oberst.  **/,  1740 
Chef  f.  slesv.-holst.  nat.  Inf.  Rgt  Han  har  selv  i en  udførlig  Memorial 
til  Generalauditoren  skildret  sin  Giflcrmaalshistorie.  og  denne  Skildring 
tillige  med  en  Del  andre  Papirer,  der  findes  i .militære  Skifter*  i 
Rigsarkivet,  bar  tjent  som  Grundlag  for  nedenslaaende  Afhandling. 
— Majorens  Navn  skrives  undertiden  Thieloe  men  ban  underskriver 
sig  Thiele. 

Gift  havde  han  aldrig  været,  og  havde  han  end  paa  ulovlig 
Vis  erhvervet  sig  en  Søn,  saa  syntes  han  ikke  at  have  tænkt 
paa  at  stifte  Familie.  Spurgte  man  ham,  om  han  ikke  agtede 
at  forandre  sig,  svarede  han  altid,  at  han  ikke  ønskede  at 
indtræde  i Ægtestanden.  Men  den  Sommer,  da  han  laa  paa 
Opmudring,  blev  Spørgsmaalet  aktuelt  og  brændende.  Man 
spurgte  ham  nemlig,  om  han  ikke  kjendte  den  gamle,  barn- 
løse Majorinde  Vossgraf,  der  vilde  være  et  glimrende  Parti, 
da  hun  eiede  en  Snes  Tusinde  Rigsdaler  og  stod  paa  Gravens 
Rand.  Thiele  smagte  lidt  paa  dette,  men  erklærede  dog,  at 
han  ikke  kjendte  Enken  og  ikke  vilde  indlade  sig  med  hende. 
Fristeren  slap  imidlertid  ikke  sit  Tag,  men  blev  ved,  selv  efter 
at  Majoren  havde  forlagt  sit  Hovedkvarter  fra  Blegdammen 
til  „den  stærke  Mands  Have* hvor  han  tog  Ophold  hos 
Traktør  Johan  Kyhn.  Paa  den  „alleringeniøseste“  Maade  blev 
det  betydet  ham,  at  han  som  „soldat  de  fortune"  *)  maatte  se 
at  gjøre  sin  Lykke  ved  et  godt  Ægteskab;  i saa  Fald  vilde 
der  allernaadigst  blive  sørget  for  hans  Avancement.  Nu  kunde 
han  ikke  længer  modstaa:  „Jeg  besluttede  at  ægte  den  gamle 
Kone,  hvis  hun  vilde  have  mig.“ 

Elisabeth  Agnes  Vossgraf,  født  Schløsser,  var 
henad  70  Aar  gammel  og  mindst  en  Snes  Aar  ældre  end 
Majoren,  der,  efter  egen  Tilstaaelse,  just  ikke  var  synderlig 
forelsket  i hendes  Person.  „Hun  var  en  hæslig  gammel 
Kvinde/  siger  han,  „med  hæslig  Reputation  og  Renommé; 
hun  var  gjerrig,  samvittighedsløs  og  af  en  méchant  Karakter.' 
Men  hun  havde  Gods  og  Guld,  rede  Penge,  faste  Eiendomme 
og  Mobilier!  Slet  havde  hun  levet  med  den  salig  Major 
Vossgraf,  og  imellemstunder  blev  Thiele  ogsaa  lidt  betænkelig; 
men  hans  Venner  beroligede  ham:  han  maatte  finde  sig  i at 
bide  i et  surt  Æble,  hed  det,  den  gamle  udlevede  Kone  vilde 
snart  gaa  bort  og  efterlade  ham  rig  og  lykkelig.  „Saa  insinu- 
erede jeg  mig  hos  hende,  og  hun  gav  mig  Gehør  og  Appa- 
rence.  “ 

Gehør  tik  Majoren  altsaa,  men  Bønhørelsen  lod  længe 
vente  paa  sig.  Hele  to  Aar  gik  hen,  uden  at  Beileren  kom 

')  Paa  Nørrebro. 

*)  Officer,  der  havde  tjent  sig  op  fra  Piken. 

et  Skridt  videre.  Hver  Gang,  han  havde  indledet  en  Konver- 
sation, blandede  den  Udkaaredes  Brodersøn,  Dr.  Schløsser1) 
sig  i Underholdningen,  og  det  forløsende  Ord  blev  aldrig  sagt. 
Det  var  jo  allerede  galt  nok  med  denne  Nevø,  der  forpurrede 
Attentaterne  paa  sin  Arvetantes  Hjærte,  men  værre  blev  det, 
da  det  rygtedes,  at  der  var  en  Medbeiler  i Farvandet,  og  det 
ovenikjøbet  en  Søofficer.  Rygterne  antog  en  fastere  Form, 
og  „diskursive"  forlød  det  med  stor  Bestemthed,  at  Major- 
inden  var  Kommandørkapitain  Frijs’*)  trolovede  Brud.  Det 
Hele  saa  virkelig  betænkeligt  ud;  det  var  sikkert  nok,  at 
Kommandøren  havde  fisket  paa  Majorens  Enemærker,  han 
havde  med  Held  søgt  at  insinuere  sig  hos  den  gamle  Dame, 
og  under  den  store  Ildebrand  1728  fik  han  Leilighed  til  at 
yde  hende  forskjellige  Tjenester,  idet  han  med  sine  Matrosers 
Hjælp  har  adskillige  af  hendes  kostbareste  Eiendele  ud  af 
hendes  brændende  Hus  og  bragte  dem  i Sikkerhed.  Han  tog 
dem  foreløbig  i Forvaring  og  beholdt  dem  som  et  Slags 
Kaution.  Under  disse  Omstændigheder  begyndte  Thiele  at 
tabe  Modet  og  tænkte  saa  smaat  paa  at  trække  sig  tilbage, 
da  Situationen  paa  en  Gang  forandrede  sig.  En  Aften  fik 
han  paa  sit  ensomme  Kammer  et  ganske  uventet  Besøg  af 
Dr.  Schløsser,  der  erklærede,  at  han  nu  havde  skiftet  Sind. 
Det  gjorde  ham  bitterlig  ondt,  at  han  hidtil  havde  staaet 
Oberstlieutenantens  Lykke  i Veien  (Thiele  var  lige  bleven 
karakteriseret  som  saadan),  men  fra  dette  Øieblik  af  vilde 
han  være  rede  til  paa  enhver  Maade  at  staa  ham  bi  imod 
„en  honorable  Diskretion*.  Der  var  imidlertid  Fare  paa 
Færde,  da  hans  Tante  var  paa  Nippet  til  at  forlove  sig  med 
Kommandørkapitainen.  Thiele  tog  med  Tak  mod  den  til- 
budte Assistance  og  bad  Doktoren  meddele  ham  paa  Ære  og 
Samvittighed,  hvor  meget  den  gamle  Dame  eiede.  Svaret 
herpaa  lød  meget  lovende ; Schløsser  erklærede,  at  Majorinden 
besad  en  Kapital  af  20,000  Rdlr.  og  faste  Eiendomme  og 
Mobilier  til  6000  Rdlrs.  Værdi.  Da  Oberstlieutenanten  ønskede 
en  virkelig  Garanti  for  disse  Opgivelsers  Rigtighed,  erklærede 


')  Caspar  Vilhelm  Stillesser  var  Ira  1727 — 31  La*ge  ved  Vaiseuhuset. 

’)  Antagelig  Jockuin  Friis,  l'ødt  1676,  Koininandørkapit&in  1726,  død 
som  Indrulleringschef  i Fyen  1746. 

holdes  aldeles  hemmelig,  men  naar  Vielsen  var  fuldbyrdet, 
skulde  han  anvise  ham  Kapitalen.  „Saa  resolverte  jeg  med 
faa  Ord,  at  naar  hans  Tante  virkelig  besad  en  saadan  For- 
mue, og  naar  hun  ikke  var  trolovet  med  Kommandørkapi- 
tainen,  saa  vilde  jeg  give  ham  en  Obligation  paa  2000  Rdlr., 
dog  med  den  Reservation,  at  naar  Kapitalen  ikke  var  saa 
stor  som  angivet,  skulde  Diskretionen  nedsættes  i Forhold 
dertil."  Obligationen  blev  konciperet,  renskreven  og  under- 
skreven, sluttelig  forseglet  og  i behørig  Form  tilstillet  Doktoren 
tillige  med  en  Revers,  som  denne  skulde  underskrive.  Schløsser 
stak  imidlertid  dette  Dokument  til  sig,  og  hver  Gang  Thiele 
bad  om  hans  Underskrift,  svarede  han,  at  det  hastede  vel 
ikke  saa  meget,  Oberstlieutenanten  maatte  ikke  trænge  for 
stærkt  ind  paa  den,  der  vilde  skabe  hans  Lykke;  blev  han 
ved  paa  den  Maade,  kunde  han  saa  godt  faa  sin  Obligation 
tilbage,  men  saa  kunde  han  ogsaa  skyde  en  hvid  Pind  efter 
Tantens  Penge.  Saa  taug  den  „forelskede*  Krigsmand  og 
lod  Doktoren  beholde  Papirerne.  Men  senere  fortrød  han 
bittert  denne  Handel:  „Jeg  vilde  have  skattet  mig  lykkelig, 
om  jeg  kunde  have  sluppet  løs  fra  den  Galei,  hvortil  jeg  lod 
mig  lænke.* 

Nu  kom  der  imidlertid  Fart  i Tingene,  og  faa  Dage  efter 
Schløssers  skæbnesvangre  Visit  fik  Thiele  Tilsigelse  til  at 
møde  hos  Majorinden,  for  at  de  i Vidners  Overværelse  kunde 
forlove  sig.  Til  den  berammede  Tid  mødte  Oberstlieutenanten 
i sin  Tilkommendes  Bolig.  Her  traf  han  et  helt  lille  Selskab : 
der  var  Dr.  Schløsser  med  Kone,  en  Datter  af  Raadmand 
Kuur1),  hendes  Broder  Auktionsdirektøren2)  og  endnu  en  af 
Majorindens  Slægtninge,  en  Sieur  Manecke  med  Hustru. 
Beileren  tog  strax  fat  paa  sin  Friertale,  som  han  indledede  med 
at  spørge  om,  hvor  vidt  det  var  sandt,  som  Rygtet  sagde,  at 
den  naadige  Frue  var  trolovet  med  Kammandørkapitainen ; 
thi  i saa  Fald  vilde  han  strax  trække  sig  tilbage  og  ikke  ud- 
sætte sig  for  „hazard  und  Verdrusz*.  Herover  blev  Bruden 

')  Jens  Kuur,  Raadmand  fra  1701—16,  dernæst  i 21  Aar  Stempelpapirs- 
forvalter, død  den  1738. 

’)  Severin  Mikael  Kuur  blev  1715  Auktionsdirektør. 

dydig  indigneret  og  erklærede  med  en  Ed  (hun  var  i det  Hele 
slem  til  at  sværge),  at  hendes  Haand  og  Hjærte  var  frie. 
Søofficeren  havde  nok  beilet  til  hende,  men  hun  havde  intet 
Løfte  givet  ham;  hvis  Oberstlieutenanten  imidlertid  troede 
mere  paa  Sladder  end  paa  hendes  Ed,  maatte  Underhandlin- 
gerne hellere  strax  afbrydes.  Gudsforgaaende  Mennesker  talte 
ilde  om  hende,  men  den,  der  attraaede  hendes  Haand,  maatte 
ikke  fæste  Lid  til  løs  Tale.  Hun  sagde  disse  Ord  i en  krænket 
og  „empfindlig“  Tone  og  lod,  som  om  hun  vilde  gaa  ud  af 
Stuen.  Thiele  lod  sig  besnære;  med  venlige  Ord  stillede  han 
hende  tilfreds,  og  nu  skete  Ulykken:  „Vi  forlovede  os,  gav 
hinanden  Gaver  og  modtog  de  Tilstedeværendes  Lykønskninger.  * 
Dernæst  blev  der  truffet  Aftale  om,  hvorledes  Ægteskabet  i 
al  Stilhed  kunde  blive  fuldbyrdet. 

Det  rygtedes  imidlertid  snart,  at  Majorinden  stod  paa 
Springet  til  at  gifte  sig,  og  Thiele,  der  frivillig  og  hemmelig 
havde  renonceret  paa  en  Tiendedel  af  den  forventede  Medgift 
til  Fordel  for  Brudens  Nevø,  erfarede  nu  til  sin  Forfærdelse,  at  han 
endnu  maatte  give  Afkald  paa  en  betydelig  Del  af  den  For- 
mue, han  saa  inderlig  længtes  efter.  Hans  Forgænger  i Ægte- 
skabet havde  nemlig  i sit  Testamente  indsat  den  Bestemmelse, 
at  hvis  hans  Enke  nogensinde  paany  giftede  sig.  skulde  hun 
skifte  med  hans  Venner.  Den  afdøde  Major  Vossgraf  maa 
have  været  en  meget  afholdt  Mand;  thi  ikke  mindre  end  15 
Venner  og  Veninder  meldte  sig  med  berettigede  Krav  paa 
at  faa  Del  i Boet.  Hver  af  dem  forlangte  15(X)  Rdlr.;  men 
Bruden  erklærede,  at  hun  kun  vilde  give  dem  200.  Thiele 
reiste  da  i sin  Nød  til  Fredensborg  og  meldte  sig  paa  „Aller- 
højeste Sted“;  han  fik  Audiens  hos  Kongen  og  berettede  denne, 
hvorledes  Sagerne  stode.  Hs.  Majestæt  mente,  at  siden  Ven- 
nerne fordrede  saa  meget,  maatte  Damen  være  hovedrig;  men 
han  fandt  dog,  at  de  burde  nøies  med  8000  Rdlr..  og  gav 
Oberstlieutenanten  Ordre  til  at  indsende  nøiagtig  Fortegnelse 
over  Arvingerne,  hvorefter  Sagen  blev  overgivet  til  Kancelliet. 
Herfra  blev  det  meddelt  Vennerne,  at  det  havde  behaget  Hs. 
Majestæt  allernaadigst  at  resolvere,  at  Oberstlieutenant  Thiele 
maatte  ægte  Majorinden  i uskiftet  Bo,  og  det  blev  betydet 
dem,  at  de  under  allerhøieste  Unaade  skulde  nøies  med  den 
tilbudte  Sum.  Arvingerne  „skreg  og  lamenterede* , men 

Kongens  Ord  stod  fast;  de  fik  hver  200  Rdlr.  mod  behørig 
Kvittering  og  Erklæring  om,  at  de  Intet  yderligere  havde  at 
fordre.  Men  Thiele  selv  vilde  sikkert  have  staaet  sig  bedre 
ved  at  have  været  den  salige  Vossgrafs  Ven  end  ved  at  blive 
hans  Eftermand. 

Da  nu  dette  var  bragt  i Orden,  mødte  Brudgommen  atter 
paa  „AUerhøieste  Sted*.  Kongen  spurgte  ham,  om  han  endnu 
ønskede  Noget,  men  han  erklærede,  at  han  kun  manglede  et 
Kongebrev.  »Fra  enhver  Krog  i antichainbret*  modtog  han 
Lykønskninger  til  det  rige  Parti,  han  stod  i Begreb  med  at 
gjøre.  Gratulationerne  modtog  han  med  ærbødig  Tak,  men 
iøvrigt  med  blandede  Følelser;  thi  Udsigterne  var  ikke  saa 
særdeles  lyse.  En  ikke  ringe  Del  af  Formuen  var  jo  alt  gaaet 
tabt,  og  Rygterne  om  Brudens  Forhold  til  Konunandørkap- 
tainen  holdt  sig  med  paafaldende  Haardnakkethed.  Imidlertid 
slog  han  sig  dog  til  Taals,  da  hun  og  hendes  Brodersøn  svor 
paa,  at  hun  var  fri,  og  Bryllupet  blev  endelig  feiret  i al 
Stilhed. 

Hvedebrødsdagenes  Fred  blev  meget  snart  forstyrret. 
Faa  Dage  efler  Bryllupet  blev  Thiele  stævnet  af  Frijs,  der 
beskyldte  ham  for  at  have  ægtet  hans  trolovede  Brud. 
Herpaa  fulgte  en  langvarig  Proces,  og  der  blev  nedsat  en 
Kommission  med  Generallieutenant  Sponneck  som  Formand, 
en  Admiral,  to  Generalmajorer  og  en  Justitsraad  som  Bisiddere. 
I Begyndelsen  var  Thiele  dog  ved  godt  Mod,  thi  Kong  Frede- 
rik selv  havde  lovet  allernaadigst  at  forhjælpe  ham  til  et  godt 
Udfald  af  Processen,  men  hans  Mod  svandt,  da  „lis.  Majestæt, 
høilovlig  Ihukommelse,  afgik  ved  Døden  og  tog  alt  mit  Haab 
og  min  Lykke  rned  i Graven.*  Processen  havde  den  Gang 
varet  i to  Aar.  Frijs  havde  bevist,  at  han  i Vidners  Overvær 
offentlig  og  lovformelig  var  bleven  trolovet  af  Præsten  til  den 
daværende  Majorinde  Vossgraf,  men  denne  bestred  Handlingens 
Gyldighed.  Det  var  idel  „Quakeley* ; hun  paastod,  at  der 
fra  hendes  Side  ingen  Vidner  havde  været  tilstede,  det  havde 
været  et  ganske  almindeligt  Selskab,  hvor  intet  Forbindende 
var  læsluttet  eller  fastslaaet.  Heroin  kivedes  man  meget 
længe,  og  Kongen  var  simre  vred  paa  den  rænkefulde  Major- 
inde, som  havde  baaret  Kappen  paa  begge  Skuldre  og  koket- 
teret med  begge  Etater.  Endelig  faldt  Dommen,  der  lød  paa, 

at  Frijs  skulde  have  2000  Rdlr.  for  at  afstaa  sine  Rettigheder 
til  Majorinden,  mod  til  Gjengæld  at  aflevere  en  Del  Sølvtøi, 
som  han  siden  Ildebranden  havde  havt  i Forvaring.  Men 
Omkostningerne,  der  beløb  sig  til  1000  Rdlr.,  blev  paalagt 
Thiele,  der  sad  ene  tilbage  med  den  dyrekjøbte  Enke. 
Hele  hendes  Kapital,  der  ovenikjøbet  aldrig  havde  været  saa 
stor  som  angiven,  var  smeltet  bort;  Alt,  hvad  hun  nu  eiede, 
var  „lidt  Senget øi  og  Linned,  en  Smule  daarligt  Husgeraad 
og  Møbler,  hvormed  hun  kummerlig  forhjalp  sig  til  sin  Død.“ 
De  Sager,  Frijs  leverede  tilbage,  vare  i den  ynkeligste  Forfat- 
ning. Sandelig!  Oberstlieutenanten  havde  al  Grund  til  at 
misunde  Kommandørkaptainen  og  hans  enlige  Stand. 

Status  stod  paa  Nul,  og  den  sank  endnu  dybere.  Dr. 
Schløssers  Obligation  var  stadig  ikke  indfriet,  og  Doktoren 
havde  aldrig  underskrevet  den  lovede  Revers;  han  havde  vel 
givet  Løfte  om  at  levere  Papirerne  tilbage,  men  da  han  1731 
afgik  ved  Døden,  laa  Dokumentet  endnu  i hans  Bo.  Exeku- 
toreme  indregistrerede  Obligationen  og  præsenterede  den  saa 
til  Betaling.  Thiele  protesterede  naturligvis,  men  blev  alligevel 
dømt  til  at  betale,  og  det  skjøndt  Doktorens  Enke  godt  vidste, 
at  den  var  et  ugyldigt  Papir,  „hvorfor  ingen  Valuta  var  givet*. 
Formuen  var  fuldstændig  borte,  Kreditorerne  fik  Anvisning 
paa  Oberstlieutenantens  Gage,  og  saa  længe  han  levede,  maatte 
han  betale  Afdrag  paa  denne  bedrøvelige  Gjæld.  Nu  først  fik 
hans  dyrekjøbte  Hustru  at  vide,  hvilken  Rolle  Schløsser  havde 
spillet  i den  hele  Historie,  og  at  det  var  ham,  der  var  op- 
traadt  som  Ægteskabsstifter,  „Da,“  skriver  Thiele,  „bandede 
hun  ham,  der  alt  laa  i Jorden,  ned  i Helvedes  Afgrund,  til- 
lige med  alle  dem,  der  havde  fortalt,  at  hun  ejede  20,000 
Rdlr.  Om  hendes  Forbandelser  og  Bønner  hjalp,  véd  jeg 
ikke,  men  Schløssers  Enke,  Auktionsdirektøren  og  Manecke 
døde  kort  efter  hinanden.*  Kun  den  gamle  Oberstinde  vilde 
ikke  dø,  og  hendes  stakkels  forarmede  Ægtefælle  maatte  til 
sin  store  Sorg  underholde  hende  lige  til  den  25.  Maj  1743, 
da  hun  endelig  lukkede  sine  Øine,  87  Aar  gammel.  I sine 
sidste  Aar  havde  hun  levet  alene  i et  lille  Hus  i Alslev  nær 
ved  Sorø.  Hendes  Mand  var  nemlig  1740  hleven  Chef  for 
det  slesvigholstenske  nationale  Infanteriregiment  og  var  reist 

til  Rensborg  uden  at  tage  sit  Huskors  med  sig.  Han  mødte 
heller  ikke  ved  Begravelsen,  som  dog  kostede  ham  100  Rdlr. 
og  var  helt  standsmæssig. 

Heller  ikke  sin  Lykke  som  Enkemand  fik  Thiele  Lov  til  at 
nyde  ret  længe.  Et  halvt  Aars  Tid  efter  Hustruens  Død  blev 
han  syg,  og  den  13.  Januar  1744  døde  han,  efter  at  have 
nydt  Sakramentet,  rolig  og  salig.  Hans  Søn,  der  tjente  som 
ulønnet  Fændrik,  stod  ved  Dødsleiet.  Den  21.  Januar  om 
Morgenen  Kl.  6 blev  i al  Stilhed,  uden  fremmed  Følge,  den 
salige  Oberst  af  16  af  Regimentets  Underofficerer  henbaaret  i 
Christ-  og  Garnisonskirken  i Rendsborg,  hvorpaa  Officerer  ned- 
satte Kisten  i Begravelsen.  Men  endnu  efter  hans  Død  stod 
der  Kiv  om  hans  Grav.  Oberstlieufenant  Plessen,  som  havde 
overtagef  Kommandoen,  forlangte,  at  Følget  skulde  skilles  i 
Kirken,  men  Major  Schnitter,  der  havde  ordnet  Jordefærden, 
erklæretie,  at  det  var  usømmeligt  at  lade  den  unge  Fændrik 
Thiele  gaa  ene  hjem  i den  lange  Sørgekappe.  Officerskorpset 
gik  da  samlet  til  Sørgehuset,  medens  Klokkerne  ringede. 
Thiele  havde  ønsket,  at  Begravelsen  skulde  være  tarvelig, 
men  værdig,  saa  at  hverken  Kreditorerne  eller  Regimentet 
kuude  have  skellig  Grund  til  Klage;  men  ingen  af  Farterne 
vare  tilfredse.  Oberstlieutenant  Plessen  stillede  sig  paa  Kredi- 
torernes Side  og  vakte  megen  Forargelse  ved  den  Nidkjærhed, 
hvormed  han  varetog  deres  Interesse.  Han  ankede  over,  at 
Jordfæstelsen  havde  fundet  Sted  i Kirken,  da  Kirkegaarden 
dog  havde  været  god  nok;  han  afpruttede  Snedkeren  et  Par 
Daler  for  Kisten  og  tingede  med  Konen,  der  klædte  Liget, 
medens  han  protesterede  mod,  at  Boet  havde  betalt  4 Flasker 
Vin  for  at  traktere  dem.  der  havde  vaaget  over  den  Afdøde. 
Paa  den  anden  Side  var  Garnisonen  ogsaa  utilfreds;  man 
skosede  over,  at  ikke  engang  Stabsofficererne  vare  budne  til 
Begravelsen,  og  der  blev  sagt,  at  Obersten,  som  havde  tjent 
i henad  et  halvt  Aarhundrede,  var  bleven  stedet  til  Hvile 
paa  en  Maade,  der  hverken  anstod  ham  eller  Regimentet. 

Den  stakkels  Thieles  Historie  er  et  Exempel  paa,  hvor 
uheldige  hin  Tids  Officerer  kunde  være  i deres  idelige  For- 
søg paa  „at  gjøre  deres  Lykke*  ved  fede  Giftermaal.  Men 
den  viser  os  ogsaa,  at  de  næsten  burleske  Giftermaals- 

intriger,  som,  baserede  paa  Snyderier  med  Pengeposer,  udgjor 
Handlingen  i Holbergs  Jacob  von  Thyboe,  kunde  høre  hjemme 
i det  virkelige  Liv. 

Mon  det  er  af  den  Grund,  at  en  af  Holbergs  Kommen- 
tatorer senere  har  sat  Jacob  von  Thielos  Navn  i Forbindelse 
med  Jacob  v.  Thyboes? !') 


'I  Boyes  Udgave  af  Peder  Paars.  i.  Oplag.  S.  297. 

Senere  Meddelelser  fra  Dr.  Hedin, 

Ved  Emil  Kock. 


Dr.  Sven  Hedin  har  i Løbet  af  Sommeren  flere  Gange 
ladet  høre  fra  sig.  I Breve  til  Hjemmet,  hvoraf  det  første 
er  dateret  Khotan  den  12te  Januar,  det  andet  Korla,  en  By 
Nord  for  Tarimfloden,  den  Ilte  Marts,  fortæller  han  om  sine 
senere  Reiser  og  Oplevelser.  Læserne  af  , Museum  “ ville 
maaske  mindes,1)  at  Hedin  den  3die  Oktober  f.  A.  naaede  til- 
bage til  Kaschgar  fra  sin  sidste  Reise  til  Pamir  Høilandet,  og 
at  han  agtede  at  forlade  Kaschgar  i Slutningen  af  November 
for  at  begive  sig  paa  en  ny  Reise  over  Jarkand,  Khotan  og 
Keria  til  Thibet  og  derfra  over  Altyn-Tag  til  Lobnor. 

Han  kom  dog  først  til  at  forlade  Kashgar  den  14de  De- 
cember. Det  var  ikke  uden  Vemod,  han  forlod  denne  By, 
den  vestligste  af  de  chinesiske  Storbyer,  den  østligste  By, 
regnet  fra  Europa,  hvor  der  endnu  fandtes  europæisk  Kultur. 
Det  var  tredie  Gang,  Hedin  opholdt  sig  her,  og  den  14de 
December,  den  Dag,  han  nu  forlod  den,  var  det  netop  5 Aar 
siden  han  første  Gang  kom  dertil.  Han  havde  opholdt  sig 
dér  saalænge,  at  han  følte  sig  som  hjemme.  Han  havde  dér 
truffet  mange,  som  han  kunde  kalde  sine  Venner,  blandt  dem 
først  og  fremmest  den  ædle,  kundskabsrige  og  intelligente 
russiske  Generalkonsul  Pedrowsky.  I ham  havde  Hedin  fun- 
det en  næsten  faderlig  Ven,  i hans  Hus  et  andet  Hjem.  Han 
meddelte  Hedin  mange  paalidelige  og  nyttige  Oplysninger  om 
de  asiatiske  Forhold,  til  hvilke  han  havde  et  mere  indgaaende 

>)  Se  .Museum"  1896.  I.  S.  222. 

Kjendskab  end  de  fleste  andre  Europæere.  Han  hjalp  ham 
til  Rette  med  Udstyr  og  Udrustning  til  hans  Reiser  og  stod 
ham  bi,  da  han  kom  tilbage  efter  sin  uheldige  Reise  gjenneni 
Ørkenen  Takla  Makan.  Ogsaa  Landsmanden,  den  svenske 
Missionær  Hogberg  og  dennes  elskværdige  Hustru  omtaler 
Hedin  med  varme  Lovtaler.  Hogberg  havde,  da  Hedin  kom 
til  Kaschgar,  været  bosat  dér  henved  et  Par  Aar.  Han  var 
almindelig  afholdt  af  Alle,  baade  Europæere  og  Indfodte.  Han 
brugte,  siger  Hedin,  den  eneste  rette  Fremgangsrnaade  for  at 
vinde  Indgang  blandt  Chineseme.  Han  begyndte  ikke  strax  at 
prædike  og  forkynde  Kristendommen,  men  søgte  først  grundig 
at  lære  det  Land  og  Folks  Sprog,  Historie  og  Eiendommelig- 
hed  at  kjende,  hvor  han  skulde  have  sin  Virksomhed.  Vel 
begavet  og  talentfuld  i flere  Retninger,  som  han  er,  viste  han 
sig  hjælpsom  imod  Befolkningen,  hvor  han  kunde,  og  var 
altid  imødekommende  imod  Alle  uden  Hensyn  til  Stand  og 
Stilling.  Derved  vandt  han  Alles  Tillid  og  Agtelse  og  deri- 
gjennem  et  fast  Grundlag  at  bygge  videre  paa.  Endog  blandt 
Chineseme  havde  Hedin  fundet  Venner,  og  han  nævner  blandt 
dem  særlig  den  store  Khan  Dao-taj,  der  stod  ham  saa  bered- 
villig bi  efter  Ulykken  i Takla  Makan  Ørkenen.  Man  kan 
derfor  godt  forstaa,  at  det  ikke  faldt  Hedin  saa  ganske  let  at 
forlade  denne  By,  men  da  de  sidste  Afskedshilsener  vare 
vexlede,  da  Kaschgars  Taarne  forsvandt  i Horisonten,  følte 
han  sig  dog  let  og  freidig.  Han  havde  jo  endnu  en  Del  Ar- 
beide  at  gjøre  i Asien,  inden  han  ansaa  sit  Maal  for  naaet,  sin 
Opgave  for  løst,  og  den  Tanke  oplivede  ham  ogsaa,  at  nu  gik 
det  hjemad;  det  var  i al  Fald  Begyndelsen  til  Hjemreisen. 
At  han  endnu  skulde  gjennemreise  det  halve  Asien,  at  han 
var  skilt  halvandet  Tusinde  Mil  fra  Stockholm,  det  generede 
ham  ikke,  det  gik  dog  hjemad.  Kjærligheden  til  Hjemmet  er 
i det  Hele  taget  stor  og  levende  hos  Hedin;  det  fremgaar  al 
alle  hans  Breve,  og  den,  der  kjende  det  Hjem,  hvorfra  han 
er  udgaaet,  kan  forstaa  den.  Selve  Opbrudet  fra  Kaschgar 
havde  en  hel  festlig  Karakter.  Den  store  Khan  Dao-taj  kom 
i egen  høie  Person,  fulgt  af  en  hel  Skare  andre  ehinesiske 
Venner,  for  at  tage  Afsked.  I Gaarden  hos  Generalkonsul 
Petrowsky  var  der  en  hel  Folkeforsamling.  Foruden  Kon- 
sulen og  hans  Frue  var  der  den  polske  Missionær  Adam 

Ignatiev,  to  russiske  Officerer  og  50  Kosakker  samt  Konsu- 
latets indfødte  Skrivere,  Tjenere  og  Tolke.  Hedin  havde 
sendt  sin  trofaste  Tjener  Islam-baj  med  Karavanen,  som  denne 
Gang  bestod  af  9 Heste  og  3 Mand  foruden  Islam,  afsted 
tidlig  om  Morgenen  samme  Dag.  Karavanen  skulde  følge 
Hovedlandevejen  til  Byen  Kisil,  hvor  Hedin  vilde  støde  til 
den.  Han  agtede  selv  at  tage  Veien  gjennem  Ørkenen  forbi 
de  berømte  Helgengrave  ved  Ordan-Padisehah  og  Hasrett- 
Begiinm,  da  han  flere  Gange  var  passeret  ad  Hovedlande- 
vejen. Først  ved  Middagstid  besteg  Hedin  sin  Hest  og  red 
nu  ledsaget  af  sine  2 Tjenere,  den  gamle  Jolak,  de  to  rus- 
siske Officerer  og  de  50  Kosakker  i kort  Trav  gjennem  Byen. 
Det  var  jo  et  helt  stateligt  Følge,  og  Kosakkerne  sang  under- 
vejs en  Del  muntre  Soldaterviser,  der  gave  Gjenlyd  i de 
snevre  Basar-Hvælvinger.  Ved  Missionær  Høgbergs  Bolig,  der 
ligger  i en  Udkant  af  Byen,  gjordes  et  kortvarigt  Ophold, 
forat  Hedin  kunde  sige  Farvel  til  den  elskværdige  Fru  Høg- 
berg.  Høgberg  selv  fulgte  ham  paa  Vei,  og  snart  efter  ind- 
hentedes de  af  Alles  Ven,  den  russisk-chinesiske  Tolk  Jan-daløj, 
der  ogsaa  vilde  vise  Hedin  den  Venlighed  at  følge  ham  paa 
V'ei.  Ved  Jang’s-Schar  tog  Hedin  Afsked  med  Følget,  og  da 
han  her  med  høi  Stemme  raabte:  „Farvel,  Kosakker.'  sva- 

rede disse  i Kor:  „Vasche-viso-Kohlagoro  dio!“  hvilket  er 
udlagt:  „Gud  give  Dig  en  lykkelig  Reise!'  Saa  var  han 
endelig  alene  blandt  lutter  Asiater! 

I Kisil  traf  han  efter  Aftalen  sin  tro  Islam  med  Kara- 
vanen, og  nu  gik  det  videre  fremad,  først  i sydlig,  senere  i 
sydøstlig  Retning.  Hedin  skriver  ikke  udførligt  om  denne 
Reise,  fremhæver  kun  enkelte  Data,  hvoraf  her  skal  nævnes, 
at  han  ankom  den  20de  December  til  Byen  Jarkand,  hvor 
han  blev  modtagen  med  største  Venlighed  af  den  chinesiske 
Guvernør,  som  lod  ham  overbringe  rige  Gaver  in  natura  og 
selv  aflagde  ham  Visit,  ligesom  han  ogsaa  gav  sine  under- 
ordnede Beker  Ordre  til  at  følge  Hedin  til  næste  By  og  i 
alle  Maader  sørge  for  hans  Bekvemmelighed.  Jarkand,  som 
med  sine  vidtspredte  Forstæder  har  hen  ved  150,000  Indb..  er 
Øst-Turkestans  største  By.  Den  gjør  ikke  noget  tiltalende 
Indtryk.  Husene  ere  lave  og  opførte  af  soltørrede  Sten,  Ga- 
derne snævre,  uregelmæssige  og  snavsede.  Skjønt  Byen  ligger 

ved  Centralasiens  største  Flod,  der  bærer  Navn  etter  den,  er 
Drikkevandet  elendigt.  Det  ledes  fra  Floden  gjennem  Kana- 
ler ind  til  stillestaaende  aabne  Damme  inde  i Byen.  Det 
stillestaaende  Vand,  der  blandes  med  urenlige  Tilløb  fra  den 
store  By,  er  halvraadent  og  en  sand  Gift  for  dem,  der  drikke 
det.  Det  fremkalder  hos  Indbyggerne  en  almindelig  udbredt 
ondartet  Sygdom,  som  kaldes  Boghak.  Den  bestaar  i,  at  den 
angrebne  faar  en  Svulst  paa  den  forreste  Del  af  Halsen,  i de 
mildeste  Tilfælde  af  Størrelse  som  en  knyttet  Menneskehaand, 
men  hyppigt  er  den  lige  saa  stor  som  den  angrebnes  Hoved. 
De  ulykkelige  Mennesker  faa  derved  et  meget  frastødende  Ud- 
seende. Man  mener,  at  omtrent  75  Procent  af  Byens  Be- 
boere ere  angrebne  af  denne  modbydelige  Sygdom,  og  der 
kjendes  intet  Middel  imod  den.  Træffer  man  i de  andre 
Byer  et  Menneske  med  en  saadan  Svulst,  kan  man  være  vis 
paa,  at  Stakkelen  er  fra  Jarkand,  og  omvendt  træffer  man 
i Bazarerne  i Jarkand  et  Menneske  med  normal  Hals,  kan 
man  være  sikker  paa,  at  Vedkommende  er  fra  en  af  de 
andre  Byer. 

Fra  Jarkand  skriver  Hedin  den  22de  December:  .1 

Overmorgen  er  det  Juleaften.  Saa  sidder  jeg  rimeligvis  som 
sort  Melankoliker  i Kargalik.  Juleaftensdag  er  den  sværeste 
Dag  for  mig,  naar  jeg  er  paa  Reise.  Da  føler  jeg  mig  saa 
forfærdelig  ensom  og  er  med  alle  mine  Tanker  i Hjemmet. 
Jeg  hører  og  ser  Eder,  alle  mine  Kjære,  dandse  omkring 
Juletræet  og  sidde  ved  Julebordet.  Gid  den  var  vel  over- 
staaet.  Dagene  ere  nu  saa  korte:  allerede  Kl.  5 er  det  mørkt, 
men  Juleaftensdag  kan  blive  lang  nok.“ 

Han  naaede  ogsaa  Juleaftensdag  til  Kargalik,  en  By,  der 
ligger  henved  to  Dagsreiser  Syd  for  Jarkand.  Reisen  dertil 
fører  gjennem  et  tæt  befolket,  vel  dyrket  Landskab.  Der 
var  hverken  Sne  eller  Grantræer,  som  mindede  om  Julen, 
men  Indvaaneme  i Kargalik  modtoge  ham  saa  venligt,  at  han 
alligevel  kom  i Julestemning.  Han  kom  til  at  bo  hos  en 
russisk  Kjøbmand  fra  Margelan.  Om  Altenen  beredte  hans 
Vært  ham  et  festligt  Maaltid,  bestaaende  af  Æbler,  Pærer, 
Rosiner.  Mandler  og  en  hel  Del  søde  Kager.  Det  lignede  et 
helt  Julebord.  Senere  kom  Byens  ti  Beker  i Høitidsdragt 
med  stive  Piske  for  at  hilse  paa  ham  og  byde  ham  velkom- 


Digitized  by  Google 


291 


men,  og  fra  Hans  Høihed  Ambanen,  o:  Guvernøren,  fik  han 
en  hel  Del  Julegaver  bestaaende  af  Faar,  Ris,  Hvede-  og 
Maismel,  Brændsel  og  Foder  til  Hestene.  Da  Gjæsterne  vare 
gaaede,  nedskrev  Hedin  som  sædvanligt  sine  Antegnelser  over 
Dagens  Begivenheder,  læste  et  Kapitel  af  Biblen  og  gik  der- 
paa  til  Ro  efter  en  anstrængende  Dag,  som  dog  ikke  havde 
været  uden  Julestemning  og  Juleglæde. 

Havde  Guvernøren  (Ambanen)  i Jarkand  været  Artig- 
heden selv  imod  Hedin,  gik  Guvernøren  i Kargalik  næsten 
for  vidt  i sin  Elskværdighed.  Hedin  havde  tænkt  paa  at  hilse 
paa  ham  Juledag  og  sige  ham  Tak  for  de  tilsendte  Gaver, 
men  inden  han  var  staaet  op,  tidlig  om  Morgenen  Juledag, 
kom  Guvernøren  til  ham  for  at  gjøre  Visit.  Da  Hedin 
senere  om  Dagen  aflagde  Ambanen  en  Gjen visit  og  var  reden 
ind  i Guvernementshusets  Gaard,  hædredes  han  med  tre 
dundrende  Kanonskud,  som  gjorde  hans  Hest  saa  forskrækket, 
uvant  som  den  var  med  det  Slags  Hædersbevisninger,  at  den 
nær  havde  kastet  haiu  af  Sadlen.  Samme  Amban  var  for- 
øvrigt en  lille  pyntelig  og  livlig  gammel  Herre  med  et  lille 
velpleiet  Overskjæg  og  store  runde  Briller  paa  Næsen.  Da 
Hedin  efter  Middagen  havde  udført  en  Tegning  af  ham,  blev 
han  ikke  lidt  overrasket  ved  at  se  hans  lille,  unge,  gule 
Ægtemage  komme  trippende  paa  de  smaa  knapt  6 Centi- 
meter lange  Gedefødder  for  at  bede  ham  om  ogsaa  at  tage 
et  Billede  af  hende.  Hun  vilde  sende  det  til  hendes  Pappa 
og  Mamma  som  boede  i Peking.  Hedin  følte  sig  naturligvis 
smigret  ved  denne  Anmodning  og  efterkom  den  øjeblikkeligt. 
Fra  Kargalik  fortsattes  Reisen  imod  Øst-Syd-Øst  til  Khotan. 
Strax  udenfor  Kargalik  begynder  Ørkensandet  og  vedvarer  i 
en  Strækning  af  13  Mil,  kun  afbrudt  af  ganske  faa  Oaser, 
frembragte  ved  mindre  Floder,  der  udspringe  paa  Thibets 
nordlige  Bjergkjæder.  Tre  Dage  i Træk  reiste  Karavanen 
gjennem  en  aldeles  øde  Ørken,  hvor  der  kun  paa  2 Steder 
fandtes  Karavanserajer,  opførte  af  Jakub-Bek,  for  at  give  de 
Reisende  Tag  over  Hovedet,  naar  de  holdt  Rast,  og  forsyne 
dem  med  fornødent  Vand  fra  nogle  i den  Hensigt  gravede, 
40  Meter  dybe.  Brønde.  Omtrent  midtveis  imellem  Kargalik 
og  Khotan  ligger  der  dog  en  noget  større,  meget  frugtbar 
Oase  ved  Navn  Yuma,  torsynet  med  rigeligt  og  godt  Vand. 

Efler  Haanden  som  de  nærmede  sig  Khotan,  blev  Landet 
frugtbarere  og  mere  tæt  befolket.  Khotans  ældste  Historie 
taber  sig  oppe  i den  fjerneste  Sagntid  og  falder  paa  den  Tid, 
da  Tarimbækkenet  endnu  ikke  var  forvandlet  til  den  store 
Sandørken,  det  nu  er.  I Europa  blev  Byen  først  bekjendt 
for  600  Aar  siden  gjennem  Marko  Polo,  „Kjøbmanden  fra 
Venedig",  som  paa  sin  berømte  Reise  gjennem  Asien  fulgte 
netop  samme  Vei,  som  Hedin  nu. 

I den  nyere  Tid  blev  den  erobret  af  den  ovenfor  nævnte 
Jakub-Bek  fra  dens  daværende  Hersker  Hadisch  Padischa, 
men  i 1879  tilbageerobrede  Chineseme  Khotan  tilligemed  hele 
Østturkestan,  og  de  besidde  den  endnu. 

I China  har  Khotan  været  vel  bekjendt  fra  de  ældste 
Tider,  og  der  har  altid  fundet  en  livlig  Handelsforbindelse 
Sted  med  denne  By  og  den  eller  den  opkaldte  store  Oase 
med  dens  talrige  Befolkning.  En  stor  Betydning  har  Byen 
blandt  Andet  faaet  derved,  at  der  i dens  Omegn  findes  den 
kostbare  og  sjældne  Nefrit,  en  Stenart,  hvorpaa  der  sættes 
stor  Pris  navnlig  i China.  Den  findes  i Bjergene  mellem  Flo- 
derne Kara-Kaseh  og  Jurum-Kasch,  samt  ved  sidstnævnte 
Flods  Bredder  i mindre  vandslidte  Stykker.  Man  forfærdiger 
af  den  Daaser,  Flasker,  Kopper,  Pibemundstykker  og  Arm- 
ringe, hvilket  Alt  staar  i høi  Pris.  En  af  Pekings  vestlige  Porte 
kaldes  Nefritporten,  fordi  Kjøbmændene  fra  Khotan  pleie  at 
ride  igjennem  den  med  deres  Varer. 

I vore  Dage  er  selve  Byen  Khotan  en  temmelig  ubetydelig 
Stad  med  henved  5000  mohamedanske  Indbyggere  og  omtrent 
600  Chinesere.  Der  udføres  derfra  foruden  Nefrit  fornemlig 
Silke,  hvide  Uldtæpper,  Huder,  Druer  og  Ris.  Navnlig  de  der 
forarbejdede  Silketæpper  ere  meget  fine  og  smukke  og  derfor 
vidt  bekjendte.  I China  bruges  de  af  rige  Folk  til  at  hænge 
paa  Væggene.  Foruden  Khotan  har  Oasen  endnu  to  større 
Byer:  Kara-Kasch  og  Jurunkasch,  hvorefter  de  to  Floder  ere 
opkaldte.  Handelen  med  China  foregaar  dels  ad  Khotan-Darya 
over  Aksu  og  Turfan,  dels  over  Jarkent  og  Maralbaschi. 
Handelen  med  Rusland  gaar  over  Kaschgar.  med  engelsk 
Indien  over  Leh  i Ladak.  I Bazareme  i Khotan  træffer  man 
Kjøbmænd  af  alle  Asiens  Folkefærd,  Chinesere.  Afghaner, 

Hinduer,  Turkomaner,  ja  endog  Nogai-Tartarer  fra  Oren- 
burg. 

Da  Hedin  kom  til  Khotan,  fik  han  Bolig  hos  den  russiske 
Aksakal  (Konsul).  Som  ovenfor  omtalt,  var  det  oprindelig 
Hedins  Plan  fra  Khotan  at  gjøre  en  Reise  ind  igjennem  det 
hidtil  af  Europære  ukjendte  nordlige  Thibet  og  saa  først 
derfra  gaa  imod  Nord  til  Keria  og  derpaa  gjennem  Ørkenen 
til  Tarimfloden  og  Lobnor.  Denne  Plan  forandrede  han,  efter 
at  være  kommen  til  Khotan.  Imedens  han  efter  sin  første 
Ørkenreise  opholdt  sig  i Skovene  ved  Khotan-Darya,  traf  han, 
som  Læseren  inaaske  vil  erindre,  en  Jæger  fra  Byen  Tavek- 
kel  ved  Navn  Achmed,  der  iblandt  andet  fortalte  ham,  at 
han  en  Gang  i Ørkenen  i Nærheden  af  Kiria-Darya,  havde 
opdaget  Ruiner  af  en  gammel  By.  Denne  Beretning  fik 
Hedin  senere  bekræftet  fra  anden  Side,  og  han  besluttede  nu 
fra  Khotan  at  drage  ud  i Ørkenen  for  at  finde  disse  Ruiner. 
Han  kjøbte  i den  Hensigt  i Khotan  3 Kameler  og  3 Æsler 
og  drog  med  Islam  og  en  Mand  ved  Navn  Kerim  Djan  til 
Tavekkel,  hvor  han  antog  endnu  to  Mænd,  hvoriblandt  rime- 
ligvis den  omtalte  Jæger.  Saa  drog  han  paany  ind  i Ørkenen 
mod  Nordost  i Retning  imod  Keria-Darya.  Klog  af  Ska’de 
efterlod  han  denne  Gang  det  meste  af  sin  Bagage  og  Du- 
bletter af  sine  Instrumenter  hos  Aksakalen  i Khotan  og  tog 
blot  det  Allernødvendigste  med  sig.  Han  førte  ikke  en  Gang 
Telt  eller  Seng  med  sig,  men  overnattede  under  aaben  Him- 
mel, tildækket  med  Faareskindspelse.  Efter  9 Dages  Ophold 
i Khotan  begav  han  sig  paa  denne  Udflugt  og  fulgte  i Be- 
gyndelsen i 4 Dage  Floden  Khotan-Darya,  gjennemreiste  i 8 
Dage  Ørkenen  imellem  denne  Flod  og  Keria-Darya,  og  fulgte 
saa  denne  sidste  Flod  i 14  Dage  indtil  391/*  Grad  nordi.  Br., 
hvor  Floden  efter  en  lang  forgjæves  Kamp  med  Sandet  for- 
svinder i dette. 

Saalænge  Karavanen  fulgte  Floderne,  var  Landet  opdyr- 
ket og  fuldt  af  Skove,  og  de  traf  Masser  af  vilde  Kameler. 

Eflerat  de  havde  forladt  Endepunktet  for  Keria-Darya,  gik 
Reisen  atter  i 8 Dage  gjennem  uafbrudt  Sandørken.  Saa 
fulgte  der  Stepper  og  Urskove,  indtil  de  endelig  efter  41  Da- 
ges Reise  fra  Khotan,  hvoraf  dog  de  5 anvendtes  til  Rast  og 
Hvile,  trætte,  sultne  og  tørstige,  men  ellers  i god  Behold 

naaede  den  lille  By  Schah-jar  ved  Tarimfloden.  Paa  denne 
Ørkenreise  gjorde  de  mange  interessante  Opdagelser  og  fandt 
ikke  en,  men  to  gamle  Byer  midt  ude  i Sandet,  hvis  Levnin-, 
ger  vidnede  om  høi  Ælde  og  vidt  fremskreden  buddistisk 
Kultur.  Den  ene  af  disse  Byer  har  været  meget  stor  i Om- 
fang, og  der  fandtes  tydelige  Spor  af  et  stort  Kanalisations- 
og  Vandingssystem.  Efterat  have  udhvilet  sig  i to  Dage  i 
Schah-jar  og  dér  forsynet  sig  med  fornøden  Proviant  og  andre 
Sager,  som  Reisen  havde  medtaget,  fortsatte  Hedin  Reisen  i 
14  Dage  gjennem  de  langs  med  Tarimfloden  voxende  Ur- 
skove til  Byen  Korla,  der  ligger  Nord  for  Floden.  Her  traf 
han  den  russiske  Konsul,  (Aksakal),  der  havde  været  paa 
Reise,  og  dennes  Broder,  der  var  Kjøbmand  i Tjaschalyk,  som 
ligger  Syd  for  Lobnor. 

Hedin  besluttede  nu  at  fortsætte  Reisen  i Selskab  med 
denne,  der  var  godt  kjendt  der  paa  Egnen,  for  om  muligt  at 
finde  Chinesemes  og  Richthofens  gamle  Lobnor.  Han  vilde 
derpaa  reise  tilbage  over  Tsehartschen  til  Khotan. 

En  udførligere  Beretning  om  Reisen  fra  Khotan  indehol- 
des i et  i August  Maaned  d.  A.  til  Hjemmet  ankommet  Brev, 
dateret  Korla  den  17.  Marts  1896. 

Han  indleder  sin  Beretning  med  at  fortælle,  at  han  under 
sit  9 Dages  Ophold  i Khotan  mødte  den  største  Venlighed  og 
Imødekommenhed  hos  den  chinesiske  Amban  (Guvernør)  Lin- 
darin.  Han  var  ofte  Gjæst  i dennes  „ Jamen  “ (Guvemements- 
hus),  og  hver  Gang  han  kom  indenfor  dens  Mure,  blev  han 
modtaget  med  tre  Kanonskud,  en  sjælden  og  udsøgt  Op- 
mærksomhed. Han  blev  en  Dag  indbudt  til  Middag  hos  Lin- 
darin  sammen  med  Byens  fornemste  Chinesere,  og  det  var  en 
fin  Middag,  som  vilde  have  tiltalt  selv  en  europæisk  Gour- 
mand. 

Den  14de  Januar  forlod  Hedin  Khotan.  Denne  Gang 
medtog  han  som  tidligere  meddelt  kun  en  lille  Karavane. 
Den  bestod  kun  af  4 Mænd,  hans  oftere  nævnte  Livtjener 
Islam-baj,  en  Mand  ved  Navn  Kerim-Djan  og  to  Jægere: 
Achmed  Mergen  og  Kasim-Achen.  Belært  af  tidligere  Er- 
faring tog  han  kun  de  allemødvendigste  Ting  med  sig.  Paa 
hele  Reisen  sov  de  under  aaben  Himmel,  skjøndt  Kulden  om 
Nætterne  ofte  steg  til  22  0 C.,  og  dog  tog  ingen  af  dem  nogen 

Skade  deraf.  Som  Følge  af  denne  indskrænkede  Bagage  be- 
høvede de  kun  tre  Kameler  og  tre  Æsler.  Hans  Ven  Lin- 
darin  syntes,  at  Karavanen  var  for  lille  og  vilde  endelig  paa- 
nøde  Hedin  endnu  to  Mand  paa  hans  egen  Bekostning,  men 
Hedin  tog  ikke  imod  det  venlige  Tilbud.  Saa  maatte  den 
brave  Chineser  lade  sig  nøie  med  at  lade  opslaa  et  stort  Telt 
en  halv  Mil  fra  Byen,  hvor  han  endnu  en  Gang  beværtede 
ham  med  The.  Fulgte  af  chinesiske  Beker  (Underbefalings- 
mænd.  Høvdinger)  reiste  de  nu  i 4 Dage  langs  Floden 
Khotan-Darya  indtil  et  Sted.  som  kaldtes  Islamabad,  hvor  de 
forlode  de  sidste  Menneskeboliger  og  satte  over  Floden  paa 
dens  alentykke  Isbro.  Ikke  langt  derfra  kom  de  til  Byen 
Tavek-kel,  hvor  de  gjorde  Holdt  1 Dag  for  at  skaffe  sig 
selv  og  Dyrene  nogen  Hvile,  før  de  begave  sig  ind  i Ørkenen. 
Fra  denne  By  medtog  de  to  Veivisere,  som  flere  Gange  havde 
været  inde  i Ørkenen  forat  søge  efter  Guld  og  Kostbarheder 
i den  begravne  By.  Ørkenen  var  i Begyndelsen  ikke  vanske- 
lig at  befare.  Sandet  var  ikke  dybt;  det  var  let  at  finde 
Vand,  og  af  og  til  traf  de  paa  deres  Vei  Julgun  (Tamarisker) 
og  Tograk  (Popler). 

Den  19de  Januar  forlode  de  Floden  og  styrede  lige 
imod  Øst.  Tredie  Dagen  efter  begyndte  Sanddynerne  at 
høine  sig  til  5 å 10  Meter  med  steile  Sider  imod  Vest  og 
Sydvest.  For  ikke  at  overanstrænge  Dyrene  reiste  de  kun  5 
å 6 Timer  om  Dagen.  Dagsordenen  var  altid  den  samme. 
Saasnart  de  havde  leiret  sig,  gav  strax  to  af  Mændene  sig  til 
at  grave  efter  Vand.  To  andre  gravede  efter  Tamarisk  rødder 
til  Leirilden.  Islam  tilberedte  Hedins  Mad,  og  Kerim  syslede 
med  Dyrene  og  deres  Paksadler.  Selv  satte  Hedin  sig  paa 
sin  Maatte,  indhyllet  i sin  Pels  og  gjorde  sine  Optegnelser, 
tog  nogle  Skitser  af  Omgivelserne,  maalte  Sanddynernes  Høide 
og  Retning  og  begav  sig  derpaa  til  Brønden,  som  da  i Reglen 
var  færdig.  I Begyndelsen  fandt  de  Vand  i en  Dybde  af  2,«i, 
l,8i  og  l,«?  Meter  med  en  Temperatur  imellem  9 og  12°. 
Jorden  var  frossen  til  en  Dybde  af  22  Gentim.  Vandet  var 
fuldstændig  fersk.  De  lærte  snart  at  kjende,  hvor  det  var 
bedst  at  grave  Brønden.  Fandtes  der  et  Sted  en  Julgun 
eller  Tograk  kunde  de  altid  være  sikre  paa  at  finde  Vand  i 


Digitized  by  Google 


296 


henved  to  Meters  Dybde.  Efter  Haanden  voxede  Sanddyneme, 
og  Ørkenen  blev  mere  og  mere  øde. 

Den  22de  Januar  traf  de  Dyner  paa  12  Meters  Høide, 
alle  beliggende  i Retning  fra  Nord  til  Syd,  altsaa  parallelle 
med  Floderne  Khotan-Darya  og  Keria-Darya.  I Reglen  fand- 
tes der  Julguns  i Levningerne  imellem  Dynerne,  et  Tegn  paa, 
at  der  ikke  var  langt  til  Grundvandet. 

Den  23de  Januar  steg  Dynerne  til  15  Meters  Høide, 
men  i en  Fordybning  fandt  de  dog  to  Tograks  med  fortørrede, 
revnede  Stammer,  men  ikke  destomindre  med  Kviste,  fulde 
af  friske  Knopper,  som  Kamelerne  og  Æslerne  aad  med  Be- 
gjær.  De  vare  jo  paa  Sultekur  paa  denne  Reise,  men  det 
var  en  Fordel,  at  Kamelerne  netop  vare  i deres  Brunsttid, 
da  de  altid  ere  meget  livlige,  skjøndt  de  ikke  æde  meget. 
Ved  Middagstid  kom  de  til  en  „Kotteck",  3:  en  død  Skov, 
med  lave  Stammer  og  Stubbe,  graa  af  Udseende  og  skjøre 
som  Glas.  Den  tydede  paa,  at  der  en  Gang  i længst  for- 
svundne Dage  havde  været  en  Flod  i denne  Fordybning. 
Endnu  fandtes  der  imellem  de  udgaaede  Træer  et  Par  levende 
Popler,  de  sidste  af  en  uddød  Slægt,  de  yderste  Poster  imod 
det  Alt  dræbende  Sand. 

For  Hedin  havde  denne  døde  Skov  dog  stor  Betydning. 
Han  vidste  fra  sine  Veivisere,  at  den  døde  gamle  By  skulde 
ligge  ved  den  østlige  Rand  af  denne  Skov.  Veiviserne  kaldte 
Byen  „Takla-Makan*.  Snart  efter  fandt  de  Skaar  af  Lerkar 
og  brændte  Sten  og  naaede  Vand  i 2, oa  Meters  Dybde.  De 
gjorde  derfor  Holdt  og  sendte  Speidere  ud  for  at  lede  efter 
Ruinerne.  Medens  dette  stod  paa,  bleve  nogle  af  Mændene 
med  den  ene  af  Kamelerne  sendte  efter  Brændsel  fra  den 
døde  Skov.  De  vendte  snart  tilbage  med  en  vældig  Byrde, 
saa  at  de  den  Nat  kunde  varme  sig  ved  et  prægtigt  stort 
Baal,  hvad  de  vel  kunde  trænge  til,  da  Minimumstermometret 
i Reglen  sank  til  20 0 under  Nulpunktet  hver  Nat. 

Den  2 4de  Januar  holdt  de  Rast,  forat  Hedin  og 
Mændene  nærmere  kunde  undersøge  Ruinerne,  der  fandtes  i 
Nærheden  i Leirpladsen. 

Hedin  har  paa  sine  Reiser  i Østturkestan  tidligere  under- 
søgt mange  Ruiner,  men  paastaar,  at,  hvad  han  her  fandt, 
var  af  en  hel  anden  Art,  og  havde  Intet  tilfælles  med  de 

Bygninger,  som  hørte  til  de  senere  Tider.  Disse  bestaa  sæd- 
vanlig af  soltørrede  eller  brændte  Sten,  men  Ruinerne  i denne 
eiendommelige  By  vare  udelukkende  af  Træ,  navnlig  Poppel- 
træ (Tograk).  Der  var  ikke  Spor  af  Stenmure.  Ogsaa  Byg- 
ningernes Grundplan  var  forskjellig.  De  fleste  havde  Fonn 
af  en  mindre  Kvadrat,  liggende  inde  i en  større,  eller  en  Rekt- 
angel, delt  i mindre  Rum.  Det  eneste,  der  stod  tilbage  af 
Bygningerne,  var  forøvrigt  to  u tre  Meter  høie  Stolper,  til- 
spidsede i den  ene  Ende.  Disse  vare  naturligvis  sprukne  og 
skjøre,  men  dog  haarde.  Der  fandtes  flere  Hundrede  saa- 
danne  Ruiner.  Byens  Grundplan  eller  Gadernes  Retning 
kunde  ikke  nøiagtig  findes,  da  selve  Byen,  som  synes  at  have 
havt  et  betydeligt  Omraade  med  en  Diameter  af  3 å 4 Kilo- 
meter, var  tildækket  af  Flyvesand,  hvoraf  kun  de  Bygninger, 
som  var  opførte  paa  høiere  liggende  Grund,  ragede  frem. 

Hedin  forsøgte  at  udgrave  flere  af  Ruinerne,  men  det 
var  et  meget  vanskeligt  Arbeide,  da  den  løse  Sand  bestandig 
løb  tilbage  og  fyldte  Hullerne.  Dog  lykkedes  det  ham  at  faa 
saa  meget  frem  for  Dagens  Lys,  al  han  kunde  bestemme 
Byens  Alder.  Ved  et  af  Husene,  som  hans  Mænd  kaldte 
„Bud-Khane“  (Buddatempel)  stod  endnu  Væggene  imellem 
de  lodrette  Stolper  i en  Høide  af  en  Meter.  De  bestod  at 
Rør  (Kamisrh),  der  ved  Hjælp  af  paaklinet  Ler  var  dannet 
til  en  fast  og  haard  Masse,  som  baade  ud-  og  indvendig  var 
kalket  og  hvidtet.  Udenpaa  den  hvide,  glatte  Flade  var  der 
med  Mesterhaand  malet  Billeder  af  Kvinder,  som  laa  paa 
Knæ  med  Hænderne  foldede  som  til  Bøn.  Haaret  var  bun- 
det i en  Knude,  opsat  paa  Issen.  Øjenbrynene  vare  bølge- 
forrnige  og  sammenhængende  med  et  Mærke  over  Næsen, 
saaledes  som  Hinduerne  bruge  endnu  i vore  Dage.  Der 
fandtes  ogsaa  Billeder  af  enkelte  Mænd,  en  Hund.  en  Hest. 
nogle  Skibe  samt  Blomster  (Lotus?)  og  Ornamenter  i Mængde. 
Hedin  forsøgte  at  tage  et  Stykke  af  Væggen  med  sig,  men 
det  lod  sig  ikke  gjøre.  Malingen  skallede  af  og  smuldrede 
hen  ved  Løsbrydningen.  Saa  maatte  han  lade  sig  nøie  med 
at  kopiere  dem.  Da  han  gravede  disse  Vægge  frem,  fandt 
han  et  Stykke  Papir  med  vel  vedligeholdte  Skrifttegn,  som 
han  dog  ikke  kunde  læse  eller  fyde.  Endvidere  fandt  han  en 
Menneskefod  af  Gips  i naturlig  Størrelse.  Saavel  denne  som 

Malerierne  vidnede  om  stor  Kunst  og  Kunstsans.  Ved  at  ud- 
grave et  andet  Hus  fandt  han,  at  dette  havde  bestaaet  af  to 
Etager.  Sammesteds  fandt  han  en  Mængde  fra  1 til  2 Dia- 
meter høie  Gibsfigurer  i Hautrelief.  De  syntes  at  have  været 
anbragte  paa  en  Væg  til  Prydelse  og  Dekoration  og  fore- 
stillede siddende  Buddabilleder  med  Lotusblomster  til  Bag- 
grund. og  staaende  Kvinder,  der  holdt  den  ene  Haand  høit  løftet, 
den  anden  over  Brystet.  Omkring  Hovedet  var  der  et  Slags 
Glorie,  ligesom  man  ser  paa  de  katolske  Mariabilleder.  Saa 
fandtes  der  ogsaa  Kvinder  med  nøgent  Bryst,  holdende  en 
Guirlande  af  Blomster  over  Hovedet.  Af  alle  disse  Figurer 
tog  Hedin  Prøver  med  sig. 

Ved  Udgravning  af  andre  Huse  fandtes  iblandt  Andet  en 
lang  Trælægte  med  indskaarne  Billeder,  Rester  af  Lerkar  og 
en  Møllesten  af  Porfyr,  1 Meter  i Diameter,  efter  Hedins  Me- 
ning hørende  til  en  Vandmølle.  Der  fandtes  endvidere  Spor 
af  en  Poppelallé  og  Rester  af  Abrikos-  og  Blommetræer. 
Byen  har  altsaa  i længst  forsvundne  Dage  ligget  ved  en  Flod. 
rnaaske  en  Arm  af  Keria-Darya,  har  været  omgiven  af  Skove 
og  indesluttet  frugtbare  Haver.  Saa  kom  Sandflugten  og 
ødelagde  Alt.  Nu  er  den,  som  et  andet  Sodoma,  en  øde 
Ørken.  Om  denne  Bys  Alder,  om  Tiden,  da  den  er  bleven 
ødelagt,  tør  Hedin  ikke  udtale  nogen  bestemt  Mening.  Efter 
de  af  ham  anstillede  Undersøgelser  om  Sanddynernes  Van- 
dringer og  Sandets  Fremskriden,  skulde  der  mindst  være  for- 
løbet 1200  Aar,  siden  Sandet  begravede  den.  Saameget  tør 
han  sige  med  Bestemthed,  at  en  Kultur,  saa  vidt  fremskreden 
som  den,  de  fundne  Kunstværker  tyde  paa,  aldrig  har  exi- 
steret  hos  det  Folk,  der  nu  beboer  Øst-Turkestan.  En  chine- 
sisk  Reisende  i det  7de  Aarhundrede  efter  Christus  beretter 
ogsaa.  at  disse  Egne  den  Gang  beboedes  af  Tucharifolket. 
Da  Hedin  havde  endt  sine  Undersøgelser  af  den  gamle  By. 
afskedigede  han  de  to  Veivisere  fra  Tavek-kel  og  fortsatte 
derpaa  den  25de  Januar  sin  Reise  med  de  fire  tidligere 
nævnte  Mænd.  Den  første  Dag  stødte  de  paa  Sanddyner  af 
indtil  25  Meters  Høide,  men  dog  fandt  de  om  Aftenen  Vand 
paa  1,87  Meters  Dybde. 

Den  26de  Januar  blev  Sandet  endnu  vanskeligere  at 
befare  og  Dynernes  Høide  bestandig  større.  Imellem  dem 

fandtes  talrige  Julguns  (Tamarisker)  og  visnede  Kamischbuske. 
Endelig  naaede  de  en  Sanddyne  saa  høi,  at  den  lignede  et 
Bjerg.  Den  blev  maalt  til  over  40  Meter.  Mændene  be- 
gyndte at  tabe  Modet,  og  Kamelerne  aandede  tungt.  Der 
blev  holdt  Krigsraad,  og  de  besluttede  at  undersøge,  hvad 
der  fandtes  bag  denne  Kolos.  Hvilken  Overraskelse!  Da  de 
havde  naaet  Toppen  af  Dynen,  opdagede  de,  at  der  ikke  var 
flere  Dyner  at  se.  Landskabet  var  ganske  jævnt,  Sandet  blev 
bestandig  mindre  dybt;  de  fandt  Spor  af  en  Ræv,  en  død 
And  og  Tamarisker  i stor  Mængde.  Saa  fulgte  der  Spor  af 
Mennesker  og  Heste;  der  voxede  Popler,  de  fandt  en  luftig 
Hytte,  et  Tag  paa  Stolper  og  — opslog  den  Nat  deres  Leir 
ved  Bredden  af  Keria-Darya. 

De  havde  altsaa  i Løbet  af  8 Dage  krydset  Ørkenen 
imellem  Khotan-Darya  og  Keria-Darya.  Denne  sidste  Flods 
frodige  Omgivelser  var  det  en  ren  Fryd  at  se,  efter  at  de  i 
over  en  Uge  ikke  havde  havt  Andet  end  den  golde,  nøgne 
Ørken  for  Øie.  Ved  det  Sted,  hvor  de  havde  slaaet  Leir, 
var  Floden  32  Meter  bred.  Dens  Vand  var  dækket  af  et 
flere  Fod  tykt  Islag,  men  det  var  dem  en  Glæde  at  gjennem- 
hugge  dette  og  naa  det  friske  Flodvand,  hvoraf  Kamelerne 
drak  med  største  Begjær.  Det  sidste  Faar  blev  slagtet  og 
stegt  ved  et  vældigt  Baal,  som  varmede  deres  stive  Lemmer, 
og  Alle  befandt  sig  snart  i bedste  Velgaaende.  Det  var  tyde- 
ligt, at  Hytten  fornylig  havde  været  beboet.  Der  var  friske 
Spor  af  Mennesker  og  Dyr,  men  intet  Menneske  at  se. 

Den  27de  Januar  fortsatte  de  Reisen  langs  Flodens 
vestre  Bred  imod  Nord.  De  længtes  alle  efter  at  finde  et 
Menneske,  som  kunde  vise  dem  Vei  og  meddele  dem  Oplys- 
ninger om  Floden,  der  aldrig  før  havde  været  besøgt  af 
nogen  Europæer.  Paa  Kortene  var  denne  Flod  kun  antydet 
med  Prikker  som  ubekjendt,  saasnart  den  var  kommen  Nord 
for  Byen  Keria.  De  vandrede  videre,  snart  gjennem  en  tæt 
Poppelskov,  snart  gjennem  Kamisch-Krat,  ja  maatte  af  og  til 
over  Sanddyner,  som  naaede  ned  til  Flodbredden.  De  van- 
drede Time  efter  Time,  men  overalt  dyb  Stilhed,  ikke  en  Lyd 
at  høre,  intet  Tegn  til  Liv.  Floden  slyngede  sig  i Bugter 
mod  Nord,  stadig  bedækket  af  tyk  Is.  Undertiden  blev  den 
saa  bred,  at  den  dannede  store  Søer,  saa  at  det  ikke  var 

muligt  at  se  den  modsatte  Bred.  Den  Vei,  de  fulgte,  kryd- 
sedes  ofte  af  Stier,  som  gjennem  Krattet  førte  ned  til  Floden. 
Der  var  talrige  Spor  af  Vildsvin,  Harer,  Raadyr,  Ræve  og 
Faar  og  af  og  til  af  en  bar  Menneskefod,  men  bestandig 
Stilhed,  ikke  en  eneste  Lyd  at  høre.  Sporene  af  Mennesker 
og  Faar  førte  altid  mod  Syd.  De  begyndte  derfor  at  frygte 
for,  at  Hyrderne  paa  denne  Aarstid  vare  dragne  til  Omegnen 
af  Keria.  Dagen  var  ved  sin  Ende,  da  de  kom  til  en  tæt 
Poppelskov  med  Kamischkrat.  Pludselig  hørte  de  Brægen  af 
Faar,  og  snart  efter  saa  de  en  stor  Flok  af  disse  Dyr,  som 
gjorde  sig  tilgode  i det  liøie  Græs.  Altsaa  maatte  der  ogsaa 
findes  Mennesker  i Nærheden.  De  raabte  og  hujede,  men 
intet  Svar,  ingen  Lyd.  Saa  sendte  Hedin  sine  fire  Mænd  ud 
hver  i sin  Retning  for  at  undersøge  Skoven.  Der  forløb  en 
god  halv  Time.  Endelig  kom  Achmed  tilbage  med  en  Hyrde 
og  hans  Kone.  De  vare  bievne  saa  forskrækkede  over  Kara- 
vanens Ankomst,  at  de  havde  skjult  sig  i Krattet.  De  bleve 
dog  snart  beroligede  og  viste  dem  Veien  til  deres  i Nærheden 
beliggende  Sattma  (Rørhytte),  hvor  Hedin  og  hans  Folk  saa 
tilbragte  Aftenen  og  den  paafølgende  Nat.  Hyrden  blev  ud- 
spurgt og  maatte  frem  med  Alt,  hvad  han  vidste,  og  Alt  blev 
strax  nedskrevet  i Hedins  Dagbog. 

„Hvad  hedder  Du?“  spurgte  Hedin.  Hussein  og  Hassan 
var  Svaret.  Det  forekom  Hedin  lidt  underligt,  men  Hyrden 
forklarede,  at  det  egentlig  var  hans  Tvillingbroder  i Keria, 
der  hed  Hassan.  Selv  hed  han  Hussein,  men  da  de  vare 
Tvillingbrødre,  mente  han,  at  han  nok  kunde  bruge  begge 
Navne.  Han  fortsatte,  at  der  langs  med  Floden  imod  Nord 
fandtes  i lang  Afstand  fra  hverandre  Hyrder  med  Faarehjor- 
der,  som  tilhørte  Bajer  i Keria.  Hjorderne  varierede  imellem 
300  og  2000  Stk.  Hver  Hyrde  havde  sit  bestemte  Skovom- 
raade,  som  han  ikke  maatte  overskride.  Der  levede  han  hele 
Aaret,  idet  han  vandrede  fra  den  den  ene  Skovpart  til  den 
anden.  Han  opholdt  sig  i Reglen  fra  10  til  20  Dage  i hver 
Agil  (Græsgang).  Saasnart  den  ene  var  afgræsset,  vandrede 
han  til  den  næste.  Hussein  havde  i Alt  13  Agils  at  raade 
over,  strækkende  sig  i en  Længde  af  to  Dagsreiser.  Hjordens 
Eier  boede  i Keria  og  kom  i Reglen  om  Foraaret  og  Høst 
til  Skoven  for  at  klippe  Faarene,  tælle  dem  og  bringe  Mais- 

mel  og  andre  Fornødenheder  til  Hyrden,  da  Hussein  selv 
kun  reiste  hvert  andet  Aar  til  Byen,  som  laa  tre  Dagsreiser 
fra  det  Sted,  hvor  Hedin  traf  ham.  Dette  Sted  hed  Kotsch- 
kor-Agil.  Længere  Nord  paa  ved  Floden  fandtes  der  Hyrder, 
som  blot  en  Gang  havde  været  i Keria.  Ja,  Hedin  traf  end- 
ogsaa  en  Hyrde,  som  var  35  Aar  gammel  og  aldrig  havde 
været  i Keria.  Han  havde  ikke  mindste  Begreb  om  en  By, 
end  mindre  om  en  Bazar. 

Keria-Darya-Dalen  er  altsaa  nord  for  Byen  Keria  befol- 
ket af  henimod  150  Mennesker,  der  danne  en  Verden  for 
sig,  uden  Forbindelse  med  den  øvrige  Verden,  udenfor  de 
kjendte  Færselsveie,  omgivne  af  den  store  Ørken  paa  alle 
Sider.  Disse  Hyrder  leve  saaledes  deres  eget  Liv,  se  ingen 
andre  Mennesker  end  deres  nærmeste  Naboer  og  de  Bajer, 
som  enkelte  Gange  om  Aaret  komme  til  dem  eller  forbi  dem 
til  deres  Hjorder.  De  ere  derfor  meget  sky  og  halvvilde.  De 
ere  fødte  og  opvoxede  i de  store  Urskove  og  forstaa  ikke 
Andet  end  at  passe  og  vogte  Faarene,  klippe  og  malke  dem, 
føre  dem  til  gode  Græsgange,  hugge  Grene  af  Træerne  til 
dem,  skille  Lammene  fra  Moderfaarene,  bage  Maisbrød,  op- 
føre Rørhytter  (Satmor)  grave  Brønde  og  andre  saadanne 
simple  Gjerninger.  Spader  (Ketmen)  og  Øxer  (Balta)  ere  deres 
vigtigste  Redskaber.  Øxen  bære  de  altid  hos  sig,  fæstet  til 
Livremmen. 

Ved  Khotan-Darya  undrede  Hedin  sig  over,  at  Hyrderne 
levede  alene  ved  Hjorderne,  medens  de  havde  deres  Hustruer 
og  Børn  i Khotan.  Maaske  frygte  de  for,  at  Ghineserne,  som 
ofte  benytte  den  meget  befærdede  Vei  langs  Floden,  skulle 
tage  sig  for  store  Friheder  overfor  deres  Hustruer.  Ved 
Keria-Darya  findes  der  ingen  saadan  befærdet  Vei.  Dér 
have  Hyrderne  derfor  deres  Familier  hos  sig.  Hussein,  som 
levede  der  i Urskoven  alene  med  sin  barnløse  Hustru,  min- 
dede ham  om  Adam  og  Eva,  kun  med  den  Forskjel,  at  de 
vare  klædte  i Faareskind  fra  Top  til  Taa.  Angaaende  Flo- 
den fortalte  Hussein,  at  den  Nord  for  Keria  giver  Vand  til  en 
Mængde  Kanaler,  som  benyttes  til  at  vande  Markerne,  hvor- 
for Floden  dér  ofte  næsten  helt  forsvinder.  Maaske  er  dette 
Grunden  til,  at  ingen  af  de  Reisende,  som  have  besøgt  Keria, 
saasom  Prschewalskij,  PjevtsofT,  Dutrenil  de  Rhin  og  Little- 

dale,  have  prøvet  paa  at  undersøge  Floden  længere  Nord 
paa.  Da  Hedin  opholdt  sig  ved  Floden,  var  den,  som  om- 
talt, islagt,  men  man  ventede,  at  den  vilde  bryde  op  om  20 
Dage.  Saa  indtræder  der  en  Vaarflom.  som  bringer  Floden 
til  at  antage  meget  betydelige  Dimensioner,  men  senere  hen 
paa  Aaret  bliver  Flodsengen  helt  udtørret  i henved  2 Maa- 
neder.  I denne  Tid  maa  Hyrderne  grave  Brønde,  for  at  faa 
Vand  til  sig  og  Faarene.  Floden  faar  sit  Tilløb  dels  fra  Is- 
og  Snesmeltningen  paa  Thibets  høie  Bjergkjeder,  dels  fra  en 
Mængde  Kilder  i Nærheden  af  Byen  Keria.  Det  første  Vand 
kaldes  af  de  Indfødte  »Aksu“,  hvidt  Vand,  fordi  det  stammer 
fra  Is  og  Sne,  det  andet  kaldes  „Karosu“,  sort  Vand,  fordi 
det  kommer  fra  Kilderne  i Jorden. 

Da  Hussein  forlod  dem,  vandrede  han  mod  Syd.  Hedin 
fortsatte  Reisen  mod  Nord  ad  en  Flodseng,  som  nu  var  ud- 
tørret, fordi  Floden  havde  banet  sig  et  nyt  Løb  mod  Øst. 
Hele  Vegetationsbæltet,  bestaaende  af  Skove  og  Kamischkrat, 
omgav  endnu  den  tidligere  Flodseng,  men  den  Tid  vil  komme, 
da  Sandet  vinder  Overhaand;  saa  maa  ogsaa  denne  Vegeta- 
tion gaa  under  og  danne  Kotteck  (død  Skov),  medens  et  nyt 
Skovbælte  voxer  frem  langs  det  nye  Flodleie. 

Den  29de  Januar  traf  de  om  Aftenen  atter  tre  Hyrder 
med  en  Hjord  paa  400  Faar.  Ogsaa  disse  bleve  omhyggeligt 
udspurgte  af  Hedin  for  at  fuldstændiggjøre  Oplysningerne  om 
Floden  og  Egnen.  Hjorden  eiedes  af  Hyrdernes  Fader  i 
Keria.  Som  Løn  for  deres  Arbeide  havde  de  Lov  til  at  slagte 
20  Faar  om  Aaret.  Endvidere  tilfaldt  dem  de  Faar,  som 
bleve  dræbte  af  Ulve  og  Vildsvin,  samt  de,  der  kom  til 
Skade  ved  at  brække  Ben  eller  paa  anden  Maade.  Disse 
udgjorde  tilsammen  i Gjennemsnit  15  om  Aaret.  Da  Fade- 
rens Skovstrækninger  kun  havde  Næring  til  400  Faar,  blev 
der  hvert  Aar  sendt  60  a 70  Stk.  til  Keria  til  Salg.  Disse  i 
Forbindelse  med  Ulden,  der  tages  2 Gange  om  Aaret,  giver 
Eieren  Indtægten  af  Hjorden.  Et  godt  Faar  koster  i Keria  3 
Kroner,  et  mindre  godt  kan  faas  for  1 Krone. 

Efter  en  Dags  Hvile  fortsattes  Reisen,  men  nu  havde  de 
altid  en  Veiviser  med  sig,  hvad  der  var  høist  nødvendigt,  da 
Veien  bestandigt  gik  gjennem  tætte  Urskove,  saa  tætte,  at 
Kamelerne  havde  Vanskelighed  ved  at  komme  frem. 

Den  30te  Januar  kom  de  til  el  Sted,  hvor  den  nye 
Flodarm  igjen  forenedes  med  den  gamle.  Floden  fik  her  en 
meget  betydelig  Bredde,  henimod  100  Meter.  Isen  havde  en 
Tykkelse  af  36  Cm.  Isfladen  var  hiank  som  et  Speil,  men 
var  dog  ved  nærmere  Eftersyn  bedækket  af  et  tyndt  Lag 
Støv  eller  Sand.  Hele  Atmosfæren  var  fyldt  med  dette  fine 
Støv,  som  Vinden  fører  med  sig  fra  Ørkenen.  I hele  10  Dage 
vedblev  Luften  at  være  saaledes  støvfyldt  til  stor  Sorg  for 
Hyrderne.  Støvet  bedækker  nemlig  hver  Gren,  hvert  Græs- 
straa.  Naar  Faarene  æde  disse,  blive  de  syge  og  faa  et 
Slags  Kværke. 

Den  1ste  Februar  syntes  Floden  at  ville  bøie  af  mod 
Nordøst.  Hedin  blev  noget  urolig  derover,  da  det  var  hans 
Agt  at  gaa  lige  mod  Nord,  for  at  naa  Tarirnfloden.  Skulde 
Keria-Darya  ligesom  Tarirnfloden  nu  løbe  mod  Øst  og  ende  i 
Lobnor?  Det  var  Spørgsmaalet,  som  forvoldte  Uro  og  Spæn- 
ding. Samme  Dag  naaede  de  et  Sted,  som  kaldtes  Jugan- 
kurn,  det  vil  sige:  mægtig  Sand,  og  dette  Navn  bar  Stedet 
med  Rette.  Høie,  mægtige  Sanddyner  viste  sig  her  og  strakte 
sig  lige  ned  til  Floden.  Ved  Sydsiden  af  disse  udbredte  der 
sig  en  Steppe,  hvor  de  atter  traf  Hyrder,  af  hvilke  en  fulgte 
dem,  indtil  de  naaede  den  næste  Skovegn,  der  bar  Navnet: 
Tenghus-basste.  Her  traf  de  to  Hyrdefamilier,  der  som  Vilde 
havde  leiret  sig  ved  et  mægtigt  Baal.  De  havde  flere  sinaa 
Børn,  hvis  eneste  Klædningsstykke  bestod  af  en  aabenstaaende 
Fels.  1 Nærheden  af  Leiren  græssede  en  Hjord  paa  300 
Faar.  Desuden  havde  de  en  Hane  og  tre  Høns,  en  Due  og 
et  Far  Hunde.  Faa  Marken  laa  alle  deres  Husgeraad,  Kar 
af  Træ  til  Bagning,  Malkning  og  Spisevarer,  Skindposer  med 
Vand,  Sække  med  Mel,  nogle  Kungoner  Kobbergryder  samt 
Knive,  en  Sax,  Træskeer,  Kigis,  a:  Filttæpper,  en  Gryde  ai 
Jern,  nogle  Klædningsstykker  og  en  Dutar,  a:  tostrænget 
Guitar.  Et  Far  af  Mændene  bar  en  eiendommelige  Fodbe- 
klædning, nemlig  Trædeposeme  af  vilde  Kameler  med  paa- 
siddende Klove. 

Den  !2den  og  3die  Februar  fulgte  to  af  disse  Hyrder 
med  dem  til  en  anden  gammel  By,  der  ligesom  den  første 
var  begravet  af  Sandet.  Hyrderne  kaldte  den  „Kara-dung*, 
den  sorte  Bakke,  fordi  Sanddyneme  her  vare  bevoxede  med 

Tamarisker,  der  selv  i Afstand  saa  sorte  ud  imod  det  gule 
Sand.  Denne  By  var  mindre  i Omfang  end  den  første,  men 
hørte  til  samme  Tidsalder.  Der  fandtes  her  samme  Slags 
Malerier  paa  Væggene,  som  vare  opførte  af  samme  Materiale 
og  i samme  Arkitektur.  Et  Sted  fandtes  en  stor  firkantet 
Bygning  med  Sider  paa  80  Meters  Længde.  Den  lignede  et 
Karavanseraj.  Paa  en  anden  Bygning  fandtes  Bjælkeunder- 
laget til  en  Balkon.  Ellers  blev  der  ikke  gjort  noget  mærke- 
ligt Fund.  Hyrder  og  Jægere  ved  Khotan-Darya  kjende  godt 
denne  Ruinby.  Hedins  Tjener,  Kasim  havde  vandret  dertil 
paa  5 Dage  fra  Khotan-Darya,  men  mærkeligt  nok  vare  de 
aldrig  faldne  paa  at  fortsætte  en  Dag  endnu  imod  ØsL  Saa 
havde  de  fundet  Vand,  Mennesker  og  Brod.  De  havde  der- 
for kun  kunnet  tilbringe  en  Dag  ved  Ruinerne,  da  de  ikke 
kunde  føre  Vand  og  Brød  for  mere  end  10  Dage  med  sig 
paa  et  Æsel.  De  vare  reiste  dertil  for  at  søge  efter  Skatte 
og  Kostbarheder,  men  forgjæves.  Mærkeligt  nok,  baade  fra 
Khotan-Darya  og  Keria-Darva  have  Mennesker  gjort  Reiser  til 
Ruinerne  uden  nogensinde  at  træffe  hverandre.  Derfor  havde 
de  Første  aldrig  hørt  tale  om  Keria-Darya,  de  sidste  aldrig 
om  Khotan-Darya.  Dog  tale  Folkene  ved  lægge  Floder 
samme  Sprog,  og  begge  kalde  Stedet  Kara-dung  af  samme 
Grund. 

Efter  at  være  vendte  tilbage  fra  Ruinerne  forsattes  Reisen 
langs  Floden  imod  Nord.  Den  blev  nu  bestandig  mere  uregel- 
masssig  i sit  Løb,  delte  sig  i flere  Arme  og  dannede  store 
Moradser  ved  Bredderne. 

Den  4de  Februar  kom  Karavanen  til  et  Skovbælte, 
der  kaldtes  Arka-tjott,  hvor  den  atter  traf  nogle  Hyrder. 

Den  5te  Februar  fortsattes  Reisen , men  nu  blev 
Terrænforholdene  helt  forandrede.  Floden  delte  sig  i en 
Mængde  smalle  Arme,  hvoraf  nogle  forsvandt  i Skoven.  Denne 
og  Kamischkrattet  blev  bredere.  Landskabet  tik  mere  og 
mere  Lighed  med  et  tropisk  Deltaland.  og  ingen  Sanddyner 
vare  at  opdage  i nogen  Retning.  Do  mødte  flere  Hyrder, 
men  disse  vidste  ikke,  hvor  langt  Floden  løb  imod  Nord. 
Om  Aftenen  samme  Dag  kom  de  til  et  Sted.  som  kaldtes 
Tjugut-mek.  hvor  de  traf  Hyrder  med  en  Hjord  paa  S00  Fæir 
og  6 Køer. 

Den  6te  Februar  kom  de  til  et  Sted,  som  kaldtes 
Sarik-Keschme.  Her  var  Floden  endnu  79  Meter  bred  og  saa 
ud,  som  om  den  kunde  fortsætte  sit  Løb  endnu  flere  Hun- 
drede Mil.  Der  er  den  Forskjel  paa  den  store  Flod  Khotan- 
Darva,  der  til  Tider  om  Sommeren  kan  strømme  med  saa 
kolossale  Vandmasser,  og  den  langt  mindre  Keria-Darva,  at 
den  første  paa  lange  Strækninger  Syd  for  Buksem,  det  Sted, 
hvor  Hedin  naaede  den  paa  sin  første  Ørkenreise,  kan  være 
ganske  udtørret  om  Vinteren,  medens  den  sidste  mindre  Flod 
har  Vand  hele  Vinteren  igjennem.  Det  kommer  af,  at  hin 
udelukkende  faar  sit  Vand  fra  Sne-  og  Issmeltningen  paa 
Bjergene,  medens  denne  har  betydelige  Tilløb  fra  Kilder  hele 
Aaret  igjennem. 

Den  7de  Februar  naaede  de  en  Skovegn  ved  Navn 
Katak.  Her  fortalte  man  dem,  at  Floden  endnu  kun  løb  om- 
trent to  Dagsreiser  imod  Nord,  saa  blev  den  opslugt  af  den 
store  Ørkens  Sand,  som  begyndte  der.  Karavanen  holdt 
Hvil  dér  hos  en  gammel  Skovmand  ved  Navn  Muhamed-Baj, 
en  mærkelig  Person,  som  havde  levet  hele  sit  Liv  i Sko- 
ven og  ikke  vidste,  om  det  var  Jakub-Bek  eller  Chineserne, 
der  herskede  over  Landet.  Han  kjendte  overhovedet  ikke  til 
nogen  Øvrighed,  betalte  ingen  Skat  og  levede  aldeles  fri  og 
uafhængig.  Formodentlig  vidste  Chineserne  ikke,  at  Flodegnen 
var  befolket.  Ellers  havde  de  nok  forlangt  deres  Skat. 

Muhamed-Baj  gav  Hedin  flere  interessante  Oplysninger 
om  Floden.  Ved  Tenghus-basste  delte  denne  sig  i to  Arme, 
som  flød  hver  i sin  Retning.  For  6 å 8 Aar  siden  flød  hele 
Vandmængden  gjennem  den  østre  Arm.  Nu  flød  den  gjen- 
nem  den  vestre  Arrn,  men  han  mente,  at  den  atter  vilde 
vende  tilbage  til  den  østre,  naar  det  blev  Høivande.  Ved 
Enden  af  denne  Arm,  der  kun  var  fire  Dagsreiser  der- 
fra, imod  Nord  var  der  nu  kun  et  Par  flade  Saltsøer.  En 
anden  Beretning  af  ham  var  ganske  interessant.  Han  fortalte, 
at  for  tre  Aar  siden  var  der  kommet  en  Tiger  til  Katak, 
hvor  den  havde  dræbt  en  Ko.  Muharned  og  hans  Folk  havde 
fundet  Resterne  af  Koen  og  ført  dem  med  sig  til  deres  Leir 
for  dog  at  redde  Skindet,  men  Tigeren  kom  tilbage  og  tog 
Resterne  med  sig,  skjøndt  de  laa  tæt  ved  Leirilden.  De  fandt 
dens  Spor.  Den  var  først  gaaet  langs  Floden  mod  Nord, 

men  havde  saa  begivet  sig  imod  Øst  indad  Ørkenen  til.  Det 
var  sjældent,  at  der  kom  Tigere  dér  til  Egnen.  Hedin  mente, 
den  maatte  være  kommen  Nord  fra,  hvor  der  ved  Tarimflo- 
den  i Egnen  omkring  Shah-Jar  findes  mange  Tigere,  men 
Muhamed  betvivlede  det,  da  den  store  Ørken  laa  imod  Nord. 
Muhamed  kunde  huske  tilbage  i 35  Aar.  1 den  Tid  var 
Vandet  i Floden  ikke  blevet  mindre,  hvorimod  Sandet  be- 
standig havde  trængt  sig  længere  frem  imod  Skoven.  Skjøndt 
Muhamed  levede  der  med  sin  Hustru  og  deres  Børn  saa  af- 
sondret fra  hele  den  øvrige  Verden,  var  han  dog  en  ivrig 
Muhamedan-  Han  forsømte  aldrig  de  daglige  Bønner.  »For- 
sømte jeg  dem,“  sagde  han,  „vilde  snart  Ulvene  og  Vild- 
svinene ødelægge  mine  Faar.“  Hasvett-i-Musa  (Moses),  som 
selv  havde  været  Hyrde,  var  hans  Skytshelgen.  Til  ham  bad 
han  daglig.  Han  kjendte  ikke  Navnet  paa  Dagene  og  Maa- 
nedeme,  men  Sproget,  han  talte,  var  det  samme  som  de 
andre  Steder  i Landet. 

Den  9de  Februar  fortsattes  Reisen  imod  Nord.  Flo- 
den, som  ved  Katak  var  84  Meter  bred  og  dér  mere  lignede 
en  Sø,  blev  nu  bestandig  smallere  indtil  kun  15  Meters  Bredde, 
Den  flød  meget  langsomt  i store  Bugtninger  gjennem  den 
tætte,  næsten  uigjennemtrængelige  Urskov.  Om  Aftenen  slog 
Hedin  Leir  paa  en  Ødemark,  hvor  Floden  kun  var  5 Meter 
bred  og  mere  lignede  en  Bæk  end  en  Flod. 

Den  10de  Februar  sagde  de  Farvel  til  den  sidste  Vei- 
viser  og  fortsatte  Reisen  langs  med  den  bestandig  mere  og 
mere  svindende  Flod,  der  tabte  sig  i det  tætte  Tamariskkrat 
og  blandt  bevoxede  Sanddyner,  som  nu  begyndte  at  reise  sig. 
Det  var  vanskeligt  for  Karavanen  at  komme  frem.  Der 
maatte  ofte  banes  Vei  med  Øxen.  Det  var  et  trist  Øieblik 
for  Hedin,  da  de  kom  til  det  Sted,  hvor  Floden  helt  for- 
svandt. Dog  havde  de  godt  af  dens  Virkninger  endnu  flere 
Dagsreiser.  Den  udtørrede  Flodseng,  som  endnu  havde  Vand 
om  Sommeren,  lettede  dem  Reisen,  og  rundt  om  den  voxede 
der  tæt  og  frodig  Skov,  gjennemskaaret  af  Stier,  som  vare 
banede  af  Vildsvinene.  Længere  imod  Nord  kom  der  et 
Overgangsland,  hvor  der  endnu  voxede  enkelte  Tamarisker 
og  Popler.  Her  i dette  Landskab  opholdt  der  sig  store 
Skarer  af  vilde  Kameler.  De  stammede  sandsynligvis  fra 

tamme  Kameler,  som  havde  havt  hjemme  i de  Byer,  som 
Sandet  havde  ødelagt.  Hedins  Jægere  skjød  3 af  disse  Dyr. 
Skindet  af  en  stor  Han  tog  han  med  sig,  for  senere  at  sende 
det  til  Stockholm.  Saa  begyndte  Ørkenen.  Paa  alle  Sider 
kun  det  uendelig  store  Sandhav  med  de  mere  eller  mindre 
høie  bølgeformede  Dyner.  Hedin  fortsatte  Reisen  bestandig 
imod  Nord.  I 8 Dage  saa  de  kun  Ørken  omkring  sig.  Det  var 
en  meget  besværlig  Tur,  men  den  gik  heldig.  Hver  Aften, 
naar  de  holdt  Hvil,  kunde  de  ved  at  grave  Brønd  finde  Vand 
paa  indtil  4 Meters  Dybde,  og  Kamelerne  holdt  godt  ud.  De 
bleve  synlig  oplivede  af  deres  vilde  Frænder.  Endelig  naaedes 
Maalet. 

Den  22de  Februar  kom  de  til  Tarimfloden,  som  de 
overskrede  paa  dens  faste  Isdække.  Efter  et  Ophold  i den 
lille  By  Scha-jar  reiste  de  videre  imod  Øst  gjennem  Ursko- 
ven langs  med  Tarimfloden  og  ankom 

den  Ilte  Marts  til  Korla,  der,  som  tidligere  meddelt, 
ligger  ved  Tarimfloden.  Derfra  gjorde  Hedin  en  kort  Udflugt 
til  Byen  Karaschar.  Guvernøren  tog  imod  ham  med  samme 
Venlighed  som  de  andre  chinesiske  Guvernører  (Ambaner), 
skjøndt  han  ikke  havde  noget  Pas  med  sig,  da  han  ved  Af- 
reisen  fra  Khotan  ikke  havde  tænkt  paa  at  begive  sig  saa 
langt  bort. 

Fra  den  21de  Marts  til  25de  April  udførte  Hedin 
derpaa  en  meget  interessant  Reise  til  den  saa  meget  om- 
tvistede Sø  Lobnor,  som  han  undersøgte  grundigt  og  kort- 
lagde. Den  russiske  Reisende  Prschevalskij  fandt  i Aaret 
1876  den  sydlige  Lobnor  og  kaldte  den  en  Ørkensø  med 
fersk  Vand.  Den  tyske  Geograf  Baron  v.  Richthofen  beviste 
da,  at  der  Nord  for  denne  Sø  maatte  findes  en  anden  Sø  af 
samme  Navn.  Paa  de  kinesiske  Kort  angives  nemlig  Lobnor 
beliggende  ved  40*/*  0 nordi.  Br.,  og  desuden  maatte  en  Ør- 
kensø uden  Afløb  nødvendigvis  have  salt  Vand.  De  Reisende, 
som  tidligere  have  besøgt  Lobnor,  have  alle  fulgt  samme  Vei 
som  Prschevalskij,  nemlig  langs  med  Tarimflodens  nedre  Løb. 
Hedin  gik  derimod  langt  østerud  i Ørkenen,  hvor  der  ikke 
fandtes  nogen  Vei.  Dér  fandt  han  til  sin  store  Glæde  ikke 
en  Sø,  men  en  hel  Kjæde  af  Søer  og  østen  for  disse  en 
Mængde  Saltlaguner  og  Moradser,  der  efterhaanden  mere  og 

mere  fyldes  af  Sandet  og  efter  Hedins  Mening  ganske  sikkert 
ere  Rester  af  den  gamle  Lobnor.  Den  sydligere  Lobnor  er 
siden  Prschevalskijs  Tid  efterhaanden  bleven  saa  fyldt  af 
Sand,  at  de  Fiskere,  som  havde  nedsat  sig  ved  dens  Bredder, 
have  maattet  forlade  deres  Hytter  og  søge  deres  Erhverv  ved 
Agerbrug  ved  Foden  af  Bjergene.  Ved  Lobnor  levede  Hedin 
og  hans  Mænd  udelukkende  af  Fisk,  Ænder  og  Gæs,  hvoraf 
der  fandtes  uhyre  Masser.  Hedin  leiede  en  Fiskerkano  med 
to  Roerkarle  og  gjorde  ved  Hjælp  af  den  en  Reise  omkring 
paa  Søen  eller  Søerne  i 8 Dage,  en  Udflugt,  der  baade  var 
lærerig  og  vederkvægende  ovenpaa  den  lange  og  besværlige 
Reise  gjennem  Ørkenens  Sandhav.  Kanoen  var  dannet  af  en 
udhulet  Poppelstamme  og  flød,  som  han  siger,  paa  Vandet 
saa  let  som  en  Søslange.  Om  denne  Reise  til  Lobnor  har 
Hedin  sendt  en  udførlig,  af  Kort  ledsaget  videnskabelig  Af- 
handling til  den  ovennævnte  Baron  von  Richthofen  i 
Berlin. 

I denne  Afhandling  har  Hedin  blandt  Andet  oplyst,  at 
baade  Richthofen  og  Prschewalskij  have  Ret.  Sagen  er  den, 
at  Sidstnævnte  kun  har  fundet  og  undersøgt  den  sydlige  Lob- 
nor, der  ligger  1 Grad  længere  imod  Syd  end  den  af  Chine- 
serne  kortlagte  gamle  Lobnor;  Hedin  har  derimod  fundet  og 
undersøgt  begge  disse  Søer  eller  vel  rettere  Vandsamlinger, 
thi  der  findes  begge  Steder  flere  Søer  i Nærheden  af  hinan- 
den. Den  af  Prschewalskij  beskrevne  Sø  er  af  en  nyere 
Dannelse.  Derfor  fandt  han  Vandet  i den  endnu  ferskt.  Den 
strakte  sig  i Retning  fra  Vest  til  Øst  ligesom  den  gamle  Lob- 
nor paa  det  chinesiske  Kort  af  1863.  Da  Prschewalskij  i 
1876  og  senere  i 1885  undersøgte  den  sydlige  Lobnor.  havde 
denne  Sø  et  meget  stort  Omfang,  saa  stort,  at  han  ikke 
kunde  se  fra  den  ene  Kyst  til  den  anden,  men  nu,  da  Hedin 
undersøgte  den,  var  den  meget  mindre,  og  Hedin  mener,  at 
den  vistnok  om  ikke  lang  Tid  atter  vil  forsvinde. 

Den  gamle  Lobnor  danner  nu  et  Søbælte  i Retning  fra 
Nord  til  Syd.  medens  den  paa  det  chinesiske  Kort  som  sagt 
strækker  sig  i østvestlig  Retning. 

Grunden  til  disse  Forandringer  i Lobnors  Form  og  Ret- 
ning forklarer  Hedin  paa  følgende  Maade.  Floderne,  der 
munde  ud  i Søen  og  tilføre  den  de  store  Vandmasser,  nemlig 

Tarimfloden  fra  Vest  og  Kantsche-Darya  fra  Nord,  føre  tillige 
med  sig  uhyre  Masser  af  Dynd,  som  efterhaanden  fylde  Søens 
Bredder  og  Dyb  mod  Vest.  Fra  Øst  kommer  en  anden 
uimodstaaelig  Fjende,  Ørkensandet.  I de  tre  Foraarsmaane- 
der  blæser  der  fra  Øst  og  Nordøst  voldsomme  Orkaner,  som 
kunne  vare  Uger  i Træk.  Hele  Luften  er  da  i lange  Tider 
fyldt  med  tætte  Støvskyer,  hvorfor  de  Indfødte  ogsaa  kalde 
disse  Storme  Kara  buran,  de  sorte  Storme.  Dette  Støv  falder 
til  Jorden,  naar  der  atter  indtræder  stille  Veir.  Men  Orka- 
nerne medføre  ikke  blot  dette  Støv;  de  sætte  tillige  Ørken- 
sandet i Bevægelse  og  drive  det  ustandselig  mod  Vest  og 
Sydvest.  Ligesom  Havets  Bølger  vælte  disse  Sandbølger 
fremad  i uafbrudt  Bevægelse  og  fylde  efterhaanden  Dale  og 
Søer.  Dertil  kommer,  at  hele  Lobnorbækkenet  kun  er  lidet 
dybt  og  det  hele  Landskab  i stor  Udstrækning  rundt  om 
ganske  fladt  Derfor  er  den  mindste  Anledning  tilstrækkelig 
til  at  forandre  Flodernes  og  derved  Søernes  Retning.  Blot 
den  Omstændighed,  at  Fiskerne  ved  Bredderne  grave  en  Ka- 
nal af  Hensyn  til  Fiskeriet,  hvad  de  ofte  gjøre,  er  tilstrække- 
lig til  at  bevirke,  at  Vandet  i Flodtiden  tager  en  anden  Ret- 
ning. Saa  kommer  dertil  den  uhyre  Fordampning,  som  den 
brændende  hede  og  tørre  Luft  fremkalder.  Intet  Under  der- 
for. at  Lobnor  ikke  har  noget  Afløb,  skjøndt  den  navnlig  i 
Sommertiden  modtager  enorme  Vandmasser  fra  de  tilstrøm- 
inende  Floder.  Vandet  forsvinder  efterhaanden  i Ørkensandet 
som  i en  Svamp,  eller  det  opløser  sig  i Dampe. 

Efter  at  have  afsluttet  sine  Undersøgelser  ved  Lobnor, 
vendte  Hedin  gjennem  Ørkenen  Gobi  over  Oaserne  Tjargalik, 
Tjertjen,  Kopa,  Sourgak  og  Keria  tilbage  til  Khotan.  Han 
ankom  paa  Tilbagereisen  den  15de  Mai  til  Kara-Saj  ved  den 
nordlige  Fod  af  Kuenlun  Bjergkjæden,  og  fulgte  derpaa  langs 
med  denne  Bjergkjæde  til  Khotan,  hvortil  han  ankom  den 
27de  Mai.  I Khotan  ventede  der  ham  en  stor  og  glædelig 
Overraskelse.  Som  Læserne  mindes,  mistede  Hedin  paa  sin 
første  ulykkelige  Ørkenreise  en  stor  Del  af  den  medførte  Ba- 
gage. Han  maatte  lade  den  blive  tilbage  i Teltet,  da  det 
gjaldt  om  at  redde  Livet,  og  senere  søgte  de  forgjæves  at 
finde  Teltet.  Han  maatte  derfor,  da  han  var  kommen  tilbage 
til  Kaschgar,  forskrive  nye  Instrumenter,  Klæder,  Konserver 

m.  m.  Medens  Hedin  opholdt  sig  her  paa  sin  nye  Reise  gjennem 
Ørkenen  til  Lobnor,  havde  hans  Ven  Generalkonsul  Petrowsky 
i Kaschgar  givet  Aksakalen  i Khotan  Ordre  til  at  sende  en 
Spion  til  Byen  Tavekkel,  hvor  de  Jægere  boede,  som  havde 
hjulpet  Hedin  med  at  lede  efter  Teltet.  Det  lykkedes  denne 
Spion  i selse  Bekens  Hus  at  finde  nogle  Kister  og  Gjenstande, 
som  absolut  maatte  have  tilhørt  en  Europæer.  Han  indbe- 
rettede denne  Opdagelse  til  Aksakalen.  Denne  meldte  det 
øieblikkelig  til  Ambanen  Lindarin  i Khotan,  som  strax  sendte 
en  Embedsmand,  ledsaget  af  Soldater  til  Tavekkel,  og  faa 
Dage  efter  befandt  saavel  Teltet,  som  en  Del  af  de  deri  efter- 
ladte Gjenstande  sig  i Ambanens  Residens.  Saasnart  Hedin 
var  kommen  tilbage  til  Khotan,  forfattede  han  en  Fortegnelse 
over  de  manglende  Sager  og  leverede  denne  Fortegnelse  til 
Ambanen.  Denne  lovede  Hedin,  at  han  vilde  gjøre  Alt  for 
at  skaffe  ham  de  manglende  Sager,  selv  om  han  skulde  an- 
vende Tortur  imod  Gjerningsmanden,  hvad  Hedin  dog  ikke 
ønskede,  da  han  var  glad  over  at  have  faaet  tilbage,  hvad 
han  havde  faaet,  navnlig  over  Fotografiapparaterne  og  de 
dermed  følgende  Plader.  Da  det  imidlertid  kunde  vare  længe, 
inden  Undersøgelsen  blev  sluttet,  vilde  Hedin  ikke  vente  der- 
efter. Han  skriver  i et  senere  Brev,  dateret  Khotan  den 
14de  Juni,  af  hvilke  de  ovenfor  meddelte  Oplysninger  om 
hans  Reise  efter  Opholdet  i Schah-Jar  ere  tagne,  at  han  ag- 
tede om  en  Uge  at  foretage  den  længe  planlagte  Reise  gjen- 
nem  det  nordlige  Thibet.  Han  havde  i den  Anledning  samlet 
og  udrustet  en  ny  Karavane,  den  største,  han  endnu  havde 
ført  med  sig.  Den  vilde  komme  til  at  bestaa  af  15  Heste,  i 
Æsler  og  6 Mand,  hvoraf  den  ene  var  en  Chineser,  der  skulde 
fungere  som  Tolk.  Han  vilde  drage  imod  Sydost  over 
Kuenlun-Bjergene,  hvor  han  vilde  kjøbe  Jakoxer.  Derpaa 
vilde  han  fortsætte  Reisen  imod  Øst  over  Thibets  nordre 
Høideplateau. 

Han  haabede  i Løbet  af  tre  Maaneder  at  kunne  naa 
frem  til  Byen  Satschou  i China,  og,  hvis  Alt  gik  vel,  være  i 
Peking  ved  Aarets  Slutning.  Han  havde  givet  Ordre  til,  at 
hans  svenske  Post  skulde  adresseres  til  det  russiske  Gesandt- 
skab i Peking.  Han  tilstaar,  at  han  nu  længes  efter  at  komme 
hjem  til  Sverig,  der  i hans  Drømme  staar  for  haiu  som 

Paradisets  Forgaard.  .Det  kari  være  sundt  og  udviklende  en 
længere  Tid  at  være,  som  han  siger,  .alene  med  Gud  og  sin 
Samvittighed", “ men  lidt  efter  lidt  begynder  man  dog  at  læn- 
ges efter  at  gjense  sine  Ligemænd;  thi  dertil  kan  man  ikke 
regne  Turkomaner  og  Chinesere.  Lindarin  og  hans  Livtjener 
Islam-baj  vare  de  eneste  i hans  daværende  Omgivelser,  paa 
hvem  han  kunde  stole  ubetinget.  Ellers  var  hans  Hund  og 
hans  Ridehest  hans  bedste  Venner.  De  gjøre  ham  ingen 
Fortræd,  narre  ham  ikke,  stjæle  ikke  fra  ham  og  taale  alle 
Strabadser  uden  at  klage." 

I et  af  sine  sidste  Breve  fremsætter  Hedin  nogle  Bemærk- 
ninger om  den  Maade,  hvorpaa  han  foretager  sine  Reiser, 
hvilke  jeg  linder  saa  karakteristiske,  saa  betegnende  for  den 
Flid,  Energi  og  Alvor,  hvormed  denne  unge  Videnskabsmand 
omfatter  sit  Kald,  at  jeg  tror,  det  vil  interessere  Læserne  at 
blive  bekjendte  dermed.  ,Naar  jeg  reiser,*  siger  Hedin,  .la- 
der jeg  mig  ikke  nøie  med,  hvad  jeg  selv  ser,  oplever  og 
iagtager.  Hvad  man  selv  iagttager  er  naturligvis  altid  en 
Hovedkilde,  men  for  at  faa  mine  egne  Iagttagelser  komplet- 
terede og  prøvede,  anvender  jeg  i høi  Grad  Spørgemethoden. 
Overalt,  hvor  jeg  kommer  frem,  søger  jeg  gjennem  Spørgs- 
maal  at  faa  saamange  Oplysninger  som  muligt.  Jeg  gjør  altid 
de  samme  Spørgsmaal  i samme  Orden.  Jeg  spørger  om  Ste- 
dets Folkemængde,  Produkter,  Helgengrave,  Moskeer,  Legen- 
tier. om  der  saas  Vaarsæd,  Vintersæd  eller  begge  Dele,  om 
samme  Mark  anvendes  to  Gange  om  Aaret  til  forskjellige 
Sædarter,  om  Handel  og  Kommunikationsmidler,  om  Veie  og 
Afstand  til  Ørkener  og  Bjærge,  om  Flodernes  Vandmængde, 
Islægning.  Isbrydning  og  Udspring,  om  Vandingssystemet,  om 
Vinde,  Orkaner,  Regn,  Sne  etc.  Det  ene  Spørgstnaal  giver 
Anledning  til  andre;  det  pleier  altid  at  tage  mig  henved  2 å 
3 Timer,  denne  Udspørgen.  Siden  optegner  jeg  Alt,  hvad 
jeg  saaledes  har  faaet  at  vide,  og  Følgen  er.  at  naar  vi  ere 
komne  til  nye  Steder  og  Egne,  hvor  vi  træffe  nye  Folk,  kom- 
mer jeg  aldrig  til  Ro  før  længe,  efter  at  mine  Folk  have 
lagt  sig  til  Hvile.  Svaret  paa  et  Spørgsmaal  har  ofte  givet 
Anledning  til,  at  jeg  helt  har  forandret  min  Reiseplan;  saa- 
ledes gik  det  netop  ved  min  sidste  Ørkenreise.  Jeg  bruger 
altid  at  faa  oversat  Navnene  paa  alle  Steder,  Landskaber, 

Bjærge,  Floder  etc.,  ikke  blot  dem,  jeg  selv  træffer,  men  og- 
saa  paa  de  i Nærheden  liggende.  Paa  Veien  imellem  Kaschgar 
og  Khotan  har  jeg  saaledes  optegnet  henved  800  Navne.  For 
det  Første  ere  Navnene  jo  en  ypperlig  Øvelse  i Sproget  og 
forøge  Ordforraadet ; dernæst  indeholde  de  som  oftest  værdi- 
fulde Oplysninger  i flere  Retninger,  give  Underretning  om 
Produkter  og  Naturforhold,  ja  indeholde  ofte  vigtige  historiske 
Oplysninger.  For  at  tydelliggjøre  dette  vil  jeg  blot  anføre 
nogle  Exempler.  Jarkent  betyder  Byen,  der  ligger  ved  eller 
paa  en  steil  Bakke;  Kent  = By,  Jar  = steil  Bakke,  Brink. 
Kargalik  = Byen,  som  er  rig  paa  Krager;  Maralbasehi 
Byen,  i hvis  Nærhed  der  findes  Hjorte  (Maraler  betyder 
Hjorte),  Aksu  = Byen  med  det  rene  Vand  (Su  betyder  Vand). 
Altyn-tag  = Bjerget  med  Guldaarer;  Kara-Kasch  — Bjerget 
med  den  sorte  Nefrit  etc.  Byen  Kurla  eller  Korla  har  Navn 
efter  Mongolstammen  Kurlasck.  Det  indre  Asiens  ældre  Hi- 
storie er  kun  lidt  bekjendt.  Hvad  vi  vide  derom,  skyldes 
fornemlig  den  russiske  Lærde  Professor  Gregorief  og  General- 
konsul Petrowasky.  Den  sidste,  der  i 12  Aar  har  boet  i 
Kaschgar,  har,  skjøndt  han  ikke  selv  har  besøgt  andre  Byer 
i det  indlæ  Asien,  dog  gjennem  sine  talrige  Agenter,  som  han 
forud  har  instrueret  i saa  Henseende,  tilvejebragt  et  stort 
Materiale  af  historisk  Betydning.  Han  har  saaledes  navnlig  i 
Ruinerne  af  den  gamle  Stad  Borasan  ved  Khotan-Darya  faaet 
samlet  en  stor  Mængde  Gjenstande,  som  vidne  om  en  æld- 
gammel, høit  udviklet  buddistisk  Kultur,  saaledes  iblandt  an- 
det en  Mængde  Terrakottasager,  Buddabilleder  af  Metal,  gra- 
verede Ædelstene,  Mynter  etc.  „Jeg  har  selv,  tilføier  Hedin 
til  Slutning,  i de  9 Dage,  jeg  tilbragte  i Khotan,  samlet  Alt 
hvad  jeg  kunde  faa  fat  paa  af  lignende  Sager  af  historisk 
Interesse  og  haaber  at  kunne  bringe  denne  ikke  ganske  ringe 
Samling  i god  Behold  hjem  med  mig  til  Stockholm."  Disse 
Sager  findes,  siger  han.  i løse  Lag  i en  henved  8 Meters 
Dybde  under  den  nuværende  Jord-Overflade.  De  komme  for 
Dagen  om  Vaaren  eller  Sommeren  ved  Flodernes  Udvask- 
ninger eller  ved  Gravninger  af  Brønde  eller  Vandingskanaler. 

Disse  Bemærkninger  ere  ikke  fremsatte  af  en  Mand.  som 
reiser  blot  for  at  tilfredsstille  sin  Lyst  til  at  reise,  men  af 
Videnskabsmanden,  som  overalt  søger  Kilder  til  og  lægger 

Alt  til  Rette  for  sin  Videnskab.  Som  Bevis  paa  Hedins  Flid 
kan  anføres,  at  han  paa  Reisen  fra  Kaschgar  til  Khotan  havde 
fyldt  185  Kvartsider  med  Optegnelser  og  anført  700  By-  og 
Stednavne  paa  Kortet.  Siden  han  forlod  Khotan  havde  han 
foruden  en  stor  Masse  skriftlige  Optegnelser  udført  en  Mængde 
Skitser,  deriblandt  45  Kortskitser. 

„De  Danske  paa  Schelden." 

Af  et  Brev  fra  „Orlogspræsten“  E.  Andersen  1812. 

Meddelt  af  Herman  Trier. 


S.  T. 

Enkefrue  C.  D.  Drewsen  ') 

Hr.  Grosserer  G.  L.  Beckers  Gaard 
bag  Assistence  Huset 
i 

Kjøbenhavn. 

Antverpen  ')  den  21de  Martii  1812. 

Hvo  af  de  2de  Rivaler  fik  siden  det  Embede,  Gutfeldt  *) 
forlod?  J.  P.  Munster 4)  kom  da  og  til  Kjøbenhavn.  Hvor 
De  ellers  taler  og  dømmer  aldeles  i min  Aand,  ihenseende  til 
disse  Mænds  Forflyttelse  og  kjøbenhavnsk  Menighed;  min  Ag- 
telse for  Deres  Dom  lader  mig  glædes  over  denne  Overeens- 
stemmelse.  — Naar  jeg  engang  kommer  tilbage  til  Danmarks 
Hovedstad,  vil  jeg,  graadig,  dele  med  Dem  og  de  flere  flittige 

')  Eieren  af  Strandmøllen  Chr.  Drewsens  tredie  Hustru,  gift  med 
ham  1792,  da  hun  var  15‘/»  Aar  gammel,  han  47.  Han  døde  i Aaret 
1810,  hun  i 1852. 

’)  Fra  Begyndelsen  af  1808  havde  to  Linieskibe,  „le  Pul  tusk*  og  „le 
Dantzig*,  som  ekviperedes  i Vliessingen,  med  danske  Officerer  og 
dansk  Besætning  dannet  et  Led  i en  fransk  Flaadeafdeling,  der  blev 
udrustet  paa  Scheldefloden  (se  O.  I.utken : De  Danske  paa  Schelden 
1808—1809  og  1809—1813,'.  Kommandørkaptain  J.  v.  Dockum  (f. 

Kirkegængere  Nydelsen  af  „Gutfeldts  henrivende  Veltalenhed*  5) 
og  .Monsters  skjønne  christelige  Foredrag*  — (ogsaa  her  har 
De  ret  vidst  at  treffe  de  meest  passende  og  adskillende  Epi- 
theta).  — . . 

Fra  Norge  har  jeg  og  — Gud  skee  Lov!  Efterretninger, 
der  stemme  med  Deres  glædelige  Yttringer:  at  Universitets- 
Sagen  fremmes,  og  fremmes  med  ønskeligt  Held;  nyligen  har 
jeg  seet  af  de  franske  Aviser,  at  Universitetet  skal  aabnes  til 
Michelsdag  og  være  i Christiania;  imidlertid  er  der  dog  vel 
endnu  Meget  at  reglere,  inden  det  kommer  rigtigt  i Stand  6). 
Gid  det  Broderskab,  der  stedse  burde  mere  og  mere  bestyrkes 
mellem  Tvillingrigets  Børn,  kun  ikke  derved  kjølnedes  mere 

1753,  d.  1834)  Bk  1.  April  1809  Kommandoen  paa  „Pultusk*.  Den 
2.  Oktober  1809  udnævntes  Kapt.  C.  Wleugel  til  Chef  for  .Dantzig*. 
Den  14.  Januar  1811  blev  Kaptajn  L.  Fabritius  udkommanderet 
for  at  overtage  Kommandoen  paa  et  tredie  Linjeskib  sammesteds, 
,1'Albanais*. 

Brevskriveren,  Even  Andersen  (f.  1780,  d.  1841),  var  født  i 
Norge,  men  opdragen  i København,  hvor  han  havde  tilbragt  sin  meste 
Tid.  Han  blev  theologisk  Kandidat  i 1800  og  havde  i 8 Aar  været 
lærer  i Døttreskolen  og  Medlem  af  de  massmaunske  Søndagsskolers 
Bestyrelse,  da  han  8.  Marts  1811  udnævntes  til  .Præst  for  den  dauske 
Besætning  paa  de  franske  Orlogsskibe  i Antwerpen*.  Han  møder 
med  en  Anbefaling  fra  Provst  V.  K.  Hjort  for  .meget  gode  Kund- 
skaber, vedholdende  Flid,  og  streng  Nøiagtighed,  en  beleven  og  sæde- 
lig Vandel,  en  ædel  Villie  og  prøvet  Erfaring*,  og  han  siger  selv  i 
sin  Ansøgning  (i  Rigsarkivet):  .Jeg  . . vover  at  tiltroe  mig  den  Om- 
gangstone og  det  Kjendskab  til  Verden,  der  ere  uomgængeligen  nød- 
vendige, for  med  Held  at  udføre  den  ansøgte  Post.* 

*)  F.  C.  Gutfeld  (1761 — 1823),  1800  Sognepræst  i Asminderød,  1811 
Provst  over  Holmens  Provsti  i Kjøbenhavn.  Hans  Efterfølger  i As- 
minderød var  N.  E.  0 ligaard  (1775—1863),  1830  Biskop  over  Vi- 
borg Stift. 

4)  J.  P.  Mynster  (1775—1854),  1801  Sognepræst  i Spjellerup,  1811 
res.  Kapellan  ved  Frue  Kirke  i Kjøbenhavn,  1834  Biskop  over  Sjæl- 
lands Stift. 

4)  ,Faa  Prædikanter  have  haft  Ordet  saaledes  i deres  Magt,  som  han. 
Han  forstod  at  lade  Billeder  og  oratoriske  Figurer  falde  som  et  Vand- 
fald over  Tilhørerne,  og  vi  kunne  ikke  undre  os  over,  at  især  Kvin- 
derne flokkedes  om  hans  Prædikestol.*  L.  Koch,  Biogr.  Lex. 

*)  .Det  kgl.  Frederiks  Universitet*  i Christiania  oprettedes  ved  Reskript 
af  2.  Sept.  1811.  Det  traadte  i Virksomhed  1813. 

Miuaum.  VIL  2.  22 

end  hidtil,  da  dog  det  academiske  Samliv  gav  Anledning  til 
adskillige  varigere  Forbindelser!*) 

Ja,  De  har  Ret,  kjære  Madame  Drewsen!  ogsaa  min  Hu 
staaer  end  fortrinligst  til  Norge;  jeg  elsker  inderligen  mit 
Fødeland;  de  kjære  Baand,  Naturen  bandt,  og  hvilke  min 
heterogene  Opdragelse  og  lange  Fraskillelse  kun  forgjæves  have 
søgt  at  løsne,  slutte  mig  saa  fast  til  det,  at  jeg  ei  vil  mod- 
sige Dem.  naar  De  paastaaer.  at  det  ogsaa  er  mit  Land! 
men  troe  mig  — (Smiger  vanhelligede  aldrig  [min]  Pen!)  — 
var  Verden  fuld  af  Drewsenske  Familier,  saa  blide,  velvillige, 
billigttænkende.  skaansomtdømmende,  forekommende,  venne- 
sæle ')  — da  var  den  hele  Jord  „et  Paradiis*,  og  da  kunde 
det  med  Sandhed  hedde;  „Le  sage  ria  point  de  pogs  parti- 
culier!u  — Hvo  vil  eller  kan  nægte,  at  jo  de  barske  Fjeldes 
martialske,  djerve  Sønner  og  stolte  Døttre,  ikke  mindre  end 
Slettens  roligere,  beskedne  Beboere,  have  deres  betydelige 
Feil;  — men  — Dem  og  nogle  Flere  af  mit  lykkelige  Be- 
kjendtskab  ufortalt  — vover  jeg  dog  end  at  troe,  at  hine 
i Almindelighed  besidde  flere  selskabelige  Dyder  end 
disse  . . . 

I Januar  fik  jeg  endeligen  den  længe  forventede  Vished 
om  fransk  appointement , nemlig  150  francs  maanedlig  Gage, 
og  Officiers  Traitement  de  table  (som  er  2l/4  frs  daglig,)  — 
hvilket  Alt  tager  sin  Begyndelse  lige  fra  min  Ankomst  af; 
men  derimod  vil  man,  at  den  mig  af  den  danske  Regjering 
forsikkrede  frie  Spise  skal  falde  bort,  eller  forstaaes  saaledes, 
at  jeg  nu  ei  derfor  erholder  nogen  Godtgjørelse  2).  Jeg  haver 
altsaa  i fast,  dansk  og  fransk,  Gage,  foruden  den  af  Keiseren 
betalte  frie  Spise  ombord,  = 3000  francs  aarlig.  Ogsaa  har 
jeg  i et  meget  rundt  Offer  modtaget  smigrende  Beviser  paa 
den  hele  Menigheds  besynderlig  store  Velvillie  og  Yndest; 
— og  denne  er  mig  langt  mere  end  det  røde  Guld,  hvor 

*)  Min  afdøde  Farbroders  Bibliothek  skal  nu  tilfalde  Norges  Universitet. 

')  Om  hendes  Mand  sagde  dennes  Søstersøn  Stephen  Heger  — ifølge 
Familietradition  — under  Hensyn  til  hans  eiegode  Hjerte:  .Han 

var  en  Christus  blandt  Mennesker*. 

*)  Han  var  ansat  med  .Dansk  Gage  24-  Kdl.  Slesvig  Holstensk  Courant 
maanedlig  og  fri  Spise  ved  Officers  Bordet*.  (Udnævnelsen  i Rigs- 
arkivet). 

kjært  end  dette  kan  være  under  nærværende  krigerske  og 
critiske  Omstændigheder.  Mit  Offer  for  det  afvigte  Aar  beløb 
= 2811  francs.  Omtrent  14 V*  frs.  udgjøre  1 god  Rdl.  Jeg 
kan  saaledes  ikke  Andet  end  skjønsom  erkjende,  at,  samlede 
jeg  end  graae  Haar  som  Candidat,  fattede  jeg  dog  omsider 
en  heldig  Resolution,  hvorved  jeg  opnaaede,  hvad  den  pro- 
fane Verden  pleier  at  kalde  — et  godt  feedt  Kald.  — Men 
Intet  her  i Verden  er  fuldkomment  — dette  Embede  er  uva- 
rigt og  saa  fjernet  fra  Fødelandets  elskte  Grændser,  hvorhen 
mit  Hjerte  iler.  for  end  at  opsøge,  inden  det  bliver  for  silde, 
Forældre,  Slægt  og  Venner,  — saasnart  jeg  ikke  længere 
finder  mig  skadesløsholdt  for  dette  lange,  tunge  Savn  ved  de 
betydelige  Goder,  der  her  ere  faldne  i min  Lod.  Desuden  — 
nos  beaux  soleils  vont  achever  leur  tour!  — heel  brat  „komme 
Aarene  til,  og  de  onde  Dage,  om  hvilke  vi  — (maaskee  ogsaa 
Andre)  — ville  sige:  De  behage  os  ikke!"  — eller  skal  Man- 
den ikke  tænke  paa  at  blive  Familiefader?  — Punctum 
— De  forstaaer  mig ! l) 

Siden  Nytaar,  da  jeg  holdt  Confirmationen,  har  jeg  op- 
holdt mig  her  i Land,  hvor  jeg  allerede  fra  November  Maa- 
neds  Begyndelse,  til  hvilken  Tid  Skibene  efter  den  første  Be- 
stemmelse skulde  været  i Bassinet,  *)  havde  leiet  mig  et 
Værelse  for  1 Louisdor  om  Maaneden.  I Begyndelsen  af 
næste  Maaned  maa  jeg  vel  igjen  ombord,  og  ad  Vliessingen 
til.  Jeg  har  ikke  her  levet  mindre  vel  eller  mindre  tilfreds; 
men  Byelivet  smager  af  Skillingen,  thi  ogsaa  her  stige  alle 
Priser.  — Egentligen  bestiller  jeg  Lidet  eller  Intet  — kun  vege- 
terer — ; men  dog  foregiver  jeg,  at  jeg  med  Klem  lægger 
mig  efter  det  Franske,  endog  besøger,  ei  blot  Theatret,  men 
selve  Tribunalerne,  for  med  des  større  Nytte  og  Fornøielse 
at  kunne  tilbringe  det  meste  af  næste  Vinter  i Paris  . . . 
Mange  af  de  Danske  have  i Vinter  besøgt  denne  mærkelige 
Stad,  og  blandt  disse  ogsaa  Fruerne  Wleuyel  og  Fabricius  — 
Alle  have  fundet  Alt  dér  over  al  Forventning,  og  istemme 


')  Han  blev  senere  Sognepræst  i Næs,  derefter  i Vang  (Hedemarken),  og 
giil  med  Johanne  Stenersen  (d.  1849). 

’)  Krigsskibene,  som  i de  første  Aar  laa  i Vinterhavn  i Vliessingen, 
overvintrede  senere  i Antwerpens  Bassiner. 

22* 

sanitligen:  „qui  ria  pas  vu  Paris,  ria  rien  vu  /“  — Antver- 
pen  er  i det  mindste  en  Bye  af  2den  Bang,  og  jeg  troer 
næsten,  den  kan  regnes  til  første  Classe.  Den  har  omtrent 
70,000  Indvaanere;  her  hersker  fransk  Sprog  og  franske 
Sæder,  det  er  at  sige,  udenfor  den  laveste  Almue,  thi  denne 
er  brabantsk  eller  flamsk,  om  hvilken  der  næppe  just  kan 
siges  meget  Godt.  Ædelstene  og  overordentligen  fine  og  bril- 
lante Klædedragter  sees  overalt,  endog  blandt  Borgerclassen. 
Her  har  været,  — og  er  endnu  inden  lukte  Dørre  — megen 
Velstand  og  Rigdom.  Byen  har  et  fransk  Theater,  der  er 
temmelig  godt  besat;  egentlige  Comedier  gives  her  meget 
sjelden,  heller  ikke  har  man  Balletter  eller  Entreer  *) ; af  Ope- 
raer kan  man  derimod  faae  sin  Fornøielse.  som  oftest  gives 
3 hver  Aften.  Karnevalstiden  er  nyfigen  forbi,  men  derom 
kan  just  ei  siges  meget  til  Roes.  Brødrene  Franconi , det 
første  Konstberider-Selskab  i Paris,  have  været  her  i Vinter; 
de  overgik  endnu  Chiarigny  og  Lystre  i Riden  og  Voltigering; 
de  gave  endog  Pantomimer  paa  Theatret  til  Hest  i fuld  Rust- 
ning, og  Cavallerie-Maneuvrer.  — Man  har  frie  Adgang  saa- 
vel  til  den  adelige  som  borgerlige  Sodalité,  de  2de  første 
Klubber  her  i Staden,  og  endnu  til  et  3die  Selskab  — af 
Musik-Elskere  — der  kun  giver  Concerter;  — men  alle  disse 
Forlystelser  nyder  jeg  dog  kun  med  sømmelig  Maade.  Hvor 
katholskt  end  dette  Land  i det  Hele  kaldes,  har  jeg  imidlertid 
dog  ei  mærket,  at  saakaldte  skikkelige  Folk  haver  synderfigen 
forarget  sig  over  denne  kjetterske  Præst.  Almuen  er  vel 
meget  fanatisk,  men  da  jeg  ei  haver  nogen  Omgang  med  den, 
og  mit  Udvortes  just  ei  forraader  mig,  allermindst  i Sammen- 
ligning eller  ved  Siden  af  disse  skinhellige,  usle,  fattige  Kirke- 
tjenere, — troer  jeg  heldigen  at  undgaae  dens  Opmærksom- 
hed. — Ganske  nyfigen  have  et  Par  dansende  Officierer  faaet 
Adgang  til  nogle  hæderligere  Familiers  Assenibleer ; ellers  om- 
gases de  Danske  blot  hinanden  indbyrdes,  hvilket  dog  maaskee 
meest  er  deres  egen  Skyld  *).  Cheferne  og  de  Næstcomman- 

')  Smaa  Teaterdanse. 

*)  Oe  danske  havde  lige  fra  først  af  dannet  en  afsluttet  lille  Koloni  (se 
O.  Lfltken:  „De  Danske  paa  Sch.  1808  —09  S.  58). 

derende,  hvoriblandt  ere  4 Familier  (Overchirurg  Hammers  l) 
iberegnet)  — udgjøre  en  særskilt  Omgangscirkel,  i hvilken  jeg 
har  den  Ære  at  være  optagen.  Vi  have  jevnlige  Sammen- 
komster og  Smaa-Selskaber;  — ogsaa  Evangelii  ringe  For- 
kynder gav  forleden  en  Diné  i et  Hotel.  Familiernes  Antal 
vil  og,  som  det  lader,  i Fremtiden  snarere  forøges  end  for- 
mindskes; om  Vinteren  vil  her  altsaa  ei  blive  Mangel  paa 
Selskabelighed.  — Men  Sommeren  er  lang,  naar  man  stedse 
skal  ligge  ombord,  og  ei  forlade  Scheldens  Bredder.  Maaskee 
gjør  jeg  i Sommer  en  4 Ugers  Tour  til  Badet  i Aachen  eller 
Spaa.  Flaaden  bestaaer  nu  af  18  Linieskibe,  endeel  Fregat- 
ter, Brigger,  Gorvetter  og  mange  Canonierer  *) ; i Sommer  vil 
den  voxe  til  nogle  og  20  Bangskibe.  Paa  Værftet  arbei- 
des  dagligen  af  alle  Kræfter  af  mere  end  10,000  Mennesker, 
og  det  kan  ei  nægtes,  at  hvo  der  ønsker  at  see  Drivtighed 
og  Hurtighed  og  Plan  og  Orden  i Arbejdsomhed,  — han  bør 
komme  hid  . . Om  Antverpen  som  By  kunde  ellers  siges 
Meget;  den  er,  som  De  veed,  især  berømt  som  Sædet  for 
den  navnkundige  flamske  Maler-Skole,  der  skal  kunne  have 
staaet  ved  Siden  af  den  italienske.  End  leve  her  Navnene 
Rubens  og  van  Duyck  ei  blot  i mesterlige  Malerier.  End 
nævnes  og  vises  hans,  Rubens,  Gaard;  jeg  har  og  seet  hans 
Grav  — han  hviler  i den  Kirke,  der  blev  bygget  til  hans 
Ære,  og  opkaldt  efter  ham : den  Stol,  han  sæd  vanligst  sad  paa. 
bevares  som  hellig  Reliqvie,  den  bærer  hans  Navn  og  Aars- 
tallet  1633  i Guld-Bogstaver;  og  naar  unge  Kunstnere  paa 
det  herværende  Musæuin  skulle  belønnes  med  Præmier,  nyde 
de  den  Ære  at  sidde  paa  denne  deres  berømmelige  Mesters 
Stol.  for  derved  end  kraftigere  at  vorde  besjelede  og  opflam- 
mede af  ædel  Lignelyst.  Ved  en  anden  Kirke  her  i Staden 
ligger  Qvinctim  Metzius  *)  begravet,  og  paa  Torvet  derhos 

’)  Jørgen  Hammer  (1775 — 1815,  kirurg.  Eks.  1804)  havde  tilligemed 
den  øvrige  Officersbesætning  faaet  Reiseordre  til  Vliessingen  23.  April 
1808  som  Overskibskirurg  paa  , Pultusk4. 

’)  Kanonbrigger,  .armerede  med  1 a 2 36  7T  Kanoner  agter  og  for  og 
2 Stykker  36  ® Kanoner  paa  hver  Side*  (v.  Dockum,  se  O.  Lfltken : 
De  Danske  p.  Sch.  1809 — 13  S.  38). 

')  Af  de  tre  flamske  Malere  levede  P.  P.  Rubens  1577—1640,  A.  v. 
Dyck  1599—1641  og  Quintin  Massys  eller  Metsys  c.  14460 — 1530. 

staaer  end  den  Jernvandpost,  hvilken  han  som  Smedesvend 
havde  kunstigen  udarbeidet;  — Historien  kjender  De  — han 
blev  Maler  af  Kjerlighed,  og  vandt  sin  Tilbedede  ved  at 
have  malet  den  fuldkomneste  Venus  i hende.  Hvor  ofte  øn- 
sker jeg  mig  mere  Smag  og  Sands  og  Øie  for  denne  skjønne 
Kunst!  til  hvor  megen  Nydelse  vilde  her  da  ikke  gives  rug 
Anledning.  — Hvomaar  skulde  jeg  blive  færdig  med  at  be- 
skrive alt  det  Mærkværdige,  jeg  nu  veed  om  denne  Stad  fra 
ældre  og  nyere  Tider,  dens  immense  Tempelhvelvinger,  disse 
overblevne  Minder  af  Gatholieismens  Guldalder,  saa  rigeligen 
forsynede  med  de  kostbareste  Malerier,  den  vidtløftige  Kirke- 
tjeneste og  de  mange  besynderlige  tildeels  meget  opløftende 
Ceremonier,  hvormed  jeg  har  gjort  Bekjendtskab,  de  stolte 
Munkeklostere,  der  nu  bruges  til  Magaziner  for  Skibsfornøden- 
heder, den  smukke  Omegn,  etc.  etc.  Som  egentligt  Nyt  her- 
fra veed  jeg  kun,  at  Pultusk  nylig  har  mistet  sit  Roer  '),  og 
er  derfor  kommet  ind  i Bassinet  igjen  for  der  at  kjølhales. 
Admiral  van  Dockum  er  nu,  2den  Gang  i Vinter,  i Paris,  for 
at  aflægge  Kejseren  Ed  *).  Man  begynder  nu  stærkt  at  vente 
paa  Afløsnings-Officiererne. 

Nyligen  har  jeg,  for  2den  Gang.  tilbragt  6 Dage  i Brys- 


')  „Skibenes  Bygning  drives  til  en  Grad  af  Uforsvarlighed,  der  brin- 
ger til  at  skjælve  for  de  ulykkelige  Sømænd  . . . Efter  Ingeniørernes 
Forsikring  ere  de  ikkun  byggede  til  8 Aars  Varighed  . . Det  grønne 
Træ,  hvoraf  Skibene  ere  sammensatte,  som  foraarsager,  at  endog 
Karduserne  i Krudtmagasinerne  raadne,  forenet  med  Uforsvarligheden, 
vil  udentvivl  være  Borgen  for,  at  de  ei  opnaa  en  høiere  Alder" 
(Rapp.  fra  A.  Schifter.  0-  Lfltken:  De  Danske  p.  Sch.  1808 — 9 
S.  13). 

’)  1.  Febr.  1812  udnævntes  v.  Dockum  til  fransk  Kontreadmiral  og 
fik  Ordre  til  at  komme  til  Paris  for  at  aflægge  Troskabseden  til  Kei- 
seren i den  Anledning.  Edsaflæggelsen  fandt  Sted  29.  Marts;  den  1. 
April  var  han  igen  i Antwerpen.  I Foraaret  1810  havde  han  første 
Gang  været  i Paris  og  forhandlet  med  den  franske  Marineminister 
om  Disciplinærforseelser  fra  danske  Sømænds  Side.  Sidst  paa  Aaret 
1810  havde  han  anden  Gang  været  der  og  havt  Audiens  hos  Keiseren. 
Januar  1812  var  han  paa  ny  i Paris,  ved  hvilken  Lejlighed  Marine- 
ministeren talte  til  ham  om  hans  Udnævnelse  til  Admiral,  v.  Dockum 
afbrød  sit  Ophold  i Paris,  for  at  Spørgsmaalet  derom  kunde  falde 
bort;  han  troede,  det  var  dansk  Admiral,  der  var  Tale  om  at  ind- 
stille ham  til  at  blive. 

sel;  Veien  dertil  er  den  skjønneste,  man  vil  reise;  den  fører 
hele  Tiden  gjennem  Alleer  forbi  mange  Rigmænds  herlige 
Campagner,  der  afvexle  med  Skove  og  Høie  og  Ganaler ; man 
kommer  ogsaa  gjennem  Mecheln,  en  smuk  lille  Stad,  hvor 
der  er  et  theologisk  Facultet  og  en  udmærket  skjøn  Kirke, 
hvis  Taarn  engang  er  faldet  ned;  — længere  hen  haver  man 
Brysseler-Canalen  langs  Veien  paa  den  ene  Side,  hvor  man 
seer  Tnekskøiter  passere.  — Da  jeg  har  den  Ære  at  skrive 
til  en  Dame  — (der  dog  er  det  Modsatte  af  hvad  Heiberg 
engang,  i — vistnok  fortrudt  — Ubesindighed,  kaldte  saa)  *) 
— bør  jeg  blandt  Bryssels  See-  og  Mærkværdigheder  ikke 
længe  fortie,  hvad  De  sagtens  veed,  at  den  er  de  vidt  og 
bredt  bekjendte  brabantske  Kniplingers  Hovedsæde.  Men  De, 
kjære  Madame  Drewsen ! vilde  neppe  være  tilfredsstillet,  om 
jeg  intet  Mere  sagde  om  den;  altsaa:  Bryssel  er  en  meget 
smuk  Stad  med  80,000  Indbyggere;  dog  har  den  i henfarne 
Dage  været  langt  mere  illustre , medens  de  mange  rige  Frem- 
mede, især  Engellændere,  fortærede  deres  Penge  her.  Den 
halve  Deel  af  Staden  ligger  meget  høit,  denne  er  den  smukkeste. 
Her  er  en  stor  Plads,  Piave  royale,  og  dens  omliggende  og 
tilgrændsende  Gader  udgjøre  et  Partie,  ligesaa  smukt  som 
vort  Amalienborg  og  den  nye  Stad.  Midt  paa  Pladsen,  hvor 
tilforn  stod  Erkehertug,  Prinds  Carls  Statue  til  Hest,  staaer 
nu  et  Friheds-Træ,  plantet  i Revolutionens  Dage*).  I Nær- 
heden er  en  smuk  Have  eller  Promenade,  Parken  (le  pare) 
kaldet,  hvori  en  Kilde,  navnkundig  ved  Peter  Czar.  Midt  i 
Skoven  er  et  stort  Kaffehuus,  og  her  er  undertiden  Vaux-hall. 
Stadens  Volde  beherske  den  fortryllende  Omegn.  Jeg  var  paa 
Musæet  og  besaae  det  store  Bibliotek,  der  end  er  her  tilbage, 

')  I sin  „Sprog-Granskning"  siger  P.  A.  Heiberg:  „Dame:  ethvert 
Fruentimmer,  der  i Kokkenet  er  saa  stor  en  Gaas,  at  hun  ikke  med 
Vished  veed,  om  Gaasesteg  er  Kjød  af  en  stegt  Gaas.“ 

’)  „Under  Frihedskrigen  i Nordamerika  blev  det  Skik  at  plante  Træer 
som  Symboler  paa  den  fremblomstrende  Frihed.  I den  franske 
Revolution  efterlignede  man  dette:  Jakobinerne  i Paris  plantede  de 
første  Frihedstræer,  hvis  Top  i Almindelighed  var  prydet  med  de 
saakaldte  Jakobiner-  eller  Frihedshuer;  andre  Slæder  og  Kommuner 
efterlignede  dem,  og  de  republikanske  Hære  plantede  et  Frihedstre  i 
enhver  Stad,  som  de  betraadte."  Nord.  Konvers.lex. 

uagtet  det  Mærkværdigste  sagdes  bortført  — De  veed  vel  — 
hvorhen.  Ønsker  De  at  vide  Noget  om  gamle  og  rare  Ud- 
gaver af  Bibelen  i forskjellige  Sprog,  eller  om  Munkehaand- 
skrivter  af  den,  der  her  gjemmes,  — da  kan  jeg  dermed  være 
til  Tjeneste.  Myntsamlingen  var  reent  forsvunden;  end  saaes 
dog  Levninger  af  Naturaliecabinet  og  Maleriesamling.  Her  er 
og  en  botanisk  Have,  der  ei  kan  bortføres.  Bryssel  har  en 
protestantisk  Kirke,  hvori  der  vexelviis  p ned  i k es  tysk  og 
fransk,  og  administreres  baade  for  Lutheraner  og  Reformeerte. 
Jeg  er  meget  glad  i det  Bekjendtskab.  jeg  har  gjort  med 
Præsten,  Hr.  Charlier,  en  i alle  Henseender  vakker  Mand; 
han  har  og  taget  det  paa  samme  Fod  med  at  gebærde  sig 
dér,  som  jeg  her.  — Munkeklostere,  Bygningskunstens  Mester- 
stykker, har  der  været.  En  Jesuiter-Kirke  er  under  Ned- 
brydelse; en  catholsk  Dito  nyligen  forvandlet  til  en  keiserlig 
Tobaksfabrik,  Menigheden  henlagt  under  en  anden  Kirke,  og 
Præsterne  — satte  paa  Pension  under  Navn  af  Vartpenge. 
Den  catholske  Geistligheds  Kaar  ere  overalt  ikke  mere,  hvad 
de  engang  vare,  ihvorvel  der  endnu  her  og  dér  gives  gode 
Pastoraler;  dens  Agtelse  aftager  i samme  Grad;  den  er  alle- 
rede forsvunden  blandt  de  Fransksindede.  Bryssel  har  intet 
Universitet;  — men  — et  Comediehuus,  der  er  1 Etage  høiere 
og  forholdsviis  større  end  Kjøbenhavns.  Et  Par  lieux  fra 
Bryssel  ligger  det  keiserlige  Lystslot  Chåteau-lack,  ved  Lands- 
byen Lachen  *);  her  er  Alt  keiser  ligt.  Da  Keiseren  i Høst 
var  i Antverpen  og  paa  Schelden,  residerede  imidlertid  Kei- 
serinden  her;  nu  ventes  den  afdankede  Imperatrioe  hertil: 
Keiseren  skal  i Naade  have  skjenket  hende  det.  — Ved  mit 
første  Besøg  i Bryssel  var  Kermestiden  endda  ei  ganske  til- 
ende — det  er  et  Slags  St.  Hatu  Spil,  af  nogen  Lighed  med 
vor  forrige  Dyrehavs  Commerce;  om  Aftenen  saae  man  i Ga- 
derne nogle  ubetydelige  Carricatur-Transpiranter  ’),  og  paa  et 
eleveret  Sted  en  flammende  Ild.  omkring  hvilken  nogle  unge 
Piger  dansede  og  sang.  — Hvor  man  kommer,  støder  man 
forunderligt  hyppigen  paa  Medlemmer  af  Æreslegionen,  lige- 
som hjemme  paa  Riddere  af  Dannebrogen.  Ltnt.  Rosen- 

')  Laeken  er  nu  en  Forstad  til  Bryssel;  Slottet  bygget  1789. 

*)  3:  Transparenter. 

stand  ')  fik  No  30,086.  Hvor  Mange  end  Keiseren  paa  denne 
og  lignende  Maader  har  gjort  sig  forbundne,  yttres  ikke  des 
mindre  næsten  offentligen  de  frieste  Domme  om  den  største 
Mand  paa  Jorden;  man  vover  høit  at  tale  om  Fabelen  om 
Frøerne,  der  bade  Jupiter  om  en  Konge  — og  at  anbringe 
lignende  Satirer.  — 

De  ønskede  at  høre  Noget  om  Keiserens  Besøg  paa  Sehel- 
den  — men  det  er  nu  saa  længe  bag  efter,  at  jeg  frygter, 
det  ikke  mere  vil  interessere.  Ikke  des  mindre  vil  dog  jeg 
og  korteligen  give  Dem  min  Beskrivelse  over  hans  Person. 
.Søndagen  den  29de  September  var  han  ombord  i Pultusk  fra 
Kl.  10  til  henimod  10'/i  *).  Napoleon  er,  i sit  hele  Udvortes, 
en  meget  simpel,  ligefrem,  og  affable  Mand,  42  Aar  gammel, 
liden  af  Statur,  temmelig  corpulent  og  korthalset,  har  store, 
brede,  fyldige  Kinder,  en  blegguul  Farve,  mørke  Haar,  srnaa, 
lyse,  men  blide  og  fyrige  Øine,  især  under  Samtale;  — ellers 
lod  det  dog,  som  hans  sædvanlige  Blik  var  det  dybe,  nedad- 
vendte,  der  tillige  forøgede  Øienbrynenes  Mørkhed;  hans  Klæ- 
der vare  høist  uanseelige,  ganske  uden  Guld-  eller  Sølv-Bro- 
cade,  der  ellers  her  er  almindelig,  ban  bar  hvide  Underklæder 
og.  grøn  Kjole  med  røde  Opslager  og  Krave,  stive  Støvler  og 
brede  Sporer,  (hans  ridende  Jægeres  Uniform)  — paa  Hovedet 
en  liden  trekantet  Hat.  hvilken  han  ei  tog  af.  Det  er  saa 
langt  fra,  at  han  i mindste  Maade  røber  nogen  Majestæt,  der 
kunde  fjerne  F.n  fra  ham  eller  indjage  Hespect  og  byde  Frygt, 
at  han  meget  mere  forekom  mig  at  indbyde  til  fortrolig  Sam- 
tale ved  sin  humane  og  — hvo  skulde  troet  det?  — rolige 
Mine.  Med  eet  Ord:  »Han  fandt  Naade  for  mit  Ansigt!* 
Jeg  havde  og  det  Held  at  tale  med  ham;  — og  da  dette 
inaaskee  ikke  overgaaer  mig  oftere,  tillade  De,  at  jeg  hidsætter, 
Ord  til  Andet,  den  hele  lille  Dialog;  efter  at  han  havde  talet 
med  Chefen  og  var  bleven  forestillet  Officiererne  og  Skibets 

')  27.  Febr.  1809  var  Sekondlieutenant  Rosenstand  bleven  beordret  til 
at  melde  sig  bos  v.  Dockurn  til  Tjeneste  paa  et  af  de  franske  Orlogs- 
skibe. I Efleraaret  1809  indstillede  den  franske  Øverstkommanderende 
ham  til  Æreslegionens  Dekoration  som  kommanderende  en  Brander. 

*)  Om  delte  Kejserens  Besøg  paa  ,, Pultusk"  se  O.  Lutken : De  Danske 
paa  Schelden  1809—13,  S.  124,  hvor  det  siges  at  have  fundet  Sted 
Kl.  11. 

Mandskab,  kom  han  hen  til  mig,  der  naturligviis  var  i fuld 
Omat,  og  tiltalede  mig  saaledes:  Foms  etes  l'aumånier ? jeg: 
out,  Sir  el  N:  luthérien?  jeg:  ovi,  Sire?  N:  atez  vove 

fait  priére  ce  matin ? jeg:  pas  aujourd'hui,  Sirel  N:  pour- 
quoi  non?  jeg:  parce  que  »ous  avons  attendue  votre  Majestél 
Med  et  allemaadigst  ,bien‘  vendte  han  sig  nu  fra  mig,  og 
forlod  umiddelbart  derpaa  Skibet  under  Forsikkring  om  sin 
fulde  Tilfredshed  med  hvad  han  havde  seet  og  forefundet.  — 
Ogsaa  Søe-Ministeren  Deerés  *)  havde,  i Forveien,  talt  lidt 
med  mig  og  spurgt,  om  jeg  talte  fransk,  hvorlænge  jeg  havde 
været  her,  og  hvorledes  jeg  var  fomøiet  her.  — P.  A.  Hei- 
berg  besøgte  ved  denne  Ledighed  Nogle  af  de  Danske  i Ant- 
verpen,  f.  E.  Frue  Fabricius,  men  var  ei  med  paa  Flaaden.  ’). 


')  Hertug  Denis  de  Deerés,  f.  1762.  d.  1820,  havde  siden  1801  vieret 
fransk  Marineminister. 

*)  P.  A.  Heiberg,  der  efter  sin  Landsforvisning  var  blev  en  ansat  i det 
franske  Marineministerium,  fulgte  tillige  med  sin  Minister  Keiseren 
paa  hans  Reise.  Han  skriver  i „Erindringer  af  inin  politiske,  sel- 
skabelige og  litterære  Vandel  i Frankrig*,  1830.  S.  277:  ,Vi  havde 
havt  Ordre  til  at  oppebie  Ministerens  Ankomst  i Antverpen.  Dette 
foraarsagede  et  Ophold  af  noget  over  fire  og  tyve  Timer.  Der  laae. 
paa  den  Tid,  en  liden  Dansk  Eskadre,  og,  om  jeg  ikke  meget  feyler. 
havde  jeg  Leylighed  til  der  at  tale  med  et  Par  at  Officererne  paa 
denne  Eskadre.  Men  hvad  der  især  fomøyede  mig,  var,  at  jeg  saa- 
ledes fik  Leylighed  til  at  see  det  af  Napoleon  anlagte,  herlige  Skibs- 
værft, hvis  Ødelæggelse  Indbyggerne  i Antverpen  sikkert  endnu,  den 
Dag  i Dag  er,  hoyligen  beklage.  Der  stod  dengang  syv  eller  otte 
Linieskibe  paa  Stapelen,  og  deres  Bygning  nænnede  sig,  meer  eller 
mindre  til  Fuldendelse.  En  Fransk  Søe-OfBceer,  som  jeg  kjendte.  farte 
mig  op  paa  et  af  disse  Skibe,  som  jeg  besaae  i alle  sine  Deele.  uden 
dog  at  forstaae  at  bedømme  dem.* 

En  Selvbiografi 

af  Kobberstikkeren  Johan  Frederik  Clemens.*) 

Meddelt  af  Emil  Hannover. 

U.  P.  M. 

I følge  deres  Excellences  Opfordring  til  mig  om  i Korthed 
at  opgive  mit  Levnetsløb  tiener  underdanigst  og  skyldigst  at: 
Jeg  Joh.  Fr.  Giemens  fød  den  29de  novembr.  1749  i 
Golnau  i Preussisk  Pommern  af  Forældre  Joh.  David  Cle- 
1n  en  s Klæde  og  Tøj  Fabrikant  og  Anna  Franck,  kom  under 
Høy  Sal.  Kong  Frederik  den  5tes  Regierings  Tid  som  Barn 
med  mine  Forældre  til  Kiøbenhavn1)  og  blev  omtrent  i mit 
8de  Aar  sat  i Skole  hos  Harsdorff*),  Fader  til  afgangne  J. 
R.  og  Profr.  Harsdorff.  I mit  12te  Aar  begyndte  jeg  at 
frequentere  det  Kongl.  Tegne  Academie3),  og  fra  mit  15de  Aar 
maatte  jeg  sørge  for  mit  eget  Udkomme,  da  mine  Forældre 
vare  fattige;  jeg  kom  da  til  en  Amtsmaler,  Petersen,  og 
blev  der  i 51/*  Aar,  i hvilken  Tid  jeg  fortsatte  om  Vinter- 
aften Tegning  i Academiet  efter  den  levende  Model,  modtog 
i samme  Tid  den  første  og  anden  Sølv  Medaille  af  den  Tids 
Præses  Hs.  Excellence  Hr.  Greve  af  Moltke’s  Haand. 

I mit  2 Ide  Aar  begyndte  jeg  at  stikke  i Kobber  og  fik 
igiennem  den  Tids  Directeur  Saly’s  Anbefaling  den  første 

*)  Dokumentet  indeholdes  i den  Bdlowske  Manus  kriptsamling 
paa  Sorø  Akademi.  Ciemens  Ortografi  er  bibeholdt. 

’)  Dette  og  de  følgende  Tal  henviser  til  de  Anmærkninger,  som  Cle- 
mens i efterstaaende  Brev  til  Billow  selv  har  tilføiet  til  Biografien. 

Undervisning  af  Prof.  Preisler4),  men  fortsatte  derhos  Malingen 
under  Prof.  Mandelbergs*)  Veiledning,  som  derhos  for- 
skaffede mig  saameget  at  fortiene  ved  Penselen,  at  jeg  ikke 
allene  kunde  fortsætte  mine  Øvelser  i Kobberstikningen,  men 
og  begyndte  at  understøtte  mine  Forældre5).  Nu  indsaae  jeg 
hvormeget  Maling  saavel  som  Tegning  lettede  mig  paa  min 
nye  Bane  som  Kobberstikker,  hvortil  jeg  følte  usigelig  Lyst 
og  Tilbøyelighed,  og  hvilket  faldt  mig  saa  let,  at  jeg  allerede 
efter  et  Aars  Forløb  paatog  mig  at  tegne  og  stikke  Kobberne 
til  Pragtudgaven  af  Holbergs  Peder  Paars  efter  Wiede- 
welt’s  Composit ioner,  som  et  Selskab,  der  bestod  af  G.  R. 
Lyxdorf**),  C.  R.  Schumacher***)  og  E.  R.  Augustinit) 
bekostede.  Dernæst  stak  jeg  Profr.  Mandelberg  s portr. 
efter  Als+f),  nogle  Figurer  til  Niebuhrs+tf)  arabiske  Rejse- 
beskrivelse med  flere  smaae  Ting.  og  efter  at  have  begravet 
min  Moder,  og  ved  Hjelp  af  mine  Velyndere  opnaaet  for  min 
Fader  et  lidet  Embede6),  der  i min  fraværelse  sikrede  ham 
for  Nærings-Sorg,  reiste  jeg  i mit  26de  Aar  1774  til  Paris, 
hvortil  omtalte  Selskab,  der  havde  besørget  Peder  Paarses 
Udgave  understøttede  mig  med  200  Rdl.  aarlig  i 3 Aar, 
hvorhos  H.  M.  Kongen  var  saa  naadig  at  lade  mig  beholde  i 
samme  Tid  de  100  Rdl.  aarlig  som  jeg  havde  nydt  et  Aar 
forud. 

I Paris  tegnede  og  stak  jeg  Tobias,  der  begraver  de 
Døde,  efter  et  Udkast  af  Bourdon,  den  daværende  Danske 
Minister  Baron  Blome’s  Portræt  efter  Roslin*+f.  nogle 
profiler  af  vores  Kongl.  Familie  tegnede  af  Høyer*ff).  for- 
uden andre  Ting  af  mindre  Betydenhed. 

•)  Joh.  Edv.  Mandelberg,  f.  1731,  t 1786.  Professor  ved  Akademiet 
fra  1763 

•*)  Bolle  Willum  Luxdorph,  Geheimeraad,  f.  1716,  t 1788. 

***)  Andreas  Schumacher,  Konferensraad,  f.  17S6,  t 1790. 
t)  Johan  Samuel  Augustin,  Etatsraad,  f.  1715,  t 1786. 
tt)  Peder  Als.  f.  1726.  t 1776,  Maler,  Professor  ved  Akademiet, 
ttt)  Barthold  Georg  Niebuhr,  f.  1776,  t 1831,  berømt  Filolog  og 
Historiker.  Forlod  1806  Kbhn.  og  blev  Bankdirektør  i Berlin. 

*t)  Otto  von  Blome  (t  1803),  Geheimeraad,  Kammerherre,  dansk  Ge- 
sandt i Paris.  — Alex.  Roslin,  f.  i Malmø  1718,  t i Paris  1793. 
svensk  Maler. 

’tt)  Cornelius  Høyer,  f.  1771,  t 1904,  Maler  i København. 

Indtil  den  Tid  var  jeg  uvidende  om  at  være  født  udenfor 
Dannemark7),  og  efter  min  Faders  Ansøgning  erholdte  han 
for  mig  Indfødsretten  ved  et  Naturalisations  Brev. 

Efter  de  3 Aars  forløb  søgte  jeg  hos  mine  Foresatte  om 
Tilladelse  til  at  forlænge  mit  Ophold  i Paris  for  der  at  stikke 
en  Plade  til  Optagelse  som  Medlem  i Academiet  og  dernæst 
at  giøre  en  Reise  til  Rom,  men  denne  Begiæring  blev  mig 
nægtet  og  jeg  derimod  med  en  Cabinetsordre  hjemkaldt8). 

Jeg  forlod  Profr.  Juel  som  dengang  nylig  var  kommet 
fra  Rom,  vi  toge  Veien  over  Ly  on  for  at  see  Sweits,  men 
kom  ikke  længere  dengang  end  til  Geneve,  hvor  vi  igiennem 
Landsmanden  Pløtz*)  giorde  Bekiendtskab  med  den  lærde 
C har  le  Bonn  el**),  hvis  Værker  den  Tid  vare  under  Pres- 
sen og  skulde  prydes  med  Autors  Portr.,  som  dertil  skulde 
stikkes  i Paris,  men  nu  ønskede  Bonnet  at  see  det  stukket 
af  mig  efter  Juel,  og  da  førommeldte  Cabinetsordre  ikke  til- 
lod at  udstrække  mit  Ophold  der  saa  længe,  søgte  Bonnet 
igiennem  Statsministeren  Hr.  Bemstorff  min  Konges  Tilladelse 
dertil  og  fik  den  igiennem  academiets  Præses  H.  K.  Høyhed 
Arveprinds  Frederik  paa  en  for  mig  meget  smigrende 
Maade;  efter  at  Bonnets  Portr.  med  nogle  smaae  Arbeider 
vare  fuldendte,  forlod  jeg  min  Ven  Juel  og  den  værdige 
Bonnet,  hvis  Minde  vil  følge  mig  i Graven,  reiste  hjem  og 
kom  her  tilbage  1778,  blev  agreeret  i Kunstacademiet,  be- 
gyndte paa  de  Jægersprisiske  Monumenter  og  fik  Aaret  der- 
paa  400  Rdlr.  aarlig  Løn,  stak  Livmedicus  von  Bergers***) 
Portr.  efter  Juel,  reiste  derefter  1781  igien  til  Paris  for  at 
gifte  mig,  modstod  alle  Fristelser  til  at  blive  der  og  kom  efter 
nogle  Maaneder  her  tilbage,  hvor  jeg  stak  portraicterne  af 
Confessionarius  Baslholmf),  G.  R.  Hielmstierneff),  G.  R. 

')  Hans  Henrik  Pløtz.  f.  1748,  t 1830-  Emaillemaler,  videnskabe- 
lig Tegner.  Hofmekanikus  og  Indfører  herhjemme  af  den  saakaldte 
Physionotrace,  ved  hvis  Hjælp  man  mekanisk  kunde  tegne  Profil- 
Port  ræter. 

**)  Charles  Bon  net,  Genéve  1720 — 1793.  Berømt  Filosof. 

•**)  Joh.  Just  v.  Berger,  f.  1723,  t 1791.  Etalsraad,  Livmedikus,  f.  i 
Celle,  indkaldt  til  Danmark  1752. 

t)  Christian  Bastholm,  f.  1746,  t 1819.  Dr.  theol.  og  kgl.  Confes- 
sionarius. 

tt)  Henrik  Hjelmstjerne,  f.  1715,  t 1780.  Gcheimeraad  og  Justiarius. 

Guldberg*),  H.  Majestæt  Kongen  som  Kronprinds,  Her- 
tuginden af  Augustenborg  og  le  Soufleur  (?)  alle  efter  Juel, 
desuden  Socrates**),  for  hvilket  Stykke  jeg  blev  optaget 
som  Medlem  af  Kunstacademiet9),  Ossian,  le  Sort  des 
Artistes  og  16  Kobbere  til  Holbergs  Klims  underjordiske 
Reise  efter  Abildgaard,  med  flere  Ting  af  mindre  Be- 
tydenhed. 

1788  blev  jeg  kaldt  til  Berlin,  hvorhen  jeg  reiste  med 
Kongl.  Tilladelse,  og  som  jeg  med  Sindsroe  kunde  giøre  idet 
min  gamle  Fader  var  kommet  til  Hvile,  der  stak  jeg  Kong 
Frid.  den  2dens  Tilbagekomst  fra  hans  sidste  Revue  i Pots- 
dam***), omringet  af  inden  og  udenlandske  Prindser  og 
Generaler. 

Ved  min  Ankomst  til  Berlin  blev  jeg  optaget  til  Mediern 
af  Kunstacademiet  sammesteds,  men  afslog  de  mig  der  giorte 
Forslage  til  et  bestandigt  Engagement.  Fra  dette  Sted,  hvor 
jeg  fristede  den  haarde  Skiebne  ved  Døden  at  miste  min 
Kone  Marie  Jeanne  Crevoisierf),  der  efterlod  mig  en  9 
Aars  gammel  Søn,  blev  jeg  kaldt  til  London,  hvorhen  jeg 
med  kongelig  Tilladelse  reiste  1792.  Der  fuldendte  jeg  først 
Kongen  af  Preuszen  Fr.  Wilhelm  d.  2dens  portr.  efter 
Schrøder,  som  jeg  havde  begyndt  i Berlin,  hvorefter  jeg  stak 
General  Montgomerys  Død  som  fald  ved  Belejringen  af 
Quebek,  efter  et  vel  udført  Maleri  af  T rum  buli  ft),  som 
blev  bekostet  af  Congressen  i Amerika. 

Under  mit  Ophold  i Engeland  giftede  jeg  mig  anden 
gang  med  en  dydig  og  huuslig  Pige  Anne  Rees,  Datter  af 
Bygmester  Edmond  Rees  i Vales,  med  hende  har  jeg  2 Søn- 
ner, den  ene  Joh.  Fred,  nu  i sit  10de  Aar,  og  den  anden 
Joh.  David  nu  i sit  5te  Aar. 

Pligt  mod  min  Konge,  mod  min  Søn  som  jeg  ønskede 
opdraget  til  sit  Fædrelands  Tieneste  og  der  siden  døde  i sit 

*)  Ove  Høgli  Guldberg,  f.  1731,  t 1808.  Geheimeraad,  Statsminister. 

senere  Stiftamtmand  i Aarhus. 

■')  efter  Abildgaard. 

***)  efter  den  engelske  Maler  Cunuingham. 
t)  f.  i Paris  1755,  f 1 7 90 (?),  Kobberstikkerinde  og  Pastelmalerinde. 
tt)  J.  Trumbul,  nordamerikansk  Maler.  Stikket  henhører  til  en  Suite 
af  tre  Blade.  De  andre  er  stukne  af  J.  G.  v.  Muller  og  W.  Sharp. 

22de  Aar  som  Lieutenant  i Søetaten,  samt  Erkendtlighed 
mod  mine  Velgiørere,  blandt  hvilke  jeg  Især  med  Taknemlig- 
hed erindrer  hans  Excellence  Hr.  Geheime  Gonference  Raad 
Bulov  til  Sanderumgaard,  hvis  Raad  og  Daad  jeg  skylder 
usigelig  meget,  bevægede  mig  til  at  afslaae  alle  glimrende 
Tilbud  der  bleve  mig  giorfe  for  at  forlænge  mit  Ophold  i 
London  og  til  at  vende  her  tilbage  hvor  jeg  ankom  1796, 
kort  efter  Kiøbenhavns  Ildebrand ; her  stak  jeg  Statsministeren 
Grev  Bernstorffs*)  portr.  efter  Juel,  fik  1797  fri  Værelser 
paa  Gharlottenborg  og  et  Tillæg  af  100  rdl.  til  de  400  jeg 
indtil  den  Tid  havdt  nydt,  stak  portraicterne  af  H.  K.  H. 
Kronprindsesse  Marie,  nu  vores  allemaadigste  Dronning,  Profr. 
Riisbrigh,  G.  R.  Muller**),  G.  G.  R.  Bulow  efter 
.lu el  og  dennes  eget  Portr.  i Kridtmaneer,  dernæst  Slaget  af 
2den  April  1801  paa  Kjøbenhavns  Rhed  efter  Lorentsenf). 
Omtrent  ved  denne  Tid  erholdt  jeg  fra  Paris  Indbydelse  til 
at  medarbeide  ved  den  store  Udgave  af  Musée  Napoleon 
men  fandt  mig  beføyet  til  at  udsætte  dette  til  en  anden  Tid 
og  beskjæftigede  mig  med  adskillige  srnaae  Arbeider  hvor- 
iblandt 12  Udsigter  af  Sanderumgaard,  Etatsraad  de 
Gonincks  og  Frues  ft)  Portraitter,  og  senere  Frue  Taams 
Brand  i den  3die  Bombardements  Nat  i Kiøbenhavn  1807 
efter  Profs.  Lorentzens  Maleri. 

Mit  seneste  Arbeide  er  Hans  Kongl.  Majestæts  Portrait 
en  profil  efter  Pløtz’sftf)  Physionotrace-Tegning10). 

Af  vor  allemaadigste  Konges  Godhed  har  jeg  i afvigte 
Aar  modtaget  et  aarligt  Tillæg  af  300  rdl.  og  ved  at  hædres 
med  Dannebrogsordenen  af  4de  Klasse  den  afvigte  28de 


•)  Andreas  Peler  Rernstorff,  r.  1735,  t 1797. 

”)  Adam  Frederik  Møller,  f.  1725,  t 1795,  Konferensraad  og 
Stempelpapirs-Forvalter. 

t)  Christian  August  Lorentzen,  f.  1749,  t 1828,  Maler,  Professor 
ved  Akademiet. 

tt)  Frederik  de  Coninck,  f.  1740,  t 1811,  Etatsraad,  Grosserer. 

Marie  de  Coninck,  f.  Joncourt,  f.  1747,  t 1821. 
ttt)  Se  Anni.  S.  327. 

Januar  erkiendte  jeg  med  dyb  Følelse  Hans  Majestæts  Naade 
og  ønskede  oprigtigt  at  mine  svage  Evner  og  ringe  Bestræ- 
belser maatte  vorde  Kunsterne  og  deres  yngere  Dyrkere 
gavnlige. 

Kiøbenh.  d.  33  Febr.  1810. 

Underdanigst 

. J.  F.  Clemens. 


Brev  til  Bulow,  ledsagende  ovenstaaende  Levneds- 
løb og  indeholdende  Anmærkninger  dertil. 


Kjbhn.  d.  17de  April  1810 


Bedste  Ven. 

Herhos  følger  mit  lille  belovede  Levnetsløb,  som  jeg  af 
H.  Ex.  Grev  Moltke  til  Afbenyttelse  for  Ordens  Gapitlet 
blev  opfordret  til,  dog  uden  Anmærkninger,  som  nu  først 
falde  mig  ind  ved  dette  for  min  Ven,  nemlig: 
l)  Min  Fader  fød  i Saxen  var  tilforn  i Kiøbenhavn  i Chri- 
stian den  6tes  Tid,  omsider  boesadt  i Golnau,  hvor  han 
af  en  falsk  ven  blev  berøvet  det  meste  ja  næsten  sin 
hele  Formue;  han  blev  omsider  med  flere  Fabrikanten1 
kaldt  hertil,  hvor  han  for  sin  ærligheds  skyld  heller  ikke 
giorde  nogen  Lykke. 

*)  i den  saakaldte  forkerte  Verden,  og  stod  der  en  Globus 
med  overdelen  vendt  nedad  over  Porten,  i gothersgade 
nu  en  nye  Gaard  som  Bolten  har  Bygt. 

3)  Hvor  jeg  formedelst  min  liden  Vext  og  Ungdom  blev  af- 
vist ved  en  Dør,  men  indladt  af  en  anden,  idet  Informator 
Gieo*),  til  hvis  Skole  den  Tid  Opgangen  var  fra  Nyhavn, 
vilde  jeg  skulde  opsætte  det  nogle  Aar,  men  ved  Bort- 
gangen bad  jeg  min  Fader  at  føre  mig  op  til  den  Pro- 
fessor som  jeg  havde  hørt  der  var  tilstede  i Modelskolen, 
det  var  den  gamle  Stanley**),  den  nu  levendes  Fader, 
som  havde  Maaneden,  da  denne  hørte  at  jeg  havde 


•)  Hans  Cleo  eller  Glio  (t  1785),  Tegnelærer  ved  Akademiet  fra 
1750. 

**)  Carl  Frederik  Stanley,  f.  1738  i Westminster,  t i Kjbhn.  1813. 
Billedhugger,  Professor  ved  Akademiet  fra  1778. 

megen  Lyst  til  Tegning,  inen  var  bleven  afvist,  tog  han 
mig  ved  Haanden  og  førte  mig  selv  ind  til  Cleo,  og  saa 
var  der  intet  i veien,  jeg  fik  en  Plads  og  en  Skammel 
at  staae  paa. 

4)  som  holdte  meget  haardt  at  formaae  Preisler*)  til,  Un- 
dervisningen bestod  i 3 Gange  og  2 Timer  bvergang, 
blot  for  at  see  hvordan  en  Gravstikker  Slibes  og  Bruges 
og  en  Plade  grundes  til  Radering. 

*)  Her  var  en  sørgelig  Epoque  for  mig,  men  som  snart 
efter  blev  forvandlet  til  den  største  Glæde  jeg  nogensinde 
havde  følt:  min  Moder,  der  ikke  saa  grundig  som  min 
Fader  indsaae  den  Ting,  fældede  flere  Gange  Taarer  af 
Sorg  over  at  jeg  forlod  et  metie  der  alt  havde  kostet 
saa  megen  Tid  og  begyndte  paa  et  andet,  uden  at  vide 
hvad  der  kunde  komme  ud  af,  og  jeg  ligeledes  viskede 
ofte  uformærket  Taarerne  fra  min  Plade  af  gremelse  over 
at  være  mine  fattige  Forældre  til  Last;  men  da  jeg,  knap 
efter  et  Aars  forløb  begyndte  at  fortiene  for  den  Tiid 
noget  anseeligt  ved  Niebuhrs  Værk  og  Peder  Paars, 
og  for  14  Dages  Arbeide  bragte  ofte  20  a 30  rdlr.  hiem, 
da  græd  min  Moder  anden  Gang  af  Glæde  og  troede  det 
var  Hexeri  — og  hvem  kunde  være  gladere  end  jeg? 

*)  jeg  fik  den  Tid  at  høre,  at  Spind-Mesteren  ved  det  Al- 
mindelige Hospital  var  død  og  fik  min  Fader  til  at  søge 
denne  Post  ved  Direetionen  der,  hvor  G.  R.  Ryberg**) 
var  Formand,  hvem  Augustin  og  Wiedevvelt  i For- 
veien  havde  prepareret  derpaa.  Min  Fader  fik  strax 
denne  Tjeneste  som  var  paa  3 a 400  rdlr.  aarlig  og  fri 
Boelig  og  forestod  den,  ved  hielp  af  min  Søster  til 
Directionens  fulde  Tilfredshed.  Ved  min  Tilbagekomst 
maatte  min  Fader  af  Alderdomssvaghed  fratræde  denne 
Post,  men  Direetionen  ansatte  min  Søster  i hans  Sted; 
hun  havde  nogen  Tid  i forveien  faaet  den  Store  Sølv- 
medaille  af  Landhusholdnings  Selskabet  for  hendes  ud- 

*)  Joh.  Martin  Preisler,  f.  i NOrnberg  1715,  t 1794  i Kjøbeuhavn, 
fremragende  Kobberstikker, 

•*)  Niels  Ryberg,  f.  1725,  t 1804,  Conferentsraad,  Urosserer. 

Muftcum.  VII.  2.  23 


Digitized  by  Google 


332 


mærkede  Exempel  i Spinding  saavel  som  for  nyttige  og 
gode  Indretninger  ved  hendes  Embede,  i det  hun  havde 
indført  passende  Præmier  i Penge  for  Lemmemes  Fliid 
og  Duelighed,  der  og  førte  til  sand  Nytte  for  Stiftelsen; 
men  hun  satte  hendes  Helbred  til,  og  efter  nogle  Aars 
Sænge  Leje  døde  hun  af  Tanngigt.  Min  Fader  som  var 
lam  og  behøvede  daglig  Pleje  satte  jeg  omsider  i Kost 
hos  en  halv  Søster. 

7)  saavidt  gik  min  geografiske  Kundskab  den  gang  at  jeg 
troede,  at  alle,  som  talede  plat  tydsk  vare  fra  Holsten, 
især  bestyrkede  det  min  Mening,  at  en  Bager  fra  Holsten 
og  mine  Forældre,  der  som  Naboer  ofte  omgikkes,  immer 
talte  Plattydsk  med  min  Moder. 

B)  For  at  stikke  de  Jægerprisiske  Monumenter!!!!!! 

9)  Denne  Optagelse  i Academiet  blev  jeg  saa  at  sige  tvungen 
til  af  G.  C.  R.  Bulow,  den  Gang  Marchal  hos  H.  K.  H. 
Kronprindsen.  dog  ikke  uden  venskabelige  Hensigter  for 
mig.  Min  Agt  var  aldrig  at  melde  mig  dertil,  fordi 
Lovens  Strænghed  var  ene  anvendt  paa  mig  som  Kobber- 
stikker, idet  jeg  for  mit  udenlands  Arbeide  blot  blev 
agreeret,  men  andre  seenere  strax  ved  deres  hjemkomst 
bleve  optagne  som  Medlemmer,  førend  de  havde  forfær- 
diget  noget  hiemme:  nogle  sagde,  at  det  skede  paa 
grund  af  at  de  vare  optagede  i det  franske  Academie, 
men  hvorfor  tillod  man  mig  ikke  at  giøre  det  samme? 
Jeg  blev  i det  sted  kaldt  tilbage  ved  en  Cabinetsordre. 
og  er  det  bevidst  til  hvad  Hensigt.  Saaledes  kan  ofte 
tilsyneladende  Gienvordigheder  være  til  ens  eget  Bedste: 
jeg  anstrængte  mig  saameget  mere  for  ikke  at  gaae  til- 
bage; Erfaringen  lærte  mig  og,  at  talenter  (hvor  svage 
mine  end  ere)  ene  leder  Artisten  til  Hæder  uden  at  tage 
Titteler  i Betragtning,  som  jeg  har  erfaret  hos  Fremmede 
saavelsom  her. 

10)  blandt  mine  Arbeider  ere  glemte:  Fridr.  den  5tes  Monu- 
ment, portr.  af  Garolus  Egon  og  de  ægyptiske  og  romerske 
Oldsager  etc. 

Deres  hengivne 

J.  F.  Clemens. 

(Clemens  levede  indtil  1831  ; han  døde  82  Aar  gammel  efter  længe 
at  have  været  svækket  paa  Synet  og  efter  i de  sidste  Aar  helt  at  have 
indstillet  sit  Arbeide.  Altfor  god  og  mild  til  at  kunne  gjøre  sig  gjældende 
under  de  brutale  Forhold  ved  Akademiet  i Aarhundredets  Begyndelse, 
havde  han  maattet  finde  sig  i mangen  Forbigaaelse,  og  først  i 1818,  da 
han  ikke  mere  var  i Besiddelse  af  sin  fulde  kunstneriske  Kraft,  havde 
man  fundet  en  Plads  til  ham  som  extraordinær  Professor  ved  Modelskolen.) 


23* 


Digitized  by  Google 


En  Regjmentehistorie  fra  Hververtiden. 

Af  J.  C.  W.  Hirsch. 


Da  Frederik  den  Fjerde  i 1709  af  Rusland  og  Polen 
havde  ladet  sig  forlede  til  paany  at  kaste  sig  ind  i en  Krig 
med  Sverig,  stode  Danmarks  bedste  og  mest  øvede  Regimen- 
ter langt  fra  Fædrelandet  som  Hjælpetropper  i engelsk-hol- 
landsk  Sold,  men  Kongen  og  hans  Allierede  haabede,  at  det 
herreløse  Sverig  — efter  Nederlaget  ved  Pultava  — var  saa 
udmattet,  at  den  lille  Hær,  Danmark  i Øieblikket  kunde 
raade  over,  var  tilstrækkelig  til  at  knuse  enhver  Modstand. 
Skaanes  energiske  Statholder,  Magnus  Sten b ork,  for- 
stod dog  ved  Opbud  af  Landbefolkningen  og  Sammendragning 
af  de  i Sydsverig  staaende  regulære  Tropper,  i utrolig  kort 
Tid  at  skabe  en  Hær,  der  i Tal  var  den  danske  overlegen, 
hvorfor  de  Tropper,  Frederik  den  Fjerde  havde  til  Raadig- 
hed  i Begyndelsen  af  1710,  sendtes  over  til  Skaane,  medens 
Resten  af  de  fra  keiserlig  Tjeneste  hjemvendte  Afdelinger1),  der 
vare  under  Omorganisation,  droges  over  til  Øerne.  Desuden 
besluttede  Kongen  at  oprette  4 nye  Regimenter,  idet  man,  med 
Forholdene  fra  den  skaanske  Krig  for  Øie,  mente  at  have 
Tiden  for  sig.  1 den  Anledning  modtog  Frederik  den  Fjerde  et 
Tilbud  fra  Hertugen  af  Sachsen-Meinungen  om  at  stille  et 
Fodregiment *)  og  overdrog  Ritmester  Henrik  Brockdorff, 

’)  2det,  3die  og  4de  Fodregiment  og  Ulr.  Otto  Dewitz’s  Kyradsérer, 
1ste  Fodregiment  og  ungarske  Dragoner  (Bulow)  stode  alt  i Skaane. 

*)  Der  blev  dog  kun  stillet  1 Bataillon  under  Oberst,  Grev  Callenberg. 

en  Nevø  af  Overgeneralen  i Skaane,  Chr.  Detl.  Reventlow, 
at  hverve  et  Rytterregixnent,  medens  Æventyreme,  Johan 
Christoffer  Baartig  og  Jacob  Hansen,  erholdt  Hverver- 
patenter paa  to  Fodregimenter. 

Det  er  med  denne  sidste,  vi  her  faa  at  gjøre,  idet  vi  ved 
en  nærmere  Undersøgelse  af  det  Hansenske  Regiment  faar  et 
Indblik  i en  Verden  af  Raahed,  Løgn  og  Bedrageri,  en  Ver- 
den, fra  hvilken  Holberg  har  hentet  Motiver  til  flere  af  sine 
bedste  Figurer. 

Hvor  Jacob  Hansen  har  høstet  sine  første  militære  Laurbær, 
og  hvilke  Potentater  han  hidtil  havde  viet  sine  Kræfter,  kan 
ikke  opgives,  dog  er  der  en  Mulighed  for,  at  han  før  1709 
har  staaet  i munstersk  Tjeneste,  eftersom  han  i denne  By  har 
stiftet  Bekjendtskab  med  en  af  sine  senere  Kaptainer  og  værste 
Modstandere,  Frederik  Gasimir  Preissing,  som  paa  dette  Tids- 
punkt stod  i Biskoppens  Tjeneste.  Uagtet  Hansens  gode 
danske  Navn,  maa  han  dog  sikkert  være  en  Fremmed ; i den 
danske  Hær  har  han  ialfald  ikke  tjent,  om  han  end  muaske 
har  fulgt  Armeen  i Skaane  som  Volontær.  Han  dukker  først 
op  i de  danske  Arkiver,  da  Frederik  den  Fjerde  den  15de  Marts 
1710  — 5 Dage  efter  Nederlaget  ved  Helsingborg  — med- 
deler „wohledlen  unserem  Obristen  zu  Fusz“ ')  Jacob  Hansen 
Bestalling  paa  at  hverve  et  Regiment  tilfods  med  Løbeplads 
i Gluckstadt. 

I hine  Tider,  hvor  næsten  alle  Europas  Folkeslag  stode 
i Vaaben  mod  hverandre,  hvor  Horder  af  aftakkede  Soldater 
og  Desertører  dreve  om  i alle  Mellemeuropas  store  Byer,  var 
det  ingen  vanskelig  Sag  for  en  billig  Penge  at  faa  sine  Mønster- 
ruller fyldte,  naar  man  ikke  var  særlig  kræsen  med  Valget  al 
Mandskab.  Da  Frederik  den  Fjerde  gav  Regimentscheferne  15 
Rdl.  i Hververpenge  for  hver  Mand,  der  blev  stillet,  var  det 
ingen  daarlig  Forretning,  Jacob  Hansen  gik  ind  til,  eftersom 
et  Regiment  mageligt  kunde  brødføde  sin  Mand,  naar  det 
først  var  paamønstret,  idet  der  per  fas  et  nefas  kunde  flyde 
mangen  gylden  Strøm  ind  i Regimentseierens  Kasse,  naar 
denne  forstod  at  omgaas  Krigskomrnissærer,  Mønstringskom- 
missioner og  Generalkrigskommissariatet  paa  rette  Maade. 

')  Karaktr.  Oberst 

Men  det  var  en  Nødvendighed,  at  den  vordende  Regiments- 
chef kunde  raade  over  en  temmelig  betydelig  Sum  eller  ialfald 
forskaffe  sig  tilstrækkelig  Kredit,  da  han  maatte  staa  i Forskud, 
indtil  Regimentet  kunde  overleveres,  eller  han  idetmindste 
kunde  møde  op  med  en  fuldtallig  Bataillon;  thi  om  det  end 
ifølge  Kapitulationerne  med  Kompagnicheferne  for  en  stor  Del 
bleve  disses  Sag  at  bestride  de  direkte  Hververomkostninger, 
maatte  Obersten  dog  som  oftest  træde  til,  for  at  der  kunde 
komme  Fart  i Hvervingen. 

Om  Jacob  Hansen  har  været  særlig  godt  forsynet  med 
Fenge,  kan  ikke  afgjøres,  men  han  har  umiskjendeligt  været 
i Besiddelse  af  et  stort  Handelstalent,  og  har  forstaaet  at 
manøvrere  paa  en  saa  behændig  Maade.  at  han  er  sluppen 
over  mange  Vanskeligheder,  som  en  mindre  opfindsom  Orga- 
nisator vilde  være  snublet  over. 

Det  maa  vække  Forundring,  at  en  fremmed,  ukjendl 
Mand,  uden  Familieforbindelser  med  de  ledende  Hofkredse  og 
uden  noget  særligt  Ry  som  Soldat,  nød  en  Begunstigelse,  som 
flere  af  Landets  høie  Adel  forgjæves  havde  ansogt  om.  Han- 
sen havde  vel  næppe  faaet  sit  Hververpatent,  naar  han  ikke 
havde  havt  en  mægtig  Beskytter  i Frederik  den  Fjerdes  Yndling, 
Valentin  Eickstedt,  der  netop  i de  samme  Dage  blev  ud- 
nævnt til  Overkrigssekretær  o:  Forsvarsminister.  At  Hansen 
har  betragtet  Eickstedt  som  et  Slags  Forsyn,  fremgaar  af  et 
krybende  Brev,  han  den  30te  Mai  1710  skriver  for  at  lyk- 
ønske ham  til  hans  Udnævnelse,  og  hvori  han  udtrykker 
Ønsket  om,  at  Eickstedt  længe  maa  forblive  i sin  ophøiede 
Stilling  til  Gavn  for  Hs.  Majestæt  og  til  Overkrigssekretærens 
høistegne  Gloires  Formering  „mithin  ich  eines  grossen  Patrons 
iederzeit  an  E\v.  Exellentz  mich  zu  getrosten  haben  moge*, 
og  Hansen  af  handler  dernæst  med  en  Uforbeholdenhed,  der 
forudsætter  et  særligt  fortroligt  Forhold  til  den  nye  Overkrigs- 
sekretær, sine  Sorger  og  Forhaabninger  med  Hensyn  til 
Regimentets  Formering.  Et  Kompagni  er  stillet  for  en  Maaned 
siden,  et  Kompagni  og  20  Mand  blive  færdige  i Morgen  (alt- 
saa  den  31te  Mai),  og  han  haaber  endnu  i Løbet  af  den 
kommende  Maaned  at  faa  det  3die  Kompagni  komplet.  Men 
han  har  desværre  havt  Uheld  med  tvende  Leverancer.  Den  ene 
Transport  paa  80  Mand,  der  vare  hvervede  i Frankfurt  a.  M.. 

have  V*  Mil  fra  Giesen  gjort  Mytteri  imod  Hververoffieeren, 
Kaptain  Andersen,  og  slaaet  Kapitainen  og  Underofficererne 
saaledes  tilskamme,  at  man  tvivler  om  deres  Rekonvalescents, 
hvorefter  Driften  havde  spredt  sig  for  alle  Vinde.  En  anden 
Kommando  paa  50  Mand  har  ligeledes  gjort  Oprør,  men  det 
er  lykkedes  Lieutenant  Matzen  ved  Hjælp  af  hessenkasselske 
Bønder  at  omringe  dem  og  bringe  dem  til  Hamburg  under 
hessisk  Eskorte. 

Disse  vare  dog  ikke  de  eneste  Uheld,  der  ramte  den  nye 
Regimentschef.  Da  det  navnlig  var  blandt  Desertører,  at 
Kompagnierne  dreve  deres  Hvervinger,  havde  Regimentet  i 
ganske  særlig  Grad  tildraget  sig  de  fremmede,  navnlig  preus- 
siske og  holsten-gottorpske  Hververofficerers  Opmærksomhed, 
og  disse  fandt  da  ogsaa  jevnlig  Folk,  som  deres  Regjeringer 
derpaa  reklamerede,  og  som  Obersten,  hvor  ynkelig  han  end 
jamrede  sig,  maatte  finde  sig  i,  at  man  atter  pillede  ud  af 
hans  indrangerede  Mandskab,  eftersom  Danmark  havde  ind- 
gaaet  en  høitidelig  Overenskomst  med  Preussen  om  gjensidig 
Udlevering  af  Bortrømte.  Da  Hansens  Kompagnichefer  sagtens 
heller  ikke  have  været  overdrevent  splendide  med  Haandpenge, 
have  de  rimeligvis  kun  faaet  de  sletteste  Soldater,  der  fandtes 
paa  Markedet,  og  General  Schønfeldt  beklager  sig  da  og- 
saa gjentagne  Gange  over  den  indisciplinerede  Bande,  som 
han  har  faaet  ind  i Gluckstadt,  hvor  Officererne  klamredes, 
æreskjendede,  ja  endog  pryglede  hverandre  „und  wo  der 
gemeine  Mann  sich  sehr  insolent  auffuhret,  ja  gar  gegen  den 
Wachen  sich  opponiret'.  End  ikke  Gluckstadts  Volde  og 
Grave,  Portvagter  og  Patrouiller  kunde  holde  paa  de  løse 
Fugle,  og  Afgangen  var  i lange  Tider  saa  stærk,  at  de  Ny- 
hvervede  næppe  kunde  dække  de  ved  Desertionerne  opstaaede 
Huller. 

Med  Hensyn  til  Besættelsen  af  Officerspladseme  var  Oberst 
Hansen  heller  ikke  kræsen,  men  kapitulerede  uden  Betænkning 
med  Individer,  over  hvis  Fortid  man  helst  maatte  dække  med 
Kjærlighedens  Kaabe.  Tilstrømningen  var  stærk,  eftersom 
Obersten,  for  at  opflamme  de  Lysthavende,  rimeligvis  ikke  har 
stillet  store  Fordringer  til  pekuniære  Ydelser  eller  forlangt 
altfor  betryggende  Garantier  for  Opfyldelsen  af  de  paatagne 
Forpligtelser.  Da  Obersten  „mod  forventet  kgl.  Konfirmation “ 

havde  Ret  til  at  udnævne  Officerer  til  de  forskjellige  Grader, 
benyttede  han  denne  Omstændighed  til  fordelagtige  Penge- 
spekulationer; thi  naar  han  begyndte  at  skimte  Bunden  af 
Kapitulantens  Pengepung,  foregav  han,  at  den  kgl.  Konfirma- 
tion var  uopnaaelig,  og  da  der  sædvanligvis  fandtes  et  eller 
andet  mørkt  Punkt  i den  Paagjældendes  Fortid,  hvortil  Ober- 
sten kunde  henvise  for  at  give  den  kongelige  Uvillie  et  sand- 
synligt Udseende,  maatte  den  stakkels  plukkede  Synder  finde 
sig  i at  takke  af,  medens  Hansen  hurtigt  kapitulerede  med  et 
nyt  Officersemne.  Hvad  den  Fratrædende  havde  offret  til 
Oberst  Hansen  og  hans  Regiment,  gaves  ikke  tilbage,  og  blev 
Obersten  sagsøgt,  skulde  han  nok  vide  at  møde  op  med  Kon- 
traregninger, saa  at  »enhver  upartisk  Domstol*  klarligen  blev 
overbevist  om,  at  det  var  Regimentet,  der  var  den  brøst- 
holdne. Det  er  umuligt  at  sige,  hvor  mange  Officerer  der 
saaledes  have  givet  Gjæsteroller  i Regimentet,  thi  det  er  en 
Selvfølge,  at  Oberst  Hansen  kun,  naar  det  var  uundgaaelig 
nødvendigt,  lod  høiere  Vedkommende  faa  Indblik  i Regimen- 
tets indre  Affærer.  I September  1710  bleve  de  6 førstop- 
rettede Kompagnier  mønstrede,  og  allerede  Maaneden  derefter 
blev  en  af  Kompagnicheferne1)  træt  og  maatte  opgive  sit 
Kompagni,  og  da  Hansen  i Juni  1711  indgav  sin  første  Of- 
ficersliste over  disse  (5  Kompagnier,  have  sikkert  mange  Navne, 
der  nu  ere  overgivne  til  evig  Glemsel,  figureret  i Oberstens 
private  Mønsterrulle. 

Med  Udgangen  af  1710  var  altsaa  den  1ste  Bataillon  (6 
Kompagnier)  stillet  paa  Benene,  og  efter  at  denne  ifølge  Ordre 
af  19de  December,  uden  større  Uheld  havde  passeret  Revu 
for  General  Jobst  v.  Scholten,  traadte  hermed  det  Hansenske 
Regiment  ud  i Livet.  Den  formerede  Bataillon  forblev  lig- 
gende i Gluckstadt,  men  det  lykkedes  General  Schønfeldt  at 
faa  udvirket,  at  de  nydannede  Kompagnier  af  Regimentets 
2den  Bataillon,  efterhaanden  som  de  bleve  mønstrede,  skulde 
forlægges  til  Rendsborg ’).  Den  stakkels  General  var  nemlig 


')  Kapt.  Balthazar  Erhard  fra  Hamburg  maatte  i Oktober  1710  afstaa 
sil  Kompagni. 

’)  Dette  skete  imidlertid  aldrig;  som  senere  vist,  bleve  de  forlagte  til 
Altona  for  at  lette  Hvervningen. 

Fortvivlelsen  nær,  thi  foruden  det  Hansenske  havde  ogsaa  det 
Baartigske  Regiment  Løbeplads  i Gluckstadt,  og  Tilstedeværel- 
sen af  denne  Samling  urolige  Hoveder  forskaffede  ham  saa 
mange  Bryderier,  at  han  for  fuldt  Alvor  foreslog  Kongen,  at 
nedsætte  en  permanent  Krigsret  under  Forsæde  af  Chefen  for 
fynske  nationale  Infanteri-Regiment  for  at  paadømme  de  dag- 
ligt indtræffende  Trætter  og  Slagsmaal  mellem  Officererne  af 
de  nævnte  to  Regimenter. 

Den  U virksomhed,  som  disse  Zigeunematurer  vare  for- 
dømte til  i den  lille  Garnisonsby,  forledte  dem  ganske  natur- 
ligt til  allehaande  Udsvævelser,  navnlig  Drik  og  Spil,  og  da 
Kaarden  i hine  Tider  sad  løs  i Skeden,  kom  det  ofte  til 
blodige  Sammenstød.  End  ikke  Chefens  Nærværelse  kunde 
holde  disse  vilde  Kumpaner  i Ave.  Saaledes  opstod  der  ved 
Oberst  Hansens  eget  Bord  en  Strid  imellem  Majoren  ved 
Regimentet,  Hol  s te  in  og  afskediget  Major  Stein,  en  Fader 
til  Hansens  Oberstlieutenant.  Stein  fordrede  Holstein  paa 
Pistoler,  og  de  mødtes  ved  en  Reberbane  mellem  Hamburg 
og  Altona.  Stein  var  tilhest  og  Holstein  tilfods.  Denne  skjød 
først,  men  traf  ikke,  og  da  Steins  første  Pistol  forsagede,  slog 
han  den  i Hovedet  paa  sin  Modstander  og  skød  ham  saa  i 
Underlivet  med  en  anden  Pistol.  De  hamburgske  Dragoner 
vare  imidlertid  bievne  allarmerede  ved  Skuddene  og  satte  ind 
paa  Stein,  der  flygtede,  men  paa  Flugten  blev  hugget  over 
Hoved  og  Hænder  af  Dragonerne.  Holstein  blev  ført  til 
Hamburg,  men  døde  kort  efter  af  sit  Saar1).  Da  der  hverken 
var  Sekondanter,  Feltskær  eller  Vogne  tilstede  ved  Duellen, 
fik  den  hele  Episode  snarest  Udseende  af  et  Mord,  og  den 
raa  Maade,  paa  hvilken  Major  Stein  forskaffede  sig  Seiren, 
illustrerer  tilstrækkeligt,  hvor  lidet  ridderlig  Tonen  var  iblandt 
Oberst  Hansens  Omgangsvenner.  Men  Obersten  profiterede  af 
Begivenheden.  Han  solgte  strax  den  ledige  Majorscharge  til 
Sekondlieutenant  Conrad  Kirchner  ved  3die  danske  hvervede 
Infanteri  Regiment,  og  denne  opnaaede  virkelig  ogsaa  kongelig 
Bekræftelse  herpaa,  saa  at  han  derved  kom  til  at  springe  alle 


')  Schønfeldt  kalder  ham  ,ein  Frembder  des  Nahmens  uud  nicht  von 
der  bey  uns  wohlbekannten  Familie*. 

sine  tidligere  Kammerater  af  Lieutenants-  og  Kaptainsklassen 
forbi1). 

Derimod  slap  Hansen  ikke  saa  heldig  fra  en  anden  Han- 
del, der  vel  i Begyndelsen  tegnede  godt,  men  ved  sine  Følger 
kom  til  at  genere  ham  i høieste  Grad.  Oberst  Baartig  havde 
i Juni  1710  kapituleret  med  en  vis  Christian  Rvssel  og 
antaget  ham  som  Sekondlieutenant.  Denne  Ryssel  anbefalede 
da  sin  Ven  Johan  Andreas  Reinsz,  der  ligeledes  antoges 
som  Sekondlieutenant  ved  Baartigs  Regiment.  Reinsz  fik 
imidlertid  den  lyse  Idé,  at  henvende  sig  til  Oberst  Hansen 
om  et  Kompagni  i hans  2den  Bataillon,  som  dengang  var 
under  Oprettelse,  og  da  den  unge  Mand  var  et  forslagent 
Hoved  med  en  fænomenal  Portion  Frækhed,  lykkedes  det  ham 
virkelig  at  dupere  Obersten,  og  han  erholdt  den  attraaede 
Kaptainsbestalling.  Hvorledes  Reinsz  har  kunnet  overliste  den 
verdenskloge  Hansen,  er  vanskeligt  at  forstaa,  eftersom  hans 
Pung  paa  dette  Tidspunkt  sikkert  har  været  i en  høist  mise- 
rabel Tilstand,  og  det  ellers  ikke  var  Hansens  Skik  at  tilstaa 
sine  Kapitulanter  nogen  Kredit,  men  Obersten  har  rimeligvis 
været  under  et  Tryk  af  sine  nærmeste  Omgivelser,  thi  det 
var  lykkedes  Reinsz  fuldstændig  at  bedaare  Oberstinden  og 
hendes  Datter. 

Kort  Tid  derefter  udbredtes  der  imidlertid  meget  uhygge- 
lige Rygter  om  den  nye  Kaptains  Fortid.  Man  beskyldte  ham 
for  Bedrageri,  Alkymi  og  Desertion,  og  som  Hjemmelsmand 
til  disse  Rygter  nævnte  man  almindeligt  Kaptainens  Ven,  Se- 
kondlieutenant Ryssel.  Reinsz  lod  sig  dog  ikke  saa  let  slaa 
af  Marken,  men  forlangte  dybt  krænket,  at  Ryssel  blev  belagt 
med  Arrest.  Under  denne  Arrest  søgte  da  Oberst  Hansen 
„og  endnu  8 andre*  ved  Trusler  om  „ Erschiessen,  Erstechen 

*)  Efter  Reduktionen  af  Hansens  Regiment  i 1713  kom  Kirctiner  til- 
bage til  3.  hvervede  Rgmt.  som  Major.  Samtlige  Officerer  i Regimentet 
indgave  da  et  Promemoria  og  erklærede  „dasz  sie  nicht  olme  lort 
unter  seine  Gommando  dienen  konnten",  fordi  Kirchner  først  17(4  var 
bleven  hvervet  for  Musketer  i Schlesienog  vilde  have  ataaet  aom  Sekond- 
lieutenant den  Dag  i Dag.  dersom  han  ikke  havde  tilkjebt  sig  Majors- 
chargen bos  Oberst  Hansen.  Officersknrpset  maatte  imidlertid  tinde 
sig  i den  det  overgaaede  Tort,  og  Kirchner  blev  ataaende  som  Major 
og  Oblt.  i Regimentet  til  1727. 

und  Erschlagen*  at  bevæge  Ryssel  til  at  udstede  en  Revers, 
om  ikke  at  ville  tale  ondt  om  Kaptainen,  og  da  Lieutenanten 
ikke  lod  sig  forskrække,  formerede  man  en  Undersøgelses- 
proces imod  ham.  For  den  nedsatte  Krigsret  mødte  som 
Kaptainens  Vidner  Oberst  Baartig,  Major  Finx  og  Kaptain 
Gewecke  — alle  Ryssels  erklærede  Fjender  — der  forklarede, 
at  Ryssel  i deres  Paahør  havde  udtalt  de  ovenanførte  Be- 
skyldninger mod  Reinsz.  Lieutenanten  beklager  sig  bittert 
over  Rettens  Fremgangsmaade,  idet  Vidnerne  ikke  bleve  eds- 
fæstede, men  kun  indgave  skriftlige  Indlæg,  og  han  erklærer 
høitideligt,  at  Sagen  er  gaaet  til  paa  følgende  Maade:  da 
Reinsz  engang  besøgte  Ryssel  i dennes  Logis  i Hamburg, 
trængte  3 Hamburgere,  som  Kaptainen  tidligere  havde  bedraget, 
med  haarde  Ord  ind  paa  Reinsz  og  tvang  ham  til  at  udstede 
en  Vexel  paa  3 Dages  Sigt  for  de  Beløb,  han  havde  bedraget 
dem  for.  Da  Hamburgerne  vare  meget  opbragte  og  truede 
med  at  trække  Reinsz  ud  til  Skindet,  havde  denne  formaaet 
Ryssel  til  at  medunderskrive  Vexlen,  og  sidstnævnte  blev  nu 
overrendt  af  de  Bedragne,  da  Reinsz  ikke  havde  opfyldt  sine 
Forpligtelser.  Da  Lieutenanten  derpaa  havde  beklaget  sig 
herover,  havde  Reinsz  overfuset  ham  og  beskyldt  ham  for  at 
have  yttret,  at  han  var  deserteret  fra  Wolfifenbuttel,  hvor  hans 
Navn  var  bleven  opslaaet  paa  Galgen,  — en  Beskyldning, 
Ryssel  aldrig  var  kommen  med,  da  han  meget  vel  vidste,  at 
Reinsz  havde  erholdt  „rigtig”  Afsked  fra  YVolffenbuttel. 

Om  Ryssels  Fremstilling  er  fuldstændig  overensstemmende 
med  Sandheden,  maa  vi  lade  staa  hen,  dog  synes  det  ikke 
urimeligt,  at  Avind  har  forledet  ham  til  at  tale  ilde  om  sin 
tidligere  Protegé,  der  ved  sin  Kapitulation  med  Oberst  Han- 
sen saa  aldeles  havde  overtløiet  ham.  Hvorom  alting  er,  saa 
kunde  han  ikke  staa  sig  imod  Kompagniskabet  Hansen  & 
Reinsz;  thi  efter  */*  Aars  Fængsel  blev  han  skammelig  kasseret 
som  Bagvasker  af  en  Kammerat.  Men  Ryssel  var  af  en  hævn- 
gjerrig  Natur.  Han  kunde  ikke  glemme  den  Skam,  der  var  over- 
gaaet  ham,  men  satte  sig  nu  som  Livsopgave  at  rive  Masken 
af  sin  Modstander,  og  i de  følgende  2 */*  Aar  vandrede  han 
— som  vi  senere  vil  faa  at  se,  — fra  Sted  til  Sted  for  at 
samle  Beviser  mod  sin  Lykkes  Kuldkaster. 

Imidlertid  havde  Forholdet  imellem  Oberst  Hansen  og 

hans  nye  Kompagnichef  knyttet  sig  fastere,  idet  Reinz  nu 
officielt  optraadte  som  Frøken  Hansens  erklærede  Brudgom. 
Da  fik  Kaptainen  i August  Maaned  1710  en  ny  Forskrækkelse, 
idet  han  paa  Gaden  i Gluckstadt  uformodet  stødte  paa  et  af 
sine  tidligere  Offre,  Sekretær  Jahr  fra  Weissenfels.  Denne 
medførte  i sin  Kuffert  en  Fuldmagt  fra  kurfyrstelig  weissen- 
felsk  Kammerraad  Vorbech  til  at  lade  Reinsz  arrestere  som 
Bedrager.  Da  denne  Omstændighed  let  kunde  blive  skæbne- 
svanger under  Kaptainens  nuværende  delikate  Forhold,  da  han 
sandsynligvis  vilde  gaa  Glip  af  saavel  Brud  som  Kompagni, 
naar  Jahr  gjorde  Brug  af  Fuldmagten,  bad  han  Sekretæren 
,um  hunderttausend  mahl  Gotteswillen*  ikke  at  gjøre  ham 
ulykkelig,  nu  da  alt  tegnede  saa  vel  for  ham,  og  lovede  høi- 
tideligt  at  tilfredsstille  saavel  Vorbech  som  Jahr.  Han  vildt- 
udstede  en  3 Maaneders  Vexel.  saa  at  begge  kunde  faa  fuld- 
stændig Dækning,  og  gav  desuden  Jahr  strax  30  Rdl.  som 
Afdrag.  Til  Gjengjæld  maatte  denne  da  love  at  forlige  ham 
med  Kammerraaden  og  være  Mellemmand  imellem  dem.  Se- 
kretæren lod  sig  røre  og  skrev  til  Vorbech,  som  han  satte  ind 
i Situationen,  idet  han  gjorde  ham  opmærksom  paa,  at  det 
vilde  have  lange  Udsigter  med  deres  Tilgodehavende,  hvis 
man  nu  ødelagde  Chancerne  for  Reinsz.  Han  fortæller  ogsaa 
om  den  rysselske  Proces  og  underretter  Kammerraaden  om, 
at  der  sandsynligvis  vil  indtræffe  en  Udsending  fra  Ryssel  for 
at  udgranske  Reinsz’s  Fortid,  hvorfor  Kaptainen  indtrængende 
lader  Kammerraaden  anmode  om  ikke  at  blotte  ham. 

Vorbech  fæstede  dog  ikke  rigtig  Lid  til  Reinsz’s  For- 
sikringer, men  fordrede  sine  Penge  inden  4 Ugers  Forløb. 
Dette  var  imidlertid  plat  umuligt  for  Reinsz,  der  havde  laant 
alle  sine  rede  Penge  ud  til  , andre  Folk*,  og  han  beder  der- 
for Vorbech  i et  lamentabelt  Brev,  om  at  Akkorden  med  Jahr 
maa  staa  ved  Magt.  Han  gjør  sikker  Regning  paa  Hr.  Kam- 
merraadens  „honette  Gemiith*,  idet  han  haaber,  „dasz  Sie 
doch  in  meinem  bevorstehenden  Gluck  nicht  hinderlich  sejn 
wollen,  dan  ich  Sie  nur  desto  eher,  nach  Erlangung  meines 
Fortuns,  contentiren  kan.*  For  saadanne  Fornuftgrunde  kunde 
Vorbech  ikke  staa.  Han  gav  Reinsz  Henstand  til  Midten  af 
November,  idet  han  gik  ind  paa  en  afdragsvis  Afbetaling  af 
Gjælden  ved  Vexler. 

Men  Kapitainen  var  glat  som  en  Aal.  Uagtet  Jahr  i 1710 
— 11  havde  opslaaet  sit  Standkvarter  i Hamburg,  hvor  Reinsz 
paa  Grund  af  Hvervingen  ofte  var  nødsaget  til  at  opholde 
sig,  lykkedes  det  dog  næppe  Sekretæren  senere  at  faa  fat  paa 
Kapitainen,  der  stadigt  skiftede  Herberge  og  lod  forskjellige 
hamburgske  Kroværter  nyde  godt  af  hans  extravagante  Ud- 
gifter — som  han  dog  i Reglen  ikke  betalte.  Hvorledes 
Reinsz  bar  sig  ad  ved  slige  Leiligheder  ses  af  en  Episode, 
der  vist  hændte  i Efteraaret  1712 ').  Han  var  tagen  ind  hos 
en  Nicolai  Hess  paa  store  Nytorv  i Hamburg,  hvor  han 
levede  som  grand  seigneur,  trakterede  Kreti  og  Pieti  og  lod 
sig  bringe  alle  Slags  Varer,  som  han  dog  ikke  betalte  Over- 
bringeren kontant.  Han  lod  derimod  saavel  Værten  som  de 
Handlende  fryde  sig  ved  Synet  af  en  meget  tung  Kuffert, 
fyldt  med  tilbundne  Pengeposer  og  Punge  af  forskjellig  Stør- 
relse, af  hvilke  han  ved  Leilighed  udtog  saavel  Guld-  som 
Sølvmønter.  En  Dag,  da  han  sidder  ved  Maaltidet  med  Vær- 
ten og  to  af  sine  Venner,  kommer  der  imidlertid  et  Brev,  der 
nøder  Kaptainen  til  en  hovedkulds  Afreise,  idet  han  dog  an- 
gav at  være  tilbage  igjen  om  2 å 3 Dage.  Han  afskediger 
derfor  sine  Lakaier  og  forsegler  den  dyrebare  Kuffert,  som 
han  høitidelig  anbetroer  til  Værten,  efter  at  alle  de  Tilstede- 
værende have  sat  deres  Segl  for  den,  stiger  dernæst  op  i en 
Postchaise  og  forsvinder  med  begge  Vennerne.  Men  Reinsz 
kom  ikke  tilbage,  og  da  de  Handlende  bleve  utaalmodige  og 
overløb  Værten,  gjorde  denne  Anmeldelse  til  Øvrigheden, 
hvomæst  Notarius  publicus  og  tvende  Raadsherrer  arriverede 
og  forseglede  Kufferten  paa  legal  Maade  og  overleverede 
Værten  Nøglen  til  det  Værelse,  hvori  den  blev  opbevaret. 
Øvrigheden  lod  nu  Reinsz  efterlyse  i Aviserne  og  opfordrede 
ham  til  — hvis  han  endnu  var  ilive  — at  møde  inden  en 
vis  bestemt  Dag,  men  da  denne  Termin  udløb,  uden  at  man 
havde  erholdt  den  mindste  Underretning  om  Kapitainen,  bleve 


')  Oberstiieutenant  H.  E.  v.  der  Weydes  Selvbiografi  (Personalh.  Tidssk 
III,  1,  128  ff.).  Von  der  W.'s  Tidsregning  paa  dette  Sted  er  noget 
forvirrende,  da  Episoden  maa  være  passeret  før  Slaget  ved  Gadebusch, 
og  ikke  som  man  ved  en  flygtig  Gjennemlæsning  skulde  antage  — 
efter  1715. 

Kreditorerne  indkaldte  til  at  overvære  den  hemmelighedsfulde 
Kufferts  Aabning  hos  Nicolai  Hess.  Til  det  opgivne  Klokkeslet 
forsamledes  altsaa  et  forventningsfuldt  Publikum  paa  store 
Nytorv  for  at  afvente  Notarius  publicus  og  de  tvende  Raads- 
herrer,  og  med  disse  Herrer  i Spidsen  begav  man  sig  da  til 
det  af  Kapitainen  tidligere  beboede  Værelse,  hvor  Kufferten 
blev  aabnet  under  de  behørige  Ceremonier  og  under  Medvirk- 
ning af  en  hidkaldt  Smed.  Men  hvor  stor  var  ikke  Skuffel- 
sen, da  det  viste  sig,  at  de  velordnede  forseglede  Poser  og 
Punge  kun  indeholdt  afrundede  Skiferstykker  og  Sand  istedet- 
for  Dukater  og  Sølvmønter!  Fortælleren  — v.  der  Weyde  — 
bemærker,  at  Reinsz  ved  denne  Leilighed  gjorde  et  „Schnit* 
paa  mange  1000  Rdl. 

Vi  vende  nu  atter  tilbage  til  Reinsz’s  Trængsler  i 1710. 
Den  Frist,  Kapitainen  saaledes  havde  tiltvunget  sig  af  Kam- 
merraad  Vorbech,  vidste  han  at  udnytte  i fuldeste  Maal,  idet 
han  „durch  der  Mutter  Vorschub*  — som  Schønfeldt  skriver 
— fik  holdt  Bryllup  med  sin  Obersts  Datter  og  opnaaede  at 
faa  sin  Kaptainsbestalling  indstillet  til  kongelig  Konfirmation, 
da  han  havde  forstaaet  at  dupere  sine  Foresatte  og  bibringe 
dem  den  Tro,  at  han  havde  tilfredsstillet  alle  sine  Kreditorer. 
Man  skulde  tro,  at  der  eller  Brylluppet  var  kommet  mere 
Stadighed  over  den  unge  Ægtemand,  og  at  han  lettere  kunde 
træffes  ved  sit  Kompagnidepot  i Gliickstadt.  Men  dette  var 
dog  langtfra  Tilfældet;  tværtimod  synes  det,  som  om  Kapitai- 
nen strax  efter  sit  Giftermaal  absolut  har  maattet  udstrække 
sine  Hververreiser  til  Amsterdam  og  fjerne  tyske  Steder,  over- 
ladende sin  Brud  til  Ensomheden  i den  lille  Garnisonsby.  1 
det  Hele  taget  synes  det  erotiske  Element  ikke  at  have  spillet 
nogen  stor  Rolle  i Reinsz’s  Kjærlighedsidyl;  thi  endog  under 
Forlovelsestiden  omtaler  Kaptainen  kun  sin  Fæstemø  som  „et 
Fruentimmer,  ved  hvilket  han  vilde  erholde  en  stor  Hjælp*, 
og  Ægteskabet  med  Oberstens  Datter  maa  fra  Reinsz’s  Side 
vist  kun  anses  for  et  Fornu  flgiftermaal.  Vi  ville  imidlertid  nu 
forlade  ham  for  en  Stund  for  at  se,  hvorledes  det  gik  med 
hans  Svigerfaders  Regiment. 

Som  tidligere  omtalt,  var  altsaa  den  1ste  Bataillon  for- 
meret og  paamønstret  ved  Udgangen  af  1710,  men  Deser- 
tionerne vedbleve  ustandseligt,  og  da  Kompagnichefernes 

Hjælpekilder  nu  syntes  at  være  udtømte,  blev  Stillingen  i høi 
Grad  vanskelig,  hvorfor  General  Schønfeldt  indtrængende  bad 
Kongen  om  at  tage  Kompagnicheferne  under  Armene  og  til- 
staa  dem  et  Forskud,  da  de  ellers  umuligt  kunde  komme 
igjennem.  1ste  Bataillon  blev  bestemt  til  at  deltage  i det 
forestaaende  Felttog  i Nordtyskland,  medens  de  3 i Gluckstadt 
under  Formering  værende  Kompagnier  af  2den  Bataillon  - 
efter  Hansens  Indstilling  af  8de  Marts  — bleve  forlagte  til 
Altona,  hvor  man  haabede  lettere  at  kunne  drive  Hvervin- 
gerne  i det  nærliggende  Hamburg.  Men  det  var  stadigt  Penge 
og  atter  Penge,  der  manglede,  og  Oberst  Hansen  plagedes 
stærkt  af  Rykkere,  som  han  ikke  kunde  eller  vilde  betale. 
Den  dræbte  Major  Holsteins  Enke  kunde  saaledes  ikke  erholde 
sin  Mands  Afregning,  og  Enken  Abestée  i Hamburg,  der 
formentlig  maa  have  leveret  Klæde  eller  Udrustningsgjenstande 
til  Regimentet,  beklagede  sig  over,  at  Hansen  ikke  vilde  klare 
sin  Gjæld  til  hende  og  nu  benytter  en  falleret  Hamburger  ved 
Navn  Schumacher  som  Leverandør.  Ynkeligst  af  alle  jamrer 
dog  en  Altonaerjøde  Gumpert,  hvis  Fordring  paa  9658  Rdl. 
24  Sk.  Hansen  besvarede  med  Trudsler  om  at  slaa  Arme  og 
Ben  istykker  paa  ham.  Ja  Gumpert  paastaar  endog,  at  Han- 
sen har  sat  2 af  sine  Soldater  ud  paa  ham,  saa  at  den 
stakkels  Jøde  nu  gaar  om  i Angst  og  Bæven  for  at  miste  Liv 
og  Lemmer,  hvorfor  han  paakalder  Hs.  Majestæts  „anerkjendte 
Retfærdighed  og  Clemence*  mod  den  grumme  Oberst. 

Efter  hvad  der  foreligger,  har  Hansen  dog  vist  snarere 
manglet  Villien  end  Evnen  til  at  betale.  Som  tidligere  vist, 
havde  han  havt  betydelige  Extraindtægter  ved  Salget  af 
Officerspatenter,  og  for  et  saa  opfindsomt  Hoved  viste  der  sig 
utallige  andre  Hjælpekilder.  Det  lykkedes  ham  saaledes  at 
faa  Bestallingerne  for  Oberstlieutenanten  og  de  5 Kaptajner 
ved  1ste  Bataillon  „stemplede  med  næst  forrige  Aars  Stempel* 
(a:  antedateret  fra  1710),  hvorved  altsaa  disse  Officerer  fik 
Anciennetet  forud  for  mange  Kammerater  i Arméen,  og  det 
er  vist  udenfor  al  Tvivl,  at  Obersten  har  beregnet  sig  ,en 
liden  Discretion*  for  sine  Bestræbelser  i denne  Anledning.  Da 
han  indsaa,  at  den  2den  Bataillon  dog  ikke  i den  nærmeste 
Fremtid  kunde  blive  færdig  til  Aflevering,  fattede  han  den 
dristige  Tanke  i Mellemtiden  at  gjøre  sin  levende  Kapital 

frugtbringende,  og  begyndte  en  Byttehandel  om  25  å 50  Mand 
med  Grev  Rantzau1).  Uheldigvis  havde  han  kun  faaet  af- 
sendt en  Leverance,  da  General  Sehønfeldt  fik  Nys  om  Forret- 
ningen og  Hansen  fik  et  Tilhold  „bey  Vermeydung  der 
koniglichen  Ungnade4  at  afholde  sig  fra  slig  Handel.  Hvad 
Grev  Rantzau  har  ydet  i Lidkjøb,  kan  ikke  ses,  men  Hande- 
len har  sikkert  været  fordelagtig  for  Oberst  Hansen,  da  denne 
kun  høist  nødig  vil  lade  den  gaa  tilbage  og  fastholder,  at 
Bytningen  var  favorabel  for  begge  Parter,  idet  Rantzau  fik 
„Fremmede  for  sine  Indfødte4,  som  han  ikke  kunde  bruge  til 
Exercits  — og  Hansen  fik  flinke  Folk,  som  kunde  bruges  til 
Regimentets  Stamme,  istedetfor  det  Udskud,  han  afleverede. 
Oberstens  Ræsonnement  er  vanskeligt  at  fatte  for  Udenfor- 
staaende,  og  Generalkrigskommissariatet  har  da  ogsaa  aaben- 
bart  staaet  uforstaaende  overfor  Oberstens  Bevisførelse,  thi 
den  1ste  Mai  fik  han  en  klar  og  bestemt  Befaling  til  at  give 
Greven  hans  Folk  tilbage. 

Hansen  lod  sig  imidlertid  ikke  forknytte  af  dette  lille  Uheld, 
men  tog  nu  uden  videre  Mandskab  ud  af  sine  Kompagnier 
og  solgte  det  for  rede  Penge.  Hans  gamle  Kjending  fra 
Miinster,  Kaptain  Preissing*),  klager  saaledes  over,  at 
Obersten  har  taget  Mandskab,  som  Preissing  har  kjøbt  for 
dyre  Penge  og  anvendt  det  andetsteds,  og  at  han  endog  har 
solgt  5 af  hans  anseeligste  Folk  for  25  Rdl.  Stykket  til  Bra- 
band,  hvilket  har  givet  Signalet  til  Rømning  fra  alle  3 Kom- 
pagnier, da  Bataillonen  hovedsagelig  bestod  af  franske  Deser- 
tører, der  ingenlunde  vilde  finde  sig  i at  blive  slæbte  til 
Braband.  hvor  de  vare  udsatte  for  igjen  at  falde  i Fransk- 
mændenes  Hænder.  Desuden  havde  Hansen  beholdt  de  deser- 
terede Folks  Lønning  og  nægtede  at  erstatte  Kaptainen  de 
Tab,  han  havde  lidt,  ved  at  Kompagniet  var  blevet  forlagt 
fra  Gliiekstadt  til  Altona,  uagtet  han  „mit  theuren  Eidschwuren 
und  bey  seiner  honeten  Perole"  havde  lovet  at  holde  Kom- 
pagnierne skadesløs  for  al  Afgang,  der  kunde  flyde  af  denne 


‘)  Vist  Grev  Frederik  Rantzau,  karakt.  Oberst  og  Kompagnichef  i 4de 
jyske  nationale  Rytter  Regiment 

*)  Frederik  Casimir  Preissing  (Preusing).  — Brigader  Fuchs  betegner 
hans  Karakter  som  .etwas  simpel*. 

Garnisonsforandring.  Ja,  da  Preissing  besværede  sig  herover 
for  Obersten,  overfaldt  denne  ham  endogsaa  med  Injurier  og 
belagde  ham  med  Arrest.  Der  blev  nedsat  en  Krigsret  for  at 
undersøge  Gyldigheden  af  Kapitainens  Klager,  og  Oberst  Han- 
sen indgav  til  denne  et  skriftligt  Indlæg,  hvori  han  rent  ud 
benægter  at  have  lovet  at  erstatte  de  ved  Desertion  lidte 
Tab  samt  erklærer,  at  det  er  eller  Preissings  eget  Ønske,  at 
hans  Kompagni  var  blevet  forlagt  til  Altona.  Der  har  ingen 
Franskinænd  været  imellem  Kompagniets  30  Desertører,  og 
Desertionen  begyndte  desuden  før  Salget  af  Mandskab.  Hvad 
de  omtalte  5 Mand  angaar,  da  vare  de  »bundfordærvede, 
giftige  Folk“,  der  vilde  have  smittet  hele  Kompagniet.  Han- 
sen har  ganske  rigtigt  beholdt  Pengene  for  de  solgte  Folk, 
men  det  er  fordi  Preissing  har  vist  sig  som  en  saa  slet  Hus- 
holder, at  Hansen  selv  maa  tage  Hvervingen  i sin  Haand. 
Lønningspengene  for  Vakancerne  agter  han  at  benytte  paa 
samme  Maade.  Forøvrigt  skulde  Preissing  tage  sig  lidt  iagt: 
det  var  en  grim  Historie,  han  havde  indviklet  sig  i med  en 
Sort  (,Mohr“),  der  var  kommet  i Huset  hos  hans  „Weibsleu- 
ten“.  Den  15de  Oktober  sluttes  Undersøgelsen,  den  16de 
gaar  Preissing  fra  flere  af  Klagepunkterne  og  beder  om,  at 
man  vil  forlige  ham  med  Obersten,  og  den  19de  præsenterer 
Hansen  en  Erklæring  fra  Preissing,  hvori  denne  tilbagekalder 
hele  Klagen.  Om  Historien  med  Morianen  har  været  af  en 
saa  graverende  Natur,  at  Preissing  har  anset  det  for  rigtigst 
snarest  at  søge  Forsoning  med  sin  Regimentschef,  eller  om 
der  bag  Kommissionens  Ryg  er  indgaaet  en  Overenskomst 
imellem  disse  to  noble  Karakterer,  kan  selvfølgelig  ikke  af- 
gjøres;  saameget  er  dog  indlysende,  af  Obersten  har  beholdt 
Overtaget,  da  han  ikke  blev  tvungen  til  at  aflægge  Regnskab 
for  de  ranede  Beløb.  Da  der  i 1711  ikke  er  opført  nogen 
Regimentskvartermester  ved  Regimentet,  har  Hansen  sandsyn- 
ligvis selv  varetaget  alle  Forretninger  vedrørende  Regimentets 
Økonomi,  hvilket  medførte  den  Behagelighed  for  ham,  at  han 
kunde  skalte  og  valte,  som  han  vilde,  og  ikke  havde  nogen 
generende  Person  ved  sin  Side,  med  hvem  Byttet  skulde 
deles. 

Imidlertid  vare  Fjendtlighederne  i Nordtyskland  begyndte, 
idet  den  danske  Hær  den  9de  August  1711  var  rykket  ind  i 

Museum,  VII.  2.  2*1 

Mecklenburg.  1ste  Bataillon  af  Hansens  Regiment  under 
Oberstlieutenantens  Kommando  skulde  deltage  i Aarets  Kam- 
pagne, medens  Obersten,  — der  den  26de  Juni  havde  mod- 
taget Bestalling  som  virkelig  Oberst,  — for  sin  Person  fik 
Befaling  til  at  forblive  i Altona  for  at  drive  paa  Hvervingen 
af  2den  Bataillon,  for  at  denne  dog  en  Gang  kunde  blive 
færdig.  Denne  Ordning  kom  sikkert  Hansen  udmærket  tilpas. 
1ste  Bataillon  var  nu  istand  til  at  ernære  sig  selv  og  kunde 
tilmed  indbringe  sin  Regimentschef  et  klækkeligt  Over- 
skud, medens  han  selv  i Fredens  Hygge  kunde  hellige  2den 
Bataillon  sin  udelte  Opmærksomhed. 

Om  den  udkommanderede  Bataillons  Deltagelse  i Krigs- 
begivenhederne er  der  ikke  meget  at  fortælle.  Den  blev  ind- 
lemmet i Blokadekorpset  foran  Wismar  og  deltog  under  Jør- 
gen Rantzau  i den  hæderlige  Kamp  den  4de  December  1711, 
uden  at  den  dog  her  fik  Ledighed  til  at  spille  nogen  frem- 
ragende Rolle.  Bataillonen  havde  under  hele  Felttoget  kun  1 
dræbt  Officer,  nemlig  Kaptain  Christian  Ludvig  Ebell. 
Wismar  Beleiring  ophævedes  i Januar  1712,  og  Bataillonen 
marcherede  atter  hjem  til  sit  gamle  Standkvarter  i Gluckstadt, 
men  Hs.  Maj.  maa  ikke  have  været  tilfreds  med  Bataillonens 
Præstationer,  thi  allerede  den  21de  Januar  1712  blev  det  be- 
falet, at  Regimentet  fremtidig  kun  skulde  bestaa  af  1 Batail- 
lon, og  at  Hansen  skulde  udtage  de  bedste  Officerer  af  de 
ved  Regimentet  bestaaende  Kompagnier  (det  var  vistnok  nu 
bragt  op  til  10)  og  aftakke  Resten.  Af  Mandskabet  skulde 
han  udskyde  de  Udygtige  og  skaffe  andre  i Stedet.  Muligt 
overkomplet  Mandskab  skulde  deles  ligeligt  imellem  3 nær- 
mere angivne  hvervede  Regimenter.  Oberst  Hansen  fandt 
kun  Major  Kirchner,  2 Kaptainer  og  5 Lieuteuanter  af  den 
fra  Felten  hjemvendte  Bataillon  værdige  til  at  tjene  i det 
omorganiserede  Regiment.  De  resterende  3 Kompagnier  be- 
satte han  med  sin  Kaptainlieutenant  og  2 Kaptainer  fra  de 
altonaske  Kompagnier  (Reinsz  og  Andreas  Borchhorst), 
medens  Lieutenantsbesætningen  suppleredes  ved  Nyantagelser 
— vist  7.  Hele  det  øvrige  Oftleerspersonale  aftakkedes,  men 
der  hævede  sig  nu  en  Storm  mod  Obersten  angaaende  den 
tilgodehavende  Afregning  og  andre  Fordringer,  som  de  Af- 
skedigede mente  at  have  paa  Hansen  eller  hans  Regiment. 

Men  Obersten  vendte  det  døve  Øre  til  og  kæmpede  inande- 
ligen  for  at  undgaa  Afregning.  Hæftigst  blev  han  angreben 
af  Kapitain  Langenfeld,  der  mødte  med  en  Fordring  paa 
1244  Rdl.  44  Sk.  Denne  Kapitain  Langenfeld  kan  — efter 
Alt  hvad  der  foreligger  — næppe  være  nogen  anden  end  v. 
der  Weydes  Pseudonym,  Kapt.  Kannengieser ').  Han  havde 
tidligere  været  Borger  og  Kandestøber  i Rendsborg,  men  var 
bleven  greben  af  krigerisk  Begeistring,  da  Jacob  Hansen  i 
1710  lod  Hververtrommen  røre,  realiserede  hele  sin  Formue 
og  forlod  Kjedler  og  Kander  for  at  følge  Ærens  Røst.  Han 
kapitulerede  da  først  om  en  Lieutenants-,  senere  om  en  Kapi- 
tainsplads  ved  det  Hansenske  Regiment  og  forskød  Kande- 
støberkonen,  der  ikke  passede  ind  i de  nye  Forhold.  Kapi- 
tainen  skal  efter  Reduktionen  være  gaaet  til  Rusland,  men 
om  det  er  lykkedes  ham  at  faa  Oberst  Hansen  til  at  tilbage- 
give ham  Noget  af  hans  tabte  Formue,  kan  ikke  oplyses. 

Regimentets  Livskraft  var  dog  ikke  bleven  forøget  ved 
den  skete  Oinkalfatren.  Vel  var  en  Del  slette  Elementer  blandt 
Befal  ingsrnændene  bievne  fjernede,  men  da  hele  Reduktionen 
var  lagt  i Hansens  Haand,  har  det  vel  ikke  saa  meget  været 
Dyd  og  gode  Sæder,  der  blev  benyttet  som  Maalestok,  men 
der  er  snarest  taget  Hensyn  til,  hvorvidt  de  enkelte  Individer 
have  forstaaet  at  vinde  Regimentschefens  Bevaagenhed  ved  Offer- 
beredvillighed  og  forstaaende  Imødekommenhed.  Med  Hensyn 
til  Regimentets  (eller  rettere  Bataillonens)  indre  Liv,  skete  der 
ingen  Forandring,  men  Trætter  og  Chikanerier  vedbleve  nu 
som  før,  og  Bataillonen  kom  snart  til  at  staa  fuldstændig 
Isoleret,  idet  Armeens  øvrige  Afdelinger  efterhaanden  trak  sig 
tilbage  fra  alt  Samkvem  med  den.  Uagtet  Overkrigssekre- 
tæren sagtens  vedblivende  var  Hansens  „groszer  Patron*1, 
inaa  Bataillonen  dog  ikke  have  været  velset  paa  høiere 
Steder,  eftersom  man  ikke  turde  indlemme  den  i Felthæren, 
men  lod  den  forblive  som  Garnison  i Gluckstadt  under  de 
store  Begivenheder  i 1712 — 13. 

Men  for  Oberst  Hansens  finansielle  Spekulationer  havde 
Forholdene  været  ualmindeligt  gunstige.  Den  ringe  Kontrol, 
man  fra  oven  førte  med  Bataillonens  hele  Færd,  havde  bragt 

')  Oblt.  v.  der  Weydes  Selvbiografi.  Personalhist  Tidsk.  111,  1 — 131. 

24’ 

saavel  Befalingsmænd  som  Menige  i et  fuldstændigt  Afhængig- 
hedsforhold af  den  saa  godt  som  enevældige  Oberst,  der 
upaatvivlelig  har  forstaaet  at  udnytte  de  gunstige  Tider.  Som 
en  erfaren  Mand,  der  kjendte  Lykkens  Omskiftelser,  anbragte 
han  sine  Spareskillinger  i Jordegods,  da  han  rimeligvis  har 
forudset,  at  al  den  nuværende  Herlighed  kunde  faa  en  brat 
Ende.  Han  kjøbte  derfor  Godset  Dockenhuden,  1'/«  Mil  fra 
Altona  i Herskabet  Pinneberg.  Det  var  vel  ikke  nogen  stor 
Eiendom,  men  da  den  var  beliggende  paa  Elbbreden  i en  hen- 
rivende Egn,  hvor  de  rige  hamburgske  Kjøbmænd  allerede 
havde  begyndt  at  anlægge  deres  Lyststeder,  var  den  let  af- 
sættelig og  desuden  passende  beliggende,  dersom  Luften  skulde 
blive  Obersten  for  trang  i Kongen  af  Danmarks  Riger  og 
Lande. 

Imidlertid  var  Forholdet  imellem  Obersten  og  hans 
Svigersøn,  Kapitain  Reinsz,  i Tidernes  Løb  undergaaet  betyde- 
lige Forandringer.  Disse  to  udprægede  Personligheder  havde 
uheldigvis  formegen  Karakterlighed  til,  at  det  af  Skjæbnen  o: 
Oberstinden,  skabte  intime  Forhold  kunde  blive  velsignelsesrigt. 
Begge  lede  Skuffelse:  Reinsz  svarede  ikke  til  Familien  Han- 
sens Forventninger,  og  Hansen  har  sikkert  ikke  i sin  dobbelte 
Egenskab  af  Regimentschef  og  Svigerfader  vist  sig  saa  imøde- 
kommende, som  Reinsz  i sine  Fremtidsdrømme  havde  tænkt 
sig.  Saalænge  Kaptainen  kunde  føre  det  vagabonderende  Liv 
paa  Hververreiser  — et  Liv,  der  saa  godt  passede  for  hans 
Tilbøieligheder  og  Talenter  — var  Forholdet  saa  nogenlunde, 
idet  Reinsz  hovedsagelig  levede  paa  Offentlighedens  Bekost- 
ning, medens  Hansen  maatte  underholde  hans  Hustru  i Hjem- 
met. Men  da  disse  Reisers  Nødvendighed  hørte  op,  efter  at 
Reinsz  ved  Reduktionen  i 1712  havde  faaet  et  fuldtalligt 
Kompagni,  begyndte  Kævlerierne  for  Alvor.  Hvilke  Roller 
Fru  Reinsz  og  Oberstinden  have  spillet  i denne  Familietvist, 
kan  ikke  ses,  men  det  er  sandsynligt,  at  der  er  sket  et  Om- 
slag i Svigermoderens  Stemning  overfor  Svigersønnen,  efter  at 
det  var  lykkedes  hende  at  faa  Datteren  afsat,  og  det  er  uden- 
for al  Tvivl,  at  Reinsz  har  negligeret  sin  Hustru  i utilbørlig 
Grad.  Familien  Hansen  maa  desuden  nu  være  kommen  under 
Veir  med,  at  Reinsz  var  en  Svindler  af  den  værste  Slags,  og 
at  hans  pekuniære  Stilling  langtfra  var  saa  beroligende,  som 

han  før  Brylluppet  havde  udspredt.  Sagen  med  Vorbech  var 
nemlig  endnu  svævende,  da  det  stadigt  var  lykkedes  Kapitainen 
at  smutte  fra  Jahr,  som  ved  Nyaarssid  1712  maatte  forlade 
Hamburg  og  reise  hjem  til  Weissenfels.  Da  den  overhængende 
Fare  saaledes  foreløbig  var  forsvunden,  kom  Kapitainen  med 
allehaande  Udflugter  og  forlangte  sine  Breve  til  Vorbech  og 
en  kompromitterende  Erklæring  (som  senere  skal  blive  om- 
talt) udleverede,  før  der  kunde  blive  Tale  om  nogen  Betaling. 
Men  Vorbech  var  ikke  den  eneste  Kreditor,  der  forfulgte 
Reinsz.  Dennes  Affærer  vare  saa  forkvaklede,  at  det  ikke 
længer  lod  sig  skjule  for  Svigerfaderen,  og  ganske  naturligt 
bidrog  dette  til  at  forværre  Forholdet  imellem  Reinsz  og  Ober- 
sten, der  saa  sig  skuffet  paa  sit  ømfindtligste  Punkt.  Naar  hertil 
kommer,  at  Hansen  — i sin  Egenskab  af  Regimentschef  — 
næppe  har  undladt  at  fortrædige  Svigersønnen  ved  enhver 
given  Leilighed,  er  det  let  at  forstaa,  at  Striden  imellem  disse 
to  haarde  Stene  stadig  antog  en  bitrere  Karakter.  Endelig 
— i November  1712  — indgav  Reinsz  en  ligefrem  Klage  over 
Svigerfaderen  og  bad  om  Nedsættelse  af  en  Krigsret  til  at  . 
dømme  dem  imellem.  Han  skriver,  at  han  er  kommen  udi  store 
Vidtløftigheder,  dels  paa  Grund  af  Laan,  han  har  ydet  Ober- 
sten, dels  paa  Grund  af  en  hos  bemeldte  Oberst  deponeret 
aflaaset  Kuffert,  „wie  auch  wegen  anderer  nicht  weniger 
erheblichen  Uhrsachen."  Den  af  Kaptainen  begjærede  Krigs- 
ret blev  aldrig  nedsat.  Krigsbegivenhederne  — Slaget  ved 
Gadebusch  og  Stenbocks  Indmarch  i Holsten  — maa  saa 
fuldstændig  have  lagt  Beslag  paa  den  offenlige  Opmærksomhed, 
at  man  har  glemt  Kævlerierne  imellem  Oberst  Hansen  og  hans 
Svigersøn.  Det  bliver  derfor  umuligt  at  komme  tilbunds  i 
disse  plumrede  Forhold,  men  det  er  vist  utvivlsomt,  at  der 
er  sket  Brud  paa  Tro  og  Love  fra  begge  Sider.  Da  Kuffert- 
historien minder  stærkt  om  de  føromtalte  Begivenheder  hos 
Nicolai  Hess,  kommer  man  uvilkaarlig  paa  den  Tanke,  at  det 
har  været  et  yndet  Træk  af  Reinsz  at  efterlade  aflaasede 
Kufferter  paa  passende  Steder. 

Regimentets  Dage  var  imidlertid  talte.  Medens  den  dan- 
ske Ha:r  beleirede  Stenbock  i T (Inningen,  udslettedes  det  Han- 
senske  Regiment  af  Armeens  Lister,  idet  Brigader  Fuchs  og 
Generalkrigskommissær  Platen  den  12te  April  1713  efter 

kongelig  Ordre  reducerede  den  sidste  Bataillon  Mandskabet 
— 600  Mand  — fordeltes  ligeligt  imellem  Pr.  Christians, 
Arnolds  og  Kraghs  Regimenter,  efterat  Fuchs  havde  af- 
væbnet 74  Mand,  som  man  ikke  engang  vilde  tilbyde  Fri- 
kompagniet  paa  Hitlerskandse.  Af  Officersbesætningen  — 20 
Personer  — befandtes  kim  Major  Kirchner,  2 Kapitainer,  2 
Lieutenanter  og  Adjutanten  værdige  til  vedblivende  at  tjene  i 
Hærens  Rækker.  Resten  blev  afskediget.  Oberst  Hansens 
Afskedspatent  som  Oberst  tilfods  er  dateret  den  14de  April, 
men  han  tilpligtedes  at  forblive  i Landet  og  staa  til  Raadig- 
hed,  indtil  han  havde  aflagt  Regnskab  for  sin  Bataillon. 

Der  er  et  gammelt  Ord,  som  siger,  at  man  i Ulykken  skal 
kjende  de  store  Mænd,  og  Oberst  Hansen  viste  sig  i Sandhed 
stor,  nu  da  Fordringer  strømmede  ind  paa  ham  fra  alle 
Kanter,  saavel  fra  Leverandører  som  fra  hans  forhenværende 
Undergivne.  Medens  hans  Kollega  og  Lidelsesfælle,  Oberst 
Baartig1)  segnede  under  Trykket  af  de  Angreb,  der  skete  paa 
hans  Redelighed  og  hans  Pung,  stod  Hansen  med  aaben 
Pande  og  reducerede  og  bortforklarede  de  indløbende  Reg- 
ninger og  Besværinger  med  en  Behændighed,  der  vidner  om 
en  ganske  ualmindelig  Grad  af  Forretningsdygtighed.  Det 
er  en  Selvfølge,  at  Reinsz  ogsaa  mødte  med  sine  Fordringer. 
Han  androg  den  24de  April  atter  om  Nedsættelse  af  en 
Krigsret,  og  da  han  formodentlig  har  frygtet,  at  Hansen  paa 
Grund  af  sine  Forbindelser  med  Overkrigssekretæren  hurtigt 
skulde  faa  Decharge  og  forlade  Landet,  bad  han  om,  at 
Svigerfaderens  Afregning  maatte  blive  beslaglagt,  eller  at 
Reinsz  maatte  faa  Godset  Dockenhuden  overdraget,  indtil  han 
havde  erholdt  Dækning  for  sine  Fordringer.  Dog  Reinsz 
spillede  høit  Spil  — Maalet  var  fuldt  — Hævneren  var  allerede 
paa  Veien. 

I de  forløbne  to  og  et  halvi  Aar  var  nemlig  Reinsz's 
gamle  Kammerat,  Christian  Ryssel,  vandret  fra  Sted  til  Sted 
for  at  undersøge  sin  Fjendes  tidligere  Liv.  ;Fra  Schlesiens 
Grændser  til  Rhinen,  gjennem  Brandenburg,  Thuringen, 


')  Baartigs  Regiment  blev  reduceret  samtidig  med  Hansens,  men  da 
Baartig  ikke  kunde  tilfredsstille  sine  Kreditorer,  maatte  han  sukke  i 
Arrest  fra  25de  Mai  til  12te  December. 

Brunsvig  og  Hannover  havde  han  møisommeligt  fulgt  Reinsz’s 
Spor  fra  By  til  By  og  indsamlet  Aktstykker  og  verificerede 
Afskrifter,  der  tilfulde  kunde  stadfæste  de  om  Kapitainen  i 
1710  verserende  Rygter. 

Af  disse  Dokumenter  fremgik  det  da,  at  Reinsz  var  født 
1685  i Byen  Guthel  i det  Hannoverske,  hvor  hans  Fader 
synes  at  have  udøvet  „die  freie  Kunst”.1)  Da  han  var  15 
Aar,  var  han  bleven  presset  til  Soldat  og  stukket  ind  i Her- 
tugen af  Brunsvig- Wolffenbiittels  Gardemusketerer,  men  da 
det  viste  sig,  at  han  var  for  ung,  lod  man  ham  atter  løbe. 
Efter  hans  Opgivende  havde  han  Intet  lært,  men  dette  maa 
dog  vistnok  kun  opfattes  som  et  Udtryk  af  hans  Beskedenhed, 
thi  han  har  sikkert  tilegnet  sig  og  fuldkommengjort  Faderens 
Kunst,  idet  han  hermed  har  forbundet  en  Taskenspillers  hele 
Behændighed.  Under  forskjellige  Navne  saasom  Treufling, 
Rosenthai,  Reinhardt,  Hirschfeldt  o.  s.  v.  gjennemvandrede 
han  Hannover  og  Thiiringen,  idet  han  slog  sig  igjennem,  som 
han  bedst  kunde.  I August  1704  kom  Reinsz  saaledes  til  en 
Bager  og  Brygger  Bind  se  il  i Werningerode  i Harzen,  hvor 
han  fremstillede  sig  under  Navnet  Schmidt.  Bageren  beskri- 
ver ham  som  en  ung,  undersætsig,  bredskuldret  og  lattermild 
Knøs  med  gulligt  Haar  og  et  blond  Udseende,  der  ved  alle- 
haande  Konstgreb  fik  bibragt  Bageren  den  Tro,  at  han  kunde 
»lave  Guld”.  Bindseil  betroede  ham  derfor  en  Rulle  Dukater 
til  et  Punds  Vægt,  indsvøbt  i et  Stykke  Papir,  men  da  Ex- 
perimentet  skulde  til  at  gaa  for  sig,  manglede  Schmidt  (alias 
Reinsz)  et  Pulver,  som  han  nødvendigvis  først  maatte  hente 
paa  Apotheket.  Han  løb  selv  derhen,  men  blev  borte  med 
det  samme  ligesom  ogsaa  Bagerens  Dukater,  thi  da  denne 
aabnede  det  kjendte  Papir,  indeholdt  det  en  hel  anden 
„Materie”.  *) 

')  Saaledes  kaldte  man  dengang  »ædvanlig  Alkymien  eller  Guldmager- 
kunsten. 

*)  Oa  Reinsz  hele  Maade  at  arbeide  paa  uvilkaarligt  minder  om  Hol- 
bergs Oldfux  i „Det  arabiske  Pulver”,  behøver  Digterens  Fortolkere 
maaske  ikke  at  søge  Modellen  til  denne  Figur  i Voltaires  Diclionaire 
pbilosophique  eller  i en  Johan  v.  Siebenburgen;  thi  selv  om  de  al- 
kymistiske Bedragerier  saa  temmeligt  udførtes  efter  den  samme  Re- 
cept, er  det  dog  naturligt,  at  Digteren  snarere  har  faaet  Impulsen 

Det  vilde  blive  for  vidtløftig  at  følge  Reinsz  Skridt  tor 
Skridt,  men  man  kan  faa  en  Forestilling  om  hans  Virksom- 
hed i denne  Periode  af  en  lille  Leporelloliste  over  hans  Offre, 
som  Ryssel  havde  vidst  at  forskaffe  sig: 

Bygmesteren  i Dessau, 

Hr.  Sekretarius  Fauns  i Eisenach, 

Hr.  Doctor  Darneniner  i Sangerhausen, 

Hr.  Philip  Molinum, 

Hr.  Geheimeraad  Hatzel, 

Hr.  Millers,  en  Saltjunker  i Halle, 

Den  gamle  Universitetberider  i do. 

Gindewey  i Nordhausen, 

Sognepræsten  i Neustadt  i do., 

En  Professorinde  i Erfurt, 

To  Adelsmænd  i Hannover, 

Nogle  Kjøbmænd  i Gozlar, 

Hr.  Veheningen  i Sangerhausen, 

Hr.  Schvvolling  i do., 

Hr.  Løitnant  Zannerthe  og  hans  Broder. 

I 1788  havde  Reinsz  forlagt  Skuepladsen  for  sine  Be- 
drifter til  Byen  Sangerhausen  i Grevskabet  Mansfeld,  hvor 
han  gik  ud  og  ind  hos  den  sachsen-vveissenfeldske  Kommis- 
sionssekretær Jahr,  der  experimenterede  med  Guldmageri.  Han 
gik  nu  under  Navnet  Johan  Andreas  Rosenborg  og  opholdt 
sig  trekvart  Aar  (fra  den  18de  Februar)  i Sangerhausen,  hvor 
han  og  Jahr  foretog  flere  Smeltninger  i Kompagniskab.  Af 
Jahr  er  han  da  rimeligvis  bleven  anbefalet  til  forhenværende 
weissenfeldsk  Landkammerraad  Vorbech,')  der  nu  var  bosat 


til  den  nævnte  Komedie  ved  Begivenheder,  der  saa  at  sige  ere  fore- 
gaaede  lige  for  hans  Øine,  eftersom  Kaptain  Reinsz’s  Bedragerier 
sikkert  dengang  have  været  Gjenstand  for  almindelig  Omtale,  ogsaa 
udenfor  Standen. 

‘)  Sekretæren  og  Kammerraaden  synes  at  have  drevet  deres  alkymi- 
stiske  Studier  i Fællesskab,  thi  da  Jahr  i 1711  — 12  opholdt  sig  i 
Hamburg,  havde  han  i Kommission  at  skaffe  Vorbech  „en  Materia“, 
som  han  dog  desværre  jikke  kunde  opdrive.  Derimod  lovede  han 
at  medbringe  2 Bøger  af  Sicero  Renato  og  „das  erschrecklichc 
Zornspiegel  des  eiffrigen  und  gerechten  Gotles'',  hvilke  Bøger  for- 
mentligen  maa  have  indeholdt  værdifulde  Oplysninger  til  deres 
Studiers  Fremme. 

i Markbrandenburg ; thi  i Slutningen  af  1708  træffe  vi  Reinsz 
i Byen  Sorau  helt  ovre  ved  den  schlesiske  Grændse.  Efter 
at  have  laboreret  i nogen  Tid,  kom  han  her  i Kast  med  Hs. 
høigrevelige  Excellence.  Grev  Cromnitz,  hos  hvem  Vorbech 
den  Gang  synes  at  have  været  ansat.  Denne  engagerede 
Rosenberg  (alias  Reinsz)  til  at  fabrikere  et  Arkanum  til  at 
, forøge  Guld“  og  meddele  Greven  Hemmeligheden  ved  Fa- 
brikationen. Guldmageren  blev  rigeligt  underholdt  og  mod- 
tog gjennem  Kammerraaden  »mere  end  135  Rdl.“,  ligesom 
han  af  en  Baronesse  Gersdorff  erholdt  1035  Rdl.,  som  han 
formodentlig  skulde  forøge.  Situationen  syntes  imidlertid  at 
blive  Reinz  noget  uhyggelig,  eftersom  han  vistnok  holdtes 
strængt  bevogtet,  saaledes  som  man  sædvanlig  gjorde  med 
det  Slags  Guldfugle.  Efter  at  have  foretaget  et  Par  for  Gre- 
ven og  Vorbech  uheldige  Smeltninger,  besluttede  han  da  og- 
saa  at  gjøre  sig  usynlig,  fik  sine  Eiendele  og  Udbyttet  af  sin 
Laboreren  hemmeligt  praktiseret  til  Byen  Lieberose  og  for- 
svandt saa  selv  en  af  de  første  Dage  i December  1708.  Han 
blev  dog  snart  igjen  indfanget  og  ført  tilbage  til  Sorau,  hvor 
han  blev  sluttet  i Lænke  og  indespærret  med  2 Vogtere. 
Men  Opgjørelsen  med  Greven  stod  som  et  Skræmmebillede 
for  ham.  og  han  pønsede  stadigt  paa  atter  at  slippe  ud.  Han 

drak  derfor  sine  Vogtere  saaledes  til,  at  begge  faldt  isøvn, 

og  brød  saa  en  Nat  henimod  Kl.  12  ud  af  Arresten,  idethan 
medtog  det  brændende  Lys  og  lod  de  to  pligtforglemmende 
grevelige  Bestillingsmænd  sove  deres  Rus  ud  i Mørke.  Da 

han  ad  en  Taarntrappe  var  sluppen  ned  i Kjælderen,  slog 

han  Lænken  over  med  en  Sten  og  en  Meisel  (MOszel),  som 
han  3 Dage  tidligere  havde  fundet  og  stukket  til  sig.  Ved 
Hjælp  af  Meislen  og  en  gammel  Stok  bøiede  han  derpaa  det 
sønderhugne  Lænkeled  saaledes,  at  det  kunde  udtages  og  fri- 
gjorde sig  for  Lænken,  gik  derpaa  gjennem  en  aabenstaaende 
Stue  og  sprang  »durch  das  Secret*  ud  i det  Frie.  Efter  der- 
paa i nogen  Tid  at  have  tumlet  om  i et  Fasaneri,  slap  han 
ud  paa  Gaden,  hvor  han  først  tog  feil  af  Veien,  men  dog 
senere  kom  paa  ret  Kjøl  igjen.  Da  Flugten  skete  i den  mørke 
Tid  (vist  mellem  den  14de  eller  15de  December),  har  han 
havt  7,  8 Morgentimer  til  Raadighed,  og  han  maa  rimeligvis 

være  kommen  et  godt  Stykke  fra  Sorau,  da  han  var  saa 
heldig  at  møde  en  medlidende  Spillemand,  som  skaffede  ham 
et  Skjulested  i to  Dage  og  senere  førte  ham  til  en  Veninde. 
Men  det  blev  dog  kun  et  stakket  Glæde,  thi  otte  Dage  der- 
efter sad  han  atter  i sorten  Hul,  og  Notarius  publicus  cæsari- 
ensis  Frederik  Qotthelf  Krechler  indlod  ham  paa  hans  høi- 
grevelige  Naades  Befaling  den  21.  Januar  til  et  Forhør  paa 
48  nærgaaende  Spørgsmaal. 

Det  Vigtigste  af,  hvad  der  fremkom  i Forhøret,  er  allerede 
berørt.  Reinsz  benægtede  selvfølgelig  Alt,  hvad  der  paa  no- 
gen Maade  kunde  benægtes.  Først  efter  en  bevægelig  Tiltale 
— og  modstræbende  — indrømmede  han,  at  han  var  en 
Søn  af  „den  gamle  Reines  i Guthel “.  Han  forklarede  Navne- 
forandringen ved,  at  man  i det  Mansfeldske  kaldte  Familien 
Reinsz,  hvorimod  man  i det  Waldeckske,  hvor  den  tidligere 
havde  været  bosat,  kaldte  den  Rosenberg.  Han  opgav  selv 
at  være  født  i Celle,  hvilket  dog  formentlig  kun  er  sket  for 
at  vildlede  Forhørsdommeren.  Størst  interesse  har  hans 
Qvasi-Redegjørelse  af  de  forskjellige  Smeltninger,  der  tillade 
os  at  skimte,  hvorledes  han  har  opereret.  Han  foretog  saa- 
ledes  en  Smeltning  for  Bjergforvalter  Ehrenberg  i Mansfeld. 
Den  1ste  Indsats  paa  1 Pund  8 Lod  Guld  gav  2 Pund  26 
eller  28  Lod.  Den  unge  Ehrenberg  indsatte  derpaa  6 Lod, 
som  efterhaanden  blev  til  1 Pund  G'/t  Lod  (!!),  hvorpaa  Fru 
Ehrenberg  gjorde  en  Indsats  paa  5 Lod,  som  forøgedes  til  19 
Lod,  idet  dog  Sønnen  overlod  hende  */*  Lod  af  sin  Indsats. 
Det  Pulver,  Reinsz  havde  benyttet  ved  denne  Ledighed,  havde 
han  — tilligemed  en  vis  Friedeburg  — selv  fabrikeret  i 
Minden.  Han  havde  ført  Noget  af  det  med  sig  til  Sorau, 
men  nu  var  det  uheldigvis  bleven  forlagt.  Grunden  til  dette 
overordentlig  heldige  Resultat  kan  raaaske  forklares  ved 
Reinsz’s  Fremgangsmaade  ved  en  anden  Smeltning,  som  han 
foretog  for  Kammerraad  Vorbech  og  en  vis  Slagter  Schuler, 
der  vistnok  optraadte  som  Befuldmægtiget  for  Baronesse  Gers- 
dorff.  Slagteren  maa  sikkert  have  været  af  en  umedgjørlig 
Natur  og  stillet  store  Fordringer,  thi  Reinsz  klager  over,  at. 
da  han  var  bleven  gaaet  saa  haardt  paa  Klingen,  havde  lian 
indført  komet  Bly,  overdrysset  med  blødt  Guld  i Indsatsen 
for  at  tilfredsstille  den  vrede  Slagter,  medens  Kammerraadens 

Indsats  var  bleven  tilsat  med  hans  gode  Pulver.  Som  tid- 
ligere omtalt  foretog  han  tvende  uheldige  Smeltninger  for 
Grev  Cromnitz.  Ved  den  første  sigtedes  han  for  at  have  om- 
byttet den  ene  Regulus1)  og  lagt  en  daarligere  i Stedet,  thi 
saavel  Kammerraaden  som  Slagteren  havde  iagttaget,  at  den 
ene  Regulus  var  haard  og  ru.  Indsatsen  bestod  af  51  Lod, 
men  man  fik  kun  36  Lod  igjen,  og  ved  Luttringen  fordam- 
pede (verrauchte)  endnu  mange  Lod,  og  da  det  endelig  kom 
til  Stykket,  viste  det  sig,  at  Blandingen  indeholdt  Sølv.  Dette 
kunde  Reinsz  ikke  forstaa.  Han  havde  Intet  taget,  dog 
huskede  han,  at  Indsatsen  havde  lidt  Skade,  eftersom  Guldet 
var  sprungen  af  Diglen  og  Glasset  gaaet  itu  i Skabet,  hvorved 
Noget  kunde  være  spildt.  Desuden  var  der  da  kommet  28 
Lod  ud  af  Smeltningen,  da  man  havde  taget  2 Lod  ud  og 
lagt  dem  over  til  Grevens  store  Indsats  paa  73  Lod.  Men 
ogsaa  denne  Smeltning  gav  et  maadeligt  Udbytte  og  fandtes 
tilmed  tilsat  med  16  Lod  , hvidt  Kobber",  der  fordampede 
under  Luttringen.  Da  Notarius  beskyldte  Reinsz  for  at  have 
indført  disse  16  Lod,  forklarede  han,  at  Diglen  var  løben  over, 
og  da  der  tidligere  var  lavet  »hvidt  Sølv"  i Ovnen,  var  det 
høist  rimeligt,  at  det  hvide  Sølv  paa  denne  Maade  var  kom- 
met ind  i Legeringen.  løvrigt  yttrede  han,  at  Messing  og 
Sølv  aldeles  ikke  passede  som  Tilsætning  til  Guld,  hvilket 
foranledigede  Notarius  til  at  spørge,  hvad  han  da  vilde  med 
den  Masse  hvidt  Kobber,  han  havde  fabrikeret.  Reinsz  blev 
dog  ikke  Svar  skyldig,  men  forklarede,  at  han  brugte  meget 
af  dette  Metal,  da  han  deraf  fabrikerede  Skeer,  Knive  og 
Skaale,  saaledes  som  han  tidligere  havde  gjort  for  Baronesse 
Gersdorff  i Hennersdorff.  Da  man  spurgte  ham,  hvilke  Eien- 
dele  han  havde  i Lieberose,  og  hvad  han  havde  gjort  med 
den  Guldregulus,  han  havde  havt  før  sin  første  Flugt,  svarede 
han,  at  han  ikke  vidste  af  nogen  Guldregulus  at  sige,  og  al 
han  i Lieberose  kun  havde  en  forseglet  Læderpung  med  nogle 
Smaapillerier.  Derimod  indrømmede  han,  at  det  var  Usand- 
hed, naar  han  havde  udspredt,  at  han  var  en  bortrømt  Munk. 
og  at  han  havde  lært  den  frie  Kunst  i et  Kloster,  men  be- 

')  Ved  Regulus  („Gold-Regulus")  forstaas  den  Guldbarre  eller  Guld- 
klump, der  skulde  underkastes  Forøgelse. 

nægtede  paa  det  Bestemteste  at  have  skrevet  til  Regenten  i 
Sagan  for  at  paakalde  Keiserens  Beskyttelse,  foregivende,  at  han 
kunde  lave  Hs.  keiserlige  Majestæt  Guld  i Pundevis,  naar  denne 
vilde  forlange  ham  udleveret.  Var  et  saadant  Bønskrifl  kom- 
met til  Regenten,  maatte  det  være  afsendt  af  de  medfølende 
Bønder  eller  af  Retten  (das  Gericht!!).  Det  er  en  Selvfølge, 
at  der  i Forhøret  hentydes  til  en  hel  Del  nye  Offre,  som 
passende  kunde  tilføies  paa  den  tidligere  anførte  Liste. 

Reinsz’s  Formuesomstændigheder  have  paa  dette  Tids- 
punkt sikkert  været  ganske  tilfredsstillende,  uagtet  Greven 
havde  ladet  beslaglægge  et  Pund  upræget  Guld,  der  fandtes 
i hans  Værge.  Som  ovenfor  omtalt,  havde  han  nemlig  kort 
før  sin  første  Flugt  været  i Besiddelse  af  en  Del  upræget 
Guld,  som  han  havde  været  saa  forsynlig  i Tide  at  skaffe  til 
Side,  og  som  han  vistnok  har  forstaaet  at  redde  fra  Rettens 
Kløer,  ligesom  han  kort  før  Flugten  havde  solgt  et  Pund  af 
en  tvivlsom  Legering  til  Kammerraad  Vorbech  for  320  Rdl. 

Der  blev  nu  anlagt  Sag  imod  ham,  og  skjøndt  der  i 
Forhøret  var  fremkommet  tilstrækkeligt  til  at  retfærdiggjøre, 
at  man  vedvarende  holdt  ham  under  Laas  og  Lukke,  fik  han 
dog  — efterat  have  underskrevet  en  høitidelig  Erklæring  — 
ved  en  General  von  der  Schulenburgs  Mellemkomst,  Tilladelse 
til  at  tage  Ophold  i Lieberose,  saalænge  Processen  varede. 
I den  omtalte  Erklæring1)  forpligtede  han  sig  ved  de  dyreste 
Eder  til  ikke  at  undvige  fra  Lieberose,  før  Processen  var  til- 
endebragt, og  han  havde  erstattet  de  Tab  (1400  Rdl.),  som 
Greven  havde  lidt  ved  hans  Operationer,  men  forblive  „i  eng 
Arrest*,  indtil  han  havde  opfyldt  alle  sine  Forpligtelser.  Og 
dersom  det  skulde  befinde  sig,  at  han  havde  drevet  falsk 
Spil  og  været  en  Bedrager,  saa  underkastede  han  sig  herved 
hans  høigrevelige  Naades  alvorlige  Straf:  saa  at  jeg  desaarsag, 
som  en  aabenbar  menedersk  Bedrager  erkjender  mig  uværdig 
til  al  Naade  og  Barmhjærtighed,  ligesom  jeg  paa  ingen  Maade 
skal  kunde  fri  mig  for  Straffen  for  overbevist  Mened, 
uden  ved  Opfyldelsen  af  mine  Løfter  og  ved  Beviset  om  mit 


')  Det  var  dette  Dokument  lian  i 1712  vilde  have  tilbageleveret 
af  Sekretær  Jalir,  fer  han  vilde  indlade  sig  paa  at  betale  sin  Gjæld 
til  Kammerraaden.  (Se  foran  Side  351). 

Arkanums  Ufeilbarhed  eller  ved  en  taknemmelig  Betaling, 
„so  wahr  mir  Gott  und  sein  heiliges  Wort,  Christus  Jesus 
helffe  oder  mich  ewiglich  verdamme“.  Men  Reinsz  maa  dog 
alligevel  være  undveget  fra  Lieberose,  uagtet  han  „med  op- 
rakte Fingre"  havde  besvoret  denne  Erklæring,  thi  som  vi 
have  set,  havde  han  endnu  ikke  opfyldt  sine  Forpligtelser 
overfor  Greven  og  dennes  Mandatar  Vorbech1),  da  han  i 1710 
mødte  Sekretær  Jahr  i Gliickstadt. 

15  Maaneder  senere  var  Guldmageren  Reinsz  Kapitain  i 
den  danske  Hær  og  trolovet  med  sin  Regimentschefs  Datter. 


Det  er  ikke  rimeligt  at  Ryssel  er  naaet  frem  med  sine 
Afsløringer  før  efterat  Reinsz  den  25de  April  1713  var  bleven 
afskediget;  idetmindste  kom  de  indsamlede  Aktstykker  først 
Kongen  ihænde  den  12te  August.  Kom  Hævneren  saaledes 
en  Time  for  sent,  gjorde  hans  Meddelelser  det  dog  umuligt 
for  Reinsz  at  smugle  sig  ind  i et  andet  dansk  Regiment, 
hvilket  paa  ingen  Maade  havde  været  ugjørligt,  da  han  havde 
erholdt  „en  honorabel  Afsked",  og  da  han  jo  havde  en  sær- 
egen Evne  til  at  bore  sig  frem.  Men  selv  om  han  i sit  æven- 
lyrlige  og  omflakkende  Liv  har  erhvervet  sig  nok  saa  megen 
Koldblodighed  og  Frækhed,  er  han  dog  vistnok  nu  bleven 
overvældet,  da  han  saa  hele  sin  plumrede  Fortid  afdækket 
just  i det  Øieblik,  da  han  frækt  udstrakte  Haanden  efter  sin 
Svigerfaders  Gods.  Thi  det  er  naturligt  at  antage,  at  Ryssel 
har  søgt  sin  fordums  Banemand  i Gluckstadt,  og  dér  skadefro 
udkrammet  Udbyttet  af  sine  Efterforskninger,  førend  han  ind- 
sendte dem  til  Kongen.  Da  Reinsz  maa  have  indtaget  en 
ledende  Stilling  blandt  Kammeraterne,  var  Faldet  saa  meget 
desto  dybere,  og  han  har  da  sikkert  foretrukket  at  opgive  sine 
Fordringer  paa  Oberst  Hansen  og  forlægge  Skuepladsen  for  sin 


')  Da  det  ikke  var  lykkedes  Jahr  at  tvinge  Reinsz  til  at  betale  Gre- 
vens og  Vorbechs  Fordring,  udstedte  Vorbecb  den  14de  Mai  1712  et 
Dokument,  hvorved  en  Major  Pfingsten  tik  Ret  til  et  inddrive  deres 
Tilgodehavende,  1410  Rdl.  foruden  Renter  og  Omkostninger.  Ma- 
joren har  dog  næppe  havt  mere  Held  end  Sekretæren. 

Virksomhed  til  andre  Egne;  thi  efter  den  24de  April  1713 
forsvinder  han  ganske  fra  de  danske  Arkiver. 

Men  ogsaa  Oberst  Hansen  maa  have  følt  sig  ilde  berørt 
ved  de  Opdagelser,  man  havde  gjort  om  hans  Svigersøn. 
Den  stakkels  Oberst  havde  nok  at  kæmpe  imod,  foruden  nu 
ogsaa  at  skulle  have  Latteren  imod  sig,  og  han  havde  sag- 
tens helst  fulgt  Reinsz’s  Exempel  og  flygtet  fra  det  Hele.  Men 
da  Likvidationen  ikke  gik  rigtig  fra  Haanden,  havde  man 
tvunget  ham  til  at  tilbagelevere  sit  Afskedspatent  og  indeholdt 
1332  Rdl.  af  hans  Afregning.  Da  han  uden  Afskedspatent 
ikke  kunde  gjøre  sig  Haab  om  at  »komme  an“  andetsteds, 
bestormede  han  Kongen  med  Bønner  og  skildrede  sin  Stilling 
med  de  mørkeste  Farver,  idet  han  høit  og  dyrt  forsikrede,  at 
han  var  saa  afblanket,  at  han  ikke  engang  kunde  opdrive  1 
Rdl.  (!!)  og  saaledes  var  ude  af  Stand  til  at  foretage  de  nød- 
vendige Reiser  for  at  faa  sine  udestaaende  Fordringer  ind- 
kasserede. Han  bønfalder  derfor  atter  og  atter  Majestæten 
om  at  faa  sit  Afskedspatent  igjen,  da  han  heller  vil  vandre 
om  som  Tigger  i Udlandet  end  vise  sin  Fattigdom  her,  hvor 
han  har  beklædt  en  Obersts  Charge.  Først  i September  1714 
synes  han  at  have  faaet  sine  Ønsker  opfyldte,  thi  fra  denne 
Tid  ophører  han  med  at  overhænge  Kongen  og  Overkrigs- 
sekretæren. Hvorledes  det  er  gaaet  med  Afregningen,  er  van- 
skeligt at  sige.  Staten  og  Kongens  Undersaatter  ere  vel  saa 
nogenlunde  bievne  tilfredsstillede,  men  de  fremmede  Leveran- 
dører og  Pengeudlaanere  samt  Massen  af  hans  tidligere  Un- 
dergivne »af  fremmed  Nation*  have  næppe  kunnet  sætte  deres 
Fordringer  igjennem.  Størstedelen  af  disse  stakkels  Stympere 
kunde  nemlig  ikke  holde  Pinen  ud,  og  nu  da  der  ikke  var  mere 
at  fiske  i Danmark,  listede  de  en  efter  en  tilbage  til  det  store 
Fædreland.  Da  Aaret  1713  nærmede  sig  sin  Slutning,  var 
altsaa  de  sidste  Spor  af  det  Hansenske  Regiment  fuldstændig 
udslettede. 

Hvilken  Skjæbne  der  ramte  Godset  Dockenhuden  kan 
ikke  oplyses,  ligesom  man  heller  ikke  ser  sig  istand  til  at  af- 
afgjøre,  om  Fru  Reinsz  fulgte  sin  Mand  eller  sin  Fader. 

Den  ulykkelige  Lieutenant  Ryssel  høstede  imidlertid  ikke 
den  forventede  Løn  for  sine  energiske  Anstrængelser.  Han 
havde  haabet  at  faa  Opreisning,  men  dette  skete  ikke,  da 

man  var  altfor  glad  ved  at  slippe  det  hele  Slæng  af  Han- 
senske  og  Baartigske  Officerer. 

Ret  betegnende  er  det  forøvrigt  at  se,  i hvor  løst  et  For- 
hold disse  Fremmede  stod  til  den  Konge,  de  tjente;  thi 
Ryssel  kjendte  ikke  engang  sin  Konges  Navn,  eftersom  han  i 
det  Herrens  Aar  1713  adresserede  sit  Andragende  om  Gjen- 
indsættelse  til  »Den  durchlautigsten  Fursten  und  Herrn 
Christianum  IV,  Konige  in  Danemark  u.  s.  w.*  Og  Lieute- 
nanten  havde  dog  tjent  i den  danske  Hær  i over  et  halvt  Aar. 

